
CUVÂNT ÎNAINTE 


În troparul pe care l-a închinat Sfinţilor Trei Ierarhi, Biserica îi numeşte pe 
aceştia „întocmai la obicei cu Apostolii şi lumii învăţători”. Într-adevăr, în toți 
Părinții Bisericii recunoaştem pe aleşii continuatori ai misiunii Sfinţilor Apostoli de 
a-l fi Domnului „martori... până la marginea pământului” (Fapte 1, 8). Tot ei le-au 
urmat Sfinţilor Apostoli şi în împlinirea chemării de a învăţa neamurile (Matei 28, 
19) toate cele necesare mântuirii. De altfel, Sfinţii Părinţi sunt păstrătorii credincioşi 
ai Tradiţiei apostolice depline, păzind „odorul credinţei” şi dreapta lui explicare, 
împreună cu practica nescrisă a Sfinţilor Apostoli. 

Este binecunoscută filiaţia spirituală care a făcut ca Tradiţia sfântă să ajungă 
neschimbată de la Apostolii Domnului, îndeosebi prin mijlocirea Părinților Apostolici, 
la generațiile următoare. Amintirea aici a vieții Sfântului Irineu de Lion (c.130 -c. 200) 
ar putea fi ea însăşi o ilustrare a modului cum s-a săvârşit transmiterea suflului de 
viață dumnezeiască al Tradiţiei apostolice în sânul creştinătăţii primelor veacuri. 
Devenind ucenic al Sfântului Mucenic Policarp al Smirnei (c. 69-155), cel ce primise 
dogmele credinţei „care a biruit lumea” (1 loan 5, 4) chiar de la Sfântul Apostol 
loan, Sfântul Irineu s-a situat într-o descendență spirituală privilegiată. Ca ierarh, el 
a fructificat apoi această sacră moştenire — învățătura apostolică, atât prin hirotonirea 
de preoți şi instruirea de misionari creştini în duhul ei, cât şi prin întemeierea pe 
Tradiţia apostolică a gândirii sale teologice şi a luptei purtate de el împotriva ereziilor 
gnostice, cel mai virulent adversar al Bisericii în secolul al II-lea. 

Conştiința apartenenţei la acest lanţ de aur care lega strâns generaţiile succesive 
de martori ai Domnului şi ai Evangheliei Sale, dând unitate şi tărie mărturiei lor, i-a 
caracterizat pe toți Părinţii Bisericii. Sfântul Atanasie cel Mare (c.296-373), luptă- 
torul incomparabil împotriva arianismului — plaga care a ameninţat Ortodoxia cre- 
dinţei creştine în cursul secolului al IV-lea — exprimă această vie conştiinţă într-o 
formulare reprezentativă pentru toți Părinții. Astfel, ca dovadă de supremă autoritate 
întru apărarea credinţei celei mântuitoare şi binecinstitoare, el invocă „predania cea 
de la început şi învățătura şi credința Bisericii universale, pe care a dat-o Domnul, 
au propovăduit-o Apostolii şi au păzit-o Părinţii. Pe ea s-a întemeiat Biserica şi cel 
ce cade din ea nu mai este şi nu se mai numeşte creştin”?. 

Părinţii Bisericii au fost cei mai zeloşi împlinitori ai îndemnului apostolic: „.... să 
luptați pentru credința dată sfinţilor o dată pentru totdeauna” (luda 1, 3). Pe de o 
parte, ei au fost apărătorii integrității credinţei „de la început”, aprofundând-o ca ni- 
meni alții, precizând-o şi opunând argumente irecuzabile, oferite de cele două norme 
ale ei — Sfânta Scriptură şi Sfânta Tradiţie, tuturor tendinţelor de denaturare a ei. Pe 
de altă parte, Părinții au perpetuat credința în mod covârşitor prin descoperirea şi in- 
terpretarea înțelesurilor ascunse, duhovniceşti ale Sfintei Scripturi. Călăuziţi de 
acelaşi Duh Sfânt Care îi insuflase pe aghiografi, ei L-au aflat în cuvintele întregii 


1. Din Troparul Sfinţilor Trei Ierarhi. 
2. Către Serapion, |, XXVIII, trad. rom. de Pr. Prof. Dumitru Stăniloae, în col. P.S.B., vol. 16, 
E.I.B.M.B.O.R., 1988, p. 58. 

Scripturi pe Hristos, Dumnezeu-Cuvântul, Cel ce dă sens hecârei vieţi omeneşti în 
parle, istorici lumu şi universului. De aceea, „pentru Biserica Ortodoxă, literatura 
patristică este comentariul clasic al Sfintei Scripturi...”3. 

Pe cuvântul netrecător al Scripturii au ctitorit Sfinții Părinții teologia, viaţa li- 
turgică şi ascetică, activitatea filantropică şi misionară a Bisericii. Scrierile lor şi 
vieţuirea lor de sfinţenie se află într-o comuniune deopotrivă pilduitoare, cuceritoare 
şi inspiratoare. Aşa conving, ei peste veacuri că dogmele credinţei mântuitoare nu 
sunt enunţuri teoretice sterile, ci viaţă în Hristos, adică viaţă înmulțită şi înveşnicită 
(cf. loan 10, 10, 28). 

lată de ce am recomandat cu câțiva ani în urmă unor tineri de la Facultatea 
Dumitru Stăniloae din Iaşi publicarea unui florilegiu care să reunească texte patris- 
tice fundamentale, aşezate după marile teme teologice, spre folosul Bisericii noas- 
tre. Un prim volum, alcătuit cu multă osteneală şi bucurie de Părintele diacon drd. 
Liviu Petcu, de la Facultatea de Teologie Ortodoxă din Iaşi, deschide o serie de șapte 
tomuri. Acest prim volum este dedicat învăţăturii patristice despre Dumnezeu Cel 
Veşnic Viu, dogma Sfintei Treimi fiind temelia tuturor dogmelor credinței. 

Cu încredințarea că această vastă antologie tematică de învățături patristice va 
putea întări şi însufleţi lucrarea pastoral-misionară a preoților şi a tuturor misiona- 
rilor Bisericii noastre, binecuvântăm apariția editorială a volumului de față, acum, 
în anul comemorativ-omagial 2009, dedicat de Patriarhia Română Sfântului Vasile 
cel Mare (330-379) şi celorlalți Sfinți Capadocieni. 


1 DANIEL 


PATRIARHUL BISERICII ORTODOXE ROMÂNE 


3. Prof. Teodor M. Popescu, «Necesitatea studiilor istorice şi patristice în Biserica Ortodoxă», reed. în Biserica și 
cultura, E.L.B.M.B.O.R., 1996, p.207. 


SCURT CUVÂNT LĂMURITOR AL AUTORULUI ANTOLOGIEI 


Prin alcătuirea şi publicarea prezentei antologii patristice tematice, dorim să ofe- 
rim cititorilor un instrument de lucru pentru o mai bună cunoaştere, înţelegere şi apro- 
fundare a gândirii patristice, altfel spus, a celei genuin creştine. Lucrarea de față nu se 
vrea exhaustivă, acest lucru fiind cu neputinţă de realizat, căci literatura patristică 
însumează mii de idei, interpretări, nuanțe în tâlcuire şi comentarii ce nu pot fi cuprinse 
într-o antologie sau enciclopedie. Gândirea Părinților, nefiind sistematică, nu poate fi 
sistematizată complet. Ei nu şi-au propus să dezvolte manuale sau tratate de Teologie 
Dogmatică, Morală sau de Ascetică şi Mistică, ci ideile înşirate în scris sunt rezultatul 
unei trăiri duhovniceşti intense şi îndelungate, ele născându-se la cererea ucenicilor 
sau când situaţia din Biserică impunea acest lucru. 

Cu toate acestea, credem că lucrarea de față este cel puţin ilustrativă, de vreme 
ce facilitează studiul scrierilor Sfinţilor Părinţi, înlesnind accesul la miezul gândirii 
patristice. Am însoțit lucrarea de studii introductive şi note de subsol explicative, 
considerându-le necesare pentru o mai bună înțelegere a textelor patristice. Scopul 
nostru este de a-i pune să vorbească pe giganții Bisericii despre unele probleme 
însemnate, care au făcut obiectul căutărilor şi preocupărilor omului dintotdeauna și 
care îl preocupă, fireşte, şi pe omul contemporan. 

Culegerea de față nu trebuie înțeleasă ca o substituire a textului integral patris- 
tic. Ea poate incita pe unii creştini şi la contactul direct cu scrierile patristice. 

În această lucrare nu am inserat texte din toate scrierile patristice, ci am folosit 
doar o parte din aceste scrieri, şi anume, resursele pe care le-am avut la dispoziţie 
(colecția Părinţi şi Scriitori bisericeşti - PSB). Textele au fost aşezate în ordinea 
volumelor colecţiei patristice folosite. Dat fiind faptul că textele au fost extrase din 
context, poate exista riscul de se a pierde continuitatea ideilor, deşi am încercat să 
evit cât mai mult aceasta. Fiindcă au aparținut aceleiaşi Tradiţii, se poate crea impre- 
sia că spusele Părinților oarecum se repetă. Din lectura textelor se vede că aşa-zise- 
le repetiții sunt complementare şi nuanţate, ele purtând amprenta şcolilor unde s-au 
format cei care urmau să fie numiţi Părinţi ai Bisericii. Aceştia, fiind inspirați de 
acelaşi Duh Sfânt, au gândit la fel, chiar dacă au trăit în locuri şi secole diferite şi 
nu au vorbit aceeaşi limbă. De la ei a ajuns în scris până la noi dreapta credință, aşa 
cum ne-a predat-o Mântuitorul şi cum au predicat-o Apostolii. Spusele Părinților şi 
Scriitorilor bisericeşti citați nu sunt apoftegmatice, aşa cum sunt, de pildă, cele ale 
Părinților filocalici, ci sunt explicative, lămuritoare, dezvoltând raționamente ful- 
minante. 

Volumul informaţiei fiind destul de mare, am încercat să împart antologia în 
șapte tomuri, pentru a uşura lectura ei. Astfel, volumul I este intitulat Despre Dum- 
nezeu Cel Veşnic Viu; volumul al II-lea — Cosmogonie şi cosmologie patristică, 
volumul al III-lea — £/emente de antropologie. Antropologie generală; volumul al 
IV-lea — E/emente de antropologie. Căderea omului în păcate și patimi; volumul al 
V-lea — Viaţa Bisericii; volumul al VI-lea — Frumuseţile viețuirii creştine; volumul 
al VII-lea — Sfințenie şi îndumnezeire. Indexul tematic ce va fi alcătuit şi adăugat 

acestei lucrări, imediat după apariția celui de-al şaptelea volum, vine şi el în spri- 
jinul cititorului. 

Studiul sau lectura acestei cărți necesită un anume efort intelectual şi atenție 
sporită, dar acestea merită depuse pentru că cititorul va fi recompensat de o satis- 
facție spirituală certă. Această carte nu trebuie citită fugitiv, ci meditativ, nu foi- 
letând volumul, ci contemplând textele citate şi revenind asupra lor, rumegându-le 
cu mintea şi cugetând îndelung la ele. Scrierile Sfinţilor Părinți ocupă un loc aparte, 
greu de mărturisit în câteva cuvinte. Valoarea, importanţa şi folosul citirii scrierilor 
patristice o pot înţelege doar cei ce au făcut o pasiune din lectura acestora. Literatura 
patristică este de o rară frumuseţe, iar odată prins în mrejele ei, nu te mai lasă pradă 
altor lecturi, ci te fascinează, te cucereşte cu totul, te face să te dedici total, ajungând 
să-ți fie dragă această deplină cucerire şi dulce sclavie. Literatura patristică este un 
obelisc al frumuseţii, căci se caracterizează şi se prezintă ca sublimă frumuseţe, pe 
care o imprimă în sufletele tuturor celor ce o îndrăgesc şi le conduce pe acestea spre 
frumuseţea inefabilă a Dumnezeirii. 

Mulţumesc Bunului Dumnezeu că mi-a dăruit puterea de muncă, răbdarea şi 
înțelepciunea necesară, împreunate cu o profundă dragoste sfântă pentru adevărurile 
vieţii şi operelor Sfinţilor Părinţi. În al doilea rând, mulțumesc părinţilor mei, căci 
fără sprijinul lor nu ar fi fost posibilă alcătuirea acestei lucrări. 

Sunt fericit că am întâlnit în persoana Preafericitului Părinte Daniel, Patriarhul 
Bisericii Ortodoxe Române, un cunoscător profund al operelor Sfinților Părinţi şi un 
osârduitor în urmarea vieţuirii lor, ale cărui sfaturi şi îndrumări mi-au fost de un real 
folos în redactarea acestei lucrări. Îi aduc, şi pe această cale, mulţumirile mele căl- 
duroase. Aduc mulțumiri şi Părintelui Profesor loan C. Teşu, care mi-a deschis su- 
fletul spre scrierile patristice şi mi-a întreţinut şi sporit râvna pentru studiul şi lec- 
tura lor. Sunt profund recunoscător Părintelui Profesor Constantin Voicu, sub îndru- 
marea căruia îmi pregătesc teza de doctorat în Teologie, precum şi Domnului Pro- 
fesor Constantin Marin, îndrumătorul şi conducătorul tezei mele de doctorat în 
Filosofie. Acestora din urmă le mulţumesc și pentru referințele alcătuite la acest 
volum. De asemenea, ţin să mulțumesc şi Părintelui Diacon Adrian Sorin Miha- 
lache, cu care m-am sfătuit deseori pe parcursul alcătuirii acestei lucrări. Calde mul- 
țumiri se cuvin şi conducerii «Antibiotice S.A.» pentru ajutorul financiar acordat în 
vederea apariției prezentului volum. Recunoştința mea se îndreaptă şi către osteni- 
torii Editurii Institutului Biblic şi de Misiune Ortodoxă pentru că s-au străduit şi au 
reuşit să aducă la lumină în condiţii grafice excelente această lucrare, o adevărată 
cunună cerească a Sfinților Părinți din Răsărit şi din Apus. 

În final, mărturisesc că aş dori ca strădania depusă în elaborarea acestei lucrări 
să aducă roade spirituale în sufletele celor ce o vor citi şi studia. 


INTRODUCERE 


I. PĂRINŢII BISERICII — ÎNVĂŢĂTORII NOŞTRI 
Cine sunt Părinţii Bisericii şi Scriitorii bisericeşti? 


Părinţii Bisericii (> gr. nornp, norepec = părinte, părinţi)! sunt persoane care, 
prin viaţa şi activitatea lor, au meritat şi au primit de la Biserică titlul de Părinte al 
ei. Ei se numesc şi Sfinții Părinţi, Părinţi ai Bisericii sau Părinţi bisericeşti. 

Incepând din primele secole creştine, denumirea de Părinţi bisericeşti, Sfinţii 
Părinţi, Părinţii Sfinţi, Părinții Bisericii, Sfinţii Părinţi ai Bisericii sau Părinţii das- 
căli şi învățători exprima autoritatea supremă în materie de ortodoxie a credinţei; ei, 
Părinții, mari dascăli şi învățători, sunt consideraţi ca reprezentanţii normativi ai 
tradiţiei doctrinare a Bisericii, ca martori special autorizați ai credinţei; dar ei au 
avut și o uriaşă experiență duhovnicească, iar ortodoxia credinţei şi vieţuirea sfântă 
au constituit chintesenţa în scrierile şi în întreaga lor activitate. Pe lângă viaţă sfântă, 
ei s-au distins şi prin propovăduirea învățăturilor bisericeşti primite de la Mântui- 
torul şi de la Sfinţii Apostoli. 

Pentru a putea numi pe cineva Părinte bisericesc, trebuie să avem încredințarea 
că Biserica i-a acordat în mod expres acest titlu. Organul prin care vorbeşte Biserica 
este Sinodul Ecumenic. Prin urmare, Părinţii bisericeşti sunt numai acele persoane, 
pe care vreun Sinod Ecumenic le-a decretat Părinți bisericeşti. Prin deducțiune, se 
mai consideră drept Părinți bisericeşti, şi aceia de care întâmplător nu s-a ocupat 
nici un Sinod Ecumenic, dar pe care i-au numit Părinți bisericeşti, ceilalţi Părinţi 
bisericeşti, decretaţi de Sfintele Sinoade. 

De aici urmează că Părinţi bisericeşti sau Sfinți Părinţi nu se mai numesc 
începând cu secolul al VIII-lea, fiindcă din acest secol nu s-au mai ţinut Sinoade 
Ecumenice, care să acorde acest titlu. Nu avem, deci, Sfinți Părinţi sau Părinţi bi- 
sericeşti decât în primele opt secole. 

Prin urmare, titlul de Părinte bisericesc sau de Părinte al Bisericii, numai Bise- 
rica îl poate da cuiva, chiar dacă numele de părinte îl putem acorda fiecărui cleric, 
dar numai de părinte al nostru. 

In antichitate, cei vechi dădeau acest titlu omagial învăţătorilor lor, ca celor ce 
au contribuit la naşterea personalității lor sufleteşti, aceasta fiind o formă a celor 
vechi de a-şi manifesta gratitudinea faţă de cei ce le predau învăţătura. 

Sfinţii Apostoli au admis şi ei folosirea titlului de învărăzor, cu toată interdicţia 
Mântuitorului (Mt. 23, 9-10), dar restrângându-l numai la persoane care învaţă, pro- 
povăduiesc Evanghelia Domnului Hristos, trăiesc conform preceptelor acesteia şi 
învață şi pe alţii să le păzească. Deci învățătura ce o propagă în scrierile şi cuvân- 
tările lor, trebuie să fie a lui Hristos, iar nu cea eretică. Numai pe acela îl recunoaşte 
Biserica drept Părinte al ei, care propovăduieşte învățătura ei curată, fără schimbări 
sau interpretări greşite?. 


1. Cf. Anatole Bailly, Dictionnaire Grec-Frangais, redige avec le concours de E. Egger, Edition revue par L. Sechan 
et P. Chantraine, Hachette, Paris, 1963, p. 1498. 

2. Arhid. Prof. Dr. Constantin Voicu, Cu privire la Sfinţii Părinţi, în Telegraful Român, anul 140, Sibiu, 1 şi 15 
decembrie, nr. 45-48, 1992, p. 4. 


2-Părinţii Bisericii 

Cuvântul Părinte are însă o evoluţie interesantă potrivit mersului istoriei şi spiri- 
tualităţii Bisericii. Acest cuvânt era de origine sacră, cu rădăcini în Vechiul şi Noul 
Testament, exprimând raportul dintre învățător şi ucenic, ca un raport între tată şi 
fiu. Ucenicii profeților se numeau fiii profetilor (3 Regi. XX, 35). Învățătorul 
înţelept era socotit rată! şcolarilor săi. În Noul Testament, legătura dintre învățătorul 
tată şi ucenicul-fiu, pare a fi mai adâncă şi mai caldă. Sfântul Pavel scrie corinte- 
nilor; Căci de aţi avea zece mii de învățători în Hristos, totuşi nu aveți mulți părinți, 
căci eu v-am născut prin Evanghelie în lisus Hristos (| Cor. 4, 15). Ceva mai didac- 
tic, Sfântul Irineu vorbeşte aproximativ în acelaşi sens: Cine a primit învățătura de 
la cineva e numit «fiu» al celui care-l învaţă, iar acesta din urmă e numit «tatăl 
său» (4dversus haeres, IV, 41, 2). Clement Alexandrinul precizează, la rându-i: La 
fel numim noi «părinţi» pe învățătorii noştri (Stromate |, ], 3B. 

În acest sens, calificativul de rază sau părinte era frecvent folosit, în primele se- 
cole, mai ales pentru episcop. Martiriul Sfântului Policarp, datând din perioada 
155-158, pune în gura mulţimii păgânilor, care cereau moartea episcopului Policarp 
al Smirnei, următoarele cuvinte: Acesta este dascălul Asiei, părintele (scil. tatăl) 
creştinilor (XII, 2). Aceasta înseamnă că denumirea de părinte era obişnuită în cazul 
episcopilor, de vreme ce a fost pusă până şi în gura păgânilor. În anul Id; martirii 
din Lion se adresau lui Eleuterie, episcopul Romei, cu apelativul părinte”. La fel, 
printre epistolele lui Ciprian (f 258) găsim câteva (Ep. XXX, XXĂI, XXXVI), iscă- 
lite Cypriano papae. Acest obicei s-a răspândit repede, astfel încât în secolul al IV-lea 
denumirea în cauză a devenit ceva obişnuită. 

Dacă la început cuvântul părinte se aplica mai ales episcopilor, cu timpul a 
dobândit o semnificaţie aparte, în special atunci când era folosit la plural. De acum 
părinții nu mai sunt doar episcopii obişnuiţi, ci episcopii din trecut care erau mar- 
tori ai doctrinei Bisericii şi dețineau o autoritate deosebită în materie de învăţătură 
a Bisericii. Câteodată se întâmplă ca printre cei numiţi părinți să fie persoane care 
n-au fost episcopi. Aşa bunăoară Vasile, Arhiepiscopul Cezareii (330-379), se va 
referi la episcopii întruniţi la sinodul din Niceea (325) în următorii termeni: Ceea ce 
noi învăţăm nu este rezultatul propriei noastre cugetări, ci a ceea ce am învăţat de 
la Sfinţii Părinţi (Epistola CXL, 2%. 

S-a dat deci acestor autori (din primele opt secole) denumirea de Părinți. Aşa- 
dar, acest titlu era rezervat, la origine, conducătorilor Bisericii, episcopilor, depozi- 
tari atât ai autorităţii doctrinare cât şi disciplinare. Mai târziu, în tratatele teologice 
şi lucrările conciliilor din secolul al V-lea, acest cuvânt îi desemna pe apărătorii 
credinţei împotriva ereticilor. 

Denumirea de Părinte o include pe cea de ortodoxie. Nu toţi autorii creştini care 
au scris despre subiecte religioase sunt numiţi Părinţi ai Bisericii şi fac obiectul 
Patrologiei”, ci doar aceia care au respectat regula stabilită de Sfântului Apostol 
Pavel, depositum custodi (| Tim. 6, 20), vor putea să fie invocaţi ca o autoritate si- 
gură de către creştinii din alte epoci. Ereticii nu merită acest titlu de onoare; nu sunt 


3. Preot Prof. Dr. Ioan G. Coman, Patrologie, vol. Î, Editura Institutului Biblic şi de Misiune al Bisericii Ortodoxe 
Române, București, 1984, p. 34. 

4. Eusebiu, /szoria bisericească, Cartea a V-a, 4, 2, Traducere, studiu, note și comentarii de Pr. Prof. T. Bodogae, în 
colecția Părinţi şi Scriitori bisericeşti, vol. 13, Editura Institutului Biblic şi de Misiune al Bisericii Ortodoxe Române, 
Bucureşti, 1987, p. 193. 

5. Ibidem, Cartea a VII -a, 7, 4, pp. 274-275. 

6. Părintele Mitropolit Nicolae, Farmecul scrierilor patristice, Ed. Anastasia, Bucureşti, 2002, p. 10. 

7. Patrologia este o disciplină teologică creştină ce se ocupă cu studiul vieţii, operelor şi învățăturilor Sfinților 
Părinţi şi Scriitori bisericeşti care au trăit în primele opt veacuri creştine. (n.a). 

amintiți în operele patristice şi în manualele de patrologie decât în măsura în care tre- 
buie să-i cunoaştem pentru a înţelege respingerea lor de către autorii rămaşi stator- 
Nici în credință. Aceştia din urmă, care sunt aprobaţi de Biserică, merită, prin scrie- 
rile şi operele lor, să fie pentru toţi creştinii ghizi, profesori, Părinţiă. 

Deci, numele de Părinte Bisericesc sau Părinte al Bisericii sau Sfânt Părinte se 
cuvine totuşi, în mod strict, doar scriitorilor care îndeplinesc următoarele patru con- 
diții: viaţă sfântă, învăţătură de credinţă ortodoxă, aprobarea Bisericii, ve- 
chime?, ultima condiţie referindu-se la încadrarea autorului în limitele celor opt se- 
cole creştine, mai precis până la anul 787, dată la care a avut loc cel de-al şaptelea 
Sinod Ecumenic de la Niceea. 

In general, teologii romano-catolici susţin că, într-adevăr, aceste condiţii sunt 
pertinente pentru ca un autor să poată fi considerat Părinte, însă acordă acelaşi ape- 
lativ şi unor autori care nu au îndeplinit decât parţial primele trei condiţii. Astfel, 
autori precum Tertulian, Origen, Eusebiu al Cezareei etc. au fost trecuţi şi ei în lista 
Părinților. S-a luat în calcul contribuţia importantă pe care aceşti oameni au avut-o 
pentru Biserică şi s-a considerat că erorile care li se reproşează nu au contaminat 
într-atât operele lor, încât să fie mai primejdioase decât folositoare şi încât binele să 
nu se arate în ele superior răului. Totuşi, susțin teologii catolici, în orice caz, lor li 
se cuvine eminamente titlul de scriitori bisericeşti 10. Biserica Romano-Catolică pri- 
veşte cu îngăduință şi cea de-a patra condiţie fundamentală, vechimea, atunci când 
numeşte Părinţi ai Bisericii şi autori din veacurile al IX-lea şi al X-lea, deşi limita 
fixată este secolul al VIII-lea. 

Insă, potrivit cu învățătura ortodoxă, cei ce au propovăduit şi învățături străine 
Bisericii sau contrare ei, oricât de mare le-a fost efortul propovăduirii, nu primesc 
numele de Părinți bisericeşti, ci rămân simpli scriitori bisericeşti, cum sunt, de 
exemplu, Fericitul leronim sau Fericitul Augustin. Acelaşi lucru se petrece şi cu cei 
care nu corespund în întregime în privinţa sfințeniei vieţii. De obicei, cei ce au 
greşeli în învățătură, au şi în viaţă, aşa cum ne spune Mântuitorul, că nu poate pomul 
bun să facă roade rele, nici pomul rău să facă roade bune (Matei 7, 16-18). Titlul de 
Scriitor bisericesc se acordă chiar şi ereticilor, dacă ei au dezvoltat o activitate teo- 
logică însemnată, de exemplu, Origen sau Tertulian sau Teodor de Mopsuestiall. 
Este important de ştiut faptul că atât aprobarea Bisericii, cât şi vechimea sunt nece- 
sare, deoarece au rol verificativ. Dacă prima este consemnată în mod expres în docu- 
mentele sinoadelor, ecumenice şi locale, în decizii bisericeşti de maximă importanţă 
sau, în mod tacit, prin folosirea învăţăturii anumitor autori pentru apărarea credinţei, 
cea de-a doua implică, pe de o parte, autoritatea timpului apropiat de Sfinţii Apos- 
toli şi Părinții din primele două veacuri, pe de altă parte, confirmarea apartenenţei 
autorilor respectivi la epoca unităţii depline a Bisericii din primul mileniu!?. 


8. F. Cayre, A. A., Precis de Pamologie, Histoire et doctrine des Peres et Docieurs de l'Eglise, Tome Premier, 
Livres 1 et ]], Societe de S. Jean L'Evangeliste, Editeurs Pontificaux Paris —Tournai-Rome, 1927, pp. 1-2. |, 

9. Vezi J. Tixeront, Precis de Patrologie, neuvieme edition, Paris, librairie Victor Lecoffre, ]. Gabalaa, Editeur, Rue 
Bonaparte 90, 1927, pp. 2-3; F. Cayre, A. A., Precis de Patrologie, Histoire et doctrine des Peres et Docteurs de l'Eglise, 
Tome Premier, Livres 1 et II, Societe de S. Jean L'Evangsliste, Editeurs Pontificaux Paris —Tournai-Rome, 1927, p. 3; 
Arhid. Prof. Dr. Constantin Voicu, Cu privire la Sfinții Părinţi, în Telegraful Român, anul 140, Sibiu, | şi 15 decembrie, 
nr. 45-48, 1992, p. 4; A. Vacant, E. Mangenot, E. Amann, Dictionnaire de Theologie Catholigue, Paris-VI, Librairie 
Letouzey et An, 87, Boulevard Raspail, 87, 1932, p. 1196 ş.a.m.d. . 

10. Cf. J. Tixeront, Precis de Patrologie, neuvieme Edition, Paris, librairie Victor Lecoffre, J. Gabalaa, Editeur, Rue 
Bonaparte 90, 1927, pp. 2-3; F. Cayre, A. A., Precis de Patrologie, Histoire et doctrine des Peres et Docteurs de l'Eglise, 
Tome Premier, Livres ] et II, Societe de S. Jean L'Evangeliste, Editeurs Pontificaux Paris —Tournai-Rome, 1927, p. 3; 
Ş.a.m.d. 

11. Arhid. Prof. Dr. Constantin Voicu, art. cit, p. 4. 

12. Arhid. Prof. Univ. Dr. Constantin Voicu şi Preot Conf. Univ. Dr. Nicu Dumitraşcu, Patrologie - Manual pentru 
Seminariile teologice, Ed. Institutului Biblic şi de Misiune al Bisericii Ortodoxe Române, Bucureşti, 2004, p. 16. 

Aşadar, titlul de Sfânt Părinte l-a acordat Biserica numai acelor scriitori bise- 
riceşti, care au demonstrat că învăţătura ce o propovăduiesc o au prin inspirația 
Duhului Sfânt, pe Care l-a promis Domnul Apostolilor când le-a făgăduit că le va 
trimite pe Duhul Sfânt (In. 15, 16), Care îi va povăţui şi-i va învăţa tot adevărul, 
împărtăşindu-le învățătura lui Hristos, a Cuvântului divin, Cel ce este cu ei până la 
sfârşitul veacurilor. De trimiterea Duhului Sfânt i-a asigurat Domnul nostru lisus 
Hristos pe Apostoli şi pe urmaşii acestora, episcopii şi preoţii. De aceea şi Sfinţii 
Părinţi au fost aleşi cu precădere dintre episcopi, mai rar dintre preoţi (Sf. Ioan 
Damaschin) şi numai în mod excepţional dintre diaconi (Sf. Efrem Sirul). Dintre 
laici nu sunt Sfinţi Părinţi. lustin Martirul şi Filozoful, de exemplu, un însemnat 
scriitor bisericesc, poartă titlul de Sfânt, ca martir, nu ca Părinte bisericesc13. 

Ținând seama de calităţile pe care trebuie să le îndeplinească un Părinte bise- 
ricesc, Sfinții Apostoli pot fi considerați ca cei dintâi Sfinți Părinți ai Bisericii, pen- 
tru că ei întrunesc cu prisosință aceste calități. Totuşi ei formează o categorie supe- 
rioară aceleia a Părinților bisericeşti, de aceea nu li se dă titlul acesta. Dar şi ucenicii 
imediaţi ai Apostolilor au un titlu de superioritate între Părinţii bisericeşti, anume de: 
Părinţi Apostolici. 

Dintre ceilalți Sfinţi Părinţi, Biserica îi cinsteşte cu titlul special de superioritate 
pe trei: pe Sfântul Vasile cel Mare, ($ 379), pe Sfântul Grigorie de Nazianz (| 390) 
şi pe Sfântul Ioan Gură de Aur (ţ 407), numindu-i mari învățători ai Bisericii!4. 
Titlul de Părinte nu se identifică deplin cu cel de /nvăzat (Inţelept) al Bisericii. 
Acesta din urmă nu se aplică decât pentru un foarte mic număr de scriitori bise- 
riceşti, folosit atât în antichitatea creştină (ei sunt Părinți şi Invăţaţi totodată), cât şi 
în secolele următoare. Titlul presupune o aprobare specială din partea Bisericii, şi 
aceasta nu este dată decât autorilor care adaugă la o înaltă înțelepciune, adevăruri 
creştine, o ortodoxie strictă şi o viață sfântă. Ei se bucură de o autoritate excepțio- 
nală. Biserica Bizantină are, în mod special, respect pentru Sfântul Vasile cel Mare, 
Sfântul Grigorie de Nazianz şi Sfântul loan Gură de Aur, pe care îi numeşte şi 
Invăţaţi ecumenici. Biserica nu numai că îi numără între sfinţii ei, ci îi numeşte şi 
mari dascăli, adică îi situează între cei mai de seamă, cei mai destoinici tâlcuitori ai 
dumnezeieştilor învățături. Roma le asociază în plus, dintre orientali, pe Sfântul 
Atanasie, şi îi plasează în frunte pe înțelepţii latini, Sfântul Ambrozie, Ieronim, 
Augustin şi Grigorie cel Mare!5. Aceştia patru sunt numiţi de teologii catolici şi Ma- 
rii Părinţi ai Bisericii!6. 

Puţini dintre credincioşii ortodocşi fac distincție între Sfinții Părinţi şi Scriitorii 
bisericeşti, iar în Occident, uneori, aşa cum am precizat mai sus, aceasta este lipsită 
de importanţă. Ea există însă și este bine să fie cunoscută”. 

Fără să aibă autoritatea teologică şi bisericească a Părinților Bisericii, unii din- 
tre scriitorii bisericeşti sunt autori de lucrări importante sau numeroase. Printre 
aceşti autori putem cita în general pe apologeţii greci şi latini ai secolului al II-lea, 
pe Clement Alexandrinul, Lactanţiu, Rufin, Teodor de Mopsuestia, Didim cel Orb, 


13. Arhid. Prof. Dr. Constantin Voicu, art. cit, p. 4. 

14. Ibidem, p. 4. 

15. F. Cayre, A. A., op. cit, p. 3. 

16. Johannes Quasten, Parrology, volume |, The Beginnings of Patristic Literature from the Apostles Creed to Ire- 
naeus, Christian Classics, Allen, Texas, p. 10. . 

17. Noi am dat titlul prezentei antologii Părinţii Bisericii — Invăţătorii noştri, cu toate că am folosit şi operele unor 
scriitori bisericeşti cuprinse în colecţia Părinţi şi Scriitori Bisericeşti. Am stabilit aceasta, gândindu-ne la faptul că 
numărul Sfinţilor Părinţi din care am citat este mai mare decât al Scriitorilor Bisericeşti, iar unelc crori de doctrină ale 
acestora din urmă nu au fost menționate în antologie. Ea cuprinde un conținut pur ortodox. (n.a.) 

Sinesiu de Cirene, Evagrie Ponticul, Nil Ascetul, Diadoh al Foticeii, Marcu Ascetul, 
Isaia Pustnicul, scriitori sirieni, armeni, georgieni etc. Operele acestor scriitori 
reprezintă un uriaş material de istorie a culturii şi a spiritului creştin în primul mile- 
niu, un material cu orientări şi soluţii variate pentru problemele vremii. Este o sin- 
teză literar-filosofică şi spirituală a produselor muncii şi inteligenţei umane din trei 
continente în jurul Mediteranei în primul mileniu de după FIristos18. 

Unii dintre aceşti scriitori bisericeşti au fost dascăli de seamă, din înţelepciunea 
şi scrierile lor adăpându-se mulți din cei ce au fost consideraţi Părinţi ai Bisericii. 
Părintele Profesor Dumitru Stăniloae, luând ca punct de plecare învățătura Sfântu- 
lui Varsanufie, supranumit şi Marele Bătrân, a încercat să explice rămăşiţa unora 
din teoriile greşite ale scriitorului bisericesc — Origen, la Sfântul Grigorie de Nyssa 
şi de Nazianz: Ei au respectat pe Origen ca pe un dascăl de la care au învăţat multe. 
Datorită celor învăţate de la el, ei au putut înainta în cugetarea lor şi astfel au putut 
îndrepta cele mai multe din acelea, fiind călăuziţi în aceasta mai ales de Duhul 
Sfânt. Dar au rămas la ei unele mici fărâme din mulțimea greşită a învățăturilor 
origeniste. Aceasta pentru că nu totdeauna au rugat pe Dumnezeu să le spună dacă 
şi acele mici fărâme sunt adevărate sau nu. În esenţă, Varsanufie face o distincţie 
între învăţăturile Sfântului Grigorie de Nazianz şi cele ale Sfântului Grigorie de 
Nyssa şi unele cuvinte luate de la Origen, pe care le consideră însuşite de ei de la 
el. Căci de cele drepte spuse de ei declară (Sfântul Varsanufie) că sunt de la Duhul 
Sfânt. Dar de cele greşite rămase de la Origen, nu spune aceasta!”. 


Epoca patristică şi răstimpul acesteia 


Fiindcă tot s-a vorbit în rândurile de mai sus de epoca patristică, considerăm 
necesar a face unele precizări în legătură cu această epocă şi răstimpul ei. Această 
antichitate creştină are caracterul său propriu: creştinătatea, considerată în cele 
două mari fracțiuni care o compun, poporul /atin şi poporul grec, este una, în ciuda 
diviziunilor parțiale care o devastează în diferite rânduri, pentru un timp destul de 
îndelungat, uneori. Scriitorii din această epocă au, de atunci, acest privilegiu, foarte 
rar pentru cei care îi urmează, de a se bucura încă, aproape în întreaga creştinătate, 
de o venerație profundă. Protestanţii de diferite nuanţe şi ortodocşii orientali, pre- 
cum ŞI catolicii îi invocă mereu cu plăcere şi acest privilegiu îi situează într-o pozi- 
ție aparte?0. Epoca patristică ar cuprinde, după concepțiile cercetătorilor, nu numai 
primele opt veacuri, ci şi extinderea până în Evul Mediu, sau chiar până la Reforma 
din secolul al XV-lea21. Cu timpul însă, noțiunea de epocă patristică a fost restrân- 
să numai la aceste prime opt secole, dar cu delimitări variate, încheindu-se fie cu 
Sinodul al VI-lea ecumenic, anul 680, fie cu al VII-lea, anul 787, fie cu Sfântul loan 
Damaschinul ( 749) sau cu Duminica Ortodoxiei ( 843); pentru Apus, încheierea 
epocii patristice s-a limitat de curând la Isidor de Sevilla ( 636). 


18. Preot Prof. Dr. loan G. Coman, Patrologie, vol. [..., pp. 37-38. 

19. Pr. Prof. Dr. Dumitru Stăniloae, notă explicativă nr. 813, la Sfinţii Varsanufie şi loan, Scrisori duhovnicești, în 
Filocalia sau culegere din scrierile Sfinţilor Părinţi care arată cum se poate omul curăţi, lumina şi desăvârși, traducere 
din greceşte, introducere şi note de Pr. Prof. Dr. Dumitru Stăniloae, vol. XI, Ed. Episcopiei Romanului şi Hușilor, 1990, 
p. 564. 

20. F. Cayre, A. A., op. cit., pp. 1-2. 

21. Pr. Cicerone Iordăchescu, /sforia vechii literaturi creştine, vol. I, laşi, 1934, p. |. 

22. Pr. Prof. M. Şesan, Despre încheierea epocii patristice, în rev. Mitropolia Moldovei şi Sucevei, XLIII (1967), nr. 
5-6, pp. 361-362. 

În trăsături generale, epoca patristică numită clasică a fost împărțită în trei 
perioade şi anume: Epoca I, de la anul 76 până la începutul secolului al IV-lea, când, 
prin Edictul de la Milan, din anul 313, al împăratului Constantin cel Mare, s-a acor- 
dat creştinismului calitatea de religie tolerată, alături de religiile antice, oficializate 
în Imperiul roman. Epoca a Il-a pornea de la această dată până la anul 461, când se 
încheia epoca de aur a scrisului patristic, şi, în fine, epoca a III-a, până la Isidor din 
Sevilla ( 636) în Apus şi Sfântul Ioan Damaschinul ( 749) în Răsărit. 

Părintele Profesor Cicerone Iordăchescu împarte Patrologia în 3 epoci, şi anume: 
epoca I, până la anul 325; epoca a II-a, de aur până la 461, şi epoca a III-a până la Isi- 
dor de Sevilla şi Sfântul loan Damaschinul, precizând că denumirea epocii a treia ca 
epocă de declin, sau de decadență, cum o numesc apusenii, nu este întru totul justifi- 
cată, pentru că au fost, în perioada indicată, un număr semnificativ de Părinţi bise- 
riceşti, care au ținut aprinsă flacăra credinţei şi au compus scrieri cu răsunet puternic 
până târziu de tot33. 

Părintele Profesor loan G. Coman distinge, la fel, trei perioade şi anume: epoca I, 
a începuturilor, până la 313; epoca a II-a, a înfloririi, ca Epocă de aur, sau clasică, până 
la 451 sau 461, şi, în fine, epoca a III-a, până la Isidor de Sevilla şi Sfântul loan Da- 
maschinul, numită pe nedrept a decadenței, fiind de fapt bogată în oameni şi opere 
mari, cu răsunet şi consecinţe decisive în literatura şi gândirea creştină; ea este mai de- 
grabă o epocă de sistematizare a problemelor şi ideilor literaturii perioadelor ante- 
rioare. Mai recomandă apoi şi o epocă post patristică, al cărei termen final ar fi seco- 
lul XV24. 

Cu toate acestea, a ne opri la Sfântul loan Damaschinul în Răsărit şi la Isidor din 
Sevilla în Apus, ca încheietori ai epocii patristice, înseamnă a neglija sau a trece cu 
indiferenţă peste urmaşii lor întru scrisul teologic, pentru că istoria nu stă pe loc, ci se 
desfăşoară mai departe, purtând pe valurile ei vestigiile epocii clasice patristice. Sfân- 
tul loan Damaschinul a încheiat o perioadă îndelungată de străduinţe teologice, dar 
prin aceasta el s-a făcut totodată şi un inaugurator al unei perioade post-patristice, 
care, prin urmaşi, a continuat din plin tradiţia Sfinţilor Părinţi prin însufleţirea patris- 
tică pentru cele ale teologiei, cum au fost de pildă Studiţii, de la mănăstirea Sfudion 
din Constantinopol. 

De fapt, întreaga străduință a Părinților bisericeşti a concurat spre apărarea şi 
definirea Ortodoxiei față de toate ereziile vremii, aşa că pe drept cuvânt se poate 
spune că epoca patristică se încheie tocmai prin biruința Ortodoxiei asupra tuturor 
ereziilor, exprimate prin Duminica Ortodoxiei (prima duminică a Postului Mare al 
Sfintelor Paşti), care străjuieşte dreapta credinţă şi-i avertizează prin Sinodiconul 
Ortodoxiei pe toți să nu mai cadă în vreo erezie stricătoare. De fapt, cu Duminica 
Ortodoxiei se încheie logic şi istoric perioada istoriei bisericeşti universale a Sinoa- 
delor Ecumenice şi a Părinților Bisericeşti25. 


Rolul inegalabil al Sfinţilor Părinţi în formularea dogmelor Bisericii 


Părinţii Bisericii nu sunt numai reprezentanții tradiţiei doctrinare a Bisericii, ci 
şi martorii şi criteriile adevăratei credinţe, judecătorii Ortodoxiei?0 — atribut cu o 
valoare şi pondere nu numai istorică, ci atemporală şi general-spirituală. Autoritatea 


23. Pr. Cicerone Iordăchescu, op. cit., vol. III, Iaşi, 1940, pp. 3-4. 

24. Pr. Prof. Dr. loan G. Coman, Patrologie, Sfânta Mănăstire Dervent, 2000, pp. 19-20. 
25. Pr. Prof. M. Şesan, art. cit., pp. 362-365. 

26. Preot Prof. Dr. loan G. Coman, op. cit., p. 20. 

Sfinţilor Părinţi în sânul Bisericii nu se poate rezuma la importanţa literar-istorică a 
scrierilor patristice, ci se referă mai ales la învățătura lor bisericească, întemeiată pe 
Sfânta Scriptură, pe Sfânta Tradiţie, izvoare ale credinţei?7. 

Creştinii, cunoscând importanţa Sfinţilor Părinţi în formarea Tradiţiei şi, impli- 
cit, în elaborarea dogmelor creştine, au pus mereu în evidență rolul lor inegalabil. 
Aşa spre pildă, Sinodul al III-lea Ecumenic de la Efes din 431 hotăra: Nimănui nu-i 

„este îngăduit să propovăduiască altă credință decât aceea definită de Sfinții Părinţi 
(...P8. La acelaşi sinod, după citirea Epistolei lui Leon cel Mare către Flavian al 
Constantinopolului, cei prezenţi au exclamat: (...) Aceasta este credința Părinților, 
aceasta este credința Apostolilor. Noi toţi aşa credem, aşa cred toți ortodocșii (...)9. 
Dintre nenumărate astfel de mărturii sinodale, o mai redăm pe aceea a episcopilor 
adunaţi la Sinodul de la Rimini, care au alcătuit o scrisoare şi au trimis-o Impăra- 
tului Constanțiu, în care, printre altele, precizau: (...) rugăm stăruitor bunătatea ta 
să primeşti cu auzul ascuţit (atenţie) şi cu privirea liniştită (bunăvoință) pe delegații 
noştri şi să nu laşi nicidecum să se introducă ceva nou spre ocara celor ce au murit, 
ci să ne îngădui să rămânem cu cele stabilite şi legiferate de către strămoşii noştri, 
care, am putea spune că au făcut toate cu chibzuinţă, cu înţelepciune şi cu ajutorul 
Duhului Sfânt30. Tot în acest sens, Sfântul Chiril al Alexandriei notează că, în lupta 
sa contra nestorianismului, el urmează ideile Sfinților Părinți, îndeosebi acelora ale 
Sfântului Atanasie3l. 

Sinoadele Ecumenice şi locale au creat pe marii Părinţi ai acestei perioade şi Pă- 
rinții au dat substanță şi prestigiu acestor sinoade. Știința şi credința Părinților sunt 
ucelea care au închegat hotărârile doctrinare şi disciplinare ale sinoadelor. Docu- 
mentația acestor hotărâri s-a făcut din operele Părinților, rânduite în dosare anume*?. 
Dacă e adevărat că sinoadele, îndeosebi cele ecumenice, statorniceau doctrina Bise- 
ricii, bazându-se pe autoritatea Părinților, e tot aşa de adevărat că, ulterior şi între 
Sinoade, mai ales participanţii la aceste sinoade se bucurau de o autoritate şi de un 
prestigiu special. Episcopii erau la început învățători şi părinţi afectuoşi ai comuni- 
tăților, dar cu timpul a început să li se atribuie valoarea de martori ai tradiției bise- 
riceşti, apărători ai Ortodoxiei5?. 

Invăţătura Sfinţilor Părinți care se află expusă fie în operele lor teologice, fie în 
deciziile sinoadelor la care au luat parte, formează Sfânta Tradiţie, care împreună cu 
Sfânta Scriptură, dă adevărata mărturie despre Izvorul Revelaţiei: lisus Hristos. 

Sfinţii Părinţi sunt, deci, autorităţi în materie de doctrină, iar opiniile şi scrierile 
lor constituie temei al argumentelor teologice. Vincențiu de Lerin (mort înainte de 
anul 450) este însă acela care va da definiţia clasică a Părinților în scrierea sa 
Commonitorium din anul 434: Dacă apar unele întrebări în legătură cu teme la care 
nu S-a adus o hotărâre anume, va trebui să se recurgă la părerea Sfinţilor Părinţi, 
u celor care în vremea şi locul lor au rămas în unitatea comuniunii şi credinței şi 
cure s-au dovedit ca atare. Astfel tot ce au susținut ei în unitate de gândire şi simţire 
vu trebui să se considere ca învățătura adevărată şi universală a Bisericii, fără nici 


27. Berthold Altaner, Precis de Patrologie, adaptation frangaise par H. Chirat, Paris, 1961, p. 35. 

28. Mansi, IV, 1362 Dsq şi H. Denzinger, Enchiridion symbolorum, ed. 21-22, Freiburg im Breisgau, 1937, nr. 125, 
p. 60 apud apud arhim. Benedict Ghiuș, Încercări hristologice, Bălți, 1940, p. 3. 

29. Mansi, VI, 959, C, apud arhim. Benedict Ghiuş, op. cit. p. 3. 

30. Teodoret Episcopul Cirului, storia Bisericească, traducere Pr. Prof. Vasile Sibiescu, în Col. Părinți şi Scriitori 
bisericeşti, vol. 44, Editura Institutului Biblic şi de Misiune al Bisericii Ortodoxe Române, București, 1995, p. 109. 

31, Sf. Chiril al Alexandriei, Epistola 39 către Joan al Antiohiei, PG, 77, col. 180 C. 

32. Preot Prof. Dr. loan G. Coman, Patrologie, vol. ]..., p. 28. 

33. Ibidem, pp. 34-35. 

o îndoială ori suspiciune3%. Aşadar, acordul Părinților este acela care arată adevă- 
rata învăţătură de credință. De acum înainte, învățăturile Sfinților Părinţi vor ocupa 
un loc hotărâtor alături de Sfânta Scriptură şi vor fi folosiți în argumentarea teolo- 
gică, căci învăţătura lor reflectă fidel doctrina Bisericii. ŞI în discuțiile ecumenice 
s-a afirmat că: Biserica este în adevăr apostolică, dar este şi patristică. Aceste două 
caractere nu pot fi separate niciodată. Numai pentru că este patristică, Biserica 
continuă să fie şi apostolică (...). Părinţii sunt şi martorii adevărului credinţei, 
«testes veritatis»55. 

Recursul la Părinţi în Biserica veche s-a manifestat însă şi într-alt fel. Dat fund 
apelul permanent la Părinți, a fost necesar să se alcătuiască cataloage cu numele şi 
scrierile lor în care să fie pus în lumină rolul pe care l-au jucat în timpul când au 
trăit. Este de la sine înțeles că această preocupare n-a fost doar de ordin istoric, ci şi 
apologetic. Aceste cataloage trebuiau să dovedească atât vechimea credinţei creş- 
ține, cât şi continuitatea ei de-a lungul vremii. Avem aici un mod destul de formal 
în ce priveşte alcătuirea teologiei patristice şi se poate spune că ea decurge din chiar 
modul cum a fost folosită. Este însă evident că această manieră mai mult istorică de 
a aborda pe Sfinţii Părinţi urmărea păstrarea amintirii lor căci, dacă n-au fost uitaţi 
eroii, martirii şi călugării, la fel de natural era să nu fie uitaţi nici marii dascăli, 
aceia care au ilustrat opera de predare a învățăturii creştine36. 

Autorii patristici nu voiau să treacă drept literați sau simpli scriitori teologi. Ei 
se simțeau reprezentanţi ai adevărului divin, purtători ai acestuia în folosul comuni- 
tăţilor creştine, având misiunea să-l propovăduiască întregii lumi. Orgoliul retorilor 
şi al savanților nu îi atrage, ba chiar e respins cu hotărâre. Ei se consideră învăţă- 
tori legitimi ai Bisericii, filosofi creştini, comentatori competenți şi luminaţi ai Bibliei, 
care cuprinde revelaţia mântuitoare a lui Dumnezeu. In acest sens trebuie să-i înţe- 
legem pe ei şi seriozitatea întreprinderii lor. Altminteri, le-am nesocoti în mod arbi- 
trar intenţia, lăsând să ne scape adevăratul scop al operei şi al acţiunii lor. Acelaşi 
lucru se poate spune şi despre judecata aplicată contribuţiei lor la istoria mon- 
dială3!. Părinţii Bisericii nu se mai simt martori direcți ai revelaţiei lui Hristos, ca 
generaţiile epocii apostolice şi imediat postapostolice. Mai mult, ei pornesc în toate 
operele lor de la mărturia fermă şi desăvârșită a apostolilor. Nu scriu Evanghelii, 
Apocalipse şi Epistole apostolice, ci compun comentarii şi disertaţii, tratate pole- 
mice şi apologetice cu caracter edificator, sistematic, uneori şi istoric (...) Vor să îşi 
pună întregul talent personal şi toate însușirile în slujba Bisericii58. 

Mai mult decât atât, Părinţii sunt autorii regulei de credință, dezvoltată în sim- 
boale şi în hotărâri ale Sinoadelor ecumenice, baza trinitară şi hristologică a Con- 
siliului Ecumenic al Bisericilor (...) Părinţii au creat teologia prin încrederea într-o 
coeziune internă între har şi rațiune, adică printr-o opțiune apărută din întâlnirea 
dintre credinţa creştină şi spiritul grec, inaugurând un dialog căruia toți creştinii îi 
rămân tributari. Părinţii ne învaţă fidelitatea faţă de Evanghelie, plenitudinea vieţii 
duhovniceşti, care operează o transformare profundă a spiritului față de toate aspi- 
rațiile şi cercetările de azi, schimbându-le în credință”. 


34. Vincențiu de Lerin, Commonitorium, cap. XXVIII, Migne, PL, 50, col. 675, apud Părintele Mitropolit Nicolae, 
op. cit., pp. 10-11. 

35. Georges Florovsky, Gregoire Palamas er la patristique, în Istina, 1, 1961-1962, p. 116. 

36. Părintele Mitropolit Nicolae, Farmecul scrierilor patrristice..., pp. 10-11. 

37. Hans Freiherr von Campenhausen, Părinţii greci ai Bisericii, traducere din germană de Maria-Magdalena 
Anghelescu, Ed. Humanitas, Bucureşti, 2005, p. Îl. 

38. Ibidem, p. 13. 

39. Preot Prof. Dr. loan G. Coman, op. cit., p. 15. 

Aceşti neobosiţi luptători ai pietăţii care au ales viața liniștită şi lipsită de plă- 
ceri (lumești) ca un ajutor pentru păzirea dogmelor evangheliceY0, a căror luptă 
pentru apărarea dreptei credinţe întrece toată puterea de mirare?l, au propovăduit 
adevărul evanghelic după credința apostolică, precum înşişi mărturisesc. Pentru 
exemplificare, redăm cuvintele Sfântului Atanasie cel Mare: (...) (învăţăturile — 
n.«.) le-am scris după credința apostolică predată nouă de Părinţi, neadăugând 
nimic din afară, ci ceea ce am învăţat, am pus în scris în acord cu Sfânta Scriptură 
(...) spre întărirea adevărului din Sfintele Scripturi“?. Sfinţii şi nemuritorii Părinţi 
erau convinşi că învățăturile lor erau scrise sau rostite sub înrâurirea inspiraţiei 
divine. Astfel, Sfântul loan Gură de Aur precizează: (...) nu sunt ale mele cuvintele 
ce le spun, nici nu rostesc de la mine cele ce grăiesc, ci de la Duhul, povăţuil fiind 
de iubirea de oameni a Stăpânului pentru folosul vostru şi pentru zidirea Bisericii 
lui Dumnezeu“. Sfântul Grigorie de Nyssa, referindu-se la cuvintele de învățătură 
ale Sfântului Apostol Pavel, spune că acesta nu grăieşte cuvinte ale înțelepciunii 
omeneşti, ci cuvinte inspirate de la Duhul Sfânt: /n toare câte le grăia nu mai era 
cel ce le grăia, ci Capul lui le rostea, precum a arătat corintenilor pe Hristos grăind 
şi vorbind în sine (I Cor. 13, 3). Astfel traheia era bine glăsuitoare şi bine sună- 
'oare, articulând prin Sfântul Duh cuvântul adevărului. Astfel laringele se îndulcea 
totdeauna de cuvintele dumnezeieşti, hrănind prin sine tot trupul cu acele învățături 
de viață făcătoare”. 

Aceşti bărbați divini, slujitori ai voinței dumnezeieşti, eroi ai virtuţii, cu minţi 
agere şi pătrunzătoare, cu inimile încărcate de darurile Duhului, au primit de la 
Dumnezeu cel mai mare dar şi partea cea mai bună, anume pe acela de a înţelege 
lucrurile lui Dumnezeu, ca şi când Dumnezeu le-ar vorbi, şi de a fi interpretul lor, 
de a le explica oamenilor, ca aceştia să le audă și să le înțeleagă45. 


Sfinţii Părinţi — tâlcuitori inspirați ai Sfintei Scripturi 
şi misionari destoinici ai Bisericii 


Sfinții Părinţi nu au oferit doar lucrări de teologie dogmatică, pline de exprimări 
filosofice creştine sau opere cu un conținut moralizator şi duhovnicesc, ci ne-au 
dăruit, tălmăcit şi transmis nealterată Sfânta Scriptură. Învățătura Mântuitorului 
Hristos nu poate fi înțeleasă corect fără ajutorul Părinților, care ră/lmăcesc şi, până 
la un punct, întregesc cele cuprinse în Cartea Cărţilor sau în Biblie46. Din viaţa şi 
scrierile lor, putem conchide că Părinţii au cunoscut admirabil Sfânta Scriptură pe 
care au mânuit-o cu pricepere şi artă. Ei cunoşteau nu numai textul Scripturii, ci şi 
adevăratul înţeles al acesteia, pe care o explică într-un mod inegalabil. Păstrau în 
inimă atât de strânsă aducerea aminte a textului Scripturii, încât nu aveau nevoie să-l 


40. Sf. Vasile cel Marc, Omilia a II-a la o parte din psalmul XIV. IL, traducere, introducere, note şi indici de Pr. D. 
Fecioru, în PSB, vol. 17, Editura IBMBOR, Bucureşti, 1986, p. 216. 

41.Eusebiu de Cezareea, Viaţa lui Constantin cel Mare. Traducere şi note de Radu Alexandrescu, în PSB, vol. 14, 
Editura IBMBOR, Bucureşti, 1991, p. 139. 

42. Sf. Atanasie cel Mare, Epistola întâi către Serapion, Episcopul de Thmuis, XXXIII, traducere din greceşte, 
introducere şi note de Pr. Prof. Dumitru Stăniloae, în PSB, vol. 16, Editura IBMBOR, București, 1988, p. 65. 

43. Sf. loan Gură de Aur, Omilii la Facere (11), Omilia XLIV, |, traducere, introducere, indici şi note de Pr. D. 
Fecioru, în PSB, vol. 22, Editura IBMBOR, Bucureşti, 1989, p. 118. 

44. Sf. Grigorie de Nyssa, Tâ/cuire la Cântarea Cântărilor, traducere şi note de Pr. Prof. Dr. Dumitru Stăniloae, în 
PSB, vol. 29, Editura IBMBOR, Bucureşti, 1982, p. 219. 

45. Sf. Grigorie Taumaturgul, Discursul adresat lui Origen, cap. XV, studiu introductiv, traducere, note şi indici de 
Pr. Prof. Const. Comiţescu, în PSB, vol. 10, Editura IBMBOR, Bucureşti, 1984, p. 34. 

46. Părintele Mitropolit Nicolac, Farmecul scrierilor patristice..., p. 10. 


3-Părinţii Bisericii 


18 Diac. Drd. LIVIU PETCU 


mai citească, fiind în stare să reproducă pe dinafară paragrafe întrepi din orice carte 
biblică. Astfel, operele lor, ţesute cu texte biblice, au luminat şi luminează lumea cu 
adevărurile evanghelice trăite şi explicate cum nu se poate mai bine şi mai corect. 

Fără Părinţii Bisericii care au stat în imediata apropiere a Sfinţilor Apostoli, a 
ucenicilor Domnului şi a urmaşilor lor, ar fi-cu anevoie de înţeles existenţa Evan- 
gheliilor, a epistolelor Sfinţilor Apostoli, într-un cuvânt a cărților Noului Testament. 
Ei le-au preluat şi le-au transmis cu fidelitate din generaţie în generaţie. Din multele 
cărți puse în vechime sub numele unuia sau altuia dintre Apostoli, fie că era vorba 
de Evanghelii, Epistole sau Apocalipse, ei le-au arătat pe cele cu adevărat inspirate, 
deosebindu-se de celelalte numite apocrife, astfel ei au păstrat credința creştină 
genuină, explicând-o corect celor ce au îmbrățişat-ot7. 

Unii din Sfinții Părinți şi scriitori bisericeşti au fost martiri, ca Sfântul Policarp, 
Sfântul Ignatie Teoforul, Sfântul Iustin Martirul şi Filosoful, Sfântul Ciprian, Pam- 
fil, Origen etc., pecetluind cu moartea lor viaţa și misiunea Bisericii, după pilda ma- 
relui martir — lisus Hristos. Moartea lor martirică subliniază sensul şi valoarea ope- 
relor lor scrise. Alţi autori patristici au fost şi ierarhi sau membri ai clerului obişnuit 
şi, în această calitate, s-au manifestat ca organizatori de biserici, de instituții pentru 
asistența socială, de viață monahală, de mănăstiri, de educaţie şi cultură, ca Sfântul 
Vasile cel Mare, Sfântul loan Gură de Aur, Sfântul Ambrozie, Sfântul Chiril al 
Alexandriei, Sfântul Niceta de Remesiana etc. Alţii au strălucit prin învățătura şi cul- 
tura lor bogată sau au fost creatori de ştiinţă teologică, ori de ramuri ale acesteia, ca 
Origen, Eusebiu, Părinții capadocieni, Ieronim, Fericitul Augustin, Sfântul Maxim 
Mărturisitorul etc., dând Bisericii temelie doctrinară şi prestigiu intelectual. Alţii au 
îmbinat uriaşa muncă intelectuală cu cea organizatorică şi administrativă, precum 
unii autori din Şcoala alexandrină, în frunte cu Origen, Părinţii capadocieni, Sfântul 
Chiril, sau din Şcoala antiohiană: Sfântul Efrem Sirul, Sfântul loan Gură de Aur, 
Teodoret al Cyrului, Sfântul Maxim Mărturisitorul, Sfântul loan Damaschin. Majo- 
ritatea scriitorilor patristici au fost misionari de înaltă clasă, convertind la creştinism 
diferite neamuri sau părți din diferite neamuri, punându-le în circuitul civilizaţiei 
greco-romane şi creştine-universale şi lăsând amintiri neşterse în istoria sau fol- 
clorul acestor popoare, ca, de exemplu, Sfântul Grigorie Taumaturgul în istoria 
popoarelor din Pont, Sfântul Vasile cel Mare în istoria capadocienilor, armenilor și 
românilor, urmaşi ai geto-dacilor, barbarii de la Istru, Sfântul loan Gură de Aur și 
Sfântul Niceta de Remesiana, în istoria aceloraşi daco-romani, Ulfila în istoria 
goților, Sfântul Ilarie în aceea a Galiei, Sfântul Grigorie cel Mare în aceea a Angliei, 
Isidor de Sevilla în aceea a Spaniei etc. Un număr însemnat de autori ierarhi sau 
clerici de rând au participat la Sinoade Ecumenice şi locale. Unii au câştigat respec- 
tul şi prețuirea împăraților, împărăteselor şi a unor mari dregători, ca Origen, Euse- 
biu, Sfântul Grigorie de Nazianz, Sfântul Grigorie de Nyssa, Sfântul loan Gură de 
Aur etc., care au mijlocit cu folos pentru apărarea, ajutorarea sau promovarea cre- 
dincioşilor lor sau chiar cruțarea unor cetăţi întregi precum Roma sau Antiohia în 
împrejurări grele sau chiar dramatice. Alţii au fost sfetnici ai împăraţilor, ca Sfântul 
Ambrozie, Sfântul Grigorie de Tours etc., cu rezultate cel mai adesea pozitivet8. 
Toţi, fără excepție, au semănat dragostea şi înțelegerea între oameni, au cultivat pri- 
etenia la toate nivelurile, au militat cu căldură pentru pace, mama tuturor bunurilor, 


47. Mitropolit Nicolae Corneanu, Studii Patristice — aspecte din vechea literatură creştină, Ed. Mitropoliei Banatului, 
Timişoara, 1984, pp. 10 şi 13. 
48. Preot Prof. Dr. loan G. Coman, Patrologie, vol. [..., pp. 12-13. 

împotriva războiului. 4u luptat contra sclavagismului, pentru îmbunătăţirea condi- 
[iilor de muncă, pentru dreptatea socială, pentru ajutorarea socială, pentru progre- 
sul moral şi duhovnicesc al creştinilor şi al tuturor oamenilor. Mulţi s-au mistuit de 
dorul desăvârşirii în propriul lor mediu, în comunități monahale sau în singură- 
tatea pustiurilor+?. 

Asemenea Sfinților Apostoli, Părinţii sunt forțe în mers, pescari de oameni, că- 
lăuziți de Duhul Sfânt spre a cuceri mereu alte suflete, învățând toate neamurile. 
Prin cuvânt, cateheză, cult, Sfinte Taine, agape, corespondenţă, tratate variate şi mai 
ales prin puterea irezistibilă a dragostei, Părinții au câştigat progresiv, prin stăruință, 
majoritatea populațiilor aşa de variate ale Imperiului Roman, inclusiv o bună parte 
din barbarii de la hotare: goți, huni, gepizi etc., pe care, de fapt, credinţa şi viața 
creştină i-a civilizat. In interior, misiunea se îndreaptă asupra ereziilor şi asupra 
vieții şi culturii păgâne sau iudaice. Era o misiune predicatorială şi scrisă de înalt 
nivel, care exercită şi astăzi o deosebită atracţie30. 

Părinţii, uneori luptători din fire, într-o continuă emulație admirabilă cu ei înşişi, 
împintenind râvna celor buni spre o epectază a binelui, deveneau mari luptători în 
numele frumosului, adevărului, binelui şi dreptății prin misiunea lor care era aceea 
de a determina lumea la biruirea răului, la o operă de purificare şi de armonie prin 
rațiune şi inimă, realizabilă graţie voinţei lucrătoare a omului şi a Logosului divin. 
Autorii patristici dispun de o minte sfințită, de o rațiune dreaptă, de o libertate ne- 
sfârşită de iniţiative şi de acțiuni şi de o suveranitate blândă cu care pot schimba 
fata pământului instaurând aici împărăția cerurilor?|. 

Literatura patristică elogiază şi prețuieşte pe o întinsă gamă munca, dreptatea, 
demnitatea, libertatea, egalitatea şi progresul, cărora, prin Origen şi Părinţii capado- 
cieni, loan Gură de Aur, Ambrozie şi alţii le-a dedicat pagini de o rară adâncime şi 
frumuseţe, patos misionar şi actualitate; această literatură /upră aprig contra exploa- 
tării, a sclavagismului sau a robiei şi a înjosirii omului sub toate formele, ea nu 
cunoaşte odihnă combătând discriminările şi ticăloşiile practicate de bogaţi sau de 
dregătorii timpului; unii Sfinţi Părinţi militează pentru viața de obşte, după pilda 
creştinilor din Faptele Apostolilor şi Didahie; toţi scriitorii patristici înfierează 
războiul şi elogiază pacea ca pe „mama ” sau „capul tuturor bunurilor "52. 


Sfinţii Părinţi — făuritori de cultură şi literatură 


Sfinţii Părinţi au pus începutul unor cu/turi naționale ca cea armeană, cea geor- 
piană, cea coptă, cea slavă. Unii dintre ei au creat alfabete în limba țării lor, au tra- 
dus Biblia şi opere aparținând unor scriitori patristici cu renume, compuse în diferite 
limbi. Uneori, ei s-au constituit în echipe de traducători care au transpus în limba lor 
mari bogății de gândire, evlavie şi literatură rituală elaborate de alte popoare creş- 
line. Unii scriu istoria propriei lor ţări, cum e cazul cu atâţia istorici armeni, precum 
laust de Bizanţ, Lazăr de Farpi, Moise din Corene etc., sau cu Grigorie de Tours, 
autorul primei istorii a francilor53. Un Origen, un Eusebiu, un Sfânt Vasile, un lero- 
nim, un Augustin sau un Sfânt loan Damaschinul valorează ei singuri cât o întreagă 
cultură”?. Puţine pagini ale literaturii mondiale sunt pătrunse de patosul şi zelul 


49. Ibidem, p. 13.. 

50. Ibidem, p. 22. 

51. ldem, Valoarea literaturii patristice a primelor secole în cadrul culturii antice..., p. 7. 
52, Ibidem, p. 7. 

53, tbidem, pp. 9-10. 

54, Pr. Prof. loan G. Coman, Spiritul critic în literatura patristică..., p. 64. 

misionar greu egalabil pe care-l aflăm în operele Sfântului Vasile cel Mare, Sfân- 
tului Ioan Gură de Aur, Sfântului Chiril al Ierusalimului, Sfântului Grigorie 'Teolo- 
gul, Sfântului Ambrozie, Sfântului Niceta de Remesiana, Fericitului Ieronim, Feri- 
citului Augustin etc. 

Literatura patristică a influențat profund literatura Evului Mediu, care, în diferite 
privinţe, nu e decât o sistematizare sau un comentariu al celei patristice, mai ales în 
Răsărit. Părinţii au influenţat substanțial şi unele literaturi moderne de pildă, cea 
franceză, germană, rusă, italiană, engleză, scandinavă55. Toate aceste scrieri au un 
farmec propriu care incită la a fi citite, aprofundate şi studiate. Literatura patristică 
se poate felicita că lucrarea ei inițiată acum 2000 de ani, perfecționată fără încetare, 
continuă Să se impună şi astăzi într-o cultură mereu creştină, dar şi în culturi mai 
puțin creştine, care derivă sau numai se inspiră dintr-însas6. 


Cultura antică şi cultura patristică 


Un alt merit al Sfinţilor Părinţi este acela că au păstrat şi transmis lumii moderne 
literatura antică şi cuceririle spirituale ale lumii vechi. E meritul creştinismului, cu 
precădere al Părinților, de a fi salvat astfel ceea ce era mai prețios şi mai util din 
bunurile ei şi de a fi evitat ca omenirea să reia de la capăt experiența lungă, obosi- 
toare, a unei totale recivilizări, cu o superfluă imolaţieS?. Astfel, cultura patristică 
o continuă pe cea antică, transmițând din ea idei, probleme, texte şi chiar opere în- 
tregi în limbile greacă şi latină. 

Trei dintre profesorii timpului depăşesc cu mult pe ceilalți şi îi implică în mod 
fermecător pe creştini. Foarte diferiți unul de celălalt, ei reprezintă cele trei tendințe 
principale ale gustului contemporan, exercitând o influenţă considerabilă. Noi am 
înțelege cu greu caracteristicile esenţiale ale elocinței creştine dacă nu am cunoaşte 
maniera şi spiritul învățământului lor. Aceştia au fost Himerios, Themistios şi Liba- 
niu.58 Nu se pot tăgădui însă meritele reale ale anumitor capitole ale culturii păgâne 
şi am fi nedrepţi dacă am subestima unele personalităţi de frumos relief.5% Dragos- 
tea pentru dialectică, pentru frumuseţea limbajului, aceste două caracteristici ale 
spiritului elen capătă o vigoare şi o formă nouă. La Atena, la Constantinopol, Nico- 
media, Antiohia şi-n alte multe oraşe, profesori cu reputaţie atrăgeau în jurul lor un 
număr impresionant de studenți.60 Secolul al IV-lea reprezintă punctul culminant al 
contactului dintre literaturile elenă şi creştină. Performanţele intelectuale ale Părin- 
ților Bisericii şi excepționalul lor talent oratoric au stârnit admiraţia păgânilor.€! 
Libanius bunăoară, îl considera pe Sfântul Vasile cel Mare superior sieşi€?, iar pe 
Sfântul loan Gură de Aur l-ar fi lăsat urmaş dacă nu l-ar fi furat creştinii03. Netul- 


55. Idem, Patrologie, vol. 1..., p. 25. 

56. Idem, Spiritul critic în literatura patristică..., p. 57. 

57. T. M. Popescu, Istoria creștinismului ca istorie a culturii, Bucureşti, 1927, p. 22; cf. pp. 22, 25, 26, 40. 

58. Aime Pucch, Histoire de la litterature grecque chretienne depuis les origines jusqu'ă la fin du IVe siecle, vol. |, 
Paris, 1930, p. 10. 

59. Pr. Prof. Dr. loan G. Coman, Patrologie, Sfânta Mănăstire Dervent..., p. 86. 

60. Pierre de Labriolle, La reaction payenne, Etude sur la polemique antichretienne du ler au Ve siecle, Paris, 1934, 
p. 424. 

61. Pr. Prof. Dr. loan G. Coman, Probleme de filosofie şi literatură patristică, Editura Institutului Biblic şi de Misiune 
al Bisericii Ortodoxe Române, Bucureşti, 1995, p. 17. 

62, P. Petit, Les etudiants de Libanios, Paris, 1956, p. 206. 

63. Sozomen, Church Histories, VIII, 11 in A Select Library of Nicene and Post-Nicene Fathers of the Christian 
Church, Second Series, translated into English with prolegomena and Explanatory Notes under the editorial supervision 
of Philip Schaff, D.D., L.L.D., and Henry Wace, D.D., Volume II, T&T Clark, Edinbourgh, 1989, p. 399. 

burați însă de ambiţii profane, Părinţii Bisericii şi-au pus toată pregătirea în slujba 
credinţei şi a idealului creştin. Dacă nu ar fi fost lisus Hristos, ei ar fi fost închină- 
tori ai unor zei ai lăcomiei şi ai urii şi ai oricărui delict. Ar fi trăit pentru „pâine şi 
Circ”, însă, ei au predicat contemporanilor lui luvenal din Decalog şi din Predica 
de pe Munte. Printre astfel de bestii cu chip de om, ei au construit căminul sacru; 
au creat familia creştină; au dat un înţeles nou şi sfânt numelor de mamă şi soție; 
au răspândit idei noi despre demnitatea omului ca om; au venit cu o atmosferă de 
bunăvoință şi iubire, au redat libertăţile interzise prin lege; au sfințit societatea 
umană prin proclamarea frăţiei universale a omului răscumpărat“. 

Cunoscători desăvârşiți ai culturii păgâne, ei citează din literatura elenă. Mai 
mult decât atât: grație evoluţiei de câteva secole a literaturii creştine, graţie imitaţiei 
şi emulaţiei față de cea profană, dar mai ales graţie propriului lor geniu, Sfinţii Pă- 
rinţi ai secolului al IV-lea au creat o literatură clasică în stare să înfrunte mileniile şi 
să satisfacă spiritele cele mai alese. Din contactul celor două literaturi a ieşit cea mai 
frumoasă floare, aceea a umanismului creştin65. 

Spre deosebire de ceea ce s-a petrecut în mediile intelectuale ale limbii grecești, 
în Orient, în care au existat adesea apărători hotărâți ai păgânismului până spre sfâr- 
şitul secolului al VI-lea, îndeosebi prin neoplatonism, pe plan intelectual în Occi- 
dent nu s-a produs în mod substanțial nici o rezistență la creştinism; în spaţiul latin 
se produce o epuizare a forțelor intelectuale ale păgânismului6. Literaţii păgâni nu 
s-au mărginit decât să citească, să copieze şi să-şi corecteze copiile din autorii favo- 
riți. La drept vorbind, nu sunt cine ştie ce marile ediţii ale clasicilor care ar fi fost 
realizate de aristocrații păgâni a1 veacului al IV-lea şi care ar fi fost utile pentru cul- 
tura clasică. De altminteri a profesa idei păgâne în epoca aceea după înfrângerea 
definitivă a păgânilor în lupta de pe fluviul Frigidus, operă a lui Theodosie (394 
d.Hr.), ar fi fost extrem de inoportun. La distanță de o generaţie de la Symachus, în 
Roma nu se mai aude vorbindu-se de păgâni. Dimpotrivă, clasicii păgâni erau citiți 
în linişte de creştini, care dovedesc a avea despre ei o cunoaştere deloc inferioară 
celei a păgânilor. Creştinismul asimilase de acum cultura păgână garantându-i în 
interiorul său supravieţuirea67. 

Cultura patristică, apărută şi dezvoltată la izvoarele culturii antice, nu este o cul- 
tură restrictivă, ci este una eminamente selectivă (sunt folosiți cu dozaj sobru Pla- 
ton, Aristotel, Porfiriu, Cicero$8), ghidându-se după principiul: să iei de la alţii cum 
1a albina nectarul din flori, după cuvintele memorabile ale Sfinţilor Vasile cel Mare 
şi Grigorie Teologul. Uneori se recomanda şi se practica, spre exemplu în şcoala 
catehetică de la Alexandria, principiul conform căruia, înainte de însuşirea Sfintei 
Scripturi şi primirea Botezului era necesară împroprierea culturii profane, lucru 
împlinit de aproape toți Părinţii. Problemele culturii patristice erau numeroase şi 
complexe: teologie, antropologie, educaţie, sociologie, cult, istorie, misiune variată, 
oratorie sacră, filocalie, artă literară în proză şi versuri etc., dar operele de contro- 
versă şi de dialog sunt printre cele mai interesante şi atrăgătoare69. 


64. A. Cleveland Coxe, Jntroductory notice, in Ante-Nicene Fathers, vol. |, Edited by Alexander Roberts & James 
Donaldson, revised and chronologically arranged, with brief prefaces and occasional notes by A. Cleveland Coxe, 1884, 
p. VIII. 

65. Pr. Prof. Dr. loan G. Coman, op. cit, p. 17. 

66. Claudio Moreschini, Enrico Norelli, Istoria literaturii creştine vechi greceşti şi latine, vol. II, De la Conciliul 
de la Niceea până la începuturile Evului Mediu, tom I, trad. de Elena Caraboi, Doina Cernica, Emanuela Stoleriu, Dana 
Zămosteanu, Polirom, Iaşi, 2004, p. 15. 

67. Ibidem, p. 16. 

68. Preot Prof. Dr. loan G. Coman, Patrologie, vol. 1..., p. 32. 

69. Idem, Valoarea literaturii patristice a primelor secole în cadrul culturii antice..., p. 9. 

În ce priveşte valorificarea culturii şi a ştiinţei vremii ca instrument de formula- 
re şi exprimare a gândirii teologice, Sfântul Vasile cel Mare îndeamnă pe cei ce se 
ocupă cu teologhisirea să culeagă nectarul tuturor florilor. El însuşi, ca şi cei doi 
colegi ai săi de triadă teologică, au folosit toate filosofiile vremii lor în care au găsit 
elemente ce se pretează teologhisirii. 

Prin aceasta, ei ne învaţă că trebuie să fim deschişi față de toate filosofiile, va- 
lorificând selectiv din fondul lor tot ceea ce poate folosi tălmăcirii Adevărului 
creştin în context viu cu epoca noastră. Este adevărat că Adevărul creştin este mai 
presus de concepte şi — ca atare — el nu poate fi formulat şi exprimat întru totul 
adevărat. Dar faptul acesta nu ne dispensează de efortul de a-l exprima cât mai 
corespunzător cu spiritul vremii noastre!0. 

În mod inevitabil s-a ajuns la comparații între valorile păgânismului şi cele ale 
creştinismului. Realizate la început numai la nivel verbal, aceste comparații au fost 
dezvoltate şi aşezate în lucrări scrise, ajungându-se la un adevărat gen literar apolo- 
getic, care prin numărul şi varietatea reprezentanţilor săi, prin diversitatea chestiu- 
nilor pe care le ridică, prin metodele folosite, prin nivelul la care erau duse discu- 
țiile au pus bazele teologiei ca ştiință”|. 

Deşi s-au arătat adversari neînduraţi ai păgânismului, Părinții au încercat totuşi 
unele apropieri între doctrina creştină şi cea elenică — întâi pentru că analogiile erau 
uneori izbitoare, în al doilea rând pentru motive de tactică misionară. Din contactul 
celor două culturi, reieşea limpede viitorul creştinismului. Dacă totuşi cultura creş- 
tină a triumfat, faptul se datorează mai ales originii ei divine. 

Sfinţii Părinţi prezintă imaginea clară a culturii convertite. Ei sunt un model de 
legătură firească, recuperatorie, între bibliotecă şi biserică. Fără a deforma şi fără a 
ignora efortul cultural, mărturisitorii patristici fac din acesta un adevărat efort de 
cunoaștere deoarece pun la capătul drumului cunoaşterea lui Dumnezeu72. 

Părinţii Sfinţi au luptat pentru certitudine, forță morală şi frumuseţe spirituală şi 
n-au repudiat propriu-zis idealul grecesc precreștin al kalokagathiei”3, ci numai au 
corectat-o în perspectiva cea nouă, înlocuind-o treptat cu ceea ce s-a numit filocalia, 
în înţelesul de iubire pentru frumuseţea netrecătoare, neveştejită şi veşnică, deci 
făcând trecerea de la ka/okagathia, în etapa următoare, de fiu al lui Dumnezeu, iar 
de aici, în stadiul îndumnezeirii (/heosis), aceasta din urmă constituind încununarea 
unui sinergism divino-uman sau continua colaborare dintre har şi voinţa omului. Se 
ştie că Sfântul Grigorie de Nazianz a alcătuit împreună cu Sfântul Vasile cel Mare 
prima filocalie din texte culese din operele lui Origen. Literatura patristică apreci- 
ază însă şi frumosul estetic, ori de câte ori acesta contribuie la intensificarea frumo- 
sului moral sau la preamărirea lui Dumnezeu. Părinții descriu adesea în pagini 
clare de proză sau în versuri luminoase frumuseţile naturii, armonia şi farmecul 
înfățişării trupului omenesc, splendorile construcţiilor şi ale grădinilor, ordinea 
legilor şi a fenomenelor naturii. Distincția ţinutei conducătorilor, starea de mizerie 
cumplită a săracilor şi bolnavilor vremii, bucuriile afecțiunii văzute pe chipul prie- 


70. Pr. Dr. Corneliu Sîrbu, Sfinţii Vasile, Grigorie şi loan, îndrumători ai teologiei actuale, în rev. Mitropolia Ardealului, 
XVIII (1973), nr. 1-2, p. 43. 

71. ]. Geffcken, Das Christentum im Kampf und Ausglach mit der griechisch — romischen Welt, 3-e Aufl., Leipzig- 
Berlin, 1920, pp. 26-28. 

72. Radu Preda, Mărtwria patristică, în rev. Studii Teologice, Seria II-a, XLV (1993), nr. 5-6, p. 88. 

73. Omul era considerat stăpânul lumii, regele ei, iar idealul era o îmbinare perfectă între frumosul fizic şi binele 
moral (xaioxayaBa) — B. Pouderon, ]. Dore ed., Les apologistes chretiens et la culture grecque, Beauchesne, Paris, 
1998, p. 92 — n.a. 

fenilor, al copiilor şi al părinţilor, desfătările unei întâlniri neaşteptate, deliciile 
raiului înainte de cădere etc. Frumuseţea literară deşi uneori criticată ca venind de 
la idololatri e în general apreciată şi cultivată de scriitori ca Sfântul Ciprian, Lac- 
tanțiu, Fericiţii leronim şi Augustin, Scrisoarea către Diognet, Sfinţii Vasile cel 
Mare, Grigorie Teologul, loan Gură de Aur etc74. 

Lăsând la o parte aspectele strict negative ale filosofiei, aceasta venea şi cu lu- 
„cruri pozitive: afirmarea existenţei unui singur Dumnezeu, apariţia lumii şi a omu- 
lui sub egida unui Demiurg, dorința de cunoaștere a adevărului, binelui şi frumosu- 
lui etc. Apologeţii au subliniat faptul că ceea ce a obţinut filosofia nu sunt adevăruri 
absolute, ci deschideri şi perspective pentru cunoaşterea lui. lată de ce filosofia are 
nevoie de superioritatea creştinismului. Ca urmare, apologeții au încercat să reali- 
zeze o împletire a adevărurilor raţionale cu revelaţia”?. Şi Sfântul loan Gură de Aur 
subliniază uneori laudativ rezultatele filosofiei naturale: evitarea celor de prisos, 
mulfumirea cu cele necesare, stăpânirea de sine, răbdarea, liniştea sufletească, 
rezolvarea tuturor situaţiilor pe calea rațiunii; dar el critică pe filosofii naturali sau 
păgâni, pentru patima slavei deşarte şi pentru lipsa generală de acord între teoriile 
şi viața lor. Filosoful creştin care îmbină în el înțelepciunea naturii, cu aceea a cre- 
dinței şi a harului, urmăreşte atingerea stării de puritate îngerească, de redobân- 
dire integrală a chipului lui Dumnezeu” 6. 

Imbogăţiți şi împodobiţi cu tot ce a avut cultura antică mai preţios şi mai fru- 
mos, cu dragostea de ştiinţă, de filosofie, de artă literară, de spirit critic, ei au încer- 
cat s-o trăiască pe cât posibil la nivelul Revelaţiei, adică al apostolilor, al martirilor, 
al celor ce aspiră la desăvârşire. Dacă unele din elementele de fond proveneau din 
izvoare păgâne ori iudaice, regruparea şi reorganizarea acestor elemente se făceau 
pe bază nouă şi cu orientare nouă. Noutatea principală în fondul apologiilor era 
credința, învățătura şi viaţa nouă a creştinilor/7. Preluând tot ceea ce era îmbibat de 
bine şi frumos din lumea antică, căci este bine cunoscut faptul că acest cult al fru- 
mosului era prea înrădăcinat în acea lume, au augmentat acestea în mod fericit şi aşa 
le-au pus la îndemâna tuturor, neomițând însă a îndrepta, a face unele corecturi şi 
precizări atunci când situația reclama acest lucru. Gândirea acestor /uceferi ai ştiinţei, 
instrumentată variat şi cuvântul lor ca mijloc de comunicare urmăresc progresul, 
epectaza, în cunoaşterea deplină a puterii divine şi a primirii harului!8. 

Răsărită mai ales din Evanghelie, literatura patristică vrea să modeleze creştinul 
după chipul şi măsura lui Hristos. Ea cultivă un frumos şi larg umanism, bazat pe 
iubirea de oameni a Logosului, dar reţinând şi elemente substanţiale ale umanismu- 
lui greco-latin, precum: prețuirea rațiunii, armonia ființei umane, valoarea virtuţii. 
Umanismul patristic urmăreşte dăltuirea creştinului drept chip al lui Hristos7?. 

În felul acesta, ei au valorificat pozitiv cultura şi ştiinţa vremii lor în folosul 
teologiei, au izbutit să facă o „sinteză vie” între credinţa creştină şi cultura vremii 
lor. Efortul lor de elaborare ne edhfică în sensul că fondul teologiei autentice şi vii 
este Revelația divină transpusă în miezul vieţii creştine, tălmăcită şi formulată în 
haina culturii şi ştiinţei din vremea respectivă80. 


74. Pr. Prof. loan G. Coman, Valoarea literaturii patristice a primelor secole în cadrul culturii antice..., p. 10. 

75. Pr. Dr. Teodor M. Popescu, Primii didascăli creştini, în rev. Studii Teologice, anul I], (1932), nr. 2, pp. 154-155. 

76. Louis Meyer, Saint Jean Chrysostome, Maitre de perfection chretienne, G. Beauchesne, Paris, 1933, p. 185. 

77. B. Critterio, La polemica antichristiana nei primi sei secoli delle Chiessa, în „La scuola cattolica”, LXIV, 
(1936), pp. 53-55. 

78. Pr. Prof. loan G. Coman, Autobiografia în literatura patristică, în rev. Studii Teologice, Seria a Il-a, XXVI 
(1974), nr. 9-10, p. 666. 

79. Idem, Valoarea literaturii patristice a primelor secole în cadrul culturii antice..., p. 7. 

80. Pr. Dr. Corneliu Sîrbu, art. cit., p. 41. 

Părinţii Bisericii — apologeţi ai credinţei creştine şi fervenţi combatanți 
împotriva imoralităţilor şi învățăturilor greşite 


Citind operele patristice, îndeosebi cele ale apologeților, se poate lesne observa 
atitudinea critică a Părinților faţă de o parte a culturii profane, din care combat şi 
înfierează unele idei, principii şi manifestări care nu erau în concordanță cu textul 
evanghelic, ba chiar se opuneau acestuia. Acest spirit critic patristic era, în parte, 
preluat din însăşi cultura greco-latină, dar el era mai ales expresia atitudinii severe 
a Bisericii faţă de păcatele lumii antice şi libertinajele acesteia, din perioada deca- 
dentă a culturii greco-romane profane. In acest sens, Părintele Profesor Ioan G. 
Coman precizează: Critica patristică combătea cu deosebire politeismul şi imora- 
litatea umană, apoi păcatul sub orice formă, inegalităţile şi nedreptăţile sociale cu 
fot cortegiul de rele ale sclavagismului, în fine contradicţiile sistemelor filozofice şi 
morale etc. dar această critică releva, nu o dată, şi ce era pozitiv în cultura greco- 
latinăt|. 

Critica îndreptată spre păgânism era extrem de dură şi de mari proporții, deşi nu 
totdeauna inflexibilă. Ea opera în toate domeniile vieţii, începând cu materia şi isto- 
ria ŞI sfârşind cu ideile şi cu artele. Prezentă în apologii, în tratate antielenice şi 
antieretice, în replici la opere anticreştine, în comentarii, în cursuri de şcoală şi în 
fot felul de publicaţii, de cuvântări şi conferințe, această critică nu avea numai O 
valoare formală, pur logică, ci şi una ontologică, de perspectivă, de orizonturi noi 
care puneau în evidență sau care îngăduiau apariția de noi realități spirituale şi 
culturale (...) Lucrul s-a petrecut la fel cu critica aplicată ereziilor82. 

Autorii patristici au criticat pe larg şi iudaismul, pentru că acesta a osândit şi răs- 
tignit pe Iisus Hristos, pentru că a respins creştinismul şi a interpretat strâmt Legea. 
Mintea iudeilor era slabă precum ochii Liei83 şi răpusă de poftele trupului, aşa 
încât deşi aveau Legea, ei au atins culmea stupidităţii renegându-L pe Dumnezeu cel 
adevărat şi judecând a fi cu mult mai avantajos să slujească idolilor85. Aşadar, Israel 
va trebui să facă toată noaptea istoriei experienţa că acest Om nu poate fi biruit, deci 
nu e numai om. Numai la sfârşitul nopţii istoriei, după ce va vedea că nu poate birui 
pe Omul — Hristos, şi după ce va înțelege că umanitatea poate fi ridicată pe tronul 
lui Dumnezeu Cel mai presus de toate, îl va accepta pe Hristos şi-l va cere binecu- 
vântarea. Până atunci, va fi tare cu Dumnezeu, nelăsându-se biruit de Hristos.80 

Cenzori ai moravurilor veacului lor şi ai slăbiciunilor omeneşti de totdeauna, 
Sfinţii Părinţi au arătat drumul care duce spre dobândirea perfecțiunii. Prin cuvânt, 
dar mai ales cu exemplul îmbunătăţitei lor vieţi, ei au devenit îndrumătorii şi das- 
călii întregii creştinătăţi. Sfinţii Părinți nu sunt oamenii unui timp şi ai unui loc. Nu 
sunt ceva dus cu trecutul din urma noastră, îngropați cu strămoşii. N-au generaţie; 
sunt actuali şi universali, chipul lor este prezent şi viu, real şi valabil azi ca şi ieri 
şi mâine şi cât va fi lumea. Sfinţii Părinţi ai Bisericii s-au ridicat peste locul şi peste 
timpul în care au trăit, au depăşit contingențele care ne constrâng pe noi a fi ceva 


81. Pr. Prof. loan G. Coman, op. cit, p. ll. 

82. Pr. Prof. loan G. Coman, Spiritul critic în literatura parristică..., p. 59. 

83. Sf. Chiril al Alexandriei, Glafire, traducere, introducere şi note de Pr. Prof. Dr. Dumitru Staniloae, PSB, vol. 
39, Scrieri, partea a II-a, Editura IBMBOR, Bucureşti, 1992, p. 138. 

84. Ibidem, p. 312. 

85. Cyrille d'Alexandrie, Lertres Festales, tom I, 5, introduction generale par Pierre Evieux; introduction critique, 
texte grec par W.H. Burns; traduction et annotation par Louis Arragon, Marie-Odile Boulnois, Pierre Evieux, Marguerite 
Forrat, Bernard Meunier, col. Sources Chretiennes, n0.372, Les Editions du Cerf, Paris, 1991, p. 175. 

86. Pr. Prof. Dr. Dumitru Stăniloae, notă explicativă nr. 300, la Sf. Chiril al Alexandriei, G/afire ..., p. 180. 

doar azi şi aici, s-au eliberat de creativitatea momentului vieţii pământeşti, supra- 
viețuiesc aevea, ca mari realizatori de viaţă superioară, care nu stă sub semnul unui 
timp şi nu este roabă condiţiilor lui (...) Aşa fiind, ei ne cheamă azi şi totdeauna la 
menirea noastră dintru început, la ascultarea care fericeşte, la cetățenia paradisu- 
lui pierdut, la ceea ce am fost făcuţi să fim şi să voim, la gândul firii noastre celei 
dintâi, stricate de noi şi refăcute de lisus Hristos, la faptele vieții celei noi „, din apă 
şi din Duh”, la cugetul curat al celui renăscut şi mântuit, la destinul nostru dum- 
nezeiesc, la asemănarea cu Dumnezeu87. 

Atunci când au fost chemaţi să conducă Biserica, au părăsit pustiul şi au venit 
în lume, mânați de insistentele rugăminți ale credincioşilor şi de dragostea acestora. 
Sufletele lor înțelepte, curate ca fecioarele, pricepând că lumea se găsea în neştiință, 
vin în mijlocul ei şi aprind lumina, deşteaptă minţile multora, luminează întunericul, 
alungă neştiinţa şi arată adevăruls8. 

O altă problemă capitală abordată de Părinţi în operele lor a fost combaterea ere- 
ziilor. Apologeţii erau nu numai apărători calificați ai creştinismului faţă de păgâ- 
nism, ci şi ocrotitorii cei mai fireşti ai ortodoxiei în faţa atacurilor ereziilor8?. Spre 
exemplu, pericolul ereziilor gnostice a fost sesizat de Părinţii Apostolici, iar apolo- 
geții, realizând şi ei marele pericol al acestor erezii, au scris tratate întregi împotriva 
acestora, luaţi în grup sau priviţi individual. 

Unii dintre eretici sau dintre potrivnicii credinței, înşelători cu față de şarpe şi 
falsificatori ai adevărului, care simulau virtutea şi-şi ascundeau răutatea, hotărând a 
fi duşmani Părinților Bisericii, acestor fii ai Adevărului şi copii ai Luminii”! nu s-au 
căpătat cu nimic acei eretici, decât cu întunecarea propriilor suflete, alergând de fapt 
împotriva mântuirii lor. Nici chiar puterile diavoleşti nu lăudau ereziile sau sacri- 
legiul lor, căci acestea se feresc să spună cuvântul de blasfemie contra Fiului lui 
Dumnezeu92. Părinţii au anatematizat opiniile eretice şi au respins învățăturile nele- 
giuite, însă față de oameni au arătat înțelegere și s-au rugat pentru mântuirea lor%5. 

Sfinți Părinţi au manifestat un dor nestăvilit pentru cunoaşterea adevărului, 
zbucium neobosit pentru dobândirea lui; dispoziție nestrămutată pentru propovă- 
duirea lui”. Instruiţi în tot adevărul”, ei au iubit mai mult ca orice unitatea Bise- 
riCII Şi ortodoxia învățăturilor de credință. Pentru ei, acestea erau bunurile cele mai 
de preţ şi tot ceea ce punea în pericol aceste bunuri trebuia combătut vehement. În 
acest sens, evreii, păgânii, dar mai ales ereticii sunt trataţi într-un mod destul de 
caustic. Ei constituiau într-adevăr un pericol. Intelectualii păgâni încercau adesea să 
pună Biserica într-o lumină nefavorabilă, iudeii erau duşmani declaraţi ai Mântuito- 
rului lisus Hristos, iar ereticii şi schismaticii puteau ruina creştinătatea din interiorul 
ei. Dragostea față de Biserică nu le îngăduia să tacă. Lupta era acerbă şi trebuia dusă 

pe toate planurile. Părinţii scriu febril tratate voluminoase pentru apărarea Bisericii 
şi pentru edificarea credincioşilor, ca să nu se găsească în ei nici un fel de iarbă a 
diavolului", pentru ca aceştia să dobândească moştenirea cu care au fost miluiţi?”, 
Ei au meritul de a fi sesizat şi de a fi combătut orice rătăcire. 

Când unii dintre ei au suferit exiluri, prigoniri sau orice fel de cazne din partea 
împotrivitorilor credinţei creştine, au arătat că nu se încovoaie sub greutatea durerii, 
ci sunt mai presus de mâhniri, răbdători în suferinţe, veseli în nădejdi?8. Au ieşit pu- 
ternici din slăbiciune (Evr. 11, 34); nu așteptau momelile plăcerilor cei pe care-i în- 
grășa foamea. Nu-i ardea fierbinţeala verii, fiindcă-i răcorea nădejdea harului 
veşnic. Nu-i dobora frigul şi gerul pe cei ce iernau încălziți duhovniceşte de cre- 
dința lor. Nu se temeau de cătușele oamenilor, fiindcă-i descătuşa lisus. Nu doreau 
să fie răscumpăraţi de la moarte, fiindcă ştiau că vor fi înviaţi de Hristos”. Desfă- 
tarea acestei vieţi le era în pacea sufletească, răbdarea morţii se însoțea în cugetul 
lor cu nădejdea nemuririi, ideea învierii cu harul lui Hristos, adevărul cu simpli- 
tatea, credința cu încrederea, înfrânarea cu sfințenia, hărnicia cu cumpătarea, felul 
de trai cu viața măsurată, învăţătura fără înfumurare, temeinicia în ştiinţă, credința 
fără amețeala ereziei!%0. Nu se gândeau la ostenelile virtuţii, ci la răsplăţile eil0!, 
nu se sfiau să-şi bată joc de cele pământești, fiindcă nădăjduiau premii cereşti!02. 

Părinții Sfinţi nu au dorit decât liniştea Bisericii, pe care au apărat-o cu o însu- 
fleţire aprinsă, arătându-se mai presus de orice oboseală, încinşi fiind cu brâul dă- 
ruirii de sine. Hotărârile lor au fost acceptate de întreaga creştinătate. Ei s-au impus 
ca mari autorități ecleziastice, învățăturile lor fiind considerate normative de către 
Biserică, căci au unit împlinirea virtuţilor cu înțelegerea dogmelor dumnezeieşti, 
susținută de bogăția cunoaşterii şi de puterea dovedirii!V3 şi aşa i-au hrănit pe toți 
cu cuvântul adevărului şi cu înțelegerea tainelor107. Astfel, învățăturii lor şi dacă îi 
adaugi ceva e imprudent, şi dacă îi înlături ceva e primejdiosl. 


Conţinutul scrierilor patristice şi valoarea artistică a acestora 


În scrierile lor, în care expun învățături de credință, formulează canoane, norme 
de conduită, reguli tipiconale etc., Sfinții Părinţi, aceşti oameni divini, cu minți agere 
şi pătrunzătoare, au tratat şi probleme morale dintre cele mai variate, despre care 
vorbesc şi Sfintele Evanghelii şi care fac referire la viața creştină în general şi în- 
deosebi la: prietenie, relaţiile dintre creştini şi necreştini, relaţiile dintre Biserică şi 
Stat, muncă şi bunuri materiale, război şi pace, inegalitate socială şi economică, 
sclavie, căsătorie, familie, atitudinea în faţa vieţii, a morții, a naturii, a educației, a 
dragostei, a ştiinţei etc. 

Aproape în fiecare pagină, Părinții elogiază binele moral sau virtutea, recoman- 
dându-le nu pe un ton hegemonic, ci rațional, prietenesc şi frăţesc, folosindu-se de 
forța argumentelor corecte şi de iubire. Aceste valori se impun parcă de la sine, nu 

numai datorită autorităţii Părinților, ci a acelei autorităţi divine care conferă acestor 
valori tărie şi perpetuitate. Întrupate î în creştinii dedicați asemănării cu Hristos, aceste 
valori morale perene, dreptatea, adevărul, modestia, jertfirea pentru aproapele, prie- 
tenia, curajul, cumpătarea, cinstea, dragostea etc., care ni le îmbie orice scriere pa- 
tristică, nu sunt prezentate ca nişte simple noţiuni abstracte, ci ca forţe vii ce îşi au 
izvorul în Logosul divin şi care împodobesc pe creștini cu frumuseţe netrecătoare. 

> În acest fel, creştinii dobândesc, prin strălucirea faptelor lor, slava neveştejită la Dum- 
nezeu, iar în viața aceasta, frumusețea lor iradiază prin toată înfăţişarea virtuţilor, 
umplându-i de lumină. 

În epoca primară a creştinismului, cartea fost întotdeauna auxiliarul sau suplini- 
torul cuvântului. Părinții Sfinţi au scris când au fost împiedicaţi să vorbească sau 
când predicile lor orale nu puteau să atingă mediile pe care zelul lor voia să le con- 
vertească. De asemenea, Părinţii nu cultivă genurile literare în esență; nu au epopee, 
nici tragedie; însă, e1 au auzit chemarea poeziei, sufletul lor fiind atins de forța crea- 
toare a divinității; chiar şi istoria apare la ei doar sub forma unui argument apolo- 
getic. În schimb, scriu scrisori, multiplică discursuri, predici sau omilii, redactează 
apologii împotriva păgânilor, evreilor, ereticilor; compun expuneri de credinţă sau 
de morală; explică, mai mult sau mai puţin pe larg, cărţile sfinte pe care se funda- 
mentează convingerile lor. Astfel se formează, încetul cu încetul, o literatură prac- 
tică în principal!06. Toate cărțile sunt acte şi servesc la edificare. 

Fără îndoială, pe măsură ce Biserica se dezvoltă şi cuceririle sale se extind la 
clasele înalte ale societăţii, ea învaţă să vorbească şi să scrie cu mai multă eleganță. 
Încă din secolul al III- lea, cel puţin unii dintre credincioşii săi înțeleseseră forţa pe 
care o dă uneori unui argument o redactare armonioasă. În secolul al IV-lea, mulți 
dintre cei mai mari episcopi ai săi sunt discipolii oratorilor şi aduc cu ei preocupările 
pe care le-au învăţat la şcoală. Încă de atunci, creştinismul are literaţii săi, preocu- 
pați de un vocabular cizelat şi de o sintaxă ireproşabilă. Dar aceştia nu sacrifi îcă 
niciodată fondul pentru formă. Nepreocupaţi de măiestria expunerii, nu scriu decăt 
atunci când au ceva de învăţat; nu au timp de pierdut pentru simpla plăcere a ure- 
chilor sau a ochilor. De asemenea, ei realizează perfecțiunea artei literare: un veş- 
mânt minunat, o limbă aleasă, îmbelşugată, îmbogăţită prin experiența secolelor 
anterioare şi devenită capabilă să exprime fără efort cele mai dificile idei ale meta- 
fizicii creştine, îi ajută să exprime exhaustiv sentimentele ce le umplu sufletele. Unii 
ca Sfântul Vasile cel Mare, Sfântul Grigorie de Nazianz, Sfântul loan EHrisostom, nu 
sunt doar demni de menţionat printre cei mai admirabili creştini pe care i-a cunos- 
cut istoria, ci sunt demni de a figura în fruntea unei liste a marilor scriitori din care 
omenirea îşi face o onoarel? 

Fiecare dintre marile provincii creştine păstrează totuşi fizionomia sa proprie: 
scriitorii din Roma se disting între toți prin spiritul lor practic, prin simţul respon- 
sabilităților, prin fermitatea preocupărilor morale. Egiptenii, mai idealişti, încearcă 
sinteze vaste; vor să explice lumea, sau cel puţin să dea imagini de ansamblu asupra 
învățământului creştin. Asiaticii ţin, înainte de toate, să transmită tradiţia pe care au 
primit- o de la Sfinții Apostoli şi luptă cu îndârjire contra ereziilor. În sfârșit, sirienii 
şi palestinienii se fac de bunăvoie cronicari sau istorici, numai că nu redactează 
coduri liturgice sau morale108. Când se vorbeşte despre literatură, este bine să se 

țină cont şi de geografie. Africanul Ciprian nu reacționează ca Ilariu de Poitiers; 
grecii au o sensibilitate aparte, o deosebită vigoare filosofică, care le permite să-i în- 
treacă pe majoritatea latinilor. Să nu mai vorbim de emoția şi lirismul sirienilor, cum 
ar fi, de exemplu, Sfântul Efrem109. 

Stilul apologiilor diferă şi el după ethosul şi cultura fiecărui autor. Dacă simpli- 
tatea şi originalitatea stilului Părinților apostolici se explicau prin cercul aproape er- 
metic în care se elaborau operele lor, apologeţii au fost, aproape toți, instruiți în şco- 
lile păgâne ale secolului lor, pe care, mai târziu, după convertire, au pus-o în slujba 
noii lor credinţe! 10. 

Efortul teologic al Părinților Bisericii este dominat de grija de a teologhisi în 
conformitate cu nevoile şi aspiraţiile vremii lor, de a elabora o teologie cât mai actu- 
ală, în fapt, mai necesară şi mai folositoare epocii lor. În ce priveşte forma, ei s-au 
străduit să-şi îmbrace — pe cât posibil — gândirea în categoriile filosofice şi ştiinţi- 
fice ale epocii lor. Cu alte cuvinte, ei au fost reologi ai epocii lor, atât în ce priveşte 
fondul problemelor abordate, cât şi în ce priveşte sistemul conceptual şi verbal pe 
care l-au folosit. 

Prin ceea ce scriu, Părinţii trimit nu la rodul gândirii proprii, ci la ceea ce li se 
descoperă. Aceasta nu înseamnă că personalitatea lor e subordonată, anulată, ci ea 
primeşte valența de purtătoare a unui adevăr care o depăşeşte. Neincadrându-se în 
categoria auctorială, a operei, ci în cea a mărturiei, textul patristic e cel mai puţin 
susceptibil de falsitate; el nu vine să alimenteze orgolii sau dorințe ascunse, ci se 
face oglindă a unor experienţe creştine care, în cele din urmă, sunt compatibile cu 
traiectoria oricărui creştin! Părinţii se străduiau mai puţin să placă şi mai mult să 
fie folositori. Ei nu urmăreau fala numelui, nici adulaţiile levantine ale celor ce par- 
curgeau textele lor. Popularitatea şi laudele oamenilor, le erau total străine. Urmă- 
reau în toate doar un singur scop: mântuirea. În operele lor, nimic nu se conformează 
vanității stilului, căutării limbajului elevat, armoniei frazelor cizelate. N-au de gând 
să prezinte material de poliloghie. Nu caută să placă; vor să instruiască şi să educe, 
şi reuşesc asta. Sfârşesc chiar prin a plăcea din momentul în care vrem să acordăm 
atenție operelor lor. În loc de elocvenţa artificială şi savantă a şcolilor, ei deţin darul 
vorbirii din i inimă, cel care vine din credință, zel şi entuziasm. Nici unul din ei nu ar 
pierde timpul să redacteze, precum Fronton, elogiul fumului, folosind cuvinte alese 
şi cizelate cu artă!!2. Însă, Părinţii scriau frumos cu tot protestul lor împotriva fru- 
museților literare!!3. Prin urmare, literatura patristică are şi o valoare artistică de 
netăgăduit. 


Părinţii Bisericii — modele de vieţuire creştină 


Teologia patristică nu cuprinde numai cunoştinţe, ci şi credinţă caldă, trăire 
evanghelică şi dorul Impărăţiei lui Dumnezeul 1%. Starea spre care aspiră Părinţii nu 
este departe de viaţa îngerilor. Şi această asemănare dă un sens particular ascezei din 
ajunuri, din posturi, în castitate; în viaţa îngerească nu dormi, nici nu mănânci, eşti 
neîntinat. Spre această veşnică şi sublimă contemplare tinde rugăciunea lor. Însă un 

asemenea ţel întâlneşte multe ispite: chiar în natura alterată de păcat şi dezechili- 
brată de greutatea tiranică a trupului, Sfinţii Părinţi şi-au menţinut sufletele în 
această slujire în care Hristos i-a ales. Viaţa lor, ca oşteni ai lui Hristos, este deci o 
luptă pe care nu au putut-o câştiga fără stricteţea şi armele ascezeil15. Această viață 
jertfelnică şi de renunțare totală la tot ce e lumesc este o moarte mai degrabă, accep- 
tată prin devotamentul faţă de strictețea credinţei creştine şi având, ca şi cea a mar- 
tirilor, valoare de mărturie. Fără îndoială, este cuprinsă de seninătate şi bucurie: în 
apropierea de Dumnezeu, cugetarea este mai obişnuită şi se iluminează de trăiri su- 
blime; dar această tactică strictă cere o putere excepţională, dobândită prin trezvie şi 
înţelepciunel16. Această moarte înalţă sufletul către ceruri şi duce la dobândirea ade- 
văratei vieţi veşnice. Părinţii Sfinţi nu se temeau de moartea trupească, pentru că ei 
nădăjduiau î în Bunul Mântuitor cu trupul, cu sufletul, cu duhul, cu credinţa, cu dra- 
gostea şi cu unirea,1!7 Acesta fiind nădejdea lor comună. Nutreau nădejdi că mila Lui 
îi va acoperi la judecata ce va să fie!!8. Nu au avut în vedere plăcerea de moment, ci 
desfătarea viitoare. Împodobiţi cu o vieţuire virtuoasă şi sfântă, însuflețiți de o nețăr- 
murită dragoste, aveau întipărite pe lespedea inimii lor poruncile şi îndreptările 
Domnului. În ochii lor, nimic nu preţuia aşa de mult ca ascultarea de Hristos, spre 
Care şi-au îndreptat necontenit privirile minţii şi pe Care L-au iubit fără măsură. 

În relația cu aproapele, se bucurau cu negrăită bucurie de chipurile creştinilor 
luminate de raza Dumnezeirii, iar în momentele în care aceştia aşteptau unele sfa- 
turi în materie de doctrină sau purtare, Părinţii, care şi-au întărit puterea sfatului prin 
autoritatea vieţii lor proprii, pentru ca vorbele să nu roşească de lipsa faptelor, ei 
realizând astfel o simfonie între vorbele şi faptele lor, se rugau la Dumnezeu ca să 
Je dea putere de a grăi, pentru ca acei ce le ascultă sfaturile, să ajungă mai buni şi să 
primească de la Dumnezeu puterea de a asculta şi de a le întrupa în faptă, aşa încât 
să nu mâhnească pe cei care le grăiesc120. Bi ştiau că binele lor se află în binele 
aproapelui!?l şi că, dacă lipseşte lucrarea faptelor, nu ne poate fi de nici un folos 
numele de creştin!22. Nu cereau nimic în schimb, decât numai un bob de rugăciune 
de care se bucurau nespus. Şi aşa, se veseleau de fericita şi slăvita vieţuire duhov- 
nicească a creştinilor, atenți ca nici cu un gând necurat să nu primejduiască cineva 
împărtăşirea din viața de veci!?3. Simpli în nevinovăție şi nevinovaţi în simpli- 
tate124, cu chipuri senine ce radiază de bucurie creştină, respirând pe Dumnezeu şi 
trăind împreună cu Dumnezeu!75, îi sprijineau pe cei ce se clătinau în credinţă şi 
purtare şi-i ridicau pe cei neputincioşi, schimbând totul în ceea ce Îi place Dom- 


115. M. Viller, F. Cavallera, J. De Guibert, Dictionnaire de Spiritualite, (Ascetique et Mistique, Doctrine et His- 
toire), Beauchesne, Paris, 1960, pp. 955-956. 

116. Ibidem, pp. 955-956. 

117. Sf. Ignatie Teoforul, Epistole, Către filadelfieni, cap. X, traducere, note şi indici de Preot Dumitru Fecioru, în 
Scrierile Părinților apostolici, Editura IBMBOR, Bucureşti, 1995, p. 218. 

118. Sf. Clement Romanul, Epistola către corinteni (1), cap. XXVIII, 1, în Scrierile Părinților apostolici..., p. 68. 

119. Tertulian, Despre răbdare, cap. |, traducere de Prof. Nicolae Chiţescu, Eliodor Constantinescu, Paul Papadopol 
şi Prof. David Popescu, introducere, note şi indici de prof. Nicolae Chiţescu, în PSB, vol. 3, Editura IBMBOR, Bucureşti, 
1981, p. 182. 

120. Epistola către Diognel, |, 2, în Scrierile Părinților apostolici..., p. 409. 

121. Sf. loan Gură de Aur, Omilia 16, 11 la Matei, PG, LVII, col. 253. 

122. Idem, Despre pocăință, omilia 9, 1, PG, XLIX, col. 343. 

123. Atenagora Atenianul, Solie în favoarea creştinilor, cap. XXXII, traducere, introducere, note și indici de Pr. 
Prof. Dr. T. Bodogae, Pr. Prof. Dr. Olimp Căciulă, Pr. Prof. Dr. D. Fecioru, în Apologeţi de limbă greacă, Editura IBMBOR, 
Bucureşti, 1997, p. 501. 

124. Sf. Ciprian, Despre unitatea Bisericii ecumenice, cap. 1, în PSB, vol. 3, p. 434. 

125. Clement Alexandrinul, Care bogat se va mântui?, 26.6, traducere, introducere, note şi indici de Pr. D. Fecioru, 
în PSB, vol. 4, Editura IBMBOR, Bucureşti, 1982, p. 52. 

nului, prin darul Duhului care petrecea în ei. Considerau o datorie a iubirii de frate 
să-i facă pe toţi inaccesibili răului. Pentru aceasta erau hotărâți a nu cruța nici o 
oboseală. Singurul lucru pe care l-au dorit era ca dragostea să conducă totul!26. Ei 
au curăţit mai întâi lumea-ntreagă de ura față de Dumnezeu, dovedindu-şi iubirea 
faţă de bine şi faţă de Dumnezeul27. O singură putere a Duhului trecea prin toate 
mădularele, un singur suflet pentru toți, una şi aceeaşi credință arzândă, un Singur 
imn de preamărire a lui Dumnezeul28. 

Mari îndrăgostiți de Hristos, pe care-L simt necontenit prezent în cugete, în inimi 
şi în toată ființa lor, morţi față de plăcerile lumii, bogaţi atât în cuvinte, cât şi în fapte, 
şi-au înfrânat simţurile şi propria voinţă pentru a ajunge pe culmile desăvârşirii, 
bineînţeles, nu fără ajutorul Lui, ajutor pe care nu au pregetat a-l cere necontenit. 

Mari la suflet, fierbinţi cu duhul, plini de Dumnezeu, desăvârşiţi în evlavie, în- 
drăgostiţi de sfinţenie, studioşi, cu ochii minţii luminaţi, cu chipuri senine ce radi- 
ază de neprihănită bucurie, hrăniţi cu dumnezeieştile cuvinte şi convinşi de adevărul 
creştin, versaţi în studiul Sfintei Scripturi, împodobiţi cu dogmele apostolice, lumi- 
nători a toată lumea, stâlpi ai Bisericii, păstori adevăraţi ai turmei lui Hristos, peda- 
gogi iluștri, povăţuitori ai pocăinţei, mari filantropi, apărători ai celor necăjiţi, ageri, 
cu înaltă cugetare şi dexteritate de exprimare, tălmăcitori ai adevărului şi ai Tainelor 
dumnezeieşti, mari cunoscători ai sufletului omenesc, cu o inegalabilă experiență a 
vieţii ascetice, liturgice, pastorale şi duhovniceşti, puternici în a-şi spune ştiinţa, ne- 
înduplecaţi şi vestiți prin apărarea ortodoxiei, uniți în sentimente, înţelepţi în deose- 
birea duhurilor, curaţi în fapte, bogaţi în bunătate, împodobiţi în purtări, modeşti în 
înfăţişare, sinceri şi hotărâți, cu pricepere în ale obştii, mulți dintre ei cu o origine 
strălucită, cu o smerenie dumnezeiască și inimă voioasă, înveşmântaţi cu veşmântul 
de aur al virtuţilor, bărbaţi minunaţi în toate privinţele, întru tot strădalnicii noştri 
Părinți se prezintă ca personalități de prim rang şi de o energie inepuizabilă în toată 
activitatea şi ținuta lor lineară fie în sinoade, fie în exiluri, fie în lucrările scrise. 
Având Scriptura la bază şi întipărind cuvintele ei în tainiţele inimii lor, rămân un 
model de conştiinţă mereu trează şi de luptă pentru convingerile de care erau pur- 
taţi. Despre ei putem spune şi noi împreună cu Sfântul Ignatie Teoforul, urmă- 
toarele: Cine dintre cei care au trecut pe la voi n-au lăudat virtutea şi credința voas- 
tră tare? Cine n-a admirat evlavia voastră în Hristos, înțeleaptă şi plină de bu- 
nătate? Cine n-a propovăduit chipul de mare cuviință al iubirii voastre de străini? 
Cine n-a fericit cunoştinţa voastră desăvârşită şi sigură? 129 

Vieţuiau în locul în care le-a fost rânduit, împlinindu-şi acolo posturile, rugăciu- 
nile și celelalte bune deprinderi cu care erau obişnuiţi. Unii au ales pentru un timp 
ascunzişurile munţilor, câmpurile, deşertul pustiurilor, unde au făcut roditor pămân- 
tul cel nisipos şi neroditor, oferind lui Dumnezeu rod foarte plăcut şi foarte frumos, 
virtutea, pe care şi-au impus-o ca lege!30. 


126. Sf. Vasile cel Mare, Epistole, ep. 203..., p. 415. 

127. Eusebiu de Cezareea, Istoria bisericească, cartea a zecea, traducere, studiu, note şi comentarii de Pr. Prof. T. 
Bodogae, în PSB, vol. 13, Editura IBMBOR, Bucureşti, 1987, p. 360. 

128. /bidem, p. 363. 

129. Sf. Clement Romanul, Epistola către corinteni (1), cap. |, 2, în Scrierile Părinților apostolici..., p. 50. 

130. Teodoret Episcopul Cirului, op. ciz., p. 179. 

Oriunde se aflau, Părinţii socoteau locul plăcut, fiindcă nu Je lipsea nimic celor 
ce le prisosea credința!31. Ţelul nădejdii lor era dragostea Lui152. Nu-şi tezaurizau 
fericirea în altă parte decât în Dumnezeu, căci El este veșnicul dătător de bună- 
tăți!35, fântâna sfântă a bucuriei!3%. Astfel, s-au făcut cunoscuţi oriunde şi prin 
toate că sunt ucenicii lui Hristos: prin împodobirea cu aleasa cunună a iubirii față de 
Dumnezeu Căruia 1 se dăruiau şi prin sârguinţa de a oglindi iubirea de oameni a lui 
Dumnezeu în lume. Adevărații Sfinți nu vor nimic altceva decât cea mai mare cin- 
ste a iubirii lui Dumnezeu, doar aceasta le şi îndrumă faptele. Ar însemna Să-i con- 
trazicem pe Jață dacă am vedea în aceasta o căutare a propriei lor faime. Sunt 
adânciți şi ascunși în dumnezeire. Viaţa lor nu se învârte în jurul propriului eu, ci 
doar în jurul lui Dumnezeu, a Cărui bunăvoință de neînchipuit, neaşteptată, este de 
a-şi lăsa creatura cât mai mult liberă față de EI (...) Sfinţii sunt oameni care au 
încercat să trăiască doar în funcţie de dragostea lui IHristos135. 

Parafrazându-l pe Sfântul loan Gură de Aur, putem spune că, de am vrea să le 
vedem răbdarea, vom vedea că se urcă pe cea mai înaltă culme a ei; de-am vrea să 
Je vedem smerenia, vom vedea iarăşi că nici aici nu rămân în urma nimănui, ci pe 
toți îi depăşesc; de-am vrea să le vedem credința, vom vedea că şi aici au strălucit 
mai mult decât toţi. Sufletele lor sunt ca nişte icoane însufleţite, care arată pe 
chipurile lor feluritele culori ale virtuţii!36. /nflăcărați de cuvântul chemării Lui!37, 
Părinţii primeau cu râvnă în inimile lor cuvintele lui Hristos iar patimile Lui erau 
înaintea ochilor lor. Impletind studiul cu rugăciunea şi cu meditaţia, socoteau fiecare 
zi cea din urmă a vieții pământeşti şi fiecare clipă cea mai scumpă pentru viața de 
veci!38. Cât de mare trebuie să fi fost ardoarea iubirii lor, ne putem convinge din 
înseşi cuvintele Sfântului Grigorie Taumaturgul: (...) nu este nici o părticică de 
plăcere care să nu fie înfrânată de noi, dar mai ales alungăm orice vedere ruşinoasă 
de la ochii noştri şi de la urechile noastre orice cuvânt al ispitirilor, pentru ca inima 
noastră să rămână curată!39. Şi se purtau aşa, răspândind prin toate mişcările sufle- 
teşti şi trupeşti strălucirea razelor dumnezeieşti. Au fost răniți de frumuseţea divină 
şi au purtat în ei dorinţa vieţii veşnice!40. Şi ca să spunem simplu, s-au făcut încăpă- 
tori ai lui Dumnezeu întreg şi cu totul întregi dumnezei după har aşa de mult, încât 
au fost socotiți că sunt prin toate alt E11+1. Trăind aşa, pace adâncă şi minunată li se 
dădea tuturora şi dor nesăturat pentru facerea de bine, iar revărsarea Duhului Sfânt 
era deplină peste ei toţi!42; totul pentru ei era credința şi dragostea, căci mai ales 
dragostea îi arată pe oamenii sfinți!%3 şi nimic nu-i mai mare decât ea144. Viaţa ne- 

131. Sf. Ambrozie, op. cit., scrisoarea a LXIII-a, p. 261. 

132. /bidem, scrisoarea a LXXVI-a, p. 302. 

133. Clement Alexandrinul, Cuvânt de îndemn către eleni, 10$5.3., în Col. PSB., vol. 4..., p. 150. 

134. Idem, Pedagogul, cartea a doua, 32.2., în PSB, vol. 4..., p. 248. 

135. Hans-Urs von Balthasar, L'amour seul est digne de foi, traduit de lallemand par Robert Givord, Parole et 
Silence, 1999, pp. 95-96. 

136. Sf. loan Gură de Aur, Omiiii la Facere, omilia XLII, I, p. 92. 

137. Sf. Iustin, Dialogul cu iudeul Trifon, cap. CXVI, în Apologeţi de limbă greacă... p. 302. 

138. Prof. Nicolae Chiţescu, Jntroducere, la Tertulian, Despre pocăință, în PSB, vol. 3, p. 202. 

139. Actele martirice, 26, studiu introductiv, traducere şi note de Preot Prof. Dr. loan Rămureanu, Editura IBMBOR, 
Bucureşti, 1997, p. 99. 

140. Sf. Grigorie de Nazianz, Poeme dogmatice, 8, PG, XXXVII, col. 452 AB. 

141. Sf. Maxim Mărturisitorul, Epistole, |, în Col. PSB., vol. 81..., p. 15. 

142. Sf. Clement Romanul, op. cit., cap. II, 2, p. 51. 


143. Sf. loan Gură de Aur, Omilia 62, 3 la loan, PG, XLIX, col. 394. 
144. Sf. Ignatie Teoforul, Epistole, Către smirneni, cap. VI, |, în Scrierile Părinților apostolici..., p. 221. 

muririi cereşti a fost picurată în sufletul lor1%5 şi astfel au purtat prin toată vieţuirea 
lor, în sinea proprie, viu şi lucrător pe Învățătorul146, 

Dar cine ar putea după vrednicie a-i lăuda după merit? Cine ar putea măcar cu gân- 
dul să cuprindă mulţimea virtuţilor ce le-a împodobit şi le-a luminat sufletul? Cine ar 
putea număra mulțimea tuturor darurilor cu care i-a copleşit Dumnezeu? Dacă ar tre- 
bui să prețuim cu bani pe cei care se disting în viața virtuoasă, atunci, potrivit înțelep- 
tului Solomon (Pilde, 17, 6), chiar dacă am aduna la un loc toate comorile lumii, ele 
nu preţuiesc atât cât strădania virtuţilor lor147. Nu e cu putință, aşadar, să se descopere 
prin puterea cuvântului ceea ce e negrăit!48. De aceea, amintirea lor s-a imortalizat în 
mod firesc în minţile şi inimile credincioşilor Bisericii de pretutindeni. 


145. Sf. Macarie Egipteanul, Cele 50 de omilii duhovniceşti, Omilia a V-a, 6, traducere Pr. Prof. Dr. Constantin 
Corniţescu, în PSB, vol. 34, Editura IBMBOR, Bucureşti, 1992, p. 112. 

146. Sf. Maxim Mărturisitorul, op. cit., 1l, p. 63. 

147. Sf. Grigorie de Nyssa, Despre facerea omului, traducere şi note de Pr. Prof. Dr. Teodor Bodogae, în Col. PSB,, 
vol. 29, Editura IBMBOR, Bucureşti, 1998, p. 15. 

148. Sf. Grigorie de Nyssa, Tâlcuire la Cântarea Cântărilor.., p. 291. 


II. ACTUALITATEA ÎNVĂŢĂTURILOR SFINŢILOR PĂRINŢI ŞI 
FOLOSUL CE REZULTĂ DIN LECTURA ŞI STUDIUL LOR 


Deşi din precedentul studiu se poate uşor conchide actualitatea învățăturii patris- 
tice, precum şi folosul studierii şi împroprierii acesteia, propunem totuşi cititorului, 
unele adăugiri în acest sens. 

Prin scrierile lor, Părinţii Bisericii au răspuns nevoilor din timpul în care au trăit, 
dar ele servesc şi ca sursă de inspirație pentru cuvintele şi faptele creştinilor de 
astăzi, dornici să găsească în ele o influență binefăcătoare. Părinţii Bisericii au ştiut 
să pună unele din problemele fundamentale ale teologiei în termeni care durează şi 
astăzi!49. Printr-o citire atentă şi smerită a operelor Sfinţilor Părinţi, omul contem- 
poran poate afla soluţii la problemele şi nedumeririle proprii, căci sfinţii sunt mo- 
dele de trăire creştină, înțelepciune şi simplitate, iar cunoştinţele lor teologice şi ade- 
vărurile propovăduite de ei au fost unanim acceptate şi admirate de întreaga Bise- 
rică. Aşadar, Sfinţii Părinţi sunt contemporanii noştri în toată puterea cuvântului 
prin faptul că se adresează direct creştinilor din zilele noastre şi oferă răspunsuri la 
întrebările esenţiale ale omenirii. 

Astăzi încercăm să culegem învăţăminte şi să tragem foloase din scrierile de 
odinioară ale Sfinţilor Părinți, păstrând întreg respectul pentru prezentul cu care ne 
identificăm. La drept vorbind, viaţa şi opera Părinților Bisericii nu face altceva decât 
să ne ofere imbolduri şi sugestii pentru lucrarea noastră creștină actuală. La rândul 
lor, cei vechi au fost în perfectă armonie cu contemporanii lor, în folosul cărora au 
acționat. Tocmai însă pentru că au fost atât de ancoraţi în veac, exercită şi azi o pro- 
fundă şi durabilă influență!50. Aceşti strălucitori luceferi ai ştiinţei şi învăţăturii, 
vrednici de o neştearsă amintire, deşi s-au săvârşit din viaţă, trăiesc şi acum prin 
autoritatea şi credinţa lor, şi chiar dacă nu mai sunt trupește în biserică, glasul şi 
învățătura lor sunt la fel de puternice ca înaintel!5l. Adevărurile propovăduite de 
aceşti corifei ai teologiei creştine şi cuvintele lor inspirate nu au fost îngropate de 
uitare şi nu s-au diminuat în secolele de când au fost rostite. Literatura patristică este 
atemporală şi nu devine desuetă sau vetustă. Ea este mereu actuală, căci, ca orice 
capodoperă, ea scapă de sub acțiunea Timpului. E un corp bine închegat. E un mo- 
ment cristalizat, deşi trecător. E scoasă din flux152. 

Invăţăturile patristice constituie adevărate focare de lumină ce răspândesc pu- 
ternice raze călăuzitoare pentru stadiul actual şi de perspectivă al teologiei. Ele nu 
trebuie înțelese şi primite ca aparținând unor vremuri trecute, căci nu trebuie să ne 
întoarcem la trecut şi să trăim cufundați în el; nu ne gândim să ne întoarcem la epoca 
patristică şi să o luăm de model, ci înseamnă, însă, a lua din literatura patristică 
duhul de totdeauna al Ortodoxiei şi a-l păstra cu sfințenie, ca îndreptar al credinţei 


149. M. Pellegrino, 17 cristianesimo del II secolo di fronte alla cultura classica, Torino, 1954, p. 86. 

150. Gustave Bardy, Lectures spirituelles dans les ecrits des Peres, în rev. La vie spirituelle, Juvisy, t. XLVII, nr. 
200, | mai 1936, pp. 199-200. i 

151. Sf. loan Casian, Despre Intruparea Domnului, Cartea a VI-a, XXVIII, traducere de Prof. David Popescu, în 
PSB, vol. 57, Editura Institutului Biblic şi de Misiune al Bisericii Ortodoxe Române, Bucureşti, 1990, p. 879. 

152. Nicolae Steinhardt, în Monahul de la Rohia, răspunde la 365 de întrebări incomode adresate de Zaharia Sân- 
georzan, Ed. Revistei Literatorul, Bucureşti, 1992, p. 54. 

şi al vieții ei, ca remediu al suferințelor ei, ca împlinire a lipsurilor ei, ca garanție 
a existenţei ei!53, căci ținta noastră este înainte, nu înapoi. Şi dacă totuşi stejarul 
îşi adânceşte rădăcinile în pământ, nu o face fiindcă voieşte să crească de-a-ndoa- 
selea în sânul pământului, ci pentru că din pământ el trage puteri spre a se ridica 
către cer şi pentru a întrece toate ierburile şi toate buruienile care numai de la 
suprafaţă îşi sorb puterile pentru viata lor!5%. Aşadar, avem misiunea nu numai de 
a studia şi de a pune în lumină lucrările Părinților, ci trebuie să le şi interpretăm în 
lumina experienţei noastre de astăzi, ba mai mult, să interpretăm experiența noas- 
tră contemporană în lumina învăţăturii Părinţilor!55. Din punct de vedere teologic 
creştin, a trăi în actualitate înseamnă a cunoaşte problemele religioase ale vremii 
noastre, a da răspuns năzuinţei după mântuire a oamenilor credincioşi, în lumina 
Evangheliei Mântuitorului şi a scrierilor Sfinților Părinți. 

Studiind operele patristice, descoperim cu bucurie conglăsuirea minunată a Pă- 
rinţilor şi armonia scrierilor acestora. Cu toții mărturisesc o învățătură dumneze- 
iască şi unanim acceptată de Biserică. Universalitatea literaturii patristice o garan- 
tează universalitatea Sfintei Scripturi, căci această literatură este parte componentă 
a Sfintei Tradiţii. Mărturia patristică este conformă cu Scriptura şi Scriptura confir- 
mă ortodoxia acestei mărturii care se inspiră şi îşi trage seva din Scriptură şi o 
tălmăceşte pe aceasta într-un mod greu de egalat. Deci dacă Sfânta Scriptură şi 
Sfânta Tradiţie au caracter universal, valabilitate universală pentru Biserică, im- 
plicit şi învăţăturile patristice care sunt parte componentă a Sfintei Tradiţii au car- 
acter universall35. Prin urmare, învăţăturile Părinților oferă garanţia unei teologii 
corecte şi constituie piatra de temelie pentru zidirea duhovnicească a creştinilor de 
pretutindeni şi din orice secol. Biserica Ortodoxă are în Părinții Sfinţi o mare ar- 
mată sfântă, cu care nu se va simţi niciodată nici slabă, nici umilită!57. 

Exemplele de viaţă ale Sfinţilor Părinţi sunt un model demn de urmat pentru 
creştinii din toate timpurile, iar operele lor au fost şi rămân surse de inspiraţie pen- 
tru majoritatea teologilor din zilele noastre, de aceea ei sunt citați cu multă genero- 
zitate. Gândirea patristică a avut o influenţă deosebită asupra teologiei şi este pro- 
mulgată de o seamă de teologi contemporani, urmaşi fideli ai învăţăturii Părinților. 
Teologia ortodoxă actuală trebuie să se situeze în deplin acord cu principiile teo- 
logice patristice, care trebuie să constituie şi pe viitor un îndreptar pentru teologii 
noştri. Informaţiile patristice sunt, astăzi, de o bogăție, varietate şi utilitate deose- 
bite în domeniul circulaţiei textului biblic, al istoriei creştine şi universale, al doc- 
trinei dogmatice şi morale, al filosofiei, al unui număr de ştiinţe, al formării spiritu- 
alităţii europene, al literaturii, al artei, al mentalităţii păgâne în perioada de declin 
a imperiului roman!58. Teologia actuală nu trebuie să se abată de pe temeliile sta- 
tornicite de Părinţi şi să nu rătăcească pe cărări străine, altele decât cele trasate de 
ei, ci să se alimenteze necontenit de la nesecatul izvor al învățăturilor lor, căci ele 
rămân valabile peste veacuri, îşi păstrează de-a pururi universalitatea, utilitatea şi 
actualitatea, deoarece au gir divin, fiind inspirate de Însuşi Dumnezeu Cel Atotpre- 
zent şi veşnic Viu. 

155. Părintele Mitropolit Nicolae, Farmecul scrierilor patristice, Ed. Anastasia, 2002, p. 18. 

Astfel, prin lectura susținută a operelor Sfinţilor Părinţi, prin rugăciunile adresate 
lor şi împroprierea modului lor de viețuire creştină, se păstrează comuniunea cu sfinții 
lui Hristos, care, prin Duhul Sfânt, învaţă pe fiecare să rrăiască potrivit lui şi împre- 
jurărilor vieții lui pe care le are de la El5%9. Prin studierea literaturii patristice, dobân- 
dim modul de a gândi al sfinților care ne ajută în orice timp şi împrejurare să ne mani- 
festăm credința şi să răspundem problemelor actuale, așa cum ar fi făcut-o ei înşişi dacă 
ar fi trăit în timpul nostru. Pentru aceasta ei ne întăresc şi cu rugăciunile lor. 

Lecturând scrierile patristice, putem conchide că, în teologie, ponderea princi- 
pală, centrul de gravitate cade pe latura practică şi mai puţin pe cea teoretică. Alt- 
fel spus, Părinţii ne învaţă că teologia este chemată să slujească vieţii creştine, căci 
ea izvorăşte din viața creştină şi slujeşte acesteia; teologia îşi atinge scopul în 
măsura în care stimulează şi îndeamnă la acţiune, la faptă mântuitoare. Adevărata 
teologie nu este cea care se înalță pe culmi abstracte şi se detașează de realitatea 
vieţii creştine actuale, ci este cea ancorată în viaţa creştinilor de zi cu zi, predicând 
şi promovând cuvântul Mântuitorului: ce/ ce va face şi va învăţa: acesta mare se va 
numi întru Împărăția cerurilor (Mt. 5, 19). Sfinţii, numai înțelegând şi aplicând în 
chip exemplar acest cuvânt, au realizat că în centrul teologiei tronează persoana vie 
a lui lisus Hristos, iar din relația permanentă cu Hristos, a rezultat atât ceea ce tre- 
buia ştiut, cât şi ceea ce trebuia făptuit în scopul dobândirii mântuirii. Ca atare, 
Sfinţii ne îndrumă și ne îndeamnă spre o teologie care nu pune accentul unilateral 
pe teorie, ci „„ancorează adânc în viaţa creştină ”, pe care o stimulează şi călăuzeşte 
spre fapte în corespondență vie cu nevoile şi aspiraţiile vremii respective. (...). 
Valoarea esențială şi constitutivă a teologiei este „slujirea vieții” prin faptul că-l 
stimulează şi călăuzeşte pe credincios să urmeze exemplul viu al Mântuitorului în 
conformitate cu nevoile şi aspiraţiile epocii respective190. 

Textele patristice ne ajută să înțelegem paradoxurile fundamentale: al Maicii şi 
Fecioarei, al staturii de om, dar şi de Dumnezeu a lui Hristos, al morţii ca înviere, 
şi ne solicită să înțelegem şi paradoxul: a scrie despre ceea ce nu poate fi descrisI6l. 
Textul patristic invită Ja modul de judecată duhovnicesc, la acel fel de a gândi 
despre lucruri în determinarea lor curată, dată de Creator, iar nu în cea dată de 
creatură — o întoarcere la gândirea primară, scutită de deformările aduse de ceea 
ce numea Sfântul Maxim Mărturisitorul: „funinginea păcatelor "182. 

Scăldaţi în lumina dumnezeiască, Sfinții Părinţi, aceşti poeţi ai Cuvântului dum- 
nezeliesc şi bărbaţi vestiți, care s-au făcut vistieri ai tainelor Mântuitorului nos- 
trul53, constituie călăuze sigure în cunoaşterea şi trăirea Evangheliei lui lisus. Nu 
există călăuze mai bune pentru a înțelege bogăţia de sensuri a cuvintelor Scripturii, 
pentru că ei cunoşteau în amănunt orice carte a Sfintei Scripturi şi bogăţia harului 
Sfântului Duh sălăşluia în ei. Învățătura Părinților nu e mai puţin importantă decât 
cuvintele Scripturii de care această învăţătură nu se desparte niciodată!64, Scrierile 
patristice ne sunt sfetnic şi arvună pentru adevăr15, căci ele sunt scrise sub înrâu- 

rirea inspiraţiei divine. Sfinţii Părinţi sunt cei mai iscusiți păstrători şi tălmăcitori 
ai acestui adevăr, pe care Domnul Hristos l-a transmis, Apostolii l-au propovăduit, 
Sfinţii l-au păstrat, iar mucenicii l-au întărit prin sângele lor. Sfinții Părinți întruchi- 
pează persoana lui Hristos, deopotrivă delicată şi puternică, încăt sfaturile primite 
de la ei devin adevărate porunci pentru noil66. 

Cunoaşterea temeinică a operei patristice este indispensabilă pentru preoți şi 
pentru credincioşii activi ai Bisericii, deoarece ea cuprinde Tradiţia bisericească, de 
origine divină ca și Sfânta Scriptură. Teologii şi Sinoadele ecumenice recurg la 
scrierile patristice pentru a dovedi adevărurile de credinţă, ca la unul dintre cele mai 
apodictice argumente, căci aceste scrieri stau la temelia Teologiei creştine, elaborată 
pe baza aprofundării Sfintei Scripturi şi constituie succesiunea sau moştenirea apos- 
tolică, adică tezaurul Sfintei Tradiţii, de nepreţuită valoare pentru viața Bisericii şi 
a fiecărui creştinI07. Învățăturile ce au primit consimțământul unanim al Părinților 
Bisericii sau a celei mai mari părţi dintre ei, sunt de o autoritate de neînvins, repre- 
zentând, de fapt, doctrina Bisericii celei una. Scriitorii din epoca patristică au, de 
atunci, acest privilegiu, foarte rar pentru cei care îi urmează, de a se bucura încă în 
aproape întreaga creştinătate de o venerație profundă. Protestanţii de diferite nuanţe 
şi ortodocşii orientali, cât şi catolicii îi invocă cu plăcere şi acest caracter îi clasează 
într-o poziţie aparte168. 

Pentru tinerii teologi, opera patristică oferă idealul sacerdotal cunoscut prin stu- 
dierea Sfinţilor Părinţi care au fost prin excelență doctori, apologeți, sfinţi, într-un 
cuvânt, adevăraţi preoţi!69. În formarea viitorilor preoți, profesorilor de religie, stu- 
denţilor în teologie, precum şi a bunilor creştini, studiul izvoarelor autentice şi vivi- 
ficatoare ale creştinismului este indispensabil, fiindcă acestea fundamentează şi îm- 
bogăţesc cultura teologică, constituind adevărate faruri călăuzitoare pentru toți. Prin 
urmare, scrierile patristice prezintă un mare interes pentru orice om cult; pentru Slu- 
jitorii Bisericii, pentru preot, merită să fie lectura zilnică pe lângă Sfânta Scriptură, 
iar pentru teolog trebuie neapărat să fie aceasta. Căci ceea ce sunt pentru filolog 
clasicii antici, acelaşi lucru sunt pentru teolog Părinţii, clasicii Bisericii. De aceea 
nu poate pretinde numele de teolog acela care nu este familiarizat oarecum cu ei 
prin Studiu aprofundat...170 

Purtând spre mântuirea cea veşnică pe cei ce o urmează, învățătura Sfinților 
Părinţi a fost transmisă prin succesiune neîntreruptă de la Hristos şi apostolii Săi, 
până în ziua de astăzi, şi nu a existat niciodată o perioadă de la întemeierea Bisericii 
Domnului Hristos pe pământ, în care gândirea patristică să nu călăuzească Biserica. 

Lectura şi aprofundarea operelor patristice se impune prin continui identificări 
şi creaţii spirituale actuale ca: /. Adoptarea erei actuale (creştine), respectată de 
toată planeta, eră elaborată de daco-romanul Dionisie cel Mic. 2. O nouă viziune 
în istoria lumii, întruchipată în speranță, muncă, rugăciune, creaţie şi progres 
(epectasis). 3. Sfinţii Părinţi preţuiesc popoarele zise barbare, cărora le creează 
cultură prin invenţii de alfabete şi literaturi naţionale (Ulfila, Mezrob, Pahomie 
erc.). 4. Literatura patristică cultivă un ecumenism real, promovând apropierea 

Bisericilor prin Sinoade Ecumenice, schimburi de vizite, circulaţie de opere şi idei, 
smerenie, onestitate în raporturile interbisericeşti. 3. Sfinţii Părinţi au cultul păcii, 
pe care o consideră drept „mama tuturor bunurilor”. Ei sunt împotriva violenţei de 
orice fel şi socotesc războiul drept o „ucidere organizată şi multiplicată ”. 6. Patris- 
tica a creat genul literar al filocaliei sau al râvnei după însuşirea frumuseţilor du- 
hovniceşti, care duc la desăvârşire. 7. Sfinţii Părinţi preţuiesc omul ca pe chipul lui 
Dumnezeu, dar îl şi ceartă pentru păcatele sale. Umanismul patristic cultivă, printre 
altele, două valori-forțe: logosul-rațiunea şi dragostea. Oamenii patristici îşi tră- 
iesc aievea credința sau concepția!”|. 

Prin scrierile lor, Sfinţii ne cheamă spre lumina cea adevărată a Ortodoxiei, atră- 
gându-ne spre izvoarele limpezi ale spiritualității răsăritene, plină de prezenţa vie a 
Sfintei Treimi. Operele lor s-au transmis, alături de Sfânta Scriptură, pentru a ne 
lumina şi a ne limpezi calea cea dreaptă către Dumnezeu, a ne înălța sufletul către 
ceruri şi a ne feri de mlaştina confuză a gândirii moderne, ce s-a ivit chiar din 
părăsirea învăţăturii patristice. Părinţii au stabilit şi ne-au transmis dogmele pioase 
şi ne-au învăţat viețuirea virtuoasă. Scopul urmărit de Sfinţii Părinţi este despă- 
timirea, iluminarea şi îndumnezeirea noastră, căci nimic nu este mai frumos în viață 
decât sufletul care îşi află liniştea şi odihna în Dumnezeu. Sfinţii Părinţi au transpus 
ei înşişi mai întâi în viață sfaturile lor şi aşa au vorbit şi au scris despre neconteni- 
tul război duhovnicesc, ca unii care au trecut prin el, câştigându-l. S-au îmbogăţit în 
virtute, s-au iluminat şi au atins desăvârşirea şi aşa ne învață cum să ne curățim, ilu- 
minăm şi desăvârşim. A vedea că trebuie să ne curățim de vicii — spune Sf. Grigorie 
de Nyssa — este deja o premisă şi o pregătire a victoriei contra dușmanului, căci noi 
avem să ducem în viața noastră o luptă continuă împotriva duhurilor răului care se 
află în spaţiul72. Fiecare om are nevoie de un călăuzitor pe drumul vieţii duhovni- 
ceşti, pentru că altfel nu poate ajunge la capătul acestuia, îndumnezeirea. Frumu- 
seţea gândirii şi trăirii Sfinţilor Părinţi seduce sufletul oricărui cititor însetat de 
creştere spirituală în iubire, de formare intelectuală în adevăr şi de rodire practică în 
fapte bune. Raţionalitatea duhovnicească, puternica argumentaţie însoțită de forţa 
iubirii smerite şi jertfelnice a Sfinţilor Părinţi, şi realismul lor invită la o profundă 
meditație chiar şi pe cei ce îşi ignoră propria mântuire. Aşadar, putem susţine cu 
deosebită convingere că valoarea Sfinților Părinți este cu adevărat incontestabilă. 

În ceea ce-i priveşte, sfinţii au murit plăcerilor, înfrânându-şi poftele prin 
cumpătare şi căutând să trăiască după poruncile dumnezeieşti. Au evitat orice spec- 
tacol ruşinos şi orice vorbă urâtă, ca inima să le rămână curată. Având o asemenea 
concepţie, nu le-a fost teamă să moară pentru Dumnezeu, convinşi că, ceea ce sunt, 
prin Dumnezeu sunt, de aceea, au răbdat toate pentru a nu muri răul73. Nu s-au 
temut de moarte, fiindcă numai cei nesăbuiți se tem de moarte ca şi cum ar fi suma 
luturor relelor, dar cei înţelepţi o doresc ca pe o odihnă după trudă şi ca pe un 
sfârşit relelor! 74. Nimic n-a fost mai de cinste pentru ei decât viaţa veşnică, care e 
nemurirea sufletului ce a trăit frumos în această viață pământească!75. Inima 
Părinților ardea de dorul ca adevărul revelat şi numai acest adevăr să stăpânească 
inimile tuturor. Dorinţa fierbinte a acestor adevăraţi doctori ai ştiinţei creştine era de 

a-i vedea pe creştini că întrupează în faptă cuvintele şi îndrumările lor, rodind prac- 
tic în ogorul sufletului şi împodobindu-l pe acesta cu virtuți alese. Având pavăza 
dreptei credințe şi atingând prin virtuţi şi rugăciune culmile unirii dumnezeieşti, ră- 
mânând nebiruiți de viciu nici în timpul odihnei trupeşti, Sfinții Părinţi au plămădit 
sufletul creştinilor cu florile cele alese ale virtuţilor. Erau oameni de care te foloseai 
numai dacă le vedeai mişcările, chiar dacă nu aşteptai nici un răspuns. Aşadar, 
instructiv şi binefăcător pentru noi toţi este să ne inspirăm şi să sorbim învățătura 
ortodoxă de la izvoarele literaturii patristice, căci Sfinții Părinţi au trăit în condiții 
asemănătoare cu ale noastre şi, totuşi, s-au străduit să păstreze neschimbată învăţă- 
tura dreptei credinţe, care va dăinui până la sfârşitul lumii. 

Literatura patristică este un obelisc al frumuseţii, căci se caracterizează şi se 
prezintă ca sublimă frumuseţe, pe care o imprimă în sufletele tuturor celor ce o 
îndrăgesc şi le conduce pe acestea spre frumuseţea inefabilă a Dumnezeirii. Această 
frumusețe atrage ca o vrajă, inundă şi fericeşte inima omului. A oricărui om care, 
iubind cu adevărat, se poate lăsa cuprins de zâmbetul frumuseţii. O frumuseţe per- 
manentă care nu se ofileşte şi nu îmbătrâneşte. Omul capabil să ofere şi să pri- 
mească o asemenea iubire şi frumuseţe este chipul lui Dumnezeu, care a turnat în 
inima lui această putere uriaşă 76. 

Interesul Bisericii vechi pentru Sfinţii Părinţi s-a manifestat dintr-un dublu 
punct de vedere. Înainte de toate sunr citați cu un scop doctrinar: ei sunt martorii 
adevăratei învățături a Bisericii. În acelaşi timp însă, pe măsură ce se apela la ei 
sub raport dogmatic, a prezentat un interes tot mai mare şi aspectul istoric, în sen- 
sul că atrăgea atenția la fel de mult viaţa şi opera lor!77. lerarhii şi călugării cărtu- 
rari de la noi, iubitori de frumuseţe netrecătoare şi atraşi de parfumul hristic al scrie- 
rilor patristice, au arătat, de-a lungul secolelor, un interes continuu pentru această 
literatură şi au depus o neostoită strădanie în traducerea operelor Sfinților Părinţi, 
pentru a pune la îndemâna păstoriților comorile de gândire şi trăire ale acestora, bine 
ştiind că (...) de nevoie este câștigarea cărților creştineşti la cei ce pot să le dobân- 
dească. Că şi singură vederea cărților mai pregetători către păcat ne face pe noi şi 
către dreptate ne îndeamnă să ne ridicăm!75. Sfântul Paisie de la Neamţ, cel mai 
mare propagator al filosofiei patristice din secolul al XVIII-lea şi cel care a tradus 
Filocalia din limba greacă în limba slavonă (Dobrotoliubie), în anul 1793, declan- 
şând astfel o amplă mişcare de renaştere duhovnicească întemeiată pe întoarcerea la 
Părinţii filocalici şi la rugăciunea lui lisus, referindu-se la folosul citirii operelor 
patristice, răspunde următoarele starețului Atanasie, care-l învinuia de oarecare 
lucruri: Să nu zici, părinte Atanasie, că ajunge una sau două cărți pentru mântuirea 
sufletului. Doar nici albina nu adună miere dintr-o floare, ci din multe. Aşa este și 
cel ce citeşte cărţile Sfinţilor Părinţi. Una îl învață dreapta credință, alta îi vorbeşte 
de tăcere şi rugăciune, alta îi spune de ascultare, de smerenie şi răbdare, iar alta îl 
îndeamnă către iubirea de Dumnezeu şi de aproapele. Aşadar, din multe cărți pa- 
tristice învaţă omul să trăiască după Evanghelie!”?. 

Astfel, scrierile patristice nu au circulat doar în mediul clerical, ci şi simplii 
credincioşi, însetați de frumusețea vieții creştine autentice, s-au apropiat cu dor 
nestăvilit de cunoaşterea tezaurului patristic şi de însuşirea lui, adăpându-se direct 
de la izvoarele nesecate de frumuseţe şi înţelepciune ale gândirii Părinților. Spiritua- 
litatea patristică ne-a fost, nouă românilor, familiară, modelându-ne stilul de viaţă 
creştină şi familiarizându-ne cu Dumnezeu. De aceea, bunii creştini au zăbovit înde- 
lung asupra scrierilor Sfinților Părinți, citindu-le, meditând asupra lor şi trecându-le 
prin retorta sufletului lor. Dintotdeauna, lucrările Sfinţilor Părinţi au constituit o 
hrană duhovnicească foarte dorită de sufletele cucernice ale creştinilor de pretutin- 
deni. Învățătura şi râvna lor ne umplu de admirație, iar sfințenia vieţuirii lor înalte 
oferă credibilitate operelor lor. Paginile ard de dorul de a îndrepta pe fraţii dinăun- 
trul şi din afara Bisericii, redându-le frumusețea chipului lui Dumnezeu80. Însă, 
pentru a înţelegea profunzimea gândirii sfinţilor trebuie ca Dumnezeu Cuvântul, Cel 
care i-a inspirat, să ne călăuzească spre tâlcuirea acestor lucruri, pe care şi numai a 
le auzi este o adevărată fericire! 8, 

Cu toate acestea, unii creştini din vremea noastră preferă tradiţiile unor călugări 
cu viață îmbunătățită, adevăratei Tradiţii a Bisericii care este veche de secole; mulți 
se hrănesc cu discursuri izvorăte dintr-un mediu marginal ori fals bisericesc152. Nu 
putem depăşi o atare situație decât restabilind legătura vie între învăţătura Părinților 
şi practica bisericească, căci practica noastră bisericească nu se întemeiază tot- 
deauna pe învăţătura Părinților şi aici găsim rădăcina multor probleme ale vieții 
Bisericii actuale!83. Cunoaşterea învăţăturii autentice a Părinților ajută pe creştini 
să se cunoască pe ei înşişi, să se raporteze corect la Dumnezeu şi să ducă o viaţă 
creştină pilduitoare. Nimic nu este aşa de temut diavolului şi gândurilor puse de el 
în om — spune Sfântul loan Gură de Aur — ca mintea ce meditează la cele dumneze- 
ieşti şi sufletul care se adapă totdeauna din acest izvor18%. Sfaturile sfinţilor sunt, 
deci, cu putere multă, pentru că ele au fost experimentate în primul rând de ei şi apoi 
de bunii creştini de-a lungul secolelor. Spre deosebire de rețetele propuse de unii sau 
alții, sfaturile Părinților sunt sănătoase din punct de vedere spiritual, ele provin 
dintr-o concepție sănătoasă privind lupta cu păcatul şi dobândirea virtuţii 5, căci ei 
au trăit credinţa în cult şi rugăciune. Poveţele Părinților sunt mai valabile decât cele 
vehiculate în vremea noastră de pretinşi cunoscători ai omului!86. Hristos, Cel care 
dă cuvânt celor ce vestesc cu putere multă (Ps. 67, 9), l-a dăruit şi lor din belşug şi 
astfel se naşte în cititori credinţa întemeiată pe Cuvântul şi pe puterea lui Dumnezeu. 

Restabilirea contactului viu cu scrierile Părinților Bisericii, ne ajută să dobân- 
dim logica credinţei, să agonisim curățirea inimii şi să ne umplem vistieria minții cu 
învățătură dumnezeiască. Dumnezeieştile cuvinte îndepărtează descurajarea, 
păstrează buna dispoziţie, pe sărac îl face mai bogat decăt bogații, bogaților le dă 
apărare, pe păcătos îl face drept, pe cel drept îl întăreşte cu pază sigură, smulge din 
rădăcină pe cele rele, plantează pe cele care încă nu sunt bune, îndepărtează rău- 
tatea, îndrumă spre virtute; nu numai că îndrumă, dar înrădăcinează şi face să 
rămână pentru totdeauna virtuțile, deoarece este un leac duhovnicesc şi tainic, dis- 


180. Preot Prof. Dr. loan G. Coman, Patrologie... p. 29. 

trugător de patimi157. Sfinţii ne învaţă cum să ne eliberăm de puterile răului, să ne 
întărim crezul care devine tot mai viu, devine viață, nu poate fi înăbuşit să rămână 
doar la nivel mental, ne fortifică nădejdea, ne stimulează voința şi astiel ardem de 
dorinţa de a-i imita. După cum trupul are nevoie de hrană perceptibilă prin simţuri, 
tot astfel sufletul are nevoie de un îndemn zilnic şi de hrană duhovnicească!55 şi 
după cum foamea este o dovadă a sănătăţii trupului, tot astfel dragostea de cuvin- 
tele duhovniceşti este o dovadă a sănătăţii sufleteşti!59. Din fiecare scriere patris- 
tică descoperim cât de mult ne iubeşte Dumnezeu (de fapt, aproape în fiecare pagină 
a literaturii patristice se observă o adevărată emulaţie între Sfinţii Părinţi în a rele- 
va dragostea lui Dumnezeu pentru noi) şi descoperim astfel noi şi noi motive de a 
iubi pe Dumnezeu şi pe semeni, de a nu pune nimic mai presus de Hristos, fiindcă 
nici El n-a pus ceva mai presus de noi, de a rămâne fermi în credinţă şi de a ne anco- 
ra nădejdea numai în El. Inepuizabil tezaur de gândire, scrierile patristice exercită 
mintea, deşteaptă priceperea, hrănesc sufletul, încălzesc inima şi întăresc voinţa. 
Dacă în rugăciune vorbim noi cu Dumnezeu, prin scrierile sfinte, vorbeşte Dum- 
nezeu cu noi şi ne descoperă voia Sa. Cine îşi îndreaptă ochiul înțelegerii în mod 
limpede, sau mai bine zis fără patimă, potrivit raţiunii, spre mult luminosul şi sfinți- 
tul sfeşnic al învățăturii Predaniei PărinţilorI%, învaţă să se dedice asemănării cu 
Hristos. Fiecare credincios trebuie să devină un Hristos în stare să lucreze, să iu- 
bească şi să se jertfească pentru toți, inclusiv pentru dușmanii săi. Osteneala, dra- 
gostea şi jertfirea vieţii pentru alții constituie pilonii umanismului patristic. Pe 
aceşti piloni se construieşte progresiv îndumnezeirea fiinţeil9!. 

Dacă vom voi să avem în mână în fiecare zi cărţile sfinte şi să ne îndreptăm 
ochiul înțelegerii spre minunatele scrieri ale sfinţilor, ne vom hrăni mintea cu învă- 
țături adânci, cu profunde cugetări care înalță şi înflăcărează, căci în capetele sfin- 
ților s-au tezaurizat cele mai presus de cuvânt!%2. Ni se vor întipări astfel pe latul 
minţii noastre spusele lor şi ne vor pătrunde adânc în inimă. Dumnezeieştile învă- 
țături ale Părinților stârnesc fierbinţeala dragostei de Dumnezeu, curăță gândurile, 
împrospătează vigoarea sufletului, adună veselie în inimă, ne învaţă să dărâmăm 
erezia şi să zidim în Biserică învăţătura cea sănătoasă, să devenim cu atât de mult 
Dumnezeu, pe cât s-a făcut Acela om!95, să luptăm pentru a dobândi virtuţi mai mari 
şi a nu rămâne indiferenți pentru cele mai mici, ne sfătuiesc să adăugăm alte fapte 
bune la cele săvârşite până acum şi să învăţăm să nu punem niciodată capăt acestei 
prea frumoase lucrări. În scrierile lor, sfinţii ne îndeamnă să deschidem ochii inimii, 
să urmărim neîncetat cunoaşterea lui Dumnezeu, să /ăsăm la o parte dorințele gre- 
şelilor. ascunzişurile ruşinii, să ne reînnoim în harul legămintelor, să stăpânim 
mânia, să nu ocupe vrăjmaşul inima noastră pentru a întrona în ea acel duh care a 
pătruns în inima lui luda şi i-a sfărâmat porțile sufletului!”4. Primind cu minte 
încordată şi cu zel clocotitorI9%3 aceste duhovniceşti merinde spre mântuire, păstrăm 

neschimbată frumuseţea chipului sădit în noi, devenim mai tari în lupta cu ispitele, 
învăţăm să ne dovedim împlinitori ai cuvintelor dumnezeieşti şi nu numai auditori 
sau grăitori ai lor, pentru ca viața noastră să fie pe măsura învățăturilor, iar învăță- 
turile să predice viața!95, învăţăm că Dumnezeu ne-a dat multe căi de mântuire şi 
să nu le nesocotim!97, căci cel ce voiește să se mântuiască nici o piedică nu are, 
fără numai negrija şi lenea1%; învăţăm să ne ferim cu toată puterea de duplicitate, 
căci Părinţii ne îndeamnă ca ceea ce spune gura să mărturisească cugetul, iar ceea 
ce spune cuvântul să o simtă inima!9, căci precum Hristos este neîmpărţit, aşa să 
fim şi noi şi să ne arătăm având un singur mod de purtare şi de vieţuire adevărată200. 
Dacă vom împlini acestea, toate culorile virtuţii vor înflori pe fețele noastre201, ne 
vom face cunoscuţi şi prieteni ai lui Hristos, pictorul cel Bun, Care zugrăveşte 
numaidecât, în cei ce cred şi privesc mereu către E], un om ceresc după chipul 
Său202. Aşadar, n-ar fi nici evlavios, nici înțelept să trecem peste conţinutul scrie- 
rilor patristice pe care Dumnezeu ni le-a oferit ca pe un mare dar, fără să ne minu- 
năm, căci, lecturându-le, nu ne mai putem sătura admirându-le. Referindu-se la 
aceasta, Sfântul loan Scărarul scrie: Precum săracii, văzând vistierii împărăteşti, îşi 
cunosc şi mai mult sărăcia lor, tot aşa şi sufletul, citind despre marile virtuţi ale 
părinţilor, îşi face cugetul său şi mai smerit203. Prin urmare, prima noastră abordare 
a scrierilor Sfinţilor Părinţi trebuie să fie una plină de smerenie şi de admiraţie. Pen- 
tru a dobândi cât mai mult folos din lectura şi studiul cuvintelor dumnezeieşti, tre- 
buie ca mai întâi să lucrăm la propria despătimire, căci nu putem să dobândim un 
câştig mare din lectura Sfintei Scripturi, dacă nu ne-am curățit mai întâi sufletul204, 
fiindcă după cum stomacul, dacă este bolnav, nu poate primi alimente tari şi greu 
de mistuit, tot astfel nu poate primi cuvântul duhovnicesc sufletul plin de mândrie, 
trufaş, fără vigoare şi slăbit?05. Scrierile Părinților trebuie studiate mai ales din do- 
rinţa de a transpune în practică învățăturile lor, potrivit cu nivelul duhovnicesc al 
fiecăruia. 

Parcurgând aceste scrieri ce constituie adevărate festinuri duhovniceşti, /ăudăm 
pe Domnul slăvit în tot felul prin ei şi în ei206. Cât de mult preţuiau cărțile Sfinţilor 
Părinţi monahii din vechime, se poate uşor deduce din următoarea relatare: Am venit 
la avva Cosma în lavra Earan (precizează unul dintre părinţii contemplativi - loan 
Moshu - n.a.) căci am trăit în ea zece ani. Pe când îmi vorbea despre mântuirea su- 
fletului, a citat şi un cuvânt al sfântului Atanasie, arhiepiscopul Alexandriei. Și mi-a 

spus bătrânul: „, Când vei găsi vreun cuvânt de-al Sfântului Atanasie şi n-ai avea 
hărţile ca să-l copii, scrie-ți-l pe haină! ” Atât de mare dragoste avea bătrânul pen- 
tru sfinții noştri părinți şi dascăli207. Lectura operelor Sfântului Atanasie şi, în ge- 
neral, a tuturor scrierilor patristice, ne convinge de acest adevăr. Aşadar, pe bună 
dreptate s-a spus că dumnezeieştile cuvinte ale Părinților celor bătrâni sunt cuvinte 
auzite din ecourile Raiului. Scurte şi limpezi, adevărate picături de rouă ale Dimi- 
neții veşnice (...) Au țâşnit şi au fost rostite la cererea ucenicilor, dintr-o nevoie sau 
osteneală a dragostei duhovniceşti care se vedea tare dorită, dintr-o biruire de sine 
a smereniei lor, la nevoia fiilor de a li se spune cele ce de-a dreptul nu se pot spune. 

Sunt frânturi din pâinea inimii, gesturi şi fapte în duh, gânduri de viaţă, măr- 
turisite pentru o anume clipă şi împrejurare şi parcă sortite să fie acoperite de 
uitare. Dar adeseori, după multă trecere de timp s-au întors, fără voie, aduse, ridi- 
cate în aducerea aminte a celor ce le-au moştenit şi aşa s-au păstrat, puse în 
slovă205. Citind scrierile documentate şi ziditoare de suflet ale Părinților, le păstrăm 
învățăturile şi le îmbrăţişăm credinţa şi meritele. 

Parafrazându-l pe Sfântul loan Gură de Aur, putem spune că, după cum sub- 
stanţa aromatelor, cu cât este mai mult frecată între degetele noastre, cu atât răspân- 
deşte mai mult parfum, tot astfel vedem că se întâmplă atât cu Scriptura, cât şi cu 
scrierile Sfinților Părinţi: cu cât se străduieşte cineva să le cerceteze mai mult, cu 
atât poate să vadă comoara ascunsă în ele şi să cunoască de acolo o bogăţie de 
negrăit209, căci mare câştig dobândim din citirea Sfintei Scripturi şi a scrierilor 
patristice: mai întâi, ni se îmbogățește limba (nemaigrăind cuvinte urâte — n.a.): 
apoi sufletul se întraripează şi se înalță; se luminează cu lumina Soarelui Dreptăţii, 
scapă totodată de vătămarea gândurilor rele şi se bucură tihnă şi linişte multă (...) 
Citirea este hrană duhovnicească; întăreşte cugetul, face puternic sufletul, îl face 
mai tare şi mai înțelept şi nu-l lasă să alunece spre patimi ruşinoase; îi dă aripi 
uşoare, şi, ca să spun aşa, îl mută în cer210. Cuvintele dumnezeieştilor Părinți sunt 
o comoară de diferite leacuri: dacă cineva are nevoie să stingă deznădejdea, să 
adoarmă o poftă, să calce în picioare dragostea de bani, să disprețuiască durerea, 
să-i revină veselia, să-şi întărească răbdarea, va găsi mare sprijin în ele?ll. 

Bunul creştin, meditând la sensul existenţei şi al creației, nu se întreabă numai 
pe sine, ci întreabă şi pe alţii. Jar răspunsurile cele mai bune le primeşte de la Dum- 
nezeu prin gura sfinților. Însă Dumnezeu îi dă prin sfinţi răspunsuri după nivelul 
ajuns de omul care întreabă. Prin aceasta se arată că şi cel ce întreabă ajută să i 
se dea răspunsul, sau face să i se dea răspunsul potrivit cu nivelul atins prin efor- 
turile lui. Căci răspunsul echivalează cu înțelegerea ce se iveşte în om. Dar sfântul 
îi prilejuieşte şi îi confirmă această înţelegere. Aceasta arată din nou intima unire, 
sau interioritatea reciprocă dintre cel progresat duhovniceşte şi cel ce-l întreabă. 
Dar aceasta depinde şi de cel ce întreabă...212 Aşadar, vechile pilde de credinţă, 
care mărturisesc harul lui Dumnezeu și lucrează la zidirea sufletească a omului, au 

fost păstrate în scris, ca prin citirea lor, ca printr-o reprezentare a faptelor, şi Dum- 
nezeu să fie cinstit, şi omul întărit213. 

Cuvântul lui Dumnezeu, rostit prin fericitele glasuri ale sfinţilor, nu este de ajuns 
să-l străbați cu ochii şi cu buzele, ci trebuie să te „altoieşti” acestuia, să încerci să-l 
trăieşti, să te îmbibi cu el, aşa cum făceau Părinţii cei vechi, nu numai din încer- 
care, dintr-un fel de gând de ispitire, ci şi din evlavie trebuie să te străduieşti să-l 
pătruuzi, să te aşezi în el, să-l locuieşti, apoi să-l mănânci, să-l mistui, să ţi-l faci 
al tău, să te culci şi să te trezeşti cu el, trebuie să te pătrunzi, să te biruieşti şi să te 
biruieşti în chip practic? 

Insă, nu trebuie să ne mulțumim doar cu lectura şi cu citarea textelor Sfinţilor 
Părinţi, ci este de trebuinţă să le pătrundem cu mintea şi sufletul şi să le devenim 
ucenici, să ne însuşim duhul lor, să dobândim mintea sfinţilor, inteligenţa patristică 
şi logica credinţei, tocmai pentru a putea face literatura patristică accesibilă omului 
secolului al XXI-lea şi pentru a putea da şi noi răspuns problemelor ce frământă 
omenirea de astăzi, aşa cum au răspuns şi Sfinţii Părinţi în vremea lor şi cum ar fi 
răspuns dacă ar fi trăit în epoca noastră. Să împrumutăm de la Părinţi ortodoxia cre- 
dinţei, dragostea de Dumnezeu şi de semeni, adevărul şi lumina harului cu care ei 
s-au înveşmântat, ca să facem viu şi luminos mesajul Evangheliei în vremea noas- 
tră. Sunt demne de admirat şi totodată de urmat înţelepciunea şi curajul cu care au 
apărat dreapta credință şi unitatea Bisericii. Sfinţii Părinţi ne sunt adevărate modele 
şi în felul în care au știut ei să îmbine ortodoxia, adică învățătura cea dreaptă, cu 
ortopraxia, adică trăirea cea adevărată şi dinamică a credinţei. li putem avea drept 
călăuze şi în spiritul apostolatului social, slujind lui Dumnezeu şi semenilor. 

In concluzie, marele folos al citirii şi aprofundării scrierilor patristice îl vor 
întrezări şi-l vor dobândi cititorii, care, la rândul lor, păşind pe urmele atleţilor lui 
Hristos, vor putea dezvălui alte roade duhovniceşti ce nu au fost amintite aici, fiind- 
că anevoie este a le număra şi a le prezenta în cadrul restrâns al acestei expuneri. 

III. CU PRIVIRE LA COLECŢIA PĂRINŢI ŞI 
SCRIITORI BISERICEȘTI (PSB) 


Colecţia Părinți şi Scriitori Bisericeşti (PSB) este cea mai mare colecţie de tra- 
duceri din operele Sfinţilor Părinţi apărută până în prezent în România. Ea a fost 
iniţiată de vrednicul de pomenire Patriarhul Iustin, cu scopul de a traduce cele mai 
de seamă opere ale celor mai mari Sfinţi Părinţi şi scriitori bisericeşti. 

In anul 1960, Mitropolitul Moldovei şi Sucevei de atunci, lustin Moisescu, care 
avea să devină mai târziu Patriarh al României (1977-1986), primind primele vo- 
lume din colecţia de scrieri patristice Părinți şi Scriitori bisericeşti greci, apărută la 
Atena, cu binecuvântarea Sfântului Sinod al Bisericii Greciei, din iniţiativa şi cu 
purtarea de grijă a asociaţiei bisericeşti S/ujirea apostolică a Bisericii Greciei, a 
făcut o scurtă prezentare acestei colecții, menționând caracterele generale ale aces- 
tei ediţii greceşti, adresată în primul rând clerului şi studenţilor teologi. În scurta 
prezentare pe care o făcea acestei colecţii patristice greceşti, răzbătea printre gân- 
duri o dorinţă ascunsă, dorinţă veche şi fierbinte, aceea ca şi Biserica Ortodoxă Ro- 
mână să aibă o colecţie de texte patristice în româneşte. Această dorinţă a prins chip 
atunci când Mitropolitul Iustin de atunci a ajuns Întâistătătorul Bisericii Ortodoxe 
Române. Aşadar, în anul 1979, apărea la Editura Institutului Biblic şi de Misiune al 
Bisericii Ortodoxe Române, primul volum din colecția Părinţi şi scriitori biseri- 
ceşti. Pe pagina 4 este următoarea precizare: Colecţia Părinţi şi scriitori bisericeşti 
apare din inițiativa şi sub îndrumarea Prea Fericitului Părinte Iustin, Patriarhul 
Bisericii Ortodoxe Române. Patriarhul lustin a participat efectiv la editarea Sfinţilor 
Părinţi în românește?!5. 

Colecţia Părinți şi scriitori bisericeşti (PSB), prima de acest fel în româneşte, 
cuprinde literatura patristică de limbă greacă şi de limbă latină de la Părinţii Apostolici 
şi până la Sfântul loan Damaschin. Iniţial ea a fost selectată în 90 de volume. Textele 
traduse sunt însoţite de introduceri, bibliografie la zi, note şi indici, deci o ediţie româ- 
nească a Părinților şi Scriitorilor bisericeşti, lucrată după cele mai înalte principii ştiin- 
țifice. Colecţia a fost tipărită în format 24/17, în condiţii tipografice excelente. 

Deşi Patriarhul lustin nu prefaţează această colecție, cum ar fi fost de altfel firesc, 
s-a bucurat nespus pentru că i se împlinise un gând de tinereţe. Aceasta o aflăm, 
indirect, din cele câteva rânduri ale ilustrului profesor Dr. Dumitru Fecioru, tradu- 
cătorul volumului 4, intitulat Clement Alexandrinul, Scrieri, partea întâi, de la pa- 
gina 4, unde este menţionat: Prea Fericitului Părinte Patriarh Dr. lustin Moisescu, 
omagiu de prețuire pentru a fi adus la îndeplinire, când bunul Dumnezeu I-a ajutat 
să fie Întâistătătorul Bisericii Ortodoxe Române, gândul nostru, al colegilor de studii 
de la Atena, care osteneau împreună la învățarea limbii greceşti, cu scopul deseori 
mărturisit de a traduce şi tipări în limba noastră scrierile Sfinților Părinţi şi Scrii- 
tori bisericeşti din vechime. 

Publicarea colecției „Părinţi şi scriitori bisericeşti” de către Editura Institu- 
tului Biblic şi de Misiune al Patriarhiei Române, din inițiativa şi sub directa îndru- 
mare a Prea Fericitului Patriarh Iustin, este de însemnătate excepțională pentru 


215. Pr. Prof. Ştefan Alexe, Sfinţii Părinţi în preocupările Prea Fericitului Patriarh Iustin, în rev. Biserica Orto- 
doxă Română, Anul CIII (1985), nr. 3-4, p. 284. 

teologia română actuală2!6, scria pe atunci eruditul profesor Dr. Ion Bria, căci 
editarea şi traducerea textelor Părinților Bisericii permit să cunoaştem toate dimen- 
siunile tradiției patristice, să recunoaştem „metoda ” Părinților de a exprima cre- 
dința comună a Bisericii, să identificăm ce este actual în opera acestora. 

Fiind un proiect de lungă durată, un an şi jumătate s-a lucrat numai la selecțio- 
narea autorilor patristici, a scriitorilor bisericești şi a scrierilor acestora, la întoc- 
mirea planului general, la stabilirea criteriilor de traducere, comentare şi editare, la 
găsirea şi angajarea celor mai buni traducători, precum şi la studierea și asigurarea 
condițiilor grafice?18. 

Iniţierea editării — de către regretatul Patriarh Iustin Moisescu şi alte personalități 
bisericeşti de mare prestanță — a colecţiei Părinţi şi scriitori bisericeşti, începând din 
anul 1979, a produs cititorilor o deplină satisfacţie şi o adevărată bucurie sufletească, 
căci importanța acestei opere se vădeşte de la sine. Ediţia aceasta are, astfel, o foarte 
mare importanţă din punct de vedere religios şi bisericesc. În lucrările Părinților şi 
Scriitorilor bisericeşti, s-a depus ca o comoară Sfânta Tradiţie a Bisericii, care con- 
stituie cel de-al doilea izvor al credinței ortodoxe. Cei mai mulți din aceşti scriitori 
s-au arătat persoane importante şi de frunte în Sinoadele locale şi ecumenice, al 
căror duh şi hotărâri le fac să răsune şi le tălmăcesc în scrierile lor2l9. 

Această colecție patristică este o /ucrare magnifică, de-a dreptul dumnezeiască, 
care a făcut un imens serviciu preoților, călugărilor, profesorilor, teologilor, stu- 
denţilor şi elevilor seminarişti, aceştia neputând, până atunci, să le citească decât 
fie în limbile clasice, de origine, fie într-o limbă modernă220. Este o lucrare unică 
între scrierile noastre bisericeşti2?|, o comoară inestimabilă a doctrinei şi spiritu- 
alităţii ortodoxe222. 

Eruditul şi vrednicul de pomenire Antonie, Mitropolit al Ardealului, chemat la 
Domnul în anul 2005, a oferit şi el câteva amănunte privitoare la această colecţie şi 
la apariția ei: Pentru studenți, (Patriarhul Iustin — n.a.) a fost sensibil la propunerea 
de a se iniția o colecţie de traduceri din Sfinții Părinţi, pe care generaţii întregi 
până acum trebuiau să-i citească numai în limbi străine, atăt cât puteau să-i citească! 
Pentru marea majoritate rămâneau inaccesibili. Învăţau despre Sfinţii Părinţi, dar nu 
intrau niciodată în operele lor propriu-zise. Și s-a văzut că teologie n-au putut face 
decât aceia care s-au putut adăpa din acest izvor autentic şi autorizat al Ortodo- 
xiei223. Patriarhul Iustin era un bun cunoscător al învățăturii patristice şi un fervent 
apărător al ei. Aceasta se poate deduce şi din pastoralele lui care erau adevărate 
pagini din Sfinţii Părinţi, profunde, clare, inspirând duh evanghelic, cu povăţuiri la 
aleasă trăire creştinească, conform învățăturii hristice22%. 


216. Ion Bria, La Theologie orthodoxe aujourăd 'hui en Roumanie, în vol. La Theologie dans l'Eglise et dans le 
monde, Editions du Centre orthodoxe, Chambesy, 1984, pp. 171-175. 

217. Pr. Prof. lon Bria, Interpretarea Teologiei Patristice, în rev. Studii Teologice, Seria a II-a, Anul XXXVII 
(1985), Nr. 5-6, Mai-lunie, p. 354. 

218. Arhim. Bartolomeu Anania, la Protos. Ioanichie Bălan, Convorbiri duhovniceşti, ediţia a doua, editată de Epis- 
copia Romanului şi Huşilor, 1990, pp. 562-563. 

219. Pr. Prof. Ştefan Alexe, art.cit., p. 284. . 

220. ţ Epifanie, Episcopul Buzăului şi Vrancei, /ntâmpinare, în rev. Teologie şi Viaţă număr omagial — Un stâlp 
pulernic în vremuri de furtună. Doctor lustin Moisescu, Mitropolitul Moldovei şi Sucevei, Ed. Trinitas, 2006, p. 34. 

221. ţ Gherasim, Episcopul Râmnicului, Recunoştinţă, în rev. Teologie şi Viaţă..., p. 26. 

222. ţ Eftimie, Episcopul Romanului, Patriarhul Iustin Moisescu, restaurator şi înnoitor de monumente istorice şi 
sfinte locaşuri mănăstireşti, în rev. Teologie şi Viaţă..., p. 27. 

223. ţ Antonie, Portret din culori de cuvinte alese, în Telegraful Român, Anul 133 (1985), Nr. 9-10, p. 2. 

224. ț Adrian, Frânturi de inimă la comemorarea a douăzeci de ani de la trecerea la cele veşnice a Patriarhului 
Iustin Moisescu, în rev. Teologie și Viaţă..., p. 22. 

După trecerea la Domnul a regretatului Patriarh Iustin, operele Sfinților Părinți 
şi ale scriitorilor bisericeşti s-au tradus cu binecuvântarea Prea Fericitului Patriarh 
Teoctist, care s-a îngrijit îndeaproape de continuarea acestei colecții. De traducerea 
operelor Sfinţilor Părinţi s-au ocupat în special profesori ai Facultăților de Teologie 
Ortodoxă din țară, care erau totodată şi buni cunoscători ai limbilor clasice: greaca 
şi latina. Intreaga colecție a fost tipărită la Editura Institutului Biblic şi de Misiune 
al Bisericii Ortodoxe Române. S-au tradus în total 36 de volume, care de la prima 
vedere atrag atenţia prin vastitatea lor şi excepționalele condiții grafice de tipărire, 
dar mai ales folosul lor este revelat prin cercetarea cuprinsului lor variat, atât teo- 
logic, cât şi moral şi spiritual, aceste scrieri relevând importanţa pe care o are stu- 
diul operelor Sfinţilor Părinţi atât în lectura şi preocupările marilor teologi, filologi, 
filosofi, literați, cât şi în lectura binecredinciosului nostru popor român. 

Patriarhul lustin a iniţiat această colecţie, Patriarhul Teoctist a continuat-o, iar 
acum, cu binecuvântarea Prea Fericitului Părine Daniel, Patriarhul Bisericii Orto- 
doxe Române, această colecţie apare organizată tematic, însoțită de introduceri şi 
adnotări, pentru a veni în ajutorul cititorilor iubitori de înţelepciune patristică, spre 
a le facilita şi dirija lectura. 

Clerul şi credincioşii Bisericii Ortodoxe Române nu vor putea răsplăti mai bine 
dragostea părintească a regretatului Patriarh Iustin, urzitorul acestei colecţii, precum 
şi a erudiților profesori care au tradus operele Părinților şi scriitorilor bisericeşti şi 
le-au însoţit de comentarii lămuritoare şi note clarificatoare, decât lecturând aceste 
minunate comori de gândire şi trăire autentic creştină, pentru a-şi curăți şi îmbodobi 
sufletele, a deveni credincioşi desăvârşiți, iubitori de Dumnezeu, cunoscători ai 
Tainelor dumnezeieşti, având dragoste pentru Biserică şi deplină înţelegere pentru 
toți oamenii, jertfitori pentru aproapele, pentru binele şi pacea întregii lumi. 


IV. CINE ESTE DUMNEZEU? 


Credincioşii se întreabă adeseori: Ce este Dumnezeu? Sau Cine este Dumnezeu? 
Domnul i se descoperă lui Moise şi prin el şi nouă, spunând: Eu sunt Cel ce sunt 
(leș. 3, 14), cu alte cuvinte Fiinţa, Viaţa, Existenţa. Este Fiinţa a tot ceea ce este, 
Viaţa a tot ceea ce ființează, prin natura Sa e principiul care generează întreaga 
creație, Lumina şi lubirea absolute şi veşnice. 

Cuviincios lucru este a recunoaşte că este foarte greu a gândi şi a scrie despre 
Dumnezeu-Treime deoarece nu este deloc lesnicios a exprima în termeni omeneşti 
ceea ce depăşeşte total finitul omenesc, mintea fiindu-ne prea slabă pentru a-L con- 
templa pe Dumnezeu în întreaga Sa măreție. Insă minţile subţiri şi duhovniceşti ale 
sfinților pătrund în Taina Dumnezeirii, urcând neîncetat în cunoașterea Lui şi vor- 
bind despre Dumnezeu din ceea ce EI le-a descoperit. lisus Hristos este ascuns atât 
în cuvintele Scripturii, cât şi în cuvintele Sfinţilor Părinţi, căci ei nu au vorbit cele 
ale lor, ci ceea ce le-a dat Cuvântul să grăiască şi nu s-au predicat pe ei înşişi, ci pe 
EI, în Care /ocuieşte, trupeşte, toată plinătatea Dumnezeirii (Col. 2, 9). 

Intrucât în această antologie am inserat deja o sumedenie de texte patristice 
referitoare la tema Dumnezeu, am considerat potrivit a alcătui doar două studii intro- 
ductive, referitoare la cele două definiţii date Dumnezeirii de Sfântul loan Evanghe- 
listul: Dumnezeu este lumină (1 In. 1, 5) şi Dumnezeu este iubire (1 In. 4, 8, 16), 
căci Dumnezeu este Lumina şi lubirea absolută şi veşnică. 


V. DUMNEZEU ESTE LUMINĂ (| IOAN 1, 5) 


A sintetiza învățătura Sfinților Părinți despre lumina dumnezeiască şi vederea 
acesteia nu este deloc uşor. Ar trebui reprodusă întreaga lor operă pentru a putea 
scrie despre Dumnezeu-Lumină în spiritualitatea şi teologia patristică. 

Despre lumina dumnezeiască şi despre vederea ei au lăsat mărturii scrise mulți 
Sfinți Părinţi şi unii Scriitori bisericeşti, între care amintim pe Sfântul Vasile cel 
Mare, Sfântul Grigorie Teologul, Dionisie Areopagitul, Sfântul Andrei Criteanul, 
Sfântul loan Damaschin, Sfântul Serafim de Sarov, dar mai ales pe Sfântul Simeon 
Noul Teolog şi Sfântul Grigorie Palama. 

Lumina slavei cereşti sau lumina dumnezeiască necreată nu este un fenomen 
meteorologic, nici manifestarea unei explozii de astre din universurile materiale şi 
nu poate face parte din sfera realităților create, din universul care aşteaptă şi el, 
împreună cu omul, palingeneza eshatologică. Ea nu este nici lumina fizică, nici cea 
spirituală, adică lumina raţiunii sau a minţii omeneşti, chiar dacă Dumnezeu este 
creatorul amândurora. Lumina aceasta e mai presus de orice ştiinţă, căci nimic nu e 
mai de preţ ca locuirea lui Dumnezeu în noi. Din scrierile patristice putem conchide 
că vederea acestei lumini dumnezeieşti nu este o simplă metaforă, nici o figură de 
stil, ci înseamnă întâlnirea iubitoare şi comuniunea personală dintre Dumnezeu şi 
om. Vederea luminii divine este o realitate a vieţii creştine, accesibilă celor purifi- 
caţi de patimi şi săvârşitori ai virtuților. Chiar dacă Dumnezeu este cu totul inacce- 
sibil şi incomunicabil în fiinţa Sa, El se revelează, se dăruie şi devine sesizabil prin 
energiile Sale față de omul care, dominând patimile şi primind în sine harul îndum- 
nezeitor, devine vas ales al lui Hristos. O persoană care intră în unire din ce în ce 
mai strânsă cu Dumnezeu nu poate rămâne în afara luminii, căci Dumnezeu este 
lumină (| In. 1, 5), prezenţa Lui iradiază lumină, iar lumina divină este manifestarea 
prezenţei lui Dumnezeu în om şi în rațiunea sa. Cei ce nu au văzut această lumină 
divină, nu au văzut pe Dumnezeu, căci EI este lumină. 

In paginile ce urmează vom trata despre experienţele de culme ale vieții duhov- 
niceşti: lumina şi vederea lui Dumnezeu, având ca punct de plecare şi un real spri- 
Jin relatările Sfintei Scripturi şi ale Sfinților Părinţi care ne-au lăsat pagini impor- 
tante despre aceste experienţe mistice. 


Mărturii scripturistice despre lumina dumnezeiască 


În Sfânta Scriptură se pot afla nenumărate expresii referitoare la lumina lui Dum- 
nezeu, la slava Lui, în multe locuri ale Scripturii Dumnezeu fiind numit /umină. 

Dumnezeu s-a arătat în lumină nu doar sfinților Noului Testament, ci şi celor din 
Vechiul Testament care s-au învrednicit de aceasta. Drepţii şi proorocii l-au cunos- 
cut pe Fiul lui Dumnezeu şi au vorbit despre El ca despre Izbăvitorul din păcat şi 
robie. Dintre aceştia, Moise a ajuns la o relaţie de comuniune cu Hristos care avea 
să se întrupeze peste mii de ani. Teofaniile, însoţite de strălucirea şi de lumina ne- 
grăită, constituie momentele fundamentale în istoria poporului ales. Aşa de pildă, 
teofania rugului pe Muntele Horeb (leş. 3, 2-4), prin care se face chemarea lui 

Moise, cea de pe Muntele Sinai (leş. 19, 18) când se dă Legea, sau conducerea prin 
pustie a poporului evreu, pe care Dumnezeu o realiza prin forma luminoasă a 
coloanei de foc. Atunci când s-a coborât Moise de pe muntele unde a primit de la 
Dumnezeu cele zece porunci, faţa sa radia de lumină, iar poporul Israel nu putea să-l 
privească. În tradiţia ebraică, Moise este chiar figura celui care contemplă lumina, 
de aceea, el împreună cu Ilie, ca mari vizionari, sunt cei care stau lângă Hristos cel 
transfigurat. Norul luminos conduce exodul, acoperă chivotul, umple templul, este 
locaşul Slavei lui Dumnezeu, semn strălucitor al prezenţei divine225. 

În Vechiul Testament mai putem găsi alte locuri unde se vorbeşte despre această 
lumină: Is. 58, 8; Mal. 3, 2 etc. În lumina Ta vom vedea lumină, grăieşte psalmistul 
(Ps. 35). Dumnezeu este lumina persoanelor create şi prin aceasta şi mântuirea lor, 
ca Cel care le dă din plinătatea vieţii Sale. Domnul este luminarea mea şi Mântui- 
torul meu, de cine mă voi teme? (Ps. 26, 1). De aceea credinciosul se roagă: Trimite 
lumina Ta şi adevărul Tău (Ps. 42, 3). Propriu-zis în lumina persoanei e persoana 
însăşi. Dumnezeu cel personal însuşi e lumina supremă. Domnul va fi lumina mea 
(Mih. 7, 39226. 

Totuşi, în perioada vetero-testamentară lumina rămâne un fenomen exterior, 
atribut al unui Dumnezeu, care locuieşte într-o zonă absolut inaccesibilă omului227. 

În Noul Testament, Sfântul Evanghelist loan scrie că Dumnezeu este lumină. 
Dumnezeu este lumină şi Părintele Luminii (| In. |, 5; lac. 1, 16-17). Cele mai nu- 
meroase referiri la lumină, sub toate aspectele ei, le găsim la Sfântul Evanghelist 
Ioan (In. 1, 4, 6, 7,9; 5, 35; 8, 12; 9,9), care, la rândul său, le-a auzit de la Mântui- 
torul Însuşi: Și aceasta este solia pe care am auzit-o de la EI şi v-o vestim: că Dum- 

nezeu este lumină și nici un întuneric nu este întru EI (| In. |, 5). 

Lumina luminează în întuneric şi întunericul nu a cuprins- o (In. 1, 5). În “pla 
greacă acest verb (koroAouf&vw) are un dublu sens si poate însemna a primi, 
asimila, dar şi a prinde, a cuceri?28. Vulgata a ales primul sens — întunericul nu a 
primit-o. Este constatarea unui teribil obstacol pe care lumina îl întâlnește în câm- 
pul extensiunii sale, ceea ce colorează situaţia unui oarecare pesimism. Lumina 
luminează, dar nu împrăştie obscuritatea. Concepţia orientală se articulează pe al 
doilea sens al verbului — întunericul nu a învins-o — accentuând ideea invincibilităţii 
Luminii. Odată apărută, ea rămâne inaccesibilă oricărui atac al întunericului. Lumina 
luminează lumea fără a cunoaşte eclipse. Forma prezentă lumina luminează pre- 
cizează starea permanentă, durata determinată prin coexistența Luminii şi a întune- 
ricului. Versetul 5 din primul capitol al Evangheliei după Ioan spune mai mult decât 
invincibilitatea luminii. Același Apostol a spus mai târziu: /ntunericul se risipește şi 
Lumina cea adevărată începe să răsară (| In. 2, 8). Aceste cuvinte exprimă mesajul 
că Împărăţia lui Dumnezeu este deja o dimensiune a acestei lumi, timpul se deschide 
deja dinăuntru către măsura eternității. Cel care este în lumină nu vine la judecată, 
ci a trecut deja de la moarte la viaţa veşnică. Sfântul Pavel zice, în acest sens: Voi, 

fraţilor, nu sunteți în întuneric, ca să vă apuce ziua aceea ca un fur (| Tes. 5, 4). A 

i în întuneric echivalează cu singurătatea infernală, despărţire, absența comuniunii: 


225. Paul Evdokimov, Cunoaşterea lui Dumnezeu, Traducerea, prefața şi notele Pr. Lect.univ. Dr. Vasile Răducă, 
Asociaţia filantropică medicală creştină Christiana, Bucureşti, 1995, pp. 143-144. 
226. Pr. Prof. D. Stăniloae, Semnificaţia luminii dumnezeieşti în spiritualitatea şi cultul Bisericii Ortodoxe, în Orto- 
doxia, Anul XXVII (1976), Nr. 3-4, p. 444. 
227. Doctorand loan Buga, Semnificaţii ale noțiunii de lumină în Noul Testament, în rev. Studii Teologice, XXVII 
(1975), nr. 9-10, p. 736. 
228. Paul Evdokimov, Rugul aprins, trad. de diacon prof. Teodor V. Damşa, Timişoara, 1994, p. 28. 

Cel ce urăşte pe fratele său este în întuneric şi umblă în întuneric şi nu ştie încotro 
se duce (1 In. 2, 11)2. 

La versetul 9 din Prologul Evangheliei după loan, se precizează că E7 era lumi- 
na cea adevărată, Hristos fiind izvorul oricărei lumini. Cuvântul sau Fiul lui Dum- 
nezeu Cel Întrupat, a primit această lumină din sânul Tatălui de unde s-a născut din 
veci; prin El, Tatăl se face cunoscut lumii ca autor al luminii celei adevărate230. 
Exclamaţia de bucurie a psalmistului care spune /ntru lumina Ta vom vedea lumină 
(Ps. 35, 10) ne face să mărturisim asemenea Sfântului Simeon Noul Teolog că noi 
nu vorbim despre lucruri pe care nu le ştim, ci dăm mărturie despre ceea ce ne este 
cunoscut. Căci lumina străluceşte deja în întuneric, în noapte şi zi, în inimile şi în 
mințile noastre?5!. 

Sfântul Apostol Iacov vorbind despre Dumnezeu ca izvor a tot binele şi ca Cel 
ce este Adevărul absolut şi neschimbat, Il numeşte părinte al luminilor (lacov 1, 10- 
17). Sfântul loan Botezătorul este trimis de la Dumnezeu pentru a mărturisi la lor- 
dan despre lumină (In. 1, 6-8). Despre lumina aceasta, Sfântul Apostol Petru pre- 
cizează, în a doua sa epistolă (1, 19), că străluceşte în inimile credincioşilor şi este 
cu mult mai luminoasă nu numai decât cunoştinţa lucrurilor create, ci şi decât 
cunoştinţa Sfintei Scripturi. Sfinţii Apostoli au fost neîntrecuţi soli ai luminii pe care 
au văzut-o şi au privit-o şi despre care au mărturisit şi au vestit până la marginile 
Tor alla» Leul 89: . 

In lisus Hristos, totul e lumină. De aceasta ne încredințează EI Insuși, când 
spune: Că fimp sunt în lume, Eu sunt Lumina lumii (n. 9, 5). La Naşterea Lui în 
peşteră, la Schimbarea Sa la față, pe muntele Tabor şi de Inviere, la mormânt, cei 
din apropierea Lui s-au învrednicit a vedea o mare lumină şi au căzut cu faţa la 
pământ. Insuşi Mântuitorul se numeşte pe Sine Lumina lumii (loan 8, 12). Dar, în 
acelaşi timp, Dumnezeu locuieşte în lumina cea neapropiată (| Tim. 6, 16), pentru 
că ființa Sa, ca izvor al luminii, rămâne mai presus de orice comunicare. El este 
numit /umină şi în rugăciunile şi cântările bisericeşti. In Simbolul credinţei îl măr- 
turisim pe Domnul ca fiind Lumină din Lumină. Insă, în lumina deplină vom ajunge 
în viaţa viitoare, când Hristos ni se va arăta deplin în lumina Sa. O astfel de lumină 
i s-a arătat Sfântului Apostol Pavel încă pe pământ şi se arată uncori și sfinților. Și, 
mergând, a fost când s-a apropiat de Damasc, fără de veste, a strălucit peste el o 
lumină din cer (Fapte 9, 3; 26, 13; 22, 6). Din lumina arătată lui Pavel se aude o 
voce. E] îşi dă seama că în lumină 1 se arată o Persoană. De aceea întreabă: Cine eşti, 
Doamne? Deci, întâlnirea cu Dumnezeu în lumină este o întâlnire iubitoare între om 
şi Dumnezeu, ca între persoană şi Persoană, păstrându-se caracterul personal al ce- 
lor care se întâlnesc, persoanele rămânând astfel întregi şi neconfundându-se. 

Cele mai desăvârşite mărturii despre lumină în Noul Testament le aflăm atunci 
când ni se relatează despre cele două mari teofanii — cea de la Botez şi cea de la 
Schimbarea la Faţă, când cele trei Persoane ale Sfintei Treimi se revelează ca fiind 
egale în strălucire şi dumnezeire (Mt. 3, 13, 16; Marcu 1, 10 etc.). 

Pe muntele Tabor, Domnul a descoperit la trei dintre ucenici lumina Sa dum- 
nezeiască. Arătarea Sfintei Treimi la Tabor: glasul din cer (Tatăl); cel care se boteza 
(Fiul); chipul de porumbel (Duhul Sfânt) (Mt. 3). Slava lui lisus s-a arătat pe Tabor, 
iar lumina suprafirească inunda cu neasemuită strălucire. Cei trei Apostoli (Petru, 


229. Ibidem, p. 36. 

230. Doctorand loan Buga, art. cit., p. 733. 

231. Sf. Simeon Noul Teolog, apud Vladimir Lossky, Teologia mistică a Bisericii de Răsărit, traducere de Pr. Vasile 
Răducă, Ed. Anastasia, p. 238. 

Iacov şi loan) sunt înspăimântați. Unul dintre ei — Petru - a zis: Învăţătorule, bine 
este ca noi să fim aici şi să facem trei colibe: una Ție, una lui Moise şi una lui Ilie 
(Le. 9, 33). Evanghelistul loan adaugă: (...) neștiind ce spune. Lumina de pe Tabor 
este lumina slavei dumnezeieşti. Nu este lumină fizică, nici lumina inteligenței, ci 
ea depăşeşte creaturalul. Această lumină de care străluceau hainele şi faţa Sa era 
lumina dată de firea Sa dumnezeiască prin energiile Duhului. Această lumină nu 
este însăşi ființa lui Dumnezeu, deoarece această ființă nici una dintre creaturi nu o 
poate vedea vreodată (In. 1, 18). La Schimbarea la Faţă, slava era nearătată în 
trupul văzut pentru cei ce nu puteau primi cele ce sunt nevăzute şi îngerilor. Drept 
aceea, se schimbă la față nu primind ceea ce nu avea, nici preschimbându-se în 
ceea ce nu era, ci descoperindu-Se ucenicilor Săi ca ceea ce era, deschizând ochii 
lor şi făcându-i din orbi, văzători. Căci rămânând Acelaşi S-a făcut văzut acum 
ucenicilor, arătându-se altfel de cum Se arătase înainte. Căci El este lumina cea 
adevărată (In. 1, 9), frumusetea slavei «şi a strălucit ca Soareley252. 

Cei mai mulți Sfinți Părinți care au vorbit de Transfigurare afirmă natura necreată şi 
divină a luminii văzute de apostoli pe Muntele Tabor?33. Lumina pe care au văzut-o 
apostolii pe Muntele Tabor este proprie lui Dumnezeu prin natura ei: veşnică, nesfâr- 
şită, existând în afara timpului şi a spaţiului, ea apărea în teofaniile Vechiului Testament 
ca slavă a lui Dumnezeu. În momentul Intrupării, lumina divină s-a concentrat, să zicem 
așa, în Hristos, Dumnezeu şi Om, în care a locuit trupeşte toată plinătatea Dumnezeirii 
(Col. 2, 9)234. Aceasta înseamnă că Hristos, în timpul vieţii Sale pământeşti, a strălu- 
cit totdeauna de lumina dumnezeiască, rămasă invizibilă pentru cea mai mare parte a 
oamenilor. Schimbarea la Faţă nu a fost un fenomen circumscris în timp și spațiu; pen- 
tru Hristos nu s-a petrecut nici o schimbare în acest moment, nici chiar în natura Lui 
umană, dar s-a petrecut o schimbare în conștiința apostolilor, care au primit preţ de o 

clipă putinţa de a vedea pe Învățătorul lor aşa cum era, strălucind de lumina veşnică a 
Dumnezeirii sale235. De asemenea, în Omilia la Transfigurare, Sfântul Grigorie Palama 
spune: Lumina Transfigurării Domnului nu a început și nu s-a Sfârşit, ci a rămas necir- 
cumscrisă (în spațiu) şi imperceptibilă de ochii trupeşti (...) Dar printr-o transmutare a 
simțurilor lor, ucenicii Domnului au trecut de la trup la Duh236. 


Învățătura ortodoxă despre fiinţa lui Dumnezeu 
şi energiile Sale necreate 


Este binecunoscut faptul că Părintele Stăniloae a adus o contribuţie conside- 
rabilă Teologiei în general, şi tot el a evidenţiat, plecând de la doctrina palamită, fap- 


232. Sf. Grigorie Palama, Tomul aghioritic, traducere din grecește, introduceri şi note de Dumitru Stăniloae, Mem- 
bru de onoare al Academiei Române, în col. Filocalia sau culegere din scrierile Sfinţilor Părinţi care arată cum se poate 
omul curăți, lumina şi desăvârși, vol. VII, Humanitas, Bucureşti, 1999, p. 415. 

233, Sf. Grigorie de Nazianz, Omilie la sărbătoarea Epifaniei, PG, XXXVI, col. 365A; Sfântul Chiril ul Alexan- 
drici, Comentariu la Evanghelia după sfântul Luca, PG, LXXII, col. 752D-756A; Sfântul Maxim Mărturisitorul, Capi- 
ta, theol. et oeconom. centuria II-a, 13 PG, XC, 1129D-1132A; Sfântul Andrei Criteanul, Predică la Transfigurare, PG, 
XCVI, col. 932-957 ş.a.; Acrostih la Transfigurare, ibidem, col. 848 C; Eftimie Zigabenul, In Marhaeum, c. 17, PG, 
CXXILĂ, col. 477B. Multe alte pasaje ale Părinților greci despre natura divină a luminii Transfigurării ar putea fi citate. 
Se pot găsi câteva urme ale aceleiaşi tradiţii în Occident. Astfel, Sfântul Leon cel Mare (Sermo 17, PL, LIV, col. 310B) 
vorbește despre slava Împărăției lui Dumnezeu, pe care Hristos a făcut-o vizibilă apostolilor în trupul transfigurat. Ce e 
drept, el distinge această vedere a slavei divine comunicate lui Hristos de aceea vedere inefabilă şi inaccesibilă a Divini- 
fății înseşi în viaţa veşnică; apud Vladimir L.ossky, După chipul şi asemănarea lui Dumnezeu, traducere din franceză de 
Anca Manolache, Humanitas, Bucureşti, 1998, p. 52, 

234. Vladimir Lossky, După chipul şi asemănarea lui Dumnezeu, traducere din franceză de Anca Manolache, 
Humanitas, București, 1998, p. 53. 

235. Sf. Grigorie Palama, Tomul Aghioritic, P.G, CL, col. 1232C. 

236. Ibidem, PG, CLI, col. 433B. 

tul că distincţia reală între ființa divină absolut incognoscibilă şi neîmpărtăşibilă şi 
puterile sau energiile dumnezeieşti necreate stă la baza unei teologii veritabile şi 
corecte. In acest sens, Sfântul Grigorie Palama a afirmat că antinomia cognoscibil- 
incognoscibil, comprehensibil-incomprehensibil îşi are temeiul în Dumnezeu. Sinoa- 
dele din timpul disputei 1sihaste vor preciza cu claritate de definiţie existenţa în 
Dumnezeu a esenței, incognoscibilă şi inaccesibilă, şi a energiilor cognoscibile şi 
accesibile vederii. 

În felul acesta s-au pus temeiurile dogmatice ale cunoașterii lui Dumnezeu prin 
rugăciune, prin experienţă, şi s-a rezolvat antinomia, în sensul că Dumnezeu e şi 
cognoscibil și incognoscibil, fără ca aceste două însuşiri ale Sale să se excludă una 
pe alta şi să silească la extremisme de natura acelora de care n-au scăpat protestanții 
şi romano-catolicii237. Fără această distincţie (între fiinţa divină şi energiile divine 
necreate) nu poate fi înțeles raportul omului cu Dumnezeu fără a cădea în panteism 
sau fără a-L despărţi pe om de Dumnezeu printr-o prăpastie de netrecut, omul şi 
Dumnezeu rămânând două existențe paralele şi independente care nu se întâlnesc 
niciodată. Dacă am putea la un moment dat să participăm într-o oarecare măsură la 
esența dumnezeirii, care pentru noi este cu neputinţă de înțeles, nu am fi ceea ce 
suntem, ci dumnezei prin natură. Dar noi suntem fiinţe create, chemate de Dum- 
nezeu să devenim prin har ceea ce este EI prin natură. Dacă am participa la esenţă, 
Dumnezeu nu ar mai fi Trinitate, ci o multitudine de persoane235. 

Există în Dumnezeu o întreită distincție, dar nu separație, între Persoană, ființă 
şi energie sau lucrări, însă pe primul plan este Persoana ca deținătoare a ființei şi 
energiilor. Nu se poate vorbi de ființă sau de energii fără a vorbi şi de persoana care 
le deţine, iar vorbind de persoană vorbim totdeauna şi de ființă şi de energii239. În 
Dumnezeu există deci trei lucruri: fiinţa, lucrarea şi ipostasurile dumnezeieşti. 
Această distincție nu introduce în Dumnezeu o divizare cum socoteau adversarii 
Sfântului Grigorie Palama care-l acuzau de diteism ori de politeism. Distincția 
esență-energii nu este o inovaţie a Sfântului Grigorie Palama, căci ea are o tradiție 
mai veche printre Capadocieni, Dionisie Areopagitul şi Maxim Mărturisitorul. Ad- 
versarii Sfântului Grigorie apărau simplitatea dumnezeiască făcând din Dumnezeu 
o esenţă simplă în care chiar ipostasurile primesc caracterul de relaţii ale esenței. În 
general, ideea de simplitate dumnezeiască, ţine mai mult de filosofia omenească 
decât de Revelația dumnezeiască?4%0. Distincția esenţă-energii nu anulează simpli- 
tatea divină, ci este un mod de a ține în echilibru transcendenţa şi imanenţa lui Dum- 
nezeu, excluzând panteismul şi susținând în acelaşi timp realitatea directă a comu- 
niunii personale cu Dumnezeul. 

Definiţia lucrării ca mişcare a ființei o dă Sfântul Grigorie Palama citându-l pe 
Sfântul loan Damaschin: Dacă orice lucrare e definită ca mişcare fiinţială a vreunei 
naturi, unde a văzut cineva natură nemişcată, sau cu totul nelucrătoare, sau unde a 
aflat lucrarea care să nu fie mişcare a unei puteri naturale?2%2. Lucrarea e mani- 
festarea puterii intrinsece, mişcarea puterii ființiale. Lucrările nu se adaugă acci- 


237. + Antonie Plămădeală, Tradiţie şi libertate în spiritualitatea ortodoxă, Sibiu, 1983, p. 253. 

dental lui Dumnezeu, ci le are în natura Sa. Accident e ceea ce acum este, acum nu 
mai este. Lucrarea lui Dumnezeu, deşi nu e permanent aceeaşi (de exemplu lucrarea 
creatoare), nu e totuşi accident pentru că Dumnezeu ar putea să o manifeste oricând 
ar voi, având o bază în ființa Lui24%. Numai manifestarea lucrării începe şi se sfâr- 
şeşte, potenţial ea e veşnică24. 

Părintele Dumitru Stăniloae vorbind despre doctrina răsăriteană a Sfântului 
Grigorie Palama spune că este o concepție teologică abisală. Dumnezeu în fiinţă e 
un adânc nepătruns, necomunicabil, neschimbabil, iar din acest adânc emană pu- 
feri şi lucrări în care nu se scurge însăși ființa; aceste lucrări sunt nenumărate pre- 
cum şi abisul fiinţei este fără sfârşit, ele fiind altceva decât fiinţa?45. Dumnezeu iese 
din Sine şi Se dăruieşte omului, înălțându-l pe acesta spre Sine, făcându-l părtaş la 
comuniunea de iubire şi de viaţă a Sfintei Treimi. Pe de o parte Dumnezeu rămâne 
în transcendenţa Sa, incognoscibil după ființă, iar pe de altă parte iese din Sine spre 
a se dărui omului prin energie sau lucrare cu scopul de a-l înălța pe om la Sine. 
Natura dumnezeiască, precizează Sfântul Grigorie, trebuie să fie numită în acelaşi 
timp neparticipabilă şi într-un anume înțeles participabilă; ajungem la împărtă- 
şirea de natura lui Dumnezeu şi, totuşi, ea rămâne cu totul inaccesibilă. Trebuie să 
afirmăm pe amândouă deodată şi să păstrăm antinomia lor ca pe un criteriu al 
slavei?46. Nu lucrarea se cunoaşte din ființă, ci fiinţa se cunoaşte din lucrare. Dar se 
cunoaşte că este, nu însă şi ce este. De aceea şi Dumnezeu se cunoaşte, după teologi 
că este, nu din ființă, ci din pronia Sa. Deci lucrarea se deosebeşte de fiinţă şi prin 
aceasta, anume că lucrarea este ceea ce face cunoscut, iar fiinţa, ceea ce se cunoaște 
prin lucrare că este24%7. Sfântul Grigorie Palama rezumă astfel învăţătura Sfinţilor 
Părinți din secolele anterioare, mai precis, întreaga tradiţie răsăriteană. Sfântul 
Vasile cel Mare afirmase: Lucrările lui Dumnezeu coboară la noi, dar ființa Lui 
rămâne neapropiată?48. Noi cunoaştem pe Dumnezeu din lucrările Lui, dar de ființă 
nu pretindem că ne putem apropia. Căci lucrările (energiile) lui Dumnezeu coboară 
până la noi, dar fiinţa Lui rămâne absolut inaccesibilă?24%7. Cei care susțin că pot cu- 
noaşte fiinţa lui Dumnezeu nu au dreptate250, căci natura lui Dumnezeu este inacce- 
sibilă oamenilor, de aceea fiinţa divină o cunosc doar Persoanele Sfintei Treimi?5!. 
Referindu-se la aceasta, Sfântul Grigorie Teologul remarcă: Ce este Dumnezeu, 
după natura şi fiinţa Lui, nici n-a descoperit vreodată vreun om, şi, desigur, nu este 
cu putință să descopere252. Firea divină se comunică nu în sine, ci prin energiile 
sale, căci fiinţa este neîmpărtăşită, dar puterile şi lucrările care izvorăsc din ea se 
lasă împărtăşite de creaturi. Nu putem vedea inima soarelui, dar putem vedea lumina 
ce izvorăşte din el253. Dumnezeu rămâne nevăzut în ceea ce este EI în Sine. Inacce- 
sibil în funţa Sa, este prezent în energiile Sale. Incomunicabil în ființa Sa, Dum- 
nezeu se comunică prin energiile Sale necreate, nedespărțite de natura Sa. Sfântul 

Chiril din Alexandria arătând deosebirea între fiinţa şi lucrarea lui Dumnezeu spune: 
a naşte epropriu firii dumnezeieşti, iar a face, lucrării dumnezeieşti. Firea şi lucra- 
rea nu Sunt unul şi acelaşi lucru25%. Dumnezeu se manifestă în lume prin lucrările 
Sale. Ființa rămâne dincolo de orice relaţie, de orice împărtăşire, ascunsă în transcen- 
denţa absolută, fiind aşezată peste toate. În acest sens, Sfântul Grigorie Palama 
menţionează că Dumnezeu este şi se zice firea tuturor celor existente, întrucât toate 
se împărtăşesc de El şi subzistă prin împărtăşirea de EI, aceasta neînsemnând însă 
că prin împărtăşirea de firea Lui, ci prin împărtăşirea de lucrarea Lui. În acest înţe- 
les este EI şi existenţa celor ce sunt şi forma în forme, ca obârşia formelor şi înțelep- 
ciunea celor înţelepţi şi, simplu, toate ale tuturor. Totodată El nu este fire, ca fiind 
mai presus de toată firea şi nu este, ca fiind mai presus de toate cele ce sunt; şi nu 
este şi nici nu are formă, ca unul ce e mai presus de formă?55. Toate numirile ce le 
dăm lui Dumnezeu nu se referă la ființa Lui care e mult mai presus de înțelesul 
oricărui nume, ci la lucrările Lui care vin în lume. E fără nume această ființă suprafi- 
ințială, zice Palama, ca una ce e mai presus de orice nume. Chiar şi numirile ce şi 
le-a dat Domnul însuşi: Eu sunt cel ce sunt, Dumnezeu, lumina, adevărul şi viaţa, 
numiri pe care teologii le atribuie prin excelență dumnezeirii celei mai presus dum- 
nezeire, și acestea sunt nume de lucrări256. De cele mai multe ori, Sfântul Grigorie 
Palama evită termenul de esență (ovoo), gasindu-l nepotrivit, insuficient pentru a 
indica ceea ce Dumnezeu este prin natura sa. Esenţa, fiinţa lui Dumnezeu întrece 
orice esență şi orice fiinţă. El preferă conceptul de supraesență (vnepovo10rnş), 
împrumutat de la Sfântul Dionisie, pentru a desemna ceea ce nu poate fi numit. A 
fost nevoie să se distingă în Dumnezeu esenţa şi ceea ce nu este esență tocmai pen- 
tru că Dumnezeu nu e limitat de esența sa, EI fiind mai mult decât esență257. Nu 
avem cuvânt ca să putem cuprinde fiinţa lui Dumnezeu aşa cum este, ea rămânând 
astfel veşnica taină. Nici îngerii nu văd fiinţa lui Dumnezeu. Unul singur a văzut 
fiinţa lui Dumnezeu aşa cum este, dar acesta nu-i un om: e Dumnezeu-Fiul, cel ce 
locuieşte în sânurile Tatălui şi care S-a făcut om; e Mântuitorul nostru lisus Hristos. 
Prin El cunoaştem tot ce ştim noi mai adânc despre fiinţa cea ascunsă a lui Dum- 
nezeu258. Dar dacă ființa lui Dumnezeu este cu neputinţă de înţeles, de ce să mai 
vorbim de ea? Oare pentru că nu pot să beau tot fluviul să nu iau cu măsură nici 
ceea ce-mi foloseşte? Oare pentru că nu pot cuprinde tot soarele cu privirea, să nu 
văd nici căt este de ajuns pentru trebuința mea? Sau, pentru că nu pot să mănânc 
toate fructele mare grădină (...) vrei să ies cu totul flămând? Laud şi să slăvesc pe 
Făcătorul nostru: poruncă dumnezeiască sunt aceste cuvinte: „ Ioată suflarea să 
laude pe Domnul” (Ps. 40, 5) (...) Știu că nu voi putea să-L slăvesc după vrednicie, 
fotuşi socotesc lucru evlavios să încerc cel puţin. Slăbiciunea mea o mângâie Dom- 
nul prin cuvintele: „Pe Dumnezeu nimeni nu L-a văzut, nici odinioară ” (n. |, 
18)259. Deci, fiinţa dumnezeiască este cu totul neîmpărțită, dar lucrările sunt multi- 
ple, necreate şi împărțite nedivizat în fiecare din noi. Urmând tradiţia răsăriteană, 
Sfântul Grigorie Palama zice: Într-adevăr, ceea ce nu poate fi văzut de nimeni, fie 


254. Sf. Chiril al Alexandriei, 7ezaure, PG, LXXXV, col. 3120 cf. Pr. Lect. Dr. Ştefan Buchiu, arz. cit., p. 9. 

255. Sf. Grigorie Palama, 150) de capete despre cunoştinţa naturală, despre cunoaşterea lui Dumnezeu, despre viața 
morală şi despre făptuire..., cap. 78, Filocalia ..., vol. VII, pp. 472-473. 

256. Sf. Grigorie Palama, Apologie ..., în Viaţa .... p. 223. 

257. Vladimir Lossky, op. cit, p. 47. 

258. Arhim. Benedict Ghiuș, Dumnezeu, ce este, în rev. Mitropolia Olteniei, Anul VIII (1956), Nr. 10-12, p. 654. 

259. Sf. Chiril al lerusalimului, Cateheze, Cateheza VI, 5, traducere din limba greacă şi note de Preotul profesor 
Dumitru Fecioru, EIBMBOR, Bucureşti, 2003, p. 83. 

acela Moise sau Pavel, cel ce s-a înălțat până la al treilea cer, sau chiar mai pre- 
sus de Pavel şi învrednicit de starea şi demnitatea îngerească sau arhanghelească 
— ce poate fi altceva decât ființa lui Dumnezeu, care nu iese din sine, nu se mani- 
festă şi nu se poale vedea nicidecum de nimeni ?250. Dionisie (Pseudo)-Areopagitul 
a numit lucrările ieșirile binefăcătoare ale izvorului dumnezeiesc2l. Energiile 
necreate care iradiază din Dumnezeu nu sunt mărginite, vin la toți, dar vin în spe- 
cial în Sfintele Taine. Sunt prezente în Sfintele Taine cu intensitate deosebită, 
aducând însăşi Persoana lui Hristos; prin Biserică, prin preot în special, prin toate 
binecuvântările lui, trec în grade diferite asupra tuturor, sunt deci şi ale îngerilor, 
sunt şi în natură. Căci natura, făcută din nimic, n-ar putea să stea în ea însăşi fără 
energiile necreate care o fundamentează?52. Energiile care izvorăsc veşnic din natu- 
ra divină, ne sunt comunicate de Duhul Sfânt, pentru a ne îndumnezei, a ne face să 
participăm la viaţa Sfintei Treimi. Energiile divine nu sunt un intermediar între 
Dumnezeu şi om, sau emanaţii ale Lui, ci sunt Dumnezeul cel viu în acțiune, de care 
isihaştii se bucură prin vederea față către față, lumina necreată fiind însăşi mani- 
festarea, revelarea acestei dumnezeiri. Ele sunt manifestări libere şi voluntare ale 
Divinităţii comune celor trei Persoane dumnezeieşti, prin care Dumnezeu intră în 
contact cu omul şi cu întreaga creație. Dar energiile necreate nu vor fi efecte străine 
esenței divine, şi nici acte exterioare lui Dumnezeu datorate voinţei Lui asemenea 
actelor providenţiale (prin care EI a creat de exemplu lumea). Dumnezeu are şi un 
alt mod de a fi şi de a Se manifesta decât cel dat de natura Sa incognoscibilă, de 
aceea EI este prezent în lumea pe care a creat-o. Dar dacă n-ar fi creat-o, EI ar fi ieşit 
oricum în afara naturii Sale, de aceea putem spune că energiile necreate sunt ieşiri 
naturale ale lui Dumnezeu Însuşi, un mod de existență care-l este propriu265. 
Pentru Sfântul Grigorie Palama, energiile fac cunoscută arătarea în afară (ad 
extra) a Treimii, exprimând raportul cu altceva, adică cu ceva ce nu este EI Însuși. 
Şi, prin fiecare, voirea cea bună şi dumnezeiască cu privire la noi a Tatălui, a Fiu- 
lui şi a Sfântului Duh e lucrare şi putere de viaţă şi de înțelepciune făcătoare. Aces- 
tora le-a mai zis şi împărtăşiri neîncadrate şi nemicşorate, ridicându-le peste toate 
cele create, şi în acelaşi timp învățând că sălăşluiesc în chip firesc în Cel ce le dă- 
ruieşte264. De aceea, ca împărtăşiri de sine nu sunt nicidecum create. Şi tot de aceea, 
după dumnezeiescul Maxim (Capete despre dragoste, I, 48), niciodată n-au început 
să existe; şi sunt contemplate ca aflându-se ființial în jurul lui Dumnezeu; şi nu a 
fost cândva când nu erau265. Deci Tatăl, Fiul şi Sfântul Duh sunt ca Persoane în 
fiecare lucrare, ilustrând raporturile Sfintei Treimi cu creaţia; acesta este domeniul 
iconomiei, al lucrării sau al dăruirii dumnezeieşti206. Aşadar, zice Sfântul Grigorie, 
ieșirile şi lucrările lui Dumnezeu sunt necreate, dar nici una dintre ele nu este fiinţă, 
nici ipostas?57. Vorbind despre lumina dumnezeiască, Sfântul Grigorie Palama a 
subînţeles-o totdeauna ca manifestare a lui Dumnezeu cel personal sau tripersonal. 
Dacă el face o distincţie între această lumină şi esența dumnezeiască, înțelege 


260. Sf. Grigorie Palama, Antireticul al cincilea contra celor scrise de Achindin împotriva luminii harului şi a haris- 
melor duhovniceşti. Capitolele celui de-al doilea cuvânt antireic contra lui Achindin, în Viața ..., p. 246. 

261. Dionisie (Pseudo)-Areopagitul, Despre numirile dumnezeieşti, 2, PG, Ul, col. 641 D-644D. 

262. Pr. Stăniloae în 7 dimineți cu Părintele Stăniloae — convorbiri realizate de Sorin Dumitrescu, Anastasia, 
Bucureşti, p. 28. 

263. Vladimir Lossky, op. ciz., p. 46. 

264. Sf. Grigorie Palama, 750 de capere..., cap. 9], în Filocalia ..., vol. VII, p. 482. 

265. Ibidem, cap. 88, p. 480. 

266. Pr. Lect. Dr. Ştefan Buchiu, ar. cil. p. 7. 

267. Sf. Grigorie Palama, op. cit., p. 480. 

numai că Dumnezeu cel personal sau tripersonal nu-şi epuizează în fiecare mani- 
festare a Sa ca lucrare sau ca har necreat sau ca lumină, întregul fond infinit de 
esenţă care există concret şi e ținut în mişcare, sau în nesfârşite lucrări, prin ipos- 
(as, respectiv, prin Treimea ipostasurilor. Dar vorbind despre lucrarea, sau harul, 
sau lumina dumnezeiască, Palama subiînţelege totdeauna Persoana sau Persoanele 
dumnezeieşti, ca Subiect, sau ca Subiecte ale lucrării, sau harului, sau luminii298. 

Deci, Dumnezeu S-a coborât la noi, S-a făcut om ca noi din prea multa iubire față 
de noi, ca și noi să ne îndumnezeim. Venirea şi aşezarea Lui în noi, zice Sfântul Gri- 
gorie, e urcarea noastră prin Revelaţie la El. Dar ce se revelează şi se arată? Fiinţa 
lui Dumnezeu? Nici pomeneală. Atunci harul şi lucrarea Duhului este aceea prin care 
se arată şi se aşază în cei vrednici Dumnezeu?69. Harul divin e necreat şi nedespărțit 
de ființa divină. El este lucrarea îndumnezeitoare, care, zice Palama, se numeşte şi 
dumnezeire şi principiu al dumnezeirii şi îndumnezeire, după care se varsă, se dă şi 
se trimite cel ce e pretutindeni şi statornicit durabil într-o identitate nemişcată?70. 
Unirea omului cu Dumnezeu este una lipsită de confuzie, fără amestecarea sau 
absorbirea identităţii umană în cea divină, ci se păstrează caracterul personal al celor 
care se întâlnesc. Este o comuniune personală cu Dumnezeu Cel personal. Energiile 
divine necreate pot fi numite har (în X&pi) divin în legătură cu ființele umane, doc- 
trina palamită a energiilor necreate poate fi considerată ca teologie a harului pentru 
Răsăritul ortodox, iar lumina isihaştilor trebuie interpretată ca manifestare a acestor 
energii divine?71. Harul se împărtăşeşte și poate fi văzut în chip suprasensibil de cei 
vrednici, de sfinți, care experiază strălucirea naturii dumnezeiești. 

Bernard de Clairvaux (cea. 1090 — ţ 1153) precizează că Dumnezeu sălăşluieşte 
în lumina inaccesibilă, El S-a întrupat şi a sălăşluit printre noi, El sălășluieşte în 
inimile noastre prin credință. Reflectând împreună cu Bernard la această triplă 
sălăşluire, suntem îndemnați să-L primim pe Dumnezeu în sufletele noastre şi să-L 
preaslăvim pe Dumnezeu pentru că ne-a îngăduit accesul la lumina Sa272. 


Vederea luminii dumnezeieşti 


Având ca temei harul primit la botez, cunoaşterea lui Dumnezeu există în mod 
virtual pentru toţi creştinii şi totuşi nu toți se învrednicesc de ea. Aceasta depinde de 
voința şi participarea noastră, căci numai ele pot să fructifice harul, pregătind astfel 
firea pentru arătarea Domnului Hristos. Pe măsură ce ne apropiem prin trăire de 
Dumnezeu, în acelaşi timp devenim receptivi pentru primirea luminii Sale, 
purificând simţurile şi conştiinţa. Omul se poate împărtăşi de ea datorită noii relaţii 
de iubire între Dumnezeu şi om făcută posibilă prin Întruparea Domnului Hristos. 
Spiritualizarea omului presupune o existență continuă în prezenţa harului, iar 
această spiritualizare înseamnă şi sensibilizarea puterilor sufleteşti pentru lucrările 
harului273. Lumina cea dumnezeiască se poate sălăşlui în cei drepți. Aceştia simt şi 
văd lumina Lui. Ea este un dar al lui Dumnezeu prin care El locuieşte în cei credin- 
CI0ŞI, prin mijlocirea rugăciunii, a nevoinţelor şi a Sfintelor Taine. 


268. Pr. Prof. Dr. Dumitru Stăniloae, Semnificația luminii dumnezeieşti ..., p. 438. 

270. Ibidem, p. 230. 

272. Emmanuel Cazabonne, op. ciz., p. 284 

273. Magistrand Ion 1. Bria Simţirea tainică a prezenţei harului după Sf. Simeon Noul Teolog, în rev. Studii Teo- 
logice, Anul VIII (1956), nr. 7-8, p. 479. 

O serie întreagă de apostoli şi părinți mărturisesc că lumina arătată de Dum- 
nezeu sfinților este altceva decât cunoştinţa din lucrurile create, e slava naturii dum- 
nezeieşti. E singura lumină adevărată, eternă, neschimbată, prin care devenim şi noi 
lumină, ca nişte fii ai luminii. Această lumină au văzut-o Apostolii, apoi Maria Mag- 
dalena şi ceilalţi sfinți. Această lumină au văzut-o, deci, ucenicii pe Tabor, pre- 
făcându-se, schimbându-se ei înşişi în lumină. În sensul acesta trebuie înţeles 
cuvântul lui Ava Iosif către Ava Lot că nu poți să te faci călugăr, de nu te vei face 
ca focul, arzând tot. EL însuşi făcându-şi odată rugăciunea şi-a întins mâinile la cer 
şi i s-au făcut degetele ca zece făclii de foc214. Tot aşa au fost văzuţi strălucind ca 
fulgerul şi Ava Pamvo şi Silvan şi Sisoe275. Într-una din omiliile sale, Sfântul Gri- 
gorie de Nazianz vorbeşte despre comuniunea cu ființa divină, făcând referire la 
cele trei lumini dintre care prima este Dumnezeu — Lumina cea mai înaltă, inefabilă, 
a doua îngerii, o anumită revărsare sau comuniune cu prima Lumină, iar o a treia 
lumină, omul, numit şi lumină deoarece spiritul său este iluminat de Lumina pri- 
mordială care este Dumnezeu?75. Prin aceste mărturii certe se poate spune că Lu- 
mina lui Hristos este o realitate concretă ce scaldă întreg pământul de la o margine 
a lui până la cealaltă, însă ea nu are nici început, nici sfârşit, nefiind circumscrisă în 
timp şi spaţiu. Această lumină poate fi văzută numai de omul interior (asemenea 
Mariei Magdalena)?77, pentru că numai în inimile curate tronează Hristos. Dum- 
nezeu se descoperă în lumină numai persoanei umane curate la inimă. Curăţenia e 
propriu-zis starea de lumină, de deschidere, de capacitate de primire în sine a 
luminii celuilalt, de capacitate de a se umple de lumina celuilalt, de a se face trans- 
parent pentru acela. Aşa putem înțelege cuvântul Mântuitorului: Fericiți cei curaţi 
cu inima că aceia vor vedea pe Dumnezeu (Mt. 5, 8)275, precum şi cuvintele Sfân- 
tului Grigorie de Nazianz: Cu cât teologul progresează în virtute, cu atât îşi dă el 
seama mai mult de maiestatea, splendoarea şi înălțimea lui Dumnezeu (...), Care 
este lumina cea mai curată, dar pentru cei mai mulți inaccesibilă; Care este în 
Univers, dar şi dincolo de univers; Care este întru totul frumuseţe, dar şi mai pre- 
sus de frumuseţe (...); Care se retrage cu atât mai mult cu cât este pătruns279. Du- 
hul Sfânt există şi lucrează înlăuntrul omului când acesta a făcut eforturi de a se 
curăța de patimi şi s-a pregătit pentru arătarea Domnului Hristos, pentru a vedea 
lumina dumnezeiască unindu-se cu Dumnezeu în iubire. Sfântul Grigorie Palama 
afirmă aceasta bazându-se pe învăţătura lui Dionisie Areopagitul: Vezi ce numește 
acesta cunoştinţa adevărată a celor ce sunt (a celor create)? Lucrarea poruncilor. 
Și care este sfârşitul acestora? Unirea şi asemănarea cu Dumnezeu. Dar de ce a nu- 
mit această asemănare, iubire? Pentru că iubirea este plinătatea virtuților. Aceasta 
(iubirea) pătrunzând chipul, înfăptuieşte asemănarea cu Dumnezeu. În sfârşit, prin 
„desăvârşirea unitară ” şi prin „, împărtăşirea îndumnezeită de Unul ” şi prin „ vede- 
rea care hrăneşte şi îndumnezeieşte în chip înţelegător "280, (Dionisie) a arătat 
venirea şi sălăşluirea făgăduită a lui Dumnezeu (In. 14, 24), care desăvârșeşte, prin 
unire, şi hrăneşte prin vedere, ochiul duhovnicesc281. 

Însă, acest har nu vine la fiecare la fel. Viaţa în har este un progres neîncetat al 
conştiinţei, o trăire crescândă a luminii dumnezeieşti. La cei mai mulți, din păcate, 
nu li se arată măcar o adiere a sa, pentru că Lumina nu suportă indiferența omului 
mândru. Dobândirea vederii luminii dumnezeieşti depinde de progresul duhov- 
nicesc al fiecăruia, de capacitatea fiecăruia de a o primi cu iubire. La început harul 
apare în diferite feluri în timpul rugăciunii, şi omul participă în duh în multe feluri 
diferite (...) Avem exemplul profetului Ilie. El a simţit o „vijelie năprasnică ce va 
despica munţii ”. Apoi a simțit un cutremur, un foc, iar în cele din urmă o adiere de 
vânt lin, şi acolo era Domnul?52. La începători, harul Duhului Sfânt vine ca un duh 
de frică ce distruge patimile şi zdrobeşte inimile împietrite, dându-le pocăință şi 
lacrimi. Urmează cei din starea de mijloc, la care harul vine ca un cutremur sau 
tresărire a inimii. La cei desăvârşiţi, însă, el vine ca o adiere de vânt lin, ca o lumină 
paşnică, aceştia primindu-l în întregime?83. Sfântul Nil de la Sorska aduce şi el o 
mărturisire despre lumina dumnezeiască ce inundă sufletul omenesc şi zice: Când 
se va ridica sufletul la cele dumnezeieşti și, cu neajunsă unire, se va face cu lu- 
crarea asemenea dumnezeirii, când va fi luminat în mişcările sale cu raza luminii 
celei mari şi când mintea se va învrednici să simtă fericirea cea viitoare, atunci se 
uită şi pe sine şi pe toate cele de aici şi nici o mişcare nu mai are284. 

În ceea ce priveşte posibilitatea efectivă a vederii lui Dumnezeu, expresiile unora 
din Sfinții Părinţi sunt categoric afirmative: Cel ce şi-a făcut inima curată, nu va 
cunoaşte numai rațiunea lucrurilor inferioare şi care sunt după Dumnezeu, ci vede şi 
pe însuşi Dumnezeu, zice Sfântul Maxim Mărturisitorul285. Sfântul Grigorie de Nyssa 
spune, la rândul său: Este adevărat, deopotrivă, şi că inima curată vede pe Dumnezeu 
şi că nimeni nu L-a văzut vreodată pe Dumnezeu. Și, cu adevărat, Cel nevăzut prin 
fire se face văzut prin energiile Sale, apărând în cele dimprejurul firii Sale?%6. 

Vederea Dumnezeirii devenite perceptibilă în lumina necreată, în harul ei 
îndumnezeitor, este /aina celei de a opta zile, ea aparţine veacului viitor. Totuşi, cei 
vrednici ajung să vadă Împărăția lui Dumnezeu venit în puterea lui încă din această 
viaţă, aşa cum cei trei apostoli au văzut-o pe Muntele Tabor287. Întunericul devine 
invizibil la lumină — zice Dionisie — și mai ales la lumină multă. Cunoştinţele alungă 
ignoranţa — şi mai ales cunoştinţele bogate. Dacă gândeşti aceasta nu într-un Sens 
privativ, ci într-un Sens superior, vei putea afirma acest lucru, care este mai ade- 
vărat decăt orice adevăr. pentru cei care posedă lumina pozitivă şi cunoaşterea fiin- 
țelor, ignoranța după Dumnezeu rămâne ascunsă. Cu adevărat, întunericul trans- 
cendent al lui Dumnezeu se lasă ascuns de tot ceea ce este lumină, dar în aceeaşi 
măsură el eclipsează tot ceea ce este cunoaştere (...) Dacă se întâmplă ca văzând 
pe Dumnezeu, să înţelegi ceea ce vezi, înseamnă că nu ai văzut pe Dumnezeu în El 
însuşi, ci ceva care poate fi cunoscut şi care-l este propriu. Căci El depășește în sine 
orice inteligenţă şi orice esenţă; El există, în mod supraesenţial, şi este cunoscut 
dincolo de orice înțelegere numai pentru că e cu totul dincolo de orice înțelegere 
numai pentru că e cu totul necunoscut şi pentru că EI nu există deloc. lar această 


282. Hieroteos de Nafpaktos, O noapte în pustia Sfântului Munte, Editura Icos, 1999, p. 84. 

desăvârşită necunoaştere, luată în cel mai bun sens al cuvântului, este cunoaşterea 
Celui care depăşeşte tot ceea ce poate fi cunoscut?88. 


Experierea luminii dumnezeieşti la Sfântul Simeon Noul Teolog 


Comparat cu autorul Evangheliei a IV-a, Sfântul Simeon Noul Teolog reprezin- 
tă un nume de referință în istoria post-patristică a spiritualităţii bizantine. 

Sfântul Simeon dă o mărturie ortodoxă despre lumină, situându-se pe aceeaşi 
linie cu mărturia ioaneică, a ucenicului preaiubit al Luminii întrupate, a lui loan, 
primul teolog şi model al teologilor mistici în Orient, ca şi în Occident, ca de altfel 
şi a lui Grigorie de Nazianz sau a lui Ioan al Crucii289. Fr. Heiler, un cunoscător al 
fenomenului mistic, spune că Simeon Noul Teolog este unul dintre cei mai mari 
mistici ai Creştinătăţii şi omenirii. Karl Hohll, protestant, critic obiectiv, spune că 
este cel mai mare mistic al orientului. De la Clement Alexandrinul şi Origen până la 
isihaşti, el este punctul culminant. Nichita Stethatos este ucenicul său care-i scrie 
viaţa, tradusă în franceză de un anume Irineu2%0. Opera Sfântului Simeon Noul Teo- 
log a pregătit temeiurile doctrinare ale palamismului de mai târziu. Chiar dacă scrie- 
rile sale au generat şi multe suspiciuni în rândul unor călugări din vremea sa, axaţi 
mai mult pe praxis decât pe zheoria, aşa explicându-se de ce scrierile Sfântului Si- 
meon fiind uitate timp de trei secole, Pronia divină a rânduit ca ele să fie redesco- 
perite, preţuite şi valorificate de monahii athoniţi din secolul al XIV-lea şi de cei din 
timpul renaşterii filocalice de la finele secolului al XVIII-lea şi începutul secolului 
al XIX-lea. Ca teolog, Sfântul Simeon se articulează în mod organic în tradiția 
Sfinţilor Părinţi pe care reuşeşte, în unele capitole, s-o dezvolte şi s-o împodobească 
pe baza experienţelor sale. Spiritualitatea ortodoxă are în el unul din doctrinarii săi 
clasici şi marii săi mistici. El trebuie cunoscut şi readus în centrul trăirii creştine, 
căci învățătura şi practica sa duhovnicească nu încetează vreodată să fie plină de 
folos duhovnicesc. Sfântul Simeon a accentuat faptul că experiența spirituală nu e 
o simplă relaţie cu Dumnezeu, ci o prezenţă vie şi conştientă, în faţa Ziditorului, în 
care activitatea spiritului nostru se desfăşoară pe un plan suprasensibil şi para- 
doxab?. 

Între experienţele trăite şi relatate de Sfântul Simeon, vederea luminii dum- 
nezeieşti ocupă primul loc în experienţa sa mistică292. Zeci de pagini din scrierile 
lui sunt dedicate descrierii viziunilor lui despre lumina dumnezeiască. Nici nu este 
nevoie să mai menționăm faptul că toate aceste descrieri sunt originale şi indepen- 
dente de oricare alt izvor literar293. La el ataşamentul sau afecțiunea faţă de lumină 
nu este o delectare păgână. Iluminarea, darul luminii, adică darul lui Dumnezeu care 
se face comunicabil spre creatură, sub forma unei străluciri a luminii-energie, nu 
este nici o halucinație, nici o abstracţie vagă, ci un răspuns la o chemare a omului 


288. Dionisie Areopagitul, apud Vladimir Lossky, op. ciz., p. 31. 

289. Henri Bergeron, Le sens de la lumiere chez Symeon le Nouveau Theologien. Ses aspects ascetiques et peda- 
gogiques, în rev. Contacts, XXXVIII e ANNEE, Nş 133, Paris, 1986, p. 16. 

290. Nicolae Mladin, Prelegeri de mistică ortodoxă, notate de studentul în Teologie Nicolae Streza în anul univer- 
sitar 1947-1948, Editura Veritas, Târgu-Mureş, 1996, p. 66. 

291. Magistrand lon 1. Bria, op. cit, p. 476. 

292. Arhiepisopul Basile Krivochsine, În lumina lui Hristos. Sfântul Simeon Noul Teolog (949-1022). Viaţa-Spiri- 
rualitatea- Învățătura, Traducere din limba franceză de Pr. Conf. Dr. Vasile Leb şi Ierom. Gheorghe Iordan, EIBMBOR, 
Bucureşti, 1997, p. 229. 

293. Hilarion Alfeyev, The Parristic Background of S. Simeon The New Theologian s of the Divine Light, in Studia 
Patristica, vol. XXXII, Peters, Leuven, 1997, p. 229. 

care caută lumina294. Aşadar, e limpede pentru Sfântul Simeon că lumina dumneze- 
iască nu este vreun înger sau vreo ființă creată, nici vreun fenomen. 

Sfântul Simeon numeşte pe Dumnezeu flacără, foc duhovnicesc şi soare nema- 
terial: Dar Acela e (Foc) duhovnicesc, cu neputinţă de împărțit, e cu desăvârşire 
inseparabil şi indivizibil; căci atunci când e comunicat nu se divide în mai multe, ci 
rămâne indivizibil şi există în mine; răsare în mine înăuntrul ticăloasei mele inimi 
ca un soare sau ca discul unui soare, arătându-se sferic, luminos, ca o flacără2%5. 
Sfântul Simeon se foloseşte de mulţi termeni pozitivi pentru a nega şi a face înţe- 
leasă natura dumnezeiască a Sfântului Duh. Sfântul Duh este numit rând pe rând foc, 
lumină, soare, viață, apă, vin, comoară, cheie, coroană, dragoste, mângâiere etc. 
Prin această bogăţie de numiri şi imagini Sfântul Simeon vrea să arate că această 
cunoaştere a manifestărilor Sfântului Duh constituie un proces dinamic şi infinit, 
întrucât taina dumnezeirii Sfântului Duh sporeşte mereu neputând niciodată să fie 
cuprinsă până la capăt296. 

Deși prezenţa luminii este exprimată de Sfântul Simeon printr-o serie de imagini 
sau reprezentări cum ar fi soarele, luna, steaua, stâlpul de foc, funia luminoasă, 
conţinutul acestei lumini este Hristos care se face prezent prin mijlocirea harului 
Duhului Sfânt. 

Sfântul Simeon numeşte pe Dumnezeu Cel Unul în ființă şi întreit în Persoane, 
Izvorul acestei lumini dumnezeieşti necreate297. Dumnezeu este lumină suprafi- 
inţială: Lumină este Tatăl, lumină este Fiul, lumină Duhul Sfânt, o lumină atempo- 
rală, netăiată, necontopită, necreată, nemărginită, nelipsită de nimic, nevăzută, ca 
una ce este şi se înțelege în afară de toate şi mai presus de toate, pe care nimeni 
dintre oameni n-a putut vreodată să o vadă înainte de a se fi curăţit, nici nu a pri- 
mit-o înainte de a o fi văzut?%. Lumina dumnezeiască este o lumină tri-ipostatică: 
lumină întreită în Una şi Una în Trei, căci amândouă (şi Unimea şi Treimea) sunt 
o unică Lumină: Tată, Fiu şi Duh, netăiată în Trei Persoane, unite fără contopire, 
prin firea dumnezeiască, ca şi prin obârşie, slavă, putere şi voință?9. Dumnezeu şi 
cele din jurul Lui şi cele care vin de la EI şi cele care sunt în EI sunt toate lumină, 
venerată în fiecare din Ipostaze și văzută în toate însușirile și darurile Sale300. 

Poet şi mistic în acelaşi timp, Sfântul Simeon exprimă în imagini trăite, esenţia- 
lul experienţei creştine: comuniunea cu Incomunicabilul şi cunoaşterea Incognosci- 
bilului, devenite posibile prin întruparea Cuvântului, care se descoperă ca lumină în 
Duhul Sfânt30!. /ntre diferitele viziuni şi manifestări dumnezeieşti, vederea luminii 


294. Henri Bergeron, art. cit, p. 17. 

295. Sf. Simeon Noul Teolog, Erosurile imnelor dumnezeieşti. 1. Despre strălucirea dumnezeiască şi luminarea 
Duhului Sfânt; că Dumnezeu e un loc în care după moarte toți sfinții îşi au odihnă; şi că acela care cade din Dumnezeu 
nu va avea odihnă într-alt loc în viaţa viitoare, în vol. Imne, Epistole şi Capitole. Scrieri 111, Introducere şi traducere: 
diac. loan I. Ică Jr., Ed. Deisis, Sibiu, 2001, p. 53. 

296. Pr. Drd. Ilie Moldovan, Teologia Sfântului Duh, după Catehezele Sfântului Simeon Noul Teolog, în rev. Studii 
Teologice, Anul XVIII (1967), nr. 7-8, p. 420. 

este aceea care, cu siguranță ocupă primul loc în experienţa mistică a lui Simeon. 
EI vorbeşte în mod constant despre aceasta în scrierile sale, fie ca despre un 
fenomen mistic interior sau chiar exterior, fie pentru a arăta pe Dumnezeu apărând 
ca lumină, fiind însă la urma urmelor aproape aceeaşi experienţă. Totuşi Simeon, 
încă de la primele apariții luminoase, nu ştie bine cine este această lumină care îi 
apare, care îi este natura şi originea, nici ceea ce reprezintă ea. Evident, el simte că 
este o apariție divină, însă rămâne în incertitudine până în momentul în care lumi- 
na însăşi îi descoperă cine este ea. Se poate vedea bine aceasta din descrierea vede- 
rilor de lumină pe care el le-a avut în tinerețea sa şi despre care ne-a lăsat scrieri 
autobiografice de o mare vivacitate302. Nu vederea luminii în sine constituie mo- 
mentul central al vieții mistice, ci întâlnirea personală cu Hristos, Care Se descoperă 
în lumină, cunoaşterea mistică a lui Hristos şi unirea cu El. Şi numai în clipa în care 
Hristos începe să vorbească cu noi, în inima noastră, prin Sfântul Duh, dobândim 
cunoştinţa personală. O simplă vedere a luminii nu o dăruieşte, ci provoacă o insa- 
tisfacţie mistică303. Ca şi autorii precedenţi, Simeon se referă la vederea feței lui 
Hristos în lumină. Oricum, aceasta e o experienţă a unei luminozităţi pure, mai de- 
grabă decât apariţia feței într-o anumită formă304. 

Sfântul Simeon Noul Teolog a experiat această lumină din fragedă adolescenţă, 
mai întâi ca dar al lui Dumnezeu, iar apoi ca rod al intenselor sale osteneli ascetice. 
Sub îndrumarea şi ascultarea părintelui său duhovnicesc Sfântul Simeon Evlaviosul, 
el s-a învrednicit de vederea luminii dumnezeieşti. Pe acest părinte spiritual al său, 
îl considera un adevărat sfânt, închinându-i diferite imnuri şi o zi de sărbătorire pe 
an. Fiinţă harismatică, bătrânul angelic i-a apărut lui Simeon chiar de la prima vizi- 
une pe care a avut-o: Și stând în apropierea acelei lumini i s-a arătat în chip uimi- 
for bătrânul acela sfânt şi deopotrivă cu îngerii, care îi dăduse porunca şi car- 
tea305. În timpul acestui moment capital, în sfinţenia sa ascunsă, dar văzută de Dum- 
nezcu şi de îngeri, bătrânul îndrumător servea de icoană (imagine) a lui Hristos, mai 
bine zis, era chipul viu al lui Hristos, şi ca urmare, îl introduce în lumina Duhului 
Sfânt, dincolo de forme. Il introduce numai, pentru că singurul Mijlocitor este Fiul, 
aşa cum precizează şi Sfântul Vasile cel Mare: (...) asfel sfinții, în iconomia haru- 
lui, Sunt reflectori-introducători mai degrabă decât mijlocitori, putând totuşi să 
pară, din cauza exceselor devoțiunii sensibile, ca interceptori3%5. 

Prima experienţă a vederii luminii este descrisă de Sfântul Simeon în Cazeheza 
22, unde apare sub numele tânărului Gheorghe, povestirea făcându-se la persoana a 
III-a: Aşadar, stând el în picioare într-o zi şi spunând mai mult cu mintea decât cu 
gura: «Dumnezeule, milostiveşte-mă pe mine păcătosul!» (Luca 18, 13), dintr-o 
dată o strălucire dumnezeiască l-a încununat de sus şi a umplut tot locul. lar atunci 
când s-a petrecut aceasta, tânărul nu mai ştia şi a uitat dacă era în casă sau sub 
un acoperiş. Fiindcă de pretutindeni vedea numai lumină şi nu ştia dacă mai umbla 
pe pământ. Nu mai era în el nici leamă de a nu cădea, nici grijă de lume, nimic din 
cele ce-i năpădesc pe oamenii ce poartă trup nu-i ataca gândul, ci fiind cu totul 
împreună cu lumina nematerială şi părându-i-se că s-a făcut el însuşi lumină, şi 
302. Arhiepiscop B. Krivochine, În lumina lui Hristos..., p. 229. 

303. Idem, Introducere în volumul Symeon Le nouveau Theologien, Catecheses 1-5, Traduction par Joseph Para- 
melle, introduction, texte critique et notes par Mgr. Basile Krivocheine, tome I, în Sources chretiennes, n0. 96, Cerf, Paris, 
Gui eee Alfeyev, art. cit, p. 236. 

uitând toată lumea, a ajuns plin de lacrimi şi de bucurie şi de veselie negrăită. Apoi 
mintea lui s-a înălțat la cer şi a văzut altă lumină mai limpede decât cea care era 
aproape de eb07. În Imnul 1 8, Sfântul Simeon îşi arată gratitudinea afaţă de părin- 
tele său duhovnicesc pentru că l-a îndrumat să descopere negrăite bucurii duhov- 
niceşti, şi vorbeşte despre el ca despre un sfânt: Cine m-a călăuzit trăgându-mă spre 
aceste frumuseți? Cine m-a ridicat din adâncul amăgirii lumii? Cine m-a despărțit 
de tată, de fraţi (Mc. 10, 29) şi prieteni, de rude şi de plăcerile şi bucuriile lumii? 
Cine mi-a arătat calea pocăinţei şi a plânsului, de la care plecând am găsit ziua 
care n-are sfârşit? Un înger era, nu om, şi totuşi un om care şi-a bătut joc de lume 
şi a călcat în picioare pe balaur (Ps. 90, 13) iar demonii tremură în prezenţa lui308. 
De la Sfântul Simeon Noul Teolog aflăm că principala calitate a unui părinte duhov- 
nicesc este aceea de mijlocitor: în chip inconştient — menţionează Sfântul Simeon — 
în inima mea nenorocită a rămas iubirea şi credinţa faţă de sfântul bătrân, din pri- 
cina căruia, după trecerea atâtor ani, Dumnezeu Cel iubitor de oameni, milostivin- 
du-Se de mine prin rugăciunile aceluia, m-a izbăvit iarăşi din multa rătăcire şi m-a 
scos din adâncul răutăților3%. Însă, ajutorul oferit de părintele duhovnicesc nu face 
de prisos treptele ascetice pe care trebuie să le parcurgă novicele pentru a ajunge la 
desăvârşire, ci acesta este conștientizat de părintele său că trebuie să înceapă proce- 
sul despătimirii şi al asprelor nevoinţe pentru a se învrednici de vederea dum- 
nezeieştii lumini: prin multă osteneală şi cu multe lacrimi şi cu înstrăinare exactă 
şi cu ascultare desăvârşită şi cu o totală tăiere a voii proprii şi cu multe alte între- 
prinderi şi făptuiri foarte aspre, mergând eu pe o cale de neoprit şi de neîntârziat, 
m-am învrednicit iarăşi să văd în chip nedesluşit o mică rază a acelei preadulci şi 
dumnezeieşti lumini310. Experierea luminii se face în sufletul curățit de patimi: 
luminile sufletului, prin care vedem duhovniceşte, sunt simţurile sufleteşti izbăvite 
de pofte şi gânduri pătimaşe. Numai un suflet luminat, o fire eliberată de patimi, 
poate sesiza lucrarea harului. In general, noi nu cunoaştem lucrurile dumnezeieşti, 
pentru că n-avem mădulare capabile de aceasta! Lumina este primită în stare de 
rugăciune: Pe /ângă aceasta, am uitat cu totul de însuşi trupul meu şi Îţi spun şi acum 
din adâncul inimii mele: «Miluieşte-mă, Stăpâne, miluieşte-mă» (Ps. 56, 2)512. Min- 
tea omului este comparată cu o candelă care aşteaptă scânteia dumnezeiască pentru 
a primi lumina. Odată primită, mintea este aprinsă de lumina harului dumnezeiesc 
care o învăluie. Omul se uneşte duhovniceşte şi trupeşte cu Dumnezeu şi astfel se 
face prin har un dumnezeu prin înfiere313. Lumina este semnul curăţiei, pocăinţei şi 
al lacrimilor, căci acolo unde este abundență de lacrimi însoţită de adevărata cu- 
noaştere, acolo este şi strălucirea luminii divine: O, lacrimi, care țâşniţi din lumina- 
rea dumnezeiască, care deschideţi însuşi cerul şi-mi aduceți mângâiere duhov- 
nicească! Fiindcă din plăcerea şi dorul meu iarăşi şi de multe ori voi grăi acestea. 
Unde e mulțime de lacrimi, fraţilor, dimpreună cu o cunoştinţă adevărată, acolo e 
şi dăruirea tuturor bunătăţilor şi pecetea Duhului Sfânt sădită în inimă, de unde vin 
şi toate roadele vieţii; de aici se aduce ca roadă lui Dumnezeu blândeţea, pacea, milos- 
fenia, compătimirea, bunătatea, îndurarea, credinţa, înfrânarea (Gal. 3, 22-23), de 


307. Sf. Simeon Noul Teolog, op. ciz., p. 242. 

aici iubirea de vrăjmaşi şi rugăciunea pentru ei (ML. 5, 44), bucuria în ispite, lauda 
în necazuri (Rom. 5, 3), faptul de a socoti ale noastre proprii căderile celorlalți şi 
de a plânge pentru ele, şi faptul de a ne da cu râvnă sufletul spre moarte pentru fraţi 
(1 In. 3, 16)514. Bunul creştin practică toate lucrările ascetice ca să poată participa 
la lumina divină, ca o lampă, pentru a putea aduce sufletul lui, ca o singură lumâ- 
nare, luminii inaccesibile315. 

Lumina divină şi vederea ei înseamnă a-L cunoaşte pe Dumnezeu în lumina Sa 
cea mai neapropiată şi această împărtăşire de lumină este pe măsura credinţei noas- 
tre şi a curățirii de păcat. Astfel, lumina rămâne necunoscută celor împătimiţi şi 
lumeşti. 

În Imnul 22, Dumnezeu-Lumina îi prezintă Sfântului Simeon calităţile supra- 
fireşti ale luminii: Crede deci că Eu sunt o lumină fără formă, în întregime simplă, 
necompusă, indivizibilă prin fire, cu neputinţă de iscodit, apropiată în chip neapro- 
piat (accesibilă în mod inaccesibil); căci Mă las privit cu adevărat, Mă arăt cu 
iubire de oameni schimbându-Mi forma după puterile fiecărui om; nu sufăr Eu 
aceasta (schimbare), ci cei ce se învrednicesc să Mă vadă aşa, căci altfel n-ar putea, 
nici n-ar ajunge la mai mult; de aceea aceiași Mă văd uneori soare — atunci când 
au mintea curată —, iar uneori stea — atunci când se vor găsi sub întunericul şi 
noaptea acestui trup. Căldura inimii Mă face foc şi strălucire, căci atunci când se 
aprinde în tine cărbunele prieteniei, văzând râvwna iubirii tale, Mă găsesc şi Eu unit 
cu aceasta şi dau lumină şi Mă arăt ca foc, Eu Cel ce am creat focul cu cuvântul 6. 

Sfântul Simeon vorbeşte despre trei moduri de simţire a luminii dumnezeieşti, 
în funcție de treapta duhovnicească a creştinului: 

1. ascunderea luminii; 

2. arătarea şi vederea ei duhovnicească, în depărtare şi 

3. prezenţa ei în suflet. 

Pentru cei pângăriți de păcate, această lumină este inexistentă şi invizibilă, pen- 
tru cei ce luptă cu patimile şi urcă pe cărarea despătimirii, dobândirea ei este o pro- 
misiune, speranţă şi dorință, iar celor duhovniceşti ea le vorbeşte în suflet, în inima 
lor curată?17. La început ea se poate arăta ca o stea ce răsare departe, iar pe măsura 
purificării sufletului ea devine un soare mare, lumină şi foc dumnezeiesc, ce cu- 
prinde întreg trupul şi sufletul, aprinzând toate cele dinăuntru şi transformându-le în 
lumină318. Adeseori experienţa simţirii prezenţei luminii se realizează în stare de 
extaz sau răpire, deasupra lumii acesteia materiale şi imperfecte. Sfântul Simeon 
distinge două forme de extaz: un extaz al începătorilor exprimat uneori şi prin feno- 
mene psiho-fizice (experienţa răpirii, a ieşirii din lumea prezentă şi din grosimea 
trupului, suspendarea pentru un timp a facultăților umane) şi un extaz al sfinților, la 
aceştia extazul luând forma unei uimiri duhovniceşti319, a unei contemplări con- 
ştiente, senine şi neîncetate a lui Dumnezeu320. 

Lumina îi apare uneori Sfântului ca o rază sub forma unei funii care-l ridică mai 
presus de ceruri la vederea plinătății luminii dumnezeieşti: Stând aşa eu, sfâşiind 
întreg întunericul nopții, raza coboară la mine ca o funie din înălțimea cerului. Pun 

repede mâna pe ea, o strâng ca să o ţin tare, ca şi cum ar putea fi prinsă, şi ea 
rămâne cu neputinţă de prins; şi totuşi o țin fără să o pot prinde şi urc. Și, urcând 
eu aşa, razele urcă şi ele împreună cu mine, trec dincolo de ceruri şi de cerurile ce- 
rurilor, şi mai presus de ele văd iarăşi soarele?!. Alteori, Sfântul Simeon primeşte 
lumina sub forma unui stâlp care-l uneşte cu cerul: dintr-o dată Te-ai arătat de sus 
mult mai mare decât soarele strălucind din ceruri şi până în inima mea. Toate cele- 
Ialte le-am văzut ca într-un întuneric adânc, iar în mijloc un stâlp luminos (leş. 13, 
21) care tăia tot văzduhul ajungând din ceruri până la mine, ticălosul22. În Cate- 
heza 335, Sfântul Simeon vorbeşte despre lumina dumnezeiască ce se manifestă ca o 
căldură divină, altădată ca o rază, ce se transformă în fulger dumnezeiesc. Această 
lumină nu este nici inteligibilă, nici sensibilă, dar îl pătrunde pe om în întregime şi-i 
luminează toate facultățile sale. Prezenţa luminii nu este permanentă, de aceea Sfân- 
tul luptă pentru a fi în prezenţa luminii. La un moment dat el spune despre lumină: 
PFuge? Nu ştiu. Stă? Nu ştiu. Urc, alerg, dar mai pot înainta. Trecând dincolo de 
înălțimea celor înalte şi ajungând, cum mi se pare, mai presus de orice înălțime, 
razele împreună cu soarele dispar din mâinile mele şi îndată cad până la iad, eu, 
nenorocitul?23. La cea mai mică umbră a păcatului lumina se retrage şi-l lasă pe 
creştin cu o durere insuportabilă în simţire şi cunoştinţă, un dor nestins şi o chemare 
neîncetată a ei, până când răbdarea şi căinţa o cheamă din nou înapoi. Probabil unul 
din elementele noi pe care le-a adus Sfântul Simeon este acela că dinamica expe- 
rienţei mistice include perioade de părăsire din partea lui Dumnezeu, ca un element 
necesar, deşi dureros. Aceste referințe la ascunderea luminii însoțesc multe din 
descrierile viziunii luminii. Tema abandonului (părăsirii) a fost mult discutată în 
literatura ascetică înainte de Simeon, dar nu într-o asemenea manieră mistică perso- 
nală cum a tratat-o Simeon324. 

Vorbind despre modul de manifestare şi lucrare al luminii, Sfântul Simeon spune 
că lumina transformă şi preface în lumină tot ceea ce atinge. Lumina mistuie sem- 
nele şi petele păcatului, arde în chip nears patimile inimii, prin ea sunt alungate şi 
izgonite toate puterile întunericului. Orice suflet care nu vede lumina vieții care 
străluceşte zi şi noapte e pedepsit, rănit, îmblânzit, dus, legat şi străpuns în fiecare 
zi cu săgețile plăcerilor. Chiar dacă i se pare că se împotriveşte, chiar dacă i se pare 
că nu cade, el are pururi război neîmpăcat, chin şi multă osteneală. Dar orice suflet 
care vede Lumina dumnezeiască, luminat fiind de însăşi Lumina cea neapropiată, 
calcă în picioare pe stăpânul întunericului ca pe nişte frunze care au căzut la pă- 
mânt dintr-un pom înalt325. În Imnul 16, Sfântul Simeon mărturiseşte despre faţa sa 
şi despre toate mădularele sale devenite purtăzoare de lumină: EI însuşi Se găseşte 
întru mine, fulgerând înăuntrul inimii mele ticăloase, învăluindu-mă de jur-îm- 
prejur cu strălucirea Lui nemuritoare, făcând să scânteieze toate mădularele mele 
cu razele Sale, împletindu-Se întreg cu mine, mă sărută întreg, Se dă întreg mie, 
nevrednicului, şi mă satur de iubirea şi frumusețea Lui, mă umplu de plăcerea şi 
îndulcirea dumnezeiască, mă împărtăşesc de lumină, mă împărtăşesc şi de slavă, 
iar fața mea străluceşte ca şi a Celui dorit de mine şi toate mădularele mele devin 
purtătoare de lumină??6. Lumina dumnezeiască se manifestă ca iubire, împlinire, 


321. Sf. Simeon Noul Teolog, Imne, Epistole şi Capitole..., p. 149. 

323. Ibidem, 149. 

325. Ibidem, p. 200. 

bucurie, fericire, frumuseţe, pace şi dulceaţă. Lumina este şi o comunicare a 
dragostei în mod reciproc, căci harul dumnezeiesc se revelează ca lumină şi se simte 
ca iubire revărsată în suflet. Ea aduce sufletului o bucurie nemăsurată şi o voioşie 
de negrăit, sufletul umplându-se de ea până la saturație. Fiind imaterială ca are efect, 
mai întâi, asupra intelectului (vovg), stralucind în el, iluminându-l, purificându-l, 
prinzându-l în extaz după Dumnezeu. Toate mădularele trupului devin luminoase şi 
omul întreg este transfigurat. În manifestările ei de la început, lumina duce la pier- 
derea cunoștinței, nu mai ştii unde te afli nici dacă mai eşti în trup sau nu?! Simeon 
vrea să o simtă în căuşul palmelor sale, strângându-le, însă ea îi scapă. Necunoscută 
la primele sale apariţii, lumina se manifestă apoi ca Dumnezeu însuşi, Hristos şi 
Sfântul Său Duh. Dar este mai ales lumina lui Hristos528. Potrivit Sfântului Simeon 
lumina divină este Dumnezeu Însuşi în descoperirea Sa faţă de persoana umană. Ca 
şi în mistica siriacă, lumina este uneori identificată de Sfântul Simeon cu Sfânta Tre- 
ime. Alteori, o identifică cu Duhul Sfânt. Tot Simeon vorbeşte cu regularitate şi de 
vederea lui Hristos ca lumină. După cum am mai spus, Simeon vorbeşte de Hristos 
ca apărând într-o formă vizibilă, dar numai ca lumină sau uneori ca voce379. 

Cu Sfântul Simeon, mistica întunericului face loc misticii luminii. Norul văzut 
de Simeon nu este norul lui Moise, ci lumina Taborului. El vede un fel de nor foarte 
luminos, fără formă sau culoare, şi plin de slava negrăită a lui Dumnezeu330. Sfân- 
tul Simeon descrie astfel lumina îndumnezeitoare: Dumnezeu este lumină şi contem- 
plarea Sa este asemenea unei lumini (...) Întrebând: eşti Tu, Dumnezeul meu? Pri- 
meşte răspunsul: Da, Eu sunt Dumnezeul făcut Om pentru tine, şi, iată, că Eu te-am 
făcut şi te voi face, după cum vezi, dumnezeu (...). Cum această lumină se făcea 
deasupra sa, asemenea soarelui în splendoarea lui de la prânz, şi-a dat seama că 
era el însuşi în centrul luminii, plin de bucurie şi de lacrimi (...) A văzut lumina 
unindu-se, ea însăşi, într-un mod de necrezut cu trupul său şi pătrunzând încet-încet 
în mădularele sale (...) şi făcându-l şi pe el pe de-a-ntregul foc şi lumină5!. 

În Discursul 4 despre nepătimire, Sfântul Simeon descrie bucuria negrăită a îm- 
părtăşirii de lumină: Mai întăi ei sunt umpluţi de o bucurie negrăită pentru că au 
dobândit în ei înşişi nu lumea, nici cele din lume (1 În. 2, 15), ci pe Făcătorul şi 
Domnul şi Stăpânul a toate. Apoi se îmbracă (Gal. 3, 17) cu tot trupul şi în între- 
gime în Lumina Care este Însuşi Hristos Dumnezeu, şi se văd pe ei înşişi împodobiți 
cu o slavă negrăită şi cu un veșmânt dumnezeiesc strălucitor, şi-şi închid ochii nesu- 
portând să vadă strălucirea neînţeleasă şi neacoperită a veşmântului lor, încât îşi 
caută un loc ascuns, unde să se scape de multa povară a slavei (2 Cor. 4, 17). Apoi 
Stăpânul Însuşi li se face hrană şi băutură veşnică şi nemuritoare; şi se vede de 
către unii ca un sân luminos vârât în gura minţii lor şi care alăptează pe câți sunt 
prunci după Hristos (] Cor 3, 1-3) şi nu sunt încă în Stare să guste hrană tare, căro- 
ra li se face deodată hrană şi băutură şi le produce o asemenea dulceaţă, încât nu 
mai vor sau, mai degrabă, nici nu mai pot să se smulgă de EL; iar față de cei înţăr- 
cați se poartă ca un părinte iubitor de copii călăuzindu-i şi educându-i332. Într-un 
paragraf din viaţa lui Simeon, scrisă de biograful său — Nicetas Stethatos — putem 

citi următoarea mărturisire: Atunci, în timpul rugăciunii, a fost umplut de o mare 
bucurie şi inundat de lacrimi fierbinţi (...) Şi întrucât nu fusese iniţiat în astfel de 
revelații, în spaima sa, striga cu mare glas: „Doamne miluieşte-mă ” (kyrie elei- 
son)! În această lumină, a primit puterea de a vedea şi (...) iată că din înălțimea ce- 
rurilor i-a apărut un fel de nor foarte luminos, fără margini şi plin de inefabila 
slavă divină (...). În sfârşit, mult după aceea, după ce lumina s-a retras, s-a regăsit 
în trupul său şi în interiorul chiliei sale, cu inima plină de o bucurie negrăită, în 
timp ce gura sa, cum am zis, striga: „Doamne miluieşte!” (...) şi întreaga sa fiinţă 
era inundată de lacrimi mai dulci decât mierea333. În această mărturisire regăsim 
bucuria inimii Sfântului la vederea luminii suprafireşti. 

Sfântul Simeon Noul Teolog s-a transfigurat. Intreaga sa ființă a fost pătrunsă de 
lumina divină. Aceasta l-a cuprins încetul cu încetul, pătrunzându-i toate mădularele 
trupului şi el se vedea în lumina divină, şi un glas iată că-i zicea: așa vor fi trupurile 
după judecată. Numai aşa a putut zice: sunt om prin natură şi Dumnezeu prin har354. 

Retragerea luminii şi revenirea în sine a sufletului se face treptat, pentru ca aces- 
ta să nu sufere. Atunci când este părăsit şi trăieşte chinul despărțirii, cel lipsit de dul- 
ceața luminii se trântește la pământ şi zace ca un mort, plânge, cheamă şi imploră, 
cere iertare şi speră în redescoperire335. 

Experienţelor sale mistice Sfântul Simeon le dă o dimensiune sacramentală. 
Această întâlnire a omului cu Dumnezeu se realizează în Biserică prin Sfintele 
Taine. Sfântul Simeon vorbeşte în special despre trei Sfinte Taine: Botezul, Pocăinţa 
şi Euharistia. Descoperirea luminii divine este de fapt actualizarea deplină a daruri- 
lor pe care sufletul le-a primit prin Botez şi Mirungere. Vederea lui Dumnezeu în- 
seamnă o descoperire a energiei divine primită de noi la Botez. Prin harul Sfântului 
Duh revărsat în suflet ca lumină la botez, creştinul devine frate al lui Hristos şi fiu 
al lui Dumnezeu. Prin botez omul devine asemenea chipului Fiului lui Dumnezeu 
care-l preface în mod tainic în fiu al lui Dumnezeu, făcându-l iarăşi nou şi nemuri- 
tor, pe omul care până la Botez era vechi şi muritor. Apa şi Duhul ne fac să renaştem, 
ne creează din nou şi ne dau harul Duhului. Fiecare om are de la botez harul Duhu- 
lui Sfânt în sufletul său, dar puţini sunt cei care ajung la vederea luminii harice. 
Sfântul Simeon spune că abia unul dintr-o mie, sau din zece mii a cunoscut această 
vedere tainică. Toţi ceilalți sunt copii născuți morţi335. Sfântul Simeon simte pro- 
fund tristeţea duhovnicească a umanităţii, mergând încet şi ezitant spre Lumină. 
Dar, în acelaşi timp, el înțelege chemarea spre această lumină chiar într-însul, 
invitându-l să se alăture la lucrarea de renaştere şi îndumnezeire, operă proprie 
Duhului Sfânt ca introducător, ghid şi sfințitor. Trebuie să intri aşadar în acest pro- 
ces al luminii, al trăirii, al participării la darul lui Dumnezeu, Izvorul Luminii. Atât 
timp cât oamenii nu au intrat efectiv, încă de aici, în acest proces, ei nu sunt în ochii 
Sfântului Simeon Noul Teolog decât în aceeaşi măsură cu copiii pe care trebuie să 
îi îndrumi permanent*37. 

De asemenea, prin pocăință şi paza poruncilor, sufletul trece de la moarte la 
viaţă şi de la întuneric la lumină. Alături de Botez şi Pocăință, Sfântul Simeon vor- 

beşte şi despre Sfânta Euharistie, prezentând-o ca Taină a Luminii, în care creştinul 
primeşte pe Hristos. 

Cel ce este Viaţa este văzut ca lumină şi ni se dă în Sfânta Euharistie ca lumină: 
Hristos lisus, Mântuitorul şi împăratul a toate e lumină; pâinea trupului Său cel 
preacurat e lumină, paharul scumpului Său sânge e lumină, învierea lui e lumină, 
fata Lui e lumină; mâna Lui, degetul Lui, gura Lui sunt lumină, ochii Lui sunt lu- 
mină; Domnul e lumină şi glasul Lui e ca o lumină din lumină*58. Împărtăşirea cu 
trupul Domnului este văzută aici ca împărtăşire de lumină şi intrare în lumină. Sfân- 
tul Botez este începutul luminării, iar Sfintele Taine ale Pocăinţei şi Euharistiei sunt 
o reactualizare a luminii în sufletul şi în viața omului. Prin primirea Sfintei Euharis- 
tii se produce o inhabitare reciprocă: a luminii în om și a omului în lumină. 

Alcătuind un scurt rezumat, putem specifica unele dintre cele mai importante 
caracteristici ale luminii la Sfântul Simeon: 

- această lumină nu este lumina naturală a intelectului, ci lumina necreată, dum- 
nezeiască, a Sfintei Treimi; 

- ea este imaterială şi este perceptibilă mai ales prin ochii duhovniceşti ai inte- 
lectului (vovS); 

- ea este formă, fuind cu totul dincolo de categoria umană de formă; 

- ea transfigurează persoana umană, incluzând intelectul, sufletul şi trupul; 

- fața lui Dumnezeu este văzută în lumină, dar într-un mod spiritual mai de- 
grabă, decât într-o formă vizibilă339, 

Experierea luminii dumnezeieşti în această viață este o pârgă, o arvună şi o pre- 
gustare a bunătăților pregătite nouă de Bunul Mântuitor: Și aceia care cred că Te au 
pe Tine, Cununa întregii lumi şi zic că nu te văd, că nu petrec în lumină, că nu sunt 
luminaţi, că nu Te văd neîncetat pe Tine, Mântuitorule, să înveţe că n-ai strălucit în 
gândul lor, nici nu Te-ai sălăşluit în inima lor murdară şi că în zadar se veselesc în 
nădejdi deşarte socotind că vor vedea lumina Ta după sfârşit (moarte). Pentru că 
încă de aici arvuna, pecetea ei se dăruieşte negreşit?%. În această lumină dum- 
nezeiască, Hristos va străluci la cea de-a doua venire a Sa pe Pământ întru slavă, 
într-o lumină spirituală, imaterială, deosebită şi incomparabil mai intensă decât 
lumina soarelui şi a astrelor. In ziua de pe urmă, Hristos va străluci în această lu- 
mină, care va face să dispară lumina soarelui, dar pe care nu o vor vedea decăt cei 
drepți34l. În Împărăţia lui Dumnezeu, Hristos va lumina toate şi se va arăta tuturor 
drepţilor împărțindu-le răsplăţile fericirii. Atunci nu va mai fi nici o distanţă între El 
şi sfinţii Săi, şi ei nu vor vedea decât pe Impăratul pretutindeni. EI va fi în fața 
fiecăruia şi fiecare în fața Lui şi va lumina în fiecare, şi fiecare va lumina în EI%2. 


Vederea luminii dumnezeieşti la Sfântul Grigorie Palama 


Din paginile de mai sus am putut conchide că, în secolul al XI-lea, Sfântul 
Simeon Noul Teolog a dezvoltat învăţătura Părinților isihaști anteriori lui despre 
relația personală de comuniune şi iubire a omului cu Dumnezeu în lumina divină. În 
secolul al XIV-lea, Sfântul Grigorie Palama a apărat această învăţătură de atacurile 

scolasticilor teologi apuseni şi a dogmatizat-o sub forma învăţăturii despre energiile 
divine necreate de care se împărtăşesc credincioşii, fără a se înțelege prin aceasta că 
ei se împărtăşesc de fiinţa divină care rămâne incognoscibilă şi inaccesibilă oricărei 
creaturi. Dumnezeu este numit lumină nu după esenţa sa, ci după energia sa, spune 
Sfântul Grigorie Palama34%5. 

Esenţialul disputei isihaste s-a purtat în jurul naturii luminii pe care o văd sfinții 
în rugăciunea neîncetată şi asupra modului perceperii ei, şi, în acelaşi timp, asupra 
accesibilităţii lui Dumnezeu. În teologia ortodoxă, deşi lucrurile nu poartă încă girul 
unui sinod ecumenic, ci numai al unor sinoade locale și al unui consensus Ecclesiae, 
modul cum a soluționat isihasmul aceste probleme este de mult familiar, ceea ce ne 
scuteşte aici de analize amănunțite. Adversarii palamismului au ridicat obiecţiunea 
de diteism şi politeism față de cei ce susțineau că, pe de o parte Dumnezeu este par- 
ticipabil, cognoscibil, şi pe de alta, ascuns şi neajuns. Însă prin precizarea că esenţa 
şi energiile sunt invizibile, şi numirea de Dumnezeu e comun şi ființei şi lucrărilor, 
va fi respinsă acuzaţia de diteism sau politeism, ŞI se va salva totodată posibilitatea 
comuniunii şi cunoaşterii lui Dumnezeu în experienţa vieții duhovniceşti. Din pers- 
pectiva logico-raţională nu s-a depăşit antinomia, dar ea nu e deloc mai greu de înţe- 
les şi de altă calitate decât antinomiile sub forma cărora sinoadele ecumenice rezol- 
vaseră problema fiinţei şi ipostasurilor în Treime, a firilor, a voinţelor şi a lucrărilor 
în unica persoană a Mântuitorului Hristos. In Dumnezeu antinomia nu e antinomie, 
pentru că E] este coincidentia oppositorum, în El cele contradictorii neluptându-se 
întreolaltă344. Pentru a răspunde acuzaţiei de mesalianism, lansată de călugărul şi 
filozoful calabrez Varlaam, care reproşa monahilor că văd esența dumnezeiască cu 
ochii trupeşti, sinoadele bizantine din secolul al XIV-lea ratifică distincția palamită 
dintre esenţa divină şi energii. 

Ca şi Sfântul Simeon Noul Teolog, Sfântul Grigorie Palama, a subînțeles lumi- 
na divină ca manifestare a lui Dumnezeu cel personal sau tripersonal. Dacă face o 
distincție între această lumină şi esenţa dumnezeiască, înţelege numai că Dumnezeu 
cel personal sau tripersonal nu-şi epuizează în fiecare manifestare a Sa ca lucrare 
sau ca har necreat sau ca lumină, întregul fond infinit de esenţă care există concret 
şi e ținut în mişcare, sau în nesfârşite lucrări, prin ipostas, respectiv prin Treimea ipos- 
tasurilor. Dar vorbind despre lucrarea, sau harul, sau lumina dumnezeiască, Sfântul 
Grigorie subînţelege totdeauna Persoana sau Persoanele dumnezeieşti, ca Subiect 
sau ca Subiecte ale lucrării, sau harului, sau luminii345. Totuşi există o mică deose- 
bire între Sfântul Simeon Noul Teolog şi călugării isihaşti. Aceştia spuneau că ve- 
deau pe Hristos în lumină în ei înşişi, fiind într-o continuă auto-depăşire şi având to- 
tuşi conştiinţa că sunt păcătoşi. Dar era o stare continuă. La Sfântul Simeon însă, ve- 
dem şi o schimbare a relaţiei: când este plin de Hristos, când parcă nu-L mai simte, 
şi atunci se întristează. Poate că aici e deosebirea între el şi călugării isihaşti şi, deci, 
între el şi Sfântul Grigorie Palama3%6. 

Lumina divină nu este una materială şi nici spirituală sau sensibilă, dar nici nu 
este o lumină inteligibilă sau de ordin intelectual. Această lumină este divină şi 
necreată. Vederea luminii dumnezeieşti, nu este o analogie simbolică cu lumina fi- 
zică sau o simplă teorie, ci semnul prezenţei vii şi personale a lui Hristos. Sfântul 

Grigorie Palama în Tomul Aghioritic vorbeşte despre trei lumini: 1. lumina sensi- 
bilă, 2. lumina inteligenței şi 3. lumina necreată care le depăşeşte pe primele. Lumi- 
na inteligenței este diferită de lumina percepută de simţurile noastre. Lumina sensi- 
bilă ne descoperă obiectele proprii simțurilor noastre, iar cea intelectuală serveşte la 
manifestarea adevărului care se află în gândire. Deci, vederea şi inteligenţa nu per- 
cep una şi aceeaşi lumină, ci este propriu fiecăreia din cele două facultăți să 
acționeze după natura lor şi limitele lor. Totuşi, atunci când cei care sunt vrednici 
primesc harul şi puterea spirituală supranaturală, ei percep atât prin simţuri, cât şi 
prin inteligență ceea ce este mai presus de orice simţ şi de orice intelect. Cum? Acest 
lucru este cunoscut numai de Dumnezeu şi de cei care au avut experienţa harului 
său547. Această lumină divină se descoperă oamenilor curaţi duhovniceşte şi care 
ajung pe culmile cele mai înalte ale virtuţii şi duc o viață de sfinţenie. În lumina di- 
vină omul îl vede pe Hristos, Îl cunoaşte şi comunică cu El. 

Vederea luminii este înțeleasă ca unire prin care omul se împărtăşește de lumină 
şi devine lumină, lumină în Lumină: vederea luminii acesteia este o unire, deşi nu 
e o unire de durată pentru cei nedesăvârşiţi. Căci unirea cu lumina ce este altceva 
decât o vedere? lar cel ce vede dacă nu lucrează în nici un chip altfel, fiind ieşit din 
toate celelalte, devine şi el întreg lumină şi se face şi el asemenea cu ceea ce se 
vede; mai bine zis se şi unește în chip neamestecat, lumină fiind şi lumină văzând 
prin lumină. De se priveşte pe sine, vede lumină, de priveşte spre ceea ce vede, şi 
aceea este lumină, de priveşte spre aceea prin care vede, şi aceea este lumină. 
Aceasta este unirea: a fi toate acestea una, ca să nu mai poată distinge cel ce 
priveşte, ci numai atâta că ştie, că e o lumină şi priveşte o lumină deosebită de a 
tuturor făpturilor3%8. 

Cunoaşterea misticului este o cunoaştere experimentală şi nu una strict bazată 
pe rațiune. Aici este şi deosebirea dintre călugărul şi filozoful calabrez Varlaam, 
latinizant fără a fi tomist, umanist elenizant, nominalist şi lipsit de simt mistic319, şi 
Sfântul Grigorie Palama: Pe când Varlaam închidea mintea în vederea ei proprie, 
Palama vedea în minte strălucirea lui Dumnezeu care a luat chip în ea; se vedea şi 
pe ea sau ea însăşi se vedea şi pe sine, dar tot prin Duhul, nu prin simpla putere 
naturală a ei; vedea în ea şi strălucirea lui Dumnezeu întregind-o, şi desăvârşind 
unirea ei cu Dumnezeu. Se vedea în ea cea mai fericită comuniune. S-ar putea spune 
că mintea, care a ajuns la putinţa de a se vedea deplin pe ea însăşi şi de a fi feri- 
cită în această vedere, nu se vede despărțită de Dumnezeu, Cel mai întregitor 
partener de comuniune. De fapt așa cum omul se cunoaşte cu mult mai bine când 
se vede în comuniune cu altul, la fel, dar nesfârşit mai fericit şi mai deplin se vede 
pe sine în comuniune cu Dumnezeu*50 

Varlaam de Calabria nega experienţa directă şi unirea nemijlocită cu Dumnezeu, 
susținând o cunoaştere indirectă a Lui în această viaţă prin Scriptură, Tradiţia Bise- 
TiCii sau prin intermediari creați (printre care include şi harul sau orice putere sau 
dar divin). Varlaam afirma că vederea lui Dumnezeu va fi posibilă doar în veacul 
viitor, pe când Sfântul Grigorie consideră că această vedere începe încă din viaţa 
aceasta, fiind arvuna, garanţia şi pregustarea vieţii viitoare, căci dacă trupul trebuie 
să ia parte împreună cu sufletul la bunătăţile de negrăit (ale veacului viitor), este 

sigur că el trebuie să participe la aceasta, în măsura posibilului, chiar de pe acum, 
căci şi trupul are experienţa lucrurilor dumnezeieşti, când puterile pasionale ale 
sufletului se află nu omorâte, ci transformate şi sfinţite35]. 

Sfântul Grigorie este în acelaşi gând cu Varlaam doar în ceea ce priveşte faptul 
că Dumnezeu este incognoscibil în natura sau ființa Sa, de aceea el preferă termenul 
lui Dionisie de supraesență, pentru a desemna ceea ce nu poate fi cunoscut. Dacă 
Dumnezeu rămâne necunoscut în ființa Sa, EI se face cunoscut prin energiile Sale 
la care poate participa omul. Energiile dumnezeirii sunt distincte de fiinţa dum- 
nezeiască, dar nu sunt despărțite de ființă. De aceea, când credincioşii primesc pe 
Sfântul Duh, şi prin Duhul, întreaga Sfântă Treime, căci Persoanele Sfintei Treimi 
se conţin şi se dăruiesc reciproc, primesc darurile, adică lucrările Treimii. În acest 
sens, Sfântul Grigorie Palama spune că: Zrimiterea e o lucrare comună, adică o ară- 
tare a Duhului. Însă nu după ființa Sa se arată, căci nimeni n-a văzut şi n-a des- 
cris vreodată firea lui Dumnezeu ci după har şi după lucrare, care e comună Tată- 
lui şi Fiului şi Sfântului Duh352. A. Halleux observă: Fiind totodată călugăr şi preot, 
teolog şi mistic, Palama a putut situa doctrina fiinţei şi a energiilor în interiorul unei 
sinteze biblice şi personaliste, hristologice și sacramentale, evitând astfel să-şi în- 
Chidă teologia în categoriile unei sistematizări filosofice, lucru care îi conferea aces- 
feia o raționalitate mai înaltă353. 

Pentru Sfântul Grigorie, fiinţa şi energiile divine nu sunt două părţi ale lui Dum- 
nezeu, ci două moduri diferite ale existenţei lui Dumnezeu, în natura Sa şi în afara 
naturii Sale. Acelaşi Dumnezeu rămâne total inaccesibil în esenţa Sa şi se comunică 
cu totul prin har. La fel ca în cazul dogmei trinitare, această dogmă a energiilor 
divine nu reduce în nici un fel simplitatea lui Dumnezeu, atăt timp cât simplitatea 
nu devine o acţiune filosofică care pretinde să determine nedeterminatul?54. Opo- 
nenţii Sfântului Grigorie Palama au văzut energiile necreate ca fiind efecte externe 
create ale naturii lui Dumnezeu. Energiile divine necreate nu sunt efecte străine 
esenței divine şi nici acte exterioare lui Dumnezeu datorate voinței Lui asemenea 
actelor providențiale (prin care EI a creat de exemplu lumea). Dumnezeu are şi un 
alt mod de a fi decât cel dat de natura Sa incognoscibilă, de aceea El este prezent în 
lumea pe care a creat-o. Putem spune că energiile necreate sunt ieşiri naturale ale lui 
Dumnezeu însuşi, un mod de existență care-i este propriu?55. Distincția dintre ființă 
sau esență şi energii sau lucrări, aşa cum este afirmată de sinoadele din secolul al 
XIV-lea este expresia dogmatică a tradiției privind atributele cognoscibile ale lui 
Dumnezeu pe care le aflăm la Capadocieni şi mai târziu în opera lui Dionisie Areo- 
pagitul şi a Sfântului Maxim Mărturisitorul. Această distincţie dă naştere celor două 
căi teologice privind esența afirmativă şi negativă — una fiind Dumnezeu care se re- 
velează, cealaltă care duce la unirea cu Dumnezeu în necunoaştere. Pentru o mai 
bună înţelegere a raportului energii — natură divină, Vladimir Lossky ne sfătuieşte 
să eliminăm orice idee referitoare la cauzalitate, iar dacă Sfântul Grigorie Palama 
foloseşte uneori expresii având legătură cu cauzalitatea atunci când vorbeşte despre 
esență şi energii, nu trebuie să uităm că ne aflăm într-o teologie de tradiţie dioni- 
siană, în care cauzalitatea înseamnă manifestare350. Chiar dacă Palama numeşte 

energiile divinitate inferioară, iar esenţa divinitate superioară, aceasta nu înseamnă 
nicidecum că Dumnezeu ar fi micşorat prin ieşirile sale naturale în afara esenței357. 
Dumnezeu nu este limitat de esenţa Sa, ci este mai mult decât aceasta, EI fiind cu 
adevărat Dumnezeul cel viu. Astfel, unirea cu Dumnezeu va fi una fără confuzie, 
fără amestecarea sau absorbirea identității umane în cea divină, ci păstrându-se ca- 
racterul personal al celor care se întâlnesc. 

Varlaam Calabritul, oponentul Sfântului Grigorie, considera teologia prin nega- 
ție cea mai desăvârşită vedere, similară cu întunericul dumnezeiesc de care vorbeşte 
Dionisie: Dacă intră deci cineva în acest întuneric, zice filozoful, o face prin nega- 
rea tuturor celor ce sunt (...) deci şi lumina aceea de care grăiți voi, orice ar fi ea, 
trebuie să o părăsiţi, ca să vă suiți la teologia şi vederea prin negație358. Deci Var- 
laam nu cunoaşte ceva mai înalt decât teologia negativă, care lasă mintea în fața 
unui gol care nu o uneşte cu Dumnezeu. E o teologie prin care rațiunea pune între 
ea şi Dumnezeu o prăpastie pe care nici ea, nici Dumnezeu nu o poate umple. Din 
această mentalitate se explică doctrina catolică despre caracterul creat al graţiei. 
Omul rămâne chiar în starea de har închis în limitele creaturităţii sale. De aceea 
nu se vorbeşte în teologia catolică de îndumnezeirea creaturii359. După Sfântul 
Grigorie Palama, care redă tradiția Părinților răsăriteni, sunt trei etape ale urcuşului 
în cunoaşterea lui Dumnezeu: cunoașterea rațiunilor dumnezeieşti ale făpturilor, 
cunoaşterea lui Dumnezeu prin negarea lor şi vederea lui Dumnezeu în întunericul 
mai presus de lumină. A doua, teologia prin negaţie, e numai locul lui Dumnezeu. 
Prezenţa însăşi a lui Dumnezeu e mai presus decât aceasta. Prima şi a doua treap- 
Lă de cunoaştere au o oarecare lumină în ele căci nu sunt cu totul neînţelese. A treia 
e un întuneric mai presus de aceste lumini, dar un întuneric supraluminos, deoarece, 
pe de o parte, această lumină e mai neînţeleasă decât primele două trepte ale cunoaş- 
ferii, pe de alta, în ea e o cunoaştere mai bogată, mai adâncă, mai nemijlocită a pre- 
zenţei lui Dumnezeu350. Însă, Sfântul Grigorie menţionează că vederea lui Dumnezeu 
e superioară teologiei raționale afirmative şi negative, şi arată pe larg care este dife- 
rența dintre vedere sau unire şi teologia negativă în cunoaşterea lui Dumnezeu prin 
exemplificarea cazului lui Moise şi face în acest sens următoarele precizări: 

1. nu din înlăturarea tuturor într-un mod logic, intelectual, ci din unire se poate 
vedea că toate sunt înlăturate. Deci aici este vorba de un apofatism trăit, păti- 
mit şi nu de unul teoretic în cunoaşterea lui Dumnezeu. Vederea luminii necreate e 
pătimirea realității dumnezeieşti, nu inventarea sau bănuirea ei cu ajutorul cugetării, 
cu închipuirea sau cu nălucirea. Apofaticul acesta e un plus nesfârşit, nu un minus 
față de cele cunoscute prin simţuri şi prin rațiune. Nevăzutul nu e pur şi simplu 
nevăzut. Nevăzutul e văzut; neînțelesul şi necunoscutul sunt experiate mai intens 
decât cele văzute şi cunoscute în planul celor create362. 

2, teologia negativă o putem înţelege şi experia, unirea este negrăită şi neînţe- 
leasă chiar de cei ce o pătimesc; 

3, numai cei îndumnezeiţi au acces la ea363. Lumina se primeşte în mintea cură- 
țită de păcat şi aflată în relație de comuniune cu Dumnezeu, se primeşte în mintea 

sfinților: (...) este o lumină ce se arată sfinților, alta decât cunoştinţa din toate cele 
create; cu atât mai sfântă, cu căt este slava firii lui Dumnezeu şi e văzută numai de 
cei ajunşi în chipul lui Dumnezeu, şi că este departe de a fi o strălucire sau ceva 
apropiat luminilor sensibile, sau o plăsmuire simbolică după chipul lor; că este 
departe, întrucât este ipostas şi frumuseţea veacului viitor, şi singura lumină adevă- 
rată, veşnică, neschimbăcioasă, neînserată, netrecătoare, lumină prin care ne fa- 
cem şi noi lumină, şi fii ai luminii desăvârşite>S%. Lumina divină e văzută, dar nu e 
sensibilă. Contradicţia se împacă prin faptul că e vizibilă celor ajunşi în chipul lui 
Hristos. Căci Hristos ca Dumnezeu întrupat vede cele mai presus de simţire, experiin- 
du-le în Sine. Vederea acestei lumini înseamnă deci experienţa ei duhovnicească369. 

4. întunericul în care a intrat Moise era lumina cea mai presus de toată înţelege- 
rea şi nu întunericul teologiei negative raționale: Căci precum este scris, Moise ajuns 
singur în acel întuneric nu se mai vedea. lar ceea ce e şi mai mult, e că, ridicându-l 
pe el mai presus de sine şi desfăcându-l în chip tainic de sine şi aşezându-l mai presus 
de toată lucrarea simţurilor şi a minţii, l-a ascuns pe el de sine însuşi — o minune? — 
ca şi pe dumnezeiescul Pavel. Astfel văzând, ei nu ştiau cine vede, ci întrebau cine e 
cel ce vecle?3%6 Această vedere e mai presus de cunoaştere: (...) vederea aceasta nu 
e cunoştinţă. Ba nu numai că nu trebuie să o socotim şi s-o numim pe aceasta Cunoş- 
tință, dar nici măcar cunoscută, decât doar prin abuz, având numai numele comun. 
Sau trebuie să o numim mai mult decăt pe cealaltă cunoştinţă în sens propriu, dar 
prin depăşire. Aşadar, nu numai că nu trebuie socotită aceasta cunoştinţă, dar tre- 
buie socotită cu mult mai presus de orice cunoştinţă şi de orice vedere prin cunoş- 
tință. Aceasta pentru că nimic nu e mai presus de sălăşluirea şi de arătarea lui Dum- 
nezeu în noi, nici egal, nici apropiat de ea, iar pe de altă parte, noi ştim că împlinirea 
poruncilor lui Dumnezeu procură şi cunoştinţă, şi încă adevărata cunoştinţă. Căci 
doar prin ea singură vine sănătatea sufletului. Dar cum ar fi sănătos un suflet raţio- 
nal a cărui putere de cunoaştere ar fi bolnavă? Deci poruncile lui Dumnezeu procură 
şi cunoștință. Dar nu numai cunoştinţă, ci şi îndumnezeire. lar aceasta o dobândim 
primind şi văzând în noi slava lui Dumnezeu, în Duh, când va binevoi Dumnezeu să 
ne introducă în tainele Sale357. 

In viziunea Sfântului Grigorie, dobândirea virtuţilor şi progresul duhovnicesc 
duc la vederea luminii. Curăţirea minţii este condiţia sine gua non pentru primirea 
luminii, căci mintea trebuie eliberată de orice fel de reprezentări şi raționamente: 
când mintea s-a ridicat peste toată lucrarea mintală şi se află fără ochi în sens de 
depăşire, se umple de o strălucire mai presus de toată frumusețea, ajunsă în harul 
lui Dumnezeu, şi prin unirea mai presus de minte, având tainic şi văzând însăşi lu- 
mina care prin sine se vede pe sine*%8. Omul participă la vederea luminii, dar Dum- 
nezeu este Cel care lucrează această vedere în om. In acest sens, Părintele Stăniloae 
menționează că Moise şi Pavel îşi erau lor înşişi atât de ascunşi în taină, atât de 
neînțeleşi în vederea ce-o aveau, că nu ştiau cine şi ce este cel ce vede şi ce se vede 
prin ei. Îşi dădeau seama că nu ei sunt cei ce văd, căci ceea ce vedeau şi puterea de 
a vedea aceea depăşesc puterea lor de vedere. Dar paradoxul e că vederea se să- 
vârşea prin ei, dar din acest punct de vedere se bucurau ei înşişi de beneficiul vederii. 
Un subiect străin, care-l depăşea pe al lor în chip nesfârșit, lucra în subiectul lor 

sau îi dădea acestuia puterea să vadă. Subiectul lor era încadrat într-un subiect 
străin, nesfârşit superior, dar care nu anula existența subiectului propriu. Căci be- 
neficiau de vederea aceea ca de vederea lor şi se puteau minuna de o vedere care, 
nefiind a lor, se făcea a lor36%. 

Întreaga dezbatere cu Varlaam, Achindin şi Gregoras s-a desfăşurat în jurul aces- 
tei întrebări şi nedumeriri, anume dacă lumina taborică era sau nu creată. Sfântul 
Grigorie a trebuit să facă unele precizări şi în chestiuni legate de posibilitatea şi rea- 
litatea experienţei mistice, natura harului, natura vederii lui Dumnezeu și sensul real 
al îndumnezeirii. Posibilitatea de a-l vedea pe Dumnezeu cu ochii trupeşti i-a scan- 
dalizat pe adversarii Sfântului Grigorie. La acuzaţiile lui Varlaam că lumina pe care 
o văd isihaştii este o fantezie, un artificiu simbolic, o lumină a minţii sau una sensi- 
bilă, şi că sihaştii o socotesc ca fiind însăşi esenţa divină, Sfântul Grigorie răs- 
punde că cei care pot avea experiența duhovnicească a luminii sunt sfinţii, ei fiind 
singurii care pot să vorbească despre această experiență cu autoritatea celor care au 
trăit-o. Sfinţii numesc lumina negrăită, necreată, veşnică, netemporală, neapro- 
piată, nemăsurată, nesfârșită, nehotărnicită, nevăzută de îngeri şi de oameni, fru- 
museţea arhetipică şi neschimbată, slava lui Dumnezeu, slava lui Hristos, slava 
Duhului, raza dumnezeirii şi cele asemenea. Căci se slăveşte, zice, trupul deodată 
cu primirea lui, şi slava dumnezeirii se face slava trupului3"0. Lumina divină, deşi 
nu are formă materială, nu e ceva difuz, dezorganizat, ci se simte în ea o armonie 
superioară, o plenitudine de bunătăți şi, ca atare, e frumoasă, e chiar frumusețea 
de model a oricărei frumuseți văzute3”1. Această vedere a luminii, Sfântul Grigorie 
o va numi antinomic simțire intelectuală sau duhovnicească, cu toate că cel care 
vede nu-şi dă seama atunci, nici nu poate cerceta natura acelui instrument cu care 
vede, Duhul fiind cu neputinţă de cercetat: zic printr-un simț din pricina clarității, 
limpezimii adevărului şi caracterului nefantastic al percepției, şi adăugăm şi inte- 
lectual deoarece sunt mai presus de simțirea naturală şi mintea le primeşte întâi 
deşi e supra-intelectuală372. 

În nenumărate rânduri, Sfântul Grigorie Palama va preciza că această lumină 
necreată, veşnică şi îndumnezeitoare este harul, care departe de a fi o acțiune sau un 
efect produs de Dumnezeu în suflet, este însuşi Dumnezeu care intră în unire cu 
omul:373 Dar numai harul înfăptuieşte în chip tainic această unire negrăită. Căci 
prin el Dumnezeu însuşi pătrunde întreg în cei vrednici întregi şi sfinţii pătrund 
întregi în Dumnezeu întreg, luând în ei înşişi pe Dumnezeu întreg şi dobândind 
numai pe Dumnezeu314. Această reciprocă sălăşluire sau inhabitare (a sfântului în 
lumină şi a luminii lui Hristos care intră în unire cu acesta) este descrisă de Sfântul 
Grigorie astfel: Uneori te ridică din trup sau te ia fără trup, ca să te înalțe la culmi 
negrăite, alteori preface şi trupul adaptându- ] ei şi-i comunică şi lui din propria ei 
strălucire, cum a fost văzut odată Marele Arsenie în timpul liniştirii sau Ștefan când 
era bătut cu pietre (Fapte 6, 15), sau Moise când a coborât de pe munte (leş. 34, 29). 
Indumnezeind deci trupul, e văzută, o, minune! şi de ochii trupeşti. Uneori iarăşi 
vorbeşte limpede celui ce o vede prin cuvinte aşa zicând negrăite, cum a vorbit 
dumnezeiescul Pavel (II Cor. 12, 4). «Căci Cel ce este după ființa Sa din veac şi 

până în veac, tuturor nevăzut şi de toţi necuprins, se coboară din înălțimea Sa, ca 
să poată încăpea întrucâtva în firea noastră». Atunci cel ce se învredniceşte de acea 
lumină, adunându-se în sine, întoarce mereu în minte aceeaşi numire pe care au 
dat-o iudeii pâinii coborâte de sus, zicându-i mană (leş. 16, 14). Ce e aceasta? E 
numele pe care-l dau ei luminii aceleia%15. Această împreună sălăşluire e mai pre- 
sus de rațiune şi înseamnă o relație vie cu Dumnezeu, nu una teoretică. În lumină Il 
cunoaştem pe Dumnezeu şi ne cunoaştem pe noi înşine. Problema vederii lui Dum- 
nezeu este aşezată de opozanţii isihasmului pe un plan intelectual, ea fiind pentru ei 
gnoză, cunoaştere, în timp ce pentru Sfântul Grigorie Palama şi pentru tradiţia teolo- 
giei mistice pe care el o reprezintă, ea este inseparabilă deşi constituie un singur 
aspect al îndumnezeirii. 

Alţi oponenți ai Sfântului Grigorie Palama au fost Achindin şi Nichifor Gre- 
goras, care deşi nu s-au declarat continuatori ai ideilor lui Varlaam, ei de fapt au 
adoptat poziții asemănătoare şi chiar identice. Făcând o evaluare a poziţiei celor doi, 
se poate spune: obiecțiile lui Gregoras față de gruparea palamită, la fel ca şi cele 
ale lui Achindin, nu aveau, în cea mai mare parte, vreun merit şi erau superficiale 
din punct de vedere teologic; şi mai important este faptul că ele nu au reprezentat 
un atac împotriva întregii poziţii isihaste. In schimb, obiecțiile lui Varlaam au repre- 
zentat un asemenea atac (...) şi se refereau la dispute fundamentale asupra metodei 
leologice, experienţei spirituale şi a înseși preceptelor doctrinale pe care se înte- 
meia isihasmulB'6. Pentru adversarii Sfântului Grigorie Palama, ceea ce nu este 
Fiinţă nu e Dumnezeu, ci numai un efect creat. Noţiunea raţională de cauzalitate 
confundă izvorul şi cauza. Problema este gravă în planul îndumnezeirii şi al comu- 
niunii cu Dumnezeu. Comuniunea cu Fiinţa este imposibilă şi, pe de altă parte, 
comuniunea cu o realitate creată (harul creat) nu este câtuşi de puţin comuniune cu 
Dumnezeu Însuşi. Pa/amismul scoate în evidență „comuniunea energetică”; Dum- 
nezeu este în întregime prezent în energiile Sale fără să-şi părăsească ființa inac- 
cesibilă377. Afirmațiile sinoadelor din secolul al XIV-lea nu sunt pur şi simplu anti- 
latine, ci ele alcătuiesc o sinteză corectă a Tradiţiei şi pe linia patristicii răsăritene 
(Capadocienii, Macarie, Dionisie, Maxim, loan Damaschinul). Spiritualitatea 1si- 
hastă este confirmată în perfecta sa ortodoxie. Sfântul Grigorie Palama nu intră 
deloc în tehnica isihastă, ci pune accentul pe vederea luminii divine, oferită întregii 
fiinţe umane. Antropologia şi experiența mistică sunt centrate pe inimă, în sensul 
biblic şi macarian. Reluând ceea ce se află în germene la Diadoh al Foticeii, Sfân- 
tul Grigorie subliniază că vederea mistică implică şi participarea trupului şi a sufle- 
tului. Sfinţii apostoli au văzut lumina necreată cu ochii lor transfiguraţi378. 

Teologia mistică a Sfântului Grigorie Palama, a provocat în Occident diverse 
polemici care, se pare, nu au încetat. Sfântul Grigorie Palama înţelegea lucrarea, ha- 
rul şi lumina dumnezeiască, ca neidentice cu esența dumnezeiască, pe când teologia 
catolică nu a înțeles lucrarea, harul şi lumina dumnezeiască, ca manifestări libere şi 
variate ale lui Dumnezeu, neidentice cu fiinţa lui Dumnezeu. Cele mai multe neîn- 
țelegeri ale teologiei occidentale cu privire la deosebirea ce o face spiritualitatea 
ortodoxă răsăriteană între esență şi energiile necreate ale ei (lucrări, har, lumină) au 
provenit din faptul că în Apus nu s-a dezvoltat conceptul de ipostas introdus în de- 

finiţia de la Calcedon pentru a pune în relief toată semnificaţia lui ca persoană. În 
teologia catolică s-a dezvoltat în ultima jumătate de veac tema persoanei, dar mai 
mult cu referire la aplicarea ei la om, iar în cea protestantă, dimpotrivă, s-a dezvoltat 
tema persoanei chiar cu privire la Dumnezeu, dar s-a părăsit tema ființei lui Dum- 
nezeu, ceea ce a avut iarăşi nefaste consecințe. 

Învățătura Sfântului Grigorie Palama, aprobată de sinoadele constantinopolitane 
din iunie şi august 1341, a fost solemn confirmată de Sinodul de la Vlacherne din 
iulie 1351, care l-a condamnat pe ultimul adversar al Sfântului Grigorie Palama, 
filosoful Nichifor Gregoras. Tomul sinodal, publicat de acest sinod, constituie mani- 
festul oficial prin care Biserica Ortodoxă a aprobat doctrina Sfântului Grigorie Pa- 
lama. Hotărârile sinodului au fost întărite, în decursul secolului al XIV-lea, de alte 
sinoade locale. Conţinutul lor a fost reprodus în Synodicon-ul Ortodoxiei, culegerea 
dogmatică proclamată liturgic în duminica 7riumfului Ortodoxiei şi reluat de cărţile 
liturgice379, 

Cea de-a doua Duminică a Postului Mare prăznuieşte amintirea acestui sfânt şi 
a învăţăturii sale. 


Experierea luminii dumnezeieşti în viaţa viitoare 


Experierea luminii dumnezeieșşti î în viaţa aceasta este o pregustare a bunătăților 
cerești din Împărăţia luminii și a iubirii lui Dumnezeu. Sfinţii, ca unii ce s-au făcut 
asemănători cu Dumnezeu, gustă încă din această viaţă anticipat nesfârşitele bucurii 
ale vieţii veşnice. Harul Duhului Sfânt este prezent în sfinţi nu numai în timpul 
vieții, ci şi după moarte: când sufletul — cu aureola lui nemuritoare — se va despărți 
de trup, atunci harul Sfântului Duh îşi va arăta puterea sfințitoare şi în trupul unui 
asemenea suflet. De aceea oasele goale şi moaştele întregi ale sfinților izvorăsc 
tămăduiri şi vindecă tot felul de boli. Sufletul sfânt, despărțindu-se de trup odată cu 
moartea lui, rămâne cu harul fără trup şi se îndumnezeieşte singur potrivit cu harul. 
Iar trupul celui plăcut lui Dumnezeu rămâne fără suflet, numai cu dumnezeirea, şi 
harul arată pentru oameni puterea dumnezeiască în minuni, nu prin suflet, ci ne- 
mijlocit prin sfântul lui trup380. Aceste cuvinte ne amintesc şi de mărturia Sfântului 
Chiril al Ierusalimului care spune: (...) Elisei a înviat doi oameni, pe unul pe când 
trăia (IV Regi IV, 20-35), iar pe altul după moartea lui (IV Regi XIII, 21). Pe când 
era viu a săvârşit învierea prin sufletul său. Dar ca să se arate că trebuie să fie cin- 
stite sufletele drepţilor şi ca să se creadă că există o putere în trupurile acestora, 
mortul, aruncat în mormântul lui Elisei, a înviat când s-a atins de trupul mort al 
profetului. Trupul mort al profetului a săvârșit ceea ce săvârşise şi sufletul lui. 
Trupul cel mort, care zăcea în mormânt, a dat viață mortului şi, deşi a dat viață, a 
rămas totuşi mort. Pentru ce? Pentru ca nu cumva să i se atribuie sufletului mi- 
nunea, dacă ar fi înviat Elisei. Acest fapt dovedeşte că în trupul sfinţilor, chiar dacă 
în el nu mai este sufletul, se află o putere datorită faptului că sufletul lor drept a 
locuit atâția ani în trup şi trupul a fost vreme îndelungată slujitor al sufletuluis8!. 

Fiecare credincios renăscut la o viață nouă are posibilitatea, prin colaborare cu 
harul, să ajungă încă din viaţa aceasta, prin rugăciune, despătimire şi lucrarea vir- 
tuților, la vederea luminii dumnezeieşti. Sfinţii Părinți susțin că îndumnezeirea prin 


379. John Meyendorft, Sfântul Grigorie Palama şi mistica ortodoxă..., p. 82. 

har poate fi atinsă încă din viaţa aceasta, dar vederea luminii dumnezeieşti va fi 
desăvârşită în viaţa viitoare. În veacul viitor înaintăm la nesfârşit în taină şi vom în- 
țelege treptat ceea ce încă nu înţelegem, căci acum cunoaştem foarte puţine lucruri. 
Lumina dumnezeiască este infinită, iar fiinţele umane nu o pot vedea în întregime. 
Dumnezeu se revelează în energiile divine, dar nu este exhaustiv în acestea, în care 
omul poate înainta veşnic. Cred că vom înainta la nesfârşit în această îndumnezeire, 
şi am luat ca model pe lisus Hristos de pe Tabor, şi pe Moise, şi pe Ilie, plini de lu- 
mină, clar nu ştiu dacă în lumină te poți opri vreodată, dacă în cunoaştere te poți 
opri vreodată, dacă în iubire te poţi opri vreodată. Însă pe de altă parte, cred că nici 
Universul nu va fi anulat, într-un fel vom vedea şi prin Univers pe Dumnezeu. De 
aceea, în pictura Bisericească sunt date amănunte concrete despre iad, dar Joarte 
puţine despre rai82. La vederea deplină a Domnului Hristos în lumină, vor ajunge 
cei ce cred în EI, în viaţa eternă. Acolo drepții ca luminătorii vor ot 0806ă În 
aceasta va consta fericirea lor nesfârşită. Atunci nu indivizi izolaţi, ci neamurile vor 
umbla în lumină (Apoc. 21, 24). Lumina va fi cu atât mai mare, cu cât va izvori din 
toţi, descoperindu-se în această lumină comorile potenţiale care se află în toţi. Căci 
totul se face arătat la lumină (Efes. 5, 13). Lumina care îi va lumina pe toţi şi în 
care toţi se vor lumina ca persoane, va fi Hristos. Va fi o lumină care va copleşi toate 
luminile fizice. Ei nu vor avea trebuinţă nici de lampă, nici de lumina soarelui, că 
Domnul Dumnezeu îi luminează pe ei. Și noapte nu va mai fi acolo (Apoc. 22, 5). 
Cei ce vor fi în fața luminoasă a lui Hristos, vor străluci şi ei mai vârtos decât ra- 
zele soarelui8%. În acest sens şi binecredinciosul voievod muntean, Neagoe Basa- 
rab, spune: Și aceasta să ştiţi, o iubitori de FHristos creştini, că eu (...) n-am putut 
afla raiu mai bun şi mai dulce decât în fața Domnului nostru lisus Hristos. Că 
Acela, fraților şi fații mei, este raiul și acela este Domn, este veselia şi bucuria tutu- 
ror bucuriilor (...) Deci unde va căuta omul altă milă sau îşi va îndulci cugetul cu 
alt raiu și va afla altă bucurie, Jără numai în luminata față a lui Dumnezeu? Că nu 
este omului altă milă mai mare decât să moştenească fața lui Dumnezeu. De aceea 
fraţii mei şi feţii mei, păziţi-vă să nu cumva să vă lipsiți de această față bună şi 
dulce a Acestuia, că de vă veţi despărți de ea şi veți rămânea săraci de fața cea 
bună a Dumnezeului celui viu, de câtă jale şi muncă şi foc cumplit veți avea 
parte?385 Lumina împărăției pe care o văd sfinții este o lumină personală. Moşte- 
nirea şi Împărăţia noastră este Hristos. Lumina subzistentă pe care o văd sfinţii în 
chip duhovnicesc e subzistentă în ipostas, cum ei înşişi mărturisesc, ca una ce există 
şi nu e numai ceva simbolic, cum sunt fantomele plăsmuite potrivit împrejurărilor 
ce se nimeresc. Ei ştiu din experienţă că este o luminare şi un har nematerial şi dum- 
nezeiesc, o lumină văzută în chip nevăzut şi înțeleasă în chip necunoscut%. Întreaga 
abordare a Sfântului Grigorie Palama despre lumină va rămâne una eshatologică, 
pentru că el nu o va vedea doar ca pe lumina de pe Tabor, deşi taina Schimbării la 
față a Domnului va ocupa un loc central în gândirea lui, ci ca pe o taină a celei de-a 
opta zi, a Parusiei, fiind pregustarea vieții veşnice încă din viața pământească. Con- 

cepţia sa este centrată pe conceptul de participare reală la Dumnezeu care implică 
o realizare prezentă a eshatonului38?. 

Lumina dumnezeiască luminează oştirile îngereşti. Ele o privesc (o contemplă) 
cu nesfârşită bucurie. Acea lumină văzută pe muntele Taborului este lumina de care 
sfinții vor avea parte în împărăția cerurilor. Acum o privim prin simţuri şi prin Sim- 
boluri împărțite; atunci însă, ajungând mai presus de acestea, vom privi lumina 
veşnică în chip nemijlocit, nefiind la mijloc nici o perdea358. Această lumină nefi- 
ind nici materială, nici spirituală, ci divină şi necreată, se comunică omului întreg, 
făcându-l viu, în comuniune cu Sfânta Treime. Această comuniune cu Dumnezeu, în 
care cei drepţi vor fi în cele din urmă transfiguraţi de lumină şi vor deveni ei înşişi 
strălucitori ca soarele, este cea care constituie fericirea veacului ce va să vină — sta- 
rea de îndumnezeire a făpturilor, când Dumnezeu va fi totul în toate, nu în fiinţa Sa, 
ci prin energia Sa, adică prin har sau lumină necreată3%. Tocmai această comuni- 
une cu Sfânta Treime, în care drepți vor fi transfiguraţi şi vor străluci ca soarele, 
este cea care constituie frumuseţea veacului viitor. Starea îndumnezeită va vedea pe 
Dumnezeu care va fi totul în toate prin lucrările/energiile Sale. Vederea feței lumi- 
noase a lui Dumnezeu va fi vederea lui Hristos transfigurat, a firii Sale umane 
îndumnezeite care, ca „un candelabru de cristal”, va face „să strălucească splen- 
doarea negrăită a firii una în trei Ipostasuri "3%. 

Mulţi sfinți au văzut lumina dumnezeiască încă din viața aceasta, învrednicin- 
du-se de ea ca de o arvună a fericirii veşnice. Unora, Domnul Hristos le-a dăruit ca 
în timpul rugăciunii sau al chinurilor pentru EI, trupul lor să răspândească lumină, 
încât străluceau, fiind învăluiți în lumină. Sfinţii ne îndeamnă pe toți să dorim a fi 
luminaţi de această lumină dumnezeiască şi să ne silim a încălzi în noi dragostea şi 
dorirea slavei şi frumuseţii dumnezeieşti. Numai în felul acesta putem înfrunta 
întunericul, când Dumnezeu-Lumina este cu noi ŞI în noi. 

Cei plecaţi din lumea aceasta, în nădejdea învierii şi a vieții veşnice, văd lumi- 
na dumnezeiască. Pe pământ o pot vedea, când voinţa lui Dumnezeu îngăduie, cei 
cu inima curată, aşa cum a spus Insuşi Mântuitorul (Mt. 5, 8). 

VI. DUMNEZEU ESTE IUBIRE (1 IOAN 4, 8, 16) 


A vorbi despre iubire înseamnă a vorbi despre Dumnezeu, iar acest lucru nu are 
limite, Dumnezeu fiind nemărginit. Majoritatea religiilor valorizează dragostea, 
compasiunea şi empatia. Religia creştină este numită şi religia iubirii de oameni, 
căci, într-adevăr, multe sunt cele care caracterizează creştinismul, dar mai mult de- 
cât toate şi mai puternică decât toate este dragostea reciprocă şi pacea391. Creşti- 
nismul consideră iubirea ca avându-și rădăcinile în natura lui Dumnezeu92. Sfân- 
tul Evanghelist Ioan, teologul dragostei dumnezeieşti, exprimă plenitudinea ființei 
şi prezenţei lui Dumnezeu prin cuvântul iubire: Dumnezeu este iubire şi cine rămâne 
în iubire, rămâne în Dumnezeu şi Dumnezeu rămâne în el (| In. 4, 16). Dumnezeu 
este 1ubire în Sine nu numai în raport cu omul şi cu întreaga lume; este iubire prin 
revărsarea Lui spre lume, dar era iubire şi înainte de a fi lumea. Iubirea presupune 
două sau mai multe persoane care se iubesc. Dumnezeu e Treime de Persoane, care 
se iubesc, se comunică reciproc şi se împărtăşesc deopotrivă. Prin Hristos am aflat că 
Dumnezeu este iubire, că Dumnezeu ne este Tată iubitor, iar noi suntem fii ai Lui. 
Dumnezeu este iubire, iubirea e viața însăşi a naturii divine395, iubirea ține fiinţial 
de Dumnezeu394, iar potrivit teologului P. Florensky este chiar ființa lui Dumnezeu, 
este actul Lui substanțial3”5. Dacă dragostea include orice faptă a lui Dumnezeu, 
orice relație cu Fiul şi creaturile Sale, este pentru că ea face parte din natura lui 
Dumnezeu, această proprietate (dragostea) nefiind distinctă de natura Sa. Dum- 
nezeu, în Însăşi Fiinţa Sa, este dragoste, nu ca şi cum ar avea o calitate abstractă, ci 
fiind vitalitate, putere, bunătate răspândită — se transmite în întregime Fiului3%. În 
alte cuvinte, agape-ul stabileşte o asociere de natură şi viaţă între Cel Născut şi Tatăl 
Său Ceresc. Prin experiența agape-ului — dragoste, credinciosul îşi dă seama ce este 
Dumnezeu”, iar a-L cunoaşte pe Dumnezeu din legătura cu lisus Hristos, înseamnă 
să realizezi că EL este dragoste3%8. Şi în rugăciunile şi slujbele Bisericii Ortodoxe, 
unul dintre cele mai semnificative nume divine sub care este adorat Dumnezeu este 
Iubitorul de oameni. Ritualul Liturghiei şi al Tainelor, al Laudelor şi lerurgiilor, în- 
treg cultul ortodox cuprinde o mulțime de texte prin care se invocă iubirea de oa- 
meni a lui Dumnezeu, lubitorul de oameni. Dumnezeu rămâne într-o transcendență 
inaccesibilă omului, după fiinţă, căci nimeni n-a văzut vreodată pe Dumnezeu (In. 1], 
18; 4, 12). Totuşi, El se revelează, se manifestă în raport cu lumea pe care a zidit-o 
şi o susţine în fiinţă, prin energiile Sale3%. Harul iubirii de oameni lucrează în toată 
istoria căderii şi cea a mântuirii, căci ce n-a făcut oare Dumnezeu ca să fie iubit de 

noi? Ce mijloc n-a întrebuințat? Ce a trecut cu vederea? L-am batjocorit fără ca El 
să ne nedreptăţească prin ceva, ci, din contra, bine făcându-ne şi încărcându-ne cu 
mii de bunătăţi. (...) Să ne gândim de câte ori Îl batjocorim chiar după miile de 
bunătăți, şi cum EI încă ne mângâie, de câte ori fugim de Dânsul, şi totuşi El nu ne 
trece cu vederea, ci apucă înaintea noastră şi ne atrage spre Dânsul. Dacă toate 
acestea le gândim, vom putea desigur să aprindem în noi acea poftă şi acea dra- 
goste către EH00. De aceea, în alt loc, acelaşi Sfânt Părinte ne îndeamnă în felul ur- 
mător: Dumnezeu ne-a dat multe căi de mântuire; să nu le nesocotim“01. Iubirea lui 
Dumnezeu față de om constituie rațiunea şi condiția procesului soteriologic. În vir- 
tutea acestei iubiri, Dumnezeu nu s-a întors cu totul de la zidirea Sa, nici n-a uitat 
lucrurile mâinilor Sale când omul s-a desprins, prin păcat, din comuniunea origi- 
nară%02. Fiul lui Dumnezeu îmbracă prin chenoză chipul de rob (Filip. 2, 6-11), spre 
o apropiere deplină față de noi, făcând din păcatele noastre, păcatele Sale, pentru 
a face din dreptatea Sa dreptatea noastrăt03. 

În operele lor, Părinţii Bisericii au făcut dese referiri la coborârea lui Hristos cea 
negrăită pentru noi, spre a ne face părtaşi dumnezeirii Sale. În literatura patristică s-a 
pus un deosebit accent pe întruparea Fiului lui Dumnezeu, văzându-se în aceasta 
modalitatea prin care natura omenească poate să participe la slava dumnezeiască. 

Dintru început, trebuie precizat că scopul Sfinţilor Părinţi nu este de a alcătui şi 
sistematiza întreaga învățătură dogmatică despre Întrupare, Taina cea mare a creş- 
tinătății (| Tim. 3, 16), această taină cu fortul misterioasă a venirii lui Dumnezeu la 
oameni104, ci ei vorbesc la cererea ucenicilor, dorind să-i înveţe şi să-i îndemne pe 
aceştia, pe calea căutării lui Dumnezeu şi a trăirii în E], fiindcă EI ni s-a revelat nouă 
atât cât suntem în stare să-L primim, căci dacă Dumnezeu ar fi cu totul ascuns şi de 
nepătruns, noi nu puteam şti nimic despre El. Cu toate acestea, bogăția de mister a 
Tainei Întrupării nu poate fi înțeleasă deplin şi nici exprimată în mod corespunzător, 
căci cele ce ţin de întruparea Fiului lui Dumnezeu covârșesc cu prisosinţă şi mintea, 
şi cuvântul, şi tot auzul, şi înțelegerea405. 

Întruparea Cuvântului, adică pogorârea Sa în mijlocul făpturii pe care a zidit-o 
şi asumarea integrală a condiţiei umane constituie momentul central al istoriei. 
Intruparea Fiului înseamnă Revelația iubirii treimice: Dragostea lui Dumnezeu s-a 
arătat prin faptul că Dumnezeu a trimis în lume pe singurul său Fiu, ca prin El viaţă 
să avem (1 In. 4, 9). Prin Întrupare, Hristos ne dezvăluie nouă la maximum valoarea 
omului în fața Creatorului, pe de o parte, iar pe de altă parte, cât de grav a fost păca- 
tul de a trebuit ca Fiul lui Dumnezeu să Se întrupeze, căci putea trimite un prooroc 
sau un înger, dar nu ar fi fost îndeajuns. Întruparea deci ne arată în mod concret că 
Dumnezeu este iubire (1 In. 4, 16), ne revelează în primul rând iubirea lui Dum- 
nezeu. E/ a luat trup ca noi numai din iubire: în afară de aceasta, altă cauză a În- 
trupării nu există+06. 


400. Sf. Ioan Gură de Aur, Comentariile sau explicarea Epistolei către Romani, traducere din limba elină, ediţia de 
Oxonia, 1849 de Arhim. Theodosie Athanasiu, Bucureşti, 1906, pp. 70, 72. 

401. dem, Omilii la Faptele Apostolilor, XXI, 4, PG, LX, col. 169. 

402. Diac. Asistent 1. Bria, art. ciz., p. 59. 

403. Fer. Augustin, Ennarrationes in Psalmos. Ennarratio 1] in Psalmum XXI, PL, XXXVI, col. 171. 

404. Sf. Maxim Mărturisitorul, Ouestiones ad Thalasium, 66, PG, XC, col. 621. 

405. Calist Catafygiotul, Despre unirea dumnezeiască şi viaţa contemplativă, cap. 71, în Filocalia sau culegere din 
scrierile Sfinţilor Părinţi care arată cum se poate omul curăți, lumina şi desăvârși, vol. VIII, traducere din greceşte, 
introduceri şi note de Dumitru Stăniloae, Membru de onoare al Academiei Române, Edit. Humanitas, Bucureşti, 2002, 
pp. 449-450. 

406. Sf. loan Gură de Aur, Omilia V la Evrei, 1, PG, LXIII, col. 47. 

Întreagă Sfânta Treime participă la Întruparea Domnului Hristos: în întreg Fiul, 
care împlinea taina mântuirii noastre prin Intrupare se afla întreg Tatăl după fiinţă, nu 
întrupându-Se, ci binevoind să se întrupeze Fiul, şi în întreg Fiul, se afla întreg Duhul 
Sfânt după ființă, nu întrupându-Se, ci conlucrând cu Fiul la întruparea cea negrăită 
pentru noii07, Sfântul Maxim confirmând şi întărind astfel cuvântul Sfântului Pavel, 
care spune că Dumnezeu era în Hristos, împăcând lumea cu Sine Însuşi (2 Cor. 5, 19). 

Este interesant de remarcat că, Întruparea Fiului, rânduită din veșnicie, ar fi avut 
loc independent de căderea lui Adam. Astfel, Taina Întrupării e privită în scrierile 
patristice şi mai ales la Sfântul Maxim Mărturisitorul ca una care dinainte de veacuri 
a fost cugetată şi rânduită, anume a fost rânduită unirea hotarului (definitului) şi a 
nehotărniciei (indefinitului), a măsurii şi a lipsei de măsură, a marginii şi a nemăr- 
ginirii, a Creatorului şi a creaturii, a stabilității şi a mişcării, această taină arătându-se 
în Hristos care S-a descoperit, aducând prin ea împlinirea hotărârii de mai înainte a 
lui Dumnezeu40%8. Părintele Profesor Dumitru Stăniloae, pornind de la cuvintele 
Sfântului Maxim, afirmă că nu păcatul lui Adam, ci însăşi constituţia lumii, aşa cum 
a ieşit din gândul şi actul creator al lui Dumnezeu, o îndrumă spre Hristos%09, căde- 
rea protopărinților a imprimat Întrupării caracterul de chenoză căci, aşa cum spu- 
neam şi mai sus citându-l pe Sfântul Maxim, aspirația eternă a creaturii ar fi unirea 
cu necreatul şi acesta ar fi temeiul Întrupării. Aceasta este de fapt şi caracteristica 
iubirii: ea se uită pe sine cu totul, jertfindu-se pentru celălalt, ea este o chenoză vo- 
luntară a unei persoane pentru a face să crească cealaltă persoană. Părinții vorbesc 
despre Întruparea Domnului, ca despre cel mai minunat act care s-a întâmplat şi nu 
păcatul sau diavolul a determinat acest act, care a fost atât unul de restaurare, cât şi 
unul de dragoste. Ceea ce uimeşte cel mai mult este nemărginita dragoste a lui Dum- 
nezeu faţă de om, căci Dumnezeu L-a dat pe Unul Născut Fiu al Său, pentru mântuirea 
neamului omenesc. Deci, nu păcatul omului a determinat pe Fiul lui Dumnezeu să 
Se întrupeze, ci iubirea Lui nemărginită pentru om, căci dacă Întruparea ar fi fost 
determinată de cădere, ar fi însemnat că Satana a determinat acest act, care este cel 
mai minunat pentru creaţie. Intrupându-Se, Fiul lui Dumnezeu ne dezvăluie va- 
loarea omului şi a lumii întregi pentru Dumnezeu, arătând care trebuie să fie scopul 
de căpătâi al omului şi al lumii în fața lui Dumnezeu. Prin Întruparea Sa, Domnul a 
vrut ca omul să cunoască şi să înțeleagă cât de mult îl iubeşte pe el Dumnezeu, căci 
Fiul lui Dumnezeu din iubire S-a întrupat, ca să fie cât mai aproape de om. Astfel, 
EI poartă în Sine firea omenească, pentru că este om adevărat, adică Dumnezeu- 
Omul. Și prin E] gura omenească a devenit gura lui Dumnezeu Cuvântul, ochii ome- 
neşti au devenit ochi ai lui Dumnezeu Cuvântul'10. Această apropiere deplină a lui 
Hristos faţă de noi şi îmbrăcarea prin chenoză a chipului de rob (Filip. 2, 6-11), căci 
toate s-au făcut prin EI şi pentru EI, implică şi răspundere din partea noastră; iubirea 
Lui pentru noi trebuie să nască iubirea noastră față de El. 

Hristos rămâne de-a pururi Veşnicul îndrăgostit: 


mai iubitor decât orice prieten, 
mai drept decât orice stăpân, 


407. Sf. Maxim Mărturisitorul, Răspunsuri către Talasie, răsp. 60, în Filocalia..., vol. III, Ed. Humanitas, Bucureşti, 
1999, p. 307. 

408. Ibidem, răsp. 60, pp. 304-305. 

409. Pr. Prof. Dr. Dumitru Stăniloae, notă explicativă nr. |, în Fifocalia..., vol. III, Ed. Humanitas, Bucureşti, 1999, 
p. 305. 

410. Pr. Stăniloae în 7 diminefţi cu părintele Stăniloae — interviuri realizate de Sorin Dumitrescu, Editura Anastasia, 
Bucureşti, p. 9. 

mai mângâietor decăt orice tată, 

mai întru noi decât orice mădular al nostru, 

mai de trebuinţă nouă decât chiar inima noastră”!l. Datoria noastră constă în a-l 
răspunde şi Lui cu iubirea noastră şi a răspunde tuturor oamenilor cu puterea iubirii 
ce ne-o dă El. În acest sens, Sfântul Simeon Noul Teolog spune: Dumnezeu pururea 
voieşte să-Și descopere și să ne arate iubirea Sa faţă de noi, ca şi noi, înțelegând şi 
respectând marea Sa bunătate, să voim să-L iubim pe £1412. De nu ne-ar fi atins cu 
iubirea Lui până în adâncurile inimii, noi nu L-am fi căutat. Ceea ce ne cere Hristos 
este să înțelegem cât de mult ne iubeşte EI, căci această înţelegere este începutul 
iubirii de EI şi al sălăşluirii Lui în noi: Ai început să-L iubeşti pe Dumnezeu? Dum- 
nezeu a Început să locuiască în tine. lubeşte pe Cel care a început să locuiască în 
line pentru ca Desăvârşitul tău Locuitor să te desăvârşească şi pe tine413. Aşadar, 
noi Îl iubim pentru că am fost iubiți de El mai întâi, şi astfel, uniţi cu EI prin iubire, 
primim iubire din iubirea Lui față de noi care este infinită. Noi, cei care ne-am simţit 
iubiți, sub îndrumarea Sfântului Duh, devenim mai iubitori. Noi, cei care ne-am 
simţit iertați, sub îndrumarea Sfântului Duh, devenim mai iertători. Noi, cei care ne-am 
simțit cercetaţi, sub îndrumarea Sfântului Duh, am devenit mai cinstiţi. Noi, cei care 
ne-am simţit vindecaţi, sub îndrumarea Sfântului Duh, devenim mai vindecători ai 
altora+!%. Aşa cum Fiul lui Dumnezeu S-a făcut om pentru noi, arătând că Dum- 
nezeu nu e departe de om, căci dă atâta valoare omului, încât se face şi El om+15, aşa 
şi noi să ne îndumnezeim pentru EI, să răspundem cu iubire la iubirea Lui, şi să ne 
dăruim pe noi întregi, ca să-l primim pe El întreg, Hristos dorind să-Şi continue Intru- 
parea în fiecare din noi. Referindu-se la răspunsul prompt şi pozitiv pe care omul e 
dator să-l dea Dumnezeului-lubire, un scriitor creştin din primele secole scrie: 


Tu ai dăruit inima Ta, Doamne, credincioşilor Tăi. 

Tu ne-ai dăruit nouă prietenia Ta, 

nu pentru că aveai nevoie de noi, 

ci că noi pururea avem nevoie de Tine ... (oda 4) 

A devenit ca mine ca să pot să-l primesc pe El. 

Intru asemănarea mea S-a făcut ca să pot să mă îmbrac cu EL. 

Și nu m-am înfricoşat de EI când L-am văzut, căci a fost îndurător cu mine. 
Ca firea mea a devenit, ca să-L pot înţelege. 

Și fața mea a luat, ca să nu-mi mai întorc fața de la EI (oda 79416. 


Întruparea Fiului e un act profund: EL ia firea noastră, se face Frate al nostru în 
Duhul Sfânt, să devenim şi noi frați ai Lui, şi fii Unicului Părinte Ceresc, în acelaşi 
Duh cu EI, dar în acelaşi timp aduce cu Sine Treimea și viața — de viaţă făcătoarei 
Treimi (...) ne descoperă și ne împărtăşeşte din Sine viaţa plină de lumină şi de iu- 
bire a Prea Sfintei Treimi+17. Conform învăţăturii Sfinţilor Părinţi, numai prin cobo- 
rârea Fiului lui Dumnezeu la noi şi prin asumarea de către El a condiţiei umane, 
natura omenească putea fi regenerată: Logosul a coborât la noi pentru că noi nu 


411. Sf. Nicolae Cabasila, cf. Kallistos Ware, Ortodoxia, calea dreptei credințe, trad. de E. Chiosa, G. Jacotă şi Pr. 
D. Ailincăi, Ed. Trinitas, laşi, 1993, pp. 12-13. 

412. Sf. Simeon Noul Teolog, Cuvântări morale, cuv. 10, în Filocalia..., vol. VI, Ed. Humanitas, Bucureşti, 1997, p. 142. 

413. Fer. Augustin, Comentar la 1 loan, PL, XXXV, col. 2043. 

414. William R. Clough, arz. cit., p. 30. 

415. Pr. D. Stăniloae, în 7 dimineți cu părintele Stăniloae ..., p. 25|. 

416. *** Odele lui Solomon — rugăciuni creştine din secolele 1-1], traducere şi introducere loan-Valentin Istrati, Ed. 
Anastasia, București, 2003, p. 169. 

417. Pr. Prof. C. Galeriu, la Ierom, Ioanichie Bălan, în Convorbiri duhovniceşti, Editura Episcopiei Romanului şi 
Huşilor, 1984, pp. 209-210. 

eram capabili să ne ridicăm la înălțimea Sa+15. Hristos prin întruparea Sa a îndum- 
nezeit trupul pe care l-a luat, făcându-ne vii pe toți, nu prin trupul stricăcios, ci prin 
cel îndumnezeit. Dumnezeu a mântuit ceea ce şi-a asumat în actul Intrupării. Cât S-a 
împărtăşit Fiul lui Dumnezeu prin întrupare din neputința noastră, atât vom primi 
din puterea Lui. Semnificativă este relatarea scriitorului filocalic Talasie Libianul, 
care ne arată că Hristos ni S-a arătat prin suflet, trup şi dumnezeire, ca să izbă- 
vească din moarte şi Sufletul şi trupul ca un Dumnezeut19 şi E făcându-Se trup, nici 
ceea ce era n-a prefăcut, nici ceea ce a devenit n-a preschimbat120, având toate câte 
le are Tatăl, afară de nenaştere, având şi toate câte le are Adam cel dintâi, afară de 
păcat. Hristos s-a dat morţii pentru noi, pentru ca prin moartea Lui să ne readucă 
pe noi la viață!?!. Numai prin primirea Vieţii Înseşi, omenirea putea fi readusă la 
viaţă. Fericitul Ieronim (7420), care a petrecut 30 de ani în fața peşterii Betlee- 
mului, dimineața înainte de a-şi începe lucrul, contemplă şi grăieşte Domnului: 
„Pruncule, pruncuşor iubit, cum suferi Tu pe paie şi ogrinji (...) Aş vrea să-ți dăru- 
iesc ceva...” Și oferea tot ce avea el. lar Pruncul lisus îi spune: „leronime, toate ale 
tale, ale lumii, le am”. „„ Atunci, ce să-ţi dau, Doamne? ” lisus Hristos îi răspunde: 
„Jeronime dă-Mi păcatele tale! Eu pentru aceasta am venit: să ridic păcatele lumii 
şi să-i dăruiesc viața, nevinovăția, sfințenia Mea ... "122. 

Umanitatea Cuvântului, ipostaziată în El, penetrată de energia Lui, este funda- 
mentul învățăturii despre îndumnezeirea noastră, aşa de scumpă Sfinţilor Părinţi+23. 
Hristos S-a întrupat ca să sfinţească natura umană şi să-i confere posibilitatea în- 
dumnezeirii. Sfântul Atanasie a rezumat astfel această dogmă: Dumnezeu s-a făcut 
om pentru ca omul să devină Dumnezeu'24, dogmă ce constituie, de altfel, sinteza 
Ortodoxiei. Ideea aceasta o întâlnim în toată literatura patristică. El S-a făcut Fiu al 
omului, ca să-i facă pe oameni fii ai lui Dumnezeu25. Deci, Hristos S-a împărtăşit 
de ale noastre, ca să ne facă pe noi părtaşi de ale Sale. Aceasta-i marea iubire a lui 
Hristos, că ne iubeşte şi nu vrea nimic în schimb pentru aceasta. Cât de minunată 
este taina iubirii! Ea-l face pe Dumnezeu om şi pe om dumnezeu. Domnul Hristos 


418. Sf. Grigorie de Nyssa, Comentar la Fericiri, omilia 1, PG, XLIV, col. 1201C. 

419. Talasie Libianul, Despre dragoste, suta a patra, cap. 59, în Filocalia..., vol. IV, Ed. Humanitas, p. 37. 

420. Ibidem, suta a doua, cap. 94, p. 26. 

421. Sf. Grigorie de Nyssa, Marele cuvânt catehetic, 31, PG, XLV, col. 80B. 

422. Preot Constantin Galeriu, Tâ/cuiri la mari praznice de peste an, 22 de modele omiletice, Editura Anastasia, 
Bucureşti, 2001, pp. 25-26. 

423, J. Meyendorff, Le Christ, dans la Theologie byzantine, Paris, Les Editions du Cerf, 1969, p. 106. 

424. Sf. Atanasie cel Mare, De incarnatione Verbi, 54, PG, XXV, col. 192. 

425. Din pricina prea marei sale dragoste, S-a făcut ceea ce suntem noi, pentru ca să ne aducă şi pe noi în starea 
de a fi ceea ce este El. (Sf. Irineu al Lyonului, Contra eresurilor, V, PG, VII, col. 1120); Căci aceasta a fost misiunea 
Fiului lui Dumnezeu ca devenind om, propria formă pe care a asumat-o să o ducă din nou la chipul frumuseții exemplare 
ca să fie din nou ceea ce a fost la început. (Sf. Grigorie de Nyssa, Despre Fericiri, Cuvântul 1, PG, XLIV, col. 1197 BO); 
Cuvântul lui Dumnezeu S-a făcut om, ca şi tu să afli de la om, că omul poate ajunge Dumnezeu. (Clement Alexandrinul, 
Cuvânt de îndemn către eleni, cartea |, 8, 4, PSB,., vol. 4, p. 75); Intruparea Mântuitorului s-a făcut cu scopul mântuirii 
lumii, eliberării neamului omenesc şi purtării noastre de grijă. (Asterie al Amasiei, Cuvânt de laudă la Sfântul Ștefan, 
cel dintâi mucenic, PG, XL, col. 340B); Cuvântul (...) S-a pogorăt, S-a întrupat, S-a făcut om, a pătimit toate acestea şi 
multe altele pentru el (om), pentru ca să-l izbăvească de moarte şi de stricăciune şi să-l facă fiu al lui Dumnezeu şi dum- 
nezeu, asemenea Lui. (Sf. Simeon Noul Teolog, Tratate teologice şi etice, Cuv.. VIII), Care e scopul iconomiei întrupării 
lui Dumnezeu — Cuvântul, vestit în toată dumnezeiasca Scriptură şi citit de noi, dar nepătruns? Nu e decât acela ca, 
împărtăşindu-se de ale noastre, să ne facă pe noi părtași de ale Sale. Căci Fiul lui Dumnezeu de aceea s-a făcut Fiu al 
omului, ca să ne facă pe noi, oamenii, fii ai lui Dumnezeu, ridicând după har neamul nostru la ceea ce este E] după fire, 
născându-se de sus în Duhul Sfânt şi introducându-ne îndată în Împărăţia cerurilor; mai bine zis, dăruindu-se, să o avem 
pe aceasta înlăuntrul nostru (Lc. 17, 21), ca să nu avem numai nădejdea de a intra în ea, ci având-o încă de acum ... (Sf. 
Simeon Noul Teolog, Cele 225 de capete teologice şi practice, cap. 88 în Filocalia..., vol. VI, p. 84); E! a luat pedepse- 
le trimise asupra omului pentru păcatul neascultării de către hotărârea dumnezeiască: moartea, osteneala, foamea şi 
cele asemenea acestora, făcându-se ceea ce suntem noi, ca noi să ne facem ceea ce este El; „, Cuvântul trup s-a făcut ” (1 
In. 1, 14), ca trupul să se facă Cuvânt. (Marcu Ascetul, Epistola către Nicolae Monahul, în Filocalia..., vol. |, Ed. Huma- 
nitas, p. 323); Prin iubirea Sa mai presus de minte şi mesfârşită pentru om, Dumnezeu a devenit cu adevărat şi prin natură 

S-a făcut pârga rezidirii şi nemuririi noastre întru nestricăciune26 şi prin firea 
omenească asumată ne-a comunicat puterea dumnezeirii Sale. Omul devine atât 
dumnezeu pe cât Dumnezeu s-a făcut om. Prin Întrupare, Fiul lui Dumnezeu a de- 
venit fratele nostru, iar Tatăl Său a devenit Tatăl nostru. Făcând referire la aceasta, 
Sfântul Simeon Noul Teolog menţionează că, prin Intrupare, unirea pe care o are 
Hristos prin fire cu Tatăl, făgăduieşte să o aibă prin har şi cu noi, dacă vrem şi dacă 
vom lucra poruncile Lui şi precum El este în Tatăl şi Tatăl este întru EI, aşa Fiul lui 
Dumnezeu este întru noi şi noi, dacă voim, vom fi întru Tatăl prin har?27. 

Fără coborârea Cuvântului în mijlocul lumii create, nici transfigurarea cosmo- 
sului nu putea fi realizată. Omul, după cădere, despărțit de Dumnezeu, zdruncinat în 
fiinţa sa, nu a mai fost capabil de a se vindeca singur. Prin căderea sa, el a pus în 
primejdie şi existența cosmosului, desfigurându-se astfel opera lui Dumnezeu, dar 
prin Intruparea lui Hristos, se va restabili ordinea cosmică şi se va restaura umani- 
tatea noastră luând-o cu totul întru Sine. 

Atunci când se referă la modul necuprins al zămislirii Domnului, Părinţii preci- 
zează că Hristos S-a făcut semănătorul propriului Său trup şi S-a născut după trup 
din firea noastră cea desfrânată în chip nepăcătos, din Duhul Sfânt luându-și sufle- 
tul ca din sămânță bărbătească, iar trupul formându-l din sângele feciorelnic, nu s-a 
ruşinat de noi, Domnul Hristos, ci umilindu-Se pe Sine şi luând asupra Sa pe omul 
căzut sub patimile de ocară şi sub osânda dumnezeiască, S-a făcut întru toate aseme- 
nea nouă afară de păcat. Chiar dacă şi îngerii au ştiut despre aina cea din veac 
ascunsă, căci proorociile despre Hristos s-au făcut prin îngeri, zămislirea Domnului 
e binevestită de Gavriil şi păstorii sunt învăţaţi prin îngeri, totuşi, le-a rămas ascuns 
modul necuprins al zămislirii Domnului, cum fiind întreg în Tatăl şi întreg în toate, 
şi toate umplându-le, era întreg în pântecele Fecioarei125. La aceasta se referă Bise- 
rica când cântă taina cea din veac ascunsă şi de îngeri neştiută, sau taina la care și 
îngerii doresc să privească (| Pt. 1, 19). 

Întruparea a devenit adevăr şi certitudine chiar pentru omul simplu, care a intuit 
că este singurul adevăr mântuitor, singura şansă a omului?2?. O istorie din cartea 
Limonariu a lui loan Moshu, scrisă pe la sfârşitul secolului VI d. Hr., este grăitoare 
în acest sens. Ea relatează că, fiind osândit odată un ucigaş la decapitare, venea în 
urma lui un monah, care voia să vadă cum îi taie capul. Pe când mergea pe cale, vă- 
zând pe călugăr că vine după el, îi zise: „N-ai, oare, avva, chilie sau n-ai ce face?” 
„Negreşit, zise acela, am şi chilie şi treabă! ”. „Atunci, îi spuse ucigaşul, pentru ce 
nu stai în chilie să-ți plângi păcatele tale? ”. „„Aşa-i frate, zise monahul, nu mă prea 
îngrijesc de mântuirea sufletului meu. De asta vin, să văd cum ai să mori, ca măcar 
aşa să vin la pocăință”. „Mergi, avva, i-a spus ucigaşul. Şezi în chilia ta şi mul- 
țumeşte lui Dumnezeu care ne-a mântuit. Odată ce S-a întrupat şi a murit Domnul 
pentru noi, omul nu mai moare de moarte veşnică "130. 
tocmai ceea ce iubea (adică om - n.a.). (Sf. Maxim Mărturisitorul, Ambigua, 5, PG, XCI, col. 1048 C); Drept aceea să 
ne dăm pe noi înşine Domnului în întregime ca să-L primim pe El întreg. Să ne facem dumnezei pentru El. Căci pentru 
aceasta s-a făcut om, fiind Dumnezeu şi stăpân prin fire. (Sf. Maxim Mărturisitorul, Cuvânt ascetic, cap. 43, în Filo- 
calia..., vol. II, p. 50); S-a făcut Fiul lui Dumnezeu om pentru tine, fă-te şi tu dumnezeu pentru El. (Sf. Varsanufie şi loan, 
Scrisori duhovniceşti, 199, în Filocalia..., vol. XI, pp. 231-232), Dumnezeu S-u făcut om pentru ca omul să poată deveni 
Dumnezeu. (St. Grigorie de Nazianz, Poeme dogmatice, X, 5-9, PG, XXXVII, col. 465 şi Sf. Grigorie de Nyssa, Marele 
Cuvânt Catehetic, XXV, PG, XLV, col. 65D). 

426. Sf. Simeon Noul Teolog, Cuvântări morale..., cuv. 3, în Filocalia... vol. VI, Ed. Humanitas, p. 19. 

427. Ibidem, cuv. 6, p. 84. d 

428. Sf. Maxim Mărturisitorul, Întrebări şi răspunsuri, 42, în Filocalia..., vol. II, Ed. Humanitas, p. 225. 


429. Pr. Prof. Dr. George Remete, Suferinţa omului şi iubirea lui Dumnezeu, EIBMBOR, București, 2005, pp. 29-30. 
430. loan Moshu, Limonariu, cap. 71, Editura Episcopiei Alba Iulia, 1991, p. 77. 

Totuşi, această mare Taină a Întrupării rămâne inaccesibilă pentru gândirea omu- 
lui simplu, ea putând fi descifrată fragmentar şi temporar doar de cei cu o bogată ex- 
periență duhovnicească. faina Intrupării Cuvântului, cuprinde în sine înțelesul tutu- 
ror alegerilor şi tipurilor din Scriptură şi ştiinţa tuturor făpturilor văzute şi cugetate 
(...) Cel ce a cunoscut înțelesul tainic al învierii, a cunoscut scopul spre care Dum- 
nezeu a întemeiat toate de mai înainte+31. De o mare profunzime teologică sunt şi 
cuvintele Părintelui Stăniloae, care, fiind şi un bun cunoscător al firii umane, ne 
îndeamnă ca, primind puterea de la Hristos, să o folosim pentru a deveni şi noi pu- 
ternici, Hristos oferindu-ne o mare cinste, noi să nu o refuzăm, ca să nu-l facem cobo- 
rârea, osteneala şi jertfa zadarnice, râzând de ele+32. Noi trebuie să facem să rodească 
această maximă apropiere a lui Hristos faţă de noi, care e privită de Părinţii filocalici 
ca una ce covârşeşte şi mintea și cuvântul şi înțelegerea, căci minune străină se întâm- 
plă în cer şi pe pământ, că Dumnezeu este pe pământ şi omul în ceruri133. 

Dumnezeu coboară printre oameni, se face ca unul din ei, suferă şi Se jertfeşte 
în locul lor. Dacă în celelalte religii omul este cel care se jertfeşte, iar Dumnezeu Cel 
ce primeşte, în creştinism cel ce se jertfeşte este mai ales Dumnezeu, omul fiind mai 
ales primitorul. Prin chenoza Sa, Fiul lui Dumnezeu a deschis pentru toți oamenii 
calea de acces la prezenţa şi slava Sa dumnezeiască. Hristos recapitulează în Sine 
prin firea umană asumată în ipostasul său dumnezeiesc, întreaga umanitate, şi-i face 
pe toți oamenii părtaşi ai Tainei Sale. 

Fiul lui Dumnezeu, plin de compătimire şi de iubire pentru om, îşi relevă bogă- 
ţia infinită a iubirii Sale prin întrupare, dar El nu participă numai într-un oarecare 
grad la suferinţa umană prin condiția umană asumată, ci merge până la capăt, asu- 
mându-şi toată suferința ființei umane, sacrificându-se pentru aceasta, suportând 
pentru ea moartea şi restaurând-o prin omorârea morții, sfărâmarea iadului şi învie- 
rea din morţi+3%. Mântuitorul a biruit puterea iadului, a omorât moartea şi l-a învins 
pe diavol cu propriile sale arme?%. Invierea lui lisus Hristos este iubirea lui Dum- 
nezeu care asigură biruinţa ființei umane, este pârga învierii noastre. Aceasta este 
adevărata iubire, aşa cum a înţeles-o şi Gabriel Marcel: A spune cuiva că-l iubeşti 
înseamnă a-i spune: „Tu nu vei muri niciodată! "135 Referindu-se la noianul de 
bunătăţi arătate de THristos prin întruparea, jertfa şi învierea Sa, Petru Damaschinul 
spune: Ce vom da în schimb Domnului pentru toate câte ne-a dat nouă? Pentru noi 
Dumnezeu a venit între oameni; pentru firea cea stricată, Cuvântul trup s-a făcut şi 
s-a sălăşluit între noi. La cei nemulțumitori a venit Făcătorul de bine; la cei robiţi, 
Slobozitorul; la cei ce şedeau în întuneric, Soarele dreptăţii; pe cruce, Cel fără 
patimă, în iad, Lumina; în moarte, Viata; Invierea pentru cei căzuţi. Către El vom 
striga: Slavă Tie Dumnezeul nostru!137 Prin întruparea, moartea şi învierea trupului 
Său din morţi, Logosul a acordat trupului nostru dimensiunea cea nouă a celei de-a 
doua creații şi i-a asigurat nemurirea prin dragostea şi jertfa Sa. Astfel, omul a rede- 
venit chipul lui Dumnezeu şi a fost repus în situația de a cunoaşte pe Dumnezeu şi 
a rămâne pentru totdeauna în comuniune cu E1438. În centrul operei de răscumpărare 


431. Sf. Maxim Mărturisitorul, Centuriile gnostice, PG, LĂIII, col. 519. 

432. Pr. Prof. Dumitru Stăniloae, notă explicativă nr. 292, la răspunsul 199, în Filocalia..., vol. XI, Ed, Episcopiei 
Romanului şi Huşilor, p. 232. 

433. Talasie Libianul, op. cit., suta întâi, cap. 98, p. 19. 

434. Pr, Prof. Dr. George Remete, op. cit., pp. 26, 27. 

435. Asterie al Amasiei, Cuvânt la începutul postului, PG, XL, col. 388D. 

436. Gabiel Marcel apud Pr. Prof. Dr. George Remcte, op. cit, p. 27. 

437. Petru Damaschinul, /nvățături duhovniceşti, în Filocalia..., vol. V, p. 86. 

438. ]. Roldanus, Le Christ et l'homme dans la theologie d'Atanase d'Alexandrie. Etude de la conjonction de sa 

a neamului omenesc stau patimile de bună voie şi moartea pe cruce. Iubirea lui 
Dumnezeu pentru om se revelează mai ales în jertfă, prin aceasta ea făcându-se mai 
evidentă: Noi am cunoscut dragostea Lui prin aceea că El şi-a dat viața pentru noi 
( In. 3, 16). În suferinţele Sale, lisus n-a vrut de la om altceva decât un singur lucru: 
să accepte a răspunde cu iubire la iubirea ce i se arată. Prin iubirea Sa, Hristos a vrut 
salvarea omului. Crucea este cheia tainei iubirii lui Hristos. Fără Cruce am fi ştiut 
ceva despre iubire în general dar n-am fi ştiut nimic despre iubirea lui Dumnezeu 
față de noi. Abia prin moartea lui Hristos pe cruce, Dumnezeu îşi învederează ne- 
grăita Lui bunătate (dragoste) față de lume (Rom. 5, 8)%39. În al doilea rând, crucea 
ne arată că agape este o iubire care, pentru salvarea celuilalt, nu se dă în lături de la 
nici o suferință. Dumnezeu nu ne putea da o altă dovadă mai mare de iubire, decât 
moartea lui lisus Hristos pentru răscumpărarea noastră. Dumnezeu şi Domnul L-a 
dat pentru dragostea Sa pe Însuşi Fiul Său la moarte prin cruce. Că aşa de mult a 
iubit Dumnezeu lumea, încât şi pe Unul-Născut Fiul Său L-a dat la moarte pentru 
ea (In. 3, 16). Nu pentru că n-a putut să ne izbăvească pe noi în alt chip, ci a voit 
să ne înveţe prin aceasta pe noi dragostea cea folositoare. Şi ne-a apropiat pe noi 
de Sine în moartea Unuia-Născut Fiului Său. Şi dacă ar fi avut ceva mai de pret 
decât pe Fiul Său, şi pe aceasta ne-ar fi dat-o, ca să se afle în El neamul nostru. 
Și pentru dragostea Lui cea mare n-a voit să silească libertatea noastră, deşi putea 
să o facă, ci să ne apropie de Sine, prin dragostea cugetului nostru'%0. Potrivit 
Sfântului Nicolae Cabasila, două particularități îl caracterizează pe cel ce iubeşte 
şi îi asigură biruinţa: faptul de a face bine, prin toate mijloacele, obiectului iubirii 
sale şi, la nevoie, de a suferi pentru el dureri şi chinuri teribile. Această a doua măr- 
turie de iubire este mult superioară celei dintâi, ori, Dumnezeu era neputincios să 
o dea fiind nepătimitor (...) Atunci El născoceşte această umilință, caută să se pună 
în starea de a putea îndura dureri şi chinuri pentru a convinge de iubirea Sa pe cei 
pentru care va suferi atât%4l.. Prin jertfa Sa, Mântuitorul a transformat moartea din 
pedeapsă pentru păcat în mijloc de înălțare a umanului la Dumnezeu şi de întărire a 
lui. Moartea devine jertfa prin care omul reîntărit spiritual se reuneşte cu Dumnezeu 
şi cu semenii săi prin iubire. Moartea suportată de Hristos creează în noi, dacă ne 
unim cu El, o stare de încetare a alipirii egoiste şi pătimaşe de cele lumeşti şi de dă- 
ruire Tatălui şi voinţei Lui de a ne iubi unii pe alții. Aceasta ne dă tăria de a birui 
moartea (Filip. 3, 10)142. Când vorbeşte despre pătimirile lui Hristos pe cruce, Sfân- 
tul loan Gură de Aur exclamă: Dacă mă întreabă cineva: ce lucru mare a făcut Hris- 
tos? Eu voi lăsa cerul, pământul, marea, învierea multor morți şi alte minuni şi voi 
arăta doar crucea, care este mai Slăvită decât toate. Crucea este vrerea Tatălui, 
slava (Fiului) Unuia Născut, desfătarea Sfântului Duh, podoaba îngerilor, sigu- 
ranța Bisericii, mândria lui Pavek%3. În alt loc, acelaşi Sfânt Părinte zice: Pentru 
aceasta Il numesc pe Hristos Împărat, pentru că II văd răstignit. A se jertfi pentru 
cei conduşi este fapta unui împărat**%. Atunci când face referire la negrăita dragoste 
a lui Dumnezeu pentru oameni, autorul patristic menţionat precizează: Cum? Nu 
numai că a dat pe Fiul Său Cel iubit, ci în aşa fel, încât să fie crucificat. Admiră bo- 
găția iubirii sale față de om; pe Fiul Său iubit l-a dat pentru cei vrednici de ură+%5. 

Mântitorul Hristos numeşte moartea Sa jertfă şi spune că pentru aceasta a venit, 
pentr a. se jertfi (Mt. 20, 28). EI nu ar fi refuzat să se jertfească chiar şi numai pen- 
tru unul dintre noi, căci ne iubeşte pe fiecare CEL MAI MULTI. Hristos iubeşte pe 
fiecare om cu aceeaşi dragoste cu care iubeşte întreaga lume“45, pentru că fiecare 
om este unic în fața lui Dumnezeu şi mai valoros decât toate galaxiile la un loc, 
deoarece numai pe om l-a făcut Dumnezeu după chipul Său, cu posibilitatea de a 
ajunge la asemănarea cu EI şi a poseda prin har ceea ce El posedă prin fire; omul 
este și veriga de legătură dintre lume şi Dumnezeu, căci în firea omenească s-a 
ameslecat o anumită înrudire cu Divinitatea+17. Referindu-se la valoarea negrăită 
cu care Dumnezeu ne-a investit pe noi, Părintele Stăniloae remarcă: Jerrfa lui Hris- 
țos n-ar fi fost desăvârşită dacă ar fi iubit numai EL, dacă n-ar fi arătat nevoia de 
iubirea noastră. Tocmai în aceasta stă lepădarea de Sine a lui Dumnezeu, în faptul 
de afi acceptat să aibă nevoie de noi. În aceasta se manifestă valoarea negrăită şi 
veşnică pe care a pus-o în noi148. 

Aşadar, Domnul nostru isus Hristos s-a răstignit pentru mântuirea noastră, răs- 
cumpărarea neamului omenesc din robia păcatului, pentru împăcarea şi comuniunea 
lui iarăşi în iubire cu Dumnezeu, prin aducerea Sa ca jertfă Tatălui (1 Cor. 15, 3). 
Prin jertfa Sa, Hristos va întemeia şi Noul Legământ, prin sângele jertfei Sale (Mt. 26, 
28). Acolo unde este jertfa, spune Sfântul loan Gură de Aur, acolo este nimicirea 
păcalelor, acolo este împăcarea cu Stăpânul, acolo este sărbătoare şi bucurie%%9. 
Scopul suprem al operei de răscumpărare este fericirea umană, finalizată şi împli- 
nită prin învierea Sa din morți. Sfântul loan Gură de Aur pune în paralelă acțiunile 
adversative ale celor doi reprezentanţi ai omenirii (Adam şi Hristos): Luând chiar 
semnele aceluia, cu ele a atacat (...) Eva încă era fecioară, căci încă nu cunoscuse 
bărbat, lemn era pomul şi moartea era pedeapsa lui Adam. Dar iată, iarăşi Fecioara 
şi lemnul şi moartea; înseşi simbolurile înfrângerii au ajuns simbolurile biruinței. 
Căci în locul Evei, Maria; în locul lemnului cunoștinței binelui şi răului, lemnul 
crucii; în locul morții lui Adam, moartea lui Hristos (...) Un lemn l-a trimis în iad, 
dar un lemn i-a rechemat de acolo pe cei plecaţit>0. Sfântul Grigorie Teologul, în 
acelaşi sens, spune: Pentru aceasta lemnul Crucii pentru lemnul pomului din para- 
dis (Fac. 2, 17). Pentru aceasta mâinile lui Hristos pentru mâna lui Adam; mâinile 
cele întinse cu vitejie pe Cruce pentru mâna cea întinsă cu lăcomie spre pom; mâăi- 
nile cele ținute cu piroane pentru mâna cea slobodă; mâinile cele ce apropie margi- 
nile pentru mâna care a fost pricina izgonirii lui Adam (Fac. 3, 24). Pentru aceasta 
înălțarea pe Cruce a lui Hristos pentru căderea lui Adam; adăparea cu fiere pentru 
gustarea lui Adam; cununa de spini pentru cununa stăpânirii celei rele; moartea lui 
Hristos pentru moartea lui Adam; întunericul din vremea răstignirii pentru lumina 
din paradis; îngroparea lui Hristos, pentru întoarcerea în pământ a lui Adam; Învie- 
rea lui Hristos pentru învierea lui Adam şi a noastră. 

Toate acestea au fost învățătură dată nouă de Dumnezeu şi vindecare a slăbiciunii 
noastre. Vindecarea aceasta a întors pe Adam cel vechi în raiul din care căzuse şi l-a 
apropiat de pomul vieţii, de care ne înstrăinase gustarea cea rea şi nechibzuită din 

pomul cunoştinței+5]. Hristos a biruit răul pentru totdeauna şi a făcut să troneze 
binele, a răscumpărat, a mântuit, a desăvârșit, schimbând uneltele şi simbolurile în- 
frângerii cu cele ale biruinţei finale şi definitive. Astfel, aflăm cum în grădina Ede- 
nului a întins Adam mâna în mod egoist spre a gusta din acel pom, iar pe Golgota a 
întins Hristos mâinile în mod altruist, îmbrăţişându-ne pe toți; pentru că a vrut Adam 
să devină dumnezeu, fără ajutorul lui Dumnezeu, Fiul lui Dumnezeu a luat trup de 
om ca să repare greşeala celui dintâi; din coasta lui Adam a fost creată femeia, pe 
Crucea de pe Golgota a fost împusă coasta Domnului Hristos cu sulița; din somnul 
lui Adam s-a născut Eva, iar din somnul lui Hristos pe Cruce s-a născut Biserica; în 
Eden a scrâşnit acel pom din care a rupt Eva fructul, pe Golgota s-au auzit bătăile 
de piroane în mâinile şi picioarele Domnului; prin femeie (Eva) a intrat păcatul în 
lume, tot prin femeie (Maica Domnului) ne-am mântuit de păcat; acolo (în Eden) 
vedem mândrie, pe Golgota însă numai smerenie, scuipări, bătăi, piroane etc.; i-a 
fost pusă coroana de spini pe capul lui Hristos pentru gândurile de mândrie ale lui 
Adam; prin păcatul lui Adam a trecut moartea la toți urmaşii, dar prin Învierea Sa, 
Hristos s-a făcut începătura învierii noastre, garanţia învierii oferind-o tuturor. Cine 
nu şi-ar ieşi din sine, adaugă Sfântul loan Hrisostom, referindu-se la jertfa lui Hris- 
tos pe cruce şi învierea Lui, cine n-ar fremăta înaintea nespusei Sale purtări de grijă 
gândindu-se cum pentru noi, slugile Lui nerecunoscătoare, L-a dat pe Fiul Său Unul- 
Născut la moarte, şi la o moarte blestemată, ocărâtă, moartea unor condamnaţi? 

A fost spânzurat de un stâlp înalt, a fost scuipat, pălmuit, lovit peste cap, luat în 
râs, îngropat de milă, iar pe mormântul lui s-au pus peceți; şi toate acestea le-a 
suportat pentru tine şi de grija ta, ca să desființeze tirania păcatului, ca să surpe 
cetățuia diavolului, ca să taie legăturile morţii, ca să mi se deschidă porțile ceru- 
lui, ca să piară blestemul, ca să se desființeze întâia osândă, ca să înveţi răbdarea, 
ca să fi învățat tăria, ca nimic din viața de față să nu te întristeze, nici moartea, nici 
insulta, nici ocările, nici batjocurile, nici bicele, nici uneltirile vrăjmaşilor, nici 
calomniile, nici atacurile, nici defăimările, nici bănuielile rele, nici orice altceva 
din unele ca acestea. 

Pentru că EI Însuşi a trecut prin toate acestea, s-a împărtăşit de toate acestea 
împreună cu tine şi a răbdat cu tărie covârşitoare toate învățându-te şi deprinzân- 
du-te ca nimic din unele ca acestea să nu te sperie. Dar nu S-a multumit numai cu 
acestea, ci înălțându-se la ceruri a dăruit harul negrăit al Duhului Sfânt şi pe cei ce 
aveau să slujească pentru aceasta i-a trimis apostoli. Și văzându-i pe aceşti vestitori 
ai vieții pătimind mii de rele, biciuiţi, ocărăţi, aruncaţi în mare, chinuiți de foame şi 
de sete, cuprinși în fiecare zi de spaimă, trăind zilnic în primejdii de moarte, a sufe- 
rit acest lucru pentru tine şi de grija ta. Pentru tine, omule, a pregătit şi Împărăţia, 
pentru tine a pregătit bunătăţile negrăite, acel sfârşit în ceruri, sălaşurile cele dife- 
rite şi felurite, fericirea pe care nici un cuvânt n-o poate tâlcuit52. 

Prin Învierea Sa din morţi ni s-a dat posibilitatea de a ne împărtăşi de viaţa 
veşnică prin mila lui Dumnezeu. Sfinții Părinți nu vorbesc de moartea lui Hristos, 
fără să o pună în legătură imediată cu Învierea Domnului. Sfântul Ioan Damaschin 


451. Sf. Grigorie de Nazianz, Cuvânt de apărare pentru fuga în Pont sau Despre preoție, XXV, în vol Despre preo- 
ție. „Sfântul loan Gură de Aur, Sfântul Grigorie de Nazianz, Sfântul Efrem Sirul, , traducere, introducere şi note de Pr. 
Dumitru Fecioru, EIBMBOR, București, 1998, pp. 187-188. 

452. Sf. loan Gură de Aur, Scrisori din exil, Către cei ce se scandalizează de fărădelegile şi persecuțiile comise şi 
«despre Pronia lui Dumnezeu, VIII, 6-0, trad. de loan | Ică jr., Ed. Deisis, Sibiu, 2003, pp. 287-288. 

subliniază faptul că, deşi sunt momente distincte şi distanţate, moartea şi învierea 
Mântuitorului constituie totuşi o unitate. Cu toate că este mort cu trupul, este în ace- 
laşi timp dătător de viaţă şi izvor de nestricăciune, ca unul care biruieşte legile firii 
strricăcioase+53, Prin învierea Sa, Mântuitorul a înnoit şi îndumnezeit firea umană 
întărită şi restaurată prin jertfa pe cruce. Moartea pe cruce este strâns legată de 
Înviere ca şi de Întrupare şi se desăvârșesc în învieret5?. 

Hristos ŞI- a arătat iubirea Sa pentru noi nu numai prin pătimirile şi moartea pe 
cruce, dar şi prin Înviere, Înălţarea la cer, trimiterea Duhului Sfânt şi prin pronia Sa 
care este evidentă din priveliştea tuturor celor pe care le vedem. După Inălţarea Sa la 
ceruri, Hristos nu ne lasă singuri, ci se dăruieşte întreg pentru fiecare în parte, la 
fiecare Sfântă Liturghie. La rândul nostru, aducem la sfântul altar ceea ce avem mai 
prețios — însăşi viaţa noastră, simbolizată în darurile de pâine şi vin. Hristos vrea să 
ne ajute din interiorul nostru. EI intră în alcătuirea omului prin cea mai intimă şi mai 
deplină unire, pentru o inhabitare reciprocă, a lui Hristos în el şi a omului în Hristos. 
Mântuitorul doreşte, să fie interior nouă, să fie în noi. În acest sens, în Sfânta Scrip- 
tură citim că, după Învierea Sa din morţi, pe drum spre Emaus, El se arată celor doi 
ucenici — Luca şi Cleopa (Lc. 24, 13- 32). Ei nu l-au cunoscut, cu toate că Hristos le 
tâlcuia locurile din Scripturi care vorbeau despre El. Când s-a făcut că pleacă mai 
departe, cei doi L-au rugat stăruitor să rămână la ei. Stând la masă, a binecuvântat 
pâinea, a frânt-o (ceea ce la evrei numai stăpânul casei săvârşea acest lucru) şi le-a 
dat lor. Atunci ei L-au cunoscut, dar în acel moment El s-a făcut nevăzut de la ochii 
lor, ascunzându-se cum numai E] ştie în pâinea binecuvântată cu care ei au rămas. N-a 
mai dorit să fie un vizavi, exterior lor, ci interior, devenind astfel Viaţa vieţii lor. 

Referindu-se la taina iubirii nesfârşite a lui Dumnezeu, Părintele Stăniloae men- 
ționa: Jubirea lui Dumnezeu țăşneşte de pretutindeni, din toate lucrurile şi împreju- 
rările, arătându-se în toate felurile+55. Dumnezeul nostru, care este iubire prin ex- 
celență, caută prin toate numai folosul omului, îl iubeşte pe acesta mai mult decât 
se iubeşte el însuşi pe sine şi depăşeşte în daruri gândurile omului. 4i un Stăpân mai 
afectuos decât un părinte — spune Sfântul loan Gură de Aur — și mai grijuliu decât 
0 mamă, mai îndrăgostit decât un mire şi o mireasă, care socotește că odihna Lui e 
mântuirea ta şi se bucură mai mult decât tine de izbăvirea de primejdii şi de moarte 
(...) şi care arată orice fel de iubire: cea care o are un părinte pentru copii, o mamă 
pentru rodul pântecului ei, agricultorul pentru via sa, constructorul pentru meşte- 
şugul său, mirele pentru mireasă, tânărul pentru o tânără, o iubire care vrea să în- 
depărteze de la tine cele rele tot atât pe cât e de departe răsăritul de apus, pe căt e 
mai înalt cerul față de pământ — căci am arătat şi aceasta —, sau mai bine zis nu nu- 
mai atât, cu mult mai mult, cum am arătat punând în mişcare cuvântul despre aces- 
tea şi îndemnându-te să nu te opreşti la imagini, ci să le depăşeşti prin raționa- 
mente. Căci pronia lui Dumnezeu e de netâlcuit, purtarea Lui de grijă e necuprinsă, 
bunătatea Lui e negrăită, iar iubirea Lui de oameni cu neputinţă de adulmecat135. 
Hristos, prietenul păcătoşilor (Mt. 11, 19) iubeşte, iartă pe acel pe care l-a ales şi l-a 
rânduit coroană a creaţiei şi rege al ei, făcând sărbătoare cerească din întoarcerea 
celui ce se căieşte457. Mulțimea păcatelor şi fărădelegilor omului nu întrece dragos- 


453. Sf. loan Damaschin, Canonul Învierii, Oda VII, 1, PG, XCVI, col. 841C. 

454. Drd. Sava Gheorghe, Moartea şi Învierea lui Hristos, temeiuri ale dreptei credințe, în Ortodoxia, Anul XV 
(1988), Nr. 2, p. 110. 

455. Pr. Prof. Dr. Dumitru Stăniloae, notă explicativă, nr. 597, în Filocalia..., vol. VIII, p. 276. 

456. Sf. loan Gură de Aur, op. ciz., pp. 288-289. 

457. Sf. Simeon Metafrastul, Parafiază în 150 de capete, cap 71, în Filocalia..., vol. V, p. 312. 

tea lui Dumnezeu pentru acesta, ci EI are îndelungă răbdare şi aşteaptă mult po- 
căința fiecăruia dintre oameni, însă această certitudine nu trebuie să-l îndemne pe 
credincios la augmentarea păcătoşeniei, ci să-i stimuleze curajul pocăinței. Chiar 
după ce noi, oamenii cădem în nenumărate greşeli şi fărădelegi, ofensându-L şi 
jignindu-L, Dumnezeu ne cheamă, ne aşteaptă îndemnându-ne să venim spre EI, ne 
cheamă aşa de mult şi cu o aşa stăruinţă, de parcă nu noi i-am fi greşit, ci de parcă 
El ne-ar fi greşit nouă. În acest sens, Sfântul Grigorie Dialogul spune: Dar Dum- 
nezeu vorbeşte şi înapoia spatelui, căci îl cheamă să se întoarcă la EI şi după săvâr- 
şirea păcatului. El recheamă pe acela care s-a îndepărtat de El. Nu ține seama de 
păcatele săvârşite. Aceluia care se reîntoarce, îi deschide inima Sa plină de milos- 
fivire (...) Dacă nu ne temem de dreptatea Lui, ar trebui, cel puţin, să ne ruşinăm 
că nu am răspuns chemării milostivirii+58. Oricât de mult bine ar săvârşi şi oricâte 
virtuţi ar împlini omul în viaţa aceasta, ele nu se ridică la înălțimea cinstirilor şi a 
iubirii lui Dumnezeu revărsate din belşug spre el: Chiar de am muri de nenumărate 
ori pentru Dumnezeu, chiar dacă am săvârşi toată virtutea, totuşi, aceste fapte ale 
noastre nu sunt nici pe departe la înălțimea cinstirilor cu care ne-a cinstit pe noi 
Dumnezeu. Gândeşte-te la cele ce-ţi spun: Dumnezeu n-are nevoie de nimic de la 
noi ci Îşi este de-ajuns; ne-a adus din neființă la ființă, ne-a dat suflet, cum nu are 
nimeni pe pământ, a sădit raiul, a întins cerul (...) şi dac-ai încerca să vorbeşti 
despre toate bunurile şi frumuseţile date de Dumnezeu omului, ar trebui să poves- 
teşti nespus de mult, fără însă a ajunge vreodată să le spui pe toate.459 În duh filo- 
calic, Sfinţii Varsanufie şi loan observă: Dacă ai cunoaşte cum trebuie darul lui 
Dumnezeu chiar dacă toți perii capului tău ţi-ar fi tot atâtea guri, n-ai putea să-L 
preamăreşti pe El, sau să-l mulțumeşti după vrednicie. Dar cred că tu îţi dai seama 
de aceasta190. 

Parcurgând literatura patristică putem conchide că viața spirituală nu este o viaţă 
de legi, porunci şi dispoziţii, ci o viaţă de împărtăşire de iubire, de Dumnezeu. Fie- 
cărui creştin ce răspunde prompt iubirii Lui, Hristos îi modelează chipul după chi- 
pul Său, căci aceasta este lucrarea iubirii, de a preface pe cel ce iubeşte în chipul 
celui iubit. Astfel, dacă iubeşti pe Dumnezeu, dumnezeu vei fi; dacă-l iubeşti pe dia- 
volul, diavol vei fi; iar de iubeşti trupul, trup vei fi. Înseamnă deci că lucrul cel din- 
tăi al dumnezeieştii iubiri este a uni pe cel ce iubeşte cu cel iubit“S1. lubirea pro- 
duce în inima celui ce o îmbrăţişează un adevărat reviriment şi festin spiritual. Refe- 
rindu-se la iubire ca putere de a schimba inimi şi de a converti cugete la Dumnezeu- 
Iubire, Sfântul loan Gură de Aur remarcă: /ubirea este un mare învățător şi poate 
să-i întoarcă pe oameni de la rătăcire, să le schimbe felul de viaţă, să-i îndrume 
spre filozofie. Ea poate să facă din pietre oameni152. Aceeaşi idee o găsim şi la Feri- 
citul Augustin care afirmă: Nimic nu-i atât de dur şi de inflexibil care să nu fie biruit 
de focul iubirii4%5. Când inima se deschide Dumnezeului-lubire, şi-L primeşte pe 
Acesta să troneze în ea, nimic nu o mai bucură şi o împlineşte pe deplin, bucuria 
aceasta a prezenței lui Dumnezeu întrecând orice altă bucurie sau plăcere omenească, 


458. Sf. Grigorie cel Mare, Carfea regulei pastorale, Traducere, prefață şi note de Preot profesor Alexandru Moi- 
siu, EIBMBOR, Bucureşti, 1996, p. 119. 

459. Sf. loan Gură de Aur, Despre căinţă, în vol. Despre mărginita putere a diavolului, traducere Pr. Prof. Dr. 
Dumitru Fecioru, EIBMBOR, Bucureşti, 2002, pp. 102, 103, 104. 

460. Sf. Varsanufie şi loan, Scrisori duhovniceşti, 113, în Filocalia..., vol. XI, p. 150. 

46]. Fer. Augustin, apud Nicolae Moldoveanu, Dicționar de înțelepciune patristică. Comori dezgropate, Ed. Casa 

căci,aşa cum spunea Fericitul Augustin, iubirea lui Dumnezeu e un hoț, care, spre 
norocul tău, te jefuieşte şi te fură de toate, ca să nu mai ai altceva sau pe altcineva 
decâ!pe Dumnezeu4%. Cel ce iubeşte cu adevărat pe Dumnezeu, nu va mai iubi, nu 
se vamai îngriji de bani, de avuţii, nici de părinți, nici de slava vieții, nici de prie- 
tenă, nici de fraţi şi, peste tot, de nimic pământesc155, în sensul că, în viaţa lui, aces- 
tea nu primează iubirii. 

Pe Dumnezeu Îl iubim pentru că este iubire, ni S-a revelat ca iubire absolută, pe 
om îliubim pentru că Dumnezeu l-a iubit şi l-a prețuit mai întâi şi suntem datori să 
iubim creația lui Dumnezeu pentru că este opera Lui, frumoasă, armonioasă şi vred- 
nică de a fi iubită. Iubind toţi pe Dumnezeu, toți pot să devină una, căci iubirea este 
cea care călăuzeşte lucrurile şi le uneşte. În duh filocalic, Ava Dorotei menţionează 
că Zumea este ca un cerc şi în mijlocul acestuia se află Dumnezeu, iar liniile care 
pornesc de la margine către centru sunt drumurile, adică cetățile oamenilor (...) 
iată deci care este natura iubirii (...) cu cât ne apropiem de Dumnezeu în iubire faţă 
de EI, cu atât ne unim întreolaltă prin iubirea lui Dumnezeu155. 

Iubirea, din punct de vedere creştin, are ceva din imago Dei inscripționată în 
viaţa noastră și în elementele constitutive ale universului. Omul, prin însăşi firea lui, 
simte nevoia de a intra în legătură directă cu Dumnezeu Cel personal, prin continua 
transcendere spre Absolut, căci i s-a sădit în suflet puterea de a iubi. Persoana umană 
este mânată lăuntric spre deschiderea prin iubire, pentru că ea are ca fundament care 
a creat-o şi o susține cu această tendință, comuniunea treimică de Persoane, ca 
veşnică şi supremă deschidere reciprocă în lumina iubirii. Dumnezeu vrea să 1 se 
răspundă îndată chemării la iubirea oceanică din care El doreşte să dea valuri întregi, 
însă face aceasta doar în funcţie de dorința şi setea fiecăruia. EI e îndrăgostit de ori- 
care dintre noi, ne dă orice, cu o singură condiţie: să ne îndreptăm spre EI ca să 
putem primi. Omul este invitat să răspundă lui Dumnezeu cu iubirea lui şi să răs- 
pundă tuturor oamenilor cu puterea iubirii smerite şi jertfelnice ce o dobândeşte din 
comuniunea strânsă cu El. Toate zâmbetele de lumină şi iubire ce şi le dăruiesc 
oamenii şi prin care îşi exprimă viaţa de bucurie şi de sărbătoare se hrănesc din 
zâmbetul luminos mai presus de înțelegere şi invizibil, dar simţit, de care se bucură 
în supremă fericire Persoanele treimice+$7. Niciodată Dumnezeu nu lasă despărțit 
de EI şi lipsit de EI nimic din cele create, afară de cazul când unele ființe omeneşti 
nu vor să-l facă loc în ele. Creatorul nu dă porunci despotice, ci lansează apeluri 
iubitoare. Jubeşte şi fă ce vrei 155, spune Fericitul Augustin, căci dacă cineva iubeşte 
pe Dumnezeu şi pe semeni nu mai poate greşi. Dumnezeu nu pune interdicții, nu ne 
sileşte să alegem binele, ci ne recomandă norme dătătoare de viaţă. Nu ne sileşte 
Dumnezeu, Cel prisositor de bun (la bine), ca nu cumva siliți fiind şi neascultând, 
mai mare osândă să avem“6%. EL nu violentează libertatea persoanelor care pot alege 
între a trăi în afara lui Dumnezeu sau în comuniune cu EI70. Tot în acest sens, 
Părintele Stăniloae ne învaţă că este o chenoză a lui Dumnezeu şi în faptul că se 
reține de a forța o pătrundere cu iubirea şi cu cunoaşterea în cei ce se închid Lui, 

mai bine-zis că i-a creat aşa, ca să nu le poată smulge cu sila iubirea lor referitoare 
la Sine+Tl. Astfel, iubirea Lui rămâne tot timpul în stare de jertfă. Dar omul nu-şi 
poate odihni sufletul până nu simte iubirea lui Hristos în el şi până nu răspunde cu 
iubire iubirii Lui, căci sufletul uman are o nesfârşită sete de iubire, iar această sete 
nu şi-o poate potoli decât prin înălţarea către Hristos, Care o satură, umplându-o şi 
mai mult de dorul după iubirea Lui. De aceea a fost trimis Duhul Sfânt în lume, pen- 
tru a ne dărui apa înnoirii duhovniceşti, pentru ca noi, adăpându-ne prin Duhul, (să 
primim şi să) iubim pe Hristos472, iar prin Hristos, pe Tatăl. Parafrazându-l pe Sfân- 
tul Nicolae Cabasila, putem spune că, dacă ochiul a fost creat pentru a căuta lumina 
şi a se sătura de ea, iar urechea pentru sunete şi toate celelalte după rostul lor, atunci 
dorința sufletului se împlineşte numai când găseşte pe Dumnezeu, căci aşa este sor- 
fit sufletului să nu-şi afle liniştea decât în Hristos, deoarece EI singur este și Binele, 
şi Adevărul, şi tot ceea ce-l poate bucura pe om+73. Când se referă la dorul după 
Dumnezeu şi viața veşnică, sădite în sufletul omului, Sfântul Grigorie Teologul afir- 
mă: În calitate de pământ, sunt legat de viaţa pământească; însă eu fiind şi o părti- 
cică dumnezeiască, port în mine dorinţa vieții veşnicet74. Bunii creştini nu-L iubesc 
pe Dumnezeu pentru frumuseţea Raiului, nici pentru frica Iadului, ci Îl iubesc pen- 
tru bunătatea Lui, pentru dragostea Lui nemărginită arătată lor şi întregii creaţii, iar 
El nu-i va lipsi pe ei de moştenirea veşnică, căci pe EI îl vor moşteni. 

Evanghelia descoperită prin lisus Hristos ne aşază într-o comuniune cu Dum- 
nezeu ca ființă şi prezență personală plină de iubire. Forţa Noului: Legământ este iu- 
birea lui Dumnezeu pe care credinciosul trebuie să-L adore din profunzimea duhu- 
lui său, cu întreaga sa personalitate: Să iubeşti pe Domnul Dumnezeul tău din toată 
inima ta, cu tot sufletul tău, cu tot cugetul tău şi cu toată puterea ta (Mc. 12, 30)%75. 
Iubind pe Dumnezeu din toată ființa lui, omul dobândeşte folos şi arată că se iubeşte 
şi se preţuieşte pe sine: Jubirea față de tine se vede prin aceea că iubeşti pe Dum- 
nezeu din toată fiinţa ta (...) Crezi că foloseşte Dumnezeu din Japtul că-L iubeşti? 
(...) Când Îl iubeşti, tu eşti cel ce dobândeşti folos (...) Dar vei zice: când nu m-am 
iubit pe mine însumi? Nu te-ai iubit când n-ai iubit pe Dumnezeu Cel care te-a zidit 
(...) Numai acela se iubeşte pe sine, acela care iubeşte pe Dumnezeu. Cu cât mai 
mult ne iubim pe noi înşine, cu atât Îl iubim mai mult pe Dumnezeut'6. 

În spiritul Evangheliei lui Hristos, iubirea nu este o doctrină, nici un articol al 
legii morale şi nici chiar o funcţie etică, ci este ca/ea vieţii creştine şi condiţia vieții 
pnevmatice. Iubirea evanghelică are nu numai această adâncire spirituală, ci şi o 
extensiune socială: Să iubeşti pe aproapele tău ca pe tine însuţi (Mc. 12, 31). Ea este 
puterea divină care reînnoieșşte unitatea originară în toate aspectele şi dimensiunile 
ei: personală, socială, verticală, orizontală*77, căci temelia vieţii sociale şi rădăcina 
tuturor bunurilor este iubirea de oameni175. Textele biblice ne amintesc astazi că, 
în calitate de creaturi ale lui Dumnezeu, avem menirea de a face fapte bune. Cel care 
este darnic în milă, care nu se comportă pe cât de strict şi de aspru am merita (dacă 
ar fi să ne ghidăm după criteriile dreptății) ne cere în schimb doar dragostea noastră 

şi “fapta noastră bună față de cel aflat în nevoie, căci ce se poate asemăna cu dra- 
go,stea? Nimic. Ea este rădăcina, izvorul şi mama bunătăţilor, virtute care nu aduce 
suferință, virtute (...) care aduce multă bucurie celor care o practică cu sinceri- 
tare! Lisus Hristos a arătat că distincţia spirituală a creştinului este iubirea aproa- 
peluiîn numele lui Dumnezeu. Concluzia pe care o trage Sfântul loan Gură de Aur 
cu privire la acest fapt este următoarea: Dragostea este începutul, rădăcina, izvorul 
şi 7naica tuturor bunurilor (...) Acesta este chipul ucenicilor Domnului, calitatea 
deosebită a robilor lui Dumnezeu, semnul de recunoaştere al Apostolilor. „Întru 
aceasta vor cunoaşte toți că sunteți ucenicii Mei” (In. 13, 35). In care, spune-mi? 
Nu în puterea de a învia morții, de a curăța leproşii sau de a alunga demonii (...), 
ci „, dacă veți avea dragoste unii față de alții” (n. 13, 35)*80. In alt loc, acelaşi autor 
patristic menționează: Ştii cât de mare este puterea dragostei? Hristos, lăsând la o 
parte toate minunile pe care urmau să le facă apostolii, a spus: „Intru aceasta vor 
Curzoaşte oamenii că sunteți ucenicii Mei, dacă veți avea dragoste unii față de alții” 
(In. 13, 35), iar Pavel a spus că dragostea este împlinirea Legii (Rom. 13, 10) şi că, 
dacă lipseşte dragostea (I Cor. 13, 1-2), harismele nu sunt de nici un folos (| Cor. 
12, 810)%l. În scrierile lor, Sfinţii Părinţi lasă să se întrevadă că dragostea ne face 
asemenea lui Dumnezeu. Alte fapte bune se văd numai la oameni, de pildă lupta cu 
poftele, războiul împotriva desfrâului, a mâniei şi a diverselor patimi, însă dragostea 
o avem în comun cu Dumnezeu. Un teolog român — Părintele Profesor loan Bria — 
este de părere că Sfântul Apostol loan descrie iubirea creştină ca o acțiune bipolară 
care cuprinde deopotrivă pe Dumnezeu şi pe aproapele, iubirea aproapelui fiind un 
reflex firesc al iubirii lui Dumnezeu482. A fi al lui Hristos, a-l aparţine, a trăi în El 
şi prin E], înseamnă să-L iubeşti pe Dumnezeu şi pe aproapele, căci viaţa Fiului lui 
Dumnezeu Întrupat este dragoste curată de Tatăl şi de oameni. Agape-ul este dra- 
gostea lui Hristos în noi; fiecare creştin o primeşte şi o trăieşte ca un membru activ 
al înfluxului vital al Capului. Fiind putere deplină şi mădulare ce contribuie la 
creşterea trupului, creştinii iubitori construiesc trupul lui Hristos îmbogățindu-i 
trăirea prin punerea în fapt a dragostei lor483. Cum dragostea nu cere altă recom- 
pensă decât un răspuns de dragoste, aşa Dumnezeu nu cere pentru dragostea Sa 
decât pe a noastră, să nu iubim doar cu vorba, ci mai ales să transpunem iubirea în 
faptă. Făcând referire la iubirea omului faţă de Dumnezeu ca răspuns al dragostei 
Lui arătată acestuia, Sfântul Apostol Pavel spune: Viaţa mea de acum, în trup, o tră- 
iesc în credinţa în Fiul lui Dumnezeu, Care m-a iubit şi S-a dat pe Sine Însuşi pen- 
tru mine (Gal. 2, 20). Credinţa înseamnă aici în mod esenţial, răspunsul la dragostea 
care ni s-a dat. Răspuns care vine târziu, căci lucrarea lui Dumnezeu în Hristos, 
lucrare de a ne curăți păcatele, s-a înfăptuit întâi, adică înaintea oricărui răspuns 
posibil, înaintea oricărei previziuni de răspuns, într-o dăruire deplină, ceea ce dove- 
deşte dragostea pură şi nelimitată. Iubirea Lui de oameni nu are justificare în vred- 
nicia acestora, nici nu vine ca răspuns la iubirea oamenilor față de Dumnezeu, căci 
Dumnezeu şi-a arătat dragostea Lui faţă de noi oamenii prin aceea că, pentru noi, 
Hristos a murit când noi eram încă păcătoşi (...) Fiind vrăjmaşi, ne-am împăcat cu 
Dumnezeu prin moartea Fiului Său (Rom. 5, 8-10). Insă, cum poate fi un vrăjmaş 


479. Idem, Scrisoarea 222, PG LII, col. 733-734. 

480. Idem, Contra anomeilor despre neputința de a înțelege pe Dumnezeu, Omilia 1, 1, PG, XLVIII, col. 701-702, 

481. Idem, Despre preoție, 2, 6, PG, XLVIII, col. 637. 

482. Diac. Asistent IL. Bria, arz. cit., p. 62. 4 

483. C. Spica, O.P, Agape dans le Nouveau Testament — analyse des textes, II, ]. Gabalda & C ie, Editeurs, Rue 
Bonaparte, 90, Paris, 1959, p. 277. 

împăcat, cât timp este încă vrăjmaş? În Domnul este posibil şi Sfântul Apostol Pavel 
concluzionează din această taină nepătrunsă că după această dovadă prin moartea 
lui Hristos care ne face împăcațţi şi prieteni, vom avea în mod sigur, cu atâl mai 
mult, pacea cu Dumnezeu prin viaţa lui Hristos (Rom. 5, 9-10)484. 

Intâlnind dragostea lui Dumnezeu în Hristos, omul nu se confruntă doar cu ceea 
ce este dragostea adevărată; se confruntă cu faptul că el, păcătosul şi egoistul, nu ştie 
să iubească cu adevărat. Se confruntă cu două lucruri în unul singur: dragostea limi- 
tată în creatură, şi împietrirea vinovată. Cu siguranţă deţine un fel de pre-ințelegere a 
ceea ce este dragostea, căci dacă n-ar avea-o deloc, n-ar putea să interpreteze semnul 
lui lisus Hristos%85. Acest semn ar fi în plus indescifrabil şi contradictoriu, pentru că 
în el este dragostea lui Dumnezeu, Care S-a făcut om, adică sub forma dragostei 
umane, dar această „pre-înţelegere ” nu duce, fără o convertire totală, la recunoaş- 
ferea acestui semn: convertire a inimii care trebuie în prezența dragostei acesteia să 
mărturisească faptul că încă nu a iubit niciodată; dar şi o convertire a cugetului care 
trebuie, în această situaţie, să înveţe din nou ce este simplu dragostea156. 

In Noul Testament, cuvântul ay&nn [agape] este uneori considerat ca un sino- 
nim apropiat cuvântului a/truism. Dar agape, care a fost tradus în latină prin cari- 
'as, are o conotaţie mai largă decât aceea simplă de act altruist sau chiar pe aceea de 
iubire, el desemnând o formă de iubire socială, reciprocă, dăruitoare, care este lip- 
sită de egoism, nu pentru că se centrează pe binele celui care o primeşte, ci pentru 
că vine de la Dumnezeu prin intermediul celui care dăruieşte şi este direcţionată către 
toți: către cel care dă, către cel care primeşte, şi către societate, pentru a genera sănă- 
tate şi integralitate personală, socială şi de natură morală. lubirea nu este diminuată 
atunci când beneficiază de ea şi cel care dă şi cel care primeşte, însă beneficiul per- 
sonal este acela care face ca altruismul să pară suspect. Mulţumirea este o expresie 
de iubire unanim acceptată, dar îi dă altruismului o nuanţă de stânjeneală. Cineva 
poate să simtă şi să arate mulţumire ca parte a unei relaţii construite reciproc. Însă 
altruismul ca răspuns la iubire nu mai apare ca fiind egoist şi probabil nu mai poate 
fi in-conştient de sine. Din punctul de vedere al Evanghelistului Ioan, iubirea este 
salvată de la subiectivism deoarece este expresie a Logosului. Logosul este cel care 
face posibilă înţelegerea lumii atât în mod obiectiv (logică şi observaţie), cât şi 
subiectiv (iubire şi valorizare)%87. Iubirea nu ar putea să rămână ascunsă în străfun- 
dul inimii, autenticitatea ei descoperindu-se din manifestările sale, din puterea sa de 
expresie şi dăruire şi mai întâi într-o renunțare totală sau mai bine-zis o dăruire de- 
plină de sine pentru aproapele. Acesta este agape-le de care vorbeşte Sfântul Apos- 
tol Pavel şi pe care-l vedem ca adevărat prin devotamentul (statornicia) în încercări 
şi care, prin urmare, reflectă dragostea lui Hristos răstignit. lubirea şi milostenia 
(mila) creştină este o milostenie religioasă. Esenţa sa este să redea şi să o continue 
pe cea a Mântuitorului față de toţi oamenii, în special față de credincioşi. Fiu al lui 
Dumnezeu, credinciosul nu poate fi decât un milostiv, arătându-l Tatălui său ado- 
rarea şi bunătatea sa. În Hristos, are sentimentele Mântuitorului şi întruchipează 
modelul dragostei pe care o constituie viața lui Hristos Întrupat, Răstignit, Înălțat. 
Pătruns de Sfântul Duh, creştinul ia parte din plin şi imediat la mila divină; aceas- 
ta-i călăuzeşte mintea şi purtarea. Pentru că iubeşte, face voia lui Dumnezeu şi 


484. Hans-Urs von Balthasar, / 'amour seul est digne de foi, Editions Parole et Silence, 1999, pp. 80-81. 
485. Ibidem, p. 47. 

486. Ibidem, p. 47. 

487. William R. Clough, art. cit., pp. 25, 26, 29. 

agape înnăscut şi imanent este singurul principiu al moralei sale, determinându-i în- 
datoririle, ceea ce trebuie să facă în timpul de acum488. Împlinind voia lui Dum- 
nezeu, creştinul nu e singur, căci Dumnezeu lucrează în şi prin el pentru a genera 
iubire şi iertare. Viaţa lui lisus Hristos foloseşte drept model. Deşi a fost ispitit în 
toate modurile în care şi noi suntem ispitiți, E a iubit şi a iertat. Dumnezeu simpli- 
fică lucrurile. El ne cere să iertăm cât mai repede, cu inima curată, altruistic, aşa pre- 
cum şi Dumnezeu îi iartă pe oameni, căci dacă E], Stăpânul milostiv, atunci când 
revenim la EI ar arăta vreo supărare şi necaz, nici un suflet de sfânt nu s-ar fi mân- 
tuit, căci toți au trecut prin astfel de încercări+89. Lertarea astfel generată are ca mo- 
tivaţie cele mai înalte idealuri creştine: iubirea altruistă ca motivație19%0. Credin- 
cioşii raportează deasemenea că Dumnezeu Cel iubitor poate fi caracterizat prin 
experiențele care constituie tipul generic de cea mai bună relaţie de iubire umană 
astfel: pasiune, entuziasm, încredere, intimitate şi compasiune empatică. Rezumând, 
se pare că toți credincioşii înțeleg relația lor de iubire cu Dumnezeu ca trecând prin 
experienţa relaţiilor de iubire față de oameni+?l. Pe de altă parte, nici un om nu va 
putea cuprinde în cuvinte după vrednicie iubirea de oameni a lui Dumnezeu. Nici 
dacă s-ar aduna toate limbile oamenilor la un loc, nu vor putea să exprime măcar 
o parte din iubirea Sa de oameni492. 

Prin iubire, credinciosul înaintează la nesfârşit în lisus Hristos, Acesta ajutându-l 
să ajungă prin har unde a ajuns omenitatea Lui prin unirea ipostatică. Omul poate 
înainta la infinit în trăirea comuniunii de dragoste a Treimii, făcându-şi proprie tot 
mai mult această dragoste1%5, şi mulțumind neîncetat Iubirii pentru dragostea Ei. 


488. C. Spicg, O.P,, op. cit, pp. 304-305. 

489. Sf. Simeon Noul Teolog, Ț7elul vieții creştine, traducere de Arhimandrit Paulin Lecca după Episcopul Veniamin 
Milov, în colecția Comorile Pustiei, vol. 13, Editura Anastasia, 1996, p. 165. 

490. Everett L. Worthington, Jr., Constance B. Sharp, and Andrea J. Lerner, Jnterpersonal Forgiveness as an Exam- 
ple of Loving One s Enemies, in Journal of Psychology and Theology, 2006, Vol. 34, No. 1, p. 39 

491. Richard Beck, Communion and Compliant, Attachement, Object-relations, and triangular Love Perspectives 
on Relationship with God, in Journal of Psychoiogy and Theology, 2006, vol. 34, No. 1, p. 43. 

492. Sf. Chiril al Alexandriei, Cateheze, Cateheza a II-a, traducere din limba greacă şi note de Preotul profesor 
Dumitru Fecioru, EIBMBOR, București, 2003, p. 30. 

493. Pr. Prof. Dr. Dumitru Stăniloae, notă explicativă, nr. 34, în Filocalia..., vol. VI, p. 263. 


TEXTELE SFINŢILOR PĂRINŢI 


DESPRE DUMNEZEU 


„— Dar ce numeşti tu Dumnezeu? mi-a zis el. 

— Dumnezeu este ceea ce este întotdeauna acelaşi și care este în acelaşi fel; El 
este cauza fiinţei tuturor celorlalte.” (Sf. Iustin Martirul şi Filozoful, Dialogul cu 
iudeul Tiyfon, Partea întâi, III, în PSB, vol. 2, pp. 122-123) 


„În slavă, este fără de hotar; în măreție, de neînțeles; în înălțime, mai presus de 
pricepere; în putere, neegalat; în înţelepciune, fâră de asemănare; în bunătate, de 
neajuns; în facerea de bine, mai presus de cuvânt.” (Teofil al Antiohiei, 7rei cărți 
către Autolic, Cartea întâi, III, în PSB, vol. 2, p. 375) 


„Tu, însă (spune Sibila — fostă profeteasă la greci — n.a.), pleacă-te Aceluia, Care 
e viață şi lumină în veci nepieritoare, 

Care-i pentru oameni bucurie mai dulce decât dulceaţa mierii! 

Numai înaintea Lui se cade să-ţi pleci capul, 

Apucă pe cărarea unei evlavii veşnice!” (Teofil al Antiohiei, 7rei cărți către 
Autolic, Cartea a doua, XXXVI, în PSB, vol. 2, p. 430) 


„Este invizibil, deşi se vede, nu se poate pipăi, deşi e prezent prin bunătatea Sa, 
este de neînțeles, deşi se poate concepe prin simţurile omeneşti, de aceea este atât 
de adevărat şi atât de mare.” (Tertulian, Apol/ogeficul, XVII, în PSB, vol. 3, p. 64) 


„EI e Cel care dă tuturor naşterea, iar Sieşi veşnicia, Cel ce a existat înaintea 
lumii, ţinând EI însuşi locul ei, Cel care face cu vorba şi conduce cu raţiunea toate 
cele ce există şi le desăvârşeşte cu puterea Sa. Nu poate fi văzut, e prea strălucitor, 
orbeşte vederea. Nu poate fi atins, e prea curat pentru aceasta. Nu poate fi judecat, 
e prea mare, pentru ca mintea omenească să-L cuprindă. Nesfârşit, nemăsurat, El 
singur cunoscându-şi adevărata Sa mărire. 

Pentru înţelegerea Lui nu e prea puţină mintea, Îl preţuim îndeajuns numai atunci 
când Îl numim neprețuit. (...) căci cine încearcă să cuprindă cu gândul măreția Lui, 
ÎI micşorează; cine nu vrea să-L micşoreze, acela nici nu încearcă să-L pătrundă. Ss, 
(Minucius Felix, Dialogul Octavius, XVIII, 8-11, în PSB, vol. 3, pp. 369-370) 


„Dacă asculți, este lumină; dacă nu asculţi, este foc.” (Clement Alexandrinul, 
Cuvânt de îndemn către elini (Protrepticul), cap. |, 8.3, în PSB, vol. 4, p. 75) 


„Dumnezeu, cum spune un vechi cuvânt, cuprinde începutul şi sfârşitul şi mijlo- 
cul tuturor lucrurilor, se îndreaptă direct spre scop, mergând potrivit naturii Sale; 
este totdeauna însoţit de dreptate şi pedepseşte pe cei care se depărtează de legea 
dumnezeiască+94.” (Clement Alexandrinul, Cuvânt de îndemn către elini (Protrep- 
ticul), cap. 6, 69.4, în PSB, vol. 4, p. 127) 

„lar Sofocle, fiul lui Sofil spune: 


494. Platon, Legile, IV, p. 715 E-—716A. 

Unul este între adevăruri, unul este numai Dumnezeu. 
Cel ce a făcut cerul şi marele pământ, 

Valurile azurii ale mării şi furia valurilor. 

Dar noi muritorii, rătăciți cu inima, 

Am făcut, pentru mângâierea necazurilor noastre, 
Zeilor statui din piatră, din aramă 

Din aur şi din fildeş. 

Le oferim lor jertfe şi deşarte prăznuiri 

Şi socotim că astfel îi cinstim495. 


Astfel poetul, cu îndrăzneală chiar, a prezentat spectatorilor pe scenă adevărul.” 
(Clement Alexandrinul, Cuvânt de îndemn către elini (Protrepticul), cap. 7, 74.2, în 
PSB, vol. 4,p. 127) 


„Cleante Pedaseul1%, filozof stoic, n-a făcut teogonie poetică, ci teologie ade- 
vărată. Nu s-a ferit să spună despre Dumnezeu ceea ce gândea: 

Mă întrebi ce fel este binele? Ascultă! 

Este ordonat, drept, cuvios, evlavios, 

Conducându-se pe sine, este de folos, frumos, cum se cuvine, 

Auster, simplu, de ajutor pururea, 

Fără teamă, fără tristeţe, util, fără durere, 

Ajutător, plăcut, statornic, prieten, 

Plin de cinste, recunoscut de toți... 

Slăvit, lipsit de mândrie, atent, blând, puternic, 

Veşnic, neprihănit, pururea dăinuitort”?. 

Nu-i liber omul care umblă după slavă, 

Că doar-doar va dobândi de la ea vreun bine?9%. 


După părerea mea, în acest text Cleante arată cum este Dumnezeu; arată apoi că 
slava şi obişnuința fac sclavi pe cei care umblă după ele, dar nu caută pe Dum- 
nezeu.” (Clement Alexandrinul, Cuvânt de îndemn către elini (Protrepticul), cap. 6, 
72.1-72.3, în PSB, vol. 4, pp. 128-129) 


„Nu trebuie trecuţi sub tăcere nici pitagorienii, care spun: Unul este Dumnezeu; 
EI nu este, după cum socot unii, în afară de întocmirea universului, ci în univers, 
totul în tot ciclul, supraveghetor al tuturor celor ce se nasc, amestecul tuturora, exis- 
tând de-a pururea, creatorul puterilor Lui şi al lucrurilor, luminătorul tuturor celor 
din cer, tatăl tuturora, minte şi însufleţire în tot ciclul, mişcarea tuturor lucrurilor+%?. 


495. Pseudo-Sofocle, Fragm. 1025. 

496. Tâlcuirea Pr. D. Fecioru: trad. Cleante Pedaseul, filozof stoic (c. 331-251 î.H.). A fost mai întâi atlet, apoi 
a venit la Atena; a fost discipolul filozofului Zenon. Ca să poată studia, muncea noaptea, scoțând apă sau învârtind 
la o moară. I-a urmat lui Zenon la conducerea şcolii. Din numeroasele sale lucrări n-au rămas decât rare fragmente, 
între altele un fragment dintr-un imn adresat lui Zeus, remarcabil prin înălțimea de gândire, din care citează şi Cle- 
ment. (n. 636, p. 128). 

Cuvintele acestea, scrise de aceşti filozofi sub inspirația lui Dumnezeu şi alese 
de mine, sunt îndestulătoare pentru cel care poate să cerceteze puţin adevărul.” (Cle- 
ment Alexandrinul, Cuvânt de îndemn către elini (Protrepticul), cap. 6, 72.4-72.5, 
în PSB, vol. 4, p. 129) 


„lar tracul, în acelaşi timp şi mare preot şi poet, fiul lui Oiagros, după slujirile 
de mare preot ale ceremoniilor religioase cu mistere şi după teologia idolilor, intro- 
duce pe altă melodie cântecul adevărului. Târziu, e drept, dar cântă totuşi Cuvântul 
cel sfânt: 


Voi grăi celor cărora le este îngăduit să audă! Păcătoşilor închideţi uşile 
Cu toţii! Ascultă, însă, tu, Museos, odrasla Menei500, 

Purtătoarea de lumină! 

Îţi voi spune adevărul, ca nimic din cele ce ţi s-au arătat în inimă 

Să te lipsească de veacul fericit. 

Privind la Cuvântul cel dumnezeiesc, rămâi lângă EI. 

Conducând vasul spiritual al inimii. 

Calcă bine pe cărare şi priveşte numai la Stăpânul lumii, 

La stăpânul cel nemuritor. 

Apoi mai jos, adaugă în termeni precişi: 

Este unul, născut din EI însuşi; din unul, toate vlăstarele s-au născut; 
El se mișcă în toate; nici un muritor 

Nu-l vede; El, însă, îi vede pe toţis0l. 


Şi astfel Orfeu a înțeles cu timpul, că a fost rătăcit.” (Clement Alexandrinul, Cuvânt 
de îndemn către elini (Protrepticul), cap. 7, 74.3-74.5, în PSB, vol. 4, p. 130). 


„Acelaşi este şi drept şi bun, Cel care este cu adevărat Dumnezeu, El care este 
totul şi totul este EI, pentru că este Dumnezeu, singurul Dumnezeu.” (Clement 
Alexandrinul, Pedagogul, Cartea întâi, cap. 9, 88.1, în PSB, vol. 4,p.217) 


„Dumnezeu este fără de început. Începutul desăvârşit al universului, Creatorul 
începutului. Întrucât este existenţă, este început lumii naturale; întrucât este bun, 
este început lumii morale; şi iarăşi, întrucât este minte, este început lumii raționale 
și cugetătoare. Din pricina asta numai Cuvântul este Învățătorul, Fiu al minţii 
Tatălui, Cel ce educă pe om.” (Clement Alexandrinul, Szromazrele, IV, cap. 25, 162.5, 
în PSB, vol. 5, p. 306) 


„Că Tales, fiind întrebat ce este Dumnezeirea, a răspuns: Ceea ce nu are nici 
început, nici sfârşit502. Un altul l-a întrebat dacă Dumnezeirii îi este ascuns ceva din 
cele ce face omul; Tales i-a răspuns: Cum e cu putință, când nu-l sunt ascunse nici 
gândurile omului?503.” (Clement Alexandrinul, Stromatele, V, cap. 15, 96.4, în PSB, 
vol. 5, p. 365) 


„(...) Ca şi cum ar parafraza cuvintele Scripturii: "Cerul Îmi este scaun şi pă- 
mântul reazem picioarelor Mele" (Is. 66, 1), Orfeu adaugă: 


500. Pr. D. Fecioru, trad: “"Mene, zeița Luna, era mama lui Museos, discipolul lui Orfeu." (n. 645, p. 130). 
501. Orfeu, Fragm. 246, Kern. 

502. Sternbach, Gnomologion Vaticanum, 321. 

503. Sternbach, Gnomologion Varicanum, 316. 

Dumnezeu, pe întinsul cer a întărit 

Scaunul Său de aur, iar sub picioare a aşezat pământul. 

Şi-a întins mâna Sa dreaptă până la marginea 

Oceanului; temelia munţilor se cutremură înăuntrul ei la mânia Lui, 

Că nu poate îndura marea Lui putere. EI este ceresc 

În întregime, iar pe pământ pe toate le duce la sfârşit. 

Al Lui este începutul, mijlocul şi sfârşitul. 

Altfel nu-i îngăduit să spui. Mi se cutremură mădularele 

Când mă gândesc la EI. Dintru cea mai mare înălțime El conduce lumea504.” 
(Clement Alexandrinul, Sromatele, V, cap. 14, 1241, în PSB, vol. 5, p. 380) 


„lar poetul liric Pindar, ca şi cum ar fi fost cuprins de furie bahică, spune: 

Ce este Dumnezeu? Este ceea ce e totul!505. 

ŞI iarăşi: 

Dumnezeu este Cel Ce face toate pentru muritori>0%.” (Clement Alexandrinul, 
Stromatele, V, cap. XIV, 129.1-129.2, în PSB, vol. 5, p. 382) 


„Dar nu-i aşa cum îşi închipuie unii că odihna lui Dumnezeu (Fac. 2, 2) înseam- 
nă că Dumnezeu a încetat de a mai lucra. Dumnezeu este bun; dacă încetează vreo- 
dată de a face bine, încetează de a fi Dumnezeu; dar asta nu ni-i îngăduit s-o 
spunem. lată ce înseamnă odihna lui Dumnezeu! Înseamnă că Dumnezeu a poruncit 
să se păstreze fără schimbare, în toată vremea, ordinea pe care a pus-o în cele pe 
care le-a făcut şi fiecare din făpturi să se odihnească, să pună capăt adică vechii lor 
neorânduieli.” (Clement Alexandrinul, Srromatele, VI, cap. 16, 141.7, 1421, în PSB, 
vol. 5, p. 462) 


„Şi despre Dumnezeu se zice că e ze/os, pentru că El nu îndură ca un suflet care 
i s-a dat Lui să se mai însufleţească de amestecul cu demonii.” (Origen, Omilii la 
Cartea Ieşirii, Omilia VIII, V, în PSB, vol. 6, p. 89) 


„(...) Pe Dumnezeu, Care e principiul sau începutul a tot ce există, nu trebuie să 
ni-L închipuim ca şi cum ar fi şi El ceva compus, căci, dacă am crede aşa ceva, ele- 
mentele din care s-ar compune tot ceea ce numim compus ar fi mai vechi decât prin- 
cipiul sau începutul însuşi.” (Origen, Despre principii, Cartea întâi, VI, 1, în PSB, 
vol. 8, p. 50) 


„(...) Prin tot ce e numit la Dumnezeul trupeşte, degete, mâini, brațe, ochi, gură, 
picioare, prin toate aceste numiri ale mădularelor trupeşti sunt indicate nu mădulare 
omeneşti, aşa cum sunt ale noastre, ci unele puteri ale lui Dumnezeu designate cu 
aceste numiri omeneşti307.” (Origen, Despre principii, Cartea a II-a, V, 8, în PSB, 
vol. 8, p. 159) 


„Citatul lui Platon este aşa: Dumnezeul Cel peste toate, îndrumător la cele 
prezente şi viitoare, Părinte şi Domn al Celui ce este principiul şi cauza pe care, dacă 
ne-am deda unei filosofii adevărate, L-am cunoaşte cu toții limpede, atât cât pot să-L 


504. Orfeu, Fragm. 246 (= 247, 30-36. 39-40), Kern. 

505. Pindar, Fragm. 140, Schroeder. 

506. Pindar, Fragm. 141, Schroeder. 

507. Pr. T. Bodogae: Anume vorbeşte uncori aşa ca să combată pe antropomorfiți (Com. Ioan, XIII, 22, 131 etc.). 
(n. 727, p. 159). 

cunoască oamenii fericiţi508.” (Origen, Contra lui Celsus, Cartea a VI-a, cap. 8, în 
PSB, vol. 9, p. 377) 


„Dar dumnezeiasca Tradiţie ne învață că (Binele) Cel mai presus de tot binele și 
Cauza tuturor este totodată şi mai presus de toată puterea de înțelegere, ceea ce-L 
face să fie de negrăit, de nedescris şi cu neputinţă de numit, mai presus de concepte 
şi de puterea noastră de judecată, cu neputinţă de categorisit, neexistând nici în trup, 
nici în cer, nici în văzduh, sau în vreo altă parte a universului, ci ascunzându-Se 
desăvârşit în afara tuturor în negrăitul adânc al cunoaşterii. Da, numai pe Acesta ne 
învață Dumnezeieştile Scripturi să-L mărturisim a fi pe drept cuvânt Dumnezeu: (0 
fiinţă) deosebită de orice mod de existență trupească şi opusă oricărui raport de 
dependenţă. Asta şi face ca toate să se poată trage din EI, iar nu numai să capete 
existenţă prin EI — ni se spune. lar EI, sălăşluind ca un împărat undeva înăuntru, în 
ascunsul, în taina nepătrunsei lumini, pune lege şi ordonează totul numai prin pu- 
terea voii Sale. Fiindcă numai datorită voii Sale există toate cele ce sunt; ce nu 
voieşte EI, nici nu poate fi. Toate cele vrute de EI sunt bune, fiind EI însuşi bun prin 
însăşi fiinţa Sa.” (Eusebiu de Cezareea, Viaţa lui Constantin cel Mare, Cuvântare, 
Despre Sfântul Mormânt, 12.1-12.2, în PSB, vol. 14, pp. 222-223) 


„Despre Dumnezeu însă trebuie să cugetăm că nu are nevoie de nimic altceva, 
ci îşi este suficient Sieşi şi deplin în EI însuşi şi toate subzistă în El şi mai degrabă 
El însuşi dă tuturor toate509.” (Sf. Atanasie cel Mare, Cuvânt împotriva elinilor, 
XXVIII, în PSB, vol. 15, pp. 60-61) 


„Dumnezeu, fericita fire, îmbelşugata bunătate, Cel dorit de toți cei înzestrați cu 
cuvânt şi rațiune, frumuseţea cea mult dorită, începutul existențelor, izvorul vieții, 
lumina cea spirituală, înțelepciunea cea neapropiată.” (Sf. Vasile cel Mare, Omilii la 
Hexaemeron, Omilia I, II, în PSB, vol. 17, p. 73) 


„„Și a spus Domnul Dumnezeu socotindu-Se (Fac. 8, 20-21). Cuvintele acestea 
sunt spuse iarăşi în chip omenesc, pe măsura de înţelegere a firii noastre.” (Sf. loan 
Gură de Aur, Omilii la Facere, Omilia XXVII, IV, în PSB, vol. 21, p. 338) 


„Tu însă eşti cu adevărat frumos. Şi nu numai frumos, ci eşti aşa, fiind însăşi 
ființa frumosului, fiind pururi ceea ce eşti. Nu înfloreşti cu vremea, nici nu-ţi lepezi 
iarăşi floarea cu vremea, ci îţi prelungeşti frumuseţea împreună cu veşnicia vieţii510. 
Iar numele ei este iubirea de oameni”ll. Căci Hristos, răsărindu-ne nouă din Iuda, 
iar poporul iudeu fiind frate celui ce vine la EI din neamuri, bine S-a numit, pentru 
arătarea dumnezeirii în trup, Frățior al celui ce-L iubeşte.” (Sf. Grigorie de Nyssa, 
Tâlcuire amănunțită la Cântarea Cântărilor, Omilia IV, în PSB, vol. 29, p. 161) 


508. Platon, Epist. VI, 323 (citat după M. Borret, op. cit., II, 198) (n. 41, p. 377). 

509. Tâlcuirea Pr. D. Stăniloae: "Nu poate fi Dumnezeu cel ce are nevoie de altceva, deci cel cu lipsuri în sine şi 
dependent de altceva în existență”. (n. 69, p. 61). 

510. Tâlcuirea Pr. D. Stăniloae: "Frumosul e identificat cu cel ce există cu adevărat, sau prin sine. Ceea ce nu există 
prin sine se destramă cu vremea, şi această descompunere c una cu pierderea chipului. Numai Cel ce există prin sine şi 
deci veşnic şi cel în comunicare cu El nu se destramă, nu intră în descompunere, nu are frumuseţe trecătoare, deci mai 
mult, aparentă". (n. 81, p.161). 

511. Tâlcuirea Pr. D. Stăniloae: "Existenţa prin sine şi veşnică, fiind una cu frumuseţea netrecătoare, e temelia 
iubirii de oameni. Dimpotrivă, cel ce urăşte este urât. E urăște pentru că se teme, pentru că e stăpânit de incertitudinea 
existenţei sale, pentru că nu are forma sa interioară asigurată (formosus). De aceea, în iubirea de alţii se arată totodată 
frumusețea cuiva. În limba română cuvântul urât are şi înțeles moral şi înțeles estetic". (n. 82, p. 161). 

„Deci fericit cu adevărat este Dumnezeu. Căci orice am presupune că este EL, 
fericită este viața nepătată, binele negrăit şi neînțeles, frumusețea nespusă, mulţu- 
mirea prin sineS12, înțelepciunea şi puterea; lumina adevărată, izvorul a toată bună- 
tatea; stăpânirea aşezată peste toateS13; singurul bun vrednic de iubit, Cel ce e mereu 
la fel514; bucuria neîncetată; veselia veşnică; Cel despre Care spunând cineva toate 
câte le poate, nu spune nimic din cele vrednice de spus.” (Sf. Grigorie de Nyssa, 
Despre fericiri, Cuvântul |, în PSB, vol. 29, p. 335) 


„lar însuşirea de căpetenie a Dumnezeirii e să dea mântuire celor ce au nevoie 
de ea.” (Sf. Grigorie de Nyssa, Marele cuvânt catehetic sau despre învățământul 
religios, cap. 36, în PSB, vol. 30, p. 337) 


„(...) Dorinţa şi voia lui Dumnezeu devin realitate şi se fac faptă, intenţia deve- 
nind imediat realitate fiindcă orice voieşte să facă voința dumnezeiască în înțelep- 
ciunea şi măiestria Ei, aceea se împlineşte. Căci dacă există la Dumnezeu voință, ea 
este totodată şi împlinire.” (Sf. Grigorie de Nyssa, Dialogul despre suflet şi înviere, 
Preliminarii, în PSB, vol. 30, p. 393) 


„(...) Cauză necreată şi veşnică, egală cu sine însăşi, în chip neîntrerupt şi în 
acelaşi mod, care-i mai presus de orice putere de cugetare, nefiind supusă creşterii 
sau scăderii şi care trebuie văzută şi înțeleasă ca fiind dincolo de orice margini, din 
mâna căreia au ieşit şi timpul şi locul, precum şi tot ce se poate cuprinde cu mintea, 
fie că spunem despre ea că abia ne-o putem închipui în judecata noastră, fie că ne 
mulțumim să zicem că-i mai presus de lume.” (Sf. Grigorie de Nyssa, Despre 
pruncii morţi prematur, către Hierios, Preliminarii, în PSB, vol. 30, p. 415) 


„Căci unul fiind după fire Unul Născut şi ca Dumnezeu fiind simplu după ființă, 
e socotit a fi multiplu prin feluritele lucrări, dar nimic nu e străin şi adaus din afară 
la EI, cu toate că datorită atributelor dumnezeieşti nu e cugetat a fi simplu.515 Căci 
e cugetat lumină şi viaţă şi putere şi nestricăciune. Voind să arate că nimic din afară 
nu e adaus în el, a adăugat, socotesc, cuvântul: "Globurile şi ramurile să fie din el. 
Întreg va fi turnat din aur curat" (leş. 25, 36). Adică e întreg şi cu totul Dumnezeu, 
nu €e sfinţit ca cele create; nici nu e ca îngerii, care pe de o parte sunt cugetaţi în firea 
lor proprie, iar pe de alta sunt înfrumusețați de harul şi de slava Aceluia şi sunt unşi 
ca de un aur curat prin dăruirea Duhului. Ci în însăși realitatea Lui prin fire e Dum- 
nezeu, sau firea atotcurată şi supremă.” (Sf. Chiril al Alexandriei, Închinarea în duh 
şi adevăr, Cartea a noua, în PSB, vol. 38, p. 297) 


„(...) Nimic nu e fără frumuseţe la Dumnezeu.” (Sf. Chiril al Alexandriei, Închi- 
narea şi slujirea în duh şi adevăr, Cartea a noua, în PSB, vol. 38, p. 300) 


512. Tâlcuirea Pr. D. Stăniloae: "Harul prin sine. Harul e tot ce împlineşte, face superioară şi mulţumeşte viața noas- 
tră. Noi avem aceasta din altă parte, în ultimă instanță de la Dumnezeu. Dar Dumnezeu are totul prin Sine. Nimic nu-l 
lipseşte pentru a fi desăvârşit, mulțumit şi fericit. (n. 6, p. 335). 

513. Tâlcuirea Pr. D. Stăniloae: "Dumnezeu nu e stăpânit de nimic. Nu are deasupra Lui nici o stăpânire. EI arc 
stăpânirea peste toate”. (n. 7, p. 335). 

514. Tâlcuirea Pr. D. Stăniloae: "Nu trebuie să Se schimbe, pentru că are mereu totul; nu trebuie să treacă la o stare 
pe care nu o are încă". (n. 8, p. 335). 

515. Tâlcuirea Pr. D. Stăniloae: Sf. Chiril vorbeşte aici ca şi alți Părinţi (d. ex. Sf. Vasile cel Mare), de energiile 
dumnezeieşti, care sunt necreate, ca şi ființa fusului sfeșnicului din care pomesc. Dumnezeu nu încetează a fi simplu 
după ființă, cu toate că din El pornesc diferite energii. Dar prin lucrările care corespund atributelor Lui, e multiplu. (n. 
320, p. 297). 

„Dar precum, deşi nu se întristează prin fire, se spune totuşi că se întristează; 
căci zice undeva către maica ludeilor (adică către Sinagogă): M-ai întristat în toate 
acestea (lez. 16, 43); iar dumnezeiescul Pavel scrie şi el undeva: "Nu întristați pe 
Duhul Sfânt al lui Dumnezeu întru care aţi fost pecetluiți” (Efes. 4, 30). Dar, deşi se 
spune că oboseşte, nu se spune aceasta pentru că simte oboseala în El însuşi, ci pen- 
tru că, dacă voieşte, pătimeşte, săvârşind lucrurile mai mult decât mari şi excepţionale, 
acelea în care se cere să se pună osteneli mari şi amare, dacă se fac de unul din cei 
ca noi516.” (Sf. Chiril al Alexandriei, Glafire la Facere, Cartea a IV-a, 7, în PSB, 
vol. 39, p. 136) 


„De aceea sunt focul, ca să-ți aduc lumină, ca să-ţi ard spinii păcatelor şi să-ți 
arăt dragostea Mea517.” (Sf. Ambrozie al Milanului, Scrisori, Scrisoarea a LXIII-a, 
42, în PSB, vol. 53, p. 255) 


„Tu ţii în stăpânire cerul, 

Şi eşti cu totul în Cuvânt, 

In toate stăpâneşti prin Fiul, 

Izvor eşti pentru Duhul Sfânt.” (Sf. Ambrozie al Milanului, Imnuri — "Imn de 
dimineață", XLII, în PSB, vol. 53, p. 383) 


„(...) Susţin (unii — n.a.) că nu este greşit a ne mânia pe fraţii care cad în vreo 
greşeală, de vreme ce se spune că chiar Dumnezeu se înfurie şi se mânie, fie îm- 
potriva celor ce nu vor să-L ştie, fie contra celor care, cunoscându-L, Îl dispreţuiesc, 
cum este acel pasaj: "Și S-a aprins de mânie Domnul împotriva poporului Său" (Ps. 
105, 40), sau când se roagă profetul, zicând: "Doamne, nu cu mânia Ta să mă mus- 
tri pe mine, nici cu urgia Ta să mă cerți” (Ps. 6, 1). Ei nu înţeleg că, vrând să li se 
îngăduie oamenilor o aşa boală ucigătoare, aduc nemărginirii divine şi fântânii în- 
tregii curăţii jignirea unei patimi trupeşti. 

Dacă, într-adevăr, cele ce se spun despre Dumnezeu trebuie luate în însemnarea 
lor trupească şi strâmtă, adică după literă, deci şi doarme, când se spune: "Deşteap- 
tă-Te, pentru ce dormi, Doamne?" (Ps. 43, 25). Tot asemenea se zice despre El: 
“Iată, nu va dormita şi nici nu va adormi Cel ce păzeşte pe Israel" (Ps. 120, 4), şi 
stă în picioare şi se aşează, când zice: "Cerul este scaunul Meu şi pământul aşter- 
nutul picioarelor Mele” (Is. 66, 1), care “măsoară cerul cu palma şi pământul îl 
cuprinde în pumnul Lui” (Us. 40, 12), şi se îmbată cu vin, când se zice: "Și S-a 
deşteptat Domnul, ca cel ce doarme, ca un viteaz amețit de vin" (Ps. 77, 11). "Cel 
ce singur are nemurirea şi locuieşte întru lumina cea neapropiată” (| Tim. 6, 16). 
Trec peste necunoaşterea şi uitarea, pe care le întâlnim deseori presărate în Sfintele 
Scripturi, când se face mențiune despre EI, ca de pildă înfăţişarea membrelor, care 


516. Tâlcuirea Pr. D. Stăniloae: "Din citatele contrare ale Proorocilor Isaia și lezechiel şi din cel al lui Pavel, se vede 
că Dumnezeu n-are în Sine lipsuri şi motive de întristare, dar se poate întrista din iubire pentru lipsurile şi faptele neiu- 
bitoare ale făpturilor Sale. Iubirea Lui merge până acolo că nu rămâne nesimțitor la ceea ce se întâmplă cu creația Sa din 
voia făpturilor conştiente. Temeiul pentru aceasta e pus chiar în iubirea dintre Persoanele treimice. EI are în aceasta viața 
fericită în Sine, dar şi putinţa de-a înțelege durerea celor nefericiți din lipsa lor de iubire. Dar Sf. Chiril aplică aceste 
osteneli şi întristări la Hristos. EI spune că Dumnezeu, dacă ar avea putinţa să le suporte acestea pentru lucrurile mari pe 
care le face, nu s-ar feri să le suporte. lar aceasta o poate face, devenind ca unul din noi. Şi aceasta a făcut-o Hristos. În 
continuare, Sf. Chiril vorbeşte chiar de o îmbătare a lui Dumnezeu de grija pentru noi, însușindu-Şi această stare prin 
asumarea firii omeneşti. Astfel ajungem să vorbim de o îmbărare a lui Dumnezeu pentru noi, pornind de la cele suferite de 
EI în firea omenească. Aceasta înseamnă că Dumnezeu, având putinţa să Se facă om, are putinţa să suporte în ipostasul 
Său dumnezeiesc, devenit ipostas al umanității, întristarca şi durerea omenească, are în El această virtute. În firea Lui dum- 
nezeiască nu pătimeşte, dar are în El ca Dumnezeu virtualitatea de-a participa la suferința omenească. (n. 227, p. 136). 

517. Sfântul Ambrozie pune în gura lui Dumnezeu aceste cuvinte — n.a. 

sunt prezentate ca cele ale unei ființe cu chip şi alcătuire omenească, deci cu păr, 
cap, nări, ochi şi faţă, mâini şi braţe, degete, pântece şi picioare. Dacă am vrea să le 
admitem pe acestea luate în sensul mărginit al literei, va trebui să se considere că 
Dumnezeu este alcătuit din membre cu înfăţişare trupească, afirmaţie nelegiuită, de 
care trebuie să ne ținem departe. 

Prin urmare, aşa cum nu pot fi interpretate asemenea expresii după literă, fără a 
săvârşi un grozav sacrilegiu față de Cel pe care autoritatea Sfintelor Scripturi ni-L 
înfăţişează ca nevăzut, de negrăit, necuprins, mai presus de minte, nepătruns, sim- 
plu şi fără alcătuire, tot aşa şi tulburarea furiei sau a mâniei nu i se poate alătura 
acelei naturi veşnice, fără a comite o mare blasfemie. Printr-o imagine de acest fel, 
a membrelor, trebuie să înțelegem însuşirile mai presus de fire ale lui Dumnezeu şi 
nemărginitele Lui lucrări, care nu se pot face înțelese decât prin aceste numiri obiş- 
nuite ale membrelor. 

De pildă, în imaginea gurii, trebuie să recunoaştem cuvântul Lui, care se adre- 
sează de obicei cu blândețe simţurilor tainice ale sufletului nostru, sau cel care a 
vorbit la fel părinților noştri Şi profeților. În cea a ochilor, vom putea recunoaște 
nemărginirea privirii Sale, care vede şi cercetează toate, fără a-i scăpa nimic din cele 
ce săvârşim, şi ce va trebui să săvârşim sau gândim. În menţionarea mâinilor, vom 
recunoaşte înțelepciunea şi lucrarea prin care El Însuşi este şi Creatorul şi Ziditorul 
a toată făptura. Şi brațul este semnul puterii şi cârmuirii, prin care pe toate le spri- 
jină, le stăpâneşte şi le diriguie şi, ca să trec sub tăcere celelalte, părul alb ce altceva 
poate arăta decât adânca existenţă şi nemărginire în timp a divinității, care, fără de 
început şi mai înainte de vreme, este mai presus de toată zidirea. 

Tot aşa, când citim despre mânia sau furia lui Dumnezeu, nu trebuie să înțele- 
gem avrponaBoc, adica după j josnica patimă omenească, ci într-un chip demn de 
Dumnezeu, care-l străin de orice patimă; în felul acesta, ÎI putem considera drept 
judecătorul şi osânditorul tuturor faptelor rele din această lume şi, luându-ne după 
înțelesul acestor cuvinte, să ne temem de înfricoşătorul platnic al faptelor noastre, şi 
să nu îndrăznim a admite ceva împotriva vrerii Lui. 

Într-adevăr, omul întotdeauna s-a temut de cei despre care ştie că se mânie, şi de 
aceea se fereşte să-i supere. Aşa, în faţa unor foarte drepți judecători, de obicei se 
tem de mânia lor pedepsitoare cei a căror conştiinţă este apăsată de vreo vinovăţie, 
şi asta nu pentru că s-ar afla vreo pornire de răzbunare în sufletele celor care au să 
dea o sentință dreaptă, ci pentru că acesta este sentimentul ce-l încearcă cei ce se 
tem chiar în faţa celui ce aplică legile, după o examinare şi cumpănire dreaptă. Ori- 
cât de mari ar fi blândețea şi bunătatea cu care este făcută judecata, ea este socotită 
ca izvorând dintr-o grea şi foarte pornită mânie de către cei ce au trebuit să fie supuşi 
din vina lor osândei.” (Sf. loan Casian, Aşezămintele mânăstireşti, Cartea a VIII-a, 
cap. 2-4, în PSB, vol. 57, pp. 212-214) 


„Din bunătatea Sa împarte cu prisosință toată mulțimea bunurilor Sale celor 
vrednici şi nevrednici. El nu poate să fie înfrânt de injurii, nici să fie urnit din sta- 
tornicia Sa de nedreptăţile oamenilor, rămânându-l întotdeauna întreagă bunătatea 
şi firea Sa neschimbătoare.” (Sf. loan Casian, Convorbiri duhovniceşti, Partea a II-a, 
Prima convorbire cu Părintele Cheremon, VI, 3, în PSB, vol. 57, p. 504) 


„S-a căit — zice Sfânta Scriptură — că a făcut pe om din pământ. Aceasta nu însem- 
nează că Dumnezeu ar fi rob afectivității sau supus vreunei pasiuni; dimpotrivă, pen- 
tru ne facilita mai deplin înţelegerea adevărată a scripturilor ni se vorbeşte ca despre 

nişte stări sufleteşti umane, arătându-se puterea lui Dumnezeu sub numele de căință şi 
mânie; iar mânia divinității este pedepsirea păcătosului.” (Salvianus, Despre 
guvernarea lui Dumnezeu, Cartea întâi, VII, 32, în PSB, vol. 72, p. 198) 


„Evagrie, în cartea despre monahi, interzice să se vorbească despre Dumnezeu 
fără de ruşine şi respect. Şi nu îngăduie să fie definită dumnezeirea în nici un fel. 
Căci el spune că definițiile sunt proprii lucrurilor create. El spune aşa: Orice propozi- 
ție are fie un gen despre care se vorbeşte, sau o specie, sau o diferență, sau ceva pro- 
priu, sau ceva întâmplător, sau o vorbire compusă din acestea. Dar nimic din cele 
spuse mai sus nu poate fi cuprins în Sfânta Treime. Prin urmare, ceea ce este de negrăit 
să fie adorat trecându-se sub tăcere. Așa spune Evagrie (Socrate, III, 5)..." (Casiodor, 
Istoria bisericească tripartită, Cartea a VI-a, cap. 21, în PSB, vol. 75, p. 238) 


„(...) Dumnezeu e în chip simplu şi nehotărnicit peste toate cele ce sunt, care 
cuprind şi sunt cuprinse, şi peste firea celor fără de care nu pot exista acestea, adică 
a timpului, a veacului şi a spaţiului.” (Sf. Maxim Mărturisitorul, Ambigua, Partea a 
II-a, 40, în PSB, vol. 80, p. 152) 


„(...) Dumnezeirea e mai presus de toată împărțirea şi compoziția şi partea şi 
întregul, fiindcă e necantitativă şi străină de tot ce există într-o anumită poziţie şi de 
orice înţeles care i-ar determina modul existenței, fiindcă e necantitativă şi liberă şi 
dezlegată de orice legătură şi afecțiune față de orice altceva; căci e fără relație, 
neavând ceva înainte de ea, sau cu ea, sau după ea, fiind dincolo de toate şi necom- 
pusă cu nici un lucru, după nici o rațiune sau mod. 

Aceasta cugetând-o poate marele şi dumnezeiescul Dionisie zice: "De aceea, 
deşi e lăudată ca unime şi treime, dumnezeirea e mai presus de toate; ea nu e nici 
unime, nici treime, cunoscută fie de noi, fie de altcineva; ci ca să lăudăm cu ade- 
vărat şi supraunimea şi fecunditatea dumnezeiască a ei, am numit pe cea mai presus 
de nume, cu denumirea dumnezeiască, treimică şi unitară, şi, prin cele ce sunt, pe 
cea mai presus de ființă" (De div. nom., cap. 13).” (Sf. Maxim Mărturisitorul, Am- 
bigua, Partea a II-a, 62, în PSB, vol. 80, p. 177) 


„(...) Numai El are în Sine stabilitatea neînţeleasă, fără de început, nesfârşită şi 
necuprinsă, din care, prin revărsarea nesfârşit de darnică a bunătăţii, a creat lucrurile 
din nimic şi le-a făcut să subziste, vrând să Se împărtăşească pe Sine tuturor, pe 
măsura lor, şi fiecăruia în parte, fără să Se întineze, dăruind fiecăruia puterea de a fi 
şi de a persista. Aceasta o indică sfântul, dumnezeiescul şi marele Dionisie Areopa- 
gitul zicând că Dumnezeu trebuie propovăduit ca Unul, ca Cel ridicat mai presus de 
toate, ca Cel ce din bunătate a adus la existență toată ordinea celor inteligibile şi fru- 
museţea celor văzute, că Se află pe măsura lor în fiecare dintre făpturi potrivit unei 
rațiuni negrăite a înţelepciunii, fără să fie închis câtuşi de puţin de nici o rațiune şi 
mod. În unele Se află anume printr-o revărsare prisositoare a bunătăţii darnice, în 
altele, în chip moderat, iar în altele întrucât pot doar să-L oglindească întrucâtva (De 
div. nom., cap. 2, par. 1l).” (Sf. Maxim Mărturisitorul, Ambigua, Partea a II-a, 100, 
în PSB, vol. 80, p. 249) 


„(...) Să nu mai îndrăzniți să comparații pe Dumnezeu cu creatura. Fiindcă 
Dumnezeu propriu-zis nu e nici corp, nici necorporal, nici substanţă (ființă), nici 
ceva din cele înţelese sau exprimabile, ca să nu mai înşir toate cele ce urmează. Ci 

El rămâne chiar înțeles, necuprins, şi chiar exprimat, negrăit.” (Sf. Maxim Mărtu- 
risitorul, Epistole, Partea întâi, Ep. 6, în PSB, vol. 82, p. 52) 


Numele „Dumnezeu”518 


„Se numeşte Dumnezeu, pentru că le-a aşezat pe toate pe tăria Lui şi pentru că 
cuvântul Dumnezeu vine de la cuvântul Veerv; iar cuvântul YEew înseamnă: a aler- 
ga, a mişca, a lucra, a hrăni, a purta de grijă, a conduce, a da viață tuturor.” (Teofil 
al Antiohiei, Zei cărți către Autolic, Cartea întâi, IV, în PSB, vol. 2, pp. 375-376) 


„Dumnezeu, Cel ce priveşte şi supraveghează toate, are numele grecesc Theos, 
de la a privi toate.” (Sf. Grigorie de Nyssa, Tâ/cuire amănunțită la Cântarea Cân- 
țărilor, Omilia V, în PSB, vol. 29, p. 175) 


Numele lui Dumnezeu519 


„Nu căutaţi numiri felurite lui Dumnezeu! Dumnezeu este singurul Lui nume. E 
nevoie de nume atunci când, având mai mulţi, trebuie să dăm fiecăruia numirea sa 
după semnele proprii. Pentru Dumnezeu unicul, numele acesta ajunge. Dacă I-aş da 
numele de tată, L-ai crede cu trup omenesc, dacă-L voi numi rege, Îl vei bănui de 
origine pământeană; dacă-l voi spune stăpân, Îl vei socoti sigur muritor. Dă la o 
parte numele ce 1 se adaugă şi-l vei vedea strălucirea. În privinţa aceasta toți sunt de 
acord. Aud poporul ridicând mâinile la cer şi spunând mereu aceleași vorbe: 
Doamne, mare-i Dumnezeu, Dumnezeu este adevărat, sau Dac-o vrea Dumnezeu.” 
(Minucius Felix, Dialogul Octavius, XIX, în PSB, vol. 3, pp. 371-372) 


„(...) Spune Scriptura: “Iacov L-a întrebat şi I-a zis Lui: Spune-mi numele Tău! 
Și a zis: Pentru ce Mă întrebi de numele Meu?" (Fac. 32, 29). Dumnezeu nu i-a spus 
numele, pentru că păstra numele Său cel nou pentru poporul cel nou, pentru prunc. 
Da, Domnul Dumnezeu era încă fără nume, că nu Se făcuse om. Cu toate acestea, 
“Iacov a chemat numele locului aceluia: Vederea lui Dumnezeu; că am văzut, a spus 
el, pe Dumnezeu faţă către faţă şi s-a mântuit sufleul meu” (Fac. 32, 30). Faţă a lui 
Dumnezeu este Cuvântul; prin El Dumnezeu este pus în lumină şi cunoscut. Că 
Iacov atunci a primit numele de Israel, când a văzut pe Domnul Dumnezeu (Fac. 32, 
28). Acesta este Dumnezeu, Cuvântul, Pedagogul, Cel Care i-a spus iarăşi mai târ- 
ziu lui lacov: Să nu te temi a te cobori în Egipt (Fac. 46, 3).” (Clement Alexandri- 
nul, Pedagogul, Cartea întâi, cap. 7, 57.1-57.3, în PSB, vol. 4, p. 199) 


518. Expresia Dumnezeu nu este numele ființei sau existenței Sale şi nici nu este cu putință de a găsi un nume pro- 
priu al Acelei Fiinţe. Cf. Sf. loan Gură de Aur, Comentarii la Epistola către Evrei, Omilia III. Acest text este foarte aproape 
de ccea ce scrie Dionisie Pseudo-Areopagitul într-una din operele sale şi anume că Dumnezeu nu poate fi nici definit, nici 
limitat de imaginile create, și însăşi noţiunea de Dumnezeu este relativă, deoarece ea se referă la legătura Lui cu creaţia, 
nu la misterul ființei Sale transcendente, adică la esența supraesențială (Despre ierarhia cerească, 15, 2) — n.a. 

519. “Nimic nu este egal cu numele lui Dumnezeu; acesta pretutindeni este minunal. Numele Tău este ca o mireas- 
mă vărsată (Cânt. Cânt. 1, 2). Aşa că cel ce pronunţă numele Lui se umple imediat de mireasmă bine mirositoare. (Sf. 
loan Gură de Aur, Comentariile Epistolei către Coloseni, Omilia XIX). Oamenii L-au numit pe Dumnezeu prin mijlocirea 
unor numeroase atribute. Dar Dumnezeu, când S-a numit odată pe Sine, a zis: „Eu sunt Cel ce sunt”. Şi a adăugat: Vei 
răspunde fiilor lui Israel: Cel ce Se numeşte pe Sine: „Eu sunt”, m-a trimis la voi (leş.3, 14). Rezultă deci că, dincolo de 
atributele date de oameni lui Dumnezeu, se cuvine ca noi să dăm lui Dumnezeu cu prioritate numele pe care şi L-a dat 
El însuşi: “Eu sunt Cel ce sunt", acesta fiind deci numele prin excelență al lui Dumnezeu. Deci atributul esenţial al Lui 
este: Cel cc este, căci El este Prezentul, fiind prezent pretutindeni, nespaţial, atemporal şi necuprins — n.a. 

„Se zice că numele lui Dumnezeu este sfânt; negreșit nu pentru că ar avea în sila- 
bele numelui o putere sfințitoare, ci pentru că orice însuşire a lui Dumnezeu şi orice 
idee, care este gândită în chip deosebit despre EI, este sfântă şi curată.” (Sf. Vasile cel 
Mare, Omilii la Psalmi, Omilia la Psalmul XXXII, X, în PSB, vol. 17, p. 260) 


„Scriptura inspirată de Dumnezeu foloseşte după trebuință mai multe nume şi 
cuvinte ca să prezinte o parte a slavei dumnezeieşti; şi aceasta în mod obscur.” (Sf. 
Vasile cel Mare, "Cuvânt despre credință", cap. 3, în PSB, vol. 18,p. 91) 


„(...) Dumnezeiescul Iacob a fost binecuvântat, dar s-a şi rugat, zicând: "Arată-mi 
numele Tău. Și a zis: Pentru ce Mă întrebi de numele Meu?" (Fac. 32, 29). Nu-şi 
spune Dumnezeu numele, arătând prin aceasta ce este după fire. Un nume particu- 
lar dat lui Dumnezeu, ca omului, nu ar fi al lui Dumnezeu. Dar El se numeşte mul- 
tiplu din cele ce sunt. Căci se numeşte /umină, viață, putere, adevăr, Unul-Născut, 
strălucire, pecetea Celui ce L-a născut, milă şi înțelepciune, dreptate şi răscum- 
părare520. 

Înţelegând deci iarăşi fericitul Iacob că Dumnezeu este Cel căruia nu I se potri- 
veşte nici un nume particular, a chemat numele locului acela Vederea lui Dumnezeu. 
Căci am văzut, zice, pe Dumnezeu faţă către față şi s-a mântuit sufletul meu (Fac. 
32, 30). (Sf. Chiril al Alexandriei, G/afire la Facere, Cartea a V-a, 4, în PSB, vol. 
39, p. 184) 


Numirile atribuite de noi lui Dumnezeu52! 


„Părintele universului, fiind nenăscut, nu are nici un nume pozitiv, căci acela 
căruia i se dă un nume oarecare, trebuie să aibă pe cineva mai în vârstă ca el, care 
să-i dea acest nume. Cuvintele de: Părinte, Dumnezeu, Ziditor, Domn şi Stăpân nu 
sunt propriu-zis nume, ci numai moduri de adresare, care provin de pe urma bine- 
facerilor şi lucrărilor Lui. lar Fiul Său, Care singur este numit în chip propriu Fiu, 
Cuvântul, Care a fost împreună cu EI şi S-a născut mai înainte de toate celelalte făp- 
turi şi prin Care, la început, a zidit şi a împodobit toate, se numeşte Hristos pentru 
faptul că este uns şi că Dumnezeu a împodobit toate prin El. Cuvântul acesta îşi are 
şi el un sens deopotrivă de necunoscut, după cum şi cuvântul Dumnezeu nu este un 
nume, ci o idee înnăscută în firea oamenilor, despre ceva cu totul greu de explicat. 
Numai cuvântul lisus este un nume şi de om şi de mântuitor.” (Sf. Iustin Martirul şi 
Filozoful, Apologia a doua în favoarea creştinilor, VI, în PSB, vol. 2, p. 107) 


520. Tâlcuirea Pr. D. Stăniloae: "Toate fiind de la Dumnezeu, numele tuturor I se cuvin Lui, ca avându-şi temelia 
în E]. Dacă 1 S-ar da un nume particular deosebit de al altora, s-ar mărgini înţelesului Lui. Dar aceasta nu înseamnă că El 
se confundă cu toate. Şi că propriu-zis toate numele lor sunt ale Lui. Ele le au numai ca reflexe particulare ale totalităţii 
care este EI". (n. 310 bis, p. 184) 

521. "Toate numirile pe care I le dăm lui Dumnezeu nu se referă la fiinţa Lui, care e mai presus de înțelesul oricărui 
nume, ci la lucrările Lui care vin în lume: numirile /umină, viață, înțelepciune, Dumnezeu, nu exprimă ascunsul ființei, 
ci puterile şi lucrările de viață născătoare, îndumnezeitoare, care coboară la noi. Numele nediferenţiate — spune Pseudo- 
Dionisie Areopagitul în Despre numele divine — se referă la întreaga Dumnezeire ca: supra-bun, supra-dumnezeiesc, 
supra-esenţial, supra-vital, supra-înţelept, ş.a.m.d. De asemenea, numirile de 7ară, Fiu şi Duh nu pot fi schimbate (unul 
în locul altuia), nici luate în comun. — PG, III, col. 640C. Conform Sfântului Grigorie Palama, această Fiinţă supraființială 
e fără nume, ca una ce e mai presus de orice nume. Chiar şi numirile pe care şi le-a dat Domnul însuși: „Eu sunt Cel ce 
sunt”, „Dumnezeu ”, ,, lumina”, „adevărul şi „viaţa“, numiri pe care teologii le atribuie prin excelenţă dumnezeirii celei 
mai presus dumnezeire, şi acestea sunt nume de lucrări (Apologie mai extinsă, în Viața şi învățătura Sfântului Grigorie 
Palama, trad. Pr. Prof. Dr. Dumitru Stăniloae, Ed. Scripta, 1993, p. 223). Numele ce se dau lui Dumnezeu exprimă doar 
atributele Lui şi nu pe EI, cauza a toate şi mai presus de toate - n.a. 

„(-..) Se mai numeşte de către Duhul Sfânt şi Slavă a Domnului (leş. 16, 7), alte- 
ori Fiu (Ps. 2, 7), alteori Inţelepciune (Pilde, cap. 8 şi urm.), alteori înger, alteori 
Dumnezeu, alteori Domn şi Cuvânt (Ps. 32, 6; 106, 20) şi alteori Se numeşte pe Sine 
Conducător principal de oaste (los. 5, 13-14) atunci când S-a arătat în chip de om 
lui Iosua Navi. Căci întotdeauna El îşi are numirea după felul cum slujeşte voinţei 
părinteşti şi din aceea că este născut din Tatăl, prin voință.” (Sf. Iustin Martirul şi 
Filozoful, Dialogul cu iudeul Tryfon, Partea întâi, LXI, în PSB, vol. 2, p. 213) 


„De-aş spune că e lumină, vorbesc de o făptură a Lui; de-aş spune că e Cuvânt, 
vorbesc de începutul creaţiei Lui; de-aş spune că e minte, vorbesc de gândirea Lui; 
de-aş spune că e duh, vorbesc de suflarea Sa; de-aş spune că e înţelepciune, vorbesc 
de o odraslă a Sa; de-aş spune că e tărie, vorbesc de stăpânirea Sa; de-aş spune că e 
putere, vorbesc de lucrarea Lui; de-aş spune că e purtare de grijă, vorbesc de bună- 
tatea Lui; de-aş spune că e împărăție, vorbesc de slava Lui; de-aş spune că e domn, 
vorbesc de El ca judecător; de-aş spune că e judecător, vorbesc de dreptatea Lui; 
de-aş spune că e Tată, vorbesc de toate câte le are; de-aş spune că e foc, vorbesc de 
mânia Lui.” (Teofil al Antiohiei, 7rei cărți către Autolic, Cartea întâi, III, în PSB, 
VOL Za Pa) 


„Este Domn, pentru că domneşte peste toate; este Tată, pentru că EI este înainte 
de toate; este creator şi făcător, pentru că este ziditorul și făcătorul universului; este 
foarte înalt, pentru că este mai presus de toate; este atotţiitor, pentru că ţine şi 
cuprinde totul.” (Teofil al Antiohiei, 7rei cărți către Autolic, Cartea întâi, IV, în PSB, 
vol. 2, pp. 375-376) 


„Dacă-l dăm lui Dumnezeu un nume, apoi numele acesta nu-l este propriu, fie 
de-L numim Unul, sau Bun, sau Minte, sau Însăși Existenţa, sau Dumnezeu, sau 
Creator, sau Domn; nu rostim numele acesta ca fiind numele lui Dumnezeu; ci, din 
pricina încurcăturii în care ne găsim, folosim pentru Dumnezeu nume frumoase, 
pentru ca mintea noastră să se sprijine pe ele şi să nu rătăcească la alte numiri. 
Fiecare din aceste nume, luat separat, nu arată ființa lui Dumnezeu, ci toate la un loc 
arată puterea Celui Atotputernic; că numele pe care I le dăm lui Dumnezeu sunt sau 
cuvinte care ne arată însuşirile Lui, sau cuvinte care arată relaţiile dintre ele; dar nici 
unul din ele nu ne spune ce este Dumnezeu.” (Clement Alexandrinul, Srromatele, V, 
cap. 12, 82.1-82.2, în PSB, vol. 5, pp. 357-358) 


„Mai trebuie făcută şi altă distincție, de astă dată, în legătură cu altă afirmaţie a 
lui Celsus, şi anume că lui Dumnezeu nu 1 se poate da nici un nume522. Dacă prin 
această afirmaţie el înțelege că nici unul dintre cuvintele sau expresiile omeneşti nu 
pot să prezinte însuşirile particulare ale lui Dumnezeu, atunci pune adevărul, întru- 
cât această afirmaţie s-ar putea aplica şi la alte multe calităţi care nu pot fi numite! 
Cine poate să distingă prin numiri precise deosebirea de calitate între dulceaţa unei 
smochine şi cea a unei curmale? Şi cine poate să prezinte prin diferite numiri cali- 
tatea proprie fiecărui lucru? Aşadar, nu este de mirare că în înţelesul acesta Dum- 
nezeu nu poate fi numit. Dar dacă luăm în considerare faptul că Dumnezeu totuşi 
poate fi numit, înțelegând prin aceasta că este cu putință să arătăm prin nume ceva 
din calitățile Sale, cu scopul de a povăţui pe ascultător şi a-l face să înțeleagă însu- 


522. Tâlcuirea Pr. T. Bodogae: "Cuvintele: Părinte, Dumnezeu, Ziditor, Domn şi Stăpân, nu sunt propriu-zis nume, 
ci numai moduri de adresare, care provin de pe urma binefacerilor şi lucrărilor lui Dumnezeu", n. 277, p. 427. 


“A 

şirile lui Dumnezeu, pe cât poate să cuprindă din ele firea omenească, atunci nu este 
fără rost să spun că Dumnezeu poate fi numit. La fel distingem două înţelesuri în 
cuvintele: Dumnezeu nu suferă nici o micşorare, pe care noi am putea-o numi. Şi este 
adevărat că Dumnezeu este în afară de orice patimă.” (Origen, Contra lui Celsus, 
Cartea a VI-a, cap. 65, în PSB, vol. 9, p. 427) 


„Fiind întrebat (Sfântul Attalus — n.n.) ce nume are Dumnezeu, el a răspuns: 
Dumnezeu nu are nume, ca omul.” (Actele martirice, Martiri de la Lyon, I, 52, în 
PSB, vol. 11, p. 76) 


„Spune-mi, Cel pe care L-a iubit sufletul meu. Căci aşa te numesc, fiindcă nu- 
mele Tău e mai presus de tot numele şi-i negrăit şi necuprins de către toată firea 
cuvântătoare. Deci numele care face cunoscută bunătatea Ta e iubirea sufletului meu 
față de Tine523.” (Sf. Grigorie de Nyssa, Tâlcuire amănunțită la Cântarea Cân- 
tărilor, Omilia II, în PSB, vol. 29, p. 137) 


„L-am chemat pe nume, pe cât îmi era cu putinţă să găsesc un nume pentru Cel 
nenumit. Dar nu există vreunul care să atingă cu înțelesul lui pe Cel căutat524.” (Sf. 
Grigorie de Nyssa, Tâ/cuire amănunţită la Cântarea Cântărilor, Omiha VI, în PSB, 
vol. 29, p. 196) 


„Iar Cel ce Se află pururi în afară de orice cugetare prin care poate fi cunoscut, 
cum ar fi cuprins prin înţelesul vreunui nume? De aceea sufletul născoceşte tot felul 
de înţelesuri ale numelor, pentru înfăţişarea binelui negrăit, dar toată puterea de 
tălmăcire a cuvântului e înfrânată şi se dovedeşte mai slabă ca adevărul. Pentru 
aceea zice: eu L-am chemat pe cât am putut, născocind cuvinte care să înfățişeze 
fericirea negrăită. Dar EI era mai mare decăt arătau aceste înţelesuri. E. ceea ce 
face şi marele David, numindu-L. pe Dumnezeu adeseori cu nesfârşite nume şi măr- 
turisind că e înfrânt de adevăr. "7u, zice, ești Dumnezeu îndurat şi milostiv, îndelung 
răbdător şi mult milostiv, adevărat, tărie şi întărire, loc de scăpare, putere, ajutor 
şi sprijinitor, cornul mântuirii” şi cele asemenea. Dar iarăşi mărturiseşte că numele 
Lui nu se cunoaşte în tot pământul dar e minunat. "Cât este de minunat, zice, numele 
Tău în tot pământul" (Ps. 8, 1). Aşa a zis şi către Manoe, cel ce a proorocit despre 
fiul lui, când a fost întrebat despre nume: "Minunat este acesta şi prea mare ca să 
poată fi cuprins de auzul omenesc” (Jud. 13, 18).” (Sf. Grigorie de Nyssa, Tâ/cuire 
amănunțită la Cântarea Cântărilor, Omilha XII, în PSB, vol. 29, p. 278) 


„(...) Zicând (Sf. Apostol Pavel — n.n.) că Hristos este puterea lui Dumnezeu şi 
înțelepciunea lui Dumnezeu. Tot el însă L-a numit şi pace, lumină neapropiată în 
care locuieşte Dumnezeu, sfințenie şi răscumpărare, arhiereu mare şi Paşte, jertfă 
de ispășire a sufletelor. oglindă a slavei şi icoană a ipostasei, făcător al veacurilor, 
mâncare şi băutură duhovnicească, piatră, apă, temelie a credinţei, piatră din capul 


523. TYâlcuirea Pr. D. Stăniloae: "Nu e nume mai potrivit pentru Dumnezeu Cel necuprins decât: Cel pe care-L 
iubește sufletul meu. EL este Cel vrednic de iubire prin excelență. În iubirea faţă de Dumnezeu nu numai că am numele 
cel mai propriu pentru EI, ci ÎL şi sirat sau simt efectul prezenţei Lui în mine". (n. 54, p. 140). 

524. Tâlcuirea Pr. D. Stăniloae: “"Trăind comuniunea cu Hristos pe întuneric, sufletul simte iubirea Lui, dar nu-L 
poate prinde în formele cugetării. L-a strigat pe nume, dar neavând un nume potrivit pentru EI, Acela n-a răspuns la nici 
un nume, adică omul nu a simţit că Acela se lasă cuprins în vreun nume. Orice nume rămâne gol de El, mai prejos de El; 
numai prin simţirea pusă în nume poți atinge pe Dumnezeu, depăşind prin ea marginile cuvântului”. (n. 129, p.196). 

unghiului, chip al lui Dumnezeu celui nevăzut, Dumnezeu mare, cap al trupului 
Bisericii, întâiul născut al lumii celei noi, începătură a celor adormiți, întâi născut 
din morţi, întâi născut între mulți frați, mijlocitor între Dumnezeu şi oameni, Fiu 
Unul-Născut, încoronat cu slavă şi cu cinste, Dumnezeu al slavei, început al tuturor 
celor ce sunt, iar pe lângă acestea, împărat al dreptăţii şi împărat al tuturor, având 
Stăpânirea împărăției ce nu se poate zugrăvi în cuvinte. Şi multe altele de felul acesta 
a căror mulțime nu este nicidecum uşor de arătat.” (Sf. Grigorie de Nyssa, Despre 
desăvârşire, către monahul Olimpiu, în PSB, vol. 30, p. 456) 


„„Căutând (Sf. Apostol Pavel — n.n.) cum va putea numi aceea ce nu se poate pri- 
cepe cu gândul omenesc, fiindcă nu a găsit un nume mai potrivit pentru tâlcuirea 
celor neînțelese, a numit slavă şi ipostas pe Cel ce se găseşte mai presus de tot 
binele, adică, pe Cel ce nici nu se poate înțelege şi nici nu se poate tâlcui îndeajuns. 
De aceca el a lăsat nenumită Ființa cea mai presus de ființe.” (Sf. Grigorie de Nyssa, 
Despre desăvârşire, către monahul Olimpiu, în PSB, vol. 30, pp. 463-464) 


„Domnul, unul fiind după esenţă, a primit multe nume, în chip figurat, după 
lucrările săvârşite pentru mântuirea oamenilor; astfel, în unele locuri este numit pia- 
tră şi uşă, în altele secure şi cale, vie şi pâine; piatră, pentru puterea lui cea nemă- 
surată; uşă, pentru că este uşa vieții veşnice; secure, pentru că taie rădăcinile răutății; 
cale, pentru că îi conduce pe cei vrednici la cunoaşterea adevărului; vie, pentru că 
rodeşte vinul care veseleşte inima omului; pâine, pentru că hrăneşte inima ființei 
raționale.” (Epistola Sfântului Macarie Egipteanul, în PSB, vol. 34, p. 73) 


„«Eu sunt Dumnezeul tău, Cel ce te-am întărit pe tine şi ţi-am ajutat ţie şi te-am 
asigurat pe tine cu dreapta Mea cea întru dreptate» (Is. 41, 10)525. Deci e obiceiul 
de Dumnezeu insuflatei Scripturi să numească pe Fiul mână.” (Sf. Chiril al Alexan- 
driei, Glafire la Ieşire, Cartea a II-a, 3, în PSB, vol. 39, pp. 325-326) 


„Nu renunțăm să spunem că Fiul este lumina, viața şi înțelepciunea, puterea şi 
celelalte pe lângă acestea. Căci aşa a fost numit de către Scriptura de Dumnezeu 
insuflată. Dar nu închidem în nici una din aceste numiri firea Lui negrăită, ci 
spunem că EI este simplu din conţinuturi diferite şi e ţesut într-unul din toate. Căci 
este simplu şi de o fire unică, dar o mulțime de calități care-i aparțin fiinţial ne con- 
duc ca nişte raze slabe spre contemplarea Lui şi a unei cuprinderi pe măsura noas- 
tră. Dacă deci I se spune pecetea ipostasului Tatălui, cugetă-L totodată existând în 
mod nedespărțit şi unit prin fire şi ca un chip al Celui ce L-a născut. lar când e numit 
şi iradiere a luminii care se difuzează şi străluceşte, să ai în minte şi răspândirea 
oarecum în afară, totală, nedesprinzându-se de ipostasul din care este, dar nici rămâ- 
nând la o concentraţie în acea lumină, ci arătându-Se oarecum spre a subzista de 
Sine şi într-o existenţă proprie. Fiul rămâne intim în firea Tatălui, având-o pe aceasta 
ca rădăcină şi nesuportând nici o tăiere de ea, dar subzistă (are ipostasul Său) în mod 
deosebit şi este Fiu cu adevărat, nu e o pecete neipostaziată, nici o prelungire fără 
subzistență, sau un accident, ca o formă a trupului. Căci fiind viaţa prin fire, cum s-ar 


925. Tâlcuirea Pr. D. Stăniloae: "Fiul nu e numai revelarea înțelepciunii Tatălui, ci şi a puterii Lui lucrătoare, pe 
când Duhul e revelarea bunătăţii şi sfințeniei Lui. Dar Fiul ca Înţelepciunca şi Puterea Tatălui nu e pasiv, ci este El însuși 
Persoană activă. Aceasta se vede şi din expresia lui Isaia, că Dreapta lui Dumnezeu e dreaptă, adică nu lucrează decât 
prin dreapta judecată. Mai mult împlinea cineva printr-o persoană care ține la mine, decât printr-un organ al trupului meu. 
Mai bine lucrează Tatăl prin Fiul, ca Persoană, decât printr-o putere impersonală a Lui”. (n. 581, p. 326). 

înțelege fără să subziste?526 Sau nu L-ai auzit zicând: "Eu sunt Cel ce sunt, acesta 
este numele Meu, şi pomenirea veşnică din neam în neam” (leş. 3, 14, 15)7527 » (Sf. 
Chiril al Alexandriei, Despre Sfânta Treime, Cuvântul V, în PSB, vol. 40, p. 199) 


„„(...) «Dumnezeul nostru este foc mistuitor» (Deut. 4, 24). Dar n-am spune că 
preaînţeleptul, explicând firea lui Dumnezeu, L-a asemănat cu focul, ci L-a numit 
astfel pe Dumnezeu pentru marea Lui ură împotriva răului528.” (Sf. Chiril al 
Alexandriei, Comentariu la Evanghelia Sfântului loan, Cartea a IX-a, în PSB, vol. 
41, p. 852) 


Existenţa lui Dumnezeu 


„(...) Voi nu credeţi, căutând argumente raţionale. Noi însă nu căutăm dovezi "în 
cuvinte convingătoare ale înțelepciunii elineşti” (1 Cor. 2, 4), cum a zis Învățătorul 
nostru, ci suntem convinși prin credinţa care o ia înaintea argumentării raţionale52?. 
Iată sunt de faţă aci unii care sufereau din partea dracilor; sunt unii chinuiți acum de 
dracii care au venit la ei. Punându-i pe ei în mijloc, Antonie a zis: Sau curăţiți-i pe 
aceştia prin silogismele voastre, ori chemând prin orice meşteşug sau vrăjitorie (ma- 
gie) pe idolii voştri, sau, dacă nu puteți, lăsați-vă de lupta voastră împotriva noastră 
şi veţi vedea puterea crucii lui Hristos530. Şi zicând acestea, a chemat pe Hristos, a 
pecetluit pe cei ce pătimeau prin semnul crucii de două şi de trei ori. Şi îndată s-au 
ridicat oamenii cu toții şi mulțumeau Domnului. Şi aşa-zişii filosofi se mirară şi s-au 
umplut cu adevărat de uimire pentru credința lui Antonie şi pentru semnul făcut. lar 
Antonie a zis: Pentru ce vă miraţi de aceasta? Nu noi suntem cei care am făcut-o, 
ci Hristos este cel ce face acestea, prin cei ce cred în El. Credeţi deci şi voi şi veţi 
vedea că nu avem vreun meşteşug de cuvinte, ci credința cea în Hristos, lucrătoare 
prin iubire (Gal. 3, 6). Pe aceasta de veţi avea-o şi voi, nu veți mai căuta dovedire 
prin raționamente, ci veţi socoti îndestulătoare credinţa în Hristos. Acestea au fost 
cuvintele lui Antonie. lar aceia, minunându-se de ele, plecară îmbrățişându-l și 
recunoscând că au avut folos de la el.” (Sf. Atanasie cel Mare, Viaza Cuviosului 
Părintelui nostru Antonie, LXXIX, în PSB, vol. 16, pp. 237-238) 


526. Tâlcuirea Pr. D. Stăniloae: Termenii greceşti hyparxis (existenţă) şi hyphestanai (a subzista) indică ipostasul 
deosebit, dar nu firca deosebită. (n. 286, p. 199). 

527. Tâlcuirea Pr. D. Stăniloae: "Numele cel mai propriu al lui Dumnezeu: Cel ce este. EI este prin Sine şi toate 
neamurile Îl vor şti ca atare”. (n. 287, p. 199). 

528. Tâlcuirea Pr. Stăniloae: "Dumnezeu nu urăște răul în sensul că Se tulbură văzându-l, ci în sensul că nu Se 
bucură când făptura se închide prin lipsa de iubire, sau Se întriszează văzând nenorocirea care-i vine ei din aceasta”. (n. 
1622, p. 852) 

529. Tâlcuirea Pr. D. Stăniloae: "Credinţa e o intuiție anterioară deducției raționale. Aceasta poate aduce şi ea pe 
urmă sprijinul ei. Dar în credinţă e un fel de întâlnire directă cu puterea dumnezeiască, sau cu prezenţa lui Dumnezeu”. 
(n. 60, p. 237). 

530.Tâlcuirea Pr. D. Stăniloae: "Credinţa creştină nu e numai o teorie, ci o legătură cu Dumnezeu cel real şi viu și 
mai presus de legile naturii, deci putând da omului o putere care-l scapă de neajunsurile în care-l ține natura mărginită cu 
legile ci, care duc pe om, printr-un proces inevitabil, la boli şi la moarte. Dumnezeul credinţei creştine e un Dumnezeu 
transcendent naturii şi în acelaşi timp venit din iubire la noi prin întruparea pe veci a Fiului Său ca om, în comuniune cu 
oamenii. Zeii păgâni sunt forțe oarbe ale naturii, care nu ne pot scăpa de legile ei, pentru că n-au nici o putere superioară 
lor şi nici o conştiinţă capabilă de iubire. În crucea lui Hristos s-a arătat iubirea lui Dumnezeu față de noi, dar şi puterea 
Lui, care a învins până şi moartea, cea mai mare neputinţă a naturii. Creştinismul protestant a scos minunile din credința 
creştină, lăsând-o o pură teorie, ca alte sisteme filosofice. Aceasta pentru că a eliminat asceza, sau crucea, din viața creş- 
tină. Dar trebuie întărit duhul şi făcut stăpân al trupului prin înfrânare şi răbdare pentru a se manifesta în om puterea lui 
Hristos”. (n. 61, p. 237). 

„(...) Toate cele ce au existența după Dumnezeu nu o au în mod simplu, ci 
cumva. Şi de aceea nu sunt fără de început. Căci tot ce primeşte raţiunea unui cum, 
deşi este, nu spun cum a fost când nu era. De aceea, spunând că Dumnezeu este, nu 
spun cum este. Şi de aceea şi este şi era le spunem la EI în chip simplu, nedetermi- 
nat şi absolut. Căci dumnezeirea e mai presus de orice cuvânt şi de orice înțeles. De 
aceea nici spunând că este, nu o facem supunându-L categoriei existenţei. Căci este 
izvorul existenței, dar nu existenţa însăşi. Fiindcă e mai presus şi de însăşi existența 
spusă şi gândită în oarecare mod. lar dacă cele ce sunt au existenţa în oarecare mod, 
dar nu simplu, precum trebuie să fie sub unde pentru poziţia şi marginea raţiunilor 
naturale din ele, vor trebui cu siguranță să fie şi sub când pentru începutul lor53l.” 
(Sf. Maxim Mărturisitorul, Ambigua, Partea a II-a, 60, în PSB, vol. 80, p. 173) 


Existenţa lui Dumnezeu -— argumentul istoric 


„„Deci toate cele ce există pe lumea aceasta au, în chip înnăscut, fără să înveţe 
de la cineva532, ideea de Tatăl şi Creatorul universului535; şi au legătură cu toate: 
cele neînsuflețite au raporturi de simpatie cu cele însuflețite; iar dintre cele însu- 
fleţite cele nemuritoare lucrează în fiecare zi; dintre cele muritoare, unele de frică, 
chiar când sunt purtate în pântece de mama lor, altele datorită gândirii lor libere şi 
dintre oameni, toți: şi elinii şi barbarii. Nici un neam de oameni, nici dintre cei care 
lucrează pământul, nici dintre nomazi, dar nici dintre oamenii din oraşe, nu poate 
trăi fără să aibă mai dinainte în suflet credinţa într-o ființă superioară. De aceea, 
orice popor, care locuieşte până la ţinuturile mării spre răsărit şi spre apus, orice 
popor, care locuieşte ținuturile de la miazănoapte şi de la miazăzi, deci toate aceste 
popoare au una şi aceeaşi idee despre Cel care a rânduit conducerea lumii, întrucât 
întreaga Sa lucrare se întinde în chip egal peste tot.” (Clement Alexandrinul, Srro- 
matele, V, cap. 14, 133.7-133.9, în PSB, vol. 5, pp. 384-385) 


„Nepărtinirea lui Dumnezeu (...) nu este mărginită în timp, ci este din veac; nici 
binefacerea lui Dumnezeu n-a început cândva şi nici nu se mărgineşte la anumite 
locuri sau la anumiți oameni; la fel nici facerea Lui de bine nu este parțială. 
Deschideți-mi mie porţile dreptății! Intrând prin ele voi lăuda pe Domnul. Aceasta 
este poarta Domnului, drepții vor intra prin ea (Ps. 117, 19). Barnaba55%, tălmăcind 
cuvântul profetului, adaugă: Dintre multe porți deschise, numai poarta care duce la 
dreptate, este poarta lui Hristos; fericiţi sunt toţi cei care intră prin ea. Acelaşi înţe- 
les îl are şi acel cuvânt profetic: Domnul peste ape multe (Ps. 28, 3); nu numai peste 
felurite testamente, ci şi peste feluri şi feluri de învățături care duc la dreptate, atât 
ale elinilor, cât şi ale barbarilor. Şi David dă lămurit mărturie de adevărul acesta, 
când zice: Să se întoarcă păcătoşii în iad, toate neamurile care uită pe Dumnezeu 
(Ps. 9, 18). Negreşit L-au uitat pe Acela de Care îşi aminteau mai înainte; pe Acela 


531. Tâlcuirea Pr. D. Stăniloae: "Faţă de filosofia care supunea totul categoriei existenței, deci chiar divinitatea, 
sfântul Maxim aşază pe Dumnezeu mai presus și de categoria existenței. Aceasta este cea mai radicală aplicare a teolo- 
giei negative, afirmată dar nu demonstrată de scrierile areopagitice. Tot ce cade sub categoria existenţei cade sub un cum 
al existenţei şi deci e mărginit, pentru că orice fel de cum exclude alte moduri ale lui. De acest cun al oricărei existențe 
țin şi când şi unde, sau timpul şi spațiul, care de asemenea o mărginesc. Ceea ce există cândva are un început şi un sfârşit. 
Ceea ce există undeva nu € infinit. Dumnezeu, necăzând sub categoria existenţei determinate, e mai presus de timp şi de 
spaţiu. El limitează existenţa în timp şi în spaţiu”. (n. 222, p.173). 

532. Platon, Erixias, 398 C. 

533. Idem, Zimeu, 28 C. 

534. Tâlcuirea Pr. D. Fecioru: Clement Romanul, Epistola / către Corinteni, XLVIII, 4, op. cit., p. 71. 

pe Care-L cunoşteau înainte de a-L uita, pe Acela L-au părăsit. Era deci şi la nea- 
muri o cunoaştere obscură despre Dumnezeu.” (Clement Alexandrinul, Srromatele, 
VI, cap. 8, 64.1.-64.6, în PSB, vol. 5, pp. 424-425) 


„Dacă naşterea Domnului n-ar fi fost cu totul cerească şi fericită, dacă ea n-ar 
avea nimic dumnezeiesc şi mai presus de firea omenească, atunci nicidecum n-ar fi 
ajuns să se răspândească învăţătura Sa peste întreg pământul.” (Origen, Din omiliile 
Evangheliei de la Luca, Omilia a VII-a, VI, în PSB, vol. 7, pp. 89-90) 


Existenţa lui Dumnezeu -— argumentul cosmologic 


„Însăşi frumuseţea noastră arată pe Dumnezeu, făcătorul nostru: statura dreap- 
tă, faţa ridicată, ochii aşezaţi în partea de sus a corpului ca nişte observatori şi toate 
celelalte simţuri ca străjile unei cetăţi.” (Minucius Felix, Dialogul Octavius, XVII, 
11, în PSB, vol. 3, p. 368) 


„Cine sunt, după noi, oameni lipsiţi de orizont dacă nu tocmai acei oameni care 
nu pot să-şi înalțe privirea şi să înțeleagă, pornind de la măreţia lumii şi de la fru- 
museţea făpturilor din ea, că ei trebuie să contemple, să admire şi să cinstească 
numai pe Acela care le-a creat.” (Origen, Contra lui Celsus, Cartea a III-a, cap. 77, 
în PSB, vol. 9, p. 225) 


„(...) Ascultându-şi raţiunea şi trecând de la piatră la lemn, chiar de la aur la 
argint, ca cel mai prețios material, ba chiar şi de la frumuseţea lumii, pot să se ridice 
la Creatorul tuturor, Căruia să 1 se încredințeze ca unuia ce singur susţine întreaga 
existență, poate înțelege gândurile tuturor şi poate auzi rugăciunea tuturor.” (Origen, 
Contra lui Celsus, Cartea a IV-a, cap. 26, în PSB, vol. 9, p. 250) 


„(...) Acest spectacol trebuie să fie opera unei puteri divine şi trebuie să existe 
o forță superioară care menţine universul şi pe care noi am putea pe drept s-o numim 
Dumnezeu. Şi gândind la temeinicia pământului, la diversitatea animalelor şi la 
multipla varietate a plantelor, am început să laud pe Creator. Dar spiritul meu nu s-a 
oprit aici, ci am început să mă întreb cine este acesta? Oare, cineva a coexistat tot- 
deauna cu Dumnezeu sau numai Dumnezeu a existat totdeauna, nemaifiind în afara 
Lui nimeni altul? Întâi mi-am zis că nu este corect a zice că un lucru poate veni din 
ncant, deşi această concluzie nu este întru totul imposibilă pentru cei mai mulți, ci 
că tot ceca ce există vine de la Dumnezeu. Apoi, am zis că nu este corect a zice că 
alături de Dumnezeu a mai existat şi un alt principiu, că, din contră, se cuvine să 
susţinem că fiinţele îşi trag originea (doar) de la EI. De acest lucru mă convinsese 
ordinca şi frumuseţea naturii.” (Metodiu de Olimp, Despre liberul arbitru, Il, PSB, 
vol. 10, p. 214) 


„Fiindcă, oare, nu este adevărat că întreaga stihie a pământului pe EI Îl re- 
cunoaşte drept stăpân atunci când, prin roadele şi prin viețuitoarele pe care le poartă 
şi le aduce la lumină, îşi mărturiseşte ascultarea în fața voii Celui Atotputernic? Și 
bogat curgătoarele ape ale râurilor, ca şi susurul nesfârşit, venit din adâncuri, al iz- 
voarelor, Il vădesc pe Cel ce este cauza unei asemenea minunăţii. Tot pe E! ÎI arată 
şi adâncul ţinut în chingile din străfunduri ale mării, ca şi zbuciumul valurilor, atunci 
când se înalță spre cer, umplând pământul de groază, ca apoi — apropiindu-se de 
țărm — potolite de ordinea dumnezeieştii legi, să se chircească! Tot pe El şi stăpânita 


15-Părinţii Bisericii 

şiroire a ploii de iarnă, bubuitul tunetului şi scânteierile fulgerelor, joaca mereu 
înnoită a vântului, goana norilor în înaltul văzduhului; tot pe EI Îl mărturisesc, pen- 
tru toţi cei ce nu sunt în stare să-L vadă cu înşişi ochii lor. 

Soarele, atotstrălucitorul, care străbate prin vremi, numai pe El ÎI ştie de stăpân, 
şi, plecat în faţa voii Lui, nu se încumetă să se abată din cale. Luna — cu lumina ei 
mai palidă decât a soarelui — supusă rânduielilor lui Dumnezeu, în unele răspasuri 
se împuţinează, ca apoi să crească iar la loc. Cerul în frumuseţea sa, scânteind din 
noianul său de stele (care-i străbat în pâlcuri535 şi în bună rânduială, pe acelaşi 
neabătut drum), dă şi el de ştire despre Dăruitorul a toată lumina. Aşadar, toți lumi- 
nătorii cereşti, la semnul şi la cuvântul Lui, se supun împreună aceleiaşi armonii, 
gonind de-a lungul imenselor lor cruguri pe pista din înaltul văzduhului. Alternanţa 
zilei cu noaptea, scurgerea timpului şi schimbările anotimpurilor, ritmurile şi rân- 
duiala întregului univers aduc laudă nemărginit-feluritei înţelepciuni a nemăsuratei 
Lui puteri.” (Eusebiu de Cezareea, Viaţa lui Constantin cel Mare, 4-5, în PSB, vol. 
14, pp. 191-192) 


„(...) Se poate câştiga cunoştinţa despre Dumnezeu și de la cele ce se văd, dat 
fiind că zidirea arată şi proclamă pe Stăpânul şi Făcătorul ei prin rânduiala şi armo- 
nia €i, ca prin nişte litere.” (Sf. Atanasie cel Mare, Cuvânt împotriva elinilor, 
XXXIV, în PSB, vol. 15, p. 69) 


„De fapt, pentru că Dumnezeu este bun şi de-oameni-iubitor şi cu grijă pentru 
sufletele făcute de EI, dar e nevăzut şi de necuprins prin fire şi dincolo de toată fiinţa 
creată şi de aceea neamul omenesc nu poate ajunge uşor la cunoştinţa despre EI, 
pentru că toate sunt create, iar El este necreat, a întocmit creațiunea prin Cuvântul 
Său (prin Rațiunea Sa) astfel ca, deoarece El este prin fire nevăzut, să poată fi 
cunoscut de oameni prin operele Lui. Căci meşterul se cunoaşte de multe ori din 
opere, chiar dacă rămâne nevăzut. Astfel se spune despre sculptorul Fidias că 
operele lui se cunoşteau de privitori ca ale lui chiar când nu era de față Fidias, din 
simetria şi proporţia părților întreolaltă. Aşa se poate cunoaşte din rânduiala lumii 
Dumnezeu, Făcătorul şi Orânduitorul ei, chiar dacă nu se vede cu ochii trupului. 
Căci Dumnezeu nu a abuzat de firea Sa nevăzută — să nu spună cineva aceasta — ca 
să Se lase pe Sine cu desăvârşire necunoscut oamenilor536. Ci precum am zis 
înainte, a rânduit astfel creaţiunea, ca, chiar dacă nu e văzut prin fire, totuşi să fie 
cunoscut prin opera Sa.” (Sf. Atanasie cel Mare, Cuvânt împotriva elinilor. XXXV, 
în PSB, vol. 15, pp. 69-70) 


„Căci cine, văzând mersul în cerc al cerului şi drumul soarelui şi al lunii și pozi- 
țiile şi mişcările celorlalte stele, care sunt opuse şi diferite, dar păstrează în deose- 
birea dintre ele o ordine, nu se gândeşte că ele pe ele se ţin în această rânduială, ci 
altul este Făcătorul şi Orânduitorul lor? Şi cine, văzând soarele răsărind ziua şi luna 
arătându-se noaptea şi scăzând şi împlinindu-se în acelaşi număr egal de zile, și unele 
din stele alergând şi schimbându-şi drumurile în mod diferit, iar altele mişcându-se 
în mod neabătut, n-ar ajunge la gândul că există un Creator care le cârmuiește? (Sf. 
Atanasie cel Mare, Cuvânt împotriva elinilor, XXXV, în PSB, vol. 15, p. 70) 


535. Tâlcuirea Radu Alexandrescu: "Textual: în ordine” (n. tr.). (n. 289, p. 192). 
536. Tâlcuirea Pr. D. Stăniloae: "Nu S-a folosit de firea Sa omenească nevăzută, ca să-i lase pe oameni în necu- 
noștința ei”. (n. 84, p. 70), 

„Cine, văzând cele contrare prin fire, unite şi trăind într-o legătură armonioasă, 
văzând de pildă focul amestecat cu răcoarea şi uscatul cu apa şi acestea neluptându-se 
între ele, ci alcătuind o unitate, ca un singur trup, nu se va gândi că Cel ce le uneşte 
este în afară de ele? Cine, văzând iarna retrăgându-se în fața primăverii şi primăvara 
în faţa verii şi vara în fața toamnei şi că acestea, deşi potrivnice prin fire (căci una 
răcoreşte, alta arde, alta hrăneşte şi iarăşi alta veştejeşte), totuşi slujesc toate în mod 
egal şi nevătămat oamenilor, nu ar înțelege că e Cineva mai mare ca ele, care le ţine 
în unitate şi le cârmuieşte pe toate, chiar dacă nu-L vede? Cine, văzând norii purtați 
de aer şi în nori legată greutatea apelor, nu se va gândi la Cel ce le-a legat şi le-a 
rânduit pe acestea? Sau cine, văzând pământul însuşi, atât de greu prin fire, rezemat 
pe ape şi rămânând nemişcat pe ceea ce se mişcă prin fire, nu va cugeta că e Cineva 
care le-a rânduit şi le-a făcut pe acestea, adică Dumnezeu? Cine, văzând rodirea la 
vreme a pământului şi ploile din cer şi curgerea râurilor şi firea izvoarelor şi 
înmulțirea animalelor prin unirea celor neidentice, şi acestea nesăvârşindu-se pururi, 
ci la timpuri rânduite; şi, în general, cine, văzând rânduiala statornică şi neschim- 
bată, alcătuită din cele neidentice şi contrare, nu se va gândi că există o unică putere 
care a înfăptuit această rânduială şi o cârmuieşte cum e bine, ca să rămână la fel? 
Căci ele n-ar putea coexista şi rămâne aşa prin ele însele, dată fiind opoziţia din fire 
între ele537. Fiindcă apa este prin fire grea şi curgătoare în jos, iar norii sunt uşori şi 
tind în sus; şi totuşi apa mai grea e purtată de nori. Şi iarăşi pământul este foarte 
greu, iar apa, mai uşoară ca el, şi totuşi ceea ce e mai greu e purtat de ceea ce e mai 
uşor şi pământul nu cade în jos, ci rămâne nemişcat. Şi bărbătescul nu e la fel cu 
femeiescul şi totuşi se unesc împreună şi se înfăptuieşte din amândoi naşterea unor 
animale la fel cu ele. Şi, vorbind pe scurt, răcoarea e contrară căldurii şi apa se luptă 
cu uscatul şi totuşi unindu-se nu se opun una alteia, ci prin combinarea lor alcătu- 
iesc un corp şi dau naştere tuturor538. (Sf. Atanasie cel Mare, Cuvânt împotriva eli- 
nilor, XXXVI, în PSB, vol. 15, pp. 70-71) 


„Nu s-ar combina cele ce luptă între ele şi îşi sunt protivnice dacă Cel ce le-a 
unit n-ar fi mai mare și stăpân al lor, dacă elementele nu I s-ar supune, ca nişte 
roabe, Stăpânului. Numai în acest fel elementele nu mai ascultă de firea lor ca să 
lupte împotriva altuia, ci, recunoscând pe Domnul care le-a legat, realizează o ar- 
monie între ele, fiindu-şi prin fire contrare, dar conducându-se în mod armonic prin 
voinţa Celui ce le cârmuieşte. Căci dacă nu s-ar înfăptui prin voința Unuia mai pu- 
ternic combinarea unitară a acestora, cum s-ar combina şi uni ceea ce e greu cu ceea 
ce e uşor: uscatul cu lichidul, linia dreaptă cu cea circulară; focul cu răceala; marea 
cu pământul; soarele cu luna; stelele cu cerul; aerul cu norii, firea fiecăruia fiind 
contrară firii celuilalt? Căci s-ar produce o mare luptă între ele, una arzând, alta 
răcind, ceea ce e greu trăgând în jos, ceea ce e uşor trăgând, dimpotrivă, în sus, 
soarele luminând, aerul întunecând. Ba şi stelele s-ar lupta între ele, pentru că una 
se află într-o poziție inferioară, alta, într-una superioară. Şi noaptea n-ar face loc 


537. Tâlcuirea Pr. D. Stăniloae: "Ordinea lumii arată un creator al ei. E un argument tradițional dezvoltat de stoici 
şi folosit de apologeţi”. (n. 85,p.71). 

538. Tâlcuirea Pr. D. Stăniloae: "Chimia explică astăzi această intercondiționare şi întregire a elementelor, dar 
numai până la un loc. Mai bine-zis descrie empiric manifestarea acestei intercondiționări și întregiri, fără să o explice de 
fapt. În fond este între ele ceva unitar și contrar, care prin echilibrul între ele produc toate formele de individuațiuni. Dar 
nu putem evita întrebarea: cine a orânduit universul astfel ca din forțele şi mişcările contrare să se producă aceste indi- 
viduaţiuni în care e un sens şi totuşi în repetiţia naşterii şi morţii lor lipseşte un sens final? Nimic în natură nu are o pu- 
tere care să domine totul, ci totul se compune din puteri neputincioase, dominatoare şi dominate. Această fire a lor cere 
pc cineva care le domină pe toate și nu e dominat de nimic, care e izvorul a toată puterea şi rațiunea". (n. 86, p. 71). 

zilei, ci ar rămâne mereu opusă ei şi luptând cu ea. Iar petrecându-se lucrurile ast- 
fel, nu s-ar mai vedea o unitate frumoasă (un cosmos), ci un haos (0 acosmie), nu o 
rânduială, ci o neorânduială şi nu o sinteză, ci o anarhie, şi nu măsuri, ci lipsă de 
măsuri. lar prin opoziţia şi lupta între ele, toate s-ar desființa sau ar rămâne numai 
ce e mai tare. Şi aceasta ar arăta iarăşi o neorânduială (acosmie). Căci rămânând nu- 
mai cee mai tare şi lipsindu-se de folosul celorlalte, ar face totul disproporționat, aşa 
cum dacă ar rămâne numai piciorul, sau numai mâna, nu s-ar mai vedea trupul întreg. 
Căci ce lume ar mai fi aceea în care s-ar arăta numai soarele, sau s-ar învârti numai 
luna, sau ar exista numai noaptea, sau numai ziua? Ce fel de armonie s-ar mai păs- 
tra, dacă ar fi numai cerul fără stele, sau numai stelele fără cer? Şi ce folos s-ar mai 
arăta dacă ar fi numai marea, sau dacă pământul s-ar afla fără ape şi fără celelalte 
părți ale zidirii? Cum ar fi apărut şi omul, sau în general vreo vietate pe pământ, 
dacă elementele s-ar fi aflat în luptă între ele şi n-ar fi rămas decât numai cel mai 
puternic dintre ele, care n-ar fi fost suficient pentru alcătuirea corpurilor? Căci nu s-ar 
fi constituit nimic dintre toate numai din căldură sau numai din răcoare, sau numai 
din apă, sau numai din uscat, ci ar fi fost toate în neorânduială şi necompuse. Ba nici 
chiar ceea ce pare a fi mai tare n-ar fi putut exista fără ajutorul celorlalte. Numai aşa 
poate exista şi el. Fiindcă deci nu e o neorânduială, ci o rânduială în toate, şi nu e o 
lipsă de măsură, ci o simetrie, şi nu e un haos, ci un cosmos și o sinteză armonioasă 
a cosmosului, e necesar să cugetăm şi să primim ideea unui stăpân care le adună și 
le ține strânse pe toate şi înfăptuieşte o armonie între ele. Şi deşi nu Se arată ochilor 
sub rânduiala şi armonia celor contrare, e de cugetat Cârmuitorul şi Orânduitorul şi 
Împăratul55. (Sf. Atanasie cel Mare, Cuvânt împotriva elinilor. XXXVII-XXXVIII, 
în PSB, vol. 15, pp. 71-72) 


„„Să luăm ca pildă o cetate constituită din oameni mulți şi feluriţi, mici şi mari, 
bogaţi şi săraci, bătrâni şi tineri, bărbaţi şi femei. Dacă o vedem cârmuită după o 
bună rânduială şi pe cei din ea, deşi feluriţi, trăind în armonie între ei, iar nu pe 
bogaţi opuși celor săraci, sau pe cei mari potrivnici celor mici, sau pe cei tineri con- 
trazicând pe cei bătrâni, ci pe toţi viețuind în pacea respectului reciproc, văzând-o 
astfel, înțelegem numaidecât că buna armonie este susţinută de prezenţa unui câr- 
muitor, chiar dacă nu-l vedem pe el însuşi. Căci neorânduiala este semnul lipsei unei 
conduceri (anarhia). lar rânduiala arată un cârmuitor. La fel, văzând armonia mădu- 
larelor trupului întreolaltă, sau că ochiul nu se luptă cu urechea, nici mâna nu se răs- 
coală împotriva piciorului, ci pe fiecare împlinind o trebuință proprie fără răzvrătire 
împotriva celorlalte, înțelegem din aceasta în chip sigur că este în trup un suflet care 
Je conduce pe acestea, chiar dacă nu-l vedem pe el însuşi. 


539. Tâlcuirea Pr. D. Stăniloae: "Dumnezeu nu Se arată în mod descoperit, căci prin aceasta ne-ar copleşi şi n-am 
fi în stare să ne folosim în mod liber de lume. Dar nu ne-am putea folosi de ea nici dacă ar fi un haos. Dumnezeu Îşi arată 
iubirea Sa față de noi în mod discret, coborâtor la puterea noastră, lăsându-ne să fim stăpâni asupra lumii dăruite nouă de 
EI. N-am putea să o folosim în libertate, nici dacă EI ar fi prezent în mod descoperit, nici dacă ea ar fi un haos, în care 
EI să nu Se străvadă nicidecum. Când Dumnezeu a spus: "Creşteţi şi stăpâniţi pământul”, ne-a dat putinţa de a o stăpâni 
prin libertate şi, prin aceasta, de a creşte liberi în dragostea față de EI. Un tată care ar da fiului spre moştenire nişte lucruri 
haotice, sau l-ar copleşi prin prezenţa lui prea puternică, prea impunătoare, n-ar lăsa fiului putinţa de a creşte în libertate 
şi de a se simți în largul său în prezența lui. Dragostea adevărată este discretă. Ea dă tot ce trebuie celui iubit, dar îi lasă 
şi impresia că lucrarea lui e necesară, sau foarte importantă. Fiul trebuie mai mult să ghicească, din daruri, valoarea și 
iubirea tatălui. Acesta nu trebuie să-l strâmtoreze, să-l priveze de libertate. Dar Dumnezeu e mai mult ca un tată pămân- 
tesc. El nu numai că ne-a dat toate, lăsându-ne ca să le folosim în mod liber, ci le şi ţine în armonie ca să le putem folosi 
şi ne ajută ca să putem scoate folosul cel mai bun din ele, dar şi aceasta o face în mod discret, delicat. În natură e şi luptă, 
dar şi armonie. Sunt de folos şi cele tari şi cele mai slabe". (n. 87, pp. 72-73). 

Aşa, e necesar să vedem în rânduiala şi armonia tuturor pe Dumnezeu, Cârmui- 
torul tuturor, şi, pe Acesta, ca fiind unul şi nu mulți. Căci această rânduială bine 
întocmită şi armonia concordiei tuturor nu ne indică mulți cârmuitori şi conducători 
ai ei, ci pe Cuvântul Cel Unul. Pentru că, dacă ar fi mulți conducătorii creaţiei, nu 
s-ar păstra această rânduială a tuturor, ci ar fi toate în neorânduială, din cauza celor 
mulți. Căci fiecare ar trage toate spre voia sa şi s-ar lupta cu ceilalți. Căci precum 
am spus că credinţa în mulți zei e una cu necredința, aşa este în mod necesar con- 
ducerea de către mulți una cu anarhia. Pentru că acolo unde fiecare se împotriveşte 
conducerii altuia, nu mai este nici un conducător, ci peste toate e stăpână anarhia. 
Iar unde nu e un conducător, e o neorânduială. Şi invers, acolo unde cele multe şi 
felurite sunt cuprinse într-o singură rânduială şi armonie, se arată ca existând un sin- 
gur stăpânitor. Să folosim iarăşi o pildă: dacă aude cineva de departe sunetul unei 
lire, scos din multe coarde, admiră armonia şi simfonia lor, simțind că nu numai cea 
joasă scoate sunetul, nici numai cea ascuţită, nici numai cea de mijloc, ci că toate 
sună împreună, ţinându-se în echilibru. lar din aceasta înțelege că lira nu se mişcă 
de la sine, dar nici nu e lovită de mai mulţi, ci că e un singur cântăreţ care combină 
prin priceperea lui sunetul fiecărei coarde cu al celorlalte într-o simfonie armoni- 
oasă, deşi nu-l vede pe acesta. Tot aşa între rânduiala lumii întregi este o armonie 
universală, în care nu se răzvrătesc nici cele de sus față de cele de jos, nici cele de jos 
față de cele de sus, ci din toate se înfăptuieşte o unică armonie, iar de aci urmează 
că unul este Cârmuitorul şi Impăratul întregii creațiuni, luminând şi mişcând toate 
cu lumina Sa.” (Sf. Atanasie cel Mare, Cuvânt împotriva elinilor, XXXVIII, în PSB, 
vol. 15, pp. 73-74) 


„Căci cum ar fi cunoscut clădirea, sau corabia, sau lira, dacă n-ar fi lucrat un 
meșter de corăbii, dacă n-ar fi clădit un arhitect şi dacă n-ar fi armonizat (lira) un 
muzician?” (Sf. Atanasie cel Mare, Cuvânt împotriva elinilor, XLVII, în PSB, vol. 
15, p. 86) 


„Căci de voieşte cineva să privească la cer, vede orânduirea Lui; de nu poate 
privi la cer, ci se apleacă numai la oameni, vede prin fapte puterea Lui neasemănată 
faţă de oameni şi cunoaşte în oameni pe Dumnezeu Cuvântul. De s-a abătut cineva 
spre draci şi s-a îngrozit de ei, îl vede pe EI alungându-i pe aceia şi înțelege că El 
este Stăpânul lor. De s-a scufundat în firea apelor şi socoteşte că ele sunt dumnezeu, 
cum sc închină egiptenii apei, o vede pe aceasta prefăcută de El şi cunoaşte că Dom- 
nul este Ziditorul lor54%0. lar de se coboară cineva la iad şi acolo se înspăimântă de 
eroii coborâţi acolo, socotiți zei, vede învierea înfăptuită de EI, sau biruinţa asupra 
morții, şi înţelege că şi acolo numai Hristos este Domnul şi Dumnezeul cel adevărat. 
Căci toate părțile zidirii le-a atins Domnul şi pe toate le-a eliberat de toată înşelăciu- 
nea și le-a arătat aşa cum sunt, cum zice Pavel: "Dezbrăcând începătoriile şi stăpă- 
niile le-a biruit pe Cruce" (Col. 2, 15), ca să nu mai poată fi înşelat cineva, ci pretu- 
tindeni să afle pe Cuvântul lui Dumnezeu5*l. Astfel, omul înconjurat de pretutindeni 
şi privind oriunde, adică văzând în cer, în iad, în om, pe pământ dumnezeirea Cu- 


540. Tâlcuirea Pr. D. Stăniloae: "Cuvântul lui Dumnezeu, ca Rațiunea supremă, este prezent în raționalitatea întregii 
zidiri, dar creştinii ÎL cunosc nu ca identic cu ele, ci ca Stăpânul lor. Căci toate | se supun Lui. Acest lucru a devenit cu 
totul clar de când Hristos — Cuvântul întrupat — poruncea forțelor naturii, ca o Persoană care era cunoscută ca fiind 
deosebită de ele, dar Stăpân asupra lor. Aşa a scăpat lumea de idoli ca expresii ale panteismului. Odată întrupat ca om, 
din toate poate lua omul cunoştinţa lui Dumnezeu ca Stăpân al tuturor”. (n. 105, p. 142). 

541. Tâlcuirea Pr. D. Stăniloae: "In sensul acesta toate s-au umplut de cunoştinţa lui Dumnezeu, adică toate fac cunos- 
cut pe Dumnezeu, pentru că Hristos S-a arătat ca Dumnezeu Stăpân al tuturor, mai presus de toate şi neidentificat cu ele. 

vântului, nu mai e amăgit în privinţa lui Dumnezeu, ci numai Lui ] se închină și prin 
El Cunoaşte şi pe Tatăl.” (Sf. Atanasie cel Mare, Tratat despre Intruparea Cuvântu- 
lui şi despre arătarea Lui nouă, prin trup, cap. 6, XLYV, în PSB, vol. 15, pp. 142-143) 


„Dacă te uiţi la cer, spune psalmistul, şi la ordinea din el, cerul îţi este conducă- 
tor credinței; arată în el însuşi pe Meşterul Care l-a făcut. Dacă te uiţi la frumuseţile 
de pe pământ, iarăşi, şi prin ele, ți se măreşte credinţa în Dumnezeu. Că n-am crezut 
în Dumnezeu văzându-L cu ochi trupeşti, ci prin puterea minţii Îl vedem peC8l 
nevăzut din cele văzute. (...) dacă te uiţi bine la piatră, vei vedea că şi ea îţi face do- 
vada Celui Care a făcut-o. Chiar furnica, chiar ţânţarul, chiar albina. Adeseori, chiar 
în lucrurile cele mici se arată înțelepciunea Creatorului.” (Sf. Vasile cel Mare, Omi- 
lii la Psalmi, Omilia la Psalmul XXXII, III, în PSB, vol. 17, pp. 249-250) 


„(...) Chiar existenţa lui Dumnezeu, tot numai din mărturiile operei Sale o 
deducem. După cum, deci, aruncând ochii asupra universului întreg şi fiind atenţi la 
ordinea minunată din el precum şi la binefacerile care s-au revărsat din partea lui 
Dumnezeu asupra vieţii noastre, înțelegem că există deasupra acestui univers o pu- 
tere creatoare care a făcut tot ce există şi care ne poartă de grijă la toți...” (Sf. Gri- 
gorie de Nyssa, Marele cuvânt catehetic sau despre învățământul religios, cap. 12, 
în PSB, vol. 30, pp. 307-308) 


„Când vede cineva o haină, îndată se şi gândeşte la ţesător, iar la vederea unei 
corăbii îi vine în minte meşterul care a alcătuit-o. Tot astfel vederea unei case în- 
dreaptă mintea privitorului spre mâna unui zidar, care a zidit-o. Dar ei, epicureii, 
privesc doar spre lumea văzută, de aceea rămân orbi şi nu văd pe Cel ce se desco- 
peră prin ea.” (Sf. Grigorie de Nyssa, Dialogul despre suflet şi înviere, Preliminarii, 
în PSB, vol. 30, p. 352) 


„Căci din frumuseţea ei (a lumii) sau a făpturilor ei se poate vedea printr-o ase- 
mănare Meşterul şi se poate recunoaşte Acela ca adevărat Dumnezeu, prin Care 
toate s-au făcut şi, făcute fiind, se mântuiesc542.” (Sf. Chiril al Alexandriei, Comen- 
tariu la Evanghelia Sfântului loan, Cartea întâi, cap. 5, în PSB, vol. 41, p. 56) 


„Din mărimea frumuseții făpturilor se contemplă Dumnezeu, Făcătorul lor.” (Sf. 
Chiril al Alexandriei, Comentariu la Evanghelia Sfântului loan, Cartea a III-a, cap. 4, 
în PSB, vol. 41, p. 315) 


„Deci sfinţii — înțelegând astfel creaţiunea şi buna cei întocmire şi proporţia şi 
folosul pe care fiecare parte îl oferă întregului univers şi că desăvârşite sunt toate 
cele create cu înțelepciune şi purtare de grijă, după rațiunea după care au fost cre- 


Până nu Se întrupase Cuvântul ca om, puteau fi identificate toate cu dumnezeu, adică din toate se răspândea amăgirea, 
întunericul, pentru că toate lucrau ca nişte forţe oarbe, care nu vorbeau clar omului. Ele nu mai erau transparente pentru 
Dumnezeu, întrucât Dumnezeu nu-i mai vorbea omului clar prin ele, ca deosebit de ele, şi nu mai lucra asupra lor ca un 
Stăpân al lor. Ştiind prin Hristos că EI este Cuvântul sau Rațiunea dumnezeiască a cărui putere şi ale cărui rațiuni iradi- 
ază în toate, dar El e mai presus de toate, prin El cunoaştem și pe Tatăl Lui ca Dumnezeu personal. (n. 106, p. 142). 

542. Tâlcuirea Pr. D. Stăniloae: "Privind minunăția lumii şi a existenţei ei şi fragilitatea ei, luată în ea însăși, nu se 
poate să nu înțelegem că ea e opera unui Dumnezeu atotputernic, deosebit de ea. Faptul de a nu vedea în ea ultima reali- 
tate nici n-o explică, nici nu-i dă un sens, şi aceasta face din ea un argument pentru existența unui Dumnezeu deosebit de 
ea și infinit mai presus de ea şi atotputernic, ca şi Creator al ei. Odată ce există lumea, aşa cum este: imperfectă, dar şi 
minunată, ea nu poate fi decât de la un Dumnezeu atotputernic. Şi aceasta ne face să vedem şi faptul că numai El o poate 
mântui de mizeriile ei şi, în ultimă instanță, de moarte”. (n. 89, p. 56). 

ate, şi cele ce s-au făcut, că nu e cu putință să fie în alt chip bune, decât aşa cum 
sunt, neavând trebuință de adaos sau de micşorare spre a fi în alt chip bune — au 
cunoscut pe Făcător din făpturile Lui. Apoi privind persistenţa, ordinea şi poziția 
lucrurilor create, rânduiala după care stau toate în specia lor neamestecate şi libere 
de orice confuzie, mişcarea stelelor săvârşită în acelaşi mod neabătându-se nicide- 
cum, niciodată şi ciclul anului care se săvârşeşte regulat prin revenirea lor de la ace- 
laşi la acelaşi loc, egalitatea nopţilor şi zilelor în cursul anului crescând şi micşorân- 
du-se într-o măsură mai mare sau mai mică, au învăţat că Cel pe care L-au cunos- 
cut ca Dumnezeu şi Făcător al tuturor este şi Proniatorul lucrurilor54%.” (Sf. Maxim 
Mărturisitorul, Ambigua, Partea a II-a, 57, în PSB, vol. 80, p. 170) 


„Căci cine, privind frumuseţea şi măreţia făpturilor lui Dumnezeu, nu-L va 
cunoaşte îndată pe EI ca pricinuitor al facerii, ca început și cauză a lucrurilor şi ca 
făcător?544” (Sf. Maxim Mărturisitorul, Ambigua, Partea a II-a, 58, în PSB, vol. 80, 
pp. 170-171) 


Existenţa lui Dumnezeu -— argumentul ontologic 


„(...) Dumnezeu a picurat în toţi oamenii, dar mai ales în cei care se îndelet- 
nicesc cu studiul, o emanaţie divină. Aceasta e pricina că oamenii, chiar fără voia lor, 
mărturisesc că este un Dumnezeu, nepieritor şi necreat, Care este în chip real tot- 
deauna sus, împrejurul bolţii cerului, în postul Său propriu şi personal de observaţie. 

Euripide întreabă: 

Spune-mi ce trebuie să gândesc de Dumnezeu? 

Şi tot el răspunde: 

Este Cel care vede totul, dar nu poate fi văzut”%5.” (Clement Alexandrinul, Cu- 
vânt de îndemn către elini (Protrepticul), cap. 6, 68.2-68.3, în PSB, vol. 4, p. 126) 


„Lăsând la o parte Scripturile, oamenii nu ştiu, din cugetarea lor firească, că 
există Dumnezeu? Ei nu vor putea să spună în ziua aceea (a judecății): N-am ştiut 
că există Dumnezeu. Pentru că tunetele şi fulgerele venite din cer (le spun): Să ştiţi 
că există Dumnezeu, care conduce lumea. Dar ce strigau demonii? 7u eşti Fiul lui 
Dumnezeu. De ce ai venit să ne chinuieşti înainte de vreme? (Mt. 83, 29). Şi în măr- 
turisirile (lor demonii) zic: 7u mă arzi, fu mă arzi.” (Sf. Macarie Egipteanul, Cele 
cincizeci de omilii duhovniceşti, Omilia XII, 9, în PSB, vol. 34, p. 145) 


Existenţa lui Dumnezeu — argumentul teleologic 


„Intră într-o casă şi dacă ai vedea toate curate, ordonate şi împodobite, vei crede, 
de bună seamă, că această casă are un stăpân cu mult mai bun decât ele; tot așa, în 


543. Tâlcuirea Pr. D. Stăniloae: "Contemplaţia naturală este cunoaşterea lui Dumnezeu din creaţiune. Prin una din 
aceste contemplări se cunoaşte Dumnezeu ca făcător, prin alta ca proniator”. (n. 219, p. 170). 

544. Sfinţii Părinți, pornind de la frumuseţea şi armonia creaţiei, au vorbit despre Dumnezeu ca despre sublima şi 
veşnica Frumuseţe. "Toate aceste frumuseți ce vă plac şi care desfătează privirea noastră, sunt create de Dumnezeu. 
Dacă atât de mare este frumuseţea operelor create de E], cu atât mai mult va fi EI însuşi"; cf. Fer. Augustin, Comentar 
la Psalmul 34, 9, PL, XXXVII, col. 1075. Sfântul Ilarie de Pictavium, constată acelaşi lucru: E de trebuință să-L concepi 
pe Dumnezeu ca fiind cel mai frumos din întreaga frumusețe, plecând de la însăşi frumusețea lumii (Despre Treime, |, 7, 
7, PG, X, col. 30C), căci lumea este un poem, cântecul unui artist care ne duce la contemplarea veşnicei Frumuseți. (Fer. 
Augustin, Scrisoarea 138, 5, PL, XXXIII, col. 527)-— n.a. 

545. Euripide, Fragm. 1129. 

această încăpere a lumii, când vezi domnind în cer şi pe pământ grija, ordinea şi 
legea, trebuie să crezi că universul acesta are un stăpân şi un părinte mult mai fru- 
mos chiar decât stelele şi decât fiecare parte a lumii întregi.” (Minucius Felix, Dia- 
logul Octavius, XVIII, 4, în PSB, vol. 3, p. 369) 


Existenţa lui Dumnezeu -— argumentul moral 


„Dacă nu este cineva care să conducă lumea, dacă nu este cineva care să răs- 
plătească după merit cele săvârşite în viaţă, cine-i mai poate împiedica să asuprească 
pe sărac, să ucidă pe orfani, să omoare pe văduvă şi pe străin, să facă orice faptă 
nelegiuită şi să se murdărească cu patimi necurate şi ticăloase şi cu toate poftele 
dobitoceşti?” (Sf. Vasile cel Mare, Omilii şi cuvântări, Omilia a IX-a, |, în PSB, vol. 
17, p. 435) 


Revelația divină 


„Dumnezeu Se descoperă doar celor ce sunt vrednici de El şi gata să-L pri- 
mească...” (Origen, Contra lui Celsus, Cartea a VI-a, cap.4, în PSB, vol. 9, p. 373) 


„În marea Lui dragoste față de oameni, Dumnezeu a descoperit adevărul precum 
şi tot ce poate fi cunoscut despre El nu numai celor care s-au dedicat cu totul 
cunoaşterii lui, ci şi celor străini de credinţa şi de evlavia cea dreaptă. Din nefericire 
unii din cei sortiți de Providența lui Dumnezeu să cunoască adevăruri atât de înalte 
s-au dovedit nevrednici de o astfel de cunoaştere, încât săvârşesc nelegiuiri ținând 
adevărul lui Dumnezeu în robia nedreptăţii, aşa că, cu toată cunoaşterea acestor 
înalte realităţi, ei sunt fără cuvânt de apărare (Rom. 1, 18-20).” (Origen, Contra lui 
Celsus, Cartea a VII-a, cap. 46, în PSB, vol. 9, p. 484) 


„„Cunoştinţa despre credinţa în Dumnezeu şi despre toate adevărurile nu are atâta 
nevoie de învățătura de la oameni, căci are însuşirea de a se face cunoscută prin ca 
însăşi. Ea numai că nu strigă în fiecare zi prin lucruri şi că nu se arată, făcându-se 
mai strălucitoare ca soarele, prin învăţătura lui Hristos546.” (Sf. Atanasie cel Mare, 
Cuvânt împotriva elinilor, |, în PSB, vol. 15, p. 29) 


„(...) Prin amândouă S-a şi descoperit pentru noi ca printr-un văl, spre a nu 
îndrăzni să ne atingem de cele necuprinse cu nevrednicie, prin graiul Scripturii ca 
Cuvânt, iar prin creaţiune ca Ziditor şi Meşter5%7. De aceea cel ce vrea să călăto- 
rească drept şi fără greşeală spre Dumnezeu are nevoie în chip necesar de amân- 


546. Tâlcuirea Pr. D. Stăniloae: "Ea răsărea în noi din privirea lucrurilor, dar se face cunoscută mai luminoasă ca 
soarele prin Hristos. Avem aci afirmată legătura dintre revelaţia naturală nefalsificată şi cea supranaturală. Amândouă ne 
fac cunoscut pe Dumnezeu în mod nemijlocit; sau Dumnezeu se impune minţii noastre în mod direct nu prin învățătura 
sau comunicarea altora. Aceasta înscamnă însă că însuşi sufletul nostru are capacitatea de a-L sesiza prin creaţiune şi în 
Hristos. Totuşi Hristos ne face cunoscut pe Dumnezeu, sau pe Sine însuşi, şi prin luminozitatea învățăturii Sale, sau a evi- 
denței conformităţii Cuvântului Său cu aspirația spre desăvârşire a firii noastre". (n. 1, p. 29). 

547. Tâlcuirea Pr. D. Stăniloae: "Atât cuvintele Scripturii, cât şi formele creaţiunii, pe de o parte acoperă, pe de alta, 
descoperă Rațiunea lor supremă sau creatoare. O acoperă pentru cei ce caută să se apropie cu nevrednicie de cele dum- 
nezeieşti şi o descoperă celor curățiți de patimile care îngustează și strâmbă aspectele lucrurilor. Acestora cuvintele Scrip- 
turii ÎL descoperă pe Dumnezeu sau rațiunea supremă a lor ca şi cuvânt, sau ca ultimul izvor de cuvinte; iar creațiunca, 
ca şi Creator şi Meşter suprem, dar şi în calitate de Cuvânt ce grăieşte creând și lucrând. Cuvintele Scripturii şi creaţiu- 
nii sunt adaptate Raţiunii divine nu numai întrucât prin ele se poate descoperi, ci şi întrucât se poate acoperi; dar întrucât 
se poate acoperi nu total, ci paradoxal, întrucât acoperindu-se prin ele se descoperă şi descoperindu-se se acoperă. E așa 
cum veşmântul făcut pentru corpul omenesc îl şi acoperă, dar îl şi descoperă acoperindu-l. În aceasta stă catafatismul şi 
apofatismul simultan al cunoaşterii lui Dumnezeu. 

două, de cunoştinţa Scripturii în duh şi de contemplaţia naturală a lucrurilor după 
duh, ca cel ce doreşte să devină iubitor desăvârşit al desăvârşitei înțelepciuni să poată 
dovedi că amândouă legile, cea naturală şi cea scrisă, sunt de cinste egală şi învaţă 
aceleaşi lucruri şi nici una nu are mai mult sau mai puţin decât cealaltă5%5.” (Sf. 
Maxim Mărturisitorul, Ambigua, Partea a II-a, 26, în PSB, vol. 80, pp. 126-127) 


„Socotesc că cea dintâi (legea naturală — n.n.), conformându-se mereu, la fel şi 
cât se poate de mult, raţiunii, prin aspectele naturale ale ei înfăţişează țesătura armo- 
nioasă a universului ca pe o carte ce are, drept litere şi silabe, corpurile deosebite şi 
îngroşate prin întâlnirea multor calități, care sunt cele dintâi şi mai apropiate în 
raport cu noi, iar ca cuvinte, calităţile generale care sunt mai departe şi mai subțiri. 
Din acestea, prin citirea lor, se desprinde în chip înţelept Cuvântul (Rațiunea) care 
le conturează şi e conturat în ele în chip negrăit. Acestea ne dau cunoştinţa numai 
că este, nu şi ce este, şi prin combinarea bine-credincioasă a diferitelor chipuri ne ri- 
dică la o idee unică a adevărului ce ni se oferă spre a fi cugetat, pe potriva lor5%, 
prin cele văzute, ca Creator. 

A doua, cunoscută prin învăţătură, sau prin cele grăite (poruncite) în ea, înțe- 
lepţeşte înfățişându-se ca o altă lume constătătoare din cer şi pământ şi din cele din 
mijloc, adică din filosofia morală, naturală şi teologică, vestind puterea negrăită a 
Celui care a grăit550. 


În cuvintele Scripturii, Rațiunea divină se descoperă acoperit, sau se acoperă descoperindu-se ca Raţiune exprimată 
direct sau ca şi Cuvânt. Cuvintele Scripturii nu mai cuprind nişte raţiuni pe care are să le descopere şi să le formuleze ca 
cuvinte omul, cum cuprind lucrurile prin existenţa lor, ci raţiuni formulate şi grăite uman, deci descoperă o Raţiune 
asemenea celei umane, dar mai presus de ea, care cugetă şi grăieşte, Descoperă pe Dumnezeu ca Stăpânitorul şi, în acest 
sens, ca Cuvântul deci şi ca Purtătorul Raţiunii care se potriveşte înțelesurilor cuvintelor ce le pot exprima. Lucrurile exis- 
tente nu arată pe Dumnezeu ca Cel ce a grăit direct, ci ca Cel ce a grăit şi grăicşte lucrând. Lumea văzută e creată de 
Dumnezeu, nu e dintr-o materie de sine existentă, ca la Platon. Şi prin lucruri S-a descoperit Dumnezeu, căci ele sunt 
potrivite să descopere omului sensurile şi intențiile divine ca punți între Dumnezeu și om. Dar în același timp Dumnezeu 
S-a şi acoperit prin ele, căci operele cuiva nu sunt una cu persoana lui, deşi sunt corespunzătoare rațiunii şi puterii lui. în 
faptul că şi cuvintele şi lucrurile create şi folosite de Dumnezeu sunt potrivite omului și sunt înțelese de om stă primej- 
dia de a fi luate de om ca produse de o natură comună cu a lui, nu de Dumnezeu". (n. 132, pp. 126-127). 

548. Tâlcuirea Pr. D. Stăniloae: "Este de remarcat puterea revelatoare egală ce o recunoaşte Sfântul Maxim cuvin- 
telor Scripturii şi creațiunii pentru cei ce le înțeleg în Duh, precum și putinţa lor egală de a se acoperi în obscuritate pen- 
tru cei ce nu le înţeleg în Duh. Aceasta nu înseamnă însă că nu sunt deosebite între ele. Sfântul Maxim pune pe picior de 
egalitate revelaţia lui Dumnezeu prin cuvânt şi cea prin natură. Nu e vorba aci de revelaţia naturală, complet separată de 
orice lucrare a lui Dumnezeu, ci de cunoaşterea lui Dumnezeu din natură tot cu ajutorul Duhului Sfânt, de către omul 
renăscut în Hristos, de către omul care o înţelege în lumina revelaţiei supranaturale. Aceasta e contemplația naturală în 
Duh. E neîndoielnic că această cunoaştere a lui Dumnezeu din creaţie e o întregire a celei prin cuvânt explicit. Cea din 
urmă îndeamnă, de altfel, ea însăși pe om la vederea creaţiunii ca revelație. Cele mai multe din cuvintele Scripturii despre 
Dumnezeu nu s-ar putea înţelege fără existenţa revelaţiei Lui în creație. Dumnezeu grăind Se indică pe Sine ca cel ce a 
făcut şi rânduit toate şi îndeamnă pe om la contemplarea lumii ca să vadă cât de mare e puterea şi de minunată înțelep- 
ciunea Lui. Revelația prin cuvânt presupune lumea ca operă a lui Dumnezeu şi se cere întregită prin luminile ce le oferă 
ea şi presupune capacitatea omului, creat şi el pentru cunoașterea lui Dumnezeu. Puterea creatoare a lui Dumnezeu nu se 
manifestă întreagă în revelaţia prin cuvânt, precum nici cea proniatoare toată, ci deosebit de cuvânt. Dumnezeu nu numai 
că n-ar putea fi cunoscut în întregime numai prin revelaţia prin cuvânt explicit, dar nici n-ar putea fi cunoscut, fără 
premisa actului Său creator şi a actelor Sale proniatoare prin care I-a creat şi îl susține pe om împreună cu lumea, pe omul 
care aude cuvântul şi răspunde, deci fără actele care nu sunt cuvinte spuse de-a gata, ci încorporează o complexitate de 
cuvinte potenţiale lăsate omului spre descifrare, dar, în același timp, acte de înțelegere şi de putere ale omului şi mani- 
festări de putere ale lui Dumnezeu, pentru a se folosi omul de lucrurile create și susținute de puterea lui Dumnezeu şi a 
primi cuvintele Lui”. (n. 133, pp. 127-128). 

549. Tâlcuirea Pr. D. Stăniloae: Universul e comparat cu o carte ce are ca litere şi silabe corpurile constituite prin 
combinarea multor calități, ce ne sunt cele mai apropiate, întrucât ne sunt direct accesibile, ca cuvinte, calitățile generale 
sau comune, mai subţiri și mai depărtate de noi, întrucât avem nevoie de cugetare pentru a ie sesiza. Toate acestea sunt 
expresia unui unic Cuvânt prezent în toate. Dar ele ne fac cunoscut acest Cuvânt numai în faptul că este, nu şi ce este în 
esența Lui. Prin combinarea tuturor chipurilor lumii ne ridicăm la ideea unitară a Adevărului, care ni Se prezintă ca 
Creator al celor văzute. E de menționat însă din nou că A0yog în limba greacă înseamnă nu numai cuvânt, ci şi rațiune; 
formele creaţiei înseamnă nu numai cuvinte, ci şi sensuri, iar Cuvântul cel unic ce se exprimă prin ele este şi Rațiunea 
cea unică ce străbate prin toate”. (n. 134, p. 128). 

550. Tâlcuirea Pr. D. Stăniloae: Dar aşa cum universul creat ne face transparent prin el pe Dumnezeu ca Creatorul 
şi ca Rațiunea cea unică ce se manifestă prin toate rațiunile reprezentate de lucrurile din el, la fel, Sfânta Scriptură, ca un 

Şi arată alternativ că fiecare e una în esenţă cu cealaltă: cea scrisă cu cea natu- 
rală ca potențăS5!, cea naturală iarăşi cu cea scrisă ca deprindere actualizată în vir- 
tute. Şi fiecare descoperă şi acoperă aceeaşi Raţiune: o acoperă prin literă şi prin 
ceea ce se vede, o descoperă prin sensul a ceea ce este nevăzut. Căci precum atunci 
când numim veşminte cuvintele Sfintei Scripturi, iar înțelesurile lor le cugetăm ca 
trupuri ale Raţiunii, prin cele dintâi o acoperim, prin cele de al doilea o descoperim, 
tot aşa când numim chipurile şi figurile văzute ale lucrurilor veşminte, iar rațiunile 
după care acestea au fost făcute le cugetăm ca trupuri, prin cele dintâi o acoperim, 
prin cele din urmă o descoperim. Căci Rațiunea creatoare şi legiferatoare a univer- 
sului, arătându-Se, Se ascunde, fiind după fire nevăzută, şi, fiind ascunsă, Se arată, 
încredințând pe cei înţelepţi că nu e prin fire nesesizabilă552.” (Sf. Maxim Mărturi- 
sitorul, Ambigua, Partea a II-a, 27, în PSB, vol. 80, pp. 127-129) 


„De fapt litera, iubită singură în ea însăşi, obişnuieşte să omoare Rațiunea din 
ea pentru cei ce o iubesc, precum şi frumuseţea făpturilor, dacă nu e privită spre 
slava Făcătorului, obişnuieşte să lipsească pe cei ce o privesc de binecredincioșia 
cea contormă raţiunii53.” (Sf. Maxim Mărturisitorul, Ambigua, Partea a II-a, 27, în 
PSB, vol. 80, p. 129) 


„Socotesc că e necesar ca cei ce sunt raţionali şi prin rațiune tind spre Raţiune 
să se îngrijească de trup, care e cu mult mai bun decât veşmintele, adică de înțe- 
lesurile dumnezeieşti şi înalte ale Sfintei Scripturi şi ale celor ce se văd din crea- 
țiune, ceea ce zice însăşi Rațiunea: 4u nu e sufletul mai mult decât hrana şi trupul 
decât haina? (Mt. 6, 25). Dacă nu facem aceasta vom fi dovediţi odată ca neavând 
NIMIC, ca unii ce ne-am prins de veşminte şi nu am îmbrăţişat Rațiunea care subzistă 
şi tuturor le dă subzistență, asemenea egiptencei care, prinzându-se numai de 
veşmintele lui Iosif, n-a izbutit să se unească cu Iosif cel iubit554%.” (Sf. Maxim Măr- 
turisitorul, Ambigua, Partea a II-a, 27, în PSB, vol. 80, pp. 130-131) 


alt univers, ne face străveziu pe Acelaşi Dumnezeu, dar ca Cel ce a grăit şi grăieşte, deşi EI însuşi rămâne negrăit. Univer- 
sul este o cuvântare încorporată, Sfânta Scriptură este un univers grăit, tălmăcind în cuvinte universul şi pe Creatorul lui. 
Lumea grăită a Sfintei Scripturi constă şi ea, ca şi lumea cuvintelor încorporate, din pământ, din cer şi din cele dintre ele, 
sau din filosofia naturală (care vede sensurile creațiunii), cea morală (care duce de la pământ la Dumnezeu) şi teologia 
(care vorbeşte despre Dumnezeu). (n. 135, p. 128). 

551. Tâlcuirea Pr. D. Stăniloae: "Sfânta Scriptură şi lumea consistentă pot fi considerate şi ca două legi de viață 
dreaptă ce duce spre Dumnezeu sau ca izvoare ale acestor legi ca atare. Dar fiecare din ele se cuprinde în cealaltă sau e 
una cu ea: legea scrisă e implicată ca potenţă în cea naturală, cea naturală e actualizată ca virtute în cea scrisă”. (n. 136, 
p. 128). 

552. Tâlcuirea Pr. D. Stăniloae: Atât Scriptura, cât și lumea acoperă şi descoperă pe Dumnezeu ca aceeaşi Raţiune 
a lor. Scriptura Îl acoperă prin literă, lumea, prin ceea ce e văzut. Pe de altă parte, Scriptura Îl descoperă prin sensurile 
cuvintelor şi lumea, prin cele nevăzute ale ei. Dar descoperirea este şi ea incompletă. Căci dacă literele Scripturii şi cele 
văzute ale lumii sunt veşmintele Raţiunii divine, înțelesurile Scripturii şi cele nevăzute ale lumii nu sunt nici ele decât 
trupurile rațiunii, nu Rațiunea însăşi. (n.s. 137, p. 129). 

553 Tâlcuirea Pr. D. Stăniloae: Dar mai bine este să nu rămânem nici la înțelesurile Scripturii şi la cele ascunse ale 
lumii, pentru a cunoaşte prin ele Rațiunea creatoare, ci să le depășim prin negaţie, pentru a cunoaşte pe aceea ca una ce 
e dincolo de orice înţeles al cuvântului şi de orice lege a creaţiunii. Căci altfel, riscăm să rămânem la litera Scripturii, ca 
iudeii, şi la rațiunea imanentă a creaţiunii, ca elinii, îndumnezeind creațiunea ca ultimii şi litera, ca primii, sau omorând 
ca elinii pe Dumnezeu ca suprema şi adevărata Raţiune a Scripturii şi a creaţiunii, sau ca iudeii pe Dumnezeu venit în 
trup. Căci dacă nu mai cunoaștem Rațiunea mai presus de Scriptură şi de lume, nu mai admitem nici o întrupare a ei, 
adică nu mai considerăm litera şi înțelesurile Scripturii şi formele văzute şi legile raționale ale creaţiunii ca veşminte şi 
trupuri ale Raţiunii supreme, ci ca realități ultime. Prin aceasta omorâm Rațiunea propriu-zisă din ele și nu mai avem o 
credință conformă rațiunii adevărate care caută Rațiunea ultimă a conținutului Scripturii şi a lumii. Prin cuvintele Scrip- 
turii trebuie să se simtă cuvintele sau Cuvântul suprem, iar prin formele şi legile lumii, Creatorul, considerând primele 
ca exprimări ale voii Lui, iar ultimele ca manifestări ale slavei Lui. Scriptura şi lumea au un sens pozitiv, dar numai când 
prima nu e considerată ca produs omenesc, iar lumea, ca realitate ultimă. (n. 138, p. 129). 

554. Tâlcuirea Pr. D. Stăniloae: "Dacă nu depăşim veșmintele, adică literele Scripturii şi aspectele văzute ale creațiu- 
nii, ridicându-ne spre trupurile lor, sau spre înțelesurile Scripturii şi spre raţiunile creațiunii, nu vom izbuti să sesizăm prin 

„(...) Vom cunoaşte şi raţiunile, se înţelege, pe cele din urmă şi accesibile nouă, 
în vederea cărora ne-a fost dată zidirea ca învățătoare; de asemenea cele cinci mo- 
duri ale contemplaţiei adaptate acelora. Prin acestea distingând creaţiunea, sfinții au 
adunat cu evlavie rațiunile tainice din ea, deosebind-o în: substanță, mişcare, dife- 
rență (distincţie), unire şi stabilitate. Dintre acestea, trei au spus că sunt modurile 
contemplaţiei rânduite în chip principal ca povăţuitoare spre cunoştinţa lui Dum- 
nezeu: cel referitor la substanţă, cel referitor la mişcare şi cel referitor la dife- 
rență555. Prin acestea Dumnezeu Se face cunoscut oamenilor care adună din lucruri 
indiciile despre EI ca: Creator, Proniator şi Judecător.” (Sf. Maxim Mărturisitorul, 
Ambigua, Partea a II-a, 28, în PSB, vol. 80, pp. 131-132) 


„Dar poate şi Însuşi Domnul, dacă nu pare unora cuvântul greu de purtat, e 
numit aci de purtătorul-de-Dumnezeu-învăţător, înainte-mergător al Său însuşi, ca 
Cel ce Se descoperă pe Sine, proporţional cu cei ce-L primesc, prin Vechiul şi Noul 
Testament, mergând Însuşi înaintea Sa prin ghicituri, cuvinte şi tipuri şi, prin aces- 
tea, călăuzind spre adevărul din afară de acestea. Aceasta o mărturiseşte Însuşi 
Domnul prin cuvintele Sale, prin care a spus: “încă multe am a vă spune, dar nu le 
puteți purta acum" (In. 16, 12). Prin aceasta a indicat învățătura mai înaltă decât cea 
anterioară, dar inferioară față de cea de după ea, care Ii se va da despre EI prin Duhul 
dumnezeiesc. De aceea cu dreptate a adăugat: "Dar când va veni Acela, Duhul ade- 
vărului, vă va călăuzi pe voi întru tot adevărul” (In. 16, 13). lar în altă parte zice: 
"Iată Eu cu voi sunt în toate zilele până la sfârşitul veacului” (Mt. 28, 26). Aceasta 
nu pentru că după aceea nu va mai fi deloc cu ei, ci pentru că va fi mai mult decât 
Cel mai de jos pe care L-am cunoscut, având să Se facă cunoscut după puterea lor. 
Căci fiind pururea la fel pentru Sine şi neprimind nici o prefacere prin schimbare, 
nici vreo creştere sau micşorare, li Se va face tuturor toate, pentru covârşirea 
bunătăţii: smerit, celor smeriţi, înalt, celor înalți şi Dumnezeu prin fire, celor îndum- 
nezeiți pentru El. Astfel, toate chipurile şi tainele proniei referitoare la om din vea- 
cul de faţă fie ele cât de mari, sunt o anticipare şi o preînchipuire a celor viitoare556. 
Deci şi cuvântul Domnului, pe care îl putem cuprinde acum, comparat cu cel mai 
tainic ce li se va da ucenicilor (sau prima Lui venire, comparată cu cea de-a doua), 
ne apare ca un înainte-mergător al Său. Căci el arată de fapt în sine, dar în chip 
întunecos, după puterea primitorilor, dar nu descoperă acum toate tainele ce le are 


ele Rațiunea divină, sau Cuvântul! atotrevendicator. În cazul acesta nu vom rămâne cu nimic, căci literele Scripturii şi cele 
văzute alc creaţiunii nu au subzistență şi consistență în ele înseși. Numai Rațiunea divină, ca ultim sens şi cuvânt de 
supremă revendicare le dă tuturor subzistență prin comuniunea cu ele. După sfântul Maxim numai în Dumnezeu toate 
cele create îşi capătă sens şi subzistență prin comuniunea cu EI. E o cugetare totală deosebită de cea origenistă, care, des- 
părțind lumea de viaţa în pliroma spiritelor, o golea de o valoare pozitivă”. (n. 141, p. 131). 

555. Tâlcuirea Pr. D. Stăniloae: "Dogmele sunt principiile sau rațiunile generale referitoare la Dumnezeu şi la lu- 
crarea Lui asupra lumii şi a omului. Lor le corespund nişte principii sau nişte rațiuni generale ale creaţiunii. Între ele şi 
dogme există o legătură. Dacă dogmele se referă în mod direct la Dumnezeu, rațiunile generale ale creaţiunii se referă în 
mod indirect, căci ele reflectă ceva din Dumnezeu. Acestea sunt: ființa (substanța), mişcarea, diferența, unirea (com- 
binarea, amestecarea, sinteza), poziţia (stabilitatea). Lor le corespund cinci moduri de cunoaştere superioară perceperii 
prin simţuri”. (n. 143, p. 132). 

556. Tâlcuirea Pr. D. Stăniloae: "Nu numai autorii Vechiului Testament şi propovăduitorii Noului Testament sunt 
înainte-mergătorii Domnului Care Se va arăta în toată slava Lui în veacul viitor, ci şi Însuşi Hristos cel din Evanghelie, 
cunoscut de noi acum, este înainte-mergătorul Său însuşi, sau al arătării Sale întru slava desăvârșită, înainte-mergător şi 
călăuzitor spre Sine. În aceasta constă chemarea Sa de prooroc. Toate chipurile şi tainele prin care S-a arătat în cele două 
Testamente şi prin care lucrează acum, oricât de mari ar fi ele, sunt numai o anticipare şi o preînchipuire a arătării Sale 
viitoare. Căci Domnul Se coboară şi Se înalță de fiecare dată la nivelul celor pe care-i călăuzeşte spre arătarea Sa întru 
slavă. Numai treptat şi după o pregătire treptată poate fi înțeles şi primit de cei ce primesc să intre pe acest drum”. (n. 
292, p. 225). 

în chip tăcut ascunse în sine, pentru faptul că sunt cu totul neînţelese făpturii. Căci 
tot ce cade, cum s-a zis, sub litere şi cuvinte, chiar dacă e inteligibil prin sine şi chiar 
dacă e duhovnicesc, față de ceea ce nu cade deloc sub litere şi rostire, are rolul de glas 
față de cuvântul pur; şi de aceea toate cele grăite de Hristos Dumnezeu ucenicilor, față 
de sensul sau înțelesul negrăit, au fost declarate Ioan sau glas al adevărului de acest 
dumnezeiesc dascăl. El a indicat astfel frumos îşi înţelept harul înainte-mergător prin 
numele celui ce a fost capabil să-l cuprindă şi să-l comunice557.” (Sf. Maxim Mărturi- 
sitorul, Ambigua, Partea a II-a, 83d, în PSB, vol. 80, pp. 224-225) 


„(...) Ascunzându-Se pe Sine pentru noi în chip negrăit în raţiunile lucrurilor, 
Se face cunoscut în chip proporțional prin fiecare din cele văzute ca prin nişte semne 
scrise, întreg, deodată, în toate atotdeplin şi întreg în fiecare şi nemicşorat;, Cel 
nedivers şi pururea la fel, în cele diverse; Cel simplu şi necompus, în cele compuse; 
Cel fără de început, în cele supuse începutului: Cel nevăzut, în cele văzute şi Cel 
nepipăit, în cele pipăite.” (Sf. Maxim Mărturisitorul, Ambigua, Partea a II-a, 98, în 
PSB, vol. 80, p. 247) 


Contemplarea lui Dumnezeu 


„Platon zice (...) că în felul acesta este puterea de a vedea a minţii şi că ea ne-a 
fost dată pentru a putea privi, prin curăţia ei, însăşi fiinţa aceea care este cauza tutu- 
ror celor intelectuale, care nu are culoare, nici formă, nici mărime, nici altceva care 
se poate vedea cu ochiul, ființa aceea, zice tot el, care este mai presus de orice ființă, 
care nu se poate spune, nici povesti şi care este numai frumuseţe şi bunătate, găsin- 
du-se deodată în sufletele cele bune de la natură, printr-o înrudire oarecare şi prin 
iubirea lor de a o vedea.” (Sf. Iustin Martirul şi Filozoful, Dialogul cu iudeul Tryfon, 
Partea întâi, IV, în PSB, vol. 2, p. 124) 


„(...) Cuvântul lui Dumnezeu izgoneşte vorbăria deşartă şi hotărăște să ne însu- 
şim contemplaţia, care întăreşte credinţa.” (Clement Alexandrinul, Stromatele, |, 
cap. ll, 51.4, în PSB, vol. 5, p. 40) 


LU 


„(...) Dumnezeiescul apostol scrie despre noi: "Că vedem acum ca prin oglindă 
(| Cor. 13, 12); că ne cunoaştem pe noi înşine aşa cum ne cunoaştem chipul când 
este reflectat de oglindă; tot aşa contemplăm, atât cât ne este cu putință, cauza crea- 
toare din ceea ce este dumnezeiesc în noi.” (Clement Alexandrinul, Srromatele, 1, 
cap. 19, 94.4, în PSB, vol. 5, p. 67) 


„ŞI, după învățătura lui lisus, nădăjduim să încapă în noi râuri de contemplaţie 
şi să fim împreună cu ceea ce Scriptura numeşte "apele cele mai presus de ceruri, 
care laudă numele Domnului" (In. 7, 31; Ps. 148, 4-6).” (Origen, Contra lui Celsus, 
Cartea a VI-a, cap. 20, în PSB, vol. 9, p. 387) 


557. Tâlcuirea Pr. D. "Stăniloae: Distincția pe care o face Sfântul Maxim între g/as şi adevăr, considerând glasul ca 
înainte-mergător al adevărului, ne îndreptățeşte să constatăm că rațiunile implică în concepția lui şi sensul de cuvinte 
comunicate de glasul care totdeauna e al unei persoane. Chiar când conţinutul rațiunilor sau al cuvintelor spuse nu e 
deplin clar, sesizăm realitatea persoanei care le comunică. Astfel în revelația înainte-mergătoare a Vechiului şi Noului 
Testament, deşi nu avem decât în mod neclar înțelesul bunătăților viitoare, sau pe Hristos ce Se va arăta deplin la a doua 
venire, sesizăm în mod clar glasul sau actul Lui personal de comunicare, unit cu cel ce comunică ca glas al Lui". (n. 293, 
pp. 225-226). 

„Ajutaţi de o putere iluminatoare, contemplăm frumuseţea lui Dumnezeu Celui 
nevăzut şi de la Acesta ne ridicăm (cu ochii minţii) la spectacolul răpitor al arheti- 
pului, Duhul cunoaşterii este undeva de față. Duhul Sfânt dă celor ce iubesc ade- 
vărul puterea de a contempla chipul, nu le arată din afară chipul, ci îi conduce să-l 
cunoască prin (intermediul vieţii) în EI”. (Sf. Vasile cel Mare, Despre Sfântul Duh, 
cap. 18, în PSB, vol. 12, pp. 61-62) 


„Cum trebuie să-L socotim şi cum să-L cinstim după cuviință pe Cel pe Care lu- 
mea nu-L încape și numai sfinţii Il contemplă, datorită curăției inimii lor?” (Sf. Va- 
sile cel Mare, Despre Sfântul Duh, cap. 22, în PSB, vol. 12, p. 69) 


„Când înalţi, deci, privirea şi priveşti frumuseţea, măreția şi folosul cerului, 
urcă-te atunci de la cer la Creator — aşa precum spunea un înțelept: "Din măreția şi 
frumuseţea făpturilor se cunoaşte în chip asemănător Făcătorul" (Înţel. Sol. 13, 5) 
— şi vezi şi din crearea acestor stihii cât e de mare puterea Stăpânului tău! Un om cu 
suflet ales, dacă ar vrea să cerceteze pe fiecare din cele văzute — dar pentru ce spun 
eu pe fiecare din cele văzute? — dacă ar vrea să cerceteze bine trupul lui, va vedea 
chiar în cele mai mici organe ale trupului lui puterea nespusă şi nepovestită a lui 
Dumnezeu. Dacă aceste lucruri văzute sunt îndestulătoare să ne arate măreţia puterii 
Creatorului, ei bine, dacă te-ai urca la puterile cele nevăzute, dacă ai înălța gândul 
nostru la oştile îngerilor, ale arhanghelilor, ale puterilor celor de sus, ale tronurilor, 
ale domniilor, ale începătoriilor, ale stăpâniilor, ale heruvimilor, ale serafimilor, care 
minte, care cuvânt ar fi în stare să ne spună măreţia Lui nepovestită?” (Sf. loan Gură 
de Aur, Omilii la Facere, Omilia IV, V, în PSB, vol. 21, p. 62) 


„Ai văzut că Scriptura spune că Dumnezeu, la fiecare creaţie, a lăudat ceea ce a 
creat? Aceasta, pentru că mai târziu omenirea, instruită de aceste cuvinte, să se urce 
cu mintea de la creaturi la Creator. Dacă făpturile lui Dumnezeu sunt de aşa fel încât 
depăşesc firea omenească şi nimeni nu le poate lăuda după vrednicie, ce mai poți 
spune de Creatorul lor?” (Sf. loan Gură de Aur, Omilii la Facere, Omilia V, V, în 
PSB, vol. 21, pp. 73-74) 


„Privind cerul, te minunezi de frumuseţea lui, de felurimea stelelor, de covârşi- 
toarea lui strălucire! Dar nu te opri aici, ci du-te cu mintea la Creatorul lor! Te 
uimeşte iarăşi lumina soarelui, te minunezi când vezi cât ți-i de folos şi-i admiri fru- 
musețea lui când vezi că razele lui îţi luminează fața? Dar nu te opri aici, ci gân- 
deşte-te că, dacă făptura aceasta este atât de frumoasă şi de minunată, încât depă- 
şeşte orice minte omenească, apoi cât de frumos şi de minunat trebuie să fie Cel ce 
a adus-o la ființă numai prin poruncă şi cuvânt! La fel gândeşte şi despre pământ. 
Când îl vezi împodobit cu flori, ca şi cum ar fi împodobit cu o haină înflorată, când 
vezi că se aşterne pe toată faţa lui covorul de verdeață, nu te gândi că prin puterea 
pământului s-au născut din el acestea, nici la ajutorul soarelui sau al lunii, ci gândeşte 
cu cap şi judecată că, chiar înainte de crearea acestora, a spus Dumnezeu atât: “Să 
răsară pământul iarbă verde" (Fac. |, 11) şi îndată s-a împodobit fața pământului. 

Dacă vom frământa în mintea noastră în fiecare zi aceste gânduri, vom fi nişte 
oameni înţelepţi şi vom înălța Stăpânului cuvenita doxologie, dar mai bine spus, 
doxologia cea după putere.” (Sf. loan Gură de Aur, Omilii la Facere, Omilia VI, VI, 
în PSB, vol. 21, pp. 85-86) 

„Căci nici vederea (contemplaţia) nu desăvârșeşte sufletul prin sine, de nu vor 
fi de faţă şi faptele, prin care se agoniseşte viaţa morală ...” (Sf. Grigorie de Nyssa, 
Tâlcuire amănunţită la Cântarea Cântărilor, Omilia a XIII-a, în PSB, vol. 29, 
p. 296) 


„Marta, pe când slujea cu multă pietate, grijă şi osteneală, văzând că singură nu 
poate face faţă unei sarcini aşa de mari, a cerut de la Domnul ajutorul surorii sale 
zicând: “Nu vezi că sora mea m-a lăsat să slujesc singură? Spune-i să mă ajute!” 
Ea îşi chema sora la un lucru lăudabil, nu fără însemnătate: şi totuşi, iată ce răspuns 
i-a dat Domnul: "Marto, Marto, de prea multe lucruri te îngrijeşti şi te ocupi; dar 
este nevoie de puține, sau chiar numai de unul. Maria şi-a ales partea bună, care 
nu se va lua de la ea”. Vedeţi dar, Domnul a socotit ca temei al bunului principal 
teoria, ceea ce însemnează contemplaţia divină. De aci rezultă că, oricât ni s-ar pă- 
rea de necesare şi de utile celelalte virtuţi, trebuie să le socotim totuşi secundare, 
pentru că toate sunt subordonate acesteia din urmă. Când zice Domnul: “De prea 
multe lucruri te îngrijeşti şi te ocupi, dar este nevoie de puţine, sau chiar numai de 
unul”, înseamnă că EI a considerat ca bun suprem nu partea practică, oricât ar fi de 
lăudabilă şi de plină de roade, ci contemplaţia divină, care într-adevăr este simplă şi 
unică, adică acea teorie, care este păstrată mai întâi în atenţia câtorva oameni sfinţi. 
De la contemplarea acestora coborându-se, cel ce vrea să înainteze va ajunge şi la 
ceea ce este unic, adică la contemplarea lui Dumnezeu, cu ajutorul acestuia putând 
să se înalțe mai presus de faptele şi slujbele sfinţilor, împărtăşindu-se numai din fru- 
museţea şi cunoaşterea lui Dumnezeu Cel unic. "Maria şi-a ales partea bună, care 
nu se va lua de la ea”. Şi această observaţie trebuie s-o privim cu atenţie. Când zice: 
"Maria partea bună și-a ales", deşi despre Marta tace şi nu pare a o dojeni, lăudând-o 
totuşi pe cea dintâi, reiese că o consideră inferioară pe aceasta din urmă. De aseme- 
nea, când spune: care nu se va lua de la ea, arată că partea acesteia (a Martei — n.a.) 
îi va putea fi luată (căci ajutorul trupesc nu poate rămâne permanent cu omul), dar 
ne învaţă că slujba celei dintâi nu se poate sfârşi niciodată.” (Sf. loan Casian, Con- 
vorbiri duhovniceşti, Partea întâi, „Întâia convorbire cu Părintele Moise”, cap. 8, 2-4, 
în PSB, vol. 57, pp. 312-313) 


„Ghermanus: Dar cine, câtă vreme trăieşte în trup, va putea fi întotdeauna de- 
dicat acestei contemplări divine, încât să nu se gândească la întâlnirea cu un frate, 
la vizitarea unui infirm, la lucrul mâinilor, la omenia pe care trebuie s-o arate faţă 
de călători, sau față de cei ce vin să-l vadă? Cine este scutit de grijile impuse de pro- 
priul său corp? Dorim să fim învăţaţi în ce chip şi pe ce cale poate mintea să fie 
împreună cu Dumnezeu Cel nevăzut şi necuprins. 

Moise: Nu este cu putință omului, câtă vreme el trăieşte în trup, să fie în perma- 
nentă contemplare a lui Dumnezeu, aşa cum spuneţi voi. Dar suntem datori să ştim 
încotro trebuie să ne fie încordate gândurile, în ce direcție trebuie să ne îndreptăm 
privirea sufletului nostru. Să se bucure mintea când poate dobândi acest lucru şi să 
simtă durere atunci când rătăceşte în altă parte, să suspine ori de câte ori se surprinde 
că i-a alunecat privirea în altă parte, să considere uşurătate şi decădere despărțirea 
de contemplația față de Hristos. Ori de câte ori a deviat cât de cât privirea noastră, 
întorcându-ne iarăşi ochii minţii către El să aşezăm din nou pe linia cea dreaptă 
cugetul nostru.” (Sf. loan Casian, Convorbiri duhovniceşti, Partea întâi, „Întâia con- 
vorbire cu Părintele Moise”, cap. 12, cap. 13, 1-2, în PSB, vol. 57, p. 315) 

„Sunt însă nenumărate feluri de a contempla pe Dumnezeu, pe care simţurile 
noastre le realizează în raport cu calitatea vieţii şi cu curăţia inimii noastre. Dar 
Dumnezeu este perceput numai de cei cu simţuri fără prihană şi nu de cel în care 
trăieşte vreunul din simţurile trupului. Fiindcă nu poți, zice Domnul, să vezi fața 
Mea; nu Mă va vedea omul care va trăi robit adică acestei lumi şi patimilor pămân- 
teşti.” (Sf. loan Casian, Convorbiri duhovniceşti, Partea întâi, „Întâia convorbire cu 
Părintele Moise”, cap. 15, 3, în PSB, vol. 57, pp. 319-320) 


„(...) Contemplarea lui Dumnezeu, merit care este mai presus de toate drepturile 
faptelor bune, de toate ostenelile virtuţilor (...), după cum de exemplu, metalul 
numit staniu, care era socotit de oarecare folosință şi frumuseţe, devine fără cine ştie 
ce preţ dacă-l priveşti alături de argint, la fel şi meritul argintului se spulberă în com- 
paraţie cu aurul. Şi aurul însuşi nu mai înseamnă mare lucru în raport cu pietrele 
preţioase, iar acestea, oricât de multe şi de scumpe, sunt învinse de strălucirea măr- 
găritarului. Astfel că toate acele merite ale sfinţeniei, chiar dacă sunt bune şi folo- 
sitoare nu numai pentru prezent, ci îşi dobândesc chiar darul veşniciei, totuşi, dacă 
se compară cu meritele contemplaţiei divine, vor fi socotite ieftine şi, ca să zic aşa, 
bune de vânzare.” (Sf. loan Casian, Convorbiri duhovniceşti, Partea a III-a, "A treia 
convorbire cu Părintele Theonas", cap. 3, 1-2, în PSB, vol. 57, p. 705) 


„„(...) Meritele tuturor virtuţilor (...), chiar dacă prin sine sunt bune şi prețioase, 
totuşi puse în lumina contemplaţiei ele se întunecă. Pe sfinţii ocupați cu cercetări 
pământeşti, oricât ar fi ele de bune lucrări, îi trag înapoi şi-i întârzie de la contem- 
plarea binelui ceresc. 

Cine liberând pe cel nenorocit din mâna celor puternici ai lui şi pe cel sărac şi 
lipsit de cei ce-l jefuiesc, cine zdrobind fălcile celor nedrepți şi scoțându-le prada 
dintre dinţi poate privi cu minte liniştită, în timpul lucrărilor lui, slava măreției dum- 
nezeieşti? Cine, împărțind pomană săracilor, sau găzduind cu bunăvoință mulțimile 
celor sosiți, priveşte nesfârşitul fericirii cereşti tocmai în timpul în care este preo- 
cupat de trebuinţele fraților şi se gândeşte la viaţa viitoare cu inima ferită de atin- 
gerile celor pământeşti când este hărțuit de grijile şi neliniştile vieţii prezente? De 
aceea, fericitul David doreşte să fie necontenit alături de Dumnezeu, socotind că sin- 
gur acest lucru este bun pentru om şi zicând: Jar mie a mă lipi de Dumnezeu bine 
este, a pune în Dumnezeu nădejdea mea. lar Ecclesiastul, spunând că acest lucru nu 
se poate săvârşi de nimeni dintre sfinți fără greşeală, zice: "Nu este un om drept pe 
pământ, care să facă binele fără să greşească”. Cine vreodată, oricât de deosebit 
printre toți cei drepți şi sfinți, este de crezut că atâta vreme cât trăieşte în acest trup, 
a putut în aşa măsură stăpâni binele cel mai înalt încât, nedespărțindu-se niciodată 
de contemplarea dumnezeiască, se socoteşte că nici pentru o clipă nu l-au sustras 
gândurile pământeşti de la Cel ce singur este bun? Cine este acela care n-a avut 
niciodată grijă de mâncare, de îmbrăcăminte şi de alte lucruri trupești, care nu s-a 
îngrijit niciodată de primirea fraților, de schimbarea locului, de clădirea chiliei, care 
n-a dorit niciodată un lucru de ajutor omenesc şi, chinuit de lipsa celor trebuin- 
cioase, n-a căzut în această dojană a Domnului: "Nu vă îngrijiţi pentru viața voas- 
iră ce veți mânca, nici pentru trupul vostru cu ce vă veţi îmbrăca?" Constatăm că 
nici Apostolul Pavel, care întrecuse pe toţi sfinții prin numărul muncilor şi pătimi- 
rilor, n-a putut îndeplini într-adevăr aceasta, fiindcă el însuşi, în Faptele Apostolilor, 
spune ucenicilor: "Voi înşivă ştiţi că mâinile acestea au lucrat pentru trebuinţele 
mele şi ale celor care erau cu mine". ŞI, scriind către Tesaloniceni, spune: "Am lucrat 

zi şi noapte în osteneli şi trudă!" Chiar dacă-şi dobândea mari merite prin aceste 
lucrări, totuşi, mintea lui, oricât de sfântă şi de înaltă, nu se putea să nu fie uneori 
despărțită de contemplarea cerească, din cauza lucrării celei pământeşti. În sfârşit, 
pe când vedea că se îmbogățește de atâtea roade prezente şi cântărea de partea 
cealaltă în inimă binele contemplaţiei, punând într-o parte a cumpenei roadele atâ- 
tor osteneli, iar în cealaltă bucuriile contemplaţiei divine, se dojenea în adâncul 
inimii că de aici îl desfată marile câştiguri ale muncii, iar de dincolo îl invită la 
despărțirea de trup dorul unității şi al tovărăşiei de nedespărţit cu Hristos. Până la 
urmă, neliniștit el grăieşte: Nu ştiu ce voi alege. Sunt strâns din două părți: doresc 
să mă despart de trup şi să fiu împreună cu IHristos, şi aceasta este cu mult mai bine. 
De altă parte, însă, este mai de trebuință pentru voi să rămân în trup. Aşadar, deşi 
în multe chipuri punea mai presus de toate roadele predicii sub înălţimea binelui ce- 
resc, totuşi se supunea îndatoririlor de dragoste faţă de oameni, fără de care nimeni 
nu-L merită pe Domnul. Pentru cei în al căror folos mulgea încă din ugerul evan- 
ghelic laptele cei hrănitor n-a refuzat despărţirea de Hristos, primejdioasă pentru el, 
dar trebuincioasă celorlalți. A fost împins la alegerea acestei căi mai ales de marea 
lui virtute a dragostei de oameni pentru mântuirea cărora, dacă era cu putinţă, dorea 
să ajungă la răul din urmă al anatemei. Aş fi dorit, zice el, să fiu eu însumi anatema 
de la Hristos pentru fraţii mei, cei de un neam cu mine, după trup, care Sunt israe- 
liți. Aceasta însemnează: aş vrea să mă supun nu numai pedepselor vremelnice, ci 
chiar veşnice, numai pentru ca toţi oamenii să se bucure, dacă s-ar putea, de tovă- 
răşia lui Hristos; căci sunt sigur că pentru Hristos şi pentru mine este mai folositoare 
mântuirea tuturor decât a mea. Aşadar, Apostolul, ca să poată dobândi bunul cel mai 
înalt în mod desăvârşit, adică să se bucure de contemplaţia lui Dumnezeu şi de 
unirea pentru totdeauna cu Hristos, doreşte să se despartă de acest corp care, trecă- 
tor şi împiedicat de multele legături ale slăbiciunii sale, nu poate să nu fie smuls din 
tovărăşia lui Hristos. Căci este peste putință ca mintea, care este hărțuită de griji atât 
de dese, împiedicată de nelinişti atât de felurite şi de împovărătoare, să se bucure 
întotdeauna de privirea lui Dumnezeu.” (Sf. loan Casian, Convorbiri duhovniceşti, 
Partea a III-a, „A treia convorbire cu Părintele Theonas”, cap. 4, 4, cap. 5, 1-7, în 
PSB, vol. 57, pp. 707-708) 


„„Lar propriu contemplaţiei este să hotărască alegerea cuminte a celor bine cuge- 
tate şi buna judecată ce arată, prin cunoştinţa adevărată, adevărul însuși, ca pe o 
lumină atotstrălucitoare.” (Sf. Maxim Mărturisitorul, Ambigua, Partea a II-a, 10, în 
PSB, vol. 80, p. 106) 


„(...) (Contemplaţia — n.a.) ca una ce răpeşte de la materie şi formă, ca pe Ilie 
căruța de foc, şi conduce la Dumnezeu şi uneşte cu EI prin cunoştinţă pe cei neîm- 
povărați nicidecum de trup, datorită înlăturării legii lui, sau pe cei ce nu sunt deloc 
arşi de mândrie pentru faptele lor, având roua sărăciei cu duhul unită cu virtuțile 
adevărate558.” (Sf. Maxim Mărturisitorul, Ambigua, Partea a II-a, 46, în PSB, vol. 
80, p. 160) 


558. Tâlcuirea Pr. D. Stăniloae: "Cuvântul lui Dumnezeu Se află de asemenea în vecinătatea făptuirii şi a contem- 
plaţiei. Prin făptuire virtuoasă se taie afecțiunea față de lume, cum a despărțit Moise pe Israel de Egipt. Contemplarea 
ridică sufletul peste materie și formă, adică peste conţinutul material şi chipurile lucrurilor, sau peste opoziţia trupului 
față de suflet, cum L-a ridicat pe Ilie căruța de foc, unindu-l cu Dumnezeu printr-o cunoștință superioară. Ei sunt înălțați 
pentru că trupul nu-i mai trage în jos, iar căruţa de foc sau contemplarea nu-i arde, pentru că nu e în ci nici o mândrie 
pentru faptele lor, ci sunt răcoriți de roua smereniei. Numai unde este smerenia sunt virtuțile adevărate, care subțiază pe 
om şi-l fac străveziu pentru Dumnezeu, sau îl înalță. Virtuţile sunt aripi de ncars de focul mândriei, dar totuși aripi care 
înalță sufletul, nelăsându-l ars de mândrie sau îngrcuiat de afecțiunea față de cele pământeşti“. (n. 199, p. 160). 

„Deci sfinţii — înțelegând astfel creaţiunea şi buna ei întocmire şi proporția şi 
folosul pe care fiecare parte îl oferă întregului univers şi că desăvârşite sunt toate 
cele create cu înțelepciune şi purtare de grijă, după rațiunea după care au fost cre- 
ate, şi cele ce s-au făcut, că nu e cu putință să fie în alt chip bune, decât aşa cum 
sunt, neavând trebuință de adaos sau de micşorare spre a fi în alt chip bune — au cu- 
noscut pe Făcător din făpturile Lui. Apoi privind persistența, ordinea şi poziţia lu- 
crurilor create, rânduiala după care stau toate în specia lor, neamestecate şi libere de 
orice confuzie, mişcarea stelelor săvârşită în acelaşi mod neabătându-se nicidecum 
niciodată și ciclul anului care se săvârşeşte regulat prin revenirea lor de la acelaşi la 
acelaşi loc, egalitatea nopţilor şi zilelor în cursul anului crescând şi micşorându-se 
într-o măsură mai mare sau mai mică, au învățat că Cel pe care L-au cunoscut ca 
Dumnezeu şi Făcător al tuturor este şi Proniatorul lucrurilor559.” (Sf. Maxim Mărtu- 
risitorul, Ambigua, Partea a II-a, 57, în PSB, vol. 80, p. 170) 


Cunoaşterea lui Dumnezeu 


„Cine dintre oameni a ştiut că este Dumnezeu, înainte de venirea Lui? Sau poți 
primi cuvintele deşarte şi prosteşti ale acelor filosofi, pe cuvântul cărora se pune 
atâta preţ? Unii din ei au spus că Dumnezeu este foc560 — au numit focul Dumnezeu, 
că în foc au să meargă! —; alţii au spus că este apa5€l, iar alţii, alta din stihiile create 
de Dumnezeu. Dacă ar fi primite aceste învățături, s-ar putea spune la fel că fiecare 
din celelalte creaturi este Dumnezeu.” (Epistola către Diognet, cap. 8, în PSB, vol. 1, 
p. 415) 


„(...) Toţi cred că este un împărat pământesc, deşi nu-i văzut de toți; dar toţi îl 
cunosc prin legile şi hotărârile lui, prin dregătorii şi puternicii lui slujbaşi, prin sta- 
tuile lui. Pe Dumnezeu nu vrei tu să-L cunoşti oare prin lucrurile şi puterile Lui?” 
(Teofil al Antiohiei, 7rei cărți către Autolic, Cartea întâi, V, în PSB, vol. 2, p. 377) 


„De Acest Dumnezeu vorbeşti, omule! Duhul Acestuia îl respiri, şi pe Acesta 
nu-L cunoşti! lar aceasta ţi s-a întâmplat din pricina orbirii sufletului tău şi din pri- 
cina împietririi inimii tale (Efes. 4, 18). Dar, dacă vrei, poţi să te vindeci. Dă-te pe 
mâna doctorului şi-ţi va opera ochii sufletului şi ai inimii. 

— Cine-i doctorul? 

— Dumnezeu, Cel ce vindecă şi dă viaţă prin Cuvântul şi Înţelepciunea Sa. (...) 
Dacă înţelegi acestea, omule, şi dacă trăieşti curat, cuvios şi drept, poţi vedea pe 
Dumnezeu. Dar, înainte de toate, să premeargă în inima ta credința şi frica de 
Dumnezeu. Atunci vei înțelege acestea, când vei lepăda ceea ce este muritor şi vei 
îmbrăca nestricăciunea (| Cor. 15, 53-54; II Cor. 5, 4), atunci vei vedea după vred- 
nicie pe Dumnezeu. Că Dumnezeu înviază nemuritor trupul tău împreună cu sufle- 
tul. Atunci, ajungând nemuritor, vei vedea pe Cel nemuritor, dacă acum vei crede în 
EI.” (Teofil al Antiohiei, 7rei cărți către Autolic, Cartea întâi, VII, în PSB, vol. 2, 
pp. 378-379) 


559. Tâlcuirea Pr. D. Stăniloae: "Contemplaţia naturală este cunoaşterea lui Dumnezeu din creaţiune. Prin una din 
aceste contemplări se cunoaşte Dumnezeu ca făcător, prin alta ca proniator”. (n. 219, p. 170). 

560. Tâlcuirea Pr. D. Fecioru: "Heraclit, filosof grec din şcoala ioniană (540-480 înainte de Hristos)”. (n. 30, p. 415). 

561. Tâlcuirea Pr. D. Fecioru: "Tales din Milet, matematician şi filosof grec din şcoala ioniană (sfârşitul secolului 
VII — începutul secolului VI, înainte de Hristos)". (n. 31, p. 415). 

„Pe Dumnezeu orice meşteşugar de rând dintre creştini L-a descoperit, îl arată 
şi altora şi, prin felul său de viaţă, mărturiseşte tot ceea ce filozofii caută cu privire 
la Dumnezeu, deşi Platon declară că nu poate fi cunoscut uşor creatorul universului, 
şi chiar dacă ar putea fi cunoscut, este greu a-l explica la toată lumea.” (Tertulian, 
Apologeticul, XLNI, în PSB, vol. 3, p. 101) 


„Învățătura noastră vine din înțelepciunea lui Solomon, care ne-a învăţat că 
Domnul trebuie căutat numai întru curăţia inimii noastre (Fapte 5, 12; Înţel. Sol. 1, 
1 sq.).” (Tertulian, Despre prescripția contra ereticilor, VII, în PSB, vol. 3, p. 143) 


„Cine cunoaşte pe Dumnezeu fără Hristos? Cine-l caută pe Hristos fără Duhul 
Sfânt?” (Tertulian, Despre suflet, I, în PSB, vol. 3, p. 262) 


„ÎL preţuim îndeajuns numai atunci când ÎL numim nepreţuit. (...) Căci cine 
încearcă să cuprindă cu gândul măreţia Lui, Il micşorează.” (Minucius Felix, Dia- 
logul Octavius, XVIII, 9, în PSB, vol. 3, p. 370) 


„Cu cât iubeşte cineva mai mult pe Dumnezeu, cu atât mai mult pătrunde înlăun- 
trul lui Dumnezeu.” (Clement Alexandrinul, Care bogat se va mântui?, 27.5, în 
PSB, vol. 4, p. 53) 


„(...) Hristos, singurul prin Care poate fi văzut Dumnezeu.” (Clement Alexan- 
drinul, Cuvânt de îndemn către elini (Protrepticul), cap. 1, 10.3, în PSB, vol. 4, p. 77) 


„— O, Platone, unde trebuie să-L descoperim pe Dumnezeu? 

— Este mare lucru, răspunde Platon, să găseşti pe Tatăl şi pe Făcătorul acestui 
univers; iar dacă-L găseşti este cu neputinţă să-L explici tuturora (Platon, Timaios, 
p. 28 C).” (Clement Alexandrinul, Cuvânt de îndemn către elini (Protrepticul), cap. 6, 
68.1, în PSB, vol. 4, p. 126) 


„Îţi spuneam: Lucrează pământul, dacă eşti plugar, dar cunoaşte pe Dumnezeu, 
când lucrezi pământul! Mergi cu corabia pe mare, dacă ţi-e drag călătoritul pe mare, 
dar roagă-L pe Cel ce cârmuieşte cerul! Cunoştinţa562 te-a găsit slujind în armată? 
Ascultă de Generalul, care dă comenzile cele drepte!” (Clement Alexandrinul, Cu- 
vânt de îndemn către elini (Protrepticul), cap. 10, 100.4, în PSB, vol. 4, p. 147) 


„Plata căutării este viaţa lângă Dumnezeu.” (Clement Alexandrinul, Cuvânt de 
îndemn către elini (Protrepticul), cap. 10, 1065, în PSB, vol. 4, p. 151) 


„Cea mai mare din toate învăţăturile era, după cât se pare, aceea de a te cunoaşte 
pe tine însuţi. Dacă cineva se cunoaşte pe el însuşi, cunoaşte şi pe Dumnezeu; şi 
cunoscând pe Dumnezeu va fi asemenea cu Dumnezeu (In. 3, 2.).” (Clement 
Alexandrinul, Pedagogul, Cartea a III-a, cap. 1, 1.1, în PSB, vol. 4, p. 306) 


„Este cu neputinţă să aibă cunoașterea lui Dumnezeu cei care sunt conduşi încă de 
patimi.” (Clement Alexandrinul, Szromatele, III, cap. 5, 43.1, în PSB, vol. 5, p. 205) 


„Pomul se cunoaște după roade (Lc. 6, 44; Mt. 7, 16; 12, 33), nu după flori şi 
frunze. Cunoaşterea lui Dumnezeu se cunoaşte după rod şi după vieţuire, nu după 


562. Tâlcuirea Pr. D. Fecioru: “Adică: credința în Dumnezeu, credința creștină”. (n. 786, p. 147). 

cuvânt şi după floare. Nu spunem că simplul cuvânt este cunoaştere a lui Dumnezeu, 
ci ştiinţa aceea dumnezeiască şi lumina aceea care vine în suflet în urma ascultării 
de porunci; lumina aceea care face pe toate clare de la naşterea lor, care îl pregăteşte 
pe om să se cunoască pe el însuşi, care îl învaţă cum să ajungă la Dumnezeu. Da, 
ceca ce este ochiul pentru trup, aceea este cunoaşterea pentru minte.” (Clement 
Alexandrinul, Srromatele, III, cap. 5, 44.1-44.3, în PSB, vol. 5, p. 206) 


„Domnul vrea ca cei care doresc să ajungă la cunoaşterea lui Dumnezeu să fie 
curați în ce priveşte poftele lor trupeşti şi sfinți în gândurile lor, pentru ca puterea 
conducătoare a sufletului lor să nu fie împiedicată în acţiunea ei de ceva fals. Aşa- 
dar, când cel care participă în chip gnostic la sfânta însuşire a dumnezeirii se îndelet- 
niceşte cu contemplaţia şi vorbeşte într-un mod curat cu Dumnezeu, atunci ajunge 
mai aproape de dumnezeire, este într-o stare de identitate lipsită de patimi, aşa că nu 
mai are ştiinţa, nici nu mai posedă gnoza, ci este însăși știința şi gnoza.” (Clement 
Alexandrinul, Stromatele, IV, cap. 6, 39.4, 40.1, în PSB, vol. 5, p. 254) 


__ „Când vorbim de Tatăl, ştim că Tatăl este Tatăl Fiului, iar Fiul este adevăratul 
Invăţător, Care ne vorbeşte despre Tatăl. Iar ca să crezi în Fiul, trebuie să cunoşti pe 
Tatăl, cu Care este în legătură și Fiul. Şi iarăşi, ca să cunoaştem pe Tatăl, trebuie să 
credem în Fiul, pentru că Fiul ne învață despre Tatăl (In. 1, 18). Din credință, la 
cunoaştere; iar prin Fiul ni se face cunoscut Tatăl.” (Clement Alexandrinul, Sro- 
matele, V, cap. 1, 1.3-1.4, în PSB, vol. 5,p. 311) 


„Dacă cineva s-ar aştepta să înțeleagă pe toate prin simţuri, ar fi cu totul departe 
de adevăr. In chip duhovnicesc, apostolul scrie despre cunoaşterea lui Dumnezeu: 
Vedem acum ca prin oglindă, dar atunci față către față (| Cor. 13, 12.). La puţini li 
s-a dat vederea adevărului.” (Clement Alexandrinul, Sromatele, V, cap. 1, 7.5-7.6, 
în PSB, vol. 5, pp. 314-315) 


„Nimeni nu va vedea fața Mea şi va trăi (leş. 33, 20.); se arată aici lămurit că 
nimeni nu poate, în timpul vieţii, înțelege clar pe Dumnezeu. Cei curați cu inima vor 
vedea pe Dumnezeu (Mt. 5, 8.) când vor ajunge la sfârşitul desăvârşirii.” (Clement 
Alexandrinul, Stromatele, V, cap. 1, 7.7, în PSB, vol. 5,p. 315) 


„ȘI Dumnezeu este dragoste ( In. 4, 16.); şi El poate fi cunoscut de cei care-L 
iubesc. Şi Dumnezeu este credincios (| Cor. |, 9); şi El se dă spre cunoaştere cre- 
dincioşilor prin învăţătură. Și trebuie să ne împrietenim cu El prin dragostea cea 
dumnezeiască, ca să contemplăm prin cel asemenea pe cel asemenea, ascultând de 
Cuvântul adevărului (| Tim. 2, 15) fără vicleşug şi curat, ca şi copiii, care ne 
ascultă. Aceasta era ceea ce a vrut să spună acela — oricare ar fi fost el — care a scris 
la intrarea templului din Epidaur: 

Curat trebuie să fie acela care intră în templul cu miros de tămâie; 

Și eşti curat, dacă ai gânduri sfinte53.” (Clement Alexandrinul, Stromatele, V, 
cap. |, 13.1-13.3, în PSB, vol. 5,p.318) 


„A-ţi recunoaşte neştiinţa este cea dintâi învățătură pentru cel care merge potri- 
vi! învățăturii Cuvântului. Cel care recunoaşte că nu ştie, caută; şi căutând, găseşte 


563. Anthol. Palat., Append. 99. 

pe Învățător; găsindu-L, crede în EI; crezând în EI, ÎL iubeşte; şi iubindu-L, se 
aseamănă cu Cel pe Care-L iubeşte şi se grăbeşte să fic ceea ce a ajuns să iubească.” 
(Clement Alexandrinul, Srromatele, V, cap. 3, 17.1, în PSB, vol. 5, p. 320) 


„Vistieriile lui Dumnezeu sunt bogăţie nesfârşită şi înțelepciune greu de dobân- 
dit.56% (Clement Alexandrinul, Stromatele, V, cap. 4, 23.2, în PSB, vol. 5, p. 324) 


„Necunoaşterea Tatălui este moarte, iar cunoaşterea Lui, viaţa veşnică (In. 17, 
3), datorită participării la puterea cea nestricăcioasă.” (Clement Alexandrinul, Szro- 
matele, V, cap. 10, 63.8, în PSB, vol. 5, p. 347) 


„(...) şi Moisi spune: “Arată-mi-Te pe Tine!” (leş. 33, 13), arătând indirect, într-un 
chip foarte lămurit, că omul nu poate vorbi despre Dumnezeu, nici nu poate da în- 
vățături despre EI, ci atât doar că Dumnezeu poate fi cunoscut numai prin puterea 
Lui. Dumnezeu este fără formă şi nevăzut. Harul cunoașterii Lui ni l-a dat Fiul (Mt. 
11, 27; Le. 10, 22). Foarte lămurit ne va da mărturie Solomon, grăind așa: "Înţelep- 
ciunea omului nu este în mine, dar Dumnezeu îmi dă înțelepciune; cunosc cele 
sfinte" (Prov. 30, 2-3)”. (Clement Alexandrinul, Stromatele, V, cap. 11, 71.5-72.1, 
în PSB, vol. 5, p. 352) 


„Cel mai mare bun, deci, este cunoaşterea lui Dumnezeu.” (Clement Alexan- 
drinul, Stromatele, VII, cap. VII, 47.3, în PSB, vol. 5, p. 505) 


„Dar şi înțelepții noştri, Moise cel dintâi şi proorocii după el ştiau că Binele 
Suprem este cu totul inexprimabil (...); Dumnezeu descoperă doar celor ce sunt vred- 
nici de El şi gata să-L primească.” (Origen, Filocalia, XV, 6, în PSB, vol. 7, p. 362) 


„Dumnezeu este lumină şi nici un întuneric nu este întru El. Căci tocmai această 
lumină este aceea care luminează toată Înțelegerea celor care pot cuprinde adevărul 
despre care ni se vorbeşte în psalmul 30: întru lumina Ta vom vedea lumină. Dar ce 
altceva trebuie să subînțelegem prin această lumină a lui Dumnezeu, dacă nu lumi- 
na lui Dumnezeu care dă putere de vedere celui pe care ea îl luminează cu adevărul 
asupra tuturor lucrurilor sau care ne dă puterea de a cunoaşte, chiar pe Dumnezeu 
însuşi, Care e numit Adevărul însuşi?” (Origen, Despre principii, Cartea întâi, |, |, 
în PSB, vol. 8, p. 45) 


„„Vom spune cu tot adevărul că, în sinea Lui, Dumnezeu nu poate fi înțeles şi nici 
pătruns de mintea noastră omenească, Orice idee ne-am putea face despre El sau 
oricum ni L-am putea reprezenta, El este cu mult mai presus decât tot ce putem 
cugeta despre EI. E ca şi cum am vrea să convingem despre strălucirea puternică a 
soarelui pe cineva care abia e în stare să suporte pâlpâitul unei scântei sau licărirea 
unui opaiţ, în ochii lui nemaifiind atâta agerime ca să suporte vreo lumină. N-ar tre- 
bui oare să-i spunem acestui om că strălucirea soarelui nu se poate nici compara în 
tărie şi mărire cu ceea ce vede el? Aşa se prezintă lucrurile şi cu puterea noastră de 
înţelegere: câtă vreme se află închisă în temniţa trupului şi a sângelui, ea se năucește 
şi se trândăveşte în urma contactului cu această lume materială şi, cu toate că în 
comparaţie cu lumea pământească ea e cu mult superioară, totuşi, atunci când vrea 


564. "Numai cel ce însetează după Dumnezeu, ajunge să-L cunoască. 4-L găsi pe Dumnezeu înseamnă a-L căuta 
neîncetat (...) |] vezi pe Dumnezeu atunci când eşti nesfârşit dornic de EI”. (Sf. Grigorie de Nyssa, Viaţa Sfintei Macrina, 
PG, XLVI, 97 A) — n.n. 

să lumineze realităţile netrupeşti străduindu-se să le înțeleagă, ea abia are putere cât 
o scânteie sau cât un opaiţ. Într-adevăr, cine altcineva ar putea fi atât de desăvârşit 
între ființele cugetătoare şi netrupeşti, încât să întreacă în chip nespus şi de nepă- 
truns orice alte realități, dacă nu Însuşi Dumnezeu? Dar adâncul fiinţei dumnezeieşti 
nu-l poate cerceta nici într-un caz mintea omenească, oricât ar fi ea de ageră, de 
limpede ori de curată. 

Dar pentru a face lucrurile şi mai uşor de înţeles n-ar fi fără rost să folosim şi altă 
comparaţie. Uneori ochii noştri nu sunt în stare să sesizeze nici lumina însăşi, adică 
nu pot vedea nici globul soarelui însuşi, în schimb văzându-i strălucirea şi razele răs- 
frânte prin ferestre sau te miri în ce vase care au puterea să le reflecte, putem deduce 
cât de mare e puterea de încălzire a acestui focar din care ţâşneșşte atâta lumină. Tot 
aşa şi lucrările proniei dumnezeieşti şi măiestria întocmirii firii sunt şi ele ca nişte 
raze ale ființei dumnezeieşti, în comparaţie cu firea şi substanţa ei însăşi. Mintea 
noastră îşi dă seama așadar că prin puterile ei ea nu este în stare să vadă ce este Dum- 
nezeu în Sine însuşi, aşa cum este EI în fiinţa Sa; în schimb, din frumuseţea lucrării 
Sale şi din măreția fâpturilor, ea deduce pe Părintele lumii întregi. 

Drept aceea, nu trebuie să ni-L închipuim pe Dumnezeu ca şi cum ar fi o ființă 
trupească ori ca şi cum ar locui într-un corp oarecare, ci ca pe o ființă cugetătoare 
simplă, căreia nu i se mai poate adăuga absolut nimic şi aceasta pentru că nu putem 
crede că ar exista în El ceva mai mult sau ceva mai puțin, ci fiind în Sine ca un fel de 
monadă565 absolută sau, ca să zicem așa, o unitate în sine, o rațiune absolută, care e 
izvorul oricărei fiinţe cugetătoare, însăşi raţiunea de a fi a lumii întregi. De aceea 
această fire, care e simplă şi numai rațiune, pentru ca să se mişte şi să acţioneze nu 
poate tolera nici o întârziere şi nici o ezitare; pentru că, dacă ar fi altfel, atunci ceea 
ce s-ar adăuga ar mărgini şi ar stânjeni cumva însăşi simplitatea firii divine: ceea ce 
e principiul tuturor lucrurilor ar fi atunci ceva compus şi diferit, multiplu şi unitar.” 
(Origen, Despre principii, Cartea întâi, V-VI, 1, în PSB, vol. 8, pp. 48-50) 


„Descoperirea Lui se face prin aceea că Însuşi Se face cunoscut.” (Origen, 
Despre principii, Cartea întâi, VI, 2, în PSB, vol. 8,p.61) 


„Toată cunoştinţa pe care o avem despre Tatăl prin descoperirea Fiului se face 
cunoscută în Duh Sfânt. (...) Precum s-a zis despre Fiul că “nimeni nu cunoaşte pe 
Tatăl decăt numai Fiul şi cei cărora va voi Fiul să-i descopere” (Mt. 11, 27), tot aşa 
vorbeşte Apostolul şi despre Duhul Sfânt: "nouă ni le-a dezvăluit Dumnezeu prin 
Duhul Său, fiindcă Duhul toate le cercetează, chiar şi adâncurile lui Dumnezeu" (| Cor. 
2, 10). Şi tot aşa şi în Evanghelie, atunci când Mântuitorul le aminteşte apostolilor 
învăţăturile dumnezeieşti cele mai adânci, pe care ei nu le puteau pricepe (In. 16, 
12-13): "încă multe am a vă spune, dar acum nu puteţi să le purtaţi. lar când va veni 
Acela, Duhul Adevărului, vă va călăuzi la tot adevărul, că din al Meu va lua şi vă 
va vesti”. Aşadar, trebuie să ne gândim că, după cum Fiul, Care singur cunoaşte pe 
Tatăl, ÎL descoperă cui voieşte, tot aşa şi Duhul Sfânt, Care e singurul în stare să 
cerceteze şi adâncurile lui Dumnezeu, şi EI || descoperă pe Dumnezeu cui va voi. 
Căci Vântul (Duhul) suflă unde voieşte5%5.” (Origen, Despre principii, Cartea întâi, 
IV, 3, în PSB, vol. 8,p. 73) 


565. Tâlcuirea Pr. Bodogae: "Monada” e o noţiune pitagoreică. A se vedea în această privință E. Zeller: Die Philo- 
sophie der Griechen, | (Leipzig, 1919), p. 464-481 (n. 92, p. 49). 
566. Tâlcuirea Pr. T. Bodogae: In. 3, 8 (Traducerea Bibliei Sinodale din 1914). (n. 233, p. 73). 

„Despre El vedem că e scris (| Cor. 11, 3): Nimeni nu cunoaşte pe Tatăl decât 
numai Fiul şi nimeni nu cunoaşte pe Fiul decât numai Tatăl. Căci cine poate cu- 
noaşte ce este Înțelepciunea567 decât Cel care a născut-0? Sau cine poate şti limpede 
ce-i Adevărul decât Tatăl Adevărului? Cine poate adânci toată firea propriului Său 
Cuvânt, Care este EI însuşi Dumnezeu, fire care vine din Dumnezeu, la Care era Cu- 
vântul? Aşa trebuie, dar, să recunoaştem cu toată convingerea că pe acest Cuvânt, 
Căruia | se mai spune Logos, Înţelepciune sau Adevăr, nu-L cunoaşte nimeni decât 
Tatăl, despre Care este scris că lumea aceasta n-ar cuprinde cărțile ce s-ar fi 
scris558, de bună seamă, despre strălucirea şi mărirea Fiului lui Dumnezeu. Căci e 
cu neputinţă să cuprinzi în scris tot ce ţine de mărirea Mântuitorului.” (Origen, 
Despre principii, Cartea a II-a, ], 6, în PSB, vol. 8, p. 141) 


„ȘI după cum ochiul umblă în chip firesc după lumină şi după vedere, după 
cum, la rândul lui, corpul nostru îşi doreşte în chip firesc mâncare şi băutură, tot aşa 
şi cugetul nostru poartă în el o dorinţă firească şi specifică de a cunoaşte adevărul 
dumnezeiesc şi cauzele lucrurilor. Pe de altă parte, această dorință nu ni s-a dat de 
la Dumnezeu ca să nu ni se împlinească niciodată sau să nu ni se poată împlini nicio- 
dată, altfel s-ar putea afirma că în zadar ar fi sădit în noi Dumnezeu Creatorul acest 
dor după cunoaştere dacă omul niciodată n-ar putea să ajungă să dobândească ceea 
ce doreşte. Acesta e motivul pentru care cei care s-au silit, cu mari greutăţi, să 
cerceteze încă din această viață credinţa şi religia, nu înţeleg desigur decât puţine 
lucruri din comorile numeroase şi uriaşe ale cunoştinţei dumnezeieşti, şi totuşi, prin 
faptul că în continuu caută să cunoască, să înțeleagă şi să progreseze în această do- 
rință, ei dobândesc încă de aici de pe pământ mult folos sufletesc, ca unii care s-au 
întors cu totul spre gustul şi dragostea de a căuta adevărul şi s-au făcut mai primi- 
tori pentru învăţătura viitoare. Lucrurile se petrec ca şi atunci când ai vrea să pictezi 
un portret: înainte de a începe să pictezi statura persoanei respective se face o schiță 
uşoară a trăsăturilor şi a formelor corporale care urmează să se picteze, în chipul 
acesta fiind clar că pe urmele picturii schiţate se poate mai uşor executa portretul 
cerut; tot aşa se întâmplă şi la cunoaşterea adevărului dacă schiţa sau planul au fost 
desenate pe zablele inimii noastre (Il Cor. 3, 3) cu condeiul Domnului nostru Iisus 
Hristos. Poate de aceea s-a şi zis: Celui ce are i se va mai da şi-i va prisosi (Mt. 25, 
29). E limpede, dar, că cei care au încă din această viață o schiță oarecare a ade- 
vărului căutat şi a cunoaşterii, acelora li se va adăuga în viitor frumuseţea chipului 
desăvârşit.” (Origen, Despre principii, Cartea a II-a, IV, 11, în PSB, vol. 8, p. 182) 


„„(...) Din cauza aceea cele dumnezeieşti sunt ascunse de cei înţelepţi şi pricepuţi 
(Lc. 10, 21) pentru ca, după cum spune Apostolul, nici un trup să nu se laude înain- 
tea lui Dumnezeu. Şi ele s-au descoperit pruncilor35, adică celor care, după vremea 
prunciei, au ajuns la locuri înalte, când şi-aduc aminte că nu atât prin strădaniile pro- 
prii au atins un grad superior de fericire, ci în primul rând acest lucru se datorește 
bunătăţii negrăite a lui Dumnezeu.” (Origen, Despre principii, Cartea a III-a, XII, 1, 
în PSB, vol. 8, p. 200) 


567. Tâlcuirea Pr. T. Bodogae: "Una din ideile de bază ale cugetării lui Origen: Tatăl cugetă pe Fiul şi e cunoscut 
de Fiul (Fragmmn. loan, XIII, GCS IV 495)". (n. 610, p. 141). 

568. Tâlcuirea Pr. T. Bodogae: In, 21, 25. Desigur, nu e vorba de mulţimea cărților ce s-ar fi scris, ci de bogăţia ne- 
sfârşită a cuvintelor şi faptelor. (n. 611, pp. 141-142). 

569. Tâlcuirea Pr. T. Bodogae: 1 Cor. 1, 29. "Desigur, potrivit concepției lui, Origen nu uită de pruncii duhovniceşti, 
aşa cum am văzut între altele şi mai sus”: 2, 10, 7. (n. 963, p. 200). 

„Trebuie să avem îndrăzneală şi să spunem că nici oştirile sfinţilor îngeri, nici 
sfintele Tronuri, Domniile, Începătoriile și nici Puterile nu sunt în stare să cunoască 
începutul tuturor lucrurilor şi nici sfârşitul lumii570. Şi trebuie să înțelegem că aces- 
te sfinte duhuri şi puteri acum amintite sunt apropiate de acele începuturi şi reuşesc 
să zărească mai multe decât pot alţii. Dar oricât ar înțelege aceste puteri din desco- 
perirea Fiului sau a Duhului Sfânt, la oricâtă cunoaştere vor fi ajuns — desigur mult 
mai bogată la puterile superioare decât la cele inferioare — totuşi nici lor nu le este 
cu putință să înțeleagă totul, pentru că este scris: Cele mai multe lucruri ale lui Dum- 
nezeu sunt ascunse (Inţel. Sir. 16, 22).” (Origen, Despre principii, Cartea a IV-a, XIV, 
3, în PSB, vol. 8, pp. 295-296) 


„Prin puterea Sa Dumnezeu cuprinde toate lucrurile, în schimb El nu este 
cuprins de mintea nici unei făpturi create. Natura Lui n-o cunoaşte decât EI însuşi. 
Într-adevăr, numai Tatăl cunoaşte pe Fiul şi numai Fiul cunoaşte pe Tatăl şi numai 
Duhul Sfânt pătrunde până în adâncurile lui Dumnezeu.” (Origen, Despre principii, 
Cartea a IV-a, VIII, 4, în PSB, vol. 8, p. 307) 


„Doar Dumnezeu nu urmăreşte nici o glorie deşartă când doreşte ca noi să în- 
țelegem şi să cuprindem cu mintea măreţia Lui, ci vrea să ne facă numai să simțim 
fericirea ce creşte în suflete din cunoaşterea Lui, de aceea lucrează prin Hristos şi, 
prin neîncetata petrecere la noi a Cuvântului ne ridică la comuniunea cu EL.” (Ori- 
gen, Contra lui Celsus, Cartea a IV-a, cap. 6, în PSB, vol. 9, p. 234) 


„Sunt oarecum diferite aspectele în care Cuvântul Se face cunoscut fiecăruia 
dintre cei care înaintează în cunoaştere, după starea celui care abia îşi începe uceni- 
cia, după cum a înaintat, dacă este mai aproape de virtute sau chiar şi-a însuşit vir- 
tutea.” (Origen, Contra lui Celsus, Cartea a IV-a, cap. 16, în PSB, vol. 9, p. 241) 


„Şi necunoaşterea lui Dumnezeu face parte din rău...571” (Origen, Contra lui 
Celsus, Cartea a IV-a, cap. 65, în PSB, vol. 9, p. 286) 


„Printr-o figură de stil ebraică se zice despre Dumnezeu în Psalmul 17: Și Și-a 
pus Dumnezeu întunericul acoperământ (Ps. 17, 13). Psalmistul vrea să arate că cele 
gândite de Dumnezeu, în calitatea Sa dumnezeiască, sunt nearătate şi necunoscute, 
căci El S-a ascuns, ca să zicem așa, în întuneric de cei ce nu suportă strălucirea 
cunoaşterii Lui şi nici nu pot să-L vadă fie din pricina minţii lor întunecate, care le 
este îmbrăcată într-un trup al smereniei (Filip. 3, 21) omeneşti, fie din cauza miopiei 
omului în înţelegerea lui Dumnezeu. lar ca să reiasă şi mai limpede că cunoaşterea 
lui Dumnezeu a ajuns foarte rar la toți oamenii, ea arătându-se doar la câțiva dintre 
ei, este scris că: a stat tot poporul departe, iar Moise a intrat în întunericul în care 
era Dumnezeu (leş. 20, 21). Şi tot despre Moise zice Scriptura: Numai Moise singur 
să se apropie de Dumnezeu, ceilalți să nu se apropie (leş. 24, 2). Şi iarăşi, ca să înfă- 
țişeze adâncimea dogmelor despre Dumnezeu, care erau de neînțeles pentru cei ce 


570. Tâlcuirea Pr. T. Bodogae: "Chiar şi cetele îngerești, oricât de apropiate ar fi de Dumnezeu, sunt totuşi neştiu- 
toare când e vorba de tainele Providenţei: C. Ce/s. VI, 62; Exort. Mart. 13" etc. (n. 1527, p. 295). 

571. Sfântul Antonie cel Mare, în acelaşi sens, spune: “Cea mai mare boală a sujletului, ruina şi pierzarea lui, este 
să nu cunoască pe Dumnezeu, Care a făcut toate pentru om şi i-a dăruit lui mintea şi cuvântul. (“Învăţătură despre viaţa 
morală”, cap. 97, Filocalia, vol. 1). Necunoştința de Dumnezeu este o nesimţire şi o nebunie a sufletului”. (ibidem, cap. 


119) — n.n. 

nu au Duhul care cercetează toate, chiar şi adâncurile lui Dumnezeu (| Cor. 2, 10), 
a zis proorocul: adâncul ca o haină este îmbrăcămintea Lui (Ps. 103, 10). 

Dar Mântuitorul nostru şi Domnul, Cuvântul lui Dumnezeu, arătând cât de mare 
importanţă are cunoaşterea lui Dumnezeu-Tatăl — fiindcă Tatăl nu este cuprins şi 
cunoscut cum s-ar cădea decât numai de Însuşi Domnul şi, în al doilea rând, de cei 
luminaţi la minte de către Domnul — zice: Nimeni nu cunoaşte pe Fiul, decât numai 
Tatăl, nici pe Tatăl nu-L cunoaşte nimeni, decât numai Fiul şi cel căruia va voi Fiul 
să-i descopere (Mt. 11, 27; Lc. 10, 22). Căci nimeni nu poate cunoaşte pe Cel nenăs- 
cut, cel mai întâi născut decât toată făptura (Col. 2, 15), precum Îl cunoaşte Tatăl, 
Care L-a născut, nici pe Tatăl nu-L cunoaşte nimeni cum Îl cunoaşte Cuvântul cel 
viu, Înţelepciunea şi Adevărul Său. Prin împărtăşirea de Sine, Cuvântul înlătură din 
jurul Tatălui aşa-zisul întuneric, pe care şi l-a pus acoperământ, şi adâncul care este 
numit haina Sa, şi Îl descoperă, aşa că oricine este în stare să cunoască pe Fiul ÎL 
cunoaşte şi pe Tatăl.” (Origen, Contra lui Celsus, Cartea a VI-a, cap. 17, în PSB, 
vol. 9, pp. 384-385) 


„Nu ochiul trupesc cunoaşte pe Dumnezeu, ci cel al sufletului...” (Origen, Con- 
tra lui Celsus, Cartea a VII-a, cap. 33, în PSB, vol. 9, p. 470) 


„Părerea noastră e că firea omenească nu este în stare să caute pe Dumnezeu şi 
să-L descopere în toată curăţenia Lui, dacă nu este ajutată de Cel pe care-L caută. 
EI se lasă însă aflat de cei care mărturisesc că după ce-au făcut tot ce le-a stat în pu- 
tere, doresc după EI, îngăduind a fi cunoscut de cei pe care-i socoteşte vrednici, atât 
cât poate un om să cunoască pe Dumnezeu şi în măsura în care e în stare un suflet 
să cunoască pe Dumnezeu, atâta vreme cât e legat încă de trup572.” (Origen, Con- 
tra lui Celsus, Cartea a VII-a, cap. 42, în PSB, vol. 9, p. 479) 


„Este cu neputinţă firii omeneşti să descopere pe Dumnezeu aşa cum o merită 
EI...” (Origen, Contra lui Celsus, Cartea a VII-a, cap. 42, în PSB, vol. 9, p. 479) 


„(...) Afirmă el (Sf. Teotim, episcop de Tomis — n.a.), nu este fericire mai mare 
pentru un creştin, decât cunoaşterea lui Dumnezeu.” (Actele martirice, Sfântul Teo- 
tim, episcop de Tomis, în PSB, vol. 11, p. 343) 


„Drumul cunoaşterii lui Dumnezeu porneşte de la Duhul cel unul, (trece) prin 
Fiul cel unul (şi ajunge) la Tatăl cel unul.” (Sf. Vasile cel Mare, Despre Sfântul Duh, 
cap. 18, în PSB, vol. 12, p. 62) 


„„Cel care se laudă că ar cunoaşte toate să ne explice mai întâi firea furnicii şi 
abia după aceea să discute despre natura puterii dumnezeieşti, care depăşeşte orice 
înțelegere. Dar dacă tu n-ai înțeles nici măcar alcătuirea unei biete furnici, cum te 
poți lăuda că poți cuprinde în mintea ta puterea cea neînţeleasă a lui Dumnezeu?” 
(Sf. Vasile cel Mare, Epistole, 16, în PSB, vol. 12, p. 150). 


„Din lucrări Îl cunoaştem pe Dumnezeu, pe când de ființa Lui nu suntem în 
stare să ne apropiem, pentru că lucrările Lui sunt cele care coboară spre noi, pe 
când fiinţa Lui rămâne inaccesibilă.” (Sf. Vasile cel Mare, Epistole, 234, |, în PSB, 
vol. 12, p. 483) 


572. Tâlcuirea Pr. T. Bodogae: "Deci ceea ce este cu neputinţă la oameni, este cu putință la Dumnezeu (Luca 18, 
27). El a venit şi în ajutorul cunoaşterii, trimițând nu numai pc prooroci, ci şi pe Însuşi Fiul Său". (n. 192, p. 479). 

„Cunoaşterea ființei dumnezeieşti constă tocmai în simțământul că fiinţa lui 
Dumnezeu n-o putem cunoaşte.” (Sf. Vasile cel Mare, Epistole, 234, II, în PSB, vol. 
12, p. 483) 


„Aşadar cunoaşterea izvorăşte din lucrări, iar din cunoaştere s-a născut închi- 
narea. Crezi că Eu pol face aceasta? (Mt. 9, 28.) Cred, Doamne, şi s-a închinat Lui 
(In. 9, 38). In chipul acesta închinarea urmează credinței, iar credința se întăreşte 
prin putere. Şi dacă susţii că oricine crede aceea şi cunoaşte, şi anume cunoaşte din 
ceea ce crede cu adevărat, tot aşa poți spune şi invers: prin ce cunoşti, prin aceea să 
crezi. Or noi cunoaştem pe Dumnezeu după puterea Lui, iar dacă credem în Cel pe 
Care-L cunoaștem, atunci şi închinarea o aducem tot Celui în Care credem.” (Sf. 
Vasile cel Mare, Epistole, 234, III, în PSB, vol. 12, p. 484) 


„Ceea ce, însă, mărturisim e faptul că de fapt cunoaştem despre Dumnezeu atâta 
cât se poate cunoaşte, dar că e cu neputinţă să ştim ceea ce trece dincolo de puterea 
noastră de judecată. Aşa încât dacă mă întrebi ce-i nisipul şi eu voi răspunde că ştiu, 
atunci desigur că vei râde de mine dacă ai cere să-ți spun îndată şi câte fire de nisip 
sunt, pentru că prima ta întrebare s-a referit la aspectul sub care se prezintă nisipul, 
pe câta vreme cealaltă întrebare era în legătură cu numărul firicelelor de nisip. 
Această sofismă seamănă cu ceea ce întreba cineva în felul acesta: Cunoști pe Timo- 
ei? Ei bine, dacă-l cunoşti, atunci îi cunoşti şi firea, căci doar ai recunoscut că-l cu- 
noşti. În realitate, eu pot spune şi că-l cunosc şi că nu-l cunosc pe Timotei, dar în 
amândouă aceste feluri cunoaşterea mea e diferită. Căci felul în care-l cunosc nu-i 
acelaşi cu felul în care nu-l cunosc, ci unul e aspectul sub care pot spune că-l cunosc 
şi cu totul altul e cel sub care nu-l cunosc. Cu alte cuvinte, pe Timotei îl cunosc 
numai după înfăţişare şi după alte note similare, fiinţa lui lăuntrică însă n-o cunosc. 
Căci, până la urma urmei, tot în acelaşi fel spun că şi pe mine într-un fel mă cunosc, 
dar în alt fel nu.” (Sf. Vasile cel Mare, Epistole, 235, II, în PSB, vol. 12, p. 485) 


„Despre neamul, vrednicia, ființa şi natura lui Hristos nimeni n-ar putea fi în 
stare să dea lămuririle cele mai potrivite, după cum ne-o spune însuşi Duhul Sfânt 
prin glasul proorocului: “neamul Lui cine-l va spune?”. Şi aceasta pentru că Nimeni 
nu cunoaşte pe Tatăl decât numai Fiul, nici pe Fiul nu-L cunoaşte nimeni după vred- 
nicia Lui decât Tatăl, Cel ce L-a născut pe El.” (Eusebiu de Cezareea, Istoria bise- 
ricească, Cartea întâi, II, 2, în PSB, vol. 13,p. 31) 


„La întrebarea guvernatorului, cine este Dumnezeul creştinilor, el (fericitul epis- 
cop Potin — n.a.) a răspuns: Dacă vei fi vrednic, Il vei cunoaşte!513.” (Eusebiu de 
Cezareea, Istoria bisericească, Cartea a V-a, ], 31, în PSB, vol. 13, p. 185) 


„(...) Mă gândesc, deci, la Cel aflat mai presus de toate, la Împăratul suprem, la 
Cel nemăsurat, şezând pe scaunul de domnie al bolților cereşti, Care a făcut pămân- 
tul scăunel la picioarele Sale. Nimeni nu-L poate închipui într-un fel vrednic de El. 
De jur-împrejurul Său lumina străluceşte ca fulgerul, făcându-L — prin puterea574 
străluminărilor ei — de nevăzut privirilor noastre, ale tuturor.” (Eusebiu de Cezareea, 
Viaţa lui Constantin cel Mare, Cuvântare, Prolog, 1.1, în PSB, vol. 14, p. 190) 


573. Tâlcuirea Pr. T. Bodogae: "Întâlnim şi la martirii din Palestina refuzul de a-şi da numele, locul de origine ori 
de a declara ce cunosc ei despre Dumnezeu. Acest refuz nu poate avea decât o singură motivare: neputința omului de a 
cunoaşte pe Dumnezeu altfel decât întru putere”, ( Cor. 2, 5). (n. 31, p. 185). 

574. Tâlcuirea D-lui Radu Alexandrescu: Textual: prin ascuţimea (n. tr.). (n. 288, p. 190). 


18-Părinţii Bisericii 

„„Voiesc să-ți înfățişăm, o, fericite, câteva lucruri din învățătura despre Hristos. 
Tu poţi s-o afli pe aceasta şi din cuvintele dumnezeieșşti, dar o poţi auzi, cu iubirea 
ta de bineS75, şi de la alţii. Ajung sfintele şi de Dumnezeu insuflatele Scripturi spre 
vestirea adevărului. Dar sunt şi multe scrieri alcătuite despre acestea de fericiții noş- 
tri dascăli şi cel ce le citeşte pe acestea va cunoaşte tâlcuirea Scripturilor şi va putea 
dobândi cunoştinţa pe care o doreşte.” (Sf. Atanasie cel Mare, Cuvânt împotriva elini- 
lor, |, în PSB, vol. 15, p. 29) 


„Cunoştinţa şi credința despre El este mai de preţ decât toate.” (Sf. Atanasie cel 
Mare, Cuvânt împotriva elinilor, |, în PSB, vol. 15, p. 31) 


„lar dacă (creațiunea — n.n.) a fost făcută prin Fiul şi toate subzistă în EI, 
urmează numaidecât că cel ce priveşte în chip drept creaţiunea vede şi pe Cuvântul 
care a făcut-o şi prin El începe să cunoască şi pe Tatăl. 

Dar şi Mântuitorul a zis: Nimeni nu cunoaşte pe Tată] decât Fiul şi cel căruia Fiul 
i-L descoperă (Mt. 11, 27). lar lui Filip care I-a cerut: Arată-ne nouă pe Tatăl, nu i-a 
spus: Priveşte creațiunea, ci cel ce M-a văzut pe Mine a văzut pe Tatăl (|n. 14, 9). 

De aceea pe drept cuvânt Pavel — mustrând pe elini că, deşi privesc armonia şi 
buna întocmire a creaţiunii, nu cunosc pe Cuvântul făcător din ea (căci făpturile 
vestesc pe Făcătorul lor), ca prin EI576 să cugete şi pe Tatăl şi să oprească de la 
închinarea la făpturi — a spus veşnica Lui putere şi dumnezeire, ca să arate pe Fiul. 
Iar sfinții spunând: Cel ce este înainte de veci şi prin Care a făcut veacurile, vestesc 
nu mai puţin veşnicia Lui, prin care arată şi pe Tatăl.” (Sf. Atanasie cel Mare, 7rei 
cuvinte împotriva arienilor, Cuvântul întâi, XII, în PSB, vol. 15, p. 168) 


„Însăşi zidirea e îndestulătoare spre cunoaşterea existenței lui Dumnezeu şi a 
proniei Lui. Căci din mărimea şi frumusețea Jăpturilor, se vede ca printr-o asemănare 
(analogic) Făcătorul lor (Înţel. Sol. 13, 5)577. Nu învăţăm aceasta cerând cuvinte de 
la ele, ci credem auzind Scripturile. Căci privind rânduiala şi armonia tuturor, cu- 
noaştem că El este Făcătorul, Stăpânul şi Dumnezeul tuturor şi înțelegem pronia mi- 
nunată şi călăuzirea minunată a tuturor de către E1578.” (Sf. Atanasie cel Mare, 7rei 
cuvinte împotriva arienilor, Cuvântul al II-lea, XXXII, în PSB, vol. 15, p. 267) 


„Nu este Dumnezeu ca omul, ca să îndrăznească cineva să întrebe omeneșşte 
despre EI.” (Sf. Atanasie cel Mare, Epistola întâia către Serapion, Episcopul de 
Thmuis, împotriva celor care hulesc şi spun că Duhul Sfânt este creatură, XV, în 
PSB, vol. 16,p.41) 


„(...) Cele predate prin credință, se cuvine să fie judecate nu cu înţelepciunea 
omenească, ci primite prin auzirea credinţei. Căci ce cuvânt va putea tâlcui după 


575. Tâlcuirea Pr. D. Stăniloae: "(Pihok&iwc). Deci desi se poate cunoaște Dumnezeu şi Hristos şi direct, totuşi 
cunoştinţa aceasta se confirmă şi se înmulțește când e auzită şi de la alţii".( n. 2, p. 29). 

576. Tâlcuirea Pr. D. Stăniloae: "În textul din PG e prin ele (5. oxwrwv), dar cred că e prin EI (5 ovrov). Căci 
Sfântul Atanasie a negat mai sus și va nega mai jos că din creațiune poate fi cunoscut în mod direct Însuşi Tatăl. Tatăl 
poate fi cunoscut din Subiectul raționalității creaţiei". (n. 19, p. 168). 

577. Tâlcuirea Pr. D. Stăniloae: "Cunoaşterea analogică nu exclude apofaticul lui Dumnezeu. De aceea, Sfântul Ata- 
nasie nu contrazice aci ceea ce spusese mai înainte că Dumnezeu nu poate fi cunoscut prin analogie. E ceva analogic în 
Dumnezeu cu raționalitatea creației. Dar în acelaşi timp în schema largă a analogiei se află adâncul de taină mai presus 
de analogie”. (n. 88, p. 267). 

cuviinţă cele ce sunt mai presus de firea creată? Sau ce auz va putea pricepe tot ceea 
ce nu e îngăduit oamenilor nici a auzi, nici a grăi? Aşa a spus Pavel despre cele ce 
le-a auzit, adică despre Dumnezeu: Câr de neurmate sunt căile Lui! Căci cine a cu- 
noscut mintea Domnului? Sau cine s-a făcut sfetnicul Lui? (Rom. 11, 33). lar 
Avraam nici n-a iscodit, nici n-a judecat pe Cel ce grăia, ci a crezut și s-a socotit lui 
spre dreptate (Rom. 4, 3). De aceea a fost chemat Moise s/ujitor credincios (Evr. 3, 
5).” (Sf. Atanasie cel Mare, Epistola întâia către Serapion, Episcopul de Thmuis, 
împotriva celor care hulesc şi spun că Duhul Sfânt este creatură, XVII, în PSB, vol. 
16, p.43) 


„Să îndrăznească, de pot, să răspundă cei ce grăiesc cu uşurinţă despre toate, 
cum s-a întemeiat cerul şi din ce substanţă şi din ce amestec? Sau cum s-a constituit 
soarele şi fiecare dintre stele? Şi ce e de mirare dacă îşi văd neînţelegerea lor privi- 
toare la cele de sus, când nici firea pomilor de jos şi alcătuirea apelor şi formarea şi 
alcătuirea animalelor nu se cunoaşte. Oare nu vor spune ca şi Solomon, părtaş de 
înţelepciune mai mult decât toți, văzând neputința oamenilor de a le afla acestea: Și 
tot veacul l-a dat în inima lor, ca să nu afle omul făptura pe care a făcut-o Dum- 
nezeu de la început până la sfârşit (Eccl. 3, 11)579. Oare pentru că nu le pot afla vor 
declara că nici nu sunt? Da, vor spune aceasta având mintea stricată. Deci cu drep- 
tate le-ar putea spune cineva: O, lipsiților de minte şi prea îndrăzneţilor, pentru ce 
nu încetaţi cu atât mai mult să iscodiţi cele Despre Sfânta Treime, ca să credeți 
numai că este, având despre aceasta învățătura Apostolului, care zice: «Trebuie să 
creadă întâi lui Dumnezeu că este şi celor ce Il caută le este dătător de plată» (Ev. 
11, 6)580? Căci n-a spus cum este, ci numai că este. De nu se vor lăsa convinşi nici 
de aceasta, să spună cum este Tatăl, ca să afle astfel cum este şi Cuvântul Lui. Dar 
e lucru nebunesc, vor zice, a întreba astfel despre Tatăl. Să audă atunci că e lucru 
nebunesc şi a întreba astfel despre Cuvântul. 

Fiind de prisos deci şi nebunească această încercare, să nu mai întrebe cineva 
despre acestea, sau să primească numai cele din Scripturi. Căci sunt de ajuns pildele 
aflătoare în Scripturi despre acestea.” (Sf. Atanasie cel Mare, Epistola întâia către 
Serapion, Episcopul de Thmuis, împotriva celor care hulesc şi spun că Duhul Sfânt 
este creatură, XVIII-XIX, în PSB, vol. 16, p. 44) 


578. Tâlcuirea Pr. D. Stăniloae: "Cunoaşterea lui Dumnezeu din natură e insuficientă chiar pentru o cunoaştere ana- 
logică a lui Dumnezeu. Ea trebuie completată cu cea prin cuvintele Scripturii. Căci natura nu grăieşte. Dar nici cuvintele 
Scripturii n-ar ajunge fără exemplificarea lui Dumnezeu ca realitate personală raţională şi înțeleaptă şi de incomparabilă 
putere, cu ajutorul naturii. Prin amândouă Îl cunoaştem pe Dumnezeu, nu numai ca existent, ci şi ca Făcător şi Pronia- 
tor". (n. 89, p. 267). 

579. Tâlcuirea Pr. D. Stăniloae: "Toate timpurile le au oamenii la dispoziție ca să vadă că, şi cu tot progresul lor în 
cunoaştere, nu ajung să cunoască totul”. (n. 43a, p. 44). 

580. Tâlcuirea Pr. D. Stăniloae: "E de observat că Sfântul Atanasie nu spune numai de Dumnezeu în general, că nu 
ştim altceva decât că este, ci de Sfânta Treime şi de faptul că în ea este un Tată, un Fiu şi un Duh Sfânt. Deci nu ne lasă 
într-un întuneric total. E mare lucru a şti că în Dumnezeu e un Tată iubitor al unui Fiu iubitor şi un Duh Sfânt al comu- 
niunii între Ei, căruia fiecare îi comunică dragostea Sa față de celălalt şi Care ni se comunică şi nouă, aducându-ne 
dragostea Tatălui şi a Fiului și întărind dragostea între noi. E mare lucru să ştiu că eu ca persoană mă deosebesc de un 
obiect şi că am relaţii cu alte persoane fără să mă confund cu ele. Sunt nişte mistere într-un fel cunoscute și folositoare 
mic. E mare lucru să ştiu că sunt și că sunt deosebit de alții şi în același timp în legătură conştientă cu ei, chiar dacă nu 
pot pătrunde tot misterul acestui fapt. Misterul e unit cu experiența folosului ce-l am din el. Chiar în spusa lui Socrate: 
Știu că nu ştiu nimic e implicată o anumită cunoştinţă. E] ştie că nu ştie. Deci nu e drept a spune că nu ştiu chiar nimic. 
Cunoaşterea şi necunoaşterea sau cunoaşterea a ceea ce e mister sunt mereu împreunate. Şi mereu se înaintează în 
cunoaşterea misterului, fără să fie epuizat vreodată. Chiar Apostolul o spune aceasta prin cuvintele: Întâi să creadă ca 
apoi Să-L caute. Sfântul Atanasie cere aci numai să nu se iasă, prin voința dc cunoaştere, din misterul de care se știe că 
este”. (n. 44, pp. 44-45). 


„| EI O E E 

„Totuşi această nepricepere o poate cineva vindeca mai întâi prin credință, apoi 
şi prin cele spuse înainte, adică prin chipul şi strălucirea şi izvorul şi ipostasul (sub- 
stanţa) şi pilda581.” (Sf. Atanasie cel Mare, Epistola întâia către Serapion, Episco- 
pul de Thmuis, împotriva celor care hulesc şi spun că Duhul Sfânt este creatură, 
XX, în PSB, vol. 16,p.47) 


„Poţi admira pe arhitect după opera sa, precum şi pe făurar sau pe țesător.” (Sf. 
Vasile cel Mare, Omilii la Hexaemeron, Omilia ], VII, în PSB, vol. 17, p. 78) 


„Din frumuseţea celor văzute să înțelegem pe Cel Care-i mai presus de fru- 
museţe, iar din măreţia celor care cad sub simţurile noastre şi din corpurile acestea 
mărginite din lume să ne ducem cu mintea la Cel nemărginit, la Cel mai presus de 
măreție, Care depăşeşte toată mintea cu mulțimea puterii Sale.” (Sf. Vasile cel Mare, 
Omilii la Hexaemeron, Omilia |, XI, în PSB, vol. 17, p. 83) 


„ŞI de pe pământ şi din văzduh şi din cer şi din apă şi din noapte şi din zi şi din 
toate cele văzute să luăm evidente dovezi despre Binefăcătorul nostru. Nici păcate- 
lor să nu le dăm timp, nici duşmanului să nu-i lăsăm loc în inimile noastre, ca Dum- 
nezeu să locuiască în noi, prin o necontenită aducere-aminte de EI.” (Sf. Vasile cel 
Mare, Omilii la Hexaemeron, Omilia a III-a, X, în PSB, vol. 17, p. 109) 


„Că de la nici una din creaturi nu putem dobândi o idee vrednică de măreţia 
Dumnezeului universului; ne dau doar mici şi slabe imagini, aşa precum ne dă şi 
fiecare din cele mai mici vietăți şi plante.” (Sf. Vasile cel Mare, Omilii la Hexa- 
emeron, Omilia a VI-a, XI, în PSB, vol. 17, p. 146) 


„Oamenii fac cele spuse în chip omenesc despre Dumnezeu, închipuindu-şi pe 
Dumnezeu după felul în care trăieşte fiecare din ei.” (Sf. Vasile cel Mare, Omiii la 
Psalmi, Omilia la Psalmul XXIX, II, în PSB, vol. 17, p. 237) 


„Frumuseţea cea adevărată, cea mai plăcută, adică firea cea dumnezeiască şi 
fericită, se poate privi, se poate contempla numai de cel ce are curăţită mintea.” 
(Sf. Vasile cel Mare, Omilii la Psalmi, Omilia la Psalmul XXIX, V, în PSB, vol. 
17, p. 242) 


„Custaţi şi vedeţi că bun este Domnul (Ps. 33, 8). 

(...) Psalmistul a spus: Guszari, n-a spus: Imbuibaţi-vă; pentru că acum cunoaş- 
tem în parte şi vedem adevărul ca prin oglindă şi ghicitură (| Cor. 13, 12), dar va 
veni vremea când arvuna de acum şi gustarea aceasta a harului ne va duce la des- 
fătarea cea desăvârşită. După cum pe cei care sufăr de stomac, care n-au poftă de 
mâncare şi resping mâncărurile, doctorii îi vindecă de boala lor deşteptându-le pofta 
prin vreun condiment pus în mâncăruri, încât simțul gustului este excitat de acest 
condiment şi face să le sporească pofta de mâncare tot mai mult, tot aşa şi cu Cuvân- 
tul adevărului. /nsăşi experiența Cuvântului adevărului, spune psalmistul, vă în- 
deamnă ca pofia să vă fie mereu fără saţiu. De aceea gustați, ca să fiţi fericiţi, 


581. Tâlcuirea Pr. D. Stăniloae: "Pe de o parte, cele dumnezeieșşti, şi cu deosebire Sfânta Treime şi mântuirea prin 
cruce, sunt mai presus de înțelegere, pe de alta sunt accesibile unei înţelegeri a inimii capabile de credinţă şi prin folosirea 
unor imagini din lume, în care ele şi-au imprimat urmele. Credinţa sau inima trăitoare a legăturii cu Dumnezeu își dă 
seama mai mult decât speculaţia care schematizează, care se depărtează de viaţă, că Dumnezeu, originea vieții, nu poate 
fi decât iubitor, iar ca atare un Tată, un Fiu şi un Duh prin care Se odihnește Tatăl în Fiul; şi că fără suferință nu paţi 
depăși egoismul propriu, deci nu te poţi mântui intrând în viață şi nu poți ajuta nici la mântuirea altora”. (n. 51, p. 47). 

flămânzind şi însetând pururi de dreptate.” (Sf. Vasile cel Mare, Omilii la Psalmi, 
Omilia la Psalmul XXXVI, VI, în PSB, vol. 17, p. 270) 


„Nu oricine poate ajunge la desăvârşirea dragostei, nici nu poate cunoaşte pe Cel 
cu adevărat iubit, ci numai cel ce s-a dezbrăcat de omul cel vechi, cel stricat de 
poftele înşelăciunii şi s-a îmbrăcat în omul cel nou, cel reînnoit întru cunoştinţă, 
după chipul Ziditorului (Efes. 4, 22-24). Cel care iubeşte banii şi rămâne uimit în 
faţa frumuseţii stricăcioase a trupurilor, cel care iubeşte nespus de mult slava aceasta 
mică a lumii, cel care-şi cheltuieşte puterea dragostei în lucrurile care nu se cuvin, 
acela a rămas orb pentru privirea Celui Care este în realitate Ce iubit.” (Sf. Vasile 
cel Mare, Omilii la Psalmi, Omilia la Psalmul XLIV, II, în PSB, vol. 17, p. 285) 


„După cum ochii trupului, când stau departe, înțeleg puţin din cele văzute; dar 
dacă se apropie de obiectele la care se uită înțeleg clar pe cele ce le văd, tot aşa şi 
cu privirea cu ochii minţii; cel care nu-i apropiat, prin fapte, de Dumnezeu nu poate 
vedea lucrurile lui Dumnezeu cu ochii curați ai minţii.” (Sf. Vasile cel Mare, Omilii 
la Psalmi, Omiha la Psalmul XLV, VII, în PSB, vol. 17, p. 306) 


„Atâta vreme cât ne îndeletnicim cu lucrurile din afara lui Dumnezeu, nu putem 
cuprinde cunoaşterea lui Dumnezeu. Care om, îngrijindu-se de cele ale lumii şi 
afundându-se în ispitele trupului, poate să fie cu luare aminte la cuvintele despre 
Dumnezeu şi să fie îndestulător de pregătit pentru contemplarea unor lucruri atât de 
mari? Nu vezi că este înăbuşit de spini cuvântul care a căzut între spini? (Mt. 13, 7) 
Spini sunt plăcerile trupului, bogăția, slava şi grijile lumeşti! Cel ce simte nevoia 
cunoaşterii lui Dumnezeu va trebui să fie în afară de toate acestea, să se scape de 
patimi şi aşa să primească cunoașterea lui Dumnezeu. Cum poate intra ideea de 
Dumnezeu într-un suflet care-i strâmtorat de gândurile care-l stăpâneau mai di- 
nainte?” (Sf. Vasile cel Mare, Omilii la Psalmi, Omilia la Psalmul XLV, VIII, în 
PSB, vol. 17, pp. 306-307) 


„Luarea aminte şi studierea atentă a propriei tale persoane te va conduce şi la 
cunoaşterea lui Dumnezeu. Dacă iei aminte la tine însuţi nu mai ai nevoie să desco- 
peri pe Creator în celelalte creaturi; vei contempla în tine însuți, ca într-un mMicro- 
cosmos, marea înțelepciune a Creatorului tău. Din sufletul tău necorporal vei cu- 
noaşte că şi Dumnezeu este necorporal; că nu e circumscris în spaţiu, pentru că nici 
mintea ta nu avea mai înainte şedere în spațiu, ci ajunge în spațiu prin unirea sa cu 
trupul. Vei crede că Dumnezeu este nevăzut, gândindu-te la sufletul tău; că şi el nu 
poate fi văzut cu ochii trupului. Da, sufletul n-are nici culoare, nici formă, nici nu 
poate fi definit prin vreo caracterizare materială, ci se cunoaşte numai din funcțiu- 
nile sale. Tot aşa şi Dumnezeu; nu căuta să-L înţelegi cu ajutorul ochilor, ci, îngădu- 
indu-i minţii credinţa, caută să ai o înțelegere spirituală despre EI!” (Sf. Vasile cel 
Mare, Omilii şi cuvântări, Omilia a III-a la cuvintele: “Ia aminte de tine însuți”, VII, 
în PSB, vol. 17, pp. 373-374) 


„Oile Mele, spune Domnul, ascultă glasul Meu (In. 10, 27). lată cum se cu- 
noașşte Dumnezeu! Din ascultarea poruncilor Lui; din săvârşirea poruncilor, pe care 
le-am auzit. Cunoaşterea lui Dumnezeu e aceasta: păzirea poruncilor lui Dum- 
nezeu!” (Sf. Vasile cel Mare, Omi/ii şi cuvântări, Omilia a XXIII-a, IV, în PSB, vol. 
17,p. 567) 

„Ţi-i de ajuns să ştii că Hristos este păstor bun (In. 10, 11), că şi-a pus sufletul 
Său pentru oi (In. 10, 15). Aceste margini are cunoaşterea lui Dumnezeu. A căuta să 
cunoşti cât este de mare Dumnezeu, care este măsura Lui, în ce fel este ființa Lui şi 
altele asemenea este primejdios pentru cel ce întreabă şi cu neputinţă de răspuns 
pentru cel întrebat. Tăcerea este leacul unor astfel de întrebări.” (Sf. Vasile cel Mare, 
Omilii şi cuvântări, Omilia a XXIII-a, IV, în PSB, vol. 17, p. 587) 


„Și după zile, Cain a adus Domnului jertfă din rodurile pământului (Fac. 4, 3). 

Vezi cum Creatorul firii a pus în conştiinţa omului cunoştinţa de Dumnezeu! 
Spune-mi, cine l-a dus pe Cain la această idee? Nimeni altul decât cunoştinţa de 
Dumnezeu din conştiinţa lui. A adus Domnului jertfă din rodurile pământului. Ştia 
şi cunoştea că se cuvenea să-l aducă, ca unui Stăpân, ceva din cele ce avea. Nu pen- 
tru că Dumnezeu avea nevoie de ele, ci ca să-şi arate recunoştinţa sa pentru nişte 
binefaceri ca acelea de care se bucurase. Da, Dumnezeu n-are nevoie de nimic şi nu-l 
trebuie nici unul din lucrurile noastre; dar pentru nespusa Lui iubire de oameni, 
coborându-Se până la noi, primeşte pentru mântuirea noastră să-l aducem jertfe, 
pentru ca să ne fie cunoaşterea lui Dumnezeu o şcoală de virtute”. (Sf. loan Gură de 
Aur, Omilii la Facere, Omilia XVIII, III, în PSB, vol. 21, pp. 214-215) 


„lar numele de noapte înseamnă contemplarea celor nevăzute, după asemănarea 
lui Moise, care a ajuns în tenebrele în care era Dumnezeu, Care a pus, cum zice 
Proorocul, întunericul, ascunzătoare a Lui, în jurul Lui (Ps. 17, 13). 

Iar ajungând în întunericul acesta, află că e aşa de departe de a se fi urcat la 
desăvârşire, cum sunt cei ce n-au atins nici măcar începutul. Căci după ce m-am 
învrednicit, zice, de cele desăvârşite, odihnindu-mă în înţelegerea celor cunoscute 
ca pe un pat, am ajuns în lăuntrul celor nevăzute, părăsind simţurile. Dar, înconju- 
rat de noaptea dumnezeiască, căutând pe Cel ascuns în negură, am simțit iubirea față 
de Cel dorit, totuşi Cel iubit a scăpat cuprinderii cugetărilor mele. Căci L-am căutat 
pe patul meu, nopţile, ca să cunosc care e ființa Lui, de unde începe şi unde sfârşeşte 
şi în ce îşi are esența. Dar nu L-am aflat.” (Sf. Grigorie de Nyssa, Tâlcuire amănun- 
țită la Cântarea Cântărilor, Omilia a VI-a, în PSB, vol. 29, pp. 195-196) 


„(...) Înconjură (sufletul - n.n.) cu mintea firea inteligibilă şi mai presus de 
lume, pe care o numeşte cetate, în care sunt Începătoriile, Domniile, Tronurile 
aşezate pe seama Stăpâniilor şi adunarea celor cereşti, pe care o numeşte târg, şi 
mulțimea necuprinsă de număr, pe care o indică cu numele de piață. Că doar va afla 
în ele pe Cel dorit. Deci a înconjurat cercetând tot soborul îngeresc şi fiindcă nu a 
văzut pe Cel căutat în bunurile aflate, a socotit întru sine: oare nu cumva poate fi 
cuprins de ei Cel iubit de mine? Şi zice către ei: Nu L-aţi văzut oare pe Cel pe care 
L-a iubit sufletul meu?582 Aceia tăceau la această întrebare, prin tăcere arătând că şi 
pentru ei Cel căutat e necuprins ...” (Sf. Grigorie de Nyssa, Tâ/cuire amănunțită la 
Cântarea Cântărilor, Omiha a VI-a, în PSB, vol. 29, p. 196) 


„(...) Părăsind toată calea înţelegerii, am aflat, prin credinţă pe Ce! dorit. Şi nu 
voi mai lăsa din legătura credinţei pe Cel aflat, până nu va fi în lăuntru cămării mele. 
Iar cămara este, desigur, inima, care se va face primitoare a sălăşluirii dumnezeieşti, 


582. Tâlcuirea Pr. Stăniloae: A străbătut toate cetele îngerești şi nu L-a văzut pe Dumnezeu între ele. Și atunci, sufle- 
tul s-a întrebat: deși nu-L văd pe Dumnezeu între ele poate că ele Îl văd totuşi, fără ca eu să-mi dau seama de aceasta. De 
aceea le întreabă: Wu L-aţi văzut oare pe Dumnezeu, pe Care sufletul meu Il simte odată ce [] iubesc? (n.s. 131, p. 196). 

atunci când va reveni la starea aceea, în care a fost la început, când a fost plăsmuită 
de cea care a zămislit-o. Şi desigur de va înţelege cineva prin maică, prima cauză a 
alcătuirii ei, nu va greşi583.” (Sf. Grigorie de Nyssa, Tâlcuire amănunţită la Cânta- 
rea Cântărilor, Omilia a VI-a, în PSB, vol. 29, pp. 196-197) 


„Și mişcând toate gândurile şi toată puterea de cercetare a înțelesurilor şi stră- 
duindu-se să cuprindă ceea ce caută, îşi face hotar al cuprinderii lui Dumnezeu lu- 
crarea ce coboară până la noi, pe care o simţim prin viață584. Şi precum sufletul ce 
apare de jos, ca apa din pământ, nu rămâne acolo, şi precum apa nu rămâne în fundul 
lacului, ci, făcându-se bulboană, se ridică în sus spre ceea ce îi este înrudit şi de-abia 
când a străbătut suprafaţa cea mai de sus a apei şi s-a amestecat cu aerul, se opreşte 
din mişcarea în sus, la fel se întâmplă şi cu sufletul care caută cele dumnezeieşti. 
Căci, după ce s-a înălțat de la cele de jos spre cunoştinţa celor de deasupra, 
cuprinzând minunile săvârşite în zidire prin lucrarea lui Dumnezeu, nu mai poate 
înainta mai departe prin străduinţa iscoditoare, ci se minunează de EI şi 1 se închină 
Celui cunoscut numai în aceea că este, prin cele ce le lucrează cu adevărat prin fru- 
museţea cerului, prin strălucirile luminătorilor, prin repedea mişcare în cerc a osiei, 
prin învârtirea regulată şi bine orânduită a stelelor, prin fiecare întoarcere la fel în 
cerc a celor patru anotimpuri, prin pământul orânduit potrivit cu atmosfera care îl 
cuprinde şi care îşi schimbă lucrările sale după felurimea mişcărilor celor de deasupra, 
prin firile felurite ale vieţuitoarelor, ale celor ce petrec în ape, ale celor ce au primit 
mişcarea în aer şi ale celor cu viaţa pe pământ, prin pomii de tot felul, prin ierburile 
ce se deosebesc între ele după calitate, putere şi formă, prin însuşirile fructelor şi 
sucurilor şi prin toate celelalte, prin care se arată lucrarea lui Dumnezeu. Pe toate 
acestea văzându-le, din minunea celor văzute, sufletul trage prin cugetare învățătura, 
despre Cel înţeles din faptele Lui că este.” (Sf. Grigorie de Nyssa, Tâ/cuire amă- 
nunțită la Cântarea Cântărilor, Omila a XI-a, în PSB, vol. 29, p. 267) 


„Sufletul cheamă pe Cuvântul cum poate, dar nu poate cum voieşte. Căci vo- 
ieşte mai mult decât poate. Şi totuşi nu voiește atât cât este Acela, ci cât poate voia 
lui liberă să voiască.585 Fiindcă, deci, Cel chemat nu poate fi ajuns de străduinţa 
celui ce-L cheamă, de aceea zice: L-am chemat şi nu m-a auzit.58%” (Sf. Grigorie de 
Nyssa, Tâlcuire amănunţită la Cântarea Cântărilor, Omilia a XII-a, în PSB, vol. 29, 
p. 280) 


583. Tâlcuirea Pr. D. Stăniloae: Cămara maicii mele e inima aşa cum a fost plăsmuită la început de Maică sau de 
cauza ei, adică de Dumnezeu. Deci sufletul poate prinde şi introduce pe Dumnezeu în inima sa, în simţirea sa, revenită 
la starea curată de la început, numai când va înţelege că El e mai presus de orice înțelegere. Așadar, această neînțelegere 
nu € ceva cu totul negativ, ci e însoțită de o experienţă a lui Dumnezeu prin primirea Lui în inimă sau în simţirea curată. 
Dumnezeu e mai presus de înțelegerea conceptuală, dar nu în afară de orice trăire a Lui. EI e înțeles de inimă, care Il 
experiază, dar nu-L defineşte. Pentru că inima însăşi se lărgeşte mereu pe măsura nesfârşirii dumnezeieşti şi se încălzeşte 
la atingerea ei de căldura dragostei dumnezeieşti. (n. 133, p. 197). 

584, 'Tâlcuirea Pr. D. Stăniloae: Hotarul până unde ajunge cunoaşterea noastră de Dumnezeu prin cele văzute e pus 
de lucrarea lui Dumnezeu prin ele. Dincolo de această cunoaştere începe cunoaşterea Lui în întuneric sau cunoașterea 
simțită directă a nevăzutului şi necuprinsului Lui. (n. 233, p. 267). 

585. Tâlcuirea Pr. D. Stăniloae: Omul voieşte mai mult decât poate, voieşte să cunoască pe Dumnezeu mai mult 
decât poate. Dar și voia lu: e limitată în privința cunoaşterii de Dumnezeu. Dar și în faptul că voieşte mai mult decât 
poate, se arată că e făcut pentru infinitate. Omul voieşte să cunoască pe Dumnezeu atâta cât îşi închipuie că Dumnezeu 
este infinit, chiar dacă felul infinității lui Dumnezeu închipuite de el e mai prejos de infinitatea reală a lui Dumnezeu. De 
aceea, omul voiește, pe fiecare treaptă mai înaltă a creşterii sale spirituale, mai mult în cunoaşterea sa de Dumnezeu, pen- 
tru că închipuirea lui despre infinitatea lui Dumnezeu a crescut şi ea. (n. 252, p. 280). 

586. Tâlcuirea Pr. D. Stăniloae: Din aceste rânduri se vede că voința omului de a chema pe Dumnezeu nu constă 
numai în voinţa de a-l da un nume cât mai potrivit, ci şi de a-L chema pe numele adevărat. Propriu-zis, de aceea dă omul 
credincios lui Dumnezeu diferite denumiri: ca să-L cheme prin ele într-ajutor, întrucât crede că EI are puterile exprimate 
prin numiri. E] voieşte să cunoască deci, pe Dumnezeu, ca să-l poată chema în ajutor pe numele Lui adevărat. Iar Dum- 
nezeu nu numai că nu-i răspunde într-un mod înțeles de el, pentru că orice răspuns al Lui întrece toate înțelesurile ome- 

„(...) Cam ceea ce se poate întâmpla celui care atinge cu vârful piciorului colțul 
ieşit al stâncii aplecate spre valuri, dar nu ajunge pe ce să-şi poată aşeza piciorul şi 
nici de ce să se prindă cu mâinile, acelaşi lucru poate păți sufletul celui care, căutând 
să străbată prin spaţiile de timp dintre veacuri, vrea să ajungă la Fiinţa de dincolo de 
veacuri, cale care nu poate fi măsurată prin intervale de timp şi care nu se poate 
sesiza nici în spațiu, nici în timp, nici prin măsură, nici prin altceva de acest fel, ceea 
ce însemnează că Fiinţa de dincolo de spațiu şi de timp nu poate fi cuprinsă de 
cugetarea noastră, care, nereuşind să sesizeze nici o cale de cunoaştere, ameţeşte, se 
încurcă şi se tulbură, negăsind în acest scop alt mijloc decât să se întoarcă la ceea ce 
este apropiat firii ei, socotindu-se mulțumită doar cu constatarea că Cel ce este mai 
presus decât firea noastră e cu totul altceva decât lucrurile care pot fi cunoscute.” 
(Sf. Grigorie de Nyssa, Omilii la Ecclesiast, Omilia VII, în PSB, vol. 30, p. 266) 


„O! Ce minune! Cât de mult s-a temut cugetul să se apropie să vadă mărirea firii 
dumnezeieşti, încât n-a putut pricepe nici măcar minunea celor contemplate în afara 
ființei Lui! Căci n-a zis că EI nu există dincolo de ființa lui Dumnezeu, întrucât a 
socotit că aşa ceva ar fi o îndrăzneală prea mare sau să fi spus că fiinţa Lui s-ar putea 
cuprinde într-o definiţie oarecare, ci s-a mulțumit să admire doar slava şi mărirea de 
care s-a putut convinge. Şi tot astfel nici despre mărirea Lui n-a putut spune în ce 
constă, ci a rămas fără de glas minunându-se de mărirea sfințeniei Lui. lată, aşadar, 
cât de departe a fost el de acea căutare curioasă şi ambițioasă prin care să declare ce 
este în fond Fiinţa cea nesfârşită, pe care nici cea din urmă dintre făpturi nu s-a sătu- 
rat să o admire! Propriu-zis el n-a preamărit nici sfinţenia şi nici mărirea sfinţeniei 
Lui (Dumnezeu - n.a.), ci întrucât îşi propusese doar să preamărească mărirea Lui, şi-a 
dat seama că pentru aceasta puterile sale sunt prea slabe, neputând pricepe cu mintea 
lui cât de nesfârşite sunt graniţele şi dimensiunile a ceea ce preamăreşte, după cum 
spune psalmistul: Măririi slavei şi sfințeniei Lui nu este margine.” (St. Grigorie de 
Nyssa, Omilii la Ecclesiast, Omilia VII, în PSB, vol. 30, p. 267) 


„Vorbind despre fiinţa cea mai presus din fire, Sfântul Apostol Pavel ne-a spus 
că cele ce se pot privi în jurul acesteia sunt: pacea, puterea, viaţa, dreptatea, lumi- 
na, adevărul şi altele de felul acesta. Totuşi, el a declarat că ceea ce formează adân- 
cul ființei celei mai presus de fire este mai presus de orice înțelegere, zicând că 
Dumnezeu nici nu a fost văzut, dar nici nu va fi văzut vreodată. Căci spune: Pe care 
nimeni nu L-a văzut şi pe care nici nu poate să-L vadă (| Tim. 6, 16)” (Sf. Grigorie 
de Nyssa, Despre desăvârşire, către monahul Olimpiu, în PSB, vol. 30, p. 463) 


„După cum este cu neputinţă ca peştele să trăiască fără apă, sau să meargă cine- 
va fără picioare, să vadă lumina fără ochi, să vorbească fără limbă, sau să audă fără 
urechi, tot aşa este cu neputinţă să cunoască cineva tainele şi înțelepciunea lu: Dum- 
nezeu, să fie bogat (în har) şi creştin, fără Domnul lisus şi fără lucrarea puterii 


neşti, ci uneori nu-i răspunde deloc, pentru că omul nu-L cheamă pe numele Lui adevărat. Dacă Îl chemăm cu un nume 
care nu e la înălțimea Lui, El nu Se simte chemat, pentru că ne adresăm unui idol care nu e numai infinit mai puțin decât 
EI, ci şi arată că nu vrem să-L cinstim pe Dumnezeu însuşi. De aceea, Dumnezeu trebuie chemat cu un sentiment de 
extremă smerenie, cu conştiinţa că nu e din planul lumii, că nu c în esență egal cu noi cei lipsiți de putere, cu conştiinţa 
că dacă nu-l dăm numele adevărat nu e peptru că nu voim, ci că nu ştim, sau nu putem să-L chemăm pe numele cores- 
punzător Lui, pentru că nu-l cunoaştem cul se cuvine, deşi voim aceasta şi nc silim să ne ridicăm mereu mai sus în 
cunoaşterea Lui. De aceca e bine să-l ceremtmai mult mila, cu simţirea că avem într-adevăr nevoie de mila Lui, întru 
neputinţele noastre. (n. 253, p. 280). 

divine. Pentru că aceia sunt cu adevărat înţelepţi, luptători, curajoşi şi filosofi ai lui 
Dumnezeu, care sunt conduşi şi păstoriți după omul (lor) lăuntric de puterea divină. 
Filosofii păgânilor predau retorica, însă alţii, care sunt mai puţin meşteri la cuvânt, 
bărbaţi cucernici, se bucură şi tresaltă de bucurie din cauza harului lui Dumnezeu.” 
(Sf. Macarie Egipteanul, Cele cincizeci de omilii duhovniceşti, Omilia XVII, 10, în 
PSB, vol. 34, p. 181) 


„Creştinismul, (Evanghelia), este hrană şi băutură. Cu cât se înfruptă cineva din 
el, cu atât mai mult i se înflăcărează mintea de dulceaţa lui. Înfruptându-se (din el, 
mintea) nu i se mai satură şi îl caută cu nesaţ. 

Atunci când cuiva, însetat fiind, i se oferă o băutură dulce, îndată ce gustă din 
ea, mai tare este ars (de sete) şi mai vârtos doreşte să bea. La fel stau lucrurile (întru 
cele duhovniceşti); setea de Duhul este neîncetată. Acestea nu sunt vorbe goale. 
(Setea aceasta este urmarea faptului că) Duhul lucrează în suflet, în chip tainic.” (Sf. 
Macarie Egipteanul, Cele cincizeci de omilii duhovniceşti, Omilia XVII, 13, în PSB, 
vol. 34, p. 182) 


„Domnul este infinit şi nu poate fi cuprins cu mintea. De aceea, creştinii (ade- 
vărați), nu îndrăznesc să spună că L-au cuprins deplin, ci sunt smeriţi, ziua şi noap- 
tea. Ştiinţa, în domeniul celor văzute, este infinită, de aceea o cuprinde doar cel ce 
s-a instruit şi a buchisit destul. Tot aşa (stau lucrurile) şi aici. De nimeni nu poate fi 
cuprins şi estimat Dumnezeu afară de cei ce L-au gustat, L-au primit şi îşi cunosc 
slăbiciunea lor.” (Sf. Macarie Egipteanul, Cele cincizeci de omilii duhovniceşti, 
Omilia XXVI, 17, în PSB, vol. 34, p. 210) 


„După cum ochiul cel trupesc, fiind, sănătos, priveşte direct către razele soare- 
lui; tot aşa şi aceştia, având mintea curată, privesc fără oprelişti splendorile cele mai 
presus de cuvânt ale Duhului.” (Sf. Macarie Egipteanul, 4/fe șapte omilii, „Despre 
înălțarea minţii”, 13, în PSB, vol. 34, p. 320) 


„După cum este lucru imposibil să vedem fără ochi, să vorbim fără gură, să au- 
zim fără urechi şi să umblăm fără picioare, tot aşa este imposibil să ne împărtăşim 
de Sfintele Taine, să cunoaştem înțelepciunea lui Dumnezeu şi să ne îmbogăţim în 
Duhul, fără Dumnezeu şi fără puterea dată de El.” (Sf. Macarie Egipteanul, 4/te 
şapte omilii, „Despre înălțarea minţii”, 15, în PSB, vol. 34, p. 321) 


„Cunoştinţa despre Dumnezeu e înaltă şi mai presus de toate şi nu poate fi ajun- 
să decât în parte de cei ce se străduiesc să zboare în înălțimi. Puii vulturului zboară 
la înălțime, cum s-a scris (lov, 5, 7).” (Sf. Chiril al Alexandriei, Închinare în duh şi 
adevăr, Cartea a VII-a, în PSB, vol. 38, p. 225) 


„(...) S-a coborât Domnul pe muntele Sinai, pe vârful muntelui. Şi a chemat 
Domnul pe Moise pe vârful muntelui. Şi s-a suit Moise. Şi a zis Dumnezeu către 
Moise: Coborându-te, mărturiseşte poporului, să nu se apropie de Dumnezeu ca Să-L 
vadă şi să cadă mulțime dintre ei. Și preoţii care se apropie de Dumnezeu să se sfin- 
fească, ca nu cumva să se depărteze de la ei Domnul (leş. 19, 20-22). Se coboară pe 
munte Dumnezeu Cel mai presus de toate, apoi chemat, urcă Moise. Căci nu se în- 
tâmplă să se poată ridica cineva la înălțimea adevăratei vederi a lui Dumnezeu, dacă 
nu s-a coborât mai întâi Dumnezeu însuşi şi nu S-a făcut în aşa fel ca să fie accesi- 

bil minţilor noastre. Şi numai chemându-ne EI, urcăm spre vârtul suprafiresc şi ridi- 
cat peste toate, adică spre cunoştinţa adevărată. lar aceasta o va face Hristos, des- 
coperindu-ne nouă pe Tatăl şi Dumnezeus87. 

Dar de munte nu se vor apropia cei din mulțime. Căci harul cunoştinței celei 
preaînalte rămâne inaccesibil celor mulți. E e accesibil numai celor ce pot străbate 
la ea, mai bine zis celor ce au fost chemaţi la aceasta de Dumnezeu, cum a fost 
Moise, dacă deci este cineva slujitor credincios şi devotat în casa lui Dumnezeu, va 
fi şi el ales ca acela şi în stare să fie aproape de Dumnezeu, prin petrecerea lui în sfin- 
țenie şi cunoştinţă. Vom fi astfel împreună cu EI, care zice: Jar tu stai aici cu Mine 
(Deut. 5, 31).” (Sf. Chiril al Alexandriei, Închinare în duh şi adevăr, Cartea a VII-a, 
în PSB, vol. 38, p. 227) 


„(...) Legea cunoştinţei de Dumnezeu e sădită în noi.” (Sf. Chiril al Alexandriei, 
Glafire la Facere, Cartea întâi, 2, în PSB, vol. 39, p. 21) 


„Și cunoştinţa despre EI e pe măsura înţelegerii fiecăruia. E mică în cei mici şi 
mare în cei mari. 

De fapt proorocii spun că mare și înfricoşător este peste cei dimprejurul Lui (Ps. 
88, 8), adică pentru cei ajunşi aproape de EI pentru marea lor pătrundereS88. Îi naşte 
şi Pavel pe unii până ce ia Hristos chip în ei (Gal. 4, 19), adică până ce marile şi dum- 
nezeieştile trăsături ale dumnezeirii Lui se întipăresc pe încetul în mintea lor589.” (Sf. 
Chiril al Alexandriei, Glafire la Facere, Cartea a III-a, 2, în PSB, vol. 39, p. 92) 


„Căci a zis (...) dumnezeiescul Pavel: Mulumire lui Dumnezeu Celui ce ne face 
pururea biruitori în Hristos şi arată prin noi mireasma cunoştinței Lui în tot locul 
(II Cor. 2, 14)5%.» (Sf. Chiril al Alexandriei, G/afire la Facere, Cartea a III-a, 5, în 
PSB, vol. 39, p. 113) 


„Căci a cunoaşte pe Hristos, cine este şi de unde a venit şi S-a făcut ca noi, sau 
care e modul iconomiei Lui cu timpul, înseamnă a primi în minte lumina adevărată 
a cunoaşterii dumnezeieşti5?l. Iar că cunoștința despre Dumnezeu e mai mare, mai 


587. Tâlcuirea Pr. D. Stăniloae: La orice înălțime ni s-ar descoperi Dumnezeu, înălțimea aceasta reprezintă o treaptă 
coborâtă a Sa la putinţa omului de a-L cunoaşte. În Sine Insuşi e mai presus de orice înălțime la care s-ar fi ridicat cunoș- 
tința noastră. Dumnezeu este mai presus de orice munte pe care se poate ridica omul. De altfel şi lucrurile în starea în care 
le cunoaştem. Nu le cunoaştem în ele înseși (Ding an sich). E o stare în care punem ceva din noi. (n.s. 241, p. 227). 

588. Tâlcuirea Pr. D. Stăniloae: Cine e departe de un om cu spirit mare, spiritul acestuia nu se vede. Şi cu cât îl 
înţelege cineva mai mult, apropiindu-se de el spiritual, cu atât i se descoperă mai mult din mărimea lui. De altfel orice 
om îi apare cu atât mai indefinit, cu cât te apropii mai mult de el cu înţelegere. Cu atât mai mult se întâmplă aceasta cu 
Hristos. (n. 152, p. 92). 

589. Tâlcuirea Pr. D. Stăniloae: Unii sunt abia copii față de Hristos, născuţi de curând de cineva care-L cunoaşte 
mai mult. Creşterea în cunoaşterea lui Hristos echivalează cu creşterea chipului Lui în ei sau cu conformarea persoanei 
lor cu chipul Lui. E o cunoaștere pentru care Hristos nu rămâne exterior, ci se întipăreşte tot mai mult în cel ce-L cunoaşte. 
E o cunoaştere egală cu pătrunderea tot mai accentuată a lui Hristos în cel ce-L cunoaște, pe măsură ce cunoaștem mai 
mult pe Hristos, creştem spiritual; şi pe măsură ce creştem spiritual, Îl cunoaștem mai mult. Căci prin amândouă ne facem 
tot mai mult asemenea Lui, umpluţi de EI, reflectându-L pe El. (n. 153, p. 92). 

590. Tâlcuirea Pr. D. Stăniloae: Cunoştinţa lui Dumnezeu se răspândeşte ca o bună mireasmă. Căci ea nu e o cunoş- 
tință teoretică, ci e trăirea bunătăţii lui Dumnezeu de către noi şi răspândită din noi, iar în noi din lisus Hristos. Bunătatea 
se cunoaşte prin trăirea şi curăţia ei, care are un miros bun la fel. (n. 192, p. 113). 

591. Tâlcuirea Pr. D. Stăniloae: A vedea că Hristos e Fiul lui Dumnezeu făcut om, că nu e deci dintre noi, şi că prin 
aceasta ne-a putut scăpa de moarte definitiv, înseamnă a da minţii lumina unui sens al existenţei. Altfel totul e fără sens, 
rămânând închişi în legile unei existențe în care oamenii se nasc ca să moară definitiv. În acest caz nu vedem o urmare a 
faptului existenţei lui Dumnezeu, sau nu avem o dovadă reală a existenţei Lui. (n. 307, p. 183). 

de folos şi neasemănat mai bună decât viețuirea după lege, ne va încredința EI 
însuşi, zicând printr-unul dintre prooroci: Milă voiesc şi nu jertfă; şi cunoştinţa de 
Dumnezeu în locul arderilor de tot (Osea, 6, 6). lar Pavel care a fost după dreptatea 
din lege strălucitor şi fără pată, socoreşte acestea pagubă faţă de înălțimea cunoaş- 
terii lui Hristos (Filhp. 2, 6-8).” (Sf. Chiril al Alexandriei, G/afire Ja Facere, Cartea 
a V-a, 4, în PSB, vol. 39, p. 183) 


„(...) Cei ce urcă spre cuprinderea lui Hristos trebuie să fie fierbinţi cu duhul5%2. 
Şi Pavel le porunceşte să fie fierbinți cu duhul (Rom. 12, 11).” (Sf. Chiril al Alexan- 
driei, Glafire la Ieşire, Cartea a II-a, 2, în PSB, vol. 39, p. 290) 


„(...) E propriu celor foarte aleşi să fie aproape de cinstea şi slava lui Dumnezeu 
care se află în depăşirile cele mai înalte5%.” (Sf. Chiril al Alexandriei, Glafire la 
Ieşire, Cartea a III-a, |, în PSB, vol. 39, p. 345) 


„De fapt dumnezeirea e cu totul mai presus de gen şi de deosebirile de specie. 
Dar dacă ar trebui să refuzăm cele prin care cineva e călăuzit desăvârşit la o cunoş- 
tință a ființei mai presus de toate, vom fi necredincioşi şi neştiutori, neputând învăța 
prin nimic ce este prin fire şi cu adevărat Dumnezeu, rămânând bătuţi şi purtați 
încoace şi încolo de orice vânt, după cum s-a scris (Efes. 4, 14). Înspăimântaţi, 
negând orice vedere şi cunoştinţă, fie măcar ca în oglindă şi ghicitură şi din parte 
(| Cor. 13, 19), toţi am fi egali cu nişte pietre surde şi nesimţitoare povară deşartă 


a pământului, cum zice un poet elin5%”. (Sf. Chiril al Alexandriei, Despre Sfânta 
Treime, Cuvântul |, în PSB, vol. 40, p. 17) 


„De fapt, nu ne putem apropia de Dumnezeu Tatăl decât prin Hristos.” (Sf. Chi- 
ril al Alexandriei, Despre Sfânta Treime, Cuvântul |, în PSB, vol. 40, p. 28) 


592. Tâlcuirea Pr. D. Stăniloae: "Cunoaşterea persoanei nu e despărțită de căldura comuniunii cu ea. O cunoaştere 
rece desparte persoana celuilalt de mine, mi-o face obiect. Dar aceasta mă golește şi pe mine de ceea ce e propriu per- 
soanei: de căldura comuniunii. Cu atât mai mult nu cunosc pe Hristos fără căldura iubirii. Nu poți să-L cunoşti fără să te 
minunezi de E], sau fără să-L iubeşti pentru bunătatea Lui. Dacă nu le ai pe acestea, nu L-ai cunoscut cu adevărat. De 
aceea turnându-se în potir înainte de împărtăşire apa fierbinte, preotul spune: Căldura credinței pline de Duhul Sfânt. 
Dacă voim ca împărtăşirea noastră de Hristos să fie o adevărată cunoaştere a Lui, trebuie să ne împărtăşim de EI cu că/- 
dura credinţei plină de Duhul Sfânt, cu căldura duhovnicească, sfântă şi curată, nu cu căldura pătimaşă a plăcerii trupeşti” 
(n. 503, p. 290). 

593. Tâlcuirea Pr. D. Stăniloae: "Dumnezeu depăşeşte toate. Dar aceasta nu înseamnă că se află în afară de orice 
putință de acces prin înțelegere și trăire a omului. Omul se bucură de putinţa unei apropieri de Dumnezeu care depăşeşte 
toate. Dar pentru aceasta trebuie să depășească şi El toate cele ale naturii create neînțelegătoare şi chiar alipirea exclusiv 
de semenii Săi. Așa se întâlneşte cu Dumnezeu pe vârful muntelui. Şi omul e capabil de această depăşire. Prin aceasta se 
întreţine conştiinţa că Dumnezeu nu face parte din componentele lumii acesteia, ci e transcendent ei. Ceea ce s-a petre- 
cut pe muntele Sinai, a fost un ajutor dat poporului Israel de a depăşi religiile şi filosofiile panteiste. Faptul că sunt aleşi 
cei ce ajung la această întâlnire a lui Dumnezeu dincolo de toate, trebuie să facă nişte eforturi de viață curată şi faptul că 
sunt aleşi de Dumnezeu însuși ca să se întâlnească cu El, accentuează şi el că Dumnezeu e transcendent naturii, sau lumii 
acesteia" (...). (n. 616, p. 345). 

594. Tâlcuirea Pr. D. Stăniloae: "Fără să cunoaştem exact pe Dumnezeu, ceva tot cunoaștem despre EL: că e mai 
presus de toate cele ale noastre şi ale lumii. Dacă refuzăm și acest fel de socotință a Lui, rămânem ca nişte pietre, fără 
nici o judecată și simţire. Deci aceasta o putem şti, aceasta e raţional să o ştim: că există un Dumnezeu de o fire deosebită 
de a lumii şi de a noastră, sau mai presus de ea. Adică e raţional să nu confundăm pe Dumnezeu cu firea lumii şi cu a 
noastră, ci ca fiind de o fire care e mai presus de aceasta şi o stăpânește atât de mult, că i-a putut da şi existență din nimic. 

E logic să socotim că lumea aceasta cu mizeriile ei nu poate fi unica realitate; şi e tot aşa de logic faptul că această 
complexitate a ei, atât de bogată şi într-un fel constituită din componente atât de armonizate, nu poate fi prin ea. Deci e 
logic să admitem un Creator al ei. Dar puterea Lui și bogăţia Lui sunt o taină. E rațional deci să cugetăm existenţa unei 
taine supreme. Rațiunea postulează o taină supremă. Între rațiune şi credința într-o supremă ţintă, nu e o contradicţie. 
Rațiunea fără admiterea credinței într-o taină supremă este iraţională. La taina supremă ne ridicăm prin rațiune. Taina 
supremă însăşi se cere admisă prin rațiune" (n. 5, p. 17). 

„Obişnuim, socotesc, să indicăm în mod îndoit însuşirile ființiale superioare ce 
aparțin firii dumnezeieşti. Căci ele sunt cunoscute de noi fie din cele ce este, fie din 
cele ce nu este59%. Astfel spunând că e viaţă şi numind-o lumină, vorbim în chip ade- 
vărat despre ea, pornind de la ceea ce este. Iar spunând că nu este stricăcioasă, nici 
văzută, vorbim despre ceea ce nu este, căci nu e adevărat că sensul cuvintelor nu arată 
că este mai presus de stricăciune (corupție) şi de putinţa de-a fi văzută de cineva?” 


(Sf. Chiril al Alexandriei, Despre Sfânta Treime, Cuvântul |, în PSB, vol. 40, p. 44) 


„Căci firea supremă este o realitate indivizibilă şi necunoscută de nici o exis- 
tență (creată), ceea ce este cu adevărat prin ea însăşi. Că subzistă şi că este Dum- 
nezeu, credem. Dar ce este prin fire, este absurd a cerceta, fiindcă nu se poate, fiind 
de necuprins. Căci firea lui Dumnezeu este dincolo de orice minte (înțelegere).” (Sf. 
Chiril al Alexandriei, Despre Sfânta Treime, Cuvântul IV, în PSB, vol. 40, p. 146) 


„Lumea ne face deci să cunoaştem pe Cuvântul drept Creator şi să simțim clar 
puterea şi dumnezeirea Lui. Căci văzând o creatură, nu admirăm drept creatură pe 
Cuvântul, Creatorul ei, ci cinstindu-L prin înţelesuri mult superioare acesteia, II 
venerăm în mod cuvenit pe El, crezând că e Dumnezeu prin fire şi că S-a arătat din 
Dumnezeu ca Unul Născut596.” (Sf. Chiril al Alexandriei, Despre Sfânta Treime, 
Cuvântul IV, în PSB, vol. 40, p. 165) 


„Mintea care nu e luminată de înțelepciunea de sus, adică de cea care se revarsă 
din Părintele luminilor (lacov 1, 17), este groasă şi neagră şi neputincioasă să stră- 
bată prin ceața neştiinţei. Şi mie mi se pare că această boală atât de neplăcută îl ținea 
în somnolenţă pe dumnezeiescul David, făcându-l să grăiască astfel către Dum- 
nezeu: Luminează ochii mei, ca nu cumva să adorm spre moarte (Ps. 12, 4)59%7.” (St. 
Chiril al Alexandriei, Despre Sfânta Treime, Cuvântul IV, în PSB, vol. 40, p. 172) 


„Nu e mai bine a cugeta că firea Fiului, oricare ar fi, este cu totul inaccesibilă 
vederii minții noastre şi mai presus de puterea cuvântului nostru de-a o exprima? 
Căci slava Domnului ascunde cuvântul, după cum s-a scris (Prov. 25, 2). Or, suind 
de la o mulţime de contemplaţii, nu fără sudoare şi greutate, adunăm o cunoştinţă ca 
într-o oglindă, şi din urmele unor reprezentări delicate câştigăm în minte vederea ca 
în ghicituri, dobândind neclintirea în credință. Dar deoarece în creaturi şi în toate 
cele supuse facerii şi corupţiei nimic nu e structurat exact şi unic spre asemănarea 
cu firea şi slava supremă, înțelegem de abia cele din jurul ei, atrăgând spre aceasta 
cu folos tot ce ne arată fiecare existenţă. E ca şi cum am măsura cerul cu palma. 


595. Tâlcuirea Pr. D. Stăniloae: Însușirile firii dumnezeiești le cunoaştem fie în mod catafatic, sau prin afirmare, fie 
în mod apofatic, sau prin negare. Catafatic îl numim spunând că e atotputernic; apofatic, spunând că e nestricăcios. 
Însuşirile pozitive (catafatice) 1 le atribuim pornind de la unele însușiri pozitive din lume, cele negative, pornind de la 
unele aspecte negative din lume. Îi zicem viață, pornind de la viaţa din lume, Îi zicem nestricăcios, pornind de la strică- 
ciunea din lume. Dar şi prin atributele negative, Îi atribuim ceva pozitiv. Nestricăcios arată puterea Lui de-a nu se corupe. 
(n. 50, p. 44). 

596. Tâlcuirea Pr. D. Stăniloae: Vedem că lucrurile și persoanele lumii sunt dependente şi supuse unor legi pe care 
nu şi le-au dat ele. Aceasta ne face să ne gândim la un Creator care le-a impus aceste legi şi le-a dat existenţa supusă lor. 
Mai mult, văd pe Creatorul ei că a făcut-o dintr-o iubire pe care o are în El, deci că nu e o unică Persoană, ci Fiul unui 
Tată pe care Îl iubeşte şi care ÎI iubeşte. Căci ne cere şi nouă iubirea. (n. 236, p. 165). 

597. Tâlcuirea Pr. D. Stăniloae: Lipsa cunoștinței lui Dumnezeu ține pe om într-un somn care nu-l lasă să cunoască 
sensul vieţii şi care e ca o moarte spirituală anticipată, ce-l va duce la moartea totală, sau la întunericul total din iad, care-l 
va ţine într-o deplină neînțelegere a sensului existenței sale. Aceasta este şi o plictiseală chinuitoare, îngrozitoare. (n.s. 
245, p. 172). 

Mintea noastră e prea scurtă pentru a se deschide față de cele mai presus de orice 
minte.” (Sf. Chiril al Alexandriei, Despre Sfânta Treime, Cuvântul V, în PSB, vol. 
40, p. 199) 


„Era obiceiul Mântuitorului Hristos să lucreze cu Sfinţii Săi ucenici astfel: de 
întrebau ceva care părea că merită să cunoască, dar care nu cerea o cercetare prea 
dezvoltată, le dăruia o explicare exactă, dar cât mai scurtă. Dar dacă voiau să 
cunoască în grad mai mare ceea ce întrecea capacitatea lor, îi aducea la linişte şi-i 
convingea să se hotărască să se ocupe cu lucruri mai convenabile şi să facă cele ce 
îi vor ajuta să fie mai înțelegători şi să câştige o mai mare strălucire de la Dumnezeu 
prin săvârşirea celor bune. Deci când îi vedea porniţi, nu ştiu de ce, să pună între- 
bări pentru a afla ceea ce întrecea capacitatea lor, îi convingea să se liniştească, 
potolindu-i prin raționamente constrângătoare: spunându-le că Tatăl nu le-a desco- 
perit nici îngerilor, şi că nu le-a făcut cunoscute nici un răspuns; că pe Duhul nu erau 
în stare să-L cunoască deplin decât prin Fiul însuşi, pentru că EI nu era numai un om 
simplu şi ca ei de pe pământ, ci că era prin fire Dumnezeu (Mc. 13, 32). "Iar pe cei 
stăpâniți de dorinţa stăruitoare de-a cunoaşte (ziua sfârşitului), îi învaţă zicând: Nu 
este al vostru să cunoaşteţi anii sau vremile pe care Tatăl le-a pus în stăpânire Lui, 
ci veți lua putere, venind Duhul Sfânt peste voi, şi veţi fi Mie martori în lerusalim 
şi în toată Iudeea și Samaria şi până la marginea pământului” (Fapte 1, 7-8). Vezi 
cum le porunceşte să nu se ocupe cu cele mai presus de ei, ci îi strămută, aşa zicând, 
spre cele ce le sunt sub puterea minții şi potrivite trebuinţei lor? Acesta era modul 
obişnuit de comportare al Lui. De aceea dumnezeieştii ucenici I-au adus pe orbul 
din naştere când a ieşit din pridvoarele templului şi, urmând părerilor iudaice, au 
făcut din bolnav un prilej de-a învăţa ceva şi L-au întrebat: "/nvățătorule, cine a 
păcătuit: acesta sau părinţii lui, ca să se nască orb?" (In. 9, 2). Şi fiindcă erau co- 
pleşiți de judecăţile lui Dumnezeu şi le era cu neputinţă ca oameni să cunoască ceea 
ce depăşea înțelegerea lor, venind la El, L-au rugat să le explice ceca ce întrecea pu- 
terea lor. lar El i-a făcut încă o dată să cugete la ceea ce le era mai familiar, atrăgân- 
du-i de la voința unei cunoaşteri care e deasupra omului şi lăsând curiozitatea să se 
intereseze mai departe de facerea celor bune. Astfel a zis: "Nici acesta n-a păcătuit, 
nici părinţii lui, ci ca să se arate lucrările lui Dumnezeu în el. Noi trebuie să facem 
lucrările Celui ce ne-a trimis pe noi până este ziuă. Căci vine noaptea, când nime- 
nea nu poate lucra" (In. 9, 3-4). Auzi cum, înlăturând părerea lor ca greşită şi potri- 
vită cu neştiința iudeilor, le porunceşte să facă mai degrabă binele care întrece înţe- 
legerea oamenilor.” (Sf. Chiril al Alexandriei, Despre Sfânta Treime, Cuvântul VI, în 
PSB, vol. 40, pp. 273-274) 


„Am cunoscut pe Tatăl şi Dumnezeul tuturor prin Fiul în Duhul598.” (Sf. Chiril 
ul Alexandriei, Despre Sfânta Treime, Cuvântul VII, în PSB, vol. 40, p. 292) 


„Slava Domnului e mai presus de cuvinte. Căci e mică toată tăria cuvintelor în 
exprimarea întocmai a slavei negrăite a lui Dumnezeu. De aceea, nu trebuie să ne 
smintim de smerenia cuvintelor, ci trebuie să credem mai degrabă că prin firea ne- 
grăită se biruieşte tot înțelesul cuvântului şi orice ascuţime a minții. lar prin aceasta 


598. Tâlcuirea Pr. D. Stăniloae: Am cunoscut pe Dumnezeu ca Tată prin Fiul în Duhul Sfânt. Suntem în Duhul, care 
a venit în noi de la Tatăl prin Fiul. Până nu vine la noi Duhul, Se află Fiul în Duhul, Care Îi vine de la Tatăl. Mai departe 
de Duhul nu se merge în Treime. Din Fiul priveşte Fiul spre Tatăl, şi noi, în care vine, ne aflăm în EI, privim prin Fiul 
spre Tatăl, după ce ne-a venit de la Tatăl prin Fiul, nu ca născuţi împreună cu Fiul din ființa Tatălui, ci din harul Sfântu- 
lui Duh. (n.s. 415, p. 292). 

suntem ridicaţi la o nu mai mică evlavie.” (Sf. Chiril al Alexandriei, Comentariu la 
Evanghelia Sfântului loan, Cartea întâi, cap. 5, în PSB, vol. 41, pp. 61-62) 


„Căci Fiul luminează, dar creația acoperă harul. 1 s-a dăruit puterea să vadă, ca 
să înțeleagă pe Dumnezeu cel după fire, dar şi-a cheltuit nebuneşte ceea ce i s-a dat. 
Oprind măsura vederii făpturilor, a acoperit drumul către ele, a scufundat lumina în 
nepăsare, a neglijat darul. Ca să nu pătimească aceasta, Pavel cere trezvie ucenicu- 
lui său. (...) Căci, precum lumina soarelui se dăruieşte tuturor, dar orbul n-are nici 
un folos din ea — însă pentru aceasta nu învinovățim strălucirea soarelui, ci învino- 
văţim mai degrabă boala văzului (căci una luminează, iar cealaltă nu primeşte lumi- 
narea) —, aşa socotim că trebuie să cugetăm şi despre Unul-Născut că este Lumina 
adevărată, dar zeul lumii acesteia, cum zice Pavel, a orbit gândurile celor necredin- 
cioşi ca să nu se mai prindă în ele luminarea cunoştinței lui Dumnezeu.” (Sf. Chiril 
al Alexandriei, Comentariu la Evanghelia Sfântului loan, Cartea întâi, cap. 9, în 
PSB, vol. 41, p. 104) 


„Căci precum din frumuseţea făpturilor se contemplă în mod proporțional şi 
comparativ puterea Creatorului, şi cerurile povestesc fără glas slava lui Dumnezeu, 
iar tăria vesteşte facerea mâinilor Lui (Ps. 18, 1), la fel Se va arăta mai mare în slavă 
şi mai strălucitor Unul-Născut, înțelegerea Lui ca Dumnezeu urcând, cât e potrivit 
cu puterea ochiului, iar din cele prin care biruieşte creația Se înţelege şi Se slăveşte 
ca fiind mai presus5%.” (Sf. Chiril al Alexandriei, Comentariu la Evanghelia Sfân- 
tului loan, Cartea întâi, cap. 10, în PSB, vol. 41, p. 124) 


„(...) Nu pot veni vreunii la Dumnezeu fără să fie învăţaţi şi fără cunoştinţă, ci 
trebuie să fie călăuziţi la cunoaşterea celor ce le caută, prin învăţătură600. Căci prin 
Moise trebuie înţeleasă Legea, potrivit cu ceea ce s-a spus: Au pe Moise şi pe proo- 
roci (Lc. 16, 29). Iar faptul de-a sta sub munte, după ce S-a pogorât Dumnezeu în mod 
real în el, arată hotărârea şi râvna spre slujire a celor chemaţi, care nu refuză în vreun 
fel oarecare să se apropie de cele mai presus de putere şi mai înalte, aflându-Se lângă 
ei şi Dumnezeu. Aşa sunt cei ce se împărtăşesc de Hristos.” (Sf. Chiril al Alexan- 
driei, Comentariu la Evanghelia Sfântului loan, Cartea a III-a cap. II, în PSB, vol. 
41, p. 296) 


599. Tâlcuirea Pr. D. Stăniloae: Precum din bogata, uriaşa şi minunat organizata creație se cunoaşte Creatorul ei ca 
fiind cu mult mai presus de ea, așa din Persoana lui lisus Hristos se cunoaște Fiul lui Dumnezeu, Care a îmbrăcat trup şi 
a venit între noi. Ba se poate spune că din Hristos se poate cunoaşte şi mai clar că E] e Dumnezeu mai presus de creație, 
căci EL săvârşeşte lucruri care depăşesc cele ce se fac prin legile şi puterile lumii. Admiri pe Dumnezeu care a făcut marea, 
din mărimea şi rostul ei. Dar ÎL vezi mai direct ca superior ei, din Cel ce umbla cu picioarele pe ea, fără să se scufunde. 
În ambele cazuri, Dumnezeu nu se cunoaşte așa cum este în Sine, ci numai prin cele create, din lumea așa cum este, sau 
străbătând cu lumina şi puterea Lui la niveluri tot mai înalte, prin marginile ei transfigurate, arătându-ni-se sau din trupul 
lui Hristos, sau din viața Lui apropiată de a noastră, sau din lumina care-L copleşește ca pe Tabor, dar nu-L face cu totul 
invizibil. Dar aceasta nu înseamnă că în aceste feluri are loc o înțelegere a lui Dumnezeu. Nu se poate despărți înțelegerea 
aceasta de trup şi de imaginile lumii şi nici acestea, de o înțelegere spirituală a minţii. În aceasta stă marea taină a unirii 
spiritului omenesc cu trupul, care e o anumită spiritualizare sau transfigurare a materiei, începând de la treptele cele mai 
de jos și înfăptuindu-se la nesfârşit. (n. 212, p. 124-125). 

600. Tâlcuirea Pr. D. Stăniloae: Nimeni nu ajunge la cunoştinţa despre Dumnezeu și la experierea Lui, dacă nu e 
învăţat sau informat de un alt om. De aceea S-a făcut Fiul lui Dumnezeu om. De aceea sunt rânduiţi în orice religie învăță- 
tori. De aceea au fost rânduiți în Biserica creştină preoți. Chiar dacă aceştia pot pune pe cei învățați de ei prin cuvântul 
lor în relaţie nemijlocită cu Dumnezeu, calea spre Dumnezeu pentru un om este un alt om. lar Calea prin excelenţă este 
Fiul lui Dumnezeu făcut om. (n. 534, p. 296). 

„lar spunându-se despre Dumnezeu că S-a pogorât, aceasta nu înseamnă că El 
vine în vreun loc de jos, ci Se arată iarăși sus în munte00l, ca să-L înţelegi în tine 
astfel că, deşi coboară firea dumnezeiască la înțelegerile noastre, ridicându-ne la în- 
țelegerea ei, este în acelaşi timp în rațiunile şi înțelesurile cele mai presus de noi. 
Inălțimea şi superioritatea dogmelor despre ea sunt indicate prin munte, de care 
spune că e şi acoperit de fum. Căci rațiunile referitoare la Dumnezeire, fiind în oare- 
care măsură întunecate şi nu foarte luminoase pentru noi, acoperă ca un fum duhul 
înțelegerii noastre602, De aceea, preaînțeleptul Pavel a mărturisit că noi vedem ca în 
oglindă şi ghicitură (I Cor. 13, 12). Iar Psalmistul zice că Dumnezeu a pus întunericul 
acoperământ al Său (Ps. 17, 13), indicând prin întuneric neînțelegerea Lui, care s-ar 
putea numi fumul din jurul focului din munte603. Iar în acea vreme, în mod potrivit 
şi necesar firii ei în chipul focului pogora Dumnezeirea604.” (Sf. Chiril al Alexan- 
driei, Comentariu la Evanghelia Sfântului loan, Cartea a III-a, cap. 2, în PSB, vol. 
41, pp. 296-297) 


„(...) Cele ce sunt mult mai presus de noi sunt necunoscute înţelegerii noastre şi 
aş sfătui pe cei înţelepţi, şi înainte de toate m-aş îndemna pe mine însumi, să renun- 
țăm la cercetarea acestora. Căci trebuie să cugetăm mai degrabă la cele ce ni s-au 
poruncit, Şi să nu cercetăm cele mai adânci, nici să nu iscodim cele mai grele, nici 
să încercăm a descoperi în chip periculos cele ascunse în sfatul dumnezeiesc și 
negrăit, ci să lăsăm cu evlavie să cunoască numai Dumnezeu cele cuvenite Lui şi 
mai presus de noi, admițând şi crezând cu adevărat că, fiind El izvorul a toată drep- 


tatea, nu face şi nu voieşte altceva din cele ce ne privesc pe noi şi toată creația, decât 
ceea ce socoteşte cuvenit şi nu Se abate de la rațiunile dreptăţii adevărate.” (Sf. 
Chiril al Alexandriei, Comentariu la Evanghelia Sfântului loan, Cartea a VI-a, capi- 
tol unic, în PSB, vol. 41, pp. 661-662) 


„Căci ce vom spune că e lucrul cel mai bun, dacă nu cunoaşterea lui Dum- 
nezeu?” (Sf. Chiril al Alexandriei, Comentariu la Evanghelia Sfântului loan, Cartea 
a VI-a, capitol unic, în PSB, vol. 41, p. 713) 


„Căci cuvintele ce se rostesc de către noi când grăiesc despre Dumnezeu resping 
o pătrundere exactă şi nu trebuie înțelese după cum ne este obiceiul, ci cum se potri- 
vesc firii dumnezeieşti supreme. Şi ce-i dacă limba omului nu are cuvinte de ajuns 
pentru explicarea slavei dumnezeieşti? Deci este absurd ca, din pricina slăbiciunii 


601. Tâlcuirea Pr. D. Stăniloae: Dumnezeu ne vine aproape, dar rămâne totuşi mereu deasupra noastră. Chiar 
sălăşluind în noi, Hristos ne e sursă de putere. El, Cel mai presus de toate, este în acelaşi timp mai aproape de noi, prin 
iubire, decât orice semen al nostru. (n. 536, p. 296). 

602. Tâlcuirea Pr. D. Stăniloae: E necesar să ÎI înțelegem pe Dumnezeu, căci numai prin EL înţelegem toate. Raţiu- 
nile tuturor le avem în EI, dar El însuşi e mai presus de toate aceste raţiuni, în care se află El. Este rațional, şi infinit 
suprarațional. În aceste interpretări ale unor fapte şi porunci din Legea lui Moise se arată că lumea e creată, pe de o parte, 
ca mijloc de întreținere a noastră ca ființe trupeşti, dar, pe de altă parte, toate ale lumii sunt şi chipuri ale însuşirilor și 
puterilor dumnezeiești. Dumnezeu le-a făcut pe toate cu un rost pentru om, dar și în legătură cu Sine, ca să-L cunoaştem 
şi să urcăm prin ele spre El. Dumnezeu e mai presus de tot ce e mai înalt în lumea noastră, reprezentat prin munte. lar 
Dumnezeu, coborât la tot ce e mai înalt în lumea noastră, acoperă şi această înălțime cu fumul neînţelegerii Lui, dar face 
să se simtă prezent chiar în această neînțelegere a Lui. (n. 537, p. 297). 

603. Tâlcuirea Pr. D. Stăniloae: Întunericul este și el o formă a neînţelegerii sau trezeşte în noi dorința de-a pătrunde 
dincolo de el. El indică o existență de care ştim, dar pe care n-o putem sesiza. (n. 538, p. 297). 

604. Tâlcuirea Pr. D. Stăniloae: Unde cobora Dumnezeu, se simţea o căldură fierbinte, chiar dacă nu se vedea EI 
însuși ca existență spirituală. În mod necesar Dumnezeirea e simțită că înfierbântă ca un foc. Faptul acesta e potrivit ei. 
Ea trezeşte flacăra iubirii. Dar focul mai şi luminează pe cei ce fac bine şi pedepseşte, arzând, pe cei ce fac rău. Şi aces- 
tea le face în gradul suprem Dumnezeu. (n. 539, p. 297). 

limbii omeneşti şi a sărăciei de cuvinte, să nedreptăţim superioritatea slavei supreme 
ce depăşeşte toate605. Adu-ţi aminte de Solomon, care zice: Slava lui Dumnezeu 
ascunde înțelesurile (Pilde 25, 2). Căci, căutând cu curiozitate006 slava lui Dumnezeu, 
suntem asemenea celor ce voiesc să măsoare cerul cu palma. Deci când se zice ceva 
din cele omeneşti despre Dumnezeu, să se înțeleagă într-un mod potrivit lui Dumnezeu. 
Căci ce vei face când auzi pe David cântând: Cel ce şezi pe heruvimi, arată-Te (...) 
deşteaptă puterea Ta şi vino să ne mântuieşti pe noi (Ps. 79, 2-3, Is. 7, 2)907. Dar cum 
stă Cel netrupesc? Şi unde este Dumnezeul tuturor, pe Care Îl cheamă să vină la noi, 
o dată ce zice cândva prin Prooroci: Oare nu umplu Eu cerul şi pământul?, zice 
Domnul (ler. 23, 24) ? Deci unde va veni la noi Cel ce umple toate? Dar iarăşi s-a 
scris că unii au pregătit un turn până la cer. Şi a zis Domnul: Haidem, dar, şi pogo- 
rându-Ne, să amestecăm limbile lor (Fac. 11, 7). Unde S-a pogorât Domnul? Sau în 
ce mod Sfânta Treime Se îndeamnă pe Sine spre pogorâre? Şi spune-mi, cum Tatăl 
însuși a făgăduit că ne va trimite nouă din cer pe Mângâietorul? Căci unde şi de 
unde se trimite Cel ce umple toate? Căci Duhul Domnului a umplut lumea, precum 
s-a scris (Înţel. Sol. 1, 7). 

Deci cuvintele potrivite nouă indică cele mai presus de noi, când se spun despre 
Dumnezeu. Dacă voieşti să înţelegi ceva din aceste greutăţi, nu observi că mintea e 
neputincioasă să le cuprindă? Şi nu simți cum ţi se întâmplă aceasta? Să nu-ţi fie 
greu, omule, să mărturiseşti slăbiciunea firii tale. Adu-ţi aminte de Cel ce zice: Nu 
cerceta cele mai tari ca tine (Eccl. 3, 21). Când îţi îndrepţi ochii trupului spre cer- 
cul soarelui, îndată îi întorci, copleşit de puterea luminii. Trebuie ştiut deci că firea 
dumnezeiască locuieşte în lumina neapropiată. E neapropiată minţilor curioase. 
Deci şi când se vorbeşte despre cele dumnezeieşti prin cuvinte omeneşti, nu trebuie 
să cugetăm nimic smerit, ci, în sărăcia cuvintelor noastre, să oglindim bogăţia slavei 
dumnezeieşti.” (Sf. Chiril al Alexandriei, Comentariu la Evanghelia Sfântului loan, 
Fragmente din Cărţile VII şi VIII, în PSB, vol. 41, pp. 733-734) 


„Căci firea dumnezeiască este în Sine cu totul necuprinsă de nici o înţelegere. 
Şi a îndrăzni să cercetăm ce este după ființă Făcătorul tuturor e o dovadă a lipsei de 
judecată. Dar putem dobândi oarecare cunoştinţă, ca în umbre şi ghicituri, privind 
cu mintea ca într-o oglindă înşiruirea prerogativelor pe care le are Fiul prin fire. lar 
din cunoaşterea a ceea ce este El în Sine, deci şi înainte de înomenire, şi a celor pe 
care le-a lucrat odată făcut om, poate urca cineva spre însăşi înţelegerea Celui ce L-a 
născut608.” (Sf. Chiril al Alexandriei, Comentariu la Evanghelia Sfântului loan, 
Cartea a IX-a, Introducere, în PSB, vol. 41, p. 842) 


605. Tâlcuirea Pr. D. Stăniloae: Deşi cuvintele omeneşti nu pot reda exact infinitatea dumnezeiască, totuşi ele o su- 
gerează în oarecare fel. Deci, în caracterul lor de imagini, cuvintele redau într-un anumit fel realitatea originalului, aşa 
cum însuşi omul ca chip, sau ca imagine a lui Dumnezeu, îl sugerează în oarecare fel, prin legătura lui cu Dumnezeu cel 
infinit, prin setea de infinit trăită de el. Infinitul omenesc nu e închis în sine, ci e deschis infinitului şi e însetat de el şi 
într-o continuă înaintare în el. Iar în exprimarea trăirii lui Dumnezeu se resimte prezenţa Lui. (n. 1372, p. 733). 

606. Tâlcuirea Pr. D. Stăniloae: Chiar în curiozitatea omului de-a cunoaşte pe Dumnezeu se arată setea de EI, deci 
o legătură cu El. (n. 1373, p. 734). 

607. Tâlcuirea Pr. D. Stăniloae: Omul gândeşte şi spune lui Dumnezeu-Cuvântul: Fă activă în altă formă puterea 
Ta; fă-o activă într-o relaţie cu mult mai interesantă, mai iubitoare, mai intimă cu noi, creaturile Tale, create spre a fi 
parteneri ai dialogului cu Tine, însușindu-Ţi modurile pilduitoare ale unei omenități înălțate spre Tine. (n. 1374, p. 734). 

608. Tâlcuirea Pr. D. Stăniloae: Fiul lui Dumnezeu, venit prin umanitatea asumată aproape de noi, Îşi face prin 
aceasta cunoscute unele însușiri superioare creaturii, deci proprii firii Sale dumnezeieşti. Dar întrucât le face cunoscute 
numai prin manifestări omeneşti, ele ni se fac transparente numai ca printr-o oglindă. Formele omeneşti prin care se arată 
sunt un fel de imagini ale lor, dar imagini pline de realitatea acelora. Din cele dumnezeieşti împlinite prin umanitate, 
cunoaştem ca prin oglindă cele făcute înainte de întrupare. Din ele cunoaştem deci şi unitatea Lui de ființă cu Tatăl. (n.s. 
1603, p. 842). 


„______ 

„Căci cunoaşterea înseamnă contemplarea prin înțelesuri, pe care o poate câş- 
tiga cineva despre Firea negrăită, Cea peste toate, prin toate şi în toate. lar a vedea 
Adevărul înseamnă a-L afla prin fapte minunate. N-am cunoscut numai că Tatăl este 
Viaţa prin fire, nici n-am aflat ştirea despre EI prin simple înţelesuri, ci, prin Fiul, 
Care învie morții şi aduce iarăşi la existență pe cei corupți, nu numai că am cunos- 
cut că Dumnezeu-Tatăl are toată zidirea sub picioare şi stăpâneşte împărătește peste 
cele făcute de EI, ci şi că toate lucrurile se mişcă şi tremură din pricina Lui, precum 
s-a scris. L-am cunoscut fiind astfel şi în Fiul, când, certând marea şi vântul, a spus 
cu multă putere: Taci, linişteşte-te!. (St. Chiril al Alexandriei, Comentariu la Evan- 
ghelia Sfântului loan, Cartea a IX-a, în PSB, vol. 41, p. 845) 


„Iar cei ce şi-au luminat mintea prin toată virtutea509 şi au ajuns în stare să afle 
tainele dumnezeieşti şi ascunse, primind lumina Duhului şi pe Domnul însuşi să- 
lăşluit în ei, ÎL vor privi cu ochii înţelegerii. Deci cunoaşterea Sfinţilor nu e comună 
cu a altora, ci este excepțională şi deosebită, distingându-se mult de a acelora.” (Sf. 
Chiril al Alexandriei, Comentariu la Evanghelia Sfântului loan, Cartea a X-a, în 
PSB, vol. 41, p. 898) 


„Deşi vedem acum ca prin oglindă şi în ghicitură şi cunoaştem în parte, după 
cuvântul lui Pavel (1 Cor. 13, 12), dacă nu rătăcim în afara scumpătăţii dogmelor, ci 
urmărim ţinta Sfintei şi de Dumnezeu insuflatei Scripturi, vom avea o cunoştinţă 
care nu este nedesăvârşită, pe care nu o poate dobândi cineva decât dacă îl lumi- 
nează Sfântul Duh610.» (St. Chiril al Alexandriei, Comentariu la Evanghelia Sfân- 
tului Ioan, Cartea a XI-a, cap. 2, în PSB, vol. 41, p. 998) 


„Dar socotesc că trebuie să cercetăm cu iubire de învăţătură în ce mod ne-a spus 
Hristos că împlineşte în noi desăvârşita cunoaștere a singurului și adevăratului 
Dumnezeu. Observă cum cunoaşterea nu se împlineşte fără privirea la EI (Fiul) şi, 
deci, fără Sfântul Duh6!1; monada (unitatea) dumnezeiască se cunoaşte şi se crede 
în Treime, potrivit Scripturilor. Iudeii, călăuziți de poruncile lui Moise spre des- 
părțirea de mulții zei mincinoşi, au fost îndemnați să se apropie şi să slujească sin- 
gurului şi adevăratului Dumnezeu: Să te temi de Domnul Dumnezeul tău, zice Legea, 
şi numai Lui să-l slujeşti (Deut. 6, 13). Dar cei ce se închinau şi erau alipiți singu- 
rului Dumnezeu, ca unii ce încă nu aveau cunoaşterea Celui închinat, sunt chemaţi 
acum prin cuvintele Mântuitorului nostru la EI, ca să înveţe că EI nu e numai Unul 
şi adevăratul Creator al tuturor, ci că e şi Tată, şi să afle pe Cine a născut, mai bine- 
zis să-L şi vadă pe El întocmai în chipul Lui neschimbat, adică în Fiul. Căci prin 


609. Tâlcuirea Pr. D. Stăniloae: "Virtutea luminează mintea, pentru că o scapă de pasiunile care o îngustează și o 
alipesc exclusiv de cele trupeşti şi de cele ale lumii acesteia. In general, cunoaşterea lui Dumnezeu este rodul iubirii 
dovedite prin faptele împlinirii poruncilor Lui, care sunt fapte ale binelui. Din iubirea practică vine cunoaşterea lui Dum- 
nezeu, căci ea îi aduce omului iubirea lui Dumnezeu şi prin aceasta simţirea, sau trăirea Lui" (n. 1708, p. 898). 

610. Tâlcuirea Pr. D. Stăniloae: “În învățătura Despre Sfânta Treime, chiar dacă nu o putem pătrunde în toată bogăția 
ei nesfârşită, este adevărul fundamental. Numai primind-o pe aceasta rămânem în cadrul Adevărului. Din ea se explică 
toate cele bune, se explică toate aşa cum trebuie. Când admitem Sfânta Treime, admitem şi pe Duhul, care nu poate să 
nu lucreze în noi. Faptul că ne simțim ridicaţi în cunoaştere şi simţire peste cele ale naturii este o dovadă a unei legături 
cu un plan personal mai presus de lume, la care nu ne poate ridica decât Persoana Duhului, prin care se susține comuni- 
unea între alte două Persoane mai presus de lume" (n. 1878, p. 998). 

611. Tâlcuirea Pr. D. Stăniloae: "Cunoaştem pe Dumnezeu privind spiritual la Iisus Hristos, la cuvintele, la faptele, 
la viaţa Lui pilduitoare, care nu are loc fără lucrarea Lui în noi. Numai trăindu-L ca Persoană desăvârşită, arătată ca atare 
şi în umanitatea Lui, cunoaștem pe Dumnezeu în mod concret şi prin experienţă vie. Cunoaşterea unei relaţii imperso- 
nale nc lasă într-o cugetare teoretică, în câteva formulări abstracte” (n. 1916, p. 1016). 

chip trece cineva foarte uşor la vederea întocmai a arhetipului.” (Sf. Chiril al Alexan- 
driei, Comentariu la Evanghelia Sfântului loan, Cartea a XI-a, cap. 5, în PSB, vol. 
41, p. 1016) 


„Căci cea mai deplină cunoaştere a lui Dumnezeu şi a stăpânirii Lui peste toate 
nu constă numai în a şti că Dumnezeu există, ci că e şi Tată şi al cui Tată este, ştiin- 
du-se şi de împreună-existenţa Sfântului Duh. Căci numai a şti că este Dumnezeu 
nu ne este potrivit nouă, ci celor de sub Lege. Aceasta nu întrece măsura înțelegerii 
iudaice6l2. Şi precum Legea n-a desăvârşit nimic, dându-ne o învăţătură pregăti- 
toare şi neputând să ne ducă la evlavia virtuţii, aşa a dat şi o cunoştinţă nedeplină 
despre Dumnezeu, despărțind numai de iubirea faţă de zeii cu nume necunoscute şi 
îndemnând la închinarea adusă Dumnezeului Cel Unul şi adevărat: "Să nu ai, zice, 
alți dumnezei afară de Mine! Să te temi de Domnul Dumnezeul tău şi numai Lui să-l 
slujeşti” (leş. 20, 3; Deut. 6, 13).” (Sf. Chiril al Alexandriei, Comentariu la Evan- 
ghelia Sfântului loan, Cartea a XI-a, 7, în PSB, vol. 41, p. 1024) 


„Căci n-a terminat Unul-Născut să ne descopere înţelesul tainei Sale, descope- 
rindu-L la început celor ce L-au urmat întâi613, ci săvârşeşte aceasta pururea, semă- 
nând în fiecare luminarea prin Duhul şi călăuzind spre cunoaşterea celor mai presus 
de minte şi cuvânt pe cei ce-L iubesc pe E1614.” (Sf. Chiril al Alexandriei, Comen- 
tariu la Evanghelia Sfântului loan, Cartea a XI-a, 12, în PSB, vol. 41, pp. 1070-1071) 


„Dumnezeu nu este cunoscut numai prin acea admiraţie a substanței Sale de 
necuprins, (...) ci El se manifestă şi prin măreţia creaţiei Sale, prin judecata Sa 
dreaptă şi prin ajutorul şi asistenţa acordate zilnic. Constatăm acestea când cercetăm 
cu mintea foarte limpede ce face EI pentru sfinţii Săi de-a lungul veacurilor, cum 
guvernează, orânduieşte şi conduce cu puterea Sa tot universul, când admirăm cu 
cutremurul inimii nemărginirea ştiinţei Sale, şi pătrunderea privirii Lui, căreia nu-i 
poate scăpa nici un secret al inimilor.” (Sf. loan Casian, Convorbiri duhovniceşti, 
Partea 1, „Întâia convorbire cu părintele Moise”, XV, 1, în PSB, vol. 57, p. 319) 


„(...) Prin dragoste şi stăruință era (Pafnutie — n.a.) mai presus de toți şi în cu- 
noașterea ştiinţei dumnezeieşti.” (Sf. loan Casian, Convorbiri duhovniceşti, Partea 
I, „„Convorbirea cu Părintele Pafnutie”, I, 3, în PSB, vol. 57, p. 345) 


„Nu-L. cunoaşte pe Dumnezeu cine-L tăgăduieşte născut în trup.” (Sf. loan 
Casian, Convorbiri duhovniceşti, „Despre Intruparea Domnului”, Cartea a III-a, X, 
6, în PSB, vol. 57, p. 798) 


612. Tâlcuirea Pr. D. Stăniloae: "A cunoaște doar în general că există un Dumnezeu e potrivit celor ce cugetă un 
dumnezeu care ne lasă supuși unei legi nepăsătoare. Un astfel de dumnezeu n-a putut face lumea decât dintr-o necesitate, 
ordinea ei reflectând o anumită ordine căreia îi este supus şi el" (n. 1928, p. 1024). 

613. Tâlcuirea Pr. D. Stăniloae: "Hristos va continua în veci să ne descopere taina Sa, ca Cel născut din Tatăl. Teolo- 
gia, sau învățătura despre Dumnezeu, poate progresa astfel în veci. Ea va putea aduce veşnic ceva nou, dar rămânând 
aceeaşi, întrucât taina naşterii Fiului din Tatăl, taina iubirii Tatălui față de Fiul şi a Fiului față de Tatăl, deci şi a cunoaş- 
terii de către noi a Tatălui şi a Fiului, nu se epuizează niciodată. Aşa-zisa modernizare a credinţei creştine nu constă în 
părăsirea învățăturii despre deoființimea Tatălui și a Fiului, ci în adâncirea ei. O părăsire a acestei învățături, cum fac 
secteie neoprotestante, nu e o înaintare continuă în înțelegerea ei, ci o părăsire a misterului care face posibilă o înaintare 
veşnică în cunoaştere" (n. 2022, p. 1070). : 

614. Tâlcuirea Pr. D. Stăniloae: "Numai cei ce iubesc pe Fiul şi pe Tatăl, ca pe Cei ce-i iubesc pe ei, li pot cunoaște 
în calitatea Lor adevărată, ca Tată și Fiu: pe Tatăl, iubind pe Fiul şi, în El, pe oameni, și pe Fiul, ca Cel ce Îl iubeşte pe 
Tatăl, fiind şi El iubit de Tatăl, pentru ca să se întâmple aceasta prin El şi cu oamenii”. (n. 2023, p. 1071). 

„(...) Dumnezeu n-ar fi putut fi cunoscut de om, dacă nu i-ar fi atribuit EI însuşi 
cunoaşterea.” (Sf. loan Casian, Convorbiri duhovniceşti, „Despre Intruparea Dom- 
nului”, Cartea a IV-a, cap. 2, 3, în PSB, vol. 57, p. 807) 


„Să Te caut, Doamne, invocându-Te şi să Te invoc, crezând în Tine. Căci ne-ai fost 
predicat nouă. Te invocă, Doamne, credința mea, pe care mi-ai dat-o, mi-ai inspirat-o, 
prin umanitatea Fiului Tău, prin servirea predicatorului Tău (Ps. 138, 8).” (Fericitul 
Augustin, Confessiones - Mărturisiri, Cartea întâi, |, (1), în PSB, vol. 64, p. 63) 


„Ai lovit inima mea cu cuvântul Tău şi Te-am iubit. Dar cerul şi pământul şi 
toate câte sunt în ele, iată din toate părțile îmi spun să Te iubesc şi nu încetează de 
a grăi tuturor, ca să nu aibă cuvânt de apărare (Rom. 1, 20.).” (Fericitul Augustin, 
Confessiones - Mărturisiri, Cartea a X-a, VI, (8), în PSB, vol. 64, p. 208) 


„Şi ce este acest Dumnezeu? 

Am întrebat pământul şi mi-a răspuns: Nu sunt eu şi cele ce sunt pe pământ mi-au 
răspuns acelaşi lucru. Am întrebat marea şi străfundurile şi sufletele vii ale târâtoa- 
rele şi mi-au răspuns: Nu suntem Dumnezeul tău, caută deasupra noastră. Am între- 
bat adierile care suflă şi a zis tot aerul cu locuitorii săi: Se înșeală Anaximenes, eu 
nu sunt Dumnezeu. Am întrebat cerul, soarele, luna şi stelele şi îmi răspund: Nici noi 
nu suntem Dumnezeul pe care-L cauţi. Şi am zis tuturor acestora care înconjoară 
uşile trupului meu: spuncți-mi despre Dumnezeul meu, ceea ce nu sunteţi voi, spu- 
neți-mi ceva despre El. Şi au exclamat cu voce mare: E/ ne-a făcut pe noi. Întrebarea 


mea era cercetarea mea şi răspunsul lor era frumuseţea lor.” (Fericitul Augustin, 
Confessiones - Mărturisiri, Cartea a X-a, VI, (9), în PSB, vol. 64, p. 209) 


„Târziu Te-am iubit, Frumuseţe atât de veche şi atât de nouă, târziu Te-am iubit. 
Şi iată, Tu erai înlăuntrul meu şi eu eram în afară şi acolo Te căutam şi dădeam 
năvală, eu cel urât, în aceste lucruri frumoase pe care Tu le-ai făcut. Tu erai cu mine 
şi eu nu eram cu Tine. Mă ţineau departe de Tine acele lucruri care, dacă nu ar fi în 
Tine, nu ar exista. M-ai chemat şi m-ai strigat şi ai rupt surzenia mea, ai strălucit şi 
ai alungat orbirea mea, Tu ai răspândit mireasmă şi am respirat şi suspin după Tine, 
Te-am gustat şi mi-e foame şi sete, m-ai atins şi ard de dorință după pacea Ta.” 
(Fericitul Augustin, Confessiones - Mărturisiri, Cartea a X-a, XXVII, (38), în PSB, 
vol. 64, pp. 224-225) 


„Unul dintre filosofi s-a apropiat de dreptul Antonie, zicând: Cum faci față, 
părinte, lipsit cum eşti de mângâierea tăblițelor? La care Antonie spuse: O, filoso- 
fule, tăblița mea este natura creaturilor şi este prezentă când vreau şi îmi reciteşte 
cuvintele lui Dumnezeu.” (Casiodor, /storia Bisericească tripartită, Cartea a VIII-a, 
cap. l, în PSB, vol. 75, p. 316) 


„lar Vasile din Capadocia, această culme a dreptății, spune: meditaţia repetată şi 
exercițiul fac ştiinţa umană mai bună, aceea care este acordată prin harul lui Dumnezeu, 
adică dreptatea, răbdarea şi mila. Știința omenească vor putea să o primească şi cei 
pătimaşi, dar de cea divină sunt capabili numai cei nepătimaşi.” (Casiodor, Istoria 
Bisericească tripartită, Cartea a VIII-a, cap. |, în PSB, vol. 75, p. 318) 


„(...) Dacă înaintăm drept, conform rațiunii şi firii, spre ceea ce reprezentăm prin 
[inţă şi rațiune, vom cunoaşte şi noi printr-o atingere simplă (onân npooBoin) fără 

nici o iscodire, care singură prilejuieşte greşeala şi rătăcirea, toate în mod divin, atât 
cât ne e cu putință, nemaipersistând din pricina neştiinţei în mişcarea în jurul lor, ca 
unii ce ne-am unit mintea şi raţiunea noastră cu Mintea cea mare, cu Rațiunea 
(Logosul) şi Duhul, mai bine zis pe noi întregi cu Dumnezeu întreg, ca un chip cu 
modelul lui615. 

Aceasta o dezvoltă şi în cuvântarea despre grindină, zicând: Și atunci, pe aceia 
îi va primi lumina negrăită şi contemplarea Sfintei şi Impărăteştii Treimi, Care îi va 
lumina mai limpede şi mai curat şi se va uni întreagă cu mintea întreagă. Pe aceasta 
singură o şi numesc eu Împărăția Cerurilor (Sf. Grigorie Teologul, PG 35, 945 C).” 
(Sf. Maxim Mărturisitorul, Ambigua, Partea a II-a, 7h-i, în PSB, vol. 80, p. 89) 


„Urmând lui Dumnezeu care-l chema şi ridicându-se peste toate cele de aici, 
(Moise — n.n.) a intrat în întunericul unde era Dumnezeu, adică în vieţuirea cea fără 
formă, nevăzută şi netrupească, cu mintea eliberată de orice legătură cu altceva afară 
de Dumnezeu016. Şi aflându-se în aceasta, pe cât era cu putinţă firii omeneşti să se 
învrednicească de ea, primeşte, ca pe o cunună vrednică de acea fericită urcare, cunoş- 
tinţa care depăşeşte (circumscrie) începutul (devenirea) timpului şi al firii, făcându-şi 
chip şi pildă a virtuţilor pe Dumnezeu însuşi. Şi modelându-se frumos după Acela, ca 
o scrisoare care păstrează imitaţia arhetipului, coboară de pe munte arătând, însemnat 
pe faţa sa, şi a celorlalţi semeni harul slavei de care s-a împărtăşit, oferindu-se şi înfă- 
țişându-se cu îmbelşugare ca unul ce s-a întipărit de chipul dumnezeiesc.617” (Sf. 
Maxim Mărturisitorul, Ambigua, Partea a II-a, 15, în PSB, vol. 80, p. 117) 


„Ei (sfinţii — n.n.) nu au privit ca noi nici creaţiunea, nici Sfânta Scriptură, în 
chip material şi coborât. Ei nu s-au folosit numai de simţire, de suprafeţe şi de figuri 
spre dobândirea cunoştinţei fericite a lui Dumnezeu, de litere şi de silabe, din care 
vine greşeala şi înşelăciunea în aprecierea adevărului, ci numai de mintea singură, 
atotcurăţită şi izbăvită de toată ceața materială. Dacă deci voim să judecăm cu bună 
credincioşie, cercetând mintal raţiunile celor sensibile, să privim la ei cum înain- 
tează corect pe cărarea dreaptă, spre cunoştinţa fără greşeală a lui Dumnezeu şi a 
celor dumnezeiești.” (Sf. Maxim Mărturisitorul, Ambigua, Partea a II-a, 44, în PSB, 
vol. 80, pp. 157-158) 


615. Tâlcuirea Pr. D. Stăniloae: "Atât rațiunea cât şi firea noastră sunt chipuri ale lui Dumnezeu, căci Dumnezeu 
este și esenţă și gândire. Prin amândouă trebuie să înaintăm spre Dumnezeu, adică nu numai printr-o cugetare dreaptă, ci 
şi prin întreaga conformare a ființei noastre cu modelul divin. Făcând astfel, ajungem în atingerea directă şi simplă a lui 
Dumnezeu, nu-L. mai deducem prin complicate operaţii raționale î în mod indirect din creaturi, Vom pătrunde cu mintea, 
cu raţiunea şi cu duhul nostru în Mintea cea mare, în Rațiunea şi Duhul, ca o icoană în model. În viitoarea odihnă feri- 
cită în Dumnezeu vom rămâne veşnic necăzuți. Prin aceasta, sfântul Maxim respinge mitul origenist despre căderile şi 
suişurile alternative din și în acea odihnă” (n. 59, p. 89). 

616. Tâlcuirea Pr. D. Stăniloae: "Încă Aristotel a susținut că orice lucru cunoscut dă o formă minţii. Dacă mintea se 
înalță la contemplarea lui Dumnezeu cel nemărginit, părăsind legătura cu orice lucru definit, ea nu se mai modelează după 
nici un chip definit, ci trăieşte simplu sentimentul prezenţei infinite a lui Dumnezeu. Astfel, după Sfântul Maxim, întune- 
ricul divin are un caracter pozitiv, nu unul negativ, deși e o vieţuire în nevăzut şi netulburată de simţirile trupului. O pildă 
de depăşire a formelor avem în comuniunea cu orice persoană" (n. 108, p. 117). 

617. Tâlcuirea Pr. D. Stăniloae: "Caracterul pozitiv al întunericului divin în care intră Moise (şi orice sfânt) îl arată 
sfântul Maxim şi prin afirmarea că în acel întuneric sau în acea stare fără formă a minţii, el primeşte cunoștința care 
depăşeşte timpul şi devenirea sau uită de începutul firii şi nu mai are conştiinţa sfârşitului ei. Tot o notă pozitivă a aces- 
tei stări este că în ca sufletul se întipăreşte, prin virtuţi, de Dumnezeu însuşi, aflându-se în intimă comuniune cu E]. Aceasta 
o putem înțelege dacă ţinem seama de faptul că virtuțile sunt deprinderi contrare strângerii egoiste în noi înşine; ele sunt 
îmbrățişări generoase ale tuturor. Cine este mai prezent în toate şi mai susținător al tuturor decât Dumnezeu? În măsura 
în care nu ne mai strângem în noi înşine, ci ne lărgim în Dumnezeu prin comuniunea cu E], adică în măsura în care nu 
ne mai îngustăm în forme definite, le îmbrăţişăm pe toate, după pilda lui Dumnezeu şi împreună cu El, adică dobândim 
virtuțile. Se conciliază aci structurile iubirii cu infinitatea neîngustată de egoism în forme (Sf. Grigorie Palama, Cuv 77 
triada post., Filoc. rom., VII, p. 340). (n.s. 109, p. 117-118). 

„Căci socotesc că cele petrecute la Schimbarea la Faţă, pe munte, arată în chip 
tainic cele două moduri generale ale teologiei: şi anume cel dintâi şi simplu şi ne- 
cauzat care prin tăcere afirmă cu adevărat dumnezeirea prin singura şi totala negaţie 
şi lauda cuvenită a transcendenţei ei, şi cel următor acestuia şi compus, care o 
descrie în chip măreț prin afirmare din cele cauzate. Prin acestea, pe cât e cu putință 
oamenilor să primească cunoştinţa înălţată despre Dumnezeu şi cele dumnezeieşti, 
ne duce, prin simbolurile potrivite nouă, spre amândouă modurile, dezvăluindu-ne, 
prin înţelegerea binecredincioasă a lucrurilor, raţiunile amândurora şi învăţându-ne 
că simbol al celui dintâi e tot ce e mai presus de simţire, iar al celui de al doilea este 
ansamblul mărețelor opere supuse simţurilor. Căci din simbolurile mai presus de 
simţuri credem numai că adevărul mai presus de rațiune şi minte există, neîn- 
drăznind nicidecum să cercetăm, sau neputând să înţelegem ce şi cum şi care este şi 
unde şi când, evitând impietatea iscodirii. Iar din cele supuse simţurilor, pe cât ne e 
cu putință, primind numai prin cugetare raţiunile descărnate, ca trepte ale cunoş- 
tinței despre Dumnezeu, spunem că El e toate câte L-am cunoscut din făpturile Lui 
în calitate de cauză018.” (Sf. Maxim Mărturisitorul, Ambigua, Partea a II-a, 46b, în 
PSB, vol. 80, pp. 162-163) 


„Fericita şi sfânta dumnezeire este după ființă supranegrăită şi supranecunos- 
cută şi infinit mai presus de toată infinitatea, nelăsând celor de după ea nici urma 
cea mai subţire de cuprindere şi nedând vreuneia din existenţe nici o idee de cum 
sau în ce măsură este tot ea şi unime şi treime. Căci nu poate fi necreatul cuprins de 
creatură, nici infinitul înţeles de cele mărginite.” (Sf. Maxim Mărturisitorul, Ambi- 
gua, Partea a II-a, 48, în PSB, vol. 80, p. 164) 


„EI este cunoscut numai prin credință, şi aceasta din făpturile Lui; este cunoscut 
numai că este, nu ce este; şi că este Făcător şi Ziditor a tot veacul (eonul) şi a tutu- 
ror celor din veac (din eon) şi din timp.” (Sf. Maxim Mărturisitorul, Ambigua, 
Partea a II-a, 62, în PSB, vol. 80, p. 177) 


„Dumnezeu este infinit, ceea ce înseamnă că nu are margine6!9. Căci marginea 
e proprie celui ce se diferențiază prin patru margini: prin centru, linie, suprafaţă şi 


618. Tâlcuirea Pr. D. Stăniloae: "Schimbarea la faţă mai reprezintă și cele două moduri ale cunoașterii de Dumnezeu: 
cea afirmativă şi cea negativă. Teologia afirmativă cunoaşte pe Dumnezeu din zidirile Lui, atribuindu-l într-un grad mare, 
în calitate de cauză, toate însușirile făpturilor. Făpturile sunt astfel simboluri de care se foloseşte modul afirmativ de 
cunoaştere a lui Dumnezeu. Întrucât acest mod de cunoaștere vrea să cunoască ceea ce este Dumnezeu, el se bazează mai 
mult pe raţiunile descărnate ale cugetării.. 

Teologia negativă sau modul negativ al cunoaşterii lui Dumnezeu renunţă la toate atributele împrumutate din făpturi. 
Se precizează aici însă că renunțarea aceasta se referă numai la atributele deduse din cele supuse simţurilor. Deci poate 
folosi ca simboluri cele mai presus de simţuri. Dar întrucât şi ideile despre Dumnezeu ne vin din lucrurile sensibile, 
renunţarea la tot ce e sensibil înseamnă de fapt renunțarea la aceste idei. Dacă totuşi ceva superior simţurilor poate servi 
ca simbol al lui Dumnezeu, aceasta e ceva superior ideilor despre EI, e o realitate neconstruită și nededusă de minte, ci 
apărând spiritului în mod apofatic din trăirea lui Dumnezeu însuşi. Deci modul acesta al teologiei nu e un mod intelectual, 
ci experimental duhovnicesc, nici nu foloseşte alte făpturi superioare celor sensibile, ca mijloace ale cunoaşterii lui Dum- 
nezcu, ci cunoaşte pe Dumnezeu din Dumnezeu însuşi, din experierea negrăită a prezenţei Lui. Dar întrucât această 
prezenţă e pe măsura receptivității omului, ea e numită de sfântul Maxim tot simbol. 

Aceasta e lumina dumnezeiască. De fapt, atât din ceea ce a spus sfântul Maxim mai înainte, cât şi din faptul că pe 
Tabor s-au arătat pe de o parte chipurile sensibile ale lui Moise şi Ilie, pe de alta, o lumină mai presus de simţuri, se poate 
spune că Dumnezeu S-a făcut cunoscut sau Se poate face cunoscut atât din formele sensibile ale luminii, cât şi din lumina 
mai presus de simțuri. Ambele sunt simboluri ale lui Dumnezeu, pentru că El nu Se arată cu totul descoperit. Lumina aceea, 
fiind fără forme, ne face cunoscut pe Dumnezeu în mod simplu, sau ca simplă prezență supremă, neprecizat prin atribute, 
care nu pot reda nici ele exact pe Dumnezeu cel mai presus de toate atributele. Un Dumnezeu ascuns în apofaticul Său mai 
presus de raţiuni e un Dumnezeu infinit şi indefinit, cum nu e Dumnezeul lui Origen” (n.s. 208, p. 163). 

619. Tâlcuirca Pr. D. Stăniloae: "Deşi Sfântul Maxim, urmând Sfântului Grigorie, afirmă că, în mod natural, nu 
cunoaștem decât faptul că Dumnezeu există, nu şi ce este E], totuşi, urmând aceluiaşi Sfânt, adaugă faptul că în cunoştinţa 

soliditate, ba încă şi prin trei dimensiuni: lungime, lăţime şi adâncime, care şi ele se 
diferențiază prin şase margini, fiecare adică fiind circumscrisă de două, de pildă 
lungimea prin cea de sus şi cea de jos, lățimea prin cea de-a dreapta şi cea de-a stân- 
ga, adâncimea prin marginea dinainte şi dindărăt. Şi iarăşi, aceleaşi noţiuni comune 
prezintă pe Dumnezeu indefinit, adică neprimitor de o dezvoltare ce trece prin stări 
proprii noi entitatea şi neavând nici poziţia în spațiu, nici început sau sfârșit în 
timp620. Apoi îl socotesc fără figură, ca unul ce nu e un chip exterior, nu e nici în 
patru unghiuri, nu stă nici drept, nu e nici povârnit în jos. În sfârşit, e nepipăit şi 
nevăzut, ca unul ce nu cade sub simţuri (căci acestea sunt proprii trupurilor). 

Aşa fiind, în urma celor arătate e absurd să se considere că Dumnezeu e trup şi 
e silit să Se împartă în părţi, din care Se compune iarăşi ca trup. Căci Dumnezeu e 
cu totul fără părți, pentru că e cu desăvârşire fără cantitate; şi e cu desăvârşire fără 
cantitate, pentru că e cu desăvârşire fără calitate; şi e cu desăvârşire fără calitate, 
pentru că e cu totul simplu; şi e cu totul simplu, pentru că e cu totul nesupus dis- 
tanțelor; şi e cu totul nesupus distanțelor, pentru că e cu totul infinit; şi e cu totul 
infinit, pentru că e cu totul nemișcat (căci nu se mişcă niciodată Cel ce nu are unde 
să Se mişte); şi e cu totul nemișcat, pentru că e cu desăvârşire fără de început (căci 
nu are ceva înainte de El şi mai mare, nici ceva împreună cu El şi egal, nici ceva 
după EI şi care ar putea să fie pe măsura Lui şi să-L încapă); şi e cu totul fără de 
început, pentru că e cu totul nefăcut; şi e cu totul nefăcut, pentru că e cu desăvârşire 
unul şi atotsingur; şi e cu totul unul şi atotsingur, pentru că e cu desăvârşire în afară 
de relaţie şi de aceea e cu totul negrăit şi necunoscut şi marginea atotsingură a toată 
cunoştinţa celor ce se mişcă spre EI bine şi în chip demn de Dumnezeu, fiind posi- 
bilă o unică cunoaştere adevărată cu privire la EI: faptul de a nu fi cunoscut621.” (Sf. 
Maxim Mărturisitorul, Ambigua, Partea a II-a, 79b, în PSB, vol. 80, pp. 205-206) 


„Bine a spus deci dascălul (Sf. Grigorie Teologul — n.n.) că, pe de o parte, sen- 
surile cuvântului despre dumnezeire sunt multe, dar din ele învăţăm numai că este 


că Dumnezeu există, este implicată şi cunoştinţa că Dumnezeu este infinit. Căci când se spune Dumnezeu, sau Dumnezeu 
există, se spune că există o ființă infinită. Totuşi Sfântul Grigorie şi Sfântul Maxim rămân şi prin aceasta consecvenți cu 
ei înşişi. Căci a şti de infinitatea lui Dumnezeu încă nu înseamnă a cunoaşte pe Dumnezeu în fiinţa Lui, infinitatea fiind 
ceva din cele ce sunt în jurul fiinţei lui Dumnezeu, nu însăşi ființa lui Dumnezeu. Dar chiar infinitatea ÎI arată pe Dum- 
nezeu ca neputând fi cuprins cu mintea, ca fiind mister mai presus de cuprinderea noastră. E o cunoştinţă în necunoaştere” 
(n.s. 257, pp. 205-206). 

620. Tâlcuirea Pr. D. Stăniloae: "Sfântul Maxim, urmând iarăși Sfântului Grigorie, face o distincţie între infinitatea 
lui Dumnezeu şi caracterul Lui indefinit. Dacă infinitatea înseamnă lipsa de margini, indefinitul constă în lipsa de dez- 
voltare, de stări succesive definite, de poziţia în spaţiu şi de începutul şi sfârşitul în timp. Indefinitul este deci una cu 
neschimbabilitatea, nespaţialitatea şi eternitatea. Afirmând infinitatea apofatică a lui Dumnezeu, Sfântul Maxim, ca şi 
Sfântul Grigorie, se opunea nu numai lui Eunomie, ci și lui Origen, care defineau pe Dumnezeu raționalizîndu-L” (n.s. 
258, p. 206). 

621. Tâlcuirea Pr. D. Stăniloae: "Dumnezeu este cunoscut nu numai că este și că este infinit, indefinit şi etern, ci şi 
că e în afară de relaţie, fiind unul şi atotsingur, neatârnător de ceva, neimplicând altceva. Dar chiar prin aceasta e toto- 
dată necunoscut, fiind în afară de orice legătură cu altele prin care ar putea fi cunoscut. Oricine este în relaţie nu e sin- 
ur, nici numai unul, ci se află fără voia lui în legătură cu toate cele ce există şi nu e unul în sens absolut. Dar dacă e în 
afara oricărei relații, nu poate fi cunoscut, căci cunoaşterea celui în relație implică cunoaşterea lui împreună cu cele în 
relație. Totuşi se cunoaşte cu privire la EI acest fapt: că nu poate fi cunoscut. O spusese aceasta Sfântul Grigorie de Nyssa 
în Piaţa lui Moise: cu cât urcă mintea în cunoaştere, urcă în a cunoaşte că nu cunoaşte. Cunoaşterea că Dumnezeu nu 
poate fi cunoscut e şi ca o cunoaştere. Ea implică o maturizare a spiritului uman. Dar ea implică cunoaşterea că Dum- 
mezeu există şi că e dincolo de orice relaţie. Într-un fel tainic spiritul îşi dă seama că Dumnezeu există şi că e mai presus 
de orice relaţie şi de orice cuprindere. Dacă ar fi în relaţie, ar avea ceva deasupra Lui, în afara relației, căci trebuie să fie 
ceva care e mai presus de toate, care nu depinde de nimic, ci de care depind toate. Toate cele cunoscute trimit la existenţa 
Lui ascunsă. Însăşi aspiraţia celui ce cunoaşte, care nu încetează după ce le-a cunoscut pe toate, îi dă convingerea exis- 
tenței Lui ca a Celui ce e mai presus de puterea noastră. Sfântul Maxim dezvoltă ideea apofatismului lui Dumnezeu pen- 
tru a combate pe eunomicn". (n. 259, pp. 206-207). 

Dumnezeu, pe de alta, că înțelegerile lor sunt dificile şi din ele învăţăm ce nu este 
Dumnezeu. Aceasta pentru a potoli curiozitatea nefolositoare şi păgubitoare a celor 
ce socotesc că Dumnezeu poate fi cuprins în plăsmuirile goale ale cugetării lor, care 
nu poate cuprinde cu adevărat nici măcar unul dintre lucruri, după rațiunea după 
care este şi există.” (Sf. Maxim Mărturisitorul, Ambigua, Partea a II-a, 84, în PSB, 
vol. 80, p. 227) 


„Dumnezeu nu este cunoscut niciodată ce este din cele ce sunt fiinţa Lui, adică 
din fiinţa însăşi. Căci o noţiune care să exprime ce este e imposibilă şi la fel de inac- 
cesibilă întregii zidiri văzute şi nevăzute. Dumnezeu Se face cunoscut celor ce văd 
din cele din jurul ființei, însă numai că este, şi aceasta, când sunt bine şi binecre- 
dincios contemplate. Căci toate cele din jurul fiinţei arată nu ce este, ci ce nu este, ca, 
de exemplu, însuşirea de a fi nefăcut, de a nu avea o origine, infinitatea, necorpora- 
litatea şi toate cele asemenea câte sunt în jurul fiinţei şi înfăţişează ce nu este ea, nu 
ce este ea. Dar rațiunile proniei şi ale judecății, după care toate cu înţelepciune se chi- 
vernisesc, ca şi înfăţişarea armonioasă a firii în legătură cu Dumnezeu, care e împre- 
unată cu acelea, arată pe Creatorul în mod proporţional, însă numai că este. 

Deci negaţiunile opuse afirmaţiunilor se conciliază cu acestea şi se substituie 
între ele. Astfel, negaţiunile, indicând nu ce este Dumnezeu, ci ce nu este, se unesc 
cu afirmaţiile în jurul faptului că e ceva Acel ce nu este aceasta sau aceea; iar afir- 
maţiunile, indicând numai că este, dar nu şi ce este Acela, se unesc cu negaţiunile 
în jurul faptului că nu e ceva cunoscut Acel ce este ceva. Ele indică prin ele con- 
tradicția ca opoziţie, dar aplicate la Dumnezeu indică unirea extremelor prin coin- 
cidenţă622.” (Sf. Maxim Mărturisitorul, Ambigua, Partea a II-a, 99, în PSB, vol. 80, 
pp. 248-249) 


„Căci ca să dobândeşti virtutea, cauţi să cunoşti prin rațiune natura lucrurilor, iar 
ca să ajungi la unirea nerătăcitoare circumscrii cu mintea mişcarea a tot veacul şi 
timpul623. Iar odată cu acestea se iveşte în tine dorința tot mai fierbinte după Dum- 
nezeu, care te îndeamnă să te întinzi spre Cel dorit pe măsura infinităţii lui şi ţi se 
face necuprinsă pe măsura necuprinsului Celui dorit. Căci sfârşitul ei este Dum- 
nezeu, care este împlinirea dorinţei celor vrednici, ca bucuria de sine existentă de 
toate bunătăţile624.” (Sf. Maxim Mărturisitorul, Epistole, Partea a II-a, Către Prea 
Cuviosul presbiter Marin, în PSB, vol. 81, p. 176) 


x A 


622. Tâlcuirea Pr. D. Stăniloae: "Fără întruparea Cuvântului, întipăririle Lui în creațiune ne-ar da numai 0 cunoș- 
tință a celor din jurul Lui, iar despre ființa Lui, numai cunoștința faptului că este, nu și ce este. Astfel, din creaţiune 
adunăm numai negațiuni și afirmaţiuni referitoare la cele din jurul ființei şi la faptul că ea este. Combinându-le în ele 
însele, afirmațiunile și negaţiunile par să se contrazică; dar dacă le referim la Dumnezeu, ele se armonizează, întrucât 
coincid spunându-ne că Dumnezeu este, dar nu ce este, în ființa Lui. Fiinţa Lui e mai presus și de unele şi de altele, dar 
le uneşte şi pe unele şi pe altele" (n. 319, p. 249). 

623. Tâlcuirea Pr. D. Stăniloae: Cunoştinţa deplină e cea care circumscrie mişcarea tuturor, cea care le vede pe toate 
în diversitatea lor unitară. Prin cunoştinţă și virtute se întreține dorul nesfârşit de Dumnezeu. Vreau să fiu tot mai bun. 
Voiesc să cunosc tot mai mult. (n. 349, p. 176). 

624. Tâlcuirea Pr. D. Stăniloae: "Dumnezeu este bucuria de sine, autoipostatică a bunătăţii, întrucât pe de o parte 
nu le are pe acelea de nicăieri de altundeva, iar pe de alta, le trăieşte în mod personal, sau El este însăşi personificarea 
lor. Căci numai o persoană poate avea bucuria de ele. Avem un dor infinit, sau un dor de infinitate. Dar în acelaşi timp 
acest dor infinit ne e satisfăcut de Dumnezeu. EI e dorul nostru satisfăcut. Bucuria Lui de bunătăţi devine bucuria noas- 
tră. În EI ne săturăm setea de infinitate. Sfântul Maxim consideră pe Dumnezeu ca Persoană, ca ipostas de infinitate ori 
mai presus de infinitate. Infinitatea nu există decât în Persoana lui Dumnezeu (Capete gnostice IL, 49). Ajunşi în EI, am 
ajuns la capătul dorului. Dar în acest capăt aflăm totodată infinitul. Persoana lui Dumnezeu este izvorul infinitului veşnic 
viu. Nu infinitatea este izvorul Persoanei, ci invers. Căci infinitatea în afara Persoanei e monotonă, e o repetiţie incon- 
ştientă, supusă aceloraşi legi definite şi în număr finit, repetate la infinit" (n. 350, p. 176). 

prin alergare.” (Sf. Grigorie de Nyssa, Tâ/cuire amănunțită la Cântarea Cântărilor, 
Omilia a V-a, în PSB, vol. 29, p. 185) 


„Căci totdeauna binele prezent, oricât ar părea că e de mare şi de desăvârşit, e 
început al unuia mai presus de el şi mai mare.” (Sf. Grigorie de Nyssa, Tâicuire 
amănunțită la Cântarea Cântărilor, Omilia a VI-a, în PSB, vol. 29, pp. 191-192) 


„Se cuvine să fericim sufletul pentru acestea, ca pe unul ce a ajuns în urcuşul 
spre înălțime la treapta cea mai de sus între cele dorite. Căci ce fericire mai mare s-ar 
putea cugeta, decât a vedea pe Dumnezeu? Dar şi aceasta fiind un sfârşit al celor 
străbătute înainte, se face început al nădejdii celor aflate mai sus.” (Sf. Grigorie de 
Nyssa, Tâlcuire amănunțită la Cântarea Cântărilor, Omilia a VI-a, în PSB, vol. 29, 
p. 194) 


„Măreţia firii dumnezeieşti nu e hotărnicită de nici o margine şi nu e vreun hotar 
în cunoaşterea celor cercetate, la care ar trebui să se oprească din mersul înainte cel 
ce urmăreşte cele înalte; ci că cel ce aleargă, printr-o înțelegere mai înaltă, spre 
mintea (înțelesul) de sus, trebuie să se poarte astfel ca toată desăvârşirea cunoaşterii, la 
care poate ajunge firea omenească, să i se facă început al poftirii celor mai înalte634.” 
(Sf. Grigorie de Nyssa, Tâlcuire amănunțită la Cântarea Cântărilor, Omilia a VI-a, 
în PSB, vol. 29, pp. 194-195) 


„Mult e totdeauna ceea ce se află în firea fericită a bunătăţilor, dar e nesfârșit 
mai mult ceea ce-i mai presus de ceea ce se apucă mereu; şi aceasta se întâmplă 
pururi celui ce se împărtăşeşte, pricinuindu-li-se celor ce se împărtăşesc, în toată 
nesfârşirea veacurilor, o creştere prin cele necontenit mai mari. Căci cel curat cu 
inima, după cuvântul nemincinos al Stăpânului, vede pe Dumnezeu necontenit, după 
măsura puterii lui, primind atâta înțelegere cât poate cuprinde. Iar lipsa de hotar şi 
necuprinsul dumnezeirii rămâne dincolo de cuprindere. Căci Cel a cărui măreție şi 
slavă nu are margini e totdeauna la fel, privirea contemplându-L la aceeaşi înălțime. 
Aceasta a strigat-o şi marele David, care a săvârşit urcuşurile cele bune în inimă şi 
a mers din putere în putere, zicând: 7u ești Prea Înalt în veci, Doamne (Ps. 144, 5). 
Prin aceasta a indicat, socotesc, că în toată eternitatea veacului nesfârşit, cel ce 
aleargă spre Tine se face pururi mai mare şi mai înalt ca sine însuşi, crescând necon- 
tenit, în mod proporţional, prin urcuşul în cele bune. Dar Tu, același eşti, Prea Înalt, 
neputând să apari niciodată mai coborât celor ce urcă, prin aceea că eşti totdeauna 
în mod egal mai presus şi mai înalt de puterea celor ce se înalță. Aceasta am socotit, 
aşadar, că le statorniceşte Apostolul despre firea bunătăților negrăite, când zice că 
binele acela nu l-a văzut vreun ochi, chiar dacă priveşte pururea. Căci nu vede cât 
este, ci cât este cu putință ochiului să privească. Şi urechea nu a auzit cât este Cel 
de Care se vorbeşte, chiar dacă primeşte pururea cuvântul în auz. Şi la inima omu- 
lui nu s-a suit, chiar dacă cel curat cu inima vede cât poate. Căci ceea ce se cuprinde 
mereu e totdeauna mai mult decât cele ce s-au cuprins înainte, dar nu hotărnicește 
în sine ceea ce se caută, ci marginea a ceea ce s-a aflat se face, celor ce urcă, început 


634. Tâlcuirea Pr. D. Stăniloae: "E o învățătură proprie Sfântului Grigorie de Nyssa aceea că orice țintă la care 
ajunge sufletul în cunoaștere şi bunătate se face începutul unei porniri spre altă ţintă, pe care ținta atinsă o face să se arate. 


Aceasta e doctrina epectazelor. Această înălțare de la o ţintă la alta ţine veşnic. Ea implică nesfârşirea oceanului dum- 
nezeiesc, la a cărui margine nu ajungem niciodată, pentru că nu are margine" (n. 127, p.195). 

spre aflarea celor mai înalte. Şi nici cel ce urcă nu se opreşte vreodată, primind 
începutul din început, nici începutul celor pururea mai mari nu se desăvârşeşte în 
sine. Căci niciodată dorinţa celui ce urcă nu se opreşte la cele cunoscute, ci sufletul 
urcând printr-o altă dorire mai mare spre alta de mai sus, într-o urcare necontenită, 
înaintează pururea, prin cele mai înalte, spre Cel nehotărnicit635.” (Sf. Grigorie de 
Nyssa, Tâlcuire amănunțită la Cântarea Cântărilor, Omilia a VIII-a, în PSB, vol. 
29, pp. 222-223) 


„Pururea Izvorul bunătăţilor atrage spre Sine pe cei ce însetează, precum zice 
Izvorul în Evanghelie: De înserează cineva, să vină la Mine să bea (In. 7, 37). Căci 
în aceasta nu a dat un hotar nici setei, nici pornirii spre E], nici plăcerii de a bea, ci 
cu întinderea poruncii în veci, uneşte şi îndemnul de a înseta, și de a bea, și de a avea 
pornirea spre E1.636 Iar celor ce au apucat să guste şi au aflat că bun e Domnul, 
gustarea li se face ca un îndemn spre împărtăşire de şi mai mult. De aceea, niciodată 
nu lipseşte celui ce urcă îndemnul ce i se face, care îl atrage necontenit spre ceea ce 
e mai mare.” (Sf. Grigorie de Nyssa, 7â/cuire amănunțită la Cântarea Cântărilor, 
Omilia a VIII-a, în PSB, vol. 29, pp. 223-224) 


„Vezi cum drumul celor ce urcă spre Dumnezeu e fără hotar? Cum ceea ce 
cunoaşte se face necontenit început spre ceea ce e, potrivit celor spuse, deasupra?637 
Când nădăjduim o oprire din urcuşul spre cele înalte? Ce-ar mai căuta cineva după 
ce i se recunoaşte desăvârşirea? O vedem aflându-se încă înăuntru şi neieşită încă în 
afara uşilor ei, nici desfătându-se de arătarea feței Lui, ci bucurându-se încă prin auz 
de împărtăşirea de bunătate. Deci această învățătură am aflat-o prin cele spuse, că 
întotdeauna li se potriveşte celor ce înaintează spre cele mai mari, cuvântul Aposto- 
lului, care zice: Dacă i se pare cuiva că a cunoscut, încă n-a cunoscut cum trebuie 
să cunoască (| Cor. 8, 2). Căci L-a cunoscut pe El sufletul în cele dinainte, atât cât a 
cuprins. Dar fiindcă ceea ce a rămas necuprins e de nesfârşite ori mai mult decât ceea 
ce s-a cuprins, de aceea Mirele i S-a arătat de multe ori sufletului, şi ca şi când nu i-a 
stat încă înaintea ochilor, făgăduieşte prin glas că i Se va arăta miresei. 

Ca să ni se facă lucrul acesta mai lămurit, voi adăuga cuvântului o icoană, spre 
pilduire. Dacă s-ar apropia cineva de izvorul acela, de care a spus Scriptura că a ieşit 
la început din pământ şi care avea atâta mulțime de apă, că uda toată fața pământu- 
lui, apropiindu-se de izvor s-ar minuna de nesfârşitul acela de ape care ţâşneşte şi se 
revarsă necontenit din pământ, dar n-ar spune că vede toată apa. Căci cum ar vedea 


635. Tâlcuirea Pr. D. Stăniloae: "Sfântul Grigorie expune vestita sa învățătură despre epectaze. Orice ţintă atinsă în 
urcuşul spre Dumnezeu se face început al unui nou urcuş. Orice sfârşit e un început. Nici un început nu se desăvârşeşte 
în sine, căci, după acest început, va ajunge la alt început. Orice început deschide drumul spre alt început. Fiecare treaptă 
ajunsă face cu putință urcuşul la o altă treaptă. Fiecare e un alt început, căci nici o treaptă nu mulţumeşte sau nu e ulti- 
ma. Aceasta e / 'eternel commencement al lui Charles Peguy. Acest proces se petrece cu sufletul cunoscător, pentru că Cel 
în Care înaintează nu e hotărnicit. Acest suflet crește mereu în Cel nehotărnicit" (n. 164, p. 223). 

636. Tâlcuirea Pr. D. Stăniloae: "Porunca şi îndemnul Domnului: să vină la Mine şi să bea e dată pentru veşnicie. 
Deci nici setea nu se va potoli vreodată. Ci în cel ce bea, sau în cel ce gustă, se trezeşte dorinţa de a bea şi de a gusta mai 
mult. Şi izvorul e nesecat și mereu dă ceva nou din el” (n. 165, p. 224). 

637. Tâlcuirea Pr. D. Stăniloae: "Urcuşul spre Dumnezeu nu se isprăveşte niciodată; el nu ajunge la un hotar, pentru 
că Dumnezeu însuşi nu are hotar în fiinţa Lui, în iubirea Lui. De altfel, chiar înaintarea în unirea cu o persoană omenească 
nu are hotar. Iubirea creşte din ea însăși în măsura în care se afirmă, întrucât este o relație de la persoană la persoană, 
apropierea unei persoane de alta. lubirea creşte la nesfârşit pentru că persoana care se apropie de o altă persoană este inde- 
finită în setea ei de a iubi, și persoana pe care o iubeşte este indefinită în vrednicia ei de a fi iubită şi în capacitatea ei de a 
răspunde la iubire, stimulând iubirea celeilalte persoane. Iubirea este nesfârşită pentru că este actualizarea indefinitului a 
două persoane în relaţia dintre ele. In iubire se activează indefinitul persoanelor ce sunt prin ființa lor legate şi orientate 
una spre alta. Dar în activarea iubirii între cele, persoanele se împărtăşesc de Dumnezeu, de Persoana infinită prin Sine din 
veci, de interesul Ei pentru persoanele omeneşti la nesfârşit. De aceea orice treaptă nouă în unirea cu Dumnezeu e un 

ceea ce e ascuns în sânul pământului? Deci chiar dacă ar rămâne mult timp lângă 
apa ce țâşneşte, ar fi pururi la începutul vederii apei.638 Căci nu încetează apa de a 
curge pururi şi de a începe să țâşnească. La fel, cel ce priveşte frumuseţea cea dum- 
uezeiască şi fără hotar, fiindcă ceea ce află mereu se arată mai nou şi mai minunat, 
decât ceea ce a cuprins înainte, se minunează de ceea ce apare necontenit, dar nicio- 
dată nu se opreşte din dorința de a vedea, pentru faptul că ceea ce aşteaptă e mai 
măreț și mai dumnezeiesc, decât tot ce se vede. (...) minunându-se şi uimindu-se 
necontenit de ceea ce cunoaşte, niciodată nu-şi opreşte în cele văzute dorul de cel 
văzut.” (Sf. Grigorie de Nyssa, Tâ/cuire amănunțită la Cântarea Cântărilor, Omilia 
a XI-a, în PSB, vol. 29, pp. 258-260) 


„Nu încetează să intre (sufletul — n.n.) prin înaintare la cele mai înalte şi să iasă 
necontenit din cele ajunse039.” (Sf. Grigorie de Nyssa, Țâlcuire amănunţită la Cân- 
area Cântărilor, Omilia a XI-a, în PSB, vol. 29, p. 277) 


„Căci cine nu ştie treptele acelea pe care a urcat Moise, care mereu se făcea mai 
mare şi niciodată nu se oprea de a creşte mai mare? A crescut la început, când a pus 
mai presus de împărăția egiptenilor ocara pentru Hristos, alegând mai bine să fie 
necăjit cu poporul lui Dumnezeu, decât să se bucure de gustarea vremelnică a păca- 


punct de plecare pentru pornirea mai departe spre o nouă treaptă de unire cu E], pentru că EI însuşi ne atrage cu iubirea 
Lui mereu mai aproape de Sine şi ne umple de o tot mai mare iubire față de EI, care se revarsă nu numai spre noi, ci şi 
spre semenii noştri. În iubirea lui Dumnezeu față de mine simt şi iubirea Lui faţă de alţii şi deci iubirea Lui umplându-mă 
pe mine, ea se îndreaptă şi spre semenii mei. E o învățătură pe care a pus-o cel mai larg în lumină Sfântul Grigorie de 
Nyssa, urmând sfântului apostol Pavel (Filip. 3, 13: Cele dinapoi uitându-le, la ţintă alere). E învăţătura epectazelor, a 
întinderilor nesfârşite mai sus, care nu sunt numai întinderi intelectuale, ci ale întregii mele fiinţe, care cuprinde în sine 
nu numai setea mea de cunoaştere, ci setea de a fi întreg tot mai aproape de Dumnezeu. Aceasta nu înseamnă că sufletul 
nu are pe Dumnezeu, sau nu e unit cu E] şi pe treptele de mai Jos. Căci şi cu o persoană omenească eşti mereu unit în 
iubire, deși cu cât eşti mai unit cu ea, cu atât doreşti mereu să te uneșşti şi mai mult. Urcuşul e făcut necesar nu numai de 
nesfârşirea lui Dumnezeu, ci şi de firea noastră făcută pentru infinitate, neîmpăcată cu viața în îngustime, în repetiţie, în 
monotonie, în nelibertate. De aceea, nu ne putem opri la nimic din cele multe, care se îngustează unele pe altele. Tot ce 
atingem pe pământ fiind finit, iar firea noastră fiind făcută pentru infinitate, nu se poate mulțumi cu nimic finit. Aceasta 
face necesar progresul şi schimbarea, dar schimbarea spre aceeaşi infinitate. Dar în viața viitoare, ajunşi în infinitatea lui 
Dumnezeu, ne vom odihni în ea, vom ajunge la o stabilitate în ea. Dar nici stabilitatea aceea nu va fi o încremenire, ci o 
lărgire. Pe când în timp şi în viața pământească trecem de la una la alta. În eternitate va fi o lărgire în aceeași. De alttel, 
în parte, experiem această lărgire în infinitatea lui Dumnezeu încă de aici. Apoi însuşi faptul că trebuie să ne mişcăm 
mereu, pentru a cuprinde altceva şi altceva, trecând uneori de la un conţinut la altul, cu totul contrar (teză-antiteză), ne 
arată că timpul e făcut pentru eternitate, că în timp tindem să ajungem la cuprinderea totului infinit, fără să ajungem vreo- 
dată să-l cuprindem în întregime. (n. 221, pp. 258-259). 

638. Tâlcuirea Pr. D. Stăniloae: "Cunoscând pe Dumnezeu sau având simțţirea bunătăților Lui, suntem pururi la 
începutul acestei cunoașteri sau simțiri, cum cunoscând o persoană omenească sau gustând prin iubire farmecul comuni- 
unii cu ea, suntem pururi la începutul acestei cunoaşteri sau comuniuni. Fiecare nouă cunoaştere, prin trăirea în această 
comuniune, ne stârneşte, dată fiind fericirea gustată în ea, la o altă cunoaştere şi comuniune mai bogată, mai substanțială. 
Toate cunoaşterile, toate comunicările dinainte le-am uitat sau, dacă nu le-am uitat, ele îşi capătă de fiecare dată noi înțe- 
lesuri, noi adâncimi, noi puteri de a ne ferici, mai ales dacă suntem în contact viu cu persoana respectivă şi ea ne desco- 
peră mereu din farmecul ei unic şi nesfârşit. Urcuşul în intimitatea cu ea nu se sfârşeşte niciodată, dar e un urcuş în intimi- 
tatea aceleaşi persoane, pe care am cunoscut-o până acum, care ne este familiară și ne întreține bucuria prin această fami- 
liaritate. E un progressus in idem. E o înaintare, care e totodată o stabilitate, o rămânere în acecaşi casă. E un morus sta- 
bilis, un status mobilis. E o adâncire în acelaşi indefinit familiar, sau infinit inepuizabil, în aceeaşi bucurie pe care ne-o 
întreţine. E o îmbogăţire a noastră, dar nu o înstrăinare, ci dimpotrivă, nu e o risipire în noutăţile fără adâncime, de 
suprafaţă, în care nu ne regăsim niciodată pe noi înşine, în care rămânem mereu străini de identitatea noastră" (n. 222, 
pp. 259-260). 

639. Tâlcuirea Pr. D. Stăniloae: "Tot urcuşul spre Dumnezeu este o ieşire şi o intrare continuă. E o ieşire din starea 
în care ne aflăm şi o intrare în alta mai înaltă. Nu e simplă înaintarea în acceași stare, deşi faptul că stările se continuă 
spre acelaşi bine tot mai înalt dă celui ce intră şi iese şi o statornicie. Intr-un fel suntem nemulțumiți cu starea în care ne 
aflăm de câtva timp, pentru că, cunoscându-i marginile, nu ne mai este satisfăcută setea noastră de nemărginire. Voim 
ceva nou, voim să ieșim din mărginire. Dar noul în care intrăm e din alt punct de vedere înrudit cu starea în care am fost. 
Binele, iubirea, e mereu nou şi mereu acelaşi. E un nou paradox: schimbarea şi stăruința. Omul e mereu nou şi mereu 
acelaşi în înaintarea vieţii lui, mai ales când înaintează în cele bune. Numai cel rău e monoton, sau în el monotonia cople- 
şeşte noutatea" (n. 248, p. 277). 

tului. A crescut iarăşi când egipteanul, asuprind pe evreu, a omorât pe cel de alt 
neam, luptând pentru israelit. Şi vei înțelege, fără îndoială, felul creşterii, de vei lua 
istoria ca chip al unui înţeles mai înalt. Şi iarăşi s-a făcut mai mare ca sine, păzin- 
du-şi viaţa netulburată de zgomote, prin îndelungata înțeleaptă petrecere în pustie. 
Apoi se luminează de focul din rug. Pe lângă acestea, îşi goleşte tălpile de învelişul 
mort. Pierde şerpii egipteni cu toiagul. Scoate de sub tirania lui faraon neamul său 
şi îl conduce prin nor. Desparte marea. Acoperă sub mare tirania. Îndulceşte Mera. 
Înmoaie piatra. Se hrăneşte cu mâncarea îngerilor. Aude trâmbiţele, îndrăzneşte să 
se urce pe muntele ce arde. Atinge vârful. Ajunge sub nor. Intră în întunericul în care 
era Dumnezeu. Primeşte legământul. Sc face soare neapropiat celor ce se apropie, 
fulgerându-i fața de lumină. Dar cine ar putea înfățişa prin cuvânt toate faptele lui 
şi feluritele arătări ale lui Dumnezeu? Şi totuşi cel ce s-a făcut atât de mare şi a ajuns 
la aşa de mari trepte şi s-a înălțat aşa de mult spre Dumnezeu, încă nu şi-a săturat 
dorinţa de mai mult şi se roagă să vadă pe Dumnezeu la față, cu toate că Scriptura 
a mărturisit încă dinainte că s-a învrednicit de convorbirea cu Dumnezeu, față în 
față. Dar nici faptul de a fi vorbit lui Dumnezeu ca unui prieten, nici convorbirea ce 
a avut-o cu Dumnezeu, gură către gură, nu-i potoleşte dorința după cele mai înalte, 
ci De am aflat, zice, har înaintea Ta, arată-mi- Te, ca să Te cunosc. Şi Cel ce făgădu- 
ieşte să-i dea harul cerut, Cel ce a zis: Ze-am cunoscut pe tine mai mult decăt pe toți 
(leş. 33, 17), trece de el în locul sfânt, pe piatră, acoperit fiind de mâna dum- 
nezeiască, când sta, încât de abia îi vede spatele Lui, după ce a trecut.” (Sf. Grigorie 


de Nyssa, Tălcuire amănunțită la Cântarea Cântărilor, Omilia a XIL-a, în PSB, vol. 
29, pp. 277-278) 


„Sufletul care vede pe Dumnezeu şi primeşte în sine dorul cel bun după fru- 
museţea nestricăcioasă are necontenit o poftă nouă spre ceea ce e deasupra, neslă- 
bindu-şi niciodată dorul prin săturare640. De aceea nu încetează de a se întinde spre 
cele dinainte şi de a ieşi din aceea în ce este şi de a pătrunde mai înăuntru, unde încă 
nu a fost. Şi ceea ce i se arată lui mereu mai minunat şi mai mare, socoteşte mai pre- 
jos de ceea ce urmează, pentru faptul că ceea ce se află în chip necontenit este ne- 
îndoielnic mai frumos decât ceea ce a atins înainte. E ceea ce se întâmplă şi lui 
Pavel, care murea în fiecare zi (1 Cor. 15, 11), fiindcă mereu trecea la o viaţă nouă, 
făcându-se necontenit mort faţă de ceea ce a trecut şi dând uitării cele străbătute 
înainte61.” (Sf. Grigorie de Nyssa, Tâlcuire amănunţită la Cântarea Cântărilor, 
Omilia a XII-a, în PSB, vol. 29, p. 284) 


„Sufletul, ieşind după cuvântul Lui şi căutând pe Cel neaflat, apoi chemând pe 
Cel neajuns de înțelesul numirilor, află de la păzitori că iubeşte pe Cel neajuns şi 
doreşte pe Cel necuprins. Prin aceasta e bătut şi rănit într-un fel oarecare de deznă- 


640. Tâlcuirea Pr. D. Stăniloae: "De înaintarea în bine nu se satură sufletul niciodată. Numai de săvârşirea răului se 
satură. Ba chiar îi pare rău de săvârşirea lui, pe când de săvârşirea binelui nu-i pare rău niciodată. Aici e vizată teoria pla- 
tonic-origenistă despre săturarea sufletelor de bine în preajma lui Dumnezeu şi despre coborârea de acolo pentru a ieşi 
din plictiseala acelei săturări, ceea ce le pricinuiește o nouă încorporare. Binele este nesfârșit. E nesfârşit pentru că el con- 
stă în comuniunea iubitoare dintre persoane şi în primul rând între persoana noastră şi Persoana dumnezeiască de nes- 
fârşită bunătate și nesfârşit nouă în formele de manifestare ale bunătății Ei dăruitoare" (n. 257, p. 284). 

641. Tâlcuirea Pr. D. Stăniloae: "Un nou sens al morții. Nu trebuie omorât numai omul vechi odată pentru totdeau- 
na, ci cel ce urcă în Hristos moare mereu față de starea la care a ajuns, uitând de ca, pentru a trece mereu la o stare nouă”. 
(n. 258, p. 284). 

dejdea de a nu ajunge pe Cel dorit, socotind dorinţa sa fără împlinire şi sortită să nu 
se poată bucura de Cuvântul. Dar i se smulge vălul tristeţii, prin aceea că află că ade- 
vărata bucurie de Cel dorit e să înainteze pururea în căutarea Lui şi să nu înceteze 
niciodată din urcuș, dorinţa împlinită născând totdeauna altă dorire a Celui ce se află 
deasupra6%2. Deci după ce i s-a luat vălul deznădejdii și a văzut frumuseţea nespe- 
rată şi necircumscrisă a Celui dorit9%3, ce e aflată în toată eternitatea veacurilor me- 
reu mai mare644, se întinde cu un dor şi mai înfocat şi vestește Celui iubit (...) simţi- 
rea inimii sale, că adică primind săgeata aleasă a lui Dumnezeu în sine, a fost rănită, 
prin vârful credinţei, în inimă, primind în rană săgeata iubirii. lar iubirea, după cu- 
vântul lui loan, este Dumnezeu.” (Sf. Grigorie de Nyssa, Tâlcuire amănunțită la 
Cântarea Cântărilor, Omilia a XII-a, în PSB, vol. 29, pp. 285-286) 


„Cei ce urcă pe o scară oarecare, spre cele mai înalte, când păşesc pe prima 
treaptă, prin ea sunt ridicați spre cea aşezată deasupra şi iarăşi, a doua duce pe cel 
ce urcă la a treia şi aceasta, la cea următoare şi aceasta, la cea de după ea5%5. Şi ast- 
fel, cel ce urcă de la treapta în care este, înălțându-se mereu spre ceea ce e deasupra, 
ajunge la cel mai înalt vârf al urcuşului.” (Sf. Grigorie de Nyssa, Despre Fericiri, 
Cuvântul al II-lea, în PSB, vol. 209, p. 342) 


„Nu e cu putinţă să se înalțe cineva spre Dumnezeu astfel, decât privind mereu la 
cele de sus şi având dorinţa nesfârşită a celor înalte, încât să nu iubească şi să rămână 
la cele dobândite, ci să socotească drept pagubă neridicarea la ceea ce e mai presus.” 
(Sf. Grigorie de Nyssa, Despre Fericiri, Cuvântul al V-lea, în PSB, vol. 29, p. 368) 


„Granița binelui nici măcar n-o putem întrezări, aşa că iubirea nu se sfârşeşte 
decât o dată cu binele. La urma urmei, marginea binelui este numai contrariul (răul). 
Cel a cărui fire nu acceptă răul, va înainta mereu spre binele nelimitat şi nesfârşit.” 
(Sf. Grigorie de Nyssa, Dialogul despre suflet şi înviere, în PSB, vol. 30, p. 382) 


„Căci participarea la bunătatea dumnezeiască îl face pe participant mai mare şi 
mai primitor de bunătăţi, fiindcă îi dă spor în forță şi mărime, aşa încât cel ce este 
hrănit cu bunătatea dumnezeiască creşte mereu şi niciodată nu încetează de-a creşte. 


642. Tâlcuirea Pr. D. Stăniloae: "Un alt înțeles al bătăilor şi rănilor primite de mireasă de la îngeri şi al smulgerii 
vălurilor ei este că află de la ei că nu poate să ajungă să cuprindă pe Cuvântul cel necuprins. Căci nici ei nu pot să-L 
cuprindă. Aceasta pune un văl de tristețe pe suflet. Dar vălul acesta e smuls de îngeri, prin cunoştinţa ce i-o dau că însăși 
căutarea neîncetată a Lui şi urcușul neoprit spre El este o cunoaştere a Lui şi deci un motiv de bucurie. Căci nu ar căuta 
sufletul neîncetat pe Dumnezeu, dacă nu ar şti de E], dacă, într-un fel oarecare, El nu S-ar face simţit. În acest urcuș, sufle- 
tul simte deci că trăieşte şi cunoaște necuprinsul lui Dumnezeu. Într-un fel, Îl cunoaşte în mod continuu nou, ca într-o 
descoperire continuu nouă. Dar dacă L-ar cunoaşte cineva deplin, n-ar mai avea bucuria să-L simtă ca pe Cel continuu 
nou, deci ca pe Cel niciodată deplin înţeles. Simţindu-i pe îngeri, şi simţindu-i ca mărginiţi îşi dă scama de nemărginirea 
lui Dumnezeu”. (n. 261, p. 286). 

643. Tâlcuirea Pr. D. Stăniloae: "Avem aici o altă expresie paradoxală: A văzut frumusețea nesperată şi necircum- 
scrisă a Celui dorit. A văzut, cu alte cuvinte, o frumuseţe pe care nu speră să o mai vadă și a văzut necircumscrierea Lui 
sau a cuprins faptul că e necuprins. Simţirea frumuseții pe care nu speră să o privească e mai mare decât toate frumusețile. 
Într-un fel îţi dai seama de ea, dar în altul nu speri să o poți sesiza. Orice frumuseţe are, de altfel, ceva din acest caracter 
paradoxal: o vezi și nu o poţi defini, sau vedea în întregime; o vezi şi nu o poți circumscrie nici cu simţirea directă, nici 
în conceptele care traduc această sesizare directă, dar insuficientă". (n. 262, p. 286). 

644. Tâlcuirea Pr. D. Stăniloae: "Nu numai în viața pământească, ci în eternitatea veacurilor frumusețea dumne- 
zeiască şi necircumscrierea ei se arată mereu mai mare, dar și lipsa speranței de a o vedea întreagă sporește”. (n. 263, 
p. 286). 

645. Tâlcuirea Pr. D. Stăniloae: "Se pare că aici avem ideea de Scară a virtuţilor, care a devenit apoi atât de folosită 
în spiritualitatea răsăriteană. În scară, Sfântul Grigorie concretizează şi mai mult ideea epectazelor, a urcării necontenite 
a sufletului de la o treaptă atinsă la alta, a cărei vedere o deschide treapta atinsă”. (n. 24, p. 342). 

Deoarece izvorul de bunătăţi curge fără încetare, firea primitorului devine mai 
capabilă să-l primească şi să-l cuprindă, fiindcă nimic din ce primeşte nu este aici 
de prisos, nici fără folos, tot ceea ce curge în sufletul primitor apărându-i propria-i 
mărime. Căci amândouă cresc împreună: puterea hrănitoare sporeşte şi mai mult 
belşugul de bunătăţi, iar izvorul de hrană curge şi mai îmbelşugat prin lărgirea sufle- 
tului, care se face din ce în ce mai mare. Aşadar sufletul trebuie să se ridice la atâta 
sporire, încât nimeni să nu-i mai poată stăvili creşterea.” (Sf. Grigorie de Nyssa, 
Dialogul despre suflet şi înviere, în PSB, vol. 30, p. 385) 


„Cu cât au în ele (sufletele — n.n.) sentimentul duhovniceştii sporiri, cu atât mai 
mult sunt înfometate și însetate după împărtăşirea şi creşterea (lor) în har. Şi cu cât 
se îmbogăţesc duhovniceşte, cu atât se socotesc mai sărace şi tânjesc de darul cel 
duhovnicesc, după Mirele cel ceresc. Că spune Scriptura: Cei ce mă mănâncă vor 
flămânzi încă (mai mult), iar cei ce mă beau, vor înseta încă (mai mult) (|nţel. Sir. 
24, 23). ” (Sf. Macarie Egipteanul, Cele cincizeci de omilii duhovniceşti, Omilia a X-a, 
1, în PSB, vol. 34, p. 133) 


„Desfătarea cu Dumnezeu este fără saț şi cu cât mai mult gustă cineva şi 
mănâncă (din EI), cu atât este mai flămând. Astfel de oameni au o dorinţă şi o iubire 
nepotolită față de Dumnezeu şi cu cât se silesc ca să crească şi să sporească (în 
această stare) cu atât mai mult se socotesc săraci şi lipsiţi, ca unii care nu posedă 
nimic.” (Sf. Macarie Egipteanul, Cele cincizeci de omilii duhovniceşti, Omiha a XV-a, 
37, în PSB, vol. 34, p. 165) 


„După cum cel lacom după bogăţie, oricât de multe averi ar strânge, niciodată 
nu se satură, ci din contră, pofta (după ele) îi creşte şi mai mult; şi după cum cineva, 
sfâşiat de sete, bând băutură dulce, tot mai însetat devine, tot aşa, gustând cineva (din 
bunurile oferite de Dumnezeu) nu se satură de ele niciodată şi având din belşug bu- 
nurile Sale, se consideră pe sine sărac.” (Sf. Macarie Egipteanul, A/te şapte omilii, 
"Cuvânt despre iubire", 2-3, în PSB, vol. 34, p. 324) 


Energiile divine 


„Însă va trebui să precizăm şi aici mai întâi ce este în fond lucrarea puterii lui 
Dumnezeu. Ea este, aşa zicând, energia sau puterea prin care acționează Dumnezeu 
atunci când creează, când poartă de grijă de toate, când judecă ori când rânduieşte 
şi îndrumă toate la vremea lor.” (Origen, Despre principii, Cartea întâi, XII, 2, în 
PSB, vol. 8, p. 68) 


Lumina dumnezeiască646 


„Pentru fiii luminii şi noaptea este zi. Când este fără lumină cel ce are lumină în 
inimă? Când n-are soare şi zi cel pentru care Hristos este soare şi zi?” (Sf. Ciprian, 
Despre Rugăciunea Domnească, XXXIV, în PSB, vol. 3, p. 485) 


„La noi, aici pe pământ, soarele cel material face dimineaţa în suflete odată cu 
răsărirea luminii spirituale şi atunci face lumină şi în sufletul celui care L-a primit.” 
(Sf. Vasile cel Mare, Omilia la Psalmul XIV, V, în PSB, vol. 17, p. 304) 


646. Vezi şi studiul introductiv Dumnezeu este lumină. — n.n. 

„Acest foc alungă pe demoni, înlătură păcatul, este putere a învierii, lucrare a 
nemuririi, iluminare a sufletelor sfinte şi sprijin al puterilor intelectuale. Să ne ru- 
găm ca acest foc să vină şi la noi, pentru ca totdeauna umblând întru lumină, să nu 
lovim, vreodată, câtuşi de puţin, picioarele noastre de piatră, ci să fim ca nişte sfeş- 
nice în lume, păzind cuvântul vieţii veşnice.” (Sf. Macarie Egipteanul, Ce/e cincizeci 
de omilii duhovniceşti, Omilia XXV, 10, în PSB, vol. 34, p. 204) 


„Slava care a strălucit pe faţa lui Moise era o prefigurare a slavei celei adevărate. 
Atunci, iudeii nu puteau privi la fața lui Moise (Exod 34, 35), acum însă, creştinii 
primesc în sufletele lor această slavă luminoasă, iar întunericul, neputând suporta 
strălucirea luminii, fuge orbit.” (Sf. Macarie Egipteanul, Cele cincizeci de omilii du- 
hovniceşti, Omilia XLVII, 1, în PSB, vol. 34, p. 270) 


„Căci dacă şi nouă celor din lume ne sădeşte lumina Dumnezeu, El trebuie să se 
bucure ca înainte de toate celelalte, având-o în firea proprie. Sau dacă socotesc unii 
că nu-i aşa, li se va putea spune celor ce s-au hotărât să cugete astfel: Înţelegeți ne- 
înțelepților din norod şi înțelepțiți-vă odată, nebunilor. Cel ce a sădit urechea nu 
aude? Sau cel ce a plăsmuit ochiul nu vede? (Ps. 93, 8-9). Căci viu este cuvântul lui 
Dumnezeu şi lucrător şi mai ascuţit decât o sabie cu două ascuțişuri, pătrunzând 
până la despărțitura sufletului şi a duhului, a încheieturilor şi la măduvă şi deose- 
bind gândurile şi sfaturile inimii; şi nu este zidire nearătată înaintea Lui. Şi toate 
sunt goale şi descoperite înaintea ochilor Lui (Exvr. 4, 12-13).” (Sf. Chiril al Alexan- 
driei, Închinare în duh şi adevăr, Cartea a IX-a, în PSB, vol. 38, p. 298) 


Vederea lui Dumnezeu 


„Pe Dumnezeu nici unul din oameni nu L-a văzut, nici nu L-a cunoscut, ci El s-a 
arătat pe Sine însuși (In. 1, 18; Lc. 10, 22). 

S-a arătat prin credință, singura prin care se poate vedea Dumnezeu.” (Epistola 
căte Diognet, cap. 8, 5-6, în PSB, vol. 1, p. 415) 


„(...) Cineva vede pe Dumnezeu nu din cauza înrudirii şi nici pentru că este spi- 
rit, ci pentru că este virtuos şi drept.” (Sf. Iustin Martirul şi Filozoful, Dialogul cu 
iudeul Tryfon, Partea întâi, IV, în PSB, vol. 2, p. 125) 


„lar dacă îmi spui: Arată-mi pe Dumnezeul tău!, atunci îţi voi spune şi eu: Ara- 
tă-mi omul din tine şi-ţi voi arăta şi eu pe Dumnezeul meu! Arată-mi Că ochii sufle- 
tului văd şi că urechile inimii tale aud! După cum cei care privesc cu ochii trupului 
înțeleg cele ce se petrec în viață şi pe pământ şi fac totodată deosebire între lumină 
şi întuneric, între alb şi negru, între urât şi frumos, între armonios şi nearmonios, 
între măsurat şi nemăsurat, între excesiv şi ciuntit şi la fel deosebesc sunetele de 
sunt ascuţite sau groase sau plăcute, tot aşa se poate spune și de urechile inimii şi de 
ochii sufletului, că le este cu putință să vadă pe Dumnezeu. Da, Dumnezeu este 
văzut de cei ce pot să-L vadă dacă au deschişi ochii sufletului. Toţi oamenii au ochi; 
dar unii au ochii acoperiţi cu o pieliță şi nu văd lumina soarelui. Pentru că orbii nu 

văd, nu înseamnă că lumina soarelui nu străluceşte, ci orbii să dea vina pe ei şi pe 
ochii lor. Tot aşa şi tu, o, omule, din pricina păcatelor şi a faptelor tale rele, ochii su- 
fletului tău îți sunt acoperiţi cu o pieliţă. Că omul trebuie să aibă aşa de curat sufle- 
tul ca o oglindă strălucitoare. După cum atunci când oglinda prinde rugină, nu se 
poate vedea chipul omului în ea, tot aşa şi un om nu poate vedea pe Dumnezeu când 
se află în el păcatul.” (Teofil al Antiohiei, Zrei cărți către Autolic, Cartea întâi, II, în 
PSB, vol. 2, pp. 373-374) 


„Toate aceste păcate te întunecă. Sunt ca un gunoi, care-ţi intră în ochi, de nu 
mai poți vedea lumina soarelui. Tot aşa și cu tine, o, omule! Păcatele tale te întu- 
necă, de nu mai poți vedea pe Dumnezeu.” (Teofil al Antiohiei, 7rei cărți către 
Autolic, Cartea întâi, II, în PSB, vol. 2, p. 374) 


„Despre chipul lui Dumnezeu nu se poate vorbi; chipul Lui nu se poate expli- 
ca. Cu ochii trupeșşti nu poate fi văzut chipul lui Dumnezeu.” (Teofil al Antiohiei, 
Trei cărți către Autolic, Cartea întâi, III, în PSB, vol. 2, p. 375) 


„După cum în om nu se vede sufletul, că este nevăzut pentru oameni, dar prin 
mişcarea trupului se înțelege că este în om suflet, tot aşa şi Dumnezeu nu se poate 
vedea cu ochii omeneşti, dar se vede şi se înțelege din purtarea Lui de grijă şi din 
lucrurile Lui. După cum când vezi pe mare o corabie bine echipată că aleargă şi se 
întoarce în port, gândeşti negreşit că este în ea un căpitan care o conduce, tot aşa tre- 
buie să gândeşti că este un Dumnezeu Care conduce totul, chiar dacă nu-i văzut cu 
ochii trupului, pentru că-i necuprins. Dacă omul nu poate să se uite la soare, o sti- 
hie foarte mică, din pricina covârşitoarei lui călduri şi puteri, oare nu cu mult mai 
mult om muritor nu poate privi slava lui Dumnezeu, care-i mai presus de cuvânt?” 
(Teofil al Antiohiei, 7rei cărți către Autolic, Cartea întâi, V, în PSB, vol. 2, p. 376) 


„Xenofon, elevul lui Socrate, spunea că forma adevăratului Dumnezeu nu se 
poate vedea şi că prin urmare nu trebuie s-o căutăm. Stoicul Ariston spune şi el că 
trupul lui Dumnezeu nu poate fi atins. Amândoi aceşti cugetători au simţit măreția 
Lui, de aceea n-au mai încercat s-o caute.” (Minucius Felix, Dialogul Octavius, |, 
în PSB, vol. 3, p. 353) 


„Dumnezeul pe care-L adorăm noi nu-L arătăm, căci nu-L vedem, şi de aceea-L 
credem, pentru că suntem liberi să-L simțim şi fără să-L putem vedea. Nu-L vedem 
noi în faptele Lui? În toate mişcările lumii nu-i vedem noi puterea veşnic trează? 
Când tună, când trăzneşte, când fulgeră, când se înseninează cerul. 

Nu trebuie să te miri dacă nu vezi pe Dumnezeu. Vezi tu? Toate sunt mişcate şi 
purtate de vânt şi de curenți şi, cu toate acestea, vântul şi curenții nu-i putem vedea. 
Nu putem privi soarele care ne dă lumina. Vederea ni-i oprită şi slăbită de tăria raze- 
lor lui şi, dacă am încerca să-l privim mai mult, am orbi. 

Ce să spun? Dacă soarele nu-l poţi privi, cum ai putea suporta pe Însuşi făcăto- 
rul acestui izvor de lumină? Cum L-ai putea privi pe Dumnezeu, când tu fugi la au- 
7ul trăsnetelor Lui? Când te ascunzi la vederea fulgerelor Lui? Cu ochii tăi omeneşti 
vrei să vezi pe Dumnezeu, când sufletul tău chiar, care-i dă viaţa şi graiul, nu-l poţi 

vedea, nici stăpâni?” (Minucius Felix, Dialogul Octavius, XXXIL, 4-6, în PSB, vol. 3, 
pp. 386-387) 


„Dumnezeu însuşi este dragoste ( In. 4, 8, 16) şi datorită dragostei Lui am ajuns 
să-L privim.” (Clement Alexandrinul, Care bogat se va mântui?, 37.1, în PSB, vol. 
4, p. 56) 


„(...) Hristos, singurul prin Care poate fi văzut Dumnezeu.” (Clement Alexan- 
drinul, Cuvânt de îndemn către eleni (Protrepticul), cap. 1, 10.3, în PSB, vol. 4, p. 77) 


„Xenofon Atenianul6%7 ar fi scris şi el în termeni precişi despre adevăr, dând şi 
el mărturie ca Socrate, dacă nu s-ar fi temut de paharul cu otravă al lui Socrate; 
totuşi spune același lucru în cuvinte acoperite: Cel Care clatină pe toate şi le liniş- 
feşte, vădit este că e mare şi puternic. Ce fel este chipul Lui? Este nevăzut! Chiar 
soarele, care pare văzut de toți, nici el nu îngăduie să te uiţi la el; iar dacă îndrăz- 
neşti să te uiţi la el, el îţi ia vederileS%8.” (Clement Alexandrinul, Cuvânt de îndemn 
către elini (Protrepticul), cap. 6, 11.3, în PSB, vol. 4, p. 128) 


„Acei dintre elini, care au filozofat bine şi exact, L-au văzut pe Dumnezeu 
potrivit unei reflectări şi unei întrezăriri a Dumnezeirii; că datorită slăbiciunii noas- 
tre, imaginile adevărului ne apar aşa cum se văd imaginile în apă, aşa cum vedem 
unele lucruri prin corpurile transparente.” (Clement Alexandrinul, Srromatele, I, 
XIX, 94.7, în PSB, vol. 5, p. 68) 


„Evanghelistul Ioan, atunci când spune în Evanghelia sa: pe Dumnezeu nimeni 
nu L-a văzut vreodată (In. 1, 18), ne dă să înţelegem clar tuturor celor ce judecăm 
lucrurile, că nu există nici o ființă care să-L poată vedea pe Dumnezeu. Aşadar, acest 
lucru nu trebuie să-l înțelegem în sensul că după fire ființa lui Dumnezeu ar fi vizi- 
bilă, dar ar scăpa privirii făpturii prea ticăloase, ci în sensul că tocmai prin firea ei 
dumnezeirea nu poate fi văzută$%9.” (Origen, Despre principii, Cartea întâi, VIII, |, 
în PSB, vol. 8,p. 53) 


„(...) Nu printr-o lucrare a ochilor trupeşti, ci a inimii curate care are putere 
înţelegătoare, prin ea poate fi văzut Dumnezeu de cei vrednici de El. Găsim din 
belşug în toate Scripturile vechi şi noi cuvântul inimă în sensul de înţelegere, adică 
de putere de cunoaştere650.” (Origen, Despre principii, Cartea întâi, LX, 1, în PSB, 
vol. 8, p. 54) 


„(...) Să putem contempla pe Dumnezeu cu inimă curată, singura în stare să-L 
vadă.” (Origen, Contra lui Celsus, Cartea a VII-a, cap. 45, în PSB, vol. 9, p. 482) 


647. Pr. D. Fecioru: Xenofon, istoric şi general atenian, discipol al lui Socrate (430-355 î.H.). a fost un poligraf. A 
scris lucrări despre Socrate ("cele amintite mai sus), lucrări de istorie (Anabasis, Viaţa şi faptele lui Cirus, Hellenica), 
lucrări de filozofie, lucrări de economie. (n. 631, p. 128). 

648. Pr. D. Fecioru: Xenofon, Memor., IV, 3, 13-14. (n.s. 632, p. 128). 

649. Pr. T. Bodogae: "Nici măcar de puterile îngereşti, zice Origen în alt loc" (Fragm. Joan, ed. Preuschen, GCS, 
TV, 495)" (n.s. 102, p. 53). 

650. Pr. T. Bodogae: "Inima ca organ de cunoaştere, ro myenovuov, a fost pentru Origen, ca şi pentru moraliștii de 
genul tui Pascal, mai mult decât raţiunea, puterea de cunoaștere a omului. De aceea s-a spus că la el intuiţia primează față 
de rațiune". A se vedea Filoc., XVII, 1; XVII, 5, în traducerea noastră (volumul 7 al colecției)”. (n. î11, p. 54). 

„Cel care M-a văzut pe mine a văzut pe Tatăl (|n. 14, 19), desigur (n-a văzut) 
figura, nici forma (Tatălui), pentru că natura divină este mai presus de orice com- 
poziţie; a văzut, însă, bunătatea Lui, care ţine de esenţa Lui, esență care este aseme- 
nea şi egală cu a Acestuia (a Fiului), mai mult chiar, este considerată identică în 
Tatăl şi în Fiul”. (Sf. Vasile cel Mare, Despre Sfântul Duh, cap. VIII, în PSB, vol. 
12,.p a 


„Vederea lui Dumnezeu duce la nemurire, iar nemurirea te apropie de Dum- 
nezeu651.” (Eusebiu de Cezareea, storia bisericească, Cartea a V-a, VIII, 3, în PSB, 
vol. 13, p. 198) 


„(...) Omul nu poate să vadă faţa lui Dumnezeu şi să trăiască (leș. 33 20), dar 
îngerii celor mici din Biserică văd fața Tatălui nostru Cel din ceruri (Mt. 18, 10). 
Acum, pentru că suntem înconjurați de slăbiciunea trupului, nu este cu neputinţă să 
cuprindem priveliştea arătării celei slăvite; dar îngerii, pentru că n-au acoperământ 
asemănător cu trupul nostru, nu sunt de nimic împiedicaţi să privească necontenit 
faţa slavei lui Dumnezeu. Deci şi noi, când vom fi fii ai învierii, atunci vom fi în- 
vredniciți de cunoaşterea lui Dumnezeu faţă către față. Atunci, drepţii vor fi învred- 
niciți de bucuria privirii chipului lui Dumnezeu.” (Sf. Vasile cel Mare, Omilii la 
Psalmi, Omilia la Psalmul XXXVI, XI, în PSB, vol. 17,p. 277) 


„Și S-a arătat Domnul Dumnezeu lui Avram. 

Acum întâlnim pentru întâia oară în Scriptură cuvântul S-a arătat. Dumne- 
zeiasca Scriptură n-a folosit acest cuvânt nici cu Adam, nici cu Abel, nici cu Noe, 
nici cu altcineva. Ce înseamnă, dar, aceste cuvinte: şi S-a arătat? Pentru ce atunci 
Scriptura spune în altă parte: Wimeni nu va vedea pe Dumnezeu şi va trăi? (leş. 33, 
20). Ce putem gândi, dar, de aceste cuvinte ale Scripturii, care spun că Dumnezeu 
S-a arătat? Cum s-a arătat dreptului Avram? Oare a văzut Avram ființa lui Dum- 
nezeu? Nu! Doamne fereşte! 

— Dar ce? 

— Dumnezeu S-a arătat aşa cum numai El singur ştie şi atât cât putea Avram să 
vadă. Iscusit este înțeleptul şi bunul nostru Stăpân! Se pogoară spre firea omenească 
şi se înfăţişează celor care se pregătesc în chip vrednic. Şi asta o arată prin profetul 
Osie, când spune: Eu am înmulțit vedeniile şi în mâinile proorocilor m-am asemă- 
nat (Osea, 12, 10). Isaia l-a văzut şezând pe scaun (Is. 6, 1); dar cuvintele acestea 
sunt nevrednice de Dumnezeu, că Dumnezeu nu şade. Cum ar putea şedea pe scaun 
firea cea netrupească şi nepieritoare? Daniil iarăşi L-a văzut ca vechi de zile (Dan. 
7, 22). Zaharia apoi L-a văzut într-un fel, iar lezechiil în alt fel. De asta Dumnezeu 
a spus: Eu am înmulțit vedeniile, în loc de: M-am arătat aşa, după vrednicia fie- 
căruia.” (Sf. loan Gură de Aur, Omilii la Facere, Omilia XXXII, II, în PSB, vol. 21, 
p. 410) 


„Dar dacă vrem, vom vedea şi noi pe Hristos. Nu aşa cum L-au văzut aceia atunci 
în munte, ci cu mult mai strălucitor. In ziua cea din urmă, nu va veni aşa; atunci pe 
labor, pentru a-i cruța pe ucenici, a dat drumul numai la atâta strălucire cât puteau 
ci suferi; în ziua cea din urmă însă va veni cu însăşi slava Tatălui; şi nu numai cu 


651. Irineu, Contra ereziilor, IV, XXXVIII, 3 = Înţel. Sol. 6, 20. 

Moise şi Ilie, ci cu oştire nenumărată de îngeri, cu arhangheli, cu heruvimi, cu 
popoarele acelea nenumărate de puteri cereşti; nu va avea un nor deasupra capului 
Lui, ci cerul înfășurat. După cum atunci când se face judecată înaintea poporului se 
dau Ia o parte perdelele, iar judecătorii sunt văzuţi de toți cei de faţă, tot aşa şi atunci, 
în ziua cea mare a judecății lumii, toți îl vor vedea pe Hristos stând pe scaunul de 
judecată; toți oamenii vor sta înaintea Lui; şi EI, cu gura Lui, va grăi oamenilor”. 
(Sf. loan Gură de Aur, Omilii la Matei, Omilia LVI, IV, în PSB, vol. 23, p. 653) 


„„Ascuns de ochii oamenilor, Hristos este văzut cu adevărat doar de ochii sufle- 
tului, până în ziua învierii, când şi trupul se va acoperi şi se va preaslăvi cu lumina 
Duhului, (lumină) care încă de acum se află în sufletul omului — pentru ca şi trupul 
să domnească cu sufletul, (cu sufletul) care de acum a intrat în împărăţia lui Hris- 
tos, se odihneşte şi este luminat cu lumina cea veşnică.” (Sf. Macarie Egipteanul, 
Cele cincizeci de omilii duhovniceşti, Omilia II, 5, în PSB, vol. 34, pp. 95-96) 


„„Fiecăruia dintre Părinţii Sfinţi S-a arătat după cum a voit şi după cum le era de 
folos: altfel S-a arătat lui Avraam, altfel lui Isaac, altfel lui lacob, altfel lui Noe, alt- 
fel lui Daniil, altfel lui David, altfel lui Solomon, altfel lui Isaia, altfel fiecăruia din- 
tre Sfinţii Profeţi, altfel lui Ilie şi altfel lui Moise. (Mai mult decât atât), eu socotesc 
că Moise, pe când se afla în munte, în vremea postului celor 40 de zile, a mers tot 
timpul de s-a desfătat din masa cea duhovnicească. Fiecăruia dintre sfinți S-a arătat 
după cum a voit, pentru a le da odihnă, a-i mântui şi a-i duce la cunoaşterea lui 
Dumnezeu. Pentru că toate câte voieşte poate să le facă şi — după cum vrea — Se 
micşorează, Se întrupează, Se transformă, este văzut întru slava Sa cea neapropiată 
de cei care-L iubesc, Se arată - din multa şi negrăita Lui iubire — celor vrednici, după 
a Lui putere.” (Sf. Macarie Egipteanul, Cele cincizeci de omilii duhovniceşti, Omilia 
IV, 13, în PSB, vol. 34, p. 103) 


„Pentru că fiecare trebuie să ştie că sunt şi ochi lăuntrici (pe lângă) ochii cei din 
afară, şi urechi lăuntrice, pe lângă cele din afară. Şi după cum ochii aceştia (tru- 
peşti), privesc şi observă, în chip sensibil, fața prietenului sau a celui iubit, tot aşa 
şi ochii sufletului vrednic şi credincios, luminaţi de lumina divină, văd şi recunosc 
în chip spiritual, pe prietenul cel adevărat, pe Domnul, Mirele cel prea dulce şi mult 
dorit. Fiind luminat de Duhul, Cel vrednic de cinstire, sufletul vede în chip spiritual 
frumuseţea cea mult dorită şi de negrăit, este rănit de dragostea divină, este condus 
către toate virtuțile şi dobândeşte o iubire nemărginită şi neistovită față de Domnul.” 
(Sf. Macarie Egipteanul, Cefe cincizeci de omilii duhovniceşti, Omilia XXVIII, 5, 
în PSB, vol. 34, p. 225) 


„Având să coboare Atoateţiitorul Dumnezeu în chip de foc pe muntele Sinai, i 
s-a poruncit lui Moise să pregătească pe Israil spre vederea lui Dumnezeu. Iar modul 
pregătirii l-a stabilit însuşi Stăpânul tuturor. Căci a zis lui Moise: Pogorându-te, 
spune poporului şi curăță-i pe ei astăzi şi mâine. Și să-şi spele hainele lor şi să stea 
pregătiți în ziua a treia. Că în ziua a treia, Se va pogori Domnul pe muntele Sinai, 
înaintea întregului popor (leş. 19, 10-11). 

Aşadar, cei ce doresc familiaritatea cu Dumnezeu şi au ca scop să se înfățişeze 
şi să-i slujească Lui prin râvna spre tot binele, trebuie să se curețe mai întâi652. Unul 


652. Tâlcuirea Pr. D. Stăniloae: "Cel ce voieşte să se apropie de Dumnezeu trebuie să se curețe de egoismul păca- 
telor. Căci apropierea de Dumnezeu are ca urmare slujirea binelui, care e una cu slujirea altora. Binele pe care vrea să şi-l 
facă cineva sieşi nu e bine adevărat." n. 555, p. 501. 

ca acesta va fi în stare să-L vadă și pe Dumnezeu Însuşi, după cuvântul Mântui- 
torului: Fericiți cei curați cu inima, că aceia vor vedea pe Dumnezeu (Mt. 5, 8653. 
La această strălucire poţi vedea, dacă vrei, că a ajuns şi dumnezeiescul Avraam în- 
suşi054.” (Sf. Chiril al Alexandriei, /nchinare în duh şi adevăr, XIV, în PSB, vol. 38, 
p. 501) 


„lar după ce-am dezbrăcat pe omul cel vechi care se strică după poftele amăgirii 
şi ne-am tăiat plăcerile trupului prin ascuţişul şi lucrarea duhului, ne arătăm pe noi 
înşine vrednici de-a ne împărtăşi şi de vederea dumnezeiască şi de-a ne face loc de 
odihnă al Sfintei şi celei deoființă Treimi655. Căci a zis Mântuitorul: Cel ce nu se va 
ruşina de Mine şi de cuvintele Mele întru acest neam, vom veni Eu şi Tatăl şi ne vom 
face locuinţă la el şi întru el vom petrece (In. 14, 23-24).” (Sf. Chiril al Alexandriei, 
Închinare în duh şi adevăr. XIV, în PSB, vol. 38, p. 502) 


„Firea dumnezeiască nu o poate privi cineva cum este. Căci e cu desăvârşire de 
nevăzut şi dincolo de toată mintea; şi întrece puterea raţiunii. Nu se cunoaşte decât 
ea singură prin Sine. Aceasta ne-o spune Hristos, zicând: Nimenea nu cunoaște pe 
Fiul decât numai Tatăl; nici pe Tatăl nu-L cunoaşte cineva cine este, fără numai 
Fiul şi cel căruia voieşte Fiul să-L descopere (Mt. 15, 27). Deci frumuseţea excep- 
țională a lui Dumnezeu şi Tatăl ne-a arătat-o Unul Născut, înfățişându-Se pe Sine 
Insuşi ca un chip strălucitor. De aceea zice: Cel ce M-a văzut pe Mine, a văzut pe 
Tatăl (|n. 14, 9)556. Iar pe Fiul îl vedem atât cu ochii inimii, cât și cu ai trupului 
când, primind starea de golire (chenoză), S-a pogorât în cele ale noastre, deşi este 
în chipul şi în egalitatea lui Dumnezeu şi Tatăl şi S-a născut din El după fire. Căci 
a spus Baruch, arătând, precum socotesc, pe Cuvântul: Acesta e Dumnezeul nostru 
şi nu se va adăuga altul la El. Aflat-a toată calea ştiinţei şi a dat-o pe a lui lacob, 
slugii Sale şi lui Israel cel iubit al Său. După aceasta S-a arătat pe pământ şi împre- 
ună cu oamenii a umblat (Baruch 3, 36-38)%57. Dar şi dumnezeiescul David ne-a spus 
mai înainte în chip lămurit: Dumnezeul dumnezeilor, Domnul a grăit și a chemat 


653. Tâlcuirea Pr. D. Stăniloae: "Pe Dumnezeu Îl văd cei curați cu inima, adică cei curățiți de egoismul păcatelor. 
Cei păcătoşi nu se pot vedea decât pe ei înşişi şi lucrurile materiale. Propriu-zis ei nu văd nici sinea lor adevărată, pe cea 
care se poate îmbogăţi spiritual şi poate dăinui în veci” (n. 556, p. 501) 

654. Tâlcuirea Pr. D. Stăniloae: "Vederea lui Dumnezeu umple pe om nu numai de viaţă, ci şi de bucunia care se 
răspândește pe toată ființa lui ca lumina. Căci vederea e comunicare cu Dumnezeu şi primirea iubirii Lui şi a sensului 
existenței. Dumnezeu e văzut ca foc al iubirii calde şi al luminii, sau al sensului existenței. (n. 557, p. 501) 

655. Tâlcuirea Pr. D. Stăniloae: "Se taie împrejur ceea ce nu ţine în mod necesar de firea omului, ceea ce s-a adău- 
gat ca păcat, ceea ce închide, ceea ce reprezintă viaţa lui cea adevărată; omul păcatului care se învechește, care înaintează 
spre moarte, care nu se înnoieşte continuu prin comunicarea cu viața. Deschizându-se prin aceasta vieţii dumnezeieşti, 
poate vedea pe Sfânta Treime la stejarul Mamvri. Sfânta Treime e primită în firea noastră deschisă prin iubirea ei şi se 
odihneşte în iubirea noastră ospitalieră”. (n. $58, p. 502) 

656. Tâlcuirea Pr. D. Stăniloae: "Vorbind de cunoaşterea exclusiv prin Sine a firii dumnezeieşti Sf. Chiril precizează 
că această cunoaștere de Sine o are firea dumnezeiască de Sine întrucât e ipostasiată în Persoane. Căci firea nu există 
decât în Persoane. lar Persoanele dumnezeieşti nu le cunoaşte nimeni altul decât Ele înseși între Ele. Pentru cunoaşterea 
Persoanelor dumnezeieşti de către creatura raţională, trebuie să intervină voinţa uneia dintre acele Persoane. Creatura 
rațională nu cunoaşte deci prin ea însăşi Persoanele dumnezeiești, ci printr-un act de descoperire a uneia dintre Acelea de 
către Alta. Tatăl Îl face descoperit pe Fiul, întrucât ÎI pune într-o relație cu creaţia la aducerea ei la existență şi prin tri- 
miterea Lui în trup. lar Fiul ÎL descoperă prin aceasta pe Tatăl cui voieşte EI şi întrucât aceasta se deschide atotdescoperirii 
voluntare a Fiului şi prin aceasta descoperirii în Sine a Tatălui. Căci Fiul se descoperă ca Fiu. Deci cine-L cunoaşte ca 
atare, sesizează referirea iubitoare a Fiului către Tatăl. Fiul e cunoscut drept chip al Tatălui. Dar creatura rațională fiind 
creată de Tatăl prin Fiul, ea e după chipul Tatălui, adică într-o anumită conformitate cu Fiul. În măsura în care creatura 
îşi recunoaşte dependenţa ei de un Creator, se recunoaşte ca fiu, dar nu ca fiu după fire, ci creat, trăind nu numai o depen- 
denţă de izvorul ultim al existenţei, ci şi o asemănare cu o Persoană dumnezeiască ca Fiu suprem într-un model de depen- 
denţă necreată. Acestea le spune Sf. Chiril ca să arate că evreii care n-au primit pe Hristos ca Dumnezeu, n-au cunoscut 
pe Dumnezeu. (n. 569, p. 320). 

657. Tâlcuirea Pr. D. Stăniloae: "Fiul S-a putut face om şi S-a putut face înțeles de oameni, pentru că El a pus 
pecetea Sa de chip al Tatălui în oameni, fiind creaţi prin EI şi deci şi susținuți în dezvoltarea lor prin EI şi pentru că fiind 
Persoana necreatei și veşnicei dependențe de Tatăl, ca Unul-Născut, a putut trăi şi ca om această dependenţă, putând rea- 


174 PĂRINȚII BISERICII — ÎNVĂŢĂTORII NOŞTRI 


pământul de la răsăritul soarelui până la apus. Din Sion este strălucirea frumuseții 
Lui. Dumnezeu va veni în chip arătat, Dumnezeul nostru, şi nu va tăcea (Ps. 49, 1-3). 

Căci S-a pogorât în chip de foc pe muntele Sinai. Dar că acelea erau chip (tip) 
şi altceva nimic, ne încredinţează Hristos însuşi658. Mulțimea ludeilor socotea că 
vede cu adevărat firea negrăită, prin mijlocirea lui Moise şi prin conducerea lor în 
Horeb şi prin strângerea lor în adunare (în biserică) sub muntele Sinai. Şi fiindcă îi 
cutremura pe ascultători şi sunetul pătrunzător al trâmbiţelor ce se auzea sus, soco- 
teau că s-au făcut auzitori ai glasului dumnezeiesc. Dar că acestea le cugetau copi- 
lăreşte, îi încredințează lămurit Dumnezeu, zicând: Glasul Lui l-aţi auzit şi chipul 
Lui nu l-aţi văzut (Deut. 4, 12). Şi cuvântul Lui nu-l aveţi rămânând în voi, pentru 
că nu credeți Celui ce vi L-a trimis pe Acela659. Deci cei ce am crezut, am văzut în 
Fiul pe Tatăl; pentru că am primit şi pe Cuvântul Lui660.” (Sf. Chiril al Alexandriei, 
Glafire la Ieşire, II, 1, în PSB, vol. 39, pp. 319-321) 


„Iar că Fiul este ca un fel de faţă a lui Dumnezeu Tatăl561, ne-a ajutat să învăţăm 
uşor Psalmistul, zicând: Unde voi pleca de la Duhul Tău şi de la faţa Ta unde voi 
fugi? (Ps. 138, 7), iar altă dată ca în numele celor ce au crezut în El: Însemnatu-s-a 
peste noi lumina feţei Tale, Doamne (Ps. 4, 6). Căci am fost pecetluiți de Duhul 
Sfânt spre asemănarea feţei Tatălui, adică a Fiului662.” (Sf. Chiril al Alexandriei, 
Despre Sfânta Treime, Cuvântul al V-lea, în PSB, vol. 40, pp. 194-195) 


„(Căci în cei curaţi sunt temeiurile curate pentru vederea lui Dumnezeu, şi Hristos 
va străluci în ei, călăuzindu-i în chip luminat prin Duhul Său spre toate cele cuve- 
nite, descoperindu-Se şi arătându-Se minţii lor prin raze negrăite.” (Sf. Chiril al 
Alexandriei, Comentariu la Evanghelia Sfântului loan, X, Introducere, în PSB, vol. 
41, p. 895) 


„Nu L-au văzut iudeii, fiindcă n-au crezut în El. Noi Îl vedem prin supunere, Îl 
cunoaştem prin credință.” (Sf. Ambrozie al Milanului, Scrisori, LXIII, 4, în PSB, 
vol. 53, p. 248) 


liza prin aceasta şi cu oamenii o comunitate de simţire față de Tatăl, supremul izvor al existenței. Aceasta a fost o cobo- 
râre la creatura Sa conștientă și o înălțare a ei la Sine, dar nu după firea Sa veșnică, ci după harul bunei voințe. Și Tatălui 
Însuşi I-a plăcut să se aducă noi fii iubitori şi iubiţi. Făcându-Şi trupul propriu, Fiul lui Dumnezeu a ridicat chiar trupul 
creat prin EL într-un fel părtaş la chipul Tatălui ce-l avea în Sinc, la calitatea de mediu străveziu al Dumnezeirii Sale. De 
aceea Cuvântul lui Dumnezeu a putut fi cunoscut și cu ochii trupului”. (n.s. 570, p. 320). 

658. Tâlcuirea Pr. D. Stăniloae: "Am spus într-o notă dinainte că toată creaţia e un chip complex al Cuvântului şi 
fiecare latură a ei este un chip în care e prezent El cu vreo putere şi idee a Lui. Dar în unele din aceste chipuri îşi face 
simțită în mod deosebit de intens prezența Sa. Așa şi-a făcut-o în focul de pe Sinai. Şi prin toate conducea profetic pe 
oameni spre arătarea Lui în trup, într-o unitate maximă cu umanitatea şi cu creaţia, care se va face descoperită în viața 
viitoare” (n. 571, p. 321). 

659. Tâlcuirea Pr. D. Stăniloae: "Aci cuvântul poate fi înțeles şi ca cuvânt rostit şi ca Persoana Cuvântului dum- 
nezeiesc. Credem ferm cuvântului ce ni se spune, când credem Celui ce-l rostește. Cuvântul ce ni-l adresează Dumnezeu 
nu poate să nu fie al unei Persoane. Numai aşa e crezut cu adevărat" (n. 572, p. 321). 

660. Tâlcuirea Pr. D. Stăniloae: "Când credem ferm Cuvântului dumnezeiesc, credem într-o Persoană dumnezeiască 
ce ni-L adresează. Dar această Persoană este prin ea însăşi cuvântătoare. Dar e cuvântătoare, pentru că e Cuvântul Tatălui. 
Cuvântul ne vorbeşte pentru că ascultă în aceasta de Tatăl Lui. Cel ce se adresează nouă, nu o face dintr-o necesitate, ci 
dintr-o relaţie de iubire şi de ascultare ce-o are față de Cel al cărui Cuvânt este. Astfel când credem Cuvântului dum- 
nezeiesc, credem în cuvântul ascultător al Tatălui" (n. 573, p. 321). 

661. Tâlcuirea Pr. D. Stăniloae: "Deși omenescul lui Hristos nu se confundă cu dumnezeirea Lui, totuşi aşa cum în 
faţa văzută omenească se reflectă fața (persoana) nevăzută a Lui, căci Persoana Lui este una care se manifestă prin amân- 
două firile, s-a putut spune aici că faţa nevăzută a lui Hristos reflectă în ea chiar fața Tatălui. De aceea a putut spune lisus 
lui Toma: Ce? ce M-a văzut pe Mine, a văzut pe Tată!” (n.s. 281, p. 194). 

662. Tâicuirea Pr. D. Stăniloae: "Faţa omenească a celor credincioși în Hristos, devine asemenea feței Lui, făcută 
ca om Frate al lor. Aceasta e o dovadă că faţa nevăzută a Fiului, ca chip al Tatălui, se reflectă şi în faţa Lui omenească” 
(n. 282, p. 195). 

Aducerea aminte de Dumnezeu663 


„A-ţi aminti de Dumnezeu înseamnă a-ţi aminti de viaţă, iar a-L uita înseamnă a 
muri”064. (Actele martirice, Sfântul Teotim, episcop de Tomis, în PSB, vol. 11, p. 342) 


Atributele lui Dumnezeu665 


„Cine poate tălmăci legătura dragostei lui Dumnezeu? Cine poate spune îndea- 
juns măreția frumuseţii Lui?” (Sf. Clement Romanul, Epistola către Corinteni (]), 
cap. 49, în PSB, vol. 1,p. 81) 


„Cei mai mulți dintre oameni, îmbrăcaţi în trupul cel muritor, ca melcii în casa 
lor, şi înfăşurați de jur împrejur de desfătările lor, ca aricii de ţepi, au despre ferici- 
tul şi nestricăciosul Dumnezeu aceleaşi păreri ca şi despre ei înşişi. Deşi aceştia se 
găsesc alăturea de noi, nu vor să ştie că Dumnezeu ne-a dăruit atâtea şi atâtea daruri 
de care EI n-are nevoie; ne-a dăruit naşterea, EI fiind nenăscut; ne-a dăruit hrana, de 
care E] n-are trebuinţă;, ne-a dăruit creșterea, El, Care-i totdeauna egal; ne-a dăruit 
o bătrâneţe şi o moarte fericită, EI, Care-i nemuritor şi fără bătrâneţe. De aceea să 
nu gândească cineva că Dumnezeu are pasiuni, dacă se vorbeşte la evrei de mâinile, 
picioarele, gura şi ochii lui Dumnezeu, de ieşirile şi intrările Lui, de mâniile şi 
amenințările Lui! Să nu gândească absolut deloc aşa ceva, ci trebuie să gândească 
într-un chip mai sfânt despre Dumnezeu, anume că unele din aceste cuvinte au 
însemnare alegorică.” (Clement Alexandrinul, Srromatele, V, cap. 11, 68.1-683, în 
PSB, vol. 5, p. 350) 


„Desigur, însuşirile lui Dumnezeu sunt infinit superioare față de tot ceea ce cu- 
noaşte nu numai firea omenească, ci şi fiinţele cele peste fire.” (Origen, Contra lui 
Celsus, Cartea a VI-a, cap. 62, în PSB, vol. 9, p. 424) 


„(...) Cel Atotputernic (Care este nenăscut, mai presus şi dincolo de toate, 
negrăit, insesizabil, neajuns, sălăşluind în inima neapropiatei lumini — cum grăiesc 
dumnezeieştile Scripturi).” (Eusebiu de Cezareea, Viața lui Constantin cel Mare, 
Cuvântare, Despre Sfântul Mormânt, 12, în PSB, vol. 14, p. 220) 


663. Minunate şi antologice sunt şi următoarele cuvinte ale Sfântului Isaac Sirul referitoare la aducerea aminte de 
Dumnezeu: Adu-ți aminte de Dumnezeu în toată vremea şi îşi va aduce și El aminte când vei cădea în cele rele (...) 
Pomeneşte pe Dumnezeu ca şi El să te pomenească totdeauna. Și pomenindu-te şi izbăvindu-te, vei lua de la El toată 
fericirea. Nu uita de EI, împrăştiindu-te în cele deşarte, ca să nu uite nici E] de tine în vremea războaielor tale. În vre- 
mea cînd îți merge bine, fii ascultător Lui, ca să ai în necazuri îndrăzneală faţă de El prin rugăciunea neîncetată către 
EI, făcută din inimă. (Sf. Isaac Sirul, "Cuvinte despre sfintele nevoințe", Cuv. V, Filocalia X) - n. n.. 

664. Tâlcuirea Pr. |. Rămureanu: Sf. loan Damaschin, Sacra Parallela, Lit. D, Tit. XXI, Despre lauda lui Dum- 
nezeu, PG, XCVI, col. 520 B. (n. 15, p. 342). 

665. Aceste atribute pe care I le dăm lui Dumnezeu sunt împrumutate de la lucrarea lui Dumnezeu în Univers, de la 
Providența generală şi particulară şi de la descoperirile dumnezeieşti săvârşite în templele sfinte şi prin profeţi şi Apostoli. 
„Eu sunt Cel ce sunt” (leş. 3, 14), viață, lumină, Dumnezeu, adevăr. Când Dumnezeu e preamărit drept cauză a tuturor 
lucrurilor este numit bun, înțelepi, iubitor, Dumnezeul ddumnezeilor, Domnul domnilor, Sfântul Sfinţilor, Cel veşnic, Cel ce 
există, pricinuitorul veacurilor, cunoscător, Cel ce are din belşug toate comorile cunoștinței, putere, cârmuitor, Împărat al 
celor ce împărățesc, Cel vechi de zile, Cel ce nu îmbătrâneşte şi nu se schimbă, mântuirea, dreptatea, sfințenia, răscum- 
părarea, Cel ce pe toate le întrece în măreție. Unii spun că El există şi în sufletele noastre şi în trupuri, în cer şi pe pământ. 
Alții Îl numesc soare, astru, foc, apă, duh, rouă, nor. piatră, stâncă. (Pseudo-Dionisie Areopagitul, Despre numele divine, 
PG, II, col. S96ABC). - apud Pr. Mapistrand Mircea Nişcoveanu, Zeologia lui Pseudo-Dionisie Areopagitul în opera 
„Despre numele divine ”, în Ortodoxia, XVI (1964), nr. 2, pp. 255-256. Atributul existență acordat lui Dumnezeu se referă 
la tot ce există şi este mai presus de tot ce există. Atributul viaă se referă la toate cele ce trăiesc și este peste cele ce au viaţă. 
Atributul înțelepciune se raportează la ființele inteligibile, raționale și sensibile şi stă mai presus de acestea. Dumnezeu e 
cunoaşterea a toate. E stăpânirea şi puterea şi se revarsă în tot ce există. Ceea ce este cauza tuturor nu e unul dintr-o mulțime 
«de unul, ci este înainte de orice unul şi de orice mulțime şi determină orice unul şi orice mulţime. - Ibidem, cap. 13, 2, PG, 
HI, col. 977 - apud Pr. Magistrand Mircea Nișcoveanu, Tzologia lui Pseudo-Dionisie Areopagitul..., pp. 255-256. — n.a. 

„Preaînaltule, Preabunule, Preamilostive, Preadreptule, Preaascunsule, Preapre- 
zentule, Preafrumosule şi Preaputernice, statornic şi de necuprins, neschimbabil, dar 
schimbând toate, niciodată nou, niciodată vechi, preaînnoindu-le pe toate, căci duci 
pe cei mândri la smerenie şi ei nu ştiu cine creează, hrăneşte şi înfăptuieşte, deşi 
nimic nu-Ți lipsește. lubeşti şi nu Te aprinzi, eşti gelos şi eşti în siguranţă, Îţi pare 
rău şi nu suferi, Te mânii şi eşti liniştit, i schimbi lucrurile, dar nu-Ți schimbi pla- 
nul; primeşti ceea ce descoperi şi nu ai pierdut niciodată, niciodată lipsit şi Te bucuri 
de câştiguri, niciodată avar, șI ceri dobânzi. Ți se dă pe deasupra, ca să fii datornic, 
şi cine are ceva să nu fie al Tău? Dai înapoi datorii, fără să fii dator cuiva, dai dato- 
riile înapoi, nepierzând nimic. Şi ce am zis, Dumnezeul meu, viaţa mea, sfânta mea 
dulceaţă, sau ce zice cineva când vorbeşte despre Tine? Şi vai celor care tac privi- 
tor la Tine, căci locvaci fiind, ei sunt muţi.” (Fericitul Augustin, Confessiones - Măr- 
furisiri, Cartea întâi, IV, (4), în PSB, vol. 64, pp. 64-65) 


„Aşadar Tu, Doamne, le-ai creat, Tu Care eşti frumos, căci ele sunt frumoase, 
Care eşti bun, căci ele sunt bune, Care exişti, căci ele există. Dar nu sunt atât de fru- 
moase, nici atât de bune, nici nu sunt așa cum ești Tu, Făcătorul lor, cu Care com- 
parate nu sunt nici frumoase, nici bune, nici nu există. Ştim acestea şi mulţumim 
Ție, ştim că cunoştinţa noastră comparată cu cunoaşterea Ta este nepricepere.” 
(Fericitul Augustin, Confessiones - Mărturisiri, Cartea a XI-a, IV, (6), în PSB, vol. 
64, p. 245) 


„(...) Însuşirile lui Dumnezeu sunt unite şi nedespărţite.” (Boethius, Articole 
teologice, |, 1, cap. 4, în PSB, vol. 72, p. 21) 


„În Dumnezeu nu trebuie să căutăm nici aşezarea şi pasivitatea, căci nu sunt.” 
(Boethius, Articole teologice, |, 1, cap. IV, în PSB, vol. 72, p. 22) 


„Vrei Să-L vezi conducător? lată, îndreaptă pe cele prezente şi le orânduieşte pe 
cele viitoare. Vrei să-L vezi judecător sever? Iată, pedepseşte pe cei vinovați. Vrei 
Să-l vezi drept şi milos? Iată, cruţă pe cei nevinovaţi. Vrei să-L vezi în toate judecă- 
tor? lată, pretutindeni există judecata Lui. Căci ca judecător cercetează, ca judecă- 
tor conduce; judecător dă hotărârea, judecător nimiceşte pe cei vinovaţi, judecător 
răsplăteşte pe cei nevinovaţi.” (Salvianus, Despre guvernarea lui Dumnezeu, Cartea 
întâi, XII, 60, în PSB, vol. 72, p. 207) 


„(...) Toate cele ce le spunem cu privire la noi ca avându-le, la Dumnezeu se 
cuvine să le înțelegem ca indicând o privaţiune în sensul supraabundenței Lui în ele.” 
(Sf. Maxim Mărturisitorul, Ambigua, Partea a II-a, 179, în PSB, vol. 80, p. 347) 


„Mintea preaînţeleaptă, trecându-şi prin cele ce se săvârşesc potrivit ordinei uni- 
versului puterile sale la puritatea nematerială a înţelesurilor, deosebește de cele miş- 
cate pe Cel ce mişcă ca pe Unul şi singur și simplu existând însuşi de Sine și înțe- 
legându-L ca fiind la fel şi cauza făcătoare şi unică în identitate, Îl cunoaşte ca inac- 
cesibil după fire celorlalți, neschimbat pentru că e nemişcat (căci nu are spre ce să 
se mişte Cel ce face şi împlinește cele ce sunt şi le cuprinde ca Creator956 şi cu- 


666. Tâlcuirea Pr. D. Stăniloae: "Dumnezeu e nemișcat, dar le face şi le umple pe toate. Aristotel spusese şi el că e 
nemișcat, dar le mişcă pe toate. El nu spusese însă clar că Dumnezeu e Creator. Aceasta punea sub îndoială putinţa ca 
Dumnezeu să le miște singur pe toate, sau ca mişcarea tuturor să depindă de Dumnezeu. Iar ca Cel ce nu le mișcă în mod 
absolut, nu e nici nemișcat în mod absolut de altă putere. O nemişcare absolută şi calitatea de a le mişca pe toate implică 
pe de o parte libertatea personală a lui Dumnezeu, pe de alta, capacitatea de Creator. Şi iarăşi pe de altă parte Sf. Maxim 

noaște toate înainte de facerea lor prin infinitatea puterii).” (Sf. Maxim Mărturisi- 
torul, Epistole, Partea întâi, ep. 6, în PSB, vol. 81, p. 50) 


„(...) Atotsfinţenia, atotputernicia, atotdesăvârşirea, supradesăvârşirea, desăvâr- 
şirea de sine, stăpânirea prin sine, înțelepciunea de sine, şi orice altceva natural şi 
dumnezeiesc, se mai spune că este o calitate naturală$67. 1 se cuvine numai lui Dum- 
nezeu ca Celui mai presus de ființă668.” (Sf. Maxim Mărturisitorul, Epistole, Partea 
a Il-a, Scrieri, 20, în PSB, vol. 81, p. 309) 


Aseitatea 


„Dar eu socotesc că ei nu trebuie să ajungă până la atâta nebunie, încât să 
îndrăznească să cugete că Dumnezeu nici nu este Cel ce este. Căci EI este cu ade- 
vărat Cel ce este. Numele acesta nu 1 se cuvine decât Lui singur în mod propriu şi 
special, chiar dacă prin abuz acest nume se dă şi altora669.” (Sf. Chiril al Alexan- 
driei, Despre Sfânta Treime, Cuvântul |, în PSB, vol. 40, p. 18) 


„Dumnezeirea este o existență bună, în mod nefăcut şi ființial670.» (Sf. Chiril al 
Alexandriei, Despre Sfânta Treime, Cuvântul |, în PSB, vol. 40, p. 20) 


Atotprezenţa 


„Dumnezeu nu este cuprins, ci El este locul tuturor.” (Teofil al Antiohiei, 7rei 
cărți către Autolic, Cartea a II-a, III, în PSB, vol. 2, p. 390) 


„Pretutindeni este Dumnezeu cu bunătatea Lui.” (Tertulian, Despre mărturia 
sufletului, VI, în PSB, vol. 3, p. 125) 


„(...) Moisi, fiind convins că nu va putea cunoaşte pe Dumnezeu cu înţelep- 
ciunea omenească, a zis: Arată-te pe Tine Insuţi mie (leş. 33, 13); şi s-a silit să intre 


vede calitatea de nemișcat a lui Dumnezeu în faptul de a nu avea unde se mişca, dată fiind infinitatea şi desăvârşirea Lui, 
pe când Aristotel nu dăduse aceste motive” (n. 90, p. 50). 

667. Tâlcuirea Pr. D. Stăniloae: "Insușirile lui Dumnezeu nu sunt deosebite de firea sau de natura dumnezeiască, 
ci sunt una cu ea” (n, 650, p. 309). 

668. Tâlcuirea Pr. D. Stăniloae: "Toate au caracterul suprafiinţial, ca şi ființa divină. Şi ca atare nu se disting de ființa 
divină cum se disting însuşirile existenţelor create, fiind determinate în parte de relația fiecăreia din ele cu altele. Kant a 
făcut distincţia între judecățile analitice, care spun doar ceva despre lucrul în care acel ceva se găseşte (omul — ființă cuvân- 
tătoare), şi judecăţile sintetice, care adaugă ceva nou unei existențe (omul — ființă care se îmbracă). În realitate despre nici 
o ființă creată nu se poate face o judecată pur analitică, pentru că fiecare e ceea ce e şi printr-o relaţie cu altele: omul e 
ființă cuvântătoare pentru că are cui vorbi; omul are nevoie de atâtea lucruri deosebite de sine pentru a trăi. Dumnezeu însă 
nu depinde de nici o relaţie. El e în Sine desăvârşit etc. Şi trebuie să existe un vârf al existenţei care are în sine totul. Fiecare 
însuşire ce I-o atribuim ţine de firea Lui. El e mai presus de orice fel de judecată sintetică (şi chiar analitică, în sensul celor 
aplicate nouă). Acest fel de a fi al Lui rămâne pentru noi o închipuire vagă. Totuşi intrând de bună voie în relaţie cu noi, 
ca ființe mărginite, firea Lui se arată activă potrivit trebuinței noastre de a ne dezvolta ca ființe mărginite. Faptul că toate 
din lume sunt dependente unele de altele arată nu numai pe fiecare insuficientă sieşi şi neavând existenţa prin ea, ci şi pe 
toate. Aceasta se arată şi în faptul că nici una şi nici toate la un loc nu au o deplină mulțumire în relația aceasta universală 
şi că toate nu numai se susţin, ci se şi rod între ele, când nu stăruie în unirea cu Dumnezeu. Numai relația cu un Factor 
absolut suficient Luişi le poate da şi lor existenţa fermă, netrecătoare şi deplin mulțumitoare" (n. 651, p. 309). 

669. Tâlcuirea Pr. D. Stăniloae: "Numai lui Dumnezeu I se poate spune în sens propriu Ce/ ce este. Căci numai El 
este prin Sine. Toate celelalte pot primi acest nume numai prin abuz, căci ele primesc pe este de la altcineva și până la 
urmă de la Dumnezeu Însuşi, care nu primeşte existenţa de la nimeni" (n. 7, p. 18). 

670. Tâlcuirea Pr. D. Stăniloae: "Existenţa prin sine ca existenţă plenară prin sine, este prin sine una cu bunătatea. 
Numai răul împuţinează şi sărăceşte existența. Iar noi fiind creați după chipul Lui, avem şi noi putinţa să ne imprimăm tot 
mai mult de bunătatea Lui. Dar prin aceasta nu vom ajunge egali în mod ființial cu Dumnezeu, cum afirmau cei ce socoteau 
că Hristos şi oamenii, deși sunt creaţi, pot ajunge până la o egalitate cu Dumnezeu, adică la o ființă asemănătoare în mod 
neschimbat cu ființa lui. Se afirma prin aceasta un fel de identitate posibilă între Dumnezeu și creaturile care nu sunt din 
ființa Lui, ci sunt de o ființă asemănătoare. Sc afirma aici un panteism virtual. Toate înaintează în mod sigur spre identi- 
tatea în ființă cu Dumnezeu. Acest panteism al acelora e afirmat chiar în rândurile următoare ale Sf. Chiril" (n. 12, p. 20). 


23-Părinţii Bisericii 

în negură (leş. 20, 21), unde era glasul lui Dumnezeu, adică în gândurile cele nepă- 
trunse şi insesizabile ale existenţei lui Dumnezeu; că Dumnezeu nu este în negură 
sau într-un loc, ci mai presus şi de spaţiu și de timp şi de toate însuşirile celor create. 
e aceea nici nu se găseşte în vreo parte, nici nu conţine, nici nu este conţinut, ca 
să fie limitat sau tăiat. Că spune Domnul: Ce casă îmi veți zidi Mie? (Is. 66, 1); şi 
nici nu şi-a zidit Luişi casă, pentru că este infinit. Se spune, e drept, că cerul este 
scaunul Lui (Is. 66, 1), dar asta nu înseamnă că este mărginit, ci că se odihneşte pe el, 
bucurându-se de creaţia Lui.” (Clement Alexandrinul, Srromatele, Il, cap. 2, 6.1-6.3, 
în PSB, vol. 5, pp. 116-117) 


„(...) Nimeni nu va cugeta că acest Fiu al lui Dumnezeu, în calitatea Lui de 
Dumnezeu-Cuvântul care “era la început la Dumnezeu" (In. |, 2), ar putea fi măr- 
ginit într-un spaţiu oarecare chiar dacă-L cugetăm sub aspectul de Inţelepciune, sau 
sub cel de Adevăr, de Viaţă, de Dreptate, de Sfinţire, de Răscumpărare, căci toate 
aceste numiri date Fiului nu au nevoie de spațiu pentru ca să săvârşească ori să 
împlinească o acțiune oarecare, ci fiecare din acestea trebuie înţelese după măsura 
în care participă la puterea ori la lucrarea Lui. 

Dacă ar zice cineva că, prin cei ce se împărtăşesc din Cuvântul lui Dumnezeu, 
din Înţelepciunea Lui, din Adevărul ori din Viaţa Lui, la un moment dat Însuşi Cu- 
vântul sau Înţelepciunea Sa Se manifestă într-un anumit loc, va trebui să le răspun- 
dem că, fără îndoială în calitatea Lui de Cuvânt, de înţelepciune sau în orice altă ca- 
litate, El Se afla şi în Pavel, pentru că iată ce zicea acesta: voi căutați dovadă că 
Hristos grăieşte întru mine? Ul Cor. 13, 3). Precum şi în alt loc: nu eu mai trăiesc, 
ci Hristos trăieşte întru mine (Gal. 2, 20). Dar atunci, dacă Hristos Se afla în Pavel, 
s-ar putea îndoi cineva că tot aşa de sigur Se afla şi în Petru, în loan sau în oricare 
dintre sfinți, ba nu numai în cei de pe pământ, ci şi în cei din ceruri? Într-adevăr, ar 
fi absurd să spui că Hristos sălăşluia în Petru şi în Pavel, dar nu şi în arhanghelii 
Mihail şi Gavriil. De aici reiese limpede, aşadar, că dumnezeirea Fiului nu era în- 
chisă numai într-un anumit spaţiu, căci atunci ar fi sălăşluit numai într-unul, iar nu 
şi în altul; ci, potrivit slavei de care se bucură firile netrupeşti, trebuie să înțelegem 
că El nu lipsea din nici unul€71.” (Origen, Despre principii, Cartea a IV-a, I-II, 4, în 
PSB, vol. 8, pp. 299-300) 


„Chiar dacă Dumnezeul Cel ce peste toate coboară prin puterea Sa cu Lisus în 
viața oamenilor şi chiar dacă Cuvântul era la început la Dumnezeu (În. 1, 1), ca unul 
Care era EI însuşi Dumnezeu şi vine spre noi, (totuşi) El nu rămâne în afara tronu- 
lui Său, pe care nici nu-l părăseşte, ca şi cum ar exista un anumit spaţiu gol, iar apoi 
altul plin de EI, spaţiu pe care anterior nu-l cuprinsese. Dimpotrivă puterea şi sfinţe- 
nia lui Dumnezeu îşi găseşte locaş prin cine voieşte şi în cine îşi află loc, fără să-şi 
schimbe locul sau să şi-l părăsească şi să ocupe un altul gol. Când spunem că El 
părăseşte un loc şi umple un altul, nu afirmăm asemenea lucruri cu privire la spațiu, 
ci vom spune că sufletul celui rău şi copleşit de răutate este părăsit de Dumnezeu, 
iar că sufletul celui ce doreşte să trăiască în virtute, sau al celui care progresează în 
ea sau deja trăieşte în virtute, spunem că este plin de Duh dumnezeiesc sau că se 
împărtăşeşte din EI. Nu trebuie să înțelegem că atunci când Hristos a coborât sau 
când Dumnezeu S-a întors spre oameni a lăsat un tron mai înalt şi l-a schimbat cu 


671. Notă Pr. T. Bodogae: "Atât Logosul, cât şi Duhul Sfânt sunt pretutindeni de față şi pe toate fiinţele le pot atrage 
spre EI". (n. 1554, p. 300). 

starea de aici, de pe pământ.” (Origen, Contra lui Celsus, Cartea a IV-a, cap. 5, în 
PSB, vol. 9, pp. 233-234) 


„Căci unde m-aș putea duce, Doamne, ca să pot trăi departe de Tine, să nu tră- 
iesc cu Tine şi să nu-ţi slujesc Ţie?” (Sf. Vasile cel Mare, Episzole, 150, II, în PSB, 
vol. 12, p. 336) 


„(...) Cuvântul lui Dumnezeu, Împăratul suprem, Care pe toate le străbate, în 
toate sălăşluieşte şi este prezent pretutindeni, atât în cer cât şi pe pământ, Se face 
călăuza tuturor celor nevăzute precum şi a celor văzute, mânând cu negrăitele-l pu- 
teri soarele, cerul şi întregul univers. Cu puterea Sa dătătoare de putere, El Se face 
prezent în toate, pretutindeni purtându-Se rourând până şi peste soare, peste lună şi 
stele lumină izvorâtă din veşnicu-l izvor de lumină...” (Eusebiu de Cezareea, Viaţa 
lui Constantin cel Mare, 15, Cuvântare, Despre Sfântul Mormânt, în PSB, vol. 14, 
p. 227) 


„Căci nu a fost închis în trup; nici fiind în trup, lipsea din altă parte. Nici nu 
mişca trupul spre ceva, lăsând toate celelalte goale de lucrarea şi de purtarea Lui de 
grijă. Ci, minune covârşitoare fiind, Cuvântul nu era cuprins de ceva în chip deo- 
sebit; ci mai degrabă le cuprindea El însuşi pe toate. Şi precum, deşi este în toată 
zidirea, este în afară de toate după ființă, dar este în toate prin puterile Lui, orân- 
duindu-le pe toate, întinzând în toate purtarea Lui de grijă şi dăruind viaţă fiecăreia 
şi tuturor deodată, tot aşa, cuprinzând toate, este necuprins, fiind întreg numai în 
Tatăl în toate privinţele. 

Astfel fiind şi în trupul omenesc şi făcându-l viu El însuşi, le făcea de asemenea 
vii pe toate şi era în toate şi în acelaşi timp în afară de toate. Și făcându-Se cunos- 
cut din trup prin fapte, nu era mai puţin văzut prin lucrarea Sa în toate. E propriu 
sufletului să vadă prin cugetări şi cele din afară de trupul său, dar nu să şi lucreze în 
afară de trupul său, sau să mişte cele departe de acesta prin prezenţa sa. Căci nicio- 
dată cugetând omul la cele de departe, nu le şi mişcă şi nu le mută. Nu mişcă soarele 
şi nu face cerul să se învârtească, şezând în casa sa. Ci le vede pe acestea mişcându-se 
şi săvârşindu-se, dar nu are şi puterea să facă el acestea. 

Nu aşa era însă Cuvântul lui Dumnezeu în trup. Căci nu era legat de trup, ci mai 
degrabă EI îl stăpânea pe acesta. Încât era şi în el şi în toate, ba şi în afară de cele 
ce sunt. Și totuşi nu Se odihnea decât în Tatăl. Şi lucrul cel mai minunat era că 
vieţuia şi ca om, dar dădea în calitate de Cuvânt viaţă tuturor şi era în calitate de Fiu 
împreună cu Tatăl. 

Astfel când Fecioara Îl năştea, El nu pătimea672, nici nu Se întina de trup, ci mai 
degrabă sfinţea şi trupul. Şi fiind în toate, nu Se împărtăşeşte de toate, ci mai de- 
grabă tuturor le dă viaţă şi le hrăneşte. Căci dacă soarele făcut de EI şi văzut de noi 
se învârteşte pe cer fără să se întunece de corpurile de pe pământ pe care le atinge, 
nici nu e întunecat de întuneric, ci mai degrabă el le luminează şi le curăţeşte pe 
acestea, cu mult mai vârtos Prea Sfântul Cuvânt al lui Dumnezeu, Care e şi Făcăto- 
rul și Domnul soarelui, făcându-Se cunoscut în trup, nu Se întina, ci mai degrabă ne- 
stricăcios fiind şi trupul Lui muritor aflându-se îl făcea viu şi-l curăța şi pe acesta.” 
(Sf. Atanasie cel Mare, 7ratar despre Intruparea Cuvântului și despre arătarea Lui 
nouă, prin trup, cap. 4, XVII, în PSB, vol. 15, pp. 110-111) 


672. Tâlcuirea Pr. D. Stăniloae: "Nu suporta pasiv naşterea, ci EI însuşi Şi-o lucra”. (n. 59, p. 111). 

„(...) Prin puterile Lui (Cuvântul lui Dumnezeu — n.n.) Se află întreg în fiecare 
şI în toate şi pe toate le orânduieşte după ştiinţă...” (Sf. Atanasie cel Mare, Tratat 
despre Întruparea Cuvântului şi despre arătarea Lui nouă prin trup, cap. 6, XLII, 
in PSB, vol. 15, p. 137) 


„Si au auzit glasul Domnului Dumnezeu, Care umbla în rai după amiază; şi S-au 
ascuns. Ce spui? Oare Dumnezeu umblă? Să-l atribuim, oare, lui Dumnezeu picioare? 
Să nu înțelegem, oare, din aceste cuvinte nimic înalt? Dumnezeu nu umblă! Doamne 
fereşte! Cum ar umbla EI, Care este pretutindeni şi umple totul? Este cuprins, oare, 
într-o grădină, E], al Cărui tron e cerul şi al Cărui aşternut al picioarelor e pămân- 
tul? (Is. 66, 1).” (Sf. loan Gură de Aur, Omilii la Facere, Omilia XVII, |, în PSB, 
vol. 21, p. 189) 


„Dumnezeirea e doar una şi aceeaşi peste tot și cuprinde toată făptura fără să 
mai rămână vreun petic de loc unde să nu fie El îmbrăţişând deopotrivă toate vie- 
tățile, susținând şi stăpânind cu puterea Lui atotcuprinzătoare tot ce există, cum ne 
învață şi proorocul când zice că şi de m-aş duce în cer cu gândul ori aş pătrunde şi 
aş scruta cu mintea toate adâncurile pământului sau de-aş întinde puterea de înțele- 
gere a judecății până la marginea ultimă a lucrurilor, pe toate le văd ţinute cu dreapta 
Lui. Cuvânt cu cuvânt, Scriptura spune aşa: De mă voi sui la cer, Tu acolo eşti; de 
mă voi cobori la iad, Tu de față eşti; de ... mă voi sălăşlui la marginile mării, şi de 
acolo mâna Ta mă va povăţui şi mă va ţine dreapta Ta (Ps. 138, 7-9.).” (Sf. Grigo- 
rie de Nyssa, Despre înțelesul numelui de creştin, în PSB, vol. 30, p. 441) 


„Dumnezeu, Care este în toate, chiar şi în puii din pântecele animalelor.” (Sf. 
Macarie Egipteanul, Cefe cincizeci de omilii duhovniceşti, Omilia XII, 10, în PSB, 
vol. 34, p. 145) 


„Dacă ÎI cauţi pe Domnul în adâncuri, acolo ÎL afli pe EI făcând semne minunate. 
Dacă ÎI cauţi în groapă, acolo Îl afli pe EI în mijlocul celor doi lei, păzind pe drep- 
tul Daniel. Dacă ÎI cauţi pe EI în foc, acolo Îl afli, ajutând pe robii Săi. Dacă ÎL cauţi 
pe EI în munte, acolo Îl afli î împreună cu Moise şi Ilie. Deci, pretutindeni este: sub 
pământ, deasupra cerurilor şi în noi.” (Sf. Macarie Egipteanul, Cele cincizeci de 
omilii duhovniceşti, Omilia XII, 12, în PSB, vol. 34, p. 146) 


„Dumnezeu este nemărginit şi necuprins (cu mintea) şi pretutindeni Se arată: în 
munţi, pe mare şi sub pământ. (Pretutindeni) există, nu prin schimbarea locului, în 
felul în care se coboară îngerii pe pământ, ci El este (în acelaşi timp) şi aici (pe 
pământ). Dacă mă întrebi: Cum poate să fie Dumnezeu în iad, în întuneric, în satan 
şi în locuri rău mirositoare?; eu îți răspund: (Da, este), pentru că EI este nepătimi- 
tor, (nu este de nimic influențabil), este nemărginit şi pe toate le cuprinde; pe când 
satan, fiind creatura Lui, este înlănțuit (şi mărginit). Bunătatea nu se întinează, nici 
nu se umbreşte (de ceva). Dacă nu accepţi că (Dumnezeu) pe toate le cuprinde, 
(inclusiv) iadul şi pe satan, Îl limitezi până la locul în care se află cel viclean. (În 
acest caz se cuvine) să căutăm pe altul, superior Lui. 

Prin urmare, în mod necesar, Dumnezeu (trebuie) să fie pretutindeni şi să fie 
superior (tuturor), însă în virtutea unei taine divine şi (dată fiind) subtilitatea (ființei 
Sale), întunericul străbătut de El nu-L cuprinde; (de altfel acesta) nici nu poate să se 
împărtăşească de curăția Lui. Deci, la Dumnezeu nici un rău n-are existenţă în sine 


DESPRE DUMNEZEU CEL VEŞNIC VIU 181 


şi pe El nimic nu-L poate vătăma (şi limita).” (Sf. Macarie Egipteanul, Ce/e cinci- 
zeci de omilii duhovniceşti, Omilia XVI, 5, în PSB, vol. 34, pp. 173-174) 


„Şi, după cum vântul suflă peste toată creaţia, iar soarele străluceşte în tot uni- 
versul, tot aşa şi Dumnezeu este pretutindeni şi pretutindeni Îl afli. Dacă ÎL cauţi în 
ceruri î vei afla în cugetele îngerilor, iar dacă ÎL cauţi pe pământ ÎI vei afla în ini- 
mile oamenilor.” (Sf. Macarie Egipteanul, Cele cincizeci de omilii duhovniceşti, 
Omilia XXXII, 11, în PSB, vol. 34, p. 240) 


„(...) Divinitatea, cuprinde toate creaturile pe cele ce sunt în ceruri şi pe cele ce 
sunt în adâncurile abisului. Ea este pretutindeni în creație, dar este şi în afara creatu- 
rilor, pentru că este nemăsurată şi fără margini.” (Sf. Macarie Egipteanul, Ce/e 
cincizeci de omilii duhovniceşti, Omilia XL, 3, în PSB, vol. 34, pp. 252-253) 


„Dumnezeu umple toate şi Se odihneşte în cer, dar ajunge şi pe pământ. Căci 
Dumnezeirea nu stă în cantitate, ci precum este cu totul depărtat de înfăţişarea tru- 
pească, aşa şi de loc şi de părerea că e cantitate.” (Sf. Chiril al Alexandriei, Închi- 
nare în duh şi adevăr, Cartea a VI-a, în PSB, vol. 38, p. 218) 


„(...) Cântă şi dumnezeiescul David lui Dumnezeu: Unde voi merge de la Duhul 
Tău şi de la fața Ta unde voi pleca? De mă voi sui la cer, Tu acolo eşti. De voi cobori 
la iad, Tu de față eşti (Ps. 138, 7-8).973 Deci dacă nu e loc unde este Duhul şi um- 
plându-le toate Duhul, Dumnezeu este Cel ce le umple. De aceea bine s-a zis că 
Duhul Domnului a aa lumea şi El care susține toate ştie orice șoaptă (Înţel. Sol. 
|, 7).” (Sf. Chiril al Alexandriei, Despre Sfânta Treime, Cuvântul al VII-lea, în PSB, 
vol. 40, p. 294) 


„Căci Tatăl este prin Fiul în Duhul totul în toate.” (Sf. Chiril al Alexandriei, 
Comentariu la Evanghelia Sfântului loan, Cartea întâi, 7, în PSB, vol. 41, p. 73) 


„(...) Unul-Născut, Care toate le umple cu puterea negrăită a Dumnezeirii şi este 
împreună de faţă cu îngerii în cer şi e împreună cu cei de pe pământ, nelăsând gol 
de Dumnezeirea Lui nici iadul şi, fiind pretutindeni prezent tuturor, nu Se desparte 
de nici una. De aceea, în mod cu totul cuvenit spune Psalmistul, minunându-se: 
Unde voi pleca de la Duhul Tău şi unde voi fugi de la fața Ta? De mă voi sui la cer, 
Tu acolo eşti. De mă voi cobori la iad, de faţă eşti. De voi lua aripile mele de dimi- 
neaţă şi mă voi aşeza la marginile mării, şi acolo mâna Ta mă va călăuzi şi mă va 
[ine dreapta Ta (Ps. 138, 7-10). Căci mâna dumnezeiască cuprinde tot locul şi toată 
zidirea, susținând în existență toate făpturile, ţinând în viață pe cele ce au nevoie de 
viaţă şi semănând lumina spirituală celor capabile de înțelegere. Dar nu este în 
spaţiu, precum am spus înainte, nici nu rabdă mişcarea de mutare — căci aceasta este 
proprie corpurilor —, ci, mai degrabă, pe toate le umple ca Dumnezeu.” (Sf. Chiril al 
Alexandriei, Comentariu la Evanghelia Sfântului loan, Cartea întâi, cap. 9, în PSB, 
vol. 41, p. 92) 


„(...) Dumnezeu, Care nu e circumscris în locuri, nu e măsurabil prin distanțe, nu 
e supus cantităţii, nu e cuprins în general de ceva, nu trebuie să se mute din loc în loc, 


673. Tâlcuirea Pr. D. Stăniloae: "Dumnezeu este totul în toate, nu în sensul că este identic cu ele, ci că El este pu- 
terea prin care există toate. În sensul acesta este și în iad. El este temelia nesupusă legilor, a celor supuse legilor. Şi cei 
mai total supuşi legilor sunt cei din iad. Căci numai iubirea scapă dc sub legi. Ama er fac quod vis, a spus Fer. Augustin" 
(n.s. 419, p. 294). 

ci e prezent în toate şi nu lipseşte din nimic.” (Sf. Chiril al Alexandriei, Comentariu 
la Evanghelia Sfântului loan, Cartea întâi, cap. 9, în PSB, vol. 41, p. 92) 


„Dumnezeu le cuprinde pe toate şi nu se poate cugeta circumscris de vreun loc, 
căci în firea Lui este cu desăvârşire neîncăput de cele create.674% (Sf. Chiril al 
Alexandriei, Comentariu la Evanghelia Sfântului loan, Cartea a IV-a, 5, în PSB, 
vol. 41, p. 463) 


„(...) Unde Mă duc Eu, voi nu puteți veni. Fiind Dumnezeu adevărat, nu Mă pot 
depărta de nimeni, ci, umplând toate şi fiind cu toţi, locuiesc totuşi mai ales în cer, 
conviețuind cu deosebită plăcere cu sfintele duhuri.” (Sf. Chiril al Alexandriei, 
Comentariu la Evanghelia Sfântului loan, Cartea a V-a, 3, în PSB, vol. 41, p. 566) 


„Căci precum, fiind încă împreună cu oamenii şi fiind pe pământ cu trupul, 
umplea cerurile şi era împreună cu îngerii, nelipsind din cele de sus, aşa şi acum, 
fiind cu sfântul trup în ceruri, umple pământul şi este împreună cu cunoscuţii Săi.” 
(Sf. Chiril al Alexandriei, Comentariu la Evanghelia Sfântului loan, Cartea a IX-a, 
Introducere, în PSB, vol. 41, p. 818) 


„Căci e o lucrare şi putere dumnezeiască de a fi pretutindeni, de a umple în mod 
negrăit cerul şi pământul şi de a încăpea în toate, dar a nu fi încăput de nimic. Dum- 
nezeu nu e cuprins de vreun loc sau mărginit în spaţii, nici nu e circumscris de ceva, 
pentru că firea lipsită de cantitate, de mărime şi netrupească nu suportă să 
pătimească ceva de felul acesta. Deci, deoarece Hristos era deodată şi Dumnezeu şi 
Om, ucenicii trebuia să ştie că, deşi va avea să lipsească trupeșşte, nu va fi deloc 
absent, ci va fi împreună cu ei după rațiunea negrăită a puterii Lui dumnezeieşti.” 
(Sf. Chiril al Alexandriei, Comentariu la Evanghelia Sfântului loan, Cartea a XI-a, 
9, în PSB, vol. 41, p. 1035) 


„Deşi Dumnezeu nu e vizibil în spaţiu, nu lipseşte nici uneia dintre făpturi, 
fiindcă umple toate şi vine prin toate, fiind în afară de toate şi în toate.” (Sf. Chiril 
al Alexandriei, Comentariu la Evanghelia Sfântului loan, Cartea a XI-a, 9, în PSB, 
vol. 41, p. 1038) 


„Şi când Se află aici, Se află şi dincolo, fără să-i fi schimbat locul, ci umplân- 
du-l pretutindeni cu prezenţa Sa; căci Se găseşte pretutindeni Cel ce este pretutin- 
deni şi în toate, fără să lase nici un loc lipsit de Sine; şi unde este prezent, era şi 
înainte; şi unde era înainte, Se găseşte de față.” (Sf. Ambrozie al Milanului, Tâ/cuiri 


la Sfânta Scriptură. Despre Cain şi Abel, Cartea întâi, 32, în PSB, vol. 52, p. 138) 


„(...) Oricât de mari şi de negrăite sunt cele care s-au făcut, totuşi nici unele nu 
sunt atât de întinse şi de nemăsurate, încât să poată cuprinde pe Făcătorul lor.” (Sf. 
loan Casian, Convorbiri duhovniceşti, „Despre Întruparea Domnului”, Cartea a V-a, 
cap. 4, 6, în PSB, vol. 57, p. 821) 


„(...) Preaînaltule şi Preaapropiatule, Preaascunsule şi Preaprezentule, (...) peste 
tot eşti întreg şi Care nu eşti în nici un loc.” (Fericitul Augustin, Confessiones - Mărtu- 
risiri, Cartea a VI-a, III, (4), în PSB, vol. 64, p. 134) 


674. Tâlcuirea Pr. D. Stăniloae: "Dumnezeu e mai presus de existență. Cele ce sunt sunt în atârnare de El. De aceea 
pot să tie. Dar El nu depinde de altceva. EI este prin EI însuşi. E altfel de cum trăim noi existența” (n. 866, p. 463). 

„Se spune că este pretutindeni nu pentru că El există în orice loc (fiindcă nu 
poate să fie într-un loc), ci pentru că poate cuprinde orice loc, chiar dacă El însuşi 
nu € cuprins într-un loc şi de aceea se spune că nu este într-un loc, pentru că este 
pretutindeni şi nu într-un loc.” (Boethius, Arzicole teologice, ], 1, cap. 4, în PSB, vol. 
12ap42l 


„Dacă deci fiecare lucrare dumnezeiască, după raţiunea ei adevărată, indică prin 
ea în fiecare lucru, după raţiunea prin care există în mod propriu acel lucru, pe Dum- 
nezeu în chip neîmpărțit întreg, cine ar putea înţelege şi spune exact cum e Dum- 
nezeu întreg în toate în chip comun şi în fiecare dintre cele ce există în parte, în chip 
neîmpărţit şi nedivizat, fâră să Se multiplice în chip variat, cu deosebirile nesfârşite 
ale lucrurilor în care este ca Cel cu adevărat existent, şi fără să Se contragă cu exis- 
tenţa particulară a unuia, precum şi fără să contragă într-o întregime unică toate 
lucrurile deosebite, ci e totul în toate, cu adevărat, Cel ce niciodată nu iese din sim- 
plitatea proprie neîmpărţită?675” (Sf. Maxim Mărturisitorul, Ambigua, Partea a II-a, 
84, în PSB, vol. 80, p. 227) 


„(...) Mişcându-Se (Hristos — n.a.) cu adevărat spre noi, în jos, prin arătarea în 
chipul nostru, S-a făcut om desăvârşit, nemişcându-Se totuşi nicidecum din Sine şi 
neprimind câtuşi de puţin experienţa circumscrierii în spaţiu.” (Sf. Maxim Mărturi- 
sitorul, Ambigua, II, 95, în PSB, vol. 80, p. 242) 


Atotputernicia 


„Dumnezeu Tatăl e atotputernic întrucât stăpâneşte tot, cerul şi pământul, soa- 
rele, luna şi stelele, precum şi peste tot ce se află pe ele. Stăpânirea Şi-o exercită însă 
prin Cuvântul Său, întrucât întru numele lui isus tot genunchiul se pleacă, al celor 
cerești, al celor pământeşti şi al celor de dedesubt. Or, dacă tot genunchiul se pleacă 
în faţa lui lisus, fără nici o îndoială că lui lisus Îi este supus totul, EI este Cel care 
Îşi exercită stăpânirea peste tot, şi prin E] toate sunt supuse Tatălui: toate se supun 
prin mijlocirea Înţelepciunii, adică prin Cuvânt şi prin judecată, iar nu prin silă şi 
constrângere. De aceea, şi slava Lui constă în faptul că în mâna Lui ţine toate.” (Ori- 
gen, Despre principii, Cartea întâi, X, 2, în PSB, vol. $, pp. 66-67) 


Preştiinţa 


„(...) Dumnezeu se preface că nu ştie ce va veni peste tine ca să-ți păstreze 
liberul arbitru, prin părerea că El nici n-a bănuit, nici n-a prevăzut dacă te vei pocăi 
sau nu. De aceea, zice proorocul: "Vorbeşte-le, poate se vor pocăi.” (Origen, Omilii 
la Cartea Proorocului leremia", Omilia XVIII, cap. 6, în PSB, vol. 6, p. 446) 


„După cum atunci când cineva vede o altă persoană că merge împleticindu-se pe 
drum alunecos şi dacă, fără să ştie, se întâmplă ca persoana aceca să alunece şi să 
cadă, cel ce a văzut-o alunecând nu este vinovat de alunecarea aceea, tot aşa trebuie 


675. Tâlcuirea Pr. D. Stăniloae: "Dar deosebirea raţiunilor şi energiilor sau lucrărilor dumnezeieşti nu împarte pe 
Dumnezeu cel ce Se face cunoscut şi lucrează prin ele ca unul şi acelaşi subiect. El este şi lucrează întreg în fiecare şi în 
toate; nu Se multiplică cu cele multe, dar nici nu Se contrage pe măsura fiecăruia. Nu Se reduce în Sine la singura lucrare 
şi rațiune ce o manifestă în unul şi lucrând unitar în tot universul creat; lucrările Lui şi rațiunile Lui nu se confundă într-una 
singură. EI nu e existent ca cele create, ci mai presus de existenţă, fiind existența proprie a tuturor. El nu Se împarte cu 
ele şi de aceca nici ele nu se despart între ele în mod deplin, dar nici nu-Şi concentrează energiile într-una singură, ci 
acestea îşi arată mulțimea lor în varietatea multiplă a celor create". (n.s. 297, p. 227). 

să înțelegem că şi Dumnezeu, Care ştie dinainte pe fiecare cum se va comporta, 
vede și cunoaşte și cauzele pentru care va fi într-un fel sau altul, ştiind dinainte că 
va comite un păcat sau că va săvârşi cutare faptă bună. Dar trebuie să spunem că nu 
preştiinţa lui Dumnezeu este pricina celor viitoare. Căci Dumnezeu nu are nici un 
amestec cu păcatul, când păcatul va fi săvârşit. Este paradoxal, într-adevăr, să spu- 
nem că viitorul ar fi cauza felului în care Dumnezeu îl prevede. Căci un fapt se 
întâmplă nu fiindcă Dumnezeu îl ştie, ci tocmai fiindcă urma să se întâmple îl ştie 
Dumnezeu că aşa va fi.” (Origen, Filocalia, XXII, $, în PSB, vol. 7, p. 456) 


„Cât despre faptul că preştiința lui Dumnezeu nu determină evenimentele în legă- 
tură cu care e pusă, pe lângă cele zise mai înainte, vom mai adăuga câteva. În multe 
locuri din Scriptură Dumnezeu porunceşte proorocilor să predice pocăința, fără să 
dea să se înțeleagă dinainte că ascultătorii se vor întoarce de la păcatele lor sau vor 
rămâne în ele. Astfel, la Ieremia se spune: "Poate vor asculta şi se vor pocăi" (er. 
26, 3). Dumnezeu nu zice acest lucru fiindcă nu ştie dacă evreii se vor pocăi sau nu, 
ci exprimă prin aceste cuvinte egalitatea ambelor posibilități, pentru ca nu cumva, 
anunțându-şi preştiinţa, să facă pe ascultători să se descurajeze, prezentându-le slova 
Sa ca pe ceva care vine în chip forțat. Ca şi cum întoarcerea de la păcate nu ar fi 
depins de ei, ci ca şi cum tocmai preştiința divină ar fi pricina păcatelor. 

Şi iarăși, dacă unii, fără să cunoască binele pe care Dumnezeu îl ştia dinainte, ar 
fi fost în stare să se împotrivească şi să se lupte cu răutatea pentru a trăi în virtute, 
acestora preştiința lui Dumnezeu le-ar fi devenit pricină de izbăvire. Ei nu s-ar mai 
fi împotrivit cu tărie păcatelor, dacă, oricum, ce s-a prezis tot s-ar fi întâmplat. Şi 
astfel, binele prevăzut de Dumnezeu le-ar fi fost o piedică în calea binelui. Aşadar 
Dumnezeu, ca un bun purtător de grijă al tuturor celor din lume, pe bună dreptate 
ne-a privat de darul de a putea cunoaşte viitorul. Căci cunoaşterea celor viitoare pre- 
supune formarea unor păreri proprii care ne obligă să luptăm împotriva răutății, fâră 
să cedăm păcatului, căci altfel am deveni foarte curând robii lui. Dar oricâtă trudă 
s-ar cere cuiva la săvârşirea unor fapte bune şi frumoase, preştiința totuşi i-ar vesti 
că, oricum, binele acela se va împlini. Dar spre realizarea binelui avem nevoie de 
putere şi de deosebită încordare. Însă faptul că ştim dinainte că binele există, accep- 
tăm orice nevoință în vederea lui. Căci altfel, nu vom avea interes să facem nici 
bine, nici rău.” (Origen, Filocalia, [Din tomurile | şi III ale cărții Contra /ui Celsus], 
XXIII, 10, în PSB, vol. 7, pp. 457-458) 


„Dacă EI şi-a dat seama că unul din apostoli se va lepăda de EI, însemnează că 
tocmai fiindcă a cunoscut slăbiciunea din care izvora lepădarea sa a prezis lisus pe 
cel care se va lepăda de EI, iar această slăbiciune nu urma să fie cu nimic influenţată 
de preştiinţa Lui.” (Origen, Contra lui Celsus, Cartea a II-a, cap. 18, în PSB, vol. 9, 
p. 116) 


„Spunem că nu cel care prezice e cauza faptului care să se întâmple, din motivul 
că a fost prezis, ci evenimentul viitor (care s-ar fi întâmplat şi fără să fi fost prezis) 
este ce] care oferă văzătorului pricina de a-l prezice6/6.”(Origen, Contra lui Celsus, 
Cartea a II-a, cap. 20, în PSB, vol. 9, pp. 117-118) 


676. Notă Pr. T. Bodogae: "Preștiinţa nu predestinează, iată o temă favorită pentru Origen şi pe care el a tratat-o pe 
larg în Filocalia XXIV-XXV (trad. rom. Origen, Scrieri alese, II, p. 469 ş. u.)". (n. 86, p. 118). 

„(...) Nu spune (Mântuitorul — n.n.) limpede cine Îl va vinde. Ci, punând această 
povară a necredinței în mod simplu şi neprecis pe seama unuia, cheamă pe toţi la 
luptă şi la o veghere mai atentă, făcând pe fiecare să se teamă de păgubirea sufletu- 
lui său. lar o dată cu aceasta a făcut şi alt lucru folositor credinței lor. Căci, arătând 
celor ce au mărturisit constant şi credeau că EI este Fiul lui Dumnezeu, că ştie de 
mai înainte cele viitoare, le întăreşte și prin aceasta mărturisirea în E1077. Căci îşi 
dau seama că nici una dintre făpturi nu cunoaşte cele viitoare, ci numai Unul şi sin- 
gur Dumnezeu prin fire, despre Care s-a scris: Cel ce ştie toate înainte de facerea 
lor (Dan. 13, 42).” (Sf. Chiril al Alexandriei, Comentariu la Evanghelia Sfântului 
Ioan, Cartea a IV-a, 4, în PSB, vol. 41, p. 447) 


„(...) Să nu socotească cineva, conform neînţelepciunii unora, că faptele prezise 
prin Sfinţii prooroci au fost duse la capăt ca să se împlinească Scripturile. Căci, dacă 
este adevărat acest lucru, nu va împiedica nimic pe cei ce s-au supus celor scrise să 
nu fie vinovați de păcat, sau, mai bine-zis, să se considere că nici n-ar fi păcătuit. 
Căci dacă trebuia să se împlinească cele ce s-au împlinit prin aceştia, cei prin care 
s-au împlinit sunt liberi de toată răspunderea. Pe lângă aceea, dumnezeiasca Scrip- 
tură ar apărea slujitoare a păcatului, ducând cu sila pe unii la cele ce s-au grăit prin 
ea, ca să ajungă la împlinire ceea ce s-a spus odinioară. Dar socotesc că acesta este 
un cuvânt de mare defăimare. Şi cine ar fi atât de lipsit de cugetarea cuvenită, încât 
să socotească pricină a păcatului unora cuvântul Sfântului Duh? Deci nu din această 
cauză credem că s-au săvârşit de unii anumite lucruri, ca să se împlinească Scrip- 
turile. Dar cunoaştem în mod sigur că cele ce se vor întâmpla le-a spus Duhul, 
preştiindu-le, ca, atunci când se vor întâmpla, să avem un temei al credinţei în pre- 
zicerea că se vor întâmpla acestea.078” (Sf. Chiril al Alexandriei, Comentariu la 
Evanghelia Sfântului loan, Cartea a IX-a, Introducere, în PSB, vol. 41, pp. 801-802) 


„Socotesc că (Dumnezeu — n.n.) nici nu vrea să treacă cu vederea cele ce se vor 
face, spunând mai dinainte când se va face aceasta sau aceea; căci toate cele pe care 
va voi cineva să le facă, El trebuie să le ştie, precum a spus preaînțeleptul ucenic: 


677. Tâlcuirea Pr. D. Stăniloae: "Hristos spune ucenicilor cu mult înainte că unul dintre ei Il va vinde, dar nu-i dă 
numele, pe de o parte ca, văzând ei că ştie viitorul, să le întărească credinţa în dumnezeirea Lui, pe de alta, ca fiecare să 
se teamă ca nu cumva să fie ispitit să facă aceasta, deci să lupte cu o asemenea ispită”. (n. 827, p. 447). 

678. Tâlcuirea Pr. D. Stăniloae: "Nu pentru că s-au prezis unele fapte rele de către Dumnezeu, prin preştiința Lui, se 
săvârşesc acestea, ci, invers: Dumnezeu le-a preştiut pentru că ele se vor săvârşi din libertatea făpturilor. Totuşi, rămâne un 
mare mister de ce Dumnezeu, deşi preştie că unele făpturi vor face răul, le creează totuşi. Se ascunde aici marea taină a liber- 
tății făpturilor. Dumnezeu o respectă atât de mult, încât, chiar preştiind că va fi rău folosită de unele, totuși le creează. Oare 
nu se ascunde în acest mister marea valoare a libertăţii acordate de Dumnezeu făpturilor Sale, de vreme ce, chiar preştiind 
că o vor folosi rău, totuși le creează ca făpturi libere? Nu e aici un semn uluitor al marii preţuiri pe care o dă Dumnezeu făp- 
turilor Sale? Şi nu e totuşi, chiar în faptul că le creează, deşi preştie că vor fi contrare Lui, o mare dovadă a prețuirii impor- 
tanței existenţei lor, pe care le-o acordă Dumnezeu, chiar când ea e păstrată pur şi simplu, fără a fi folosită spre fericirea lor 
prin supunerea faţă de El? Dumnezeu socoteşte că e mai bine să existe şi aceste făpturi, decât să nu fie. El prețuieşte exis- 
tenţa ca pe un bun mai presus de calităţile pe care ea tinde să şi le câştige. E şi acesta un fel de dialog cu care le cinsteşte. 
Răspunsul poate fi însă şi mai aprofundat. Dacă Dumnezeu, preştiind că unele făpturi vor face răul, nu le-ar crea, aceasta ar 
însemna că nu vrea să le creeze cu adevărat libere. Sau, dacă le-ar impune, din momentul creării, să nu facă răul, le-ar pre- 
destina spre bine. Dar binele predestinat nu mai este un bine adevărat. La fel ar fi şi dacă Dumnezeu ar crea numai ființe 
care vor face binele. Din aceasta s-ar deduce că ele sunt predestinate să facă un bine care nu mai este un bine adevărat. lar 
nccreând decât ființe predestinate să facă binele, ar însemna că nici Dumnezeu nu mai este deplin liber în actul Său creator, 
ci c silit EI însuși să facă numai ființe care fac binele. Atunci, n-ar fi mărginit în puterea Sa creatoare? 

Mai trebuie luat în considerare faptul că răul nu e ceva care are un izvor propriu. EI e atitudinea liberă, contrară lui Dum- 
nezeu, a unor făpturi ale Sale. Făpturile au această putință pentru că au o existenţă care e de la Dumnezeu. Dacă ar avea-o 
din altă parte, de ce ar fi socotit un rău faptul că 1 se opun? Deci, chiar opunându-se Lui, ele îşi mențin tot prin voia lui Dum- 
nezeu existența, care în sine nu e un rău. Ele depind mai departe de Dumnezeu. Răul e numai un martor al existenţei lui Dum- 
nuzeu, Care a dat acelor făpturi existența: el nu există prin sine, ci e numai voința de a nu-L recunoaşte, când de fapt EI există. 
Dumnezeu le permite şi aceasta din marele respect față de libertatea pe care le-a dat-o. Aceasta arată o mai mare putere a Lui, 
prin faptul că nu Se teme de aceste făpturi, chiar de vor fi contrare Lui. Făpturile sunt ele dovezi ale puterii Lui, atât prin exis- 
tenţa ce o au de la El — şi nu din altă parte — cât şi prin nefericirea care le vine din nerecunoaşterea Lui. S-ar putea spune că, 
preşliind nefericirea lor de a nu-L recunoaşte, ar fi fost mai conform cu bunătatea lui Dumnezeu să nu le fi făcut. 


24-Parinţii Bisericii 

Dacă Domnul le va vrea, le vom trăi079.” (Sf. Chiril al Alexandriei, Comentariu la 
Evanghelia Sfântului loan, Cartea a IX-a, Introducere, în PSB, vol. 41, p. 830) 


„Deci, preştiind toate şi privind la cele viitoare ca şi cum ar fi prezente, pe lângă 
toate celelalte pe care le-a spus despre Hristos, cuvântul dumnezeiesc a prevestit de 
mai înainte şi că se va pierde cel pus între ucenici. În orice caz, preştiinţa nu a fost 
o voinţă şi o poruncă a lui Dumnezeu; nici prezicerea n-a avut în ea necesitatea 
lucrării răului, care fusese prevăzută, şi a uneltirii împotriva Mântuitorului, ci a fost 
mai degrabă un îndemn de abţinere de la ea. Pentru cel ce o ştia, dacă voia, era mai 
degrabă un îndemn ca să se păzească de a o pătimi, având putinţa pornirii spre ceea 
ce voia680. Dar poate vei zice: Cum îi mai păzeşte Hristos, dacă, urmând pornirile 
şi mişcările libere ale propriilor voiri, unii se află în afara plasei diavoleşti, iar din- 
tre toți a rătăcit singur netrebnicul luda? Ce folos a avut el din aşa-zisa pază? Dar, 
0, viteazule, îți vom spune iarăşi că sunt bune şi foarte folositoare trezvia, tăria 
minţii, voinţa neclintită, facerea de bine şi dobândirea virtuţii. In felul acesta lucrăm 
mântuirea noastră. Dar nu ajunge numai aceasta sufletului omului, deoarece are 
nevoie şi de conlucrarea cu harul de sus, care uşurează sufletului cele greu de îm- 
plinit şi face lesne de străbătut calea obositoare şi aspră a dreptății. lar că cele numai 
de la noi nu sunt nimic, dacă nu se adaugă cele ale harului dumnezeiesc, ascultă-l 
spunând pe Psalmist: De n-ar zidi Domnul casa, în zadar s-ar osteni cei ce o zidesc, 
de n-ar păzi Domnul cetatea, în zadar ar priveghea cel ce o păzeşte (Ps. 126, 1). 
Deci trebuie să aducem de la noi înfrânarea, deprinzându-ne în iubirea de Dum- 
nezeu, ca să ne arătăm tari în dorința noastră de mântuire, şi așa să cerem cele de la 
Dumnezeu şi ajutorul de sus, dorind să se întărească bărbăţia prin înarmarea neîn- 
frânată în toate. O dată ce ne-a dăruit harul Său şi ne-a întărit spre aceasta Dum- 
nezeu, putem combate puterea ce luptă împotriva noastră şi putem birui mâna dia- 
volului, dacă nu voim să ascultăm de cel ce ne cheamă spre plăceri, sau la vreun alt 
mod de păcate. Dacă îi predăm voinţa şi ne lăsăm prinşi în cursa lui spre răutate, 
cum vom învinovăţi pe altul pentru aceasta şi nu vom atribui mai degrabă lipsei 
noastre de voință pătimirea acestora? Oare, nu aceasta este ceea ce a spus Solomon: 
Nebunia omului dărâmă calea lui şi inima lui se mânie împotriva lui Dumnezeu 
(Pilde 19, 3)? Acest fapt e neîndoielnic. Dacă vânzătorul nu s-ar fi bucurat de ajuto- 
rul lui Dumnezeu în mod egal cu ceilalți ucenici, să ni se arate, şi ne vom socoti 
biruiți. lar dacă, având acelaşi ajutor al harului dumnezeiesc, s-a rostogolit din pri- 
cina propriilor gânduri în prăpastia pierzaniei, cum se poate spune că nu l-a păzit 
Hristos, având cele ale bunătății Sale, încât orice om s-ar fi putut salva, dacă acesta 
n-ar fi ales să păţească ceea ce i s-a întâmplat din propria voință? Alţii s-au supus 


Fericirea şi binele real al făpturilor depind de recunoaşterea lui Dumnezeu de către ele şi de iubirea faţă de alte făp- 
turi, pentru că făpturile nu au în ele infinitatea după care aspiră, ci trebuie să se întregească cu Dumnezeu, în Care e viața 
infinită, şi cu alte făpturi. Fiind mărginite, au nevoie de comuniune. Dar comuniunea cu alte făpturi, sau cu toate făptu- 
rile, nu o pot avea decât dacă ele se întâlnesc în Dumnezeu. Numai în El pot fi toate una. Există făpturi care se pot amăgi 
uneori cu idcea că sunt în sine virtual infinite şi că pot ajunge la ţinta trăirii lor actuale doar prin faptul că trăiesc aspi- 
rația spre infinit și sunt făcute în așa fel. Amăgirea constă în faptul că nu văd că numai dăruindu-se altor persoane, și cu 
deosebire lui Dumnezeu, o făptură se înfăptuieşte real pe sine, întrucât prin aceasta le face și pe acelea să i se dăruiască” 
(n. 1518, pp. 802-803). 

679. Tâlcuirea Pr. D. Stăniloae: "Nu vom face cele ale noastre pentru că le vrea Dumnezeu, ci Dumnezeu le vrea 
pentru că noi le vom face. Dumnezeu ar putea să le oprească dacă nu ar vrea să se întâmple, dar nu vrea să intervină în 
libertatea omului cu o predeterminare” (n. 1571, p. 830). 

680. Tâlcuirea Pr. D. Stăniloae: "lisus, mustrând pe iudei, le-a spus că, dacă ar fi ascultat cuvintele Lui, nu ar mai 
veni asupra lor toate nenorocirile pe care EI le prevedea. Dumnezeu, prevăzând, nu sileşte să se facă cele prevăzute de 
EL, ci lasă libertăţii umane putinţa de a evita relele prevăzute. Amenințarea prevederii e mai mult un avertisment. E o mare 
taină în a împăca prevederea lui Dumnezeu cu putinţa lăsată oamenilor de a evita răul prevăzut" (n. 1952, p. 1037). 

harului, încât acesta a salvat voia lor, făcându-i conlucrători. Căci în acest fel se rea- 
lizează mântuirea fiecăruia dintre noi.” (Sf. Chiril al Alexandriei, Comentariu la 
Evanghelia Sfântului loan, Cartea a XI-a, 9, în PSB, vol. 41, pp. 1037-1038) 


Atotştiinţa 


„Nimic nu-i ascuns Domnului, ci chiar cele ascunse ale noastre sunt aproape de 
EI.” (Sf. Ignatie Teoforul, Episto/e (Către Efeseni), cap. 15, 2, în PSB, vol. 1, p. 194) 


„(...) Cunoaşte deplin inima şi cercetează mişcările minţii şi nu ignoră nici una 
din voile sufletelor.” (Sf. Chiril al Alexandriei, Comentariu la Evanghelia Sfântului 
Ioan, Cartea a IV-a, 1, în PSB, vol. 41, p. 388) 


„EI ştie şi cunoaşte numărul valurilor şi al părticelelor din care e compus nisi- 
pul mărilor, când contemplăm înmărmuriți cum are în socoteala minții Sale pică- 
turile ploilor şi zilele şi ceasurile timpului şi toate cele trecute şi viitoare.” (Sf. loan 
Casian, Convorbiri duhovnicești, Partea întâi, „Întâia convorbire cu Părintele Moise”, 
XV, 1-2, în PSB, vol. 57, p. 319) 


Atotştiinţa şi atotprezenţa 


„Spui că Dumnezeu nu poate şti faptele oamenilor, pentru că, stând în cer, nu 
poate veni la toţi şi nu poate cunoaşte pe fiecare? Dar, omule, cât greşeşti! Cât te înşeli! 
De ce crezi tu că Dumnezeu e departe, când toate din cer, de pe pământ şi dinafară de 
pământ sunt pline de Duhul Lui? Nu numai că, pretutindeni fiind, e veşnic lângă noi, 
dar e chiar răspândit în noi. 

Priveşte din nou la soare: e aşezat într-un loc pe cer, dar împrăştie lumină peste 
tot pământul. E acelaşi peste tot, luând parte la toate şi amestecându-se în toate; 
nicăieri strălucirea lui nu se întunecă. 

Cu atât mai mult Dumnezeu, atotfăcătorul şi văzătorul a toate, faţă de care nu 
poate fi nimic ascuns în sufletul nostru. E] stă în gândurile noastre, se află în întune- 
ricul neînțeles de noi, ca un al doilea neînțeles. Făptuim sub povaţa Lui şi, mai mult 
încă, trăim cu EI.” (Minucius Felix, Dialogul Octavius, XXII, 7-9, în PSB, vol. 3, 
p. 387) 


Bunătatea 


„Nimic nu-i mai bun decât Dumnezeu.” (Clement Alexandrinul, Pedagogul, 
Cartea întâi, cap. 8, 63.2, în PSB, vol. 4, p. 203) 


„Este bun (Dumnezeu — n.n.) aşa cum este în firea focului să încălzească.” (Cle- 
ment Alexandrinul, Srromatele, VII, VII, 42.4, în PSB, vol. 5, p. 502) 


„Concepţia comună a sufletelor omeneşti admite că Dumnezeu, începutul tutu- 
ror lucrurilor, este bun; într-adevăr, de îndată ce nu se poate cugeta nimic mai bun 
decât Dumnezeu, cine s-ar îndoi că nu e bun Cel decât Care nu există nimic mai 
bun? Astfel, rațiunea demonstrează că Dumnezeu este bun, convingându-ne prin 
aceasta că şi binele suprem e tot în El. Dacă n-ar fi aşa, n-ar putea fi principiul tutu- 
ror lucrurilor, ar exista în adevăr ceva mai presus de el, care să posede binele perfect 

ŞI care să pară anterior şi mai vechi decât EI, căci toate cele desăvârșite s-a văzut 
limpede că există înaintea celor mai puţin desăvârşite. De aceea, ca să nu ducem 
argumentarea la infinit, trebuie să mărturisim că Dumnezeul suprem are în sine sin- 
gur şi binele suprem şi perfect...” (Boethius, Mângâăierile filozofiei, Cartea a III-a, 
His, în. PSB, vel::72, p119 


Bunătatea și dreptatea 


„Dumnezeu este bun în El însuşi, dar este drept din pricina noastră; iar aceasta, 
pentru că este bun.” (Clement Alexandrinul, Pedagogul, Cartea întâi, cap. 9, 88.2, 
în PSB, vol. 4, p. 217) 


„Bună este dreptatea lui Dumnezeu şi dreaptă este bunătatea Lui.” (Clement 
Alexandrinul, Stromarele, VI, cap. 14, 109.5, în PSB, vol. 5, p. 446) 


„EI nu-i bun fără să fie şi drept, după cum nu-i nici iute fără să fie bun. Căci dacă 
ar fi să fie numai bun fără să fie drept, n-am face decât să-L dispreţuim pentru bună- 
tatea Lui, iar dacă ar fi numai drept fără să fie bun, desigur că ne-am deznădăjdui 
pentru păcatele noastre. Dar în realitate, în calitatea lui de Dumnezeu (căci prin con- 
vertire noi alegem bunătatea Lui, iar când stăruim în păcat asprimea Lui e cate- 
gorică), EI e în același timp şi bun şi aspru681.” (Origen, Omilii la Cartea Prooro- 
cului leremia, Omilia IV, cap. 4, în PSB, vol. 6, p. 371) 


„(...) Dumnezeu, Care săvârşeşte binele cu dreptate, dar pedepseşte cu bunătate, | 
pentru că nici bunătatea fără dreptate şi nici dreptatea fâră bunătate nu pot indica | 
vrednicia firii dumnezeieşti.” (Origen, Despre principii, Cartea a II-a, III, 5, în PSB, 
vol. 8, p. 138) 


Dreptatea 


„Noi, însă, vom spune că după cum nu poate să devină amar ceea ce este prin 
natura sa dulce, împotriva propriei sale cauze, esenţa fiindu-i dulcele, după cum nu 
poate să producă întuneric ceea ce prin firea sa este destinat să lumineze, esenţa fiin- 
du-i lumina, tot aşa nici Dumnezeu nu poate săvârşi nedreptatea: puterea aceasta de 
a nu face ceea ce e nedrept este contrară divinității Lui şi întregii Lui puteri în ea 
însăşi.” (Origen, Contra lui Celsus, Cartea a III-a, cap. 70, în PSB, vol. 9, p. 220) 


Iubirea 


„Căci Dumnezeu, fiind iubire682, după cuvântul lui loan (| In. 4, 8) — şi nu doar 
bun —, sau mai degrabă Binele însuși...” (Sf. Chiril al Alexandriei, Comentariu la 
Evanghelia Sfântului loan, Cartea a VI-a, în PSB, vol. 41, p. 721) 


„Căci deoarece, după spusa lui Ioan, Dumnezeu este Iubire ( In. 4, 16), S-a ară- 
tat şi EI ca Iubire, fiind Fiul Iubirii, adică al lui Dumnezeu cel prin fire şi singur şi 


681. Notă Pr. T. Bodogae: "Împotriva marcioniţilor, care vedeau în Dumnezeul Vechiului Testament pe Dumnezeu 
dreptăţii, iar în Dumnezeul Noului Testament pe Dumnezeul cel bun, Origen subliniază că nu din răutate a pedepsit Dum- 
nezeu pe evrei, după cum nici din bunătate nu va cruța pe creştini” (n. 170, p. 371). 

682. Tâlcuirea Pr. D. Stăniloae: "Nu există o iubire impersonală, cum nu există bunătate şi cugetare impersonale, ci 
există persoane iubitoare, bune sau cugetătoare, sau cuvântătoare. Toate sunt ipostatice. De aceea, Însăși Persoana supremă 
este Iubire, sau Bunătate, sau Cugetare, sau Cuvânt. Şi e toate acestea în relație cu altă Persoană. De aceea sunt şi oamenii 
creați de Dumnezeu, ca chipuri ale Lui, în oarecare măsură iubitori, cuvânlători..." (n. 1338, p. 721). 

adevărat. Este Iubire, nu pentru că e deprins să Se numească aşa prin cuvinte pom- 
poase, ci pentru că are această însușire strălucitoare prin fapte şi lucruri, arătându-Se 
pe Sine ca fiind rodul fiinţei Celui ce L-a născut. Căci nu vom socoti nicidecum că 
ființa supremă nu e capabilă de toate bunătăţile685, nici nu vom spune că a dobândit 
de undeva forma acestor bunătăţi, ca noi, nici nu e înțeleasă iubirea Lui ca fiind ceva 
în altceva, cum ar spune cineva despre om că are în sine ştiinţa. Căci omul nu e prin 
sine ştiinţa, ci, mai degrabă, e primitor de ştiinţă684.” (Sf. Chiril al Alexandriei, 
Comentariu la Evanghelia Sfântului loan, Cartea a IX-a, în PSB, vol. 41, p. 824) 


Înţelepciunea 


„Căci, precum focul nu încetează lucrarea lui arzătoare, aşa socotesc că este cu 
totul cu neputinţă ca Înţelepciunea tuturor să nu împlinească ceea ce e potrivit 
Înţelepciunii$85.” (Sf. Chiril al Alexandriei, Comentariu la Evanghelia Sfântului 
Ioan, Cartea a Il-a, 4, în PSB, vol. 41, p. 206) 


Mila 


„(...) Milostivirea lui Dumnezeu este remediu împotriva greşelilor şi a morţii, 
ajutor al omenirii şi hrană pentru lumina inimii.” (Metodiu de Olimp, Bancherul sau 
despre castitate, Discursul X (al Domninei), II, în PSB, vol. 10, p. 109) 


„Una este speranţa, una este încrederea, una este făgăduinţa, anume mila Ta.” 
(Fericitul Augustin, Confessiones - Mărturisiri, Cartea a X-a, XXXII, (48), în PSB, 
vol. 64, p. 229) 


Neschimbabilitatea 


„Cu iubire de oameni, spune în Evanghelie: "Am flămânzit şi Mi-aţi dat să mă- 
nânc; am însetat şi Mi-aţi dat să beau" (Mt. 25, 35), "ceea ce ați făcut unuia din 
aceştia foarte mici, Mie Mi-aţi făcut" (Mt. 25, 40). După cum Domnul este hrănit 
fără să fie hrănit, pentru că a fost hrănit acela pe care îl vrea EI hrănit, tot aşa s-a 
bucurat, fără ca El să sufere vreo schimbare.” (Clement Alexandrinul, Sromatele, 
II, XVI, 73.1-73.2, în PSB, vol. 5, p. 150) 


„Dumnezeirea nu are nevoie de nimic şi este impasibilă; de aceea nici nu se 
poate vorbi în mod propriu de înfrânare cu privire la Dumnezeire, că niciodată nu 
este supusă pasiunii, ca să-şi înfrâneze pasiunea; firea noastră, însă, fiind pătimaşă, 
are nevoie de înfrânare.” (Clement Alexandrinul, Stromatele, II, XVIII, 81.1, în 
PSB, vol. 5, p. 154) 


„Dumnezeu este lipsit de pasiune, lipsit de teamă, lipsit de poftă. Dumnezeu nu-i 
lipsit de teamă în sensul că nu se fereşte de primejdii, nici cumpătat, în sensul că-şi 


683. Tâlcuirea Pr. D. Stăniloae: "Firea dumnezeiască nu e numai capabilă să ajungă sau să primească toate 
bunătăţile, ci este ea însăşi acestea” (n. 1555, p. 824). 

684, Tâlcuirea Pr. D. Stăniloae: "Deci există o deosebire între Dumnezeu şi om. Dumnezeu este prin Sine ştiinţa și 
iubirea, dar nu în sensul că e o ştiinţă şi o iubire impersonale, ci în sensul că nu primeşte de la altcineva superior ştiinţa 
şi iubirea, ci EI însuşi este izvorul suprem al acestora. Omul nu le are de Ia sine, dar le poate primi de la Dumnezeu. Deci 
e făcut pentru o legătură cu Dumnezeu, e făcut pentru a le primi de la Dumnezeu" (n. 1556, p. 824). 

685. Tâlcuirea Pr. D. Stăniloae: “Înţelepciunea dumnezeiască nu săvârşeşte decât fapte înțelepte. Dar le face cuge- 
tându-le ca bune, nu silită de nişte legi lipsite de conştiinţă. De aceea nu poate fi fi decât Persoana cea care alege să facă 
cele bune şi cu urmări bune. De aceea ştie dinainte pe cele bune pe care le vor face El şi oamenii, Dar ştie dinainte şi pe 
cele contrare lor, care vor fi făcute de cei ce nu vor să se supună voii lui Dumnezeu, ca să deducă binele sau răul lor veşnic 
din cele bune sau din cele rele făcute de ei" (n. 358, p. 206). 

stăpâneşte poftele; firea lui Dumnezeu nu poate cădea în nici o primejdie; Dum- 
nezeu nu fuge de laşitate, după cum nici nu va dori să-şi stăpânească poftele.” (Cle- 
ment Alexandrinul, Sfromatele, IV, XXIII, 151.2, în PSB, vol. 5, p. 301) 


„Toţi aceşti termeni în care Dumnezeu plânge sau se bucură, urgiseşte sau vese- 
leşte un suflet, se pot lua în modul figurat prin care Scriptura se acomodează uzului 
omenesc de vorbire. Căci firea dumnezeiască nesocoteşte orice pasiune şi orice 
schimbare, care ar afecta-o. În ea trunchiul fericirii rămâne totdeauna nemișcat şi 
neclătinat.” (Origen, Omilii la Cartea Numerii, Omilia XXIII, cap. 2, în PSB, vol. 
6, p. 198) 


„Ni se cere să explicăm puţin căința lui Dumnezeu. Căci a se căi este nepotrivit 
şi nedemn nu numai pentru Dumnezeu, ci şi pentru orice om înțelept. Nu înțeleg să 
se căiască nici înțeleptul, deoarece a te căi însemnează că-ţi pare rău de o hotărâre 
luată fără rost. Or, Dumnezeu nu poate să ia decât hotărâri bune, căci El cunoaște 
dinainte cele ce vor fi, şi nu se căieşte. Deci, de ce zice Scriptura că se căieşte? Nu 
vă voi spune încă de ce. In cartea Regilor este scris: /mi pare rău că am uns rege pe 
Saul (1 Regi 15, 1-2). Şi în general se zice despre Dumnezeu: Și căindu-Se de rău- 
tățile... (loil 2, 13). 

Dar, oare, ce aflăm noi din Scriptură, despre Dumnezeu în general? Dumnezeu 
nu este ca omul, ca să-L minți, nici ca Fiul Omului, ca să-l pară rău (Num. 23, 19). 
Din această frază înțelegem că Dumnezeu nu-i ca omul. Dar din alt loc aflăm că 
Dumnezeu este totuşi şi ca omul, căci zice: Că Domnul Dumnezeul tău te-a pedep- 
sit, precum orice om îşi pedepseşte fiul (Deut. 8, 5). Şi mai zice: S-a purtat cu voi 
cum se poartă un om cu fiul său (Deut. 1, 31). Aşadar, când Scriptura vorbeşte 
despre Dumnezeu în sine, în înțeles teologic, fără a se referi la Pronia Sa în legătură 
cu oamenii, zice că Dumnezeu nu este ca un om, căci măreția Lui nu are Sfârşit (Ps. 
144, 3). Şi e înfricoşător şi mai presus de toţi dumnezeii (Ps. 95, 4) şi iarăşi Lăudaţi-L 
pe EI toți Ingerii lui Dumnezeu, lăudați-L pe EI toate stelele şi lumina (Ps. 148, 3-5). 
ŞI s-ar mai putea găsi multe alte locuri în Sfintele Scripturi, din care să reiasă că 
Dumnezeu nu este ca omul (Num. 23, 19). Dar, când Pronia dumnezeiască se împle- 
teşte cu lucrurile omeneşti, atunci foloseşte şi înțelegere şi purtări şi graiuri ca de 
om. Căci, după cum noi când vorbim cu un copil de doi ani stâlcim vorbele pentru 
copil, căci dacă ne păstrăm seriozitatea vârstei noastre mature şi nu facem pogo- 
rământ la limbajul copilăresc, copiii mici nu ne înţeleg, tot aşa ceva să înţelegem şi 
despre raporturile lui Dumnezeu cu oamenii, adică, atunci când El lucrează prin 
Pronie ceva pentru neamul omenesc. Aceasta mai cu seamă când oamenii sunt încă 
prunci (| Cor. 3, |). 

Mai mult, să observăm şi cum schimbăm noi, cei maturi, numele lucrurilor pen- 
tru cei micuți. Numim pâinea într-un fel propriu limbajului lor, iar când bem ne 
exprimăm iarăşi altfel, printr-un cuvânt copilăresc pe care nu-l mai întrebuinţăm 
când vorbim cu un adult. Şi obiectele de îmbrăcăminte, când le numim pentru copi- 
lași, le dăm alte numiri şi anume numiri copilăreşti. Oare în clipele acelea noi nu 
mai suntem maturi? Şi dacă cineva ne-ar auzi stând de vorbă cu copiii, ar zice că bă- 
trânul acela a dat în mintea copiilor sau ar zice că acest bărbat a uitat că este om în 
toată firea? Or, n-ar pune faptul că nu folosim un limbaj de bătrân sau de adult, pe 
seama împrejurării că vorbim cu un copil mic? 

Şi totuşi Dumnezeu ne vorbeşte ca unor copii! Zice Mântuitorul: Jază eu și 
pruncii pe care Mi i-a dat Dumnezeu (Is. 8, 18). Iţi vine să spui de un bătrân care 

vorbeşte copilăreşte cu un copil sau, ca să exagerez puţin, cu un sugaci, că s-a po- 
trivit fiului sau nepotului său, şi-a însuşit modul de comportare şi toată situația copi- 
lului mic. Aşa să-mi înţelegi şi Scriptura, când zice: S-a potrivit ție Domnul Dum- 
nezeul tău, după cum tot omul se potriveşte după fiul său (Deut. 1, 31). Mi se pare 
că cei ce au tradus din evreieşte, ncaflând alt termen în limba greacă, au creat cuvân- 
tul zropofored, adică a luat modul de comportare al cuiva, a se potrivi cuiva şi au zis 
că Dumnezeu s-a potrivit omului. 

Aşadar, fiindcă noi suntem cei care ne căim, Dumnezeu, când vorbeşte cu noi, 
cărora ne pare rău, zice: Mă căiesc. Şi când ne ameninţă, se face că nu cunoaşte vii- 
torul, ci ne ameninţă vorbind cu noi ca şi cu sugacii, şi se face că Nu cunoaște toate 
înainte de a fi ele. Ci, ca şi cum ar încerca să înşele pe un prunc, se preface şi El că 
nu cunoaşte viitorul. Dumnezeu amenință, deci, un popor, pentru păcatele lui şi zice: 
dacă poporul se va căi, Mă voi căi şi Eu. 

O, Dumnezeule mare! Când ameninţai oare nu ştiai dacă poporul se va pocăi sau 
nu se va pocăi? Şi când făgăduiai bunătăţile Tale nu ştiai dacă omul sau poporul 
acela va rămâne vrednic de făgăduinţe sau nu va rămâne? Desigur că ştiai, dar Tu te 
prefaci că nu ştii. 

Ai găsit multe astfel de locuri în Scriptură, care-L arată pe Dumnezeu vorbind 
ca un om, de pildă: vorbește fiilor lui Israel, poate vor auzi şi se vor căi (ler. 33, 2, 3). 
Dumnezeu nu zice: Poate vor asculta îndoindu-se parcă de viitor, căci Dumnezeu 
nu se îndoieşte niciodată şi niciodată nu poate zice precum zicem noi oamenii: poate 


vor asculta şi se vor pocăi, ci zice aşa ca să apară mai limpede libertatea voinţei tale, 
liberul tău arbitru. Ca tu să nu poţi zice niciodată: dacă EI a prevăzut că voi fi pier- 
dut, trebuie să fiu pierdut; dacă a prevăzut Dumnezeu că voi fi mântui, trebuie, oricum, 
să fiu mântui.” (Origen, Omilii la Cartea Proorocului Ieremia, Omilia XVIII, cap. 6, 
în PSB, vol. 6, pp. 444-446) 


„Când auzi despre urgia şi mânia lui Dumnezeu să nu care cumva să crezi că 
urgia şi mânia sunt patimi ale lui Dumnezeu. Scriptura întrebuinţează aceste expre- 
sii din economie, ca să întoarcă şi să desăvârşească un prunc, după cum facem şi noi 
o mustrare înspăimântătoare în faţa unui copil nu doar că vrem cu tot dinadinsul să-l 
speriem, ci numai ca să-l învăţăm minte. Dacă arătăm pe trăsăturile feţei noastre 
mila şi duioşia din sufletul nostru, dând la iveală dragostea noastră pentru copil şi 
nu ne prefacem, nici nu ne schimbăm, oarecum, pentru a-l întoarce de la rele, noi îl 
dăm pierzării şi-l înrăim. Tot aşa zice Scriptura şi despre Dumnezeu că: E/ se mânie 
şi urgiseşte ca tu să te întorci spre bine (Deut. 29, 13). Dumnezeu de fapt nici nu se 
mânie, nici nu urgiseşte, dar tu vei avea de suferit urmările mâniei şi ale urgiei Sale, 
când vei cădea în dureri şi suferințe, din cauza răutății tale, fiind pedepsit de aşa- 
zisa mânie a lui Dumnezeu.” (Origen, Omilii la Cartea Proorocului leremia, Omilia 
XVIII, cap. 6, în PSB, vol. 6, p. 446) 


„Printre noi nimeni nu susţine că ar exista vreo schimbare la Dumnezeu, nici în 
lucrarea şi nici în gândirea Lui. Pentru că David zice: Zu același eşti, iar Maleahi: Și nu 
M-am schimbat (Mal. 3, 6). Căci pentru că rămâne același, Dumnezeu iconomiseşte 
cele ce din fire sunt schimbătoare în felul în care însăşi rațiunea cere să fie iconomi- 
site.” (Origen, Contra lui Celsus, Cartea a VI-a, cap. 62, în PSB, vol. 9, p. 424) 

„(...) Tot păcatul se produce din abatere de la ceea ce e bun la ceea ce nu e ast- 
fel şi se naşte în cei ce se pot transforma şi sunt capabili să se schimbe în cele ce nu 
se cuvin686. Cum deci s-ar cugeta că poate păcătui Cel ce nu ştie de transformare, 
nici nu e€ capabil de schimbare în cele ce nu se cuvin, ci mai degrabă stă neclintit în 
bunătățile proprii firii şi nu le are de la altul, ci de la Sine însuși?” (Sf. Chiril al 
Alexandriei, Comentariu la Evanghelia Sfântului loan, Cartea a VI-a, în PSB, vol. 
41, p. 630) 


„Este neschimbător şi bun numai Dumnezeu, care, având bunătatea nu prin 
darul ostenelii, ci din fire, nu poate fi altfel decât bun.” (Sf. loan Casian, Convorbiri 
duhovniceşti, Partea I, "Convorbire cu Părintele Teodor", cap. 16, 3, în PSB, vol. 57, 


p. 411) 
Unitatea 


„(...) Dumnezeu Cel Unul şi prin fire şi adevărat687.” (Sf. Chiril al Alexandriei, 
Glafire la Facere, Cartea a VI-a, 2, în PSB, vol. 39, p. 209) 


„(...) Dumnezeului celui după fire, adevărat şi singur$88.” (Sf. Chiril al Alexan- 
driei, Glafire la a doua Lege, 2, în PSB, vol. 39, p. 445-446) 


„Deci nu s-a proclamat foarte clar şi eficient glasul Sfinţilor (autori ai Scrip- 
turii), că Unul Născut este Dumnezeul cel unic şi adevărat?689” (Sf. Chiril al Alexan- 
driei, Despre Sfânta Treime, Cuvântul III, în PSB, vol. 40, p. 98) 


Veşnicia 


„(Dumnezeu) este fără de început, pentru că este nefăcut6%; este neschimbat, 
pentru că este nemuritor.” (Teofil al Antiohiei, 7rei cărți către Autolic, Cartea întâi, 
IV, în PSB, vol. 2, pp. 375-376) 


686. Tâlcuirea Pr. D. Stăniloae: "Dumnezeu nu Se poate schimba nici în mai bun, nici în rău, căci El este existența 
nemărginită, ca atare atotbună. El nu poate deveni mai puţin bun, pentru că mai puţin bun înseamnă mai puţin existent. 
Iar El este existenţa prin Sine, deci toată existenţa posibilă. Şi nu se poate să nu fie o astfel de existență. Îngerul şi omul 
îndumnezeit nu mai pot nici ei păcătui, pentru că sunt cu totul fixaţi în Cel ce nu Se poate schimba, prin comuniunea 
atotcuceritoare cu Cel atotbun" (n. 1194, p. 630). 

687. Tâlcuirea Pr. D. Stăniloae: "Dumnezeul Cel adevărat prin fire, adică mai presus şi deosebit de toate prin fire, 
nu poate fi decât Unul. Dacă sunt mai mulţi, se mărginesc unul pe altul" (n. 362, p. 209). 

688. Tâlcuirea Pr. D. Stăniloae: "Dumnezeu Cel adevărat nu poate fi decât Cel ce e Dumnezeu prin fire, adică liber 
prin Sine de toate şi Stăpân peste toate. Căci un Dumnezeu care e înălțat la acest nivel de libertate şi de stăpânire peste 
toate de cugetarea și de vorbele omului, fără să fie cu adevărat, nu e Dumnezeu. Iar acest Dumnezeu adevărat, adică liber 
de toate şi Stăpân peste toate prin EI însuşi, nu poate fi decât Unul singur. Pentru că altfel, fiind mărginit de alţii aşa-zişi 
dumnezei şi dependent de ei, n-ar mai fi Dumnezeu adevărat. Acestea sunt deci cele trei însușiri ale Dumnezeului ade- 
vărat: a) că e prin fire, sau prin Sine, nedependent în existenţa Sa de nimic; b) că prin aceasta e Unul singur; c) că numai 
aşa e Dumnezeu adevărat. Fiind astfel Dumnezeu, nu poate fi decât Spirit, pentru că tot ce e material este dependent. 
Materia e compusă şi ca atare părțile ei se află într-o dependenţă reciprocă. Iar un întreg al cărui componente sunt depen- 
dente una de alta, nu poate fi nici independent. În general, nici lumea, nici omul nu sunt nici de la ele — dată fiind depen- 
dența lor — nici din ființa lui Dumnezeu, căci aceasta ar arăta-o şi pe ea dependentă. Dependenţa lor de Dumnezeu nu 
poate indica decât că sunt create. Numai aşa pot exista şi ele ca dependente, și El ca absolut independent sau prin Sine. 
Aceasta arată că poate şi trebuie să existe din veci Dumnezeu ca Spirit, neavând nevoie de o lume în parte spirituală, în 
parte materială. Acestea nu pot veni la existenţă decât prin actul Lui absolut liber, deci creator”. (n. 772, p. 446). 

689. Tâlcuirea Pr. D. Stăniloae: "Spunându-l-se lui Hristos Dumnezeul Unic, S-a arătat că nu e despărțit în dum- 
nezeire de Tatăl. Că sunt împreună un unic Dumnezeu. Hristos ÎI are în Sine pe Tatăl în mod nedespărţit. Nu vorbea fără 
să simtă grăind în Sine pe Tatăl şi nu săvârşea nici o faptă, fără să fie împreună săvârşitor al ei, Tatăl" (n. 129, p. 98). 

690. Sfântul [larie, vorbind despre veşnicia lui Dumnezeu, ne învață: Dumnezeu este înainte de timp, pentru Că tim- 
pul este de la EI. Însuşirea Lui veşnică e că E este veşnic. (Despre Sfânta Treime, 2, 6). — n.a. 

„Doamne, Tu, cel ce împărățeşti în veac şi în veacul veacului şi dincolo de vea- 
curi şi încă... (leş. 15, 18). 

Ori de câte ori spune: în veacul veacului, prin care se indică un lung interval de 
timp, dar şi un sfârşit, în acelaşi timp, adăugându-se un alt veac, se prelungeşte pe- 
rioada de timp, dar fără a îndepărta timpul. Şi chiar dacă se vorbeşte de vecii veci- 
lor, se indică un alt termen, care poate este necunoscut de noi, este hotărât ca ter- 
men, de Dumnezeu. Însă prin (expresia) şi dincolo de veacuri, care întregeşte fraza, 
nu se fixează termenul, nici sfârşitul. Cu toate că ai putea crede că ea implică ideea 
sfârşitului, cuvântul profetic îşi spune totdeauna: și încă mai mult, ca şi când s-ar 
îndrepta spre tine pentru a-ţi spune: 7u crezi că Dumnezeu va domni în vecii vecilor? 
El va stăpâni și mai mult. In vecii vecilor? Și încă. Şi orice vei zice despre trăinicia 
acestei domnii, profetul îţi va spune şi încă.” (Origen, Omilii la Cartea Ieşirii, Omi- 
lia VI, XII, în PSB, vol. 6, p. 106) 


„Ştim că este etern şi cunoaştem şi credem că nu este mărginit în timp, nici tem- 
poral ca noi%9l.” (Sf. Chiril al Alexandriei, Comentariu la Evanghelia Sfântului 
Ioan, Cartea a VI-a, Introducere, în PSB, vol. 41, p. 646) 


„Întotdeauna există în El prezentul, fiind prezent în cele ale noastre şi în cele 
divine, fiindcă face timpul nostru ca şi cum ar curge veşnic, iar pe cel divin, ținân- 
du-l în permanentă nemişcare, îl face eternitate. Acestui nume, dacă-i adaugi cuvân- 
tul totdeauna, vei obține ceea ce este al Său, adică timpul în neîntreruptă şi nesfârşită 
curgere, care este veşnicia.” (Boethius, Articole teologice, |, 1, cap. 4, în PSB, vol. 
72p5 2419) 


Despre har şi harisme692 


„(...) Apa Duhului Sfânt, despre care se zice: nu vor seca apele reci şi curgă- 
toare. Nu seacă, nu se scurge apa Duhului Sfânt, ci fiecare dintre noi păcătoşii ne 
scurgem, fără să bem din Duhul Sfânt.” (Origen, Omilii la Cartea Proorocului lere- 
mia, Omilia XVIII, IX, în PSB, vol. 6, p. 450) 


„Când Dumnezeu împarte darurile iar Domnul slujirile, Duhul este de față, 
hotărând distribuirea harismelor, aşa cum crede de cuviință, după vrednicia fiecă- 
ruia. Pentru că zice: Există diferite harisme, dar acelaşi Duh (în toate). Și Slujiri 
diferite, dar acelaşi Domn (care le împarte), şi diferite lucrări, dar acelaşi Dum- 


691. Tâlcuirea Pr. D. Stăniloae: "Noi suntem temporali, pentru că noi creștem în timp, dar nu suntem mărginiţi în 
suflet de timp. Dumnezeu nu are nici temporalitatea, nici creşterea eternă” (n. 1227, p. 646). 

692. "Harismele nu sunt totuna cu harul şi nu trebuie confundate cu el. Deşi atât harul cât şi harismele au ca izvor 
pe Duhul Sfânt (1 Cor. 12, 4-6, 11), acestea din urmă nu au aceleaşi însuşiri şi nici aceleaşi efecte ca harul. Harismele 
sunt dependente de har și sunt nişte efecte ale acestuia. Sfântul Apostol Pavel numeşte diferitele lucrări ale aceluiaşi unic 
Duh Sfânt harisme (1 Cor. 12, 4). În fiecare harismă se află lucrând Duhul Sfânt. Harismele ușurează drumul spre mân- 
tuire, dar nu sunt absolut necesare mântuirii. Spre deosebire de har, harismele n-au caracter de permanenţă, ci ele sunt 
vremelnice (1 Cor. 13, 8) fiind date pentru un anumit timp şi cu un anumit scop. Duhul Sfânt dă o varietate de daruri. 
Harismele au favorizat mult răspândirea creştinismului între păgâni şi au contribuit la întărirea și dezvoltarea comu- 
nităților creştine din primele veacuri. Sfântul Apostol Pavel prezintă harismele în prima sa Epistolă către corinteni (cap. 
12, 8- 28). Amintim doar câteva: credinţa, cuvântul de înţelepciune și cuvântul cunoștinței, darul vindecărilor, facerea de 
minuni, darul proorociei, deosebirea duhurilor, darul ajutorărilor, darul cârmuirilor, darul diferitelor limbi etc. Sfinţii 
Varsanufie şi loan scriu că toate darurile (harismele) se dau prin venirea Sfântului Duh de multe ori şi în multe feluri. 
Odată a dat Dumnezeu Apostolilor Duhul să scoată draci; altădată să săvârşească vindecări; altădată să prevadă; și altă- 
dată să învie morți. Dar Duhul desăvârşit stă în a ierta păcatele şi în a elibera sufletele de întuneric şi în a le aduce la 
lumină." (Scrisori duhovniceşti, răspunsul 120, în Filocalia, vol. XI). Sfântul Apostol Pavel numeşte multe din succese- 
le noastre haruri, vrând să arate prin aceasta că în tot ceea ce facem avem nevoie de ajutorul lui Dumnezeu — cf. Sf. loan 
Gură de Aur, Comentariile Epistolei I către Corinteni, Omilia a XXXII-a, pp. 529-431. Unele din vocaţiile particulare 
ale creştinilor sunt de asemenea fondate pe harisme: unul simte chemarea spre celibat, altul primeşte alt dar (1 Cor. 17, 
7). Sfântul Maxim Mărturisitorul ne învaţă că orice deprindere (aptitudine), prin care se împlineşte o poruncă, este o 
harismă a Duhului"(Răspunsuri către Talasie, Scolia 2, în Filocalia, vol. III). — n.a. 

nezeu care lucrează totul în toți (| Cor. 12, 4-6). Pe toate acestea le operează unul şi 
acelaşi Duh, împărțind fiecăruia, după cum voieşte (| Cor. 12, 11). Desigur, pentru 
că Apostolul a amintit aici mai întâi de Duhul, în rândul al doilea de Fiul şi în rândul 
al treilea, de Dumnezeu şi Tatăl, nu trebuie să-şi închipuie cineva că ordinea s-a 
inversat. Pentru că, pentru acest fel de a vorbi, Apostolul s-a inspirat din relaţiile 
dintre noi. Atunci când primim daruri, întâlnim mai întâi pe cel ce le distribuie, apoi 
ne ducem cu gândul la cel ce ne-a trimis (darul) și în cele din urmă ne ridicăm cu 
gândul la sursa şi cauza bunurilor”. (Sf. Vasile cel Mare, Despre Sfântul Duh, cap. 
16, în PSB, vol. 12, p. 52) 


„Într-adevăr, unii scot demoni cu adevărat în aşa fel, încăt adeseori tocmai cei 
care au fost curățiți de duhuri rele cred şi rămân în Biserică. Alţii au darul de a 
cunoaşte viitorul, de a tâlcui arătările şi cu cuvintele proorocilor; alții vindecă pe 
bolnavi, însănătoşindu-i doar prin punerea mâinilor; chiar şi azi — după cum am 
amintit — unii morţi au fost înviaţi şi au petrecut cu noi un număr apreciabil de ani. 

Pe Scurt, nu-i cu putință să spunem numărul harismelor, pe care Biserica din 
toată lumea le primeşte de la Dumnezeu întru numele lui lisus Hristos, Care a fost 
răstignit pe vremea lui Ponţiu Pilat şi cu ajutorul cărora săvârşeşte fapte bune chiar 
şi în folosul păgânilor fără să înşele pe nimeni şi fără să ceară bani pentru aceasta, 
ci aşa, fără plată, cum le-a primit de la Dumnezeu (Mt. 10, 8), tot aşa le împarte şi 
ea (Irineu, Contra ereziilor, IL, XXXII, 4).” (Eusebiu de Cezareea, /storia biseri- 
cească, Cartea a V-a, VII, 4-5, în PSB, vol. 13, p. 197) 


„Şi harul dat este unul, fiindu-ne dat de la Tatăl în Fiul6%, precum scrie Pavel în 
fiecare epistolă: "Har vouă și pace de la Dumnezeu, Tatăl nostru, şi de la Domnul Iisus 
Hristos" (Rom. 1,7; Cor. 1, 3; Efes. 1,2). Căci lumina trebuie să fie împreună cu strălu- 
cirea şi strălucirea să se vadă împreună cu lumina.” (Sf. Atanasie cel Mare, Trei cuvinte 
împotriva arienilor Cuvântul al II-lea, XLII, în PSB, vol. 15, pp. 278-279) 


„Când cade cineva din Duhul pentru vreo răutate, harul rămâne neretras de la cei 
ce voiesc dacă după ce au căzut se pocăiesc6%4.” (Sf. Atanasie cel Mare, Trei cuvinte 
împotriva arienilor, Cuvântul al III-lea, XXV, în PSB, vol. 15, p. 352) 


„Primind Împărăţia neclătinată, avem harul prin care slujim bineplăcut lui Dum- 
nezeu.” (Sf. Atanasie cel Mare, Epistola întâia către Serapion, Episcopul de Thmuis, 
împotriva celor care hulesc şi spun că Duhul Sfânt este creatură, X, în PSB, vol. 16, 
p. 34) 


„Unde e lumina, acolo e şi strălucirea; şi unde e strălucirea, acolo e şi lucrarea 
şi harul luminător. Şi aceasta învăţând-o Pavel, a scris iarăşi corintenilor în a doua 
Epistolă, zicând: "Harul Domnului nostru lisus Hristos şi dragostea lui Dumnezeu 
Tatăl şi împărtăşirea Sfântului Duh cu voi toți” (UI Cor. 13, 13). Căci harul şi darul 
dat de Treime se dau de la Tatăl prin Fiul, în Duhul Sfânt. Fiindcă precum harul dat 


693. Tâlcuirea Pr. D. Stăniloae: "Harul este unul, dar în el se simte iubirea dintre Tatăl şi Fiul în Duhul Sfânt, ca 
iubire de Tată şi Fiu. De aceea produce în noi iubirea față de Tatăl ca Tată şi față de Fiul ca Frate în Duhul Sfânt, dar şi 
faţă de semenii noştri ca frați. Dacă ar fi harul unei singure Persoane, nu l-am simți ca harul iubirii" (n. 113, pp. 278-279). 

694. Tâlcuirea Pr. D. Stăniloae: "Numai stăruința în rău alungă harul. Dacă imediat după cădere omul se căieşte, 
harul nu se retrage. Chiar harul ce persistă îl face pe om să se căiască. Cel ce se căieşte imediat arată că nu a căzut de tot, 
că nu zace în cădere" (n.s. 6], p. 352). 

este din Tatăl prin Fiul, aşa nu poate fi părtăşie la dar în noi decât în Duhul Sfânt695. 
Căci împărtăşindu-ne de Duhul, avem dragostea Tatălui şi harul Fiului şi împăr- 
tăşirea Duhului însuşi.” (Sf. Atanasie cel Mare, Epistola întâia către Serapion, Epis- 
copul de Thmuis, împotriva celor care hulesc şi spun că Duhul Sfânt este creatură, 


XXX, în PSB, vol. 16, p. 62) 


„Deci şi din acestea s-a arătat că lucrarea Treimii este una. Căci Apostolul nu 
arată pe cele date, ca dându-se deosebite şi împărţite de către fiecare69%6, ci că se dau 
de Treime şi că toate sunt din Dumnezeul cel unic.” (Sf. Atanasie cel Mare, Episto- 
la întâia către Serapion, Episcopul de Thmuis, împotriva celor care hulesc şi spun 
că Duhul Sfânt este creatură, XXX-XXXI, în PSB, vol. 16, pp. 62-63) 


„Căci Duhul nu e în afară de Cuvântul, ci fiind în Cuvântul, este prin El în Dum- 
nezeu. Deci darurile (harismele) se dau în Treime. Căci în împărțirea lor este, cum 
scrie Pavel corintenilor, acelaşi Duh şi acelaşi Domn şi acelaşi Dumnezeu care 
lucrează toate în toţi (1 Cor. 12, 4-6). Căci Însuși Tatăl lucrează şi dă toate prin 
Cuvântul în Duhul.” (Sf. Atanasie cel Mare, Despre Sfântul Duh, Epistola aceluiaşi 
către acelaşi episcop Serapion, V, în PSB, vol. 16, p. 84) 


„De aceea, dorindu-le cele bune corintenilor, Pavel li le doreşte în Treime: Harul 
Domnului lisus Hristos şi dragostea lui Dumnezeu Tatăl şi împărtăşirea Sfântului 
Duh să fie cu voi, cu toți (Ul Cor. 13, 13). Căci împărtăşindu-ne de Duhul, avem 
harul Cuvântului şi în El dragostea Tatălui. Precum unul este harul Treimii, aşa ne- 
despărțită este Treimea697." (Sf. Atanasie cel Mare, Despre Sfântul Duh, Epistola 
aceluiași către acelaşi episcop Serapion, V-VI, în PSB, vol. 16, p. 84) 


„ȘI trebuie să ne rugăm nu ca să cunoaştem de mai înainte, nici ca să cerem plată 
pentru această nevoinţă; ci ca Domnul să ne fie împreună-lucrător în biruința asupra 
diavolului. lar dacă vrem vreodată și să cunoaştem ceva de mai înainte, să ne 
curățim înțelegerea. Căci eu cred că sufletul care e curăţit în toate privinţele şi care 
stă în cele ale firii, făcându-se străvăzător, poate vedea mai multe şi mai departe 
decât demonii, având în sine pe Domnul care i le descoperă€%8. Aşa a fost sufletul 
lui Elisei, care vedea cele privitoare la Ghiezi (IV Regi 4, 26) şi privea puterile 


695. Tâlcuirea Pr. D. Stăniloae: "Noi nu putem să ne împărtăşim de darul dat de Tatăl prin Fiul decât în Duhul Sfânt. 
Duhul Sfânt vine în noi ca darul iubirii părinteşti, cum vine în Fiul. EI vine în noi, făcându-ne să ne simțim ca fii ai Tatălui 
şi să ne deschidem Tatălui prin Fiul. Duhul trezeşte sensibilitatea noastră de fii față de Tatăl, încât ne e greu să distingem 
în actul nostru de primire a Duhului între noi şi Duhul. El actualizează comunicabilitatea noastră cu Dumnezeu ca între 
fii şi Tatăl şi ca a unor fraţi ai Fiului, dar şi sentimentul frăţiei între noi. El nu lasă persoanele una în faţa alteia, ci actma- 
lizează comunicarea între ele, mişcarea între ele" (n. 110, p. 62). 

696. Tâlcuirea Pr. D. Stăniloae: "Deci nu putem socoti ca V. Lossky că Fiul ne face una în ființă, iar Duhul Sfânt ne 
dezvoltă pe fiecare persoană (Essai sur la theologie mystique de !'Eglise d'Orient). Totul porneşte de la Tatăl, ajungând 
la noi prin Fiul în Duhul Sfânt. În fiecare dar avem lucrarea unică a Sfintei Treimi. Trăim în fiecare dar prezenţa întregii 
Treimi şi în fiecare Persoană, pe toate trei în mod nedespărțit şi neconfundat, sau unitatea dragostei dintre ele comuni- 
cată nouă pentru a crea o unitate de dragoste şi între noi" (n. 111, p. 63). 

697. Tâlcuirea Pr. D. Stăniloae: "Harul ne-a venit prin Hristos cel întrupat, răstignit şi înviat, plin de toată puterea 
acestor stări prin care Şi-a desăvârşit umanitatea Sa. Dar harul plin de aceste stări şi puteri ne devine propriu prin 
împărtăşirea de Duhul Sfânt și ele s-au imprimat în umanitatea lui Hristos, ca dragoste a lui Hristos pentru noi şi ca 
dragoste a Tatălui şi către Tatăl. Deci însăşi dragostea Tatălui ni se dă în sau prin harul Domnului Hristos, de care ne 
împărtăşim în Duhul Sfânt şi în care EI Îşi arată dinamismul Lui desăvârşitor" (n. 159, p. 84). 

698. Tâlcuirea Pr. D. Stăniloae: "Sufletul împătimit e închis între zidurile patimilor sau păcatelor sale, sau al egois- 
mului său. Nu vede în mod real cum sunt ceilalți, în valoarea lor reală, cum sunt lucrurile în micimea valorii lor, nu iese 
din cămara întunecoasă a simțurilor și a înțelegerii superficializate prin patimi. Sufletul curățit, ieşit din această cămară, 


Dumnezeu prin ei. Vede mai real, mai obiectiv şi mai departe decât dracii îngustaţi de patimi” (n. 27, p. 214). 

(oştirile) ce stăteau în jurul lui (IV Regi 6, 17).” (Sf. Atanasie cel Mare, Viaţa Cuvio- 
su dui Părintelui nostru Antonie, XXXI-XXXIV, în PSB, vol. 16, pp. 212-214) 


„ar doi fraţi oarecare mergând spre el, li s-a isprăvit apa pe drum. Şi unul a 
murit, iar celălalt era pe cale să moară. Nemaiputând umbla, s-a aşezat şi el jos 
aşteptând să moară. Antonie, şezând în munte, chemă doi monahi (căci se întâmpla 
ca aceştia să fie acolo) şi zorindu-i le-a zis: Luaţi un ulcior cu apă şi alergaţi pe dru- 
mul spre Egipt. Căci venind încoace doi oameni, unul a murit adineaori, iar altul 
are să moară de nu vă grăbiţi. Aceasta mi s-a arătat acum pe când mă rugam. Ple- 
când l-au aflat pe unul zăcând mort şi l-au îngropat, iar pe celălalt l-au întremat 
dându-i să bea apă şi l-au adus la bătrân. Şi era cale de o zi. Şi dacă ar întreba cine- 
va, pentru ce n-a făcut aceasta înainte de a muri celălalt, nu ar pune cu dreptate 
această întrebare. Căci hotărârea morţii aceluia n-a fost a lui Antonie, ci a lui Dum- 
nezeu, Care a hotărât aşa despre acela şi a descoperit aceasta. Singurul lucru minu- 
nat făcut prin Antonie a fost că el şezând în munte şi având inima în stare de veghe, 
Domnul i-a arătat lui cele de departe6%.” (Sf. Atanasie cel Mare, Viața Cuviosului 
Părintelui nostru Antonie, LVIII, în PSB, vol. 16, p. 226) 


„Harul cel dumnezeiesc a strălucit mai ales atunci când a lucrat în prunci şi în 
nepricepuţi.” (Sf. Vasile cel Mare, Omilii la Psalmi, Omilia la Psalmul XXXII, LX, 
în PSB, vol. 17,p. 258) 


„Săraci erau Petru şi loan, că nu aveau nici argint, nici aur (Fapte 3, 6), dar dă- 
ruiau sănătate, mai de preț decât mult aur; ologul primise aur de la mulţi, dar con- 
tinua să cerşească; de la Petru a primit harul şi a încetat cu cerşitul, a sărit ca o că- 
prioară, lăudând pe Dumnezeu (Fapte 3, 1-8).” (Sf. Vasile cel Mare, Omilii şi cuvân- 
tări, Omilia a XV-a, III, în PSB, vol. 17, p. 513) 


„Pentru aceea ne cere să alergăm şi să stăruim cu tărie în nevoințe pentru că 
darul harului se măsoară cu ostenelile celui ce-l primeşte. Căci viaţa veşnică şi 
veselia negrăită din ceruri o dăruieşte harul Duhului, dar vrednicia de a primi daru- 
rile şi de a se bucura de har o dă dragostea de osteneli a credinţei/0%. Unindu-se într-una 
fapta dreptăţii şi harul Duhului, în sufletul în care se unesc, îl umplu pe acesta îm- 
preună de viaţa fericită. lar despărțite una de alta, nu aduc sufletului nici un câştig. 
Căci harul lui Dumnezeu nu poate petrece în sufletele ce fug de mântuire, iar pute- 
rea virtuții omeneşti nu e îndestulătoare prin sine însăşi ca să înalțe sufletele lipsite 
de har spre chipul vieții.” (Sf. Grigorie de Nyssa, Despre rânduiala cea după Dum- 
nezeu (a vieţii) şi despre nevoinţa cea adevărată, în PSB, vol. 29, pp. 459-460) 


„Să nu-ţi închipui că având harul bogat şi îmbelşugat al Duhului, nu mai ai 
nevoie de nimic pentru desăvârşirea ce-ţi poate veni prin darurile Aceluia. Şi când 


699. Tâlcuirea Pr. D. Stăniloae: "O inimă în stare de veghe prin rugăciunea care o uneşte cu Dumnezeu are o sen- 
sibilitate deosebită pentru a primi de la Dumnezeu cunoștința unor lucruri ce se petrec departe şi care lui Dumnezeu, Cel 
ce toate le vede, îi sunt cunoscute. Cel ce e total adâncit în Dumnezeu poată să simtă şi unele lucruri ce se întâmplă oame- 
nilor, chiar dacă el se interesează de ele ca de unele ce stau în ele însele despărțite de Dumnezeu. Cel ce caută pe Dum- 
nezeu poate cunoaşte în EI şi lucruri ce se petrec în creațiunea pe care o susține Dumnezeu, sau de care Dumnezeu nu 
rămâne străin" (n. 42, p. 226). 

700. Tâlcuirea Pr. D. Stăniloae: "Harul şi ostenelile se deosebesc nu numai pentru că unul e darul lui Dumnezeu şi cele- 
lalte sunt produsul omului, ci şi pentru că harul dă experiența veseliei procurate de el, iar ostenelile te fac în stare să ai această 
veselie. Amândouă se experiază. Dar osteneala e experiată ca proprie, iar veselia, ca darul lui Dumnezeu” (n.18, p.460). 

vine la tine bogăţia darului, fă-te sărac cu cugetul, neîncrezându-te niciodată în tine 
şi aşteptând dragostea în suflet, ca pe o temelie a vistieriei harului, şi luptând cu 
orice patimă, până vei ajunge la vârful vieţuirii binecredincioase, la care a ajuns 
Apostolul şi la care urcă pe ucenici prin rugăciune şi învățătură.” (Sf. Grigorie de 
Nyssa, Despre rânduiala cea după Dumnezeu (a vieții) şi despre nevoinţa cea ade- 
vărată, în PSB, vol. 29, p. 467) 


„Întrebare: De vreme ce (autorul) păcatului se transformă în înger al luminii, şi 
(lucrarea lui) este asemenea (celei) a harului, cum poate distinge omul cursele 
diavolului; cum va primi €l şi va deosebi (înrâuririle) harului? 

Răspuns: (Urmările) harului sunt bucuria, pacea, iubirea şi adevărul. Adevărul 
însuşi sileşte pe om să caute adevărul. Pe când manifestările păcatului sunt tulbură- 
toare şi nu aduc iubire şi bucurie față de Dumnezeu. Lăptuca sălbatecă este aseme- 
nea celei domestice, însă una este amară, alta este dulce. În harul însuşi există (ele- 
mente) asemănătoare (cu cele) ale adevărului, dar (harul) este esenţa însăşi a ade- 
vărului.” (Sf. Macarie Egipteanul, Cele cincizeci de omilii duhovniceşti, VII, 3, în 
PSB, vol. 34, p. 125) 


„Harul se află neîncetat în om. Prinde rădăcini din tinereţe, se amestecă cu el ca 
un aluat şi devine o parte firească a acestuia, devine o singură fiinţă cu el. Se mani- 
festă în om în multe chipuri, precum voieşte, spre folosul acestuia. 

(Stă în firea lucrurilor) ca focul uneori să se învolbureze şi să crească, alteori să 
se slăbească şi să se potolească; lumina, de asemeni, uncori să strălucească mai cu 
putere, alteori să se micşoreze şi să pălească; la fel se întâmplă şi cu această făclie 
(a harului): odată aprinsă, luminează totdeauna, însă când este înviorată de iubirea 
lui Dumnezeu, atunci devine mai strălucitoare, apoi, după rânduiala divină, lumina 
însăşi se împuținează, deşi ea continuă să existe.” (Sf. Macarie Egipteanul, Cele 
cincizeci de omilii duhovniceşti, VIII, 2, în PSB, vol. 34, p. 127) 


„Și după cum bogații pământului, deşi au multe roade strânse în hambarele lor, 
muncesc în fiecare zi tot mai mult, pentru a avea provizii îndeajuns şi a nu duce lipsă 
— pentru că dacă se încrede în bogăţia depozitată în hambare şi nu mai adună alta, 
consumând-o pe aceasta, ajung numaidecât la sărăcie şi mizerie; de aceea se oste- 
nesc să strângă provizii ca să nu ajungă în lipsă; la fel este şi în creştinism, când 
cineva gustă din harul lui Dumnezeu. Pentru că s-a spus: Gustaţi şi vedeți că bun 
este Domnul (Ps. 33, 9). Gustarea aceasta înseamnă (împărtăşirea cu) puterea Duhu- 
lui, care lucrează în inimă.” (Sf. Macarie Egipteanul, Cele cincizeci de omilii duhov- 
niceşti, XV, 20, în PSB, vol. 34, p. 159) 


„Pentru că, după cum cu cel sărac, care primeşte comoara împăratului, şi îşi 
pune nădejdea în comoara străină, ca într-o comoară proprie, şi inima i se umple de 
trufie, (atunci când) împăratul îşi ia de la el comoara, el, cel căruia i se încredințase 
comoara spre păstrare, rămâne sărac ca mai înainte; la fel (se întâmplă cu) cei ce au 
(primit) harul: dacă se mândresc şi se semețesc cu inimile lor, Domnul ia de la ei 
harul Său, iar aceştia rămân aşa precum erau înainte de a-l fi primit de la Domnul.” 
(Sf. Macarie Egipteanul, Cele cincizeci de omilii duhovniceşti, XV, 27, în PSB, vol. 
34, p. 162) 

„Cu un anumit rost, se împuținează harul, ca noi cu şi mai mult zel să-l căutăm, 
că tezaurul se arată pe măsura căutării (lui).” (Sf. Macarie Egipteanul, Cele cincizeci 
de onilii duhovniceşti, XXVII, 12, în PSB, vol. 34, p. 219). 


„Înţelepciunea lui Dumnezeu fiind nemărginită şi necuprinsă, harul (divin) se 
împarte neamului omenesc, într-un mod mai presus de minte şi de cuvânt, pentru ca 
să pună la încercare libertatea voinţei şi ca să se arate cei care Il iubesc din toată 
inima şi suportă pentru Dumnezeu orice trudă şi pericol. Pe unii îi întâmpină bunu- 
rile harului şi darurile Duhului Sfânt, îndată ce se apropie (de El), prin credință şi 
rugăciune. Ei trăiesc în lume fără osteneli, sudoare şi greutăţi. Dar Dumnezeu nu le 
dă harul Său, fără rost şi la întâmplare, ci potrivit înţelepciunii Sale celei necuprinse 
Şi de negrăit, (anume) pentru a pune la încercare voia şi libertatea celor care au 
dobândit atât de iute harul divin, (să vadă) dacă ei sunt sensibili la binefaceri, la 
bunătatea și dulceaţa pe care Dumnezeu a arătat-o faţă de ei, în raport cu harul divin 
(primit) fără eforturi proprii. Pentru că, aceia care s-au învrednicit de aceasta, se 
cuvine ca să arate zel, să alerge, să se lupte, să arate fructul iubirii, (ce porneşte) din 
voia şi libertatea lor; în schimbul harismelor (primite), ei trebuie să arate iubire faţă 
de Domnul, să îndeplinească numai voința Lui, şi să renunţe cu desăvârşire la orice 
poftă trupească. 

Altora, însă, care s-au retras din lume, care au renunțat la acest veac — potrivit 
(spuselor) Evangheliei — care stăruie în rugăciune, post, zel şi celelalte virtuţi, Dum- 
nezeu nu le dă numaidecât harul, odihna şi bucuria Duhului, ci îi lasă să rabde şi 
amână darul Său. Acest lucru nu-l face fără rost şi la întâmplare, ci în baza unei nes- 
puse înţelepciuni, pentru a apune la încercare libertatea voinţei şi pentru ca să vadă 
de cred în fidelitatea lui Dumnezeu, Care a promis că va da celor ce cer şi va des- 
chide poarta vieţii celor ce bat în ea (Mt. 7, 7). (El vrea) să vadă de cred cu adevărat 
în cuvântul Său, dacă stăruie până la sfârşit, cu zel şi cu credinţă, în a cere şi a-L 
căuta, sau dacă, descurajaţi, dau înapoi, dacă pierzându-și credinţa şi speranţa devin 
nepăsători, nu stăruie până la sfârşit din cauza lungimii timpului în care se încearcă 
voia şi libertatea lor. 

Cel care nu primeşte îndată (harul) — din cauza amânării şi a răbdării impusă lui 
de Dumnezeu — se înflăcărează şi pofteşte şi mai mult bunurile cereşti, sporeşte din 
zi în zi dorinţa şi zelul, alergarea şi lupta, practicarea virtuţii, foamea şi setea după 
bine. EI nu se lasă moleşit de cugetele răutăţii, care sunt în sufletul său, nici nu se 
lasă antrenat către neglijenţă, nerăbdare şi disperare. El nu se lasă antrenat spre ne- 
păsare sub pretextul că (Dumnezeu) aşteaptă îndelung, nici nu se lasă ispitit de rău- 
tate, gândind că şi el cândva va primi harul.” (Sf. Macarie Egipteanul, Cele cinci- 
zeci de omilii duhovniceşti, XXIX, 1-3, în PSB, vol. 34, pp. 226-227) 


„Nimeni să nu se considere superior fraților săi, să nu fie cuprins de mândrie, să 
nu fie sedus de cel rău şi să nu zică: Jafă, eu am primit un dar spiritual! Pentru că nu 
se cuvine ca să gândească aşa ceva creştinii. Că nu ştii ce-i va aduce ziua de mâine 
şi nu ştii sfârşitul lui şi pe al tău. Ci fiecare să ia aminte la sine însuşi, să-şi cerceteze 
totdeauna conştiinţa, să examineze lucrarea inimii sale, şi să audă ce zel şi ce luptă a 
dat cugetul său pentru Dumnezeu. Privind către ținta finală, care este libertatea, nepăr- 
tinirea, odihna duhului, să alerge într-acolo neîncetat, fără să se lase pe seama vreunei 
harisme sau a vreunei lucrări care ar aduce îndreptarea.” (Sf. Macarie Egipteanul, 
Cele cincizeci de omilii duhovniceşti, XXIX, 7, în PSB, vol. 34, p. 229) 

„După cum atunci când este foc sub o căldare, dacă se pun lemne în el, vasul se 
încălzeşte şi mai tare se roşeşte şi conţinutul lui fierbe şi clocoteşte — iar dacă din 
neglijenţă, nu se adaugă lemne, focul scade şi parcă se stinge —, tot aşa se întâmplă 
cu harul, focul cel ceresc. EI este înlăuntrul tău (şi în afara ta). Dacă te rogi să-ți 
îndrepţi gândurile şi iubirea spre Hristos, este ca şi cum ai pune lemne (pe foc); gân- 
durile tale se fac de foc și se afundă în dorirea lui Dumnezeu. Chiar dacă Duhul se 
retrage (uneori), ca şi când ţi-ar deveni ceva exterior, deși se vede în afara ta, El este 
şi înlăuntrul tău. Atunci, însă, când cineva este neglijent şi se lasă furat, fie şi puțin, 
de treburile lumești și de visări, numaidecât vine răutatea, pătrunde în suflet şi 
începe să strâmtoreze pe om în întregime. În mod firesc, sufletul îşi aduce aminte 
de tihna de mai înainte, începe să se întristeze şi să sufere continuu. 

lar dacă mintea se îndreaptă iarăşi către Dumnezeu, (iarăşi) începe să-şi recapete 
tihna de mai înainte. (Văzând aceasta), ea caută cu și mai mult zel pe Dumnezeu şi 
începe a spune: Te implor Doamne, (nu mă părăsi). Atunci focul care aprinde şi dă 
odihnă sufletului, creşte în el, puţin câte puţin, (îl atrage către el), aşa cum puţin câte 
puțin undița scoate peştele din adânc. Pentru că dacă n-ar fi aşa, dacă omul n-ar fi 
gustat şi din amărăciune și din moarte, cum ar fi putut să distingă ceea ce este amar 
de ceea ce este dulce, moartea de viaţă, şi cum ar fi putut să mulțumească Tatălui 
celui ce dă viaţă şi Fiului şi Sfântului Duh.” (Sf. Macarie Egipteanul, Ce/e cincizeci 
de omilii duhovniceşti, XL, 7-8, în PSB, vol. 34, p. 254) 


„Dacă un oraş mare a devenit pustiu, dacă zidurile i-au fost distruse şi el a căzut 
în mâinile duşmanilor, măreţia lui nu mai serveşte la nimic. De aceea trebuie să se 


caute ca pe lângă extindere, (oraşul) să aibă şi ziduri puternice, ca duşmanii să nu 
intre în el. Tot aşa şi sufletele împodobite cu cunoştinţă, inteligenţă şi minte pătrun- 
zătoare, sunt asemenea unor oraşe mari. Trebuic însă, să se caute să fie fortificate cu 
puterea Duhului, ca nu cumva duşmanii, intrând în ele, să le pustiiască.” (Sf. Maca- 
rie Egipteanul, Cele cincizeci de omilii duhovniceşti, XLII, 1, în PSB, vol. 34, p. 256) 


„Toţi oamenii simpli, care participă la har, sunt ca nişte oraşe mici, fortificate de 
puterea crucii. Ei, însă, cad din har şi se pierd pentru două motive: fie că nu suportă 
cu răbdare necazurile care vin peste ei, fie că, seduşi de plăcerile păcatului se com- 
plac în ele.” (Sf. Macarie Egipteanul, Cele cincizeci de omilii duhovniceşti, XLII, 2, 
în PSB, vol. 34, p. 256) 


„Cel fără experiență, îndată ce este mângâiat de har, socoteşte că harul i-a 
cuprins toate mădularele şi că păcatul a fost dezrădăcinat; el nu ştie că cea mai mare 
parte (a sufletului) este stăpânită de păcat, şi că numai o parte este sub har. Se întâm- 
plă, deseori, ca harul să lucreze neîncetat, precum face ochiul în trup. Dar păcatul 
este de față şi fură încetul cu încetul mintea. Cel nepriceput socotește că deja a 
dobândit ceva, se mândreşte şi se înfumurează, ca şi când a fost eliberat (de păcat). 
Dar lucrurile nu stau aşa; pentru că, după cum am spus, Satan aşează curse, uneori 
nu se arată, ca să-l facă pe om să creadă (şi să zică): Sunt curat și desăvârşit. Nu 
cumva cel ce sădeşte vie culege îndată struguri şi face vin? lar cel ce seamănă să- 
mânţa în brazdă oare seceră (numaidecât) şi culege roadele? Poate, oare, copilul 
(abia) născut să ajungă dintr-odată bărbat desăvârşit? Sau ostaşul abia sosit la oaste, 
poate să ajungă îndată comandant? (Nu), ci se cuvine ca acesta mai întâi să se oste- 
nească, intrând în război, să obţină victorii şi (abia după aceea) să se încununeze.” 

(Sf. Macarie Egipteanul, A/te şapte omilii, "Cuvânt despre paza inimii", 11, în PSB, 
vol. 34, p.287) 


„Dacă sufletul se abate câtuşi de puţin de la calea voită de Dumnezeu şi întris- 
tează pe Duhul cel dumnezeiesc, mintea i se afuriseşte şi se îndepărtează de la el 
bucuria cea duhovnicească; harul divin, iubirea şi toată lucrarea cea bună a Duhului 
se împuţținează, iar omul este lăsat în seama duhurilor celor necurate şi a ispitelor, 
până ce sufletul său revine la calea bineplăcută Duhului. Arătând pocăință, din nou 
este cercetat de har şi din nou dobândește darurile cereşti, chiar mai mult decât 
înainte. Dar dacă cineva, cu nimic nu întristează pe Duhul, ci are viaţă bineplăcută 
(Lui), dacă cugetelor celor rele se împotriveşte şi este totdeauna alipit de Domnul, 
(acela) progresează duhovniceşte, se învredniceşte de darurile cele de negrăit, merge 
din slavă în slavă şi de la o odihnă la alta mai desăvârșită. În cele din urmă, ajungând 
la măsura creștinului desăvârşit, se numără între lucrătorii şi slujitorii neprihăniţi ai 
lui Hristos, în împărăţia Lui cea veşnică.” (Sf. Macarie Egipteanul, 4/te şapte omilii, 
"Cuvânt despre iubire", 28, în PSB, vol. 34, pp. 334-335) 


„Tot harul şi modul a toată binecuvântarea şi ajutorul date nouă, nu se săvârşesc 
altfel decât de la Tatăl prin Fiul. De fapt dumnezeiescul Pavel zice: Har vouă şi pace 
de la Dumnezeu şi Tatăl nostru şi de la Domnul lisus Hristos (Efes. 1, 2).” (Sf. Chiril 
al Alexandriei, Glafire la Facere, Cartea a VI-a, 3, în PSB, vol. 39, p. 221) 


„(...) Arătând Unul-Născut că Duhul nu e străin de firea Lui şi spunând că 
Mângâietorul e trimis Sfinţilor de către Tatăl, făgăduieşte că El însuşi va veni şi va 
împlini în ei rolul de Tată/0l, ca să nu rămână ca nişte orfani lipsiţi de ajutorul Celui 
ce-i ocroteşte, şi, din această cauză, să fie uşor de prins în cursele diavolului şi de 
cucerit de smintelile din lume, care sunt multe şi se ivesc din cauza furiei nestăpâ- 
nite a celor care le aduc. Deci Tatăl a dat ca o armă şi ca o asigurare de nebiruit a 
sufletelor noastre pe Duhul lui Hristos, Care ne umple de harul, de prezenţa şi de 
puterea Lui. Căci e cu neputinţă sufletului omenesc să săvârşească vreun bine, să-și 
stăpânească patimile sau să scape de mărimea şi ascuţimea curselor diavolului, care 
sunt multe şi care arată duşmănia nestăpânită a celor care le aduc, dacă nu e apărat 
ca de un zid de harul Sfântului Duh şi nu are în sine, de aceea, pe Hristos însuşi 702. 
De fapt, dumnezeiescul Psalmist, exprimând mulțumirea pentru acestea prin înțe- 
lepciunea lui, grăia către Dumnezeu: Doamne, cu arma bunăvoirii ne-ai încununat 
pe noi, spunând că arma bunăvoirii nu e nimic altceva decât Sfântul Duh, Care ne 
apără pe noi şi ne susține cu o tărie mai presus de noi spre ceea ce place lui Dum- 
nezeu. Deci făgăduieşte că va fi de față şi va ajuta prin Duhul celor ce cred în EI, 
chiar dacă Se va urca la ceruri după învierea din morţi şi Se va arăta feței lui Dum- 
nezeu pentru noi, după cuvântul lui Pavel (Evr. 9, 24).” (Sf. Chiril al Alexandriei, 
Comentariu la Evanghelia Sfântului loan, Cartea a IX-a, în PSB, vol. 41, p. 883) 


701. Tâlcuirea Pr. D. Stăniloae: "Se explică cuvântul Mântuitorului nu vă voi lăsa orfani; voi veni la voi. Venind Duhul, 
prin El vine Hristos însuşi ca un Frate, Care nu-i lasă pe credincioşi singuri. EI se afundă iarăşi în interioritatea reciprocă 
dintre Fiul şi Duhul. Unde vine Duhul, vine şi Fiul, şi invers. Fiul vine cu iubirea Tatălui faţa de EI și a Lui faţă de Tatăl, 
deci şi cu iubirea Duhului şi a Lui ca Frate faţă de noi, insuflându-ne şi nouă această iubire, ca răspuns” (n. 1676, p. 883). 

702. Tâlcuirea Pr. D. Stăniloae: "Având pe Duhul lui Hristos în noi ca Izvor al simțirii iubirii curate a lui Hristos 
față de Tatăl, al adevărului şi al preţuirii adânci a oamenilor şi a lumii, biruim amăgirile şi trecătoarele plăceri trupeşti din 
lumea văzută numai în reprezentarea ei materială, plăceri spre care ne ispiteşte diavolul, care ne înșală cu gândirea super- 
ficială că lumea materială e totul" (n. 1677, p. 883). 

„Harul este egal pentru toţi, dar virtutea este deosebită la fiecare.” (Sf. Ambrozie 
al Milanului, Scrisori, VII, 10, în PSB, vol. 53, p. 50) 


„Oricât se va strădui firea omenească slabă, ea nu va putea fi pe măsura darurilor 
viitoare şi nu va micşora prin ostenelile sale în aşa măsură harul dumnezeiesc, încât 
acesta să nu fie întotdeauna gratuit. De aceea dascălul neamurilor mai înainte numit, 
deşi mărturiseşte că a primit vrednicia apostolatului din harul lui Dumnezeu, zicând: 
Din harul lui Dumnezeu sunt ceea ce sunt, totuşi el afirmă că a şi răspuns harului 
dumnezeiesc, când zice: Și harul Lui în mine n-a fost zadarnic, ci m-am ostenit mai 
mult decât ei toți. Dar nu eu, ci harul lui Dumnezeu, care este cu mine. Când zice 
M-am ostenit, el arată contribuţia propriei lui libertăţi. Când zice Dar nu eu, ci harul 
lui Dumnezeu, subliniază puterea ocrotirii dumnezeieşti. lar când zice: cu mine, 
recunoaște că harul a lucrat în tovărăşie nu cu un trândav fără grijă, ci cu unul care 
transpiră muncind. 

Aceasta o vedem şi în foarte încercatul său atlet Iov: când diavolul l-a chemat la 
luptă de unul singur, a fost alături de el, precum citim, dreptatea dumnezeiască. 
Dacă s-ar fi luptat cu duşmanul nu prin puterea sa, ci numai ocrotit de harul lui 
Dumnezeu şi fără vreo putere a răbdării sale, sprijinit numai pe ajutorul dumneze- 
iesc ar fi suportat acele multe ispite cu urmările lor, căutate cu atâta cruzime de 
diavol, cum nu i-ar fi repetat acest duşman cu dreptate acele cuvinte defăimătoare, 
pe care le rostise mai înainte împotriva lui: Oare pe degeaba slujeşte lov lui Dum- 
nezeu? Oare n-ai făcut Tu gard în jurul lui şi în jurul casei lui, în toate părțile? Dar 
ia mâna Ta, adică lasă-l să lupte cu mine prin puterile lui, şi atunci nu 7e va mai 
binecuvânta în faţa Ta. Dar fiindcă duşmanul defăimător nu îndrăzneşte să repete 
după luptă nici o plângere de acest fel, el recunoaşte că a fost învins nu de puterile 
lui Dumnezeu, ci de ale lui lov însuşi. Totuşi nu trebuie crezut că i-a lipsit lui lov 
harul lui Dumnezeu care dă ispititorului atâta putere de a ispiti câtă ştie că are lov 
de a rezista, nu ocrotindu-l de atacurile duşmanului în aşa fel încât să nu lase nici un 
loc puterii omeneşti, ci îngrijindu-se numai ca prea înrăitul duşman să nu-i smin- 
tească sufletul şi să-l expună unei lupte neegale şi nedrepte.” (Sf. Ioan Casian, Con- 
vorbiri duhovniceşti, Partea a II-a, "A treia convorbire cu Părintele Cheremon", cap. 
13, 4-5, cap. 14, 1-2, în PSB, vol. 57, pp. 543-544) 


„Dreptatea dumnezeiască, precum ştim, a făcut (...) probă de credinţă şi cu cel 
mai mare dintre patriarhi când a zis: Și s-a făcut după aceste vorbe că a pus Dum- 
nezeu la încercare pe Avraam. Nu acea credinţă pe care i-o insufla Domnul a voit 
dreptatea dumnezeiască s-o pună la încercare, ci pe aceea pe care putea s-o arate prin 
voinţa sa liberă, de îndată ce a fost chemat şi luminat de Domnul. Astfel, pe merit i 
se arată statornicia credinţei, venindu-i în ajutor şi harul lui Dumnezeu, care-l pără- 
sise puţin pentru a-l pune la încercare. Se spune: Nu duce mâna ta împotriva copilu- 
lui şi nu-i face ceva rău. Căci acum ştiu că te temi de Domnul şi nu ţi-ai cruțat fiul 
tău iubit pentru Mine.” (Sf. loan Casian, Convorbiri duhovniceşti, Partea a I-a, „A 
treia convorbire cu Părintele Cheremon”, XIV, 4, în PSB, vol. 57, p. 545) 


„Ispitele dovedesc libertatea voinţei, iar lupta contra lor dincolo de puterea 
noastră dovedeşte, de asemenea, intervenţia harului divin, care cumpăneşte asaltul 
ispititor. În toate acestea se arată, aşadar, că întotdeauna harul dumnezeiesc aţâță 
voinţa liberă a omului, dar nu o ocroteşte și nu o apără în aşa fel, încât s-o facă să 
nu lupte cu propriile puteri împotriva duhurilor rele. Învingătoare, să recunoască 


26-Părinţii Bisericii 

puterea lui Dumnezeu, iar învinsă, să-şi înţeleagă slăbiciunea şi să înveţe astfel să 
nu spere în vitejia sa, ci în ajutorul divin, pe care să-l ceară veşnic ca ocrotitor. Şi ca 
să întăresc acestea nu prin presupunerile mele, ci prin mărturiile foarte limpezi ale 
Scripturii dumnezeieşti, voi reproduce ceea ce este scris în Isus Navi: Aceste 
popoare le-a lăsat Domnul şi n-a voit să le piardă, ca să încerce prin ele pe Israel, 
dacă păzeşte poruncile Domnului Dumnezeului său şi ca să-i formeze deprinderea 
de a se lupta cu duşmanii”. Şi ca să asemănăm ceva muritor cu neasemuita bunătate 
a Ziditorului nostru, pentru a arăta nu egalitatea dragostei, ci o oarecare asemănare 
a îngăduinţei, la fel o mamă iubitoare şi cu grijă poartă mult timp la sân pe un copil, 
până când îl învaţă să meargă: mai întâi îl lasă să se târască, apoi ridicat în picioare 
îl ţine cu mâna, ca să-l silească să facă paşi, îl lasă puţin câte puţin şi dacă-l vede că 
se clatină pe dată îl sprijină, iar dacă a căzut îl ridică şi fie îl fereşte de a mai cădea, 
fie îl lasă să cadă încet şi-l ridică iarăşi. Când însă în creşterea lui, din copil a ajuns 
la adolescenţă şi tinereţe nu-l împiedică de la unele încercări şi osteneli, ci îl lasă să 
se deprindă cu greutățile şi chiar să se ia la trântă cu cei de seama lui. Cu atât mai 
mult Acel Tată ceresc al tuturor cunoaşte pe cel pe care-l poartă la sânul harului Său. 
Pe acesta îl deprinde cu virtutea lăsându-i libertatea voinţei, dar supraveghindu-l îl 
ajută când este în nevoi, îl aude când îl cheamă şi nu-l lasă pe cel ce-L caută, cr-l 
smulge de la primejdie, uneori chiar fără ca acesta să ştie.” (Sf. loan Casian, Con- 
vorbiri duhovniceşti, Partea a II-a, „A treia convorbire cu Părintele Cheremon”, cap. 
14, 8-9, în PSB, vol. 57, p. 546) 


„Dar Duhul, locuind în Sfinţi, împlineşte ceea ce lipseşte în ei şi dăruieşte binele 
Său firii omului, adică să ştie cele viitoare şi cunoştinţa tainelor ascunse.” (Sf. Chiril 
al Alexandriei, Comentariu la Evanghelia Sfântului loan, Cartea a II-a, în PSB, vol. 
41, p. 135) 


Dobândirea harului Duhului Sfânt703 


„Părintele cel întru toate milostiv şi binefăcător iubeşte pe cei ce se tem de EI şi 
dă cu blândeţe şi bunăvoință harurile Lui celor ce se apropie de EI cu cuget curat. 
De aceea să nu ne îndoim, dar nici să se îngâmfe sufletul nostru din pricina covârşi- 
toarelor şi slăvitelor Lui daruri.” (Sf. Clement Romanul, Epistola către corinteni (]), 
XXIII, în PSB, vol. 1, pp. 65-66) 


= A 


„Căci nu există mod sau măsură în ceea ce priveşte darurile lui Dumnezeu, după 
cum este obiceiul în darurile pământeşti. Dimpotrivă, Duhul Sfânt curge din belşug 
într-o albie fără maluri şi nu este strâns, ca-ntr-o închisoare, înăuntrul unor hotare 
precise şi măsurate. Izvorul Său este nesecat şi într-o neîntreruptă revărsare, numai 
să înseteze şi să se deschidă înaintea Lui inima noastră. Câtă credință avem, atât ne 
împărtăşim din harul divin.” (Sf. Ciprian, Cărre Donatus, V, în PSB, vol. 3, p. 417) 


„Harul lui Dumnezeu nu se obține prin eforturi deosebite, căci el este gratuit şi 
se primeşte uşor. După cum de la sine soarele îşi împrăştie razele, ziua lumincază, 
izvorul curge, ploaia udă, tot aşa se revarsă Duhul cel ceresc.” (Sf. Ciprian, Cărre 
Donatus, XIV, în PSB, vol. 3, pp. 423-424) 


703. A primi harul şi a trăi în har înseamnă a primi pe Sfântul Duh şi, prin EI, întreaga Sfântă Treime. — n.a. 

„Cu toate că orice ochi se împărtăşeşte de lumină, totuşi câte un ochi vede mai 
ager, altul mai neclar, aşa încât nu toţi ochii au parte în mod egal de lumină/04. La 
fel, orice ureche percepe un glas sau un sunet, dar depinde de gradul de puritate şi 
de starea în care se află urechea spre a se putea spune că auzi mai bine sau mai slab.” 
(Origen, Despre principii, Cartea a IV-a, IX, 4, în PSB, vol. 8, p. 309) 


„lustin a spus: (...) Ştiu că (...) celor ce au vieţuit drept, li se dăruieşte harul dum- 
nezeiesc până la sfârşitul acestei lumi.” (Actele martirice, „Martiriul Sfinţilor 
Mucenici lustin şi cei dimpreună cu el”, V, 2, în PSB, vol. îl, p. 54) 


„(...) Să nu se creadă cumva, fie din cauza slăbiciunii, fie pentru credinţa lipsită de 
nădejde, că harul lui Dumnezeu s-a dăruit numai celor din vechime, fie prin vrednicia 
martirilor, fie prin a descoperirilor, fiindcă Dumnezeu împlineşte totdeauna ceea ce a 
făgăduit, spre a fi mărturie necredincioşilor şi spre folos credincioşilor.” (Actele mar- 
tirice, „Martiriul Sfintelor Perpetua şi Felicitas”, |, în PSB, vol. 11, p. 115) 


„Este cu neputinţă să primim în noi harul cel dumnezeiesc, dacă n-am izgonit 
patimile răutăţii, care stăpâneau mai înainte sufletele noastre. Am cunoscut doctori 
care nu dădeau doctoriile mântuitoare înainte ca bolnavii să-şi golească stomacurile 
de materia care a dat naştere bolii, pe care nesățioşii au primit-o datorită unei hrăniri 
rele. Dar şi un vas, care a avut în el mai înainte un lichid rău mirositor, nu poate 
primi în el parfumul dacă nu este bine spălat. Aşadar trebuie să vărsăm din noi cele 
ce erau mai înainte, ca să putem primi pe cele pe care vrem să le punem.” (Sf. Vasile 
cel Mare, Omilii la Psalmi, Omilie la Psalmul LXI, IV, în PSB, vol. 17, p. 335) 


„Aşa e Stăpânul nostru! Când vede că un suflet se apropie cu mare dor şi cu 
înflăcărată râvnă de cele duhovniceşti, îi dă cu îmbelşugare harul şi-i dăruieşte şi 
bogatele lui daruri.” (Sf. loan Gură de Aur, Omilii la Facere, IV, |, în PSB, vol. 2], 
p. 56) 


„Harul lui Dumnezeu e gata şi caută pe cei ce vor să-l primească din belşug. Aşa 
e Stăpânul nostru: când vede că sufletul ni-i treaz şi dorul clocotitor, ne dă cu îmbel- 
şugare bogăția Lui, depăşind prin dărnicia Lui cererea ce I-o facem.” (Sf. loan Gură 
de Aur, Omilii la Facere, LX, |, în PSB, vol. 21, p. 108) 


„Harul este gata să caute pe cei ce-l primesc cu inima deschisă.” (Sf. loan Gură 
de Aur, Omilii la Facere, XVI, I, în PSB, vol. 21, p. 176) 


„Acolo unde este curăţenie trupească şi sufletească, unde este cuminţenie, unde 
sunt şi celelelalte virtuţi, acolo se pogoară cu îmbelşugare şi harul Duhului.” (Sf. 
Ioan Gură de Aur, Omilii la Facere, XLIV, VI, în PSB, vol. 22, p. 126) 


„Harul lui Dumnezeu se odihneşte şi în cei păcătoşi, dacă se pocăiesc. Pentru că 
lucrul ce se dă în dar nu se măsoară şi nu este proporțional cu slăbiciunea (firii ome- 
neşti); astfel, harul n-ar mai fi har (Rom. 11, 6).” (Sf. Macarie Egipteanul, Ce/e cinci- 
zeci de omilii duhovniceşti, XXXVII, 7, în PSB, vol. 34, p. 247) 


„Harul însuşi îşi află locul său în suflet, îşi înfige rădăcinile în părțile şi gându- 
rile cele mai adânci ale lui — dacă sufletul, vreme îndelungată se păstrează şi este de 


704. Notă Pr. T. Bodogac: "Cantitatea de lumină folosită de ochi în actul vederii și reprezentării imaginii este direct 
proporțională cu puritatea organului vederii" (n. 1604, p. 309). 

acord cu harul — până când harul cuprinde în întregime sufletul şi stăpâneşte peste 
acest vas.” (Sf. Macarie Egipteanul, Cele cincizeci de omilii duhovniceşti, XLI, 2, 
în PSB, vol. 34, p. 255) 


„Atunci când puterea harului divin adumbreşte sufletul, după măsura credinței 
fiecăruia, şi când (sufletul) primeşte ajutorul cel de sus, (trebuie să ştim) că harul 
doar în parte l-a adumbrit. Deci, să nu socotească cineva că tot sufletul a fost lumi- 
nat. Înlăuntrul său rămân încă multe spaţii ocupate de răutate şi este nevoie de multă 
trudă şi osteneală din partea omului, ca să fie de acord cu harul ce i s-a dat. De 
aceea, harul divin, (numai) în parte începe să cerceteze sufletul — deşi, într-o clipă 
ar putea să-l curăţească şi desăvârşească — pentru a încerca libertatea omului, pen- 
tru a vedea dacă păstrează intactă iubirea faţă de Dumnezeu, pentru a vedea dacă nu 
se uneşte în nici un chip cu răutatea şi dacă se dedă cu totul harului. Şi dacă sufle- 
tul, încercat fiind, vreme îndelungată, cu nimic nu întristează, nici insultă, harul îl 
primeşte progresiv.” (Sf. Macarie Egipteanul, Ce/e cincizeci de omilii duhovniceşti, 
XLI, 2, în PSB, vol. 34, p. 255) 


„În lumea văzută, atunci când izbucneşte război, nu merg la luptă cei înţelepţi şi 
marile personalități; temându-se de moarte, ei rămân (acasă). Sunt trimişi la luptă 
recruţii cei săraci şi oamenii de rând. Însă dacă se întâmplă să obţină victoria împo- 
triva duşmanilor şi să-i alunge din frontierele (ţării), ei primesc recompense şi co- 
roane din partea împăratului, grade şi demnități, iar cei mari se află în urma lor; tot 
aşa este şi în domeniul cel duhovnicesc. Cei simpli, ascultând de la început Cuvân- 
tul şi împlinindu-l cu inimă iubitoare de adevăr, primesc de la Dumnezeu harul 
Duhului. Pe când cei înţelepţi, care încep a-L examina cu de-amănuntul, fug de 
luptă, nu progresează şi se află în urma celor ce luptă şi înving.” (Sf. Macarie 
Egipteanul, Cele cincizeci de omilii duhovniceşti, XLIII, 8, în PSB, vol. 34, p. 260) 


„Dacă vom stărui în lume și în plăcerile preaurâte ale ei, nu vom avea parte de 
nici un har de la Dumnezeu.” (Sf. Chiril al Alexandriei, /nchinare în duh şi adevăr, 
Cartea întâi, în PSB, vol. 38, p. 35) 


„Cât priveşte dăruirea harului atotbogat şi îmbelşugat al celui ce-l dă, nimeni din 
cei de pe pământ n-a rămas nepărtaş. Căci voi vărsa, zice, din Duhul Meu peste tot 
trupul (oil, 2, 18). Dar fiecare se face şi cauzator al dobândirii binelui dat de Dum- 
nezeu, sau al neprimirii lui. Unii, necurăţindu-şi cu toată silința mintea proprie, ci 
petrecând în relele din lume, rămân nepărtaşi de harul dumnezeiesc şi nu vor vedea 
pe Hristos, având inima pustie de Duhul. Aceştia, punându-se în starea orfanilor, 
sunt răpiți, aşa zicând, de tot ce-i poate stăpâni, fie patimă, fie demon, sau altă poftă 
lumească, sau orice lucru ce-i poate atrage din orice parte spre păcat.” (Sf. Chiril al 
Alexandriei, Comentariu la Evanghelia Sfântului loan, Cartea a IX-a, în PSB, vol. 
41, p. 884) 


„Darurile sunt împărţite şi harul Duhului Sfânt nu este dăruit tuturora la fel, ci 
în măsura în care fiecare s-a arătat vrednic şi pregătit prin râvna şi sârguinţa lui. (...) 
Deşi se păstrează credința că la toți Sfinții Apostoli virtutea castităţii a fost 
desăvârşită, totuşi darul ştiinţei lui Pavel s-a revărsat mai îmbelşugat, fiindcă s-a 
pregătit pentru asta cu o iscusită râvnă şi sârguință.” (Sf. loan Casian, Aşezămintele 
mănăstireşti, Cartea a VI-a, cap. 18, în PSB, vol. 57, p. 195) 

„Să cinstim (...) prin vieţuire, făcută strălucitoare prin porunci, chemarea haru- 
lui, nelăsându-ne tulburaţi de nici o plăcere sau de nici un fel de durere.” (Sf. Maxim 
Mărturisitorul, Epistole, Partea întâi, Ep. 16, în PSB, vol. 81, p. 146) 


Lucrarea harului dumnezeiesc în sufletul omului 705 


„Harul răspândit se înmulţeşte în sfinţi, le dă pricepere, le descoperă tainele, 
vesteşte timpurile, se bucură de cei credincioşi, se dăruieşte celor care-L caută, celor 
care nu sfărâmă hotărârile credinței, nici nu depăşesc hotarele părinţilor (Pilde, 22, 
28). In sfârşit, frica de lege este lăudată, harul profeților este cunoscut, credinţa 
Evangheliilor întărită, tradiția Apostolilor păzită, iar harul Bisericii saltă de bucurie. 

Dacă nu întristezi harul, vei cunoaşte acelea pe care le grăieşte Cuvântul, prin 
cine voieşte şi când voieşte.” (Epistola către Diognet, Cap. 11, 5, 7, în PSB, vol. 1, 
p. 419) 


„(...) Prin împărtăşirea Lui, harul Duhului Sfânt este cel ce se sălăşluieşte şi 
sfinţeşte pe cei care nu sunt sfinți prin firea lor706.” (Origen, Despre principii, Car- 
tea întâi, VII, 3, în PSB, vol. 8, p. 78) 


„Dacă trebuie să spunem că se schimbă ceva prin prezența puterii lui Dumnezeu 
şi prin sălăşluirea Cuvântului în om, nu ne vom sfii să spunem că, prin prezenţa pu- 
terii lui Dumnezeu şi prin petrecerea Cuvântului Său în oameni, are loc în ei o schim- 
bare dintr-un om ticălos într-unul bun, dintr-unul neînfrânat într-altul cu cugetul cum- 
pătat şi dintr-un superstiţios, într-unul pios; ca astfel să-şi poată deschide sufletul 
pentru petrecerea lui Dumnezeu în el.” (Origen, Contra lui Celsus, Cartea a IV-a, V, 
în PSB, vol. 9, p. 234) 


„(...) Pentru harul Duhului dat nouă noi suntem în EI şi EI în noi. Şi deoarece 
Duhul este al lui Dumnezeu, prin El, Care Se sălășluieşte în noi, socotim pe drept 
cuvânt că având pe Duhul, suntem şi noi în Dumnezeu. ŞI aşa este şi Dumnezeu în 
noi.” (Sf. Atanasie cel Mare, 7rei cuvinte împotriva arienilor, Cuvântul al III-lea, 
XXIV, în PSB, vol. 15, p. 350) 


„Iar primind harul Duhului şi lipindu-se de EI şi făcându-se un Duh cu EI, sufle- 
tul nu împlineşte numai faptele virtuţii sale cu uşurinţă, nemaiavând să lupte cu vrăj- 
mașul, prin faptul că e mai mare ca uneltirea lui, ci, ceea ce e mai mare ca toate, 
primește în sine patimile Mântuitorului şi se desfată de aceasta mai mult decât 
iubitorii vieţii acesteia de cinstirile şi slăvirile primite de la oameni707. Căci pentru 


705. Harul Duhului rămâne totdeauna prezent, dar nu totdeauna lucrător. Totdeauna prezent în cei vrednici, Duhul 
lucrează în chip minunat. Harul se află în noi în chip ascuns de la Botez, căci harul Duhului ni s-a dăruit spre a ne ajuta să 
împlinim poruncile şi să creştem duhovniceşte. Dar ni se face văzut numai atunci după ce am împlinit poruncile şi am 
înaintat în nevoinţe. În măsura în care lucrăm poruncile, lucrează şi Duhul Sfânt în noi roadele Sale. In acest sens, Marcu 
Ascetul menționează: să cunoaştem că odată ce ni s-a dăruit harul desăvârși! al Duhului spre împlinirea tuturor porun- 
cilor, el ne dă ajutorul spre creşterea cea după Hristos şi el ne întăreşte până la moarte pe noi, lucrătorii Săi, până când 
toți vom fi ajuns la unirea credinţei şi a cunoştinţei Fiului lui Dumnezeu, la starea bărbatului desăvârşit, la măsura vârstei 
plinirii lui Hristos. ("Răspuns acelora care se îndoiesc de dumnezeiescul Botez”, în Filocalia I, Ed. Humanitas, 1999, p. 
296). Harul divin creşte în persoana umană şi devine ceva propriu şi inseparabil naturii (Sf. Macarie Egipteanul, Omilii 
spirituale, PG, XXXIV, col. 528-529A). Harul realizează comuniunea în Hristos și cu Hristos prin Sfântul Duh. Unirea la 
care credincioşii au fost chemaţi nu este nici ipostatică, nici fiinţială, ci este o unire cu Dumnezeu după har. — n.a. 

706. Notă Pr. T. Bodogae: "Com. Joan, XIII, 36; 231. Origen subliniază acest adevăr pentru a preîntâmpina răspun- 
sul gnosticilor, care credeau că din natura lor unii oameni sunt sfinți, alții pierduţi” (n. 266, p. 78). 

707. Tâlcuirea Pr. D. Stăniloae: "Acest text e un loc direct în care, ca în general, se exprimă gândirea părinților răsă- 
riteni, despre primirea de către omul înaintat duhovniceşte a pătimirilor lui Hristos şi despre desfătarea de ele. Pe când în 
slăvirile de la oameni e şi satisfacție, dar şi nesatisfacţie, în purtarea pătimirilor lui Hristos e numai bucurie. Căci puterea 
şi veselia Duhului copleşeşte durerea pătimirilor (...) Şi, în rândurile ce urmează, sfântul Grigorie arată că nu vorbeşte 

creştinul care a înaintat prin bună-vieţuire şi prin darul Duhului la măsura vârstei 
duhovniceşti a harului dat lui, e o slavă şi o desfătare şi o bucurie mai mare decât 
orice plăcere să fie urât pentru Hristos, să fie prigonit pentru EL, să rabde orice ocară 
şi ruşine pentru credinţa în Dumnezeu. Căci toată ocara şi bătăile şi prigonirile şi 
celelalte pătimiri, până la cruce, toate sunt desfătare și odihnă şi arvună a comorilor 
cereşti, odată ce ele dau unuia ca acesta toată nădejdea în învierea şi în bunătățile 
viitoare (...) 

Căci însuşi harul Sfântului Duh, stăpânind peste tot sufletul şi umplând locaşul 
lui de veselie şi de putere, face sufletului dulci pătimirile prin nădejdea celor viitoare 
şi omoară (copleşeşte) simţirea durerii prezente.” (Sf. Grigorie de Nyssa, Despre 
rânduiala cea după Dumnezeu (a vieţii) şi despre nevoinţa cea adevărată, în PSB, 


vol. 29, pp. 481-482) 


„Lumina şi vântul cel divin al Duhului suflă şi răcoreşte sufletele care trăiesc în 
lumina cea divină, străbate toată ființa sufletului, cugetele, toată existenţa, însuflețind 
şi odihnind toate mădularele trupului cu odihna cea divină şi de negrăit.” (Sf. Macarie 
Egipteanul, Cele cincizeci de omilii duhovniceşti, II, 4, în PSB, vol. 34, p. 95) 


„Asemenea este aurora soarelui şi discul însuși, însă altfel luceşte aurora şi alt- 
fel lumina din disc. Într-o casă arde o făclie; altfel apare lumina ei care se răspân- 
deşte pretutindeni şi altfel apare lumina care se află în făclia însăşi care este mai 
luminoasă și mai strălucitoare. Le fel sunt şi unele (lucruri) ale harului; când omul 
le vede de departe, îi par ca nişte vedenii şi se bucură de ele, dar când intră în el pu- 
terea lui Dumnezeu și-i cuprinde mădularele şi inima şi-i robeşte mintea cu iubirea 
lui Dumnezeu, omul devine un altul.” (Sf. Macarie Egipteanul, Cele cincizeci de 
omilii duhovniceşti, VII, 3, în PSB, vol. 34, p. 125) 


„Lucrarea duhovnicească a harului lui Dumnezeu, care are loc în suflet, se face 
cu multă răbdare, cu înţelepciune şi sub oblăduirea tainică a minţii. După ce omul 
s-a luptat vreme îndelungată, după ce voia lui liberă supusă la multă încercare s-a 
arătat bineplăcută Duhului (Sfânt), după ce a arătat răbdare în încercare, lucrarea 
harului se arată desăvârşită întru el.” (Sf. Macarie Egipteanul, Cele cincizeci de omi- 
lii duhovniceşti, IX, 1, în PSB, vol. 34, p. 129) 


„Să ne închipuim un râu curgând şi locurile din preajma lui mustind de apă. 
Venind căldura, atât el cât şi locurile din jur, se usucă; aşa (se întâmplă) cu robii lui 
Dumnezeu: prisosind harul, se usucă pofta (iscată de) cel viclean, ca şi cea naturală, 
pentru că oamenii de acum ai lui Dumnezeu sunt superiori primului Adam.” (Sf. 
Macarie Egipteanul, Ce/e cincizeci de omilii duhovniceşti, XVI, 4, în PSB, vol. 34, 
p. 170) 


„După cum albina lucrează fagurele în stup în ascuns, la fel şi harul, în ascuns, 
în inimi, introducând iubirea sa, preface amărăciunea în dulceaţă şi asprimea în 
lucru neted.” (Sf. Macarie Egipteanul, Cele cincizeci de omilii duhovniceşti, XVI, 7, 
în PSB, vol. 34, p. 174) 


numai de pătimirile lui Hristos trăite în necazurile şi nevoinţele credinciosului, ci de prigonirile până la moarte suferite une- 
ori de creştini pentru mărturisirea lui Hristos. E modul în care şi-au însuşit martirii pătimirile lui Hristos" (n. 54, p. 481). 

„După cum un tânăr, purtând un prunc, îl duce unde vrea, tot aşa şi harul acțio- 
nând în adâncul sufletului, poartă mintea şi o înalță până la cer, până la lumea cea 
desăvârşită şi la odihna cea veşnică.” (Sf. Macarie Egipteanul, Cele cincizeci de 
omilii duhovniceşti, Omilia XVI, 12, în PSB, vol. 34, p. 176) 


„Hristos a trimis ucenicilor Săi bunul cel mai mare, harul Duhului, — din care 
izvorăşte acea putere divină care se sălăşluieşte în suflete şi mântuieşte pe cei ce 
cred.” (Sf. Macarie Egipteanul, 4/re şapte omilii, „Cuvânt despre libertatea minţii”, 
12, în PSB, vol. 34, pp. 340-341) 


„lar apa vie (In. 4, 10) numeşte darul de viaţă făcător al Duhului, singurul prin 
care umanul, deşi asemănător buturugilor din păduri, ca unul ce este uscat şi nerodi- 
tor de virtute, predat relelor uneltiri ale diavolului, revine la frumuseţea de la început 
a firii şi, adăpându-se din harul de viaţă făcător, se împodobeşte cu florile variate ale 
bunătăţilor şi face să crească vlăstarele deprinderilor iubitoare de virtute şi se înalță 
în ramurile bine hrănite ale iubirii de Dumnezeu'08.” (Sf. Chiril al Alexandriei, 
Comentariu la Evanghelia Sfântului loan, Cartea a II-a, cap. 4, în PSB, vol. 41, pp. 
210-211) 


„Cine ar putea, întreb, să suporte fără nici o laudă a oamenilor, sprijinit numai 
de puterile sale, asprimea singurătăţii şi hrana zilnică cu pâine uscată, mulțumindu-se 
doar cu atâta? Cine, fără mângâierea Domnului, ar putea să rabde neîntrerupta sete 
de apă, să răpească ochilor omeneşti acel dulce şi desfătător somn de dimineaţă şi 
să îngrădească prin regulă permanentă, mărginind la patru ore, toată odihna sa de 
noapte? Cine, fără harul lui Dumnezeu, ar fi în stare să se achite de obligația cititu- 
lui neîncetat, a muncii neîntrerupte, neavând nici un interes pentru foloasele pre- 
zente? Acestea toate nu pot fi nici dorite de noi mereu fără insuflarea dumnezeiască 
şi nici înfăptuite fără ajutorul ei.” (Sf. loan Casian, Convorbiri duhovniceşti, Partea 
a II-a, „A treia convorbire cu Părintele Cheremon”, VI, 2-3, în PSB, vol. 57, pp. 
533-534) 


„Chiar atunci când nici o infirmitate nu ne împiedică, orice încercare de a face 
ce vrem ne este mărginită de puterile noastre! Liniştea singurătăţii, asprimea pos- 
turilor, lecturile când avem timp de ele, toate acestea nu le îndeplinim după voința 
noastră, fiindcă, din anumite cauze care intervin, suntem reţinuţi foarte des de la 
îndeletnicirile noastre mântuitoare, trebuind a cere de la Domnul şi locul şi timpul 
în care să le putem îndeplini. Nu este de ajuns să putem, dacă nu ni se dă de către 
Domnul ocazia de a face cele ce ne stau în putință. (Despre acestea Apostolul spune: 
Fiindcă am voit să venim la voi de mai multe ori şi ne-a împiedicat Satana). Une- 
ori ne simţim îndepărtați chiar cu folos de la preocupările duhovniceşti. Când între- 
rupem mersul ostenelilor şi ne acordăm un răgaz din cauza slăbiciunii trupeşti, chiar 


708 . Tâlcuirea Pr. D. Stăniloae: "Aceasta e apa Duhului, pe care ar fi dorit Hristos să I-o ceară femeia samarineancă. 
Spunând că i-ar fi putut da această apă, Se dă de înțeles ca fiind Dumnezeu, dar apa aceasta nu se dă fără dorirea ei de 
către om, nu i se dă cu sila, fără ca omul să simtă trebuința ei, fără să nu simtă uscăciunea greu de suportat a setei de o 
viață rodnică în cele bune, care sunt una cu virtuțile. Adăpându-se cu apa Duhului, omul se înfrumusețează, creşte în tăria 
duhovnicească, în roade plăcute şi se înalță spre Dumnezeu. Numai prin Dumnezeu omul se actualizează în ceea ce poate 
ajunge el cum un pom se actualizează în ceea ce e chemat să fie prin apa cu care se adapă. Omul nu e natura realizată 
fără Dumnezeu, cum sc afirmă în teologia catolică, pentru care ceea ce i se dă omului de către Dumnezeu îl ridică în 
supranatural. Natura umană e făcută să crească la nesfârşit, e dinamică, şi de aceea nu se poate opri între marginile cre- 
ate, mai ales că această creştere nu e decât în bine, adică în comunicare cu alte persoane, şi binele îşi are izvorul în Dum- 
nezeu” (n. 366,p. 211). 

fă voia noastră ne păstrăm pentru viitor stăruința mântuitoare. Despre ajutorul lui 
Dumnezeu spune ceva asemănător Apostolul: De aceea de trei ori am rugat pe 
ZDomnul să-l depărteze de mine. Și mi-a spus: 1ţi ajunge harul Meu; căci puterea se 
Clesăvârşeşte în slăbiciune, şi de asemenea: Nu ştim să ne rugăm cum trebuie.” (Sf. 
Loan Casian, Convorbiri duhovniceşti, Partea a II-a, „A treia convorbire cu Părintele 
Cheremon”, cap. 6, 4-5, în PSB, vol. 57, p. 534) 


„Omul poate uneori prin propriile sale porniri să tindă către virtuţi, dar întot- 
Cleauna are nevoie de ajutorul lui Dumnezeu. Nu se bucură cineva de sănătate când 
vrea şi nu se eliberează de boala tristeţii după dorința propriei sale alegeri. Ce folo- 
Seşte că doreşte harul sănătăţii, dacă Dumnezeu, Care dă viaţa însăşi, n-o înzestrează 
Şi cu puterea şi vigoarea necesară? Ca să se vadă şi mai limpede că din darul naturii, 
venind din mărinimia Creatorului, aduce uneori începuturile bunelor noastre in- 
tenții, care totuşi nu pot ajunge la îndeplinirea virtuţilor, dacă nu sunt conduse de 
Dumnezeu, apostolul este mărturie spunând: Căci a voi se află în mine, dar a face 
binele nu aflu.” (Sf. loan Casian, Convorbiri duhovniceşti, Partea a II-a, „A treia 
convorbire cu Părintele Cheremon”, cap. 9, 4-5, în PSB, vol. 57, pp. 537-538) 


„(...) Acestea două - harul lui Dumnezeu şi libertatea voinţei noastre par potriv- 
nice între ele, dar şi una şi cealaltă lucrează unite, şi noi înțelegem că şi pe una şi pe 
cealaltă, din datoria evlaviei trebuie să le socotim deopotrivă. Când Dumnezeu vede 
că ne îndreptăm spre bine, ne întâmpină, ne conduce şi ne întăreşte: La vocea ela- 
Sului tău, îndată ce te va auzi, îți va răspunde şi: Cheamă-mă în ziua necazului şi te 
voi izbăvi şi Mă vei preaslăvi. Şi dimpotrivă, dacă ne vede că ne împotrivim, sau că 
suntem călduţi, aduce în inimile noastre îndemnuri mântuitoare, prin care să reapară 
Şi să se întărească în noi bunăvoința.” (Sf. loan Casian, Convorbiri duhovniceşti, Par- 
tea a II-a, „A treia convorbire cu Părintele Cheremon”, cap. 11, 4-5, în PSB, vol. 57, 
p. 540) 


„Căci pe când (Solomon — n.n.) se ruga, după terminarea clădirii templului, a 
Zis: Și a voit David, tatăl meu, să clădească o casă în numele Domnului şi Dum- 
nezeului lui Israel. Şi a zis Dumnezeu către David, tatăl meu: că ai cugetat în inima 
a să clădeşti o casă numelui Meu, bine ai făcut gândindu-te la aceasta. Totuşi nu 
tu vei clădi casă numelui Meu. Oare trebuie să spunem că această cugetare şi aceste 
gânduri ale regelui David au fost bune şi de la Dumnezeu, sau au fost rele şi de la 
om? Dacă a fost bună și de la Dumnezeu acea cugetare, de ce-i refuză înfăptuirea 
Cel de către care a fost insuflată? lar dacă a fost rea şi de la om, de ce este lăudată 
de Domnul? Rămâne aşadar să se creadă că a fost şi bună şi de la om. În acest mod 
putem judeca zilnic şi cugetările noastre. Nu s-a îngăduit numai lui David să cugete 
binele de la el însuşi, şi nici nouă nu ne este oprit prin fire să gândim şi să simţim 
binele. Deci putem fi siguri că oricărui suflet îi sunt sădite din bunăvoința Crea- 
torului seminţele virtuților. Dar dacă acestea nu sunt sprijinite de ajutorul lui Dum- 
nezeu, nu pot ajunge la o dezvoltare desăvârşită, fiindcă, potrivit cuvintelor Apos- 
tolului: Wici ce] ce plantează nu este ceva, nici cel ce udă, ci Dumnezeu, Care face 
să crească, e totul. Şi cartea care se numeşte a Păstorului/0” ne învaţă foarte lim- 
pede că omul e liber să încline fie într-o parte, fie în cealaltă. In această carte se 
spune că doi îngeri stau alături de fiecare din noi, unul rău şi altul bun, dar că este 


709. Este vorba de Păsroru? lui Ferma — n.a. 

în puterea omului de a alege pe cine să urmeze. În om este întotdeauna libertatea de 
alegere, care poate să nesocotească sau să respecte harul lui Dumnezeu. Apostolul 
nu ne-ar fi învățat spunând: Cu frică şi cu cutremur lucraţi la mântuirea voastră, 
dacă n-ar fi ştiut că harul poate fi cultivat sau neglijat de noi. Dar, ca să nu creadă 
cineva că pentru lucrarea mântuirii nu este nevoie de ajutorul dumnezeiesc, adaugă: 
Căci Dumnezeu Cel Care lucrează în voi şi ca să voiţi şi ca să săvârşiţi, după a Lui 
bunăvoință.” (Sf. loan Casian, Convorbiri duhovniceşti, Partea a II-a, „A treia con- 
vorbire cu Părintele Cheremon”, XII, 5-8, în PSB, vol. 57, pp. 541-542) 


„Întotdeauna harul lui Dumnezeu lucrează în bună parte în tovărăşie cu liber- 
tatea voinţei noastre, pe care o ajută în toate, o ocroteşte şi o apără, uneori cerând şi 
aşteptând şi de la ea unele încercări de bunăvoință, ca să nu pară că oferă darurile 
Sale unui trândav care doarme în adâncă nepăsare. Căutând într-un fel ocazii prin 
care dărnicia şi milostivirea Sa să nu pară fără noimă din cauza amorţelii şi a lene- 
viei oamenilor, El împarte darurile Sale sub motivul vreunor dorințe sau osteneli. 
Harul lui Dumnezeu rămâne totuşi gratuit, de vreme ce cu o mărinimie nemăsurată 
pentru nişte încercări mici şi neînsemnate împarte atâtea daruri ale fericirii veşnice 
şi atâta slavă a nemuririi. Nu trebuie să afirmăm că, de vreme ce credinţa acelui tâl- 
har de pe cruce îi venise mai înainte, nu-i fusese făgăduită gratuit fericirea raiului, 
sau să credem că pocăinţa aceea a regelui David prin cuvintele: Am păcătuit înain- 
tea Domnului i-a spălat cele două păcate atât de grave, şi nu bunăvoința lui Dum- 
nezeu. De aceea el a meritat să audă cele spuse prin profetul Natan: Și Domnul a în- 
depărtat de la tine nedreptatea: nu vei muri. Aşadar, că a adăugat adulterului o omu- 
cidere a fost lucrarea voinţei lui, dar că a fost mustrat prin profet a fost harul bună- 
voinţei dumnezeieşti. Dimpotrivă, este meritul lui că a recunoscut cu umilință păca- 
tul, dar este darul milostivului Dumnezeu că într-un timp aşa de scurt a căpătat 
iertare pentru nişte crime aşa de mari.” (Sf. loan Casian, Convorbiri duhovniceşti, 
Partea a II-a, „A treia convorbire cu Părintele Cheremon”, XIII, 1-3, în PSB, vol. 57, 
p. 543) 


„Toţi părinţii drepteredincioşi, care au învăţat desăvârşirea inimii nu din cearta 
deșartă a cuvintelor, ci din fapte şi din experiență, spun că lucrarea darului dumne- 
zeiesc constă în primul rând în aceea că fiecare este înflăcărat de dorinţa a tot ceea 
ce este bine, dar că depinde de libertatea noastră de alegere să înclinăm într-o parte 
sau în cealaltă. În al doilea rând, este harul dumnezeiesc cel prin care pot fi traduse 
în fapte virtuțile, dar aşa încât să nu se nimicească puterea liberei voințe, iar în al 
treilea rând depinde de darurile lui Dumnezeu să se stăruie în virtuțile dobândite, dar 
aşa încât libertatea să nu se simtă robită. Astfel trebuie să credem că Dumnezeu 
săvârşeşte toate în toţi îndrumându-ne, ocrotindu-ne şi apărându-ne, fără să înlăture 
libertatea voinţei, pe care EI însuşi ne-a dăruit-o. Dacă se pare că se împotriveşte 
acestui înțeles ceva cules cu dibăcie prin judecată şi dovedire omenească, trebuie 
mai degrabă să ne ferim decât să distrugem credința (căci nu merităm credinţa din 
înțelegere, ci înţelegerea din credință, precum este scris: Dacă nu veți crede, nu veți 
înțelege), fiindcă nu se poate înţelege pe deplin nici de simţirea, nici de judecata 
omenească în ce chip pe de o parte Dumnezeu lucrează toate în noi, iar pe de altă 
parte se atribuie totul liberei voințe.” (Sf. loan Casian, Convorbiri duhovniceşti, 
Partea a II-a, "A treia convorbire cu Părintele Cheremon", XVIII, 4-5, în PSB, vol. 
57, pp. 550-551) 

>...) Harul lui Dumnezeu, care luptă împreună cu noi şi ne face biruitori asupra 
a toată puterea potrivnică şi ne izbăveşte de toată rătăcirea şi neştiința.” (Sf. Maxim 
Mărturisitorul, Epistole, Partea întâi, Ep. 14, în PSB, vol. 81, p. 117) 


Ajutorul dat de Bunul Dumnezeu oamenilor 


„Nu-i cu putință să fie cineva drept fără Hristos, nu-i Sfânt fără EI, nici tărie nu 
are, dacă nu are pe Hristos, căci Hristos este zăria lui Israel.” (Origen, Omilii la 
Carzea Proorocului Ieremia, XVII, cap. 4, în PSB, vol. 6, p. 433) 


„„Că şi plugarul nu se bucură atât de munca de pe ogorul său, cât de ajutorul lui 
Dumnezeu, Care a făcut să crească cele lucrate de el”. (Sf. Vasile cel Mare, Omilii 
la Psalmi, Omilia la Psalmul XXXII, IX, în PSB, vol. 17, p. 258) 


„„În necazurile noastre, alergăm la orice om decât la Dumnezeu. Ți se îmbol- 
năveşte copilul? Te duci la descântătoare sau la cel care pune în jurul gâtului nevi- 
novaţilor copii semne curioase sau, în cele din urmă alergi la doctori şi la doctorii şi 
neglijezi pe Cel Ce poate să-l vindece. Dacă te tulbură vreun vis, alergi la cel ce tăl- 
măceşte visele; dacă te temi de duşman, te gândeşti să-ţi iei în ajutor vreun om. Şi, 
ca să spun pe scurt, la fiecare nevoie arăţi că numai cu cuvântul numeşti scăpare pe 
Dumnezeu, dar cu fapta cauţi ajutorul în cele nefolositoare şi deșarte. Pentru cel 
drept, însă, Dumnezeu este ajutor adevărat.” (Sf. Vasile cel Mare, Omilii la Psalmi, 
Omilia la Psalmul XLV, II, în PSB, vol. 17, p. 301) 


„„Dacă un câine sare la noi sau vreo altă fiară sălbatică, nu privim la Dumnezeu, 
ajutorul nostru întru necazuri, ci, spăimântaţi, ne gândim numai la noi înşine.” (Sf. 
Vasile cel Mare, Omilii la Psalmi, Omilia la Psalmul XLYV, III, în PSB, vol. 17, p. 302) 


„„Pentru că cel care vrea să fie ajutat de Dumnezeu nu-și părăsește datoria; şi cel 
care nu-şi părăseşte datoria nu este părăsit niciodată de ajutorul dumnezeiesc.710” 
(Sf. Vasile cel Mare, Constituţiile ascetice, cap. 1, IV, în PSB, vol. 18, p. 475) 


„Și a dat pământul iarbă verde, care să semene sămânță, după fel şi după ase- 
mănare şi pom roditor cu sămânță, după fel, pe pământ. (Fac. 1, 12) 

Gândeşte-te, iubite, cum s-au făcut toate pe pământ la cuvântul Stăpânului. Nu 
era om care să-l lucreze, nu era plug, nu erau boi de ajutor, nu avea pământul nici o 
altă îngrijire, ci a auzit numai porunca şi îndată a dat rodurile lui. Din aceasta să 
învăţăm că şi acum nu munca plugarilor, nici osteneala lor, nici vreo altă oboseală 
care se face la lucrarea pământului ne aduce nouă belşugul de roade, ci, înaintea 
tuturor acestora, cuvântul lui Dumnezeu, care i-a fost grăit pământului dintru înce- 
put.” (Sf. loan Gură de Aur, Omilii la Facere, V, IV, în PSB, vol. 21, pp. 72-73) 


„Când avem pe Dumnezeu binevoitor, chiar de suntem în pustie, vom fi mai în 
siguranță decât cei care trăiesc în oraşe. Ajutorul lui Dumnezeu este cea mai mare 
siguranţă, este zid nebiruit. Şi ca să vezi că un om ajutat de Dumnezeu este în 


710. Omul este chemat să coopereze cu harul lui Dumnezeu, să răspundă chemării lui Dumnezeu. Nici un folos nu 
vine din lucrarea omului fără înrâurirea de sus şi aceasta nu vine peste cel ce nu o dorește şi nu o primeşte în chip liber. 
Dacă va vedea că noi ne preocupăm şi ne străduim, Dumnezeu ne va ajuta. Dar dacă ne va vedea fără nici un rost, nu 
va întinde mâna. Căci Dumnezeu nu ne dă ajutor dacă dorim, ci dacă ne dăm şi noi osteneala. (Sf. loan Gură de Aur, 
Omilia 21, 4 la Efeseni, PG, LXII, col. 155). Dacă omul face cele ce stau în puterea lui, fără îndoială vor urma şi cele ce 
țin de Dumnezeu. — n.n. 

mijlocul pustici mai puternic şi mai în siguranţă decât cel care locuieşte în mijlocul 
oraşelor şi se bucură de mult ajutor omenesc, uitați-vă la David şi Saul! David, deşi 
pribegea din loc în loc şi trăia ca un hoinar, era întărit de mâna Cea de sus, Saul, deşi 
trăia în mijlocul orașelor, deşi avea în jurul lui atâta oştire, sutaşi şi străji, în fiecare 
zi se temea şi tremura de frica atacului duşmanilor. Unul era singur, n-avea pe 
nimeni alăturea de el, dar nu avea nevoie de ajutorul omenesc, celălalt avea pe cap 
coroană, era îmbrăcat în purpură, dar avea nevoie de ajutorul lui David. Împăratul 
avea nevoie de păstor, cel cu coroană pe cap avea nevoie de un om de rând.” (Sf. 
Ioan Gură de Aur, Omilii la Facere, XLVI, II, în PSB, vol. 22, p. 142) 


„Nu este om mai puternic decât cel întărit cu ajutorul Cel de sus și nu este om 
mai slab decât cel hpsit de ajutor Lui, chiar de ar avea în jurul lui mii şi mii de oști.” 
(Sf. loan Gură de Aur, Omilii la Facere, XLVI, III, în PSB, vol. 22, p. 142) 


„Nimeni nu-i mai puternic decât cel ajutat de Dumnezeu, după cum nimeni nu-i 
mai slab decât cel lipsit de ajutorul Lui.” (Sf. loan Gură de Aur, Omilii la Facere, 
LII, I, în PSB, vol. 22, p. 186) 


„Când Dumnezeu e binevoitor cu noi, vom fi mai străluciți ca toți, chiar de-am 
fi printre străini, chiar de-am fi lipsiţi de toate, chiar de-am fi necunoscuţi. Nu-i om 
mai fericit ca omul ajutat de mâna de sus.” (Sf. loan Gură de Aur, Omilii la Facere, 
LV lin PE NOL 40 7020) 


„Când Dumnezeu vrea să dea ajutorul Său, face pe cei slabi mai puternici decât 
cei puternici, pe cei puțini mai tari decât cei mulţi. Nu este o fericire mai mare ca 
aceea de a fi ajutat de Dumnezeu.” (Sf. loan Gură de Aur, Omilii la Facere, LIX, 
IV, în PSB, vol. 22, p. 262) 


„Când ne bucurăm de bunăvoința cea de sus, chiar de-am fi printre barbari, chiar 
de-am fi în ţări străine, ne simţim mai bine decât cei ce stau în casele lor şi au de 
toate; dar dacă suntem lipsiţi de ajutorul Celui de sus, chiar de-am fi la casa noas- 
tră, chiar de-am părea că nu ne lipseşte nimic, suntem cei mai de plâns oameni.” (Sf. 
Ioan Gură de Aur, Omilii la Facere, LXI, IV, în PSB, vol. 22, p. 277) 


„Niciodată oamenii sfinţi n-au fost siguri că vor găsi prin propria lor iscusință 
drumul drept, care să-i ducă la virtute şi la înfăptuirea ei, ci l-au cerut mai degrabă 
prin rugăciuni către Domnul, zicând: Indrumează-mă în adevărul Tău şi Condu în 
fața ta drumul meu. Un altul însă afirmă că nu numai în credinţă, ci şi prin expe- 
riență şi într-un fel prin însăşi natura lucrurilor a descoperit adevărul: Am cunoscut, 
Doamne, că nu este om în calea lui, că nu este în puterea omului să meargă şi să-şi 
conducă paşii săi. Şi Domnul însuşi spune către Israil: Și Eu î] voi conduce ca pe 
un brad verde, de la Mine au ieşit roadele tale. 

Chiar ştiinţa legii ei doresc s-o dobândească nu cu ajutorul cititului, ci prin con- 
ducerea şi lumina zilnică a lui Dumnezeu, rugându-se: Arată mie căile tale, Doamne 
şi: Invaţă-mă cărările tale, Doamne şi: Deschide ochii mei şi voi vedea minunile 
legii Tale şi Învaţă-mă să fac voia Ta, că Tu eşti Dumnezeul meu şi asemenea: Tu, 
care înveţi pe om ştiinţa.” (Sf. loan Casian, Convorbiri duhovniceşti, Partea I, „Con- 
vorbirea cu Părintele Pafnutie”, cap. 13-14, în PSB, vol. 57, pp. 356-357) 

„Dumnezeu poate câte vrea, dar nu vrea câte poate” 


»sDupă părerea noastră Dumnezeu toate le poate. Prin cele ce poate Dumnezeu 
nu se îndepărtează de la a fi Dumnezeu, de la a fi bun, de la a fi înțelept.” (Origen, 
Conzra lui Celsus, Cartea a III-a, LXX, în PSB, vol. 9, p. 220) 


„Nu credem că Dumnezeu poate săvârşi ceva împotriva rațiunii sau împotriva 
Lui însuşi.” (Origen, Contra lui Celsus, Cartea a V-a, XXIV, în PSB, vol. 9, p. 334) 


„Nu există ceva pe care să nu-l poată face Dumnezeu: el creează, diversifică şi 
face să crească totul din belşug.” (Metodiu de Olimp, Ag/aofon sau Despre Inviere, 
Discursul lui Memianus, LX, în PSB, vol. 10, p. 177) 


Lucrarea Lui în întreaga lume 


„Priveşte, o, omule, lucrurile Lui: schimbarea timpului după anotimpuri; schim- 
bări le aerului; drumul regulat al aştrilor;, mersul regulat al zilelor, al nopților, al luni- 
lor şi al anilor; felurita frumuseţe a seminţelor, a plantelor şi a fructelor; speciile atât 
de deosebite ale animalelor cu patru picioare, ale păsărilor, ale reptilelor, ale peşti- 
lor, de apă dulce şi apă sărată; instinctul pus în aceste vietăți pentru a se naşte şi a creşte, 
nu pentru folosul lor, ci pentru trebuința omului; purtarea de grijă, pe care o are 
Dumnezeu pentru a pregăti hrană la tot trupul, sau supunerea, pe care a rânduit-o 
Dumnezeu, ca toate să se supună neamului omenesc; curgerea necontenită a izvoa- 
relor cu apă dulce şi a râurilor; căderea la vreme a rouăi, a furtunilor şi ploilor; miş- 
carea foarte felurită a corpurilor cereşti; luceafărul, care răsare şi vesteşte dinainte 
sosirea astrului celui desăvârşit; conjuncţia Pleiadei şi Orionului; steaua străluci- 
toare Arcturo (lov 9, 9) şi dansul celorlalte stele în cercul cerului, cărora înţelepciu- 
nea cea de multe feluri a lui Dumnezeu (Efes. 3, 10) le-a dat nume speciale tuturora 
(Ps. 146, 4). Numai acest Dumnezeu a făcut din întuneric lumină; EI a făcut rezer- 
voarele vântului de miazăzi, vistieriile zăpezilor şi ale grindinei; El a adunat apele 
în vistieriile adâncului de ape şi întunericul în vistieriile lui; El scoate lumina cea 
dulce, dorită şi plăcută din vistieriile ei, ridică norii de la marginile pământului, în- 
mulţeşte fulgerele spre ploaie (Ps. 134, 12; ler. 10, 13), trimite tunetul spre înfrico- 
şare şi vesteşte mai dinainte prin fulger lovitura tunetului, ca nu cumva sufletul 
înspăimântat pe neaşteptate să moară, dar tot El măsoară tăria fulgerului, care co- 
boară din ceruri, ca să nu aprindă pământul; că dacă fulgerul şi-ar slobozi toată pute- 
rea lui, ar arde pământul, iar dacă tunetul ar da drumul întregii lui tării, ar distruge 
cele de pe pământ. 

Acesta este Dumnezeul meu, Stăpânul universului, Cel ce singur a întins cerul 
(lov 9, 8) şi a rânduit lățimea pământului sub cer (lov 38, 18); Cel ce tulbură adân- 
cul mării şi face să răsune valurile ei (Ps. 64, 7); Cel ce stăpâneşte puterea mării şi 
potoleşte frământarea valurilor ei (Ps. 88, 10), Cel ce a întemeiat pământul pe ape 
(Ps. 23, 2) şi i-a dat duh ca să-l hrănească, a Cărui suflare dă viaţă universului, că 
dacă-şi va opri Duhul Său, universul va pieri (lov 34, 14-15).” (Teofil al Antiohiei, 
Trei cărți către Autolic, Cartea întâi, VI-VII, în PSB, vol. 2, pp. 377-378) 

E propriu lui Dumnezeu a face bine 


„Binele este rodul binecredincioşiei şi al iubirii de virtute. Dar în fiinţa dum- 
nezeiască şi mai presus de toate nu e aşa. Căci, fiind liberă de orice schimbare şi 
prefacere şi acestea neavând nici un loc în ea, binele este rodul inevitabil al fiinţei, 
precum ţine şi căldura de foc şi răceala de zăpadă. Căci focul nu se arată avându-și 
lucrarea lui în voinţă, ci aceasta e mai degrabă naturală şi ființială, neputând fi alt- 
fel, dacă nu e silit de voia celui ce-l face. Dar nu ca noi, deci nici silit de o voie 
deosebită zice Fiul că e mânat să facă ceea ce-l place lui Dumnezeu- Tatăl, ci urmând 
legilor proprii ale firii şi neștiind să cugete şi să facă altceva decât cele ce sunt în 
voia Celui ce L-a născut.” (Sf. Chiril al Alexandriei, Comentariu la Evanghelia 
Sfântului loan, Cartea a V-a, cap. 5, în PSB, vol. 41, p. 597) 


„Omul care se face bun prin sârguința voită, se arată bucurându-se pururea de 
cele ce le face Dumnezeu. Căci omul nu are altă normă de cunoaştere a ceea ce e 
bun decât plăcuta consimţire cu ceea ce face Dumnezeu. Fiindcă e propriu lui Dum- 
nezeu să facă cele bune, iar omului să consimtă cu ele.” (Sf. Maxim Mărturisitorul, 
Epistole, Partea întâi, Ep. 14, în PSB, vol. 81, p. 115) 


Binefacerile Lui revărsate asupra noastră 


„Dacă judeci cu sinceritate fiecare lucru în parte, vei cunoaşte măreția darurilor 
date de Dumnezeu.” (Sf. Clement Romanul, Epistola către Corinteni (1), cap. 32, 1, 
în PSB, vol. 1, p. 70) 


„Cât de fericite şi minunate sunt darurile lui Dumnezeu, iubiților! 

Viaţă în nemurire, strălucire în dreptate, adevăr în îndrăznire, credință în încre- 
dere, înfrânare în sfințenie. Şi acestea cad sub înțelegerea noastră.” (Sf. Clement 
Romanul, Epistola către Corinteni (I), cap. 35, 1-2, în PSB, vol. 1, p. 72) 


„Să ne gândim, dar, fraţilor, din ce materie am fost făcuți, cum eram şi ce eram 
când am venit pe lume; din ce mormânt şi întuneric ne-a adus în lumea Lui Cel ce 
ne-a plăsmuit şi ne-a creat, gătindu-ne nouă binefacerile Lui, înainte de a ne naşte. 

Având dar, toate acestea de la EI, se cuvine să-l mulțumim Lui pentru toate.” (Sf. 
Clement Romanul, Epistola către Corinteni (1), cap. 38, 3-4, în PSB, vol. 1, p. 75) 


„Ce răsplată Îi vom da Lui sau ce rod vrednic de ceea ce ne-a dat El nouă? Pen- 
tru câte lucruri sfinte nu-l suntem noi Lui datori? Ne-a dăruit lumina; ca un tată, ne- 
a numit fii, ne-a mântuit pe noi, care eram pierduţi. Ce laudă, dar, Îi vom aduce sau 
ce răsplată, spre a-L răsplăti pentru cele ce-am primit? Eram orbi cu mintea, închi- 
nându-ne la pietre, la lemne, la aur, la argint şi la aramă, lucruri ale oamenilor; în- 
treaga noastră viață nu era nimic altceva decât moarte. Eram înconjurați de întu- 
neric, vederea ne era întunecată, dar am recăpătat vederea, îndepărtând, prin voința 
Lui, norul acela, care ne înconjura. Îndurându-se de noi ne-a miluit și ne-a mântuit 
când a văzut cât de mare rătăcire şi pierzare era în noi, când nu mai aveam nici o 
nădejde de mântuire, decât numai în El. Ne-a chemat când nu eram şi a voit să ve- 
nim de la neființă la ființă.” (Sf. Clement Romanul, Omilie, numită a doua Epistolă 
către Corinteni, cap. |, în PSB, vol. 1,p. 111) 


ga 


214 PĂRINȚII BISERICII - ÎNVĂŢĂTORII NOŞTRI 


„Suntem datori, dar, să mulțumim mult Domnului, că ne-a făcut cunoscute cele 
trecute, că ne-a înțelepțit în cele prezente şi că nu suntem nepricepuţi la cele vii- 
toare.” (Bamaba, Epistola, cap. 5, 3, în PSB, vol. 1, p. 140) 


„Dumnezeu rabdă să se nască în pântecele Maicii sale, născut acceptă să crească 
şi crescut nu ţine să fie recunoscut, ci disprețuindu-se pe Sine este botezat de robul 
Său şi respinge doar cu vorbele atacurile ispititorului. Când din Dumnezeu s-a făcut 
propovăduitor, învățând pe om să scape de moarte, acordându-i în scopul mântuirii 
iertare pentru răbdarea rănită, nu s-a certat, n-a strigat şi n-a auzit nimeni vocea lui 
în piețe. N-a frânt trestie zdrobită, n-a stins in fumegând (Is. 42, 3; Mt. 12, 20). Căci 
nu fusese profet mincinos, ci mărturisire a lui Dumnezeu Însuşi, Care a aşezat cu 
toată răbdarea Duhul Său în Fiul. N-a primit pe nimeni să-L urmeze fără voie, nu s-a 
uitat de sus la casa şi la masa nimănui (ba s-a umilit spălând picioarele ucenicilor), 
n-a disprețuit pe păcătoşi şi pe vameși, nu s-a supărat pe acea cetate care nu voise 
să-L primească, deşi discipolii înşişi voiseră să vină focurile cereşti asupra orașului 
atât de vinovat; a îngrijit pe cei nerecunoscători, a iertat pe cei ce-i întindeau curse. 
Nu e puțin aceasta, dacă ne gândim că a avut cu Sine chiar pe vânzătorul Său şi l-a 
semnalat mereu. lar când a fost vândut, când a fost dus ca o oaie la jertfire — căci în 
această situaţie n-a deschis gura mai mult decât un miel sub puterea tunzătorului 
Său (Is. 53, 7) — EI, căruia legiunile de îngeri de la un singur cuvânt i-ar fi venit în 
ajutor din cer dacă le-ar fi chemat, n-a aprobat nici măcar sabia răzbunătoare a unui 
discipol.” (Tertulian, Despre răbdare, III, în PSB, vol. 3, pp. 183-184) 


„Arate”l! gândește că puterea lui Dumnezeu trece prin toate: 

Pentru că toate cresc continuu 

De aceea Îl adoră pe Cel care-i pururea primul şi ultimul. 

Bucură-te, Părinte, mare minune, mare binefăcător al oamenilor (Arate, Feno- 
mene, 13-15).” (Clement Alexandrinul, Cuvânt de îndemn către elini (Protrepticul), 
cap. 7, 73.2, în PSB, vol. 4, p. 129) 


„Iar acest Tată al nostru iubitor, cu adevărat Tată, nu încetează de a ne îndemna, 
de a ne sfătui, de a ne povăţui, de a ne iubi. Nu încetează de a ne mântui şi ne dă 
cele mai frumoase sfaturi, zicând: Fiţi drepți, zice Domnul! (Is. 54, 17). Cei însetaţi 
mergeţi la apă şi câți nu aveți argint mergeţi şi cumpăraţi şi beţi fără de argint! (Is. 
55, 1).” (Clement Alexandrinul, Cuvânt de îndemn către elini (Protrepticul), cap. 
10, 94.1, în PSB, vol. 4, p. 143) 


„Dumnezeu este bun şi de aceea vrea ca omul, stăpânul întregii creaţii (Fac. 1, 
28-30), să se mântuie; şi Dumnezeu a îndreptat totul spre acest scop. Cea dintâi 
binefacere dată omului este existenţa, pe care i-a dat-o dintru început; că trebuie 
mărturisit că e mai bună existenţa decât neexistenţa. Apoi Dumnezeu a îngăduit ca 
fiecare om să-şi aibă firea sa; şi a avut-o; şi a îngăduit să-şi îmbunătăţească firea 
spre mai binele lui.” (Clement Alexandrinul, Sromatele, VI, cap. 17, 152.3, în PSB, 
vol. 5, p. 468) 


711. Notă Pr. D. Fecioru: “Arate, poet şi astronom grec (sec. III î.d.H.), născut în Tarsul Ciliciei. A trăit mai întâi în 
Alexandria pe lângă Ptolomeu Filadelful, apoi a fost chemat în Macedonia de Antigon Gonatas, regele Macedoniei. 
Poemul său, intitulat Fenomene, prezintă tabloul noţiunilor pe care le avea timpul său despre pământ şi corpurile cerești; 
cuprindea și pronosticurile sau semnele precursoare ale schimbării timpului. Cicero a tradus în versuri latine acest poem. 
(n. 640, p. 129). 

„(...) Dumnezeu împarte bunătățile Lui de bună voie, chiar înainte de a ajunge 
la El cererile — şi nici cel care are să se mântuiască nu se va mântui fără voia lui, că 
nu este obiect neînsuflețit, ci, mai mult decât orice, este înzestrat cu voință liberă şi 
din propria lui voință se grăbeşte spre mântuire.” (Clement Alexandrinul, Stro- 
matele, VII, cap. 7, 42.4, în PSB, vol. 5, p. 502) 


„Atâtea şi atâtea binefaceri a făcut Dumnezeu omului pe care l-a creat! Mai întâi 
l-a adus de la neființă la ființă; apoi l-a învrednicit de 1-a făcut trup din țărână; apoi, 
ceea ce e mai însemnat, prin suflare i-a dăruit suflet; apoi a poruncit să se facă raiul şi 
a rânduit ca omul să locuiască acolo; după aceasta iarăși, ca un Tată iubitor îi dă omu- 
lui, ca să nu alunece, ca unui copil tânăr care se bucură de toate libertăţile şi înlesni- 
rile, şi o mică şi neînsemnată grijă; îi poruncește Stăpânul Dumnezeu lui Adam să 
lucreze şi să păzească raiul, ca împreună cu desfătarea mare pe care o avea, împreună 
cu multă libertate şi tihnă, să aibă şi aceste două mici griji care să-l împiedice să 
meargă mai departe. Acestea sunt deocamdată binefacerile date de Dumnezeu omului 
ce fusese creat; cele date mai pe urmă, ne arată iarăşi covârşitoarea Lui iubire de 
oameni şi pogorământul arătat omului, datorită tot bunătăţii lui Dumnezeu.” (Sf. loan 
Gură de Aur, Omilii la Facere, XIV, III, în PSB, vol. 21, p. 159) 


„Să nu uităm niciodată binefacerile făcute nouă de Dumnezeu, ci să le avem 
necontenit în minte, ca mânați de amintirea lor să-l mulțumim pururi, chiar dacă 
sunt atât de multe încât mintea noastră nici nu poate socoti darurile făcute de Dum- 
nezeu nouă. Da, cine ar putea socoti binefacerile făcute nouă până acum, pe cele pe 
care ni le-a făgăduit şi pe cele pe care le primim în fiecare zi?.” (Sf. loan Gură de 
Aur, Omilii la Facere, XXVII, |, în PSB, vol. 21, p. 332) 


„După cum nu putem număra valurile mării, oricât ne-am sili, tot aşa nu putem 
număra nici feluritele binefaceri ale lui Dumnezeu, pe care le-a făcut neamului ome- 
nesc.” (Sf. Ioan Gură de Aur, Omilii la Facere, XXVII, |, în PSB, vol. 21, p. 333) 


„Nici mintea nu-i îndestulătoare, nici cuvântul nu poate enumera celelalte bine- 
faceri ale lui Dumnezeu. Oricâte aş spune, mai rămân atât de multe, încât covârşirea 
lor biruie pe cele ce le-aş spune.” (Sf. loan Gură de Aur, Omilii la Facere, XĂVII, 
I, în PSB, vol. 21, p. 334) 


„Da, amintirea binefacerilor lui Dumnezeu este în stare să ne îndemne la 
ostenelile cele pentru virtute, este în stare să ne facă să dispreţuim pe toate cele din 
lumea aceasta şi să dorim cu înfocare pe Cel Care ne-a făcut atâtea binefaceri, ca să-L 
iubim în fiecare zi din ce în ce mai mult.” (Sf. loan Gură de Aur, Omilii la Facere, 
XXVII, II, în PSB, vol. 21, p. 334) 


„Oricât ne vom gândi, nu vom putea spune nici cea mai mică parte din binefa- 
cerile date nouă de Dumnezeu, fie cele date până acum, fie cele ce ni le dă în fiecare 
zi, fie cele gătite nouă. Numai să voim să împlinim poruncile Lui!.” (Sf. loan Gură 
de Aur, Omilii la Facere, XXVII, VIII, în PSB, vol. 21, p. 349) 


„(...) Dumnezeu e darnic când dăruieşte şi (...) depăşeşte în daruri gândurile 
noastre...” (Sf. loan Gură de Aur, Omilii la Facere, LIV, V, în PSB, vol. 22, p. 211) 

„(...) Vorbind mai întâi de binefacerile făcute nouă de Dumnezeu. 

— Care sunt aceste binefaceri? 

— Ne-a creat din nimic; a făcut pentru noi toate cele pe care le vedem: cerul, 
marea, pământul, aerul, pe toate cele din ele: animalele, plantele, seminţele. Trebuie 
să vorbesc pe scurt, din pricina noianului nemărginit de opere făcute de Dumnezeu. 
Dintre toate fiinţele de pe pământ numai nouă oamenilor ne-a dat un astfel de suflet. 
Pentru om a sădit raiul, i-a dat un ajutor, l-a pus stăpân peste toate ființele necuvân- 
tătoare, cu slavă şi cu cinste l-a încununat. După acestea, cu toate că a fost nere- 
cunoscător față de Binefăcătorul său, a fost totuşi învrednicit de daruri şi mai mari. 

Nu te uita numai la aceea că l-a scos afară din rai, ci uită-te şi la câştigul pe care 
l-a avut din izgonirea din rai. După ce l-a izgonit din rai, după ce i-a dat acele 
nenumărate bunătăţi şi după ce i-a făcut felurite binefaceri, a trimis şi pe Fiul Său la 
cei cărora le-a făcut bine şi totuşi Il urăsc: ne-a deschis cerul, ne-a deschis largi 
porțile raiului şi ne-a făcut fii pe noi cei nerecunoscători, pe noi duşmanii Lui. De 
aceea bun prilej este şi acum să zicem: O, adâncul bogăției şi al înțelepciunii şi al 
ştiinţei lui Dumnezeu! (Rom. 11, 33) Ne-a dat şi botezul iertării păcatelor, izbăvirea 
de pedeapsă, moştenirea împărăției cerurilor, a făgăduit mii de bunătăţi celor care 
fac binele; ne-a întins mâna, a revărsat Duhul Sfânt în inimile noastre. 

Dar ce s-a întâmplat? Cum ar fi trebuit să ne purtăm după ce ne-a dat atât de 
multe şi de mari bunătăți? Oare, dacă am fi murit în fiecare zi pentru Cel ce ne 
iubeşte atâta, am fi putut plăti noi după vrednicie aceste binefaceri, sau mai bine 
spus am fi putut plăti noi cea mai mică parte din datorie? Nicidecum! Că şi plata 
aceasta s-ar fi întors tot spre folosul nostru. 

Cum ne purtăm, dar, noi care suntem datori să murim în fiecare zi pentru EI? 
Cum? Îi călcăm în fiecare zi legile Lui!” (Sf. Ioan Gură de Aur, Omilii la Matei, 
LX i PSB 3401523; p500) 


„Dumnezeu ţi-a plăsmuit trupul, a pus în tine suflet, te-a cinstit cu rațiune şi cu 
grai numai pe tine din toate vieţuitoarele de pe pământ; ţi-a dat să te foloseşti de 
toate cele ce vezi; ţi-a dăruit cunoaşterea Lui; a dat pe Fiul Lui pentru tine, ţi-a dăruit 
botezul, plin de atâtea bunătăți; ţi-a dat sfânta împărtăşanie; ţi-a făgăduit împărăţia 
cerurilor şi bunătăţile cele negrăite” (Sf. loan Gură de Aur, Omilii la Matei, LXVI, 
V, în PSB, vol. 23, p. 768) 


„Ne-a dat din înrudirea Sa şi firea judecății, ca să-L căutăm pe Cel dumnezeiesc, 
Care este aproape de fiecare dintre noi, în Care trăim, suntem şi ne mișcăm. Astfel, 
i-a făcut omului cele mai mari daruri: i-a pus la îndemână, ca fiinţei celei mai dragi 
şi mai apropiate, toate cele ce sunt în această lume (Fc. 1, 28), ca să nu-i lipsească 
nimic din cele de trebuință pentru viaţă, şi încă pentru o viață bună. Dintre acestea, 
unele stau în belşugul avuţiilor pământului, pentru îndeplinirea plăcerilor, iar altele 
în cunoaşterea tainelor cereşti, care înflăcărează mintea omului cu dragoste şi dorul 
învățăturilor, prin care să putem ajunge la acea înălțime a tainelor dumnezeieşti. 
Aşadar, ambele daruri sunt deopotrivă de strălucite, şi, pentru ca să aibă toate bogă- 
țile lumii supuse lui, toate zburătoarele, toate viețuitoarele pământului şi ale apelor, 
folosința mării făcându-l ca pe un rege al stihiilor, ca fără trudă, fără lipsă, să fie 
îmbelşugat cu toate, pentru asemănarea cu Făcătorul cel vrednic de cinstire, să-și 
ducă viața în cel mai mare prisos, să-şi deschidă căile şi să-şi clădească trepte pe 
care să se urce până la palatul cel ceresc.” (Sf. Ambrozie al Milanului, Scrisori, 
XLIII, 10-11, în PSB, vol. 53, p. 207) 

»(...) Nemăsurate sunt binefacerile Domnului şi arătarea lor n-are măsură.” (Sf. 
Ioan Casian, Convorbiri duhovniceşti, „Despre Intruparea Domnului”, Cartea a II-a, 
cap. 4, 1, în PSB, vol. 57, p. 782) 


„Dar care sunt darurile şi mângâierile de la Dumnezeu? Care, de bună seamă, 
dacă nu pacea noastră şi liniştea noastră şi bunăstarea potrivit dorințelor şi vrerilor 
noastre?” (Salvianus, Despre guvernarea lui Dumnezeu, Cartea a VI-a, XVII, 93, în 
PSB, vol. 72, p. 295) 


Darurile primite de noi de la Dumnezeu712 


„Ce este de la Dumnezeu nu se stinge, ci numai se întunecă. Se poate întuneca, 
fiindcă nu este Dumnezeu, dar nu se poate stinge, fiindcă este de la Dumnezeu.” 
(Tertulian, Despre suflet, XLI, în PSB, vol. 3, p. 315) 


„(...) Talentul nu-l putem obţine nici prin averi, nici prin studiu, ci e înnăscut în 
noi, odată cu crearea spiritului.” (Minucius Felix, Dialogul Octavius, XVI, 5, în 
PSB4 093,0) 


„Că darurile lu: Dumnezeu sunt date spre a se folosi toţi de ele.” (Clement Alexan- 
drinul, Stromatele, Il, XIX, 97.2, în PSB, vol. 5, p. 161) 


„(...) Profeţii sunt desăvârşiţi în profeție, drepţii în dreptate, mucenicii în măr- 
turisirea credinţei, alţii în propovăduire; nu înseamnă, însă, că nu participă la cele- 
lalte virtuţi; dar excelează în cele în care au fost rânduiți. Intr-adevăr, care om cu 
mintea sănătoasă ar putea spune că profetul nu e drept? Ce? Nu şi drepţii au profețt, 
de pildă Avraam? 

Unuia i-a dat Dumnezeu lucrările de război, 

Altuia dansul, altuia chitara şi cântecul 

spune Homer (Homer, //iada, XIII, 730 ş.u.). Dar fiecare are darul său de la 
Dumnezeu, unul aşa, iar altul într-altfel (| Cor. 7, 7). Apostolii, însă, erau plini de 
toate darurile. Dacă vrei, vei găsi în faptele lor şi în scrierile lor cunoaşterea, viaţa, 
predica, dreptatea, curăţia, profeția.” (Clement Alexandrinul, Sfromatele, IV, XXI, 
133.1-133.2, 134.1, în PSB, vol. 5, p. 294) 


„Lui Samson i s-a dat ca toată puterea lui să-i stea în păr (Jud. 16, 18), ca să înţe- 
leagă că nimic nu se dă fără puterea lui Dumnezeu, chiar cele mai de disprețuit 
mescrii din viață.” (Clement Alexandrinul, Stromatele, VI, cap. 17, 153.3, în PSB, 
vol. 5, p. 468) 


„Acest om (Origen — n.n.) a primit de la Dumnezeu cel mai mare dar şi partea 
cea mai bună, din partea cerului, anume pe acela de a înţelege lucrurile lui Dum- 
nezeu, ca şi când Dumnezeu i-ar vorbi, şi de a fi interpretul lor, de a le explica oame- 
nilor, ca aceştia să le audă şi să le înțeleagă.” (Sf. Grigorie Taumaturgul, Discursul 
adresat lui Origen, XV, în PSB, vol. 10, p. 34) 


712. Numai de vom fi uniţi cu Dumnezeu, vom primi darurile cele dumnezeieşti, spune Dionisie Areopagitul (Despre 
numele divine, 7, 1, PG, III, col. 868 A). Dumnezeu, în bunătatea Sa, vrea să ne facă părtaşi la cât mai multe daruri ale 
Sale, însă numai cei ce se învrednicesc de primirea lor se bucură de cât mai multe daruri. Omul trebuie să fie recunoscă- 
tor pentru primirea acestor daruri, să le lucreze, pentru ca ele să fie de folos atât lui, cât și celorlalți. In acest sens, Marcu 
Ascetul spune: Tor binele vine de la Domnul, după o anumită orânduire şi pleacă pe ascuns de la cei nemulțumitori, nere- 
cunoscători şi leneşi (Despre legea duhovnicească, suta întâi, cap. 47, Filocalia, vol. [). — n.n. 


28-Părinţii Bisericii 

„(...) Sănătatea sau boala, bogăţia sau sărăcia, cinstea sau ruşinea nu fac buni pe 
cei la care se află ele şi nu fac parte din lucrurile care sunt bune de la natură, ci cele 
dintâi, întrucât ele ne aduc în viaţă o oarecare plăcere, sunt de preferat contrarelor 
lor şi prezintă o oarecare valoare. Desigur, aceste stări sunt lăsate unora ca preţ al 
dreptăţii, cum a fost cazul cu Avraam sau Iov şi alţii de felul lor. Pentru cei răi, însă, 
el au fost lăsate ca îndemn spre îmbunătăţirea vieţii lor, aşa încât cel care şi după 
O astfel de dovadă de bunătate a lui Dumnezeu tot mai persistă încă în răutate, îşi va 
atrage în mod neîndoios osânda.” (Sf. Vasile cel Mare, Epistole, 236, II, în PSB, vol. 
12, p. 49) 


„(...) Toate darurile, toate trăsăturile noastre de caracter care plac oamenilor cu- 
Scaun-la-cap, de la Dumnezeu sunt.” („„Cuvântarea lui Constantin cel Mare către 
adunarea Sfinţilor”, Eusebiu de Cezareea, Viaza /ui Constantin cel Mare, 11.2, în 
PSB, vol. 14, p. 265) 


„Dacă Domnul dă înțelepciune, şi de la EI vine cunoaşterea şi înțelegerea (Pilde 
2, 6) şi dacă Duhul dă unuia cuvântul înțelepciunii, iar altuia cuvântul cunoaşterii 
(1 Cor. 12, 8), cum mustră Domnul pe ucenici, zicând: „chiar şi voi sunteți neprice- 
pPuţi? (Mt. 16, 16), şi cum Apostolul acuză pe unii ca neînţelepți? ” (Rom. 1, 31). 

Răspuns: 

Dacă cineva ştie bunătatea lui Dumnezeu, Cel care vrea ca toţi oamenii să se 
mântuiască şi să vină la cunoştinţa adevărului, şi dacă a învăţat purtarea de grijă a 
Duhului Sfânt, în împărțirea şi lucrarea darurilor lui Dumnezeu, acesta cunoaşte că 
întârzierea înțelegerii nu se datorează lipsei de grijă a binefăcătorului, ci necredinţei 
celor ce primesc binefacerile. Şi pe bună dreptate se dojeneşte cel neînţelegător, ca 
acela care îşi închide ochii când răsare soarele, ca să trăiască în întuneric, şi nu pri- 
veşte în sus, ca să nu se lumineze.” (Sf. Vasile cel Mare, Regulile mici, întrebarea 
248, în PSB, vol. 18, p. 423) 


„(...) Fiecare, darul cu care a fost înzestrat să-l aibă de la Dumnezeu, pe acesta 
să-l înmulțească spre facerea de bine, aducând folos mai multora. Căci nimeni nu 
este neîmpărtăşit de bunătatea lui Dumnezeu.” (Sf. Vasile cel Mare, Regulile mici, 
Intrebarea 253, în PSB, vol. 18, p. 425) 


„Dumnezeu aşteaptă de la noi să-l dăm prilejul ca să-şi reverse bunătatea Sa. Să 
nu ne lipsim, dar, de darurile Sale din pricina trândăviei noastre!” (Sf. loan Gură de 
Aur, Omilii la Facere, XXV, VII, în PSB, vol. 21, p. 315) 


„Cel care a primit de la Dumnezeu darul cuvântului şi al învăţăturii spre a fi de 
folos semenilor săi, dar nu se foloseşte de el, pierde darul, și, dimpotrivă, cel ce se 
sârguieşte să fie de folos semenilor cu darul acesta, capătă şi mai mult dar, după cum 
celălalt pierde şi ce a primit.” (Sf. loan Gură de Aur, Omilii la Matei, LXXVIII, III, 
în PSB, vol. 23, p. 891) 


„„Se cade, aşadar, să întoarcem sporită comoara, pe care am primit-o când am 
venit pe lume. Şi pentru că toți avem aceeaşi fire — chiar dacă nu avem la fel măsura 
darurilor ce ni s-au încredinţat — toţi trebuie să aducem Domnului, unul mai mult, 
altul mai puţin, pe potriva darurilor, sporul nostru. Nimeni să nu se descurajeze că 
trebuie să adauge şi el ceva la comorile cereşti, pe cât se poate, cât de puţin la ceea 

ce a primit. Căci aşa se va împlini făgăduinţa celui ce a zis că pentru puţin, mult se 
va da, răsplătind cu cele cereşti în locul celor pământeşti, cu cele veşnice în locul 
celor vremelnice ...” (Sf. Grigorie de Nyssa, Despre înțelesul numelui de creştin, în 
PSB, vol. 30, pp. 442-443) 


„Darurile harului divin se păstrează şi se înmulţesc prin smerenie şi osârdie şi se 
pierd prin mândrie şi trândăvie.” (Sf. Macarie Egipteanul, Cele cincizeci de omilii 
duhovniceşti, Omilia X, în PSB, vol. 34, p. 133) 


Mana cerească 


„Tălmăcind mana aşa cum ar fi scos-o dintr-o tradiție iudaică oarecare, Filon 
zicea despre calitatea ei că era în aşa fel încât îşi schimba gustul după cugetul celui 
ce o consuma şi că în sine ea era un fel de mei îndulcit cu miere, dar că gustul ei era 
când de pâine, când de carne, şi încă de carne de pasăre ori de vietate sălbatică, dar 
uneori avea gust de legume, ba de o anumită legumă, după dorinţa fiecăruia, pe când 
altădată avea gust de peşte, în aşa fel încât fiecare din aceste calităţi se păstra ne- 
schimbată după gustul celui ce o mânca.” (Sf. Vasile cel Mare, Epistole, 190, III, în 
PSB, vol. 12, pp. 391-392) 


„(...) Nu cugeta cineva înțelept socotind că este pâine din cer şi de sus aceea pe 
care, mâncând-o strămoşii, au fost învinşi de moarte şi n-au scăpat de vătămarea 
stricăciunii. Şi nu e de mirare. Căci aceea nu era o pâine care dă nemurirea. Deci, 
nici n-ar fi drept ca cineva să o înțeleagă și să o declare pâine din cer/13.” (Sf. Chiril 
al Alexandriei, Comentariu la Evanghelia Sfântului loan, Cartea a IV-a, cap. 3, în 
PSB, vol. 41, p. 421) 


Iubirea lui Dumnezeu pentru noi 


„Vedeţi, iubiţilor, să nu ne fie nouă tuturor spre pedeapsă binefacerile cele multe 
ale lui Dumnezeu, dacă nu viețuim în chip vrednic de EI şi dacă nu facem, în unire 
unii cu alţii, cele bune şi plăcute înaintea Lui.” (Sf. Clement Romanul, Epistola 
către Corinteni (1), cap. 21, în PSB, vol. 1, p. 64) 


„Să nu fim (...) nesimţitori faţă de bunătatea Sa! Că dacă ne-ar face nouă după 
faptele noastre, n-am mai fi.” (Sf. Ignatie Teoforul, Epistole, Către magnezieni, cap. 
10, 1, în PSB, vol. 1,p.201) 


„Ce covârşitoare este iubirea de oameni şi dragostea lui Dumnezeu! Nu ne-a 
urât, nici nu ne-a îndepărtat şi nici n-a ţinut minte răul, ci ne-a răbdat îndelung, ne-a 
suportat. Miluindu-ne, a luat asupra Sa păcatele noastre (Is. 53, 4,11). EI şi-a dat pe 
Fiul Său răscumpărare pentru noi (Mt. 20, 28; Mc. 10, 45; In. 3, 16; Rom. 8, 32; 1 
Tim. 2, 6), pe Cel Sfânt pentru cei nelegiuiţi, pe Cel fără de răutate pentru cei răi, 
pe Cel drept pentru cei nedrepţi (1 Pt. 3, 18), pe Cel nestricăcios pentru cei strică- 
CioşI, pe Cel nemuritor pentru cei muritori.” (Epistola către Diognet, cap. 9, 2, în 
PSB, vol. 1, pp. 416-417) 


713. Tâlcuirea Pr. D. Stăniloae: "Mana nu era din cer. Căci nimic material nu e din cer. Şi dovadă că nu era o materie 
care venea din cer e că se strica. Din cer, sau de la Dumnezeu, a venit numai Persoana lui Dumnezeu-Cuvântul. În gene- 
ral, numai persoana conştientă e destinată veşniciei. Dar aceasta pentru că e în relaţie cu Dumnezeu-Cuvântul cel per- 
sonal, Care e prin Sine nemuritor, ca izvor al tuturor valorilor spirituale. Numai fiind prezenţi în trupul Lui, cu care ne 
hrăneşte, devenim și noi nemuritori" (n. 772, p. 421). 

„Dumnezeu a iubit pe oameni (In. 3, 16); pentru ei a creat lumea, lor le-a supus 
toate cele de pe pământ (Fc. 1, 26-30), lor le-a dat grai, lor le-a dat minte, numai lor 
le-a îngăduit să privească sus spre cer; pe ei i-a plăsmuit după chipul Său (Fc. 1,26), 
la ei a trimis pe Fiul Lui Cel Unul-Născut (In. 3, 16), lor le-a făgăduit împărăţia 
cerurilor şi o va da celor ce-L vor iubi pe El.” (Epistola cărre Diognet, cap. 10, în 
PSB, vol. 1, p. 417) 


„În toate timpurile neamul omenesc a fost nerecunoscător față de Dumnezeu. 
Mai întâi, că nu şi-a împlinit îndatoririle față de EI, pe care, înțelegându-L în parte, 
nu numai că nu L-a căutat, ca să se teamă de EI, ci mai degrabă a ținut să-și închi- 
puiască şi alţi zei, să li se închine lor; iar de aici, fiindcă n-a căutat pe stăpânul nevi- 
novăţiei, judecătorul şi pedepsitorul vinovăţiei, el a căzut în toate viciile şi în toate 
păcatele. 

Dacă-L căuta, urma să-L afle pe Cel căutat şi aflându-L să-L fi urmat, iar urmân- 
du-L ar fi resimţit mai mult îndurarea decât mânia Lui.” (Tertulian, Apologeticul, 
XL, 10-11, în PSB, vol. 3, p. 96) 


„(...) Ascultă ce-ţi spune şi Mântuitorul: Eu te-am născut din nou (| Pt. 1, 3) pe 
tine, care ai fost născut rău de lume spre moarte; te-am eliberat, te-am vindecat, te-am 
răscumpărat. Eu îți voi da viaţă fără de sfârşit, viață veşnică (In. 10, 28), mai presus 
de lume. Eu îţi voi arăta chipul lui Dumnezeu, Tatăl cel bun (In. 14, 8-11). Să nu-ți 
numeşti tată pe pământ (Mt. 23, 9). Morţii să-şi îngroape morții lor, iar tu urmează 
Mie (Mt. 8, 22; Lc. 9, 60). Te voi ridica la odihnă şi la desfătarea bunătăţilor celor 
nespuse (2 Cor. 12, 4) şi negrăite, pe care nici ochiul nu le-a văzut, nici urechea nu 
le-a auzit şi nici la inima oamenilor nu s-au suit (| Cor. 2, 9.), spre care doresc 
îngerii să privească (| Pt. 1, 12) şi să vadă acele bunătăţi pe care Dumnezeu le-a 
pregătit sfinţilor şi fiilor, care ÎI iubesc pe EI (1 Cor. 2, 9). Eu, Cel Care te hrănesc, 
M-am dat pe Mine însumi pâine, din care gustând cineva să nu mai moară (In. 6, 50-51); 
zilnic M-am dat băutură a nemuririi. Eu sunt dascălul unor învățături mai presus de 
ceruri. Pentru tine am dus lupta împotriva morții. Eu am plătit moartea ta, cu care 
erai dator pentru păcatele tale de mai înainte şi pentru necredinţa ta în Dumnezeu.” 
(Clement Alexandrinul, Care bogat se va mântui?, 23.1-23.4, în PSB, vol. 4, p. 50) 


„Ceea ce este negrăit în Dumnezeu este Tată, iar ceea ce este milă în Dumnezeu 
a ajuns inimă de mamă; iar din pricina dragostei Sale, Tatăl a ajuns să aibă simţă- 
mintele femeii, şi marea dovadă este Cel născut din El. Iar fructul născut din dra- 
goste este dragoste. Pentru aceea S-a pogorât şi EI, pentru aceea a luat trup omenesc, 
pentru aceea a suferit de bunăvoie toate cele omeneşti, pentru ca măsurând cu slăbi- 
ciunea noastră pe cei ce i-a iubit, să ne măsoare în schimb pe noi cu puterea Lui.” 
(Clement Alexandrinul, Care bogat se va mântui?, 37.2-31.3, în PSB, vol. 4, p. 59) 


„Ce covârşitoare iubire de oameni a lui Dumnezeu! Nu vorbeşte ca un dascăl 
elevilor săi, nici ca un stăpân slugilor lui, nici ca Dumnezeu oamenilor, ci sfătuieşte 
pe fii ca un părinte blând.” (Clement Alexandrinul, Cuvânt de îndemn către elini 
(Protrepticul), cap. 9, 82.2, în PSB, vol. 4, p. 136) 


„Sunt unii acum, însă, cu atât mai fără de Dumnezeu cu cât Dumnezeu este mai 
iubitor de oameni. Dumnezeu vrea ca noi din robi să ajungem fii, iar ei nici nu vor 

să ajungă fii. O, cât este de mare nebunia! Vă e ruşine cu Domnul. Vă vesteşte liber- 
tate, iar voi fugiţi la robie. Vă hărăzeşte mântuire, iar voi vă pogorâți spre moarte. Vă 
dăruieşte viaţă veşnică, iar voi aşteptaţi pedeapsă şi vă îngrijiţi să aveţi ceea ce Dom- 
nul a pregătit diavolului şi îngerilor lui (Nt. 25, 41).” (Clement Alexandrinul, Cuvânt 
de îndemn către elini (Protrepticul), cap. 9, 83.1-83.2, în PSB, vol. 4, p. 137) 


„(...) Dumnezeu, datorită marii Sale iubiri de oameni, aleargă la om, aşa precum 
pasărea-mamă zboară la puiul ei căzut din cuib; şi dacă o fiară răpitoare înghite puiul, 
mama zboară de jur împrejur, îndurerată de fiii ei iubiţi (Homer, Iliada, II, 315). 

Şi Dumnezeu, Care este Tatăl, caută fâptura Sa, o vindecă de cade, urmăreşte 
fiara, ridică iarăşi puiul şi-l împinge să zboare la cuib.” (Clement Alexandrinul, 
Cuvânt de îndemn către elini (Protrepticul), cap. 10, 91.3, în PSB, vol. 4, p. 141) 


„La baie7!4, la mântuire, la luminare ne cheamă, aproape strigând şi grăind: Își 
dau, copilul meu, pământul, marea, câmpia şi cerul! Îți dăruiesc şi toate viețuitoa- 
rele care sunt în ele! Cu o condiție, copilul meu! Insetează de Tatăl! Și Dumnezeu 
ți le va da în dar! Nu se face neguțătorie cu adevărul. Îţi dă şi păsările şi peştii şi 
animalele cele de pe pământ (Fc. 1, 28). Tatăl le-a creat pe acestea, ca să te desfătezi 
de ele cu mulțumire.” (Clement Alexandrinul, Cuvânt de îndemn către elini (Pro- 
trepticul), cap. 10, 94.2-94.3, în PSB, vol. 4, p. 143) 


„Dar dragostea lui Dumnezeu de om este nespusă, iar ura Sa faţă de rău cu totul 
mare. Mânia Sa hrăneşte pedeapsa pe temeiul păcatului, iar iubirea Sa de oameni 
face bine pe temeiul căinţei.” (Clement Alexandrinul, Cuvânt de îndemn către elini 
(Protrepticul), cap. 10, 104.3, în PSB, vol. 4, p. 149) 


„Îţi dă în locul unei puţine credinţe atâta pământ, ca să-l lucrezi, îți dă apă, ca să 
bei şi altă apă, ca să mergi cu corăbiile; îți dă aer, ca să respiri, îți dă foc, ca să-ți faci 
cele de trebuinţă, îţi dă lumea, ca s-o locuieşti; şi de aici de pe pământ îți îngăduie să 
te muţi cu locuinţa în ceruri. Ţi-a pus la dispoziție, în schimbul unei puţine credinţe, 
aceste mari bunătăţi, precum şi atâtea creaturi şi daruri.” (Clement Alexandrinul, 
Cuvânt de îndemn către elini (Protrepticul), cap. |l, 115.1, în PSB, vol. 4, p. 156) 


„E de la sine înţeles ca omul să fie iubit de Dumnezeu, pentru că este făptura Lui.” 
(Clement Alexandrinul, Pedagogul, Cartea I, cap. 3, 7.1, în PSB, vol. 4, p. 170) 


„Cum să nu fie omul iubit de Dumnezeu, când pentru om este trimis din sânurile 
Tatălui (loan 1, 18) Cuvântul cel Unul-Născut al credinţei noastre?” (Clement 
Alexandrinul, Pedagogul, Cartea I, cap. III, 8.2, în PSB, vol. 4,p. 171) 


„Dacă Cuvântul nu urăşte nimic din cele ce a făcut, urmează că le iubeşte. 

Dar, mai mult decât pe celelalte existenţe, Cuvântul va iubi, negreşit, pe om, ființa 
cea mai frumoasă dintre toate creaturile, fiinţa iubitoare de Dumnezeu.” (Clement 
Alexandrinul, Pedagogul, Cartea întâi, cap. 8, 62.4-63.1, în PSB, vol. 4, p. 202) 


„(...) Dumnezeu se coboară până la patimi de dragul omului, pentru care Cu- 
vântul lui Dumnezeu s-a și făcut om.” (Clement Alexandrinul, Pedagogul, Cartea 
întâi, cap. 8, 74.4, în PSB, vol. 4, p. 209) 


714. Notă Pr. D. Fecioru: "Adică, botez” (n. 753, p. 143). 

„De ce să nu bagi în seamă că Dumnezeu pentru tine a luat asupra Lui ceea ce 
se potriveşte cel mai puţin naturii Sale?” (Origen, Omilii la Cartea Facerii, Omilia 
IX, cap. 2, în PSB, vol. 6, p. 45) 


„ŞI, într-adevăr, e o nouă formă a bunătăţii Sale să primească cu căldură sufle- 
tul care se reîntoarce, după desfrâu, căindu-se din toată inima, precum spune şi Pro- 
fetul: Când o femeie se desparte de bărbatul ei şi ajunge femeia altuia, se va mai 
putea întoarce înapoi la bărbatul ei? Această femeie nu este oare cu totul întinată? 
Iar tu, care te-ai iubit cu mulți ibovnici şi vrei să te întorci la Mine! Şi apoi iarăşi 
zice: După ce te-ai săturat de făcut toate acestea, eu zic: întoarce-te la Mine! Dar 
tu nu te-ai întors, zice Domnul” (ler. 3, 7).” (Origen, Omilii la Cartea leşirii, Omilia 
VIII, cap. 5, în PSB, vol. 6, pp. 89-90) 


„(...) Veşnicia bunătăţii dumnezeieşti să reiasă şi din faptul că sunt veşnice şi 
cele care se împărtăşesc din bunătăţile ei.” (Origen, Despre principii, Cartea a IV-a, 
4, IX, în PSB, vol. 8, p. 310) 


„Dar Dumnezeul tuturor este bun şi suprabun prin fire. De aceea este şi de 
oameni iubitor. Căci în Cel bun nu s-ar putea naște pizma față de nimeni/15. El nu 
pizmuieşte existența nimănui, ci voieşte ca toţi să existe, pentru ca să poată să-Şi 
pună în aplicare iubirea Sa de oameni.” (Sf. Atanasie cel Mare, Cuvânt împotriva 
elinilor, XLI, în PSB, vol. 15, p. 78) 


„Căci în două feluri ne-a dovedit Mântuitorul iubirea Sa de oameni: pe de o 
parte, a nimicit moartea şi ne-a reînnoit; pe de alta, fiind nearătat și nevăzut, S-a ară- 
tat şi S-a făcut cunoscut prin fapte, ca fiind Cuvântul Tatălui, Cârmuitorul şi 
împăratul tuturor.” (Sf. Atanasie cel Mare, Tratat despre întruparea Cuvântului şi 
despre arătarea Lui nouă, prin trup, cap. 3, XVI, în PSB, vol. 15, p. 110) 


„Dacă din natură avem, deci, atâta bunăvoință şi iubire față de binefăcători şi ne 
dăm toată osteneala, ca să le răsplătim binefacerile ce ne-au făcut, ce cuvânt poate 
să înfățişeze în mod demn darurile lui Dumnezeu? Pentru că acestea sunt atât de 
multe, încât nu se pot număra; şi ele sunt atât de mari şi în aşa fel, încât şi unul sin- 
gur este de ajuns ca să ne facă să datorăm toată recunoştinţa Celui care l-a dat.” (Sf. 
Vasile cel Mare, Regulile mari, cap. 2, Întrebarea 2, II, în PSB, vol. 18, p. 222) 


„Nu vom vorbi, deci, despre răsăritul soarelui şi despre cursul lunii, despre tem- 
peratura aerului, despre schimbarea anotimpurilor anului, despre apa care cade din 
nori şi cea care izvorăşte din pământ, chiar despre mare şi întreg pământul, despre 
cele ce cresc din pământ, despre vietăţile ce trăiesc în ape, despre păsările şi insec- 
tele din aer, despre nenumăratele feluri de vietăţi, toate câte au fost întocmite pen- 
tru slujirea vieţii noastre. Vom vorbi, totuși, despre ceea ce nu putem trece cu vede- 
rea şi nici nu-i cu putință să tăinuiască cineva care are minte sănătoasă şi judecată 
dreaptă, despre care este încă mult mai cu neputinţă de a vorbi în mod demn: că 
Dumnezeu l-a creat pe om după chipul şi asemănarea Sa, l-a învrednicit de cunoaş- 
terea Sa, l-a înzestrat, mai presus de toate vietățile, cu rațiune, i-a îngăduit să se des- 
făteze de nespusele frumuseți ale paradisului şi l-a pus stăpân peste toate câte se află 


715. Tâlcuirea Pr. D. Stăniloae: "Plato, 7imaeus, 29: «Era bun, iar cel bun nu naşte pizma niciodată, față de 
nimeni». Dumnezeu € bun şi ca Raţiunc. Căci înțelege ca o Persoană valoarea altei Persoane divine şi a tuturor celor pe 
care le creează. (n. 95, p. 78). 

pe pământ; şi apoi, când, fiind înşelat de şarpe, a căzut în păcat şi prin păcat în 
moarte şi toate urmările legate de ea, Dumnezeu nu l-a lăsat fără să-i poarte de grijă; 
ci i-a dat, la început, o lege ca să-l ajute, a rânduit (apoi) îngeri ca să-l păzească şi 
să-l îngrijească, a trimis profeţi ca să mustre răutatea şi să înveţe virtutea, a pus sta- 
vilă pornirilor spre răutate prin ameninţări; prin promisiuni 1-a trezit dorința spre 
cele bune; a arătat mai înainte, de multe ori, sfârşitul răutății şi al virtuţii cu exem- 
plele diferitelor persoane, ca să se înveţe alţii; şi în ciuda tuturor acestora şi a celor 
asemănătoare nu Și-a întors faţa de la noi când am stăruit în neascultare. Căci bună- 
tatea Domnului nu ne-a părăsit şi iubirea Lui față de noi n-am putut s-o împiedicăm; 
dimpotrivă, cu toate că am ofensat pe Binefăcător cu indiferența noastră față de 
darurile Lui, am fost rechemaţi din moarte şi am obţinut iarăşi viaţa prin Însuşi 
Domnul nostru lisus Hristos. Prin aceasta și felul binefacerii devine mult mai mi- 
nunat: Căci în chipul lui Dumnezeu fiind, nu răpire a socotit a fi întocmai cu Dum- 
nezeu, ci S-a golit pe Sine, chip de rob luând (Filip. 2, 6-7). 

Chiar slăbiciunile noastre le-a luat asupra Sa (Hristos) şi bolile noastre le-a pur- 
tat şi a fost rănit pentru noi, ca prin rănile Lui să ne vindecăm noi (Is. 53, 15), El ne- 
a răscumpărat din blestem (Gal. 3, 13), făcându-Se pentru noi blestem; şi a suferit 
cea mai necinstită moarte pentru noi, spre a ne readuce la o viaţă glorioasă. Şi nu s-a 
mulțumit cu faptul că, fiind morţi, ne-a făcut vii, ci ne-a dat şi demnitatea dum- 
nezeirii şi ne-a pregătit locurile de odihnă veşnică, care întrec în mărimea bucuriei 
toată cugetarea omenească. Așadar cu ce vom răsplăti Domnului pentru toate câte 
ne-a dat nouă? (Ps. 115, 3). El este însă atât de bun, încât nu cere nici o răsplătire, 
ci se îndestulează numai dacă este iubit pentru cele ce a dat. Când cuget toate aces- 
tea (ca să-mi exprim simțămintele mele libere), cad într-o oarecare frică şi extaz 
înfricoşător, ca nu cumva neluând în seamă raţiunea, sau prin îndeletnicirea cu 
lucruri deşarte, să cad din iubirea lui Dumnezeu şi să devin spre ruşine lui isus 
Hristos. Căci cel care acum ne înşeală şi se sileşte cu toată iscusinţa vicleniei sale 
ca prin amăgiri lumeşti să pricinuiască în noi uitarea de Binefăcătorul nostru, prigo- 
nindu-ne spre pierirea sufletelor noastre şi dând asalturi asupră-ne, (acela) va aduce 
atunci disprețul nostru înaintea Domnului ca o ruşine şi se va mândri cu neascultarea 
şi căderea noastră; el care nici nu ne-a creat, nici n-a murit pentru noi, ne-a făcut, 
totuși, să-l urmăm întru neascultare şi în călcarea poruncilor lui Dumnezeu. Această 
ofensă împotriva Domnului şi această trufie a vrăjmaşului îmi pare mai grea decât 
pedepsele cele din gheenă; căci (prin acestea) dăm duşmanului materie pentru mân- 
drie şi ocazie să se ridice împotriva Aceluia Care a murit pentru noi şi a înviat şi 
Căruia tocmai pentru aceasta Îi datorăm mai mult, precum este scris (Rom. 8, 12). 
Numai atât despre iubirea lui Dumnezeu. Fiindcă scopul, cum am amintit mai 
înainte, n-a fost să spun toate, căci este cu neputinţă.” (Sf. Vasile cel Mare, Regulile 
mari, cap. 2, Întrebarea 2, III-IV, în PSB, vol. 18, pp. 223-224) 


„Se cuvine, dar, să cunoşti covârşitoarea iubire de oameni a Stăpânului tuturor, 
pe care a arătat-o neamului nostru! A întins cerul, a aşternut pământul, a creat tăria, 
ca un zid despărțitor între ape; a poruncit apoi să se adune apele; apele le-a numit 
mări, iar uscatul, pământ; a împodobit pământul cu seminţe şi cu celelalte ierburi; a 
trecut apoi la crearea celor doi mari luminători şi a feluritelor stele, ca să împodo- 
bească cu ele cerul; a adus apoi la ființă din ape vieţuitoare însuflețite şi păsările 
zburătoare pe pământ sub tăria cerului. A împlinit astfel numărul celor cinci zile. Şi 
pentru că trebuia să fie create din pământ animale, a poruncit Dumnezeu să fie aduse 

„La Dumnezeul universului, cu totul dimpotrivă. El ne face bine totdeauna chiar 
când noi suntem nerecunoscători. Dumnezeu Îşi întinde ajutorul Său, fără să ţină 
seama de nerecunoştința noastră. În toate Dumnezeu merge pe urmele iubirii Sale 
ue oameni...” (Sf. loan Gură de Aur, Omilii la Facere, Omilia LVI, VI, în PSB, vol. 
22, p. 230) 


„Vezi că Dumnezeu pentru tine a întins cerul, a aprins soarele, a revărsat mările, 
a răspândit aerul, a rânduit lunii drumuri, a pus legi nemişcătoare anotimpurilor anu- 
lui şi la semnul Lui toate celelalte își urmează neabătut drumul rânduit lor. Că şi 
oamenii şi animalele, care se târăsc, care merg, care zboară şi care înoată, animalele 
din lacuri, din izvoare, din râuri, din munţi, din câmpii, din case, din aer, din şesuri, 
plantele, semințele şi arborii, sălbatici şi domestici, roditori şi neroditori, într-un cu- 
vânt, toată făptura care se mişcă de mâna cea neobosită a lui Dumnezeu, totul ser- 
veşte la întreţinerea vieţii noastre şi Dumnezeu ne dă nu numai cele de trebuință, ci 
mai mult decât ne trebuie.” (Sf. loan Gură de Aur, Omilii la Matei, Omilia XIII, V, 
în PSB, vol. 23, p. 164) 


„(...) Hristos, Care a grăit nenumărate cuvinte despre dragoste, dă aceste legi 
tocmai ca să cunoşti din aceste două feluri de legi marea Lui purtare de grijă, ca să 
cunoşti că El caută prin toate numai folosul tău.” (Sf. loan Gură de Aur, Omilii la 
Matei, Omilia XVII, III, în PSB, vol. 23, p. 223) 


„(...) Pe voi, cărora Dumnezeu v-a dat suflet, cărora v-a plăsmuit trup, pentru 
care a făcut toate cele văzute, pentru care a trimis profeți, a dat legea şi a făcut 
nenumărate faceri de bine, pentru care a dat pe Fiul Său cel Unul-Născut.” (Sf. loan 
Gură de Aur, Omilii la Matei, Omilia XXII, I, în PSB, vol. 23, p. 280) 


„Dar-ar Dumnezeu să ne aprindem şi noi tot atât de mult de dragoste de Dum- 
nezeu cât de mult e aprinsă inima lui Dumnezeu de dragoste de noi! Focul dragostei 
lui Dumnezeu caută numai prilejul; dacă-i dai prilej să scânteieze puţin, aprinzi 
întreaga flacără a binefăcătoarei Sale dragoste.” (Sf. loan Gură de Aur, Omilii la 
Matei, Omiha XXII, VI, în PSB, vol. 23, p. 290) 


„Dumnezeu, care are o iubire suprafirească.” (Sf. loan Gură de Aur, Omilii la 
Matei, Omilia XXII, VI, în PSB, vol. 23, p. 290) 


„(...) Dumnezeu, Care ne iubeşte atât de mult încât dragostea Lui biruieşte dra- 
gostea părinților noştri; şi atât de mult o biruie, pe cât de mult biruie binele pe rău. 

Dacă voi, răi fiind, ştiţi să daţi daruri bune fiilor voştri, cu cât mai vârtos Tatăl 
vostru Cel ceresc (Mt. 7, 11). 

Domnul n-a spus aceste cuvinte pentru a huli firea omenească, nici pentru a 
osândi neamul omenesc, ci în comparaţie cu bunătatea Lui numeşte răutate dragos- 
tea părintească. Atât de mare este iubirea Sa de oameni.” (Sf. loan Gură de Aur, 
Omilii la Matei, Omilia XXIII, IV, în PSB, vol. 23, p. 299) 


„(...) pe Mine m-ai disprețuit (zice Domnul Dumnezeu — n.n.), Care te-am adus 
de la neființă la ființă, Care ţi-am dat suflet, Care te-am pus stăpân peste toate cele 
de pe pământ, Care am făcut pentru tine pământul, cerul, marea, văzduhul şi toate 
câte sunt! Pe Mine M-ai disprețuit şi M-ai socotit mai prejos de diavol! Şi totuşi nici 
aşa nu M-am depărtat de tine, ci, după acestea, ţi-am făcut şi alte nenumărate bine- 

faceri; M-am făcut de bunăvoie rob, am fost pălmuit, am fost scuipat, am fost jun- 
ghiat, am murit de moartea cea mai ruşinoasă, pentru tine M-am înălțat la cer, ţi-am 
dăruit Duhul cel Sfânt, te-am făcut vrednic de împărăţia cerurilor; ţi-am făcut mari 
şi alese făgăduințe; am vrut să fiu capul tău, să-ți fiu mire, haină, casă, rădăcină, 
hrană, băutură, păstor, împărat, frate; te-am luat moştenitor şi împreună-moşteni- 
for, te-am ridicat din întuneric în împărăția luminii!” (Sf. loan Gură de Aur, Omilii 
la Matei, Omilia XXIII, VIII, în PSB, vol. 23, p. 306) 


„Ce poate fi egal cu întruparea Fiului lui Dumnezeu? Dumnezeu ne-a dat nouă, 
duşmanilor Săi, ceea ce avea El mai de preţ din toate, pe Unul-Născut Fiul Său. Şi 
nu numai că L-a dat, dar, după ce ni L-a dat, ni L-a oferit spre mâncare. A făcut totul 
pentru noi.” (Sf. loan Gură de Aur, Omilii la Matei, Omilia XXV, 4, în PSB, vol. 23, 
4525) 


„Diavolul ne vatămă pe noi; dar originea acestei vătămări nu se datoreşte urii pe 
care diavolul ne-o poartă nouă, ci urii pe care o poartă lui Dumnezeu. De aici se vede, 
dar, că Dumnezeu ne iubeşte pe noi mai mult decât ne iubim noi pe noi înşine.” (Sf. 
loan Gură de Aur, Omilii la Matei, Omilia XLVI, |, în PSB, vol. 23, p. 538) 


„Oare nu pe dreptate Îşi întoarce Dumnezeu faţa de la noi şi ne pedepseşte, când 
El ni Se dă nouă cu totul, iar no: Îl îmbrâncim? Negreşit! Dumnezeu îți spune: De vrei 
să te împodobeşti, împodobeşte-te cu podoaba Mea! De vrei să te înarmezi, înar- 
mează-te cu armele Mele! De vrei să te îmbraci, îmbracă-te cu haina Mea! De vrei să 
te hrăneşti, hrăneşte-te la masa Mea! De vrei să călătoreşti, călătoreşte pe calea Mea! 
De vrei să moșteneşti, moşteneşte moştenirea Mea! De vrei să te duci în patrie, intră 
în cetatea al cărei meşter şi ziditor Eu sunt! (Evr. 11, 10) De vrei să-ți zideşti casă, 
zideşte-ți casă în corturile Mele! Eu nu-ţi cer plată pentru cele ce-ţi dau, ci-ți mai 
datorez şi răsplată de vrei să te foloseşti de toate cele ale Mele! Ce dărnicie o poate 
egala pe aceasta? Eu îţi sunt tată, îți spune Hristos, Eu îţi sunt frate, Eu îţi sunt Mire, 
Eu îți sunt casă, Eu îți sunt hrană, Eu îți sunt haină, Eu îți sunt rădăcină, Eu îți sunt 
temelie, sunt tot ce vrei! Ca să n-ai nevoie de nimic, Eu îţi voi şi Sluji! Că am venit să 
slujesc, nu să Mi se slujească (Mt. 20, 28)! Eu îți sunt prieten şi mădular şi cap şi frate 
şi soră şi mamă! Eu sunt totul! Un singur lucru îţi cer numai: să-mi fii apropiat Mie! 
Eu sunt sărac pentru tine, cerşetor pentru tine, pe cruce pentru tine, în mormânt pen- 
tru tine. Sus, pentru tine mijlocesc, jos, pentru tine solitor am venit de la Tatăl. Tu eşti 
totul pentru mine; şi frate şi împreună moştenitor şi prieten şi mădular! Ce vrei mai 
mult? Pentru ce întorci spatele Celui Ce te iubeşte? Pentru ce te osteneşti pentru 
lume? Pentru ce torni apă într-un vas găurit? Că aceasta faci când te ostenești pen- 
tru viața aceasta pământească. Pentru ce-ţi bagi mâna în foc? Pentru ce dai cu pum- 
nii în aer? Pentru ce alergi în zadar? Nu are, oare, orice meserie un scop? Negreşit! 
Arată-mi şi tu scopul strădaniei tale lumeşti! Dar nu poți! Că «Deşertăciunea deşer- 
tăciunilor, toate sunt deşertăciuni!» (Eccl. 1, 2)”. (Sf. loan Gură de Aur, Omilii la 
Matei, Omilia LXXVI, V, în PSB, vol. 23, pp. 868-869) 


„(...) Hristos le arată cât de veche e dragostea Lui pentru ei: Veniţi, le spune EI, 
binecuvântaţii Părintelui meu, de moşteniţi împărăţia cea pregătită vouă de la înte- 
meierea lumii (Mt. 25). Câte bunătăţi nu prețuieşte acest nume de a fi binecuvântat; 
şi mai ales de a fi binecuvântat de Tatăl!” (Sf. loan Gură de Aur, Omilii la Matei, 
Omilia LXXIX, II, în PSB, vol. 23, p. 898) 

„Gândiţi-vă ce preţ mare a dat Hristos pentru noi! Şi-a vărsat sângele Lui! S-a 
Cat pe Sine însuşi!” (Sf. loan Gură de Aur, Omilii la Matei, Omilia XC, III, în PSB, 
vol. 23, p. 1003) 


„Să luăm aminte, apoi, la toate (câte a făcut pentru noi) şi câtă cinste ni s-a dat! 
Câte orânduieli ale Domnului au avut loc încă de pe vremea Părinților şi a Profe- 
ţilor! Câte făgăduinţe nu s-au făcut! Câte îndemnuri! Câtă milă a arătat Domnul faţă 
de noi de la început! În cele din urmă Şi-a manifestat nespusa Sa milostivire față de 
noi, prin venirea şi prin răstignirea Sa, prin care ne-a mutat, pe noi cei care ne-am în- 
tors (de la purtarea cea păcătoasă), la viaţă.” (Sf. Macarie Egipteanul, Cele cincizeci 
de omilii duhovniceşti, Omilia IV, 18, în PSB, vol. 34, p. 105) 


„Care nici pe Fiul Său nu L-a cruțat, ci L-a dat pentru noi toți (Rom. 8, 32). Dar 
în ce ar consta propriu-zis minunea iubirii lui Dumnezeu şi Tatăl față de noi, dacă 
nu ar fi socotit că, dând pe Fiul Său pentru noi, suportă ceva din cele ce nu le vrea. 
Aceasta ne convinge Pavel să o înțelegem când spune: Nu L-a cruțat. Căci aceasta 
nu se spune niciodată pentru lucruri întâmplătoare, ci despre fapte care îndrăznesc 
vreun lucru mare716.” (Sf. Chiril al Alexandriei, G/afire la Facere, Il, 2, în PSB, 
05300 Deo) 


„(...) Zice dumnezeiescul David: Ce voi răsplăti Domnului pentru toate câte mi-a 
dat mie? (Ps. 115, 5). Iar acest cuvânt ni se potriveşte şi nouă. Ce putem da noi de 
valoare egală lui Dumnezeu şi Tatăl? Căci El a dat pentru noi pe propriul Său Fiu 
ca tot cel ce crede în El, să nu piară, ci să aibă viața de veci (|n. 3, 16), neţinând 
seama de dragostea cuvenită Lui. lar Acesta S-a dat pe Sine pentru păcatele noastre, 
după Scripturi (Gal. 2, 20). Şi noi ne-am mântuit, iar El S-a făcut slab pentru 
păcatele noastre”! şi pentru noi suferă dureri (Is. 53, 5), suportând însăşi moartea 
trupului, nu ca să se vadă împreună cu noi între morți, ci ca reîntorşi împreună cu 
EI şi pentru EI la viaţă şi reveniţi la nestricăciune să spunem bucurându-ne: Unde 
este biruința ta, moarte? Unde este boldul tău, iadule? (Osea 13, 14; | Cor. 15, 53; 
Evr. 2, 14).” (Sf. Chiril al Alexandriei, Glafire la Numerii, 1, în PSB, vol. 39, p. 428) 


„(...) Aşa de mult, zice, a iubit Dumnezeu lumea, că şi pe Fiul Său Cel Unul- 
Născut L-a dat (In. 3, 16). Să vadă iarăşi ereticul care luptă împotriva lui Hristos şi 
să spună: în ce constă mărimea dragostei lui Dumnezeu-Tatăl, sau cum ne-am putea 
altfel minuna de ea după cuviinţă? Va trebui să răspundă, fără îndoială, că mărimea 
minunată a dragostei Lui se vede în aceea că dă pentru noi pe Fiul Său, Care este 
Unul-Născut. Deci ca să rămână şi să se păstreze marea iubire a lui Dumnezeu- 
Tatăl, trebuie să se înţeleagă că EI e Fiu, şi nu făptură 718.” (Sf. Chiril al Alexandriei, 
Comentariu la Evanghelia Sfântului loan, II, 1, în PSB, vol. 41, p. 177) 


716 .Tâlcuirea Pr. D. Stăniloae: "Pătimirea Fiului Său cu trupul nu e ceva din cele ce le voieşte prin fire. Dar totuși 
acceptă cu voia şi ceea ce nu voieşte. Dumnezeu poate voi şi ceea ce nu voieşte prin fire. Deosebirea e că voind ceea ce 
nu voiește prin fire, voieşte ceva neplăcut. Dar aceasta o face și Tatăl, acceptând cu voia pătimirea Fiului Său. Dar în 
aceasta se vede şi mai mult iubirea lui Dumnezeu față de noi. Dumnezeu voieşte din cele nevoite prin fire numai pe cele 
de folos oamenilor. Pe de altă parte în aceasta se vede şi mai mult libertatea Lui. Iar voind ceva neplăcut, dar spre un 
folos bun, totuşi voiește ceva conform Lui" (...) (n. 151, p.91). 

717 „Tâlcuirea Pr. D. Stăniloae: "Dacă nu ar fi acceptat slăbiciunea noastră, n-ar fi simţit foamea, setea, oboseala, 
frica de moarte. Dar le-a suportat cu slăbiciune, ca să le învingă. Slăbiciunea Lui a fost victorioasă. Nu l-a răpus. A răb- 
dat-o cu tărie. Un adânc paradox: tărie în slăbiciune, menţinându-Se cu tărie în toată slăbiciunea" (n. 746, p. 428). 

718 .Tâlcuirea Pr. D. Stăniloae: "Dacă Hristos n-ar fi Fiul Unul-Născut al Tatălui, faptul de a-L da morții pentru noi 
nu ne-ar arăta cine ştie ce mărime a dragostei lui Dumnezeu pentru noi. Cu cât e mai mare Cel ce vine și Se jertfeşte pentru 

„(...) Mare şi mai presus de fire este iubirea Tatălui, Care a dat pe Fiul Său pro- 
priu pentru viaţa lumii.” (Sf. Chiril al Alexandriei, Comentariu la Evanghelia Sfân- 
tului loan, II, 1, în PSB, vol. 41, p. 178) 


„Jar isus le-a zis lor: Eu am de mâncat o mâncare pe care voi nu o ştiţi (|n. 4, 32) 

Mântuitorul ţese cu subțirime răspunsul din cele prezente. Numai că nu spune, 
în mod umbrit, că, dacă ar şti ei de convertirea apropiată a samarinenilor, s-ar con- 
vinge că are ca mâncare mai degrabă pe aceea, decât pe cea care hrăneşte trupul. lar 
din aceasta se poate afla câtă iubire față de oameni are firea dumnezeiască. Căci 
socotește alergarea spre mântuire ca pe o mâncare dulce a celor ce se mântuiesc719.” 
(Sf. Chiril al Alexandriei, Comentariu la Evanghelia Sfântului loan, II, 5, în PSB, 
vol. 41, p. 228) 


„(...) I-a iubit până la sfârşit şi nu S-a ferit să pătimească aceasta, deşi ştia de mai 
înainte că va pătimi, căci nu era neprevăzută de Mântuitorul patima Lui720. Având deci, 
zice, posibilitatea să scape de duşmănia nebunească a iudeilor şi de necredinţa celor ce-L 
vor răstigni, a arătat cea mai desăvârşită iubire față de cei ai Săi aflaţi în lume. Căci nu 
S-a ferit nicidecum să-Și pună viaţa pentru toți. Că î în aceasta se poate vedea măsura 
cea mai desăvârşită a iubirii, voi da ca martor pe Însuşi Domnul nostru Iisus Hristos, 
Care sune Sfinților Săi ucenici: Aceasta este porunca Mea: să vă iubiți unul pe altul, 
precum v-am iubit Eu. Mai mare dragoste decât aceasta nimeni nu are, ca sufletul lui 
să şi-l pună pentru prietenii săi (In. 15, 12-13).” (Sf. Chiril al Alexandriei, Comentariu 
la Evanghelia Sfântului loan, LX, Introducere, în PSB, vol. 41, p. 791) 


„Precum M-a iubit pe Mine Tatăl, aşa v-am iubit şi Eu pe voi; rămâneți întru 
iubirea Mea. Dacă păziţi poruncile Mele,veţi rămâne întru iubirea Mea, după cum 
şi Eu am păzit poruncile Tatălui Meu şi rămân întru iubirea Lui (n. 15, 9-10) 

Tainele acestor cuvinte trebuie pătrunse cu un ochi al minţii, mai ascuţit, căci 
înţelesul lor este adânc, înfățişându-ne tot rostul mântuitor al întrupării. Spune că a 
fost iubit de Dumnezeu-Tatăl şi la rândul Său ne-a iubit şi El pe noi, adică în ace- 
laşi mod în care se înţelege că a fost şi EI iubit de Cel ce L-a născut?2l. 

Apoi, ce-a adăugat la acestea? Că se cuvine să rămânem la iubirea Lui. Dar dă 
ca motiv foarte necesar al iubirii de către Tatăl, cu foarte multă dreptate, faptul că 
păzeşte poruncile Lui şi de aceea ne porunceşte să rămânem şi noi astfel în iubirea 
Lui.” (Sf. Chiril al Alexandriei, Comentariu la Evanghelia Sfântului loan, X, 2, în 
PSB, vol. 41, p. 946) 


noi, cu atât e mai mare iubirea Lui şi a Celui ce-L trimite spre aceasta pentru noi. Mulţi se întreabă: Cum ar trimite Dum- 
nezeu pe Însuşi Fiul Său să Se facă om şi să Se jertfească pentru noi? Dar tocmai în aceasta se arată mărimea lui Dum- 
nezeu. Altfel n-ar exista un Dumnezeu cu adevărat mare, de supremă înălțime" (n-s. 305, p. 177). 

719.Tâlcuirea Pr. D. Stăniloae: "Cuvântul de învățătură şi de îndemn al altuia spre mântuire nu este hrană numai 
pentru cel ce se mântuieşte, ci chiar şi pentru cel ce dă acest cuvânt. Dacă Insuşi Fiul lui Dumnezeu Se socotește hrănit 
prin învățătura mântuitoare, pe care o dă altora, cu cât mai mult nu trebuie omul să socotească hrană contribuția pe care 
o are la mântuirea altora, sau mântuirea acelora? Sfântul Varsanufic spune că Dumnezeu ne va întreba când ne vom 
înfățișa la Judecata Lui: Pentru ce vii singur la Mine şi nu aduci şi pe altul?” (n. 397, p. 228). 

720. Tâlcuirea Pr. D. Stăniloae: "Iubirea lui Hristos față de om a mers până la capăt, El primind şi moartea din acest 
motiv. El arată mai ales că ştia că va muri pentru ei, din iubire față de ei. Căci dacă l-ar fi venit moartea fără să știe 
dinainte şi fără să vrea, nu s-ar fi dovedit că iubirea Lui a fost desăvârşită. A şti că vei muri din iubire față de cineva şi a 
nu evita această moarte, când ai putea-o evita, aceasta dovedeşte iubirea desăvârşită" (n. 1507, p. 791). 

721. Tâlcuirea Pr. D. Stăniloae: "Este uimitoare această declaraţie. Fiul lui Dumnezeu ne iubeşte pe noi tot atât de 
mult cât Îl iubeşte Tatăl pe EL. Ne ridică la valoarea Lui prin iubirea Sa. Dar prin aceasta răspunde într-un fel nou iubirii 
Tatălui cu iubirea Sa. Şi de aici se vede că şi Tatăl ne iubeşte pe noi cu iubirea cu care iubeşte pe Fiul Său Unul-Născut 
şi de aceca vrea ca Fiul să Se facă om, şi să iubească pe oameni, cum [l iubeşte pe EI în calitatea de Unul-Născut. Tatăl 
însuși, prin Fiul, i-a făcut pe oameni atât de valoroşi pentru El, atât de vrednici de iubirea Lui și în stare să răspundă şi 
ei cu iubirea lor” (n. 1788, p. 946). 

„Căci Cel ce a primit în unire cu Sine pe Cel ca noi, Care e om, adică pe Hris- 
tos, şi L-a învrednicit de o aşa de mare iubire (şi ne este cuvântul despre El ca om), 
şi ne-a dat putinţa să ne împărtăşim de El, cum nu ne-ar învrednici de o iubire de 
măsură egală722? Dar să nu se tulbure de aceasta nimeni dintre cei cuminţi, fiindcă 
este un lucru neîndoielnic că sluga nu poate în nici un fel să se ia la întrecere cu 
stăpânul ei, şi Dumnezeu-Tatăl nu va iubi făpturile în măsura în care iubeşte pe Fiul. 
Dar trebuie ca noi să considerăm că ne referim la Cel iubit din veci725, ca şi cum ar 
fi început să fie iubit când S-a făcut om. Deci, ceea ce a primit, nu a primit pentru 
Sine, ci pentru noi.” (Sf. Chiril al Alexandriei, Comentariu la Evanghelia Sfântului 
Ioan, XI, 12, în PSB, vol. 41, p. 1064) 


„Minunându-ne de bunătatea firii dumnezeieşti pentru noi, vedem cu drept 
cuvânt în aceasta dăruirea şi comunicarea celor ale ei, creaturilor, se înțelege a celor 
ce se cuvin numai €i/24.” (Sf. Chiril al Alexandriei, Comentariu la Evanghelia Sfân- 
tului loan, XI, 12, în PSB, vol. 41, p. 1064) 


„(...) pe Fiul nu L-a atins cruzimea morții, pentru că era întru Tatăl (In. 17, 21). 
Nu Şi-a păstrat pentru El nimic, totul a fost jertfit pentru tine, pentru că în deplină- 
tatea dumnezeirii Sale (Col. 2, 9) nimic n-a cruțat ca să te răscumpere. Gândeşte-te 
ce a putut simţi EI atunci ca un părinte! Pentru că numai din dragoste a luat asupră-Şi 
primejdia de a ne da pe Fiul Său care avea să moară, ca şi cum ar fi răbdat durerea 
unui părinte văduvit de singurul fiu, şi toate acestea numai ca tu să nu pierzi roada 
răscumpărării! Atât de copleşitoare a fost dorința lui Dumnezeu ca tu să fii mântuit, 
încât parcă Se primejduia pe Sine pentru ca tu să câştigi. Pentru tine a luat asupră-Şi 
greutățile noastre, pentru ca pe tine să te înscrie între ființele dumnezeieşti şi să te 
consfinţească în rândul celor cereşti. În chip minunat a mai spus Apostolul: pentru 
noi toți L-a dat morţii (Rom. 8, 32), pentru ca să arate că atâta ne iubeşte pe toţi, 
încât Însuşi pe preaiubitul Său Fiu L-a dat pentru noi (Cf. In. 3, 16). Oare dacă a dat 
pentru toți ceea ce e mai presus de toate, am mai putea noi spune cumva că n-ar fi 
dat prin Fiul toate? Nu, nimic nu Şi-a ţinut, atunci când a dat pe Fiul, Ziditorul tutu- 
ror.” (Sf. Ambrozie al Milanului, 7â/cuiri la Sfânta Scriptură. "Despre Iacob şi despre 
viaţa cea fericită", Cartea întâi, 25, în PSB, vol. 52, p. 258) 


„Pentru ei jertfeşte sângele Său, lor le insuflă Duhul Său, lor le dăruieşte îm- 
părăția Sa. Ce mai poate da Cel ce S-a dat pe Sine însuşi? Sau ce a rămas nedat de 
către Tatăl, Care pe singurul Său Fiu L-a dat morţii pentru noi (Rom. 8, 32)?” (Sf. 
Ambrozie al Milanului, Scrisori, II, 26, în PSB, vol. 53, p. 34) 


„Când ne gândim la nemăsurata Lui bunătate, cum rabdă cu nesfârşită mărinimie 
nenumăratele noastre păcate, pe care le săvârşim în fiecare clipă sub ochii Lui, cum 
ne acordă mila Sa fără să avem mai înainte vreun merit, dându-ne atâtea ocazii de 


722. Tâlcuirea Pr. D. Stăniloae: "Dacă Tatăl iubeşte atât de mult pe Fiul Său ca om, cum nu ne-ar iubi și pe noi la 
fel prin har?" (n. 2007, p. 1064). 

723. Tâlcuirea Pr. D. "Stăniloae: Faptul că omul e iubit de Dumnezeu ca şi Fiul Său, făcut om, să nu-l facă pe om 
să se ia la întrecere cu Fiul, sau să se socotească egal cu El. Omul trebuie să rămână în smerenia lui. Numai pentru că iubeşte 
pe Fiul Său din veci Tatăl vrea să aibă şi alți fii pe care să-i iubească la fel, prin bar. De aceca a voit ca Fiul Său să Se 
facă om" (n. 2008, p. 1064). 

724.Tâlcuirea Pr. D. Stăniloae: Toate ale firii dumnezeieşti le aduce în noi Fiul lui Dumnezeu făcut om, dacă vrem să le pri- 
mim. Ne aduce învierea şi slava ei, dar aceasta pentru că ne aduce bunătatea ei, prin faptul că ne aduce iubirea Lui față de Tatăl şi, 
prin aceasta, iubirea Tatălui față de noi. Iubirea e semnul şi puterea unității fără confundare între cei ce se iubesc“ (n. 2009, p. 1064). 

mântuire şi primindu-ne în dragostea Sa.” (Sf. loan Casian, Convorbiri duhovniceşti, 
Partea întâi, „Întâia convorbire cu Părintele Moise”, cap. 15, 1-2, în PSB, vol. 57, p. 319) 


„Dragostea minunată a lui Dumnezeu faţă de neamul omenesc, neînfrântă de 
nici O injurie care s-o depărteze de grija pentru mântuirea noastră şi biruită oarecum 
de nedreptăţile noastre care s-o facă să renunţe la scopul propus, n-a putut fi expri- 
mată mai propriu prin altă comparaţie, decât prin bărbatul care-şi iubeşte cu o dra- 
goste arzătoare soţia. Acesta, cu cât a simţit mai mult că este neglijat şi disprețuit de 
ea, cu atât mai mult este ars în inima lui de focul patimii. Aşadar, ocrotirea dum- 
nezeiască stă întotdeauna nedespărțită de noi şi atât de mare este dragostea Crea- 
torului faţă de creatura Sa, încât nu numai că o însoţeşte, dar chiar îi merge înainte 
cu providenţa Sa, pe care profetul, cunoscând-o foarte bine, o mărturiseşte zicând: 
Dumnezeu mă va întâmpina cu milostivirea Lui. Când a zărit răsărind în noi oare- 
care bunăvoință, o luminează îndată, o întăreşte şi o cheamă la mântuire, dându-i 
creşterea pe care i-a sădit-o, sau a văzut că i se arată datorită ostenelilor noastre.” 
(Sf. loan Casian, Convorbiri duhovniceşti, Partea a II-a, „A treia convorbire cu 
Părintele Cheremon”, cap. 8, 3-4, în PSB, vol. 57, p. 536) 


„EL ne dă cele bune ca noi să fim buni, noi, dimpotrivă, de câte ori primim cele 
bune, ne înmulţim răutăţile noastre. EI ne cheamă cu binefacerile Lui la viaţă cin- 
stită, noi ne prăbuşim în necinste. El ne provoacă prin binefaceri la căință, noi ne 
prăbuşim în desfrâu. El ne cheamă la cucernicie, noi ne prăbuşim în necurăţie. 
Strălucit mai răspundem la darurile sfinte, strălucită recunoştinţă mai arătăm față de 
binefacerile Lui, dacă pentru câtă binefacere primim de la EI, atâtea injurii | aducem 
în schimb.” (Salvianus, Despre guvernarea lui Dumnezeu, Cartea a VI-a, XVIII, 95, 
în PSB, vol. 72, pp. 295-296) 


Jurământul lui Dumnezeu 725 


„„— Dar ce? Dumnezeu s-a jurat? mă poate întreba cineva. Dar pe ce s-a putut jura 
Dumnezeu? 

— la seama, însă, că tot ce spune Dumnezeu aici e pogorământ. Dumnezeu 
numeşte jurământ întărirea făgăduinţei Sale: /mi voi ține jurământul cu care M-am 
jurat lui Avraam, tatăl tău. 

Apoi îi spune ce a făgăduit şi pentru ce s-a jurat: 

Și voi înmulți seminția ta ca stelele cerului (Fac. 26, 4). Asta i-o spune şi patri- 
arhului: 

Atât! de mare va fi seminţia ta încât va fi egală cu stelele şi cu nisipul (Fac. 13, 
17).” (Sf. loan Gură de Aur, Omilii la Facere, Omilia LI, II, în PSB, vol. 22, p. 180) 


725. În Vechiul Testament, Însuşi Dumnezeu face jurământ lui Avraam, ca răsplătire pentru credincioșia sa, arătată 
prin hotărârea de a jertfi pe fiul său Isaac. Dumnezeu rosteşte, prin îngerul Său, aceste cuvinte: Juratu-M-am pe Mine 
însumi, zice Domnul, că de vreme ce ai făcut aceasta şi n-ai cruțat nici pe singurul tău fiu, pentru Mine, de aceea te voi 
binecuvânta cu binecuvântarea Mea şi voi înmulți foarte neamul tău, ca să fie ca stelele cerului şi ca nisipul de la ţăr- 
mul mării şi va stăpâni neamul tău cetățile duşmanilor săi. Și se vor binecuvânta prin neamul tău toate popoarele pămân- 
tului, pentru că ai ascultat glasul Meu - (Fac. 22, 16-18). Din acest text reiese că nu Dumnezeu are nevoie de jurământ, 
ci omul. Avraam avea trebuință de siguranța promisiunii divine şi de aceea ea a fost întărită prin jurământ. Nu atât lui Avraam 
vrea să-i întărească Dumnezeu făgăduinţa, ci prin Avraam tuturor urmaşilor săi, care urmau să poarte misiunea aleasă de 
popor agonisit de Dumnezeu în veac. Neavând pe altcineva mai mare să Se jure, Dumnezeu S-a jurat pe Sine. Deci, pen- 
iru slăbiciunea firii omeneşti şi pentru puţinătatea credinței, Dumnezeu S-a pogorât pe Sine şi foloseşte jurământul, ca 
formă de dovedire a împlinirii făgăduinței Sale. Deci, jurământul l-a folosit şi Dumnezeu, Mântuitorul Hristos, Proorocii, 
Patriarhii, Împărații, Sfinţii Apostoli, Sfinții Ingeri, cf. Prof. Mihai Mocanu, Despre jurământ, în Mitropolia Moldovei şi 
Sucevei, LV (1979), nr. 3-6, p. 348. Nu este de condamnat jurământul în sine, ci modul practicării acestuia. Jurământul 
nu este un rău în sine, ci rea poate fi doar întrebuințarea lui — n.a. 

„Căci a fost primit prin jurământul Tatălui Fiul, sau taina Lui726. Căci e obiceiul 
Tatălui să Se jure pe puterea proprie a Fiului şi aceasta înseamnă a Se jura pe Sine 
însuşi/27. Fiindcă Fiul nu e altul decât EI, după raţiunea fiinţei şi după identitatea 
dumnezeirii. 

ŞI de fapt, dumnezeiescul Moise când ne-a arătat pe Dumnezeu jurându-Se, L-a 
înfăţişat zicând foarte lămurit: Voi ridica mâna Mea la cer şi Mă voi jura pe dreapta 
Mea (Deut. 32, 40). Iar dreapta lui Dumnezeu şi Tatăl este Fiul, prin Care ține toate, 
poruncește tuturor şi lucrează dumnezeieşte, chemând cele ce nu sunt să se facă şi 
celor făcute dăruindu-le buna existență.” (Sf. Chiril al Alexandriei, G/afire la Facere, 
Cartea a III-a, 7, în PSB, vol. 39, pp. 82-83) 


„Dumnezeu nu de aceea Se jură, că ar fi lipsit de încrederea celui ce crede, sau 
că, neavând garanția mărturiilor, ar căuta sprijin în jurământ, cum facem noi, oa- 
menii, care ne câştigăm încrederea prin jurământ, şi de aceea jurăm, ca să fim cre- 
zuți că cele ce le spunem sunt adevărate. Dumnezeu însă şi când vorbeşte e demn 
de încredere, căci vorbirea Lui este jurământ; căci Dumnezeu nu datorită jurămân- 
tului e vrednic de încredere, ci datorită lui Dumnezeu însuşi, jurământul e vrednic 
de încredere. Aşadar, pentru care pricină ni-L arată Moise pe Dumnezeu jurându-Se? 
Fiindcă suntem prinşi de anumite obiceiuri omeneşti şi ne învăluim ca ariciul în țepii 
lui ori ca scoica în cochilia ei; după cum fiinţele acestea, dacă nu se găsesc sub aco- 
perământul carapacei nu pot respira, nici nu pot prinde aerul liber fără să-l mențină, 
tot aşa suntem şi noi dacă nu ne sprijinim pe un fel de limanuri pământeşti ale obiş- 
nuinţei omeneşti. De aceea, fiindcă obişnuim să credem că e mai adevărat ce este 
întărit prin jurământ, ca să nu şchiopăteze credinţa noastră, stă scris că Dumnezeu 
Se jură, EI, Care altfel nu Se jură, dar este judecător al celor ce se jură şi pedepsitor 
al celor ce jură strâmb. Căci iată ce stă scris: Juratu-s-a Domnul şi nu-l va părea 
rău: Tu eşti preot în veac (Ps. 109, 4). Şi-a ținut jurământul şi ne-a dat pe veşnicul 
Arhiereu, având preoţie netrecătoare.” (Sf. Ambrozie al Milanului, Tâ/cuiri la Sfân- 
ta Scriptură. "Despre Cain şi Abel", Cartea întâi, 43, în PSB, vol. 52, p. 144) 


Certarea Domnului 


„Că aşa zice cuvântul cel sfânt: «Certând m-a certat Domnul, dar morții nu m-a 
dat» (Ps. 117, 18). «Că pe care îl iubeşte Domnul îl ceartă şi bate pe tot fiul pe care 
îl primeşte» (Pilde 3, 12; Evr. 12, 6). «Certa-mă-va dreptul cu milă, spune psalmis- 
tul, și mă va mustra, iar untdelemnul păcătoşilor să nu ungă capul meu» (Ps. 140, 
6). Şi iarăşi spune: Fericit este omul, pe care l-a certat Domnul, şi dojenirea Celui 
Atotputernic n-o dispreţui,; că E te face să suferi, dar iarăși te face bine; a bătut, 
dar mâinile Lui au tămăduit. De şase ori din nevoi te scoate, iar în a şaptea, nu se 
va atinge de tine răul. În timp de foamete, te va izbăvi de moarte, iar în timp de răz- 
boi te va scoate din mâna sabiei. De biciul limbii te va ascunde şi nu te vei teme de 
relele ce vor veni. De cei nedrepţi şi de cei nelegiuiţi vei râde, iar de fiarele sălba- 


726. Tâlcuirea Pr. D. Stăniloae: "Jurământul lui Dumnezeu de a-i da lui Avraam pe Isaac ca fiu, era un chip al jură- 
mântului Său de a-i da ca urmaș după umanitate pe Hristos. Istoria e un întreg condus de Dumnezeu spre adevărul ca vârf 
de sus prin chipuri, prin trepte ce urcă spre EI". (n. 130, p. 82). 

727. Tâlcuirea Pr. D. Stăniloae: "Astfel în jurământul Tatălui e implicat şi jurământul Fiului. Tatăl nu se poate jura 
pe cineva mai mare ca El, dar se jură totuşi pe ceca ce e mai drag Lui, pe Fiul. Dar Fiul îşi însuşește prin aceasta jurămân- 
tul Tatălui şi face şi din partea Lui totul ca să-l împlinească. Pe de altă parte bunul cel mai scump pe care-l poate da Dum- 
nezeu oamenilor, e Fiul Său, ca Frate al lor. Dar jurământul că o va face aceasta nu-l poate face fără voia Fiului" (n. 
131, p. 83). 

tice nu te vei teme, că fiarele sălbatice vor trăi în pace cu tine. După aceea vei cu- 
noaşte că va fi pace în casa ta, iar belșugul din cortul tău nu va lipsi. Vei cunoaşte 
că multă este sămânţa ta, iar copiii tăi, ca iarba țarinei. Vei merge la groapă ca 
grâul cel copt, secerat la timp sau ca un stog la arie la vreme adunat (lov 5, 17-26). 
Vedeţi, iubiţilor, cât de mare sprijin au cei certaţi de Stăpân? Că, fiind tată bun, ne 
ceartă, ca să ne miluiască cu certarea Lui cea sfântă.” (Sf. Clement Romanul, Epis- 
tola către Corinteni (1), cap. 56, în PSB, vol. 1, pp. 85-86) 


„Noi, însă, care am primit învăţătura de la EI, Îi iubim blândeţea şi ne temem de 
asprimea Lui; pe când voi (este vorba despre păgâni — n.n.) dispreţuiţi şi una şi alta. 
De aici urmează că toate nenorocirile veacului, atâtea câte sunt, ne vin de la Dum- 
nezeu: nouă spre înştiinţare, iar vouă spre pedepsire. De altfel, noi n-avem de ce ne 
plânge, mai întâi pentru că în lumea aceasta n-avem altă dorință decât de a putea 
pleca din ea cât mai repede, apoi dacă se va putea să ne lovească vreo nenorocire, 
aceasta numai datorită faptelor voastre. Dar chiar dacă unele ne ating şi pe noi, ca 
unii care trăim laolaltă cu voi, mai mult ne bucurăm de împlinirea prezicerilor sfinte, 
care ne întăresc, fără îndoială, credința şi speranțele noastre.” (Tertulian, Apo/oge- 
ticul, XLI, în PSB, vol. 3, p. 97) 


„(...) David spune: «Cerrând m-a certat Domnul, dar morții nu m-a dat» (Ps. 
117, 18), pentru că certarea Domnului înseamnă scăpare de moarte.” (Clement 
Alexandrinul, Pedagogul, Cartea întâi, cap. 7, 61.2, în PSB, vol. 4, p. 201) 


„Blamarea celor care păcătuiesc are scopul de a-i mântui, căci Cuvântul îşi 
schimbă felul său de purtare după felul de vieţuire al fiecăruia; este când aspru, când 
blând.” (Clement Alexandrinul, Pedagogul/, Cartea întâi, cap. 8, 66.5, în PSB, vol. 4, 
p. 204) 


„Mila şi certarea au ca scop mântuirea celor pe care îi ceartă.” (Clement Alexan- 
drinul, Pedagogul/, Cartea întâi, cap. 8, 72.1, în PSB, vol. 4, p. 207) 


„Că şi certarea este o doctorie a iubirii dumnezeieşti de oameni; din certare 
înfloreşte roşeaţa pudorii şi aduce în suflet ruşinea păcatului.” (Clement Alexan- 
drinul, Pedagogul/, Cartea întâi, cap. 8, 74.2, în PSB, vol. 4, p. 209) 


„Pedagogul omenirii, Cuvântul nostru cel dumnezeiesc, folosindu-se de toată 
măiestria înțelepciunii, doreşte cu toată puterea să mântuie pe prunci; îi sfătuieşte, 
îi blamează, îi dojeneşte, îi ceartă, îi amenință, îi vindecă, le făgăduieşte, le dăru- 
ieşte; şi ca şi cu multe hăţuri (Platon, Legile, VII, 808 D.) înfrânează pornirile necu- 
getate ale omenirii. Şi ca să spun pe scurt, Domnul se poartă cu noi aşa cum ne pur- 
tăm noi cu copiii noştri.” (Clement Alexandrinul, Pedagogul, Cartea întâi, cap. 9, 
75.1-75.2, în PSB, vol. 4, p. 209) 


„Certarea şi dojana, după cum le arată şi numele sunt lovituri date sufletului; 
pun capăt păcatelor şi înlătură moartea, cuminţeşte pe cei porniţi spre desfrâu. La fel 
şi Platon cunoaşte că certarea are o foarte mare putere de îndreptare şi este un mijloc 
însemnat de curățire; de acord în această privinţă cu Cuvântul, Platon spune că omul 
care a săvârşit cele mai mari fapte urâte a ajuns de neîndreptat şi un neruşinat, pen- 
tru că n-a fost mustrat și că cel care vrea să fie cu adevărat fericit trebuie să fie foarte 

curat şi foarte bun (Platon, Sophista, 230 DE).” (Clement Alexandrinul, Pedagogul, 
Cartea întâi, cap. 9, 82.2-82.3, în PSB, vol. 4, pp. 213-214) 


„(...) pe unii, care erau porniţi spre rău, i-a oprit într-un chip foarte potrivit; pe 
alții, care îndrăzneau să facă la fel, i-a împiedicat; pe alţii i-a întărit, ca să aibă răb- 
dare; pe alții i-a oprit de la rău; iar pe alţii, care au privit aceste exemple, i-a vinde- 
cat, pentru că s-au îndreptat spre o viață mai bună.” (Clement Alexandrinul, Peda- 
gogul, Cartea a III-a, cap. 8, 43.3, în PSB, vol. 4,p. 331) 


„„Certarea este o disciplină folositoare sufletului, care, cu trudă de multe ori, 
curățeşte sufletul de petele păcatului. Certarea nu pare Ja început pricină de bucurie, 
ci de întristare: dar mai pe urmă aduce celor încercaţi de ea roadă paşnică spre 
mântuire (Exvr. 12, 11). A cunoaşte deci această certare înseamnă să ai o minte deo- 
sebită: pentru că mulți, descurajați de asprimea certării, din pricina neştiinţei, nu 
aşteaptă folosul de pe urma certării, ci, nemulţumiţi de asprimea ei, continuă să 
sufere mai departe ponoasele neştiinţei. De aceea sunt vrednice de laudă glasurile 
drepţilor, care spun: „Doamne, nu cu mânia Ta să mă mustri pe mine, nici cu urgia 
Ta să mă cerţi" (Ps. 6, 1). Profetul nu se roagă să îndepărteze Domnul certarea, ci 
urgia. Asemănătoare acestui text sunt şi următoarele: "Ceartă-ne, Doamne, dar nu 
cu judecată şi nici cu mânie ” (ler. 10, 24). Şi după cum copiii cei mici, care nu-şi 
fac lecţiile, ajung mai atenți şi-şi învaţă lecţiile, după ce dascălii sau pedagogii lor 
îi bat cu nuielele, şi după cum aceleaşi lecţii, înainte de bătaie, treceau pe lângă ure- 
chile lor, dar, după suferinţele pricinuite de lovituri, le intră în urechi şi se păstrează 
în memorie, ca şi cum atunci li s-ar fi deschis urechile, tot aşa se petrec lucrurile şi 
cu cei care nu ascultă învățătura dumnezeiască şi dispreţuiesc poruncile Domnului. 
Dar când s-a abătut asupra lor certarea Domnului, atunci sunt primite poruncile lui 
Dumnezeu, întotdeauna propovăduite, dar totdeauna călcate în picioare, ca şi cum 
ar fi izbit pentru prima oară auzul lor. Pentru aceea spune Scriptura: „, Certarea Dom- 
nului îmi deschide urechile.” (Sf. Vasile cel Mare, Omilii şi cuvântări, Omilia a XII-a, 
V, în PSB, vol. 17, pp. 472-473) 


Ameninţările din partea lui Dumnezeu 


„Când Cuvântul ameninţă, este evident că nu vrea să facă rău, că nici nu duce la 
îndeplinire amenințarea; punând în oameni teama, le opreşte pornirea spre păcat şi-şi 
arată iubirea Sa de oameni.” (Clement Alexandrinul, Pedagogul, Cartea întâi, cap. 8, 
68.1, în PSB, vol. 4, p. 205) 


„Aşa e Stăpânul nostru! Adeseori amenință, nu ca să prefacă ameninţarea în 
faptă, ci ca, îndreptându-i pe cei ameninţaţi, să nu-i mai pedepsească. Dacă ar vrea 
să-1 pedepsească, ce rost ar mai avea să le-o spună mai dinainte? Dar nu vrea! De 
aceea tot amână, zăboveşte, spune mai dinainte, tocmai pentru a le da prilej păcă- 
toşilor să fugă de păcat, să îmbrăţişeze virtutea şi să scape astfel de pedeapsă.” (Sf. 
loan Gură de Aur, Omiiii la Facere, Omilia XXII, IV, în PSB, vol. 21, p. 264) 


„(...) Aşa fac şi părinţii care-și iubesc copiii când îi văd pe copii că pleacă de 
lângă ei şi se duc să se joace cu alți copii, pun slugile s-o facă pe sperietorii, pentru 
ca, fiind cuprinşi de frică, să alerge copiii la sânul mamei lor. Tot aşa şi Dumnezeu; 
trimite de multe ori asupra noastră amenințări, nu ca să aducă amenințarea, ci ca să 

ne atragă la E]. Iar când ne întoarcem la El, Dumnezeu stinge îndată amenințarea. Că 
de ne-am purta la fel şi în încercări şi în zile de linişte n-am mai avea nevoie de încer- 
cări. Dar pentru ce vorbesc despre no1? Chiar sfinții s-au înţelepțit mult din aceasta.” 
(Sf. loan Gură de Aur, Omilii la Matei, Omilia X, VII, în PSB, vol. 23, p. 129) 


„Mânia” lui Dumnezeu 


„Vorbim despre mânia lui Dumnezeu nu ca de o pasiune a Lui, ci ca de un mijloc 
sever de îndreptare a oamenilor care au săvârşit păcate grele şi numeroase. Că e în 
stare să îndrepteze ceea ce numim mânia şi urgia lui Dumnezeu şi Că aceasta a fost 
şi intenţia Logosului dumnezeiesc, reiese limpede din psalmul al şaselea: "Doamne, 
nu cu mânia Ta să mă mustri, nici cu urgia Ta să mă cerți” (Ps. 6, 1); precum şi din 
cartea lui Ieremia: „Ceartă-ne pe noi, Doamne, însă cu judecată, nu cu mânie, ca 
să nu ne împuţinezi pe noi "128. Dacă vei citi în cartea a doua a Regilor despre mânia 
Domnului (|| Regi 24, 1), care a îndemnat pe David să poruncească numărătoarea 
poporului, iar în cartea întâi a Cronicilor vei citi că diavolul a îndemnat pe David (| 
Paral. 21, 1) şi dacă vei face o comparaţie a celor scrise acolo, vei vedea asupra cui 
se abate mânia. Fii a1 acestei mânii s-au făcut toți oamenii, spune (apostolul) Pavel, 
din fire eram fiii mâniei ca şi ceilalți (Efes. 2, 3). Aici nu se vorbeşte de mânia lui 
Dumnezeu ca de o patimă a Lui, ci de una pe care oricine şi-o pregăteşte prin păca- 
tele ce le săvârşeşte. Acest lucru îl învederează apostolul Pavel când vorbește de 
bogăția bunătăţii lui Dumnezeu și a îngăduinţei şi a îndelungii Lui răbdări pentru 
cel care nu ştie că bunătatea lui Dumnezeu îndeamnă la pocăință. După învârtoşa- 
rea ta şi după inima ta nepocăită îți aduni mânie în ziua urgiei şi a arătării dreptei 
judecăţi a lui Dumnezeu (Rom. 2, 4-5). Cum îşi poate cineva aduna o comoară de 
mânie în ziua urgiei dacă mânia este înţeleasă ca o pasiune? Cum ar putea îndrepta 
pe cineva patima mâniei? Şi cuvântul, care ne învaţă să nu ne mâniem câtuşi de pu- 
țin, spune în psalmul al treizeci şi şaselea: "Părăsește mânia şi lasă iuțimea" (Ps. 36, 
8), precum şi (apostolul) Pavel: „Lăsați toate acestea: mânia, iuțimea, răutatea, 
hula, cuvântul de ruşine din gura voastră” (Col. 3, 8). S-ar putea oare atribui lui 
Dumnezeu o patimă de care El voieşte să ne liberăm cu totul? Este clar, aşadar, că 
cele afirmate cu privire la mânia lui Dumnezeu se interpretează în mod alegoric, aşa 
cum se scrie şi despre somnul Lui, din care părea că-L deşteaptă proorocul: ,„, Deșreap- 
(ă-Te, pentru ce dormi, Doamne? ” (Ps. 43, 25; 78, 5). Şi iarăşi: "Și S-a deşteptat Dom- 
nul ca cel ce doarme, ca un viteaz amețit de vin". Dacă, deci, Domnul ar semnifica 
altceva, nu ceea ce arată şi scrisul obişnuit al cuvântului, de ce nu ar putea fi înţe- 
leasă în sens asemănător şi mânia lui Dumnezeu? Ameninţările cu mânia lui Dum- 
nezeu sunt şi ele avertismente cu privire la ceea ce li se va întâmpla oamenilor răi, 
ca nişte recomandări ale medicului făcute bolnavilor: am să fe operez şi am să te 
cauterizez dacă nu ai să urmezi prescripțiile mele şi dacă nu ai să ţii regimul ali- 
mentar şi celelalte recomandări. Noi nu atribuim lui Dumnezeu patimi omeneşti, 
nici nu avem păreri lipsite de cuviință față de EI şi nici nu ne reprezentăm în mod 
greşit explicațiile luate chiar din Scriptură şi comparate între ele. Dascălii învăţăturii 
noastre au şi ei această sarcină: să înlăture interpretările simpliste şi, pe cât le stă în 
putință, să facă pe ascultătorii lor mai deschişi la minte.” (Origen, Contra lui Celsus, 
Cartea a IV-a, cap. 72, în PSB, vol. 9, pp. 291-292) 


728. Notă Pr. I. Bodogae: Ier. 10, 24 (trad. sin. 1914). (n. 258, p. 291). 

Judecăţile lui Dumnezeu - neînţelegerea lor de către noi 


„Slaba gândire omenească este foarte departe de a putea pătrunde lucrurile 
divine.” (Minucius Felix, Dialogul Octavius, V, în PSB, vol. 3, p. 356) 


„(...) Dacă cineva e mai nerăbdător şi doreşte explicaţii mai amănunțite, acela să 
vină cu noi şi să asculte el pe sfântul Pavel, care, căutând să pătrundă adâncurile 
înțelepciunii şi cunoaşterii dumnezeieşti (| Cor. 2, 10), invocând ajutorul Duhului 
Sfânt, Care pătrunde până în adâncurile lui Dumnezeu, dar, nefiind în stare să ajungă 
până la capăt şi să se împărtășească — aşa zicând — de o cunoaştere deplină, îşi pierde 
parcă nădejdea de a ajunge la capăt şi strigă plin de mirare: „O, adâncul bogățiilor 
de înțelepciune şi de cunoaştere a lui Dumnezeu! ” (Rom. 11, 33). Şi copleșit de dez- 
nădejdea de a ajunge până la cunoaşterea din urmă, în această exclamare îşi dă 
seama de adevărul acestor cuvinte zicând: „cât sunt de necercetate judecățile Lui şi 
Cât de nepătrunse, căile Lui! ” Într-adevăr, el nu zice că e greu să poți înțelege jude- 
căţile lui Dumnezeu, ci că aici nu poţi face absolut nimic şi nu zice că e greu să pă- 
trunzi căile Lui, ci că nu le poţi pătrunde deloc. Sigur că ai putea merge şi mai de- 
parte în cercetarea aceasta, înaintând tot mai adânc în cunoaştere, dacă se face apel 
la ajutorul harului lui Dumnezeu care luminează mintea/29.” (Origen, Despre prin- 
cipii, Cartea a IV-a, 3, XIV, în PSB, vol. 8, pp. 294-295) 


„Adu-ţi aminte că judecăţile lui Dumnezeu sunt adânci; şi pentru că sunt închise 
în vistieriile cele dumnezeieşti, nu pot fi înţelese de oricine.” (Sf. Vasile cel Mare, 
Omilii la Psalmi, Omilia la Psalmul XXXII, V, în PSB, vol. 17, p. 253) 


„(...) Pavel, omul acesta atât de mare şi atât de valoros, a spus că judecăţile Lui, 
adică rânduielile şi conducerea Lui, sunt cu neputinţă de cercetat, şi n-a spus neînţe- 
lese, ci cu neputinţă de cercetat, că nu primeşte nici cercetare să fie, iar urma căilor 
Lui spune el că este de negăsit — că numeşte căi hotărârile şi poruncile Lui...” (St. 
loan Gură de Aur, Omilii la Facere, Omilia IV, V, în PSB, vol. 21, p. 63) 


„Când lucrează Dumnezeu ceva, nu încerca, iubite, să cercetezi cu mintea ta 
omenească cele făcute de E]! Faptele Lui depăşesc înțelegerea noastră, iar mintea 
omenească nicicând nu va putea să le cuprindă sau să înțeleagă pricina celor create 
de El.” (Sf. loan Gură de Aur, Omilii la Facere, Omilia XXV, IV, în PSB, vol. 21, 
p. 310) 


„Ai putut să-ți cunoşti sufletul, de când te-ai născut şi până acum? (Dacă da), 
atunci spune-mi ce gânduri ţi-au încolţit în minte, de dimineața până seara! Spune-mi 
gândurile tale din cursul a trei zile. Desigur, nu poţi acest lucru. lar dacă gândurile 
sufletului tău nu le poţi cuprinde, cum vei putea cuprinde cugetele şi gândirea lui 
Dumnezeu?” (Sf. Macarie Egipteanul, Cele cincizeci de omilii duhovniceşti, Omilia 
XII, 11, în PSB, vol. 34, pp. 145-146) 


„Căci, precum nimeni nu va şti ce este Dumnezeu după fire, dar e îndreptățit să 
creadă că este şi răsplăteşte celor ce-L caută, aşa va ignora modul celor săvârşite de 
El, lăsând primirea lor pe seama credinţei şi recunoscând că Dumnezeu, Cel mai 


729. Notă Pr. T. Bodogae: "Că e nevoie de ajutorul lui Dumnezeu pentru explicarea tainelor o afirmă Origen ade- 
seori: Omilia los. XX, 4 (PSB, 6, 286-287). Dar la fel se spune și în Despre începuturi” II, 6, 1. (n. 1521, p. 295). 

presus de toţi, poate toate, primind pentru o astfel de bună judecată o răsplată de 
nedispreţuit. Voind Stăpânul tuturor să ne purtăm astfel, zice prin proorocul Isaia: 
Nu sunt sfaturile Mele ca sfaturile voastre, nici căile Mele ca ale voastre, zice Dom- 
nul, ci pe cât de departe e cerul de pământ, pe atât sunt de departe căile Mele de 
căile voastre şi cugetările Mele, de cugetarea voastră (Is. 55, 8-9). lar Cel ce e atât 
de mult mai presus de noi, cum nu va şi lucra în chip minunat şi nu va întrece înțe- 
legerea noastră? 

Dar aş voi să exprim şi un gând mai uşor de înțeles, precum socotesc, despre 
acestea. Cei preocupaţi în viața aceasta de ştiinţa numită mecanică declară de multe 
ori că izbăvesc lucruri mari, dar metoda actelor lor scapă minții ascultătorilor înainte 
de-a le vedea, dar, gândind la meşteşugul lor, le admit prin credinţă înainte de-a le 
experia, evitând să-i contrazică. Cum, deci, va zice cineva, n-ar fi împovăraţi de vini 
grele cei ce îndrăznesc să necinstească prin necredință pe Dumnezeu, pe Cel mai 
bun Meşter în toate?” (Sf. Chiril al Alexandriei, Comentariu la Evanghelia Sfântu- 
lui loan, Cartea a IV-a, cap. 2, în PSB, vol. 41, pp. 405-406) 


„Didim (cel Orb [ţ cca 398] — n.n.), cel mai mare învăţat al contemplaţiei, zice: 
(...) explicația providenţei însă, o vei găsi în felurile în care eşti ridicat de la răutate 
şi ignoranță, la virtuţi şi la culmea ştiinţei.” (Casiodor, Istoria Bisericească tripar- 
țită, Cartea a VIII-a, cap. 1, în PSB, vol. 75, p. 318) 


Vorbirea despre Dumnezeu 


„Vorbele lui Platon despre Dumnezeu ar îi încă şi mai clare ca gândire şi stil, dacă 
nu le-ar întuneca uneori amestecându-le cu convingerile lui politice. In scrierea sa 
Timaios el dă chiar numele de Dumnezeu părintelui lumii, făuritorul sufletului, făcă- 
torul celor cereşti şi pământeşti, şi te previne că-i greu să-L găseşti, din cauza puterii 
Sale necrezut de mari, şi, iarăşi, că e cu neputinţă să vorbeşti despre EI în public, chiar 
când L-ai cunoscut. Cam la fel sunt şi părerile noastre, ale creştinilor, care recunoaştem 
un Dumnezeu, Îl numim tatăl tuturor şi nu vorbim niciodată despre EI în public neîn- 
trebaţi/20.” (Minucius Felix, Dialogul Octavius, XIX, în PSB, vol. 3, p. 372) 


„Graiul împodobit să-şi găsească teren de desfăşurare în tribunale şi în cuvân- 
tările politice; când este vorba despre Domnul şi Dumnezeul nostru, sinceritatea 
deplină a cuvântului în susținerea credinţei este ajutată nu de farmecul elocinţei, ci 
de puterea faptelor. Ascultă aşadar cuvinte nu frumoase, ci adevărate, exprimate nu 
într-o formă care să atragă auditori, ci într-un chip simplu şi sincer, potrivit vorbirii 
despre bunăvoința divină, primeşte ceea ce se simte înainte de a se învăţa, ceea ce nu 
se culege printr-o lungă străduinţă şi trecere de timp, ci se însuşeşte pe o cale scurtă 
şi plină de repede răsplată.” (Sf. Ciprian, Către Donatus, Il, în PSB, vol. 3, p. 416) 


„Se poate spune că toți cei care au vorbit despre Dumnezeire, barbari şi eleni, 
au ţinut ascunse principiile lucrurilor şi au transmis adevărul în enigme, în sim- 
boluri, în alegorii, în metafore şi în alte chipuri asemănătoare acestora; de pildă, la 
greci, oracolele; de aici şi numele de Oblicul dat lui Apolon Pitianul731.” (Clement 
Alexandrinul, Stromatele, V, cap. 4, 20.4, în PSB, vol. 5, p. 323) 


730. Notă Prof. N. Chiţescu: "Filozofii se unesc în recunoașterea unui singur Dumnezeu, făcătorul a toată existența" 
(n;.35%44p.312). 
7311. Notă Pr. D. Fecioru: "Apolon a fost numit și Oblicul din pricina sensului echivoc al oracolelor sale" (n. 106, p. 323). 

„Pe bună dreptate (...) Platon, vorbind despre Dumnezeu în Epistolele sale, zice: 
„ Trebuie să-ţi vorbesc în enigme, pentru ca, dacă epistola mea va ajunge în vreun colț 
de pământ sau mare, cel care o va citi să nu o înțeleagă ” (Platon, Epistola II, 312 D). 

Că Dumnezeul universului, Cel Care-i mai presus de orice cuvânt, mai presus 
de orice gând, mai presus de orice idee, nicicând nu poate fi cuprins în scris, pentru 
că-i negrăit prin puterea Lui. Lucru pe care l-a arătat şi Platon când zice: Pe lângă 
acestea, caută şi ai grijă, să nu-ţi pară rău mai târziu că ai scris acum lucruri ce 
nu trebuia să le scrii; cel mai bun lucru e să nu scrii deloc, ci să ştii totul pe de rost, 
că nu este cu putință, nu-i cu putință, ca cele scrise să nu ajungă publice (Platon, 
Epistola II, 314 BC). La fel cu aceste cuvinte sunt şi cuvintele sfântului apostol 
Pavel, care păstrează semnificaţia ascunsă profetică şi cu adevărat veche, din care 
s-au revărsat la eleni învățăturile cele bune. Infe/epciunea o grăim celor desăvârşiţi, 
dar nu înțelepciunea veacului acestuia, nici a stăpânitorilor veacului acestuia, care 
sunt pieritori, ci grăim înțelepciunea lui Dumnezeu întru taină, cea ascunsă (| Cor. 
2, 6-7). Apoi, mai departe, Pavel vorbeşte de marea griţă ce trebuie să o ai când e 
vorba de răspândirea învățăturilor printre cei mulți: Și eu, fraților, n-am putut să vă 
grăiesc vouă ca unor oameni duhovniceşti, ci ca unora trupeşti, ca unor prunci în 
Hristos. Cu lapte v-am hrănit, că încă nu puteaţi; dar nici acuma nu puteţi, că sun- 
teți încă trupeşti (| Cor. 3, 1-3). Deci, dacă apostolul a numit laptele hrană pentru 
prunci, iar mâncarea tare hrană pentru cei desăvârşiți (Evr. 5, 13-14), atunci se va 
înțelege că laptele este cateheza, cea dintâi hrană a sufletului, iar hrana tare, contem- 
plația în cel mai înalt grad de inițiere.” (Clement Alexandrinul, Srromatele, V, cap. 
10, 65.1-65.5, 66.1-66.2, în PSB, vol. 5, pp. 348-349) 


„Pe bună dreptate scrie Platon în epistola sa cea mare: "Dumnezeirea nu se 
poate exprima cu cuvântul, cum se exprimă în celelalte ştiinţe obiectul lor; ci, dacă 
de mult timp te ocupi cu Dumnezeirea şi trăieşti împreună cu Ea, atunci dintr-o dată 
vine în sufletul tău o lumină, ca şi cum ar izbucni dintr-un foc; şi lumina aceea îţi 
hrăneşte sufletul" (Platon, Epistola VII, 341 CD).” (Clement Alexandrinul, Sfroma- 
tele, V, cap. 11, 77.1, în PSB, vol. 5, p. 354) 


„(...) Unui L-au numit pe Dumnezeu adânc, pentru că este inaccesibil și nemăr- 
ginit, pentru că înconjură totul şi cuprinde în E] totul. Da, când este vorba de Dum- 
nezeu, partea aceasta este cea mai grea de tratat. Dacă este greu de descoperit prin- 
cipiul oricărui lucru, apoi este greu de arătat primul şi cel mai vechi principiu, care 
este cauza naşterii şi a continuării existenței tuturor lucrurilor. Cum s-ar putea vorbi 
de Cel Ce nu este nici gen, nici diferență, nici specie, nici individ, nici număr, dar 
nici accident, nici ceva supus accidentului? Nu-L poți numi în chip drept nici forul, 
pentru că fotul se rânduieşte în ordinul mărimii, iar Dumnezeu este Tatăl tuturora. 
Nu trebuie să se vorbească de părți ale lui Dumnezeu, pentru că unul este indivizibil; 
de aceea este şi infinit, nu în sensul că nu se poate parcurge, ci în sensul că este fără 
dimensiune şi nu are sfârşit; şi, deci, este fără formă şi fără nume.” (Clement Alexan- 
drinul, Stromatele, V, cap. 12, 81.3-81.6, în PSB, vol. 5, p. 357) 


„Că omul, fiind om, nu-i în stare să spună adevărul despre Dumnezeu; cel slab 
şi trecător să spună adevărul despre Cel nenăscut şi nestricăcios; lucrul să spună 
adevărul despre Cel ce I-a făcut. Dacă omul nu poate spune adevărul nici despre el 
însuşi, oare nu cu mult mai puţin trebuie crezut când vorbeşte despre Dumnezeu? 
Pe cât omul stă în urma puterii lui Dumnezeu, pe atât şi cuvântul lui este slab, nu ca 

să-L numească pe Dumnezeu, ci ca să vorbească despre Dumnezeu și despre învăţă- 
tura dumnezeiască. Cuvântul omenesc este prin fire slab şi neputincios să vorbească 
despre Dumnezeu; nu vorbesc de numele Lui — că este un lucru obişnuit, nu numai 
filozofilor, ci şi poeților să vorbească de numele Lui — nici de fiinţa Lui — lucru cu 
neputinţă —, ci de puterea lui Dumnezeu şi de lucrurile lui Dumnezeu. Abia de ajung 
la o idee slabă despre Dumnezeu cei care şi L-au luat pe Dumnezeu ca dascăl, cu 
toate că harul lui Dumnezeu le ajută spre oarecare cunoaştere şi ei s-au obişnuit să 
contemple voința lui Dumnezeu cu ajutorul voinţei Lui, şi pe Duhul Sfânt cu aju- 
torul Sfântului Duh, că Duhul cercetează adâncurile lui Dumnezeu (1 Cor. 2, 10), 
iar omul sufletesc nu primeşte cele ale Duhului (| Cor. 2, 14).” (Clement Alexandri- 
nul, Stromatele, VI, cap. 18, 165.5, 166.1-166.3, în PSB, vol. 5, pp. 474-475) 


„Voi vorbi, dar, despre Dumnezeu nu atât cât este și ce este Dumnezeu, ci cât ne 
este nouă cu putință.” (Sf. Vasile cel Mare, Omilii şi cuvântări, XV, |, în PSB, vol. 
17;p.509) 


„După cum unu: picior strâmb nu 1 se potriveşte o încălțăminte dreaptă, tot aşa 
nici lauda lui Dumnezeu nu se potriveşte inimilor stricate. După părerea mea, de 
aceea Domnul le-a luat demonilor puterea de a-L face cunoscut, pentru că nu este 
potrivit ca demonii să vorbească de Mântuitorul. Pavel ceartă duhul cel pitonicesc 
(Fapte, 16, 18), ca să nu fie recomandat el, sfântul, de un duh necurat. Acelaşi înţe- 
les îl au şi cuvintele: Dumnezeu a zis păcătosului: Pentru ce povesteşti tu dreptățile 
Mele? (Ps. 49, 17) Să căutăm, dar, să fugim de orice lucru strâmb şi sucit și să ne 
îndreptăm mintea noastră şi puterea de judecată a sufletului după canonul cel drept 
ca, ajungând drepți, să ni se îngăduie să lăudăm pe Domnul.” (Sf. Vasile cel Mare, 
Omilii la Psalmi, Omilia la Psalmul XXXII, |, în PSB, vol. 17, p. 247) 


„Îndrăzneţ lucru este a vorbi de cele despre Dumnezeu, pentru că mintea nu se 
poate urca până la măsura vredniciei Lui, iar cuvântul, la rândul său, exprimă slab 
cele pe care mintea le concepe.” (Sf. Vasile cel Mare, Omilii şi cuvântări, Omilia a 
XV-a, |, în PSB, vol. 17, p. 509) 


„Dacă, deci, mintea noastră este mai prejos de înțelegerea măreției lui Dum- 
nezeu, iar cuvântul este mai prejos şi decât mintea, nu este, oare, neapărat trebuinţă 
de tăcere, ca nu cumva prin slăbiciunea cuvintelor să punem în primejdie minunea 
vorbirii despre Dumnezeu? 

Dorinţa de a slăvi pe Dumnezeu este însămânţată în chip firesc în toți cei înzes- 
trați cu darul vorbirii; dar toți sunt la fel de neputincioşi a vorbi după vrednicie 
despre Dumnezeu. In râvna pentru evlavie ne deosebim unul de altul; dar nimeni nu-i 
aşa de orbit ca să se înşele pe el însuşi atât de mult, încât să considere că s-a urcat 
pe cel mai înalt pisc al înțelegerii lui Dumnezeu, ci, cu cât va vedea că propăşeşte 
în cunoaşterea lui Dumnezeu, cu atât mai mult va simţi neputinţa lui. Aceasta a 
simțit-o Avraam; aceasta a simţit-o Moisi. Când au putut să vadă pe Dumnezeu, atât 
cât e cu putință unui om să-L vadă, mai ales, atunci s-au socotit pe ei înşişi o nimi- 
ca. Avraam s-a numit pământ şi cenuşă (Fac. 18, 27), iar Moisi a spus că este slab 
la glas şi zăbavnic la limbă (leş. 4, 10), că vedea slăbiciunea limbii lui, care nu putea 
sluji măreției celor gândite de mintea sa. 

Totuşi, pentru că urechile voastre s-au deschis acum pentru auzirea vorbirii de- 
spre Dumnezeu, iar Biserica nu-i sătulă niciodată de astfel de auziri, adeverind 

cuvântul Eclesiastului, că "nu se satură urechea de a auzi" (Eccl. 1, 8), este de nea- 
părată trebuință să grăiască după putere.” (Sf. Vasile cel Mare, Omilii şi cuvântări, 
Omilia a XV-a, |, în PSB, vol. 17, p. 509) 


„Atât de mare rău este să descoperi orişicui şi la întâmplare tainele cele dum- 
nezeieşti. Să audă asta cei care vorbesc tuturor oamenilor fără deosebire. Că Hristos 
nu ne vorbeşte acolo de porci (Mt. 7, 6), ci de oamenii care seamănă cu porcii, care, 
asemenea acestor animale, se tăvălesc în mocirla păcatului, pentru a ne învăţa să 
ştim să facem deosebire între persoane şi să căutăm oameni cu viață curată, când tre- 
buie să descoperim ceva din cuvintele dumnezeieşti, ca să nu-i vătămăm şi pe aceia 
şi pe noi. Unii ca aceştia nu numai că nu câştigă nimic din cele spuse, dar târăsc ade- 
seori odată cu ei în prăpastia pierzării şi pe cei care le-au pus înainte, fără cercetare, 
aceste bune mărgăritare.” (Sf. loan Gură de Aur, Omilii la Facere, Omiha XVI, II, 
în PSB, vol. 21, p. 179) 


„Dacă nu este de folos, să nu vorbească, ci să mediteze pururea la cuvântul 
Domnului, pe care, însă, să-l grăiască atât cu gura, cât şi cu inima.” (Sf. Macarie 
Egipteanul, 4/te şapte omilii, Cuvânt despre paza inimii, 13, în PSB, vol. 34, p. 291) 


„Este cu totul greu de-a se apropia de cele dumnezeieşti chiar celor foarte de- 
prinși şi în stare să contemple tainele şi să privească cele mai presus de minte în 
oglindă şi ghicitură, după preaînţeleptul Pavel (1 Cor. 13, 12). Rațiunea omenească 
este foarte îngroşată și inaptă să pătrundă în subțirimea înţelesurilor lor. De aceea e 


foarte de temut a vorbi despre Dumnezeu şi e un lucru înțelept a alege tăcerea despre 
acestea.” (Sf. Chiril al Alexandriei, Despre Sfânta Treime, Cuvânt înainte, în PSB, 
vol. 40, p. 9) 


„Pentru ce coboară deci şi încearcă să supună raționamentele omeneşti cele mai 
presus de minte şi de rațiune, cele ce socotesc că trebuie cinstite de singura credință 
neiscoditoare? Este cu totul lipsit de evlavie şi o necredință dusă la extrem, a între- 
ba cu curiozitate: cum şi ce este Treimea, cum este în Sine firea dumnezeirii? E evla- 
vios mai degrabă a voi să înţelegi drept în ce mod în Sfânta Treime este închinată o 
unică fire. Consimte deci, Ernia, că aşa trebuie să socotim şi să cugetăm drept şi că 
potrivnicii fac un lucru contrar credinţei iscodind cu neînțelegere şi cu neîncredere 
în născocirea unor idei nebune, cele mai presus de toată mintea.” (Sf. Chiril al 
Alexandriei, Despre Sfânta Treime, Cuvântul III, în PSB, vol. 40, p. 99) 


„Mintea e mai cuprinzătoare decât orice cuvânt şi mişcarea înțelegerii e mai 
ascuţită decât a limbii. Deci, prin subțirimea minții şi prin ascuţimea mișcării ei, 
vedem frumuseţea bogată a firii dumnezeieşti. Dar vorbim despre ea mai omeneșşte 
şi în modul nostru, limba neavând posibilitatea de a cuprinde măsura adevărului. De 
aceea şi Pavel, vistiernicul tainelor Mântuitorului, cerea de la Dumnezeu cuvânt 
spre deschiderea gurii lui (Col. 4, 3). Deci, sărăcia cuvintelor noastre nu va aduce 
nici o păgubire însuşirilor naturale ale Unuia-Născutului. Cele spuse despre El se 
vor înțelege în chipul cuvenit lui Dumnezeu, însă se vor grăi cele de trebuinţă într-un 
mod mai omenesc, folosindu-ne de vorbirea Lui către noi şi de a Sfinţilor despre EI, 
după măsura firii noastre.” (Sf. Chiril al Alexandriei, Comentariu la Evanghelia 
Sfântului loan, Cartea întâi, cap. 9, în PSB, vol. 41, p. 93) 


DESPRE DUMNEZEU CEL VEŞNIC VIU 24] 


„Deci cele despre Dumnezeu se grăiesc omeneşte. Dar se înţeleg așa cum 1 se 
potriveşte lui Dumnezeu.” (Sf. Chiril al Alexandriei, Comentariu la Evanghelia 
Sfântului loan, Cartea a II-a, cap. 5, în PSB, vol. 41, p. 230) 


„(...) Cu cât mintea va înainta către puritate mai înaltă, cu atât va primi pe Dum- 
nezeu mai măreț şi va descoperi o mai mare obârşie de admiraţie în sine decât în arta 
vorbirii, sau în meşteşugul exprimării. După cum cel ce n-a încercat sentimentul 
bucuriei nu-l poate înțelege cu mintea, la fel cel ce I-a încercat nu-l va putea reda în 
cuvinte. Dacă, de pildă, ar vrea cineva să explice dulceața mierii unuia care n-a 
mâncat niciodată ceva dulce, cu siguranță că nici cel ce n-a primit-o în gură nu-i va 
simţi gustul cu urechile, dar nici cel ce 1-a cunoscut dulceaţa prin plăcerea oferită de 
gustul ei nu va putea să-i explice prin cuvinte gustul, ci doar îi va aprecia în tăcere 
savoarea.” (Sf. loan Casian, Convorbiri duhovniceşti, Partea a II-a, „A doua convor- 
bire cu Părintele Cheremon”, cap. 13, 1, în PSB, vol. 57, pp. 526-527) 


„Cum voi vorbi de puterile Domnului eu, care sunt gângav şi cu mintea pironită 
de cele stricăcioase? Cum voi face auzite chiar şi numai cele mai mici laude ale Lui, 
eu, care sunt mut şi a cărui putere auzitoare a sufletului e cu totul întoarsă de la 
glasul fericit al Cuvântului, din pricina iubirii faţă de patimi? Cum mi Se va arăta 
mie, celui biruit de lume, Cuvântul, spre a birui lumea, odată ce nu obişnuieşte să 
Se arate lumii, dacă rămâne după fire necunoscut de simţirea iubitoare de materie? 
Cum nu e cutezător lucru să se atingă de cele sfinte cel spurcat, şi de cele curate, cel 
necurat? 

De aceea aș fi refuzat bucuros să împlinesc cele poruncite, temându-mă să nu 
fiu socotit îndrăzneţ. Dar mi-a fost mai frică de primejdia neascultării. Deci aflân- 
du-mă între acestea două, aleg mai bucuros vina îndrăznelii, ca mai uşoară de pur- 
tat, fugind de pericolul neascultării, care nu se mai iartă. Şi nădăjduind că prin 
mijlocirea sfinților şi cu ajutorul rugăciunilor tale (părintele duhovnicesc şi învăță- 
torul meu, Toma — n.a.), Hristos, Marele Dumnezeu şi Mântuitor al nostru, îmi va 
dărui puterea să înțeleg lucrurile în chip cucernic şi să le spun în mod cuviincios, 
voi alcătui, pe cât se poate, un răspuns scurt la fiecare cap.” (Sf. Maxim Mărturisi- 
torul, Ambigua, Partea I, Cuvânt înainte, în PSB, vol. 80, pp. 45-46) 


„(...) Va fi fără formă şi fără frumuseţe şi nevrednic de a fi ascultat cuvântul 
despre Dumnezeu, rostit oricum și de oricine şi în timpul în care nu se cuvine. Căci 
socotesc că cei ce au minte trebuie să caute atât de mult timpul potrivit de a vorbi 
despre EI, pe cât între toate cele indicate de învăţător ca nepotrivite, mai nepotrivită 
este geometria cu plânsul.” (Sf. Maxim Mărturisitorul, Ambigua, Partea a II-a, 76, 
în PSB, vol. 80, p. 194) 


„Să înceteze tot sufletul, obişnuit să atace cu îndrăzneală orice idee despre Dum- 
nezeu, de a mai gândi în deşert şi fără dreaptă credinţă; şi cunoscându-şi neputința 
sa în cele mici, să cinstească numai cu tăcerea faptul existenței negrăite şi mai pre- 
sus şi dincolo de toată înțelegerea şi cunoştinţa Fiinţei dumnezeieşti.” (Sf. Maxim 
Mărturisitorul, Ambigua, Partea a II-a, 79a, în PSB, vol. 80, p. 203) 


„(...) Am cugetat să am tăcerea ca împreună locuitoare, păzindu-mă cu totul pe 
cât pot de atingerea de cuvintele dumnezeieşti, ca nu cumva să fiu judecat mai mult 
şi mai cu dreptate, ca unul ce am cuvintele dumnezeieşti omorâte de mine prin 


31-Părinţii Bisericii 

duită, în inima noastră, ca pe nişte piste drepte legate între ele? Aceasta este calea 
pe care a intrat Cuvântul lui Dumnezeu, Care se aşează în inima omenească, în stare 
= 99 


să o cucerească.” (Origen, Din omiliile Evangheliei de la Luca, Omilia a XXI-a, V, 
în PSB, vol. 7, pp. 109-110) 


„Gătiţi Domnului drum prin purtare cinstită şi prin fapte bune, drepte faceți-l 
cărările, pentru ca Cuvântul Domnului să umble prin voi nestingherit şi să vă dea 
cunoştinţa tainelor Lui şi a venirii Lui.” (Origen, Din omiliile Evangheliei de la 
Luca, Omilia a XXI-a, VII, în PSB, vol. 7, p. 111) 


„Dacă voim (...) ca Dumnezeu să stăpânească între noi, atunci nicidecum să nu 
stăpânească păcatul în trupul nostru muritor (Rom. 6, 12) şi nici să nu ascultăm de 
poruncile lui, care îndeamnă sufletul nostru spre faptele cărnii şi spre lucrări potriv- 
nice lui Dumnezeu, ci să omorâm mădularele noastre, ale omului pământesc (Col. 
3, 5), culegând roadele duhului, pentru ca Domnul să umble în noi ca într-un rai 
duhovnicesc şi să domnească singur peste noi, cu Hristos al Său, Care va sălăşlui în 
noi, de-a dreapta Acelei puteri duhovniceşti, de Care voim să ne împărtăşim şi Care 
va locui în noi până ce toți vrăjmaşii din noi vor ajunge aşternut picioarelor Lui, iar 
orice domnie, stăpânire şi putere va fi îndepărtată de la noi.” (Origen, Despre rugă- 
cine 3, în PSB;-vol7apa253) 


„Dacă într-adevăr vrem să ni-L închipuim pe Dumnezeu că mistuie şi nimiceşte 
ceva, atunci să spunem că El mistuie gândurile rele ale cugetului, faptele de ruşine, 
poftele păcătoase atunci când intră în inima credincioșilor şi când împreună cu Fiul 
Işi face sălaş în sufletele care s-au învrednicit să primească Cuvântul Lui şi Înţelep- 
ciunea Lui, după cum stă scris: Fu şi Tatăl vom veni la el şi vom face locaş la el, ur- 
mând ca după ce va fi mistuit acolo toate poftele şi toate patimile să-Şi ridice acolo 
un templu curat şi vrednic de El.” (Origen, Despre principii, Cartea întâi, II, 1, în 
PSB, vol. 8, pp. 45-46) 


„(...) Căci după cum atunci când prinzi una din marginile unui stejar, automat 
tragi şi pe cealaltă, tot așa când tragi Duh (...) prin El tragi în acelaşi timp şi pe Fiul, 
şi pe Tatăl. Dacă înţelegi cu adevărat pe Fiul, Îl vei vedea din amândouă părţile, EI 
va aduce, pe de-o parte, pe Tatăl şi din cealaltă pe Duhul Său propriu. Într-adevăr, 
Cel Care e mereu în Tatăl, Acela nu va putea fi rupt de Tatăl şi nu va fi niciodată 
despărţit de Duhul Său, Care lucrează totul în toți. Şi tot aşa, dacă primeşti pe Tatăl, 
prin puterea Lui primeşti în acelaşi timp şi pe Fiul şi pe Duhul, pentru că nu-i cu 
putință în nici un fel să-ţi închipui o întrerupere sau o împărțire în aşa fel încât Fiul 
să fie cugetat fără Tatăl sau ca Duhul să fie despărțit de Fiul, ci concepi în acelaşi 
timp în Ei o comunitate şi o deosebire negrăită şi cumva neînțeleasă, fără ca deose- 
birea ipostaselor să rupă continuitatea ființei, fără ca această comunitate de sub- 
stanţă să elimine particularitatea semnelor distinctive.” (Sf. Vasile cel Mare, Epis- 
tole, 38, LV, în PSB, vol. 12, pp. 181-182) 


„(...) Curăţia sufletului e în stare să odihnească în sine pe Dumnezeu...” (Sf. 
Atanasie cel Mare, Cuvânt împotriva elinilor, Il, în PSB, vol. 15, p. 32) 


„Nici păcatelor să nu le dăm timp, nici duşmanului să nu-i lăsăm loc în inimile 
noastre, ca Dumnezeu să locuiască în noi, prin o necontenită aducere-aminte de EL.” 
(Sf. Vasile cel Mare, Omilii la Hexaemeron, Omilia a III-a, X, în PSB, vol. 17, p. 109) 

„(...) Să ne împodobim frumuseţea sufletului cu tot ce putem, ca, făcându-i 
strălucitoare şi luminoasă frumuseţea lui, să atragem lângă noi pe Stăpânul cerurilor, 
ca să ne socotească vrednici a-şi face sălaş în noi. Că se coboară îndată acolo unde 
vede frumuseţe sufletească. EI doar a spus: „Spre cine voi căuta, oare, dacă nu spre cel 
blând, spre cel liniştit, spre cel smerit, spre cel care tremură de cuvintele Mele?” 
(Is. 66, 2). Ai văzut că ne-a vorbit de toate culorile duhovniceşti, care pot face stră- 
lucitoare frumuseţea sufletului?” (Sf. loan Gură de Aur, Omilii la Facere, Omilia 
LYRPSIrP 5 EvO DDD 200) 


„Când un om are cugetul curat, când n-are în el murdărie, atunci va putea locui 
în el Stăpânul universului”. (Sf. loan Gură de Aur, Omilii la Facere, Omilia LX, III, 
în PSB, vol. 22, p. 269) 


„«Fericiţi cei curaţi cu inima, spune Hristos, că aceia vor vedea pe Dumnezeu» 
(Mt. 5, 8). Iar când ai ajuns învrednicit să locuiască Dumnezeu în tine, aşa te simţi 
ca şi cum trupul ţi-ar fi în zadar şi de prisos şi dispreţuieşti cu totul pe cele omenești. 
Toate cele ce se văd ţi se par umbră şi vis; ca şi cum ai locui în cer, aşa nu poftești 
nimic din cele de aici. Un om ca acesta era Pavel, dascălul lumii. De aceea şi striga 
zicând: «Sau căutaţi probă a lui Hristos, Care locuieşte în mine?» (II Cor. 13, 3). Şi 
iarăşi: «Trăiesc, dar nu mai trăiesc eu, ci Hristos trăieşte în mine» (Gal. 2, 20). Şi 
iarăşi: «Iar de trăiesc acum în trup, prin credinţă trăiesc» (Gal. 2, 20). Ai văzut un 
om îmbrăcat cu trup, că grăieşte aşa ca şi cum ar fi fără de trup?” (Sf. loan Gură de 
Aur, Omilii la Facere, Omilia LX, III, în PSB, vol. 22, p. 269) 


„Căci în multe feluri este Dumnezeu în cei vrednici de El, venind în fiecare pre- 
cum are fiecare puterea şi vrednicia. Unul se face loc al lui Dumnezeu; altul, casă; 
altul, scaun, şi altul, aşternutul picioarelor. Ba se poate face cineva şi car de luptă, 
sau cal uşor de strunit, primind asupra sa pe Călărețul cel bun şi făcându-şi alergarea 
cum îi place Celui ce-l conduce. 

Dar, precum aflăm acum, se poate face cineva, după înțelepciunea lui Dumnezeu, 
şi pat al Lui, clădit nu numai din lemnele Libanului, ci şi din aur, argint, profiră, pie- 
tre, potrivit cu fiecare în parte. (...) Că cel ce poartă pe Dumnezeu în sine este patul 
Celui ce locuieşte şi şade în el, a fost vădit şi înainte din cuvintele noastre. Căci cel 
ce, după Sfântul Pavel, nu mai viețuieşte sieşi, ci are în sine viețuind pe Hristos şi 
dă dovadă despre Hristos care grăieşte în el, acela se numeşte şi este în înțeles pro- 
priu pat al Celui ce e dus şi purtat de el.” (Sf. Grigorie de Nyssa, Tâ/cuire amănun- 
țită la Cântarea Cântărilor, Omilia VII, în PSB, vol. 29, p. 206) 


„Trupul este aproape de suflet, dar Domnul este şi mai aproape.” (Sf. Macarie 
Egipteanul, Cele cincizeci de omilii duhovniceşti, Omilia XI, 15, în PSB, vol. 34, 
p. 141) 


„Dacă în viaţa cea de toate zilele, (trebuind) ca un dregător să meargă şi să stea 
într-o casă şi întâmplându-se ca acea casă să nu fie curată, (numaidecât) se repară, 
se împodobeşte şi se varsă aromate în ea; cu atât mai mult casa sufletului în care 
Domnul Se odihneşte, trebuie să fie frumos împodobită pentru ca să poată să intre 
Şi să se odihnească acolo cel neîntinat şi fără de prihană! Pentru că în astfel de inimă 
Se odihneşte Dumnezeu şi toată Biserica cea cerească.” (Sf. Macarie Egipteanul, 
Cele cincizeci de omilii duhovniceşti, Omilia XV, 45, în PSB, vol. 34, p. 168) 

„(...) Venind Domnul şi locuind într-însul și el în Domnul, EI, (Domnul), împli- 
neşte întru acesta propriile Sale porunci, fără trudă, umplându-l pe acesta de roada 
Duhului.” (Sf. Macarie Egipteanul, Cele cincizeci de omilii duhovniceşti, Omilia 
XIX, 6, în PSB, vol. 34,p. 189) 


„După cum o casă, fiind locuită de stăpânul ei este împodobită, plină de ordine 
şi frumuseţe, tot aşa şi sufletul, având pe stăpânul său, locuind în el, este plin de 
toată frumuseţea și bunăcuviinţa, pentru că are pe Domnul cu comorile Sale duhov- 
niceşti ca locuitor şi conducător. Dar vai de casa al cărei stăpân este plecat şi al cărei 
proprietar nu este de față! Ea este părăsită şi pustiită, plină de toată necurăţia şi de- 
zordinea! Acolo, zice profetul, locuiesc sirenele şi demonii (Is. 34, 14). În casa pără- 
sită sunt pisici, câini şi toată necurăţia. Vai de sufletul care nu se ridică din căderea 
sa, cea grea, care are înlăuntrul său pe aceia care-l conving şi constrâng să arate 
dușmănie față de mirele său, pe cei care vor să strice (şi să abată) cugetele sale de 
la Hristos.” (Sf. Macarie Egipteanul, Cele cincizeci de omilii duhovniceşti, Omilia 
XXXIII, 3, în PSB, vol. 34,p. 241) 


„Domnul are în om locaşul Său cel bun. 

Că după cum Dumnezeu a creat cerul şi pământul pentru ca omul să-l locuiască, 
tot aşa El a creat trupul şi sufletul omului ca să fie locuinţa Sa, ca să locuiască şi să 
Se odihnească în trup, ca în propria-l casă, având ca mireasă frumoasă şi preaiubită 
sufletul, cel făcut după chipul Său... 

Şi, după cum un bărbat adună cu mult zel în casa lui toate bunurile, la fel şi 
Domnul, în trupul şi sufletul nostru, (care sunt) casa Lui, depune şi înmagazinează 
bogăţia cea cerească a Duhului.” (Sf. Macarie Egipteanul, Cele cincizeci de omilii 
duhovniceşti, Omilia XLIX, 4, în PSB, vol. 34, pp. 279-280) 


„Dacă ne silim să păstrăm neîntinat templul lui Dumnezeu, vine (şi locuieşte) Cel 
ce a promis să locuiască şi să umble întru noi. Atunci sufletul, învrednicindu-se să de- 
vină templul lui Dumnezeu, îşi primeşte moştenirea sa.” (Sf. Macarie Egipteanul, 4/te 
şapte omilii, „Cuvânt despre răbdare şi discernământ”, 19, în PSB, vol. 34, p. 311) 


„Sfânta Treime locuieşte în sufletul curat (şi o dată cu aceasta) în (om) se aşterne 
bunătatea divină. Locuieşte nu precum este ea, pentru că pe ea n-o poate cuprinde 
nici măcar întreaga zidire, ci după cât îi este omului de folos.” (Sf. Macarie Egip- 
teanul, Alte şapte omilii, „Cuvânt despre iubire”, 28, în PSB, vol. 34, p. 334) 


„Pentru aceia, asupra cărora a venit harul Duhului celui dumnezeiesc şi în ale 
căror minţi s-a sălăşluit, Domnul este ca şi suflet.” (Sf. Macarie Egipteanul, 4/re 
şapte omilii, „Cuvânt despre libertatea minţii”, 12, în PSB, vol. 34, p. 341) 


„(...) S-a scris: "Și a scos Moise poporul din tabără, întru întâmpinarea lui Dum- 
nezeu. Și au stat sub muntele Sinai. lar muntele Sinai fumega întreg, pentru că Dom- 
nul se coborâse pe el în foc. Şi se suia fumul ca fumul dintr-un cuptor. Şi s-a spăimântat 
tot poporul foarte. lar sunetele trâmbiţelor, pe măsură ce înaintau, se Jăceau mai tari. 
Și Moise grăia. lar Dumnezeu îi răspundea lui cu glas" (leş. 19, 17-19). Coborârea 
lui Dumnezeu în munte, e semnul limpede că El nu vine la minţile ce se târăsc pe Jos 
şi nu voieşte să Se sălăşluiască în cei ce au cugetul pământesc şi josnic, ci în cel a 
cărui minte urcă în sus şi ajungând pe vârful cel mai de sus, disprețuiește cele pămân- 
teşti şi priveşte numai la cele de la Dumnezeu.” (Sf. Chiril al Alexandriei, /nchinare 
în duh şi adevăr, Cartea a VII-a, în PSB, vol. 38, p. 225) 

„Şi dacă și la noi se vede voinţa de-a fi cât mai mult cu cei de aceleaşi moravuri, 
cum nu vom cugeta că este această voință şi în Dumnezeu? Căci, fiind bun prin fire 
şi începutul a toată virtutea, Se sălăşluieşte nu în iubitorii răutăţii, ci în lucrătorii vir- 
tuţii, şi respinge pe cel necurat cu foarte multă dreptate. Fiindcă, dacă noi ne străduim 
să ne curățim casele de murdărie şi mizerie, de este ceva din acestea în ele, ferindu-ne 
să locuim în ele, oare, Dumnezeul cel curat şi Preasfânt nu Se va feri cu atât mai mult 
de sufletul nostru murdar şi Se va depărta de inima acoperită de întinăciunea păca- 
tului? Neîndoielnic că aşa va face.” (Sf. Chiril al Alexandriei, Comentariu la Evan- 
ghelia Sfântului loan, Cartea a X-a, Introducere, în PSB, vol. 41, p. 901) 


„Dacă cel ce socoteşte că ceea ce e bun şi excepţional se împărtăşeşte şi de firea 
dumnezeiască (II Pt. 1, 4) şi vrea să aibă locuind în comorile inimii pe Tatăl şi Dum- 
nezeul tuturor prin Fiul în Duhul, trebuie să-şi curățească sufletul şi să şteargă înti- 
năciunea răutăţii în toate felurile în care poate, mai bine-zis prin toată facerea de 
bine. Căci atunci se va chema cu adevărat templu al lui Dumnezeu, fiindcă El va 
locui şi Se va odihni în el, precum s-a scris (I Cor. 3, 16). Nu va fi asemenea acelui 
cărturar numit în Evanghelie, care, aşteptând harul de la Mântuitorul, se face singur 
chemat spre urmarea Lui şi, răpindu-şi o atât de mare cinste, zice: Invățătorule, voi 
urma Ție, oriunde vei merge (Mt. 83, 19). Aceluia Domnul i-a răspuns: Vulpile au 
vizuini şi păsările cerului cuiburi, Fiul Omului însă nu are unde să-Și plece capul 
(Mt. 8, 20). A numit vulpi şi păsări ale cerului pe dracii vicleni şi necuraţi şi aceste 
duhuri din lume şi din văzduh care locuiesc în inimile iubitoare de plăceri şi caută 
împlinirea voilor proprii, strâmtorând astfel bietele suflete ale celor ce le primesc, 
în care Dumnezeu nu găsește nici un loc de odihnă. Căci aceasta înseamnă să-Şi 
plece capul733. Să curăţim deci de toată murdăria inimile noastre, căci în acest caz 
Se va sălăşlui Dumnezeu în noi şi ne va arăta mai presus de orice ispită diavolească 
şi ne va face fericiţi, râvnitori şi părtaşi ai firii Lui dumnezeieşti şi negrăite.” (Sf. 
Chiril al Alexandriei, Comentariu la Evanghelia Sfântului loan, Cartea a X-a, Intro- 
ducere, în PSB, vol. 41, p. 902) 


„Dumnezeu nu şade deasupra unui lucru, ci în inima omului. De aceea zice 
Domnul: „Să venim şi să poposim în El” (n. 14, 23). Cerul face parte din lume, dar 
omul este deasupra lumii; cel dintâi este parte a lumii, iar cel de-al doilea locuitor 
al cerului, stăpânire a lui Hristos. Cerul este socotit nestricăcios, dar trece; omul este 
socotit stricăcios, dar se îmbracă în nestricăciune. Chipul celui dintâi piere, al aces- 
tuia din urmă înviază ca un nemuritor.” (Sf. Ambrozie al Milanului, Scrisori, XLIII, 
8, în PSB, vol. 53, p. 206) 


„(...) Doamne Dumnezeul meu, este ceva în mine care să Te poată cuprinde? 
Oare, în adevăr, cerul și pământul, pe care le-ai făcut şi în care m-ai făcut, Ie cu- 
prind? Sau prin faptul că fără de Tine nu ar exista ceea ce există urmează că ceea ce 
există Te cuprinde? Aşadar, fiindcă şi eu exist, de aceea cer să fii cu mine, care nu 
aş exista, dacă Tu nu ai fi în mine. Căci eu nu sunt încă în iad, şi Tu eşti acolo. Căci, 
chiar dacă voi fi coborât în iad, Tu eşti de față. 

Nu aş exista, Dumnezeul meu, nu aş exista deloc, dacă Tu nu ai fi în mine. Sau, 
mai degrabă, nu aş exista dacă nu aş fi în Tine, din Care sunt toate, prin Care sunt 


733. Tâlcuirea Pr. D. Stăniloae: "Sufletele stăpânite de demoni sunt strârntorate şi agitate de patimi, mişcându-se în 
închisoarea lipsită de orizont a lor şi neputând oferi un loc de odihnă lui Dumnezeu cel infinit, Care le-ar da şi lor odih- 
nă de acele patimi. Hristos, luând loc în ele, /şi pleacă capul, smerindu-Se, dar Se şi poate odihni în starea lor neagitată” 
(n. 1717, p. 902). 

toate, în Care sunt toate (Rom. 11, 13).” (Fericitul Augustin, Confessiones - Măr- 
turisiri, Cartea întâi, II, (2), în PSB, vol. 64, pp. 63-64) 


„Şi când Te reverşi peste noi, (...) ne ridici, şi nu Te împrăştii, ci ne aduni.” (Feri- 
citul Augustin, Confessiones - Mărturisiri, Cartea |, III, (3), în PSB, vol. 64, p. 64) 


„(...) Şi-I place (lui Dumnezeu — n.n.) să Se odihnească în acele lucruri pe care 
le iubeşte.” (Fericitul Augustin, Confessiones - Mărturisiri, Cartea a IV-a, X, (15), 
în PSB, vol. 64, p. 108) 


„Ai binevoit să locuieşti în memoria mea, din care am învăţat să Te cunosc. Şi 
de ce caut în ce loc al ei locuieşti Tu, ca şi când acolo ar exista locuri? Desigur, Tu 
locuieşti în ea pentru că îmi amintesc de Tine de când am învăţat să Te cunosc şi în 
ea Te găsesc când îmi amintesc de Tine.” (Fericitul Augustin, Confessiones - Măr- 
turisiri, Cartea a X-a, XXV, (36), în PSB, vol. 64, p. 224) 


„(...) EI toate le umple după măsura harului (Efes. 1, 23) şi toţi se umplu de EI, 
ca nişte mădulare, pe măsura credinţei fiecăruia din cei uniţi cu EL.” (Sf. Maxim 
Mărturisitorul, Epistole, Partea a II-a, Către Prea Cuviosul presbiter Marin, 10, în 
PSB, vol. 81,p. 187). 


DUMNEZEU. VIAŢA SFINTEI TREIMI 
Taina Sfintei Treimi. Generalităţi 


„(...) Treimii celei cu adevărat fără de început, deoființă, sfântă şi împreună- 
stăpânitoare.” (Origen, Filocalia, Prefață, în PSB, vol. 7, p. 301) 


„(...) Există o Treime Sfântă şi desăvârşită, teologhisită în Tatăl şi Fiul şi Sfân- 
tul Duh, neavând nimic amestecat şi nimic străin, din afară/34%, şi neconstând din 
Creator şi creat, ci fiind toată creatoare şi făcătoare. Persoanele Ei sunt asemenea şi 
nedespărțite prin fire şi una este lucrarea Ei. Căci Tatăl face toate prin Fiul în Duhul 
Sfânt/35. Şi aşa se păstrează unitatea Sfintei Treimi/36. Şi aşa se propovăduieşte în 
Biserică un Dumnezeu Cel peste toate şi prin toate şi în toate (Efes. 4, 6)'37; peste 
toate ca Tată, ca origine şi izvor; prin toate, prin Cuvântul, în toate în Duhul Sfânt. 
E Treime nu numai după nume şi după vorbă închipuită, ci întru adevăr şi subzis- 
tenţă/38, Căci precum Tatăl e Cel ce este, așa şi Cuvântul Lui e Cel ce este şi Dum- 
nezeu peste toate739. Și Duhul Sfânt nu e nesubzistenţă, ci există şi subzistă cu ade- 
vărat740.” (Sf. Atanasie cel Mare, Epistola întâia către Serapion, Episcopul de Thmuis, 
împotriva celor care hulesc şi spun că Duhul Sfânt este creatură, XXVIII, în PSB, 
vol. 16, pp. 58-59) 


„(...) Biserica universală nu-L cugetă (pe Duhul Sfânt — n.n.) mai mic decât pe 
Aceştia, ca să nu cadă în rândul iudeilor celor asemenea lui Caiafa şi să se facă 


734. Tâlcuirea Pr. D. Stăniloae: "E minunat lucru cum a ştiut Biserica de la început să facă să se cunoască şi să se 
păstreze de către popor esenţa învăţăturii lui Hristos, obişnuindu-l să-şi facă la nenumărate ocazii semnul Sfintei Cruci, 
mărturisind prin aceasta credinţa în Sfânta Treime şi în crucea mântuitoare a lui Hristos” (n. 93, p. 58). 

735. Tâlcuirea Pr. D. Stăniloae: "Creaţia nu e pusă cu totul în afara Treimii. Ci ea e pusă de la început şi rămâne în 
Duhul, fără să fie una cu EI, deci cu Treimea. E ceva paradoxal în modul de existenţă al creației. Pe de o parte, nu face 
parte din Treime, sau e în afara Ei, pe de alta nu e cu totul în afara Ei. Dar creaţia e în mod special în Duhul, căci El îi 
comunică ei viața din puterea lui Dumnezeu. Tatăl e originea ultimă a ei, Fiul e Cel prin care, iar Duhul Cel în care, 
primeşte ca existența şi se menţine în ea. De aceca suflarea de viaţă e legată în mod special de Duhul. Lucrarea Treimii 
e una, dar în Tatăl are originea, prin Fiul înfăptuirea, şi în Duhul împlinirea. Insă în faza de înfăptuire prin Fiul nu e alta 
decât cea care porneşte din Tatăl şi se desăvârșește în Duhul” (n. 94, p. 58). 

736. Tâlcuirea Pr. D. Stăniloae: "Unitatea Treimii nu se desface nici în relaţia ei cu creaţia. Lumea nu e creată şi 
menținută de o Persoană dumnezeiască despărțită de celelalte două. La temelia creației stă Treimea, în existenţa ei conti- 
nuată e lucrătoare Treimea; Treimea e imprimată creaţiei. In ea se experiază caracterul ei originat (de Tatăl), raționalitatea 
ei constitutivă (prin Fiul) şi viaţa ei (în Duhul). Nici persoana singură nu se poate realiza, nici natura fără persoană nu e un 
vârf al existenței. Iar prin persoană natura e dusă și ea la o desăvârşire, dar în acelaşi timp persoana e cea care poate fi 
desăvârşită la nesfârşit, ducând și natura cu sine spre o desăvârşire. Dar persoana e în comuniune cu alte persoane. Aceasta 
arată că la originea lumii şi la temelia ei şi în aspiraţia ei stă o comuniune de Persoane" (n. 95, pp. 58-59), 

737. Tâlcuirea Pr. D. Stăniloae: "Pe Tatăl ÎI simte creaţiunea, ca pe Cel peste ea, ca origine, care ca atare e dincolo 
de ea; pe Fiul ca pe Cel prezent în ea şi imprimat în ea prin raționalitatea ei constitutivă şi susținătoare; pe Duhul ca pe 
Cel în ea, ca Cel în care ea se mișcă spre desăvârşire. Dar nu poate simți pe unul fără ceilalți doi. E ceea ce se spune în 
text în continuare. A fi în Duhul e una cu a fi Duhul în mod dinamic în ea. A fi prin Fiul e una cu a fi Fiul lucrător prin 
Duhul în ea. Ea tinde spre desăvârşire prin Duhul în cadrul structurii ei susținută de Fiul" (n. 96, p. 59). 

738. Tâlcuirea Pr. D. Stăniloae: E Treime întrucât ființa cea una subzistă în mod real în cele trei Persoane” (n. 97, p. 59). 

739. Tâlcuirca Pr. D. Stăniloae: "Nu numai Tatăl e peste toate, sau Stăpân peste toate, deci deasupra tuturor, trans- 
cendent tuturor, nu în aşa fel că cele create nu pot fi despărțite de E]; ci aşa este şi Fiul şi Duhul. Dar Tatăl mai e peste 
toate şi în sensul de origine a lucrării creatoare, susținătoare și desăvârşitoare. Insă lucrarea aceasta nu e alta decât a Fiu- 
lui, ci ea se arată eficient prin Fiul. Deci şi Fiul este peste toate, ca Cel prin care se săvârşeşte orice lucrare pornită din 
Tatăl, nefiind produs al acestei lucrăr". (n. 98, p. 59). 

740. Tâlcuirea Pr. D. Stăniloae: Biserica cunoaște pe Duhul ca subzistent, deci ca ipostas, sau ca persoană, nu ca 
putere nesubzistentă, sau neipostatică" (n. 98a, p. 59). 


32-Părinţii Bisericii 

asemenea lui Sabelie; nici nu-şi închipuie mai mulți decât Aceştia, ca să nu se ros- 
togolească în mulţimea de zei a elinilor/41. Şi că aceasta este credința Bisericii, poţi 
afla din aceea că Domnul, trimițând pe apostoli, a pus-o pe ea Treimea, ca temelie 
Bisericii, zicând: ,„, Mergând, învățați toate neamurile, botezându-le în numele Tată- 
lui şi al Fiului şi al Sfântului Duh ” (Mt. 28, 19). lar apostolii, mergând, aşa au învă- 
țat. Şi aceasta este propovăduirea întregii Biserici de sub cer.” (Sf. Atanasie cel Mare, 
Epistola întâia către Serapion, Episcopul de Thmuis, împotriva celor care hulesc şi 
spun că Duhul Sfânt este creatură, XXVIII, în PSB, vol. 16, p. 59) 


„(...) Ştiind sigur că dreptarul vieţii binecredincioase din voi e rezemat în dreapta 
dogmă a credinţei, având dumnezeirea fericitei şi veşnicei Treimi neschimbată nici- 
decum în nimic, ci cugetată şi închinată într-o singură ființă, într-o singură slavă, în 
aceeaşi voinţă, în trei ipostasuri ...” (Sf. Grigorie de Nyssa, Despre rânduiala cea 
după Dumnezeu (a vieţii) şi despre nevoința cea adevărată, în PSB, vol. 29, p. 456) 


„Mintea omului poate ajunge, e drept, într-o mică măsură, să-şi facă o idee tai- 
nică despre învățătura cunoaşterii lui Dumnezeu, dar desigur fără a putea tălmăci în 
cuvinte şi adâncimea inexprimabilă a tainei acesteia şi fără să poată explica în ce 
chip un lucru se poate şi număra şi în acelaşi timp se sustrage numărătoarei, apare 
ca separat şi totuşi e conceput în unitate, e divizat cu privire la persoane, dar nu se 
poate diviza în fiinţă.” (Sf. Grigorie de Nyssa, Marele cuvânt catehetic sau despre 
învățământul religios, cap. 2, în PSB, vol. 30, p. 291) 


„Cine poate înțelege Treimea cea atotputernică? Şi totuşi cine nu vorbeşte de- 
spre ea, dacă vorbeşte despre ea? Rar este sufletul care atunci când vorbeşte despre 
Treime ştie ce vorbeşte. Şi se ceartă, se luptă, şi nimeni fâră o pace lăuntrică nu vede 
acea viziune. 

Aş vrea ca oamenii să cugete aceste trei lucruri în ele însele. Cu totul altceva 
sunt aceste trei lucruri decât acea Treime, dar le spun ca ei să se exercite şi să 
dovedească şi să simtă cât de departe sunt. 

Susțin, încă, că aceste trei lucruri sunt: a fi, a cunoaşte, a voi. Căci eu sunt şi ştiu 
ŞI voiesc, eu sunt ştiind şi voind şi ştiu că eu sunt şi că vreau să ştiu şi să fiu. 

Aşadar, să vadă, cine poate, în aceste trei lucruri cât de nedespărțită este viaţa şi 
o singură viaţă şi o singură minte şi o singură ființă, cât, în sfârşit, este de nedespăr- 
țită deosebirea şi totuşi este o deosebire. Fiecare este desigur de față cu sine însuşi; 
să-şi încordeze atenția spre sine însuşi şi să vadă şi să-mi spună (ler. 1, 2). 

Dar când va fi găsit ceva în acestea şi-mi va spune, să nu creadă că a şi găsit 
ceea ce este neschimbător asupra acestor trei, şi să ştie fără schimbare şi să voiască 
fără de mutare. Dar cine ar putea cugeta uşor dacă din cauza acestor trei şi în ele este 
Treimea, sau dacă în fiecare sunt aceste trei, sau dacă cele trei sunt ale fiecăruia, sau 
dacă este şi una şi alta în moduri minunate, simplu şi multiplu, fiindu-şi sie un scop 


741. Tâlcuirea Pr. D. Stăniloae: "Dacă ar fi Dumnezeu mai mult de trei Persoane, n-ar fi un singur Dumnezeu, ci 
mulți zei. Tatăl n-ar fi concentrat cu toată iubirea Lui spre un Fiu unic şi nici n-ar fi unit cu EI exclusiv în Duhul Sfânt. 
O iubire îndreptată spre mulți fii nu mai prezintă un Tată concentrat într-o iubire absolută spre un unic Fiu şi nici unul 
din fiii cei mulți, sau din nepoți, n-ar avea iubirea absolută a unicului Fiu. Aceasta ar însemna că fiecare din ei e la rân- 
dul său tată al altui fiu. Iubirea indirectă a tatălui spre fiul fiului nu mai are caracterul absolut. Unitatea lui Dumnezeu se 
menţine, odată cu unitatea vie şi iubitoare, numai dacă Dumnezeu e un singur Tată al unui singur Fiu, iar bucuria Tatălui 
de Fiul şi a Fiului de Tatăl e participată de o singură Persoană, căreia i-o împărtășeşte fiecare din Cei doi. Chiar în reali- 
tatea supremă socotită dumnezeu totul s-ar relativiza şi el n-ar mai putea fi socotit ca origine, susținere şi dinamică 
supremă a existenței şi iubirii, care arc în Sinc viața şi iubirea" (n. 99, p. 59). 

infinit, în care este şi care este sieşi cunoscut, şi-i este de ajuns sieşi, fără de schim- 
bare şi chiar acest lucru însuşi, prin îmbelşugata măreție a unităţii? Cine ar putea-o 
spune în vreun mod? Cine ar putea-o rosti cu îndrăzneală în orice mod?” (Fericitul 
Augustin, Confessiones - Mărturisiri, Cartea a XIII-a, XI, (12), în PSB, vol. 64, p. 293) 


Expunere de credinţă în Sfânta Treime 


„(...) (există) o Treime desăvârșită, Care nu se desparte, nici nu se deosebeşte 
prin slavă, veşnicie şi putere. Pentru că în Treime nu este nimic creat, nici inferior, 
nici nu este adăugat ceva care mai înainte n-a existat şi s-a introdus ulterior. Fiul n-a 
fost lipsit vreodată de Tatăl, nici Duhul Sfânt de Fiul, ci totdeauna Treimea a fost 
aceeaşi şi neschimbată 742.” (Sf. Grigorie Taumaturgul, Discursul adresat lui Origen 
— Expunere de credință, în PSB, vol. 10, p. 38) 


„Credeţi în Tatăl, în Fiul şi în Duhul Sfânt. Nu trădaţi această comoară! În Tatăl, 
Care e începutul a toate; în Fiul, Cel Unul-Născut; născut din Tatăl, Dumnezeu ade- 
vărat, desăvârşit din Cel desăvârşit; Icoana cea vie, Care reflectă în El pe Tatăl 
întreg; în Duhul Sfânt, Care-şi are existenţa din Tatăl, fiind izvorul sfinţeniei, Putere 
dătătoare de viaţă, Har care desăvârşeşte, prin Care omul e înfiat şi ceea ce era muri- 
tor devine nemuritor, unit cu Tatăl şi cu Fiul în toate, în mărire şi în veşnicie, în pu- 
tere şi în împărăție, în stăpânire şi în dumnezeire, cum mărturiseşte şi tradiția Sfân- 
tului Botez.” (Sf. Vasile cel Mare, Epistole, 105, în PSB, vol. 12, p. 286) 


Treimea cea de o Fiinţă şi în trei Ipostasuri 


„Fericitul martir Dasius a răspuns: 

— Eu mărturisesc că sunt creştin, precum am mărturisit adeseori, şi nu mă supun 
nimănui altuia, decât Unuia, curatului şi veşnicului Dumnezeu, Tatăl, Fiul şi Sfân- 
tul Duh, Cel în trei nume şi fețe, dar de o singură fiinţă”+3. lată, pentru a treia oară 
mărturisesc cu glasul credința în Sfânta Treime, pentru că, întărit fiind printr-Insa, 
biruiesc şi nimicesc îndată nebunia diavolului.” (Actele martirice, „, Martiriul Sfân- 
tului Dasius”, VIII, 2, în PSB, vol. 11, p. 249) 


„Cel care afirmă că Tatăl, Fiul şi Duhul Sfânt sunt o singură ființă în mai multe 
persoane, dar care nu admite pentru cele trei persoane decât un singur ipostas, ce 
altceva face decât să nege existenţa din veci a Fiului Cel Unul-Născut? El mai neagă 
totodată şi venirea Lui ca Mântuitor între oameni, la fel şi coborârea Lui la iad, pre- 
cum şi învierea şi judecata pe care o va face la sfârşit. Sabelios mai neagă totodată 
ŞI orice lucrări personale ale Duhului Sfânt.” (Sf. Vasile cel Mare, Epistole, 210, III, 
în PSB, vol. 12, p. 431) 


742. Tâlcuirea Pr. Constantin Corniţescu: "Această expunere de credință este unul dintre cele mai vechi simboale. 
Însăși scurtimea pledează pentru vechimea lui. Se referă doar la persoanele Sfintei Treimi, la relaţiile dintre ele și este per- 
fect ortodox. Antichitatea creştină cunoaşte multe astfel de simboale. Ele au stat la baza simbolului niceo-constantinopoli- 
tan. În legătură cu istoria şi importanţa lor, a se vedea studiile: CP Caspari, Alte und neue Quellen zur Geschichte des Tauf. 
symbols und der Glaubensregel, în rev. Christiana 1879, p. 25-64; L. Froidevaux, Les symboles, în rev. Recherches de 
Science Religieuse 19, 1929, p. 193-247. (n. 16, p. 37). 

743. Vorbind despre Dumnezeu Cel Unul în fiinţă şi în trei Ipostasuri, Sfântul Grigorie Palama, acest mare bărbat 
al Bisericii noastre şi neîntrecut apărător al Ortodoxiei, exclamă: "Unul este Dumnezeu înainte de toatze,şi peste toate, 
şi. întru toți şi mai presus de Tot, adorat de noi în Tatăl, în Fiul şi în Sfântul Duh, şi în Care noi credem: Monadă în Tri- 
adă, şi Triadă unită în Monadă în chip neamestecat şi împărțită fără separare: Monada însăși şi Triada Atotputernică 
sunt egale” (Mărturisirea credinţei ortodoxe, PG, CLI, col. 763) — n.n. 

„ŞI sunt una (Tatăl şi Fiul - n.n.) nu în sensul că ceea ce e una se împarte în două, 
dar rămânând totuşi una7%4. Nici pentru că una are două nume, încât acelaşi să fie 
odată Tatăl şi altădată Fiul. Aceasta cugetând-o Sabelie, a fost judecat ca eretic. Ci 
sunt două, pentru că Tatăl este Tatăl şi nu este tot EI Fiu; și Fiul e Fiu. Şi nu e tot El 
Tată. Dar firea e una. Căci Născutul nu e neasemenea Născătorului. Ci e Chipul Lui 
şi toate ale Tatălui sunt ale Fiului. De aceea nici nu e Fiul alt Dumnezeu. Căci nu s-a 
inventat din afară; pentru că în acest caz ar fi mulţi dumnezei, cugetându-se o dum- 
nezeire străină de a Tatălui. Căci deşi Fiul este ca născut altul, ca Dumnezeu este 
acelaşi. Şi una sunt EI şi Tatăl prin însuşirile şi proprietăţile comune ale fiinţei şi 
prin identitatea unei unice dumnezeiri, precum s-a zis înainte. Căci şi strălucirea este 
lumină, nu a doua faţă de soare, nici altă lumină, nici prin împărtăşirea de ea. Ci 
toată e născuta ei proprie. lar această strălucire născută este în mod necesar o unică 
lumină cu soarele şi n-ar putea spune cineva că ele sunt două lumini, ci sunt două 
ca soare şi ca strălucire, dar una este lumina din soare ce luminează prin strălucire 
cele de pretutindeni. Astfel dumnezeirea Fiului este totodată a Tatălui. De aceea e şi 
neîmpărțită. Şi aşa este un singur Dumnezeu şi nu este altul afară de El. Astfel Ei 
fiind doi, dar dumnezeirea fiind una şi aceeaşi, aceleaşi se spun despre Fiul, câte se 
spun şi despre Tatăl, fără să 1 se spună Fiului Tată.” (Sf. Atanasie cel Mare, 7rei cu- 
vinte împotriva arienilor, Cuvântul al III-lea, IV, în PSB, vol. 15, pp. 328-329) 


„(...) Treimea e nedespărțită şi dumnezeirea Ei este una şi Unul este Dumnezeu 
peste toate şi prin toate şi în toate. 

Aceasta e credința Bisericii universale.” (Sf. Atanasie cel Mare, Despre Sfântul 
Duh, Epistola aceluiaşi către acelaşi episcop Serapion, VI, în PSB, vol. 16, p. 85) 


„„9i Cuvântul era la Dumnezeu. Minunează-te de preciziunea fiecărui cuvânt! N-a 
spus: In Dumnezeu era Cuvântul, ci: la Dumnezeu, ca să arate deosebirea ipostazei. 
N-a spus: în Dumnezeu, ca să nu ne dea prilej să se confunde ipostaza. Rea este şi 
hula acelora care caută să amestece pe toate, care spun că Tatăl şi Fiul şi Sfântul Duh 
sunt o singură persoană şi că ar fi numai nume diferite date uneia şi aceleiaşi 
ființe”45. Rea şi nu mai puţin de evitat este şi necredinţa acelora care hulesc, spunând 
că Fiul lui Dumnezeu nu este asemenea, după ființă, lui Dumnezeu şi Tatălui746.» (Sf, 
Vasile cel Mare, Omilii şi cuvântări, Omilia a XVI-a, IV, în PSB, vol. 17, p. 518) 


„Dacă Fiul n-ar avea fire asemănătoare cu a Tatălui, atunci cum mai poate fi 
vorba de unitatea chipului când se aplică la persoane diferite? Căci Cel care a spus: 
să facem om după chipul Nostru şi a dat să se înţeleagă prin aceste cuvinte că însăşi 
Sfânta Treime este cea care s-a exprimat, în formă plurală, atunci desigur n-ar fi 
folosit oare o exprimare la forma singulară dacă prototipurile n-ar fi întru totul 
asemănătoare întreolaltă? Dacă persoanele treimice n-ar fi întru totul asemănătoare, 
atunci ar fi fost cu neputinţă ca în om să se facă o singură reproducere a acelora trei, 
mai mult, dacă ar fi fost vorba de o deosebire de natură între cele trei persoane, atunci 
de bună seamă că s-ar fi creat şi chipuri diferite şi anume cu însuşirile deosebitoare 
ale fiecărei persoane. Or, fiindcă e vorba numai de un singur chip, pe când modelul 
dimpotrivă nu-i unul singur, atunci cine ar fi atât de nesocotit încât să nu recunoască 


744. Tâlcuirea Pr. D. Stăniloae: Nu e una care să se împartă în două părţi uniforme ce pot să se adune iarăși într-una. 
(n. 2, p. 328). 

745. Notă Pr. D. Fecioru: Ca ereticii sabelieni (n. 14, p. 518). 

746. Notă Pr. D. Fecioru: Ca ereticii arieni, ramura anomeilor (n. 15, p. 518). 

cum că cele care se aseamănă cu una, fără îndoială că trebuie să se asemene şi între- 
olaltă? Poate că tocmai pentru a nu se ivi vreun cuvânt de ocară s-a spus încă de la 
facerea omului: să facem om după chipul Nostru și după asemănarea Noastră. 
(Fac. 1, 26).” (Sf. Grigorie de Nyssa, Despre facerea omului, cap. 6, în PSB, vol. 
30, p. 25) 


„(...) Deci identitatea de acțiune în Tatăl, în Fiul şi în Duhul Sfânt arată limpede 
absoluta asemănare de natură.” (Sf. Grigorie de Nyssa, Episrola despre Sfânta 
Treime către mai marele doctorilor, Eustahe, cap. 1, în PSB, vol. 30, pp. 434-435) 


„Dar nici nu contragem firea Dumnezeirii în chip iudaic numai la Dumnezeu şi 
Tatăl Cel Unul, ci o lărgim în Treimea Sfântă şi de o fiinţă. Totuşi deosebind-o în cali- 
tatea persoanelor şi însușirea ipostaselor, contragem iarăşi pe Dumnezeu într-unul, 
pentru identitatea fiinţei; şi Lui îi vom sluji, Lui ne vom închina, chemând pe Tatăl 
şi pe Fiul şi pe Sfântul Duh. Căci zice: Să nu-ți fie ție alți dumnezei afară de Mine. 
Şi iarăşi: Domnului Dumnezeului tău te vei închina şi Lui singur îi vei sluji (Deut. 
10, 20; Mt. 4, 10). Iar de vreme ce unul este Dumnezeu Tatăl; unul Domnul, Fiul; 
unul Duhul Sfânt Cel purces, nici pe Dumnezeul Cel unul nu-L vom scoate din dom- 
nie, nici pe Cel cu adevărat şi prin fire Domn nu-L vom lipsi de a fi Dumnezeu. Căci 
ține numaidecât de Dumnezeirea cea prin fire domnia şi iarăşi de domnia cea ade- 
vărată, slava Dumnezeirii747.” (Sf. Chiril al Alexandriei, Închinare în duh şi adevăr, 
Cartea a VI-a, în PSB, vol. 38, p. 179) 


„Trebuie să credem că din ființa lui Dumnezeu Tatăl a ieşit prin naştere ade- 
vărată Fiul, ca Dumnezeu adevărat din Dumnezeu adevărat, sau S-a născut nu pen- 
tru a fi de o fire străină şi de alt neam, ci spre a fi ființial ceea ce se înțelege că este 
şi Tatăl, afară numai de-a fi Tată. Fiind împreună numărat şi unit cu ei, Sfântul Duh, 
avem o unică dumnezeire adevărată şi prin fire, închinată în Treimea cea deoființă. 

(...) Ne-am botezat în Tatăl şi Fiul şi Sfântul Duh şi nu spunem că credința ne 
este în trei dumnezei, ci într-o unică dumnezeire, închinată în Treime.” (Sf. Chiril al 
Alexandriei, Despre Sfânta Treime, Cuvântul al III-lea, în PSB, vol. 40, pp. 98-99) 


„Readu-ţi în amintire cele ce le-am spus adineauri despre Sfânta şi cea deoființă 
Treime. Căci am spus că sunt trei ipostasuri distincte şi în unire între ele, ca într-o 
unică fire a dumnezeirii şi a fiecărui ipostas în particular. Căci se mişcă întreaga 
fiinţă şi în mod special prin fiecare.” (Sf. Chiril al Alexandriei, Despre Sfânta Treime, 
Cuvântul al VI-lea, în PSB, vol. 40, pp. 264-265) 


„(...) Firea cea mai presus de toate este simplă şi necompusă, dar lărgindu-se în 
proprietățile ipostasurilor şi în deosebirile Persoanelor şi numelor, se dilată în Sfân- 
ta Treime, dar unitatea după fire şi identitatea neschimbată o adună Dumnezeu cel 
Unul, ca nume şi ca realitate, în aşa fel, că în fiecare ipostas se cugetă firea întreagă 
la care se adaugă ceea ce-l este propriu, înțelegând ceea ce se referă la ipostas. Căci 
rămâne fiecare ceca ce este într-o unitate de fire cu celelalte şi acelea o îmbogăţesc 


747. Tâlcuirea Pr. D. Stăniloae: "Tatălui îi zicem Dumnezeu, Fiului Domn. Duhului Sfânt, Sfânt Purcezător. Dar 
prin aceasta nu lipsim pe Tatăl de domnie, nici pe Fiul şi pe Duhul Sfânt de Dumnezeire. Sunt trei Persoane, dar un sin- 
gur Dumnezeu şi de aceea i se cuvine o singură închinare. Nu ne închinăm Tatălui despărțindu-L de Fiul, nici Fiului des- 
părțindu-L de Tatăl. Şi pe nici unul de Duhul Sfânt, cum nici pe Duhul Sfânt de ci. De aceea au şi o singură slavă. Nu-L 
contragem pe Dumnezeu necunoscându-L în cele trei Persoane. Deci este o viaţă largă în El, sau o viață a iubirii. Dar nici 
nu împărțim unitatea fiinţei şi vieţii Lui. E lărgimea iubirii între Persoane în unitate și unitatea desăvârșită în lărgimea 
iubirii între Persoane" (n. 188, p. 179). 

în propria fire'748.” (Sf. Chiril al Alexandriei, Despre Sfânta Treime, Cuvântul al 
VII-lea, în PSB, vol. 40, p. 285) 


„(...) dacă Tatăl fiind unicul Dumnezeu, Dumnezeu este şi Fiul şi dacă Fiul fiind 
unicul Domn, Domn este şi Tatăl'49. Aflându-Se ca Unul în Amândoi Sfântul Duh, 
mintea credincioşilor va merge drept la adevăr şi se va împărtăşi de înţelegerea 
dreaptă, socotindu-L şi pe El ca Dumnezeu. Căci pentru identitatea în ființă Domn 
şi Dumnezeu este şi Duhul.” (Sf. Chiril al Alexandriei, Despre Sfânta Treime, 
Cuvântul al VII-lea, în PSB, vol. 40, p. 293) 


„Fiul este de-o-ființă cu Tatăl, şi Tatăl, cu Fiul. De aceea au o asemănare desă- 
vârşită, în aşa fel că Tatăl se vede în Fiul şi Fiul, în Tatăl şi Unul străluceşte în Celă- 
lalt, cum spune Insuşi Fiul: Ce/ ce Mă vede pe Mine vede pe Tatăl Meu şi: Eu sunt 
întru Tatăl şi Tatăl întru Mine (ln. 14, 9; 10)750. Dar, deşi Fiul este în Tatăl, are iarăşi 
în Sine pe Tatăl. Căci EI, precum am spus înainte, poartă întocmai chipul Celui ce 
L-a născut; dar numaidecât, iarăşi, Cel din Care este El zugrăvește în Sine pe Cel ce 
La născut. Dar prin faptul că există (ca ipostas) în mod propriu, Fiul nu Se va păgubi 
şi nici Tatăl nu va pierde subzistența de Sine. Căci nici marea asemănare nu va 
pricinui vreo confundare a ipostasurilor,. încât să se înțeleagă unul ca număr Tatăl, 
Care a născut, şi Fiul, Cel născut din EL. În Amândoi se va mărturisi identitatea firii, 
dar fiind proprie Fiecăruia, ca şi Tatăl să se înţeleagă cu adevărat Tată, şi Fiul, Fiu. 
lar numărându-Se şi mărturisindu-Se împreună Sfântul Duh, Sfânta şi închinata 
Treime va avea plinătatea Ei.” (Sf. Chiril al Alexandriei, Comentariu la Evanghelia 
Sfântului loan, Cartea întâi, cap. 2, în PSB, vol. 41, p. 25) 


„Nu sunt unul şi același Tatăl şi Fiul, ci Fiecare are un ipostas propriu şi Se văd 
Unul în Altul, după identitatea ființei, deşi e Unul din Altul, adică Fiul din Tatăl. 

Altul. Eu şi Tatăl una suntem (loan 10, 30) a spus Mântuitorul, ca Cel ce Se ştia 
şi pe Sine şi pe Tatăl subzistând (ca ipostasuri) î în mod deosebit. ar dacă adevărul 
nu € acesta, de ce, nedând unităţii ceea ce i se cuvine, a spus: Eu şi Tatăl una sun- 
tem?151 Punând la plural ceea ce spune, e vădit că respinge părerea ereticilor. Căci 
nu se spune cu dreptate suntem despre Unul singur. 


748, Tâlcuirea Pr. D. Stăniloae: "Firea dumnezeiască cea una şi simplă se lărgeşte interior în cele trei ipostasuri, dar 
rămâne şi una în fiecare ipostas şi în toate trei. Simplitatea și bogăţia nesfârşită în adâncime, unitatea în ființă şi deose- 
birea în ipostasuri se împacă arătând marea taină a supremei şi infinitei existenţe. Cu cât e mai mare iubirea, cu atât e mai 
reală deosebirea ipostasurilor, dar şi unitatea de ființă. Tatăl Îşi trăieşte lărgirea în Fiul, dar Îl trăieşte și desăvârşit în uni- 
tate cu EL. Existenţa supremă nu € nici izolată, nici o mulțime despărțită” (n. 405, p. 285). 

749, Tâlcuirea Pr. D. Stăniloae: "Dacă Tatăl este unicul Dumnezeu, Fiul Lui trebuie să fie şi El Dumnezeu. Şi dacă 
Fiul este Unicul Domn, Domn trebuie să fie şi Tatăl Lui. Deci nu pot fi doi Dumnezei şi doi Domni. Tatăl fiind Unicul 
Dumnezeu, Fiul Lui nu poate fi alt Dumnezeu. şi Fiul fiind Unicul Domn, Tatăl Lui nu poate fi alt Domn. Sunt desăvârşit 
uniţi în dumnezeire şi domnie” (n. 418, p. 293). 

750. Tâicuirea Pr. D. Stăniloae: "Din Unul strălucește Celălalt, sau Unul ÎI face pe Celălalt să strălucească din Sine. 
Chiar între oameni are loc aceasta, mai ales între cei ce se iubesc. Unul nu se poate gândi la sine, fără să-l vadă în sine 
pe celălalt, sau fără să se vadă în el întipărirea celuilalt. Nici o persoană nu poate fi despărțită total de altele. Nici una nu 
e întreagă într-o izolare totală. Într-un fel, una este în alta, totuşi fiecare reflectă altă persoană în modul ei propriu. Aşa şi 
Tatăl e reflectat sau străluceşte în Fiul, în calitatea Lui de Fiu, şi Tatăl reflectă sau face să strălucească pe Fiul în Sine, în 
calitatea Lui de Tată. La Ei, Unul este deplin în Celălalt. Fiecare Persoană e unică, dar şi unită cu Celelalte. Şi chiar în 
această unire se arată unicitatea Fiecăreia. Deci nu numai Fiul este întru Tatăl, ci și Tatăl întru Fiul. Fiul îl arată în Since 
pe Tatăl ca Tată, şi Tatăl, pe Fiul ca Fiu. Unitatea între persoane nu e o unitate care le uniformizează. Această unire şi dis- 
tincţie între persoane o susţine şi cuvântul uneia faţă de cealaltă, căci prin cuvânt se arată persoana în legătură cu alta. De 
aceea Sfântul Chiril, descriind această legătură între Tatăl și Fiul, subînțelege pe Fiul drept Cuvânt, chiar dacă Îi spune 
mai mult Fiu. Fiind Unul-Născut din Tatăl, e Cel mai intim Cuvânt al Tatălui. Prin aceasta Fiul Se arată cel mai desăvârşit 
unit cu Tatăl fără confundare" (n. 27, p. 25). 

751. Tâlcuirea Pr. D. Stăniloae: "De ce, afirmând unitatea, a mai vorbit de E] şi de Tatăl ca deosebiți?" (n. 29, p. 26). 

Altul. Despre crearea omului se dă cuvântul lui Dumnezeu: Să facem pe om, care 
continuă: după chipul şi asemănarea Noastră (Fac. 1, 26). Dacă Sfânta Treime s-ar 
reduce, ca să zic aşa, la numărul unu, şi ereticii lipsesc pe Tatăl şi pe Fiul de subzis- 
tența proprie, cine este Cel ce zice către Altul: Să facem pe om după chipul şi ase- 
mănarea Noastră? Dacă ar fi aşa, ar fi trebuit să zică, precum zic aceia aiurind: Să 
facem pe om după chipul şi asemănarea Mea. Dar, nespunând aşa, ci înfățișând fa- 
cerea la numărul plural, şi adăugând la să facem, după chipul Nostru, scriitorul Bibliei 
arată cu voce mare în Sfânta Treime un număr care depășește unitatea. 

Altul. Dacă Fiul este strălucirea Tatălui, ca Lumină din Lumină, cum nu e altul 
decât Tatăl, ca ipostas propriu? Căci Cel ce luminează prin strălucire e altul decât 
cel din Care are strălucirea şi nu are strălucirea de la Sine Însuşi. 

Altul. Fiul, arătându-Se pe Sine ca fiind din fiinţa lui Dumnezeu-Tatăl, zice 
iarăşi: Eu am ieşit şi vin de la Tatăl. Şi iarăşi Mă întorc la Tatăl (In. 16, 28). Cum 
deci nu ne va convinge toată rațiunea să înţelegem că e altul, prin ipostas şi număr, 
cel ce a provenit din cineva, decât acela din care a provenit? Deci nu e adevărat ceea 
ce spun potrivnicii. 

Altul. Suntem îndreptățiți să credem în Dumnezeu-Tatăl şi în Fiul Unul-Născut 
şi în Sfântul Duh. De aceea şi Mântuitorul însuşi poruncește ucenicilor Săi, zicând: 
Mergând, învăţaţi toate neamurile, botezându-i pe ei în numele Tatălui şi al Fiului 
şi al Sfântului Duh (Mt. 28, 19). Dacă deosebirea numelor nu ne aduce nimic spre 
înțelegere, iar spunând cineva Tatăl, înțelege pe Fiul, şi, numindu-L pe Fiul, pome- 
neşte pe Tatăl, de ce nu a poruncit ca cei ce cred să fie botezați mai degrabă în uni- 
tate, decât în Treime? De vreme ce numărul firii divine se ridică la trei, e vădit tutu- 
ror că Fiecare dintre cei numărați este în ipostasul propriu. Dar fiindcă nu Se disting 
deloc după fire, au la bază o unică Dumnezeire şi Li se cuvine aceeaşi închinare. 

Altul. Din mânia lui Dumnezeu au fost arse cetăţile sodomiţilor, cum zice dum- 
nezeiasca Scriptură. lar explicând cum a venit peste ei mânia dumnezeiască şi des- 
criind limpede modul pierzaniei, zice: "A plouat Domnul peste Sodoma foc și pu- 
cioasă din cer de la Domnul" (Fac. 19, 24), fiindcă şi aceasta e o parte a paharului 
foarte cuvenită celor ce obişnuiesc să păcătuiască. Deci care Domn aduce focul şi 
arde cetățile Sodomei? E vădit că Tatăl, lucrând toate prin Fiul, Care e puterea şi 
braţul Lui; Acesta e Cel ce a trimis focul peste sodomiţi. Când deci Domnul trimite 
focul de la Domnul, cum nu e altul, subzistând în mod propriu, Tatăl decât Fiul şi, 
iarăşi, Fiul, decât Tatăl? Căci ce se indică prin Unul din Unul? 

Altul. Mişcat de duhul proorocesc şi preştiind prin el cele viitoare, fericitul Psal- 
mist a cugetat că neamul omenesc nu se poate mântui altfel decât prin arătarea Fiu- 
lui lui Dumnezeu, Care poate să preschimbe toate uşor în ceea ce voiește. De aceea, 
se ruga să fie trimis la noi Fiul, ca Cel ce singur poate să mântuiască pe oameni, 
ajunşi sub mâna şi tirania diavolească. De aceea a şi spus către Tatăl: "7rimite lumina 
Ta şi adevărul Tău” (Ps. 42, 3)152. lar care este lumina şi care e adevărul, ascultă pe 
Însuşi Fiul, Care zice: "Eu sunt Lumina şi Eu sunt Adevărul" (In. 8, 12; 14, 6). lar dacă 
se trimite la noi Lumina şi Adevărul Tatălui, adică Fiul, nu e Acesta decât Tatăl, ca 
Cel ce subzistă în mod propriu, deşi e una cu EI prin identitatea ființei? Căci dacă 


752. Tâlcuirea Pr. D. Stăniloae: "Numai o Persoană dumnezeiască poate scăpa pe oameni de sub stăpânirea diavolu- 
lui, susținătorul puternic al răului. Numai o Persoană atotputernică poate scăpa persoanele omeneşti de forţa răului, al 
cărui ultim rezultat e moartea. Nu o lege, nu o esenţă poate face aceasta. Căci ea se repetă la fel. Dar numai un Dum- 
nezeu Care e Fiu, poate să ne inspire dragostea de fii faţă de o altă Persoană supremă și atotbună, Care e Tatăl. Toţi cei 
ce negau pe Hristos ca Fiu al lui Dumnezeu cădeau în credinţa într-un Dumnezeu monopersonal, Care nu ne poate întări 
cu dragostea Lui față de Dumnezeu, venind lângă noi şi făcându-Se ca noi" (n. 30, p. 27). 

nu € aşa, ci, cum socotesc unii, sunt Unul şi Același Tatăl şi Fiul, de ce nu şi-ar fi 
făcut purtătorul de duh Psalmistul altul modul rugăciunii? De ce n-a zis: Vino la noi, 
lumină şi adevăr? Dar fiindcă zice: Trimite la noi, e vădit că ştia pe Unul ca tri- 
miţător şi pe Altul ca trimis. lar modul trimiterii trebuie înţeles în chip potrivit cu 
Dumnezeu. 

Altul. Dumnezeieştile Scripturi spun că prin Fiul s-au făcut toate, cele văzute şi 
cele nevăzute, cele din cer şi cele de pe pământ. Şi, crezând astfel, am intrat în gân- 
durile drepte şi în dogmele adevăratei credințe noi, închinătorii adevărului. Deci să 
cercetăm expresia prin Fiul şi să aflăm ce înţeles ne aduce ea. Este vădit că ca ne 
convinge să înțelegem ca pe Altul pe Cel ce face şi lucrează şi ca pe Altul pe Cel 
prin Care lucrează toate. Căci expresia prin Fiul ne înfăţişează două Persoane. Ast- 
fel, să spună în ce mod se afirmă că e Unul după număr şi în calitatea Lui când se 
vorbeşte de facere, iar cuvintele prin Fiu/ nu arată cu adevărat pe un Altul împre- 
ună-cugetat şi împreună-lucrător? Cei ce cugetă contrariul nu pot să răspundă 
nicidecum. Deoarece înseşi dumnezeieştile Scripturi vestesc că Tatăl a lucrat toate 
prin Fiul, şi noi socotim că şi Acela a lucrat. Deci, cum nu e necesar să înțelegem 
pe Tatăl ca subzistând ca atare în mod deosebit, iar pe Fiul de asemenca, fără ca prin 
aceasta să se nege că Sfânta Treime se vede în identitatea ființei?” (Sf. Chiril al 
Alexandriei, Comentariu la Evanghelia Sfântului loan, Cartea întâi, cap. 2, în PSB, 
vol. 41, pp. 26-28) 


„Nu numai că Cuvântul era la Dumnezeu, Ci şi că era Dumnezeu. Pentru că, prin 
faptul că era la Dumnezeu, să se vadă că e Altul decât Tatăl şi să se creadă că Fiul 
există într-un ipostas propriu şi de Sine, iar prin faptul că e Dumnezeu, să se înțe- 
leagă că e de o ființă cu EI şi din EI; din ființa Lui după fire, fiindcă e şi El Dum- 
nezeu şi a provenit din Dumnezeu. Căci e cu neputinţă să fie o unică Dumnezeire, 
mărturisită de toţi, dacă Sfânta Treime nu urcă la identitatea firii, arătându-ne astfel 
raţiunea cea una a Dumnezeirii753.” (Sf. Chiril al Alexandriei, Comentariu la Evan- 
ghelia Sfântului loan, Cartea întâi, cap. 3, în PSB, vol. 41, p. 29) 


„(...) Pe Tatăl, iarăşi, (Îl vedem subzistând — n.n.) în Fiul, ca în Cel născut din El 
şi de o ființă cu EI, de o fire comună, fiind şi cugetându-Se distinct numai prin ceea 
ce este EI altfel. Căci Tatăl rămâne ceea ce este, chiar dacă există prin fiinţa comună 
în Fiul, precum spunem că soarele există în strălucirea lui75%. Şi iarăşi, Fiul nu se va 
înţelege ca altceva decât ca ceea ce este, chiar dacă există ca Cel de o ființă (co- 
mună) cu Tatăl, fiind strălucirea Lui ca strălucirea ce este în soare. Şi astfel Tatăl, 
fiind cugetat şi existând cu adevărat ca Tată, iar Fiul iarăşi fiind şi cugetându-se ca 
Fiu, împreună existând şi Sfântul Duh, numărul Sfintei Treimi susţine o unică şi 
aceeaşi Dumnezeire. 

Cum s-ar cugeta că Dumnezeu este Unul dacă fiecare din cele menţionate ar 
indica o identitate proprie deplină şi s-ar numi în întregime Dumnezeu, nefiind Una 


753. Tâlcuirea Pr. D. Stăniloae: "Cele trei Persoane ale Sfinte Treimi sunt o Dumnezeire de o singură ființă. În 
aceasta stă rațiunea unităţii Ei. Ființa cea una e rațiunea cea una a unității Dumnezeirii. Poate c o legătură între aceasta şi 
faptul că în Dumnezeu există un unic Cuvânt, sau o unică Raţiune. În acest Cuvânt, sau în această Raţiune, sc întâlnesc 
Tatăl şi Sfântul Duh, Tatăl născându-L, iar Duhul Sfânt, purces din Tatăl, luminând din El. Tatăl cugetă Rațiunea ca pe 
un chip al Său, şi Duhul sau viaţa Lui se odihneşte în acest chip şi-L. face deplin luminos Tatălui" (n. 34, p. 29). 

754. Tâlcuirea Pr. D. Stăniloae: "Îi cunoaştem pe Tatăl şi pe Fiul nu numai ca fiind de o fiinţă, pe Unul ca arhetip şi 
pe Altul ca şi chip, cum se poate vedea în floare şi în mirosul ei, sau cum e soarele în strălucirea lui, ci şi ipostasuri deo- 
sebite în fiinţa cea unică, sau ale acestei fiinţe. Dar cine poate înțelege taina ipostasurilor deosebite în aceeași fiinţă, 
deosebirea personală trăită în unitatea ființei?" (n. 95, p. 58). 

fiinţa comună şi neavând o relaţie fiinţială? Deci, după raţiunea existenţei, să cu- 
getăm pe Tatăl şi pe Fiul şi pe Sfântul Duh ca subzistând în mod deosebit755, nea- 
mestecându-se ceea ce este fiecare în deosebirea persoanelor sau a numelor.” (Sf. 
Chiril al Alexandriei, Comentariu la Evanghelia Sfântului loan, Cartea întâi, cap. 5, 
în PSB, vol. 41, pp. 58-59) 


„(...) Cugetăm Sfânta Treime în ipostasuri deosebite. Căci Tatăl este Tată, şi nu 
Fiu. lar Fiul iarăşi Fiu, şi nu Tată. Şi Duhul e în mod deosebit Duhul Sfânt, deşi ipos- 
tasurile nu sunt despărțite, pentru comuniunea şi unitatea dintre ele. Fiind deci una 
Dumnezeirea în Tatăl şi în Fiul şi în Sfântul Duh.” (Sf. Chiril al Alexandriei, Comen- 
tariu la Evanghelia Sfântului loan, Fragmente din Cărțile VII şi VIII, în PSB, vol. 
41,p. 737) 


„Dar trebuie să prezentăm credința deosebind cum se cuvine, nespunând simplu: 
Credem în Dumnezeu, ci lărgind mărturisirea şi atribuind fiecărei Persoane aceeaşi 
rațiune a slavei. Dar în noi nu e nici o deosebire a credinței în Ei. Fiindcă nu e mai 
mare în noi credința în Tatăl şi mai mică în Fiul sau în Sfântul Duh. Ci una şi aceeaşi 
este rațiunea şi modul credinței, trecând prin trei nume de aceeaşi măsură'56, ca 
Sfânta Treime să apară în Aceştia Trei şi slava Ei să strălucească nemicşorat şi să se 
vadă şi în sufletele noastre credința în Tatăl şi în Fiul, Care S-a făcut om, şi în Duhul 
Sfânt'57. Şi n-ar despărţi cineva, dacă ar cugeta sănătos, de Dumnezeu-Cuvântul nici 
templul luat din Fecioară, înţeleg în ce priveşte calitatea filiației758. Căci Unul este 
Domnul lisus Hristos ( Cor. 8, 6), după spusa lui Pavel. Iar cel ce taie într-o doime 
de fii pe Cel Unul şi singur, să ştie că neagă credința'59.” (Sf. Chiril al Alexandriei, 
Comentariu la Evanghelia Sfântului loan, Cartea a IX-a, Introducere, în PSB, vol. 
41, pp. 832-833) 


„(...) Fiul se deosebeşte, dar nu de fiinţa, ci de Persoana Tatălui, nefiind străin 
după fire de El, cum li se pare adversarilor lui Dumnezeu, ci fiind şi cugetându-se 


755. Tâlcuirea Pr. D. Stăniloae: "Ipostasul e modul existenţei concrete a ființei. Fiinţa nu există decât in ipostasuri. 
Ea nu există de sine. E taina cea mai mare: cum aceeaşi ființă există concret în ipostasuri diferite. Fiinţa e una, şi iposta- 
surile sau persoanele în care ea există concret sunt diferite. Diferenţa ipostasurilor nu desființează unitatea firii. Toate 
persoanele sunt conştiente de ele, dar fiecare e conştientă şi de ceea ce are ea deosebit în relația ei cu celelalte. Fiul e 
conştient, dar are conştiinţa de Fiu, deosebit de Tatăl, dar în relaţie cu Tatăl şi în unire cu E]. Dacă n-ar fi unitatea de 
ființă, n-ar fi relaţia lor, în care fiecare ocupă altă poziţie" (n. 96, p. 59). 

756. Tâlcuirea Pr. D. Stăniloae: "Când spun: Cred în Tatăl, implic în credinţa în EI credința în Fiul, căci în Tatăl e 
implicat sau cuprins Fiul, fără să Se confunde, iar în mărturisirea Lor e implicată mărturisirea Duhului Sfânt. Căci Ei nu 
sunt fără Duhul, nici Duhul fără Ei. În fiecare dintre Ei sunt cuprinși şi ceilalţi doi, pentru că fiinţa cea una nu se arată 
decât în toate cele trei Persoane, și în fiecare Persoană e cuprinsă toată ființa, deci şi celelalte două Persoane. De aceea, 
numind o Persoană, trec în mod necesar la numirea celorlalte două, fără nici o coborâre sau înălțare în slava şi ființa Lor. 
O analogie: când vorbesc despre un om care are un fiu, nu pot să nu gândesc și la fiul lui, și invers. Nu se pot despărți 
Persoanele dumnezeieşti în ființă şi în slavă, dar nici nu Se confundă, şi nici tatăl şi fiul omenesc. Căci rămân una în ființa 
şi în măsura lor, dar una naşte, iar alta se naşte" (n. 1573, p. 832). 

757. Tâlcuirea Pr. D. Stăniloae: "Aşa cum în realitatea dumnezeiască nu se pot despărți Tatăl, Fiul şi Duhul Sfânt 
şi nici ființa şi slava Lor, aşa nu-l putem nici noi despărți în credința noastră. Când credem în Tatăl, trebuie să credem că 
are un Fiu şi un Duh Sfânt nedespărţiți de El. Numai aşa are Fiecare o slavă adevărată. În Dumnezeu este o iubire 
desăvârşită, trăită de Fiecare" (n. 1574, p. 833). 

758. Tâlcuirea Pr. D. Stăniloae:" Firea omenească e numai templu al unicei Persoane a Fiului. Deci El rămâne Fiu 
al Tatălui chiar fiind îmbrăcat în trup, sau în firea omenească. Desigur, e şi în trup o simțire şi o lucrare, dar nu e a lui ca 
a unui Subiect deosebit, ci e a Fiului lui Dumnezeu. De aceea, rămâne, cu toate cele omenești, Fiul unic al Tatălui. Deci 
şi Tatăl însuși este Tatăl unui Fiu care lucrează şi cele omenești. Şi Duhul e activ şi EI în lucrarea Fiului, Care lucrează 
şi cele omeneşti. De aceea, cel ce crede în Dumnezeu cel în Treime, crede și în Fiul cel întrupat, sau în Hristos. Și cine 
nu crede în El ca în Fiul lui Dumnezeu nu crede în Sfânta Treime. Şi cine nu crede în Sfânta Treime nu crede în Dum- 
nezeul iubirii, nu crede în Dumnezeu" (n. 1575, p. 833). 

759. Tâlcuirea Pr. D. Stăniloae: "Această împărţire în doi fii o făcea nestorianismul" (n. 1576, p. 833). 


33-Părinţii Bisericii 

ca Persoană în modul existenţei ipostatice. Căci este Fiu, şi nu Iată. Nu spunem nici 
noi că se deosebeşte după ființă, dacă cugetăm drept, dar nu-L confundăm. Căci nici 
pe frați nu-i confundăm, întrucât fiecare este în mod distinct. Fiindcă Petru este 
Petru, şi nu Pavel, şi Pavel nu e Petru. Dar rămân nedeosebiţi după fire. Căci una 
este rațiunea ființei în amândoi şi posedă la fel cele ce-i leagă în mod neschimbat în 
unitatea de natură.” (Sf. Chiril al Alexandriei, Comentariu la Evanghelia Sfântului 
Ioan, Cartea a IX-a, în PSB, vol. 41, p. 868) 


„Substanţa conține unitatea, iar relația multiplică trinitatea şi de aceea sunt ară- 
tate separat şi deosebit cele ce sunt în relaţie. Tatăl şi Fiul nu sunt aceiaşi şi nici 
Sfântul Duh nu este fiecare dintre cei doi; totuşi este acelaşi Dumnezeu Tatăl, Fiul 
şi Sfântul Duh.” (Boethius, Articole teologice, I, |, cap. 6, în PSB, vol. 72, p. 23) 


„Relaţia în Trinitate este de asemănare, Tatăl cu Fiul şi amândoi cu Duhul Sfânt. 
Fiecare este Acelaşi (Dumnezeu - n.n.) şi toţi la un loc sunt Unul şi Acelaşi.” (Boe- 
thius, Articole teologice, I, |, cap. 6, în PSB, vol. 72, p. 24) 


„Aşadar, la întrebarea dacă Tatăl este substanţă, răspunsul este afirmativ. Ace- 
laşi este răspunsul şi la întrebarea dacă Fiul este substanţă şi nimeni nu se îndoieşte 
că şi Sfântul Duh este substanță /50. Numai că Tatăl, Fiul şi Sfântul Duh nu sunt mai 
multe substanţe, ci una singură şi de aceea substanţa celor trei nu poate fi în nici un 
chip separată sau deosebită, fiindcă nu este compusă din părți deosebite, ci este una 
singură. Aşadar, toate câte se afirmă despre substanţa divină sunt comune celor trei. 
Acesta este faptul caracteristic, când se determină substanța divinității, că tot ce se 
spune despre fiecare în parte se potriveşte pentru toate la un loc; de aceea, trebuie 
să afirmăm despre fiecare acelaşi lucru, că Tatăl este Dumnezeu, Fiul este Dum- 
nezeu, Sfântul Duh este Dumnezeu, că deci Tatăl, Fiul şi Sfântul Duh sunt Dum- 
nezeu. Prin urmare dacă una singură este dumnezeirea lor, una singură este sub- 
stanța, se poate atribui substanțial divinității numele lui Dumnezeu. Astfel, Tatăl 
este adevărul, Fiul este adevărul, Duhul Sfânt este adevărul, Tatăl, Fiul şi Sfântul 
Duh fiind nu trei adevăruri, ci un singur adevăr.” (Boethius, Articole teologice, |, 2, 
cap. 6, în PSB, vol. 72, p. 24) 


„Într-adevăr, Tatăl nu este Treime, cum este Tatăl, Fiul şi Sfântul Duh. Nici Fiul 
nu e Treime, nici Duhul Sfânt nu e Treime, pentru acelaşi motiv că Treimea constă 
în pluralitatea persoanelor, iar unitatea, în simplicitatea substanţei.” (Boethius, Arzi- 
cole teologice, ], 2, cap. 6, în PSB, vol. 72, p. 25) 


„Şi Treimea este cu adevărat Treime, neîntregindu-se dintr-un număr desfăcut 
(căci nu e adunare de unități, ca să sufere împărțire), cu subzistență fiinţială a 
Unimii întreit ipostatice. Căci Treimea e cu adevărat Unime, fiindcă aşa este, şi Uni- 
mea e cu adevărat Treime, fiindcă aşa subzistă. Deoarece e o singură dumnezeire, 
ce fiinţează (vepioTau&vn) unitar şi subzistă (veiorou&vn) treimic/61.” (Sf. Maxim 
Mărturisitorul, Ambigua, Partea întâi, 1, în PSB, vol. 80, p. 47) 


760. Notă Prof. David Popescu: "Termenul de substanţă trebuie luat în înţelesul de existență, esenţă, sau de fiinţă 
din Simbolul credinţei: Cel de o ființă cu Tatăl" (n. |, p. 24). 

761. Tâlcuirea Pr. D. Stăniloae: Termenii ovoa, overa, ovoia vin de la cinai şi exprimă existenţa în general. Ter- 
menii VELOTOTOL, VPEGTGVOL, VPLOTAHEVn exprimă modul existenței concrete ca întreg de sine a ceva şi, când se referă 
la entități conştiente, indică ipostasul sau persoana. De aceea în termenul sine, de sine, se reflectă ipostasul, persoana, 
întrucât conştiinţa de sine nu poate avea decât ipostasul, persoana. În concepția Părinților răsăriteni nu poate fi cugetată 

„În Cuvântul despre Botez, (Sf. Grigorie de Nazianz — n.n.) vorbind despre una 
şi aceeaşi sfântă dumnezeire în trei sfinte ipostasuri, zice: Din toate părțile egală, 
din toate părțile aceeaşi, ca o singură frumuseţe şi mărime a cerului, o consub- 
stanțialitate infinită a celor trei infinite (Cuvântul La Sfântul Botez, cap. 41).” (Sf. 
Maxim Mărturisitorul, Ambigua, Partea a II-a, 105, în PSB, vol. 80, p. 260) 


„(...) Unitatea e Treime, ca una ce e desăvârşită în Ipostasurile desăvârşite, adică 
prin modul de subzistență, şi Treimea e cu adevărat unitate prin rațiunea fiinţei, 
adică a existenţei.” (Sf. Maxim Mărturisitorul, Ambigua, Partea a II-a, 170, în PSB, 
vol. 80, p. 341) 


„Căci noi ne închinăm unităţii în Treime şi Treimii în unitate; Tatăl şi Fiul şi 
Duhul Sfânt sunt un Dumnezeu, nici Fiul nefiind Tatăl, dar fiind ceea ce e Tatăl, nici 
Duhul nefiind Fiul, dar fiind ceea ce e Fiul762.” (Sf. Maxim Mărturisitorul, Epistole, 
Partea întâi, 15, în PSB, vol. 81, p. 124) 


„(...) Privind la cele deoființă, zic (sfinţii): Și era şi era şi era, dar era Unul 
lumină şi lumină şi lumină, dar o lumină. Şi: Un Dumnezeu şi o fire, cea prea înaltă, 
zice Grigore Teologul.” (Sf. Maxim Mărturisitorul, Epistole, Partea a II-a, Scrieri, 
7 PS 4061, 235) 


„În Sfânta Treime este identitatea fiinţei, dar deosebirea persoanelor; căci măr- 
turisim o unică ființă dar trei ipostasuri/63.” (Sf. Maxim Mărturisitorul, Epistole, 
Partea a II-a, Scrieri, 10, în PSB, vol. 81, p. 255) 


Sfânta Treime - taina perfectei unităţi a Persoanelor distincte 


„(...) Ne închinăm Tatălui Adevărului, precum şi Fiului, Care şi EI este Adevărul, 
întrucât, din punct de vedere ipostatic, Ei formează două realități sau două persoane 
distincte, dar Ei există, sunt una prin sfat, prin înțelegere, prin unitatea de voință (...)” 
(Origen, Contra lui Celsus, Cartea a VIII-a, cap. 12, în PSB, vol. 9, p. 513) 


„Cea mai mare dovadă a unităţii Duhului cu Tatăl şi cu Fiul (este spusa Scrip- 
turii), că se află în acel raport cu Dumnezeu în care se află duhul nostru cu (ființa) 
fiecăruia dintre noi. "Căci, cine dintre oameni ştie cele (ascunse) ale omului, dacă 
nu duhul din el? La fel şi cele (ascunse) ale lui Dumnezeu nimeni nu le-a cunoscut, 
afară de Duhul din El” (| Cor. 2, 11)” (Sf. Vasile cel Mare, Despre Sfântul Duh, cap. 
16, în PSB, vol. 12, p. 56) 


mai întâi fiinţa, apoi ipostasul, căci ființa nu se cunoaşte concret decât existând ca sine, sau de sine, deci ca ipostas, sau 
persoană. De aceea nu se poate vorbi de o mişcare a fiinţei divine spre cele trei ipostasuri. Afirmând aceasta, Sfântul 
Maxim combate ideea că realitatea supremă e o unitate care se poate desface într-o multiplicitate existentă în ea virtual; 
combate astfel ideea de bază origenistă. (n. 1, p. 47). 

762. Tâlcuirea Pr. D. Stăniloae: "Fiul nu e Tatăl şi nici Duhul ca ipostas, dar e ca ființă ceea ce e Tatăl şi Duhul şi 
de aceea sunt un Dumnezeu" (n. 239, p. 124). 

763. Tâlcuirea Pr. D. Stăniloae: "Fără o identitate veşnică a Dumnezeirii, totul ar fi fluid. N-ar exista un adevăr etern, 
neclintit, plin de sens. Dar identitatea Dumnezeirii nu s-ar putea menţine dacă nu s-ar afla în Persoană. Numai Persoana 
conştientă de Sine ţine la eternitatea Sa. Insă o persoană singură e lipsită de bogăţia vieţii şi de bucurie. Numai cele trei 
Persoane Se pot bucura în mod conştient de bogăţia vieții, întrucât o au în comun şi într-o comunicare. Numai ținând o 
Persoană din iubire la Alta, ține să existe în veci şi Ea şi Cealaltă pentru a Se bucura Ea însăși de Aceea. Astfel identi- 
tatea neschimbată a fiinţei divine implică existența celor trei Persoane care pot să aibă şi să-Şi comunice în veci pleni- 
tudinea unei unice ființe, rămânând prin aceasta neschimbate. Neclintirea veşnică a plenitudinii existenţei înseamnă 
neclintirea Aceloraşi trei persoane în unitatea desăvârşită a comunicării. Fără Treime nu € nimic statornic şi viu, nu este 
o existenţă sigură, de veşnică fermitate, dar şi de nemărginită viață în fericire. Fără Treime totul e schimbător şi relativ. 
Nimic n-are valoare eternă. Numai Treimea asigură valoarea şi viaţa externă a existenţei Sale neamestecate şi a alteia prin 
creaţie şi prin întruparea Fiului lui Dumnezeu. Erwin Schadel (Bibliotheca Trinitariorum, Saur Verlag, Miinchen, 1984) 
afirmă că în afara Treimii nu € decât nihilismul” (n. 547, p. 255). 

pina) În Sfânta Treime deosebirea dintre Persoane se face ținând seama de 
notele proprii ale fiecăreia din ele, tot aşa stau lucrurile şi când considerăm ceea ce 
e comun tuturor celor trei persoane, de pildă când vorbesc de o ființă necreată sau 
care e mai presus de orice înţelegere, sau orice altceva asemănător nu o vom con- 
cepe global pentru ca să deosebim ceea ce-i particular; vom căuta numai semnele 
care ne vor îngădui să distingem clar şi fără confuzie noțiunea despre fiecare per- 
soană de cea a Persoanelor considerate global.” (Sf. Vasile cel Mare, Episrole, 38, 
III, în PSB, vol. 12, p. 179) 


„(..-) În comunitatea de substanță declarăm că nu se împacă şi nu se transmit 
semnele distinctive care se întâlnesc în Sfânta Treime şi prin care se încheagă par- 
ticularitatea persoanelor care ne-au fost transmise în credință: fiecare persoană e 
înțeleasă în chip diferit, datorită semnelor distinctive particulare, în aşa fel încât cu 
ajutorul acestor însuşiri, de care am amintit, se poate descoperi ceea ce separă iposta- 
sele între ele. Pentru faptul că Dumnezeirea e nesfârşită, neînțeleasă, necreată, ne- 
mărginită de nimic şi pentru toate atributele de acelaşi fel, nu există nici o dife- 
renţă între fiinţa cea dătătoare de viață (mă gândesc la cea a Tatălui, a Fiului şi a 
Duhului Sfânt), ci putem considera că între ele există un fel de comunitate continuă 
şi indivizibilă. lar observaţiile care ne ajută să înțelegem măreţia uneia sau alteia 
dintre persoanele pe care credința le admite în Sfânta Treime ne vor îngădui să mai 
observăm că nu-i nici o deosebire pentru Tatăl, Fiul şi Duhul Sfânt atunci când 
căutăm să-i vedem mărirea, fără ca să existe între Tatăl, Fiul şi Duhul Sfânt nici un 
interval unde cugetul ar înainta în gol. Într-adevăr nu-i nimic care să se introducă 
între cele trei persoane, nici altceva care ar subzista alături de ființa dumnezeiască 
şi care să se poată împărţi în chip intim prin interpunerea vreunui element străin, 
nici vreun interval fără consistență care să producă o absență în armonia intimă a 
substanței divine şi care să strice armonia prin intercalarea vidului.” (Sf. Vasile cel 
Mare, Epistole, 38, IV, în PSB, vol. 12, p. 180) 


„Când ne gândim la Tatăl, atunci ÎN concepem în E] însuși, cuprinzând în acelaşi 
timp şi pe Fiul prin reflexie, iar când Îl concepem pe Acesta, atunci nu ne despărțim 
nici de Duhul Sfânt, ci în chip logic şi deodată, potrivit fiinţei, ţi-o reprezinţi în ea 
însăşi, concepută în aşa fel încât să fie numai una credinţa în Cele trei Persoane.” 
(Sf. Vasile cel Mare, Episzole, 38, IV, în PSB, vol. 12, p. 181) 


„În nici un fel să-ţi închipui o întrerupere sau o împărțire în aşa fel încât Fiul să 
fie cugetat fără Tatăl sau ca Duhul să fie despărţit de Fiul, ci concepi în același timp 
în Ei o comunitate şi o deosebire negrăită şi cumva neînțeleasă, fără ca deosebirea 
ipostaselor să rupă continuitatea fiinţei, fără ca această comunitate de substanță să 
elimine particularitatea semnelor distinctive. Şi să nu te miri dacă zicem că Același 
e în acelaşi timp şi unit şi despărțit, căci de fapt concepem, ca într-o ghicitură, un 
fel de despărțire unită şi o unire despărțită.” (Sf. Vasile cel Mare, Epistole, 38, IV, 
în PSB, vol. 12, pp. 181-182) 


„Cum vom putea spune, dar, că ceea ce este în acelaşi timp şi despărţit şi împre- 
unat poate fi dedus din analogia lucrurilor care aparțin simţurilor noastre?” (Sf. 
Vasile cel Mare, Epistole, 38, V, în PSB, vol. 12, p. 182) 

„(...) (Duhul Sfânt - n.n.) unit cu Tatăl şi cu Fiul în toate, în mărire şi în veşni- 
cie, în putere şi în împărăție, în stăpânire şi în dumnezeire, cum mărturiseşte şi 
tradiţia Sfântului Botez.” (Sf. Vasile cel Mare, Epistole, 105, în PSB, vol. 12, p. 286) 


„Trebuie mărturisit că Tatăl este persoană proprie, Fiul persoană proprie şi 
Duhul Sfânt persoană proprie, după cum au mărturisit clar acest lucru Sfinţii Părinţi; 
căci prin cuvântul /umină din lumină ei au arătat limpede şi desluşit că una e lumina 
care naşte şi alta e lumina născută, şi totuşi avem lumină şi într-un caz şi în celălalt 
caz, deşi ființa e numai una şi aceeaşi.” (Sf. Vasile cel Mare, Epistole, 125, I, în 
PSB, vol. 12, p. 305) 


„Nu trebuie să îndepărtăm pe Duhul nici de Tatăl şi nici de Fiul.” (Sf. Vasile cel 
Mare, Epistole, 125, II, în PSB, vol. 12, p. 306) 


„Dacă acceptăm ca unică lucrarea Tatălui, a Fiului şi a Duhului Sfânt, fără nici 
o deosebire nici varietate faţă de oricine ar fi, va trebui să deducem din unitatea de 
acţiune o unitate de natură.” (Sf. Vasile cel Mare, Epistole, 189, VI, în PSB, vol. 12, 
p. 388) 


„Tu primește unitatea Dumnezeirii pe temeiul completei asemănări a firii, Fiu- 
lui şi Tatălui; iar tu raportează cuvintele: de la E/ am ieşit şi la EI Mă duc, la deo- 
sebirea persoanelor.” (Sf. Vasile cel Mare, Omilii şi cuvântări, Omilia a XXIV-a, II, 
în PSB, vol. 17,p. 591) 


„Chiar dacă sunt două Persoane la număr, totuşi nu sunt despărțite prin fire; nici 
cel care spune două nu introduce înstrăinare. Un singur Dumnezeu: Tatăl; un singur 
Dumnezeu: Fiul; şi nu doi Dumnezei, pentru că Fiul are identitate cu Tatăl. Nu văd 
altă dumnezeire în Tatăl şi altă dumnezeire în Fiul; nici altă fire, firea Tatălui şi altă 
fire, firea Fiului. Ca să-ţi fie clară însuşirea persoanelor, numără separat pe Tatăl şi 
separat pe Fiul; iar ca să nu cazi în politeism, mărturiseşte o singură fiinţă în cei doi: 
în Tatăl şi în Fiul. Mărturisind aşa, cade Sabelie, iar anomeul se sfărâmă.” (Sf. Vasile 
cel Mare, Omilii şi cuvântări, Omilia a XXIV-a, III, în PSB, vol. 17, p. 592) 


„Este Tatăl, Cel Care are existenţa desăvârşită şi cu totul completă; El este 
rădăcina şi izvorul Fiului şi Duhului Sfânt. Este şi Fiul, Cuvântul, Care trăieşte în 
plină dumnezeire, odraslă desăvârşită a Tatălui; deplin este şi Duhul, nu parte a alt- 
cuiva, ci desăvârşit şi întreg, contemplat în Sine însuşi. Fiul este unit cu Tatăl nedes- 
părțit, iar Duhul unit cu Fiul. Nu este ceva care să-i despartă, nici ceva care să se- 
pare unirea lor din veşnicie. Între dânşii nu intervine timpul, nici sufletul nostru nu 
poate concepe ideea separării, anume că Unul-Născut n-a fost totdeauna cu Tatăl sau 
că Sfântul Duh n-a coexistat împreună cu Fiul.” (Sf. Vasile cel Mare, Omilii şi 
cuvântări, Omilia a XXIV-a, IV, în PSB, vol. 17, p. 594) 


„Aşadar, când unim Treimea, să nu-ţi închipui Cele trei Persoane ca părți ale 
unui lucru neîmpărțit — gândul acesta este plin de necredință —, ci primeşte unirea 
nedespărţită a trei Persoane necorporale desăvârşite.” (Sf. Vasile cel Mare, Omi;ii şi 
cuvântări, Omilia a XXIV-a, V, în PSB, vol. 17, p. 595) 


„(...) Dacă s-a dovedit, prin aceea că lucrările sunt aceleaşi, că Duhul Sfânt nu 
e străin de firea Fiului, din aceasta urmează că s-a dovedit totodată că firea Sfintei 

Treimi e una, fără să se confunde ceea ce se vede propriu şi deosebit la fiecare dintre 
Ei şi fără să se schimbe între ele însuşirile prin care se deosebesc.” (Sf. Grigorie de 
Nyssa, Despre rugăciunea domnească, Cuvântul al III-lea, în PSB, vol. 29, p. 430) 


„Într-adevăr, ceea ce deosebeşte pe Duhul Sfânt de Cuvânt — iar pe amândoi de 
Cel care e Părintele amândurora, de Tatăl —, este noţiunea de persoană. Dacă ideea 
de persoană Îi deosebeşte, cea de unitate a firii nu mai permite separarea Lor (...)? 
(Sf. Grigorie de Nyssa, Marele cuvânt catehetic sau despre învățământul religios, 
cap. 3, în PSB, vol. 30, p. 291) 


„ludeului i se purifică învățătura prin primirea Cuvântului şi prin credinţa în 
Duhul Sfânt, păgânilor li se înlătură credinţa rătăcită în mai mulţi dumnezei prin 
dogma unităţii firii, care anulează închipuirile pluralităţii. 

Să păstrăm, deci, din concepția iudaică unitatea firii, iar din cea păgână reținând 
numai deosebirile care disting persoanele, corectând astfel reciproc părţile singura- 
tice din concepţiile nepotrivite ale fiecăruia despre Dumnezeu. Numărul Treimii e, 
aşa-zicând, leacul pentru cei ce păcătuiesc contra unităţii, iar învățătura despre un 
singur Dumnezeu e leac împotriva adepților pluralităţii (politeismului - n.a.).” (Sf. 
Grigorie de Nyssa, Marele cuvânt catehetic sau despre învățământul religios, cap. 
3, în PSB, vol. 30, p. 292) 


„Dacă acceptăm ca unică lucrarea Tatălui, a Fiului şi a Duhului Sfânt, fără nici 
o deosebire, nici varietate față de oricine ar fi, va trebui să deducem din unitatea de 
acțiune o unitate de natură.” (Sf. Grigorie de Nyssa, Epistola despre Sfânta Treime 
către mai marele doctorilor, Eustahe, cap. 5, în PSB, vol. 30, p. 434) 


„(...) Fiul este deoființă cu Dumnezeu Tatăl, dar există în ipostasul propriu, 
spunem că Ei sunt uniți şi totodată distincți.” (Sf. Chiril al Alexandriei, Despre Sfân- 
ta Treime, Cuvântul ], în PSB, vol. 40, p. 38) 


„Dar tot la ora aceea Avraam 

Plin de credinţă cunoscut, 

De taine ştiutor în al său neam, 

Trei văzuse, dar Unul a crezut.” (Sf. Ambrozie al Milanului, Imnuri, IX, ("Imn, 
către ora a şasea"), în PSB, vol. 53, p. 365) 


»„(...) Dacă zic soare, soare, soare, nu obțin trei sori, ci numesc de atâtea ori pe 
unul singur. Aşadar, dacă spun Dumnezeu de trei ori, pentru Tatăl, pentru Fiul şi 
pentru Sfântul Duh, nu înseamnă că numărul face o întreită categorie.” (Boethius, 
Articole teologice, |, 1, cap.3, în PSB, vol. 72, p. 19) 


Arătarea Sfintei Treimi la stejarul Mamvri 


„(...) când Dumnezeu S-a arătat lui Avraam la stejarul Mamvri, (Scriptura — 
n.n.) zice: Ridicându-şi (Avraam — n.n.) ochii săi a privit şi, iată, trei oameni stăteau 
înaintea lui; şi, cum I-a văzut, a alergat din pragul cortului său întru întâmpinarea 
Lor şi s-a închinat până la pământ şi a rostit: "Doamne, de am aflat har înaintea Ta” 
(Fc. 18, 2-3). Vede trei, adoră pe unul, oferă trei măsuri de [făină bună] lamură de 
făină. Căci deşi Dumnezeu este nemăsurat, deţine totuşi măsura tuturor, precum 
scris este: Cine a măsurat apele cu căuşul pumnului, cerul cu palma şi nu cu cotul, 

şi a măsurat întreg pământul? (Is. 40, 12). Aşadar, sfântul patriarh aducea jertfă 
Treimii, realizate într-o singură ființă, prin taina adâncă a minţii, adică a azimei spi- 
rituale. Aceasta este lamura de făină, pe care în Evanghelie o râşneşte femeia aceea, 
care se va lua; căci una se va lua şi cealaltă se va lăsa (Mt. 24, 41). Va fi luată Bise- 
rica; va fi lăsată sinagoga: adică mintea bună va fi luată, cea necinstită va fi părăsită, 
dar, ca să ştim că şi Avraam a crezut în Hristos, Domnul spune: Avraam — zice — a 
văzut ziua Mea şi s-a veselit (In. 8, 56). Şi cel ce crede în Hristos, acela crede şi în 
Tatăl; şi cel ce crede corect în Tatăl, acela crede şi în Duhul Sfânt. Aşadar sunt trei 
măsuri, o singură azimă,; era adică o singură jertfă, fiindcă ea a fost oferită Sfintei 
Treimi, printr-o măsură egală a devoţiunii şi printr-un deplin acord al cucerniciei.” 
(Sf. Ambrozie al Milanului, 7â/cuiri la Sfânta Scriptură, „Despre Cain şi Abel”, 
Cartea întâi, 30, în PSB, vol. 52, pp. 136-137) 


Fiinţa divină 


„Nimic din ceea ce este propriu corpurilor nu poate fi atribuit nici Tatălui, nici 
Fiului, în schimb ceea ce ține de firea divină e comun atât Tatălui, cât şi Fiului.” 
(Origen, Despre principii, Cartea întâi, VIII, 1, în PSB, vol. 8, p. 53) 


„Dar natura divină, sub toate numirile câte s-ar putea imagina, nu poate fi expri- 
mată, în esenţa ei, aşa cum ar vrea-o învățătura noastră. Când însă am atribuit lui 
Dumnezeu numirile de binefăcător, de judecător, de bun, de drept şi toate celelalte 
de acelaşi fel, la deosebitele Lui lucrări ne-am gândit; dar natura Celui Care lucrează prin 
ele noi n-o mai putem descoperi prin cunoaşterea intuitivă a faptelor Lui. Într-adevăr, 
când se va da o definiție a fiecăreia din aceste numiri şi a naturii însăşi care desig- 
nează aceste numiri, se va da aceeaşi definiție a acestora şi a aceleia. Or lucrările a 
căror definiție e contrară, vor avea şi ele o natură diferită. Deci altceva e substanța 
sau fiinţa, pentru care nu s-a aflat termenul în stare să o facă cunoscută, şi altceva e 
şi semnificația numirilor pe care le poartă şi care Li se dă pe temeiul unei activități 
ori a unei vrednici oarecare.” (Sf. Vasile cel Mare, Epistole, 189, VIII, în PSB, vol. 
12, p. 389) 


„(...) Firea dumnezeirii nu este nicidecum divizibilă în părți componente: fiind- 
că în cazul când ar fi compusă, ea ar presupune existența unei realități superioare, 
în stare să o alcătuiască. Și încă ceva: alcătuită din mai multe părţi, ea n-ar putea în 
nici un caz fi ceva dumnezeiesc.” (Eusebiu de Cezareea, Viaţa lui Constantin cel 
Mare, Cuvântare, Despre Sfântul Mormânt, 12.10, în PSB, vol. 14, p. 225) 


„Substanţa divină, însă, este formă fără materie/64 şi de aceea este unică, există 
pur şi simplu. Celelalte nu există pur şi simplu, întrucât fiecare îşi are existența sa 
din cele din care există, adică din părţile sale.” (Boethius, Articole reologice, |, 1, 
cap. Il, în PSB, vol. 72, p. 18) 


„(...) Înţelegând pe Dumnezeu, pe cât îi este cu putinţă, din numirile cugetate pe 
seama Lui şi fiind călăuzit spre cunoaşterea slavei negrăite şi învățând că firea dum- 
nezeiască, orice ar fi în ea însăşi, e bunătate, sfințenie, bucurie, slavă, curăţie, veş- 
nicie, fiind pururea în aceleași la fel şi toate câte s-au cugetat în jurul firii dum- 


764. Notă Pr. V. Sibiescu: "Întregul univers era pentru Aristotel materie în continuă mișcare sub diferite forme. Nu 
există materie fără formă, iar formă în afara materiei este numai cea divină" (n. 7, p. 18). 

nezeieşti 65.” (Sf. Grigorie de Nyssa, Despre rugăciunea domnească, Cuvântul II, 
în PSB, vol. 29, p. 417) 


„(...) Firea dumnezeiască e una şi simplă, dar spunem că este viață şi putere, 
înţelepciune şi slavă. Prin viață, dă viaţă la ceea ce e făcut viu; prin putere, dă pu- 
tere celui puternic, prin înțelepciune, înțelepţeşte pe cel înţelepțit, prin slavă slăveşte 
pe cel ce are trebuinţă de slavă, sau pe cel slăvit de EI. Sau nu e adevărat ceea ce 
spun?” (Sf. Chiril al Alexandriei, Despre Sfânta Treime, Cuvântul al II-lea, în PSB, 
vol. 40, p. 73) 


„Deci comun şi universal, sau general, este, după Părinţi, fiinţa (substanţa) și 
firea. Căci ei spun că acestea sunt identice între ele.” (Sf. Maxim Mărturisitorul, 
Epistole, Partea întâi, 15, în PSB, vol. 81, p. 120) 


„(...) Firea dumnezeiască cea întreit ipostatică este fără de început, necreată, 
neînțeleasă, simplă şi necompusă în întregimea ei.” (Sf. Maxim Mărturisitorul, 
Epistole, Partea a II-a, 22, în PSB, vol. 81, p. 316) 


Ipostasul 


„Acesta-i ipostasul: nu noţiunea nedefinită a substanței, care nu găseşte nici o 
stabilitate în urma comunităţii lucrului specificat, ci acea noțiune care delimitează 
şi defineşte ceea ce-i comun şi nehotărât într-un anume obiect determinat cu ajutorul 
însuşirilor sale proprii. E un procedeu asemănător cu cel pe care Scriptura obiş- 
nuieşte să-l întrebuinţeze în multe locuri, în special în istoria lui Iov. Întrucât ea tre- 
buia să descrie suferinţele lui, a amintit mai întâi ceea ce avea comun şi cu ceilalţi, 
şi a zis om; apoi îndată l-a deosebit prin ceea ce avea specific, adăugând cuvântul 
oarecare" (lov, 1,l: "Era odată un om pe care-l chema lov.). Descrierea substanţei 
sale, care în ochii Scripturii nu avea nici un folos pentru scopul propus în istorisirea 
sa, l-a trecut cu vederea, pe când acest cuvânt oarecare îl caracterizează cu ajutorul 
unor semne particulare, arătând locul, însuşirile caracterului şi tot ce s-a putut aduna 
din afară şi care trebuia să deosebească acest personaj şi să-l depărteze de însem- 
narea comună, pentru ca descrierea celui despre care ne informa istoria să fie clară 
în toate privinţele grație numelui, locului, însuşirilor sufleteşti proprii, precum şi 
însuşirilor exterioare pe care le putem lega de persoana respectivă. Dacă ea ne-ar fi 
dat o definiţie a substanţei sau a ființei nu s-ar fi făcut nici o specificare despre ceea 
ce s-a spus privitor la persoană.” (Sf. Vasile cel Mare, Epistole, 38, III, în PSB, vol. 
1255178, 179) 


„(...) Ipostasul e suma însuşirilor specifice fiecărei persoane (...).” (Sf. Vasile cel 
Mare, Epistole, 38, VI, în PSB, vol. 12, p. 183) 


„(...) Definind ipostasul simplu spus, zicem că el e de o ființă oarecare cu însu- 
şirile proprii (distincte), sau o ființă oarecare cuprinzând în individualitatea proprie 
toate însuşirile proprii, la fel, definind ipostasul în mod determinat, deci nu simplu 
spus, spunem că ipostasul compus este o ființă oarecare compusă cu însuşirile pro- 


765. Tâlcuirea Pr. D. Stăniloae: "Însușirile lui Dumnezeu nu sunt însăşi ființa Lui, ci în legătură cu ea, în jurul ei, 
numiri ale lucrărilor Lui statornicite, ale lucrărilor Lui statornice, ale energiilor necreate ce iradiază din El. Ea nu e una 
cu bunătatea, cu sfințenia, cu eternitatea, ci mai presus de ele, suportul și izvorul negrăit al lor" (n. 31, p. 417). 

prii sau o ființă oarecare compusă cuprinzând distinct toate însuşirile proprii în indi- 
vidualitatea sa.766” (Sf. Maxim Mărturisitorul, Epistole, Partea întâi, 13, în PSB, 
vol. 81, p. 109) 


„Faptul că ipostasul nu e fără ființă, nu-l face fiinţă, ci în ființă (evovoov), 707 
ca să nu-l cunoaştem ca pe o simplă însuşire, ci împreună cu cea (cu ființa) a cărei 
însuşire este în mod propriu.” (Sf. Maxim Mărturisitorul, Epistole, Partea a II-a, 13, 
în PSB, vol. 81, p. 288) 


„Căci ipostatic e numai ceea ce e caracteristic ipostasului.768” (Sf. Maxim Măr- 
turisitorul, Epistole, Partea a II-a, Disputa Sf. Maxim cu Pyrhus, 25, în PSB, vol. 81, 
p. 335) 


„Căci ipostasul este ceea ce se constituie în mod distinct de sine, dacă ipostasul 
spun (Părinţii) că este ființa cu proprietăți (cu însuşiri personale deosebite), deose- 
bindu-se prin număr de cele de acelaşi gen/%”. lar enipostatul (sau enipostasiatul) 


766. Tâlcuirea Pr. D. Stăniloae: "Ipostasul sau persoana nu e numai firea sau ființa generală existând concret, deci 
în sine, ci firea plus niște proprietăţi specifice fiecărui ipostas. Aceasta îl face unic pe fiecare ipostas. Proprietatea are aci 
sensul de ceea ce e propriu fiecărui ipostas în unicitatea lui. De unde vine această unicitate? Din multe împrejurări: năs- 
cut la o anumită dată şi într-un anumit loc, conceput din anumiţi părinţi în altă şi altă împrejurare a vieții lor, trăind în 
alte şi alte relaţii etc. Dar şi din anumite daruri specifice fiecăruia. Aceasta ne face să credem că Dumnezeu face ca natu- 
ra comună să imprime în fiecare existență concretă alte şi alte din resursele aflate în ea. Natura umană e de o bogăție 
potenţială inepuizabilă. Dumnezeu Își manifestă mereu în alte şi alte moduri puterea imaginaţiei Lui creatoare. Creaţi- 
unea nu rămâne nici o clipă monotonă, sau închisă în ea însăşi, în esențe monotone impersonale. Dumnezeu Şi-a lăsat un 
spațiu de manevră în ea. Dar aceasta nu înseamnă că nu e şi natura umană ceva corespunzător cu unicitățile personale pe 
care Dumnezeu le actualizează cu libertatea Lui. Dar proprietăţile multiple ce-i sunt proprii fiecărui ipostas dau o com- 
plexitate fiecăruia, şi anume o altă şi altă complexitate. Dar dacă firile s-ar compune, n-ar exista unitate-varietate în 
creaţie, nici n-ar fi prin ipostasuri mereu nouă în această varietate. Ar fi o unitate generală haotică, nearmonioasă. De 
aceea firea rămâne aceeaşi chiar când e alcătuită din suflet şi trup, ca la om. Dar ipostasurile sunt toate de o altă şi altă 
complexitate în cadrul firii. Poate aceasta vine din alte şi alte combinaţii ale bogatelor resurse ale firii. Dar unicitatea 
nerepetată a fiecărui ipostas, chiar dacă ar fi miliarde şi miliarde, trimite şi la o lucrare a lui Dumnezeu şi a imaginaţiei 
Lui creatoare. 

Dar dacă, precum s-a spus în diverse note anterioare, orice ipostas sau existență concretă de sine a unei naturi îşi 
are raţiunea în respectiva natură (dar nu fără un adaos al lucrării dumnezeieşti), dacă natura umană e compusă, compus 
va fi şi ipostasul ei. E ceea ce dezvoltă în continuare Sf. Maxim. Dar în natura umană compusă este o unicitate. De aceea 
şi ipostasul în care se realizează, deşi e compus, are o unitate. E o unitate în cele compuse, mai ales în natura umană şi 
în ipostasurile ei, mai presus de înțelegerea noastră” (n. 210, pp. 109-110). 

767. Tâlcuirea Pr. D. Stăniloae: “"Ipostasul nu poate fi fără ființă, dar nu e ființă. E! înseamnă existența reală a ființei. 
E] e înființat prin ființă" (n. 612, p. 288). 

768. Tâlcuirea Pr. D. Stăniloae: "Natura nu o găsim decât în ipostasuri, sau în stări concrete de sine. Dar aceasta nu 
înseamnă că ipostasurile sunt uniforme. Fiecare ipostas e o stare de sine, nerepetată identic, a naturii în relaţia cu alte 
ipostasuri. Fiul e Fiu pentru că e născut din Tatăl, nașterea din Tatăl ÎI caracterizează ca ipostas deosebit de Tatăl şi de 
Duhul Sfânt. Orice ipostas uman e născut din alți părinți, sau în alt timp şi trăieşte în alte împrejurări. Deci are aceeași 
natură, dar caracterizată prin alte împrejurări ale stării de sine şi prin alt mod. Voința nu aduce de la sine nimic naturii. 
Ea este a naturii. Dar e a naturii în stare de sine în alte împrejurări şi în alt mod. Deci fiecare ipostas o actualizează alt- 
fel. Aceasta o hotărăşte prin deliberare şi socotință. Ipostasurile dumnezeieşti sunt atât de unite că nu au socotințe 
deosebite. Nici nu sunt în dubiu în privinţa binelui care ar cere o deliberare. Desigur, realizând acelaşi act de voință, Tatăl 
îl binevoieşte, Fiul îl împlineşte şi Duhul conlucrează, cum zice Sf. Maxim mai departe, fiecare după relația Sa iposta- 
tică cu celelalte ipostasuri. Natura umană a lui Hristos apare în starea de Sine a Fiului lui Dumnezeu. El ţine seama de 
voia de bine legată de ea, dar nu are nevoie de deliberare ca să-l afle şi să ajungă la o socotinţă în privinţa lui şi apoi la 
un liber arbitru. 

În realitate orice stare de sine a naturii umane îşi are fundamentul în starea de sine a Logosului suprem. Dar natura 
umană a lui Hristos are pe Fiul ca stare de sine directă în care există, lar după aceea și mai mult orice persoană se con- 
stituie ca stare în El. Numai pentru că Cuvântul e Persoană, sunt şi oamenii persoane în EI și, după întrupare, persoane şi 
mai conştiente" (n. 698, p. 335). 

769. Tâlcuirea Pr. D. Stăniloae: "Sunt trei trăsături indicate aci ale ipostasului: a) ceea ce se constituie de sine, b) 
fiinţa comună întipărită de nişte însuşiri particulare şi c) ceea ce introduce numărul în ceea ce este de acelaşi gen, sau 
specie, sau natură. Genul, sau specia, sau natura este una. Ipostasurile sunt multe. Fiinţa sau specia, sau natura nu se 

este ceea ce nu subzistă nicidecum de sine, ci e văzut în altele, ca specia în indivizii 
de sub ea, sau ceea ce se compune cu altceva deosebit după ființă, spre a da naştere 
unui oarecare întreg770, care pe cât se deosebeşte prin proprietăţile care-l disting de 
cele de acelaşi gen după ființă, pe atâta se uneşte cu ceea ce se compune cu el după 
ipostas, câştigându-şi propria identitate771. Căci cele ce-l disting de cele de un gen 
nu-l fac să se despartă de ceea ce are compus cu el prin unire şi realizează o împre- 
ună existență, ci tocmai prin proprietățile deosebite care-l disting de cele de o ființă 
menține, prin unire cu ceea ce se compune, identitatea ipostasului, păstrat în totala 
unicitate a persoanei pe care în iconomia dumnezeiască sau în întrupare o arată şi o 
vesteşte Cuvântul adevărat772.” (Sf. Maxim Mărturisitorul, Episzole, Partea întâi, 
15, în PSB, vol. 81, pp. 131-132) 


Fiinţă şi Ipostasuri în Sfânta Treime 


„(...) Ceea ce-i comun se referă la ființă, pe când ipostasul sau persoana e sem- 
nul propriu a ceea ce-i specific sau particular.” (Sf. Vasile cel Mare, Fpistole, 38, V, 
în PSB, vol. 12, p. 183) 


„Părinţii n-au înțeles sub ființă şi ipostază unul şi acelaşi lucru. Dacă amândouă 
aceste cuvinte ar avea acelaşi înțeles, de ce ar mai fi fost nevoie de amândouă?” (Sf. 
Vasile cel Mare, Epistole, 125, în PSB, vol. 12, p. 305) 


epuizează într-un singur ipostas. Chiar lisus Hristos, deşi este un ipostas cu totul special, nefăcând parte dintr-o specie, 


este pe de o parte Unul din ipostasurile divine, pe de alta, Unul din ipostasurile umane. Ipostasul implică, prin faptul că 
e unu! din cele mai multe ale unei naturi (în cazul lui Hristos a două naturi), iubirea între EI şi celelalte ipostasuri ale 
naturii sale, în cazul lui Hristos ale naturilor Sale” (n. 266, p. 131). 

770. Tâlcuirea Pr. D. Stăniloae: "Ipostasul uman introduce numărul şi prin faptul că el e compoziţia părții unei naturi 
cu a alteia (sufletul cu trupul). Dar numai ipostasul există ca un întreg real. Specia sau natura nu există decât în iposta- 
suri, deşi pe de altă parte ipostasurile cad sub specie, sau natură” (n. 267, p. 132). 

771. Tâlcuirea Pr. D. Stăniloae: "Deși definițiile acestea au într-o oarecare rnăsură un caracter aplicabil întregii reali- 
tăți, ele se aplică în mod mai deplin omului. Ipostasul uman, unind o parte a realității spirituale cu cea materială, cuprinde 
întreaga existenţă reală cum nu o cuprind ipostasurile animalelor şi plantelor, sau cele neorganice, inclusiv cele produse 
de mâna omului. Sufletul omenesc cu cât se deosebeşte mai mult prin anumite proprietăți personale de spirit în general, 
cu atât se unește mai mult, ca parte a realității materiale, cu aceasta, constituind un trup întipărit de proprietăţile particu- 
lare ale sufletului propriu. Şi cu atât devine mai unit şi mai cuprinzător în mod conştient al întregii realități spirituale şi 
materiale, făcând eficientă pentru întreaga realitate deschiderea şi înțelegerea Sa pentru infinitatea spirituală, inclusiv cea 
divină, ca şi pentru planul material. Omul devine cu atât mai realizat ca persoană umană, cu cât înaintează în bogăția 
spirituală infinită şi în comuniunea cu toate ipostasurile umane şi cu cele îngereşti şi divine, nesfârşind niciodată această 
îmbogăţire şi realizare de şine ca identitate unică. 

Toată realitatea există astfel în vederea personalizării, sau ca destinată a deveni natură ipostasiată în curs de ne- 
sfârşită îmbogăţire. Avem aci afirmată unirea întregii realități. Cu cât spiritul uman se distinge mai mult de cel îngeresc, 
cu atât se uneşte mai mult cu materia, realizând trupul ca organ corespunzător, legat cu toată realitatea materială. Aceas- 
ta nu se poate explica decât din faptul că spiritul uman e făcut de Dumnezeu cu nişte tendințe de organizare a materiei în 
trup. Şi fiecare suflet uman e făcut pentru a se uni cu un trup propriu mai mult decât de a rămâne într-o unitate cu alte 
suflete. Aşa se realizează iubirea între oameni — prin diferențierea între ei — şi înălțarea în comun a umanului spre Dum- 
nezeu. E marea simfonie progresivă a existenței în urcuşul ei în Dumnezeu. Aşa se conciliază unitatea persoanei cu uni- 
versalitatea comuniunii. 

In persoana umană, ființa nu rămâne în ea însăşi, ci se uneşte cu altă ființă (cu materia) şi prin aceasta îmbrăţişează 
un orizont cu mult mai larg. Aceasta se petrece în mod culminant în ipostasul lui Hristos, care se realizează ca ipostas 
unind cu ființa dumnezeiască întreaga realitate, pentru a o înălța întreagă în Dumnezeu. Căci numai în persoană se 
efectuează dinamica realității, se iese din monotonia ei. În Hristos, viața Dumnezeirii adună în ea şi viaţa creaţiei şi o 
înalță în Dumnezeu. 

În aceasta se arată importanța persoanei, care în unitatea ei e chemată să cuprindă un orizont tot mai larg şi o com- 
plexitate tot mai bogată. Această eficiență a persoanei îşi atinge culmea maximă în ipostasul divino-uman al lui Hristos” 
(n. 268, p. 132). 

772. Tâlcuirea Pr. D. Stăniloae: "Unicitatea la culme şi universalitatea în cuprinderea tuturor şi în comuniune cu 
toate, de la Tatăl până la cea mai de jos treaptă a creației, e realizată în Cuvântul întrupat. Prin EI s-au făcut toate. În EI 
se readună toate când s-a slăbit unitatea lor. El e unica şi cea mai cuprinzătoare Persoană" (n. 269, p. 132). 

„(...) Raportul dintre ceea ce-i comun şi particular e acelaşi ca şi cel dintre ființă 
şi ipostas, pentru că fiecare din noi participăm la ființă prin ceea ce avem în comun, 
în schimb însuşirile individuale sunt specifice fiecăruia în parte. De aceea şi aici ter- 
menul ființă este comun tuturor Persoanelor treimice, cum e cazul cu sfinţenia, cu 
dumnezeirea şi cu orice s-ar mai putea înţelege, pe când însuşirile specifice le are fie- 
care separat: cea de părinte, de fiu sau de putere sfinţitoare. De aceea, dacă s-ar spune 
că persoanele sunt fără ipostas, o astfel de afirmaţie e ceva absurd, iar dacă am accep- 
ta ca adevărate toate trei ipostasele, atunci atâtea mărturisim câte şi numărăm. În 
chipul acesta, prin învățătura despre deoființime se asigură şi unitatea dumnezeirii, 
dar şi recunoaşterea Treimii, adică existenţa concomitentă a Tatălui, a Fiului şi a Du- 
hului Sfânt.” (Sf. Vasile cel Mare, Epistole, 214, IV, în PSB, vol. 12, p. 441) 


„(...) Firea dumnezeiască, identică cu sine însăşi, nestrămutată, neschimbată, 
impasibilă, simplă, necompusă, neîmplinită, lumină neapropiată (| Tim. 6, 16), pu- 
tere nespusă, măreție fără de hotar, care copleşeşte sufletul inundat de ea, dar cu ne- 
putinţă de arătat după vrednicie prin cuvânt.” (Sf. Vasile cel Mare, Omilii şi cuvân- 
tări, Omilia a XV-a |, în PSB, vol. 17, p. 510) 


„Ermia: Spui deci că Fiul există în ființa proprie aparte de cea a Tatălui? 

Sf. Chiril: Nu într-o altă ființă, decât cea a lui Dumnezeu, dar într-un ipostas pe 
care îl are ca Fiu. 

Ermia: Este deci altceva fiinţa şi altceva ipostasul? 

Sf. Chiril: Este o mare deosebire care se află între ipostasuri, dar ființa le cu- 
prinde pe fiecare. 

Ermia: În ce mod spui? Eu nu înțeleg, pe cât se pare, decât cu întârziere aceste 
lucruri. 

Sf. Chiril: Dar oare nu ştii că şi mie nu-mi este familiar înțelesul lor? Să ne apro- 
piem deci de înțelegerea acestei teme ca de un mod al transcendenţei dumnezeiești, 
aflată în supremele înălțimi. Fiinţa este indicarea unei realități comune. lar termenul 
de ipostas indică şi spune cele ce se află sub această realitate comună.” (Sf. Chiril 
al Alexandriei, Despre Sfânta Treime, cuvântul I, în PSB, vol. 40, p. 37) 


„Aşadar, cei care au explicat cu prudență termenul grecesc ovota au definit 
fiinţa (esenţa) în mod diferit, ca vnooT&oewg, adică ipostas, şi nu au mai făcut nici 
o discuţie/73. 

Dar învățătorul Irineu, în cartea în care a strâns cuvintele literă după literă, numeşte 
acest cuvânt de-a dreptul barbar, căci nu este spus de vreunii dintre cei vechi, iar dacă 
se găseşte pe undeva, nu indică ceca ce se înțelege astăzi. Căci aminteşte că la Sofocle, 
în Fenica, ipostas înseamnă locul răzvrătirilor. Meneandru spune că subzistență în- 
seamnă drojdia de la vin care se strânge în butoi. Trebuie ştiut totuşi că, chiar dacă filo- 
sofii antici nu au mai întrebuințat acest cuvânt, cei mai tineri dintre filosofi au folosit 
cuvântul de subzistență pentru substanţă. lar definiția substanţei au explicat-o în mai 
multe feluri. Dacă prin definiție funța este circumscrisă, cum am putea folosi adecvat 
acest cuvânt când e vorba de Dumnezeu, care e de necuprins?” (Casiodor, Istoria Bise- 
ricească tripartită, Cartea a VI-a, cap. 21, în PSB, vol. 75, p. 237) 


773. Notă Pr. Şt. Alexe: "Până la Sfântul Vasile cel Mare, termenii ousia şi ipostasis, în latinește, substantia şi sub- 
sistentia, erau întrebuințaţi ca sinonimi. Sinodul din Alexandria din 362, prezidat de Sfântul Atanasie cel Mare, prin 
folosirea ambiguă a acestor termeni, a dat naştere la îndelungi controverse. Sfântul Vasile cel Mare este primul care face 
deosebire în Dumnezeu între ființă (ousia) şi ipostasuri (ipostaseis) în formula mia ousia treis ipostaseis, adică o singură 
fire (ființă) în trei ipostasuri, susținând că această formulă este singura acceptabilă" (n. 123, p. 237). 

„(...) propriu şi particular este ipostasul şi persoana. Căci şi acestea sunt, după 
ei (Părinţi), identice între ele. Fiindcă spune marele Vasile, scriind lui Terentie: “Jar 
de trebuie să spunem şi noi pe scurt ceea ce socotim, vom zice că ceea ce deosebeşte 
comunul de propriu, aceea deosebeşte fiinţa de ipostas. Căci fiecare din noi par- 
ticipă atât la rațiunea comună de a fi a fiinţei, cât şi la proprietăţile particulare 
referitoare la ea, prin care este cutare cutare”. Şi iarăşi spune către Amfilohie, zi- 
când despre aceleaşi: "Fiinţa şi ipostasul au deosebirea pe care o are comunul față 
de fiecare. De exemplu cea pe care o are animalul față de cutare om. Şi după altele: 
Cei ce spun că fiinţa este aceeaşi cu ipostasul sunt siliți să mărturisească numai 
persoane diferite.” (St. Maxim Mărturisitorul, Epistole, Partea întâi, 15, în PSB, 
vol. 81, pp. 120-121) 


„lar cele trei ipostasuri (ce le mărturisim), fără să cugetăm pe nici unul conto- 
pit sau despărțit sau amestecat, ca să nu se desființeze totul. Căci prin ele se laudă 
unitatea şi mai mult, sau Se arată Dumnezeu ca bun'77. Prin aceasta înțelegem că 
Dumnezeu cel Unul şi Acelaşi, ca să-L numesc aşa, are mişcare şi voinţă, dar şi 
identitatea de ființă (Grigorie Teologul — «Intâiul cuvânt teologic»).” (Sf. Maxim 
Mărturisitorul, Epistole, Partea întâi, 15, în PSB, vol. 81, p. 122) 


„Dar şi în Cuvântul la sărbătoarea luminilor spune acelaşi: „Când zic Dum- 
nezeu vă luminez de o lumină, dar şi de trei. De trei, după proprietăţi sau iposta- 
suri, dacă-i place cuiva să le numească aşa, sau persoane. Căci nu ne vom lupta 
pentru cuvinte atâta vreme cât cuvintele diferite ne duc la acelaşi înţeles. Dar de 
una, după rațiunea fiinţei, sau a Dumnezeirii”. 

Cu totul desăvârşită au înfățişat de Dumnezeu cuvântătorii Vasile şi Grigorie, 
atât de clar, simfonia dogmelor noastre, spunând că e acelaşi lucru firea cu fiinţa, ca 
ceea ce e comun şi universal, iar persoana cu ipostasul, ca ceva propriu şi particu- 
lar, neamestecând nicidecum înţelesul celor spuse, prin schimbarea şi amestecarea 
lor întreolaltă. Căci insuflați de unul şi acelaşi Duh, au transmis popoarelor dreapta 
mărturisire a credinţei. Iar în acord cu aceştia îi vei afla şi pe toți cărora s-a încre- 
dinţat prin harul Duhului cârma Bisericii, propovăduind drept cuvântul binecredin- 
cios şi neabătându-se întru nimic de la această înțelegere.” (Sf. Maxim Mărturisi- 
torul, Epistole, Partea întâi, 15, în PSB, vol. 81, p. 123) 


Deofiinţimea Fiului cu Tatăl 


„(...) Spunem şi noi, repetând cuvintele istoriei biblice, că chipul lui Adam ar fi 
fiul său Set, după cum stă scris (Fac. 5, 3): şi lui Adam i s-a născut un fiu după ase- 
mănarea sa şi după chipul său. Acest chip presupune unitatea de natură şi de sub- 
stanță a Tatălui şi a Fiului'75, Or, într-adevăr, se spune în alt loc (In. 5, 19): Cele ce 
face Tatăl, acestea le face şi Fiul întocmai — aşa încât prin aceea că Fiul face tot ce 
face Tatăl, se repetă în Fiul chipul Tatălui, din Care S-a născut, aşa cum voința 


T74.Tâlcuirea Pr. D. Stăniloae: "Unul care e cauza celorlalți doi își arată mai mult importanţa prin fecunditatea lui, 
decât unul steril. EI se arată bun, nu ca unul steril şi rece. Aceasta o spune Sf. Grigorie şi în continuare" (n. 234b, p. 122): 

715. Tâlcuirea Pr. T. Bodogae: "Rufin mărturiseşte într-un loc (Fragm. Evr., Migne PG, 14, 1306) că a tradus expre- 
sia ouoovooş folosită de Origen, prin ceva care e şi 0VGLO şi bnooTa0, de aceea M. Simonetti (op. cit., p. 149) și alţii 
au pus la îndoială exactitatea traducerii acestui pasaj. In schimb, întrucât Origen a respins în toate lucrările afirmaţiile 
eretice despre ieșirea Fiului din Tatăl (npoBoim), menţinând pe Fiul mereu nedespărțit de Tatăl (adevăr pe care-l explică 
prin unitatea de lumină, de bunătate, de iubire), se poate spune că el a susţinut unitatea dc fire şi de substanţă dintre Tatăl 
şi Fiul" (n. 148, p. 60). 

izvorăşte din cugetare! 76. Şi tocmai de aceea cred eu că voinţa Tatălui trebuie să fie 
un temei suficient pentru existenţa a ceea ce vrea Tatăl. In vrerea Sa, Tatăl nu folo- 
seşte altă cale decât voinţa pe care o enunţă în sfatul Său'77. Aşa ia naştere din El 
fiinţa de sine stătătoare (consubstanțială) a Fiului.” (Origen, Despre principii, Car- 
tea întâi, VI, 2, în PSB, vol. 8, p. 60) 


„(...) Vorbele Fiul nu poate să facă nimic de la Sine (In. 5, 29) duşmanii Dom- 
nului le iau ca să încurce minţile celor care îi ascultă. După părerea mea şi acest text 
ne dă să înțelegem tocmai faptul că Fiul este de aceeaşi ființă cu Tatăl. Şi de fapt, 
dacă fiecare făptură cugetătoare poate face ceva prin ea însăşi pentru că are liber- 
tatea să se decidă pentru mai rău ori pentru mai bine, pe când Fiul nu poate face aşa 
ceva, însemnează că El nu-i făptură. Or dacă nu-i făptură, urmează că-i deoființă cu 
Tatăl. Mai mult, nici o făptură nu poate face tot ce vrea. Or Fiul a făcut tot ce a vrut 
în cer şi pe pământ, aşadar Fiul nu-i o fâptură. Şi mai mult, toate făpturile ori sunt 
alcătuite cu ajutorul contrariilor, ori sunt în stare să primească aceste contrarii. Or, 
Fiul e dreptatea însăşi şi e nematerial. Deci Fiul nu-i o creatură, iar dacă nu-i una 
dintre acelea, atunci e deoființă cu Tatăl.” (Sf. Vasile cel Mare, Epistole, 8, LX, în 
PSB, vol. 12, p. 139) 


„După cum nu-i cu putință ca cineva să-şi închipuie c-ar exista vreo deosebire 
între lumină şi lumină, între adevăr şi adevăr, tot aşa nu se poate concepe deosebire 
între fiinţa Celui Unul-Născut şi între cea a Tatălui, din Care S-a născut”. (Sf. Vasile 
cel Mare, Epistole, 9, III, în PSB, vol. 12, p. 143) 


„După ce au spus Lumină din Lumină şi după ce au mărturisit că Fiul e născut, 
iar nu făcut din substanţa ori din ființa Tatălui, ei (Părinţii Sinodului de la Niceea) 
au adăugat la aceste declaraţii cuvântul deoființă, vrând să arate prin aceasta că 
explicarea care s-ar da cuvântului Lumină pentru Tatăl s-ar potrivi şi Fiului. Căci 
între o lumină adevărată şi altă lumină adevărată nu există nici o deosebire. De 
aceea, întrucât Tatăl e o lumină fără început, iar Fiul e o lumină născută, cu alte cu- 
vinte, întrucât şi unul e lumină şi celălalt e lumină, Părinţii anume au spus de o ființă 
pentru ca să se vadă că şi unul şi celălalt se bucură de aceeaşi demnitate a firii şi nu 
s-a spus deofiinţă, ca să se arate că cele două persoane sunt între ele ca frații, cum 
au gândit unii, ci deoarece cauza şi ceea ce îşi ia începutul din ea sunt de aceeaşi 
fire, cu alte cuvinte sunt deoființă. ” (Sf. Vasile cel Mare, Epistole, 52, II, în PSB, 
vol. 12, p. 217) 


„(...) Noi recunoaştem că Fiul Cel Unul-Născut e de aceeaşi ființă cu Tatăl, dar 
nu ca şi cum fiinţa s-ar fi împărțit în două (Doamne fereşte!), căci nu acesta a fost 
gândul acelui sinod iubit de Dumnezeu, ci susțineau doar că ceea ce este Tatăl ca 
fiinţă, acelaşi lucru trebuie atribuit şi Fiului. Acest lucru este ceea ce ne-au dat ei să 
înțelegem atunci când s-au folosit de cuvintele Lumină din Lumină.” (Sf. Vasile cel 
Mare, Epistole, 226, III, în PSB, vol. 12, p. 470) 


776. Tâlcuirea Pr. T. Bodogae: "Şi alţi teologi au folosit acest mod dinamic de exprimare, aşa cum izvorăşte acțiunea 
din gândire: aşa lustin (Dialog 61, |, în traducerea română, la pag. 163), Clement Alexandrinul (Pedagogul, III, 98, 1, în 
traducere română, la pag. 349), Tertulian (De orat. 4), iar Origen însuşi o mai afirmă în cartea de față şi în IV, 4, 1" (n. 
150, p. 60). 

777. Notă Pr. T. Bodogae: "Se crede că Sfântul Atanasie a împrumutat de la Origen ideea că Fiul este voinţa ipos- 
taziată a Tatălui (Contra Arianos II, 31 Migne PG, 26, 212, citat după H. Crouzel: Origene, p. 42)". (n. 151, p. 60). 

„Cine ar despărți deci pe Tatăl, ca să deosebească puterile Cuvântului de ale 
Lui? Căci este Cuvântul şi înțelepciunea Tatălui. De aceea, coborând la cele create, 
li se face acestora spre cunoaşterea şi înţelegerea Tatălui de Sine sfințire şi de Sine 
Viaţă şi Uşă şi Păstor şi Cale,778 şi împărat şi Cârmuitor şi Mântuitor în toate şi de- 
viață-Făcător şi lumină şi purtare de grijă a tuturor.” (Sf. Atanasie cel Mare, Cuvânt 
împotriva elinilor, XLVII, în PSB, vol. 15, p. 85) 


„„De aceea spunând în mod cuvenit înainte: "Eu şi Tatăl una suntem” (In. 10, 30), 
a adăugat: „Eu sunt întru Tatăl şi Tatăl întru Mine ”, ca să arate identitatea dumnezeirii 
Lor şi unitatea ființei.” (Sf. Atanasie cel Mare, 7rei cuvinte împotriva arienilor, Cu- 
vântul al Iil-a, III, în PSB, vol. 15, p. 328) 


„Aşa au înţeles şi Părinţii, mărturisind în Sinodul de la Niceea pe Fiul deoființă 
cu Tatăl şi din ființa Tatălui779. Căci ştiau prea bine că o fiinţă creată nu poate spune: 
Toate câte le are Tatăl ale Mele sunt” (In. 14, 10). Căci cel ce are început al facerii, 
nu are însuşirea ca cel ce este şi de a fi fost etern. Şi de aceea, fiindcă Fiul le are aces- 
tea şi toate cele spuse înainte că fiind ale Tatălui sunt şi ale Fiului, e necesar ca fiinţa 
Fiului să nu fie creată, ci de o ființă cu Tatăl. Căci o fiinţă creată nu poate primi cele 
proprii lui Dumnezeu. Proprii Fiului sunt însă cele din care este cunoscut Dum- 
nezeu, ca; atotţiitor, neschimbat şi celelalte spuse înainte. Deci Dumnezeu nu Se 
arată de o ființă cu creaturile, având cele ce le au şi creaturile, cum spun aceşti neso- 
cotiţi/80.” (Sf. Atanasie cel Mare, Epistola a doua către acelaşi Episcop Serapion, 
împotriva celor care declară pe Fiul creatură, V, în PSB, vol. 16, pp. 72-73) 


„Credinţa noastră este în Tatăl, în Fiul şi în Sfântul Duh. Căci Însuşi Fiul a spus 
apostolilor: Mergând învățați toate neamurile, botezându-i pe ei în numele Tatălui 
şi al Fiului şi al Sfântului Duh (Mt. 28, 19). A spus așa, ca din acestea să înțelegem 
cele spuse înainte. Căci precum nu le spunem, părinţilor făcători, ci născători şi pe 
noi înşine nu ne-a numit cineva creaturi ale părinților, ci fii prin fire şi de o ființă cu 
ei, aşa dacă Dumnezeu este Tatăl, numaidecât este Tată al Fiului prin fire şi de o 
fiinţă. Astfel Avraam n-a creat pe Isaac, ci l-a născut. Dar Veseleil şi Eliav n-au năs- 
cut, ci au făcut toate lucrurile din cort (leş. 36, 1). Şi constructorul de corăbii şi 
zidarul nu nasc cele ce le fac, ci fiecare face unul vasul, celălalt casa. Isaac nu face, 
ci naşte prin fire pe lacov cel de o ființă. Şi la fel Iacov pe Iuda şi pe fraţii lui. Deci 
precum ar fi fără minte dacă ar numi cineva casa de o ființă cu zidarul şi vasul cu 
constructorul de corăbii, aşa cu dreptate poate declara cineva pe orice fiu de o ființă 


778. Tâlcuirea Pr. D. Stăniloae: "Dacă nu li S-ar revela făpturilor ca Viaţa în Sine, ca Sfinţenia în Sine, deci ca de o 
ființă cu Tatăl, nu L-ar face cunoscut pe Tatăl însuşi în Sine. Sau, dacă nu ar fi de o ființă cu Tatăl, nu li S-ar arăta ca Viaţa 
de Sine etc. Deşi coboară la făpturi, Cuvântul li Se face totuşi cunoscut ca Cel ce are Viaţa în Sine. Numai aşa li Se face 
izvor de viaţă şi sfințenie, dar li Se face prin împărtăşire, nefăcîndu-i de o ființă cu Sine, sau cu dumnezeirea. De aceea 
Cuvântul nu are puterile dumnezeieşti prin împărtăşire de la Tatăl, ci în baza deo-ființimii Lui cu Tatăl” (n. 105, p. 85). 

779. Tâlcuirea Pr. D. Stăniloae: "În textul completat la Sinodul II din Constantinopol s-a spus din ființa Tatălui pen- 
tru a nu se da impresia că Fiul Se naște din ființă şi nu din persoana Tatălui, lăsând impresia de panteism" (n. 141, p. 72). 

780. Tâlcuirea Pr. D. Stăniloae: "Sfântul Atanasie stăruie în a prezenta pe Dumnezeu ca Cel ce este. Neschimbatul, 
Atotţiitorul, pentru că aşa fiind, Fiul Lui luând firea noastră în Sine ne poate scăpa de corupție și moarte. S-ar părea la 
prima vedere că aceste însușiri Îl prezintă pe Dumnezeu, din punct de vedere ontologic, ca pe o entitate oarecum fizică 
ce nu poate fi roasă de timp, conform filosofiei elene (parmenidiene). De fapt aceste însuşiri sunt biblice. Dumnezeu Îşi 
spune E] însuşi Cel ce sunt (lahv€); Pavel prezintă pe lisus Hristos, ieri și astăzi şi în veci acelaşi (Evr. 13, 8). Sau Dom- 
nul însuşi zice despre Sine: Eu sunt Alfa şi Omega, începutul şi sfârşitul, Cel ce este şi Cel ce era şi Cel ce vine, Atolţii- 
torul (Apoc. 1, 8). Dar poate că în perioada Părinților nu s-au aprofundat destul aceste trăsături ale lui Dumnezeu, nu s-a 
insistat asupra conținutului lor de adâncime spirituală” (n. 142, p. 73). 

cu tatăl lui. Dacă deci există tată şi fiu, e necesar ca fiul să fie prin fire şi cu ade- 
vărat fiu. lar aceasta este deoființimea cu Tatăl, cum s-a arătat prin multe. 

De fapt despre făpturi s-a spus: „EI a zis şi s-au făcut, El a poruncit şi s-au zidit” 
(Ps. 148, 5). Iar despre Fiul: "Scos-a inima Mea Cuvânt bun ” (Ps. 44, 2). lar Daniel 
a cunoscut pe Fiul lui Dumnezeu, dar a cunoscut şi lucrurile lui Dumnezeu. Şi pe 
Fiul L-a văzut răcorind cuptorul (3, 25).” (Sf. Atanasie cel Mare, Epistola a doua 
către acelaşi Episcop Serapion, împotriva celor care declară pe Fiul creatură, VI, 
în PSB, vol. 16, pp. 73-74) 


„(...) "Eu sunt întru Tatăl şi Tatăl întru Mine" (n. 14, 9), a arătat veşnicia şi deo- 
fiinţimea cu Tatăl.” (Sf. Atanasie cel Mare, Epistola a doua către acelaşi Episcop 
Serapion, împotriva celor care declară pe Fiul creatură, IX, în PSB, vol. 16, p. 77) 


„Căci ce altceva este aşa de mult de o fire şi deoființă cu Tatăl ca EI? Căci n-a 
luat Dumnezeu pe cineva străin ca Fiu, având nevoie de EI ca de un slujitor/8l; nici 
nu sunt făpturile egale în demnitate cu Creatorul, ca să fie cinstite acestea ca EI, sau 
să socotim că acestea şi Tatăl sunt una782. Sau cine ar îndrăzni să despartă şi să 
spună că soarele şi strălucirea sunt două lumini? Sau că sunt o alta şi o altă ființă, 
sau că strălucirea se adaugă şi nu e simpla şi curata strălucire a soarelui? Soarele şi 
strălucirea sunt două lucruri deosebite, dar lumina e una, pentru că este născută din 
soare785. Aşa fiind, ba încă şi mai neîmpărțită firea Fiului de a Tatălui şi dumnezei- 
rea neadăugându-se din afară Fiului, ci dumnezeirea părintească fiind în Fiul, încât 
cel ce vede pe Fiul vede în El pe Tatăl, pentru ce fiind Fiul astfel, n-ar putea fi de- 
clarat deoființă?” (Sf. Atanasie cel Mare, Epistola despre sinoadele ce s-au ținut la 
Rimini în Italia şi la Seleucia în Isauria, XLVII, în PSB, vol. 16, pp. 164-165) 


„(...) Să cercetăm cuvântul deoființă (opoovo.ov) în el însuşi, ca să ştim de tre- 
buie să spunem în general că Fiul este de o ființă şi dacă e cuvântul propriu şi potri- 
vit care se poate spune despre Fiul. De fapt, ştiţi şi voi şi nu se îndoieşte cineva că 
cuvântul asemenea (oporov) nu se spune despre ființă, ci despre chipuri şi calități. 


781. Tâlcuirea Pr. D. Stăniloae: "Aceasta ar însemna iarăși o neputinţă a lui Dumnezeu de a crea lumea prin Sine, 
iar pe de altă parte subordonarea Lui sub o lege inexplicabilă. Arianismul nu poate ieși din panteismul fără sens, oricât 
ar încerca să distingă pe Fiul ca şi creatură de Dumnezeu ca şi Creator, sau tocmai de aceea. Ultimul sens al creațiunii nu 
poate fi în ceva ce face parte din ea" (n. 137, p. 164). 

782. Tâlcuirea Pr. D. Stăniloae: "În aceste cuvinte Sfântul Atanasie demască direct panteismul arian. Dacă Dum- 
nezeu are nevoie ca să creeze lumea de o creatură superioară, înseamnă că El are nevoie de puterea unei creaturi, că deci 
nu e mai puternic decât creatura, că e supus şi EI, şi împreună cu El suntem supuşi şi noi, legilor fără sens ale lumii aces- 
teia. Nu cunoaştem un Dumnezeu transcendent, capabil să ne mântuiască din acest circuit fără sens închis în sine" (n. 
138, p. 164). 

783. Tâlcuirea Pr. D. Stăniloae: "Arienii au alternativa: sau confundă creaţia cu Dumnezeu, dacă Fiul de care Dum- 
nezeu are nevoie ca să o creeze este creatură; sau despart total pe Fiul şi deci şi lumea de Tatăl, ca aparținând la două pla- 
nuri nelegate între ele. Ei însă fug de această alternativă, menținându-se într-un echivoc şi negândind lucrurile până la 
capăt prin ascultarea de porunca rațiunii. Acest echivoc e propriu oricărui panteism, care ar vrea să distingă esenţa fun- 
damentală de lume, dar nu o poate scoate de sub aceleaşi legi. Numai Treimea scapă gândirea de echivoc şi de inconsis- 
tență. Căci Ea cunoaşte un Dumnezeu transcendent legilor lumii, având în iubirea Sa interioară plinătatea proprie, dar 
putând şi crea în mod liber lumea spre a o conduce la plinătatea de viaţă în iubirea Lui de Tată suprem şi de Frate suprem 
al oamenilor, identic cu Fiul Tatălui. 

Numai Treimea uneşte fără să confunde pe Tatăl și pe Fiul ca lumina cu strălucirea, Fiul născându-Se etern din Tatăl, 
numai Ea face posibilă prin aceasta o distincţie reală între Dumnezeu suficient Sieși şi lume, dar o face pe aceasta toto- 
dată operă liberă şi iubită a lui Dumnezeu cel în Treime. În arianism, Dumnezeu şi lumea sunt unite şi distinse în mod 
echivoc, ca în orice panteism. Credinţa în Treime le distinge în mod clar, dar face lumea dependentă tot în mod clar de 
Dumnezeu şi-i asigură fericirea în iubirea Lui. Treimea asigură unitatea şi distincția în Dumnezeu şi legătura şi distincția 
între Dumnezeu şi lume. lubirea uneşte, dar nu confundă. Iar iubirea e acolo unde sunt persoane şi unde totul vine din 
persoane şi pentru persoane" (n. 139, pp. 164-165). 

Căci despre fiinţe nu se spune cuvântul asemănare, ci identitate. De un om se spune 
că e asemenea altui om nu după ființă, ci după chip şi înfăţişare. Căci după ființă 
sunt de o fire. Şi iarăşi de om nu se spune că e neasemenea câinelui, ci de altă natură. 
Deci pe de o parte se spune de cineva că e de o fire şi de o fiinţă, pe de alta, de o 
altă fire şi de altă ființă. De aceea şi cel ce zice de cineva că e asemenea după fiinţă, 
spune că e asemenea prin participare/54. Căci asemănarea este o calitate care se 
adaugă fiinţei. Iar aceasta este ceva propriu făpturilor. Căci acestea se aseamănă cu 
Dumnezeu prin participare. Fiindcă zice: Jar când se va arăta, asemenea Lui vom fi 
(1 In. 3, 2). Adică vom fi asemenea nu în ființă, ci în filiaţie, de care ne vom împăr- 
tăşi de la E1785. Dar dacă declaraţi şi pe Fiul Fiu din participare puteţi spune şi că e 
de o ființă asemănătoare786. Dar prin aceasta nu mai e declarat adevărul, nici lumina, 
nici Dumnezeu prin fire. Căci cele din participare nu se zic asemenea fiindcă sunt 
adevărul, ci fiindcă au asemănarea cu adevărul/87. De aceea pot şi cădea şi pot fi 
private de participarea proprie celor ce participă. lar aceasta este iarăşi propriu crea- 
turilor şi făpturilor. Deci este absurd a spune că e Fiu din participare Cel ce e în ade- 
văr Fiul, Lumina, Înţelepciunea, Dumnezeu. Fiind prin fire şi nu prin participare, nu 
I se poate spune că e de o ființă asemănătoare (ouorovorov), ci de aceeaşi ființă 
(0p.oovo1ov). Iar aceasta nu o poate spune cineva şi despre alţii. Căci s-a arătat că 
termenul asemenea nu se poate aplica ființelor/88. Căci cum nu ar fi un lucru pros- 
tesc, sau chiar mai grav să se spună despre Fiul aceasta şi nu mai degrabă că e de o 
fiinţă?” (Sf. Atanasie cel Mare, Epistola despre sinoadele ce s-au ținut la Rimini în 
Italia şi la Seleucia în Isauria, XLVIII, în PSB, vol. 16, pp. 165-166) 


„Ai văzut cum descoperă Tatăl pe Fiul? Ai cum văzut cum descoperă Fiul pe 
Tatăl? Că "Nimeni nu cunoaşte pe Tatăl decât Fiul şi căruia va voi Fiul să-i des- 
copere" (Mt. 11, 27). Deci nu poţi cunoaşte de la altul pe Fiul decât de la Tatăl, nici 
nu poţi cunoaşte de la altul pe Tatăl decât de la Fiul. Şi din aceasta se vede deci că 
Fiul este de aceeaşi cinste şi deoființă cu Tatăl.” (Sf. loan Gură de Aur, Omifii la 
Matei, Omilia LIV, II, în PSB, vol. 23, p. 623) 


„Tare mi-ar place să întreb pe cei care vor să micşoreze vrednicia Fiului: Care 
daruri sunt mai mari: cele pe care i le-a dat Tatăl lui Petru sau cele pe care i le-a dat 
Fiul? Tatăl i-a dăruit lui Petru descoperirea Fiului; Fiul însă i-a dăruit puterea de a 
semăna pretutindeni în lume descoperirea Tatălui şi descoperirea Fiului; i-a încre- 


784. Tâlcuirea Pr. D. Stăniloae: "Nu e o contrazicere între a zice că cineva este asemenea după ființă, şi că arc 
asemănarea după participare, pentru că aceasta e asemănarea ce o are el cu altul după ființa sa: asemănarea prin partici- 
pare. Mai jos, în text, se spune că e propriu făpturilor să fie asemenea cu Dumnezeu prin participare. Aceasta ţine de fiinţa 
lor: să fie asemenea cu Dumnezeu prin participare. Ele n-ar putea avea fiinţa pe care o au, dacă n-ar avea-o prin partici- 
pare la Dumnezeu. Ele nu există în modul propriu ființei lor decât fiind asemenea lui Dumnezeu prin participare. Fiinţa 
lor nu e identică cu ființa lui Dumnezeu, dar ea are o asemănare cu aceea prin participare" (n. 140, p. 165). 

785. Tâlcuirea Pr. D. Stăniloae: "Ca fiinţă suntem deosebiți de Dumnezeu, dar suntem asemenea ca fii cu El ca Fiu. 
Prin ființă suntem din nimic. Dar avem o existență asemănătoare cu existența Lui, din puterea Lui. Puterea Lui ne dă 
asemănarea cu EI, dar nu identitatea în ființă" (n. 141, p. 165). 

786. Tâlcuirea Pr. D. Stăniloae: "Se poate vorbi nu numai de o asemănare în vreo calitate, ci şi în ființă. Căci asemă- 
narea în ființă nu înseamnă identitate în ființă (ouovovorog nu e ouo0vo10G). Prin accasta Sfântul Atanasie vădea marea 
eroare a celor ce spuneau că Fiul e de o ființă asemănătoare cu a Tatălui. Asemănarea se poate întinde pe multe trepte. 
De o ființă asemănătoare cu Dumnezeu suntem noi, cei creaţi. Prin aceasta Fiul e considerat creatură. lar asemănarea în 
ființă e prin participare la puterea lui Dumnezeu, nu prin unitatea în ființă cu EI, sau prin naștere" (n. 142, pp. 165-166). 

787. Tâlcuirea Pr. D. Stăniloae: "Altceva este adevărul și altceva, asemănarea cu adevărul. Adevărul real şi prin 
excelență al existenţei este Dumnezeu. Creatura nu e adevărul, sau nu existenţa în sensul propriu, inepuizabilă prin sine, 
ci numai asemănătoare acelei existențe reale, fără putință de micşorare sau de epuizare a adevărului. Cel adevărat nu e 
asemenea adevărului, ci adevărul însuşi" (n. 143, p. 166). 

788. Tâlcuirea Pr. D. Stăniloae: "Nu se poate spune de ființa Tatălui şi de a Fiului că sunt asemenea, ci că Tatăl şi 
Fiul sunt deoființă” (n. 144, p. 166). 

dinţat lui, unui om muritor, stăpânire peste toate cele din ceruri, dându-i cheile Cel 
Ce a întins Biserica peste toată fața pământului şi a spus că Biserica este mai puter- 
nică decât cerul: Cerul şi pământul vor trece, a spus EI, dar cuvintele Mele nu vor 
trece (Mt. 24, 35). Cum, dar, poate fi mai mic Fiul, Care a dat astfel de daruri, Care 
a săvârşit astfel de lucruri? Când spun asta nu împart faptele Tatălui şi ale Fiului, că 
Toate prin E] s-au făcut şi fără de EI nimic nu s-a făcut (|n. 1, 3), ci ca să fac să amu- 
țească limba neruşinată a acelora care îndrăznesc unele ca acestea.” (Sf. loan Gură 
de Aur, Omilii la Matei, Omilia LIV, II, în PSB, vol. 23, pp. 624-625) 


„Acesta este Fiul Meu cel iubit”, a spus Tatăl. Iar dacă este iubit, nu te teme! 
Nimeni nu părăseşte pe cel pe care-l iubeşte. Aşadar nu te tulbura. De L-ai iubi pe 
Hristos de mii de ori, nu-L iubeşti cum Îl iubeşte Tatăl Său, întru Care a binevoit. Îl 
iubeşte nu numai pentru că L-a născut, ci şi pentru că este în totul egal cu El şi de 
acelaşi gând cu El. Deci dragostea este îndoită, dar, mai bine spus, chiar întreită: 
pentru că este Fiu, pentru că este iubit, pentru că în E] a binevoit. 

— Ce înţeles au cuvintele: întru Care am binevoit? 

Ca şi cum ar spune: întru Care Mă odihnesc; întru Care îmi găsesc plăcerea. 
Pentru că este în totul egal cu Tatăl, pentru că este o voinţă şi în EI şi în Tatăl, pen- 
tru că, rămânând Fiu, este una în totul cu Cel ce L-a născut.” (Sf. loan Gură de Aur, 
Omilii la Matei, Omilia LIV, II, în PSB, vol. 23, pp. 624-625) 


„Hristos n-a spus că va veni cu o slavă asemănătoare slavei Tatălui, ca să nu pre- 
supui iarăşi deosebire între Tatăl şi Fiul, ci a arătat precis că va veni întru slava 
Tatălui Său, ca să credem că au una şi aceeaşi ființă.” (Sf. loan Gură de Aur, Omilii 
la Matei, Omilia LV, IV, în PSB, vol. 23, p. 638) 


„(...) Tatăl şi Fiul sunt de aceeaşi ființă.” (Sf. loan Gură de Aur, Omilii la Matei, 
Omilia LXIX, |, în PSB, vol. 23, p. 792) 


„(...) Spunând cineva că Fiul este deoființă cu Tatăl, nu se înțelege prin ea după 
părerea noastră, nici o inovaţie neobişnuită, ca impusă de vreunii, căci termenul îşi 
are prin el temeiuri în Scriptura de Dumnezeu insuflată, care foloseşte astfel de 
numiri/89.” (Sf. Chiril al Alexandriei, Despre Sfânta Treime, Cuvântul |, în PSB, 
vol. 40, p. 18) 


„Ermia: Ce se întâmplă dacă în loc să spună că Fiul este deoființă cu Tatăl, voiesc 
să spună mai degrabă că e deoființă asemănătoare (în loc de omousios, omoious10s)? 
Sf. Chiril: Nu vor vorbi corect, prietene. Mai întâi vor fi surprinşi că sunt în con- 
trazicere cu ei înşişi, după ce refuză cu o extremă răutate termenul deoființă ca ne- 


789. Tâlcuirea Pr. D. Stăniloae: "Dacă o Persoană divină spune către Moise: Eu sunt Cel ce sunt, adică în Mine este 
fiinţa, atunci şi o altă Persoană poate spune acelaşi lucru, deci ambele au existenţa sau ființa prin Ele înseși, ca o unitate; 
deci sunt de aceeaşi ființă, sau deoființă. Şi e de remarcat că în Simbolul de la Niceca se spune numai de Fiul că e deofi- 
ință cu Tatăl, nu şi de Tatăl că e deoființă cu Fiul. Aceasta nu înscamnă că nu e şi Tatăl de o fire cu Fiul. Dar fiindcă Fiul 
a luat trup văzut şi S-a arătat ca om spre mântuirea oamenilor, iar pentru mântuirea acestora era nevoie de credința lor în 
Dumnezeirea Fiului întrupat, sau în Hristos, trebuia să li se spună acestora în mod special că EI este deoființă cu Tatăl, 
fiind şi El împreună Dumnezeu cu Tatăl. 

Se arată în aceasta şi negrăita valoare pe care o dă Dumnezeu omului, făcându-Se Însuşi Fiul Lui om, pentru ca, 
unindu-se oamenii cu EI, să devină şi ei fii prin har (nu prin naştere) ai lui Dumnezeu Tatăl. Fiul Îşi arată cea mai mare 
unire cu Tatăl, deci calitatea de Dumnezeu, prin faptul că e deoființă cu Tatăl. În cele următoare se va arăta că, dacă ar fi 
nu deoființă cu Tatăl, ci numai de aceeași ființă (omoiousia), deci de o ființă despărțită de cea a Tatălui, oamenii unindu-se 
prin credinţă cu EI, nu s-ar uni cu Tatăl Însuşi, ci ar rămâne şi ei despărțiți de Tatăl. Cinstea ce li se dă nu ar fi deci aceea 
de-a fi făcuți dumnezei după har” (n. 9, p. 18). 


35-Părinţii Bisericii 


274 PĂRINȚII BISERICII — ÎNVĂŢĂTORII NOŞTRI 


aflat în Scriptură. Fie că se spune că Fiul este deoființă, sau că nu e de aceasta nici- 
decum, şi că trebuie să se spună că e deoființă asemănătoare, după părerea lor, în 
ambele moduri termenul de ființă pătrunde nu mai puţin în noi. După ce-au con- 
damnat termenul deoființă ca fals şi greşit şi contrar Sfintei Scripturi — şi ce rău n-au 
spus împotriva lui? —, şi-l însuşesc iarăşi şi-l înscriu printre termenii cei mai vred- 
nici de prețuire. Dar dacă [i s-ar îngădui să spună că Fiul este deoființă asemănătoare 
cu Tatăl, ce ţi se pare că fac ei prin aceasta? 

Ermia: Nedreptăţesc nu puțin, arătându-se înfricoşaţi de înțelesul termenului 
care exprimă cu curaj şi foarte clar adevărul. 

Sf. Chiril: Să nu socoteşti că e altfel, prietene. Stăruinţa lor în dogmele nereţi- 
nute şi cu totul neevlavioase ale învățăturilor lor scoate pe Fiul din relaţia şi familia- 
ritatea (rudenia) de natură cu Dumnezeu Tatăl, lăsându-L să aibă cu greu şi din milă 
poate un chip (un reflex) şi o asemănare a Lui. Prin aceasta nu se mai vede în El 
decât după chipul celor create, sau puţin deosebit de cele modelate de calitatea 
purtătorilor de frumuseţea asemănătoare dumnezeiască/%0.” (Sf. Chiril al Alexan- 
driei, Despre Sfânta Treime, Cuvântul |, în PSB, vol. 40, p. 19) 


„(...) Vom lua modul deofiinţimii. Ea strânge dualitatea în ipostasuri într-o uni- 
tate prezentă în ambele şi, ceea ce pare să existe deosebit şi aparte ca proprietatea 
fiecăruia, adună într-o identitate, astfel încât nu se admite dualitatea firii simple şi 
necompuse sub nici un raport, dar nici nu se desfiinţează dualitatea ipostasurilor de 
teama de-a părea că se păgubeşte simplitatea firii. Că înţelesul deoființimii e ade- 
vărat, o pun în lumină înseşi mărturiile despre Fiul, date nouă de Sfintele Scripturi. 
Căci Tatăl fiind singur prin fire şi cu adevărat Dumnezeu, n-ar putea avea altfel un 
Fiu, Care este şi El singur Dumnezeu prin fire şi cu adevărat, existând într-o sub- 
zistenţă proprie şi într-o identitate de fire cu EI, dacă n-ar fi din EI şi în El. Dar şi 
Fiul are iarăşi în firea proprie pe Cel ce L-a născut. Astfel se înțeleg şi se spun şi 
sunt în realitate una. De aceea bunul Filip a fost mustrat, deoarece n-a exprimat prin 
cuvintele cele mai alese buna cunoştinţă ce-o avea în minte. Căci deşi putea privi în 
Fiul firea lui Dumnezeu Tatăl, el a cerut, zicând: "Doamne, arată-ne nouă pe Tatăl 
şi ne ajunge" (In. 14, 8). La aceasta, Hristos a răspuns: "De atâta vreme sunt cu voi 
și nu M-ai cunoscut, Filipe? Nu crezi că Eu sunt întru Tatăl şi Tatăl întru Mine? Cel 
ce M-a văzut pe Mine, a văzut pe Tatăl, Eu şi Tatăl una suntem" (In. 14, 9). Şi cu- 
vântul este adevărat. Deoarece Fiul a provenit din fiinţa lui Dumnezeu Tatăl, există 
în Tatăl Său şi arată în Sine, prin identitatea firii şi fiinţa Celui ce L-a născut. Şi Tatăl 
nu poate fi cunoscut altfel decât prin Fiul şi în Fiul, deoarece este chipul ipostasu- 
lui Lui (Evr. 1, 5), făcând să strălucească în chipul Său propriu firea din care a ieşit. 
De aceea socotesc că trebuie să continuăm să spunem şi noi: tot ce se spune despre 
Unul, se află în fiecare, nemicşorând slava nici Unuia'9!.” (Sf. Chiril al Alexandriei, 
Despre Sfânta Treime, Cuvântul al III-lea, în PSB, vol. 40, pp. 99-100) 


790. Tâlcuirea Pr. D. Stăniloae: "Dacă Fiul nu e deoființă cu Tatăl, ci de o ființă asemănătoare, El nu mai este Dum- 
nezeu. Căci nu pot fi două ființe dumnezeieşti. Atunci Fiul este una din creaturile făcute după chipul lui Dumnezeu, sau 
cu capacitatea de-a se face după chipul lui Dumnezeu, prin purtările lor morale. Dar atunci unde mai este nemărginita 
valoare ce se acordă omului şi nesfârşita lui propășire în viaţa nemărginită a lui Dumnezeu, dacă Hristos nu mai este 
Însuşi Fiul lui Dumnezeu, deoființă cu Tatăl, făcut om? În acest caz, despărțirea între o persoană divină singulară, sau 
individuală, şi toate celelalte, este de nedepășit. Și nu se mai poate vorbi de un Dumnezeu al iubirii prin Sine și din eter- 
nitate. Dar e de necugetat că Dumnezeu a făcut o lume de care să fim despărțiți, şi nu cu intenţia de-a ne uni cu Sine prin 
iubirea care ține de existenţa sau de ființa Lui" (n. 11, pp. 19-20). 

791. Tâlcuirea Pr. D. Stăniloae: Nu se poate vorbi de Tatăl, fără a se cugeta şi la Fiul, şi nici invers. Nici Unul nu e 
fără Celălalt. Aceasta se reflectă într-un fel şi la oameni. Nu poţi înțelege o persoană deplin decât dacă cunoşti şi pe cele 

„(...) Fiu al lui Dumnezeu zic că este Cel din fiinţa Tatălui, adică deoființă cu 
Cel ce L-a născut şi Dumnezeu real şi cu adevărat. Iar dacă, după părerea ta, nu e 
din fiinţa lui Dumnezeu-Tatăl şi nu e Fiu după fire şi Dumnezeu, ne va lipsi şi minu- 
nea iubirii Tatălui. Căci, în acest caz, a dat o creatură pentru creaturi, şi nu pe Fiul 
adevărat.” (Sf. Chiril al Alexandriei, Comentariu la Evanghelia Sfântului Ioan, 
Cartea a II-a, cap. 1, în PSB, vol. 41,p. 177) 


„(...) Voind să arate identitatea firii pe care o are cu Născătorul, a spus: "Eu şi 
Tatăl una suntem". Dar ca să nu înţeleagă cineva că Tatăl şi Fiul sunt Unul şi Ace- 
laşi şi că numai prin numiri Se înfăţişează ca doi, dar în ipostas nu sunt astfel, 
explică ceea ce a spus şi face aceasta mai clar ascultătorilor, adăugând: „Eu sunt 
întru Tatăl şi Tatăl întru Mine”. A spus deci aceasta ca, văzându-se că Acesta este 
în Acela şi Acela în Acesta, să se arate identitatea firii şi unitatea fiinţei.” (Sf. Chi- 
ril al Alexandriei, Comentariu la Evanghelia Sfântului loan, Fragmente din Cărțile 
VII și VIII, în PSB, vol. 41, p. 738) 


„Dumnezeu este Unul pentru identitatea firii Tatălui cu a Fiului şi a Fiului cu a 
Tatălui. Şi precum lumina şi strălucirea trimisă din soare n-ar putea spune cineva că 
e o altă lumină după fire decât soarele, sau că se face ca aceea prin vreo împărtăşire 
sau relaţie cu el, ci pentru că provine în mod natural din el, şi aceste lumini se înţe- 
leg ca două, dar sunt una după fire, la fel n-ar putea spune cineva, chiar dacă nu- 
mărul distinge ca doi pe Tatăl şi pe Fiul, că Tatăl este altceva decât Fiul cât priveşte 
Dumnezeirea şi identitatea fiinţei.” (Sf. Chiril al Alexandriei, Comentariu la Evan- 
ghelia Sfântului loan, Fragmente din Cărțile VII şi VIII, în PSB, vol. 41, p. 738) 


„Căci nimeni, grăind în Sfântul Duh, nu va spune ceva contrar slavei Mântui- 
torului. Fiindcă aceasta înseamnă a spune anatema lui lisus. lar oamenii netrebnici, 
având sufletul şi inima goale de Sfântul Duh, despart pe Fiul de Tatăl792, declarând 
că EI este despărțit ființial de Tatăl, cum sunt şi cele create, şi cugetând că El este 
astfel în Tatăl precum suntem noi în El.” (Sf. Chiril al Alexandriei, Comentariu la 
Evanghelia Sfântului loan, Cartea a IX-a, în PSB, vol. 41, pp. 868-869) 


„(...) Deoarece după părerea aceluia (căreia mă opun) numai cele de un neam 
(omogene, de o fire) primesc în mod propriu o comparaţie între ele, să mărturisească 
mai întâi că Fiul este de un neam (omogen), deci deoființă cu Tatăl'%, căci așa tre- 
buie să înţelegi identitatea de neam, omogenitatea. Fiindcă omul trebuie comparat 
cu omul, dar şi calul cu calul. Să înveţe cauza pentru care Fiul, comparându-Se cu 
Tatăl, ca Unul ce e de un neam (omogen) cu El, spune că este mai mic. Dar în ce 
vom afla că e mai mic, dacă cele de un neam au o unică rațiune a ființei? Căci raţi- 
unca fiecărei fiinţe nu e perfectă în unele, iar în altele imperfectă, ci se arată una şi 
egală în toate.” (Sf. Chiril al Alexandriei, Comentariu la Evanghelia Sfântului loan, 
Cartea a X-a, cap. 1, în PSB, vol. 41, p. 916) 


Cu care a convieţuit. Şi nici persoana respectivă nu se poate gândi la sine fără să nu implice şi gândirea la altele cu care 
a conviețuit. Persoanele sunt şi distincte, dar au şi ceva comun între ele: Dumnezeu n-a făcut pe nimeni şi nimic în izo- 
lare, cum nu este nici în El o izolare între Persoane" (n. 133, p. 100). 
A 792. Tâlcuirea Pr. D. Stăniloae: "Dacă n-avem pe Duhul Sfânt, nu vedem pe Fiul ca fiind de o ființă cu Tatăl, sau 
Îl vedem ca simplu om. Deofiinţimea Fiului cu Tatăl, însemnând unirea şi iubirea desăvârşită a Lor ca Persoane de o 
fiinţă, implică şi pe Duhul Sfânt, Care Îi uneşte pe Ei desăvârşit. Pe cei ce se iubesc desăvârşit îi uneşte şi iubirea comună 
față de un al treilea" (n. 1654, p. 869). 

793. Tâlcuirea Pr. D. Stăniloae: "Dacă Fiul se compară cu Tatăl, socotindu-L pe Tatăl mai mare, rezultă chiar din 
afirmarea ereticilor că Fiul e deoființă cu Tatăl” (n. 1740, p. 916). 

„Nu ar fi Tatăl nefiind Fiul, nici nu s-ar cugeta Fiul dacă nu s-ar cugeta împre- 
ună cu El şi Cel ce L-a născut. Dacă se neagă Fiul (când se spune că e de alt neam), 
se neagă și Tatăl însuşi. Ce vei zice deci, o, bunule, față de acestea? În cine va fi cre- 
dința? Unde ar mai fi slava Treimii? S-a descompus şi a dispărut firea care susține 
toate, Sfânta Scriptură nemaiindicând decât nişte simple cuvinte. Nebunia lor ne 
face să vedem şi prin aceste cuvinte basmele lor mincinoase.” (Sf. Chiril al Alexan- 
driei, Comentariu la Evanghelia Sfântului loan, Cartea a X-a, cap. 2, în PSB, vol. 41, 
pp. 930-931) 


„Socotindu-L născut cu adevărat, dar afirmând că este de alt neam, îşi vor arăta 
necredinţa în Cel ce L-a născut. Căci ceea ce nu se poate întâmpla nici firii create, 
afirmă că poate suferi Dumnezeu. Cum nu e vădit tuturor că cel ce se naşte cu ade- 
vărat din cineva după fire e de o fiinţă cu cel ce-l naşte? Deci, creatura naşte potri- 
vit raţiunii cuvenite ei, nu naşte ceva de alt neam. Vom socoti numai pe Dumnezeu 
pătimind contrariul, dacă a născut pe cineva de alt neam, şi nu pe Fiul din firea Sa 
proprie?” (Sf. Chiril al Alexandriei, Comentariu la Evanghelia Sfântului loan, Car- 
tea a X-a, cap. 2, în PSB, vol. 41, p. 931) 


„(...) Nefiind nimic care taie, desparte sau înstrăinează pe Fiul de Tatăl, în nici 
o privinţă, Tatăl e asemenea şi egal cu Fiul, afară numai de faptul că este Tată, ființa 
luminând în Amândoi în același mod. De aceea cum n-ar fi toate comune, mai bine- 
zis aceleaşi, în Amândoi, în aşa fel că în Fiul sunt cele ale Tatălui, iar în Născătorul, 
cele ale Născutului? De aceea pe temeiul unei înțelegeri desăvârşite, precum soco- 
tesc, a spus cuvintele despre Ei. Căci n-a spus că toate câte le are Tatăl, le am şi Eu, 
ca să nu se înțeleagă că ar purta aceleaşi trăsături cu modelul în mod exterior, ca noi, 
care am fost făcuţi după chipul lui Dumnezeu, ci zice: Sunt ale Mele, arătând unirea 
extremă pe care o are cu Născătorul şi deoființimea arătată în însuşirile neschimbate 
ce se află în Amândoi. Aceasta o poţi vedea foarte clar şi în alte cuvinte spuse către 
Tatăl: Toate ale Mele sunt ale Tale, şi ale Tale, ale Mele. Cum nu le-ar avea pe toate 
aceleaşi prin fire Cei între care nu este nici o deosebire şi Care au în toate egalitate 
şi asemănare?” (Sf. Chiril al Alexandriei, Comentariu la Evanghelia Sfântului loan, 
Cartea a XI-a, cap. 2, în PSB, vol. 41, p. 993) 


„Să presupunem (...) un om ca noi şi să cugetăm că este priceput în meşteşugul 
aramei; apoi, că el se ocupă cu construirea unei statui, sau cu repararea ei după ce a 
suferit vreo ciuntire. Cum va lucra deci? Sau cum va realiza ceea ce gândeşte? Evi- 
dent, poruncind puterii mâinilor sale şi înțelepciunii sale meşteşugăreşti, împlinește 
cele ce a hotărât. Dar înţelepciunea şi puterea lui nu apar cugetării sale ca altceva 
decât el. Căci sunt una cu el prin raţiunea fiinţei. Cugetă ceva asemănător şi la Dum- 
nezeu, chiar dacă nu e cu totul identic conţinutul pildei. Căci E] va fi cugetat ca 
Dumnezeu mai presus de toate şi, deci, mai presus şi de această pildă. Acelaşi înțe- 
les în chip de exemplu poate fi văzut şi în soare şi foc. Căci şi soarele porunceşte 
oarecum luminii ce se răspândește din el să lumineze toate. Şi dă razelor ca lucrare 
să-şi introducă puterea căldurii în cele ce o primesc. În mod asemănător, poruncește 
şi focul proprietăţii firii să împlinească cele proprii ei. Dar nu spunem totuşi că raza 
şi lumina se află în poziţie de roabe față de soare şi nici despre lucrarea arzătoare a 
focului nu spunem aceasta. Căci fiecare dintre ele lucrează, prin cele ce le sunt pro- 
prii, în mod natural. Dar, deşi apar ca nelucrând prin ele însele, totuşi nu sunt altele 
decât cele din care sunt în mod natural. 

Ceva asemănător să cugeți şi despre Dumnezeu- Tatăl şi despre Cuvântul născut 
din EI prin fire, când se spune că 1 se încredințează ceva, ca nouă. Căci L-a slăvit pe 
Dumnezeu-Tatăl pe pământ Inţelepciunea şi Puterea Lui, adică Hristos, săvârşind 
lucrarea pe care I-a dat-o.” (Sf. Chiril al Alexandriei, Comentariu la Evanghelia 
Sfântului loan, Cartea a XI-a, cap. 6, în PSB, vol. 41, pp. 1019-1020) 


„(...) Cuvântul deoființă (ouoovoog). Şi pe acest cuvânt l-a explicat/94, zicând să 
nu se spună că este deoființă, în ce priveşte suferințele trupeşti, nici că a luat ființă din 
Tatăl prin despărțire, sau printr-o separație (tăiere), fiindcă nu este cu putinţă ca firea 
cea imaterială, inteligentă şi fără de trup, să fi luat pentru sine o suferință trupească. 
Astfel de învățături se cuvine să le medităm cu cuvinte dumnezeieşti şi negrăite. 

Prea înțeleptul şi evlaviosul nostru împărat gândea astfel de lucruri, iar episcopii 
au compus această scrisoare în legătură cu adăugirea cuvântului deofiinţă (ouoov- 
0109).” (Fericitul Teodoret, Episcopul Cirului, /storia bisericească, Cartea întâi, 12, 
3, în PSB, vol. 44, p. 53) 


„Astfel s-a mărturisit că din ființă arată că Fiul este din Tatăl şi că nu există ca 
o parte a Tatălui. 

Nouă ni s-a părut că este bine să consimţim la această părere (explicație), fiindcă 
învăţătura evlavioasă (adevărată) ne arată că Fiul este din Tatăl şi că nu este o parte 
a ființei (esenței) Acestuia. De aceea şi noi înşine ne alăturăm acestui înţeles şi nici- 
decum nu excludem această expresie, având în fața ochilor noştri dorinţa de pace şi 
să nu ne depărtăm de dreapta înţelegere. 

Pe lângă aceasta am primit şi expresia născut şi nu făcut fiindcă ceea ce este 
făcut, este o denumire comună a celorlalte făpturi făcute prin Fiul, de la care Fiul nu 
are nimica asemănător (mai înainte de întrupare). De aci rezultă că El nu este o crea- 
tură, asemenea celor făcute prin El, ci substanța (fiinţa Sa) este mai presus decât 
toată făptura. Cuvintele dumnezeieşti ne învaţă că această ființă S-a născut din Tatăl, 
felul naşterii fund inexprimabil şi neînțeles (nepătruns) de toată firea cea născută. 

Tot aşa şi în ce priveşte expresia că Fiul este deoființă cu Tatăl, raţiunea care 
cercetează înțelege că nu e o deoființă după felul trupurilor şi nici prin asemănare 
cu viețuitoarele muritoare, nici prin împărțirea ființei (substanţei) sau despărțirea ei 
Şi nici prin vreo suferință, sau prin prefacere, sau înstrăinarea puterii Tatălui, căci 
ființa (firea) Tatălui nenăscut este străină de toate acestea. 

Expresia deofiinţă cu Tatăl poate să precizeze că Fiul lui Dumnezeu nu are nici 
o asemănare cu creaturile cele născute şi că este întru toate asemenea numai cu 
Tatăl, Carele L-a născut şi că nu este din vreun alt ipostas, sau substanță, ci numai 
din Tatăl. Aşa şi mie însumi, când am cercetat (lămurit) acest fel (de interpretare) mi 
s-a părut că e bine să-l accept, fiindcă am aflat că unii episcopi dinainte, învăţaţi şi 
vestiți, şi unii scriitori, în expunerea teologiei (învăţăturii) despre Tatăl şi despre 
Fiul au folosit expresia deoființă (ou0ovo09).” (Fericitul Teodoret, Episcopul Ciru- 
lui, Istoria bisericească, Cartea întâi, 12, 9-13, în PSB, vol. 44, p. 54) 


„Dar trebuie propovăduit că Fiul este deoființă cu Tatăl, pentru că Fiul nu are 
nimic egal cu creaturile făcute de Dumnezeu, ci este asemănător prin toate felurile 
numai Tatălui care L-a născut şi nu este din nici o altă substanță sau esenţă, ci din 
Tatăl. Şi lucrul acesta ni s-a părut că trebuie consimțit că a fost bine interpretat: căci 


794. Sfântul Împărat Constantin cel Mare, pe baza hotărârii dogmatice a Sinodului I de la Niceea — n.n. 

ştim că şi unii episcopi din bătrâni, şi scriitori iscusiți şi nobili, au folosit cuvântul de 
consubstanţialitate în învăţătura despre Tatăl şi Fiul, adică în raționamentul divin.” 
(Casiodor, Istoria Bisericească tripartită, Cartea a Il-a, cap. 11, în PSB, vol. 75, p. 93) 


Deofiinţimea Persoanelor Sfintei Treimi 


„Întru nimic nu este atinsă comuniunea după fire (a persoanelor) prin faptul sub- 
numărării. Dar să revenim la certăreţul şi înfumuratul (eretic) şi să acceptăm că 
(lucrul) care vine al doilea după ceva se subnumără. Să vedem ce rezultă din (acest) 
raționament. „Primul om, zice Apostolul, (fiind făcut) din pământ, era pământesc; 
al doilea om, Domnul, era din cer (| Cor. 15, 46). lar în alt loc se spune : Mai întâi 
(apare) ceea ce este psihic şi după aceea ceea ce este duhovnicesc; ceea ce este du- 
hovnicesc urmează după ceea ce este psihic (| Cor. 15, 47). Deci, dacă cel de-al 
doilea se subnumără celui dintâi iar cel subnumărat este inferior celui față de care 
se subnumără, atunci, după voi, omul duhovnicesc este inferior celui psihic şi cel ce- 
resc este inferior celui pământesc.” (Sf. Vasile cel Mare, Despre Sfântul Duh, cap. 
18, în PSB, vol. 12, p. 62) 


„Recunoscând identitatea naturii, noi admitem deoființimea, şi pentru Dum- 
nezeire nu admitem ideea de compus pentru că Cel Care, după ființă, este Dum- 
nezeu și Tată, a născut pe Cel Care, după ființă, este Dumnezeu şi Fiu. Acest fapt este 
cel care ne îngăduie să evidențiem consubstanțialitatea sau deoființimea. Într-adevăr, 
Cel Care, potrivit substanței sau ființei Sale, este Dumnezeu, Acela este deoființă cu 
Cel Care, după fiinţă, este Dumnezeu, întrucât şi omul e numit uneori dumnezeu, de 
pildă, „Eu am zis: Dumnezei sunteți” (Ps. 81, 6). Chiar şi demonul este numit dum- 
nezeu, de pildă: căci toți dumnezeii neămurilor sunt idoli (Ps. 95, 5). Însă aceia sunt 
numiți aşa printr-un favor, pe când aceştia, printr-o minciună. Singur Dumnezeu 
este Dumnezeu după ființă sau după substanță. Iar când spun singur subliniez toc- 
mai ființa lui Dumnezeu, substanța cea sfânta şi necreată.” (Sf. Vasile cel Mare, 
Epistole, 8, I, în PSB, vol. 12, p. 133) 


„(...) Identitatea actelor lasă să se vadă comunitatea de natură.” (Sf. Vasile cel 
Mare, Epistole, 189, VIII, în PSB, vol. 12, p. 389) 


„Deci e un singur lucru al amândurora, al Duhului care curățeşte păcatul şi al Fiu- 
lui care a făcut curățirea păcatelor. lar cei ce au aceeaşi lucrare au numaidecât şi 
aceeaşi fire. Căci toată lucrarea este rezultatul puterii. Dacă deci lucrarea şi puterea 
sunt una, cum se poate cugeta o deosebire de fire în cei în care nu aflăm nici o deo- 
sebire în putere şi lucrare? Căci precum nu se poate cugeta în cele două însuşiri ale 
focului, în a lumina şi în a arde, vreo deosebire (de fire), a n-ar putea cugeta cineva, 
dacă cugetă sănătos pe temeiul Scripturii, vreo deosebiţeXle fire între Fiul şi Duhul. 

Dar mai înainte s-a dovedit, prin spuse bine-eredincioase, că Tatăl şi Fiul au 
aceeași fire şi că nu e cu putință să se numească cele de neam deosebit cu numele 
de Dumnezeu. Căci dacă nu se zice puţului ful celui ce l-a săpat, nici n-ar spune 
cineva dintre cei sănătoşi la minte că zidapăl a clădit un fiu, ci prin numirea de fiu 
şi de tată se arată unitatea după ființă, e Aumaidecât de trebuință când cele două sunt 
una în ceea ce le e propriu şi nu sunţ/deosebite între ele, cum e Tatăl şi Fiul, ca Fiul 
să fie unit după fire cu Tatăl.” (8î. Grigorie de Nyssa, Despre rugăciunea dom- 
nească, Cuvântul al III-lea, în SB, vol. 29, p. 430) 

„„Cât priveşte pe Duhul lui Dumnezeu, şi El este de aceeaşi ființă cu Dumnezeu. 
lar întrucât una le este natura, atât a lui Dumnezeu, cât şi a Duhului, înseamnă că 
dacă Dumnezeu este lumină, atunci şi Duhul lui Dumnezeu este tot lumină.” (Sf. 
Grigorie de Nyssa, Cuvânt apologetic la Hexaimeron, în PSB, vol. 30, p. 104) 


În Hristos are loc o unire a trupului cu Sfânta Treime 


„(...) Trupul sau templul luat în întregime din femeie nu este de-o-ființă cu Dum- 
nezeu-Tatăl, deci nici în aceeaşi fire, dar, fiind primit ca trup al Cuvântului, s-a 
socotit ca una cu El. Căci Unul este Hristos şi Unul, Fiul, chiar când S-a făcut om. 
Se înţelege că a înfăptuit unirea, integrând în ea şi trupul, care nu are de la sine cali- 
tatea să fie una cu Dumnezeu'9%5. Şi, dacă trebuie să spunem aceasta mai pe scurt şi 
mal Clar, Unul-Născut spune că ceea ce Şi-a dat Sieşi a dat trupului Său (i s-a dat de 
la Tatăl prin EI în Duhul), fiindcă modul unirii cu Dumnezeu nu are altă cale, chiar 
când are loc în Hristos, întrucât S-a arătat ca om şi a fost om, dar a fost sfinţit trupul 
prin unirea cu Duhul, în modul negrăit al convergenței. Şi aşa, trupul s-a înălțat la 
unirea cu Dumnezeu-Cuvântul fără contopire şi, prin EI, cu Tatăl, se înțelege prin 
relaţie, şi nu prin fire/%6.” (Sf. Chiril al Alexandriei, Comentariu la Evanghelia 
Sfântului loan, Cartea a XI-a, cap. 12, în PSB, vol. 41, p. 1062) 


Egalitatea Fiului cu Tatăl 


„(...) Pe EI (pe Mântuitorul — n.n.), Tatăl tuturor lucrurilor L-a făcut una cu Sine, 
L-a îmbrăcat cu puterea Sa şi Îl cinsteşte cu cinstea care 1 se cuvine Lui. Pe EI, Tatăl 
tuturor lucrurilor L-a făcut una cu El şi L-a îmbrăcat cu puterea Sa.” (Sf. Grigorie 
Taumaturgul, Discursul adresat lui Origen, IV, în PSB, vol. 10, p. 18) 


„Dar şi sfinții Lui ucenici ne învaţă că toate prin EI şi spre El s-au făcut şi că 
fiind născutul cel bun din Cel bun şi Fiul Lui adevărat este Puterea şi Înţelepciunea 
şi Cuvântul Tatălui, nefiind acestea prin împărtăşire, nici adăugându-l-se acestea din 
afară ca celor ce se împărtăşesc de El şi sunt înțelepţiți de EI şi făcuţi puternici şi 
cuvântători (raționali) în EI, ci este înţelepciunea de Sine, Cuvântul (Rațiunea) de 
Sine, Puterea de Sine proprie a Tatălui, Lumina de Sine, adevărul de Sine, dreptatea 
de Sine, virtutea de Sine şi pecetea şi strălucirea și chipul şi, pe scurt, rodul atot- 
desăvârşit al Tatălui şi unicul Fiu, chipul întocmai al Tatălui'97.” (Sf. Atanasie cel 
Mare, Cuvânt împotriva elinilor, XLVI, în PSB, vol. 15, p. 84) 


795. Tâlcuirea Pr. D. Stăniloae: "Aşa cum omul este una, chiar dacă e format din suflet şi trup, aşa e și Hristos una, chiar 
dacă e alcătuit din dumnezeire și umanitate. Căci Eul este unul, chiar dacă este Eu al mai multor componente, cum este persoana 
omului una, cu toate că e şi suflet, şi trup și are în trup multe organe. Eul personal cel unul trăieşte și conduce toate simțirile şi actele 
componentelor sale. Eul simte înțepătura din deget, şi el îşi dirijează gândirea cum voieşte. De aceea şi Hristos este același Eu sau 
ipostas care dă puterea sfințitoare trupului, dar o și primește în trup. Dar ceea ce dă EI ca Dumnezeu umanității Sale dă şi Tatăl 
şi Duhul, sau dă Tatăl prin EI în Duhul Sfânt. Intreaga Treime este unită astfel cu umanitatea Lui" (n. 2003, p. 1062). 

796. Tâlcuirea Pr. D. Stăniloae: "În Hristos are loc o unire a trupului cu Sfânta Treime, care porneşte de la lucrarea 
Tatălui şi se înfăptuieşte prin E], ca Fiul, în Duhul Sfânt, ca şi în cei ce cred în Hristos. Dar în ceilalți oameni unirea are 
în lucrare şi subiectul uman. Omul! primește să treacă lucrarea dumnezeiască sfinţitoare a Treimii asupra sa, fără ca firea 
sa să aibă pe Fiul ca Subiect al lucrării dumnezeiești. Lucrarea pornește din Tatăl, trece prin Fiul şi se desăvârşeşte în 
Duhul. De fapt, subiectul uman primeşte lucrarea sfinţitoare de la Dumnezeu. Pe de altă parte, nici în Hristos firea ome- 
nească, unită cu cea dumnezeiască, nu devine fire dumnezeiască, ci cele două rămân într-o relaţie. Dar această relaţie e realizată 
şi trăită de un Subiect unic, Care este şi Dumnezeu, şi om. Omul nu se sfințeşte el însuşi pe sine, cum Se sfințeşte Hristos, 
ca Dumnezeu, pe Sine ca om, ci se sfințește prin Hristos. De aceea sfințirea umanităţii lui Hristos se ridică până la nivelul 
sfințeniei Lui dumnezeieşti, cum nu se ridică cea a omului" (n. 2004, pp. 1062-1063). 

797. Tâlcuirea Pr. D. Stăniloae: "Sfântul Atanasie foloseşte adeseori termenul prin participare ca să arate relaţia 
omului cu Dumnezeu-Cuvântul, dar respinge acest termen când descrie relaţia Fiului cu Tatăl, în opoziţie cu Eusebiu 

„Egalitatea cu Tatăl trebuie înţeleasă ca o egalitate de fire şi nu ca o măsurare 
corporală.” (Sf. Vasile cel Mare, Omilii şi cuvântări, Omilia a XXIV-a, II, în PSB, 
vol. 17, p. 591) 


„Ermia: Dar care este slava Fiului faţă de cea a Tatălui? 

Sf. Chiril: Nu este superioară, prietene, dar nici inferioară, ci aceeaşi. Mai bine- 
ZIS, precum este înţelepciunea şi puterea Tatălui, aşa este şi slava, fiind în chip ne- 
grăit strălucirea fiinţei Celui ce L-a născut şi arătând prin Sine firea din care S-a năs- 
cut. E aşa cum raza soarelui şi strălucirea luminii ce se răspândeşte din fiinţa celui 
ce le emite, sunt ca acela din care vin, cugetat de asemenea extremă şi calitate iden- 
tică cu el.” (Sf. Chiril al Alexandriei, Despre Sfânta Treime, Cuvântul al VI-lea, în 
PSB, vol. 40, p. 247) 


„(...) EI n-a voit să certe pe leprosul care I-a spus: „Doamne, de voieşti, Tu poţi 
să mă cureți ” (Mt. 8, 2). El a constrâns, aşa zicând, pe om la o neştiinţă şi mai mare, 
făgăduindu-i îndată, mai bine-zis, poruncindu-i anticipat împlinirea cererii. Căci a 
zis: Voiesc, curățeşte-te (Mt. 8, 2)/9%. Atâţia, care-şi pierduseră vederea, când au 
alergat la EI şi I-au zis: Miluieşte-ne pe noi, Doamne, Fiul lui David!, le-a răspuns 
iarăşi: Ce voiți să vă fac? lar rugându-L să le aducă în ei lumina mult dorită, le-a 
dăruit-o iarăşi, fără întârziere (Mt. 20, 34). Pentru ce nu trebuia mai degrabă să 
spună leprosului: 7ază/ voiește, curățeşte-te; iar celor lipsiți de vedere: Ce voiți să 
vă facă vouă Tatăl? Sau nu vom zice despre Sfinţii Apostoli că au voit şi au făcut 
fapte minunate, depărtând părerea că pot îndeplini semnele dumnezeieşti prin pu- 
terea şi lucrarea proprie? Căci au zis celui ce şedea lângă Poarta Frumoasă: /n nu- 
mele lui lisus Hristos, Nazarineanul, scoală-te şi umblă! (Fapte 3, 6). lar altuia: 
Enea, te vindecă pe tine lisus [Hristos (Fapte 9, 34). lar minunându-se unii pentru 
cele făcute prin lucrarea lor, le-a spus pe față: Bărbaţi israeliteni, de ce vă minunaţi 
de aceasta sau de ce staţi cu ochii ațintiţi la noi, ca şi când cu a noastră putere sau 
credință am Jăcut să umble acesta? (Fapte 3, 12). Căci cugetau că trebuie să atribuie 
lui Hristos slava, şi nu lor înşişi, fiindcă în realitate aveau ca izvor şi rădăcină a 
harului şi lucrării din ei pe Hristos. Căci i-a ales înaintea altora şi i-a întărit spre 
apostolat pe ei, împodobindu-i cu darurile dumnezeieşti, dându-le puterea să împli- 
nească fără greutate fapte minunate: Pe bo/navi vindecaţi-i, pe morţi sculaţi-i, pe le- 
proşi curăţiți-i, demonii scoateţi-i. În dar aţi luat, în dar să dați (Mt. 10, 8). De 
aceea înțelegând cât se poate de bine cine era Dăruitorul ŞI îndrumătorul puterii 
aflate în ei, împleteau pe seama Lui cununa slavei, spunând totdeauna celor bolnavi: 
În numele lui lisus Hristos, Nazarineanul.” (Sf. Chiril al Alexandriei, Despre Sfân- 
ta Treime, Cuvântul al VI-lea, în PSB, vol. 40, pp. 263-264) 


„Căci cum va fi Cuvântul mai mic decât Tatăl, odată ce este Fiu? De aceea, deşi 
Se face şi este Fiul şi om, ca născut din om, nu e mai mic decât Tatăl prin faptul că 


(Hist. eccl. |, 3, 13. (...) Sfântul Atanasie afirmă deoființimea Fiului cu Tatăl, în vreme ce la Eusebiu se observă, sub 
infimenţa lui Origen, o trăsătură subordinațiană. După Atanasie, deşi născut din Tatăl, Fiul nu primeşte viaţa, înțelepciu- 
nea, puterea de la Tatăl ca de la cineva străin, ci le are împreună cu Tatăl, prin ființa comună. De aceea Fiul este de la 
Sine Raţiune, de la Sine înţelepciune şi Putere, pe când noi le simţim ca avându-le de la un izvor superior. În special sim- 
țim cum cuvântul nostru e legat de necesitatea răspunsului nostru, a unei răspunderi față de suprema autoritate a lui Dum- 
nezeu, şi apoi de răspunderea noastră față de semeni, impusă nouă de o autoritate supremă. Cuvântul lui Dumnezeu 
implică şi El un răspuns faţă de Tatăl, dar nu ca față de cineva exterior. Tatăl naşte Cuvântul vorbindu-Şi Sie, şi Fiul 
răspunde Tatălui, ca temeliei Sale personale, ca Egalului Său în ființă” (n. 104, pp. 84-85). 

798. Tâlcuirea Pr. D. Stăniloae: "Adică Hristos l-a încurajat pe lepros în neştiința lui, sau în părerea lui neadevărată 
că El are de la Sine puterea să-l vindece" (n. 376, p. 263). 

este şi om. Căci omul nu e, ca om, mai mare sau mai mic decât omul, precum nici 
îngerul, mai mare sau mai mic decât îngerul, ca înger, sau altcineva dintre cele ce 
sunt, faţă de tot ceea ce e de aceeaşi fire şi are rațiunea aceleiaşi ființe. Deci, dacă 
este cu adevărat Fiu, e necesar să spunem că este din ființa Tatălui, având în Sine 
toate cele proprii aceleia în mod natural. Şi dacă Tatăl e prin fire Dumnezeu, e vădit 
că e Dumnezeu după fire şi Cuvântul născut din El. Deci, cum e mai mic Dumnezeu 
decât Dumnezeu şi decât Cel ce este Acelaşi cu Acela prin faptul că este Dumnezeu? 

Altul. De unde vă vine îndrăzneala să spuneţi că e mai mic Fiul, sau Cel ce este 
în aceleaşi în care e şi Cel ce L-a născut? In ce mod veţi dovedi că e mai mic? După 
timpul în care a venit la existenţă nu socotesc că L-ar cugeta cineva astfel, chiar dacă 
ar aiuri la maximum. Căci Fiul este dinainte de veacuri şi El este Făcătorul veacu- 
rilor şi nu s-ar putea cugeta mărginit de timp Cel ce are naşterea mai veche decât tot 
timpul. Dar nu e nici în câtime mai mic decât mărimea Tatălui. Căci firea dum- 
nezeiască se înțelege şi este fără mărime, fără câtime şi netrupească. Deci, cum s-ar 
arăta mai mic în aceasta Cel născut? Poate va spune cineva: în slavă, în putere, în 
înțelepciune. Să spună deci cât de mare şi cum este Tatăl în acestea, dacă trebuie să 
spună şi aceasta, ca să se înțeleagă că Fiul e mai mic, ca unul ce ar fi măsurat în 
acestea. Sau, dacă Tatăl este în bunătăţi necuprinse şi nemăsurate, şi acestea întrec 
mult măsura înțelegerii noastre, de unde scot arienii, care toate le îndrăznesc, teme- 
iuri pentru a spune că Fiul e mai mic, spre înlăturarea demnităţii ce o are prin fire? 
Dar nu se poate susține în Dumnezeu o opoziţie între mai mare şi mai mic între Tatăl 
şi Fiul. Căci dacă nu se poate măsura demnitatea Tatălui, cum se va dovedi treapta 
mai mică a Fiului?” (Sf. Chiril al Alexandriei, Comentariu la Evanghelia Sfântului 
Ioan, Cartea întâi, cap. 3, în PSB, vol. 41, p. 36) 


„Dacă spun (neevlavioşii eretici — n.n.) cu adevărat că Fiul e Dumnezeu care S-a 
născut din Dumnezeu-Tatăl, şi aşa cred, cum e mai mic decât Tatăl? Căci din aceasta 
rezultă o mare absurditate, vrednică de toată condamnarea și pe care, numai auzind-o 
cineva, o va dezaproba. Căci dacă Fiul se dovedeşte fiind Dumnezeu prin fire, dar 
prin ceva este mai mic, e necesar să cugetăm că există ceva mai mare ca Dumnezeu. 
Deci, dacă firea Tatălui nu se cugetă desăvârşită în toate, chiar de e firea lui Dum- 
nezeu'%, va progresa şi El spre o treaptă mai mare, arătându-Se în Fiul, ca în chi- 
pul Lui, că este şi EI de firea celui ce primeşte o treaptă mai mică80. lar aceasta o 
are în potenţă, chiar dacă nu a arătat-o. Pentru că cele ce sunt capabile de ceva vor 
şi primi cele de care sunt capabile când o va cere timpul să le trăiască80l. Dar în 
acestea se exprimă o mare blasfemie. Căci Tatăl nici nu progresează spre un grad 
mai mare, nici nu primeşte unul mai mic, odată ce este Dumnezeu prin fire. Deci, 
nici Fiul nu va primi în Sine un grad mai mic, fiind şi El Dumnezeu prin fire, ca să 


799. Tâlcuirea Pr. D. Stăniloae: "Dacă ereticii menţin calitatea de Dumnezeu pentru Fiul, dar afirmă că e mai mic, 
ei trebuie să admită că există ceva mai mare decât Dumnezeu, sau ceva mai mic şi mai mare în Dumnezeu" (n. 49, p. 36). 

800. Tâlcuirea Pr. D. Stăniloae: "Dacă Fiul, fiind de fiinţa Tatălui, e mai mic ca Tatăl, cum zic arienii, sau e ceva 
în ființa Tatălui mai mic, sau, după ce Tatăl naşte pe Fiul, urcă la o treaptă mai mare decât Fiul, aceasta înseamnă fie o 
inegalitate în firea lui Dumnezeu, fie caracterul schimbăcios al ei. Amândouă aceste deducții sunt absurde, În Dumnezeu 
nu poate fi nimic mai mic şi mai mare, precum nu poate fi o schimbare în fiinţa Lui. De fapt arianismul, socotind pe Fiul 
Tatălui ca primă creatură, cobora pe Dumnezeu în planul lumii în sensul panteismului emanaţionist neoplatonic. Toată 
lupta Părinților pentru Dumnezeu ca Treime de Persoane de o ființă, necreate, deosebite de ființa creată a lumii, ca şi pen- 
tru Hristos ca Persoană a Treimii, Care a luat în Persoana Sa, pe lângă ființa dumnezeiască, şi pe cea omenească, a fost 
o luptă împotriva oricărui fel de panteism, care nu găseşte nici un sens în existență” (n. 50, p. 36). 

801. Tâlcuirea Pr. D. Stăniloae: "Această concepție ariană despre un dumnezeu care poate deveni mai mic sau mai 
mare vede pe acest fel de dumnezeu ca o esenţă în care există nişte virtualităţi, care se actualizează când vine timpul. Este 
un panteism emanaţionist, sau evoluționist" (n. 51, p. 37). 


36-Părinții Bisericii 

nu se cugete la o jignire a Fiinţei celei mai presus de toate, primindu-se din neîn- 
vățătură născocirea cuvintelor eretice. 

Altul. Dacă, fund Fiu după fire al lui Dumnezeu-Tatăl, Cuvântul din EI este mai 
mic ca EI, fie prin rațiunea demnității dumnezeieşti, fie pentru că nu e întru totul 
identic după fire cu Tatăl, fie prin vreunul dintre modurile treptelor mai mici, ca- 
racteristica aceasta nu va fi atât a Lui, cât a fiinţei din care s-a crezut că este, dacă 
peste tot treapta mai mică, sau mai puțin bună ce apare în El se iveşte în EI din ea, 
deşi ea nu arată că pătimeşte aceasta, ca una ce e creată. Căci tot ce naşte un rod îl 
naşte asemenea sieşi802. Dar, dacă spun că firea Tatălui este mai presus de orice 
pătimire, este vădit că va fi şi în afară de această scădere. lar fiind arhetipul bunătă- 
ților din noi, nu va naşte pe Fiul ca mai mic, ci ca egal şi de-o-ființă cu Sine, ca nu 
cumva Dumnezeu, Care e atât de mult mai presus de noi, să fie mai prejos de noi805. 

Alt argument, prin reducere ia absurd. Arătându-Se pe Sine egal cu Dumnezeu- 
Tatăl, Hristos spune undeva către ucenicii Săi: „Ce! ce M-a văzut pe Mine a văzut 
pe Tatăl” (n. 14, 9). Deci, cum Cel ce este astfel prin fire, precum afirmă El însuşi 
adeverind că este aşa, va fi mai mic, cum se spune după aiureala unora? Căci dacă, 
fiind mai mic, arată în El pe Tatăl, fără să intervină vreo schimbare, treapta mai mică 
răsfrângându-se asupra Tatălui, cum Se arată EI în chipul neprefăcut al Fiului? Dar 
aceasta este o absurditate. Deci nu e mai mic Fiul, în Care se vede chipul desăvârşit 
al Tatălui. 

Altul. Şi cum va primi Fiul o treaptă mai mică în cele pe care le are Tatăl, când 
spune fără greşeală: „,7oate câte le are Tatăl sunt ale Mele” (n. 16, 15), şi iarăşi, 
vorbind către Dumnezeu-Tatăl: „, 7oate ale Mele sunt ale Tale şi ale Tale, ale Mele” 
(In. 17, 10)? Căci dacă, după aiureala unora, Fiul este în mod real mai mic, deoa- 
rece spune adevărul zicând către Tatăl: „Ale Mele sunt ale Tale şi ale Tale, ale Mele”, 
va atribui şi Tatălui treapta Sa mai mică, şi Sieşi treapta mai mare a Tatălui, înlă- 
turând deosebirea dintre Ei; dacă în fiecare apar cele din fiecare şi dacă ceea ce este 
al Tatălui este şi al Fiului, şi, iarăşi, ceea ce apare ca propriu Fiului, aceea este pro- 
priu şi Tatălui, nimic nu ne va împiedica să spunem şi că Tatăl este mai mic decât 
Fiul şi că Fiul este mai mare ca Tatăl. Dar este tot ce poate fi mai absurd chiar şi a 
cugeta ceva asemănător. Deci este egal, şi nu mai mic, Cel ce are prerogativele fiin- 
ţei comune cu ale Tatălui. 

Alt argument din aceeaşi spusă. Dacă toate câte le are Tatăl sunt ale Fiului, în 
Tatăl fund desăvârşirea, desăvârşit va fi şi Fiul, Cel ce are aceleaşi însuşiri proprii 
şi excepționale ale Tatălui. Deci nu e mai mic, cum afirmă blasfemia ereticilor.” (Sf. 
Chiril al Alexandriei, Comentariu la Evanghelia Sfântului loan, Cartea întâi, cap. 3, 
în PSB, vol. 41, pp. 36-38) 


„Dar să ne răspundă de ce şi să ne înveţe, dacă sunt cu adevărat înţelepţi, pen- 
tru ce, născându-L Tatăl pe Fiul, nu L-a născut egal cu Sine, ci mai mic? lar dacă S-ar 
arăta mai bun, prin faptul că L-ar naşte pe Fiul egal cu Sine în toate, ce L-ar îm- 
piedica pe Tatăl să facă aceasta? Căci dacă L-ar împiedica ceva în mod necesar, vor 
mărturisi fără să vrea că e ceva mai mare ca Tatăl. lar dacă n-ar fi nimic ce-L îm- 
piedică, ci având puterea şi ştiinţa că e mai bine să-L nască pe Fiul ca egal, dar 


802. Tâlcuirea Pr. D. Stăniloae: "Acceptând în Fiul o treaptă mai mică, aceasta nu poate să nu-și aibă originea în 
ființa Tatălui. Căci o ființă nu poate naște ceva neegal cu ca. Diminuând pe Fiul, arienii diminuau de fapt pe Tatăl, în sens 
panteist. Făceau din El o esenţă cu imperfecţiuni, aşa cum o vedem în lume, socotită ca ultima realitate" (n. 52, p. 37). 

803. Tâlcuirea Pr. D. Stăniloae: "Omul nu naște un fiu inferior lui. Dacă Dumnezeu ar naşte un Fiu inferior Lui, s-ar 
dovedi inferior nouă, neputând da naştere unui Fiu egal cu Sine, cum o face omul“ (n. 53, p. 37). 

voieşte să-L nască mai mic, se va vedea apărând în EI o pizmă şi o ciudă, nevrând 
să dea Fiului egalitatea cu El. Deci Fiul va fi, cum spun aceia, mai mic, fie dintr-o 
neputinţă a Tatălui în privinţa naşterii Lui, fie dintr-o invidie a Tatălui, după cum 
rezultă din silogismele lor. Dar ambele ipoteze sunt absurde. Căci firea dumneze- 
iască e mai presus de orice patimă şi scădere. Deci nu e mai mic Fiul, ca să nu piardă 
egalitatea în nici un mod, nici din neputința Tatălui în a-L naşte pe Cel din EI egal 
cu EI, nici fiindcă ar fi împiedicat de pizmă să voiască ceea ce e mai bun804.” (Sf. 
Chiril al Alexandriei, Comentariu la Evanghelia Sfântului loan, Cartea întâi, cap. 3, 
în PSB, vol. 41, p. 38) 


„lar că prin lucrarea întocmai şi întru totul asemănătoare — se înţelege în toate — 
se arată ca fiind egal în putere, ne va învăţa clar EI însuşi în cele următoare, zicând 
despre Tatăl Său: Căci cele ce le face Acela, acestea le face şi Fiul asemenea. Deci 
cum este mai mic Cel Căruia li sunt proprii lucrările egale cu ale lui Dumnezeu şi 
Tatăl? Oare va lucra cele ale focului altceva decât focul, în care nu se vede nici o 
schimbare în lucrare? Cum s-ar întâmpla aceasta vreodată? Dar cum va lucra Fiul 
cele ale Tatălui asemenea Lui, dacă este socotit ca nefiind, din cauza aceasta, egal 
în tărie cu E1?” (Sf. Chiril al Alexandriei, Comentariu la Evanghelia Sfântului loan, 
Cartea a II-a, cap. 6, în PSB, vol. 41,p.251) 


„(...) Dacă se are în vedere deoființimea, cum nu vă veți arăta lipsiți de înțele- 
gere socotind pe Dumnezeu şi Tatăl mai mare decât în ea decât pe Cel născut din 
EI? Căci nu vom putea vedea propriu-zis în ființa Lor comună pe unul mai mare sau 
mai mic, sau ceva de felul acesta, ci aşa ceva va fi exterior ființei şi în jurul ei. Căci 
ceea ce există şi subzistă mai înainte se va arăta, în comparaţie cu altul, mai mare 
sau mai mic. Dar, neexistând un subiect anterior în cele despre care se spun acestea, 
cum ar fi ele prin ele, chiar dacă se cugetă şi se definesc în planul accidentelor? Deci 
când ni se numesc mai mare şi mai mic, nu vă gândiţi la ființa Unuia-Născutului, 
dar nici la a Tatălui, ci numai la superioritățile sau inferiorităţile exterioare, şi nu 
măriţi pe Tatăl şi micşoraţi pe Fiul, căci auziţi pe Fiul spunând: Ce! ce nu cinsteşte 
pe Fiul, nu cinstește nici pe Tatăl (In. 5, 23), şi că se cuvine ca toţi să cinstească pe 
Fiul cum Îl cinstesc pe Tatăl. Fiindcă trebuie îmbrăcate într-o slavă egală cele ce nu 
se împart în fiinţe străine, ci au una şi aceeaşi ființă, cum a învăţat foarte bine Hris- 
tos805. (...) Căci desigur că spune adevărul Cel ce este prin Sine adevărul, precum 
putem și noi să probăm aceasta din calitatea faptelor. Faptul de-a fi mai mare sau 
mai mic nu se spune referitor la ființa vreunora, ci despre cele ce sunt în jurul ființei. 
De pildă: Un om nu va fi mai mare sau mai mic ca alt om, întrucât se cugetă şi se 
numeşte om. Căci nici nu e un om, ca om, mai mic ca alt om, nici nu e mai mare. 


804. Tâlcuirea Pr. D. Stăniloae: "Arianismul era plin de contraziceri, întrucât numea pe Hristos Fiul lui Dumnezeu 
cel întrupat, dar socotea pe acest Fiu venit la existență mai târziu, întrucât Tatăl, Care L-a născut, trebuia — după ei — să 
fie mai vechi. Aceasta înseamnă că nu recunoștea că Cuvântul era /a început, deci înainte de tot ce s-a început, deci că 
EI însuşi era fără început. Dar cum putea Tatăl să nască pe cineva inferior Lui, deci ca pe o creatură, dacă era din ființa 
Lui? Aceasta înseamnă a socoti că ființa dumnezeiască din Tatăl nu poate să nască ceva asemenea Lui. Deci o supunea 
unei evoluţii descrescătoare, cum nu e nici o ființă omenească; sau vedea pe Dumnezeu (Tatăl) gelos pe un Fiu egal cu 
EI, ceea ce înseamnă a-L vedea iarăşi ca pe o existență supusă unor neputințe. Toate acestea arătau contradicţiile ariene 
ca fiind contradicții proprii panteismului. Dacă Dumnezeu este Dumnezeul iubirii — şi numai aşa poate fi — El trebuie să 
fie aşa din veci. El trebuie să fie din veci Tată şi Fiu. Fiul ține de Tatăl, cum ține căldura de flacăra focului. O esență sau 
persoană cu imperfecțiuni este de necugetat. Trebuie să aibă deasupra ei o alta" (n. 54, pp. 38-39). 

805. Tâlcuirea Pr. D. Stăniloae: "Ernest Renan I-a recunoscut lui Hristos toate însuşirile, dar a socotit că S-a amăgit 
pe Sine socotindu-Se Fiul lui Dumnezeu. Dar cum mai poate fi socotit superior cel ce-şi închipuie, plin de încredere în 
sine, că e Dumnezeu, fără să fie? Nu e lipsit de o conştiinţă trează şi realistă? Şi atunci, cum poate fi recunoscut plin de 
calități?" (n. 677, p. 378). 

Căci rațiunea firii este egală în toți. Aceeaşi rațiune se păstrează şi în îngeri, sau în 
oricare existență făcută şi numărată în creațiune. Deci acestea (mai mare, mai mic) 
nu sunt cuprinse în fiinţe, ci se adaugă ca accidente la fiinţe, sau unora din cele ce 
au ființa comună, cum am arătat mai sus80. Cum va fi Tatăl mai mare ca Fiul, fiind 
Acesta prin fire Dumnezeu, sau din Dumnezeu cel prin fire? Faptul de-a fi Fiul din 
EI ne sileşte pe noi să-L considerăm fără voie deoființă cu EI. Dat fiind deci, ca un 
fapt neîndoielnic, că Fiul este Dumnezeu după fire, să cercetăm, de doreşti, dacă, 
atribuindu-l cinstire egală cu Cel din care este, nu vom slăvi şi pe Cel care L-a năs- 
cut, sau vom face contrariul, batjocorind pe Cel născut cu o cinstire şi slavă mai 
coborâtă şi mai mică, socotind că aceasta este mai adevărat. Căci e o slavă a Tatălui 
să nască pe Unul care este după fire cum este şi E1807. Dar se va întâmpla contra- 
riul, de nu va păstra Fiul strălucirea cuvenită Lui, dacă ar fi mai mic, fie în slavă, fie 
în altceva din cele care I se cuvin în mod necesar, ca să se arate prin toate că este 
Dumnezeu desăvârşit şi adevărat. lar Fiul având aceeaşi fire, să nu râzi, omule, dacă 
cinsteşte pe Tatăl; nici nu te supune pedepsei disprețuind în chip prostesc ceea ce nu 
trebuie. Căci trebuie să ne minunăm şi de aceasta, ca de ceea ce 1 se cuvine, că cin- 
steşte şi iubeşte pe Cel ce L-a născut. Căci orice fel de virtute are ca izvor şi rădăcină 
fiinţa supremă, arătându-se întâi în ea bunătăţile, ca să curgă la noi, care suntem 
făcuţi după chipul ei.” (Sf. Chiril al Alexandriei, Comentariu la Evanghelia Sfântu- 
lui loan, Cartea a IV-a, cap. 1, în PSB, vol. 41, pp. 377-378) 


„Deci ce înseamnă că Fiul se trimite de către Tatăl? Oare va fi pentru aceasta 
mai mic? Oare când, din corpul solar, se trimite lumina, va fi aceasta de altă fire ca 
el şi mai mică decât el? Cum nu e un lucru nepriceput chiar şi numai a cugeta ast- 
fel? Deci Fiul, fiind lumina Tatălui, se trimite la noi ca o rază neschimbată a Lui. E 
ceea ce a şi afirmat David, zicând: “Zrimite lumina Ta şi adevărul Tău” (Ps. 42, 3). 
Şi dacă este slavă a Tatălui a avea lumina, cum este mai mic ca EI, Cel prin Care se 
slăveşte Tatăl?808» (Sf. Chiril al Alexandriei, Comentariu la Evanghelia Sfântului 
Ioan, Fragmente din Cărțile VII şi VIII, în PSB, vol. 41, p. 734) 


„Deci deoarece, fiind de aceeaşi fire cu Dumnezeu, este şi Fiul lui Dumnezeu 
după fire (şi nu e nici o piedică să Se compare cu Tatăl, fiind la fel cu E1), cum va 
fi mai mic?80% (Sf. Chiril al Alexandriei, Comentariu la Evanghelia Sfântului loan, 
Cartea a X-a, cap. 1, în PSB, vol. 41,p. 917) 


806. Tâlcuirea Pr. D. Stăniloae: "Fiecare om e o unitate formată din aceleaşi componente. Aceasta e firea comună 
a tuturor oamenilor, sau definiţia, sau rațiunea ci. Dar fiecare persoană, sau ipostas, ca existență concretă a firii, se 


tatea comună a acelorași componente şi deci să facă pe purtătorii concreți ai aceleiaşi firi inegali după firc. Toţi oamenii 
folosesc aceleaşi organe pentru vorbire, dar fiecare vorbeşte într-un mod oarecum diferit, dar toţi se pot înțelege. Firea 
rămânând aceeași în toate persoanele, ele se pot înţelege, ba chiar au nevoie una de alta" (n. 678, p. 378). 

807. Tâlcuirea Pr. D. Stăniloae: "A spune că Fiul pe Care ÎI naşte Tatăl e mai mic după fire ca Tatăl înseamnă a mic- 
şora chiar slava Tatălui, socotindu-L incapabil să nască pe altul egal cu El. Cel născut este egal în ființă cu cel ce-l naşte. 
Dacă micşorăm pe Fiul, micşorăm şi pe Tatăl" (n. 679, p. 378). 

808. Tâlcuirca Pr. D. Stăniloae: "Dacă soarele n-ar răspândi lumină, ar mai fi soare? Dacă din Tatăl nu s-ar naşte 
lumină, care ar mai fi slava Lui? Cum s-ar mai arăta că în El este sensul tuturor? Fiul este slava Tatălui. Dar aceasta nu 
arată că Fiul este mai important decât Tatăl. Căci Fiul ca lumină Se naşte din Tatăl. Amândoi sunt la fel de importanți. 
Nici Unul nu mai este existenţa supremă fâră Celălalt" (n. 1375, p. 734). 

809. Tâlcuirea Pr. D. Stăniloae: "Sfântul Chiril nu admite nici o inferioritate a Fiului faţă de Tatăl, când Fiul se com- 
pară cu Tatăl, după ființa dumnezeiască. EI înţelege declarația Fiului că Tatăl este mai mare decât EI, numai legată de fap- 
tul că S-a făcut şi om. E mai mic decât Tatăl ca om, dar a primit de bunăvoie, sau din iubire, să fie mai mic în această 
calitate, ceea ce, pe de altă parte, ÎL arată iarăși mare, traducând iubirea Tatălui în forma smeririi Sale. Persoanele dum- 
nezeieşti sunt deosebite, dar nu mai mici una ca alta, nici chiar prin accidente, sau prin adaosurile cu voia, cum le vede 

„Dar modul chenozei de bunăvoie, îmbrăcarea chipului smereniei pentru umani- 
tate, Il face pe Unul-Născut Dumnezeu, Care răsare din Tatăl, este egal cu EI, de un 
chip cu EI şi întru EI, să Se arate în manifestări mai mici decât cele în care se 
menţine Tatăl. Şi să nu te miri dacă Fiul pare să fie mai mic decât măreţia Tatălui 
din pricina omenescului, când, din pricina aceasta, Pavel afirmă că a fost pus mai 
prejos şi decât îngerii, scriind astfel: Pe Ce/ micşorat cu puțin față de îngeri, pe lisus 
îl vedem încununat cu slavă şi cu cinste din pricina morţii pe care a suferit-o (Evr. 
2, 9), poruncindu-se şi sfinţilor îngeri să 1 se închine810. Căci, când aduce în lume 
pe Cel întâi născut, El zice: Și să se închine Lui toți îngerii lui Dumnezeu (Evr. 1, 6).” 
(Sf. Chiril al Alexandriei, Comentariu la Evanghelia Sfântului loan, Cartea a XI-a, 
cap. 9, în PSB, vol. 41, p. 1032) 


„Tatăl este mai mare decât Mine” (loan 14, 28) 


„Tatăl este mai mare decât Mine ” (In. 14, 28). Făpturile cele nerecunoscătoare, 
neamurile diavolului, s-au servit şi de acest text. Or, eu cred cu tărie că chiar aceste 
cuvinte arată că Fiul e deofiinţă cu Tatăl. Într-adevăr comparaţiile ştiu că se fac din 
capul locului, între lucruri de aceeaşi natură. Zicem, de pildă, despre un înger că e 
mai mare decât alt înger, un om mai drept decât alt om, o pasăre mai rapidă decât 
altă pasăre. Dacă, deci, comparaţiile se fac între lucruri din aceeaşi specie şi dacă 
prin comparaţie Tatăl a fost mai mare decât Fiul, atunci Fiul e deoființă cu Tatăl. 

Dar poate că mai e şi altă idee ascunsă în acest text. Ce mirare ar fi dacă s-ar 
recunoaşte că Tatăl e mai mare decât EI, din moment ce El e Fiu şi S-a făcut trup, 
întrucât a fost văzut inferior îngerilor ca mărire şi oamenilor ca înfăţişare? „,Micşo- 
ratu-L-ai, spune Scriptura, pe Dânsul cu puţin faţă de îngeri” (Ps. 8, 6) (...) Acesta-i 
motivul că Fiul e mai mic decât Tatăl! El a murit pentru tine ca să te mântuiască din 
pierzania morţii şi să te facă să ai parte de o viaţă cerească. Aceasta-i ca şi cum ai 
învinui pe un doctor că se apleacă spre suferințele bolnavilor luând parte la mirosul 
greu al bolii, spre a vindeca pe cei încercaţi de suferinţe”. (Sf. Vasile cel Mare, Epis- 
fole, 8, V, în PSB, vol. 12, p. 136) 


„Fiul însuşi n-a zis: Tazăl Meu este mai presus (*perrrov) de Mine, ca să nu-L 
cugete cineva străin de firea Aceluia. Ci a spus mai mare, nu prin vreo mărime oare- 
care, sau prin timp, ci pentru naşterea din El. Căci chiar zicând este mai mare a ară- 
tat iarăşi identitatea fiinţei.” (Sf. Atanasie cel Mare, 7rei cuvinte împotriva arienilor, 
Cuvântul I, XLVIII, în PSB, vol. 15, p. 224) 


Egalitatea Persoanelor Sfintei Treimi 


„Între persoanele Sfintei Treimi nu poate fi vorba de una mai mare şi de alta mai 
mică, întrucât un singur izvor al dumnezeirii este Cel care ţine în puterea Lui totul.” 
(Origen, Despre principii, Cartea întâi, VII, 3, în PSB, vol. 8, p. 77) 


Sfântul Chiril apărând în persoanele umane. Am menţionat însă că varictatea persoanelor umane nu vine numai din nişte 
accidente exterioare, voite, sau datorate unor diferite împrejurări, ci pentru că Dumnezeu, Creatorul însuşi, a făcut ființa 
umană și lucrează mereu cu ea, ca să-şi arate bogăția ei în varietatea persoanelor, niciodată uniforme. De aceea putem 
cugeta că însăşi fiinţa divină îşi arată bogăţia ci în varietatea celor trei Persoane, făcând ca şi persoanele umane să-şi aibă 
varietatea sau unicitatea lor, şi să sc întregească prin comuniunea lor” (n. 1742, p. 917). 

810. Tâlcuirea Pr. D. Stăniloae: "Fiul lui Dumnezeu cel întrupat S-a pogorât mai prejos de îngeri, mai ales prin 
moarte, căci îngerii, neavând trup, nu mor. Dar, după aceea, | s-au închinat şi ca om îngcrii, căci Subiectul umanității este 
Dumnezeu" (n. 1943, p. 1032). 

„(...) Noi n-am fi în stare să socotim mai mic decât Fiul lui Dumnezeu pe Cel 
pe care-L numim acum Tatăl Lui.” (Origen, Contra lui Celsus, Cartea a VIII-a, cap. 
14, în PSB, vol. 9, p. 515) 


„Dacă după esenţă (Fiul — n.n.) este întru totul asemenea (Tatălui), întru totul 
asemenea trebuie să fie şi în privinţa puterii. (Persoanelor), a căror putere este egală, 
de bună seamă, egală le este şi lucrarea.” (Sf. Vasile cel Mare, Despre Sfântul Duh, 
cap. 8, în PSB, vol. 12, p. 36) 


„Poporul rosteşte (în acest imn) vechea formulă şi nimeni n-a crezut vreodată că 
greşesc cei care zic: Lăudăm pe Tatăl şi pe Fiul şi pe Sfântul Duh, Dumnezeu.” (Sf. 
Vasile cel Mare, Despre Sfântul Duh, cap. 29, în PSB, vol. 12, p. 87) 


„Se spune Dumnezeu Tatăl, Dumnezeu Fiul şi Dumnezeu Sfântul Duh. Dar 
Tatăl, Fiul şi Sfântul Duh sunt un singur Dumnezeu, nu trei. Rațiunea acestei uniri 
este nedeosebirea. Căci deosebire fac numai aceia care adaugă sau micşorează, ca 
arienii care, împărțind Treimea pe trepte de merit!» o destramă şi o împing în plu- 
ralitate. Iar începutul pluralităţii este alteritatea. Şi fără alteritate nu se poate înțelege 
ce este pluralitatea. Deosebirea dintre trei sau mai multe lucruri constă în gen, specie 
şi număr. De câte ori se zice acelaşi, de atâtea ori se spune şi deosebit. lar acelaşi se 
spune în trei moduri: după gen, de pildă om şi cal, care sunt din acelaşi gen, ca ani- 
male; după specie, cum sunt Cato şi Cicero, care sunt în aceeaşi specie ca oameni, 
şi după număr, cum sunt Tullius şi Cicero, două nume din aceeaşi familie. De aceea 
se spune ceva deosebit fie după gen, fie după specie, fie după număr. Dar după nu- 
măr deosebirea o face varietatea celor întâmplătoare, căci trei oameni se deosebesc 
nu prin gen sau specie, ci prin cele întâmplătoare ale lor.” (Boethius, Articole feo- 
logice, |, 1, în PSB, vol. 72, p. 17) 


Lipsirea uneia dintre Persoanele Sfintei Treimi de cinstire 
şi respect - gravitatea 


„Omul cinstit la fel cinsteşte pe Fiul, cum cinsteşte pe Tatăl, dar când la mijloc 
e o necinste, atunci necinstea adusă Fiului trece și asupra Tatălui, iar pe faţa noastră 
se aşază ca un fel de văl, încât avea dreptate să spună proorocul leremia: “ocara ne 
acoperă fața.” (Origen, Omilii la Cartea Proorocului leremia, Omilia V, cap. 8, în 
PSB, vol. 6, p. 383) 


„Căci cine nu are o concepție adevărată despre Dumnezeu şi despre Hristosul 
Său, acela s-a îndepărtat de Dumnezeu şi de Unul-Născut, Fiul Său, iar pe Tatăl şi 
pe Fiul, aşa cum I-a scornit nebunia lui, nu-l mai cinsteşte după cuviință.” (Origen, 
Despre rugăciune, Introducere, cap. 29, 10, în PSB, vol. 7, pp. 275-276) 


„(...) Cel ce păcătuieşte şi huleşte împotriva Fiului, în mod necesar păcătuiește 
şi huleşte şi împotriva Tatălui şi a Sfântului Duh.” (Sf. Atanasie cel Mare, Despre 
Sfântul Duh, Către acelaşi episcop Serapion, XII, în PSB, vol. 16, p. 96) 


811. Yâlcuirea Prof. David Popescu: "Arie, negând dumnezeirea lui Hristos, Îl socotea inferior lui Dumnezeu Tatăl, 
dar superior Duhului Sfânt, împărțind astfel Treimea în trepte de merit" (n. 5, p. 17). 

„Astfel, deci, lipsa de respect față de una din Persoanele Treimii, în Care trebuie 
să credem, este o tăgăduire a întregii Dumnezeiri.” (Sf. Vasile cel Mare, Omilii şi 
cuvântări, Omilia a XXIV-a, VII, în PSB, vol. 17, p. 599) 


„Căci cuvântul despre Fiul însoţeşte în mod necesar cuvântul despre Tatăl şi 
cunoştinţa despre amândoi este nedespărțită. De aceea pe iudeii, care s-au rătăcit de 
la adevăr, pentru că nu primeau pe Fiul, dar socoteau că ei cunosc pe Dumnezeu, 
Mântuitorul i-a certat zicând: "Nici pe Mine nu Mă ştiţi, nici pe Tatăl Meu. Dacă M-aţi 
fi ştiut pe Mine, şi pe Tatăl Meu l-aţi fi ştiut" (In. 14, 17). Căci cunoştinţa despre fie- 
care din ei se referă la amândoi.” (Sf. Chiril al Alexandriei, Închinare în duh şi ade- 
văr, Cartea a VII-a, în PSB, vol. 38, p. 237) 


„Dar mă întreb cum, deşi păreţi să fiți înţelepţi şi nu puţin exercitați prin rațio- 
namentele din afară (eline) în capacitatea de-a cugeta cele rele, socotind că mic- 
şorând pecetea lui Dumnezeu-Tatăl, adică pe Fiul, nu cunoaşteţi că-L micşoraţi atât 
pe Acesta, cât şi pe Acela, a Cărui pecete este, Care trebuie să aibă în mod necesar 
cele ce apar în Fiul?” (Sf. Chiril al Alexandriei, Comentariu la Evanghelia Sfântu- 
lui loan, Cartea a V-a, cap. 5, în PSB, vol. 41, pp. 590-591) 


„Dar eu, fiindcă socotesc cu totul de nesuportat cele pe care le-au îndrăznit 
aceşti netrebnici, încerc să arăt, urmând iarăşi dumnezeieştii Scripturi, că, deoarece 
neagă pe Fiul, vor nega şi pe Tatăl şi sunt până la urmă oameni fără Dumnezeu şi 
nu au nici o nădejde în lumea aceasta, după cum s-a scris (Efes. 2, 12). Şi că vorbim 


drept, va da mărturie adevăratul iubitor de Dumnezeu loan, care a scris așa: „Oricine 
tăgăduieşte pe Fiul nu are nici pe Tatăl; cine mărturiseşte pe Fiul are şi pe Tatăl” 
(| In. 2, 23). Foarte drept spune purtătorul de Duh, mărturisind conform argumen- 
tului propriu.” (Sf. Chiril al Alexandriei, Comentariu la Evanghelia Sfântului loan, 
Cartea a IX-a, în PSB, vol. 41, p. 867) 


„Fiindcă cel ce socoteşte că trebuie să necinstească pe Fiul urăşte pe Tatăl, 
nepăcătuind împotriva altei firi, ci disprețuind însăşi mărirea Dumnezeirii după 
fire812. Căci nu ar putea cineva să ocărască pe Fiul dacă ar respecta firea Tatălui, 
deoarece, cunoscând ce este prin lucrare Tatăl, cum ar ignora pe Cel născut din EI? 
Sau cine n-ar ocări pomul, batjocorind rodul născut din el? Deci păcatul față de Fiul 
e o dovadă neîndoielnică a necunoaşterii Tatălui.” (Sf. Chiril al Alexandriei, Co- 
mentariu la Evanghelia Sfântului loan, Cartea a X-a, cap. 2, în PSB, vol. 41, p. 967) 


„Căci nu sunt străini de păcatul împotriva Tatălui cei ce necinstesc pe Fiul, sau 
socotesc că trebuie să-L urască. Căci, precum cei cărora li se pare că raza soarelui 
nu e necesară la nimic bârfesc cauza ei şi extind judecata asupra ei spre soarele din 
care este aceea şi precum cel ce dispreţuieşte buna mireasmă a florilor extinde 
împuţinarea spre florile din care se răspândeşte aceea, la fel socotesc că se întâmplă 
şi cu Unul-Născut şi cu Cel care L-a născut. Căci cei ce osândesc ceva apărut din 


812. Tâlcuirea Pr. D. Stăniloae: "A necinsti pe Fiul înseamnă a necinsti pe Tatăl, Care L-a născut și Care-L iubeşte 
ca Tată al Lui, înseamnă a nu considera că ţine de firea dumnezeiască să fie născătoare şi să aibă un Născut, să fie în trei 
Persoane, înseamnă a o priva de iubire şi de viața plină de bogății şi de bucurii, înseamnă a o reduce la o realitate simplistă, 
uscată, monotonă. Firea dumnezeiască nu e lipsită de bogăție, de viaţă, de posibilităţi variate de existenţă, așa cum e, până 
la un grad, cea omenească. Ea e unitară în bogăţia ei. Are o bogăţie care totuşi nu o scoate dintr-o anumită unitate. E o 
mare bogăție interpersonală; tocmai în neieșirea Persoanelor din relațiile dintre elc stă unitatea ci" (n. 1818, p. 967). 

altceva nu pot să laude pe aceea din care este. De aceea a spus Hristos iudeilor: Nu 
poate pomul bun să facă roade rele, nici pomul rău să facă roade bune (Mt. 7, 18). 
Căci ceea ce e adevărat despre una dintre acestea socotesc că se aplică în mod nece- 
sar ambelor. Fiind de o singură fire, cum nu le vor fi comune atât cele inferioare, cât 
şi cele luminoase? Şi ceea ce spune cineva despre ceea ce e din izvor, va spune şi 
despre izvorul însuşi. De aceea zice Hristos: Ce/ ce Mă urăște pe Mine, urăşte şi pe 
Tatăl Meu. Referă deci cu dreptate şi la Persoana Tatălui cele pe care le spun unii 
despre El. Prin aceste cuvinte, ne asigură şi pe noi că El nu este altul decât Tatăl 
după rațiunea identităţii în toate, iar pe ascultătorii care păcătuiesc urându-L îi con- 
damnă, afirmând că cel ce nu voieşte să se închine Lui va fi osândit şi fără ajutor, 
ca unul ce a greşit nebuneşte şi împotriva Persoanei Tatălui813. Şi Se va supăra şi 
Tatăl împreună cu Cel Născut din El.” (Sf. Chiril al Alexandriei, Comentariu la 
Evanghelia Sfântului loan, Cartea a X-a, cap. 2, în PSB, vol. 41, p. 969) 


> 


„(...) Nu se poate ştirbi ceva din Treime fără să se aducă ştirbire întregii Treimi.” 
(Sf. loan Casian, Convorbiri duhovniceşti, „Despre întruparea Domnului”, Cartea 
întâi, cap. 2, 3, în PSB, vol. 57, p. 772) 


„Cine tăgăduieşte pe Tatăl, Îl tăgăduieşte și pe Fiul. "Oricine tăgăduieşte pe 
Fiul nu are nici pe Tatăl, cine mărturiseşte pe Fiul are şi pe Tatăl” (| In. 2, 23). In- 
vaţă, aşadar, că e nedespărțită cinstea Tatălui şi a Fiului, nedespărțită vrednicia, şi 
că nu se poate cinsti Fiul fără Tatăl, şi nici Tatăl fără Fiul. Dar nimeni nu poate cin- 
sti pe Dumnezeu şi pe Fiul lui Dumnezeu, decât în Hristos Cel Unul-Născut Fiul lui 
Dumnezeu, fiindcă nu poate avea Duhul însuşi al cinstirii lui Dumnezeu decât în 
Duhul lu: Hristos, precum spune apostolul: Dar voi nu sunteți în carne, ci în Duh, 
dacă Duhul lui Dumnezeu locuieşte în voi. lar dacă cineva nu are Duhul lui Hris- 
tos acela nu este al Lui. Şi iarăşi: Cine va ridica pâră împotriva aleşilor lui Dum- 
nezeu? Dumnezeu este Cel Care îndreptează (Rom. 8, 9; 33-34).” (Sf. loan Casian, 
Convorbiri duhovniceşti, „Despre întruparea Domnului”, Cartea a III-a, cap. 7, 5-6, în 
PSB, vol. 57, pp. 794-795) 


„Când tăgăduieşti pe unul singur lisus Hristos, Fiul lui Dumnezeu, ai tăgăduit 
totul. In aceasta stă rațiunea tainei bisericeşti şi a dreptei credinţe, că, acela care 
tăgăduieşte o parte a tainei, nu poate mărturisi partea cealaltă. Căci atât de legate şi 
de încorporate sunt toate, încât nu poate fi una fără alta, ci cel ce a tăgăduit numai 
o parte din toate, nu-i mai folosește la nimic să le creadă pe celelalte toate. Dacă 
tăgăduieşti că Domnul lisus Hristos este Dumnezeu, este de trebuință ca, tăgăduind 
pe Fiul lui Dumnezeu, să-L tăgăduieşti şi pe Tatăl, fiindcă, după cum spune Dum- 
nezeu Insuşi, „Oricine tăgăduieşte pe Fiul nu are nici pe Tatăl; cine mărturiseşte 
pe Fiul are şi pe Tatăl” (| In. 2, 28). Tăgăduind astfel pe Cel născut, îl negi şi pe Cel 
ce L-a născut. Tăgăduind că este Fiul lui Dumnezeu Cel născut în trup, urmează să 
tăgăduieşti şi pe Cel născut în Duh, fiindcă este Acelaşi Cel născut în trup, Care mai 
înainte a fost născut în Duh. Necrezând deci în Cel născut în trup, trebuie să nu crezi 


813. Tâlcuirea Pr. D. Stăniloae: "Nerecunoscând lui Dumnezeu capacitatea de a naşte un Fiu şi iubirea faţă de Acela, 
îl socotesc redus din puterea şi capacitatea iubitoare. Naşterea indică o putere a Celui ce naşte. A fi cu totul ncroditor este o uscă- 
ciune. E greu de înțeles că ar avea în acest caz o putere creatoare, deci o libertate de-a nu rămâne redus la EI însuşi. lar dacă are 
putere creatoare, cum n-ar avea şi puterea unei rodnicii mai mari, adică puterea de-a naşte un egal cu Sine? Un Dumnezeu 
care nu € astfel n-ar cunoaşte şi n-ar trăi iubirea ca tot ce este mai înalt şi forma celei mai înalte bucurii şi fericiri. Negând 
Dumnezeirea Fiului, neagă astfel întreaga fire a lui Dumnezeu, care nu poate să nu fie rodnică şi iubitoare, existând con- 
cret în Tatăl, în Fiul şi în Sfântul Duh" (n. 1820, pp. 969-970). 

nici în Cel ce a pătimit. Necrezând însă în patimile Lui, ce rămâne decât să tăgă- 
duieşti şi învierea, fiindcă credinţa în Cel sculat din morţi vine din credinţa în Cel 
Ce a murit şi nu poate sta în picioare adevărul învierii, dacă nu i-a precedat faptul 
morţii. Tăgăduind, aşadar, pe Cel ce a pătimit şi a murit, tăgăduind şi pe Cel ce a 
înviat din morţi, însemnează că tăgăduieşti şi pe Cel ce S-a înălțat la cer, fiindcă 
înălțarea fără înviere nu putea să fie şi cel ce nu crede în înviere, nu poate crede nici 
în înălţare, precum spune apostolul: „Ce/ Care S-a pogorât, Acela este Care S-a 
suit”. Aşadar, după tine Domnul lisus Hristos nici n-a înviat din morţi, nici nu S-a 
ridicat la cer, nici nu S-a aşezat de-a dreapta Tatălui, nici nu va veni acea zi aştep- 
tată a judecății de apoi şi nici nu va judeca viii şi morţii.” (Sf. loan Casian, Con- 
vorbiri duhovniceşti, „Despre întruparea Domnului”, Cartea a VI-a, cap. 17, 1-3, în 
PSB, vol. 57, pp. 848-849) 


„(...) În Treime fiecare Persoană cuprinde în sine vrednicia întregii Treimi.” (Sf. 
loan Casian, Convorbiri duhovniceşti, „Despre întruparea Domnului”, Cartea a VII-a, 
cap. 21, 3, în PSB, vol. 57, p. 873) 


„Prea înțeleptul Amfilohie (...), intrând în palat (...) şi văzându-l pe Arcadie, fiul 
împăratului, şezând alături de tatăl său, l-a salutat solemn pe Teodosie, pe fiu însă nu 
l-a onorat cu acelaşi salut. Iar împăratul, crezând că Amfilohie a uitat, l-a poftit să-i 
dea salutul de rigoare. El însă spuse: /i este de ajuns propria-i cinstire. Intristat, 
împăratul s-a gândit că afrontul adus fiului este o jignire pentru el însuşi. Apoi prea 
înțeleptul Amfilohie i-a dezvăluit hotărârea intenţiei sale şi a spus cu glas tare: Vezi, 
împărate, cum nu poţi admite să se aducă o jignire fiului tău? Crede dară că şi Dum- 
nezeul tuturor îi detestă pe aceia care se încumetă să-L necinstească pe Fiul Său 
Unul-Născut şi ca nişte ingraţi II privesc mereu cu ură pe Mântuitorul şi Binefăcă- 
torul lor. Înţelegând împăratul acest lucru şi admirând totodată faptele şi spusele lui, 
a dat imediat o lege de interzicere a adunării ereticilor (7Zeodoret, V, 16).” (Casiodor, 
Istoria bisericească tripartită, Cartea a IX-a, cap. 25, în PSB, vol. 75, p. 363) 


Fiecărei Persoane a Sfintei Treimi Îi sunt interioare Celelalte două 


„(.-.) În EI (Duhul Sfânt — n.n.) se află deplinătatea substanţială a Cuvântului lui 
Dumnezeu814.” (Origen, Despre principii, Cartea a II-a, IV, 6, în PSB, vol. 8, p. 145) 


„Adorând pe Dumnezeu, din Dumnezeu, mărturisim specificul ipostaselor şi 
rămânem la credinţa într-un singur Dumnezeu: considerăm că în Dumnezeu-Tatăl şi 
în Dumnezeu-Fiul există acelaşi chip, care reflectă imuabilitatea divinității. Fiul 
există în Tatăl şi Tatăl în Fiul, pentru că Acesta este la fel ca şi Acela, iar Acela ca 
şi Acesta, şi în felul acesta cei doi sunt una, încât privite după specificul persoanelor, 
sunt una şi una, însă după identitatea firii, cele două sunt una. Cum, deci, dacă există 
unul şi unul, nu există doi Dumnezei? Pentru (motivul) că şi chipului regelui se zice 
rege, dar nu (avem) doi regi. Nici puterea nu se scindează, nici slava nu se împarte. 
Şi după cum autoritatea care ne stăpâneşte este una, (şi nu mai multe), la fel şi slava 
dată nouă este una, şi nu mai multe, pentru că cinstea dată chipului trece asupra pro- 
totipului. Deci, ceea ce aici prin imitare este chipul, aceasta este acolo, după fire, 
Fiul. Şi după cum în cele realizate de tehnică asemănarea rezidă în formă, la fel şi 
în natura divină şi simplă, unitatea rezidă în participarea la divinitate. Unul este şi 


314. Notă Pr. T. Bodagae: "Aici nu mai poate fi vorba de o unire morală" (n. 633, p. 145). 

Duhul Sfânt, enunțat de asemeni separat, dar unit cu Tatăl cel unic prin Fiul cel unic, 
Care completează prea Sfânta şi fericita Treime. Intimitatea Sa cu Tatăl şi Fiul o vă- 
deşte foarte clar faptul că n-a fost rânduit printre creaturi, ci aparte, pentru că El nu 
este o (creatură) dintre cele mai multe, ci unul (creator). După cum Tatăl este Unul 
şi Fiul este Unul, la fel şi Duhul Sfânt Unul este. Prin urmare, atât de departe se 
găseşte față de natura creată, pe cât de departe se află Cel ce este unic faţă de crea- 
turile cele ce sunt multe (la număr); este atât de unit cu Tatăl şi Fiul, pe cât de unită 
este celula de celulă. 

Şi nu se vede numai de aici că participă la firea (lui Dumnezeu), ci şi din faptul 
că se spune (despre El) că este din Dumnezeu (...) Duhul se mai zice şi Duh al lui 
Hristos, pentru că este legat ființial de E[.” (Sf. Vasile cel Mare, Despre Sfântul Duh, 
cap. XVIII, în PSB, vol. 12, pp. 60-61) 


„(...) Căci după cum atunci când prinzi una din marginile unui stejar, automat 
tragi şi pe cealaltă, tot aşa când tragi Duh (...) prin EI tragi în acelaşi timp și pe Fiul, 
şi pe Tatăl. Dacă înţelegi cu adevărat pe Fiul, Il vei vedea din amândouă părţile: El 
va aduce, pe de-o parte, pe Tatăl şi din cealaltă pe Duhul Său propriu8!5. Într-ade- 
văr, Cel Care e mereu în Tatăl, Acela nu va putea fi rupt de Tatăl şi nu va fi nicio- 
dată despărțit de Duhul Său, Care lucrează totul în toţi. Şi tot așa, dacă primeşti pe 
Tatăl, prin puterea Lui primeşti în acelaşi timp şi pe Fiul şi pe Duhul, pentru că nu-i 
cu putință în nici un fel să-ți închipui o întrerupere sau o împărțire în aşa fel încât 
Fiul să fie cugetat fără Tatăl sau ca Duhul să fie despărţit de Fiul, ci concepi în ace- 
laşi timp în Ei o comunitate şi o deosebire negrăită şi cumva ncînțeleasă, fără ca 
deosebirea ipostaselor să rupă continuitatea ființei, fără ca această comunitate de 
substanță să elimine particularitatea semnelor distinctive. Și să nu te miri dacă zi- 
cem că Acelaşi e în acelaşi timp şi unit şi despărțit, căci de fapt concepem, ca într-o 
ghicitură, un fel de despărțire unită şi o unire despărțită.” (Sf. Vasile cel Mare, Epis- 
tole, 38, IV, în PSB, vol. 12, pp. 181-182) 


„(...) Nu trebuie să îndepărtăm pe Duhul nici de Tatăl şi nici de Fiul.” (Sf. Vasile 
cel Mare, Epistole, 125, II, în PSB, vol. 12, p. 306) 


„Fiul este întru Tatăl şi Tatăl întru Fiul. Tatăl fiind la dreapta, la dreapta este şi 
Fiul. Şi şezând Fiul la dreapta, Tatăl este întru Fiul.” (Sf. Atanasie cel Mare, 7rei 
cuvinte împotriva arienilor, Cuvântul |, LĂI, în PSB, vol. 15, p. 227) 


„Aşa cum lucind soarele, poate spune cineva că luminează şi strălucirea lui — căci 
una e lumina şi nu se poate despărți şi desface —, la fel unde este şi Se numește Tatăl, 
acolo este numaidecât şi Fiul.” (Sf. Atanasie cel Mare, 7rei cuvinte împotriva arie- 
nilor, Cuvântul al II-lea, XLI, în PSB, vol. 15, p. 278) 


„(...) Eu sunt întru Tatăl şi Tatăl întru Mine. Căci Fiul este întru Tatăl, cum se 
cuvine să cugetăm, fiindcă tot ce este Fiul este propriu fiinţei Tatălui, ca strălucirea 
din lumină şi ca râul din izvor, încât cel ce vede pe Fiul vede ceea ce e propriu 
Tatălui şi înțelege că ființa Fiului fiind din Tatăl este la fel în Tatăl. Dar şi Tatăl este 
în Fiul, pentru că Fiul este ceea ce e propriu Tatălui, precum e în strălucire soarele 
şi în cuvânt (rațiune) mintea şi în râu izvorul. Astfel, cel ce vede pe Fiul vede ceea 


815. Persoanele Sfintei Treimi se conțin şi se dăruiesc reciproc. E ceea ce se numește perihoreză, inhabitarea și inte- 
rioritatea reciprocă a Persoanelor Sfintei Treimi — n.a. 

ce e propriu ființei Tatălui şi înţelege că Tatăl este în Fiul. Căci Fiul fund chipul şi 
dumnezeirea Tatălui, urmează că Fiul este în Tatăl şi Tatăl, în Fiul.” (Sf. Atanasie cel 
Mare, 7rei cuvinte împotriva arienilor, Cuvântul al III-lea, III, în PSB, vol. 15, p. 328) 


„Zicând: Eu şi Tatăl una suntem (In. 10, 30), a adăugat: Ca să cunoaşteţi că Eu 
sunt întru Tatăl şi Tatăl întru Mine (n. 10, 38). lar după aceasta iarăşi a spus: Ce/ 
ce Mă vede pe Mine vede pe Tatăl (In. 14, 9). În aceste trei spuse este acelaşi înțe- 
les. Căci cel ce a cunoscut că Fiul şi Tatăl sunt una ştie că Fiul este în Tatăl şi Tatăl 
în Fiul. Pentru că dumnezeirea Fiului este a Tatălui şi ea este în Fiul. Şi cel ce a înțe- 
les aceasta s-a convins că cel ce vede pe Fiul vede pe Tatăl. Căci în Fiul se vede 
dumnezeirea Tatălui. 

Acesta va putea s-o înțeleagă cineva mai uşor din pilda chipului împăratului. 
Căci în chip este înfăţişarea şi figura împăratului şi în împărat este înfăţişarea chi- 
pului. Între chip şi împărat este o asemănare deplină, încât cel ce priveşte la chip 
priveşte în el pe împărat; şi iarăşi, cel ce priveşte pe împărat cunoaşte că el este cel 
din chip. ar prin asemănarea neschimbată, celui ce voieşte să privească după chip 
la împărat, chipul i-ar putea spune: Fu și împăratul una suntem, căci eu sunt în acela 
şi acela în mine, şi ceea ce vezi în mine, vezi în acela; şi ceea ce vezi în acela, aceea 
vezi în mine. Deci cel ce se închină chipului se închină în el şi împăratului. De vreme 
ce deci şi Fiul este chipul Tatălui, trebuie să se cugete că dumnezeirea şi ceea ce e 
propriu Tatălui este fiinţa Fiului.” (Sf. Atanasie cel Mare, 7rei cuvinte împotriva 
arienilor, Cuvântul al III-lea, V, în PSB, vol. 15, pp. 329-330) 


„Căci Sfânta şi fericita Treime este neîmpărțită şi unită în Ea însăşi. Şi când e 
numit Tatăl, cu EI este şi Cuvântul Lui şi în Fiul este şi Duhul.816 Iar de se numeşte 
Fiul, în Fiul este Tatăl şi Duhul nu este în afară de Cuvântul. Căci unul este harul 
din Tatăl care se împlineşte prin Fiul în Duhul Sfânt.817 Şi una este dumnezeirea şi 
unul Dumnezeu cel peste toate şi prin toate şi în toate.818 Aşa şi Pavel, spunând: 
Mărturisesc înaintea lui Dumnezeu şi a lui lisus Hristos, a cunoscut că nu se des- 
face Duhul de Fiul, ci e şi El în Hristos, precum Fiul în Tatăl.819 Iar pe îngerii aleși 
i-a adăugat ca, de vreme ce dădeau mărturie ucenicului, să-i facă cunoscut că cele 
spuse le-a grăit de la Dumnezeu prin Hristos în Duhul.820” (Sf. Atanasie cel Mare, 


816. Tâlcuirea Pr. D. Stăniloae: Cine neagă pe Fiul neagă şi pe Tatăl şi pe Duhul. Şi invers, cine neagă pe Duhul ca 
ipostas dumnezeiesc neagă şi pe Fiul, fără de Care nu există, şi pe Tatăl care-L naşte pe Fiul şi-L purcede pe Duhul ca să 
se odihnească şi să strălucească drept mărturie a iubirii Lui, peste Fiul. A scoate o Persoană din Treime, înseamnă a nega 
şi pe Celelalte, înseamnă a nega iubirea desăvârşită care uneşte Persoanele Sfintei Treimi şi în care se arată calitatea Lor 
dumnezeiască. (n. 29, p. 39). 

817. Tâlcuirea Pr. D. Stăniloae: Harul îl avem din Tatăl prin Fiul în Duhul Sfânt. Curge din Tatăl prin Fiul în Care 
este EI, ridicându-ne în Duhul, Care este în Fiul. Numai aflându-ne în Duhul, suntem uniți cu Fiul. Aflându-ne în Duhul, 
nu suntem despărțiți de Fiul. Harul ni se dă din Tatăl prin Fiul, aducându-ne dragostea Tatălui, atrăgându-ne prin Fiul 
iubit în Duhul aflător în Fiul. 

Avem aci formula cea mai corespunzătoare adevărului. Când se numeşte Tată], se spune că împreună cu E] este Fiul, 
iar cu Fiul, Duhul Sfânt. Nu e Duhul din Fiul, ci din Tatăl ca să Se odihnească în Fiul. Treimea este Una nu în mod sim- 
plu şi uniform, ci pentru că e unită prin afecțiunea dintre Tatăl şi Fiul, în care Se opreşte Duhul Sfânt purcezător din Tatăl 
ca mărturie a iubirii Tatălui. In această Treime unită în iubire e adunată şi creaţiunea. Perihoreza din iubire a Treimii, prin 
care fiecare Persoană e în Celelalte, adună şi pe oameni în această perihoreză iubitoare, care se hrăneşte din perihoreza 
Treimii. Pentru că Tatăl e prin Fiul în Duhul Sfânt, sau pentru că e prin Duhul în Fiul, suntem şi noi adunaţi prin Duhul 
în Fiul şi uniţi cu Tatăl, iar prin aceasta uniţi şi între noi ca fraţi ai Fiului şi ca fii ai Tatălui. (n. 30, p. 39). 

818. Tâlcuirea Pr. D. Stăniloae: Tatăl este peste toate ca izvor al dragostei; dar e în toate prin Fiul şi e în toate, prin 
faptul că Duhul Lui este în Fiul şi vrea să le adune în Fiul pe toate. Căci toate sunt adunate în Duhul, Care e în Fiul cel 
unit cu Tatăl. (n. 31, p. 40). 

819. Tâlcuirea Pr. D. Stăniloae: E perihoreza treimică în care sunt prinşi şi oamenii, sau creațiunea întreagă. Fiul e 
în Tatăl, Duhul în Fiul. Deci noi, fiind în Duhul, suntem în Fiul şi cu EI la sânul Tatălui. (n. 32, p. 40). 

820. Tâlcuirea Pr. D. Stăniloae: Chiar cuvintele ce ne vin de la Dumnezeu ne vin de la Tatăl prin Cuvântul în Duhul, 
purtând întipărirea fiecărei Persoane. Când auzim cuvintele dumnezeiești, le auzim aflându-ne în Duhul, sau numai aflân- 
du-ne în Duhul. Dar ele ne fac să simțim pe Tatăl, căci vin de la EI, şi ne pun în responsabilitatea de fii, căci ne vin prin 

Epistola întâia către Serapion, Episcopul de Thmuis, împotriva celor care hulesc şi 
spun că Duhul Sfânt este creatură, XIV, în PSB, vol. 16, pp. 39-40) 


„Tatăl e numit izvor şi lumină. Căci zice: M-au părăsit pe Mine izvorul de apă 
vie (ler. 2, 13). Şi iarăşi: Ce este, Israele, că eşti în pământul duşmanilor? Ai părăsit 
izvorul înțelepciunii (Bar. 3, 10, 12), iar la loan se spune: Dumnezeul nostru este lu- 
mină (| In. 1, 5). lar Fiul în raport cu izvorul se numeşte râu: Râu! lui Dumnezeu s-a 
umplut de ape (Ps. 44, 10). Iar în raport cu lumina, strălucire. Căci zice Pavel: Care 
fiind strălucirea slavei Lui şi pecetea ipostasului Lui (Exvr. 1, 2). Tatăl fiind deci 
Lumina, iar Fiul strălucirea Lui (căci nu trebuie să obosim să repetăm de multe ori 
acestea), se poate vedea şi în Fiul, Duhul&?!, în Care ne luminăm822. Căci zice: Ca 
să vă dea vouă Duhul înţelepciunii şi al descoperirii şi al cunoaşterii Lui, având 
luminaţi ochii inimii (Efes. |, 17). Luminaţi fiind noi de Duhul, Hristos este Cel ce 
luminează în E]. Era, zice, lumina adevărată care luminează pe tot omul care vine în 
lume (In. 1, 9). Şi iarăşi Tatăl fiind izvorul, iar Fiul numindu-Se râul, se spune de noi 
că bem Duhul. Căci s-a scris că noi toți dintr-un Duh ne-am adăpat (| Cor. 12, 13)825. 
lar adăpându-ne din Duhul, bem pe Hristos. Căci au băur din băutura duhov- 
nicească ce avea să vină. lar piatra era Hristos (| Cor. 10, 4). Şi iarăşi, Hristos fiind 
Fiul adevărat, noi, primind pe Duhul, suntem făcuţi fii824%.” (Sf. Atanasie cel Mare, 
Epistola întâia către Serapion, Episcopul de Thmuis, împotriva celor care hulesc şi 
spun că Duhul Sfânt este creatură, XIX, în PSB, vol. 16, pp. 44-45) 


„(...) Precum Fiul este în Duhul ca în propriul chip, aşa şi Tatăl, în Fiul825.” (Sf. 
Atanasie cel Mare, Epistola întâia către Serapion, Episcopul de Thmuis, împotriva 
celor care hulesc şi spun că Duhul Sfânt este creatură, XX, în PSB, vol. 16, p. 47) 


Fiul, în Care Se află Duhul ce ne este dat prin Fiul. Dacă n-am fi în Duhul, nu le-am auzi, pentru că n-am fi împreună cu 
EI în Fiul. În Duhul auzim, înțelegem şi grăim cu convingere şi cu putere, ca unii ce ne simțim prinşi în relație cu Sfân- 
ta Treime şi în relația dintre Persoanele Sfintei Treimi. Noi când vorbim, cuvintele noastre sunt ale Duhului. Dar vorbim 
ca fii, căci Duhul Fiului este şi în noi. Şi-I vorbim Tatălui, Căruia Îi răspunde cu dragoste Fiul ca Dumnezeu din veci şi 
ca om întrupat de când S-a făcut om. (n. 33, p. 40). 

821. Tâlcuirea Pr. D. Stăniloae: Fiul este în Tatăl şi Duhul în Fiul. Astfel fiind noi în Duhul, suntem în Fiul şi în 
Tatăl. Este ceea ce se numeşte perihoreză, sau interioritate reciprocă. Sensul dragostei între trei persoane este acela de a 
arăta că nici una din cele două nu vrea ca numai ea să iubească pe cealaltă, ci fiecare se bucură de a o vedea iubită şi de 
alta, punându-se prin aceasta în lumină deplina ei valoare, sau de a o iubi pe aceea în comun, fără ca vreuna să se arate 
geloasă. Perechea celor ce se iubesc e deschisă și spre altă persoană. (n.s. 45, p. 45).. 

822. Tâlcuirea Pr. D. Stăniloae: Lumina e din Tatăl. Dar ea strălucește prin Duhul în Fiul. Căci în Duhul e nu numai 
Fiul care strălucește, ci şi Tatăl ca lumină. (n. 46, p. 45). 

823. Tâlcuirea Pr. D. Stăniloae: Duhul e apa vie a Fiului, pusă la dispoziţia noastră ca să ne facă vii prin comuni- 
unea cu Sfânta Treime şi între noi. (n. 47, p. 45). 

824. Tâlcuirea Pr. D. Stăniloae: Aceasta arată cât de mult este unit Duhul cu Fiul. Nu poate fi primit Fiul decât prin 
Duhul. Nu putem avea pe Duhul decât unindu-ne cu Fiul. Duhul este în Fiul, sau Fiul în Duhul. Duhul nu vine în noi sin- 
gur, de Sine şi pentru Sine, ci ca să ne câştige dragostea pentru Fiul şi Tatăl. Bând Duhul ca pe o apă, o bem din râul Fiu- 
lui şi din izvorul Tatălui. Fiul ne adună prin Duhul în Sine ca Fiu, sau Duhul Sfânt ne imprimă calitatea de fii, făcându- 
ne să ne simţim fii ai Tatălui împreună cu Fiul, sau ca Fiul. Dacă Duhul ar purcede şi de la Fiul, Acesta n-ar mai avea pe 
Duhul în Sine ca Fiu, ci ca Tată, şi ni l-ar da ca Duh de Tată; sau primind pe Duhul în noi nu ar mai imprima în noi cali- 
tatea de Fiu, aşa cum primind pe Fiul nu ne imprimă calitatea de Tată. S-ar imprima în noi calitatea Duhului deosebită de 
filiație; Duhul ar veni în noi pentru Sine. Poate de aceea s-a dezvoltat în Occident fie un hristomonism neduhovnicesc, 
fie un entuziasm al trăirii Duhului fără Hristos, un entuziasm harismatic pur sentimental, lipsit de filiaţie şi de interes pen- 
tru cunoaşterea mistică a lui Dumnezeu cel în Treime. Fiul vrea să ne bucure dăruindu-ne pe Duhul, şi Duhul imprimă în 
noi pe Fiul. Aceasta e urmarea faptului că Duhul e în Fiul. Fiind ridicați în Duhul, suntem uniţi în EI cu Fiul în dragostea 
față de Tatăl, având lucrătoare în noi iubirea Tatălui față de Fiul. Totul e spre înfierea noastră. (n. 48, p. 45). 

825. Tâlcuirea Pr. D. Stăniloae: Dar Fiul Se reflectă în Duhul ca în chipul Său, ca Fiu, nu cum Se reflectă Tatăl în 
Fiul ca Tată. Duhul nu e chip al Fiului ca al celui ce L-ar naşte, sau din care ar iradia, cum e Fiul chip al Tatălui, ca al 
Celui ce e născut din Tatăl. În Duhul trăim pe Fiul ca Fiu sau ca chip al Tatălui, ca pe Cel ce-L primește pe Duhul din 
Tatăl şi e întors ca Fiu spre Tatăl. (n. 52, p. 47). 

„Căci e nedespărţit Duhul de Cuvântul. (...) lar Hristos fiind în noi, este şi 
Tatăl.” (Sf. Atanasie cel Mare, Epistola întâia către Serapion, Episcopul de Thmuis, 
împotriva celor care hulesc şi spun că Duhul Sfânt este creatură, XXXI, în PSB, 
vol. 16, p. 63) 


„(...) Fiul e în Tatăl şi Tatăl în Fiul. Fiindcă cele ce sunt ale Tatălui, acelea sunt 
în Fiul şi iarăşi acestea se înțeleg în Tatăl. Aşa se înțelege şi cuvântul: Eu şi 7ară] 
una suntem (In. 10, 30). Fiindcă nu sunt altele în Tatăl şi altele în Fiul, ci cele ce 
sunt în Tatăl, acelea sunt şi în Fiul. Şi dacă vezi în Tatăl cele ce le vezi în Fiul, bine 
se spune: Cel ce Mă vede pe Mine vede pe Tatăl (In. 14, 9).” (Sf. Atanasie cel Mare, 
Epistola a doua către acelaşi Episcop Serapion, împotriva celor care declară pe 
Fiul creatură, |, în PSB, vol. 16, p. 69) 


„lar dacă Fiul, fiind în Tatăl şi Tatăl în EI, a fost mărturisit că nu este creatură, 
e cu totul necesar ca nici Duhul să nu fie creatură. Căci în EI este Fiul şi El este în 
Fiul826.” (Sf. Atanasie cel Mare, Despre Sfântul Duh, Epistola aceluiaşi către ace- 
laşi episcop Serapion, III, în PSB, vol. 16, p. 81) 


„Unde este prezenţa Duhului Sfânt, acolo este prezent şi Hristos; iar unde este 
Hristos, acolo este evident şi Tatăl. (...) Aşadar, fiind sfințiți prin Duhul, primim pe 
Hristos Care locuieşte în noi în omul cel dinăuntru şi împreună cu Hristos primim 
pe Tatăl, Care locuieşte în cei vrednici.” (Sf. Vasile cel Mare, Omilii şi cuvântări, 
omilia a XXIV-a, V, în PSB, vol. 17, p. 595) 


„(...) Fiul împărtăşeşte din plinătatea Sa pe Sfântul Său Duh, căci este lăuntric 
firii Lui în mod nedespărţit.” (Sf. Chiril al Alexandriei, Despre Sfânta Treime, 
Cuvântul al III-lea, în PSB, vol. 40, p. 128) 


„Căci se înțelege Dumnezeu Tatăl într-o existență (ipostatică) în Sine, dar sub- 
zistă iarăşi şi Fiul în mod deosebit. Insă deşi Fiecare Işi are distinct ipostasul Său, 
nu Se află prin aceasta într-o separație totală. Căci nu e separat Fiul de Tatăl, cum e 
despărțit un înger de alt înger, şi, în cele ale noastre, cutare de cutare, întreg de în- 
treg. Rațiunea diferenței nu va merge până acolo ca să stea pe fiecare în întregime 
aparte. Căci în acest caz vor fi doi dumnezei. Dar dumnezeire fiind şi înţelegându-se 
una şi singură, putem vedea pe Fiul vieţuind şi subzistând în Tatăl, şi invers, adică pe 
Tatăl în Fiul. Căci este pecetea ipostasului Său.” (Sf. Chiril al Alexandriei, Despre 
Sfânta Treime, Cuvântul al VI-lea, în PSB, vol. 40, p. 235) 


„Deci lucrând cu privire la creație Dumnezeu Tatăl, nu rămâne nelucrător Fiul. 
Nici dacă lucrează Fiul, nu va rămâne nelucrător Tatăl, dacă este un unic Dumnezeu 
şi Creator. Căci fiecare este cugcetat şi este cu adevărat în celălalt, prin aceeaşi fire şi 
ființă, deşi se cugetă în mod deosebit în subzistenţe şi ipostasuri distincte.” (Sf. Chi- 
ril al Alexandriei, Despre Sfânta Treime, Cuvântul al VI-lea, în PSB, vol. 40, p. 265) 


„Vom crede mai degrabă că Duhul lui Dumnezeu există şi e prezent ființial în 
EI, cum este duhul omenesc în om. Şi precum dacă cineva ne-ar numi fie pe Petru, 
fie pe loan, ar indica numaidecât împreună cu ei şi duhul lor propriu, prezent în ei, 
şi ar arăta orice existenţă vie, la fel, socotesc, că este şi cu Tatăl şi cu Fiul. Impre- 


826. Tâlcuirea Pr. D. Stăniloac: E o interioritate reciprocă între Fiul şi Duhul, deosebită de cea dintre EI şi Tatăl, 
sau de cea între Tatăl şi Fiul. (n. 152b, p. 81). 


294 PĂRINȚII BISERICII — ÎNVĂȚĂTORII NOŞTRI 


ună cu Fiecare se indică Duhul); şi nu ca fiind o parte a Lui, cum cugetau şi referi- 
tor la oameni827.” (Sf. Chiril al Alexandriei, Despre Sfânta Treime, Cuvântul al VI-lea, 
în PSB, vol. 40, p. 278) 


„(...) Tatăl este în Fiul şi în Sfântul Duh, dar la fel şi Fiul şi Duhul în Tatăl, şi 
Unul în Altul.” (Sf. Chiril al Alexandriei, Despre Sfânta Treime, Cuvântul al VII-lea, 
în PSB, vol. 40, p. 285) 


„lisus Mântuitorul spune undeva că E] este întru Tatăl şi Tatăl de asemenea întru 
EI. Dar este vădit oricui că nu se cuvine a cugeta pe Tatăl încăput în Fiul, ca pe un corp 
în alt corp, sau ca pe un vas în alt vas; sau a-L opune în oarecare mod pe Fiul Tatălui. 
Acesta se arată în Acela, şi Acela, în Acesta, ca într-o identitate neschimbată a fiinţei 
şi într-o unitate şi asemănare prin fire. E ca şi când cineva, văzându-şi forma proprie 
şi în alt chip, ar zice către unii, admirându-şi asemănarea dusă la culme a propriei 
înfăţişări: Eu sunt în această copie, şi copia în mine; sau, în alt mod, ca şi când, punân- 
du-şi dulceaţa mierii pe limbă, ar zice despre ea: Fu sunt în miere, şi mierea în mine; 
sau, iarăşi, ca şi când căldura provenită natural din foc ar face glasul celui ce o simte 
să spună: Eu sunt în foc, şi focul în mine828. Căci fiecare dintre cele spuse este pentru 
cugetarea abstractă separabil, dar în fire ele sunt unite, şi una se arată din alta într-o 
mişcare inseparabilă şi nedistanțată, deşi una pare să fie despărțită de cea în care este. 

Astfel, se realizează o unitate între înțelesurile celor cugetate, căci una apare în 
alta, dar amândouă sunt aceeaşi în ființă. Deci dacă, prin identitatea ființei şi prin 
deplina neprefacere a caracterului propriu, Tatăl este în Fiul, cum va încăpea şi se 
va arăta Cel mai mare în Fiul, Care este, după aceia, mai mic? Iar fiindcă Tatăl este 
întreg în Fiul, Fiul este numaidecât desăvârşit şi condiţie a caracterului Tatălui cel 
mare829.” (Sf. Chiril al Alexandriei, Comentariu la Evanghelia Sfântului Ioan, Car- 
tea întâi, cap. 3, în PSB, vol. 41, p. 39) 


„Căci cum s-ar înțelege vreodată peste tot Cuvântul fără Duhul propriu? (...) 
Deci în ce mod vom despărţi Duhul de Fiul, Care este unit cu EI prin fire şi în mod 
ființial şi Care se arată prin EI existând în mod evident prin fire, încât nu trebuie să 
se cugete că e fără El datorită identităţii lucrării şi firii întru totul neschimbate?” (Sf. 
Chiril al Alexandriei, Comentariu la Evanghelia Sfântului loan, Cartea a II-a, cap. |, 
în PSB, vol. 41, pp. 146-147) 


„Ca cel ce are în Sine pe Tatăl şi pe Duhul prin fire, Mântuitorul a extins la un 
număr plural de Persoane mărturia Lui830.” (Sf. Chiril al Alexandriei, Comentariu 
la Evanghelia Sfântului loan, Cartea a II-a, cap. 1, în PSB, vol. 41, p. 174) 


827. Tâlcuirea Pr. D. Stăniloae: Duhul Sfânt este în Tatăl şi în Fiul Viaţa, cum este şi în om duhul viaţa. Iar Fiul e 
în Dumnezeu Înţelepciunea, sau gândirea înţeleaptă. Dar în Dumnezeu acestea au în mod mai accentuat caracter de Per- 
soane, cum în oarecare măsură şi în om n-ar fi gândire şi viața, dacă n-ar fi gândire şi viaţă, dacă n-ar fi în legătură cu 
alte persoane. E greu de despărțit relaţia între acestea. (n. 396, p. 278). 

828. Tâlcuirea Pr. D. Stăniloae: De simți în tine căldura celui ce te iubeşte, ca a unuia ce îţi este prin aceasta inte- 
rior, eşti îndreptățit să spui: Fu sunt în el şi el este în mine. (n. 55, p. 39). 

829. Tâlcuirea Pr. D. Stăniloae: Părinţii, meditând la modul cum poate fi Tatăl în Fiul şi viceversa, au fost ajutaţi 
prin aceasta să reflecteze asupra tainei existenței persoanelor umane ce se iubesc una în alta. Eu sunt în cel pe care îl 
iubesc, şi el în mine, în înfăţişarea mea se reflectă chipul lui și el contribuie la precizarea caracterului sau trăsăturii mele. 
Suntem unul în altul şi ne definim unul pe altul, dar nu ne confundăm. Suntem o unitate, prin unitatea firii, dar şi prin 
întregirea ce ne-o dăruim ca persoane deosebite. Însă prin faptul din urmă rămânem și distincţi în această unitate. 
Filosofia elină ştia de indivizi separați, sau de esența comună, dar nu reflectase asupra comuniunii care uneşte persoanele fără 
să le confunde. (n. 56, p. 39). 

830. Tâlcuirea Pr. D. Stăniloae: Hristos are pe Tatăl și pe Duhul ca pe Cei ce sunt una în fire cu El, deci aşa cum 
nu-l avem noi oamenii, care suntem de o fire creată, deosebită de a lui Dumnezeu. De aceea S-a dat nu numai ca măr- 

„(...) Fiul are în Sine prin fire pe Tatăl, împreună slăvit şi împreună subzis- 
tenttăi. ȘI Tatăl are în Sine pe Fiul ca împreună-posesor al fiinţei, deci şi al slavei 
în toate.” (Sf. Chiril al Alexandriei, Comentariu la Evanghelia Sfântului Ioan, Car- 
tea a VI-a, în PSB, vol. 41, p. 637) 


„Precum soarele este în strălucirea provenită din el, şi strălucirea în soarele din 
care a ieşit, aşa este Tatăl în Fiul şi Fiul în Tatăl, prin număr distingându-Se ca doi 
şi fiind astfel în ipostasuri, dar prin identitatea firii fiind uniţi într-o unică Dum- 
nezeire.” (Sf. Chiril al Alexandriei, Comentariu la Evanghelia Sfântului loan, Car- 
tea a VI-a, în PSB, vol. 41, p. 738) 


„Dumnezeu-Tatăl are în Sine pe Duhul Său, adică pe cel Sfânt, prin Care Se 
sălăşluieşte în Sfinți şi le descoperă tainele, nefolosindu-L pentru aceasta în chip de 
slujitor (să nu socoteşti aceasta!), ci Duhul existând în Tatăl fiinţial şi provenind din 
Tatăl, fără să se producă vreo diviziune sau distanţare, ci declarând ca proprii cele 
în care şi din care este. Căci Dumnezeu nu vorbeşte altfel făpturii decât prin Fiul în 
Duhul, căci Duhul este propriu şi Unuia-Născutului, fiindcă este de o ființă cu 
Tatăl832,» (Sf. Chiril al Alexandriei, Comentariu la Evanghelia Sfântului loan, Car- 
tea a XI-a, cap. 2, în PSB, vol. 41, p. 993) 


„Se-nalță cărările noastre 

Şi-n toate s-arată Duh Sfânt, 

Şi Fiul s-arată în Tatăl, 

Şi Tatăl întreg în Cuvânt.” (Sf. Ambrozie al Milanului, Imnuri, Imnul VII (Tu, 
strălucire-a slavei Tatălui), în PSB, vol. 53, p. 354) 


„Eu sunt întru Tatăl şi Tatăl întru Mine” (loan, 14, 10) 


„Spun identitate între Tatăl şi Fiul, dar salvez însuşirea de Fiu şi de Tată. În ipos- 
taza Fiului înţelege chipul părintesc, ca să salvezi rațiunea exactă a chipului Tatălui, 
ca să înţelegi, cu cuviință dumnezeiască, cuvintele: Fu sunt în Tatăl şi Tatăl întru Mine 
(In. 14, 10). Să nu înţelegi amestecarea ființelor, ci identitatea caracterelor.” (Sf. Vasile 
cel Mare, Omilii şi cuvântări, Omilia a XXIII-a, 1V, în PSB, vol. 17, p. 588) 


Împreuna lucrare a Persoanelor Sfintei Treimi 


„(...) Unul şi Acelaşi Duh Sfânt lucrează până acum împreună cu atotputernicul 
Dumnezeu Tată şi cu Fiul Său, Domnul nostru lisus Hristos, Căruia se cuvine slava 


turie despre Sine ca Fiu al lui Dumnezeu, ci vorbeşte la piural de mărturia tuturor celor trei Persoane. Simţea și EL şi 
simțeau şi cei ce-şi deschideau inima Lui că spusele Lui sunt nu numai ale Lui, ci ele sunt întărite şi de Tatăl, şi de Duhul. 
Dacă şi eu simt, când cred, pe Dumnezeu grăind î în mine, şi simte aceasta şi cel ce mă ascultă, cum n-ar fi simțit aceasta 
Fiul lui Dumnezeu făcut om şi n-ar fi simţit-o şi cei ce ÎI ascultau? (n. 296, p. 174). 

831. Tâlcuirea Pr. D. Stăniloae: În Simbolul niceo- constantinopolitan se spune despre Sfântul Duh că e împreună 
închinat şi slăvil cu Tatăl şi cu Fiul. Aceasta pentru că e de-o-ființă cu Ei. În Duhul sunt toate puterile Tatălui şi Fiului. 
Aşa este şi Tatăl împreună slăvit în Fiul. Căci Fiul nu e natura Tatălui, ci este în Tatăl, şi Tatăl în El. Tot ce are ca putere 
mai presus de fire Tatăl are şi Fiul; pentru că ființa Fiului este una cu a Tatălui. Dar totuși sunt deosebiți. Căci sunt împre- 
ună-subzistenţă. Nu se poate numi o Persoană Tată dacă nu are împreună-subzistent, sau ca ipostas unit cu EI, pe Fiul; şi 
nici Fiul nu poate fi Fiu dacă nu are împreună subzistent cu El un Tată. Tatăl nu e numele unei Persoane singulare şi 
despărțite de Fiul şi nici invers. Dar nici numele unuia dintre Ei nu e numele unei Persoane confundate cu al celeilalte. 
Tată! se trăiește ca Tată al Fiului, şi Fiul, ca Fiu al Tatălui. Fiecare are în Sine, în definiţia Sa, pe Celălalt, dar deosebit de 
El. Tatăl nu e numele unei Persoane singulare şi nici Fiul. Dar, la fel, nu e numele unei Persoane confundate cu alta. 
Aceasta este și relația dintre oameni. Dar în Dumnezeu, unicitatea e dusă la maximum, însă fără confuzie. Această relaţie 
e una dintre tainele fundamentale ale existenţei. (n. 1210, p. 637). 

832. Tâlcuirea Pr. D. Stăniloae: Dacă Duhul este al Tatălui, fiind de o ființă cu EI şi provenind din E], este şi al Fiu- 
lui, pentru că şi Fiul este de o ființă cu Tatăl. (n. 1866, p. 993). 

şi nemărginita putere în vecii vecilor. Amin.” (Actele martirice, "Martiriul Sfintelor 
Perpetua şi Felicitas", XXI, în PSB, vol. 11, p. 131) 


„la bine aminte la cuvintele Domnului: pe când ne instruieşte în legătură cu 
Tatăl, se foloseşte de termeni care inspiră suveranitatea, ca atunci când zice: Vreau, cu- 
rățeşte-te (Mt. 7, 3), şi Taci, închide-ți gura (Mc. 4, 39), Eu însă zic vouă (Mt. 5, 22), 
demon mut şi surd, Eu îţi poruncesc (Mc. 9, 25) şi câte altele asemenca acestora. Pen- 
tru ca prin acestea să cunoaştem pe Stăpânul şi Creatorul nostru, iar prin acelea să 
aflăm pe Tatăl Stăpânului şi Creatorului nostru. Astfel, de pretutindeni se adeverește 
cuvântul că faptul de a crea Tatăl prin intermediul Fiului nu face imperfectă lucrarea 
creatoare a Tatălui, nici nu micşorează (valoarea) lucrării Fiului; (prin acest cuvânt) 
se demonstrează unitatea voinţei (Lor).” (Sf. Vasile cel Mare, Despre Sfântul Duh, 
cap. 8, în PSB, vol. 12, p. 37) 


„Dacă acceptăm ca unică lucrarea Tatălui, a Fiului şi a Duhului Sfânt, fără nici 
o deosebire nici varietate față de oricine ar fi, va trebui să deducem din unitatea de 
acțiune o unitate de natură.” (Sf. Vasile cel Mare, Episrole, 189, VI, în PSB, vol. 12, 
p. 388) 


„Tatăl, Fiul şi Sfântul Duh împreună sfințesc, împreună dau viață, luminează, 
mângâie şi săvârşesc în acelaşi fel toate lucrările asemănătoare. Deci nimeni să nu 
atribuie în chip special acţiunii Duhului puterea de a sfinți, după ce am auzit în Evan- 
ghelie pe Mântuitorul spunând Tatălui Său în legătură cu ucenicii Săi: Părinte, sfin- 
țeşte-i întru numele Tău (n. 17, 17). Aşadar, pentru cei care-s vrednici trebuie să cre- 
dem că tot ce se lucrează în ei e în comun lucrarea Tatălui, a Fiului şi a Duhului Sfânt: 
orice har, orice putere, orice înaintare morală, viaţa, mângâierea, schimbarea care 
duce la nemurire, trecerea la libertate, precum şi toate celelalte bunuri care ajung 
până la noi.” (Sf. Vasile cel Mare, Epistole, 189, VII, în PSB, vol. 12, p. 388) 


„(...) Identitatea actelor lasă să se vadă comunitatea de natură.” (Sf. Vasile cel 
Mare, Epistole, 189, VIII, în PSB, vol. 12, p. 389) 


„ŞI împlinind în EI toată teologia şi desăvârşirea noastră, prin care ne-a unit pe noi 
cu Sine şi prin Sine cu Tatăl835, a poruncit ucenicilor: Mergând, învățați toate neamurile, 
botezându-i pe ei în numele Tatălui şi al Fiului şi al Sfântului Duh (Mt. 28, 19).” (Sf. 
Atanasie cel Mare, Epistola întâia către Serapion, Episcopul de Thmuis, împotriva celor 
care hulesc şi spun că Duhul Sfânt este creatură, VI, în PSB, vol. 16, p. 28) 


833. Tâlcuirea Pr. D. Stăniloae: Duhul Sfânt e prezentat pretutindeni de Sfântul Atanasie ca Cel în care se împlinesc 
sau se desăvârşesc de către Tatăl toate, în vreme ce Fiul e Cel prin Care se împlinesc. De la Tatăl porneşte orice lucrare, 
împlinindu-se prin Fiul în Duhul Sfânt. Tatăl este unica origine pentru toate. Fiul este mijlocul prin care, iar Duhul Sfânt 
este Cel în Care se împlinesc toate. Duhul se află astfel în Fiul, dar purcede din Tatăl, cum se naşte Fiul din Tatăl. Fiul 
nu € origine a Duhului, precum nu € origine pentru nimic, ci Jocul de odihnă al Duhului şi de oprire a iubirii interioare 
între Persoanele dumnezeieşti. Duhul pornind din Tatăl nu trece dincolo de Fiul, căci în Fiul se opreşte iubirea Tatălui, a 
cărei mărturie I-o aduce Fiului Duhul. Fiul s-ar relativiza dacă ar fi pentru Duhul Sfânt un punct de trecere. În acest caz 
ar trebui să pornească din Tatăl şi din Fiul o nouă Persoană care să-l mărturisească Duhului iubirea Lor. Mai sus sau mai 
jos decât Fiul nu e nimeni pentru Tatăl şi din fiinţa Lui. Dacă Duhul ar merge mai departe de la Fiul, unindu-ne cu EL, n-am 
deveni fii ai Tatălui. Numai adunându-ne în Fiul, în Care Se odihnește Duhul, ne facem fii ai Tatălui. Aceasta nu e nici o 
punere a Duhului pe un plan inferior. Căci numai în Duhul e văzut Fiul în toată măreția și frumuseţea Lui neîntrecută. lar 
faptul că Fiul Îl dă oamenilor pe Duhul nu e decât spre adunarea oamenilor în Cel iubit de Tatăl ca Fiu, ca în Cel în care 
Se odihnește Duhul pornit din Tatăl. Dacă prin Duhul s-ar trece dincolo de Fiul, lucrarea Lui n-ar fi spre înfierea noas- 
tră. (n. 13, p. 28). 


o Te A 

„Căci nimic nu se face de Tatăl, care nu se face şi nu se lucrează prin Cuvântul 
în Duhul.” (Sf. Atanasie cel Mare, Epistola întâia către Serapion, Episcopul de 
Thmuis, împotriva celor care hulesc şi spun că Duhul Sfânt este creatură, XXXI, în 
PSB, vol. 16, p. 63) 


„A zis Domnul Dumnezeu, spune Scriptura: Nu este bine să fie omul singur. Să-i 
facem lui ajutor asemenea lui (Fc. 1, 18). 

lată iarăși şi aici: Să facem. Precum la început la facerea omului, spusese: Să 
facem om după chipul Nostru şi după asemănare (Fc. 1, 26), tot aşa şi acum, când 
avea să facă pe femeie, se foloseşte de acelaşi cuvânt şi spune: Să facem. Cu cine 
vorbeşte? Nu vorbeşte cu vreo putere creată, ci cu Cel născut din EI, cu Sfetnicul 
Cel minunat, Cel tare, Domnul păcii (Is. 9, 6), Fiul Lui cel Unul-Născut.” (Sf. loan 
Gură de Aur, Omilii la Facere, Omilia XIV, IV, în PSB, vol. 21, p. 162) 


„(...) Glasul dumnezeiesc nu zice o dată: Ceea ce a curățit Dumnezeu nu e spur- 
cat, ci de trei ori se face această vestire, ca să învăţăm, prin primul glas că Dum- 
nezeu care curățeşte e Tatăl; prin al doilea la fel, că Dumnezeu care curățeşte e Fiul 
cel Unul-Născut; şi prin al treilea, de asemenea, că Dumnezeu care curățeşte tot ce 
e necurat e Duhul Sfânt (Fapte 11, 1-10).” (Sf. Grigorie de Nyssa, Tâ/cuire amă- 
nunțită la Cântarea Cântărilor, Omilia X, în PSB, vol. 29, p. 254) 


„Tatăl, Fiul şi Sfântul Duh împreună sfințesc, împreună dau viața, luminează, 
mângâie şi desăvârşesc în acelaşi fel toate lucrările asemănătoare. Deci nimeni să nu 
atribuie în chip special acţiunii Duhului puterea de a sfinți, după ce am auzit în 
Evanghelie de Mântuitorul spunând Tatălui Său în legătură cu ucenicii Săi: Părinte, 
Sfințeşte-i întru numele Tău (In. 17, 17). Aşadar, pentru ce-i care-s vrednici trebuie 
să credem că tot ce se lucrează în ei e în comun lucrarea Tatălui, a Fiului şi a Duhu- 
lui Sfânt: orice har, orice putere, orice înaintare morală, viaţa, mângâierea, schim- 
barea care duce la nemurire, trecerea la libertate, precum şi toate celelalte bunuri 
care ajung până la noi.” (Sf. Grigorie de Nyssa, Epistola despre Sfânta Treime către 
mai marele doctorilor, Eustahe, cap. 1, în PSB, vol. 30, p. 434) 


„Căci toate vin la noi de la Tatăl prin EI în Duhul.” (Sf. Chiril al Alexandriei, 
Despre Sfânta Treime, Cuvântul al V-lea, în PSB, vol. 40, p. 229) 


„Căci tot ce se face de către Tatăl, este în mod deplin o lucrare a Fiului; şi ceea 
ce se spune că se îndeplineşte prin Fiul este neîndoielnic o operă a Tatălui. Căci 
toate se îndeplinesc de amândoi în egalitate, lucrând Tatăl, dar având în lucrarea Sa 
şi voirea în orice prin Fiul şi împreună cu Acela în Duhul.” (Sf. Chiril al Alexan- 
driei, Despre Sfânta Treime, Cuvântul al VI-lea, în PSB, vol. 40, p. 251) 


„Firea dumnezeirii celei una se cunoaşte de către noi şi de către sfinții îngeri în 
Treimea Sfântă şi cea deofiinţă. Şi în ipostasul Lui distinct, Tatăl este desăvârşit, de 
asemenea şi Fiul şi Sfântul Duh. Dar voinţa creatoare a Unuia din cei numiţi, refe- 
ritoare la orice se spune că se face, este o lucrare a Lui, dar trece prin toată dum- 
nezeirea şi este rezultatul ființei comune celei mai presus de creațiune, dar şi pro- 
priu şi potrivit fiecărei Persoane în parte. Deci opera ce se împlineşte este a firii celei 
una, dar se face prin trei ipostasuri şi e potrivită Fiecăruia în mod special, Fiecare 
fiind desăvârşit în Sine. Deci lucrează Tatăl, dar prin Fiul în Duhul. Lucrează şi Fiul, 
dar cu puterea Tatălui, înțeles din EI şi în EI ca subzistență (ca ipostas) deosebit. 


38-Părinţii Bisericii 

Lucrează şi Duhul. Căci Duhul este al Tatălui şi al Fiului, lucrător în toate.” (Sf. 
Chiril al Alexandriei, Despre Sfânta Treime, Cuvântul al VI-lea, în PSB, vol. 40, pp. 
262-263) 


„Cum vom înţelege spusa: ară] Meu până acum lucrează, şi Eu lucrez (In. 5, 
17)? Căci Fiul nu spune că Dumnezeu-Tatăl lucrează în mod deosebit şi de Sine cele 
privitoare la cele ce sunt, nici despre Sine nu spune că lucrează fără Tatăl şi în mod 
oarecare deosebit de ființa din care este, ca o alta. Fiindcă ar fi doi Creatori, şi nu 
unul, dacă ar lucra fiecare aparte şi despărțit83%. S-ar putea, în acest caz, ca Tatăl să 
nu aibă pururea pe Fiul în Sine, şi Fiul, la fel, s-ar vedea neavând pururea pe Tatăl 
în Sine dacă s-ar întâmpla ca fiecare să lucreze ceva din cele ce sunt aparte şi în mod 
separat, precum am spus mai înainte. Şi n-ar fi adevărat ceea ce spune Fiul: Eu sunt 
întru Tatăl şi Tatăl întru Mine (In. 14, 10).” (Sf. Chiril al Alexandriei, Comentariu 
la Evanghelia Sfântului loan, Cartea întâi, cap. 5, în PSB, vol. 41, p. 58) 


„(...) Fiecare este şi lucrează în fiecare, e vădit că, lucrând Tatăl, lucrează şi Fiul 
la fel, ca Putere naturală şi fiinţială şi ipostatică a Lui; iar lucrând Fiul, lucrează şi 
Tatăl, ca Izvor al Cuvântului creator, Care există în mod natural în Cel născut din 
EI, ca şi focul în căldura provenită din el.” (Sf. Chiril al Alexandriei, Comentariu la 
Evanghelia Sfântului loan, Cartea întâi, cap. 5, în PSB, vol. 41, p. 59) 


„Prin toată Sfânta Treime vin la noi bunătățile şi Tatăl e totul în toate prin Fiul 
şi Sfântul Duh. Dar e de observat şi aceea că a crede în Fiul e ceva de mare preț. 
Căci are drept cunună viaţa835.” (Sf. Chiril al Alexandriei, Comentariu la Evanghe- 
lia Sfântului loan, Cartea a IV-a, cap. 1, în PSB, vol. 41, p. 384) 


„(...) E neîndoielnic adevărat că nu greşeşte cineva spunând că toate lucrările 
Tatălui asupra unora, sau voirile Lui, sunt ale Sfintei Treimi, la fel şi ale Fiului, şi 
ale Sfântului Duh. Din această cauză, spunându-se că Dumnezeu şi Tatăl descoperă 
pe Fiul şi cheamă la EI pe cei gata să creadă, se arată că aceasta face şi Fiul şi nu 
mai puţin Duhul Sfânt836.” (Sf. Chiril al Alexandriei, Comentariu la Evanghelia 
Sfântului loan, Cartea a IV-a, cap. 1, în PSB, vol. 41, p. 390) 


834. Tâlcuirea Pr. D. Stăniloae: Mărturisim un singur Dumnezeu, deci şi un singur Creator pentru că, deşi sunt trei 
Persoane, ființa şi lucrarea e una. De câte ori nu se întâmplă şi ca doi sau mai mulți oameni să facă o singură lucrare: 
ridică un lemn împreună, spre exemplu. Dar ei îşi pot, de cele mai multe ori, şi despărți lucrările. Numai mărginirea în 
putere îi face uneori să-şi unească lucrările într-una. Dumnezeu săvârşeşte totdeauna în mod unit lucrarea Sa nu din 
mărginire, ci din deplinătatea unităţii de ființă şi de iubire. Dar Tatăl nu Se confundă cu Fiul și cu Duhul în lucrarea 
comună ce o săvârşesc. EI e Tatăl, Cel din Care porneşte lucrarea, Fiul e Cel prin Care lucrarea se împlinește fără ca Tatăl 
să fie absent, şi Duhul e Cel în Care se duce la capăt, fără să fie absenţi Tatăl şi Fiul din ea. Fiecare simte pe Ceilalţi 
lucrând în lucrarea Sa. E un mod de-a trăi lucrarea unităţii, deci şi persistenţa lor ca Persoane în această unitate. Dar 
crearea şi susținerea şi mântuirea în comun a lumii are o semnificație şi pentru lume. Tatăl nu lucrează separat o parte 
a lumii, şi Fiul, la fel. Ea se resimte de lucrarea comună a Sfintei Treimi. Insă, fiind creată de Tatăl prin Fiul în Duhul 
Sfânt, Tatăl pune pe ea pecetea faptului de-a proveni din EI prin Fiul şi de-a înainta spre unirea cu Dumnezeu, sau spre 
desăvârşire, prin maxima prezenţă în ea a Duhului Sfânt. În mod special, făpturile conştiente primesc putinţa de-a se 
face fii prin har prin unirea cu Fiul. În primul rând ele primesc o structură rațională, putând fi cunoscute de făp- 
turile conştiente prin rațiune. Căci sunt făcute prin Gândul înțelept care e şi Putere. Chiar la om, în cuvânt e gând şi pu- 
tere, care poate înrâuri chiar fără sunet, prin oarecare telepatie. Lumea nu e produsă printr-un impuls necugetat, ci printr-o 
gândire înțeleaptă, care are în ea o putere atât de mare, că poate să o creeze din nimic. (n. 94, p. 58). 

835. Tâlcuirea Pr. D. Stăniloae: În fiecare Persoană a Treimii Se află şi celelalte două, lucrând împreună. În Fiul 
sunt pus în legătură de fiu cu Tatăl, şi această simțire o am prin Duhul ce mi Se dă prin Fiul. Dar legătura trăită de mine 
cu Sfânta Treime porneşte de la credința mea în Hristos ca Fiul lui Dumnezeu. Căci EI a venit vizibil aproape de oameni 
prin faptul că S-a făcut om. Dar prin Hristos ne punem în legătură cu Sfânta Treime numai dacă EI este Fiul de o ființă 
cu Tatăl. Cei ce neagă aceasta rămân despărțiți de Dumnezeu (...). (n. 689, p. 384). 

836. Tâlcuirea Pr. D. Stăniloae: Dacă Fiul, lucrând în unii oameni, o face cu conştiinţa că face aceasta pentru că 
Tatăl o dorește, deci nu fără lucrarea Tatălui, se poate spune că lucrarea Lui este şi lucrarea Tatălui, iar lucrarea Tatălui 

„Dumnezeirea este una după fire, înțeleasă în Tatăl şi în Fiul și în Sfântul Duh, 
deci că nu lucrează fiecare în mod împărțit în ceva din cele ce sunt (cele create), ci 
orice s-ar spune că se face prin Unul este numaidecât operă a întregii firi dum- 
nezeieşti. Căci Sfânta Treime fiind Una prin deoființime, Una este numaidecât şi 
puterea Ei în toate. Căci toate sunt din Tatăl prin Fiul în Duhul. Astfel, ceea ce am 
spus de multe ori, aceea o spunem iarăşi. Căci, deşi e obositor a repeta aceleaşi, ele 
cuprind adevărul. Dar e obiceiul Mântuitorului Hristos să atribuie lucrării Tatălui 
toate câte întrec puterea omului. Căci S-a smerit pe Sine făcându-Se om837. Şi, 
deoarece a primit chipul robului, nu nesocoteşte măsura robului (Filip. 2, 7-8). To- 
tuşi, nu Se pune în afara facerii tuturor împreună cu Tatăl, ci Cel ce L-a născut pe 
El lucrează toate prin El, după spusa Mântuitorului însuşi. Căci zice: Tatăl, Care 
rămâne în mine, El face lucrurile (In. 14, 10)838. Punând deci pe seama iconomiei 
celei în trup ceea ce se cuvine ei, atribuie lui Dumnezeu şi Tatăl cele mai presus de 
puterea omului.” (Sf. Chiril al Alexandriei, Comentariu la Evanghelia Sfântului 
Ioan, Cartea a IV-a, cap. 3, în PSB, vol. 41, pp. 414-415) 


„Dar El spune: nu fac de la Mine nimic, nu ca o slugă, sau vreun ucenic şi aştep- 
tând să I se poruncească de către Tatăl, sau ca cel învățat spre împlinirea minunilor, ci 
arată mai degrabă în modul cel mai exact că, provenind din ființa lui Dumnezeu şi Tatăl 
şi răsărind ca o Lumină din sânul nepătruns al Tatălui în mod negrăit și fără început şi 
subzistând etem împreună cu EI, şi fiind şi cugetându-Se că e chipul şi pecetea iposta- 
sului Lui, are aceeași cugetare, ca să spun aşa, şi aceeaşi lucrare cu EI în toate. Și, ca să 
ne înveţe clar că este în toate împreună-voitor cu Cel ce L-a născut, zice: Nu făc de la 


Mine nimic. E asemenea cu a zice: Nu Mă despart printr-o voință specială de cea care 
se află în Dumnezeu- Tatăl. Toate câte le voieşte şi le hotărăşte Tatăl prin firea Lui, ace- 
lea sunt şi în Mine, deoarece am strălucit din sânul Lui şi sunt rodul adevărat al ființei 
Lui. Sunt greu de explicat acestea şi nu e uşor de a exprima prin grai cele ce nu sunt 
accesibile înțelegerii. Totuşi, aducându-le pe cât se poate pe acestea la o oarecare 
înţelegere, vom câştiga o răsplată cerească şi ne vom păstra mintea nerănită şi neclăti- 
nată prin abaterile spre altceva.” (Sf. Chiril al Alexandriei, Comentariu la Evanghelia 
Sfântului loan, Cartea a V-a, cap. 2, în PSB, vol. 41, p. 557) 


„(...) Sunt Dumnezeu şi Fiu după fire, că nu sunt nicidecum voitor prin Mine, ci 
împreună-voitor cu Dumnezeu- Tatăl şi ceea ce face EI, acelea nu şovăi să le fac şi 
Eu, şi de asemenea vorbesc cele ce Îl ştiu şi pe EI spunând. Căci sunt de aceeași 
ființă cu Cel ce M-a născut539.” (Sf. Chiril al Alexandriei, Comentariu la Evanghe- 
lia Sfântului loan, Cartea a V-a, cap. 5, în PSB, vol. 41, p. 587) 


837. Tâlcuirea Pr. D. Stăniloae: Toate faptele mai presus de puterea omului sunt ale tuturor celor Trei Persoane dum- 
nezeieşti. Dar, întrucât Dumnezeu-Cuvântul S-a făcut şi om, atribuie acele fapte de cele mai multe ori nu Sieşi, ci lui 
Dumnezeu-Tatăl, ca să Se pună pe Sine în relief ca om. (n. 756, p. 415). 

838, Tâlcuirea Pr. D. Stăniloae: Tatăl face lucrările aflându-Se în Fiul, Care nu e pasiv, ci e şi El lucrător, deci le 
face împreună cu Fiul. Sau: Tatăl lucrează toate prin lucrarea Fiului. E cea mai deplină unitate între Persoanele Care totuşi 
nu Se contopesc. Într-un anumit grad, aceasta se întâmplă şi între oameni. Când copilul face ceva încurajat de mama, 
trăieşte în lucrarea sa şi lucrarea mamei. (n. 757, p. 415). 

839. Tâlcuirea Pr. D. Stăniloae: Fiul e de-o-ființă cu Tatăl, dar e Persoană deosebită. Deci lucrează şi spune ceea ce 
lucrează şi spune Tatăl, dar ca un alt lucrător și voitor, adică sunt doi împreună-lucrători şi voitori. Fiinţa comună se mani- 
festă într-o desăvârşită împreună-lucrare și voire a Ambilor, care arată şi o iubire desăvârşită. Fiinţa comună nu anulează 
deosebirea Persoanelor. Persoanele deosebite nu împart ființa, voința, lucrarea. Fiul poate spune: Trăiesc în lucrarea şi vor- 
birea Mea lucrarea şi voirea Tatălui, sau în voirea și lucrarea Tatălui, voirea şi lucrarea Mea, Dar deosebirea personală nu 
indică numai o doime de Persoane neidentice, ci şi o deosebire de poziţie în voirea şi lucrarea comune. Dar nu Tatăl face 
şi voieşte ceea ce vede pe Fiul făcând şi voind, ci invers. Fiul face și vorbeşte tot ce vede pe Tatăl făcând şi vorbind, dar 
voind şi făcând aceleaşi cu o totală bucurie, ca şi când le-ar face şi vorbi dintr-o pomire proprie. (n. 1113, p. 587). 

„Ceea ce face Tatăl, aceea se împlineşte prin Fiul în Duhul. Şi iarăşi, ceea ce 
face Fiul, aceea se zice că face Tatăl în Duhul54%0. De aceea şi spune: De Ja Mine nu 
fac nimic, ci Tatăl care este în Mine face lucrările.” (Sf. Chiril al Alexandriei, Co- 
mentariu la Evanghelia Sfântului loan, Fragmente din Cărţile VII şi VIII, în PSB, 
vol. 41, p. 731) 


„Dumnezeirea fiind cugetată una în Tatăl și în Fiul şi în Duhul, orice cuvânt de 
la Tatăl este prin Fiul în Duhul. Şi toată fapta, sau minunea, se lucrează de la Tatăl 
prin Fiul în Duhul. Căci nu e Fiul în afară de fiinţa Tatălui, nici Duhul Sfânt. lar Fiul 
Unul-Născut fiind în Tatăl şi având pe Cel ce-L naşte în Sine, spune că Tatăl lu- 
crează. Căci firea Tatălui este lucrătoare, strălucind în Fiul.” (Sf. Chiril al Alexan- 
driei, Comentariu la Evanghelia Sfântului loan, Cartea a IX-a, Introducere, în PSB, 
vol. 41, p. 854) 


„(...) Sfânta Treime Se vede şi Se slăveșşte în întregime de către noi chiar şi într-o 
Persoană. Căci numai pe Dumnezeu Mântuitor, nevăzând în parte în Tatăl, în parte 
în Fiul, sau în parte în Sfântul Duh darurile cu care, primindu-le, suntem miluiţi, ci 
declarând că mântuirea noastră este fapta unei unice Dumnezeiri. Căci deşi părem 
că atribuim fiecărei Persoane ceva din cele ce se fac cu noi, sau din cele lucrate cu 
creația, nu mai puţin credem că toate sunt de la Tatăl prin Fiul în Duhul. Deci 
înțelegem cu multă dreptate că Tatăl ne hrăneşte în dreapta credinţă prin Duhul, sau 
EI lucrează, adică ne priveşte şi ne vede şi ne învredniceşte de grija îndreptării, prin 
Fiul în Duhul. Socotim că e mai bine să înțelegem aşa decât altfel. Căci, dacă 
admitem că fiecare dintre cele trei Persoane lucrează în mod separat cele referitoare 
la noi (ceea ce nu atribuim şi Alteia), cum nu va fi neîndoielnic că, deoarece Fiul S-a 
numit acum viță, iar Tatăl, lucrător, suntem hrăniți în mod special şi susținuți în buna 
existență numai de Fiul, iar de la Tatăl nu avem decât îngrijirea? Căci e propriu viței 
să hrănească mlădiţele ei, iar lucrătorului, numai să se îngrijească de ea. Dar, dacă 
cugetăm drept, vom socoti că nici aceea nu se face fără Tatăl, nici aceasta, fără Fiul 
şi nimic nu se va înfăptui fără Sfântul Duh. Toate sunt, precum am spus, de la Tatăl 
prin Fiul în Duhul.” (Sf. Chiril al Alexandriei, Comentariu la Evanghelia Sfântului 
Ioan, Cartea a X-a, cap. 2, în PSB, vol. 41, pp. 924-925) 


„lar dacă credem că Fiul este prin fire şi cu adevărat în Tatăl Său şi are în firea 
Sa pe Cel ce L-a născut, toate se vor săvârși prin Amândoi, ca dintr-o unică Dum- 
nezeire, în Duhul. Astfel, nici Tatăl nu va fi socotit că ne hrăneşte în afara Fiului, 
nici Fiul nu va fi socotit străin de lucrarea Tatălui în noi. Căci unde se vede unitatea 
firii în raţiuni identice, nu se împarte nici lucrarea, chiar dacă s-ar înţelege că e vari- 
ată şi diferită8+!. Iar fiinţa, adică Dumnezeirea adevărată şi cea după fire, fiind înţe- 
leasă ca una în trei ipostasuri, în Tatăl şi în Fiul şi în Sfântul Duh, cum nu s-ar spune 
foarte clar şi neîndoielnic că uneori lucrarea este a Unuia, dar ca rezultat al întregii 
şi unicei Dumnezeiri, aflându-se în ea aceeaşi putere a firii?” (Sf. Chiril al Alexan- 
driei, Comentariu la Evanghelia Sfântului loan, Cartea a X-a, cap. 2, în PSB, vol. 
41, p. 925) 


840. Tâlcuirea Pr. D. Stăniloae: De multe ori chiar noi trăim o influenţă, deci un ajutor, un îndemn verbal, sau tăcut, 
de la alții, realizând un scop, deci simțim lucrarea noastră întregită de a altora. Aceasta mai ales când suntem într-o relaţie 
iubitoare cu aceia. Este greu să credem că lucrarea noastră este cu totul individuală. (n. 1366, p. 731). 

841. Tâlcuirea Pr. D. Stăniloae: Tatăl lucrează în alt mod decât Fiul şi Duhul, dar lucrarea Lui nu e despărțită de a 
Lor, căci porneşte din Tatăl şi se efectuează prin Fiul, sfârșindu-se în Duhul, (n, 1755, p. 925). 

„Principala bunătate este fără îndoială Tatăl: din ea S-a născut Fiul, Care este în 
toate privinţele chipul bunătăţii Sale (Mt. 15, 10). Într-adevăr, nu există în Fiul altă 
bunătate decât cea care este în Tatăl. Acesta-i motivul pentru care Mântuitorul zice, 
pe bună dreptate, în Evanghelie (Mc. 10, 18): nimeni nu este bun decât numai Unul 
Dumnezeu, Tatăl. Prin aceasta trebuie să înțelegem că Fiul nu are altă bunătate decât 
numai aceea care este în Tatăl. Şi mai e numit Fiul, pe bună dreptate, chipul Său, 
pentru că nu vine din alt loc decât din această bunătate, care e şi începutul, pentru 
ca să nu se vadă în Fiul altă bunătate decât cea care e în Tatăl, iar nu o bunătate 
străină sau diferită. De aceea nu trebuie luate drept blestem cuvintele nimeni nu e 
bun decât numai Unul Dumnezeu Tatăl, ca şi cum am vedea aici o tăgăduire a bună- 
tăţii lui Hristos sau a Duhului Sfânt, ci — după cum s-a spus mai înainte — trebuie să 
situăm în Tatăl bunătatea primordială: Fiul, Care Se naşte din EI, sau Duhul, Care 
purcede din E184%2 reproduc în Ei, fără îndoială, firea (autentică) acestei bunătăţi care 
este izvorul din care S-a născut Fiul şi din care a purces Duhul Sfânt. 

Dacă atributul bun s-a dat de către Scripturi şi altor fiinţe, fie că erau îngeri, 
oameni, slujitori, comoară chiar, în toate aceste cazuri s-a vorbit în sens larg, fiind 
vorba doar de o bunătate întâmplătoare, nu de una substanțială.” (Origen, Despre 
principii, Cartea întâi, XIII, 2, în PSB, vol. 8, pp. 68-69) 


„După cum nimeni nu trebuie să se poticnească de faptul că Tatăl e Dumnezeu 
şi de faptul că şi Mântuitorul e Dumnezeu, tot astfel, întrucât Tatăl e numit Arozpu- 
ternicul, nimeni nu trebuie să se tulbure pentru faptul că şi Fiul este numit Aozpu- 
ferniculS43. Corespunde aşadar adevărului ceea ce a zis EI către Tatăl: bate ale 
Mele sunt ale Tale şi ale Tale sunt ale Mele şi M-am preamărit întru ei (In. 17, 10). 
lar dacă tot ce este al Tatălui este şi al lui Hristos, printre atributele pe care le aflăm 
în Tatăl este şi atotputernicia: or, fără nici o îndoială se cade ca şi Fiul cel Unul-Năs- 
cut să fie atotputernic pentru ca tot ce are Tatăl să le aibă aşijderea şi Fiul.” (Origen, 
Despre principii, Cartea întâi, X, 2, în PSB, vol. 8, p. 66) 


„Cuvântul lui Dumnezeu este viu, împlinitor şi creator, şi că nu există propriu- 
zis deosebire, în ce priveşte firea, între Cuvânt şi Cel din care se naşte. 

După cum, fiind vorba de oameni, spunem că din minte iese cuvântul, dar nu se 
confundă cu ea şi nici nu e total despărțit de ea, ci întrucât purcede din ea este ceva 
specific, dar şi deosebit de ea, însă, în acelaşi timp, ca manifestare a minţii, iarăşi 
nimeni n-ar putea spune despre cuvânt că nu stă în legătură cu mintea, ci că au 
natură comună (...), tot aşa stau lucrurile şi în ce priveşte pe Cuvântul lui Dum- 
nezeu: având viaţă aparte, Cuvântul se deosebeşte de Cel care I-a dat-o; după natură, 
însă, este una cu Cel ale Cărui însuşiri, ca Dumnezeu ce este, le are deopotrivă. Căci 
vrând să vorbim de Tatăl și să-l înşirăm însuşirile specifice, ca bunătate, putere, 
înţelepciune, veşnicie, depărtarea de rău şi de moarte, cu un cuvânt desăvârşirea 


842. Notă Pr. T. Bodogae: Termenul tehnic procedens (din gr. eknopeicov) poate să fi fost creat de Rufin, dat fiind 
că Origen spusese însuşi (1, prefață 4 şi aici, mai jos: I, 3, 3) că nu știe cum să exprime originea Duhului. (n. 200, p. 69). 

843. Notă Pr. T. Bodogae: Întrucât izvorul e tot numai unul, Tatăl, însă unitatea de voinţă şi de lucrare este veşnică. 
(n. 181, p. 66). 

tei Treimi şi o credință în Ea.” (Sf. Atanasie cel Mare, Epistola întâia către Serapion, 
Episcopul de Thmuis, împotriva celor care hulesc şi spun că Duhul Sfânt este crea- 
tură, XVI, în PSB, vol. 16, pp. 41-42) 


„Păstrând în chip special ceea ce e propriu fiecăruia şi spunând fiecăruia ceea ce 
este şi crezându-L astfel, le referim în chip natural la o unică Dumnezeire, nesu- 
ferind să le înţelegem cu totul despărțite pentru faptul că Fiul Se numeşte şi Cu- 
vântul şi Înţelepciunea şi Strălucirea şi Pecetea şi Puterea Tatălui853. Căci e Cuvânt 
şi Înţelepciune fiindcă e din Minte şi Se află intim în mod nedespărțit î în Minte pen- 
tru reciprocitatea celor indicate. Fiindcă Mintea se vede în Cuvânt şi în Înţelepciune, 
şi Cuvântul, invers, în Minte. Şi nimic nu se află între ele sau nu o desparte pe una 
de alta. Iar Putere se numește ca existând în mod nedespărțit în Cel ce o are prin fire 
şi neputând în nici un fel să se despartă ca un accident, aceasta întâmplându-se numai 
în cazul coruperii suportului. Dar Pecete este iarăşi ca Unul ce coexistă prin fire şi nu 
se poate despărţi de ființa a cărei Pecete este.” (Sf. Chiril al Alexandriei, Comentariu 
la Evanghelia Sfântului loan, Cartea întâi, cap. $, în PSB, vol. 41, p. 59) 


„Căci cum s-ar socoti că se poate despărți cel ce naşte de cel născut şi provenit 
în mod neîmpărțit? Ci amândoi sunt una şi aceeaşi prin fire şi unul nu este nicide- 
cum fără altul.” (Sf. Chiril al Alexandriei, Comentariu la Evanghelia Sfântului loan, 
Cartea întâi, cap. 5, în PSB, vol. 41, p. 61) 


„Este (Fiul — n.a.) în Tatăl, precum şi strălucirea este în cel ce emite strălucirea; 
şi e altceva după raţiunea cuprinsă în cugetare şi, iarăşi, nu altceva, şi contemplat 
împreună cu EI, pentru că se spune că este din El şi iarăşi este în E1854. Şi acestea 
nu trebuie înțelese ca cele ce se împart şi se despart în general şi după ființă. Căci 
sunt una după identitatea ființei şi se văd prin înţelegere ca cele ce se deosebesc, dar 
nu se despart855.” (Sf. Chiril al Alexandriei, Comentariu la Evanghelia Sfântului 
Ioan, Cartea a III-a, cap. 5, în PSB, vol. 41, p. 345) 


„Căci faptul de-a exista ca ipostas propriu nu-L face pe Fiul străin de funţa Celui 
ce-L naşte. Căci este în mod recunoscut din Tatăl, întrucât este din fiinţa Lui856. Şi 
iarăşi este în Tatăl pentru că este în EI prin fire. E ceea ce spune EI însuşi, zicând 
odată: Eu de la Tată! am ieşit şi am venit (|n. 8, 42), iar altă dată: Eu sunt întru Tatăl 


Tatăl, rămâne în veci. Dumnezeu ar putea crea la nesfârşit alte lumi, ca să-Și arate dragostea Sa infinită. Dar infinitatea 
dragostei Sale adevărate Şi-o poate păstra nu creând la infinit alte persoane, ci ridicându-le la infinit pe cele pe care le 
creează prin arătarea dragostei de Tată şi de Frate şi în simţirea de către ele a acestei iubiri. De aceea nu sunt nici taţi mai 
mulți, nici fii mai mulţi cărora să le arate dragostea. Iar noi vom urca la nesfârşit în trăirea înfierii, sau a alipirii la Fiul 
şi în simțirea dragostei părinteşti. (n. 41, p. 42). 

853. Tâlcuirea Pr. D. Stăniloae: Fiul e şi deosebit, dar şi unit cu Tatăl, pentru că este Cuvântul şi Înţelepciunea şi 
Puterea Tatălui. Când se spune că /a început era Cuvântul, se spune că era Cuvântul Tatălui, iar prin aceasta se înțelege 
că este şi deosebit, şi unit cu Tatăl. Cuvântul cuiva nu e mai mic ca acela şi nici despărțit de el. Dar la Dumnezeu Cuvân- 
tul e atât de puternic, că are şi caracter de Persoană. Uneori şi omul vede în cuvântul său o putere aproape personală, 
deosebită de persoana sa, dar în acelaşi timp unită cu el. Dumnezeu e prin fire Născător de Cuvânt, trăind cu El o comu- 
niune. (n. 97, p. 59). 

854. Tâlcuirea Pr. D. Stăniloae: Fiul e din Tatăl, strălucind din EI, dar e şi în Tatăl, pentru că strălucirea, venind din 
Cel ce străluceşte, este în El. Se întâmplă aceasta şi în relațiile omeneşti. Copilul este din mamă, dar mama îl simte şi în 
ca. În iubirea dintre mamă şi copil nu se poate pune că, fiind copilul din ea, mama nu-l simte și în ea. Abia creştinismul, 
prin învățătura Despre Sfânta Treime, a dat un temei tainei relaţiilor dintre persoane. (n. 621, p. 345). 

855. Tâlcuirea Pr. D. Stăniloae: Vorbește în general despre cele de o ființă. Cele ce se nasc se deosebesc ca iposta- 
suri de cele din care se nasc, dar nu se despart. Aceasta are loc şi la oameni. (n. 622, p. 345). 

856. Tâlcuirea Pr. D. Stăniloae: Arienii declarau vag că Fiul este din Tatăl, dar nu recunoșteau că este din ființa Lui, 
ci doar din puterea Lui. (n. 638, p. 350). 


ÎN 

şi Tatăl întru Mine (|n. 10, 38). EI nu pleacă spre o identitate cu totul separată şi 
deplină, deoarece Sfânta Treime se cugetă într-o unică Dumnezeire. Şi fiind în Tatăl 
printr-o rațiune sau relaţie nedistanţată, Fiul va fi înțeles ca o manifestare sau o strălu- 
cire, în deoființime, din El în mod negrăit. Căci este Lumină din Lumină. Deci, este 
în Tatăl şi din Tatăl în mod nedistanţat şi deosebit, aflându-Se ca o pecete, sau ca un 
chip al arhetipului, înţeles într-o existenţă ipostatică proprie857. Dar nu dăm în mod 
simplu această învățătură, ci o întărim în toate cu pilde luate din Lege, apărând ade- 
vărul ei față de eterodocşi. Astfel, Legea porunceşte celor din Israel să aducă preţ de 
răscumpărare, pentru capul fiecăruia, o jumătate de didrahmă. lar un statir însemna 
o didrahmă (două drahme). În aceasta se afla ca într-o umbră Hristos, care Se aduce 
pe Sine pentru toți, ca de către toți, preț de răscumpărare lui Dumnezeu şi Tatăl, 
aflându-Se cu Tatăl ca într-o didrahmă, dar nu în mod despărțit, deoarece într-o mo- 
nedă (într-un statir) se aflau cele două drahme. Aşa trebuie înțeles şi Fiul în raport cu 
Tatăl, şi Tatăl iarăşi în raport cu Fiul, Amândoi într-o fire, distinct fiecare, ca existând 
în ipostas deosebit, dar nu despărțit, nici unul fără altul. Şi, precum, erau într-o monedă 
două drahme, fiecare dintre ele fiind de aceeaşi măsură şi nici una mai mică decât 
cealaltă, aşa să înţelegi nedeosebirea ființei Fiului faţă de a lui Dumnezeu-Tatăl, sau, 
iarăşi, a Tatălui faţă de cea a Fiului558.” (Sf. Chiril al Alexandriei, Comentariu la 
Evanghelia Sfântului loan, Cartea a III-a, cap. 5, în PSB, vol. 41, pp. 350-351) 


„Căci Duhul este al lui Dumnezeu-Tatăl, dar este şi al Fiului, nu ca şi cum ar fi 
împărțit între cei Doi. Deoarece Fiul este din Tatăl şi în Tatăl după fire, fiind rodul 
adevărat al ființei Lui, ] se adaugă şi Lui Duhul Tatălui după fire, Care se revarsă 
din Tatăl şi, prin Fiul, se dăruieşte făpturii. Şi nu face aceasta Fiul ca un slujitor, ci, 
cum am spus adineauri, răsărind prin Cuvântul cel de-o-ființă şi se arată din El în 
mod nemijlocit şi împărţit. Dar, Fiul rămânând în mod real pururea859, spunem de 
Fiul că este de-Sine-stătător (în ipostas propriu) şi că are în Sine pe Cel ce L-a năs- 
cut. Iar că Duhul Tatălui se arată al Fiului şi al Tatălui (al Tatălui, Care ÎL trimite sau 
făgăduieşte să-L împartă Sfinţilor, dar Îl dă şi Fiului pentru identitatea fiinţei, pe 
care o are cu Tatăl) şi că în toate este lucrător Tatăl prin Fiul, a spus iarăşi foarte clar 
Fiul, zicând: Vă este de folos ca să Mă duc Eu. Căci dacă nu Mă voi duce, Mângâie- 
torul nu va veni la voi, iar dacă Mă voi duce, Îl voi trimite la voi (In. 16, 7).” (Sf. 
Chiril al Alexandriei, Comentariu la Evanghelia Sfântului loan, Cartea a XI-a, cap. 
10, în PSB, vol. 41, p. 1048) 


Însuşirile, calităţile şi proprietăţile Persoanelor 


„Ființa şi persoana se deosebesc atât de mult una de alta pe cât se deosebeşte 
generalul de particular, cum e de pildă cazul cu ființa vie a unei mulțimi de oameni 


857. Tâlcuirea Pr. D. Stăniloae: Fiul e pecetea Celui ce Se arată în ea ca modelul nedespărţit de Acesta, dar Se vede 
totuşi ca un chip deosebit de model. (n. 639, p. 350). 

858. Tâlcuirea Pr. D. Stăniloae: Lepea veche poruncea să se dea ca preț de răscumpărare pentru orice om o drahmă, 
dar într-un statir se cuprindeau două drahme. Această drahmă era umbra lui Hristos. EI Se află într-o fire cu Tatăl, dar e 
distinct de EI întrucât numai EI Se aduce Tatălui. Hristos Se aduce preț de răscumpărare pentru toți, ca de către toți. Se 
identifică oarecum cu fiecare, încât, aducându-Se pentru fiecare, face pe acela să simtă că el Îl aduce, sau că în Hristos 
se aduce pe sine. Hristos Se simte una cu cel pentru care Se aduce, în aşa fel că acela e cel ce se aduce. Toată explicarea 
cuvintelor lui Hristos despre pecetea Tatălui în EI (In. 6, 27) a fost o pledoarie a Sfântului Chiril pentru unitatea de ființă 
a Fiului cu Tatăl. Fără această unitate de ființă a Fiului întrupat cu Tatăl, n-am fi putut fi mântuiţi prin unirea cu Fiul lui 
Dumnezeu. (n. 640, p. 351). 

859. Tâlcuirea Pr. D. Stăniloae: Duhul se dă oamenilor prin lucrări deosebite, dar în Fiul rămâne pururea întreg ca 
Persoană deosebită. (n. 1975, p. 1048). 

sau numai a unui individ singuratic. De aceea mărturisim că există o singură ființă 
în divinitate, pe câtă vreme în categoria existenţelor particulare nu facem nici o deo- 
sebire, doar să luăm persoana ca ceva particular, aşa că despre Tatăl, despre Fiul şi 
despre Duhul Sfânt dobândim o noţiune precisă şi limpede. Pentru că dacă nu con- 
templăm notele specifice ale fiecăruia, cum sunt paternitatea, înfierea şi sfinţirea, ci 
mărturisim pe Dumnezeu după însuşirea generală a ființei, atunci nu-i cu putință să 
explicăm în mod sănătos credința. Trebuie dar să adăugăm ființei ceea ce-i comun 
tuturor celor trei persoane, exprimându-ne crezul în felul următor: dumnezeirea, e 
comună, paternitatea e ceva specific, iar împreunându-le pe amândouă spunem: cred 
în Dumnezeu-Tatăl. Tot aşa trebuie să procedăm şi când vom mărturisi despre Fiul, 
împreunând ceea ce-i general cu ceea ce-i particular şi când putem spune: Cred în 
Dumnezeu-Fiul. Şi tot aşa vom mărturisi şi despre Duhul Sfânt, făcând legătura între 
general şi special spunând: cred şi într-un Duh Sfânt dumnezeiesc. Aşa că peste tot 
devine clar că în mărturisire se păstrează unitatea în divinitate pe de o parte şi speci- 
ficul persoanelor prin separarea însuşirilor atribuite fiecăreia, pe de altă parte.” (Sf. 
Vasile cel Mare, Epistole, 236, II, în PSB, vol. 12, pp. 491-492) 


„Mintea, care a reuşit să se curăţească de patimile cele materiale, care a putut să 
părăsească toată zidirea înţelegătoare şi, ca un peşte, să iasă din adânc şi să înoate 
la suprafața apei, ajunge în regiunea curată a creației şi vede pe Duhul cel Sfânt 
acolo unde este Fiul şi unde este Tatăl, în unire cu Ei într-o singură ființă şi într-o 
singură fire, având pe toate: bunătatea, dreptatea, sfințenia, viața. Scriptura spune: 
Duhul Tău cel bun (Ps. 142, 12); şi iarăşi: Duh drept (Ps. 50, 11); şi iarăşi: Duhul 
cel Sfânt (Ps. 50, 12.); iar apostolul spune: Legea Duhului vieții (Rom. 8, 2). Nici 
una din aceste însuşiri nu este dobândită în urmă şi nici adăugată mai târziu, ci după 
cum căldura este nedespărțită de foc şi strălucirea de lumină tot aşa este nedespărțită 
şi de Duhul: sfinţirea, viaţa, bunătatea şi dreptatea.” (Sf. Vasile cel Mare, Omilii și 
cuvântări, Omilia a XV-a, III, în PSB, vol. 17, p. 512) 


„Într-adevăr, nu cunoaştem între numirile atribuite firii divine să existe vreo 
deosebire în înţelesul de mai bine sau mai puţin bine şi nici nu ne putem închipui c-ar 
fi corect să atribuim Duhului însuşiri mai mărunte, pe care le-am socoti inferioare 
față de celelalte persoane dumnezeieşti. Toate noţiunile ca şi conceptele care se 
potrivesc lui Dumnezeu sunt între ele de o egală vrednicie.” (Sf. Grigorie de Nyssa, 
Epistola despre Sfânta Treime către mai marele doctorilor, Eustahe, cap. 4, în PSB, 
vol. 30, p. 432) 


„(...) Având ochiul înţelegerii luminat (fericitul loan — n.a.) nu ignoră că se vor 
ridica unii care din multa neştiință vor spune că Însuşi Tatăl e şi Fiul, şi vor menţine 
numai cu numele Sfânta Treime, nerecunoscând că este în ipostasuri deosebite, ca 
Tatăl să fic înţeles ca Tată, şi nu ca Fiu, iar Fiul iarăşi să fie în mod propriu Fiu, şi 
nu Tată, cum o arată învățătura adevărată.” (Sf. Chiril al Alexandriei, Comentariu la 
Evanghelia Sfântului loan, Cartea întâi, cap. 2, în PSB, vol. 41, p. 24) 


„Sfânta şi cea de o ființă Treime se deosebeşte şi prin deosebirile de nume, şi prin 
însuşirile şi proprietăţile şi calitățile Persoanelor. Fiindcă Tatăl este Tată, şi nu Fiu, Fiul 
este Fiu, şi nu Tată, şi Duhul Sfânt este Duh propriu Dumnezeirii. Ei se cuprind în 
aceeaşi rațiune a ființei, neînfăţişându-ne trei dumnezei.” (Sf. Chiril al Alexandriei, 
Comentariu la Evanghelia Sfântului loan, Cartea a IX-a, în PSB, vol. 41, p. 832) 

„lar calitatea ipostatică a Tatălui e nenaşterea, a Fiului, naşterea (faptul de a fi 
născut), a Duhului Sfânt, purcederea; adică nenaşterea, naşterea şi purcederea, care 
se numesc şi proprietăţi (însuşiri proprii, personale). Ele aparțin numai Lui în mod 
natural sau ipostatic, şi nu altuia. Din acestea se constituie deosebirile fiinţiale în 
Dumnezeu.” (Sf. Maxim Mărturisitorul, Epistole, Partea a Il-a, 20, în PSB, vol. 81, 
p. 309) 


Naşterea Fiului din Tatăl 


„(...) Atunci când spunem un cuvânt, noi dăm naştere unui cuvânt nu prin sci- 
ziune, pentru ca să credem că se împuţinează cuvântul din noi atunci când vorbim. 
Şi, după cum vedem că dintr-un foc ia naştere alt foc, nemicşorându-se acela din 
care s-a făcut aprinderea, ci rămânând acelaşi, iar acela care a fost luat de el se pare 
că este același şi că nu împuţinează pe acela din care s-a aprins. De altfel, şi cuvân- 
tul ințelepciune îmi va fi o mărturie că acest Dumnezeu însuşi, Care S-a născut din 
Părintele tuturor, este şi Cuvântul şi Înţelepciunea şi Puterea şi Slava Celui ce L-a 
născut.” (Sf. Iustin Martirul şi Filozoful, Dialogul cu iudeul Tryfon, Partea întâi, 
LXI, în PSB, vol. 2, pp. 213-214) 


„ŞI precum o rază când purcede de la soare este o parte din tot, deoarece soarele 
va rămâne în rază ca una ce a purces din el, la fel şi substanţa nu se desparte, ci se 
întinde, ca şi lumina născută din lumină, materia creatoare rămâne veşnic întreagă, 
izvor nesecat (...) Astfel şi ceea ce a purces de la Dumnezeu este Dumnezeu şi Fiu 
al lui Dumnezeu, amândoi fiind Unul şi Acelaşi (...) Dumnezeu din Dumnezeu (...) 
a pornit din izvorul Său fără să se fi rupt din el pentru totdeauna.” (Tertulian, Apolo- 
geticul, XXI, în PSB, vol. 3, p. 70) 


„(...) Fiul, Cel Unul-Născut; născut din Tatăl, Dumnezeu adevărat, desăvârşit 
din Cel desăvârşit; Icoana cea vie, Care reflectă în EI pe Tatăl întreg ... ” (Sf. Vasile 
cel Mare, Epistole, 105, în PSB, vol. 12, p. 286) 


„Naşterea din Dumnezeu nu e pătimire şi împărțire a acelei fericite fiinţe. Nu e 
deci lucru de necrezut a avea Dumnezeu un Fiu, născut din ființa Lui proprie. Şi nu 
cugetăm la o pătimire şi la o împărțire a ființei Lui Dumnezeu, spunând de Fiul că 
e născut din EI. Ci credem mai degrabă că naşterea cea una e propria şi adevărata 
naştere a lui Dumnezeu. 

Arătându-se şi dovedindu-se că Fiul este Cel născut din ființa Tatălui, nu mai e 
îndoială pentru nimeni, ba, dimpotrivă, e vădit că Acesta e înţelepciunea şi Cuvân- 
tul Tatălui, în Care şi prin Care creează şi face toate; şi strălucirea, prin care 
luminează toate şi Se descoperă celor cărora voieşte.” (Sf. Atanasie cel Mare, 7rei 
cuvinte împotriva arienilor, Cuvântul întâi, XVI, în PSB, vol. 15, p. 174) 


„Nici nu este Fiul dintr-o emanare (curgere) a Tatălui, nici nu S-a născut dintr- 
un tată care s-a născut şi el. De aceea nici nu S-a născut pentru a naşte860. Astfel, 
numai în dumnezeire Tatăl este în mod propriu Tatăl şi Fiul în mod propriu Fiul şi 
numai în Ei singuri e un fapt stabil ca Tatăl să fie veșnic Tatăl şi Fiul veşnic Fiul.” 


860. Tâlcuirea Pr. D. Stăniloae: Nu s-a născut cu pornirea de a naşte, ca să fie supus acestei porniri. El nu e numai 
primul, ci şi ultimul născut şi exclusiv născut. El nu e o verigă dintr-un lanț de indivizi fără valoare absolută. El e întors 
total spre Tatăl. E] are în Tatăl totul în eternitate. Trăieşte exclusiv din ființa infinită şi din dragostea absolută a Tatălui şi 
în sânul iubirii Tatălui, dăruit şi El total iubirii de Tată față de Fiul. (n. 49, p. 182). 

(Sf. Atanasie cel Mare, 7rei cuvinte împotriva arienilor, Cuvântul întâi, XXI, în 
PSB, vol. 15, p. 182) 


„Deci cel ce întreabă pentru ce Fiul nu e născător al unui fiu, să întrebe pentru 
ce Tatăl nu a avut un tată? De fapt, ambele acestea sunt absurde şi pline de toată 
necredinţa.” (Sf. Atanasie cel Mare, Trei cuvinte împotriva arienilor, Cuvântul întâi, 
XXI-XXII, în PSB, vol. 15, p. 182) 


„Tatăl, principiul tuturora, cauza existenţei existențelor, rădăcina a tot ce este 
viu. Din EI a ieşit izvorul vieţii, înțelepciunea, puterea, chipul întru totul asemenea 
nevăzutului Dumnezeu (Col. 1, 15), Fiul născut din Tată.” (Sf. Vasile cel Mare, 
Omilii şi cuvântări, XV, IL, în PSB, vol. 17, p. 510) 


„Dar Fiul şi Dumnezeu şi Domnul nu are calitatea de-a fi Dumnezeu din voia 
lui Dumnezeu-Tatăl, ci are ceea ce Îi e propriu după fire86l strălucind din însăşi 
fiinţa Tatălui.” (Sf. Chiril al Alexandriei, Comentariu la Evanghelia Sfântului loan, 
Cartea întâi, cap. 9, în PSB, vol. 41, pp. 107-108) 


„(...) Unul-Născut, Dumnezeu, Care este în sânul Tatălui, Acela L-a făcut cunos- 
cut. Fiindcă, după ce a spus Unul-Născut şi Dumnezeu, adaugă îndată: Cel ce este 
în sânul Tatălui, ca să se înţeleagă că Fiul e din EI şi în EI prin fire, spunând, în loc 
de ființă, sân, din pilda văzută în trup862.” (Sf. Chiril al Alexandriei, Comentariu la 
Evanghelia Sfântului loan, Cartea întâi, cap. 10, în PSB, vol. 41, p. 128) 


„Căci aţi ignorat că Dumnezeu-Tatăl, făcându-le toate în chip nepătimitor, va şi 
naşte nepătimitor şi este mai înalt decât focul853. Căci suntem siliți să recurgem şi 
la acest exemplu îngroşat, ca să înțelegem că arderea din Cel ce naşte nu se efec- 
tuează prin pătimire şi tăierea cea după trup.” (Sf. Chiril al Alexandriei, Comenza- 
riu la Evanghelia Sfântului loan, Cartea a III-a, cap. 5, în PSB, vol. 41, pp. 346-347) 


„Iudeii Îl micşorează pe lisus, necunoscând pe Tatăl Lui: Cel din ceruri şi ne- 
ştiind în nici un fel că EI este Fiul prin fire al Celui ce stăpâneşte peste toate86%.” 


861. Tâlcuirea Pr. D. Stăniloae: Noi devenim fii ai lui Dumnezeu prin voința lui Dumnezeu, căreia 1 ne deschidem 
prin voia noastră. Fiul lui Dumnezeu Unul-Născut are această calitate prin naştere din ființa Tatălui. Aici se afirmă din 
nou caracterul de Persoană al Tatălui, şi al nostru. Dar Tatăl nu S-ar putea face şi Tatăl nostru dacă n-ar avea un Fiu năs- 
cut din fiinţa Lui, dacă n-ar avea prin fire simțirea şi puterea de-a fi Tată şi dacă Fiul n-ar avea în această calitate a Lui 
puterea de-a ne transmite şi nouă iubirea Sa de Fiu față de Tatăl, prin voința Lui iubitoare. lubirea ţine de ființa dum- 
nezeiască, dar se poate îndrepta şi spre existenţele pe care le creează. (n. 183, p. 108). 

862. Tâlcuirea Pr. D. Stăniloae: Nedespărţirea între Persoană şi ființă în Dumnezeu (dar și în om) se arată în faptul 
că nici Persoana nu naşte fără ființă, nici ființa fără persoană. Persoana naşte altă persoană din ființa sa, dând ființa sa şi 
altei persoane. Totuşi, persoana care naşte se deosebeşte de cea născută. Se deosebesc ca persoane, nu în ființă. Una dă 
ființă prin naştere, alta o primeşte prin naştere. Una e tată, alta, fiu. Toate câte le are Tatăl prin ființă, le are şi Fiul, afară 
de faptul că Unul naşte, Altul e născut, Unul îndreaptă iubirea spre Celălalt, iar Celălalt o întoarce spre Primul. Sânu/ 
Tatălui € intimitatea ființei Lui. Întrucât Fiul nu Se desparte prin ființă de Tatăl, rămâne în sânul Lui, dar e totuşi deosebit 
ca persoană de Tatăl, deşi Se află în intimitatea ființei cu Tatăl. (n. 215, p. 128). 

863. Tâlcuirea Pr. D. Stăniloae: Tot ce se primeşte prin lucrare de la altcineva se poate pierde. Dacă Dumnezeu ar 
da ființa Sa Fiului, s-ar micşora chiar în ființă. De aceea, adversarii au rămas consecvenți cu ei înşişi declarând că Tatăl 
n-a dat nimic din ființa Sa Fiului, dându-i asemănarea printr-o lucrare exterioară. Dar ei n-au înțeles că naşterea în Dum- 
nezeu nu implică pătimirca desprinderii a ceva din ființa Lui. (n. 628, p. 347). 

864. Tâlcuirea Pr. D. Stăniloae: Fiul prin fire, adică nu prin adopțiune, sau printr-un act de voinţă, ci născut în baza 
faptului că Tatăl are chiar în firea Lui dumnezeiască capacitatea de a naşte pe Fiul. Nu naște firea prin Sine, ci întrucât 
este purtată de Persoana Tatălui. Firea umană nu naşte un om prin sine, ci întrucât e într-o persoană. Sau persoana naşte 
altă persoană întrucât e purtătoarea unei firi înzestrate cu capacitatea de a naşte (...). (n. 698, p. 388). 

(Sf. Chiril al Alexandriei, Comentariu la Evanghelia Sfântului loan, Cartea a IV-a, 
cap. 1, în PSB, vol. 41, p. 388) 


„(...) Deoarece Cuvântul s-a ivit din Minte şi strălucirea, din soare, cele ce nasc nu 
trebuie socotite că sunt golite de cele ce ies din ele, ci vom vedea şi pe acelea existând 
în acestea şi pe acestea în acelea. Căci mintea nu este niciodată lipsită de cuvânt (de 
rațiune), dar nici cuvântul (raţiunea) neavând în sine mintea care îi dă formă. Şi pe una 
o vom înţelege asemenea celeilalte865.” (Sf. Chiril al Alexandriei, Comentariu la 
Evanghelia Sfântului loan, Cartea a IV-a, cap. 5, în PSB, vol. 41, p. 463) 


„Ce limbă va putea explica naşterea negrăită a Fiului din Tatăl? Sau ce minte nu 
va obosi în aceasta? Că s-a născut din Dumnezeu şi Tatăl, ştim şi credem. Dar modul 
acestui fapt este neînțeles de nici o minte, şi orice cercetare este periculoasă, sau 
supusă greşeli.” (Sf. Chiril al Alexandriei, Comentariu la Evanghelia Sfântului 
Ioan, Cartea a V-a, în PSB, vol. 41, p. 505) 


„Dar Se slăveşte şi Tatăl, când arată că are un Fiu născut din El la fel cum este 
E1866.» (Sf. Chiril al Alexandriei, Comentariu la Evanghelia Sfântului loan, Frag- 
mente din Cărţile VII şi VIII, în PSB, vol. 41, p. 777) 


„(...) Am ieșit de la Tatăl vom socoti că înseamnă: M-am născut şi am strălucit 
din ființa Lui, primind existenţa şi fiind cugetat în mod de Sine subsistent, fără să 
Mă despart întru nimic de El. Căci Tatăl este în Fiul, şi Fiul, prin fire, în Tatăl.” (Sf. 
Chiril al Alexandriei, Comentariu la Evanghelia Sfântului loan, Cartea a XI-a, cap. 
2, în PSB, vol. 41, p. 1002) 


Naşterea Fiului din Tatăl din veşnicie 


„(...) Unul este Dumnezeu, Care s-a arătat prin lisus Hristos, Fiul Lui, Care este 
Cuvântul Lui ieşit din tăcere, Care în toate a bineplăcut Celui ce L-a trimis (In. 8, 29).” 
(Sf. Ignatie Teoforul, Epistole, Către magnezieni, cap. 8, 2, în PSB, vol. 1, p. 201) 


„Fiul lui Dumnezeu este născut mai înainte de întreaga creaţie, ca El să fie 
Tatălui sfetnic pentru creația Lui (Pilde, 8, 27-30). (Herma, Păstorul, Pilda IX, în 
PSB, vol. 1, p. 364) 


„Având, aşadar, Dumnezeu în El Insuşi Cuvântul Lui imanent, L-a născut 
împreună cu Înţelepciunea Sa, scoțându-L înainte de crearea universului. Pe Acest 


865. Tâlcuirea Pr. D. Stăniloae: Persoana Fiului este numită Rațiunea sau Cuvântul, iar Tatăl, Mintea din Care se 
arată Rațiunea, fără să se despartă de Minte. Dar Amândouă sunt Persoane în Dumnezeu. De altfel, o persoană care gân- 
deşte sau vorbeşte nu poate fi cugetată astfel fără să fie altă persoană la care gândeşte sau căreia îi vorbeşte. Rațiunea sau 
Cuvântul implică o Persoană, la Care prima Persoană gândește, sau Căreia Îi vorbeşte. La ce să gândesc dacă nu la o per- 
soană cel puțin de valoarea și de adâncimea mea? Şi cui să vorbesc dacă nu unei persoane care îmi dă bucurie ascultân- 
du-mă? Dacă altă persoană cel puțin egală îmi este necesară ca să gândesc şi ca să vorbesc, cum n-ar fi cu atât mai mult 
necesară o altă Persoană gândirii şi vorbirii desăvârşite a Persoanei Tatălui? Şi anume o persoană de gradul suprem ca și 
Tatăl însuşi? Cuvântul desăvârşit comunicant al Tatălui se cere ascultat de o Persoană capabilă de comuniunea desăvârşită 
cu EI. Iar gândirea desăvârşită a Tatălui cere altă Persoană desăvârşită spre care să se comunice şi care să o înțeleagă. (n. 
885, p. 469). 

866. Tâlcuirea Pr. D. Stăniloae: Dacă Dumnezeu n-ar avea un Fiu atotputernic ca şi E, nu ar putea dovedi că e Dum- 
nezeu adevărat, un Dumnezeu Care poate naşte pe cineva la nivelul Lui. Dumnezeul gnosticilor, care nu poate naşte decât 
eoni, sau zei inferiori, nu este un Dumnezeu atotputernic. Un tată omenesc care n-ar putea naşte decât existențe inferioare 
ar fi un tată care decade prin actul nașterii. (n. 1473, p. 777). 

Cuvânt L-a avut slujitor pentru cele făcute de EI şi prin EI a făcut toate (In. 1, 3).” 
(Teofil al Antiohiei, 7rei cărți către Autolic, Cartea a Il-a, X, în PSB, vol. 2, p. 399) 


„Cum ne-am putea închipui sau cum am putea crede că Dumnezeu-Taţăl ar fi 
putut să existe chiar şi o clipită măruntă fâră să nască (din veci) această Înţelep- 
ciune? Ori se va spune cumva că fie că Dumnezeu n-a putut naşte această Înţelep- 
ciune înainte de a o zămisli şi de aceea ea n-ar fi existat, ci că ar fi fost chemată la 
viaţă abia mai târziu, fie că de fapt Dumnezeu ar fi putut-o naşte dar n-ar fi voit-o. 
Însă aceasta chiar şi numai gândindu-ne am huli pe Dumnezeu. Or, e lucru limpede 
pentru oricine că amândouă aceste alternative ascund în sine un lucru nebunesc şi 
nelegiuit. Căci nu se potriveşte nici să spui că Dumnezeu a înaintat de la neputinţă 
la putinţă, dar nici că, având putinţa s-o facă, totuşi ar fi neglijat ori ar fi amânat să 
nască Înţelepciunea! Acesta-i temeiul pentru care, din clipa în care L-am cunoscut 
pe Dumnezeu, L-am cunoscut ca Tată al Fiului Său cel Unul născut, căci Fiul S-a 
născut din Tatăl şi din El Şi-a primit fiinţa, desigur fără ca acest lucru să se fi petre- 
cut într-un anume răstimp, fie că am gândi lucrurile cronologic, fie că mintea şi le-ar 
putea imagina cumva, aşa zicând, teoretic ca avându-și o existență logică. Așadar, 
trebuie să credem că Înţelepciunea S-a născut înainte de orice început, în orice chip 
ar putea fi conceput acesta. În această ființă, de sine stătătoare, a Înţelepciunii se cu- 
prindeau virtual toate forţele şi toate tiparele creaţiilor viitoare67 fie că avem în ve- 
dere pe fiinţele primare, fie realităţile secundare568 sau întâmplătoare, toate fiind sta- 
bilite şi rânduite de mai înainte prin purtarea de grijă a providenței. Din pricina aces- 
tor făpturi, pe care le avea în Sine prefigurate şi schiţate, Înţelepciunea zice prin gura 
lui Solomon că Ea a fost zidită /a începutul lucrărilor Sale şi aceasta pentru că Ea este 
aceea care cuprinde în Sine toate începuturile, toate temeiurile şi speciile tuturor făp- 
turilor$69.” (Origen, Despre principii, Cartea I, II, 2, în PSB, vol. 8, pp. 56-57) 


„Această naştere veşnică şi neîntreruptă seamănă cu iradierea provocată de un 
focar luminos870. Într-adevăr, Fiul nu este fiu printr-o acțiune exterioară sau printr-o 
adoptare de către Duhul Sfânts7!, ci El este Fiu prin fire.” (Origen, Despre principii, 
Cartea întâi, IV, 2, în PSB, vol. 8, p. 59) 


„„(...) Dumnezeu este Lumină (| In. 1, 5). Fiul cel Unul-Născut este aşadar strălu- 
cirea acestei Lumini; pleacă din Ea, dar rămâne nedespărțit de Ea872, aşa cum pleacă 
raza din focarul luminos şi luminează toată făptura (loan 1, 9).” (Origen, Despre 
principii, Cartea I, VII, 2, în PSB, vol. 8, p. 62) 


„lar dacă ar avea cineva să susțină că Înţelepciunea n-ar fi existat mai înainte, 
ci că Ea ar fi venit la ființă abia mai târziu, să ne spună acela de ce Tatăl, Care I-a 
dat fiinţa, nu a creat-o mai devreme. Şi dacă I-a rânduit la un moment dat un început, 
când acest suflu s-a pornit din puterea lui Dumnezeu, atunci îl vom întreba iarăşi de 


867. Notă Pr. T. Bodogae: Lumea ideilor nu are pentru Origen o existență independentă, ci se cuprinde în Fiul, Care 
e Înţelepciunea însăşi. (n. 121, p. 56). 

868. Notă Pr. T. Bodogae: Să fi înţeles Origen prin cele primare pe făpturile cugetătoare, iar prin cele secundare 
celelalte vieţuitoare? (n. 122, p. 56). 

869. Notă Pr. T. Bodogae: În aceste începuturi, Origen va fi cuprins nu numai ideile (genurile şi speciile), ci şi rațiu- 
nile şi germenii fiinţelor viitoare. (n. 123, p. 57). 

870. Notă Pr. T. Bodogae: Aceeaşi imagine şi la lustin (Dialog, 61, 128) şi la Tertulian (4dv. Prax. 8, 5) şi pare a fi 
luată din I loan 1, 5 sau Evrei 1, 3. (n. 137, p. 59). 

871. Notă Pr. T. Bodogae: De pildă printr-o adoptare, Rom. 8, 15. (n. 138, p. 59). 

872. Notă Pr. T. Bodogae: Deofiinţimea Tatălui şi Fiului. (n. 160, p. 62). 

ce n-a avut loc acest lucru înaintea acelui început de care se vorbeşte? Şi astfel, tot 
căutând întruna ceea ce s-a întâmplat mai înainte şi împingând tot mai departe între- 
bările vom ajunge la urmă să înţelegem că, întrucât Dumnezeu nu a fost niciodată lip- 
sit de putere şi de voință, nu a existat niciodată temei sau pricină ca Dumnezeu să nu fi 
fost în stare vreodată să nu facă binele pe care-l dorea. Acest fapt ne arată că acest suflu 
al puterii lui Dumnezeu a existat în toată vremea şi că n-a avut nici un alt început decât 
pe Dumnezeu însuşi. lar ceea ce spune Apostolul, când zice că Hristos este puterea lui 
Dumnezeu, nu trebuie să numim numai suflu al puterii lui Dumnezeu, Ci putere din pu- 
terea Lui.” (Origen, Despre principii, Cartea întâi, IX, 2, în PSB, vol. 8, p. 64) 


„La drept vorbind numim perpetuu sau veşnic ceva ce n-a început să existe şi 
care nu va înceta să fie ceca ce este873. Acest lucru îl exprimă evanghelistul loan 
atunci când zice (1, 5; 9, 5) că Dumnezeu este lumină. Într-adevăr Înţelepciunea e 
strălucirea luminii Lui nu numai în calitatea ei de a lumina, ci şi întrucât ca e lumină 
veşnică: în modul acesta Înţelepciunea este în acelaşi timp şi strălucire veşnică şi 
strălucire a veşniciei. Dacă această afirmaţie va fi înțeleasă după cum se cuvine, 
atunci va reieşi limpede că ființa Fiului vine de la Tatăl însuşi, dar nu în timp şi nu 
după un anumit început — cum am mai spus-o — ci chiar de la Dumnezeu însuşi.” 
(Origen, Despre principii, Cartea întâi, XI, 2, în PSB, vol. 8, pp. 67-68) 


„Cu toate că Dumnezeu Tatăl e nevăzut dar şi nedespărțit de Fiul, totuşi nu a 
născut pe Fiul prin emanaţieă”4, cum cred unii875, căci dacă Fiul ar fi o simplă 
emanaţie din Tatăl, în sensul în care ne-o spune cuvântul emanaţie când e vorba de 
naşterea sau reproducerea animalelor şi a oamenilor, în chip necesar ar trebui ca cel 
adus la viață şi cel pe care l-a adus să aibă amândoi trupuri. Aşadar, noi nu spunem, 
cum cred ereticii876, că o parte din substanţa Tatălui s-a schimbat devenind Fiul sau 
că Fiul a fost zămislit de Tatăl din nimic, adică fără să fi avut vreo legătură cu sub- 
stanța Sa încât să se fi înregistrat vreun moment când EI n-ar fi existat, ci zicem că, 
înlăturând orice reprezentare fizică, Înţelepciunea sau Cuvântul lui Dumnezeu S-a 
născut din Tatăl cel nevăzut şi fără de trup, aşa cum voinţa purcede din cugetare877. 
De aceea nu va părea absurd că, fiind numit şi fiu al dragostei, să concepem pe Fiul 
şi ca fiu al voinței. Dar loan mai spune şi că Dumnezeu este lumină (În. |, 4-5), iar 
Pavel lămureşte că Fiul este strălucirea luminii veşnice (Evr. 1, 3). După cum nicio- 
dată n-a existat lumină fără strălucire, tot aşa nici Fiul nu poate fi înțeles fără Tatăl 
de vreme ce e numit pecete şi expresie a substanței Sale, Cuvântul Său şi Înţelep- 
ciunea Sa. Cum ar fi, dar, cu putință să se spună că a existat un timp când Fiul nu 
exista? Așa ceva878 e tot una cu a spune că a existat o vreme când Adevărul nu exista 


873. Notă Pr. T. Bodogae: Aşa cum zice în alt loc (Omilia Ier. IX, 4). (n. 189, p. 67). 

874. Notă Pr. T. Bodogae: După cum a spus-o şi mai înainte (|, 2, 6) Origen afirma că naşterea Fiului n-a fost o 
mpoBoim (prolatio, la Rufin) adică o generaţie ca a omului şi a altor animale, unde se introduce o sciziune în substanța 
divină, ci a fost o naştere liberă din voinţa Tatălui. (n. 1538, p. 298). 

875. Notă Pr. T. Bodogae: Cum susțin valentinienii. (n. 1539, p. 298). 

876. Notă Pr. T. Bodogae: Cum afirmau aderenţii gnostici ai lui Vasilide. (n. 1540, p. 298). 

877. Notă Pr. T. Bodogae: Aici, după cuvântul putezur s-au propus două fragmente: unul de către lustinian (Mansi 
IX, 525), în care se constată că s-au interpolat cuvintele xrioua copia, care la început fuseseră o notă marginală a copis- 
tului şi apoi a fost introdusă în text, al doilea păstrat la sfântul Atanasie (De decr Wic. syn. 27, 1-2), în care acesta spunea: 
afirmaţia că Logosul e din veci cu Tată] şi nu-i din altă esență sau ipostas, ci din aceea a Tatălui, cum au zis membrii 
Sinodului, s-o auziți din nou căci provine de la harnicul Origen. Ceea ce a scris el sub formă de întrebare şi de exercițiu, 
trebuie s-o primim nu ca şi cum ar fi părerea lui, ci a celor care obişnuiesc să se certe, iar după ce înşiră părerile ereti- 
cilor adaugă şi părerile sale proprii. E. eo1w ewxov. Deci Origen era, zice Atanasie, pe linia Niceii căci combate for- 
mula: mv Ore Te ovxnv . (n.s. 1542, p. 298). 

878. Notă Pr. T. Bodogae: Origen este cel dintâi care a formulat celebrul argument n-a existat un momen! în care 
Fiul să nu fi existat. (n. 1546, p. 298). 

şi când n-au existat nici Înţelepciunea şi nici Viaţa, dat fiind că fiinţa lui Dumnezeu 
tocmai prin acestea se caracterizează: niciodată vreuna din aceste calități nu au putut 
fi despărțite de ființa Tatălui, căci sub aspect intelectual ele se prezintă mai multe, 
totuşi după ființă ele sunt una singură și în ele se află deplinătatea dumnezeirii879. 

Pe de altă parte, afirmaţia noastră că n-a putut exista vreme când Fiul să nu fi 
existat trebuie înţeleasă cu precauţie căci şi cuvintele au uneori o anumită semnifi- 
caţie legată de timp, un când sau un niciodată880. Or, ceea ce trebuie înţeles despre 
Tatăl, despre Fiul şi despre Duhul Sfânt este ceva mai presus de orice timp, de orice 
veac, de orice veşnicie. Singură Treimea depăşeşte orice semnificaţie ce s-ar putea 
atribui nu numai caracterului temporal, ci chiar şi celui veşnic, pentru că în afară de 
Treime toate celelalte fiinţe se pot măsura cu veacurile, cu timpurile88!.” (Origen, 
Despre principii, Cartea a IV-a, l, 4, în PSB, vol. 8, pp. 297-299) 


„Într-adevăr, tot ce aparţine Tatălui le putem vedea oglindite în Fiul, întrucât Fiul 
rămâne întreg în Tatăl, şi în acelaşi timp EI are pe Tatăl întreg în Sine însuşi (In. 14, 
11). De aceea ipostasul Fiului e într-un fel făptura şi înfăţişarea care ar permite recu- 
noaşterea Tatălui, iar ipostasul Tatălui e recunoscut sub forma Fiului, deşi atributele 
pe care le ştim în Ei rămân spre deosebirea netă a ipostasurilor.” (Sf. Vasile cel 
Mare, Epistole, 38, VIII, în PSB, vol. 12, p. 185) 


„După ce au spus Lumină din Lumină şi (...) au mărturisit că Fiul e născut, iar 
nu făcut din substanţa ori din fiinţa Tatălui, ei (Părinţii Sinodului de la Niceea) (...).” 
(Sf. Vasile cel Mare, Epistole, 52, II, în PSB, vol. 12, p. 217) 


„(...) El este chiar lumina care se revarsă de sus, din dumnezeirea cea veşnică şi 
fără început.” (Eusebiu de Cezareea, Viața lui Constantin cel Mare, Cuvântare, Pro- 
log, 6, în PSB, vol. 14,p. 192) 


„Cuvântul lui Dumnezeu, prin Care îşi capătă ființă toate, izvorăşte în chip ne- 
grăit, revărsându-se de sus, din Bunul Tată, ca apa râului dintr-un nesecat şi veşnic 
izvor, aducând tuturor prisos de mântuire. 

Un soi de pildă poate fi aflată chiar din alcătuirea noastră. Intelectul882 este o 
facultate cu desăvârşire nevăzută. Nici un om nu s-a priceput vreodată să arate ce şi 
cum este el, de fapt, aidoma unui împărat, el sălăşluieşte undeva înăuntru, în cele 
mai nepătrunse locuri ale alcătuirii noastre, de unde însă singur poruncește ce 
anume trebuie făcut. Astfel purcede din el singură-născuta sa facultate a graiului, 
izvodită în chip tainic (și în virtutea unei puteri cu neputinţă de numit) parcă în 
adâncurile cele mai secrete ale ființei părinteşti. Şi tot astfel ajunge aceasta să fie 
pentru toată lumea cel dintâi vestitor al cugetului părintesc, dând fățiș de ştire cele 
vrute de părintele ei în acele ascunse locuri. Şi iar aşa ajunge şi lumea să se împăr- 


879. Notă Pr. T. Bodogae: Un alt fragment din lucrările sfântului Atanasie (De decr. Nic. Syn. 27, 3) confirmă pă- 
rerea corectă a lui Origen despre nedespărțirea Fiului de Tatăl, fragment pe care Rufin l-a redat prescurtat, dar al cărui 
cuprins se află tot la prima carte (Î, 4, 4). (n. 1547, p. 299). 

880. Notă Pr. T. Bodogae: Ambele aceste expresii (când şi niciodată) sunt nepotrivite dacă le folosim în legătură cu 
divinitatea, zicea încă Platon (Timeu, 37€). ]deca va fi frământată mai ales în timpul controverselor ariene din sec. LV. (n. 
1548, p. 299). 

881. Notă Pr. T. Bodogae: Merită a fi subliniată afirmaţia lui Origen că timpul începe deodată cu creaţia; dar spre 
deosebire de apologeţi care afirmau că Logosul există un timp în Tatăl în mod impersonal şi abia după o vreme în mod 
personal, Origen afirmă divinitatea şi veşnicia netă a Logosului. (n. 1549, p. 299). 

882. Notă D-lui Radu Alexandrescu: Sau mintea, vo?s (n. tr.). (n.s. 337, p. 223). 

tăşească din foloasele graiului, chiar dacă nimeni nu i-a putut vreodată vedea părin- 
tele cu ochii. Or, cam în acelaşi chip (deşi, mai curând, mai presus de orice chip şi 
asemuire), Cuvântul cel desăvârşit al lui Dumnezeu, Împăratul a toate (Cuvântul, 
spun, Care fiind Fiul Unul-Născut al Tatălui, nu-şi are temeiul numai în posibilitatea 
rostirii şi a Cărui natură nu e determinată nici de alcătuirea silabică, nici de sub- 
stantive sau verbe, şi nu se face cunoscut sub chipul unui glas purtându-se spre noi 
prin aer, ci este Cuvântul cel viu şi activ tocmai al lui Dumnezeu, cel aflat mai pre- 
sus de toate), fiind El esențialmente — dacă se poate spune astfel — puterea şi înțelep- 
ciunea lui Dumnezeu, se naşte din împărăteasca Dumnezeire a Tatălui ca o odraslă 
bună a unui părinte şi el bun, rourând — spre mântuirea tuturor lucrurilor — întreaga 
zidire, şi scăldând cu propria-l desăvârşire totul în săvârşirea vieţii şi a rațiunii, a 
înțelepciunii şi a luminii şi a tot binelui, cernind nu numai peste creaturile Sale 
aflate cel mai aproape şi la îndemâna Sa, ci chiar şi peste cele de departe, de pe 
pământ, din mări şi din oricare altă modalitate de existență.” (Eusebiu de Cezareea, 
Viaţa lui Constantin cel Mare, Cuvântare, Despre Sfântul Mormânt, 12.2-12.4, în 
PSB, vol. 14, pp. 223-224) 


„(...) Se cere aici să admitem posibilitatea a două feluri de naştere. Una este cea 
pe care o ştim cu toţii, şi care are loc pe cale firească; cealaltă se petrece în virtutea 
unei cauze veşnic-izvorâtoare al cărei temei nu poate fi contemplat decât de dum- 
nezeiasca pronie sau, dintre oameni, de cei care au izbutit să-l merite dragostea.” 
(„Cuvântarea lui Constantin cel Mare către adunarea Sfinţilor”, în Eusebiu de Ceza- 
reea, Viaţa lui Constantin cel Mare, Cartea a V-a, 11.8, în PSB, vol. 14, p. 268) 


„Spuneţi, deci, răucredincioşilor şi răugrăitorilor, ce era atunci când nu era Fiul? 
Dacă spuneţi că Tatăl, hula voastră e şi mai mare. Pentru că nu e îngăduit să se spună 
că Acela era cândva. Căci cândva arată când era El. Dar EI era pururea şi este şi acum, 
dacă este şi Fiul; pentru că El este Cel ce este dacă e și Tatăl Fiului883.” (Sf. Atanasie 
cel Mare, 7rei cuvinte împotriva arienilor, Cuvântul I, XI, în PSB, vol. 15, p. 166) 


„Deci cine va fi atât de fără minte, ca să se îndoiască despre Fiul că e pururea? 
Căci cine a văzut cândva lumina fără strălucirea luminii, ca să spună despre Fiul că 
era cândva când nu era, sau că înainte de a Se naşte nu era884. lar ceea ce se spune 
în psalmul 144 către Fiul: /mpărăția Ta e împărăția tuturor veacurilor nu îngăduie 
cuiva să cugete nici cel mai mic interval în care să nu fi fost Cuvântul. Căci dacă orice 
interval se măsoară în veacuri, iar Impăratul tuturor veacurilor şi Făcătorul lor este 
Cuvântul, va fi numaidecât o nebunie ca nefiind înainte de El nici cel mai mic inter- 
val, să se spună că era cândva când nu era Cel veşnic şi că Fiul este din nimic885. 


883. Tâlcuirea Pr. D. Stăniloae: Tatăl nu putea fi Tată când nu era Fiul. El nu era şi nu este Tată decât dacă era şi 
este şi Fiul. El n-a putut fi cândva când nu era Fiul. Căci Tatăl este Ce] ce este, adică este existenţa de la Sine şi prin exce- 
lență numai dacă este şi Tată. Dacă nu e Tatăl Fiului, nu e peste tot înainte de aceea. EI Se schimbă, ca toate. Dacă nu a 
născut din veci pe Fiul, El nu a fost din veci Cel ce este şi la aceasta nu poate ajunge prin dezvoltare. Un Dumnezeu care 
nu poate naşte din Sine un egal al Său, nu are puterea deplină a lui Dumnezeu, deci nu e Dumnezeu. Dacă a fost un timp 
când nu L-a putut naşte pe Fiul, nu L-a putut naşte niciodată. De aceea arienii conchideau logic că Fiul nici nu S-a năs- 
cut vreodată din Dumnezeu, deci că Dumnezeu n-a fost niciodată Tată. Ci că Fiul ce o creatură. Dar este un lucru infinit 
mai mare să poată naşte cineva un egal cu Sine, din Sine, decât să facă un lucru infinit inferior Lui. (n. 16, p. 166). 

884 Tâlcuirea Pr. D. Stăniloae: Dacă n-ar fi o Raţiune din veci, cum ar fi putut apărea peste tot o rațiune înțelegă- 
toare? Iar acea Rațiune din veci nu poate fi decât personală, căci nu poate exista o raționalitate fără subiect. (n. 21, p. 169) 

885. Tâlcuirea Pr. D. Stăniloae: Împăratul timpului trebuie să fie mai presus de timp, să nu fie supus timpului, să nu 
fie produs de timp. Căci în acest caz timpul ar fi împăratul. Nu e timp înaintea Lui, ci EI este mai înainte de orice timp. 
Eternitatea timpului face ca toată realitatea să fie relativă, să se desfăşoare în timp, să aibă în ea o neputinţă de a ajunge 
la o desăvârşire. 


40-Părinţii Bisericii 

Însuşi Domnul zice: Eu sunt Adevărul şi nu zice: Am fost făcut adevăr, ci tot- 
deauna zice sun/886.” (Sf. Atanasie cel Mare, Trei cuvinte împotriva arienilor, 
Cuvântul Î, XII, în PSB, vol. 15, pp. 168-169) 


„Ci (Fiul — n.a.) e Născutul lui Dumnezeu şi, fiind propriu lui Dumnezeu Celui 
ce există pururea, există din eternitate. Căci e propriu oamenilor a naşte în timp din 
cauza nedesăvârşirii firii; şi e propriu lui Dumnezeu să aibă un Născut etern, pentru 
desăvârşirea eternă a firii587.” (Sf. Atanasie cel Mare, 7rei cuvinte împotriva arie- 
nilor. Cuvântul I, XIV, în PSB, vol. 15,p. 171) 


„lar dacă e Fiu (căci aceasta o spune şi Tatăl şi o strigă şi Scripturile), iar Fiul 
nu € altceva decât Cel ce Se naşte din Tatăl, iar Cel ce Se naşte din Tatăl e Cuvân- 
tul şi Înţelepciunea şi Strălucirea Lui, ce trebuie spus decât că, zicând ei: A fost 
odată când n-a fost, jefuiesc pe Tatăl ca nişte tâlhari de Cuvântul și spun împotriva 
Lui că a fost odată fără Cuvântul propriu şi fără Înţelepciunea Sa8588 şi că lumina a 
fost odată fără strălucire88” şi izvorul era neroditor şi uscat89. Căci chiar dacă 
făcându-se că se tem de cuvântul timp, pentru cei ce i-ar osândi pentru aceasta, și 
spun că El este înainte de timp, totuşi dau unele intervale, în care îşi nălucesc că EI 
nu era. Prin aceasta dau să se înțeleagă timpuri şi Îl lipsesc pe Dumnezeu, plini de 
toată necredința, de Raţiune891.” (Sf. Atanasie cel Mare, 7rei cuvinte împotriva arie- 
nilor, Cuvântul I, XIV, în PSB, vol. 15, p. 172) 


Adevărul care e realitatea adevărată nu devine, ci există din veci. Numai pentru că este un adevăr sau o realitate 
desăvârşită din veci sunt şi unele adevăruri care devin. Dar ele se şi desfac, sau sunt depășite. lar aceasta arată că nu sunt 
în ele totul. Deci nici una din acestea nu e adevărul deplin şi veşnic persistent. Adevărul deplin are în sine totdeauna totul. 
De el nu se poate spune că a fost adevărul, sau va fi, sau este acum, dar nu va mai fi şi n-a fost. De aceca Domnul zice 
totdeauna despre Sine sunt, într-un prezent etern. Pe de altă parte o realitate plenară nu poate fi impersonală, nu poate fi 
lipsită de conştiinţa de sine, singura care dă unei existenţe cea mai bogată complexitate. O realitate, oricât ar fi de adâncă 
şi de puternică, dacă nu știe de sine, e ca și când n-ar fi; dacă nu e pentru sine şi dacă nu e din veci nimeni pentru care 
să fie, dacă nu e nimeni care să ştie de ea, e ca şi când n-ar fi. Pe lângă aceea, dacă există persoane în planul nostru, ca 
realități infinit superioare față de obiecte, realitatea supremă trebuie să cuprindă în sine caracterul personal. Cum s-ar 
finaliza în persoane realitatea noastră, dacă n-ar fi în baza ultimă a realității acest caracter? In acest sens Dumnezeu e 
lumină. De aceea, înțelegerea răsăriteană a lui Dumnezeu ca lumină, nu e inferioară celei care înțelege pe Dumnezeu ca 
întuneric. Cum a spus Jean Danielou în P/aronisme et theologie mystique. (n. 22, p. 169). 

886. Tâlcuirea Pr. D. Stăniloae: Sunt la prezentul permanent arată că nu a fost cândva când n-a fost, sau va fi, dar 
încă nu este, ci e veșnic. (n. 22a, p. 169). 

887. Tâlcuirea Pr. D. Stăniloae: În Dumnezeu nu se poate produce o schimbare aşa de mare ca naşterea în timp. Pen- 
tru că aceasta L-ar supune evoluției, sau unei legi a schimbării. EI n-ar mai fi Dumnezeu în acest caz. (n. 25, p. 171). 

888. Tâlcuirea Pr. D. Stăniloae: Un Dumnezeu care nu ar fi Tată al unui Cuvânt e un Dumnezeu lipsit de Raţiune, 
de Înţelepciune, de sfat și comuniune. Este o esență supusă unor legi oarbe, ea însăși fiind oarbă spiritual. (n. 25a, p. 172). 

889. Tâlcuirea Pr. D. Stăniloae: Dacă Fiul S-ar fi născut mai târziu, Tatăl ar fi devenit și El Tată mai târziu. Dar aceasta 
ar însemna că s-a întâmplat ceva ulterior în ființa Tatălui sau în însăşi ființa dumnezeiască. Sfântul Atanasie stă pe temeiul 
ultimei expresii a Sinodului de la Niceea: Născut din ființa Tatălui. El nu desparte între ființă şi proprietăţile personale: 
naştere, purcedere. Desigur aceste proprietăți deosebind Persoanele, nu sunt comune Lor. Dar ele se produc în mod dis- 
tinct în ființa însăși. Fiinţa întreagă este posedată în mod deosebit de Tatăl, de Fiul şi de Sfântul Duh. Şi de modul posedării 
de către Tatăl, ţine şi nașterea Fiului de către EI, din însăși fiinţa Sa, care e şi a Fiului, într-un alt mod. Tatăl dă Fiului ființa 
ce o are, Fiul o primeşte. Dar ființa însăşi se lasă dată şi totodată primită. Dacă fiinţa ar fi fost dată şi primită de-abia mai 
târziu, ar însemna că în ea s-a produs un fenomen important nou, echivalent cu o prefacere. (n. 25b, p. 172). 

890. Tâlcuirea Pr. D. Stăniloae: Dumnezeu nu poate fi lipsit cândva de fecunditate. Aceasta ar însemna lipsa de pu- 
tere şi de viaţă în EI şi nu ar mai putea fi numit nici Creatorul. Dar în realitate, El nu creează numai făpturi străine de El. 
Dacă El e /umina, dacă El gândește, fecunditatea Lui cea mai proprie este un rod al gândirii și nu un rod nesubzistent, ci 
subzistent, ipostatic. Alta e gândirea când e împreună-gândire. Altă plinătate are un Subiect când e împreună Subiect cu 
altul şi când între Sine şi celălalt subiect este o armonie ca între Tată şi Fiu. Dacă nu ar rodi o Raţiune-Subiect ar însem- 
na că nu este El însuși capabil de o Raţiune deplină; ar însemna că are o Raţiune neputincioasă să meargă până la 
ipostazierea ei într-un Subiect-Fiu. Chiar omul când gândește să aibă un fiu, va putea să-l aibă. Dumnezeu rămâne cu o 
rațiune neputincioasă? (n. 26, p. 172). 

891. Tâlcuirea Pr. D. Stăniloae: Un Dumnezeu fără Cuvântul veşnic e un Dumnezeu lipsit de Logos, de Raţiune. E 
o esență oarbă, inconștientă. Dar cum poate emite atunci din Sine raţiunile arătate în lume? (n. 26a, p. 172). 

„Dacă, după voi (arienii — n.a.), Fiul este din nimic şi n-a fost înainte de a Se 
naşte, fără îndoială că S-a numit Fiu şi Dumnezeu şi Inţelepciune prin împăr- 
tăşire892. Căci aşa se socotesc că există şi sunt sfinţite toate celelalte. Dar atunci tre- 
buie să spuneţi de cine Se împărtăşeşte Fiul? Dacă toate celelalte se împărtăşesc de 
Duhul, El (Fiul) de cine Se împărtășește, după voi? De Duhul? Dar mai degrabă 
Duhul ia de la Fiul, cum a spus EI însuşi; şi e o nebunie să se spună că EI Se sfinţeşte 
de Duhul. Deci Se împărtășește de Tatăl. Căci numai aceasta a mai rămas şi e nece- 
sar să se spună. Altfel ce este EI şi de unde este? Dacă e din ceva din afară de Tatăl, 
nu mai e părtaş la Tatăl, ci la ceea ce e în afară de Tatăl şi nu mai e atunci nici al 
doilea după Tatăl, având înainte de Sine acel ceva8%. Şi nu mai trebuie numit nici 
Fiul Tatălui, ci al acelui ceva de care împărtăşindu-Se S-a numit Fiu şi Dumnezeu. 
Dar aceasta e o nebunie şi o lipsă a dreptei credinţe, odată ce Tatăl însuşi a spus: 
Acesta este Fiul Meu cel iubit; dar a spus şi Fiul că Tatăl Lui este Dumnezeu. Deci 
din acestea e vădit că acel ceva de care se împărtăşeşte nu e din afară, ci e fiinţa 
Tatălui. Şi dacă acel ceva e altceva decât Fiinţa Fiului, va urma aceeaşi absurditate, 
acela aflându-se la mijloc între Tatăl şi fiinţa Fiului, orice ar fi acesta.” (Sf. Atanasie 
cel Mare, Trei cuvinte împotriva arienilor, Cuvântul 1, XV, în PSB, vol. 15, p. 173) 


„Deci vedem pe Cuvântul pururea fiind, şi fiind din Acela, şi fiind propriu fiinţei 
Celui al Cărui Cuvânt este şi neavând un înainte şi un după El. E aşa cum vedem şi 
strălucirea din soare, ca fiind proprie lui şi neîmpărțind, nici micşorând ființa soare- 
lui, ci fiind şi ea întreagă, dar şi strălucirea desăvârşită şi întreagă, nemicşorând ființa 
luminii, ci fiind ca ceva născut cu adevărat din ea. Aşa vedem şi pe Fiul, nu din afară, 
ci născut din Tatăl şi pe Tatăl rămânând întreg, iar Chipul subzistenţei Lui păstrând 
pururea asemănarea desăvârşită a Tatălui Lui şi Chipul Lui, încât cel ce Il vede pe EI 
vede în El şi subzistenţa al cărei Chip este. Căci din lucrarea Chipului cunoaştem cu 
adevărat dumnezeirea subzistenţei8”4. Aceasta învăţând-o şi Fiul, a spus: Ce/ ce 
rămâne întru Mine, Acela face lucrările pe care le fac Eu (In. 14, 12); şi: Eu şi Tatăl 
una suntem ” (In. 10, 20), şi: Eu sunt întru Tatăl şi Tatăl întru Mine (loan 14, 10). 

Să încerce deci erezia duşmană lui Hristos mai întâi să împartă pildele aflate în 
făpturi şi să spună: era odată soarele fără strălucire, sau aceasta nu este proprie fiin- 
ței soarelui, sau e proprie, dar prin împărțire e o parte a luminii. Şi iarăşi, să despartă 
cuvântul și să spună că acesta este străin minţii, sau că a fost odată când n-a fost, sau 
că nu e propriu ființei minţii, sau că e prin împărțire parte a aceleia. La fel, să 
despartă chipul şi lumina şi puterea, cum o fac cu cuvântul şi cu strălucirea şi să năs- 
cocească apoi cele ce vor. lar dacă nu pot avea o astfel de îndrăzneală în acelea, cum 
îşi pot întinde în chip deşert nebunia şi mai mare la cele ce sunt mai presus de făp- 
turi şi de firea lor şi să încerce cele cu neputinţă?” (Sf. Atanasie cel Mare, 7rei 
cuvinte împotriva arienilor, Cuvântul al II-lea, XXXIII, în PSB, vol. 15, p. 268) 


892. Tâlcuirea Pr. D. Stăniloae: Sfântul Atanasie face o deosebire netă între comuniunea în ființă cu Tatăl, proprie 
Fiului, şi existenţa prin împărtăşire de puterea lui Dumnezeu, proprie făpturilor. Aceasta nu înseamnă că puterea folosită 
de făpturi este necreată, ci că puterea lui Dumnezeu creează şi susține existența şi puterile lor. E indicată aci distincția 
între fiinţa lui Dumnezeu şi energiile Lui necreate. Dar învățătura despre ele va deveni clară de abia prin sfântul Grigorie 
Palama. Sfântul Atanasie face însă o deosebire între felul cum se împărtăşesc făpturile de Dumnezeu şi felul împărtăşirii 
Fiului de însăşi ființa Tatălui. (n. 27, p. 173). 

893. Tâlcuirea Pr. D. Stăniloae: Dacă ar fi din altceva, Fiul n-ar mai fi numai Fiu al Tatălui, ci al acelui altceva din 
care este; și n-ar mai fi al doilea după Tatăl, ci după aceea din care a fost făcut, care ar fi la mijloc între ființa dum- 
nezeiască şi Fiul. S-ar introduce niște trepte între Dumnezeu și Fiul. Şi cu ce rost? Ar face mai explicabilă producerea aşa 
zisei prime trepte de către Dumnezeu? (n. 27a, p. 173). 

894. Tâlcuirea Pr. D. Stăniloae: Chipul are şi El o lucrare, deci e viu. Dar lucrarea Lui e însăşi lucrarea revelată, sau 
intrată în mișcare a Tatălui: ca subzistență, ca obârşie de temelie a Fiului. (n. 90, p. 268). 

„Dar nu trebuie întrebat nici cum e cuvântul din Dumnezeu sau cum naște Dum- 
nezeu şi care e modul naşterii lui Dumnezeu. Ar fi prost cineva dacă ar îndrăzni să 
întrebe astfel de lucruri, pentru că e un lucru negrăit şi propriu firii lui Dumnezeu, 
cunoscut numai Lui şi Fiului. La fel e prost a voi cineva să tâlcuiască aceasta în 
cuvinte. Aceasta e egal cu a întreba: unde e Dumnezeu şi cum e Dumnezeu şi cum 
e Tatăl? Dar precum a întreba de aceasta e un lucru lipsit de evlavie şi e propriu celor 
ce nu cunosc pe Dumnezeu895, aşa nu se cuvine a întreba nici despre astfel de 
lucruri, nici despre naşterea Fiului, nici a coborî pe Dumnezeu şi înţelepciunea Lui 
la măsura şi la slăbiciunea noastră. Dar aceasta nu trebuie să ne facă să cugetăm con- 
trar adevărului. Dacă nu află cineva răspuns întrebând despre aceasta, aceasta nu tre- 
buie să-l facă să nu creadă celor scrise. Căci mai bine este ca cei ce nu pricep să tacă 
şi să creadă, decât să nu creadă din pricina neînţelegerii8%6. Căci cel ce nu pricepe 
poate să aibă întrucâtva iertare, pentru că cercetând s-a liniștit. Dar cel ce, nepri- 
cepând, îşi născoceşte cele necuvenite şi grăieşte cele nevrednice de Dumnezeu 
rămâne cu osânda îndrăznelii neiertată. Căci cel dintâi poate avea din aceste taine 
neînţelese o mângâiere din Scripturi, ca să primească cum se cuvine cele scrise. Dar 
să înțeleagă ca o pildă cuvântul nostru; anume că, precum cuvântul propriu al nos- 
tru este din noi şi nu un lucru din afară de noi, aşa şi Cuvântul propriu lui Dumnezeu 
este din EI. Dar nu e făptură ca cuvântul oamenilor8”. Altfel ar trebui să cugetăm 
şi pe Dumnezeu om8%.” (Sf. Atanasie cel Mare, Trei cuvinte împotriva arienilor, 
Cuvântul al II-lea, XXXVI, în PSB, vol. 15, pp. 271-272) 


„Astfel şi Ioan, teologhisind despre Fiul şi cunoscând deosebirea cuvintelor, nu a 
zis: La început s-a făcut, sau a fost creat, ci La început era Cuvântul, ca prin expre- 
Sia era să se cunoască totodată că e născut şi să nu cugete cineva nici un interval între 
Tatăl şi Fiul, ci să creadă că Fiul există pururea şi etern.” (Sf. Atanasie cel Mare, 7rei 
cuvinte împotriva arienilor, Cuvântul al II-lea, LVIII, în PSB, vol. 15, p. 295) 


„Dar Fiul e aşa cum e şi Tatăl. Căci Cuvântul şi înţelepciunea Tatălui este Năs- 
cutul ființei Lui proprii. Pentru că aceasta este propriu Fiului Tatălui şi aceasta este 
propriu Tatălui: Fiului, că nu arată nici pe Dumnezeu vreodată fără Cuvânt (fără Ra- 
țiune), nici pe Fiul ca neexistând vreodată8%. Pentru că altfel, de ce ar fi Fiu, dacă 


895. Tâlcuirea Pr. D. Stăniloae: Cel ce cunoaşte pe Dumnezeu Îl cunoaşte ca fiind mai presus de cunoaştere. (n. 95, 
p. 271). 

896. Tâlcuirea Pr. D. Stăniloae: (...) Adevărurile acestea generale despre Dumnezeu nu pot fi pricepute până la 
epuizare. Nici cele din existenţa noastră şi a lumii nu le înțelegem deplin şi nu le vom înțelege niciodată deplin. Deci tre- 
buie să vedem o împăcare între ceea ce înțelegem şi ceea ce nu înțelegem, între sens şi taină, între exprimabil şi apofa- 
tic, între raţional şi suprarațional, între cunoaştere şi credință. A se reţine numai ceea ce se înțelege înseamnă a se rămâne 
într-o monotonă şi îngustă superficialitate. Chiar domeniul infinit al tainei € sesizat printr-o adâncă intuiţie. Prin rațional 
se vede, dincolo de el, supraraţionalul, oceanul misterios al existenței; sensul adânc al raționalului licăreşte din fundamen- 
tul lui suprarațional. Nu poți fi deplin rațional dacă nu vezi dincolo de el adâncul infinit al supraraţionalului. (n. 9, pp. 
271-272). 

897. Tâlcuirea Pr. D. Stăniloae: Pilda, simbolul, chipul îţi dă un înțeles, dar nu cu totul adecvat. Este în ele un 
amestec de înțeles şi neînțeles. (n. 97, p. 272). 

898.Tâlcuirea Pr. D. Stăniloae: Cuvântul nostru seamănă cu al lui Dumnezeu, deci ne ajută să-L înţelegem pe Acela. 
Dar al nostru ține de făptură, pe când al lui Dumnezeu e necreat. Din acest punct de vedere e diferit ca înţeles de Cuvân- 
tul lui Dumnezeu. (n. 98, p. 272). 

899. Tâlcuirea Pr. D. Stăniloae: Dacă Rațiunea sau Cuvântul Tatălui nu are desăvârşirea ce constă în caracterul ipo- 
static, Tatăl nu are Raţiune sau Cuvânt; iar dacă Tatăl nu poate fi fără Raţiune sau Cuvânt, Acesta nu poate fi cugetat ca 
neexistând vreodată. Tatăl cugctând din etern, ceea ce cugetă are caracter ipostatic. Aceasta e esența argumentării Sfân- 
tului Atanasie. Pe ea sc bazează convingerea lui despre Du cu în Treime. (n. 39, p. 179). 

nu e din Tatăl? Sau de ce ar fi Cuvânt și Înţelepciune, dacă n-ar fi pururea şi propriu 
Tatălui?900 

Deci, când oare a fost Dumnezeu fără ceea ce e propriu Lui?9%1 Sau cum poate 
cugeta cineva despre ceca ce e propriu lui Dumnezeu, ca despre ceva străin şi deo- 
sebit de E1?” (Sf. Atanasie cel Mare, 7rei cuvinte împotriva arienilor, Cuvântul |, 
XIX-XX, în PSB, vol. 15, p. 179) 


„Fiul este Născutul propriu al fiinţei şi al firii Tatălui.” (Sf. Atanasie cel Mare, 
Despre Sfântul Duh, Către acelaşi episcop Serapion, III, în PSB, vol. 16, p. 89) 


„(...) Fiinţa Tatălui este fără început şi rădăcină şi izvor al Fiului.” (Sf. Atanasie 
cel Mare, Epistola despre sinoadele ce s-au ţinut la Rimini, în Italia şi la Seleucia, 
în Isauria, XLYV, în PSB, vol. 16, p. 159) 


„Este o identitate de ființă, pentru că Fiul este din Tatăl, nu făcut la poruncă, ci 
născut din fire; nu tăiat din Tatăl, ci, în timp ce Tatăl rămâne desăvârşit, Fiul stră- 
luceşte desăvârşit.” (Sf. Vasile cel Mare, Omilii şi cuvântări, Omilia a XXIV-a, IV, 
în PSB, vol. 17, p. 592) 


„Să iei, zice, din apa râului şi s-o verşi pe uscat. Şi va fi apa pe care o vei lua 
din râu, sânge pe uscat (leş. 4, 9). Apa e chip sau semn al vieții. Căci este cu adevă- 
rat necesară spre aceasta şi foarte folositoare celor de pe pământ. Deci Fiul, Viaţa 
adevărată, S-a născut ca dintr-un râu, din Tatăl care dă viaţă tuturor. Precum este lu- 
mină din lumină, aşa este şi Viaţă din Viaţă. Moise a fost învățat că Fiul nu stă de 
Sine, în afară de orice, ci este după fire din Dumnezeu şi Tatăl902.” (Sf. Chiril al 
Alexandriei, Glafire la Ieşire, Cartea a II-a, 4, în PSB, vol. 39, p. 329) 


„Era din şi pentru totdeauna, fiind în Tatăl ca izvor, după însăşi spusa Lui: Eu 
am ieşit şi am venit din Tatăl (In. 16, 28). Deci Tatăl fiind înţeles ca izvor”%, Cuvân- 
tul era în EL Înţelepciune şi Putere şi Pecete şi Strălucire şi Chip al Lui. Şi dacă nu 
era nici un timp când Tatăl era fără Cuvânt şi Înţelepciune şi Pecete şi Strălucire, e 
necesar să mărturisim că este etern Fiul, Care este acestea pentru Tatăl cel etern?04. 
Căci cum este Pecete şi Chip întocmai, dacă nu Se vede format potrivit frumuseţii 
Aceluia al Cărui Chip este? 

Dar nu va fi nedrept nici a înţelege pe Fiul existând în Tatăl ca într-un izvor. Căci 
numai Aceluia din Care este I se cuvine numele de izvor. lar Fiul este în Tatăl şi din 
Tatăl nu fiind născut în afara Lui, sau în trup, ci existând în fiinţa Tatălui şi strălu- 


900. Tâlcuirea Pr. D. Stăniloae: N-ar fi Raţiune supremă, dacă n-ar fi obârşia supremă. Ar fi o Raţiune relativă. (n. 
39a, p. 179). 

901. Tâlcuirea Pr. D. Stăniloae: E propriu lui Dumnezeu să aibă un Fiu, adică un Cuvânt, sau o Raţiune, prin care 
să Se cugete şi să Se exprime pe Sine însuşi sau întreaga ființă a Sa, şi aceasta să ia, ca Chipul desăvârşit al Lui, carac- 
ter ipostatic. Altfel cugetarea sau înțelepciunea lui Dumnezeu, prin care Se cugetă pe Sine, ar fi nedesăvârşită. Dumnezeu 
n-ar afla printr-o astfel de cugetare în mod deplin cunoştinţa despre Sine, adică despre întreaga Lui putere. Ar 
rămâne închis într-un fel de cugetare neputincioasă. (n. 40, p. 179). 

902. Tâlcuirea Pr. D. Stăniloae: Persoana naşte sau e născută. Şi aceasta înseamnă că dă sau primeşte ființa de la o 
persoană ca persoană. Există o comunitate de ființă între persoane, dar ființa nu stă decât în persoană şi nu într-o singură 
persoană, ci în mai multe, care dau şi primesc ființa. Fiul nu subzistă de Sine în afară, ci unit cu Tatăl. (n. 589, p. 329). 

903.Tâlcuirea Pr. D. Stăniloae: Fiul a dat Tatălui caracter de Tată. Altfel, Tatăl ar fi fost indefinit ca Tată. Ar fi fost 
un Dumnezeu indefinit ca Dumnezeu al iubirii. O persoană făcând pe alta fiu, aceea o face pe prima tată. Tatăl făcând pe 
Fiul Cuvânt, Cuvântul face pe Tatăl cuvântător. Relaţia Lor face ca însuşirile unei Persoane să corespundă cu însuşirile 
întregitoare ale celeilalte. (n. 16, p. 20). 

904. Tâlcuirea Pr. D. Stăniloae: Nu Fiul singur este Înţelepciunea şi Puterea Tatălui, ci împreună cu Tatăl. Dar o Per- 
soană singură nu le are pe acestea. (n. 17, p. 21). 

cind din ea, ca strălucirea soarelui din acesta, sau asemenea căldurii naturale din 
focul de a cărui fire ține. Căci în aceste pilde se poate vedea cum una este născută 
din alta, dar coexistând pururea cu ea şi fiind nedespărțită, în aşa fel că fără una nu 
se poate vedea cealaltă în sine şi păstrând raţiunea adevărată a firii aceleia. Căci, 
cum ar fi soarele fără strălucirea lui, sau strălucirea, neexistând soarele a cărui stră- 
lucire este? Sau cum ar fi foc, dacă ar fi lipsit de căldură, sau de unde ar fi căldura, 
dacă nu din foc, sau altceva care n u e străin de calitatea fiinţială a focului? Deci, 
precum în acestea existenţa unora în cele din care sunt nu contrazice coexistența am- 
belor, ci cele născute se arată pururea existând împreună cu cele ce le nasc şi moşte- 
nitoare ale aceleiaşi firi cu acelea, aşa e şi cu Fiul%05. De fapt, El e înţeles şi declarat 
în Tatăl şi din Tatăl şi nu ni Se va arăta exterior şi străin Tatălui, sau ivindu-Se după 
EI, ca al doilea, ci fiind în EI şi coexistând pururea cu EI şi arătându-Se din EL, prin 
modul negrăit al naşterii dumnezeieşti. 

Că lui Dumnezeu şi Tatăl I se spune de către sfinți (autorii Scripturii) şi început 
al Fiului, dar numai ca Celui de la Care vine Fiul, auzi de la Psalmist, care preves- 
teşte a doua arătare a Mântuitorului nostru prin Sfântul Duh, spunând către Fiul în- 
suşi: cu Tine este Începutul în ziua puterii Tale, în strălucirea Sf nților Tăi (Ps. 109, 
3). Căci e zi a puterii Fiului cea în care va judeca toată lumea şi va răsplăti fiecăruia 
după faptele lui. Cu adevărat va veni ziua Aceluiaşi Care este în Tatăl şi are în Sine 
pe Tatăl ca Început neînceput al ființei Sale, numai prin faptul că este din EI, căci 
există din Tatăl9%05.» (Sf. Chiril al Alexandriei, Comentariu la Evanghelia Sfântului 
Ioan, Cartea întâi, cap. 1, în PSB, vol. 41, pp. 20-21) 


„Dacă Dumnezeu Cuvântul Cel ce străluceşte din Dumnezeu este Fiu cu ade- 
vărat, e cu totul necesar să mărturisească şi adversarii că El este din fiinţa Tatălui. 
Căci aceasta înseamnă filiaţia adevărată907.” (Sf. Chiril al Alexandriei, Comentariu 
la Evanghelia Sfântului loan, Cartea întâi, cap. 3, în PSB, vol. 41, p. 34) 


„Tatăl este împreună cu Fiul nu pentru că Acesta n-ar putea să facă ceva din cele 
ce sunt, ci pentru că este întreg în Fiul pentru identitatea fiinţei şi pentru extrema şi 
nemijlocita apropiere de El deoarece Fiul a provenit în mod natural din Tatăl908. E 
ca şi cum ar zice cineva că împreună cu mirosul ce se răspândește din floare şi în 
lucrarea răspândită din mireasmă este floarea însăşi, deoarece mirosul provine na- 
tural din ea. Dar o spunem pentru înțelegerea ce rezultă din această pildă. Căci firea 
cea mai presus de toate e mai presus şi de această pildă, primind puţine ajutoare din 
ea în înțelegerea Sa.” (Sf. Chiril al Alexandriei, Comentariu la Evanghelia Sfântu- 
lui loan, Cartea întâi, cap. 5, în PSB, vol. 41, pp. 57-58) 


905. Tâlcuirea Pr. D. Stăniloae: La Dumnezeu este o aşa de mare unire după fire a Fiului născut din Tatăl cu Tatăl, 
încât Fiul rămâne pururea în Tatăl, fără să-Și piardă nici unul proprietatea Lui: Tatăl, pe cea de Tată, Fiul, pe cea de Fiu. 
Fiul coexistă cu Tatăl, existând totodată în Tatăl, dar neconfundat cu EI. (n. 18, p. 21). 

906. Tâlcuirea Pr. D. Stăniloae: În trei feluri se poate sune despre Tatăl că e începul al Fiului: prin faptul că Tatăl Îl 
naşte fără de început, prin faptul că, fiind în EI, Se arată prin EI la î întrupare, şi prin faptul că Se arată prin EI la Judeca- 
ta din urmă. În toate aceste trei feluri se arată că Fiul este din, dar şi în Tatăl, dar este deosebit de Tatăl. În nici unul din 
aceste feluri Tatăl nu e declarat început al Fiului, ca existând înainte de Fiul. (n. 19, p. 21). 

907. Tâlcuirea Pr. D. Stăniloae: Pe cât de important este să recunoaştem în Dumnezeu un Tată şi un Fiu, ca Persoane 
deosebite, tot pe atât de important e să-l cunoaştem de o ființă. Căci nu se poate naşte o persoană din alta dacă nu sunt de 
o ființă. Naşterea înseamnă atât unitatea de ființă, cât și deosebirea ca persoane între cel ce naşte şi cel născut. (n. 45, p. 34). 

908. Tâlcuirea Pr. D. Stăniloae: Din declaraţiile Sfântului Chiril că Fiul provine din Tatăl în mod natural sau prin 

fire, nu trebuie înţeles că Fiul nu provine din Tatăl ca Persoană specifică, sau ca Fiu. Nu firea cugetată în sine naşte pe 
Fiul, căci firea nu există decât în Persoane: în Persoana Tatălii, Care naște din ea pe Fiul, și în Fiul, Care Se naşte din 
firea ce există concret ca fire a Tatălui. Firea dumnezeiască există concret în trei Persoane şi în relaţiile dintre ele. Fiul 
Se naște şi El ca Dumnezeu sau ca purtător al firii dumneztieşti, dar în calitate de Fiu. (n. 93, p. 57). 

„Pe Fiul Îl vedem strălucind din funţa Tatălui în mod născut şi existând în ea şi din 
ea, subzistând ca Dumnezeu-Cuvântul în ipostas propriu.” (Sf. Chiril al Alexandriei, 
Comentariu la Evanghelia Sfântului loan, Cartea întâi, cap. $, în PSB, vol. 41, p. 58) 


„(...) Când zice în sânul, voieşte să spună că Fiul Se arată din sânul născător al 
Tatălui, ca o strălucire potrivită lui Dumnezeu și ca o negrăită înaintare spre iposta- 
sul propriu, dar avându-L totuşi pe Tatăl în Since, întrucât nu prin despărțire sau prin 
diviziunea cea după trup S-a ivit Născutul dumnezeiesc din Tatăl. Şi de fapt Fiul 
însuşi zice undeva că El este în Tatăl, dar, iarăşi, că are în Sine pe Tatăl. Căci ceea 
ce e propriu ființei Tatălui, trecând în mod firesc (natural) în Fiul, arată în El pe 
Tatăl. Şi Tatăl are iarăşi în Sine pe Fiul, înrădăcinat în identitatea neschimbată a 
fuinţei şi ca ieşind din EI, dar nu prin împărţire sau distanţare spaţială, ci existând în 
EI şi împreună existând pururea.” (Sf. Chiril al Alexandriei, Comentariu la Evan- 
ghelia Sfântului loan, Cartea întâi, cap. 10, în PSB, vol. 41, pp. 126-127) 


„Toată fiimea este din Fiul, pentru că EI este în mod propriu şi singurul cu ade- 
vărat Fiu, nu fals şi cu nume mincinos, ci din ființa lui Dumnezeu-Tatăl, nu prin 
rupere, sau curgere, sau diviziune, sau tăiere, căci firea dumnezeiască e cu desăvâr- 
şire nepătimitoare; ci ca Unul din Unul, pururea coexistând şi fiind împreună etern şi 
interior prin fire Născătorului, fiind în EI şi provenind din El în mod neîmpărțit şi 
nedespărţit. Aceasta fiindcă Dumnezeirea nu se poate circumscrie nici după trup, nici 
prin spaţiu, nici de aşa fel ca să parcurgă distanţe, sau să facă mutări, ci, precum 
provine din foc căldura cea aflată în el, părând înțelegerii că se împarte şi fiind altce- 
va decât focul, dar fiind din el şi în el după fire şi provenind din el fără să-l micşoreze 
întru nimic prin despărțire, sau prin împărțire şi curgere, căci se păstrează întreagă în 
focul întreg, aşa vom cugeta şi naşterea dumnezeiască, folosind înțelegerea cea mai 
potrivită pentru Dumnezeu. Şi, crezând că Fiul subzistă în mod propriu, nu-L vom 
vedea pe EI exterior Dumnezeirii celei una şi negrăite, nici nu vom spune că e de altă 
ființă decât Tatăl. Căci în acest caz n-ar mai fi cugetat în chip drept Fiu, ci altceva 
decât aceasta, şi ne-ar răsări un dumnezeu recent, altul decât Cel cu adevărat și sin- 
gur existent. Căci ceea ce nu e de o ființă cu Dumnezeu cel prin fire, cum nu va cădea 
din calitatea de a fi Dumnezeu adevărat?” (Sf. Chiril al Alexandriei, Comentariu la 
Evanghelia Sfântului loan, Cartea a II-a, cap. 1, în PSB, vol. 41, p. 149) 


„(...) Cuvântul Care luminează în mod negrăit din Tatăl, având naşterea proprie de 
sus, şi existând ca dintr-un izvor din ființa Tatălui.” (Sf. Chiril al Alexandriei, Comen- 
tariu la Evanghelia Sfântului loan, Cartea a II-a, cap. 2, în PSB, vol. 41, p. 189) 


„(...) Tatăl însuşi, ca (...) Cel ce a născut din firea Sa pe Fiul, ca dintr-un izvor.” 
(Sf. Chiril al Alexandriei, Comentariu la Evanghelia Sfântului loan, Cartea a II-a, 
cap. 8, în PSB, vol. 41, p. 266) 


„(...) Și obârşia Lui este dintru început, din zilele veacului (Mih. 5, 1). Prin obâr- 
şie indică aici ieşirea la existență (ipostatică) proprie Unuia-Născutului din ființa 
Născătorului ca o strălucire din lumină, înainte de tot veacul şi ziua şi clipa.” (Sf. 
Chiril al Alexandriei, Comentariu la Evanghelia Sfântului loan, Cartea a V-a, Intro- 
ducere, în PSB, vol. 41, p. 506) 

„(...) Precum dintr-un izvor dulce iese o undă dulce şi din pomi de soi bun ies şi 
roduri bune, aşa socotesc că trebuie să credem că Cel ce este din Dumnezeu după 
fire este Dumnezeu adevărat şi Cel născut din Tatăl etern este etern ca şi Născătorul 
Lui. Era potrivit deci să spună către iudei: Sau faceți pomul rău, şi rodul va fi rău, 
sau faceți pomul bun, şi rodul lui va fi bun (Mt. 12, 33). Căci nu poate pomul bun 
să facă roade rele, nici omul rău să facă roade bune (Mt. 7, 18). Cum se poate deci 
întâmpla, sau, mai bine-zis, cum nu este o mare nebunie să se creadă că Cel Născut 
din Tatăl nemuritor este muritor, sau să se numere între cei stricăcioşi Cel ce nu ştie 
de stricăciune?” (Sf. Chiril al Alexandriei, Comentariu la Evanghelia Sfântului 
Ioan, Cartea a VI-a, în PSB, vol. 41, pp. 646-647) 


„A provenit din fiinţa Tatălui ca o strălucire din lumină, sau cum iese un râu 
dintr-un izvor. Deci, cei ce văd pe Fiul pot vedea fiinţa Tatălui şi pot înțelege din 
Fiul ceea ce e propriu Tatălui. Căci, deoarece toată existenţa Fiului iese din ființa 
Tatălui, Fiul este în Tatăl şi, invers, Tatăl este în Fiul, deoarece ceea ce este Tatăl prin 
fire, aceea este şi Cuvântul Cel ce provine din EI, fiindcă Tatăl Se arată și este în 
Fiul, aşa cum este în râu izvorul din care el izvorăşte. Căci ceea ce e propriu ființei 
Tatălui se află în Fiul, şi chipul Dumnezeirii, ca să zic așa, Îl arată pe Tatăl în Sine.” 
(Sf. Chiril al Alexandriei, Comentariu la Evanghelia Sfântului loan, Fragmente din 
Cărţile VII şi VIII, în PSB, vol. 41, pp. 737-738) 


„(...) El (Hristos — n.a.) este în Tatăl şi are pe Tatăl în Sine, adică poartă firea 
Tatălui în ipostasul Său, ca un adevărat Născut, ca rod adevărat, ca Fiu provenit în 
chip natural din Tatăl909” (Sf. Chiril al Alexandriei, Comentariu la Evanghelia 
Sfântului loan, Cartea a IX-a, în PSB, vol. 41, p. 856) 


„(...) Tatăl este ca o rădăcină şi izvor al propriului Născut.” (Sf. Chiril al Alexan- 
driei, Comentariu la Evanghelia Sfântului loan, Cartea a XI-a, cap. 10, în PSB, vol. 
41, p. 1055) 


„Socotind că este imens acel era (76 fiv) despre Dumnezeu Cuvântul şi că 
întrece puterea de înțelegere a creaturilor preacredinciosul Ioan (Evanghelistul) a 
evitat să ne spună despre naşterea şi creația Lui şi nici nu a îndrăznit să numească 
cu aceleaşi cuvinte pe Cel ce face, odată cu cele făcute, nu că era nenăscut (Unul 
este nenăscut, Tatăl) ci că ipostasa inexprimabilă a Unuia-Născut, Dumnezeu, este 
peste puterea de gândire a Evangheliştilor şi, într-adevăr, şi peste puterea de înţe- 
legere a îngerilor. 

Eu nu cred că trebuie socotiți printre cei credincioşi aceia care îndrăznesc să dis- 
cute ceva dintre acestea, pentru faptul că nu ascultă de cuvintele: Nu căuza cele mai 
sus decât tine şi nu cerceta cele ce te depăşesc (Înţel. Sir. 3, 20). 

Într-adevăr, cunoașterea multor altor lucrări care sunt cu totul mai simple, depă- 
şeşte puterea omenească de înțelegere aşa cum sunt cuvintele lui Pavel: cele ce ochiul 
nu a văzut şi urechile nu au auzit şi la inima omului nu au ajuns, câte a pregătit 
Dumnezeu celor ce-L iubesc (| Cor. 2, 9), ci şi astrele, cum spune Dumnezeu lui 


909. Tâlcuirea Pr. D. Stăniloae: Fiul Se naşte în mod natural din Tatăl. Aceasta nu înseamnă că natura sau firea naşte 
pe Fiul, sau că ea e Tatăl, ci ea este în Tatăl ca în ipostasul care naște. Deci Fiul nu e creat din nimic, sau format din ceva 
deosebit de ființa Tatălui. Nu natura naşte, ci un ipostas purtător al naturii naşte un alt ipostas purtător al aceleiași naturi. 
(n. 1633, p. 856). 

Avraam că nu poate să le numere (Fac. 15, 5). Şi încă zice: Cine va putea număra 
nisipul mărilor şi picăturile de ploaie (Înţ. Sir. 1, 2). 

Atunci cum ar putea cineva să cerceteze ipostaza lui Dumnezeu-Cuvântul, fără 
numai dacă, cuprins de o stare de nebunie, ar încerca acest lucru? Despre aceasta 
duhul profetic spune: Jar neamul Lui cine-L va spune? (Is. 53, 8). 

Iată că însuşi Mântuitorul nostru, sprijinind pe stâlpii tuturor celor ce sunt în 
lume — mă gândesc la Apostolii cei inspirați — S-a străduit să-i despovăreze de 
cunoaşterea acestor lucruri spunându-le tuturor acestora că nu există (nu e posibilă) 
înțelegerea pe cale naturală, şi că numai Tatălui îi este rezervată cunoaşterea acestui 
mister divin, căci zice: Nimeni nu cunoaşte cine este Fiul, fără numai Tatăl şi pe 
Tatăl nimeni nu-L cunoaşte fără numai Fiul (Mt. 11, 27). Despre acest lucru soco- 
tesc că zice Tatăl: Taina Mea, Mie (Is. 24, 16; Col. 1, 15).” (Fericitul Teodoret, Epis- 
copul Cirului, Istoria bisericească, Cartea întâi, 4, 19-21, în PSB, vol. 44, p. 26) 


„Ce înseamnă aceasta: Din pântece mai înainte de luceafăr Te-am născut? (Ps. 
109, 3). Oare nu arată filiaţia firească, directă, prin naşterea din Tatăl (a Fiului) şi nu 
prin respectarea rânduielilor fireşti şi prin năzuinţa spre sporire, ci prin însuşirea firii 
divine, Care a provocat-o? De aici rezultă că Unul-Născut din Tatăl are o filiație per- 
manentă, iar filiaţia fiinţelor raţionale nu aparţine însăşi firii lor, ci se produce prin 
respectul față de rânduielile firii şi prin darul lui Dumnezeu.” (Fericitul Teodoret, 
Episcopul Cirului, Istoria bisericească, Cartea I, 4, 34, în PSB, vol. 44, p. 29) 


„Din veşnicie, adică înainte de facerea lumii, înainte de tot ce se poate numi 
timp, a existat substanţa divină a Tatălui şi a Fiului şi a Sfântului Duh, aceştia totuşi 
nefiind trei Dumnezei, ci unul. Tatăl are pe Fiul născut din substanţa Sa şi din veşni- 
cie, printr-o rațiune cunoscută Lui, credința mărturisind că Fiul nu este Tatăl, nici 
Tatăl n-a fost vreodată Fiul, ca să nu cugete gândul omenesc că neamul dumneze- 
iesc s-a înmulțit la nesfârşit. Nici Fiul n-a devenit vreodată Tată, deşi este de aceeaşi 
natură cu Tatăl şi din veşnicie împreună cu E], pentru ca neamul dumnezeiesc să nu 
fie socotit că se va înmulți la nesfârşit.” (Boethius, Articole reologice, |, 4, în PSB, 
vol. 72, p. 28) 


„Fiul e născut din Tatăl, Dumnezeu din Dumnezeu, Lumină din Lumină, și aşa 
cum s-a mai spus, nimeni nu cunoaşte naşterea Lui, decât numai Tatăl.” (Casiodor, 
Istoria Bisericească tripartită, Cartea a V-a, cap. 8, în PSB, vol. 75, p. 172) 


„Naşterea Fiului din Tatăl e mai presus şi de voință. Căci voinţa nu e la mijloc 
între Fiul şi Tatăl, nici nu e cugetată voința Tatălui înainte de Fiul, pentru că nici 
Tatăl nu exista înainte de Fiul, precum nici Mintea înaintea Cuvântului din ea, nici 
lumina, înainte de strălucire. Căci Tatăl şi Fiul, Cel născut fără de început din EI, 
având deodată existenţa au şi o singură voință, simplă şi nedespărțită, precum şi o 
singură ființă şi fire.” (Sf. Maxim Mărturisitorul, Ambigua, Partea a Il-a, 86, în PSB, 
vol. 80, pp. 231-232) 


Naşterea Fiului din Tatăl — analogii cu lucrurile din lume 


„Când învăţăm deci că Fiul este din fiinţa Tatălui, şi anume că e născut, iar nu 
făcut, atunci nu trebuie să ne ducem cu gândul la nişte înţelesuri trupeşti ale feno- 
menelor naturale. Căci ființa Tatălui nu a fost împărțită, aşa încât de la Tatăl să 


41-Părinţii Bisericii 

treacă să ajungă şi la Fiul, şi nici nu se naşte printr-un fel de scurgere sau prin produ- 
cere, aşa cum se întâmplă cu pomii care rodesc, ci chipul naşterii dumnezeieşti nu se 
poate explica şi nici înțelege de cugetarea omenească. E un semn de cugetare nedemnă 
şi senzuală să asemeni lucrurile veşnice cu cele stricăcioase şi trecătoare şi să crezi 
că Dumnezeu Se naşte aşa cum se nasc ființele trupeşti, câtă vreme în vederea dreptei 
credinţe trebuie să cugetăm cu totul altfel, gândindu-ne că numai fiinţele muritoare 
se comportă aşa, pe când în cazul lui Dumnezeu, Cel nemuritor, lucrurile stau cu totul 
altfel. Aşadar, nici nu trebuie să tăgăduim naşterea dumnezeiască, dar când contem- 
plăm pe Dumnezeu nu trebuie nici să ne întinăm cugetul cu noțiuni materiale.” (Sf. 
Vasile cel Mare, Epistole, 52, III, în PSB, vol. 12, p. 218) 


Tatăl — izvorul Fiului şi al Duhului Sfânt 


„Tatăl e originea şi izvorul Fiului şi al Duhului Sfânt (...); nu se poate concepe 
în Ei un înainte sau un după.” (Origen, Despre principii, Cartea a Il-a, I, 2, în PSB, 
vol. 8, p. 115) 


„(...) Din Tatăl se naşte Fiul, prin Care au fost făcute toate şi de Care e sub- 
înțeles inseparabil şi Duhul Sfânt, căci nu poţi ajunge să te gândeşti la Fiul fâră să 
fi fost mai întâi luminat de Duhul. Deci întrucât Duhul Sfânt, din Care izvorăşte 
asupra creației orice împărțire de bunuri, e în strânsă legătura pe de o parte cu Fiul, 
cu Care îl şi concepem în chip imediat, dar pe de altă parte e strâns legat şi de Tatăl 
(Care e cauza Lui, căci din El purcede) judecând-o după ipostas, însuşirea proprie a 
Duhului ÎL situează în urma Fiului şi împreună cu Fiul, dar fiinţa Şi-a luat-o prin 
purcedere de la Tatăl. Căci Fiul e Cel care face cunoscut şi pe Duhul Cel purceză- 
tor din Tatăl, ca unul Care fiind singur născut în chip unic a ieșit strălucind ca o 
lumină din Lumina cea nenăscută, aşa încât potrivit acestei însuşiri distinctive EL nu 
se confundă nici cu Tatăl, nici cu Duhul Sfânt, ci se recunoaşte singur după însuşirea 
de care am vorbit.” (Sf. Vasile cel Mare, Epistole, 38, IV, în PSB, vol. 12, p. 180) 


„Mântuitorul şi Duhul cel Sfânt sunt din Tatăl.” (Sf. Vasile cel Mare, Omilii la 
Psalmi, Omilia la Psalmul XXXII, IV, în PSB, vol. 17, p. 252) 


„Este Tatăl, Cel Care are existenţa desăvârşită şi cu totul completă; El este 
rădăcina şi izvorul Fiului şi Duhului Sfânt.” (Sf. Vasile cel Mare, Omilii şi cuvân- 
tări, XXIV, 4, în PSB, vol. 17, p. 594) 


„Fiul a ieşit din Tatăl prin naştere, iar Duhul din Dumnezeu într-un chip care nu 
se poate spune prin cuvinte.” (Sf. Vasile cel Mare, Omilii şi cuvântări, XXIV, 7, în 
PSB, vol. 17, p. 598) 


„Nenaşterea şi naşterea şi purcederea nu taie în trei fiinţe şi firi inegale firea şi 
puterea cea una a negrăitei Dumnezeiri, dar caracterizează persoanele sau iposta- 
surile în care sau care este Dumnezeirea sau fiinţa şi firea cea una”10.” (Sf. Maxim 
Mărturisitorul, Epistole, Partea întâi, Ep. 15, în PSB, vol. 81, p. 124) 


910. Tâlcuirea Pr. D. Stăniloae: Toate fiinţa e trăită de Tatăl ca având-o din veci şi comunicând-o prin naştere Fiu- 
lui şi prin purcedere Duhului Sfânt şi ca primită de Fiul şi de Duhul de la Tatăl, de Primul prin naştere, de al Doilea prin 
purcedere. Tatăl trăieşte pe Fiul ca Cel ce are aceeaşi ființă cu EI, primită de la EI: și Fiul, pe Tatăl ca pe cel Care Îi comu- 
nică şi de la Care primeşte aceeaşi ființă. Trăiesc astfel împreună aceeaşi ființă într-o continuă comunicare iubitoare, în 
care fiecare ipostas are propria poziție şi tocmai în aceasta stând iubirea între ele. (n. 240, p. 124). 

Duhul Sfânt purcede din Tatăl şi străluceşte din Fiul 


„(...) Unul fiind Fiul sau Cuvântul cel viu, Una trebuie să fie desăvârşita şi deplina 
lucrare sfinţitoare şi luminătoare şi vie a Lui şi darul?! de care se spune că purcede 
din Tatăl, pentru că străluceşte”12 şi se trimite şi se dă de la Fiul cel mărturisit din 
Tatăl. Neîndoielnic Fiul e trimis de Tatăl. Căci zice: Aşa a iubit Dumnezeu lumea, că 
şi pe Unul Născut Fiul Său L-a trimis (n. 3, 16). lar Fiul ÎL trimite pe Duhul913. Căci 
zice: de voi pleca Eu, voi trimite pe Mângâietorul (In. 16, 7).” (Sf. Atanasie cel Mare, 
Epistola întâia către Serapion, Episcopul de Thmuis, împotriva celor care hulesc şi 
spun că Duhul Sfânt este creatură, XX, în PSB, vol. 16, pp. 47-48) 


Duhul Sfânt curge din Tatăl prin Fiul 


„(..-) Duhul este al lui Dumnezeu și Tatăl şi al Fiului”14, ca Unul ce este ființial 
din amândoi, adică curge din Tatăl prin Fiul.” (Sf. Chiril al Alexandriei, /nchinare 
în duh şi adevăr, Cartea întâi, în PSB, vol. 38, p.21) 


„Duhul, fiind din fiinţa lui Dumnezeu Tatăl şi a Cuvântului ieşit din Tatăl şi 
prezent în El prin fire, concentrează în Sine tot ce e propriu dumnezeirii; El are dum- 
nezeirea ca izvor, ca Cel ce se varsă din Tatăl prin Fiul915 şi sfinţeşte creaţia.” (Sf. 
Chiril al Alexandriei, Despre Sfânta Treime, Cuvântul al VI-lea, în PSB, vol. 40, pp. 
237-238) 


Duhul Sfânt de la Tatăl purcede 


„(...) Provine din Dumnezeu (ca Dumnezeu), nu prin naştere ca Fiul, ci ca 
suflare a gurii Sale. Desigur, gura (nu trebuie înțeleasă) ca mădular (al lui Dum- 
nezeu), nici Duhul, ca o suflare ce se risipește, ci gura (trebuie înțeleasă) într-un chip 
vrednic de Dumnezeu şi Duhul ca ființă vie, dătătoare de sfințenie. În felul acesta se 
exprimă intimitatea (cu celelalte persoane) şi se păstrează insondabil modul prove- 
nienţei (Sale). (Duhul) se mai zice şi Duh al lui Hristos, pentru că este legat ființial 
de El.” (Sf. Vasile cel Mare, Despre Sfântul Duh, cap. 18, în PSB, vol. 12, pp. 60-61) 


911. Tâlcuirea Pr. D. Stăniloae: (...) Duhul e atenția Tatălui către Fiul şi mărturia Lui personificată către Fiul despre 
dragostea Sa către El şi odihna Lui în Fiul. Dar aceasta este o atenţie activă, mărturia unui ipostas, și numai persoana e 
capabilă de lucrare. În forma aceasta lucrătoare, ipostatică, se manifestă atenția Tatălui şi mărturia dragostei Lui şi faţă 
de noi, dar nu ca spre unii ce am fi în afara Fiului, ci adunați în Fiul. Duhul presupune totdeauna pe doi. Dacă Fiul e 
conştiinţa ipostaziată a Tatălui de Sine, dacă Tatăl e cu Fiul într-un dialog interior, sau într-o convorbire a Sa cu Chipul 
Său, în Duhul se depăşeşte această convorbire între doi, fără a se desființa, ci se desăvârşește ca iubire prin care Unul 
cere şi Altuia să fie martor al iubirii Sale faţă de celălalt şi să Se bucure de iubirea Sa față de Acela. (n. 54, pp. 47-48). 

912. Tâlcuirea Pr. D. Stăniloae: Expresia străfucirea Duhului din Fiul a folosit-o în sec. XII patriarhul Grigorie 
Cipriotul. Duhul strălucește din Fiul, dar nu purcede din EI, pentru că nu trece dincolo de Fiul în provenirea Sa din Tatăl. 
Ci EI Îşi primeşte existenţa din Tatăl ca iradiere a iubirii Tatălui spre Fiul. Când apar fâpturile şi Fiul Se face om, această 
odihnă și strălucire devine proprie şi umanității Lui şi celor ce se unesc cu El. (n. 55, p. 48). 

913. Tâlcuirea Pr. D. Stăniloae: Repetăm: Fiul ÎI trimite pe Duhul ca Fiu, nu ca Tată, adică imprimând în ci simțirea 
de fii, ca Cel ce Îl are ca Fiu de la Tatăl, ca cel ce îi adună pe oameni în Sine ca împreună fii, nemergând prin Duhul din- 
colo de Sine, cum Tatăl nu Se îndreaptă, purcezând pe Duhul, dincolo de Fiul. (n. 56, p. 48). 

914. Tâlcuirea Pr. D. Stăniloac: Curge din Tatăl prin Fiul, nu înscamnă că provine şi din Fiul ca izvor. Cu atât mai 
puţin că Tatăl şi Fiul sunt un singur izvor. Duhul vine din Tatăl în Fiul, se odihneşte în Fiul, străluceşte din Fiul, cum vor 
spune Sf. loan Damaschin şi Patriarhul Sfânt (...) Duhul Sfânt întipăreşte în suflet chipul, fără să rămână El însuşi sufle- 
tul omului. (...) El nu iese din Fiul mai departe de EI, ci purcezând din Tatăl se mișcă în Fiul. (n. 11, p.21). 

915. Tâlcuirea Pr. D. Stăniloae: Se varsă din Tată! prin Fiul, dar nu purcede. Se varsă (procheomenon) când Se 
dăruieşte creaturii (creaţiei) pentru a se sfinți. (n. 346, p. 237). 

„Că noi nu numim pe Duhul Sfânt nici nenăscut, întrucât cunoaştem numai un 
singur Nenăscut şi un singur început al tuturor lucrurilor, Tatăl Domnului nostru 
lisus Hristos; dar nici născut nu-L numim pe Duhul Sfânt, pentru că am învăţat din 
tradiţia credinţei că numai Fiul este Cel Unul-Născut; dar am mai învăţat că Duhul 
adevărului de la Tatăl purcede şi mărturisim că fără să fi fost creat, Duhul e şi El din 
Dumnezeu.” (Sf. Vasile cel Mare, Episzole, 125, II, în PSB, vol. 12, p. 306) 


„Duhul cel din Dumnezeu, Care de la Tatăl purcede — adică Cel Care iese din 
gura Lui, ca să nu socoteşti că Duhul este unul dintre cele din afară şi dintre creaturi, 
C1 să crezi că-şi are ipostaza de la Dumnezeu -— are în El toate puterile.” (Sf. Vasile 
cel Mare, Omilii la Psalmi, Omilia la Psalmul XXXII, IV, în PSB, vol. 17, p. 252) 


„Fiind însă Duhul de o fire, Se revarsă din Tatăl ca dintr-un izvor.” (Sf. Chiril al 
Alexandriei, Despre Sfânta Treime, Cuvântul al VI-lea, în PSB, vol. 40, p. 236) 


„Căci este neîndoielnic că purcede din însăşi firea lui Dumnezeu Tatăl.” (Sf. Chiril 
al Alexandriei, Despre Sfânta Treime, Cuvântul al VII-lea, în PSB, vol. 40, p. 301) 


„Vom zice deci, judecând drept, că din Tatăl şi în Tatăl este în mod natural Fiul, 
iar din EI şi în EI este şi Duhul Fiului, adică Cel Sfânt?16.> (Sf. Chiril al Alexandriei, 
Comentariu la Evanghelia Sfântului loan, Cartea a IX-a, în PSB, vol. 41, p. 875) 


„Căci vorbind de Duhul adevărului, adică de Duhul Său, zice că EI purcede de 
la Tatăl. Fiindcă, precum este prin fire al Fiului, existând în EI şi prin El, aşa este şi 
al Tatălui917.” (Sf. Chiril al Alexandriei, Comentariu la Evanghelia Sfântului loan, 
Cartea a X-a, cap.2, în PSB, vol. 41, p. 973) 


„Tatăl are din Sine şi în Sine pe Duhul Său, la fel şi Fiul are pe Duhul în Sine, 
deoarece Duhul este de o ființă cu Tatăl şi purcede din EI918, având în Sine prin fire 
toate cele proprii Tatălui.” (Sf. Chiril al Alexandriei, Comentariu la Evanghelia 
Sfântului loan, Cartea a XII-a, cap. 1, în PSB, vol. 41, pp. 1159-1160) 


„Fără îndoială hotărârile Sinodului Prea Sfântului Papă (Teodor) au fost criticate 
de cei din capitala imperiului, dar nu în toate capitolele de care aţi scris, ci numai în 
două, dintre care unul se ocupă cu învățătura despre Dumnezeu (cu teologia), când 
spune: Duhul Sfânt purcede şi din Fiul (...). Cel dintâi capitol aduce în acord cu el 
texte ale Părinților romani, dar şi ale lui Chiril din Alexandria din sfânta lucrare a 
lui despre Sfântul loan Evanghelistul. Din acestea i-a arătat pe aceia ca nefăcând pe 


916. Tâlcuirea Pr. D. Stăniloae: Tot din Tatăl şi în Tatăl este şi Duhul Sfânt, dar Acesta se numește şi Duhul Fiului, 
ceea ce arată şi mai mult că Fiul nu devine origine, sau un fel de Tată al Duhului. Duhul este din Tatăl și în Tatăl, ca Duhul 
iubirii Lui față de Fiul, îndreptat spre Fiul, ca să ţină şi în Fiul iubirea vie faţă de Tatăl. În Tatăl e iniţiativa iubirii, şi ea 
se întoarce şi de la Fiul ca răspuns. Cuvântul e prima formă de revelare a Tatălui. Suflarea, ca Viaţă, e a doua formă. Cele 
două revelări sunt unite, dar deosebite. Duhul reprezintă comuniunea deplină. Suflarea e sfântă, pentru că e comuniune 
deplină. (n. 1665, pp. 875-876). 

917. Tâlcuirea Pr. D. Stăniloae: Sfântul Chiril spune că Duhul este în Fiul şi provine, sau iesc prin Fiul, dar purcede 
din Tatăl. Purcezând din Tatăl, Îşi ia existența din Tatăl şi se află în Fiul, prin Care ni se dă, sau nec străluceşte. Duhul şi 
Fiul sunt nedespărțiți, dar Amândoi provin din Tatăl. De aceea, Duhul este şi al Fiului, Fiul avându-L de la Tatăl. Tocmai 
faptul că Fiul are pe Duhul de la Tatăl, din Care EI Se naşte, şi că Tatăl purcede pe Duhul ca să fie în Fiul, Îl arată pe Fiul 
şi mai deplin ca fiind de o ființă cu Tatăl. Duhul purcede din Tatăl ca izvor, şi ne vine din Fiul ca Cel în Care este prin 
unitatea de ființă, nu ca dintr-o ființă diferită de a Duhului. (n. 1825, p. 973). 

918. Tâlcuirea Pr. D. Stăniloae: Este de remarcat că Sfântul Chiril spune despre Tatăl că are pe Duhul provenind 
sau purcezând din Sine, pe când despre Fiul, numai că Îl are în Sine, deci nu purcede de la El. Dar Fiecare are pe Duhul 
în Sine, deci Îl au Amândoi, trăind în Duhul, în alt fel, unitatea Lor. (n. 2194, p. 1160). 

Fiul cauză a Duhului. Căci ei cunosc pe Tatăl ca singura cauză a Fiului şi a Duhului, a 
Unuia prin naştere, şi a celuilalt prin purcedere. Ci (o spun aceasta) ca să arate că Duhul 
iese prin Fiul şi ca prin aceasta să arate unitatea ființei neschimbate a Lor?19” (Sf. 
Maxim Mărturisitorul, Epistole, Partea a II-a, 9, în PSB, vol. 81, pp. 251-252) 


„Luaţi Duh Sfânt” (loan 20, 22) 


„Iar odată înviat din morți, modelându-şi firea omului ca icoană dumnezeiască, le-a 
insuflat Duhul Sfânt sfinților apostoli ca celor dintâi, zicând: Luaţi Duh Sfânt (In. 20, 
22). Dar a spus şi dumnezeiescul Pavel: Căci n-aţi luat iarăşi duh de robie spre te- 
mere, ci ați luat Duhul înfierii, întru care strigăm: «Avva, Părinte» (Rom. 8, 15)920. 

Deci în Israil era duh de robie, iar în noi, cei (...) din Biserica neamurilor, e Du- 
hul lui Dumnezeu spre înfiere, care ne face casa Lui duhovnicească.” (Sf. Chiril al 
Alexandriei, G/afire la Facere, Cartea a V-a, 2, în PSB, vol. 39, p. 154) 


„Căci după ce a înviat Hristos din morţi, călcând moartea, şi prădând iadul şi spu- 
nând celor din legături: Ieșiți! Și celor din întuneric: Luminaţi-vă! (Is. 49, 9), a înfru- 
museţat din nou prin Duhul firea omului, ca la începutul neamului, şi a zidit-o din nou 
spre sfinţenie, suflând Duhul în Sfinţii Apostoli şi zicând: Luaţi Duh Sfânt (In. 20, 
2221» (Sf. Chiril al Alexandriei, Glafire la a doua Lege, 3, în PSB, vol. 39, p. 461) 


„Căci s-a scris că a suflat asupra ucenicilor zicând: Luaţi Duh Sfânt (In. 20, 22). 
Deci nu va nega cineva, ci mai degrabă va afirma că Fiul fiind Subiect al bunătăţilor 
naturale ale lui Dumnezeu-Tatăl, în mod fiinţial, în acelaşi mod cum le are şi Tatăl, 
nu-L are pe Duhul dobândit din afară. Căci e greşit, sau, mai mult, e nebunie a cuge- 
ta astfel. Ci, precum fiecare dintre noi are în sine duhul propriu şi-l răspândeşte din 
cele dinlăuntru în afară, aşa e şi Hristos. De aceea a suflat Hristos trupeşte, arătând 
că, precum iese din gura omului suflarea trupească, aşa iese şi din ființa dum- 
nezeiască Duhul din EI.” (Sf. Chiril al Alexandriei, Comentariu la Evanghelia Sfân- 
tului loan, Cartea a IX-a, în PSB, vol. 41, p. 880) 


„Tatăl este în Fiul şi Fiul în Tatăl. Deci Tatăl nu dă pe Mângâietorul, sau pe 
Duhul Sfânt, în mod deosebit, şi Fiul în mod deosebit, ci Duhul Se dăruieşte Sfin- 
ților de la Tatăl prin Fiul. Pentru aceasta se spune despre Tatăl că e Cel ce dăruieşte, 
şi despre Fiul că e Cel prin care Tatăl dăruieşte toate. Şi spunându-se despre Fiul că 
e Cel ce dăruieşte, se spune despre Tatăl că e Cel din care Fiul dăruieşte toate.” (Sf. 


919. Tâlcuirea Pr. D. Stăniloae: Sfântul Maxim arată cum se înţelegea atunci Filioque de către catolici: ca dis- 
tingându-se în aplicarea purcederii la relaţia între Duhul şi Tatăl şi între Duhul și Fiul. În relaţia dintre Duhul şi Fiul expre- 
sia nu înseamnă decât identitatea de fiinţă şi un fel de ieşire la arătare (npotevau) a Duhului prin Fiul, nu o primire a exis- 
tenței Lui din Fiul, cum o primeşte din Tatăl. Catolicii au ajuns la identificarea provenirii Duhului din Fiul cu provenirea 
Lui din Tatăl (ca dintr-un singur principiu), pentru că au folosit aceiaşi termeni pentru amândouă: procedere şi prodire, 
ceea ce Părinții răsăriteni n-au făcut niciodată. Pe baza acestui loc teologii catolici de după aceea au dat pe Sf. Maxim în 
mod greşit ca martor răsăritean aprobativ al învățăturii lor. În această identificare a termenului procedere cu prodire 
(ekporeusis şi proienai) cei din Constantinopol au văzut o identificare a provenirii Duhului din Fiul cu provenirea Lui din 
Tatăl. Sfântul Maxim le arată că latinii cunosc în procedere două înţelesuri: purcederea Duhului din Tatăl şi ieşirea Lui 
prin Fiul. Deci ei cred ca şi grecii. Numai neobişnuința cu limbajul mai expresiv al grecilor îi face să pară că confundă 
provenirea Duhului din Fiul cu provenirea din Tatăl (vezi despre această chestiune: Jean Miguel Garrigues, L 'Esprit qui 
dit Pere, 1982, ed. Tequi, Saint Cenere, p. 79-80). E vorba de papa Teodor. Se poate pune întrebarea: pentru ce Duhul 
iese sau Se arată prin Fiul şi nu şi invers? Un răspuns potrivit ar fi, credem: pentru că Duhul pune pe Fiul — prin partici- 
parea la bucuria Tatălui de EI — într-o lumină maximă. (n. 539, p. 252). 

920. Tâlcuirea Pr. D. Stăniloae: Am luat Duhul Fiului care a trecut din Hristos ca Dumnezeu în EI ca om. E Duhul 
supremei intimităţi, Duhul iubirii supreme care unește pe Fiul cu Tatăl. E Duhul prin care Hristos ne face împreună fii cu 
Sine ai Tatălui ceresc. E extrema frățietate cu Sine pe care o primim prin Duhul lui Hristos. (n. 257, p. 154). 

921. Tâlcuirea Pr. D. Stăniloae: Se afirmă aci înțelesul mântuirii ca înnoire, ca îndumnezeire a firii noastre prin 
Duhul ce ne vine din Hristos cel înviat ca om, sau din umanitatea Lui înviată. (n. 794, p. 461). 

Chiril al Alexandriei, Comentariu la Evanghelia Sfântului loan, Cartea a IX-a, în 
PSB, vol. 41, p. 880) 


Trimiterea Duhului Sfânt în lume de către Fiul 


sala) În sânul Sfintei Treimi nu există nici o dezbinare, ci ceea ce se numeşte 
darul Duhului Sfânt dobândim prin mijlocirea Fiului şi prin lucrarea Tatălui: zoaze 
le lucrează unul şi acelaşi Duh, împărțind fiecăruia deosebit, după cum voieşte.” 
(Origen, Despre principii, Cartea întâi, VII, 3, în PSB, vol. 8, p. 78) 


„lisus Hristos ieri și astăzi fiind acelaşi şi rămânând neschimbat în veci acelaşi, 
este Cel ce-L dă (pe Duhul Sfânt — n.a.) şi Îl primeşte, dându-L. ca Cuvântul lui 
Dumnezeu şi primindu-L ca om. Nu e deci Cuvântul ca Cuvânt cel ce Se îmbună- 
tățeşte; căci le avea pe toate şi le are pururea. Ci oamenii cei ce au un început în a 
primi întru El şi prin El. Deci spunându-se că El Se unge acum, noi suntem cei ce 
suntem unşi întru El. Pentru că și botezându-Se El, noi suntem cei ce ne botezăm. 
Toate acestea le face Mântuitorul mai vădite, zicând Tatălui: Și Eu slava ce Mi-ai 
dat-o Mie, le-am dat-o lor, ca să fie una, precum Noi una suntem (n. 17, 23). Pen- 
tru noi deci a cerut slava şi pentru noi s-a spus că a luat, ] s-a hărăzit, a fost prea- 
înălțat, ca şi noi să ne înălțăm întru EI, precum S-a şi sfințit pe Sine pentru noi, ca 
noi să ne sfințim întru El.” (Sf. Atanasie cel Mare, 7rei cuvinte împotriva arienilor, 
Cuvântul I, XLVIII, în PSB, vol. 15, p. 215) 


„Dar prin cine şi de la cine trebuie să se dea Duhul, dacă nu prin Fiul, al Căruia 
şi este Duhul? Și când am putut lua noi Duhul, dacă nu când S-a făcut Cuvântul 
om?922 Şi precum arată spusa Apostolului, că nu ne-am fi mântuit şi preaînălţat dacă 
Cel ce este chipul lui Dumnezeu n-ar fi luat chip de rob, la fel arată şi David că nu 
ne-am fi împărtăşit altfel de Duhul şi nu ne-am fi sfințit dacă n-ar fi spus Insuşi 
Cuvântul, Dătătorul Duhului, că Se unge pe Sine pentru noi. Căci sfințindu-Se întâi 
trupul întru El şi spunând EI că a luat pentru noi în trupul Său Duhul ca om, noi 
avem ca urmare harul Duhului, primit din plinirea Lui.” (Sf. Atanasie cel Mare, 7rei 
cuvinte împotriva arienilor, Cuvântul |, L, în PSB, vol. 15, p. 217) 


„N-a unit vreun înger cu dumnezeirea, nici nu ne-a legat pe noi cu Sine şi cu 
Tatăl prin vreo făptură, ci în Duhul Sfânt”23, pe Care Hristos însuși făgăduindu-L, 
n-a spus că va trimite un înger, ci Duhul adevărului, Care de la Tatăl purcede şi din 
al Său ia şi ne dă nouă (In. 15, 26; 16, 14).” (Sf. Atanasie cel Mare, Epistola întâi 
către Serapion, Episcopul de Thmuis, împotriva celor care hulesc şi spun că Duhul 
Sfânt este creatură, XI, în PSB, vol. 16, p. 36) 


922. Tâlcuirea Pr. D. Stăniloae: Duhul e al Fiului. Dar al Fiului în calitatea de primit al Lui de la Tatăl, Deci numai 
Fiul ni-L putea da, făcându-ne asemenea Sieşi, primitori ai Duhului cel primit şi de EI de la Tatăl. Cu deosebire Fiul ni 
Se face dătător al Duhului prin faptul că Se face om. Omenescul Lui II face, în mod şi mai accentuat, mijlocitor al Duhu- 
lui către noi. Dându-Și-L Sieşi ca om, ni-L dă prin aceasta şi nouă, celor uniţi cu EI. În Duhul S-a făcut Fiul şi ca om Fiul 
prea iubit al Tatălui şi în Duhul ne facem și noi fii iubiţi ai Tatălui împreună cu Hristos ca om. (n.s. 133, p. 217). 

923. Tâlcuirea Pr. D. Stăniloae: Dacă ne-ar fi legat cu Sine, ridicându-ne în vreo creatură, tot în planul creat am fi 
rămas. Aci e greşeala învăţăturii catolice despre graţia creată. Dumnezeu ne unește cu Sine, ridicându-ne în Duhul cel 
necreat. Duhul Sfânt e Persoana dumnezeiască în care se opreşte urcuşul nostru. Pentru că prin Duhul se opreşte, sau se 
odihneşte dumnezeirea în Fiul. Dar tocmai de aceea în El e adusă creațiunea la existență și în EI se susține în existență şi 
se desăvârşeşte. A cădea din Duhul e a cădea din Dumnezeu, în Care este existența inepuizabilă. Prin Cuvântul ne aduce 
Tatăl la existență, ne susține şi ne desăvârşeşte, dar în Duhul. Dincolo de Duhul, în afară de Duhul ce Se odihnește în Fiul 
nu mai e nimic dumnezeiesc. Aceasta ar fi o întindere a lui Dumnezeu în toate ca produse ale esenței Lui. Duhul arată dis- 
tincţia creaturilor de Dumnezeu, dar le și adună în Dumnezeu. Odihnindu-Se Duhul în Fiul, sau oprindu-Se ca mărturie a 
iubirii Tatălui în Fiul, adunaţi în EI, suntem adunaţi în Fiul şi ne bucurăm de iubirea Fiului față de Tatăl ca nişte fii, dar şi 

„ŞI fiindu-ne dat nouă (căci Domnul a zis: Luaţi Duh Sfânt (In. 20, 22), Dum- 
nezeu este în noi. Căci aşa a spus loan: De ne iubim unii pe alții, Dumnezeu rămâne 
în noi. In aceasta cunoaştem că rămânem în El şi EI în noi, că din Duhul Lui ne-a 
dat nouă (| In. 4, 12-13).924%” (Sf. Atanasie cel Mare, Epistola întâia către Serapion, 
Episcopul de Thmuis, împotriva celor care hulesc şi spun că Duhul Sfânt este crea- 
tură, XIX, în PSB, vol. 16, p. 46) 


„Câte Le-am auzit de la Tatăl, acelea le şi grăiesc în lume (In. 8, 26). lar Duhul 
le ia din Fiul. Căci din al Meu va lua şi va vesti vouă (In. 16, 14)925.” (Sf. Atanasie 
cel Mare, Epistola întâia către Serapion, Episcopul de Thmuis, împotriva celor care 
hulesc şi spun că Duhul Sfânt este creatură, XX, în PSB, vol. 16, p. 48) 


„(-..) Nu dă Duhul cu măsură, după cuvântul lui loan Botezătorul (In. 3, 31)926.» 
(ȘI. Chiril al Alexandriei, Glafire la Levitic, Cartea I, în PSB, vol. 39, p. 380) 
„Iar numele de Duhul Sfânt ÎI vei da Celui ce se revarsă prin fire din Dumnezeu 
Tatăl prin Fiul, arătându-ne sub chipul suflării existența Sa%27.” (Sf. Chiril al 
Alexandriei, Despre Sfânta Treime, Cuvântul al II-lea, în PSB, vol. 40, p. 53) 


„(...) Pregătindu-Se Hristos să Se întoarcă la cer, a grăit celor ce credeau în EI: 
Nu vă voi lăsa pe voi orfani. Voi veni la voi (In. 14, 18); şi: lată Eu cu voi sunt în 
toate zilele, până la sfârşitul veacului (Mt. 28, 20). Şi ne-a trimis din cer pe Mân- 
gâietorul, prin Care şi în Care este cu noi şi locuieşte în noi, nevărsând în noi Duh 
străin, ci Duhul propriu al fiinţei Lui şi al celei a Tatălui.” (Sf. Chiril al Alexandriei, 
Despre Sfânta Treime, Cuvântul al VII-lea, în PSB, vol. 40, p. 286) 


„Le făgăduieşte (Hristos ucenicilor — n.a.) să li Se dea pe Sine altfel, prin Duhul 
Adevărului, adică al Său%28, pe care Îl numeşte Mângăietorul. Căci nu este de înţe- 
les Duhul ca străin de ființa Unuia-Născutului, ci EI iese în chip natural din ea, nefi- 


de iubirea Tatălui ca faţă de fii. În toate se vede că Duhul nu purcede și din Fiul. Aceasta ar duce spre un fel de panteism 
degradaționist. Suntem adunați în Treime, pentru că Treimea Se opreşte, prin Duhul, în Fiul, sau Duhul, venind din Tatăl 
peste Fiul, ÎI ţine pe Fiul privind la Tatăl şi pe Tatăl privind la Fiul. Treimea rămâne astfel în Ea însăși. (n. 23, p. 36). 

924. Tâlocuirea Pr. D. Stăniloae: Dumnezeu ne iubeşte pentru că ne dă Duhul Lui, Care Se odihneşte ca iubire peste 
Fiul, odihnindu-ne şi pe noi în Fiul. Tatăl ne iubeşte pentru că iubeşte pe Fiul şi ne dă Duhul Fiului, întărind în noi Duhul 
de fii. Dumnezeu este în noi prin Duhul, aşa cum Tatăl este în Fiul prin Duhul. Duhul este suflarea lui Dumnezeu, este 
atenția Lui; este atenţia Tatălui spre Fiul şi odată cu aceasta spre noi. E atenţie şi odihnă. Nu te odihneşti decât în celălalt 
pe care-l iubești. Odihnindu-Se Tatăl în Fiul prin Duhul, Se odihneşte şi în noi. Dar ne face şi pe noi să ne odihnim în El 
prin Duhul, împreună cu Fiul. Odihna o găseşti în altul când ai dragoste față de el. Dar nu te odihnești deplin în celălalt, 
dacă nu te bucuri de el împreună cu altul. Al treilea te asigură deplin că celălalt te poate odihni. Te odihneşti deplin în 
celălalt când te bucuri împreună cu altul de EI prin iubire. (n. 49, p. 46). 

925. Tâlcuirea Pr. D. Stăniloae: Duhul ia ale Fiului ca să le dea celor pe care vrea Tatăl să-i facă fii. Deci Duhul ia 
de la Fiul ca de Ja Fiul, nu ca de la Tatăl, dar ia de la Fiul din voinţa Tatălui. De aceea nu se trimite Duhul făpturilor direct 
de către Tată], ci prin Fiul. (n. 57a, p. 48). 

926. Tâlcuirea Pr. D. Stăniloae: Omul care comunică Duhul altuia, îl comunică cu măsură, atâta cât poate primi şi 
el datorită limitărilor lui. Dumnezeu însă Îl dă fără măsură, pentru că ÎL are din Sine, sau purcede din Sine în mod 
nemărginit, sau şi prin Duhul lucrează Dumnezeu în interiorul oamenilor, sau asupra gândirii, simţirii şi voinţei lor. Dar 
numai dintr-un Dumnezeu transcendent lumii, neprovenit din lume, poate ridica pe om peste robia lumii, a patimilor ce-l 
alipesc la ca. lar aceasta n-o poate face decât un Duh care întăreşte persoana în comuniune, deci trebuie să fie şi El Per- 
soană, trăitoarea supremei comuniuni, sau condiţia supremei comuniuni ca Persoane în care Doimea de persoane e 
depăşită. (n. 680, p. 380). 

927. Tâlcuirea Pr. D. Stăniloae: Nu e vorba aici de purcederea din Tatăl prin Fiul în existenţa veşnică a Persoanelor 
Sfintei Treimi, ci de trimiterea Lui de la Tatăl prin Fiul întrupat oamenilor. Aceasta se vede şi din rândurile următoare, în 
care se afirmă că Fiecare își are proprietatea Lui personală neamestecată cu a Altuia: Tatăl naşte pe Fiul şi purcede pe 
Duhul Sfânt, Fiul Se naşte din Tatăl şi Duhul purcede din Tatăl. În orice caz, revărsarea Duhului din Tatăl prin Fiul nu 
poate fi înțeleasă ca purcederea Duhului din Tatăl şi Fiul, ca dintr-un singur principiu, cum se afirmă în teologia catolică. 
Tatăl și Fiul nu Se topesc într-un singur izvor al Duhului. (n. 59, p. 53). 

928. Tâlcuirea Pr. D. Stăniloae: Hristos, dându-ne Duhul Său, ca Duhul Adevărului, împreună cu EI Se dă pe Sine. 
Duhul e nedespărţit de Fiul, de Adevărul, şi viceversa. Nu poate fi primit Adevărul fără a primi Iubirea Lui. În iubire sunt 
totdeauna cel puţin doi. Primind iubirea Adevărului, primesc Adevărul, şi viceversa. (n. 1855, p. 988). 

ind altceva decât Fiul, cât priveşte identitatea firii, deşi se cugetă ca subsistând în 
mod propriu929. Deci Duhul Adevărului, zice, ne va călăuzi la toată cunoştinţa Ade- 
vărului?30.” (Sf. Chiril al Alexandriei, Comentariu la Evanghelia Sfântului loan, 
Cartea a X-a, cap. 2, în PSB, vol. 41, p. 989) 


Creaţia adusă „dintru neființă la fiinţă” de Sfânta Treime 


„Scriptura spune că toate s-au făcut în EI şi prin El. Despre aceasta ne încre- 
dințează zicând: E] a zis şi s-au făcut; El a poruncit şi s-au zidit (Ps. 32, 9). Tot 
despre aceasta ne asigură şi marele Moise la începutul cărții despre facerea lumii, 
zicând: Și a zis Dumnezeu: Să facem pe om după chipul şi asemănarea Noastră 
(Fac. 1, 26). Iar despre facerea cerului şi a pământului şi a tuturor, Tatăl a zis către 
Fiul: Să se facă cerul şi să-şi adune apele, să se arate uscatul, şi pământul să scoată 
iarbă şi toată vietatea (Fac. 1, 6, 9, 12, 20). 

Din aceste cuvinte ar putea cineva să mustre pe iudei ca neînțelegând cu ade- 
vărat Scriptura. Căci ar putea întreba: Cu cine vorbea Dumnezeu ca să dea po- 
runcă? Dacă poruncea şi vorbea celor ce se creau de către El, vorbirea ar fi fost de 
prisos. Căci acelea încă nu erau, ci urmau să fie. Dar nimenea nu vorbeşte celui ce 
încă nu este, nici nu poruncește și spune să se facă celui ce încă nu a fost făcut. Iar 
dacă Dumnezeu poruncea celor ce vor fi, trebuia să zică: Fă-te, cerule şi fă-te, pă- 
mântule şi ieşi verdeață; şi fă-te, omule! Dar EI n-a făcut aceasta, ci a poruncit, zi- 
când: Să facem om; şi să scoată verdeaţa. Din acestea se vede că Dumnezeu a vor- 
bit despre acestea cuiva apropiat. Deci e necesar să înțelegem prin aceasta pe cineva, 
căruia vorbindu-i s-au făcut toate. Dar cine ar fi Acesta, dacă nu Cuvântul Lui? Căci 
cui ar putea spune cineva că vorbeşte Dumnezeu, dacă nu Cuvântului Său? Sau Cine 
era împreună cu El când făcea toată ființa creată, dacă nu Înţelepciunea Lui, care 
zice: Când făcea cerul şi pământul, eram împreună cu El (Pilde 8, 27).” (Sf. 
Atanasie cel Mare, Cuvânt împotriva elinilor, XLVI, în PSB, vol. 15, pp. 83-84) 


„„Și a făcut Dumnezeu pe om (Fac. 1, 27). 

Scriptura nu spune: Au făcut. A evitat aici pluralul persoanelor. Instruind pe 
iudei prin primele cuvinte”3!, iar prin ultimele?32 excluzând păgânismul, Scriptura 
revine cu tărie la monadă, ca să înţelegi pe Fiul împreună cu Tatăl şi să fugi de 
primejdia politeismului.” (Sf. Vasile cel Mare, Omilii la Hexaemeron, Omilia a IX-a, 
VI, în PSB, vol. 17, p. 180) 


Sălăşluirea Sfintei Treimi în noi 


„Căci după cum atunci când prinzi una din marginile unui stejar, automat tragi 
şi pe cealaltă, tot aşa când tragi Duh (...) prin EI tragi în acelaşi timp şi pe Fiul, şi 
pe Tatăl. Dacă înţelegi cu adevărat pe Fiul, ÎL vei vedea din amândouă părţile, El va 
aduce, pe de-o parte, pe Tatăl şi din cealaltă pe Duhul Său propriu. Într-adevăr, Cel 
Care e mereu în Tatăl, Acela nu va putea fi rupt de Tatăl şi nu va fi niciodată des- 


929. Tâlcuirea Pr. D. Stăniloae: Duhul este în Fiul, dar nu sunt identici ca ipostas, ci sunt identici în ființă. Tot ce-mi 
comunică Duhul este al Fiului, și invers. (n. 1856, p. 989). 

930. Tâicuirea Pr. D. Stăniloae: O persoană se cunoaşte prin alta atunci când ele sunt unite desăvârşit prin ființă şi 
iubire. Se cunoaşte atât ca şi conținut, cât şi ca subiect deosebit, dar strâns unit prin iubirea cu persoana care vorbeşte. (n. 
1857, p. 989). 

9311. Notă Pr. D. Fecioru: Prin: Să facem pe om după chipul Nostru. (n. 29, p. 180). 

932. Notă Pr. D. Fecioru: Prin: Și a făcut Dumnezeu pe om. (n. 30, p. 180). 

părţit de Duhul Său, Care lucrează totul în toţi. Şi tot aşa, dacă primeşti pe Tatăl, 
prin puterea Lui primeşti în acelaşi timp şi pe Fiul şi pe Duhul, pentru că nu-i cu 
putință în nici un fel să-ți închipui o întrerupere sau o împărţire în aşa fel încât Fiul 
să fie cugetat fără Tatăl sau ca Duhul să fie despărțit de Fiul, ci concepi în acelaşi 
timp în Ei o comunitate şi o deosebire negrăită şi cumva neînţeleasă, fără ca deose- 
birea ipostaselor să rupă continuitatea fiinţei, fără ca această comunitate de sub- 
stanţă să elimine particularitatea semnelor distinctive”. (Sf. Vasile cel Mare, Epis- 
tole, 38, IV, în PSB, vol. 12, pp. 181-182) 


„Căci fiind Duhul în popor, Dumnezeu însuși era cu ei prin Fiul în Duhul933.” 
(Sf. Atanasie cel Mare, Epistola întâia către Serapion, Episcopul de Thmuis, 
împotriva celor care hulesc şi spun că Duhul Sfânt este creatură, XII, în PSB, vol. 
16, p.37) 


„Tatăl fiind izvorul, iar Fiul numindu-Se râul, se spune de noi că bem Duhul. 
Căci s-a scris că noi toți dintr-un Duh ne-am adăpat (| Cor. 12, 13)934. Iar adăpân- 
du-ne din Duhul, bem pe Hristos. Căci au băut din băutura duhovnicească ce avea 
să vină. lar piatra era Hristos (| Cor. 10, 4). Şi iarăşi, Hristos fiind Fiul adevărat, 
noi primind pe Duhul, suntem făcuţi fii”35.” (Sf. Atanasie cel Mare, Epistola întâia 
către Serapion, Episcopul de Thmuis, împotriva celor care hulesc şi spun că Duhul 
Sfânt este creatură, XIX, în PSB, vol. 16, pp. 44-45) 


„lar dacă ar încerca cineva să întrebe cum sunt acestea: cum Duhul fiind în noi, 
se spune că Fiul este în noi, iar că Fiul fiind în noi, se spune că Tatăl este în noi, sau 


cum fiind peste tot Treime, Treimea e înţeleasă în Unul, sau cum Unul fiind în noi, 
se zice că Treimea este în noi, — să despartă întâi strălucirea de lumină, sau înțelep- 
ciunea de înțelept, sau să spună cum sunt acestea. lar dacă nu poate aceasta, cu atât 
mai mult e o îndrăzneală a celor nebuni să iscodească acestea despre Dumnezeu. 
Căci dumnezeirea nu se predă, cum s-a spus, prin dovedirea raționamentelor, ci prin 
credinţă şi prin cugetare binecredincioasă unită cu evlavia.” (Sf. Atanasie cel Mare, 


933. Tâlcuirea Pr. D. Stăniloae: Tatăl fiind prin Fiul în Duhul, fiind noi în Duhul, suntem prin Fiul în Tatăl însuşi. 
Duhul purcede din Tatăl în Fiul, nu trece de Fiul. Deci aflându-ne noi în Duhul, nu suntem mai jos de Fiul, ci în Fiul în 
care este Duhul şi prin Fiul suntem legaţi de Tatăl ca fii. Dragostea Tatălui care se odihneşte prin mărturia Duhului Sfânt 
în Fiul, se odihneşte şi în noi. Suntem ridicaţi astfel în afecțiunea Tatălui. Totul e adunat după har în Sfânta Treime. Tatăl 
ne trimite prin Fiul pe Duhul, ca adunându-ne în Duhul să fim conduşi în Fiul şi prin Fiul în Tatăl. Căci Fiul e în relaţie 
filială cu Tatăl. Prin Fiul Se trimite Duhul filiaţie: făpturilor. Prin Fiul ni Se trimite Duhul pentru că Se află în Fiul venind 
din Tatăl. Mai ales ni se dă prin Fiul întrupat, intrat în legătură cu noi prin firea Sa omenească. Dar ne este dat de Fiul ca 
să ne adune în Sine, odată ce Duhul este în Sine. Este o mişcare a Duhului de la Tată! prin Fiul spre noi şi de la noi prin 
Duhul în Fiul şi prin El spre Tatăl. Treimea Se mişcă în Sine în felul acesta şi face şi cu noi la fel. Când ni se spune că 
Tatăl conduce pe oameni prin Fiul în Duhul, sau prin Duhul în Fiul, se arată că Duhul nu e un locaş despărțit de Fiul, sau 
nu € ultimul în care ne conduce Tatăl, ci Fiul e ultimul locaș în care suntem readunați, dar în acest ultim locaș Se odih- 
neşte Duhul. (n. 26, pp. 37-38). 

934. Tâlcuirea Pr. D. Stăniloae: Duhul e apa vie a Fiului, pusă la dispoziția noastră ca să ne facă vii prin comuni- 
unea cu Sfânta Treime şi între noi. (n. 47, p. 45). 

935. Tâlcuirea Pr. D. Stăniloae: Aceasta arată cât de mult este unit Duhul cu Fiul. Nu poate fi primit Fiul decât prin 
Duhul. Nu putem avea pe Duhul decât unindu-ne cu Fiul. Duhul este în Fiul, sau Fiul în Duhul. Duhul nu vine în noi sin- 
gur, de Sine şi pentru Sine, ci ca să ne câştige dragostea pentru Fiul şi Tatăl. Bând Duhul ca pe o apă, o bem din râul Fiu- 
lui şi din izvorul Tatălui. Fiul ne adună prin Duhul în Sine ca Fiu, sau Duhul Sfânt ne imprimă calitatea de fii, fâcându-ne 
să ne simţim fii ai Tatălui împreună cu Fiul, sau ca Fiul. Dacă Duhul ar purcede și de la Fiul, Acesta n-ar mai avea pe 
Duhul în Sine ca Fiu, ci ca Tată, şi ni l-ar da ca Duh de Tată; sau primind pe Duhul în noi nu ar mai imprima în noi cali- 
tatea de Fiu, aşa cum primind pe Fiul nu ne imprimă calitatea de Tată. S-ar imprima în noi calitatea Duhului deosebită de 
filiație; Duhul ar veni în noi pentru Sine. Poate de aceea s-a dezvoltat în Occident fie un hristomonism neduhovnicesc, 
fie un entuziasm al trăirii Duhului fără Hristos, un entuziasm harismatic pur sentimental, lipsit de filiaţie şi de interes pen- 
tru cunoaşterea mistică a lui Dumnezeu cel în Treime. Fiul vrea să ne bucure dăruindu-ne pe Duhul, şi Duhul imprimă în 
noi pe Fiul. Aceasta e urmarea faptului că Duhul e în Fiul. Fiind ridicaţi în Duhul, suntem uniţi în EI cu Fiul în dragostea 
față de Tatăl, având lucrătoare în noi iubirea Tatălui faţă de Fiul. Totul e spre înfierea noastră. (n. 48, p. 45). 

Epistola întâi către Serapion, Episcopul de Thmuis, împotriva celor care hulesc şi 
spun că Duhul Sfânt este creatură, XX, în PSB, vol. 16, p. 47) 


„(Căci e nedespărțit Duhul de Cuvântul. (...) Iar Hristos fiind în noi, este şi Tatăl.” 
(Sf. Atanasie cel Mare, Epistola întâia către Serapion, Episcopul de Thmuis, împo- 
triva celor care hulesc şi spun că Duhul Sfânt este creatură, XXXI, în PSB, vol. 16, 


p. 63) 


„Căci, sălăşluindu-Se în noi Mântuitorul nostru lisus Hristos prin Sfântul Duh, 
va fi împreună cu El numaidecât şi Cel ce L-a născut pe E1936. Căci Duhul lui Hris- 
tos este şi Duhul Tatălui. De fapt dumnezeiescul Pavel când zice că Duhul e propriu 
Tatălui, când că e Duhul Fiului, necontrazicându-se în cuvintele sale, ci exprimând 
adevărul prin amândouă?37. Căci aşa este Duhul prin fire.” (Sf. Chiril al Alexan- 
driei, Comentariu la Evanghelia Sfântului loan, Cartea a X-a, Introducere, în PSB, 
vol. 41, p. 898) 


„Izbăvitorule, să ne priveşti 

Ca-mpreunând cei Trei ce vin 

Pe robii tăi să îi uneşti 

În veacul vecilor. Amin.” (Sf. Ambrozie al Milanului, Imnuri, Imnul al VIII-lea — 
Ale Mântuitorului veşnice daruri, în PSB, vol. 53, p. 354) 


936. Tâlcuirea Pr. D. Stăniloae: Dacă şi tatăl creat este totdeauna cu gândul sau cu sufletul său acolo unde este fiul 
lui, cum n-ar fi Tatăl ceresc, Care e unit prin iubire desăvârşită cu Fiul, acolo unde este Fiul Său? (n. 1709, p. 898). 

937. Tâlcuirea Pr. D. Stăniloae: Unde e Duhul este atât Fiul, cât și Tatăl. Căci sunt uniţi în unda iubirii care se mişcă 
între Amândoi, pornind din Tatăl spre Fiul și întorcându-se din Fiul spre Tatăl. De aceea și noi trăim în Duhul iubirea Fiu- 
lui față de Tatăl, iubirea noastră față de Fiul ca Frate al nostru, iubirea Tatălui față de Fiul și iubirea noastră faţă de Tatăl 
prin iubirea față de Fiul. (n. 1710, pp. 898-899). 


DUMNEZEU TATĂL938 


„(...) Lumea e învinuită că nu ştie pe Tatăl, adică pe Dumnezeu adevărat şi prin 
fire939.” (Sf. Chiril al Alexandriei, Comentariu la Evanghelia Sfântului loan, Cartea 
a XI-a, cap. 12, în PSB, vol. 41, p. 1069) 


„Fiul a arătat numele Tatălui (In. 17, 6 — n.a.) aducându-ne la cunoaşterea şi la 
vederea sigură că nu e numai Dumnezeu (fiindcă s-a propovăduit aceasta şi înainte 
de venirea lui Hristos, prin Scriptura de Dumnezeu insuflată), ci că, pe lângă faptul 
că e Dumnezeu cu adevărat, este şi Tată, nu printr-un nume mincinos, cl având în 
Sine şi din Sine pe Cel Născut al Său, împreună veşnic cu firea, fiindcă nu L-a năs- 

cut în timp pe Creatorul veacurilor. De aceea, numele de Tată Îi este mai propriu lui 
Dumnezeu, decât cel de Dumnezeu. Căci numele de Dumnezeu indică demnitatea, 
pe când cel de Tată, proprietatea ființială. Spunând cineva Dumnezeu, arată pe 
Domnul tuturor, iar numindu-L Tată, exprimă proprietatea: arată că a născut940, 
Numele de Tată, care e mai propriu şi mai adevărat, I-l acordă lui Dumnezeu şi Fiul 
însuşi, Care nu zice: Eu şi Dumnezeu, ci Eu şi Tatăl una suntem (In. 10, 30), iar altă 
dată zice despre Sine: Pe E] L-a pecetluit Dumnezeu- Tatăl (In. 6, 27). Dar şi când a 
poruncit ucenicilor Săi să boteze toate neamurile, nu le-a spus să facă aceasta în 
numele lui Dumnezeu, ci a legiuit pe față să se facă în numele Tatălui şi al Fiului şi 
al Sfântului Duh (Mt. 28, 19).” (Sf. Chiril al Alexandriei, Comentariu la Evanghe- 
lia Sfântului loan, Cartea a XI-a, cap. 7, în PSB, vol. 41, pp. 1023-1024) 


938. Ortodoxia nu desparte niciodată Persoanele Sfintei Treimi, adică pe Tatăl de Fiul şi de Duhul Sfânt, căci Ele nu 
sunt una lângă alta, ci una într-alta, se conţin şi se dăruiesc reciproc. Sfinții Părinţi nu au scris vreun tratat sau vreo operă 
specială despre Dumnezeu Tatăl şi nici nu aflăm în vreuna din lucrările lor învățătura completă despre acest subiect. În Măr- 
turisirea credinţei ortodoxe, Sfântul Grigorie Palama prezintă succint învățătura ortodoxă despre Dumnezeu Tatăl, spunând: 
Tată! este fără de început, nu doar fiindcă este veşnic, ci şi pentru că nu are în nici un chip vreo cauză: El singur este cauza 
şi rădăcina şi izvorul Dumnezeirii contemplate în Fiul şi în Sfântul Duh; EI singur este cauza primă celor ce s-au făcut: El 
este nu numai Ziditor, ci este şi singur Tată al unicului Fiu şi Purcezător al unicului Duh Sfânt; EI este veşnic şi din veşni- 
cie este Tată şi din veşnicie este singur Tată şi Purcezător; este mai mare decăt Fiul şi decât Duhul, dar numai ca principiu 
fundamental, în toate celelalte este egal cu ei şi toți se bucură de aceeași cinstire. (PG. 151, col. 763) — n.a. 

939. Tâlcuirea Pr. D. Stăniloae: Un Dumnezeu care nu e Tată nu e Dumnezeu adevărat şi prin fire, căci e un Dum- 
nezeu lipsit de iubire. Şi un Dumnezeu lipsit de iubire prin fire nu poate fi Dumnezeu adevărat. (n. 2017, p. 1069). 

940. Tâlcuirea Pr. D. Stăniloae: Un Dumnezeu care n-ar fi născut un Fiu, care n-ar fi Tată, ar fi un Dumnezeu lip- 
sit de iubire, de comuniune. lar dacă ar fi silit să facă ceva, n-ar fi atotputernic, n-ar fi liber. Dacă n-ar exista un Tată ce- 
resc, n-ar exista nici taţi pământeşti, care reprezintă tot ce e mai înalt între oameni. Un Dumnezeu care n-ar fi Tată ar fi 
o esenţă panteistă, n-ar indica proprietatea Lui de Dumnezeu liber şi iubitor, de adevărat Dumnezeu. (n. 1927, p. 1023). 


DUMNEZEU FIUL 
Numele „Iisus”941 


„Numele /isus nu este un nume elinesc, ci ebraic, care tâlcuit în limba greacă 
înseamnă Sotir, adică Mântuitor, şi se numeşte Mântuitor, pentru că a mântuit pe 
poporul Său.” (Sf. loan Gură de Aur, Omilii la Matei, Omilia a Il-a, II, în PSB, vol. 
23p. 3U) 


„Numele de lisus şi de Mântuitor erau foarte cunoscute la iudei. Şi pentru că 
faptele viitoare ale Domnului lisus aveau să fie neobişnuite, de aceea numele aces- 
ta a fost purtat şi de altul, de Isus al lui Navi, preînchipuire a Domnului Isus, ca de 
la început să se înlăture orice tulburare ce ar fi putut fi provocată de un nume nou. 
In Scriptură se spune că Isus al lu: Navi, urmând lui Moise, a dus pe poporul iudeu 
în pământul făgăduinței. Aceasta e preînchipuire. Iată acum şi faptul! Isus al lui 
Navi a dus poporul iudeu în pământul făgăduinţei; Domnul lisus a dus pe poporul 
Său în cer şi la bunătăţile cele cereşti. Isus al lui Navi, după moartea lui Moise, 
Domnul lisus, după încetarea Legii. Acela, conducător de popor, acesta, împărat. 

Dar ca nu cumva când auzi numele lisus să te rătăceşti din pricina acestui nume, 
evanghelistul Matei a adăugat: /isus Hristos, Fiul lui David. Celălalt Isus nu era din 
seminția lui David, ci din altă seminţie.” (Sf. loan Gură de Aur, Omilii la Matei, 
Omilia a II-a, III, în PSB, vol. 23, p. 30) 


Numele „Hristos” 


„(...) Cuvântul Hristos, adică uns, este plăcut, folositor şi lipsit de batjocură.” 
(Teofil al Antiohiei, 7rei cărți către Autolic, Cartea întâi, XII, în PSB, vol. 2, p. 384) 


„lar spunând Hristos, nu dăm acest nume eternității dumnezeieşti, ci trupului 
purtător de dumnezeire, Celui ce S-a arătat pe pământ şi a petrecut cu oamenii, Celui 
odrăslit din feciorie, întru Care a locuit toată plinătatea dumnezeirii trupeşte, făcându-se 
pârga noii frământături, prin care Cuvântul a îmbrăcat firea noastră făcând-o neînti- 
nată, curățită de toate patimile concrescute în ea.” (Sf. Grigorie de Nyssa, Tâ/cuire 
amănunțită la Cântarea Cântărilor, Omilia a XIII-a, în PSB, vol. 29, p. 295) 


„(...) Întrucât demnitatea împărătească stă mai presus de orice alt merit şi de 
orice altă putere sau stăpânire, iar numele Hristos înseamnă în primul rând şi mai cu 
seamă puterea împărătească (fiindcă Hristos se tâlcuieşte uns, iar din istorie aflăm 
că mal înainte de a fi cineva împărat trebuia să fie uns) (...) deoarece în demnitatea 
împărătească se cuprinde toată puterea celorlalte demnități (...)” (Sf. Grigorie de 
Nyssa, Despre desăvârşire, către monahul Olimpiu, în PSB, vol. 30, p. 457) 


941. lisus este forma greacă a lui [Ioshua] ce în ebraică înseamnă Domnul este mântuirea sau mântuitorul. Vorbind 
despre acest nume, Bernard de Clairvaux exclama: Numele de „lisus ” nu-i numai lumină, ci şi hrană, untdelemn, fără 
de care hrana sufletului este uscată; sare, fără de care, ca un condiment, orice se pune înaintea noastră este fără gust; 
în sfârşit, miere în gură, melodie în ureche, bucurie în inimă şi în acelaşi timp medicament. Orice convorbire religioasă 
în care nu se aude numele acesta este absurdă. (Bernard de Clairvaux, cf. Nicolae Moldoveanu, Dicţionar de înțelep- 
ciune patristică, Ed. Casa Şcoalelor, Bucureşti, 1997, p. 263) — n.a. 

„Nu se numeşte Hristos pentru Sine, sau ca fiind aceasta în mod ființial, cum 
este Fiu, ci ca Unul în mod excepţional față de altul. Căci nimeni nu este între hris- 
toşi ca El. Totuşi, El se numeşte Hristos prin asemănarea cu noi. Căci numele Lui 
propriu şi excepţional şi care constituie realitatea specială este acela de Fiu, iar cel 
de Hristos îl are comun cu noi. Căci este Hristos fiindcă a fost uns, întrucât S-a făcut 
om942. Deci, dacă faptul că a fost uns îl vom vedea răspunzând trebuinţei omenești, 
numele Hristos se înţelege prin asemănare cu noi, însă nu cum se înţelege numele 
de Fiu.” (Sf. Chiril al Alexandriei, Comentariu la Evanghelia Sfântului loan, Cartea 
a IV-a, cap. 4, în PSB, vol. 41, p. 446) 


Puterea numelui „Hristos” 


„Avraam, auzind că Lot a fost luat prizonier, a numărat cele 318 slugi ale sale, 
a ieşit la luptă şi a biruit numerosul număr de duşmani (Fac. 14, 14-15). Se spune 
că numărul 30043, după forma sa, este tipul semnului Domnului”% iota, + (= 10) şi 
eta, n (= 8), reprezintă numele cel mântuitor”45. Deci slugile lui Avraam arată mân- 
tuirea, cu alte cuvinte: cei care aleargă la semn şi la nume”%6 ajung domni ai pri- 
zonierilor şi ai multor neamuri necredincioase care au urmat acelora.” (Clement 
Alexandrinul, Srromatele, VI, 11, 84.2-84.4, în PSB, vol. 5, p. 434) 


„(...) Numele lui lisus: s-a văzut deja că numele Lui scoate multe duhuri necu- 
rate din suflete şi din trupuri şi promovează virtutea în cei din care au fost alungați 
demonii.” (Origen, Filocalia, XVII, 2, în PSB, vol. 7, p. 376) 


„Simpla invocare în numele lui lisus, pe care o rosteau adevărații închinători, a 
vindecat mulţi bolnavi de duhuri necurate şi de alte suferințe.” (Origen, Contra lui 
Celsus, cartea a VIII-a, cap. 58, în PSB, vol. 9, p. 554) 


„Căci unde este numit Hristos şi există credinţa în El se smulge toată cinstirea 
idolilor, se dă pe faţă toată amăgirea dracilor; nici un demon nu poate suferi nici 
măcar numele Lui, ci numai la auzul Lui o ia la fugă”47.” (Sf. Atanasie cel Mare, 


Tratat despre întruparea Cuvântului şi despre arătarea Lui nouă, prin trup, cap. 4, 
XXX, în PSB, vol. 15, pp. 125-126) 


„Cine e deci acest Hristos, Care prin numirea şi venirea Lui le-a umbrit şi le-a 
desființat pe toate şi singur EI are putere împotriva tuturor şi a umplut toată lumea 


942. Tâlcuirea Pr. D. Stăniloae: Numele de Hristos îl are Fiul lui Dumnezeu comun cu noi, pentru că înseamnă uns. 
Şi a fost uns pentru că S-a făcut, ca om, plăcut lui Dumnezeu. Dar şi oamenii pot primi această ungere, deci se pot numi 
hristoşi, dacă se unesc cu El. Dar numai EI este Hristosul prim, deci în mod articulat. Căci numai pentru că în EI a fost 
uns primul om, pot fi unşi şi alţii. Dar Fiul în sens propriu, ca Cel născut din Tatăl, este numai EI. Noi putem să fim fii 
numai prin har, sau prin unirea cu El. E! este Hristosul prin excelență ca om, pentru că este şi Dumnezeu. Primind ungerea 
sau numele de Hristos, S-a făcut asemenea nouă; dar ca Fiu ne-a făcut El asemenea Lui, însă nu prin naştere, ci prin har. 
(n. 825, p. 446). . 

943. Notă Pr. D. Fecioru: In greceşte cifra 300 este reprezentată prin T. (n. 340, p. 434). 

944. Notă Pr. D. Fecioru: Adică: a crucii. (n. 341, p. 434). 

945. Notă Pr. D. Fecioru: Prima şi a doua literă din numele Domnului, Inoovc. Numărul 318 se scrie în greceşte 
Tin, care simbolic înseamnă: Cruce lisus. (n. 342, p. 434). 

946. Notă Pr. D. Fecioru: Adică: la semnul crucii şi la numele Iisus. (n. 343, p. 434). 

947. Tâlcuirea Pr. D. Stăniloae: Sfântul Atanasie, ca toți părinții Bisericii, urmând sfintele Scripturi (Mt. 28, 20; In. 14, 
21; II Cor. 13, 9; Gal. 2, 20), avea ferma convingere că în cei credincioşi e prezent şi lucrează Hristos, că credința nu 
înseamnă numai o siguranță în faptul că Hristos există, ci un semn al acestei prezenţe şi lucrări a lui Hristos în lume. Chiar 
numele lui Iisus rostit cu credință e un semn al puterii lui lucrătoare. Aceasta era o concluzie firească trasă din învierea 
lui Hristos. Dacă El e viu, e şi lucrător. Şi întrucât prin trupul Lui înviat lucrează Dumnezeu, lucrarea Lui nu are loc pe 
o rază restrânsă, ci oriunde e mărturisit prin credință. (n. 80, p. 126). 

de învățătura Lui? Să spună elinii, care râd şi nu se ruşinează. Dacă e om, cum un sin- 
gur om a putut întrece puterea tuturor zeilor şi i-a dovedit pe aceia, prin puterea Lui, 
ca nefiind nimic? Iar de spun că e vrăjitor (magician), cum e cu putință ca un vrăjitor 
să desființeze toată vrăjitoria (magia) şi nu, mai degrabă, să o întărească? Dacă ar fi 
biruit numai pe unii vrăjitori dintre oameni, sau ar fi fost copleșit numai vreunul din- 
tre ei, pe drept cuvânt ar fi fost socotit de ei că i-a biruit pe alţii numai printr-un mai 
mare meşteşug. Dar dacă prin Crucea Lui a biruit toată vrăjitoria şi a făcut să dispară 
însuşi numele acesteia, e vădit că Hristos nu e vrăjitor, odată ce şi dracii chemaţi de 
vrăjitori fug de EI ca de Stăpânul lor. Să ne spună deci elinii cine este El, dacă întrea- 
ga lor străduință e să râdă de El. Vor zice poate că a fost şi El un demon şi de aceea a 
avut putere. Spunând aceasta se vor face ei înşişi de râs, putând fi ruşinaţi de dovezile 
noastre de mai înainte. Căci cum poate fi demon Cel ce alungă pe demoni? Fără 
îndoială dacă ar fi alungat numai draci, cu drept cuvânt s-ar fi putut socoti că a avut 
putere asupra celor mai mici, de la căpetenia lor, ceea ce spuneau şi iudeii, vrând să-L 
facă de ocară. Dar dacă cu numele Lui e scoasă și alungată toată nebunia dracilor, ară- 
tat este că rătăcesc spunând aceasta şi că Domnul nostru lisus Hristos nu e vreo oare- 
care putere drăcească. Deci dacă Mântuitorul nu e nici simplu om, nici vrăjitor, nici 
demon, ci a desființat şi umbrit cu dumnezeirea Lui: şi închipuirea poeţilor şi nălucirea 
dracilor şi înţelepciunea elinilor, e vădit şi se va mărturisi de toţi că este cu adevărat 
Fiul lui Dumnezeu, sau Cuvântul şi Înţelepciunea şi Puterea Tatălui948. De aceea 
faptele Lui nu sunt omeneşti, ci mai presus de om; ele se cunosc cu adevărat ca ale lui 
Dumnezeu atât din ele înseşi, cât şi din compararea lor cu cele ale oamenilor.” (Sf. 
Atanasie cel Mare, Tratat despre întruparea Cuvântului şi despre arătarea Lui nouă 
prin trup, cap. VI, XLVIII, în PSB, vol. 15, pp. 145-146) 


„Iar noi, pomenind numele lui Hristos cel răstignit, punem pe fugă pe toţi dracii.” 
(Sf. Atanasie cel Mare, Viaţa Cuviosului Părintelui nostru Antonie, LXXVII, în PSB, 
vol. 16, p. 236) 


Întruparea - „Taina cea ascunsă din timpuri veşnice” 
(Romani 16, 25) 


„Auzi cum zice că s-a dat harul în Hristos înainte de vremuri veşnice. Dar s-au 
ştiut şi s-au hotărât de mai înainte de către Dumnezeu şi Tatăl cei ce vor fi aseme- 
nea chipului Fiului Său. Căci s-a ştiut de mai înainte, cum am spus, modul întrupării. 
Dar s-a împlinit la vremea cuvenită vindecarea bolilor. Aceasta o va mărturisi iarăşi 


948. Tâlcuirea Pr. D. Stăniloae: Acestea sunt cele trei numiri date în mod regulat de Sfântul Atanasie Fiului lui Dum- 
nezeu: Cuvântul, Înţelepciunea, Puterea Tatălui. Cuvântul ÎL arată ca persoană în comuniune și domic de comuniune ca 
unul ce Se comunică; Înţelepciunea, ca fiind Subiect cunoscător, Izvorul tuturor sensurilor; Puterea, ca cel ce nu e numai 
comuniune şi sens, ci şi Subiectul tuturor puterilor firii şi al celor mai presus de fire. În puteri sunt sensuri, în sensuri pu- 
teri şi toate sunt spre comunicare, deci toate sunt ale unei Persoane supreme. Cuvântul, Înţelepciunea şi Puterea lui Dum- 
nezeu a luat firea noastră ca s-o refacă şi fortifice ca şi Cuvânt comunicat, ca sens comunicat şi ca putere manifestată 
asupra morţii, patimilor, lumii. Noi am slăbit în toate aceste trei privinţe. Viaţa noastră e mereu însoțită de neputința de 
a ne comunica deplin, de a înţelege deplin pe ceilalți, de a putea birui cu totul atracțiile lumii inferioare şi de a răbda greu- 
tățile. Aceste forme de neputinţă sunt tot atâtea forme, care ne slăbesc, ducându-ne spre moarte. De câte ori copiii nu se 
pot comunica părinţilor şi părinţii copiilor şi de aceea nu se înțeleg unii pe alţii, chiar dacă se iubesc! Copiii îi acuză pe 
părinți că nu i-au înțeles, că nu le-au avut grijă, deși părinţii nu au dormit ani de-a rândul de grija copiilor. Dar n-au putut 
face cât au voit pentru ei. Şi aceasta le-a mărit şi mai mult suferința. Cuvântul întrupându-Se a pogorât şi în aceste neputinţe 
ale noastre (chenoza), suferind cu noi pentru ele, dar ne ajută să le depășim, sau să cerem iertare lui Dumnezeu şi unii 
altora pentru ele. Unde nu e folosit ajutorul lui Hristos pentru a se cere această iertare de la Dumnezeu şi întreolaltă, omul 
ajunge prin scurtele ţâşniri ale infernului în viața sa la infernul deznădejdii definitive, prin învârtoşarea într-o necomuni- 
care definitivă, a aducerii la neputința totală a calităţii sale de cuvânt cuvântător. (n. 110, pp. 146-147). 

Pavel, scriind aşa: Jar celui ce poate să vă întărească după Evanghelia mea şi după 
propovăduirea lui lisus Hristos, potrivit cu descoperirea tainei celei ascunse din 
timpuri veşniceY49. lar acum arătată prin Scripturile proorocilor după porunca veş- 
nicului Dumnezeu, şi cunoscută la toate neamurile spre ascultarea credinţei, Unuia 
înțeleptului Dumnezeu prin lisus Hristos, căruia fie slava în veac. Amin (Rom. 16, 
25-27).” (Sf. Chiril al Alexandriei, Glafire la Facere, Cartea întâi, 4-5, în PSB, vol. 
39, pp. 15-16) 


„ȘI (Mântuitorul — n.a.) a fost iubit, zice, şi dinainte de întemeierea lumii, ară- 
tând prin aceasta puterea tainei Lui şi că a fost cunoscută, de mai înainte, de Dum- 
nezeu-Tatăl calea mântuirii noastre, săvârşită prin mijlocirea lui Hristos950.” (Sf. 
Chiril al Alexandriei, Comentariu la Evanghelia Sfântului loan, Cartea a XI-a, cap. 
12, în PSB, vol. 41, p. 1066) 


Întruparea „la plinirea vremii” (Galateni 4, 4) 


„La întrebarea de ce oare n-a fost propovăduit altă dată printre neamuri şi la toți 
oamenii, aşa cum se face astăzi, iată ce lămurire s-ar putea aduce: viaţa pe care o 
duceau oamenii de altădată nu le îngăduia să cuprindă cu mintea învățătura atât de 
înţeleaptă şi de desăvârşită?5! adusă de Hristos.” (Eusebiu de Cezareea, Istoria bise- 
ricească, Cartea întâi, II, 17, în PSB, vol. 13, p. 34) 


„Or, în clipa când — sătui să tot fie purtaţi încolo şi încoace şi să se lase sfâşiaţi 
fără milă (dar nu de lupi sau de cine ştie ce sălbăticiuni, ci de demonii cei răi şi cruzi 
şi de duhurile cele silnice şi pierzătoare de suflete) — au început oamenii să simtă 
lipsa unui ajutor mai puternic decât tot ajutorul ce le putea veni de la oameni, a sosit 
printre noi de bunăvoie Însuşi Cuvântul lui Dumnezeu, dând ascultare îndemnului 
primit de la preabunul Său Tată.” (Eusebiu de Cezareea, Viaţa lui Constantin cel 
Mare, Cuvântare, Despre Sfântul Mormânt, 13.15, în PSB, vol. 14, pp. 232-233) 


„Căci proorocia arată că Dumnezeu va veni şi va face cunoscute semnele şi tim- 
pul venirii Lui: orbii vor vedea, şchiopii vor umbla, surzii vor auzi şi limba gângavilor 
se va face limpede. Toate acestea se spun despre venirea lui Dumnezeu. Dar să spună 
când s-au făcut astfel de semne în Israel sau unde s-a întâmplat aşa ceva în ludeea? A 
fost curățit leprosul Neeman, dar nu a auzit nici un surd, nu a umblat nici un olog. Ilie 
şi Elisei au înviat un mort, dar nici un orb din naştere nu a văzut cu adevărat. Mare 
lucru este şi să fie înviat un mort. Dar nu e o minune aşa de mare ca cea făcută de Mân- 
tuitorul. Şi dacă Scriptura nu a trecut sub tăcere vindecarea leprosului şi învierea copi- 
lului văduvei, dacă s-ar fi întâmplat să umble vreun olog şi să vadă vreun orb mai 
înainte, fără îndoială le-ar fi arătat şi pe acestea. Dar dacă nu au grăit Scripturile, e 
vădit că nici nu s-au petrecut acestea mai înainte. Când s-au făcut deci acestea, dacă 
nu când a venit însuşi Cuvântul lui Dumnezeu în trup? Şi când a venit, dacă nu atunci 
când au umblat ologii şi au vorbit limpede gângavii şi au auzit surzii şi au văzut orbii 


949. Tâlcuirea Pr. D. Stăniloae: Sf. Apostol Pavel şi Sf. Chiril numesc veşnicia în care a gândit Dumnezeu cele ale 
lumii înainte de a o crea, fimpuri veşnice. Ea e deosebită de eternitatea lui Dumnezeu. E o veşnicie a lui Dumnezeu în 
care se gândeşte la lumea temporală. (n. 20, p. 16). 

950. Tâlcuirea Pr. D. Stăniloae: Prin aceasta Sfântul Chiril spune că Fiul lui Dumnezeu a fost iubit înainte de înte- 
meierea lumii ca Cel ce Se va întrupa ca om. Astfel, ştia de atunci că oamenii vor cădea din legătura cu El şi vor avea 
nevoie de mântuire, că le va arăta iubirea trimițând pe Fiul Său să Se facă om. (n. 2011, p. 1066). 

951. Notă Pr. T. Bodogae: La întrebarea de ce întruparea Domnului a venit aşa târziu, a răspuns Eusebiu mai pe larg 
în Praeparatio evangelica şi în Demonstratio evang. (n. 27, p. 34). 

din naştere? De aceea şi iudeii care le priveau vorbeau de ele ca de nişte fapte de care 
nu au auzit să se fi întâmplat altădată: Din veac nu s-a auzit să fi deschis cineva 
ochii vreunui orb din naştere. De nu era Acesta de la Dumnezeu, nu putea face nimic 
(In. 9, 32-34).” (Sf. Atanasie cel Mare, 7razar despre întruparea Cuvântului şi despre 
arătarea Lui nouă, prin trup, cap. 5, XXXVIII, în PSB, vol. 15, p. 133) 


„Dacă era bună şi compatibilă cu Dumnezeu întruparea, de ce a întârziat atât de 
mult buna ei realitate? De ce n-a fost oprit răul la început, când încă nu se împrăştiase? 

La această observaţie răspunsul nostru e scurt: amânarea s-a făcut din înţelep- 
ciunea şi prevederea Celui care voia să fie folositor făpturii. In bolile trupeşti, când 
au loc infecții în țesuturi, cei ce vindecă în mod ştiinţific bolile trupului, încă înainte 
de a începe tratamentul cu astringente şi cu alte metode, ei aşteaptă să iasă la supra- 
fața pielii tot răul adunat înăuntru şi abia după ce văd ce fel este rana, abia atunci 
aplică leacul corespunzător. Tot aşa, după ce odată veninul răutăţii s-a încuibat în 
sângele omenirii, Doctorul lumii întregi a așteptat până când n-a mai găsit ascunsă 
în trupul nostru nici un fel de răutate. 

(...) când, însă, răutatea a atins culmea şi când nu mai exista nici o perversitate 
pe care să n-o fi încercat omenirea, abia atunci a venit Dumnezeu, în clipa când 
boala era mai progresată, iar nu de la început, pentru ca vindecarea ce a adus-o să 
treacă la întreg cuprinsul bolii.” (Sf. Grigorie de Nyssa, Marele cuvânt catehetic sau 
despre învățământul religios, cap. 29, în PSB, vol. 30, p. 327) 


„(...) Firea dumnezeiască (...) a luat mai degrabă chipul potrivit timpului952.” 
(Sf. Chiril al Alexandriei, Comentariu la Evanghelia Sfântului loan, Cartea a IX-a, 
în PSB, vol. 41, p. 846) 


Întruparea — raţiunea tainică pentru care nu S-a întrupat altă 
Persoană a Sfintei Treimi 


„Însă din faptul că Sfânta şi închinata Treime este de o ființă, nu urmează că 
poate atribui cineva oricărei Persoane a ei, căreia ar voi, rațiunea întrupării. Căci nu 
S-a făcut om Însuşi Tatăl, nici Duhul Sfânt, ci numai Fiul. Aşa ne-au învăţat dum- 
nezeieştile Scripturi”53.” (Sf. Chiril al Alexandriei, G/afire la Facere, Cartea a II-a, 
7, în PSB, vol. 39, p. 65) 


Întruparea — cauzele şi scopul Întrupării 


„Dacă n-ar fi venit în trup, cum ar fi putut oamenii rămâne vii uitându-se la El, 
odată ce nu pot să se uite cu ochii liberi la razele soarelui, care este lucrul mâinilor 
Lui şi care are să înceteze de a fi? 


952. Tâlcuirea Pr. D. Stăniloae: Timpul stă în legătură cu treapta de înțelegere şi cu trebuinţele omului. Timpul nu 
e gol, ci se modelează după om, sau omul se modelează după el. Am nevoie să parcurg un timp pentru a ajunge să înţe- 
leg ceva, şi modul de înţelegere e determinat de timpul pe care l-am parcurs și la care am ajuns. În acest sens și Fiul lui 
Dumnezeu Se face om Ja plinirea vremii, sau când omul era pregătit să-L înțeleagă, şi primeşte moartea după ce ucenicii 
au cunoscut toată învățătura Lui. Dumnezeu însuşi ține seama de timp, pentru că EI a legat dezvoltarea omului de timp. 
(n. 1610, p. 846). 

953. Tâlcuirea Pr. D. Stăniloae: Există o rațiune tainică pentru care nu s-a întrupat altă Persoană a Sfintei Treimi, ci 
numai Fiul. Noi am putea vedea în această rațiune două motive a) că Dumnezeu vrea să ne facă prin întruparea Fiului şi 
pe noi fii, şi b) că Fiul fiind totodată şi Cuvântul lui Dumnezeu, prin Care a creat toate, voieşte ca tot prin El să ne și 
recreeze, refăcând pecetea de dreaptă raționalitate pe care a imprimat-o El în noi prin actul creaţiei. (n. 98, p. 65). 

Aşadar, Fiul lui Dumnezeu pentru aceasta a venit în trup ca să umple măsura 
păcatelor celor care au prigonit de moarte pe proorocii Lui. 

Deci pentru aceasta a suferit. Că zice Dumnezeu că de la ei vine rana trupului 
Lui: Când vor bate pe păstorul lor, atunci vor pieri oile turmei. 

EI Însuşi a voit să pătimească aşa; că trebuia să pătimească pe lemn. Profetul, 
care a proorocit despre EI, spune: /zbăvește sufletul meu de sabie; şi: Pironitu-mi-au 
trupul, că adunările celor răi s-au ridicat asupra mea. 

Şi iarăşi spune: /ată am dat spatele Meu spre biciuiri şi obrajii Mei spre păl- 
muiri, iar fața Mea am pus-o ca o piatră tare.” (Barnaba, Epistola, cap. V, 10-14, în 
PSB, vol. 1, pp. 141-142) 


„Nu li s-a dat creştinilor învățătura lor ca o născocire pământească, nici creştinii 
nu pretind că păzesc cu atâta grijă o învățătură trecătoare, nici nu li s-a încredințat 
rânduiala unor taine omeneşti, ci, cu adevărat, Însuşi Atotputernicul, Atoateziditorul 
şi nevăzutul Dumnezeu, El Insuşi, din ceruri, a aşezat în oameni şi a întărit în ini- 
mile lor adevărul şi cuvântul cel Sfânt şi mai presus de înţelegere. N-a trimis oame- 
nilor, cum şi-ar închipui cineva, un slujitor sau un înger sau o căpetenie sau pe cineva 
din cei care cârmuiesc cele pământeşti sau pe cineva din cei cărora li s-a încredințat 
conducerea celor cerești, ci pe Insuşi Meşterul și Creatorul universului, prin care a 
creat cerurile, prin care a închis marea în hotarele ei (Ps. 103, 10; Pilde 8, 27-29; lov 
26, 10; 38, 8-11), ale Cărui taine le păstrează cu credincioșşie toate stihiile lumii, de 
la Care soarele a primit porunca să păzească măsurile drumurilor zilei, de a Cărui 
poruncă ascultă luna, ca să lumineze noaptea, Căruia ] se supun stelele, care urmează 
drumul lunii, prin care toate au fost rânduite şi hotărâte, Căruia I se supun cerurile 
şi cele din ceruri, pământul şi cele de pe pământ, marea și cele din mare, focul, aerul, 
adâncul, cele din înălțimi, cele din adâncuri, cele de la mijloc. Pe Acesta L-a trimis 
oamenilor. L-a trimis, oare, cum ar putea gândi unul din oameni, spre a împila, spre 
a înspăimânta, spre a îngrozi? Nicidecum! L-a trimis cu bunătate şi blândeţe, cum 
trimite un rege pe fiul său, L-a trimis ca Dumnezeu, L-a trimis la oameni, L-a trimis 
ca să mântuie, ca să convingă, nu să silească; că Dumnezeu nu sileşte. L-a trimis ca 
să cheme, nu ca să alunge; L-a trimis ca să iubească, nu ca să judece (In. 3, 17).” 
(Epistola către Diognet, cap. 7, în PSB, vol. 1, pp. 414-415) 


„Hristos S-a făcut om, născându-Se, după voinţa lui Dumnezeu şi Tatăl, pentru 
oamenii care vor crede în EI şi pentru nimicirea demonilor.” (Sf. Iustin Martirul şi 
Filozoful, Apologia a doua în favoarea creştinilor, VI, în PSB, vol. 2, p. 107) 


„Cuvântul lui Dumnezeu s-a făcut om, ca şi tu să afli de la om, că omul poate 
ajunge Dumnezeu.” (Clement Alexandrinul, Cuvânt de îndemn către elini (Protrep- 
ticul), cap. 1, 8.4, în PSB, vol. 4, p. 75) 


„Cuvântul S-a făcut trup, pentru ca să poată fi şi contemplat (In. 1, 14).” (Clement 
Alexandrinul, Stromatele, cap. 3, 16.5, în PSB, vol. 5, p. 320) 


„„A luat trup sensibil şi a venit pe pământ ca să arate oamenilor că le este cu 
putinţă să se supună poruncilor.” (Clement Alexandrinul, Srromatele, VII, 2, 8.6, în 
PSB, vol. 5, p. 480) 


„De ce să nu bagi în seamă că Dumnezeu pentru tine a luat asupra Lui ceea ce 
se potriveşte cel mai puțin naturii Sale?” (Origen, Omilii la Cartea Facerii, Omilia 
IX, cap. 2, în PSB, vol. 6, p. 45) 


43-Părinţii Bisericii 

„„Voind să Se arate oamenilor şi să trăiască printre ei pentru mântuirea neamului 
omenesc, Mântuitorul a luat suflet de o fire asemănătoare cu a noastră?54, dar ase- 
mănător în acelaşi timp şi Lui, Fiului, prin scop şi putere, încât să poată împlini fără 
scădere toate hotărârile şi toate planurile mântuitoare ale Cuvântului şi ale Inţelep- 
ciunii.” (Origen, Despre principii, Cartea a IV-a, 4, IV, în PSB, vol. 8, pp. 301-302) 


„(...) Dumnezeu însuşi, Care a venit pentru mântuirea neamului omenesc (...)” 
(Origen, Contra lui Celsus, Cartea I, cap. 68, în PSB, vol. 9, p. 93) 


„Scopul primei Lui veniri n-a fost ca să judece pe oameni, ci ca să-i înveţe prin 
cuvânt şi faptă ce trebuie să facă şi ce nu, nu să pedepsească pe cei răi şi să dea feri- 
cire celor buni, ci ca să vestească, în chip minunat şi cu putere dumnezeiască, învă- 
țătura Sa la întreg neamul omenesc, aşa după cum fusese prezis de către prooroci.” 
(Origen, Contra lui Celsus, Cartea a II-a, cap. 38, în PSB, vol. 9, p. 131) 


„Dar nici lisus însuşi şi nici ucenicii Lui n-au cerut celor ce păşeau pe urmele 
Lui să creadă pur şi simplu în divinitatea şi în minunile Lui, fără ca EI să fi luat 
asupră-Şi, prin întrupare, fire omenească tocmai prin aceea că a luat asupra Lui din 
acelaşi trup care pofteşte împotriva duhului. Dar ei au văzut cum puterea dum- 
nezeiască a coborât în natura omenească şi în realitatea omenească impunându-Se 
cu suflet şi cu trup omenesc, pentru a colabora împreună, prin credință, spre mân- 
tuirea celor ce au credinţă în El.” (Origen, Conrra lui Celsus, Cartea a III-a, cap. 28, 
în PSB, vol. 9, p. 188) 


„Dumnezeu-Cuvântul, lisus, a fost trimis să fie doctor pentru cei slăbănogi, 
dascălul dumnezeieştilor taine pentru oamenii care, după ce s-au curăţat de vechile 
patimi, nu vor să mai trăiască în păcate.” (Origen, Contra lui Celsus, Cartea a III-a, 
cap. 62, în PSB, vol. 9, p. 213) 


„(...) După noi, o asemenea coborâre are un scop îndoit: întâi, acela de a în- 
toarce, aşa cum se spune în Evanghelie, oile pierdute ale casei lui Israel (Mt. 10, 6; 
15, 24), iar în al doilea rând, acela de a lua de la vechii iudei, pentru necredinţa lor, 
împărăția, numită a lui Dumnezeu, şi de a o încredința altor lucrători, creştinilor, 
care vor aduce lui Dumnezeu roadele împărăției Lui, la timpul cuvenit, când fiecare 
faptă este rod al Impărăţiei (Mt. 21; 41; 43).” (Origen, Contra lui Celsus, Cartea a 
IV-a, cap. 3, în PSB, vol. 9, p. 231) 


„EI era la început la Dumnezeu (n. 1, 1), dar din pricina celor care se lipiseră de 
trup şi deveniseră cu totul trupeşti, S-a făcut trup (În. 1, 14), ca să poată fi cuprins de 
cei ce nu-L puteau vedea atunci când, în calitate de Cuvânt, era la Dumnezeu şi era 
Dumnezeu. Vorbindu-se oamenilor despre El trupește, fiind propovăduit ca având trup, 
EI cheamă la Sine pe cei ce sunt trupuri ca să-i facă mai întâi să se apropie de înfăţişarea 
trupească a Cuvântului celui întrupat, iar după aceea să-i înalțe până la a-L vedea aşa 
cum era înainte de a Se fi făcut trup. Aşa că ei, văzând că se ajutorează sufletește şi 
înălțându-se mai presus de inițierea cea trupească, zic: Chiar dacă am cunoscut pe 
Hristos după trup, acum nu-L mai cunoaștem după trup (Ul Cor. 5, 16). Aşadar, EI S-a 
făcut trup şi, făcându-Se trup, S-a sălăşluit printre noi, iar nu în afară de noi.” (Origen, 
Contra lui Celsus, Cartea a VI-a, cap. 68, în PSB, vol. 9, pp. 429-430) 


954. Notă Pr. T. Bodogae: Despre sufletul omenesc luat asupră-Şi de Hristos s-a vorbit mai înainte: îl, 6, 3; II, 8, 2. 
(n. 1565, p. 302). 

„(...) Domnul a luat firea lui (a omului — n.a.) şi a îmbrăcat-o (ca pe un veșmânt); 
a făcut aceasta pentru ca nu cumva omul — copleşit de înşelăciunile plăcerii, iarăşi 
să se afunde. lată pentru ce Cuvântul a îmbrăcat firea omenească, pentru ca în felul 
acesta să fie anulată sentinţa pierzării, iar şarpele să fie învins. 

Cel viclean trebuia învins tocmai de cel supus de el prin viclenie, şi nu de alt- 
cineva. Era imposibil să fie desfiinţată de altcineva sentința de condamnare şi moar- 
tea, afară de omul căruia i s-a zis: pământ eşti şi în pământ vei merge; acesta, rein- 
trând în luptă, trebuia să desființeze sentința care, din cauza lui, plana asupra tutu- 
ror oamenilor, aşa încât, după cum mai înainte toți mureau în Adam, la fel iarăşi toți 
să fie vii în Hristos, care s-a îmbrăcat cu firea lui Adam (1 Cor. 15, 22).” (Metodiu 
de Olimp, Bancherul sau despre castitate, Discursul al III-lea (al Thaliei), VI, în 
PSB, vol. 10,p.61) 


„Ceea ce fusese imposibil pentru legea naturală din noi a binelui — pentru că era 
fără putere, copleşită de poftele cuibărite în trup —, a fost realizat de Dumnezeu prin 
trimiterea Fiului Său care a luat un trup asemănător trupului nostru (întruparea a fost 
reală şi nu aparentă). E a venit ca păcatul să fie condamnat pierzării, ca legea păca- 
tului să nu mai rodească în trup, ci cea naturală a binelui, ca oamenii să nu mai dea 
ascultare poftei trupului, ci poruncii Duhului (Rom. 8, 3, 7; 5, 8, 4).” (Metodiu de 
Olimp, Aglaofon sau Despre înviere, Discursul al II-lea, VI-VIII, PSB, vol. 10, p. 175) 


„Pricina arătării Sale aici în mijlocul nostru a stat în cele învederate: ele toate L-au 
făcut să vrea unirea cu toți oamenii.” (Eusebiu de Cezareea, Viața lui Constantin cel 
Mare, Cuvântare, Despre Sfântul Mormânt, 13.16, în PSB, vol. 14, p. 233) 


„(...) Cum altfel ar fi putut esenţa cea dumnezeiască, cea insesizabilă, cea nema- 
terială şi nevăzută, să se manifeste unor fiinţe învăţate să caute pe Dumnezeu într-o 
lume a devenirii (ba chiar aici, jos, pe pământ) — aşadar unor fiinţe care nu mai erau 
în stare (sau cărora le lipsea voinţa) să contemple pe izvoditorul şi creatorul tuturor 
lucrurilor — altfel decât sub chipul şi sub înfăţişare omenească? De asta S-a plecat 
EI până la a intra în legătură cu oamenii prin mijlocirea unui instrument supus 
morții: adică în temeiul unui soi de analogii — şi numai fiindcă le era lor dragă calea 
asta; fiindcă (după cum se zice) cele asemenea se atrag. De asta S-a arătat Cuvântul 
lui Dumnezeu pe această cale: adică avându-i în vedere pe toţi cei pe care nu-i 
mulţumeşte decât lucrul văzut cu ochii lor, care-şi caută dumnezeii în statui şi în tot 
soiul de imagini sculptate dar neînsufleţite;, care-şi imaginează că natura dum- 
nezeiască ar putea sălăşlui undeva în materie sau în trup, şi care aclamă pe alții (tot 
oameni şi, prin însăşi condiţia lor, tot muritori) ca zei. De asta Şi-a pregătit El — cu 
rostul unui instrument — un trup, un adevărat templu preasfânt care să fie sălaşul 
vizibil al puterii celei spirituale, imagine minunată şi preasfântă, mai de preţ decât 
toate neînsuflețitele sculpturi. Orice imagine făcută din materie neînsuflețită şi 
lucrată de mâinile unor meşteri ca să închipuie ceva — fie din bronz, fie din fier, din 
aur, din fildeş, din piatră sau lemn — poate prea bine să se transforme într-un sălaş 
al demonilor, dar chipul acela dumnezeiesc, croit în virtutea dumnezeieştii înțelep- 
ciuni, participa în acelaşi timp şi la viaţă şi la stările cele gândite?55. Era un chip 
încărcat cu toate virtuțile, sălaş al Cuvântului lui Dumnezeu şi templu sfânt dum- 


955. Notă D-lui Radu Alexandrescu: Gândize (cu valoare acordată acestui determinativ în vechea terminologie bise- 
ricească) sau spirituale (termen modern, mai ambiguu), (n. 349, p. 234). 

nezeieştii sfințenii.” (Eusebiu de Cezareea, Viața lui Constantin cel Mare, 14.5, în 
PSB., vol. 14, pp. 233-234) 


„Un mit al elinilor spune despre Orfeu că el izbutea să îmblânzească tot felul de 
fiare, potolindu-le instinctele prin darul său de a cânta şi lovind cu plectrul în corzile 
instrumentului. Poveste redată şi printr-un dans; fiindcă, iată, ajung oamenii să creadă 
că lira asta neînsuflețită ar putea domestici nişte jivine, ba chiar că ar putea clinti 
stejarii sub chemarea muzicii! Or, Preaînţeleptul şi întru-totul-priceputul Cuvânt al 
lui Dumnezeu, punând la cale tot soiul de leacuri sortite sufletelor omeneşti celor 
robite puzderiei de rele, a luat de astă dată în mână un instrument muzical care era 
chiar opera înțelepciunii Sale: anume omul, pe care l-a făcut să înalțe în auzul fiin- 
țelor cuvântătoare (iar nu într-al unor Jivine necuvântătoare) cântări peste cântări, 
pentru a lecui prin remediile dumnezeieştii învățături toată stricăciunea elinilor şi 
barbarilor, precum şi iraționalele, animalicele patimi ce pun stăpânire pe suflet; iar 
sufletelor bolnave care-l caută pe Dumnezeu în lumea aceasta a devenirii şi în ce e 
trupesc oferindu-le — ca un adevărat şi suveran doctor — tocmai leacul căutat de ei şi 
potrivit lor: un Dumnezeu în trup omenesc. După care, de vreme ce la cerințele 
noastre trupeşti Îi era gândul nu în mai mică măsură decât la cele ale sufletului, (a 
îngăduit) ochilor noştri trupeşti să vadă nişte minuni nemaipomenite — miracole şi 
făptuiri ale puterii dumnezeieşti. Urechilor noastre trupeşti le-a dat învățătură cu o 
limbă de asemeni trupească, ducând la bun sfârşit prin mijlocirea acestei înfăţişări 
de om luate de El toate cele privitoare la adevărata dumnezeire, şi pe care oamenii 
numai aşa mai erau în stare să le priceapă.” (Eusebiu de Cezareea, Viaţa lui Con- 
stantin cel Mare, 14.5-6, în PSB, vol. 14, pp. 234-235) 


„Pricina hotărârii de a cobori stă — aşa cum cu mult înainte o şi spuseseră proo- 
rocii — în purtarea de grijă faţă de toate; la urma urmei este firesc ca un creator să se 
îngrijească de creaţia lui.” ("Cuvântarea lui Constantin cel Mare către adunarea 
Sfinţilor", în Eusebiu de Cezareea, Viaţa lui Constantin cel Mare, Cartea a V-a, 11.9, 
în PSB, vol. 14, p. 268) 


„(...) Aceasta a devenit adevărata cauză a coborârii — mai bine spus: ea a fâcut 
necesară coborârea — pe pământ a Mântuitorului, Care veghează în pronia Sa asupra 
tuturor: căci nu putea fi găsit nimeni, nici un tămăduitor în stare să scoată cu adevărat 
lumea de sub puterea unor rele atât de mari şi a unei asemenea grozăvii!” ("Cuvân- 
tarea lui Constantin cel Mare către adunarea Sfinților", în Eusebiu de Cezareea, Viața 
lui Constantin cel Mare, Cartea a V-lea, 11.14, în PSB, vol. 14, p. 269) 


„(...) rostul luării-asupră-Şi a trupului era limpede: fiindcă prin ea (prin întrupare 
şi patimă — n.a.), El avea să nimicească vlăstarele nedreptăţii şi desfrâului, care 
aduceau stricăciunea în dreptele lucrări şi năravuri omeneşti, şi pentru ca întreg pă- 
mântul să încapă sub stăpânirea raţiunii şi a cumpătării. În acest scop era nevoie ca 
în mai toate sufletele să domnească legea dată lumii de Mântuitorul şi să se întă- 
rească credinţa în Dumnezeu, să piară credinţa în idoli, care a dus nu numai la ade- 
vărate măceluri în rândurile vieţuitoarelor necuvântătoare, ci chiar la jertfe omeneşti 
rituale şi la înfiorătoarea pângărire a altarelor.” („Cuvântarea lui Constantin cel 
Mare către adunarea Sfinților”, în Eusebiu de Cezareea, Viaţa lui Constantin cel 
Mare, 16.1, în PSB, vol. 14, p. 276) 

„(...) Nu vei crede că Mântuitorul a purtat trup în virtutea firii?56, ci că fiind 
netrupesc prin fire şi Cuvântul însuşi, din iubirea de oameni şi din bunătatea Tatălui 
Său, S-a arătat nouă, pentru a noastră mântuire, în trup omenesc.” (Sf. Atanasie cel 
Mare, Tratat despre întruparea Cuvântului şi despre arătarea Lui nouă prin trup, |, 
în PSB, vol. 15, p. 90) 


„Noi am fost motivul pogorârii Lui, şi neascultarea noastră a făcut iubirea de 
oameni a Cuvântului ca Domnul să vină la noi şi să Se arate între oameni. Pentru că 
noi am fost pricina întrupării Lui şi pentru a noastră mântuire S-a lăsat mişcat de 
iubirea de oameni ca să Se sălăşluiască în trup omenesc şi să Se arate în el.” (Sf. 
Atanasie cel Mare, Tratat despre întruparea Cuvântului şi despre arătarea Lui nouă 
prin trup, cap. |, IV, în PSB, vol. 15, p. 93) 


„Stricându-se şi pierzându-se astfel de fiinţe raţionale (cuvântătoare), ce trebuie 
să facă Dumnezeu, Care e bun? Să lase stricăciunea să se întărească împotriva lor şi 
să stăpânească moartea asupra lor? Dar atunci ce nevoie ar mai fi fost ca aceste 
fiinţe să fi fost făcute chiar şi la început? Ar fi trebuit mai bine să nu fi fost făcute 
decât, odată făcute, să greşească şi să se piardă. Căci dacă după ce l-a făcut pe om, 
ar privi cu nepăsare stricarea lucrului făcut, din această lipsă de grijă s-ar vedea mai 
mult slăbiciunea şi lipsa Lui de bunătate, decât dacă nu l-ar fi făcut la început. Căci 
dacă nu l-ar fi făcut, nu ar fi fost cineva care să vadă slăbiciunea Lui. Dar odată ce 
l-a făcut şi l-a creat ca să existe, era cu totul fâră înțeles să se piardă lucrul Său şi 
mai ales sub ochii Săi ca ai Celui ce l-a făcut. Deci nu putea să lase pe oameni să 
fie stăpâniți de stricăciune, căci acest lucru era necuvenit şi nepotrivit cu bunătatea 
lui Dumnezeu.” (Sf. Atanasie cel Mare, Tratat despre întruparea Cuvântului şi de- 
spre arătarea Lui nouă prin trup, cap. |, VI, în PSB, vol. 15, p.97) 


„Văzând neamul raţional (cuvântător) pierdut şi moartea împărăţind asupra lui 
prin stricăciune, văzând ameninţarea cu stricăciunea de pe urma neascultării stă- 
pânind asupra noastră şi că nu se cuvenea să se înlăture legea (morţii) înainte de a 
se împlini, văzând că nu avea nici un înţeles să se piardă cele ce EI însuşi crease, 
mai văzând şi răutatea covârşitoare a oamenilor, care crescuse pe încetul împotriva 
lor înşişi, încât ajunsese de nesuferit şi, în sfârşit, văzând că toţi oamenii erau supuşi 
morţii, S-a milostivit de neamul nostru şi S-a îndurat de neputința noastră. Şi pogo- 
rând la stricăciunea noastră şi nesuferind stăpânirea morţii prin care se pierdea ceea 
ce a făcut şi se nimicea lucrul Tatălui Său privitor la oameni, Îşi ia trup, un trup care 
nu e străin de al nostru. Căci nu a voit să fie simplu în trup, nici nu a voit să se arate 
numai. Căci ar fi putut, dacă ar fi voit, să-Şi facă arătarea Sa printr-un alt trup mai 
mare. Ci îl ia pe al nostru, şi pe acesta nu în chip simplu, ci din Fecioară neprihănită 
şi ncîntinată şi neştiutoare de bărbat (| Pt. 1, 18), un trup curat şi cu adevărat străin 
de unirea femeii cu bărbatul. Căci fiind puternic şi făcător al tuturor, Îşi pregăteşte 
EI însuşi în Fecioara trupul ca templu şi Şi-l face propriu, ca pe o unealtă (organ), 
făcându-se cunoscut şi locuind în el. Şi astfel, luând din cele ale noastre un trup 
asemenea celui al nostru, l-a predat morţii pentru toţi, pentru că toți erau supuşi stri- 
căciunii morţii, aducându-l (jertfă) Tatălui. Şi o face aceasta cu iubire de oameni, 


956. Tâlcuirea Pr. D. Stăniloae: Mântuitorul Hristos a avut trup nu pentru că era prin fire om; sau Fiul lui Dumnezeu 
S-a îmbrăcat în trup nu pentru că firea Lui dinainte de întrupare îl mâna fără voie la aceasta, printr-o lege sădită în EL. 
Aceasta ar fi un fel de identificare monofizită sau panteistă, a lui Dumnezeu, cu lumea. (n. 4, p. 90). 

pentru ca, murind toți în El (Rom. 6, 8), să se desființeze în EI legea stricăciunii 
oamenilor?57 (adică, împlinindu-se şi istovindu-se în trupul Domnului până la capăt 
puterea ei, să nu mai aibă putere împotriva oamenilor asemănători)?58, şi să întoar- 
că spre nestricăciune pe oameni, întorşi odinioară spre stricăciune, şi să-i ducă din 
nou din moarte la viață mistuind, prin trupul pe care Şi l-a însuşit şi prin harul 
învierii, moartea lor, asemenea unei trestii mistuite de foc”59.” (Sf. Atanasie cel 
Mare, Tratat despre întruparea Cuvântului şi despre arătarea Lui nouă prin trup, 
cap. 2, VIII, în PSB, vol. 15, pp. 99-100) 


„Pentru că de vreme ce moartea stăpânea peste oameni pornind de la oameni, desfi- 
ințarea morții şi învierea spre viaţă s-au făcut şi ele prin întruparea lui Dumnezeu Cuvân- 
tul960.» (Sf. Atanasie cel Mare, Tratat despre întruparea Cuvântului şi despre arătarea 
Lui nouă, prin trup, cap. 2, X, în PSB, vol. 15, p. 102) 


„Şi ce folos ar avea Dumnezeu-Creatorul, sau ce slavă ar avea El, dacă oamenii 
făcuţi de EI nu 1 se închină Lui, ci socotesc că alţii sunt cei ce i-au făcut? (Oamenii 
— n.a.), în acest caz, Dumnezeu i-ar fi făcut pentru alții şi nu pentru Sine. Căci un 
împărat, chiar dacă e om, nu lasă cetăţile întemeiate de el să se supună şi să slujească 
altora, sau să-şi caute scăparea la alţii; ci le atrage luarea aminte prin scrisori şi le 
trimite solii prin prieteni, iar de e nevoie vine el însuşi pentru a-i îndupleca prin pre- 
zența sa ca să nu slujească altora, ca lucrul făcut de el să apară fără rost. Dar atunci 
nu Se va arăta cu mult mai mult Dumnezeu făpturilor Sale, ca să nu fie rătăcite de 
la EI şi să slujească celor ce nu sunt? Mai ales că o astfel de amăgire ni se face pri- 
cină de pieire şi cele Ce s-au făcut odată părtaşe de chipul lui Dumnezeu nu trebuiau 
să se piardă. 

Deci, ce trebuia să facă Dumnezeu? Ce altceva decât să înnoiască existenţa lor 
după chipul Său, ca prin acesta să-L poată cunoaşte oamenii iarăşi pe El? Dar aceas- 
ta cum s-ar fi putut întâmpla altfel, decât venind Însuşi Chipul lui Dumnezeu, Mân- 
tuitorul nostru Iisus Hristos? Căci prin oameni nu era cu putinţă, de vreme ce ei au 
fost făcuți după chipul Lui9$!. Dar nici prin îngeri, căci ei nu sunt chipuri”62. De 
aceea a venit Însuşi Cuvântul lui Dumnezeu, Care în calitate de Chip al Tatălui să 


957. Tâlcuirea Pr. D. Stăniloae: Unit fiinţial cu noi toţi în umanitate, moartea Lui poate fi însuşită de toți prin comu- 
niune, dar moartea Lui fiind în acelaşi timp dăruire Tatălui e şi o eliberare de păcat şi o umplere de puterea dumnezeiască, 
ea are acest efect pentru toți. Depinde numai de ei să-şi însușească cu voia această putere aflată în ea. (n. 31, p. 100). 

958. Tâlcuirea Pr. D. Stăniloae: In trupul Domnului, cu care erau legate prin fire virtual trupurile tuturor, s-a împli- 
nit legea morţii și a stricăciunii ce duce la ea, intrată în trupul omenesc după despărţirea de Dumnezeu; dar s-a împlinit 
oarecum istovindu-și puterea. Căci moartea Lui fiind, prin lipsa Lui de păcat, și o dăruire lui Dumnezeu, legea morţii a 
fost învinsă în El. (n. 32, p. 100). 

959. Tâlcuirea Pr. D. Stăniloae: Trupul înviat al Domnului era plin de focul dumnezeiesc, sau al Duhului din sufle- 
tul Lui, cum se spune în cântările de la Duminica Tomii. Acest foc, care e însăşi puterea de viață a dumnezeirii, a biruit 
slăbiciunea trupului care-l supunea stricăciunii; dar a biruit această stricăciune nu fâră a fi întărit voința Sa omenească de 
a nu se lăsa stăpânit de slăbiciunea afectelor, care întreţin stricăciunea trupului şi duc la moartea definitivă. (n. 33, p. 100). 

960. Tâlcuirea Pr. D. Stăniloae: Prin trupuri a venit în oameni moartea și s-a prelungit. Trebuia ca tot prin cineva 
purtând trup să fie suportată moartea pentru a fi biruită şi să se transmită și celorlalţi biruinţa asupra ei prin înviere. Prin 
trupuri se transmite celor slăbiți de păcat stricăciunea și moartea; prin trupul Celui ce are viaţă nemuritoare se transmite 
lor biruința asupra morții şi învierea, Prin trup comunică omul cu oamenii, prin trup comunică Fiul lui Dumnezeu cu 
oamenii. Dar oamenii îşi comunică unii altora prin trup stricăciunea şi moartea; Cuvântul lui Dumnezeu le comunică pu- 
terea prin care a biruit moartea şi învierea. Prin trup se face păcatul; prin trup se biruieşte păcatul. Deplina comunicare 
între Dumnezeu şi oameni, ca să le transmită Dumnezeu acestora viaţa Lui nemuritoare, nu se putea face decât tot numai 
prin trup. Nimic nu arată mai mult însemnătatea de neînlocuit a trupului decât încadrarea lui în solidaritatea de destin a 
tuturor oamenilor, în despărțirea şi unirea lor prin trup cu Dumnezeu. (n. 39, pp. 102-103). 

961. Tâlcuirea Pr. D. Stăniloae: Cel ce este şi el după chipul Altuia, ca şi semenii săi, nu poate înnoi calitatea sa de 
a fi după chipul Aceluia, ci numai Acela însuşi poate face aceasta. (n. 49, p. 107). 

962. Tâlcuirea Pr. D. Stăniloae: Îngerii nu sunt chipuri după care omul să fie după chipul lor. Ci noi avem ca model, 
ca chip normativ, pe Însuşi Cuvântul, sau Rațiunea supremă personală, necreată. Nu în comunicare cu îngerii avem viața 
eternă. (n. 50, p. 107). 

poată rezidi pe omul cel după chipul Lui. lar aceasta nu se putea întâmpla dacă nu 
era nimicită moartea și stricăciunea”%%. De aceea, pe drept cuvânt a luat EI trup 
muritor, ca să poată fi nimicită în El moartea, iar oamenii cei după chipul Lui să fie 
reînnoiți. Deci nu putea împlini altcineva această trebuință decât Chipul Tatălui.” 
(Sf. Atanasie cel Mare, 7ratar despre întruparea Cuvântului şi despre arătarea Lui 
nouă prin trup, cap. 3, XIII, în PSB, vol. 15, pp. 106-107) 


„Căci atunci când un chip înscris în lemn e şters de petele din afară, este nevoie 
să vină din nou cel al căruia este chipul, ca să poată fi înnoit chipul în materia 
aceea.” (Sf. Atanasie cel Mare, 7ratar despre întruparea Cuvântului şi despre ară- 
tarea Lui nouă prin trup, cap. 3, XIII-XIV, în PSB, vol. 15, pp. 106-107) 


„Prea Sfântul Fiu al Tatălui, Cel ce e chipul Tatălui, a venit în locul nostru, ca 
să înnoiască pe omul făcut după chipul Lui şi să-l afle pe cel pierdut, prin iertarea 
păcatelor, precum zice EI însuşi în Evanghelie: Am venit să aflu şi să mântuiesc pe 
cel pierdut (Lc. 19, 10). De aceea a spus şi către iudei: De nu se va naşte cineva din 
nou... (loan 3, 6). Prin aceasta nu a vorbit despre naşterea din femeie, cum se gân- 
deau aceia, ci de sufletul născut şi zidit din nou, după chipul Lui.” (Sf. Atanasie cel 
Mare, Tratat despre întruparea Cuvântului şi despre arătarea Lui nouă prin trup, 
cap. 13, XIV, în PSB, vol. 15, p. 107) 


„(...) Vrând să folosească pe oameni, vine ca om, luându-Şi un trup asemănător 
lor, pentru ca cei ce n-au voit să-L cunoască din purtarea de grijă şi din cârmuirea 
tuturor să-L cunoască din cele de jos - înțeleg din faptele trupului, adică din faptele 


săvârşite prin trup - pe Cuvântul lui Dumnezeu în trup şi, prin EI, pe Tatăl Lui.” (Sf. 
Atanasie cel Mare, Tratat despre întruparea Cuvântului şi despre arătarea Lui nouă 
prin trup, Cap. 3, XIV, în PSB, vol. 15, p. 108) 


„Deci odată ce a căzut cugetarea oamenilor în cele supuse simţurilor, Cuvântul 
S-a pogorât pe Sine ca să Se arate prin trup, pentru ca să întoarcă spre Sine ca om 
şi să îndrepte simţurile lor spre Sine96%; şi aşa văzîndu-L aceia pe El ca om, să se 
convingă prin faptele săvârşite de EI că este nu numai om, ci şi Dumnezeu şi Cu- 
vântul şi Înţelepciunea adevăratului Dumnezeu.” (Sf. Atanasie cel Mare, 7ratar 
despre întruparea Cuvântului şi despre arătarea Lui nouă prin trup, cap. 3, XVI, în 
PSB, vol. 15, p. 110) 


„Pricina arătării Lui în trup am spus-o înainte, atât pe cât mi-a fost cu putință şi 
pe cât am putut să înțeleg. Pricina aceasta a fost că nu era cu putință altuia să pre- 
facă stricăciosul în nestricăcios decât numai Mântuitorului, Care a făcut şi la început 
toate din cele ce nu sunt. De asemenea, că nu era cu putință altuia să rezidească în 
om existenţa după chipul lui Dumnezeu decât Chipului Tatălui%65. Şi nu era cu pu- 
tință altuia să facă prin înviere, pe muritor nemuritor, decât celui ce era însăşi Viaţa, 


963. TYâlcuirea Pr. D. Stăniloae: Forţa nimicitoare a specificului omului, de existență după chipul lui Dumnezeu, 
adică rațional, prin comuniunea fără sfârșit cu Rațiunea personală supremă, e stricăciunea şi moartea, sau neființa, care, 
grefată pe ființă, face ființa nedeplin raţională, deci nedeplin existentă, prin ieşirea din comuniunea dialogică responsabilă 
cu Cuvântul vieţii. Din nou Sfântul Atanasie identifică existența deplină cu raționalitatea deplină, care se păstrează în 
comuniune cu Rațiunea supremă. (n. 51, p. 107). 

964. Tâlcuirea Pr. D. Stăniloae: Să dea simţurilor un alt conţinut, să le ajute să vadă printr-un trup cele mai presus de trup. 
Astfel s-au putut sfinţi înseşi simţurile. (n. S8a, p. 110). 

965. Tâlcuirea Pr. D. Stăniloae: Făcându-Și Creatorul proprie firea omenească creată, El însuși S-a făcut ipostas al 
ei, ca ea să vieţuiască în conformitate cu El ca model, adică să revină la existența după chipul Lui pentru eternitate. (n. 
65a, p. 114). 

adică Domnul nostru lisus Hristos?656. Şi nu putea învăţa despre Tatăl şi nu va surpa 
credinţa în idoli decât Cârmuitorul care a orânduit toate şi e singur Fiul Unul-Năs- 
cut şi adevărat al Tatălui. 

Dar de vreme ce mai trebuia să şi plătească datoria tuturor — căci, precum am 
spus înainte, trebuia să moară numaidecât, acesta fiind mai ales motivul pentru care 
a venit la noi?” — după dovezile dumnezeirii Sale date prin fapte, a adus şi jertfa 
pentru toţi, dând templul Său spre moarte (Evr. 9, 12, 24), ca să facă pe toți nevino- 
vaţi şi iertaţi de neascultarea de la început (Apoc. 12, 9)958 şi să Se arate totodată pe 
Sine mai înalt decât moartea, arătând trupul Său nestricăcios drept pârga învierii 
tuturor.” (Sf. Atanasie cel Mare, Zratar despre întruparea Cuvântului şi despre ară- 
tarea Lui nouă prin trup, cap. 4, XX, în PSB, vol. 15, pp. 114-115) 


„Plato, admirat de elini, zice că cel ce a născut lumea, văzând-o cuprinsă de fur- 
tună şi în primejdie să cadă în starea neasemănării, se aşază la cârma sufletului şi 
vine în ajutorul ei şi îndreptează toate greşalele ei%69.” (Sf. Atanasie cel Mare, Tratat 
despre întruparea Cuvântului şi despre arătarea Lui nouă prin trup, cap. 6, XLIII, 
în PSB, vol. 15, p. 139) 


„Oamenii, întorcând spatele Binelui, au dat chip nimicului, înlocuind Adevărul, 
şi au îmbrăcat în cinstea cuvenită lui Dumnezeu demonii, oamenii şi pietrele, 
căutând cunoaşterea lor în locul cunoaşterii lui Dumnezeu. De aceea, pe drept 
cuvânt, de vreme ce nu era potrivit bunătăţii lui Dumnezeu să treacă cu vederea o 
astfel de stare şi de vreme ce oamenii nu-L puteau cunoaşte pe EI ca orânduind şi 
cârmuind toate, ia o parte a întregului, adică trupul omenesc, ca organ al Său şi Se 
sălăşluieşte în el, pentru ca, de vreme ce nu L-au putut cunoaşte în întreaga lume, 
să-L cunoască măcar într-o parte a ei; şi de vreme ce nu L-au putut vedea în puterea 
Lui nevăzută, să-L poată înţelege şi vedea din ceea ce le era asemănător. 

Căci fiind oameni, vor putea cunoaşte, din trupul asemănător cu al lor şi din fap- 
tele dumnezeieşti săvârşite prin el, mai repede şi mai din apropiere, pe Tatăl Lui, so- 
cotind că cele săvârşite de El nu sunt fapte omeneşti, ci fapte ale lui Dumnezeu. Şi 
dacă ar fi cu neputinţă să fie cunoscut, după ei, Cuvântul prin faptele trupului cunos- 
cut, şi mai cu neputinţă ar fi să fie cunoscut din ceea ce se face în întreaga lume”70. 

Căci aşa după cum nu Se împărtăşeşte de nimic din cele ale creaţiunii, deşi este 
în creaţiune, ci mai degrabă toate se împărtăşesc de puterea Lui, tot aşa, folosindu-Se 
de trup ca de un organ, nu S-a împărtăşit de nimic din ale trupului, ci mai degrabă 


966. Tâlcuirea Pr. D. Stăniloae: Numai Cel ce a orânduit toate putea să restabilească rânduiala lor căzută în dezordine. 
Căci din EI, ca Raţiune supremă, curge puterea bunei orânduieli a tuturor, sau raționalitatea lor adevărată. (n. 66, p. 114). 

967. Tâlcuirea Pr. D. Stăniloae: Neascultarea nu se putea vindeca total decât prin jertfă, opusul radical al ncascultării 
egoiste. (n. 66a, p. 114). 

968. Tâlcuirea Pr. D. Stăniloae: Cuvântul Cel ce e viaţa a luat trupul nostru muritor mai ales pentru ca, primind 
moartea în acest trup, s-o învingă pentru noi toți, sau să întindă biruinţa aceasta a morții la toți. (n. 66b, p. 115). 

969. Tâlcuirea Pr. D. Stăniloae: E un citat liber din Plato, Poliz. 273 d. (vezi la P. Th. Camelot, Sources Chretiennes, 
p. 293, nr. 2). (n. 97, p. 139). 

970. Tâlcuirea Pr. D. Stăniloae: Sfântul Atanasie revine de multe ori asupra ideii că aşa cum sufletul nu se poate 
vedea direct, ci numai prin faptele trupului, aşa nici Cuvântul nu poate fi văzut direct, ci numai din univers și din faptele 
săvârşite în trupul ce l-a luat. Argumentarea lui se întemeiază în fond pe raționalitatea lucrurilor şi a faptelor trupeşti căro- 
ra trebuie să le stea la bază o Raţiune personală supremă, creatoare și proniatoare, iar în Hristos, aceeaşi Raţiune per- 
sonală care Şi-a făcut propriu în mod deosebit trupul asumat. Argumentarea se mai bazează şi pe faptul că, aşa cum în 
natură şi în istorie se fac lucruri care nu totdeauna decurg în mod automat din cele anterioare, ci variază pe baza unei 
alegeri superioare, aşa și prin trupul omenesc se fac fapte alese, dintre multele fapte posibile, de un agent liber. În Hris- 
tos faptele săvârşite prin trup se deosebesc şi mai clar de cele alese dintre multele fapte naturale posibile. În E Persoana 
superioară naturii se cunoaşte şi mai vădit prin fapte deosebite de faptele obișnuite ale omului. (n. 95, p. 139). 

a sfinţit trupul97!.” (Sf. Atanasie cel Mare, Tratat despre întruparea Cuvântului şi 
despre arătarea Lui nouă prin trup, cap. 6, XLIII, în PSB, vol. 15, p. 139) 


„Trebuie ştiut şi aceea că stricăciunea care s-a produs nu era în afara trupului, ci 
străbătuse în el şi era nevoie ca, în locul stricăciunii, să pătrundă în el Viaţa; precum 
intrase moartea în trup, aşa să intre şi Viaţa în el. Dacă moartea ar fi fost în afara 
trupului, se cădea să rămână şi Viaţa în afara lui. Dar de vreme ce moartea pătrun- 
sese în trup şi stăpânea asupra lui, fiind unită cu el, era nevoie ca şi Viaţa să pătrundă 
în trup, ca, îmbrăcând Viaţa, trupul să lepede stricăciunea?72. Altfel, dacă ar fi fost 
Cuvântul în afara trupului şi nu în el, moartea ar fi fost biruită de El în mod fizic, 
întrucât ea n-ar fi avut putere împotriva vieţii, dar ar fi rămas în trup stricăciunea ve- 
nită împreună cu ea973.” (Sf. Atanasie cel Mare, Zratat despre întruparea Cuvântului 
şi despre arătarea Lui nouă prin trup, cap. 6, XLIV, în PSB, vol. 15, pp. 140-141) 


„Cu dreptate s-a cuvenit să îmbrace Mântuitorul trupul, ca, unindu-se trupul cu 
Viaţa, să nu mai rămână muritor în moarte, ci, ca unul ce a îmbrăcat nemurirea, să 
rămână nemuritor în înviere. Căci odată ce a îmbrăcat stricăciunea n-ar fi înviat dacă 
n-ar fi îmbrăcat Viaţa. Şi iarăşi moartea nu se arată în sine, ci numai în trup. De 
aceea a îmbrăcat EI trupul, ca aflând moartea în trup, în el să o nimicească”74.” (Sf. 
Atanasie cel Mare, Tratat despre întruparea Cuvântului şi despre arătarea Lui nouă 
prin trup, cap. 6, XLIV, în PSB, vol. 15,p. 141) 


„De aceea cu dreptate a luat trup Cuvântul lui Dumnezeu şi S-a folosit de om ca 


de un organ, ca să facă viu trupul şi ca, precum este cunoscut din creațiune prin 
fapte, aşa să lucreze şi în om şi să Se arate pe Sine pretutindeni, nelăsând nimic gol 
de dumnezeirea şi de cunoştinţa Sa.” (Sf. Atanasie cel Mare, Tratat despre întrupa- 
rea Cuvântului şi despre arătarea Lui nouă prin trup, cap. 6, XLYV, în PSB, vol. 15, 
pp. 141-142) 


„De când au început oamenii să părăsească credinţa în idoli, dacă nu de când a 
venit Dumnezeu-Cuvântul cel adevărat la oameni? De când au început să înceteze 
pretutindeni vrăjitoruile, dacă nu de când S-a arătat pe pământ Mântuitorul? De când 
au început să fie disprețuiți aşa numiții de poeţi zei şi eroi, ca nişte simpli oameni 
muritori, dacă nu de când Domnul a săvârşit biruința asupra morţii şi de când a făcut 
nestricăcios trupul luat de EI, înviindu-l din morţi? De când a fost dispreţuită înşelă- 
ciunea şi nebunia dracilor, dacă nu de când Puterea şi Cuvântul lui Dumnezeu, Care 


971. Tâlcuirea Pr. D. Stăniloae: Sfinţirea trupului a constat în a-l face organ al unor stări şi fapte bune mai presus 
de cele naturale. Prin aceasta subiectul Lui s-a făcut şi mai clar cunoscut ca Dumnezeu. El nu a luat de la noi puterea de 
a fi, ci El a dat trupului din ale Lui. (n. 96, p. 139). 

972. Tâlcuirea Pr. D. Stăniloae: Îmbrăcarea vieții de către trup înseamnă străbaterea lui de viața lui Dumnezeu. 
Moartea era în trup nu ca ceva static, ci ca o forță de descompunere. Aşa trebuia să ajungă şi Viaţa, sau Cuvântul, izvorul 
personal al vieţii, lucrător pozitiv în trup. Iar moartea lucra în trup, pentru că trupul era purtător de suflet și sufletul încu- 
viinţa patimile lui. Trebuia vindecat deci acest trup purtat de un suflet, sau de un subiect ce încuviința patimile. De aceea 
a luat trupul omenesc, purtător de suflet, Subiectul vieţii dumnezeiești. (n. 100, p. 141). 

973. Tâlcuirea Pr. D. Stăniloae: Moartea ar fi putut fi învinsă fizic de Cuvântul vieţii, dacă EI ar fi rămas în afara 
omului, Dar stricăciunea care e și efectul unei stări morale, nu ar fi putut fi biruită din afară, ci numai prin întărirea lăun- 
trică a voinţei omului, prin unirea voinţei Cuvântului cu ea, prin colaborarea subiectului uman cu cel dumnezeiesc. Așa 
se explică de ce vor învia şi păcătoşii, pentru că şi ei o doresc aceasta, dar într-un trup stricăcios, sau pentru o moarte 
veşnic vie, pentru că nu colaborează cu Cuvântul întrupat. (n. 101, p. 141). 

974. Tâlcuirea Pr. D. Stăniloae: Ca să se întâlnească cu moartea, Cuvântul trebuia să o întâlnească într-un trup, adică 
acel trup trebuia să moară. Dar EI, fiind Viaţa, a îngăduit morţii să lucreze numai până ce s-a produs ca moarte. Dar îndată 
după aceea, a scos trupul de sub efectul ei. (n. 102, p. 141). 

e şi Stăpânul tuturor acestora, pogorând pentru slăbiciunea oamenilor, S-a arătat pe 
pământ? De când meşteşugul şi şcolile vrăjitoriei au început să fie părăsite, dacă nu 
de când s-a produs arătarea dumnezeiască a Cuvântului între oameni? Şi peste tot, 
de când a înnebunit înțelepciunea elinilor, dacă nu de când Înţelepciunea cea ade- 
vărată a lui Dumnezeu S-a arătat pe pământ?975 

Căci odinioară toată lumea şi tot locul erau amăgite de credința în idoli şi oa- 
menii nu se gândeau la nimic altceva decât să cinstească pe idoli ca zei. Dar acum, 
în toată lumea, oamenii părăsesc superstiția idolilor şi aleargă la Hristos şi, închi- 
nându-se Lui, cunosc prin El şi pe Tatăl, pe care nu-L ştiau”76.” (Sf. Atanasie cel 
Mare, Zratat despre întruparea Cuvântului şi despre arătarea Lui nouă prin trup, 
cap. 6, XLVI, în PSB, vol. 15,p. 143) 


„EI S-a întrupat, ca noi să fim îndumnezeiţi””7.” (Sf. Atanasie cel Mare, Tratat 
despre întruparea Cuvântului şi despre arătarea Lui nouă prin trup, Cap. 6, LIV, în 
PSB, vol. 15,p. 151) 


„(...) Fiind Dumnezeu, S-a făcut pe urmă om, ca să ne îndumnezeiască.” (Sf. 
Atanasie cel Mare, 7rei cuvinte împotriva arienilor, Cuvântul |, XXXIX, în PSB, 
vol. 15, p. 202) 


„Hristos a murit şi a fost înălțat ca om, aşa se spune că a luat ca om ceea ce avea 
pururea ca Dumnezeu, ca să ajungă la noi şi acest har dăruit. Pentru că nu S-a micşo- 
rat Cuvântul luând trup, ca să ceară să ia EI har, ci mai vârtos a îndumnezeit ceea ce 
a îmbrăcat şi a dăruit aceasta şi neamului oamenilor. Căci precum Cuvântul era 
pururea închinat, fiind şi existent în chipul lui Dumnezeu, aşa Același, fiind şi numin- 
du-Se şi om şi ca atare numindu-Se Iisus, are nu mai puțin toată zidirea sub picioarele 
Lui, încovoindu-şi genunchii în faţa Lui întru numele Lui978.” (Sf. Atanasie cel Mare, 
Trei cuvinte împotriva arienilor, Cuvântul I, XLII, în PSB, vol. 15, p. 206) 


„Intr-adevăr faptul că puterile din ceruri, îngerii şi arhanghelii care se închină 
pururea Lui, I se închină şi acum Domnului în numele lui lisus, este un har şi o 


975. Tâlcuirea Pr. D. Stăniloae: Sfântul Atanasie accentuează cu atâta putere aspectul cosmic al mântuirii, din nece- 
sitatea de a arăta că natura nu e una cu Dumnezeu şi deci idolii n-au nici o justificare, pentru că ea e supusă lui Dum- 
nezeu arătat în Hristos. Ea nu e Dumnezeu; dar Dumnezeu Cuvântul întrupat în om lucrează în calitatea de Stăpân al ei, 
pe care o are ca Persoană dumnezeiască, dar şi ca Persoană a firii omeneşti. Prin aceasta El confirmă stăpânirea şi supe- 
rioritatea omului asupra naturii. Numai pe verticala omului ca persoană conştientă superioară naturii Se poate afla Dum- 
nezeu ca Stăpân suprem al naturii. (n. 107, p. 143). 

976. Tâlcuirea Pr. D. Stăniloae: Cât nu s-a ştiut, prin Cuvântul cel întrupat, că EI e Fiul lui Dumnezeu, nu se ştia că 
Dumnezeu e un Tată care are un Fiu, şi deci că amândoi ca Persoane sunt mai presus de natura zeificată, supusă legilor. 
Arătându-Se în trup Fiul lui Dumnezeu, oamenii au văzut deci că natura nu e decât natură, deci opera lui Dumnezeu, Care 
poate da legi, dar e mai presus de legi. Prin aceasta au părăsit închinarea la idoli neputincioşi. (n. 1073, p. 143). 

977. Tâlcuirea Pr. D. Stăniloae: Avem aci celebra sentință a Sfântului Atanasie: Dacă Cuvântul întrupat nu e Fiul 
lui Dumnezeu, omul nu e îndumnezei!. (n. 115, p. 151). 

978. Tâlcuirea Pr. D. Stăniloae: In umanitatea lui Hristos e concentrată toată bogăţia şi înălțimea darurilor dum- 
nezeieşti ce au să se reverse peste noi în veci. A primit ca om ceea ce avea din veci ca Dumnezeu. Umanitatea Lui e un 
fel de legătură între Dumnezeu şi noi. Căci ea nu e despărțită de dumnezeirea Lui (ele sunt unite în chip nedespărțit). lar 
ipostasul Lui trăit ca unitate de Subiect este unul. Însă Subiectul acesta se resimte şi de umanitatea pe care o poartă. Ca 
atare are în El ceva receptiv, dar nu pasiv. Acelaşi Subiect al lui Hristos, fiind divino-uman, e şi dăruitor şi primitor. Ba 
mai mult: în relaţia Lui cu oamenii e nu numai uman, sau inel pasiv de transmitere a darurilor primite, ci şi divin, deci 
dăruitor. Sau chiar în elementul uman prezent în Subiectul Lui cel unul e şi o mişcare de dăruire activă, nedespărţită de 
mişcarea activă dăruitoare a caracterului divin al subiectului Său. Aceasta s-a întâmplat mai ales când a primit un nume 
mai presus de tot numele, când fără să-Şi schimbe firea, omenitatea a primit tot ce avea dumnezeirea. Chiar şi în trăirea 
noastră ca subiect se află nu numai o notă activă, ci şi una receptivă. Iar în comunicarea către alții a ceea ce avem, ne 
trăim dând nu numai ce avem sau am produs noi, ci şi ceva ce am primit de mai sus. Nici chiar viaţa personală a omului 
simplu nu e despărțită de cea dumnezeiască. Dar în Subiectul lui Hristos nota dăruitoare e trăită cu altă intensitate şi cla- 
ritate. Căci Hristos Se trăieşte nu numai ca Eu, ci şi ca Tu şi ca EI deşi Se trăieşte şi ca Eu uman. (n. 113, pp. 206-207). 

înălţare a noastră; căci Fiul lui Dumnezeu este închinat chiar făcut om şi puterile 
cereşti nu se smintesc văzându-ne pe toţi cei de un trup cu EI ridicați în ţinuturile 
lor979. Aceasta nu s-ar fi putut întâmpla, dacă Cel aflat în chipul lui Dumnezeu n-ar 
fi luat chip de rob şi nu S-ar fi smerit îngăduind trupului Său să ajungă până la 
moarte980.» (Sf. Atanasie cel Mare, 7rei cuvinte împotriva arienilor, Cuvântul |, 
XLII, în PSB, vol. 15, p. 207) 


„Căci ceea ce s-a scris de Pavel: Pentru că fiind în chipul lui Dumnezeu, S-a 
făcut om şi S-a smerit pe Sine până la moarte, de aceea şi Dumnezeu L-a preaînălțat 
pe EI, se spune şi de către Petru. Pentru că, deoarece fiind Dumnezeu S-a făcut om, 
iar semnele şi minunile L-au arătat ca Dumnezeu celor ce-L priveau, nu era cu 
putință să fie ţinut El de moarte. Iar omului nu-i era cu putință o astfel de izbândă. 
Căci omului îi este proprie moartea. De aceea Cuvântul, fiind Dumnezeu, S-a făcut 
trup, ca omorât fiind cu trupul să facă vii pe toți prin puterea Lui.” (Sf. Atanasie cel 
Mare, 7rei cuvinte împotriva arienilor. Cuvântul |, XLIV, în PSB, vol. 15, p. 210) 


„Oare nu vedeţi că şi aceasta s-a săvârşit şi s-a scris pentru noi şi în favoarea 
noastră, ca, făcându-Se Domnul om, să ne facă pe noi, cei ce suntem muritori şi vre- 
melnici, nemuritori şi să ne introducă în împărăţia cerurilor?%81” (Sf. Atanasie cel 
Mare, Trei cuvinte împotriva arienilor, Cuvântul I, XLVIII, în PSB, vol. 15, p. 214) 


„Dar fiindcă este Dumnezeu, fiind Fiul lui Dumnezeu, şi este Împărat din veci, 
fiind strălucirea şi pecetea Tatălui, pe drept cuvânt EI este Hristos cel aşteptat, pe 
Care Tatăl Îl prevestește oamenilor, descoperindu-L sfinților Săi prooroci, ca, pre- 
cum prin El am fost făcuţi, aşa întru El să se facă răscumpărarea tuturor de păcate 
şi toate să fie supuse Împărăției Lui982. Şi aceasta este cauza ungerii săvârşite cu El 
şi a venirii în trup a Cuvântului.” (Sf. Atanasie cel Mare, Zrei cuvinte împotriva arie- 
nilor, Cuvântul I, XLIX, în PSB, vol. 15, p. 216) 


„Mântuitorul a venit ca să mărturisească şi să primească moartea pentru noi şi 
ca să învie pe oameni şi să strice lucrurile diavolului. Aceasta este cauza (scopul) 
venirii Lui în trup.” (Sf. Atanasie cel Mare, 7rei cuvinte împotriva arienilor, Cuvân- 
tul al II-lea, LV, în PSB, vol. 15, p. 291) 


„Nu pentru Sine a venit, ci pentru mântuirea noastră şi pentru a surpa moartea 
şi a osândi păcatul şi pentru ca orbii să vadă şi ca să învie pe toți din morți. lar dacă 


979. Tâlcuirea Pr. D. Stăniloae: Nu socotesc că aceasta ar micșora pe Dumnezeu. (n. 115, p. 207). 

980. Tâlcuirea Pr. D. Stăniloae: Tocmai în faptul că a lăsat trupul Lui să ajungă până la moarte, s-a arătat puterea 
Lui şi iubirea Lui de oameni. Căci a primit moartea noastră în trupul Lui, ca să o biruiască dinăuntru, pentru a ne ajuta 
şi nouă să o biruim prin spirit, prin contribuţia credinței noastre, dând omului o astfel de putere. S-a smerit ca să ni Se 
facă apropiat, dar şi ca să ne apropie de EI pentru veci. S-a smerit EI şi ne-a înălțat, pe noi, acesta e marele şi veșnicul 
paradox. Pare o nebunie această coborâre, dar e o măreție mai presus de toate în această coborâre înălțătoare. Prin ea a 
înălțat trupul nostru, dar S-a slăvit şi pe Sine ca Dumnezeu. (n. 116, p. 207). 

981. Tâlcuirea Pr. D. Stăniloae: Dacă nu e Cineva desăvârşit din veci, nu putem ajunge nici noi la desăvârşire. Nu 
se poate ajunge la o desăvârşire prin simpla evoluţie, dacă nu e din veci o existență personală desăvârşită. O evoluție fâră 
o astfel de entitate personală desăvârşită din veci, din care să ne vină puterea spre desăvârşire, nu ajunge niciodată la 
desăvârşire. (n. 126a, p. 214). 

982. Tâlcuirea Pr. D. Stăniloae: Făcuțţi toți prin EI şi după chipul Lui, au rămas atârnați în oarecare grad de E] şi o 
refacere a lor trebuie să echivaleze cu o refacere a calităţii depline de chipuri ale Lui. De aceea prin El şi întru E] se poate 
săvârşi şi refacerea lor, sau reaşezarea în viața lor deplină, ca viaţă întru El. Ei sunt făcuţi ca cuvinte ipostatice după chi- 
pul Cuvântului ipostatic şi ca fii ai Tatălui după chipul Fiului Unul Născut al Tatălui. Restabilirea lor nu e altceva decât 
restabilirea acestor însuşiri ale lor şi ea nu se poate face decât prin modelul lor plin de putere, prin unirea lor cu E]. Fiul 
şi Cuvântul face vădită iubirea lor de către Dumnezeu şi sensul lor în Dumnezeu. Omul le face vădite pe acestea în lume, 
ca fiinţe capabile de iubire şi de cuvânt responsabil. (n. 130, p. 216). 

n-a venit pentru Sine, ci pentru noi, nu pentru Sine a fost creat (ca om), ci pentru 
n0i983.” (Sf. Atanasie cel Mare, 7rei cuvinte împotriva arienilor, Cuvântul al II-lea, 
LV, în PSB, vol. 15, p. 292) 


„Dar facerea Lui ca om nu s-ar fi produs, dacă n-ar fi existat drept cauză tre- 
buinţa oamenilor.” (Sf. Atanasie cel Mare, Zrei cuvinte împotriva arienilor, Cuvân- 
tul al II-lea, LVI, în PSB, vol. 15, p. 294) 


„Dacă Dumnezeu, vrând să-Şi arate puterea, ar fi grăit numai, desigur blestemul 
s-ar fi dezlegat şi aşa, arătându-se puterea Celui ce ar fi poruncit. Dar omul ar fi deve- 
nit numai aşa cum era şi Adam înainte de călcarea poruncii, luând harul din afară, nea- 
vându-l articulat cu trupul984. Căci aşa era şi atunci, când a fost aşezat omul în rai. Ba 
poate ar fi fost şi mai rău, pentru că învățase să păcătuiască. Fiind deci astfel, dacă ar 
fi fost iarăşi ispitit de şarpe, s-ar fi ivit din nou trebuinţa să poruncească şi să se dez- 
lege blestemul. Şi aşa s-ar fi ivit trebuința aceasta la nesfârşit şi oamenii ar fi rămas 
vinovaţi mereu, robind păcatului. lar păcătuind pururea, pururea ar fi avut nevoie de 
iertare şi niciodată n-ar fi fost eliberați definitiv, fund în ei înşişi trupuri şi pururea 
supuşi legii pentru slăbiciunea trupului lor985.” (Sf. Atanasie cel Mare, 7rei cuvinte 
împotriva arienilor, Cuvântul al II-lea, LXVIII, în PSB, vol. 15, p. 307) 


„Dacă lucrurile dumnezeirii Cuvântului nu s-ar fi săvârşit prin trup, omul nu s-ar 
fi îndumnezeit986. Şi iarăşi dacă cele proprii trupului nu s-ar fi socotit ale Cuvân- 
tului, omul nu s-ar fi eliberat desăvârşit de ele. Şi chiar dacă acesta s-ar fi liniştit puţin 
timp de ele, cum am spus înainte, totuşi ar fi rămas păcatul şi stricăciunea în el, aşa 
cum s-a întâmplat cu oamenii dinainte.” (Sf. Atanasie cel Mare, 7rei cuvinte împo- 
triva arienilor, Cuvântul al III-lea, XXXIII, în PSB, vol. 15, p. 362) 


„Venind Cuvântul în Sfânta Fecioară Maria, a venit în ea împreună cu EI şi 
Duhul; şi Cuvântul S-a plăsmuit şi Şi-a format în ea trupul Său din Duhul987, voind 
să adune şi să aducă prin Sine creaţia Tatălui şi să împace toate întru Sine, împăcând 
cele din cer şi cele de pe pământ (Col. 1, 20)988.” (Sf. Atanasie cel Mare, Epistola 


984. Tâlcuirea Pr. D. Stăniloae: Precum sentința de la început prin care s-a hotărât ca omul să moară n-a fost numai 
o sentință juridică, ci o retragere a lui Dumnezeu din omul care s-a închis, aşa în Hristos nu se retrage sentința de con- 
damnare numai juridic, ci în mod eficient, întrucât Fiul lui Dumnezeu asumă firea noastră fără de păcat şi o duce la 
înviere. Numai în calitate de Fiu al lui Dumnezeu putea face ambele aceste lucruri, dar cu o umanitate care în Adam s-a 
închis lui Dumnezeu, iar în Hristos I s-a făcut ascultătoare. (n. 176, p. 307). 

985. Tâlcuirea Pr. D. Stăniloae: Din această expunere se vede că o eliberare adevărată de păcat și de moarte nu le 
putea veni oamenilor decât din maxima unire a lor cu Dumnezeu. lar aceasta nu putea fi alta decât asumarea firii umane 
de ipostasul Fiului lui Dumnezeu. Prin aceasta Dumnezeu S-a făcut om, iar omul s-a făcut Dumnezeu pe veci, fără ca 
Dumnezeu să Se altereze, fără ca omul să se piardă în Dumnezeu. O mai mare unire ca aceasta nu se putea. Fiind noi în 
comunicare cu Hristos Care e om, pentru firea noastră asumată de EI, din ipostasul dumnezeiesc ce o poartă ni se poate 
comunica direct puterea dumnezeiască. Căci umanitatea Lui comună cu a noastră primește din ipostasul Lui divin tot ce 
are El ca Dumnezeu. În comunicarea cu Hristos sunt deschise pentru oameni toate puterile existente în Dumnezeu, dar în 
formă omenească. O cinste mai mare nu se poate cugeta pentru om, ca umanitatea sa aibă ca ipostas pe Însuşi Fiul lui 
Dumnezeu, într-unu din concretizările ei, sau ca Fiul lui Dumnezeu să Se facă purtătorul firii omeneşti, sau Fiu al Omu- 
lui. Prin aceasta Dumnezeu S-a angajat în păstrarea eternă a umanului la nivelul maxim posibil. (n. 177, pp. 307-308). 

986. Tâlcuirea Pr. D. şi sufletul omenesc s-au îndumnezeit. Aceasta s-a făcut lucrând Dumnezeu-Cuvântul însuşi în 
şi prin trupul devenit propriu a! Lui. Şi numai prelungindu-se aceasta în veci. În umanitatea Cuvântului lucrează ca 
Subiect Cuvântul; şi aceasta, în veci. Se menţine astfel în veci în mijlocul oamenilor un focar, din care iradiază Focul 
îndumnezeitor. (n. 91, p. 362). 

987. Tâlcuirea Pr. D. Stăniloac: Aşa cum Duhul e în Cuvântul neîntrupat, aşa trece şi în trupul ce începe EI să Şi-l 
formeze. Astfel Cuvântul Îşi formează trupul, dar nu fără lucrarea Duhului. (n. 114, p. 64). 

988. Tâlcuirea Pr. D. Stăniloae: Lucrarea de mântuire începe odată cu începutul întrupării în pântecele Fecioarei. E 
o lucrare în care e prezentă iarăşi întreaga Sfântă Treime plină de iubire în Ea însăşi. (n.s. 115, p. 64). 

întâia către Serapion, Episcopul de Thmuis, împotriva celor care hulesc şi spun că 
Duhul Sfânt este creatură, XXXI, în PSB, vol. 16, p. 64) 


„Căci n-a adus trupul vreo lipsă de slavă Cuvântului. Să nu fie! Ci mai degrabă 
EI S-a slăvit prin trup?89. Prin faptul că Fiul, Care este în chipul lui Dumnezeu, a luat 
chip de rob (Filip. 2, 7-8), nu S-a micşorat în dumnezeire, ci mai vârtos S-a făcut eli- 
beratorul a tot trupul şi a toată creațiunea. Şi faptul că Dumnezeu a trimis pe Fiul Lui 
născut din femeie (Gal. 4, 6), nu I-a adus ruşine, ci mai degrabă slavă şi mare har. 
Căci S-a făcut om, ca pe noi să ne îndumnezeiască întru Sine9%0. Şi S-a făcut din 
femeie şi S-a născut din fecioară, ca naşterea noastră rătăcită să o readucă la Sine”! 
şi să devenim la sfârşit neam sfânt şi părtaşi firii dumnezeieşti, cum a scris fericitul 
Petru (II Pt. 1, 4). Şi ceea ce era cu neputinţă legii, fiind slabă prin trup, a săvârşit 
Dumnezeu trimițând pe Fiul Său în asemănarea trupului păcatului şi pentru păcat a 
osândit păcatul în trup (Rom. 8, 3).” (Sf. Atanasie cel Mare, Epistolă către episco- 
pul Adelfie, împotriva arienilor, IV, în PSB, vol. 16, pp. 181-182) 


„Pavel scrie: Aşteptând fericita nădejde şi arătarea slavei marelui Dumnezeu şi 
Mântuitorului nostru lisus Hristos, Care S-a dat pe Sine pentru noi ca să ne răscum- 
pere pe noi de tot păcatul şi să-și curățească Sieşi popor ales, râvnitor de fapte 
bune (Tit 2, 13). Dar cum S-ar fi dat pe Sine pentru noi, dacă n-ar fi purtat trup? Căci 
S-a dat pentru noi, aducându-l pe acesta, ca, primind moartea în el, să surpe pe cel 
ce are stăpânirea morţii, adică pe diavolul (Evr. 2, 14). De aceea şi mulțumim tot- 
deauna în numele lui lisus Hristos şi nu desființăm harul venit la noi prin El. Căci 
prezența Mântuitorului în trup s-a făcut izbăvire de moarte şi mântuire a toată zidi- 
rea. Drept aceea, iubite şi prea dorite, cei ce iubesc pe Domnul să țină minte aces- 
tea.” (Sf. Atanasie cel Mare, Epistolă către episcopul Adelfie, împotriva arienilor, 
VI, în PSB, vol. 16,p. 183) 


„Pentru noi şi mântuirea noastră, Cel Ce este în sânul Tatălui a primit să ia chip 
de rob, să îndure toate celelalte suferinţe trupești, să se nască din femeie, să se nască 
din Fecioară, să stea nouă luni în pântece, să fie înfăşat, să fie socotit Iosif, logod- 
nicul Mariei, tată al Său, să crească trupeşte puţin câte puţin, să se taie împrejur, să 
aducă jertfă, să flămânzească, să înseteze, să obosească şi în sfârşit să sufere moar- 
tea, şi nu o moarte oarecare, ci una socotită de ocară, adică moarte pe cruce; şi pe 
toate acestea pentru noi şi pentru mântuirea noastră le-a primit Creatorul universu- 
lui, Cel neschimbat, Cel Ce a adus pe toate de la neființă la ființă, Cel Ce se uită pe 


989. Tâlcuirea Pr. D. Stăniloae: Trupul n-a acoperit slava Cuvântului şi în acest sens nu L-a privat de slavă, ci mai 
vârtos s-a făcut un transparent al slavei Cuvântului. Căci prin trup grăia Cuvântul şi săvârşea faptele Sale minunate. Şi e 
o slavă şi pentru Dumnezeu şi pentru trup, ca Dumnezeu să grăiască şi să lucreze prin el. E o slavă şi pentru Dumnezeu 
şi pentru rațiunea umană şi pentru cuvântul omului, ca Dumnezeu să-Şi arate inteligibilitatea prin ele şi să comunice cu 
omul prin ele. E o slavă pentru Dumnezeu şi pentru om ca iubirea lui Dumnezeu să ia forma accesibilă simțirii omeneşti, 
ca măreţia dumnezeiască să strălucească în smerenia omenească. (n. 4, p. 181). 

990. Tâlcuirea Pr. D. Stăniloae: Atât în faptul că S-a făcut om, cât şi în acela că prin aceasta ne-a îndumnezeit, se 
arată capacitatea omului, dată lui de Dumnezeu prin creaţie, ca Dumnezeu însuşi să Se facă om, fără să înceteze de a fi 
şi Dumnezeu, şi omul să fie ridicat la treapta de Dumnezeu prin har. Omul n-a fost creat ca o ființă despărțită de Dum- 
nezeu, aruncat în lume cu dispreţ, de Dumnezeu, ca să se piardă în ea, cum zice Heidegger. În om a binevoit să Se 
altoiască Dumnezeu, ca omul însuşi să fie altoit în Dumnezeu. Însuşirile omului sunt capabile să fie mijloace folosite de 
Dumnezeu pentru manifestarea Lui şi ca prin ele omul să se adâncească tot mai mult în Dumnezeu și să crească tot mai 
mult ca om adevărat. (n. 5, p. 182).983. Tâlcuirea Pr. D. Stăniloae: El vine pentru noi, nu pentru Sine, dar ca să ne 
folosească nouă, nu ca să-Şi folosească Lui prin noi. Nu El câştigă de la noi, ci noi de la EI. (n. 136, p. 292). 

991. Tâlcuirea Pr. D. Stăniloae: Pofta ne-a dus la o naştere tot mai puţin legată de lucrarea lui Dumnezeu în ea. Prin 
naşterea din Fecioara, liberă de orice poftă, Dumnezeu a readus deplin naşterea omului sub puterea spirituală a Lui. (n. 
6,p. 182). 

pământ şi-l face pe el de se cutremură (Ps. 103, 33), strălucirea slavei Căruia nici 
heruvimii, puterile acelea netrupeşti, nu pot s-o vadă, ci-şi acoperă cu aripile fețele, 
arătându-ne minunea, pe Care ÎI laudă necontenit îngerii, arhanghelii şi miile de mii 
de îngeri, Acesta, pentru noi şi mântuirea noastră, a primit să Se facă om, ne-a 
deschis calea unei îmbunătățite viețuiri şi ne-a dat o învăţătură îndestulătoare prin 
tot ce a făcut în trupul pe care l-a luat. Ce cuvânt de apărare ne mai rămâne, deci, 
când după ce s-au făcut atâtea pentru mântuirea noastră, noi ne pierdem vremea cu 
lucruri de nimic, trădându-ne mântuirea prin trândăvia noastră?” (Sf. loan Gură de 
Aur, Omilii la Facere, Omilia XXIII, VI, în PSB, vol. 21, pp. 283-284) 


„În cele din urmă, Dumnezeu a văzut că chiar după atâta purtare de grijă, oa- 
menii tot mai au nevoie de multa şi nespusa Lui iubire de oameni; a văzut că n-au 
avut nici o putere, nici patriarhii, nici profeţii, nici minunile acelea nemaiîntâlnite, 
nici pedepsele, nici îndemnurile adresate fiecărui om, nici acele repetate robii; de 
aceea, îndurându-se de neamul nostru, a rânduit, să se nască din Fecioară şi să ia 
chip de rob (Filip. 2, 7) Doctorul trupurilor și al sufletelor, Fiul Lui Cel Unul Năs- 
cut, sculându-L ca să spun aşa, din sânurile părinteşti, a rânduit să petreacă îm- 
preună cu noi şi să sufere toate slăbiciunile noastre, pentru ca să poată ridica de la 
pământ la cer firea noastră care zăcea jos undeva din pricina mulțimii păcatelor. Fiul 
tunetului, minunându-se de lucrul acesta şi înțelegând covârşitoarea dragoste a lui 
Dumnezeu, arătată neamului omenesc, striga şi spunea: Aşa a iubit Dumnezeu lu- 
mea (In. 3, 16). Uită-te cât de mare minune cuprind aceste cuvinte! Spune Așa, gân- 
dindu-se la măreţia celor ce vrea să ne spună. 

De aceea îşi începe aşa cuvântul său! 

— Spune-ne Fericite loane, cum Așa? Spune-ne măsura, spune-ne măreţia, în- 
vaţă-ne covârşirea cuvintelor pe care vrei să ni le spui! 

— Aşa a iubit Dumnezeu lumea, încât pe Fiul Lui Cel Unul Născut L-a dat, ca 
tot cel ce crede în el să nu piară, ci să aibă viaţă veşnică. 

Ai văzut că aceasta e pricina venirii Fiului? A venit ca să găsească mântuire prin 
credinţa în El, cei care sunt pe calea pieirii.” (Sf. loan Gură de Aur, Omilii la Facere, 
Omilia XXVII, |, în PSB, vol. 21, pp. 333-334) 


„Că Fiul lui Dumnezeu nu S-ar fi smerit în zadar şi în deşert atât de mult dacă n-ar 
fi vrut să ne înalțe pe noi. S-a născut după trup, ca tu să te naşti după Duh; S-a născut 
din femeie, ca tu să încetezi de a mai fi fiu al femeii. Pentru aceasta Fiul lui Dumnezeu 
a avut o îndoită naştere: una asemenea nouă, şi alta mai presus de noi. Pentru că S-a 
născut din femeie, Se aseamănă cu noi; dar pentru că nu S-a născut nici din sânge, nici 
din voința trupului sau a bărbatului, ci de la Duhul Sfânt, ne arată naşterea cea mai 
presus de noi, naşterea cea viitoare, pe care ne-o va dărui nouă de la Duhul”. (Sf. loan 
Gură de Aur, Omilii la Matei, Omilia II, 2, în PSB, vol. 23, p. 29) 


„lar coborârea arată fapta iubirii de oameni. Căci deoarece nu ne putem înălța la 
Cel Prea Înalt, dacă nu Se pleacă Domnul la cele de jos, ca să înalțe pe cei blânzi, 
sufletul ce urcă spre cele de sus, cerând călăuzirea Celui de sus, doreşte să Se pogoare 
EI din înălțimea Lui, ca să Se facă apropiat celor de jos.” (Sf. Grigorie de Nyssa, 7â/- 
cuire amănunţită la Cântarea Cântărilor, Omilia X, în PSB, vol. 29, p. 251) 


„(...) Căci S-a golit pe Sine chip de rob luând (Filip. 2, 7) şi S-a dat pe Sine preţ 
de răscumpărare pentru viața lumii. Şi pentru noi S-a făcut sărac, ca noi să trăim în 

moartea Lui şi să ne îmbogățim în sărăcia Lui şi să împărăţim în chipul robiei Lui 
(II Cor. 9, 8)%2.” (Sf. Grigorie de Nyssa, Tâlcuire amănunțită la Cântarea Cântă- 
rilor, Omilia a XV-a, în PSB, vol. 29, p. 319) 


„Întrebi de ce a luat Dumnezeu trup omenesc? Dar ia depărtează din om darurile 
date de Dumnezeu şi ai să vezi că nu mai ai după ce să recunoşti în om pe Ziditorul 
său. Căci doar după darurile primite se recunoaşte binefăcătorul, aşijderea după cele 
ce vedem că se întâmplă în lume, putem cunoaşte firea Creatorului lumii. lar dacă 
însuşirea de căpetenie a Dumnezeirii e dragostea de oameni, atunci iată răspunsul la 
ceea ce cauţi, iată pricina pentru care S-a întrupat Dumnezeu. Firea noastră slăbă- 
nogită, într-adevăr, avea nevoie de doctor, omul căzut de istoveală aştepta pe Cel ce-i 
va întinde mâna, cel ce-şi pierduse viața aştepta pe Dătătorul ei, cel ce se depărtase 
de părtăşia binelui avea nevoie de îndrumătorul care să-l readucă de unde plecase, 
tânjea după lumină cel ce zăcea la întuneric, cel căzut în robie îşi aştepta izbăvitorul, 
cel legat aştepta pe Cel care să-l dezlege, cel din jugul sclaviei, pe slobozitorul său. 
Erau aceste lucruri atât de mici şi de neînsemnate, încât să nu poată îndemna pe 
Dumnezeu să coboare şi să cerceteze pe oameni cum cercetează un doctor pe bol- 
navii săi, mai ales în starea nenorocită şi vrednică de milă în care se găsea omeni- 
rea?” (Sf. Grigorie de Nyssa, Marele cuvânt catehetic sau despre învățământul reli- 
gios, cap. 15, în PSB, vol. 30, pp. 309-310) 


„Intr-adevăr, dacă sălăşluieşte în Dumnezeu o putere atât de mare după cum am 
arătat în expunerea anterioară, dacă stă în puterea Sa de a omorî moartea şi a des- 


chide drum vieții, de ce nu-Şi aduce la îndeplinire hotărârea printr-un simplu act de 
voinţă, fără a realiza mântuirea noastră printr-un ocol atât de mare, născându-Se în 
trup, crescând până la bărbăţie şi suferind şi moarte numai spre a-l mântui pe om, 
câtă vreme ne-ar fi putut mântui şi fără să fi trecut prin atâtea ocoluri? 

Faţă de o asemenea observaţie, ar fi destul să răspundem pentru cei care judecă 
limpede, că nu bolnavii sunt cei care prescriu medicilor metoda de tratament şi nici 
nu dau lecţii binefăcătorilor lor despre modul cum trebuie tratați, întrebându-i de ce 
se ating de porțiunea dureroasă a trupului sau de ce a întrebuințat într-un caz oare- 
care de lecuire cutare metodă şi nu cealaltă, ci, gândindu-se numai la rezultatul bine- 
facerii, primesc cu bucurie orice tratament.” (Sf. Grigorie de Nyssa, Marele cuvânt 
catehetic sau despre învățământul religios, cap. 17, în PSB, vol. 30, p. 313) 


„(...) Nici împodobirea tuturor făpturilor şi chiar nici legile neschimbate ale firii 
nu vădesc aşa de mult atotputernicia divină şi mai presus de cuvânt, pe cât do- 
vedeşte această coborâre a lui Dumnezeu până la adâncul slăbiciunilor firii noastre. 
Putem vedea astfel înălțimea coborâtă în smerenie, fără ca nici în această înjosire să 
se piardă ceva din înălțimea ei. Vedem, aşadar, cum Dumnezeirea s-a contopit cu firea 
omenească, Hristos Domnul rămânând însă în acelaşi timp şi Dumnezeu şi om. 

Căci, după cum am mai spus mai înainte, neavând din fire cel rău putere de a 
intra în legătură cu prezenţa directă a lui Dumnezeu şi nici să rabde a vedea față 


992. Tâlcuirea Pr. D. Stăniloae; S-a mai spus: cei ce se unesc îşi comunică stările sufleteşti, simţirile, trăsăturile 
feţei, însuşirile. Pavel doreşte și el să pătimească pentru Israel cum a pătimit Hristos. Hristos a coborât la noi, la sărăcia 
noastră, ba până la moartea noastră, dar a rămas înalt în coborârea Lui, bogat în sărăcia Lui, viu în moarte, ca să putem 
participa şi noi la smerenia, la sărăcia şi la moartea Lui, dar în ele să dobândim şi să trăim adevărata înălțime, bogăţie şi 
viaţă. (n. 304, p. 319). 


E 

către față arătarea Lui, din aceste pricini, spre a da de înţeles aceasta celui ce dorea 
pentru noi un preț de răscumpărare, Dumnezeu s-a ascuns sub chipul firii omeneşti 
pentru ca, după cum se întâmplă şi cu peştii lacomi, cel rău să înghită deodată cu 
momeala trupului omenesc şi undiţa Dumnezeirii şi astfel, prin intrarea în împărăţia 
morții şi prin arătarea luminii în lumea întunericului, să piară odată pentru totdeauna 
ceea ce nu-i lumină şi nu-i viață. Căci nu poate răbda întunericul să vadă în faţă lumi- 
na şi nici moartea să persiste în faţa vieţii.” (Sf. Grigorie de Nyssa, Marele cuvânt 
catehetic sau despre învățământul religios, cap. 24, în PSB, vol. 30, pp. 320-321) 


„Rostul luminii e să împrăștie întunericul, al vieţii să înghită moartea. Întrucât, 
însă, noi am apucat pe un drum greşit îndată ce am fost creați şi am căzut în ghearele 
morții, atunci de ce ni se pare greşită afirmaţia creştină că însăşi curăția întrupată se 
uneşte cu noi cei spurcaţi, viaţa cu cei morți, cârmaciul cu cei rătăciţi, toate acestea 
pentru ca necurăţia să se spele, rătăcirea să se îndrepte şi cel mort să revină la viață?” 
(Sf. Grigorie de Nyssa, Marele cuvânt catehetic sau despre învățământul religios, 
cap. 24, în PSB, vol. 30, p. 321) 


„(...) Atunci însă se unise cu omul pentru ca omul să se îndumnezeiască prin 
acest amestec (...)” (Sf. Grigorie de Nyssa, Marele cuvânt catehetic sau despre în- 
vățământul religios, cap. 25, în PSB, vol. 30, p. 322) 


Ca il planul Iconomiei: după dreptate, diavolul îşi primeşte ca răsplată toc- 
mai ceea ce a semănat atunci când a urzit de bunăvoia lui capcana înşelării oame- 
nilor. Cu alte cuvinte, cel care momise pe om prin amăgirea plăcerilor, la rândul său 
e păcălit şi el acum prin chipul de om pe care îl întâlneşte în Dumnezeu. Desigur că 
intenția bună a Domnului schimbă în bine felul procedurii. 

Diavolul a înşelat pe om pentru a-i corupe natura, în vreme ce Dumnezeu ca 
drept, bun şi înţelept ce este, s-a folosit şi EI de un fel de înșelăciune, dar pentru a 
mântui pe cel căzut (...) Căci prin apropierea morţii de viață, a întunericului de 
lumină, a stricăciunii de nestricăciune se înlătură şi se nimicește răul, spre binele 
celuia care a fost curăţit de rele.” (Sf. Grigorie de Nyssa, Marele cuvânt catehetic 
sau despre învățământul religios, cap. 26, în PSB, vol. 30, p. 323) 


„Lot aşa când Adam a călcat porunca lui Dumnezeu şi a ascultat de şarpele cel 
viclean, s-a vândut pe sine diavolului, iar cel viclean s-a îmbrăcat cu sufletul, ca 
această creatură strălucită, pe care Dumnezeu o făcuse după chipul Său. Spune Apos- 
tolul în acest sens: Fiul /ui Dumnezeu a dezbrăcat începătoriile şi puterile, triumfând 
asupra lor prin cruce (Col. 2, 15). 

De altfel, pentru aceasta a venit Domnul ca să-i alunge pe aceștia şi să-şi reia 
înapoi propria casă şi templu, adică pe om.” (Sf. Macarie Egipteanul, Cele cincizeci | 
de omilii duhovniceşti, Omilia I, 7, în PSB, vol. 34, p. 90) 


„Dumnezeu, Cel nemărginit şi necuprins, arătând iubire (față de oameni), S-a 
micşorat pe Sine şi coborându-Se din slava Sa cea de negrăit, a îmbrăcat mădularele 
trupului acestuia. Deci, arătând blândeţe şi iubire față de oameni, Se întrupează, Se 
amestecă şi cuprinde sufletele cele bineplăcute, sfinte şi credincioase, cu care de- 
vine un Duh, aşa cum spune (Apostolul) Pavel (1 Cor. 6, 17). Sufletul (se amestecă) | 
să zic aşa, cu sufletul, ipostasul cu ipostasul, pentru ca sufletul să poată fi mereu 
tânăr, să trăiască viața cea nemuritoare şi să se facă părtaş de slava cea veşnică, cea 

vrednică de EI şi bineplăcută Lui.” (Sf. Macarie Egipteanul, Ce/e cincizeci de omilii 
duhovniceşti, Omilha a IV-a, 10, în PSB, vol. 34, p. 102) 


„Venirea Domnului pentru om s-a făcut — (pentru acela care) zăcea mort în groa- 
pa întunericului, a păcatului, a duhului celui necurat şi a puterilor celor viclene — ca 
să-l învieze încă din acest veac şi să-l aducă la viață, să-l curăţească de toată întune- 
cimea, să-l lumineze cu lumina Sa şi să-l îmbrace cu veşmintele cele cereşti ale 
divinității.” (Sf. Macarie Egipteanul, Cele cincizeci de omilii duhovniceşti, Omilia 
XXXIV, 2, în PSB, vol. 34, p. 242) 


„Pentru acesta a venit Domnul nostru lisus Hristos, pentru ca să schimbe, trans- 
forme şi reînnoiască firea (noastră), pentru ca să recreeze sufletul cel ruinat de patimi, 
din cauza încălcării poruncii şi să-l amestece cu Duhul Dumnezeirii Sale. EI a venit 
pentru a ne da o minte nouă, un suflet nou, ochi noi, urechi noi şi o limbă nouă şi spi- 
rituală; într-un cuvânt, pentru a face pe cei ce cred în El oameni noi, burdufuri noi, 
ungându-i cu lumina cunoştinței Sale, pentru ca să pună (în ei) vin nou, adică pe Duhul 
Sfânt. Pentru că, zice: Vinul cel nou în burdufuri noi trebuie să se pună (Mt. 9, 17). 

Că după cum duşmanul, atunci când a supus pe om, l-a făcut făptură nouă în 
folosul său, l-a îmbrăcat cu patimi rele, l-a uns cu duhul păcatului şi a turnat în el 
vinul a toată nelegiuirea şi învățătura cea rea, tot aşa şi Domnul, izbăvindu-l (din 
mâna) dușmanului, l-a făcut (un om) nou, l-a uns cu Duhul Său şi a turnat în el vinul 
vieţii, învăţătura cea nouă.” (Sf. Macarie Egipteanul, Ce/e cincizeci de omilii duhov- 
niceşti, Omilha XLIV, 1-2, în PSB, vol. 34, pp. 260-261) 


„Pentru aceasta a şi venit Domnul, singurul doctor adevărat, pentru ca să vin- 
dece sufletele celor credincioşi de patimile cele incurabile şi să le curăţească de 
murdăria leprei răutăţii.” (Sf. Macarie Egipteanul, Ce/e cincizeci de omilii duhovni- 
cești, Omilia XLVIII, 3, în PSB, vol. 34, p. 277) 


„Domnul S-a coborât la oameni ca să le arate că nimeni nu va fi hpsit de răs- 
plată pentru lucrul cel bun.” (Sf. Macarie Egipteanul, 4/ze şapte omilii, Cuvinte de- 
spre rugăciune, 8, în PSB, vol. 34, p. 300) 


„Domnul cel fără de trup şi necuprins, mişcat de nemărginita Lui bunătate, Se 
întrupează — aş zice că cel mare şi ceresc se micşorează — pentru ca să Se unească 
cu creaturile Sale cele raționale, adică cu sufletele sfinților şi cu îngerii, pentru ca 
aceştia să se împărtăşească de viaţa veşnică a divinității Lui. (A luat trup ca să intre 
în comuniune cu ființe trupeşti).” (Sf. Macarie Egipteanul, 4/te şapte omilii, „De- 
spre înălţarea minții”, 6, în PSB, vol. 34, p. 317) 


„Prin intermediul acestui suflet, Domnul atunci când vrea, Se face foc şi arde 
tot ce este rău și vătămător, după cum zice şi profetul: Dumnezeul nostru este foc 
mistuitor (Deut. 4, 24). Altă dată se face odihnă de negrăit, iar altă dată bucurie şi 
pace, îmbrățişând (sufletul) din toate părţile şi ocrotindu-l. (...) EI se îmbracă în trup, 
pentru a deveni hrană duhovnicească şi pentru a umple pe cei vrednici de desfătare 
duhovnicească.” (Sf. Macarie Egipteanul, 4/te şapte omilii, „Despre înălțarea minţii”, 
7, în PSB, vol. 34, p. 317) 


„Care este rostul venirii lui Hristos? In ce constă restabilirea şi reaşezarea firii în 
ea însăşi? (Noi zicem că venind Hristos) a redat firii omeneşti vrednicia (firii) pro- 

topărintelui Adam și pe lângă aceasta — o, har al Duhului celui bun, cu adevărat mare 
şi dumnezeiesc — i-a dat moştenirea cea cerească. Scoţând-o din temniţa întunericu- 
lui, (i-a arătat uşa) la care bătând, poate să intre în împărăția cerurilor. Pentru că zice 
(Mântuitorul): Cereţi şi vi se va da, bateţi şi vi se va deschide (Mt. 7, 7). 

Prin această poftă intrând cineva, află libertatea sufletului său, îşi redobândeşte 
cugetele (cele curate), se îmbogățește în Hristos, locuieşte împreună cu mirele Hristos 
prin comuniunea Duhului Sfânt. lată (deci, în ce constă) iubirea cea de nedescris a 
Stăpânului față de omul făcut de El după chipul Său.” (Sf. Macarie Egipteanul, 4/fe 
şapte omilii, „Cuvânt despre libertatea minții”, 34, în PSB, vol. 34, p. 351) 


„(...) Pogorându-Se de bună voie în cele ale noastre Cuvântul Unul Născut al lui 
Dumnezeu, nu ca să fie stăpânit de moarte ca noi, aducându-Se şi asupra Lui omo- 
rârea lui Adam (odată ce este Cel ce pe toate le face vii), ci ca luând chipul supus 
stricăciunii, să-l prefacă spre viață. De aceea S-a făcut trup.” (Sf. Chiril al Alexan- 
driei, Glafire la Facere, Cartea întâi, 5, în PSB, vol. 39, p. 18) 


„(...) Hristos, Care pentru noi S-a făcut ca noi, ca şi noi să câştigăm pentru El slava 
în cele bune şi să ne facem dumnezei mai presus de om, prin har şi din iubirea de 
oameni. Căci Eu am zis, spune, dumnezei sunteți şi toți fii ai Celui Preaînalt (Ps. 8, 
6).” (Sf. Chiril al Alexandriei, G/afire la Facere, Cartea întâi, 4, în PSB, vol. 39, p. 30) 


„(...) Domnul Puterilor, care a şi pregătit ca Fiul să fie binecuvântat în cer şi pe 
pământ”93. Căci scrie dumnezeiescul Pavel: Jar când aduce în lume pe Cel Întâi Năs- 
cut994, zice: Și să se închine Lui toți îngerii lui Dumnezeu (Evr. 1, 6)%%5. Dar ne spune 
undeva şi marele David: Zor pământul să se închine Ție şi să-ți cânte Ție (Ps. 65, 39%. 
Aceasta spunem că este binecuvântarea de sus şi cea de jos de la pământ care are toate. 
Adică în care este pentru Hristos toată virtutea şi în care sunt rodurile de toate felurile 
ale evlaviei față de Dumnezeu”. Căci s-a spus undeva către Fiul: Vizitat-ai pămân- 
tul şi îmbătându-l l-ai înmulțit, ca să-l îmbogăţeşti pe el (Ps. 44, 10)9%. S-a dat Lui 
binecuvântarea de sus; iar cea de la pământ e confirmată clar: Din pricina binecuvân- 
tării sânilor şi pântecelui, a tatălui şi a mamei (Fac. 49, 25-26). Prin aceasta se indică 


993. Tâlcuirea Pr. D. Stăniloae: Nimic nu face Fiul fâră bunăvoirea și împreuna lucrare a Tatălui. El L-a trimis pe 
Fiul să ia față de om, pentru ca Tatăl să iubească fața oamenilor în fața omenească a Fiului Său şi pentru ca şi Fiul să 
iubească pe oameni ca fraţi ai Săi şi să iubească pe Tatăl şi cu iubire de om, atrăgând şi pe oameni în această iubire. Dar 
prin aceasta Tatăl nu s-a gândit numai la oameni, ci și la o slavă a Fiului cunoscută de oameni. De fapt jertfa pentru 
oameni a Fiului Său şi în general bunătățile adânci şi bogate arătate oamenilor prin familiaritatea în care a intrat cu ei, [] 
fac iubit şi slăvit de ei şi de toată creaţia, căreia s-a arătat lumina Lui. (n. 433b, p. 253). 

994. Tâlcuirea Pr. D. Stăniloae: Intâi-Născut ca Om nou, sau reînnoit, căci ca Dumnezeu este Unicul-Născut. (n. 
434, p. 253). 

995. Tâlcuirea Pr. D. Stăniloae: 1 se închină îngerii acum lui Dumnezeu-Cuvântul ca om. Căci lui Dumnezeu 1 s-au 
închinat de la crearea lor. Acum şi omul capătă în ochii îngerilor o valoare necunoscută de ei înainte. În om e recapitulat 
şi transfigurat universul. El face legătura între lumea îngerească şi cea materială. Dar omul revine la această slujire şi pu- 
tere a Lui numai când Hristos însuşi Se face om. Acum e unificată prin umanitate în mod deplin şi creaţia materială cu 
Dumnezeu. (n. 435, p. 253). 

996.Tâlcuirea Pr. D. Stăniloae: Chiar cosmosul material se închină şi cântă în cor lui Dumnezeu când omul se umple 
de Hristos. Căci omul adună în El prin cunoaştere, organizare, înfrumusețare şi exprimare tot universul. Chiar umanitatea 
asumată de Hristos nu e pasivă în El ca Dumnezeu, ci şi activă la maximum devenită umanitate a ipostasului dumneze- 
iesc. Căci altfel actualizează în EI prin umanitatea Lui puterea Lui, sau a umanităţii în a înțelege, descoperi şi exprima 
bogăţiile şi adâncimile universului. (n. 436, p. 253). 

997. Tâlcuirea Pr. D. Stăniloae: Altfel sunt virtuțile oamenilor care impun prin trup (frumusețea) puterea spiritului 
asupra creației materiale, care descoperă sensurile ei, care o înfrumuscțează, care fac spiritul stăpân asupra ispitelor ei şi 
îi dau prin aceasta o tărie deosebită. Dar numai dacă ştie de Dumnezeu, ca izvor de putere mai presus de lumea materi- 
ală. Acestea le poate arăta şi Fiul făcându-Se om. Și ele sunt binecuvântarea ce-l vine de la pământ. (n. 437, p. 253). 

998. Tâlcuirea Pr. D. Stăniloae: În trad. rom.: adăpându-l. E bine şi aşa. Căci adăparea îl face roditor. Dar imbătându-l 
arată entuziasmul care s-a dat sufletelor. Aceasta le-a îmbogăţit cu cunoştinţa lui Dumnezeu, le-a deschis orizonturi ne- 
sfârşite, le-a înălțat în bunătate. (n. 438, p. 253). 

limpede şi lămurit naşterea Unuia Născutului din Dumnezeu şi Tatăl şi cea prin Sfân- 
ta Fecioară, prin care se înțelege şi s-a arătat ca om”. Căci fiind prin fire şi cu ade- 
vărat Fiu al lui Dumnezeu şi Tatăl, pentru noi a suportat naşterea din femeie şi din 
pântece şi a supt sânii €i1000. Căci nu S-a făcut om la părere, cum spun unii1001, ci 
S-a făcut cu adevărat ceea ce suntem şi noi1002, urmând legile firii, şi S-a folosit de 
hrană, deşi a dat El însuşi viaţă lumii.” (Sf. Chiril al Alexandriei, Glafire la Facere, 
Cartea a VII-a, în PSB, vol. 39, pp. 253-254) 


„Fiind Dumnezeu prin fire şi în chipul lui Dumnezeu şi Tatăl și deopotrivă cu El 
şi numit de aceea şi Întâiul Născut, Unul Născut S-a arătat pe pământ şi cu oamenii 
a convieţuit!003.” (Sf. Chiril al Alexandriei, Glafire la Ieşire, Cartea a II-a, 2, în 
PSB, vol. 39, p. 290) 


„(...) Cel ce pentru noi S-a făcut ca noi1004 ...» (Sf. Chiril al Alexandriei, Gla- 
fire la Ieşire, Cartea a II-a, 1, în PSB, vol. 39, p. 298) 


„Trebuia să se înlăture sentința: Pământ ești şi în pământ vei merge, prin unirea 
negrăită a trupului căzut cu Cuvântul care tuturor le dă viață. 

Trebuia ca, devenit trup al Lui, să se împărtăşească de la EI de nemurire. Căci ar 
fi un lucru dintre cele mai absurde să se poată pune foc în materie şi în însuşirea sen- 
sibilă ce-i aparține după fire, şi să prefacă în el cele ce se fac părtaşe de el, iar pe 
Cuvântul lui Dumnezeu să nu-L socotim că poate introduce propriul bine, sau viaţa, 
în trup. Mai ales pentru această pricină socotesc că Sfântul Evanghelist, pornind de la 
partea prin care a pătimit mai mult vieţuitorul, a spus că Cuvântul lui Dumnezeu S-a 


făcut trup, ca să vadă cineva deodată atât rana, cât şi leacul, pe cel ce boleşte şi pe doc- 
tor, pe cel alunecat spre moarte şi pe Cel ce-l ridică la viaţă, pe cel biruit de stricăciune 
şi pe Cel ce alungă stricăciunea, pe cel stăpânit de moarte şi pe Cel mai tare ca 
moartea, pe cel lipsit de viață şi pe Dăruitorul vieţii.” (Sf. Chiril al Alexandriei, Co- 
mentariu la Evanghelia Sfântului loan, Cartea întâi, cap. 9, în PSB, vol. 41, p. 113) 


„Fiindcă pentru aceasta S-a numit şi Adam cel de pe urmă (| Cor. 15, 45), deoa- 
rece, prin umanitatea comună asumată, a îmbogățit toate cu bucurie și slavă, aşa pre- 
cum şi Adam cel dintâi, cu stricăciune şi tristețe. Deci în toţi S-a sălăşluit Cuvântul 
printr-Unul, Unul fiind rânduit Fiul lui Dumnezeu în putere, ca să vină prin Duhul 


999. Tâlcuirea Pr, D. Stăniloae: Dacă nu s-ar fi făcut şi hrănit ca om prin Sfânta Fecioară, Fiul lui Dumnezeu n-ar 
fi putut arăta în formă umană, nouă, bogăţia Lui şi deci n-ar fi avut binecuvântarea de la pământ, din pricina binecuvân- 
tării date pântecelui și sânului Fecioarei de către Dumnezeu. (n. 439, p. 253). 

1000. Tâlcuirea Pr. D. Stăniloae: Sf. Chiril repetă că Hristos e Dumnezeu după fire. Dar nu o spune că e după fire 
ca om. Căci om Se face prin voinţă, nu e prin fire. Se face om, în chip iconomic, adică prin voinţă şi nu pentru EI, ci pen- 
tru noi, pentru mântuirea noastră. Dar aceasta nu înseamnă că n-a luat firea omenească. El a suportat naşterea din femeie, 
ca o coborâre, ca o smerire. El ia firea noastră, cum spune mai departe prin expresia s-a făcut ceea ce suntem şi noi, 
urmând legilor firii. El urmează (cu voia) legilor firii. Acestea nu 1 se impun fără voie. El suportă cu voia naşterea din 
femeie şi suge sânii ei. El nu este om după fire, cum e Dumnezeu. În acest caz n-ar fi fost Dumnezeu din veci, Care S-a 
făcut om când a voit, Sau ar fi om din veci. Ar fi un fel de om identic cu Dumnezeu. Dar în faptul că S-a făcut om cu 
voia, se arată că e şi Dumnezeu cu o putere superioară omului, care îl poate mântui pe om. (n. 440, p. 254). 

1001. Tâlcuirea Pr. D. Stăniloae: Aceasta o susține dochetismul. (n. 441, p. 254). 

1002. Tâlcuirea Pr. D. Stăniloae: Dacă nu S-ar fi făcut om ascultător de Tatăl, Fiul n-ar fi fost binecuvântat de Tatăl 
şi ca om şi n-ar fi primit închinarea sau binecuvântarea şi de la pământ, sau de la toată creaţia. Dar aceasta a adus Tatălui 
o slavă nouă. (n. 442, p. 254). 

1003. Tâlcuirea Pr. D. Stăniloae: Fiul Unul-Născut al lui Dumnezeu, deci deosebit de noi, dar în acelaşi timp făcut 
Frate cu noi. Numai aşa ne putea mântui, unindu-ne în Sine cu Dumnezeu. Un Dumnezeu identic cu lumea, sau imper- 
sonal şi fără un Fiu, nu ne poate mântui. (n. 518, p. 295) 

1004. Tâlcuirea Pr. D. Stăniloae: Dacă nu S-ar fi făcut Fiul lui Dumnezeu om ca noi, n-am fi putut să restabilim în 
noi chipul lui Dumnezeu. Hristos a restabilit în EI ca om chipul integral şi desăvârșit al lui Dumnezeu, făcând umanitatea 
Sa proprie Cuvântului dumnezeiesc, după al Cărui chip a fost creat omul. (n. 529, p. 298). 

Sfinţeniei demnitatea aceasta la toată umanitatea şi aşa să ajungă și la noi printr-Unul 

dintre noi, ceea ce s-a spus: Eu am zis: dumnezei sunteți şi toți fii ai Celui Preaînalt 
(Ps. 81, 6). Deci, în Hristos se eliberează robul, înălțându-se la unitatea tainică cu Cel 
ce poartă chipul robului, iar în noi vine prin imitare înrudirea cu Cel Unul, prin înru- 
direa după trup. Pentru care motiv nu Se face unul dintre îngeri, ci Cuvântul însuși ia 
sămânța lui Avraam? (...) Oare nu e clar tuturor că S-a coborât EI însuşi la rob, nepri- 
cinuindu-Şi Sieşi pentru aceasta vreo schimbare, ci S-a dăruit pe Sine însuși nouă, ca 
noi să ne îmbogățim din sărăcia Lui, ridicându-ne prin asemănarea cu EI la bunătatea 
mai presus de toate a Lui, arătându-ne dumnezei şi fii ai lui Dumnezeu prin credință? 
De aceea S-a sălăşluit între noi Fiul şi Dumnezeu cel după fire. De aceea şi strigăm 
în Duhul: Avva, Părinte. lar Cuvântul Se sălăşluieşte într-un templu asumat pentru 
noi şi din noi, ca, avându-ne pe toţi în Sine, să împace într-un trup pe toţi cu Tatăl, 
cum zice Pavel (Rom. 8, 15)1005.» (Sf. Chiril al Alexandriei, Comentariu la Evan- 
ghelia Sfântului loan, Cartea I, cap. 9, în PSB, vol. 41, pp. 114-115) 


„Fiindcă deci întâiul Adam nu a păstrat harul dat lui de Dumnezeu, ne-a trimis 
Dumnezeu-Tatăl din cer pe al doilea Adam. Căci trimite spre asemănare cu noi pe 
Fiul Său cel neschimbat şi nealterat prin fire şi cu totul neştiutor de păcatI0% ca, 
precum prin neascultarea celui dintâi am ajuns sub mânia dumnezeiască, așa, prin 
ascultarea Celui de al doilea, să scăpăm şi de blestem şi să înceteze şi relele.” (Sf. 


Chiril al Alexandriei, Comentariu la Evanghelia Sfântului loan, Cartea a II-a, cap. |, 
în PSB, vol. 41, p. 144) 


„(...) Şerpii săreau la cei din Israel în pustie, iar ei cădeau ca spicele şi, arătân- 
du-şi marea teamă către cel ce părea să privească fără grijă la primejdie, strigau cu 
glasuri înspăimântate şi cereau scăpare de sus şi de la Dumnezeu. Iar Acela fiindcă 
era bun şi milostiv, ca Dumnezeu, porunceşte lui Moise să le înalțe un şarpe de 
aramă. Şi porunceşte să vadă în el izbăvirea prin credință. Căci leacul celui mușcat 
stătea în privirea la el şi credinţa împreunată cu vederea privitorilor aducea izbăvirea 
de primejdiile cele din urmă. Aceasta e istoria. Dar prin ea se înfăţişează ca un chip 
toată taina întrupării. Căci şarpele înseamnă păcatul amar şi de oameni ucigător, 
care chinuia tot neamul omenesc de pe pământ, muşcând în multe moduri sufletul 
fiecărui om şi vărsându-şi în el veninul de multe feluri al răutăţii. Şi nu puteau scăpa 
altfel de păcatul care îi biruia decât prin ajutorul cel din cer. S-a făcut deci Dum- 
nezeu-Cuvântul întru asemănarea trupului păcatului, ca să osândească, precum s-a 
scris, păcatul în trup (Rom. 8, 3) şi să Se arate ca pricină veşnică de mântuire celor 


1005. Tâlcuirea Pr. D. Stăniloae: În umanitatea asumată de EI, ca Adam cel din urmă, e toată umanitatea, cum a fost 
umanitatea lui Adam cel dintâi, sau e umanitatea înnoită potenţial, a tuturor. Din El ne renaştem prin Duhul Lui toţi cei 
ce credem în EI, ca fii ai lui Dumnezeu, aşa cum Fiul lui Dumnezeu S-a făcut om. S-a făcut frate cu noi în umanitate, ca 
noi să ne facem fraţi cu EI în calitatea de Fiu al lui Dumnezeu. Aceasta nu înseamnă că n-a fost unic ca Persoană. Dar e 
un Unul din Care ne naștem spiritual toți prin faptul că e nu numai un Unul omenesc, ci Unul dumnezeiesc, iradiant al 
Duhului Sfânt. (n. 198, p. 115) 

1006. Tâlcuirea Pr. SD. tăniloae: Ca începătură nouă a vieţii omeneşti ne vine un al doilea Adam, Care este toto- 
dată Fiul lui Dumnezeu şi Care nu poate păcătui. Căci firea omenească nu se mai formează ca un ipostas de sine, ci se 
constituie în ipostasul dumnezeiesc. Şi întrucât Acesta însuşi se face nouă începătură neamului omenesc, se poate spune 
că EI este noul ipostas fundamental al tuturor oamenilor care se alipesc spiritual de EI. Aceasta pentru că în EI, ca Cel 
prin Care s-a creat omul şi la început, se afla raţiunea şi puterea creatoare a omului: rațiunile după care s-au creat sau au 
existența toţi oamenii. Din EI, primind Duhul Lui, ne înnoim toţi cei care ne naștem ca succesori ai primului Adam, Joan 
Botezătorul şi ucenicii lui, văzând la botezul lui lisus Duhul pogorât peste EI în chip de porumbel şi auzind glasul Tatălui 
din cer, au avut prima dovadă comună despre existența lui Dumnezeu cel personal, mai precis despre Dumnezeu cel în 


Treime, din Care una dintre Persoane este Hristos. Ei au scăpat astfel de lipsa de sens a existenţei, căci au aflat în mod 
sigur şi despre nemurirea lor. (n. 249, p. 144). 

ce privesc la El printr-o credinţă tare şi prin pătrunderea dogmelor dumnezeieşti.” 
(Sf. Chiril al Alexandriei, Comentariu la Evanghelia Sfântului loan, Cartea a II-a, 
cap. 2, în PSB, vol. 41, p. 176) 


„Căci de aceea S-a făcut în trup, mai bine-zis trup, Cuvântul lui Dumnezeu, Care 
toate le poate, ca, prin lucrările Duhului Său, să întărească slăbiciunile trupului şi să 
scape firea noastră de o cugetare prea pământească, ridicând-o numai la cele plăcute 
lui Dumnezeu. Deci slăbiciunea firii omeneşti, care e supusă durerii, e biruită pen- 
tru prima dată în Hristos, ca să treacă aceasta şi la noil007.” (Sf. Chiril al Alexan- 
driei, Comentariu la Evanghelia Sfântului loan, Fragmente din Cărțile VII şi VIII, 
în PSB, vol. 41,p.751) 


„(...) Cuvântul lui Dumnezeu Și-a unit Sieşi firea întreagă a oamenilor, ca să 
mântuiască omul întreg. Căci ceea ce n-a luat, nici n-a mântuit.” (Sf. Chiril al 
Alexandriei, Comentariu la Evanghelia Sfântului loan, Fragmente din Cărţile VII şi 
VIII, în PSB, vol. 41, p. 776) 


pei ft) Înțeleptul Pavel, explicând cauza unică şi adevărată a înomenirii, a spus: 
ca toate să fie iarăși unite în Hristos, cele din ceruri şi cele de pe pământ... (Efes. 
1, 10)1008. Şi fapta unirii arată readucerea făpturilor la scopul spre care au fost cre- 
ate la început şi de la care au căzut.” (Sf. Chiril al Alexandriei, Comentariu la Evan- 
ghelia Sfântului loan, Cartea a IX-a, în PSB, vol. 41, p. 889) 


„Deoarece Dumnezeu-Tatăl voia să mântuiască neamul corupt de pe pământ, 
dar nu se putea face aceasta prin cineva dintre cei supuşi facerii, fapta aceasta 
întrecând toată puterea creaţiei!009, a acceptat iconomia întrupării Însuşi Cel ce cu- 
noştea voia lui Dumnezeu-Tatăl, Dumnezeu cel Unul-Născut. S-a pogorât astfel la 
o stare de supunere voită, încât să ajungă până la moarte, şi anume la moartea cea 
de necinste.” (Sf. Chiril al Alexandriei, Comentariu la Evanghelia Sfântului loan, 
Cartea a X-a, cap. 2, în PSB, vol. 41, pp. 946-947) 


„Căci de aceea S-a arătat ca noi, adică S-a numit şi S-a făcut om, ca pe cel 
devenit odinioară urât, pentru neascultarea de la început şi pentru păcatul ce s-a 
introdus, să-l facă iubit de Dumnezeu. De aceea se spune că Hristos S-a făcut uşa, 
începutul şi calea noastră în toate bunurile.” (Sf. Chiril al Alexandriei, Comentariu 
la Evanghelia Sfântului loan, Cartea a X-a, cap. 2, în PSB, vol. 41, p. 947) 


1007. Tâlcuirea Pr. D. Stăniloae: Dar dacă sufletul omenesc face trupul capabil de simţirea durerilor şi plăcerilor 
naturale, Duhul dumnezeiesc îl întărește în curăţie prin emoţii, îl face să simtă la un nivel înalt, curat, durerile şi plăce- 
rile sau bucuriile. Durerea lui Hristos pentru moartea lui Lazăr era simțită real, dar la un alt nivel, la un nivel spiritua- 
lizat. (n. 1412, p. 751). 

1008. Tâlcuirca Pr. D. Stăniloae: De aceca Se face Fiul lui Dumnezeu om. Căci omul este făcut să fie în legătură cu 
toate, să le cuprindă pe toate, dar nu poate cuprinde şi pe Dumnezeu. Dar Dumnezeu le poate cuprinde în mod mai apro- 
piat, mai intim pe toate, le poate trăi pe toate și ne ajută şi pe noi ca, uniţi cu EI, să le înțelegem altfel pe toate. Hristos îi 
cuprinde pe toți oamenii şi toţi vin cu toate cele cunoscute de ei în EI, sau le pot cunoaşte prin EI în adâncimea lor pe 
toate. Omenirea se readună în Hristos ca în începutul sau căpetenia cea nouă a ei, prin faptul că E] este de o ființă cu noi, 
dar şi de o ființă cu Tatăl, sau Fiul Tatălui. Este noul Adam Care, nemaipăcătuind şi biruind moartea, ne dă şi nouă această 
putere, pentru că este de o ființă cu noi, dar şi cu Tatăl. Ne recapitulează astfel în Sine nu numai ca în noul om, ci şi ca 
în Fiul lui Dumnezeu, Care ne face şi pe noi fraţi ai Săi şi fii ai Tatălui. Pe de o parte, ca om, este pentru noi un nou 
început de o fire cu noi, un Frate prin fire, pe de alta, ne face frați ai Săi şi fii ai Tatălui prin har, întrucât EI este de o 
ființă cu Tatăl. Face aceasta prin întruparea, jertfa pentru noi şi învierea Sa, iar noi primim puterea Lui de-a ne uni cu El 
prin pogorârea Duhului Sfânt. (n. 1690, p. 889). 

1009. Tâicuirea Pr. D. Stăniloae: Nu poate scăpa de corupere cineva care, făcând parte din creaţie, e supus şi el coru- 
perii. Numai Dumnezeu, mai presus de orice proces al coruperii, care rămâne în infinitatea puterii şi vieţii, poate face 
creaţia părtaşă la puterea care o scapă de procesul de corupere, ca să nu mai fie supusă morţii. Căci numa: Dumnezeu nu 
cade în trepte inferioare de existență. (n. 17809, p. 946). 

„(...) a venit printre noi şi S-a făcut om nu pentru Sine!010, ci a pregătit calea 
prin Sine și în Sine, pentru ca firea omenească să scape de moarte şi să se întoarcă 
la nestricăciunea cea de la început.” (Sf. Chiril al Alexandriei, Comentariu la Evan- 
ghelia Sfântului loan, Cartea a XI-a, cap. 10, în PSB, vol. 41, p. 1054) 


„la aminte cum Cuvântul Unul-Născut al lui Dumnezeu a venit printre noi, ca şi 
noi să ne facem asemenea Lui, pe cât e cu putinţă firii noastre, şi să dobândim 
înnoirea prin har. Căci S-a smerit pe Sine ca să ducă la înălțime ceea ce este smerit 
prin fire și a purtat chip de rob (Filip. 2, 6-7), deşi era Domn şi Fiu al lui Dumnezeu 
prin fire, ca să ridice pe robul, prin fire, la slava înfierii după asemănarea Lui (Gal. 
4, 4-5). Deci Se face ca noi, adică Om, ca şi noi să ne facem ca EI, adică dumnezei 
şi fii (In. 10, 31). Îşi însuşeşte cele proprii nouă şi ne dă în schimb cele ale Lui. Dar 
vei vrea, cu drept cuvânt, să se spună cum şi în ce mod. Voi explica după putere. 
Întâi, numeşte fraţi ai Săi pe cei aflați în poziţia şi firea de slugi (căci făpturile sunt 
roabe ale Făcătorului), iar pe Dumnezeu îl numeşte Tată al Său şi al nostru. Însu- 
şindu-Și cele omeneşti pentru a fi asemenea nouă, numeşte pe Dumnezeul nostru 
Dumnezeul Său, deşi EI este Fiu după fire, ca, precum noi urcăm prin asemănarea 
cu EI la demnitatea mai presus de fire (căci nefiind fii după fire, am fost numiţi fii 
ai lui Dumnezeu, fiindcă strigă în noi prin Duhul Său: Avva, Părinte), aşa şi EI, fiindcă 
a primit chipul nostru (căci S-a făcut om, după Scripturi — Rom. 8, 15), are pe Dum- 
nezeu ca Dumnezeu, deşi e Dumnezeu adevărat după fire10ll. Deci să nu te smin- 
teşti, chiar dacă îl auzi numind pe Dumnezeu Dumnezeul Său, ci înțelege ca un iu- 
bitor de învăţătură şi cugetă cu înțelepciune la tâlcul cuvântului. Căci zice că Dum- 
nezeu este Tatăl Său şi Dumnezeul nostru, spunând un lucru adevărat în amândouă 
privințele. Căci Dumnezeul tuturor este prin fire şi cu adevărat Tatăl lui Hristos, dar 
nouă nu ne este Tată prin fire, ci mai degrabă Dumnezeu, ca Domn şi Făcător. Dar 
Fiul unindu-Se cu noi, demnitatea ce-l este proprie şi anume o dăruieşte şi firii noas- 
tre, numind pe Născătorul Său Tată comun. Primeşte în Sine ceea ce e natural firii 
noastre, adică asemănarea cu noi. Căci numeşte pe Tatăl Dumnezeul Său, nevrând 
să disprețuiască asemănarea cu noi pe care Şi-a asumat-o datorită iubirii de oameni 
şi bunătății aflate în E11012.» (Sf. Chiril al Alexandriei, Comentariu la Evanghelia 
Sfântului loan, Cartea a XII-a, cap. 1, în PSB, vol. 41, pp. 1148-1149) 


„Căci Domnul lisus Hristos de aceea a venit. în lume, ca să țintuiască pe cruce 
patimile noastre şi ca să ne dea iertare păcatelor. Întru moartea Lui ne-am îndreptat, 


1010. Tâlcuirea Pr. D. Stăniloae: Dacă Fiul lui Dumnezeu S-ar fi fâcut om pentru Sine, înseamnă că ar fi avut nevoie 
să Se facă om, E! nefiind deplin fără umanitate. Această idee ar fi proprie panteismului, care nu cunoaşte decât esenţa ce 
evoluează spre alte forme existente virtual în ea. (n. 1990, p. 1054). 

1011. Tâlcuirea Pr. D. Stăniloae: Hristos îi numeşte şi după învierea Sa pe ucenici frați, ca să se ştie că nici în această 
stare nu a părăsit firea omenească şi că-i va ridica şi pe ei, și pe toţi cei ce vor crede în E], la înălțimea umanităţii Sale învi- 
ate, şi alături de Sine, Care va sta lângă Tatăl. Ca Om înviat în mod deplin, urcă la Dumnezeu-Tatăl, făcându-i şi pe ucenicii 
Lui (prezenți şi viitori) să-L aibă pe Dumnezeu apropiat ca Tată. Faptul că i-a tăcut frați ai Săi în mod conştient se va arăta 
în aceea că El însuși va spune în ei, unind glasul lor cu al Său, prin Duhul Său, către Dumnezeu: Avva, Părinte, cum spune 
din veci prin Duhul. Pe de altă parte, El S-a făcut şi rămâne atât de mult Om, chiar de-L are pe Dumnezeu și în această 
calitate ca Tată, încât Îl trăieşte pe Dumnezeu ca Dumnezeu, împreună cu oamenii. ÎL are pe Dumnezeu şi ca Tată, şi ca 
Dumnezeu, făcându-i pe cei ce se unesc cu El să-L trăiască pe Dumnezeu şi ca Tată şi ca Dumnezeu. Prin Hristos se reali- 
zează o deplină unire între Dumnezeu şi oameni, dar fără să înceteze deosebirea după fire dintre Dumnezeu şi oameni. 
Dumnezeu a adus la ființă şi o altă formă de existență, dar nu o ţine separată de EI, ci o uneşte deplin cu EI în Hristos, Fiul 
Lui făcut Om, prin Duhul de Fiu al Fiului Său. Chiar înălțarea Fiului Său întrupat la cer uneşte deplin creaţia cu Dum- 
nezeu, urcând-o la cer, unde El este din veşnicie, adică dinainte de întrupare. (n. 2165, pp. 1148-1149). 

1012. Tâlcuirea Pr. D. Stăniloae: Persoana Celui născut din Tatăl, făcându-Se şi Persoană a firii noastre, numeşte pe 
Tatăl din Care S-a născut Tată al Său și ca Or, iar în unire cu EI, ÎL avem şi noi ca Tată pe Cel ce L-a născut. (n. 2166, p. 1149). 

pentru că prin sângele Lui a ajuns să se curățească întreaga lume.” (Sf. Ambrozie al 
Milanului, Tă/cuiri la Sfânta Scriptură. Despre lacob şi despre viaţa cea fericită, 
Cartea întâi, 17, în PSB, vol. 52, pp. 254-255) 


„Tocmai din această pricină a binevoit să Se întrupeze Domnul lisus şi să vină 
în lume, pentru ca prin EI să ne facă şi pe noi părtaşi la belşugul iertării păcatelor.” 
(Sf. Ambrozie al Milanului, Tâ/cuiri la Sfânta Scriptură. Despre Iacob şi despre viața 
cea fericită, Cartea a II-a, 27, în PSB, vol. 52, p. 279) 


„Leronim1013, dascăl al celor drept credincioşi, ale cărui scrieri strălucesc ca nişte 
lămpi dumnezeieşti în lumea întreagă, în cartea despre Eustochium zice: Pentru 
izbăvirea noastră Fiul lui Dumnezeu Se face fiu al omului. Zece luni aşteaptă în 
pântece să Se nască şi EI, în al Cărui pumn e cuprins tot universul, este aşezat într-un 
staul strâmt. Tot el, în comentariul la Isaia, spune: Domnul puterilor, împăratul 
slavei, a coborât în pântece de fecioară şi a intrat şi a ieşit prin poarta de răsărit, 
care întotdeauna a fost închisă (lez. 44, 1), despre care Gavriil zice către Fecioară: 
Duhul Sfânt Se va pogori peste tine şi puterea Celui Prea Înalt te va umbri; pentru 
aceea şi Sfântul care Se va naște din tine Fiul lui Dumnezeu Se va chema (Lc. |, 
35), şi în Pilde: /nfelepciunea și-a zidit casă (Pilde, 9, 1).” (Sf. loan Casian, Con- 
vorbiri duhovniceşti, „Despre întruparea Domnului”, Cartea a VII-a, cap. 26, 1, în 
PSB, vol. 57, p. 877) 


„Augustin014, preot al cetăţii Hippo-Regius, zice: Dar pentru ca oamenii să se 
nască din Dumnezeu, S-a născut mai întâi Dumnezeu dintre ei: Hristos Dumnezeu. 


Și Hristos la naşterea dintre oameni n-a căutat pe pământ decât mamă, fiindcă tată 
avea în cer, născut din Dumnezeu, prin Care suntem făcuți, şi născut din femeie, ca 
prin El să ne facem din nou.” (Sf. loan Casian, Convorbiri duhovniceşti, „Despre 
întruparea Domnului”, Cartea a VII-a, cap. 27, 1, în PSB, vol. 57, p. 878) 


„La cuvântul din aceeaşi Cuvântare a aceluiaşi (Sf. Grigorie Teologul — Cuvân- 
tul teol. 3, despre Fiul - n.a.): Căci Acesta, Care acum e disprețuit de tine, era odată 
mai presus de tine: omul de acum era odată necompus, ceea ce era a rămas, iar 
ceea ce nu era a luat asupră-și; era la început în chip necauzat (căci care poate fi 
cauza lui Dumnezeu?), dar S-a făcut şi mai pe urmă pentru O cauză; iar aceasta a 
fost pentru ca să te mântuieşti tu, care-L ocărăşti şi care disprețuieşti dumnezeirea 
pentru că a primit grosimea ta, unindu-se prin mijlocirea minţii cu trupul şi Jăcân- 
du-Se Dumnezeu om de jos, căci (trupul) s-a împreunat cu Dumnezeu şi a devenit 
unul (cu E), partea superioară biruind asupra celeilalte, ca să devin eu atât de mult 
dumnezeu, pe cât S-a făcut Acela om (cap. 19, PG, 36, 100 A). 

Acesta pe care ÎL disprețuieşti, zice, a fost odată mai presus de tine, existând 
adică pentru Sine dincolo de orice veac şi de orice natură, chiar dacă acum S-a co- 
borât pentru tine de bunăvoie sub amândouă. Omul de acum a fost necompus, fiind 
simplu după fire şi după ipostas, ca unul ce era numai Dumnezeu, gol de trup şi de 
toate ale trupului, chiar dacă acum, prin primirea trupului ce are un suflet mintal, S-a 


1013. Tâlcuirea Prof. N. Chiţescu: Hieronymus, Feric. Ieronim (331-421) a tradus Biblia în limba latină, a tradus şi a 
continuat Cronica lui Eusebiu de Cezareea; îi aparțin de asemenea comentarii la cele mai multe texte biblice. (n. 233, p. 877). 

1014. Notă Prof. N. Chiţescu: Fericitul Augustin (354-430) episcop de Hippo-Regius (oraş în nordul Africii) cunos- 
cut mai ales prin Confesiunile sale, a fost un reprezentant de seamă al literaturii şi spiritualității creştine din Apus. Înainte 
de a deveni creştin a scris opere filosofice, iar după botez tratate teologice şi polemice (Împotriva maniheilor, pelagie- 
nilor, arienilor etc.) (...). (n. 238, p. 878). 


a ra 

făcut ceea ce nu era, compus după ipostas, rămânând ceea ce era, simplu după fire, 
ca să te mântuiască pe tine. Căci numai aceasta a fost cauza nașterii Sale trupeşti: 
mântuirea firii. Luând asupra Sa, ca pe o grosime, caracterul pătimitor (pasivitatea 
şi pasibilitatea) al acesteia, S-a unit prin mijlocirea minţii cu trupul, făcându-Se 
Dumnezeu om de jos, întrucât S-a făcut pentru toți toate câte suntem noi, afară de 
păcat: trup, suflet şi minte; toate în câte stăpânea moartea şi ceea ce alcătuiesc aces- 
tea în comun: om, Dumnezeu fiind văzut cu înțelegerea.” (Sf. Maxim Mărturisito- 
rul, Ambigua, Partea întâi, 3, în PSB, vol. 80, pp. 49-50) 


„Căci prin firel015 a rămas stăpân şi prin firel016 S-a făcut rob pentru mine, 
robul, ca să mă facă stăpân al celui ce mă stăpânea în chip silnic prin amăgire. De 
aceea, lucrând ca un stăpân în cele ale robului, adică dumnezeieşte cele trupeşti, a 
arătat în cele trupeşti puterea nepătimitoare şi prin fire stăpânitoare, care a desființat 
prin patimă nestricăciunea şi a procurat prin moarte viaţa nestricăcioasă. Şi săvâr- 
şind ca un rob cele ale Stăpânului, adică trupeşte cele dumnezeieşti, a făcut arătată 
golirea (chenoza) cea negrăită, care a îndumnezeit pin trup pătimitor tot neamul | 
omenesc devenit pământ prin stricăciune.” (Sf. Maxim Mărturisitorul, Ambigua, | 
Partea întâi, 4, în PSB, vol. 80, pp. 52-53) 


„Din dor nesfârşit după oameni S-a făcut cu adevărat Cel ce există prin fire 
însuşi cel iubit (dorit).” (Sf. Maxim Mărturisitorul, Ambigua, Partea 1, 5, în PSB, 
vol. 80, p. 55) 


„S-a întrupat pentru noi ca să mistuie în Sine păcatul nostru şi ca să Se dea pe 
Sine tuturor celor ce văd în EI chipul şi exemplul (ronov Kat poYpauua) vieţuirii 
virtuoase, îndeplinind ca un învățător bun şi înțelept întâi prin Sine cele ce sunt de 
spus și de făcut spre pilduire nouă.” (Sf. Maxim Mărturisitorul, Ambigua, Partea a 
II-a, 112 a, în PSB, vol. 80, p. 285) 


„(...) Pentru aceasta S-a arătat pe Sine şi a aşezat stăpânirea Sa şi a venit în trup ca 
să mântuiască pe cei pierduţi şi să omoare fiarele cele rele ce se hrănesc din el; şi 
să-l facă loc al păcii şi păşune a oilor cuvântătoare, călăuzite prin fapte spre Dum- 
nezeul1017.» (Sf. Maxim Mărturisitorul, Epistole, Partea 1, 8, în PSB, vol. 81, p. 58) 


„Cuvântul dumnezeiesc şi începător al lui Dumnezeu şi Tatăl, printr-un mod ne- 
grăit al coborârii la noi, a binevoit să vieţuiască cu noi prin trup, lucrând, pătimind 


1015. Tâlcuirea Pr. D. Stăniloae: Prin firea dumnezeiască. (n. 8, p. 52). 

1016. Tâlcuirea Pr. D. Stăniloae: Prin firea omenească, deci cu adevărat, nu numai la părere. (n. 9, p. 52). 

1017. Tâlcuirea Pr. D. Stăniloae: Avem aci înțelesul ontologic-duhovnicesc al operei mântuitoare a lui Hristos. EI 
S-a întrupat și S-a jertfit pentru a ridica trupul la eliberarea de patimi (afecte). Aceasta se conciliază cu ridicarea uma- 
nului la relația iubitoare cu Dumnezeu ca supremă existenţă în acelaşi timp personală şi spirituală. Toate învățăturile de 
credință creştină sunt izvoare ale vieţii spirituale și interpersonale superioare. Spiritualitatea și deplina şi curata comuni- 
une interpersonală țin împreună. In aceasta stă fericirea personală. Din această valență duhovnicească a învățăturilor dog- 
matice decurge şi interpretarea simbolică a faptelor lui Dumnezeu față de om. Această interpretare e propriu-zis punerea 
în relief a valențelor spirituale ale actelor văzute. Urcarea lui Hristos pe muntele Sinai, sau pe Tabor, înscamnă un urcuş 
al sufletului spre Dumnezeu. Opera mântuitoare a lui Hristos înțeleasă ca ridicare spirituală a umanului spre Dumnezeu 
începe chiar cu conceperea Lui ca om. Umanul începând să se formeze în ipostasul divin nu mai activează voinţa lui ca 
o socotință posibilă să se opună lui Dumnezeu, ci e activată de Fiul lui Dumnezeu Însuşi în conformitate cu voinţa Sa 
divină şi aceasta sub forța spirituală deosebită a ipostasului divin. Chiar în preajma morții pe cruce, în vremea patimilor, 
când umanul se teme de moarte, El nu face decât să manifeste pornirea naturii umane de a se menține în viață, care ţine, 
după Sf. Maxim, de voinţa naturală umană. Dar aceasta se conformează voinţei divine a ipostasului divin. Teologia occi- 
dentală nu a primit această explicare simbolică a Scripturii, pentru că nu cunoaşte conținutul spiritual al învățăturilor creş- 
tine şi al mântuirii. (n. 101, p. 58). 

şi grăind acelea prin care voia ca pe noi, deveniți vrăjmaşi şi duşmani ai Lui, să ne 
împace cu Dumnezeu şi Tatăl şi, înstrăinaţi de viața fericită, să ne readucă iarăși la 
ea.” (Sf. Maxim Mărturisitorul, Epistole, Partea întâi, 11, în PSB, vol. 81, p. 61) 


„Pricina şi unicul temei al minunatei Sale veniri la trup este singură mântuirea noas- 
tră.” (Sf. Maxim Mărturisitorul, Epistole, Partea întâi, 11, în PSB, vol. 81, pp. 62-63) 


„(...) Hristos, adevăratul nostru Dumnezeu, Care S-a făcut om ca să adune la 
Sine firea omenească!018; şi să o oprească să fie purtată în chip rău spre ea însăşi, 
mai bine zis să se sfâşie şi să se împartă împotriva ei!019; să o oprească de a nu mai 
avea nici o stabilitate din pricina mişcării nestatornice a voinței spre orice lucru.” 
(Sf. Maxim Mărturisitorul, Epistole, Partea întâi, 17, în PSB, vol. 81, p. 147) 


„S-a făcut pentru noi ca noi.” (Sf. Maxim Mărturisitorul, Epistole, Partea a II-a, 
5, în PSB, vol. 81,p. 214) 


Întruparea Domnului Hristos 


„(...) EI a venit, născându-Se om prin Fecioara Maria şi rămânând astfel de-a 
pururea.” (Sf. Iustin Martirul şi Filozoful, Dia/ogul cu iudeul Tryfon, Partea a II-a, 
CXIII, în PSB, vol. 2, p. 296) 


„Puterea de admiraţie a minţii omeneşti se simte cu totul depăşită şi puţinătatea 
unei înțelegeri muritoare nu vede cum ar putea gândi şi pricepe că această Putere 
atât de mare a măreției dumnezeieşti, acest Cuvânt al Tatălui însuşi, această Inţelep- 
ciune a lui Dumnezeu, prin Care a fost creat tot ce se vede şi ce nu se vede, a fost 
în stare — trebuie s-o credem — să ia fiinţă în graniţele strâmte ale acelui Om care S-a 
arătat în Iudeea, că Însăși Înţelepciunea lui Dumnezeu a intrat într-un pântece feme- 
iesc, S-a născut ca un prunc, a ţipat ca sugacii care plâng 1020.” (Origen, Despre prin- 
cipii, Cartea a II-a, II, 6, în PSB, vol. 8, p. 142) 


„Vom aminti cu evlavie despre venirea în trup şi despre întruparea Fiului Celui 
Unul născut al lui Dumnezeu. Aici nu trebuie să înţelegem că întreagă slava dum- 
nezeirii Sale a putut fi mărginită la cadrele modeste ale unui sărman corp omenesc, 
încât toată bogăția Cuvântului dumnezeiesc, toată Viaţa Sa, toată Înţelepciunea şi 
Adevărul, care sunt ființa Sa, au fost luate de la Tatăl şi silite să le micşoreze pe mă- 
sura micimii acestui trup şi că prin urmare în alt loc n-ar mai fi fost în stare să acțio- 
neze ceva, ci mărturisirea noastră de credinţă trebuie să se ferească de două greșeli: 
de a crede, pe de o parte, că în Fiul ar lipsi ceva din dumnezeire, iar pe de altă parte, 
să se creadă că ar fi avut loc cumva o despărțire a Fiului1021de fiinţa cea pretutin- 


1018. Tâlcuirea Pr. D. Stăniloae: Chiar întruparea are în gândirea Părinților răsăriteni un rost mântuitor, nu numai 
jertta lui Hristos. Căci prin întrupare ridică firea noastră din păcat şi intră în relație strânsă cu noi toți ca om şi în acelaşi 
timp ca Dumnezeu. (n. 307, p. 147). 

1019. Tâlcuirea Pr. D. Stăniloae: Inşii întorşi în mod egoist numai spre ei înșiși sfâșie firea şi aceasta o simt ca un 
rău ei înșiși, căci se luptă unii împotriva altora şi suferă din lipsa de comuniune. Firea umană se realizează în persoane 
neuniforme, îmbogăţindu-se unele pe altele şi îmbogăţind firea comună prin ceea ce aduce fiecare. Dar dacă ele se rup 
unele de altele, rămân în sărăcia lor unilaterală, ba chiar se împiedică în dezvoltare şi suferă fiecare de nepăsarea tuturor. 
Hristos a venit ca să adune pe toți întreolaltă în Sine. (n. 308, p. 147). 

1020. Notă Pr. T. Bodogae: Origen afirmă deplin umanitatea lui Hristos (cf. Prefaţa, 1, 4; C. Cels. IV, 19, şi Com. 
Ioan, II, 26 (21): 163-166 etc. (n. 616, p. 142). 

1021. Notă Pr. T. Bodogae: Sigur că expresiile a paterna substantia ... divulsio au fost înțelese de Origen în sensul 
că Fiul are hypostas propriu față de cel al Tatălui; altfel, Fiul e nedespărțit de Tatăl în creație, în providenţă, în veşnicie. 
(n. 1561, p. 301). 


46-Părinţii Biscricii 

deni prezentă a Tatălui. Căci până şi loan Botezătorul exprima ceva asemănător 
acestui adevăr atunci când spunea mulțimilor, într-o vreme când Hristos nu Se ară- 
tase încă în trup: în mijlocul vostru Se află Acela, pe Care voi nu-L ştiţi, Cel care 
vine după mine, Care înainte de mine a fost şi Căruia eu nu sunt vrednic să-i dez- 
leg cureaua încălțămintei (n. 1, 27).” (Origen, Despre principii, Cartea a IV-a, |II, 
4, în PSB, vol. 8, pp. 300-301) 


„Căci omul n-ar fi fost mântuit în întregime dacă Hristos nu S-ar fi îmbrăcat cu 
structura întreagă a omului1022. Ne lipsim de mântuirea trupului omenesc dacă afir- 
măm că trupul Mântuitorului a fost numai duhovnicesc.” (Origen, Convorbirile cu 
Heraclide, în PSB, vol. 8, p. 329) 


„Cât despre dogmele atinse în Simbolul credinţei privitoare la întruparea Dom- 
nului, noi nici nu le-am pus în discuţie şi nici nu am argumentat acceptarea lor, pen- 
tru că depăşesc puterea noastră de înţelegere, întrucât, după cum ştim, în momentul 
în care ne atingem de simplitatea credinţei atunci nu vom mai putea pune capăt dis- 
cuţiilor, pentru că veşnic principiul contradicţiei ne va duce tot mai departe şi vom 
tulbura continuu cugetele oamenilor de rând prin introducerea celor mai stranii 
idei”. (Sf. Vasile cel Mare, Epistole, 258, II, în PSB, vol. 12, p. 528) 


„Mântuitorul accepta simţirile firii ca să dea siguranţa unei întrupări reale, nu 
numai aparente, dar că toate simțămintele viciate, care tulbură liniştea vieţii, EI le-a 
respins ca nevrednice de dumnezeirea Sa cea nepătată (Rom. 8, 3). De aceea s-a 
spus că S-a născut întru asemănarea trupului păcatului. De aceea, chiar dacă a luat 
asupră-Și trupul nostru cu afecțiunile lui fireşti, El n-a săvârşit păcat. După cum 
moartea, care ne-a fost transmisă prin trupul lui Adam, a fost înghițită de dum- 
nezeire, tot aşa şi păcatul a fost suprimat de dreptatea care era în lisus Hristos. Când 
vom învia vom lua un trup care nu va fi supus morții şi nici păcatului.” (Sf. Vasile 
cel Mare, Epistole, 261, III, în PSB, vol. 12, pp. 539-540) 


„Cel care s-a transformat şi-a alcătuit un trup al Lui propriu, adică acest trup 
care a existat împreună cu natura divină condensată în el.” (Sf. Vasile cel Mare, 
Epistole, 262, II, în PSB, vol. 12, p. 541) 


„Cuvântul dumnezeiesc şi ceresc al lui Dumnezeu S-a arătat EI însuşi cu trup de 
om nedeosebindu-se de noi cu nimic în ce priveşte fiinţa acestui trup.” (Eusebiu de 
Cezareea, Istoria bisericească, Cartea întâi, II, 23, în PSB, vol. 13, p. 36) 


(...) Aceştia (proorocii — n.a.) vestiseră că va veni pe lume o ființă care va fi în 
acelaşi timp şi Dumnezeu şi om, care va săvârşi fapte mai presus de fire şi va învăţa 
toate neamurile credința în Dumnezeul cel adevărat, ba, ceea ce-i mai mult, ei au 
prevestit şi chipul tainic în care se va naşte lisus, apoi învăţătura cu totul nouă pe 
care o va aduce EI, faptele cu totul ieşite din comun pe care le va săvârşi, precum și 
modul în care va muri şi în care va învia din morți şi, pe deasupra, şi chipul în care 
El îşi va reaşeza pe veci o împărăție dumnezeiască în ceruri.” (Eusebiu de Cezareea, 
Istoria bisericească, Cartea întâi, II, 23, în PSB, vol. 13, p. 36) 


1022. Notă Pr. T. Bodogae: Formulare destul de reuşită, cu mai bine de 100 de ani înainte, care a afirmat crezul orto- 
dox, faţă de rătăcirea apolinaristă. (...). (n. 39, p. 329). 

„Căci nu a fost închis în trup; nici fiind în trup, lipsea din altă parte. Nici nu 
mişca trupul spre ceva, lăsând toate celelalte goale de lucrarea şi de purtarea Lui de 
grijă. Ci, minune covârşitoare fiind, Cuvântul nu era cuprins de ceva în chip deo- 
sebit; ci mai degrabă le cuprindea EI însuşi pe toate. Şi precum, deși este în toată 
zidirea, este în afară de toate după ființă, dar este în toate prin puterile Lui, orânduin- 
du-le pe toate, întinzând în toate purtarea Lui de grijă şi dăruind viaţă fiecăreia şi 
tuturor deodată, tot aşa, cuprinzând toate, este necuprins, fiind întreg numai în Tatăl 
în toate privinţele. 

Astfel fiind şi în trupul omenesc şi făcându-l viu EI însuşi, le făcea de asemenea 
vii pe toate şi era în toate şi în același timp în afară de toate. Şi făcându-Se cunos- 
cut din trup prin fapte, nu era mai puţin văzut prin lucrarea Sa în toate. E propriu 
sufletului să vadă prin cugetări şi cele din afară de trupul său, dar nu să şi lucreze în 
afară de trupul său, sau să mişte cele departe de acesta prin prezența sa. Căci nicio- 
dată cugetând omul la cele de departe, nu le şi mişcă şi nu le mută. Nu mişcă soarele 
şi nu face cerul să se învârtească, şezând în casa sa. Ci le vede pe acestea mişcân- 
du-se şi săvârşindu-se, dar nu are şi puterea să facă el acestea. 

Nu așa era însă Cuvântul lui Dumnezeu în trup. Căci nu era legat de trup, ci mai 
degrabă EI îl stăpânea pe acesta. Incât era şi în el şi în toate, ba şi în afară de cele 
ce sunt. Şi totuși nu Se odihnea decât în Tatăl. Şi lucrul cel mai minunat era că 
vieţuia şi ca om, dar dădea în calitate de Cuvânt viață tuturor şi era în calitate de Fiu 
împreună cu Tatăl. 

Astfel când Fecioara Îl năştea, EI nu pătimea1023, nici nu Se întina de trup, ci 
mai degrabă sfinţea şi trupul. Şi fiind în toate, nu Se împărtăşeşte de toate, ci mai 
degrabă tuturor le dă viaţă şi le hrăneşte. Căci dacă soarele făcut de EI şi văzut de 
noi se învârteşte pe cer fără să se întunece de corpurile de pe pământ pe care le 
atinge, nici nu e întunecat de întuneric, ci mai degrabă el le luminează şi le curăţeşte 
pe acestea, cu mult mai vârtos Prea Sfântul Cuvânt al lui Dumnezeu, Care e şi Făcă- 
torul şi Domnul soarelui, făcându-Se cunoscut în trup, nu Se întina, ci mai degrabă 
nestricăcios fiind şi trupul Lui muritor aflându-se îl făcea viu şi-l curăța şi pe acesta.” 
(Sf. Atanasie cel Mare, Tratat despre întruparea Cuvântului şi despre arătarea Lui 
nouă prin trup, cap. 4, XVII, în PSB, vol. 15, pp. 110-111) 


„Căci Cel ce S-a coborât, acelaşi este şi Cel ce a înviat. Căci S-a pogorât trupeşte; 
şi Acelaşi a înviat, pentru că era Dumnezeu în trup1024.” (Sf. Atanasie cel Mare, Zrei 
cuvinte împotriva arienilor, Cuvântul întâi, XLIV, în PSB, vol. 15, p. 209) 


„Avea un trup adevărat şi nu prin nălucire!025. Domnul îmbrăcând trupul, l-a 
îmbrăcat pe acesta întreg cu toate pătimirile (afectele) lui, încât, precum spunem că 
trupul era al Lui, aşa trebuie să se spună că şi afectele trupului erau ale Lui, deşi nu 
atingeau dumnezeirea Lui1026. Căci dacă ar fi fost trupul altuia, s-ar fi spus că şi 


1023. Tâicuirea Pr. D. Stăniloae: Nu suporta pasiv naşterea, ci El însuși Şi-o lucra. (n. 59%, p. 111). 

1024. Tâlcuirea Pr. D. Stăniloae: Aci referă şi învierea la ipostasul Cel unul al lui Hristos. Invierea nu e a naturii, ci 
a Persoanci. Iar Persoana sau Ipostasul lui Hristos este una sau unul. În Ipostasul Lui este prezentă şi natura Lui ome- 
nească. Deci înviind firea Lui omenească, învierea e şi operă a Ipostasului cel unul. Cuvântul lui Dumnezeu Şi-a trăit El 
însuşi într-un fel învierea cu trupul, dând-o ca Dumnezeu şi primind-o ca om. Ca urmare, după înviere, s-a trăit ca Ipostas 
al unei naturi umane înfiate, de acum nemuritoare. (n. 119, p. 209). 

1025. Tâlcuirea Pr. D. Stăniloae: Nu era un trup nălucă, căci în acest caz n-ar fi fost scăpat trupul nostru de patimi 
şi de moarte. Dar Cuvântul nu era numai la aparență Subiectul lui, căci în acest caz s-ar fi întâmplat de asemenea o mân- 
tuire la aparență. Ci era cu adevărat trupul real al Lui, efectuându-se în el faptele mântuitoare reale ale Cuvântului, care 
se transmiteau prin el şi asupra altora și asupra naturii. (n. 87, p. 361). 

1026. Tâlcuirea Pr. D. Stăniloae: Erau ale Cuvântului întrupat, pentru că le trăia într-un mod imprimat de puterea 
dumnezeiască, sau erau ale Lui ca Subicct unitar, dar nu atingeau dumnezeirea Lui. (n. 88, p. 361). 

pătimirile erau ale aceluia!027. Dar dacă trupul a fost al Cuvântului (căci Cuvântul 
trup S-a făcut, In. 1, 14), e necesar să se spună că şi afectele trupului erau ale Lui, 
al Căruia era şi trupul. Iar fiind ale Lui afectele (pătimirile), cum sunt mai ales: a fi 
judecat, a fi biciuit, a înseta, crucea şi moartea şi celelalte slăbiciuni ale trupului, ale 
Lui sunt biruinţele şi harul. De aceea în mod consecvent şi cuvenit se numesc aces- 
tea afecte (pătimiri) ale Domnului şi nu ale altuia, ca şi harul să ne poată fi dat de 
E11028, Şi să nu ne facem închinătorii altuia, ci cu adevărat închinători ai lui Dum- 
nezeu, pentru că nu chemăm nici Mântuitor pe nimenea dintre cei făcuţi, nici vreun 
om comun, ci pe Fiul adevărat şi Cel prin fire din Dumnezeu, Care S-a făcut şi om.” 
(Sf. Atanasie cel Mare, 7rei cuvinte împotriva arienilor, Cuvântul al III-lea, XXXII, 
în PSB, vol. 15, pp. 361-362) 


„De aceea, să nu râdă cineva zicând că a fost prunc, arătând vârsta şi creşterea şi 
că a mâncat, a băut şi a pătimit. Acestea s-au spus ca nu cumva, tăgăduind unii cele 
proprii trupului, să tăgăduiască deplina Lui întrupare pentru noi. Şi precum nu S-a 
făcut om prin legea naturii, aşa se cuvenea să se arate că, luând EI trup, a luat cele pro- 
prii trupului, ca să nu aibă crezare afirmarea lui Maniheu că întruparea a fost părută. 
Se cuvenea iarăşi ca, vieţuind EI în trup, să nu ascundă cele ale trupului, ca să nu afle 
samosateanul motiv să spună că altul a fost omul decât Dumnezeu-Cuvântul.” (Sf. 
Atanasie cel Mare, Către Maxim Filosoful, IV, în PSB, vol. 16, p. 189) 


„Dar când a binevoit să ia chip de rob, să primească pârga noastră, n-a luat 
închipuire de trup, nici aparenţă de trup, ci trup adevărat. De aceea a primit să vină 
cu toate cele ale noastre; să se nască din femeie, să fie prunc, să fie înfășat, să fie 
hrănit cu lapte şi să sufere de toate celelalte, ca să se creadă adevărul întrupării şi să 
se coasă gurile ereticilor. Pentru aceea a dormit în corabie, a călătorit, a ostenit, a în- 
durat toate cele omenești, ca prin fapte să poată fi încredinţaţi toți oamenii. Pentru 
aceea a stat înaintea scaunului de judecată, a fost răstignit, a suferit moartea cea 
plină de ruşine şi a fost pus în mormânt, ca prin toate să se învedereze întruparea Sa. 
Dacă n-a luat cu adevărat trupul nostru, atunci nici n-a fost răstignit, nici n-a murit, 
nici n-a fost îngropat, nici n-a înviat.” (Sf. loan Gură de Aur, Omilii la Facere, 
Omilia LVIII, III, în PSB, vol. 22, pp. 250-251) 


„losif însă va fi şi un tip al celor viitoare; a arătat mai dinainte, în umbră, realita- 
tea de mai târziu. Şi după cum Iosif s-a dus la fraţii săi ca să-i cerceteze, iar ei n-au 
ținut seamă că le e frate, nu s-au uitat nici la pricina pentru care a venit, ci mai întâi 
s-au sfătuit să-l ucidă, dar mai pe urmă l-au vândut barbarilor, tot aşa şi Stăpânul 
nostru, mergând pe urmele iubirii Sale de oameni a venit să cerceteze neamul ome- 
nesc; a luat trupul nostru, primind să fie fratele nostru; şi a venit. Pavel striga, zi- 
când: Că nu pe îngeri a luat, ci sămânța lui Avraam, de aceea trebuia să se asemene 
întru toate fraţilor Săi (Exvr. 2, 16-17). Dar iudeii cei nerecunoscători au căutat să 
ucidă pe Doctorul trupurilor şi al sufletelor, pe Cel Ce a făcut nenumărate minuni în 


1027. Tâlcuirea Pr. D. Stăniloae: Dacă nu ar fi luat Fiul lui Dumnezeu însuşi trupul, ci ar fi lucrat din afară asupra 
trupului, trupul Lui n-ar fi devenit izvorul de vindecare al tuturor, ci Cuvântul ar fi lucrat asupra oamenilor numai prin 
îndemnuri ca şi în Vechiul Testament. Nepătimind în el Cuvântul însuși, nu l-ar fi ridicat din moarte. (n. 89, p. 361). 

1028. Tâlcuirea Pr. D. Stăniloae: Sfântul Atanasie expune aci o concepţie despre har legată de înţelegerea ontolo- 
gică a mântuirii. Harul e puterea eliberării de afecte și de moarte, ce ne vine din trupul Cuvântului pentru că Acesta a 
biruit în el moartea. E puterea prin care se prelungește în noi în mod activ starea umanităţii curate şi înviate a Cuvântu- 
lui; puterea biruirii păcatelor prin răbdarea crucii (sau a afectelor) de către Cuvântul însuşi. E puterea prin care înaintăm 
spre înviere şi îndumnezeire, dându-ne calitatea de fii ai Tatălui ceresc în unire cu Cuvântul. (n. 90, pp. 361-362). 

fiecare zi; şi-au adus la împlinire ucigaşul lor gând şi au răstignit pe Cel ce a primit 
să ia chip de rob pentru mântuirea noastră. ludeii au căutat să-L ucidă şi L-au ucis 
răstignindu-L pe cruce; fraţii lui Iosif, însă, s-au sfătuit să-l ucidă, dar nu au dus la 
îndeplinire sfatul lor. Că trebuia ca tipul să fie mai mic decât realitatea; de n-ar fi 
aşa, Iosif n-ar mai fi tip celor ce aveau să fie mai târziu. De aceea el este o umbră 
premergătoare a celor ce aveau să se întâmple în viitor. Şi gândeşte-te la minunea 
petrecută cu Iosif! Nu l-au ucis, ci l-au vândut; apoi au mânjit haina cu sângele unui 
ied şi au dus-o tatălui, vrând să-l convingă că losif a fost ucis. Vezi că toate acestea 
s-au făcut pentru ca totul să fie ca într-o umbră, numai icoană a celor ce se vor 
întâmpla, dar să se păstreze realitatea?” (Sf. loan Gură de Aur, Omilii la Facere, 
Omilia LXI, III, în PSB, vol. 22, pp. 274-275) 


„(...) Firea omenească Te-a cunoscut pe Tine, cum Te şi cunoaşte, ca pe Cel ce 
Te-ai făcut umbrit prin întrupare (iconomie). Pentru că de nu Te-ai fi umbrit pe Tine 
însuți, acoperind raza cu neputinţă de răbdat a dumnezeirii cu chipul robului, cine 
ar fi suportat arătarea Ta?1029 Căci nimeni nu va vedea fața lui Dumnezeu şi va trăi 
(leş. 33, 20). Ai venit, aşadar, Frumosule, dar făcându-Te aşa cum Te putem primi. 
Ai venit umbrind razele dumnezeirii cu învelișul trupului. Căci cum ar fi putut firea 
muritoare şi pieritoare să se unească în împreună-vieţuire cu cea nepieritoare şi nea- 
propiată, dacă nu ar fi mijlocit între noi, cei ce viețuim în întuneric, şi între lumină, 
umbra trupului?” (Sf. Grigorie de Nyssa, 7ăl/cuire amănunțită la Cântarea Cântă- 
rilor. Omilia IV, în PSB, vol. 29, p. 161) 


„În Hristos ceva este necreat, iar ceva, creat. Şi spunem că necreat în El este fap- 
tul de a fi etern, dinainte de veci şi Făcător al tuturor lucrurilor; iar creat, trupul ce 
Şi l-a plăsmuit asemenea trupului smereniei noastre, prin întruparea cea pentru noi.” 
(Sf. Grigorie de Nyssa, 7â/cuire amănunțită la Cântarea Cântărilor, Omilia XIII, în 
PSB, vol. 29, p. 290) 


„(...) Fiind vorba de Dumnezeu care s-a arătat în trup, credem că minunile care 
au însoţit activitatea Sa sunt destulă mărturie, că însuşi Dumnezeu s-a arătat în trup, 
întrucât în toate faptele pe care le-a săvârşit vedem însuşiri care se potrivesc numai 
firii dumnezeieşti. Numai un Dumnezeu a putut da viață oamenilor, numai El poate 
purta de grijă la toate, numai EI poate da mâncare şi băutură celor ce se bucură de viață 
în trup, numai Dumnezeu poate face bine unde şi când trebuie, numai El poate rea- 
duce firea omenească cea măcinată de boli la sănătatea de mai înainte, numai EI e în 
stare să stăpânească în acelaşi fel făptura întreagă, pământ, apă, văzduh şi cele mai de 
deasupra ale lor, numai Dumnezeu poate avea putere peste tot şi să biruiască înainte 
de toate moartea şi stricăciunea. Dacă, la cele înşirate până aici, ar fi ceva nepotrivit 
cu ideea de Dumnezeu, pe bună dreptate ar putea păgânii să respingă tainele credinței 
noastre; dacă însă în tot ce am spus despre EI nu-i nimic potrivnic ideii de Dumnezeire, 
atunci ce piedică se mai pune credinţei?” (Sf. Grigorie de Nyssa, Mare/e cuvânt cate- 
hetic sau despre învățământul religios, cap. 12, în PSB, vol. 30, p. 308) 


1029. Tâlcuirea Pr. D. Stăniloae: Cum ar fi putut sufletul nostru să rămână neconfundat în îmbrățişarea iubitoare cu 
Dumnezeu Cuvântul, dacă Acela nu S-ar fi acoperit cu umbra trupului Său? E o umbră lină, care filtrează lumina dum- 
nezeiască în mod blând, mângâietor. Căci chiar din mădularele lui, îşi face mijloace de mângâiere a noastră. Numai 
iubirea lui Dumnezeu ca Persoană poate să se poarte cu atâta delicateţe față de cei pe care îi iubeşte, umbrindu-şi prin 
întrupare tăria de nesuportat a luminii. (n. 83, p.161). 

„Dacă ne uităm la ambele capete ale vieţii omeneşti, atunci înțelegem şi de unde 
venim şi încotro ne ducem: în dureri se naşte omul, în dureri se sfârșește. În legă- 
tură, însă, cu întruparea Domnului, nu întâlnim nici naştere din dureri, nici moarte 
urmată de stricăciune, căci acolo unde nașterea nu s-a făcut din poftă bărbătească, 
nici moartea n-a fost urmată de stricăciune. 

Nu crezi într-o astfel de minune? Mă bucur! Prin aceasta tu mărturiseşti că mi- 
nunile, din pricina cărora nu admiţi cele spuse înainte, depăşesc rânduielile firii. 
Mărturia că Dumnezeu s-a arătat în trup să-ţi fie tocmai faptul că învăţătura noastră 
despre El nu se încadrează în rândul unor învățături obişnuite. Religia de toate zi- 
lele, pe care o propovăduim, nu se sprijină, oare, pe legi suprafireşti? Căci dacă ceea 
ce se istoriseşte despre Hristos intră în rândul lucrurilor fireşti, ce-ar mai fi dum- 
nezeiesc în EI? Iar dacă, dimpotrivă, aceste istorisiri rămân totuşi în domeniul supra- 
firescului, în care tu nu crezi, atunci aici e dovada că cel propovăduit e Dumnezeu 
adevărat.” (Sf. Grigorie de Nyssa, Marele cuvânt catehetic sau despre învățământul 
religios, cap. 13, în PSB, vol. 30, p. 308) 


„După cum nici eonii cei de sus, nici cei de jos nu pot cuprinde şi înțelege măre- 
ţia lui Dumnezeu, tot aşa nici lumile cele de sus, nici cele de pe pământ, nu pot să 
cuprindă cu mintea subțirimea lui Dumnezeu, cum s-a micşorat printre cei mici şi 
slabi. Că precum de neînţeleasă este măreţia Sa, tot aşa şi subțiimea Sa.” (Sf. Ma- 
carie Egipteanul, Ce/e cincizeci de omilii duhovniceşti, Omilia XXXII, 7, în PSB, 
vol. 34, p. 238) 


„Arătarea feței Domnului pricinuieşte îndată mila, dacă este adevărat că în cu- 


noaşterea lui Dumnezeu se cuprinde şi împărtăşirea de viață veşnică. Căci aşa a zis 
Mântuitorul către Tatăl Cel din ceruri şi Dumnezeu: Aceasta este viața de veci, ca 
să Te cunoască pe Tine, singurul, adevăratul Dumnezeu şi pe lisus Hristos, Cel pe 
Care L-a trimis (|n. 17, 3). lar că fața lui Dumnezeu şi Tatăl este Fiul, Care S-a ară- 
tat nouă, nu se va îndoi, socotesc, nimeni. Fiindcă El este pecetea și asemănarea şi 
chipul Lui şi prin EI şi împreună cu EI cunoaştem pe Tatăl, iar cunoaşterea aceasta e 
însoțită în chip necesar de miluirea noastră. Căci ne-am îndreptat din credință şi nu din 
faptele dreptăţii, pe care le-am făcut noi, ci după marea milă a Lui (Tit 3, 5)1030. şi 
prin îndurarea lui Dumnezeu am fost uşurați de povara stricăciunii şi ne-am prefă- 
cut spre înnoirea vieţii în Hristos.” (Sf. Chiril al Alexandriei, Închinare în duh şi 
adevăr, Cartea a XI-a, în PSB, vol. 38, pp. 403-404) 


„Căci era Dumnezeu după fire şi S-a făcut trup. În acestea constă întreaga taină 
a lui Hristos1931.” (Sf. Chiril al Alexandriei, Glafire la Facere, Cartea a IV-a, 11, 
PSB, vol. 39, p. 144) 


1030. Tâlcuirea Pr. D. Stăniloae: Fiul întrupându-Se ne-a arătat fața Tatălui. Căci EI e faţa Tatălui. Iar fața cuiva se 
arată altuia când are milă de EI. Pe față se arată mila. Cine nu-și arată fața, nu e milos. În Dumnezeu e atâta milă față de 
noi că ne arată vizibil fața Sa. Faţa lui Hristos ni se arată ca față interesată de noi la maximum prin mila vie înlipărită pe 
ea. Cât de uman ni se arată Dumnezeu în mila Lui! Sau cât de dumnezeiești ne arătăm noi când suntem miloşi! Dum- 
nezeu nu manifestă față de noi o atitudine de dreptate, ci de milă. Dacă ne-ar trata după dreptate, nu ne-ar iubi, lar noi 
niciodată n-am merita mântuirea. (n. 467, p. 404). 

1031. Tâlcuirea Pr. D. Stăniloae: De fapt toată taina lui Hristos consta în acestea trei: Fiul lui Dumnezeu se face om, 
golindu-Se dc slavă, duce această coborâre până la moarte, învie cu trupul pe care L-a asumat. În coborârea Lui nu 
părăseşte puterea Lui, ci o comunică și trupului pe care-l asumă. Dacă omul ca o creatură a lui Dumnezeu ar muri defi- 
nitiv, însăşi puterea Creatorului li s-ar dovedi limitată. Moartea ar fi mai tare ca EI. Cel ce poate crea, poate şi recrea. Dar 
omul nu e creat ca obiect; Dumnezeu îi poate da deci o participare şi la primirea morții, şi la biruirea ci. În crearea omu- 
lui ca chip al Cuvântului dumnezeiesc pentru o relaţie dialogică cu EI, se arată marea preţuire acordată omului şi o pu- 
tere de-a se comporta ca subiect în această relație. Moartea îi vinc din faptul că nu rămâne ca subiect în relația iubitoare 

„(...) S-a născut ca atare în timpurile de pe urmă ale veacului celui prezent şi 
fiindcă după El n-a mai fost altul!032.” (Sf. Chiril al Alexandriei, G/afire la Facere, 
Cartea a VI-a, 4, PSB, vol. 39, p. 200) 


„Fiindcă după firea Lui, El este Însuşi Domnul slavei, chiar dacă spune în chip 
iconomic pentru asemănarea cu noil033: Părinte, slăveşte pe Fiul Tău (n. 17, 1).” 
(Sf. Chiril al Alexandriei, G/afire la Facere, Cartea a VI-a, 4, în PSB, vol. 39, p. 201) 


„Și nu a zis că a venit Cuvântul la trup, ci că S-a făcut trup, ca să nu se înțeleagă 
că a venit ca la Prooroci, sau ca la alții dintre Sfinți, prin relație, ci că EI însuşi S-a 
făcut cu adevărat trup, adică om. (...) De aceea EI este şi Dumnezeu după fire în trup 
şi cu trupul, împropriindu-ȘI-l, şi în acelaşi timp fiind înţeles ca altceva decât trupul, 
fiind închinat în trup şi împreună cu trupul, potrivit spusei de la Proorocul Isaia: 
Bărbaţi înalți la Tine vor trece şi ți vor robi Ție şi vor urma Ție legaţi de mâini şi 
de picioare şi se vor închina Ție şi Ție se vor ruga, că în Tine este Dumnezeu şi nu 
este Dumnezeu afară de Tine (Is. 45, 14). lată că spun că în El este Dumnezeu, 
nedespărțind trupul de Cuvântul. Şi iarăşi au afirmat că nu este alt Dumnezeu afară 
de EI, unind cu Cuvântul ceea ce poartă EI, ca propriu Lui, adică templul luat din 
Fecioară, căci Hristos este Unul din două.” (Sf. Chiril al Alexandriei, Comentariu la 
Evanghelia Sfântului loan, Cartea întâi, cap. 9, PSB, vol. 41, p. 113) 


„Și S-a sălăşluit între noi (n. 1, 14) 

Evanghelistul explică în mod folositor spusa şi duce la o înțelegere mai clară 
semnificația afirmației. Căci, deoarece a spus că Cuvântul lui Dumnezeu S-a făcut 
trup, ca nu cumva cineva din multă neştiință să cugete că El a ieşit din firea Sa şi S-a 
prefăcut în mod real în trup (şi să pătimească ceea ce era cu neputinţă, căci Dum- 
nezeirea este departe de orice schimbare şi prefacere în altceva, după rațiunea mo- 
dului de a fi), foarte bine a adăugat Teologul îndată: Și S-a sălăşluit între noi, ca să 
înţelegi prin aceasta pe Cel ce S-a sălăşluit şi pe aceea în care S-a sălăşluit, ca să nu 
socoteşti că EI S-a prefăcut în trup, ci S-a sălăşluit în trup, folosindu-Se, ca de tem- 
plul propriu, de trupul luat din Sfânta Fecioară. Căci în E! locuieşte toată plinătatea 
dumnezeirii trupeşte, cum zice Pavel (Col. 2, 9).” (Sf. Chiril al Alexandriei, Comen- 
tariu la Evanghelia Sfântului loan, Cartea întâi, cap. 9, PSB, vol. 41, p. 114) 


„Deşi spunem că S-a întrupat, nu zicem că S-a îmbrăcat numai în trup Cuvântul lui 
Dumnezeu, ci prin numele de trup e arătat omul întreg1034%.” (Sf. Chiril al Alexandriei, 
Comentariu la Evanghelia Sfântului loan, Cartea a V-a, cap. 2, PSB, vol. 41, p. 548) 


cu Dumnezeu, şi e învinsă, dându-i-se puterea să revină în unitatea sa personală cu Fiul lui Dumnezeu însuşi, la acea 
relaţie într-un mod de nepicrdut. Fiul lui Dumnezeu făcându-Se om, deci şi Subiect uman, biruieşte moartea şi ca om, 
făcând din desființarea omului prin ea, un somn trecător. (n. 235, p. 145). 

1032. Tâlcuirea Pr. D. Stăniloae: Fiul lui Dumnezeu S-a făcut Fiu al Lui ca om în timpurile de pe urmă. Nu-L are 
Tatăl din veci Fiu ca om. Nu are din veci Tatăl un Fiu omenesc. În acest caz oamenii ar fi din veci, ar fi dumnezeu după 
ființă. (n. 350, p. 200). 

1033. Tâlcuirea Pr. D. Stăniloae: Arătând că S-a întrupat şi ca atare S-a făcut om de bună voie, deci nu e numai 
Dumnezeu, cere Tatălui să-L slăvească, sc înțelege în calitatea Sa de om. (n. 353, p. 200). 

1034. 'Tâlcuirea Pr. D. Stăniloae: Fiul lui Dumnezeu n-a luat numai trupul ca pe o haină exterioară, ci S-a făcut om 
întreg, rămânând Dumnezeu întreg. Dumnezeu însuşi Şi-a însuşit modul de gândire, de simţire, de exprimare omenesc. 
S-a înomenit în întregime, fără să înceteze să fie şi Dumnezeu. Dar nu un Dumnezeu despărțit de umanitate. Nici Dum- 
nezeirea, nici umanitatea nu erau trăite de E] separat. Trăia şi trăieşte în veci omeneşte cele dumnezeieşti şi dumnezeieşte, 
cele omenești. Umanitatea a fost făcută de Dumnezeu Însuşi capabilă să fic trăită de Persoana Lui dumnezeiască și să 
simtă acest lucru în umanitatea ei, sau în mod omenesc. (n. 1031, p. 548). 

„Căci precum cărbunii sunt prin fire lemn, iar lemnul e întreg în ei, deşi sunt 
plini de foc şi au puterea şi lucrarea lui, aşa şi Cuvântul, fiind foc, ca Dumnezeu, S-a 
făcut om şi S-a sălăşluit între noi. Dar deşi era văzut şi om, ca noi, în înţeles ico- 
nomic, toată plinătatea Dumnezeirii locuia în El, după modul unirii. Prin aceasta 
arată că face şi prin trupul Său lucrările cele mai demne de Dumnezeu.” (Sf. Chiril 
al Alexandriei, Comentariu la Evanghelia Sfântului loan, Fragmente din Cărţile VII 
şi VIII, în PSB, vol. 41, p. 783) 


„lar întrucât S-a făcut om ca noi, S-a unit, afară de păcatul nostru, cu cei de pe 
pământ şi S-a făcut Mijlocitor, unind în Sine cele ce tind spre unitate şi iubire între 
ele1035.” (Sf. Chiril al Alexandriei, Comentariu la Evanghelia Sfântului loan, Car- 
tea a IX-a, PSB, vol. 41, p. 840) 


„Dar e propriu Lui, întrucât S-a făcut om, dar a rămas şi ceea ce a fost, este şi 
va fi pururea, să se spună că a şezut pentru noi unde nu era!036. (Sf. Chiril al Alexan- 
driei, Comentariu la Evanghelia Sfântului loan, Cartea a XI-a, cap. 9, în PSB, vol. 
41, p. 1033) 


„Cel ce domnea la început împreună cu Tatăl primeşte aceasta (stare) cu trupul 
ca pe un dar (îmbrăcămintea pământească şi trecătoare în formă omenească), ceea 
ce i aparţinea prin fire, cerând ca pe un dar ceea ce era al Său prin fire1037, căci era 
şi este în chipul şi egalitatea Tatălui.” (Sf. Chiril al Alexandriei, Comentariu la 
Evanghelia Sfântului loan, Cartea a XI-a, cap. 12, în PSB, vol. 41, p. 1062) 


„Fiul vine în noi trupeşte, ca om, unindu-Se cu noi prin binecuvântare tainică, şi 
duhovniceşte, ca Dumnezeu, prin lucrarea şi harul Duhului Său, Care recreează 
duhul din noi spre înnoirea vieţii şi ne face părtaşi firii Sale dumnezeieşti. Deci Hris- 
tos se arată ca veriga de unire a noastră cu Dumnezeu- Tatăl, unindu-ne cu El, Care e 
om, dar şi prin fire Dumnezeu din Dumnezeu, Născătorul Său. Căci firea supusă 
stricăciunii nu putea trece altfel la nestricăciune, dacă nu pogora la ea firea mai pre- 
sus de orice schimbare, ridicând spre binele propriu pe cel ce cade prin stricăciune, 
pururea, şi, prin împărtăşirea şi unirea cu ea, o ridică din hotarele proprii firii create, 
replăsmuind potrivit Sieşi pe cel ce nu este astfel în sine. Deci ne-am desăvârşit din 
unitatea cu Dumnezeu-Tatăl, prin mijlocirea lui Hristos. Căci am fost slăviţi, pri- 
mind, cum am spus adineauri, în noi, trupeşte şi duhovniceșşte, pe Fiul adevărat şi 
prin fire, Care este unit fiinţial cu Tatăl; ne-am făcut părtași și am intrat în comuni- 
une cu firea mai presus de toate.” (Sf. Chiril al Alexandriei, Comentariu la Evan- 
ghelia Sfântului loan, Cartea a XI-a, cap. 12, în PSB, vol. 41, p. 1063) 


1035. Tâlcuirea Pr. D. Stăniloae: Dumnezeirea voieşte, şi umanitatea tinde spre unirea şi iubirea dintre ele, fără con- 
fundare, căci fiecare vrea să se bucure de cealaltă. Dar Dumnezeu vrea să-Şi apropie umanul, nefiind silit de o trebuință, 
pe când umanul tinde spre unirea cu desăvârşirea dumnezeiască, dintr-o trebuință. Totuşi, nu merge spre aceasta decât în 
libertate. Dumnezeu e fericit şi fără umanitate, deşi Se bucură de iubirea ei. Omul aspiră spre Dumnezeire, nefiind feri- 
cit fără ca. Căci a fost creat pentru a se desăvârși și a fi fericit în unirea cu existența personală desăvârşită. Dar poate trăi 
şi fără această desăvârșire, fără propria fericire. Pentru a înainta spre împlinirea aspirații sale spre desăvârşirea pe care 
o poate avea numai în Dumnezeu, are nevoie numaidecât de puterea dumnezeiască. Și aceasta ni se pune la dispoziţie 
deplin în Hristos. (n. 1597, p. 840). 

1036. Tâlcuirea Pr. D. Stăniloae: Fiul lui Dumnezeu nu S-a pogorât de la înălțimea Sa de Dumnezeu făcându-Se 
om. Dar tocmai de aceea S-a putut înălța și ca om la înălțimea Lui dumnezeiască, după ce a primit pentru o vreme smere- 
nia noastră acoperindu-Şi slava. (n. 1944, p. 1033). 

1037. Tâlcuirca Pr. D. Stăniloae: Acest text foarte subtil, ca atâtea altele, pare să spună că nu numai Dumnezeu vrea 
ca Fiul Său să-Şi asume omenescul pentru a-l înălța la viața Sa, ci şi omenescul cere să primească prin har viața dum- 
nezeiască pe care Fiul lui Dumnezeu o are prin fire. (n. 2002, p. 1062). 

„Căci despre Cel ce singur este fără de păcat se aminteşte şi acest fapt unic: A 
trimis Dumnezeu pe Fiul Său întru asemănarea trupului păcatului. Luând funţa 
adevărată şi întreagă a trupului omenesc, trebuie să credem că a luat în ea nu păca- 
tul însuşi, ci asemănarea păcatului. Asemănarea nu trebuie raportată la adevărul 
trupului, cum înţeleg unii eretici, ci la chipul păcatului. Era în el trup adevărat, dar 
fără păcat, asemănător însă, de bună seamă, celui ce păcătuieşte. Şi aceasta se referă 
la vicii şi obiceiuri. Avea asemănarea trupului păcătos când, ca un om neștiutor şi 
preocupat de hrană, întreba: Câte pâini aveți?. Dar dacă trupul nu-i era supus păca- 
tului, sufletul nu-i era fără ştiinţă, fiindcă evanghelistul adaugă pe dată: /ar aceasta 
o zicea ca să-i încerce, căci EI ştia ce avea să facă. Avea trupul asemenea celui ce 
păcătuieşte, când ca un însetat cerea apă femeii samarinence. Dar nu era pătat de 
tina păcatului, fiindcă, dimpotrivă, femeia a fost chemată să ceară apă vie, care 
împiedicând-o să-i mai fie vreodată sete, să se facă în ea fântână de apă ţâşnitoare 
spre viaţa veşnică. Avea adevărul acestui trup când dormea pe corabie. Dar ca să nu 
se înşele prin asemănarea păcatului cei ce călătoreau cu EI, ridicându-se a certat 
vânturile şi marea şi s-a făcut linişte mare. Părea supus păcatului printr-o soartă 
comună cu a tuturor când se spunea despre EI: Acest om de ar fi prooroc ar şti cine 
este şi ce fel este femeia care se atinge de picioarele Lui. Dar n-a avut adevărul 
păcatului, fiindcă, respingând gândul defăimător al fariseului, pe dată i-a iertat 
femeii păcatele. Se socotea că poartă trup păcătos împreună cu ceilalți, când, găsin- 
du-Se ca un om sub amenințarea morţii şi a chinurilor, se ruga: Părinte, dacă este 
cu putință, treacă de la Mine paharul acesta, şi: Intristat este sufletul Meu până la 
moarte. Dar acea tristeţe nu cunoştea atingerea păcatului, fiindcă Dătătorul de viață 
nu putea să se teamă de moarte. El spune: Nimeni nu-mi ia viaţa, ci Eu o dau de la 
Mine însumi. Putere am ca să o dau şi putere am ca s-o iau iarăși. 

Aşadar, este o mare deosebire între Acel om, care S-a născut din fecioară, şi toți 
ceilalți, care provin din împreunarea a două sexe, pentru că noi toți purtăm în trup 
nu asemănarea, ci adevărul păcatului, pe când EI, întrupându-Se cu adevărat, a pri- 
mit nu adevărul, ci asemănarea păcatului.” (Sf. loan Casian, Convorbiri duhovni- 
cești, Partea a III-a, „A doua convorbire cu Părintele Theonas”, cap. 11, 1-5, cap. 12, 
|, în PSB, vol. 57, pp. 698-699) 


„A trimis, zice apostolul, Dumnezeu pe Fiul Său întru asemănarea trupului pă- 
catului. Pentru că, precum spunea, L-a trimis în trup, a scos din El păcatul trupului. 
A trimis Dumnezeu pe Fiul Său întru asemănarea trupului păcatului, pentru ca în 
adevărata întrupare să se ştie că n-a fost adevărul păcatului şi, pe cât se înțelegea 
adevărul pentru trup, pe atât să fie asemănarea păcatului cu păcatul. De vreme ce tot 
trupul este păcătos, iar EI a avut trupul fără păcat, a avut în Sine numai asemănarea 
cu trupul păcătos. Era în trup, dar a fost lipsit de adevărul păcatului, fiindcă a fost 
fără păcat.” (Sf. loan Casian, Convorbiri duhovniceşti, „Despre întruparea Dom- 
nului”, Cartea a IV-a, cap. 3, 3-4, PSB, vol. 57, p. 808) 


„Carele pentru noi a venit şi S-a născut din Fecioara Maria. Dacă s-a născut din 
Maria un om, de ce să se spună că a venit? Căci nu vine decât cel ce se are în ființa 
sa ca să poată veni. Dar cel ce nu primise încă putinţa de a veni, cum putea să vină? 
Vezi, aşadar, că în însuşi numele de venire Cel ce vine însemnează că există mai 
înainte, fiindcă n-ar fi avut putinţa de a veni decât cel ce prin faptul că era, a putut 
să vină. Dar înainte de zămislire în nici un chip n-a fost om; deci ca om n-a avut în 
Sine putinţa de a veni. Astfel, este sigur că a venit Dumnezeu, Căruia mai dinainte 

îi era cu putinţă să vină, Care, fiindcă era, a venit şi Care, fiindcă întotdeauna ar fi 
putut să vină, întotdeauna a fost.” (Sf. loan Casian, Convorbiri duhovniceşti, „De- 
spre întruparea Domnului”, Cartea a VI-a, cap. 8, 3-4, în PSB, vol. 57, p. 841) 


„Căci n-a fost veşnic acel trup născut din trupul Fecioarei, ci Dumnezeu, Care a 
existat întotdeauna, a venit din trupul fecioarei, în trupul omului. Cuvântul trup S-a 
făcut, adică n-a avut trupul cu Sine, ci s-a unit cu trupul omului prin bunăvoința dum- 
nezeirii.” (Sf. loan Casian, Convorbiri duhovniceşti, „Despre întruparea Domnului”, 
Cartea a VI-a, cap. 20, 2, în PSB, vol. 57, p. 851) 


„Tu spui că EI, chiar după venirea Lui, S-a ascuns. Eu spun că nici înainte de a 
veni n-a stat ascuns. Oare de acel mare patriarh, căruia arătarea lui Dumnezeu i-a 
dat nume, care de la numele de luptător s-a ridicat la cel de Israel, s-a ascuns taina 
lui Dumnezeu care avea să se nască din fecioară? Acesta, fiindcă a înţeles minunea 
viitoarei întrupări, din lupta cu un om, a zis: Am văzut pe Dumnezeu în faţă şi mân- 
[uit a fost sufletul meu! Ce văzuse, te întreb, de credea că a văzut pe Dumnezeu? 
Oare între tunete şi fulgere i S-a arătat Dumnezeu, sau deschizându-se cerul de la 
sine i s-a înfățişat strălucind chipul Dumnezeirii? Nimic din acestea, ci dimpotrivă, 
a văzut un om şi a recunoscut pe Dumnezeu. Cu adevărat vrednic a fost de numele 
căpătat, fiindcă, mai mult prin ochii lăuntrici, decât prin cei din afară, a meritat vred- 
nicia numelui dat de Dumnezeu. Vedea o înfăţişare omenească luptând cu el şi dă- 
dea mărturie că a văzut pe Dumnezeu. Știm oricum că acea înfăţişare de om era ade- 
vărul lui Dumnezeu, fiindcă în care înfățișare era atunci văzut Dumnezeu, în acel 
adevăr al înfățişării însăşi avea să vină după aceea. De altfel, de ce să ne mirăm, 
dacă un patriarh atât de mare a crezut fără vreo îndoială că i S-a arătat Însuşi Dum- 
nezeu în chip limpede, dacă el însuşi zice: Am văzut pe Dumnezeu în față şi mântuit 
a fost sufletul meu! Ce i-a arătat Dumnezeu atât de mare din Dumnezeirea Sa, de l-a 
făcut să spună că i s-a arătat fața lui Dumnezeu? Pe cât se vede, i s-a arătat numai 
om, Cel Care-l învinsese în luptă. Dar Dumnezeu făcea prin semne prevestitoare ca 
să nu fie nimeni care să nu creadă că Dumnezeu S-a născut din om, după ce chiar 
patriarhul văzuse înainte pe Dumnezeu în înfăţişare omenească.” (Sf. loan Casian, 
Convorbiri duhovniceşti, „Despre întruparea Domnului”, Cartea a VII-a, cap. 8, 2-4, 
PSB, vol. 57, p. 863) 


„Noi nu tăgăduim că trupul Domnului a fost zămislit de Duhul Sfânt, dar afir- 
măm că trupul a fost zămislit în conlucrare cu Duhul şi adăugăm că Fiul lui Dum- 
nezeu şi-a creat omul Său, aceasta spunând şi mărturisind în Scripturile Sfinte În- 
suşi Duhul Sfânt: Înţelepciunea şi-a zidit casă (Pilde 9, 1). Vezi, aşadar, că a fost zi- 
dit şi desăvârşit de Fiul lui Dumnezeu ceea ce s-a zămislit de către Duhul Sfânt. Nu 
pentru că una ar fi lucrarea Fiului lui Dumnezeu şi alta cea a Duhului Sfânt, ci pen- 
tru că prin unitatea Dumnezeirii şi a slavei, lucrarea Duhului este zidirea Fiului lui 
Dumnezeu, este conlucrare a Duhului Sfânt. Dar, precum citim, nu numai Duhul 
Sfânt S-a coborât peste Fecioară, dar şi puterea Celui Prea Înalt a umbrit-o, încât, 
fiindcă înțelepciunea însăşi este plinătatea Dumnezeirii, înțelepciunea zidindu-și 
casă, nimeni să nu pună la îndoială că a fost de faţă toată plinătatea Dumnezeirii.” 
(Sf. loan Casian, Convorbiri duhovniceşti, „Despre întruparea Domnului”, Cartea a 
VII-a, cap. 17, 3-4, PSB, vol. 57, p. 869) 

„Grigorie10%38, un foarte strălucitor luceafăr al ştiinţei şi învăţăturii, care, deşi s-a 
săvârşit din viață, chiar şi acum trăieşte prin autoritatea şi credinţa lui, şi care, chiar 
dacă nu mai este trupeşte în biserică, glasul şi învățătura lui sunt la fel de puternice 
ca înainte, zice: Aşadar, Dumnezeu, după ce S-a născut din fecioară, fiindcă prin ea 
şi-a luat natura omenească, fiind una din două părți contrariu, din trup şi din Duh, 
printr-unul îndumnezeieşte, iar prin celălalt este îndumnezeit. O, nou şi nemaiauzit 
amestec, o minunată şi nemaiîntâlnită unire! Cel ce este, Se naşte, Ziditorul este zi- 
dit şi Cel necuprins este cuprins, mijlocitor fiind între trup şi Dumnezeu, sufletul şi 
Acela Care îi îmbogățește pe toți se face sărac. De asemenea, la sărbătoarea Epifa- 
niei: Dar ce se petrece? Ce se face despre noi sau pentru noi? Se produce o nouă şi 
nemaiauzită schimbare a firilor şi Dumnezeu Se face om. Şi tot acolo: Și Fiul lui 
Dumnezeu a început să fie Fiul omului, nu schimbat din ceea ce era, căci nu este 
schimbător, ci şi-a însuşit ce nu era, căci milostiv este, ca să poată fi cuprins Cel ce 
nu putea fi cuprins. Vezi cât de strălucit şi de măreț predică slava Dumnezeirii, pen- 
tru ca să arate vrednicia întrupării, ştiind minunatul învăţător al credinţei că acestea 
toate pe care ni le-a dăruit Dumnezeu venind în lume sunt un cumul de binefaceri şi 
nu o micşorare a cinstei Sale, fiindcă, ceea ce a dat Dumnezeu omului trebuie să ne 
sporească dragostea față de EI, nu să-l micşoreze vrednicia.” (Sf. Ioan Casian, Con- 
vorbiri duhovniceşti, „Despre întruparea Domnului”, Cartea a VII-a, cap. 28, 2-4, 
PSB, vol. 57, p. 879) 


„Ascultă, acum ce a propovăduit şi simţit despre întruparea Fiului lui Dumnezeu 
acel loan1039, podoabă a preoţimii din Constantinopol, a cărui sfinţenie, fără vreo 


furtună a prigoanei păgâne, a ajuns la meritele muceniciei. El spune: Și pe ce! pe 
Care, dacă ar fi venit numai ca Dumnezeu, nici cerul, nici pământul, nici mările şi 
nici o făptură nu L-ar fi putut ține, L-au purtat pântecele neîntinate ale Mariei.” (St. 
loan Casian, Convorbiri duhovniceşti, „Despre întruparea Domnului”, Cartea a VIl-a, 
cap. 30, 1, PSB, vol. 57, p. 880) 


„Şi a coborât acolo chiar viaţa voastră şi a adus moartea noastră, şi a ucis-o din 
bogăţia vieţii sale şi a tunat, strigând ca să ne întoarcem de aici în acel ascuns de 
unde a venit la noi chiar în pântecele feciorelnic unde s-a unit cu EI firea omenească, 
carne muritoare, ca să nu fie mereu muritoare. Şi de aci Ca un mire care iese din ca- 
mera sa de nuntă, bucura-se-va ca un uriaş care aleargă în drumul său (Ps. 18, 56).” 
(Fericitul Augustin, Confessiones - Mărturisiri, Cartea a IV-a, XII, (19), în PSB, vol. 
64, p. 110) 


„Căci e stabilit că S-a făcut cu adevărat om, în toate privinţele, afară de păcat 
(care nu are nici o rațiune care să fi fost semănată în fire), dar nu afară de lucrarea 
naturală a cărei rațiune defineşte firea, caracterizând în chip natural pe toți cei ce o 
au după ființă. Fiindcă predicatul dat unora în mod comun şi general e o definiție a 
fiinţei lor, şi lipsa acelui predicat provoacă stricăciunea acelei firi dacă nici o exis- 


1038. Notă Prof. N. Chiţescu: Sfântul Grigorie de Nazianz (338-390), fiu al episcopului din Nazianz şi prieten bun 
cu Sf. Vasile cel Mare, a urcat treptele ierarhice până la scaunul de episcop al Constantinopolului (379) pc care l-a părăsit 
în timpul sinodului al II-lea ecumenic (381). Au rămas de la el scrisori, cuvântări, poezii, multe reflectând frămânțările 
religioase ale vremii. (n. 239, p. 879). 

1039. Notă Prof. N. Chiţescu: Sf. loan Hrisostomul (345-407), preot în Antiohia, a fost ales în 397 patriarh de Con- 
stantinopol, dar nu pentru mulţi ani, căci, datorită unor intrigi, a fost demis din scaun (403), printr-un sinod alcătuit în 
acest scop dintre episcopii supuși brațului secular. Au rămas de la el Omiliile, care l-au făcut celebru (este de prisos să 
amintim că ele i-au dat numele), precum și alte multe scrieri. (n. 241, p. 880). 


370 PĂRINȚII BISERICII — ÎNVĂŢĂTORII NOŞTRI 


tență lipsită de ceea ce-i aparţine prin fire nu poate rămâne ca ceea ce este.” (Sf. 
Maxim Mărturisitorul, Ambigua, Partea întâi, 2, în PSB, vol. 80, p. 49) 


„„(...) Aceasta s-a făcut mai presus de oameni, fiindcă s-a petrecut dumnezeieşte, 
fără bărbat, s-a făcut şi după oameni, fiindcă s-a petrecut omeneșşte, prin legea ză- 
mislirii şi dezvoltării în pântece femeiesc. Și a luat din ființa oamenilor ființă Cel 
mai presus de ființă. Căci nu a produs numai în noi nălucirea că ar avea în Sine o 
formă trupească, după aiurelile maniheilor, nici n-a adus cu Sine din cer un trup con- 
substanţial, după poveştile lui Apolinarie. Ci după fiinţa întreagă S-a făcut cu ade- 
vărat om, adică prin primirea trupului străbătut de suflet mintal, pe care l-a unit cu 
Sine după ipostas.” (Sf. Maxim Mărturisitorul, Ambigua, Partea întâi, 5, în PSB, 
vol. 80, pp. 55-56) 


„Căci nu S-a subordonat firii (omeneşti) făcându-Se om; dimpotrivă, mai de- 
grabă a ridicat la Sine firea, făcând-o o altă taină, iar El rămânând cu totul necuprins. 
ŞI întruparea Sa, care a avut o origine supraființială, a arătat-o ca fiind mai necuprin- 
să decât orice taină. Peste tot E] a devenit cu atât mai comprehensibil prin întrupare, 
cu cât S-a arătat prin ea mai necuprins1040. Căci e ascuns şi după arătare, zice das- 
călul, sau, ca să spun mai dumnezeieşte, şi în arătare. Fiindcă misterul lui lisus ră- 
mâne ascuns şi nu poate fi scos la iveală nici de cuvânt, nici de minte, ci chiar spus, 
rămâne negrăit şi, chiar înțeles, rămâne necunoscut (St. Grigorie Teologul, Ep. 3; 
PG, 3, 1069). Ce ar putea dovedi mai mult ca aceasta suprafiinţialitatea divină, care-şi 
păstrează chiar în arătare ascunsul, în cuvânt, negrăitul şi în fața minţii (cugetă- 
toare), necunoştibilitatea în sens de depăşire, ba mai mult, în coborârea în ființă (în 
substanțializare) supraființialitatea. Căci prin abundența ei, chiar coborând cu ade- 
vărat în fiinţă, S-a făcut ființă într-un chip mai presus de ființă. El a înnoit adică 
legile naturale ale facerii, făcându-Se om cu adevărat fără sămânţa speciei din băr- 
bat. O arată aceasta fecioara, care naşte în chip suprafiresc pe Cuvântul cel mai 
presus de ființă, fără bărbat, din sângele ei feciorelnic, în mod omenesc plăsmuin- 
du-L printr-o rânduială străină de fire.” (Sf. Maxim Mărturisitorul, Ambigua, 
Partea întâi, Sa, în PSB, vol. 80, pp. 56-57) 


„Căci cine a cunoscut cum Se întrupează Dumnezeu, rămânând Dumnezeu? Şi 
cum rămânând Dumnezeu adevărat este totodată om adevărat, arătându-Se pe Sine 
ca fiind cu adevărat amândouă într-o subzistență naturală și prin fiecare din ele 
arătând pe cealaltă, neschimbându-Se prin nici una din ele? Acestea numai credința 


1040. Tâlcuirea Pr. D. Stăniloae: Sfântul Maxim dezvoltă ideea că Hristos e om adevărat, precizând că EI are o fire 
omenească înzestrată cu lucrarea ei naturală. Căci fără lucrare nu e decât ceea ce nu există. Însă prin faptul că nu S-a 
supus firii omeneşti în starea ei de împătimire, ci a ridicat-o la Sine, a făcut-o cu atât mai străvezie cu cât era mai deplin 
omenească. Sau prin întrupare, pe de o parte, S-a acoperit de trup, pe de alta S-a făcut străveziu prin trup. La fel prin toate 
faptele omeneşti, pe de o parte, S-a ascuns, întrucât erau omeneşti, pe de alta, S-a făcut străveziu, întrucât, rămânând în 
graniţele adevărate ale firii limitate, nu căuta să o lărgească supunându-Se afectelor, ci le biruia pe acestea. Peste zor EI 
S-a făcut cu atât mai cunoscut prin întrupare, cu cât S-a arătat mai necuprins (de firea omenească). Căci S-a ascuns şi 
prin arătare, zice Dionisie Areopagitul, sau S-a arătat şi sub acoperământ. Căci chiar în faptul arătării ca om se arată 
ascunzimea (se făcea străvezie dumnezeirea). E asc uns sub acoperământul Său omenesc, dar se vede că cel ascuns e mai 
presus de om, sau nu e numai om. Fiindcă prin taina Sa lisus rămâne ascuns şi nu poate fi scos la iveală nici de cuvânt, 
nici de minte, ci, chiar spus, rămâne negrăit şi, chiar cunoscut, rămâne necunoscut (Ep. 3; PG 3, 1069). Misterul ţine de 
Dumnezeu, Care nu poatc fi hotărnicit, în adâncimea Lui, de arătarea omenească. Dar revelarea Lui ca mister și înţele- 
gerea Lui ca mister inepuizabil e prilejuită de acoperământul omenescului Său. Numai prin umanitatea Lui Îl cunoaştem 
că e Dumnezeu, dar şi că nu-L cunoaştem ca atare în mod deplin. În general numai prin om Se poate cunoaşte, numai 
prin om Se poate releva Dumnezeu, dar în același timp numai prin El Se cunoaște ca neputând fi cunoscut, descoperit şi 
Se revelează ca mister infinit. Prin aceasta Sfântul Maxim a arătat şi îndreptăţirea icoanei pe care iconoclasmul inspirat 
de origenism o refuză. (n. 11, p. 56). 

le cuprinde, cinstind prin tăcere pe Cuvântul, Căruia nu-l corespunde prin fire nici 
o rațiune a celor create.” (Sf. Maxim Mărturisitorul, Ambigua, Partea întâi, Se, în 
PSB, vol. 80, p. 62) 


„Socotesc că n-a fost un lucru aşa de uimitor, deşi a fost aşa de mare, că Dum- 
nezeu a aşezat firea oamenilor apărută prin prima creaţiune în comuniune cu Sine 
prin insuflare. Căci atunci ea era curată, ca una ce era cinstită de mâna lui Dum- 
nezeu. El împărtăşea celui asemenea frumuseţea dumnezeiască a chipului. Mai ui- 
mitor lucru a fost că a primit să stea în convorbire cu aceasta după ce aceasta s-a în- 
tinat şi s-a depărtat de Dumnezeu prin patimile ce şi le-a îngăduit şi să Se facă păr- 
taş de ceea ce e mai rău, întinzând minunea până la unirea miraculoasă a ei cu Cel 
ce n-are nici un amestec cu cele create. Căci înainte firea nu primise unirea cu Dum- 
nezeu după nici un mod sau rațiune a ființei sau ipostasului în care se contemplă în 
general toate cele ce există. Dar acum a primit să fie una cu El după ipostas, prin 
unirea negrăită, păstrându-şi după ființă rațiunea proprie neschimbată şi nedeosebită 
de fiinţa dumnezeiască cu care are, prin unire, unitatea de ipostas, păstrându-se 
deosebirea. Aceasta, pentru ca raţiunea ființei, după care a fost făcută şi este, să-şi 
păstreze ființa ei nemicşorată în nici un fel, iar prin rațiunea modului de existență a 
fiinţei să primească a subzista dumnezeieşte, ca să nu cunoască şi să nu admită 
nicidecum tendința mișcării în jurul a altceva. Prin aceasta Cuvântul înfăptuieşte cu 
firea oamenilor o comuniune cu mult mai minunată decât prima, unind cu Sine în 
chip esențial după ipostas însăşi firea noastră.” (Sf. Maxim Mărturisitorul, Ambigua, 
Partea a Il-a, 101, în PSB, vol. 80, p. 250) 


„(...) Taina întrupării dumnezeieşti e nebunie şi slăbiciune a lui Dumnezeu, 
după sfântul apostol Pavel (II Cor. 1, 3, 4; | Cor. 1, 24), şi un joc al lui Dumnezeu, 
după minunatul şi marele dascăl Grigorie, ca una ce depăşeşte în chip supraființial 
toată rânduiala şi armonia întregii firi, puteri şi lucrări1041.” (Sf. Maxim Mărturisi- 
torul, Ambigua, Partea a II-a, 179, în PSB, vol. 80, p. 347) 


„(...) A fost Unul şi Acelaşi şi înainte de trup şi a rămas şi după trup şi din întru- 
parea Cuvântului n-a avut nici un adaos al Sfintei Treimi, nici vreo micşorare a 


1041. Tâlcuirea Pr. D. Stăniloae: Cel mai mare val al iubirii lui Dumnezeu pornit spre noi este întruparea Fiului Său. 
Acest val e de aceea şi mai neînțeles de noi. Această faptă ni se pare o nebunie din cauza suprabunătății şi înțelepciunii 
manifestate în ea; ea ne apare ca o slăbiciune a lui Dumnezeu, din cauza puterii supraabundente arătate în ea. Căci e o 
putere supraabundentă slăbiciunea care înfăptuieşte ceea ce nu poate înfăptui puterea firii noastre, aceea care face pe 
Dumnezeu om purtător al slăbiciunilor noastre pentru a le învinge din lăuntrul firii noastre, ca să ne arate că o putem face 
şi noi, sau care ne dă și nouă această putere de a le învinge din lăuntrul firii noastre. Şi e o înţelepciune supraabundentă 
nebunia care înfăptuieşte ceea ce nu poate înfăptui şi nici nu se poate gândi să înfăptuiască înțelepciunea omenească: scă- 
parea de moarte şi îndumnezeirea omului. Mintea noastră stă înmănmurită în fața acestui paradox: o nebunie mai înţe- 
leaptă ca orice înțelepciune. Dar în acest paradox care se refuză înțelegerii, simțim totuşi zvonul unei avalanşe de iubire, 
de înțelepciune şi de putere, care întrece toate iubirile, toate înțelepciunile şi toate puterile. (...). 

Nu poate fi puternic și înțelept cineva decât prin ceca ce zideşte pe alţii, prin ceea ce îi ridică, prin ceea ce le dă 
viață adevărată. lar aceasta este iubirea lor, respectul lor, smerenia în raport cu ei, jertfa pentru ei. Acestea par slăbiciune 
şi nebunie oamenilor lacomi de putere şi mărire orgolioasă. Cum ar fi putut să câştige Fiul lui Dumnezeu pe oameni, dacă 
nu S-ar fi apropiat de ei cu dragostea cuceritoare a smereniei? Dar cine poate face așa, cine poate să se jertfească pentru 
ei, dacă nu are o altă putere decât puterea omenească? Poate că slava în care va apărea Hristos la sfârşit nu va fi o trecere 
a Lui, de la smerenie şi pogorământ, la înălțare în sens lumesc, ci creşterea oamenilor prin înduhovnicire la înțelegerea 
că în acestea stă slava adevărată a lui Hristos. Dumnezeu nu e sursa gândurilor de trufie ale altora, ca să pună în locul lor 
trufia măririi Sale. Ci El condamnă orice trufie (II Cor. 9, 5). Pc lângă aceasta slava deosebită de care Se va bucura Dom- 
nul atunci va fi să vadă înstăpânite în oameni aceste valori. Actul suprem în care se arată slăbiciunea lui Dumnezeu din 
iubire faţă de noi s-a arătat în crucea Lui față de noi. Dar tot acest act reprezintă şi iubirea Lui supremă, prin care infir- 
mă înțelepciunea şi puterea neputincioasă a noastră. Cât de redusă este puterea noastră faţă de această putere a lui Hris- 
tos! Cât de mică e mărirea la care renunță omul pentru Hristos, în comparaţie cu mărirea la care renunță Fiul lui Dum- 
nczeu pentru noi! (n. 441, pp. 347-348). 

Ei1042.» (Sf. Maxim Mărturisitorul, Epistole, Partea întâi, ep. 12, în PSB, vol. 81, 
pp. 69-70) 


„(...) S-a arătat prin trup ca Cel prin fire de oameni iubitor, făcându-Se încăput, 
prin naşterea adevărată din femeie, precum a voit, în cele ale noastrel04%.” (Sf. 
Maxim Mărturisitorul, Epistole, Partea întâi, ep. 15, în PSB, vol. 81, p. 142) 


„Căci El arată cu îmbelşugare toate ale firii afară de păcat, ca să închidă gura 
ereticilor!044.” (Sf. Maxim Mărturisitorul, Epistole, Partea a Il-a, 12, în PSB, vol. 
81, p. 264) 


„(...) S-a făcut om adevărat, nelipsindu-Se de nici una din cele ale noastre, afară 
de păcat!45, ci având toate cele după fire ale fiinţei noastre în mod neschimbat, câte 
le avem şi noi, precum şi cele ale ființei dumnezeieşti fără de început.” (Sf. Maxim 
Mărturisitorul, Epistole, Partea a II-a, 13, în PSB, vol. 81, p. 282) 


Întruparea Domnului Hristos — eveniment uimitor şi neasemuit 
pentru umanitate 


„O stea a strălucit pe cer mai mult decât toate stelele; lumina ei era nespusă şi 
noutatea ei minuna,; toate celelalte stele, împreună cu soarele şi luna, horă făceau în 
jurul stelei, care covârşea cu lumina ei pe toate. Şi tulburare a fost. De unde nou- 
tatea aceasta că steaua nu se aseamănă cu celelalte stele? Atunci orice magie s-a 
nimicit şi orice legătură a răutăţii a pierit; neştiinţa s-a risipit; iar vechea împărăție 
a căzut, când Dumnezeu S-a arătat în trup omenesc spre înnoirea vieții veşnice 
(Rom. 6, 4). A luat început ceea ce fusese hotărât de Dumnezeu şi prin aceasta toate 
se puneau în mişcare, pentru că se pregătea nimicirea morții.” (Sf. Ignatie Teoforul, 
Epistole, Către Efeseni, cap. 19, în PSB, vol. 1, p. 196) 


„Lumea asta a noastră, a oamenilor, n-a cunoscut din veac decât un singur eveni- 
ment cu adevărat ieşit din comun, uimitor şi neasemuit: atunci, anume, când Fiul lui 
Dumnezeu S-a arătat cu adevărat pe pământ.” (Eusebiu de Cezareea, Viaţa lui Con- 
stantin cel Mare, 17.15, în PSB, vol. 14, p. 249) 


1042, Tâlcuirea Pr. D. Stăniloae: Fiul lui Dumnezeu întrupându-Se rămâne Unul din cele trei ipostasuri ale Sfintei 
Treimi, nici sporit, nici micşorat. Deci Treimea însăşi nu primeşte nici un adaos, nici o micşorare. Dar Cel ce e în mod 
plenar Unul din cele trei ipostasuri ale Sfintei Treimi trăieşte totodată cele omeneşti, fără să piardă ceva din plenitudinea 
Sa, sau să adauge ceva la Ea; fără să Se coboare din înălțimea Sa ca ipostas al Sfintei Treimi. Coborârea constă doar în 
primirea umanităţii în ipostasul Său. Aşa cum Treimea nu-Şi adaugă ceva şi nu Se micșorează în Ea însăși creând şi 
folosindu-Și puterea în conservarea şi cârmuirea lumii, aşa nu-Şi adaugă ceva şi nu Se micşorează nici unindu-Se cu crea- 
tura umană înălțând-o la maximum. Treimea e infinit mai presus de cele ale creaţiei şi ale omului chiar înălțându-le pe 
acestea cât mai mult posibil. Pe lângă aceea Fiul lui Dumnezeu, trăind cele omeneşti la nivelul cel mai înalt, trăieşte ale 
ei ca pe nişte potențe ale dumnezeirii Sale în forma umană. (n. 110, p. 70). 

1043. Tâlcuirea Pr. D. Stăniloae: Cel ce iubeşte e chiar prin aceasta mai prezent prin trupul său altora. Fiul lui Dum- 
nezeu, la culme de oameni iubitor, nu numai că S-a putut întrupa din iubire şi a putut pătimi, luând trupul, ci a putut să-Şi 
arate prin trup iubirea mai mult ca orice om. (n. 299, p. 142). 

1044. Tâlcuirea Pr. D. Stăniloae: Arătând Hristos toate ale trupului, afară de păcat, închidea gura ereticilor care 
negau că Fiul lui Dumnezeu S-a întrupat de fapt. Şi dacă n-a încadrat firea omenească în ipostasul Său dumnezeiesc, n-a 
vindecat slăbiciunea ei pricinuită de păcat. Este implicat aci sensul ontologic al mântuirii, sau mântuirea ca întărire a firii 
noastre prin penetrarea ei de Dumnezeire. O fire omenească purtată de Subiectul dumnezeiesc nu poate păcătui. Dar acest 
subiect nu anulează voia omenească. Căci El e purtătorul acestei voințe. Prin voința omenească voiește El Însuşi. El 
voieşte ferm ca Dumnezeu, dar dă această fermitate voinței omeneşti. (n. 569, p. 264). 

1045. Tâlcuirea Pr. D. Stăniloae: Numai păcatul e contrar lui Dumnezeu şi existenței create de EI, ca voinţă şi neco- 
municare cu El. (n. 599, p. 282). 

„Este dovada celei mai mari puteri, anume ca Dumnezeu să poată fi în fire de om. 
Facerea cerului şi a pământului, a mării şi a aerului, facerea celor mai mari stihii ale 
lumii şi dacă te gândeşti la facerea celor mai presus de lume și a celor de sub pământ, 
toate acestea nu arată atât de mult puterea lui Dumnezeu-Cuvântul, cât iconomia 
întrupării şi pogorământul la smerenia şi slăbiciunea firii omeneşti.” (Sf. Vasile cel 
Mare, Omilii la Psalmi, Omilia la Psalmul XLIV, V, în PSB, vol. 17, p. 290) 


„(...) Mare cu adevărat este ziua lui Israel, adică a seminţiei lui Dumnezeu, sau 
a Fiului 1046. 

De această zi ne-a amintit şi dumnezeiescul David, zicând: Aceasta e ziua pe 
care a făcut-o Domnul, să ne bucurăm şi să ne veselim într-însa (Ps. 117, 24). Dar 
şi preaînțeleptul Pavel: /ază acum vremea bunei aşteptări, iată ziua mântuirii (| 
Cor. 6, 2), în care adică ne-am mântuit, Hristos chemându-ne la aceasta1047. Căci a 
spus înțeleptul ucenic: Nu este alt nume sub cer, dat oamenilor, în care trebuie să ne 
mântuim noi (Fapte 4, 12)1048 » (Sf. Chiril al Alexandriei, Glafire la Facere, Cartea 
a V-a, 1, în PSB, vol. 39, p. 175) 


Întruparea — roadele Întrupării Domnului Hristos 


„(...) Întruparea Domnului, cel mai mare bun de pe pământ, prin care se mijlo- 
ceşte legătura şi comuniunea cu Dumnezeu.” (Clement Alexandrinul, Stromatele, 
VII, cap. 9, 52.1, în PSB, vol. 5, p. 508) 


„Dar ţie ce-ţi poate folosi faptul că Hristos a venit în trup, dacă n-a venit şi în 
sufletul tău? Să-L rugăm ca în fiecare zi să se împlinească şi în noi venirea Lui, ca să 
putem spune: Nu eu mai trăiesc, ci Hristos trăieşte în mine (Gal. 2, 20). Căci dacă 
Hristos trăieşte (numai) în Pavel şi nu trăieşte şi în mine, ce câştig este pentru mine? 
Dar câtă vreme E] a venit şi pentru mine şi eu mă bucur întocmai ca şi Pavel, voi putea 
spune întocmai ca şi Pavel: Nu mai trăiesc, ci Hristos trăieşte în mine.” (Origen, Din 
omiliile Evangheliei de la Luca, Omilia a XXII-a, III, în PSB, vol. 7, p. 112) 


„In urma întrupării lui Hristos, Dumnezeu îndreptează nu pe aceia care nu 
. Li 7 .. . Li . . 
doresc, ci pe aceia care, conform învățăturii creştine, şi-au ales o viață virtuoasă, 
plăcută voii Sale.” (Origen, Contra lui Celsus, Cartea a IV-a, cap. 3, în PSB, vol. 9, 
Pad da) 


„Până la (Hristos) toți oamenii erau robii celui rău şi nimeni dintre cei de demult 
n-a bineplăcut Domnului; legea nu era suficientă pentru a elibera omenirea de strică- 
ciune, până când fecioria, luând locul legii, a stăpânit peste oameni la porunca lui 
Hristos. 

Cei de demult n-ar fi fost împinşi adesea la lupte, ucideri, adulter şi idololatrie, 
dacă dreptatea izvorâtă din lege ar fi fost capabilă să-i mântuiască. Atunci (oamenii) 
se găscau fără încetare în mijlocul a mari şi numeroase nenorociri. Dar, de când 


1046. Tâlcuirea Pr. D. Stăniloae: Mare este ziua în care Fiul lui Dumnezeu se va face om, sau începutul unei omeniri 
noi. (n. 294, p. 175). 

1047. Tâlcuirea Pr. D. Stăniloae: Aşteaptă omul timpuri grele. Dar ziua întrupării Fiului lui Dumnezeu este aştep- 
tată ca cel mai mare bine. Aceasta e ținta în care începe împlinirea timpului sau a istoriei. E ziua în care se umple timpul 
de sens. Căci e ziua începutului mântuirii sau a scăpării omenirii de rău şi de moarte. (n. 295, p. 175). 

1048. Tâlcuirea Pr. D. Stăniloae: Numele Hristos e numele Fiului lui Dumnezeu dat nouă, ca venit între noi sub cer. 
Dacă n-ar exista un Fiu al lui Dumnezeu după ființă, deci nu supus legilor lumii care duc la moarte, și dacă Acesta nu S-ar 
fi fâcut om, luând un nume între numele noastre şi purtând viața noastră de sub cer, n-ar exista mântuire. (n. 296, p. 175). 

Hristos s-a făcut om şi şi-a împodobit trupul cu armura fecioriei, tiranul cel crud, 
prinţul necumpătării, a fost învins, iar pacea şi credința domnesc (peste tot); oamenii 
nu mai Sunt idololatri ca odinioară.” (Metodiu de Olimp, Bancherul sau despre 
castitate, Discursul X (al Domninei), |, PSB, vol. 10, pp. 108-109) 


„Or dacă venirea Mântuitorului n-ar fi avut loc în trup, atunci Mântuitorul n-ar 
fi plătit morţii preţul răscumpărării noastre şi n-ar fi nimicit puterea morţii. Într-ade- 
văr, dacă ceea ce fusese supus puterii morții ar fi fost altceva decât ceea ce a luat 
asupră-Şi Mântuitorul, atunci moartea n-ar fi încetat de a-şi arăta mai departe lucra- 
rea şi n-am fi avut nici un folos din suferinţele îndurate prin trupul purtător de dum- 
nezeire. Dacă Mântuitorul n-ar fi omorât păcatul în trup, noi n-am fi fost înviaţi în 
Hristos, ci am fi rămas morţi în Adam; ceea ce căzuse n-ar fi fost reînnoit, ceea ce 
fusese zdrobit şi doborât n-ar fi fost ridicat din nou; ceea ce devenise străin de Dum- 
nezeu, prin înşelăciunea diavolului, n-ar fi fost din nou înrudit şi înfiat de Dum- 
nezeu.” (Sf. Vasile cel Mare, Epistole, 261, II, în PSB, vol. 12, p. 538) 


„Dat fiind că oamenii, întorcând spatele contemplării lui Dumnezeu şi având 
ochii scufundați în jos ca într-un adânc, îl căutau pe Dumnezeu în cele ale simţurilor, 
închipuindu-şi ca zei oameni muritori şi demoni, Cuvântul lui Dumnezeu, Mântui- 
torul nostru comun şi de oameni iubitor, Îşi ia trup şi viețuieşte ca om între oameni 
şi atrage simțurile tuturor oamenilor, ca cei ce cugetau că Dumnezeu este în cele tru- 
peşti să cunoască adevărul din faptele ce le lucrează Domnul prin trup şi prin EI să 
cugete la Tatăl!049. Căci fiind oameni şi cugetând toate cele lumeşti erau atraşi de 
toate cele spre care se îndreptau simţurile lor şi din toate părțile învățau adevărul. 
De erau copleşiți de zidire, o puteau acum vedea mărturisind pe Domnul Hristos; iar 
de era atrasă cugetarea lor de oameni, în aşa măsură că îi putea socoti zei, din faptele 
Mântuitorului, comparând faptele Lui şi ale acelora, li se arăta că între oameni sin- 
gur Mântuitorul e Fiul lui Dumnezeu, cele săvârșite de ei nefiind asemenea celor 
făcute de Dumnezeu-Cuvântul1050. Chiar de erau robiţi de demoni, văzându-i pe 
aceştia alungați de Domnul, au putut cunoaşte că numai Acesta este Cuvântul lui 
Dumnezeu şi că demonii nu sunt zei. lar dacă mintea lor era preocupată de morți, 
încât să creadă în ei ca în nişte eroi, sau, cum îi numeau preoții, zei, văzând învierea 
lui Hristos mărturiseau că acestea sunt minciuni şi că singurul Domn adevărat este 
Cuvântul lui Dumnezeu care a biruit moartea!051. De aceea S-a și născut şi a venit 
ca om şi a murit şi a înviat, tocind şi umbrind prin faptele Sale cele lăudate ale 


1049. Tâlcuirea Pr. D. Stăniloae: Aici Sfântul Atanasie arată adevăratul înţeles al învățării oamenilor prin trupul lui 
Hristos. Nu e vorba de o învăţare a lor din experiența unui păcat depășit, ci dintr-un model de trup prin care se vedea curăția 
sufletului omenesc și prin el prezența ajutătoare a puterii dumnezeieşti. Hristos le dădea putinţa să sfințească înseși 
simţurile obişnuite, să nu se ispitească de cele materiale şi de semenii lor ce păcătuiau cu trupul, arătându-le un trup ce per- 
sistă în înfrânare şi văzând prin el pe Dumnezeu-Cuvântul. Trupul lor se raționaliza, primea putere să se raționalizeze, 
privind trupul deplin raţionalizat prin Rațiunea personală supremă, Care-l asumase. De altfel şi oamenilor din rai li se 
poruncise să se menţină în curăţie şi prin privirea curată cu simţurile la lucrurile firii. Nu ajunge numai credința umilă a 
fiecărui credincios în Hristos, ca el să se mântuiască, ci e necesar a fi un efort spre menținerea trupului în înfrânarea de la 
păcat, după pilda lui Hristos. Altfel în ce ne-ar fi ajutat Cuvântul lui Dumnezeu întrupându-Se? (n. 56, p. 109). 

1050. Tâlcuirea Pr. D. Stăniloae: Odată ce au cunoscut prin simțuri pe Cuvântul în trup, n-au învățat numai să se 
silească să-L urmeze, ci au învățat, prin comparaţia celorlalți oameni cu E], să nu-i mai socotească zei, iar zidirea de care 
se minunează o vedeau ca operă a Lui. Deci oriunde şi-ar fi îndreptat simțurile, după ce au cunoscut prin simţuri pe 
Cuvântul în trup, nimic nu-i mai ispitea să le socotească pe cele văzute mai presus de El. Simţurile lor au fost eliberate 
de această ispită. Simţurile sunt şi ele puteri organizate rațional, prin care rațiunea-subiect poate sesiza raţiunile lucrurilor. 
(n. 57, p. 109). 

1051. Tâlcuirea Pr. D. Stăniloae: Cum ar fi zei cei ce n-au putut învia? Ei arătau prin aceasta că nu sunt dumnezei, 
întrucât singur Hristos a înviat, vedeau că singur El este Dumnezeu. (n. 58, p. 109). 

oamenilor care au fost, ca oriunde ar fi atraşi oamenii, să-i înalțe de acolo şi să le 
facă cunoscut pe Tatăl Său cel adevărat, precum EI însuşi zice: Am venit să mântu- 
iesc şi să aflu pe cel pierdut (Lc. 19, 10).” (Sf. Atanasie cel Mare, 7ratat despre în- 
truparea Cuvântului şi despre arătarea Lui nouă prin trup, Cap. 3, XV, în PSB, vol. 
15, pp. 108-109) 


„Odinioară oamenii socoteau eroi şi zei pe cei numiţi de poeţi aşa, pe Zeus, Cro- 
nos și Apollo, şi rătăceau aducându-le închinare. Astăzi însă Mântuitorul, arătându-Se 
între oameni, aceia s-au făcut cunoscuți ca fiind oameni muritori şi numai Hristos 
S-a făcut cunoscut ca Dumnezeu, sau ca Dumnezeu-Cuvântul adevăratului Dum- 
nezeu1052. 

Dar ce să spunem de vrăjitoria de care se minunează ei? Înainte de venirea 
Cuvântului înflorea la egipteni, la chaldei şi la hinduşi şi uimea pe privitori. Dar de 
la venirea Adevărului şi de la arătarea Cuvântului a fost dată şi aceasta pe faţă şi a 
încetat cu totul. 

lar despre înţelepciunea elinilor şi grăirea măreaţă a filosofilor socotesc că 
nimenea nu are nevoie de un cuvânt din partea noastră. Căci văd toți minunea că 
înţelepţi elinilor, scriind atâtea, n-au putut să convingă pe nimeni din locurile apro- 
piate lor despre nemurire şi despre viaţa în virtute; dar Hristos, prin cuvinte simple 
şi prin oameni neînvăţaţi în ale vorbirii, a convins în toată lumea foarte multe gru- 
puri de oameni să disprețuiască moartea, să cugete la cele nemuritoare, să pără- 
sească cele trecătoare, să privească la cele veşnice şi să nu pună nici un preţ pe slava 
de pe pământ, ci să caute numai nemurirea. 


Toate acestea spuse de noi nu sunt numai cuvinte, ci au mărturia adevărului din 
experienţa însăşi. Să vină cel ce voieşte să privească dovada virtuții în fecioarele lui 
Hristos şi în tinerii ce păzesc curăția fecioriei, iar credinţa în nemurire, în ceata aşa 
de mare a martirilor.” (Sf. Atanasie cel Mare, Tratat despre Intruparea Cuvântului 
şi despre arătarea Lui nouă prin trup, cap. 6, XLVII-XLVIII, în PSB, vol. 15, pp. 
144-145) 


„ȘI, peste tot, biruinţele Mântuitorului cele câștigate prin întrupare, sunt de aşa 
fel şi atât de mari, că dacă ar voi cineva să le povestească, s-ar asemăna celor ce 
privesc la noianul mării şi voiesc să numere valurile ei. Căci precum nu poate cu- 
prinde cineva cu ochii toate valurile, pentru că pe măsură ce se apropie copleşesc 
simțul celui ce încearcă să le cuprindă, la fel celui ce voieşte să cuprindă faptele lui 
Hristos în trup, îi este cu neputinţă să le primească pe toate, fie şi numai în cugetare, 
cele ce întrec gândirea lui fiind mai multe decât cele pe care socoteşte că le-a cu- 
prins.” (Sf. Atanasie cel Mare, Zratar despre Intruparea Cuvântului şi despre ară- 
tarea Lui nouă, prin trup cap. 6, LIV, în PSB, vol. 15, p. 152) 


„lată cum ceea ce pare oamenilor o nebunie a lui Dumnezeu, s-a făcut prin 
Cruce mai de cinste decât toate. Căci prin aceasta s-a aşezat în EI învierea noastră. 
ȘI nu numai Israel, ci şi toate neamurile, cum a prezis proorocul, părăsesc idolii lor 
şi recunosc ca adevăratul Dumnezeu pe Tatăl lui Hristos şi a încetat închipuirea 
demonilor și e închinat singur Dumnezeu cel adevărat întru numele Domnului nos- 


1052.Tâlcuirea Pr. D. Stăniloae: Prin Hristos, cunoscut ca Fiul lui Dumnezeu întrupat, Cel mai presus de natură, s-a 
cunoscut că Dumnezeu e transcendent naturii, deci oamenii nu se mai închină forțelor naturii, socotite zei, dar neputând 
ajuta în nici un fel omului, ca supuse unor legi implacabile. Dar Dumnezeu cel transcendent naturii S-a cunoscut în Fiul 
Lui cel făcut om, totodată ca Dumnezeu de oameni iubitor, Cel venit între ci, ca Dumnezeu care-i poate ajuta, arătându-Se 
prin faptele Lui totodată în mod clar ca Dumnezeu cel transcendent naturii. (n. 107b, p. 144). 


48-Părinții Bisericii 

tru lisus Hristos1053. Iar în faptul că se aduce închinare Domnului chiar venit în trup 
şi numit lisus şi că se crede că E este Fiul lui Dumnezeu şi prin El este cunoscut 
Tatăl, se arată, precum s-a zis, că nu Cuvântul, întrucât e Cuvânt, a primit acest har, 
ci noi. Căci prin înrudirea Lui cu noi după trup, am devenit şi noi temple ale lui 
Dumnezeu şi ne-am făcut fii ai lui Dumnezeu, aşa încât se aduce închinare Domnu- 
lui şi în noi şi cei ce ne privesc vestesc — cum zice Apostolul (I Cor. 14, 25) — că Dum- 
nezeu este cu adevărat în aceştia.” (Sf. Atanasie cel Mare, Trei cuvinte împotriva 
arienilor Cuvântul întâi, XLII-XLIII, în PSB, vol. 15, pp. 207-208) 


„E şi aceasta un semn al bunătății arătate de El nouă, că am fost înălțaţi prin fap- 
tul că este în noi Domnul cel Preaînalt şi că I s-a dat harul pentru noi, pentru că S-a 
făcut om ca noi Domnul care ne dă harul. Și însuşi Mântuitorul S-a smerit pe Sine 
luând trupul nostru smerit; şi a luat chip de rob, îmbrăcând trupul robit păcatului. Şi 
n-a avut nimic de la noi spre îmbunătăţire; căci El nu are nevoie de nimic şi e deplin 
Cuvântul lui Dumnezeu. Ci mai vârtos noi ne-am îmbunătăţit de la B11054.»(Sf. Ata- 
nasie cel Mare, 7rei cuvinte împotriva arienilor, Cuvântul întâi, XLIII, în PSB, vol. 
15, p. 208) 


„Căci dacă nu S-ar fi făcut Domnul om, n-am fi înviat noi din morţi, răscum- 
păraţi de păcate, ci am fi rămas morți sub pământ; nici n-am fi fost înălțați la cer, ci 
am zăcea în iad.” (Sf. Atanasie cel Mare, 7rei cuvinte împotriva arienilor. Cuvântul 
întâi, XLIII, în PSB, vol. 15, p. 208) 


„Legea prin îngeri s-a grăit şi ea n-a desăvârşit pe nimeni, căci avea nevoie de 
venirea Cuvântului, cum a spus Pavel. Iar venirea Cuvântului a desăvârşit lucrul 
Tatălui !055.» (Sf. Atanasie cel Mare, Zrei cuvinte împotriva arienilor, Cuvântul întâi, 
LIX, în PSB, vol. 15, p. 225) 


„lar dacă nu S-ar fi creat pentru noi nu ne-am fi creat în E11056. lar dacă n-am fi 
fost creaţi în El, nu L-am avea pe El în noi, ci L-am fi avut în afară, adică am fi 
primit de la EI învățătura ca de la un învățător. lar dacă ne-am fi aflat noi astfel, 
păcatul ar fi împărăţit tot aşa de mult peste trup, rămânând în trup şi nefiind scos din 
el.” (Sf. Atanasie cel Mare, 7rei cuvinte împotriva arienilor, Cuvântul al II-lea, LVI, 
în PSB, vol. 15, p. 293) 


„Căci Cuvântul îmbrăcând trupul, precum s-a arătat de multe ori, s-a vindecat 
toată muşcătura şarpelui din el!057. Şi orice rău odrăslea din mişcările cărnii s-a 


1053. Tâlcuirea Pr. D. Stăniloae: Fără temeiul ce ni-l dă Hristos n-am îndrăzni să spunem Tatălui Tată, să ne închi- 
năm Lui ca atare. Temeiul stă în faptul că Fiul lui Dumnezeu Se face om. (n. 116a, p. 207). 

1054. Tâlcuirea Pr. D. Stăniloae: Trupul nostru asumat de Cuvântul a devenit atât de cinstit prin deoființimea cu trupul 
Cuvântului că a devenit şi el templu al lui Dumnezeu. Deci trupul nostru a fost înălțat, nu Cuvântul. (n. 116c, p. 208). 

1055. Tâlcuirea Pr. D. Stăniloae: În iconomia Lui, Dumnezeu a urmărit ridicarea oamenilor la treapta de fii ai 
Tatălui şi de fraţi ai Fiului, după har, în unirea lor cu El arătându-se cea mai caldă iubire a Sfintei Treimi. Această operă 
nu se putea duce la sfârşit decât prin înomenirea Fiului. Ingerii, ca făpturi mai apropiate de Dumnezeu, ne puteau ridica 
cel mult prin împlinirea poruncilor trimise nouă prin ei la o apropiere mai mare de Dumnezeu, dar nu ne puteau face fii 
ai Tatălui, pentru că nici ei nu sunt fii. Pe de altă parte, noi, fiind îmbrăcați în trupul devenit muritor, nu puteam scăpa de 
moartea trupului decât prin Fiul lui Dumnezeu, Care, luând trupul nostru, i-a biruit moartea. (n. 141a, p. 225). 

1056. Tâlcuirea Pr. D. Stăniloae: Ne-am creat ca oameni noi în EI, pentru că E] a fost creat ca om nou pentru noi, 
fără să fie creatură în Sine. In cazul din urmă nu ne-am fi creat din nou în EI. (n. 140, p. 239). 

1057. Tâlcuirea Pr. D. Stăniloae: Orice păcat, orice patimă e o rană purulentă în noi, în care a avut un rol şi mușcă- 
tura demonilor. Invidia e o rană dureroasă în sufletul nostru produsă şi de o mușcătură a Şarpelui spiritual. Gândul rău 
despre altul e şi el o mușcătură, care lasă o rană în mine. Dar manifestată în cuvânt, în faptă față de altul produce şi în 
acela, ca o muşcătură, o rană purulentă. Mândria mă chinuieşte ca o rană adâncă. Toate sunt în acelaşi timp insuficiențe, 
neputințe ce ne duc spre moarte. Şi nu le putem vindeca prin noi înşine. Dimpotrivă, le înmulțim, le adâncim. Fiul lui 

tăiat, şi împreună cu ele s-a desființat moartea ca urmare a păcatului. Căci Domnul în- 
suși zice: Vine stăpânitorul lumii acesteia şi nu află nimic întru Mine (| In. 14, 30). Sau 
cum spune loan: Spre aceasta s-a arătat, ca să strice lucrurile diavolului (| In. 3, 8). 
Iar acestea fiind desfăcute de la trup, toți am fost eliberaţi pentru înrudirea trupu- 
lui1058. Şi aşa ne-am unit şi noi cu Cuvântul. Iar unindu-ne cu Dumnezeu, nu mai 
rămânem pe pământI059, ci, precum a spus EI, unde este EI şi noi vom fi (In. 14, 3). 
Şi astfel nu ne vom mai teme de şarpe, căci s-a golit de putere, fiind gonit din trupul 
propriu de Mântuitorul, Care spune: Mergi înapoia Mea, satano! (Mt. 4 10); şi aşa 
e aruncat în afara raiului, în focul cel veşnic.” (Sf. Atanasie cel Mare, Zrei cuvinte 
împotriva arienilor, Cuvântul al II-lea, LXIX, în PSB, vol. 15, p. 308) 


„Şi precum Domnul, îmbrăcând trupul, S-a făcut om, aşa noi oamenii suntem 
îndumnezeiţi, fiind preluaţi de Cuvântul prin trupul Lui, şi de aceea moştenim viața 
veşnică.” (Sf. Atanasie cel Mare, 7rei cuvinte împotriva arienilor, Cuvântul al III-lea, 
XXXIV, în PSB, vol. 15, p. 365) 


„Dar nici făcându-Se trup n-a încetat să fie Dumnezeu; şi nici, pentru că e Dum- 
nezeu, nu ocolește omenescul. Să nu fie! Ci mai vârtos, Dumnezeu fiind, a luat 
trupul şi fiind în trup a îndumnezeit trupul.” (Sf. Atanasie cel Mare, Zrei cuvinte 
împotriva arienilor, Cuvântul al III-lea, XXXVIII, în PSB, vol. 15, pp. 368-369) 


„Fiindcă precum EI, luând trupul nostru, a imitat ale noastre, aşa noi, primindu-L 
pe El, ne împărtăşim de nemurirea Lui1060.». (Sf. Atanasie cel Mare, 7rei cuvinte 


împotriva arienilor, Cuvântul al III-lea, LVII, în PSB, vol. 15, p. 389) 


„Duşmanul mântuirii noastre, deci, împins de invidie, a meşteşugit ca cel întâi- 
zidit, care era nemuritor, să fie osândit la moarte; dar Stăpânul cel purtător de grijă şi 
iubitor de oameni, prin moartea Sa, ne-a dăruit iarăşi nemurirea şi am dobândit bunătăți 
mai mari decât am pierdut. Diavolul ne-a izgonit din rai, dar Stăpânul ne-a urcat la cer, 
diavolul a făcut să fim osândiţi la moarte, dar Stăpânul ne-a dăruit nemurirea; diavolul 
ne-a lipsit de desfătarea paradisului, dar Stăpânul ne-a pregătit împărăţia cerurilor. Ai 
văzut că iscusința Stăpânului a întors împotriva capului diavolului armele făurite de 
invidia lui împotriva mântuirii noastre? Nu numai că ne-a învrednicit de mai mari 
bunătăți, dar ni l-a dat şi pe diavol în mâinile noastre, spunându-ne: Jată v-am dat vouă 
putere să călcaţi peste şerpi şi peste scorpii (Lc. 10, 19).” (Sf. loan Gură de Aur, Omilii 
la Facere, Omilia XLVI, IV, în PSB, vol. 22, p. 144) 


Dumnezeu, luând firea noastră, a vindecat aceste răni din ea. Se vede şi din aceasta înțelesul ontologic al mântuirii în 
gândirea Sfântului Atanasie. Cu cât rațiunea care se plasticizează în existența mea e mai tare, cu atât menţine mai tare 
existența mea realizată prin puterea lui Dumnezeu. De aceea Cuvântul dumnezeiesc, suprema Raţiune, după al cărei chip 
e şi rațiunea plasticizată în mine, poate vindeca plasticizarea realizată de aceasta în firea omenească asumată de EI și prin 
puterea iradiată din aceasta şi în noi. (n. 180, p. 308). 

1058. Tâlcuirea Pr. D. Stăniloae: Desprinse fiind patimile din trupul asumat de Cuvântul, ne-am putut elibera şi noi 
de ele, datorită înrudirii comunicante (ovyyevera) dupa trup, sau a unităţii de natură între trupul Lui și al nostru. E o mare 
taină unirea neconfundată a firii diferitelor persoane omeneşti. Persoanele umane nu au nici o fire despărțită, nici o fire 
nerepetată în fiecare. E o comunicare de la una la alta, chiar fără cuvinte şi acte. Ce se întâmplă cu fiecare are repercu- 
siuni asupra tuturor, fic bun, fic rău. Totuşi arc şi voinţa un rol, slăbind comunicarea dar ncanulând-o, ci strtâmbând-o, dar 
putând-o şi întări şi adânci în bine. (n. 181, pp. 308-309). 

1059. Tâlcuirea Pr. D. Stăniloae: În viața pătimașă, neliberă. (n. 182, p. 309). 

1060. Tâlcuirea Pr. D. Stăniloae: EI a luat trupul nostru pătimitor şi muritor ca, răbdându-le acestea întărit de pu- 
terea dumnezeiască, să putem lua noi acest trup întărit prin prezența lui Dumnezeu și așa să scape şi trupul nostru de pati- 
mi şi de moarte. (n. 146, p. 389). 

„Ţi-am văzut, îi spune Dumnezeu lui Avraam cugetul tău iubitor de Dumnezeu, 
şi iată ţi-am gătit ce-ai spus mai înainte copilului tău. Și l-a luat şi l-a adus jertfă în 
locul lui Isaac, fiul său. Ai văzut iubirea de oameni a lui Dumnezeu? Jertfa a fost 
adusă; patriarhul şi-a arătat cugetul său iubitor de Dumnezeu, i s-a încununat voinţa, 
luând pe Isaac au plecat încununaţi cu nenumărate cununi. Toate acestea au fost 
închipuirea crucii. De aceea şi Hristos spunea iudeilor: Avraam, părintele vostru, a 
fost bucuros să vadă ziua mea; şi a văzut-o şi s-a bucurat (In. 8, 56). 

— Cum a văzut-o când a trăit cu atâţia ani înainte? 

— Prin tip, prin umbră. După cum aici a fost adusă jertfă oaia în locul lui Isaac, 
tot aşa şi Mielul cel cuvântător a fost adus jertfă în locul lumii. Trebuia ca prin 
umbră să fie preînchipuit adevărul. 

Vezi-mi, iubite, că toate au fost preînchipuite prin umbră. Unul-născut acolo, 
unul-născut aici. Fiu iubit şi adevărat acolo, fiu iubit şi adevărat aici. Acesta este 
Fiul Meu cel iubit, întru Care am binevoit (Mt. 3, 17). De tată a fost adus Isaac jert- 
fă, pe Acesta Tatăl L-a dat. Și strigă Pavel zicând: EI, Care n-a cruțat pe Fiul Lui, 
ci L-a dat pentru noi toți, cum nu ne va dărui toate împreună cu EI? (Rom. 8, 32). 

La atât se mărgineşte umbra. Adevărul este, însă, mult superior. Da, Mielul 
Acesta cuvântător s-a jertfit pentru întreaga lume, Mielul Acesta a curăţit întreaga 
lume! El a scăpat pe oameni de rătăcire şi i-a readus la adevăr; EI a făcut pământul 
cer, nu schimbând firea stihiilor, ci făcând pe oamenii de pe pământ să aibă vieţuirea 
cea din ceruri. Prin EI a pierit toată slujirea idolilor, prin El oamenii nu se mai în- 
chină la pietre şi la lemne, nici nu se mai pleacă cei cinstiți cu rațiune în faţa 
lucrurilor celor fără de simţire, ci toată înşelăciunea a fost alungată, iar lumina ade- 
vărului a luminat lumea. Ai văzut superioritatea adevărului? Ai văzut ce este umbra 
şi ce este adevărul?” (Sf. loan Gură de Aur, Omilii la Facere, Omilia XLVII, II-IV, 
în PSB, vol. 22, pp. 151-152) 


„Vorbesc despre marea taină a dreptei credinţe, prin care Dumnezeu S-a arătat 
în trup, despre Cel ce era în chipul lui Dumnezeu şi a petrecut între oameni în trup, 
cu față de rob; despre Cel care, după ce Şi-a însuşit ca pârgă firea pieritoare a trupu- 
lui, pe care a luat-o asupra Sa prin fecioria nestricată, sfințeşte împreună cu ea, întru 
nestricăciune, firea comună, prin cei ce se unesc cu EI, prin împărtăşirea de taină, 
hrănind trupul Său, adică Biserica, şi articulând în chip cuvenit mădularele ce odrăs- 
lesc prin credinţă în trupul comun. Prin aceasta orânduieşte totul în chip frumos, 
făcându-i pe credincioşi ochi, gură, mâini și celelalte mădulare, într-un mod cuvenit 
şi armonic. Căci aşa zice Pavel: Un trup este, dar multe mădulare (| Cor. 12, 14 
urm.).” (Sf. Grigorie de Nyssa, Tâ/cuire amănunțită la Cântarea Cântărilor, Omilia 
a XIII-a, în PSB, vol. 29, pp. 290-291) 


„Într-adevăr, cine nu ştie că înşelăciunea diavolească a cuprins aproape toate 
colțurile pământului şi că a pus stăpânire pe viața omului prin nebunia închinării la 
idoli, cum a devenit un obicei la toate popoarele lumii de a cinsti chipurile cioplite, 
aducându-le jertfe de animale vii şi punând pe altare tot felul de murdării? Din clipa 
în care, s-a arătat, însă, prin mijlocirea firii omenești (Tit 2, 11), harul lui Dumnezeu, 
cel ce mântuie pe toţi, cum zice Apostolul, din acel moment precum piere fumul aşa 
au pierit toate: a încetat nebunia tălmăcirii semnelor de noroc şi a proorocirilor de- 
şarte, s-au înlăturat procesiunile de animale şi măcelăririle pline de spurcăciuni ale 
hecatombelor, iar la cele mai multe popoare au dispărut în întregime altarele păgâne, 
curțile templelor, tămâierile sacre şi chipurile idoleşti de prin pieţe sau din poieni, 

în sfârşit toate lucrurile prin care slujitorii demonilor se înşelau pe ei înşişi şi pe cei 
care trăiau în apropierea lor, încât în multe locuri nu-şi mai aduce aminte omenirea 
nici dacă au mai existat vreodată asemenea lucruri. 

In locul lor s-a ridicat pe întregul pământ, în numele lui Hristos, pe lângă bise- 
rici şi altare, o preoţie nesângerată şi neprihănită, precum şi o filozofie înaltă, care 
pune preţ mai mult pe faptă decât pe vorbă şi care vorbeşte aproape cu dispreț față 
de viața trupească şi-şi râde parcă de moarte.” (Sf. Grigorie de Nyssa, Marele cuvânt 
catehetic sau despre învățământul religios, cap. 18, în PSB, vol. 30, p. 314) 


„Hristos (Fiul lui Dumnezeu), mişcat de bunătatea Sa, cea mai presus de minte 
şi de cuvânt, Se micşorează şi Se întrupează, Se amestecă şi Se îmbracă cu sufletele, 
prietenele Lui, făcând cu ele un duh (| Cor. 4, 17), după cum spune un cuvânt al 
Sfântului Apostol Pavel. Sufletul (Său se uneşte) cu sufletul (omenesc), firea sa cu 
firea (omenească), încât sufletul trăieşte în Dumnezeire, se face părtaş la viaţa cea 
nemuritoare şi se desfată cu plăcerea cea nestricăcioasă şi cu slava cea negrăită.” 
(Sf. Macarie Egipteanul, 4/te şapte omilii, „Despre înălțarea minţii”, 6, în PSB, vol. 
34, p. 317) 


„Căci în Hristos s-a surpat peretele despărțiturii şi noi cei ce eram odinioară 
depărtați şi despărțiți, din pricina păcatului, ne-am unit prin EI şi în El cu Dumnezeu 
şi Tatăl, desființând vechea duşmănie. Căci E] este pacea noastră, cum zice Scrip- 
tura (Efes. 2, 14).” (Sf. Chiril al Alexandriei, /nchinare în duh şi adevăr, Cartea a 
III-a, în PSB, vol. 38, pp. 107-108) 


„Căci ceea ce pricinuieşte primăvara în munţi şi dumbrăvi, înconjurând arborii 
cu frunză nouă, aceea a împlinit venirea Mântuitorului nostru la noi. lar aceasta a 
avut loc la vremea sa, adică în anul al doilea şi nu în timpul dintâi, în care era în 
vigoare legea şi ceata proorocilor, şi în care stăpânea moartea. Căci aceasta a (stă- 
pânit) împărăţit de la Adam şi până la Moise (Rom. 5, 14).” (Sf. Chiril al Alexan- 
driei, Inchinare în duh şi adevăr, Cartea a X-a, în PSB, vol. 38, p. 329) 


„Luând în Sine cele omeneşti, şi coborând în chip iconomic!06! în cele ale 
noastre cele ale Lui, nu se ruşinează să ne numească frați, odată ce am fost chemaţi 
la înfiere (Efes. 1, 5), prin E11062.” (Sf. Chiril al Alexandriei, G/afire la Ieşire, Car- 
tea a II-a, 1, în PSB, vol. 39, p. 295) 


„(...) Dumnezeu fiind prin fire S-a pogorât prin golire (prin chenoză) (Filip. 2, 
7) şi S-a făcut trup şi S-a sălăşluit între noi, după Scripturi (In. 1, 14), ...s-au îm- 
bogăţit cu harul dumnezeiesc şi atotpreţios. Căci celor ce L-au primit pe EL, le-a dat 
lor putere să se facă fii ai lui Dumnezeu (In. 1, 12)1063.» (Sf. Chiril al Alexandriei, 
Glafire la a doua Lege, 1, în PSB, vol. 39, p. 440) 


„Căci, dacă nu S-ar fi făcut om, nici noi nu ne-am fi învrednicit de o unire cu El 
(de o altoire a firii noastre în firea Lui), sădindu-ne în El ca nişte mlădiţe şi primind 


1061. Tâlcuirea Pr, D. Stăniloae: În chip iconomic, cu voia şi pentru a ne mântui, nu fără voie ca noi. (n. 519, p. 295). 

1062. Tâlcuirea Pr. D. Stăniloae: Odată ce Fiul Unul-Născut S-a făcut şi om între noi, ne-a făcut şi pe noi fii ai 
Tatălui unindu-Se după firea Lui omenească cu noi. Tatăl vede pe Fiul Său cu față omenească, de aceea vede în orice față 
de om un fiu al Său, dacă acesta își însuşește dragostea Fiului Său față de EI. (n. 520, p. 295). 

1063. Tâlcuirea Pr. D. Stăniloae: Cei ce s-au alipit de Fiul, au fost primiţi de Tatăl ca fii. Fiul le-a dat simţirea Sa 
de fii ai Tatălui, ca să se simtă și ei fii. Tatăl L-a făcut pe Fiul Său Om, ca în orice față de om să vadă un fiu al Său, dacă 
acela se alipeşte de Fiul Său. (n. 766, p. 440). 

de la EI puterea rodirii, prin împărtăşirea de Duhul, ca să producem rodul vieţuirii de 
Dumnezeu iubitoare, pe care-l numeşte mult, declarându-l pe cel din slujirea Legii 
rămas în urmă şi arătându-l ca fiind între cele mici şi puţine. Căci Legea n-a desăvârșit 
nimic, după cuvântul lui Pavel (Evr. 7, 18).” (Sf. Chiril al Alexandriei, Comentariu la 
Evanghelia Sfântului loan, Cartea a X-a, cap. 2, în PSB, vol. 41, p. 944) 


„(...) Unul-Născut S-a făcut om spre slava lui Dumnezeu-Tatăl1064. Din acest 
motiv s-au putut face ucenici ai Săi şi cei ce vieţuiau pe pământ. Căci celor vechi de 
odinioară Dumnezeu le grăia prin Prooroci (Evr. 1, 1), iar despre noi s-a spus: Și vor 
fi toți învățați de Dumnezeu (In. 6, 45). Căci ne-a dăruit cuvântul Lui nouă, celor ce 
am crezut în El, nemijlocind un altul, căci nu s-a făcut vreun altul mijlocitor al voi- 
lor Lui către noi, precum Moise celor din Israel în muntele Sinai, sau Proorocii de 
după Moise celor ca ei, ci Hristos ne-a învăţat pe noi. De aceea, toți suntem învăţaţi 
de Dumnezeu965. Dar n-am fi fost făcuţi ucenici ai Lui şi n-am fi adus rodul iubirii 
de Dumnezeu, şi încă mult rod, dacă Tatăl nu S-ar fi preaslăvit prin bunătate, bine- 
voind față de noi aşa de mult, încât Cuvântul provenit din fiinţa Lui să Se facă şi om. 
Aceasta să înțelegem când auzim dumnezeiasca Scriptură spunând că a dat pe pro- 
priul Său Fiu, căci a binevoit cu Cel ce a hotărât să pătimească pentru noi, şi de aceea 
se şi spune în mod foarte hotărât că L-a dat.” (Sf. Chiril al Alexandriei, Comentariu 
la Evanghelia Sfântului loan, Cartea a X-a, cap. 2, în PSB, vol. 41, p. 945) 


„Nu numai că ne-a mântuit pe noi cei ținuți sub păcat, ci ne-a împărtăşit şi din 
puterea dumnezeiască, dezlegând în sine pedeapsa (70 enuriuov) noastra. Puterea 
aceasta lucrează neschimbabilitatea sufletului şi nestricăciunea trupului, prin dis- 
poziția identică a voii spre ceea ce-i bun prin fire, în cei ce se străduiesc cu fapta să 
cinstească harul. Aceasta cred că o spune Sfântul (Grigorie - n.a.) prin cuvintele: Ca 
Să mistuie în Sine ceea ce e mai rău, cum mistuie focul ceara sau soarele, umezeala 
pământului, iar eu să mă împărtăşesc de ale Lui prin amestecare, devenind adică, 
prin har, curat de patimă, la fel cu E11066.» (Sf. Maxim Mărturisitorul, Ambigua, 
Partea întâi, 4, în PSB, vol. 80, p. 52) 


1064. Tâlcuirea Pr. D. Stăniloae: Faptul că Dumnezeu Se face om, fără a înceta să rămână şi Dumnezeu, e cea mai 
mare cinstire pentru om. În aceasta se arată cu ce existență valoroasă şi plină de înalte capacități a fost creat omul. Nu e 
mare lucru pentru Dumnezeu să facă să se nască firea omenească şi în Persoana proprie, dar e un lucru negrăit de mare 
pentru această fire să fie născută ca fire a Persoanei Lui, să Se manifeste Dumnezeu însuși prin ea. E o pogorâre extra- 
ordinară a Lui, dar și o înălţare extraordinară a firii omeneşti. Aceasta nu aduce propriu-zis o slavă nouă Fiului şi Tatălui 
decât în sensul că arată marea Lor iubire şi faptul că existența pe care o creează din nimic primeşte să se bucure de 
descoperirea acestei iubiri, sau a măreției şi iubirii Lor de oameni. Aceasta e măreţia smereniei lui Dumnezeu. Ea rezultă 
dintr-o iubire ce dă unei existenţe pe care o creează din nimic un preț nesfârşit, etern şi capacitatea de a-L descoperi. (n. 
1786, p. 945). 

1065. Tâlcuirea Pr. D. Stăniloae: A fi învățați toți de Dumnezeu înseamnă a Se fi făcut Dumnezeu om, ca să le vor- 
bească tuturor în graiul lor. Căci odinioară le vorbea prin Prooroci, pentru că avea nevoie de nişte tălmăcitori ai unei 
învățături pe care nu o dădea EI însuşi în limba tuturor, ci prin înţelesuri spirituale, care erau insuflate unora spre a fi 
tălmăcite de ei în limba omenească. În Hristos, Dumnezeu însuşi Se face om ca să le vorbească tuturor în limba lor. E o 
maximă apropiere de om. Dumnezeu devine ascmenea omului, dar rămâne totodată Dumnezeu. (n. 1787, p. 945). 

1066. Tâlcuirea Pr. D. Stăniloae: lisus Hristos ne-a adus nu numai eliberarea de voința noastră arbitrară (gnomică), 
contrară firii, sau de împătimirea păcătoasă (euun&8eva), ci ne-a dat si puterea să ne eliberăm de afecte (76 ra9n76v), ca 
pedeapsa (ro Enuriutov), intrata în fire după cădere, sau ca urmare a păcatului. Aceasta se va înfăptui deplin în viața 
viitoare, după pilda şi din puterea trupului înviat al lui Hristos. În viața pământească le putem slăbi numai. La lumina lui 
Hristos putem distinge clar între păcat, şi urmarea păcatului. Ceea ce a luat isus prin naşterea Sa ca om din firea noas- 
îră este totalitatea afectelor ircproşabile, ca urmare a păcatului ce ține de fire, în vederea existenței ei pământeşti, ceea ce 
avem noi în plus prin naşterea din trup e păcatul. In Hristos însuşi prin suportarea de bunăvoie a morții şi prin înviere, 
pedeapsa ca urmare a păcatului (70 enutiuov) a fost înlăturată total. Dar în noi rămâne să se lucreze mai întâi înlăturarea 
păcatului şi apoi să înaintăm spre slăbirea afectelor, dobândind nestricăciunea sufletului şi implicit progresul spre 
nestricăciunea trupului. Aci Sfântul Maxim rezumă ce spune Sfântul Grigorie Teologul în Cuv. teol. 3, cap. 20; PG, 36, 
col. 100 C-101 C. (n. 7,p. 52). 

„Prin taina ascunsă de veacuri şi de generaţii, iar acum descoperită prin întru- 
parea adevărată şi desăvârşită a Fiului lui Dumnezeu, Acesta a unit cu Sine după 
ipostas, în chip neîmpărțit şi neamestecat firea noastră, iar pe noi, prin Sfântul Său 
trup, cel din noi şi al nostru, însuflețit mintal şi rațional, ne-a fixat în Sine ca printr-o 
pârgă, şi ne-a învrednicit să fim una şi aceeaşi cu Sine după omenitatea Lui, după 
cum am fost rânduiți dinainte de veacuri să fim în El ca mădulare ale trupului Său, 
articulându-ne şi încheindu-ne în Sine în Duh ca un suflet trupul şi ducându-ne la 
măsura vârstei duhovniceşti a plinătății Lui. Prin aceasta a arătat pe de o parte că noi 
spre aceasta am fost făcuţi, iar pe de alta, că scopul prea bun dinainte de veacuri al 
lui Dumnezeu, cu privire la noi, n-a primit nici o schimbare, după rațiunea Lui, dar 
a venit la împlinire printr-un mod nou, introdus ulterior. 

Căci trebuia ca odată ce Dumnezeu ne-a făcut asemănători Lui (prin aceea că 
avem prin împărtăşire trăsăturile exacte ale bunătății Lui şi a plănuit înainte de 
veacuri să fim în E1) să ne şi ducă la acest sfârşit prea fericit, dându-ne ca mod buna 
folosire a puterilor naturale; dar omul refuzând acest mod prin reaua întrebuințate a 
puterilor naturale, ca să nu se depărteze de Dumnezeu, înstrăinându-se, trebuia să 
introducă alt mod cu atât mai minunat şi mai dumnezeiesc decât cel dintâi, cu cât 
ceea ce e deasupra firii e mai înalt decât ceea ce e după fire. Şi acest mod este taina 
venirii atottainice a lui Dumnezeu la oameni, precum credem toţi. Căci dacă testa- 
mentul cel dintâi, zice Apostolul, ar fi rămas fără prihană, nu s-ar fi căutat loc pen- 
tru un al doilea (Evr. 8, 7). Şi de fapt este vădit tuturora, că taina ce s-a săvârşit în 
Hristos la sfârşitul veacului este dovada şi urmarea greşelii protopărintelui de la 
începutul veacului!067..» (Sf. Maxim Mărturisitorul, Ambigua, Partea a II-a, 7k, în 
PSB, vol. 80, p. 97) 


„(...) A reînnoit firea, sau ca să spunem mai adevărat a înnoit-o şi a readus-o la 
străvechea frumuseţe a nestricăciunii prin sfântul Lui trup însufleţit raţional, pe care 
l-a luat din noi; ba mai mult, i-a procurat firii cu generozitate îndumnezeirea, din 
care nu mai poate nicidecum cădea, fiind întrepătrunsă cu însuşi Dumnezeu cel 
întrupat, ca sufletul cu trupul, printr-o unire neamestecată şi primind, datorită 
arătării Lui prin ea, să se ascundă atât de mult, cât de mult S-a făcut EI arătat prin 
ea şi S-a socotit ieșit din ascunzimea Sa naturală1058.» (Sf. Maxim Mărturisitorul, 
Ambigua, Partea a II-a, 109, în PSB, vol. 80, p. 273) 


1067. Tâlcuirea Pr. D. Stăniloae: Sfântul Maxim introduce acum tema hristologică în viziunea lui. Scopul lui Dum- 
nezeu dinainte de veacuri a fost ca noi să fim readunaţi în El şi îndumnezeiți împreună cu tot cosmosul. Dacă n-am fi 
căzut în păcat, acest scop s-ar fi putut realiza prin buna folosire a puterilor umane naturale, în care era sădit impulsul 
binelui și atracția lui Dumnezeu ca Binele suprem, impuls şi atracţie care nu se manifestau fără o lucrare a lui Dumnezeu 
în natura umană. Dumnezeu S-ar fi sălășluit tot mai deplin în firea umană sau ar fi devenit tot mai transparent în ea, şi 
ea, tot mai proprie Lui printr-o dezvoltare a legăturii naturale dintre ea şi Dumnezeu. Dar reaua întrebuințare a puterilor 
naturale, adică refuzul lor de a lucra conform impulsului spre bine sădit în ea, a slăbit aceste puteri, în aşa măsură că a 
trebuit ca Însuşi Fiul lui Dumnezeu să Se facă subiectul acestor puteri pentru ca ele să lucreze în conformitate cu binele 
şi în direcția unirii depline cu Dumnezeu. El a recurs la un mod nou de conducere a firii umane la unirea cu Sine, la un 
mod cu atât mai înalt, cu cât ceea ce e mai presus de fire e mai înalt decât ceea ce c conform firii. Desigur, modul 
supranatural al unirii creaţiunii cu Dumnezeu prin Hristos nu face, pe de altă parte, decât să restabilească puterile firii şi 
s-o aducă pe aceasta la același scop la care ea ar fi ajuns dacă n-ar fi căzut. Hristos n-a lucrat fără puterile firii, ci prin 
acestea, restabilindu-le în acest scop. El nu realizează numai o mântuire juridică, printr-un act prin care nu angajează efor- 
tul firii umane, şi nu o conduce pe aceasta nefolosind şi acest efort la îndumnezcire, ca în teologia occidentală. 

Întâlnim aci din nou optimismul antropologic al Sfântului Maxim, solidar cu al tuturor părinţilor răsăriteni. Natura 
umană e capabilă să devină natura restabilită și îndumnezeită în ipostasul divin. Numai întrucât e capabilă de aceasta, 
natura umană poate redeveni părticică a lui Dumnezeu. (n. 72, pp. 97-99). 

1068. Tâlcuirea Pr. D. Stăniloae: Fiul lui Dumnezeu, acceptând atât existența omenească creată cu raţiunea ei, cât 
şi existența născută cu modul ei, a readus existența prin naştere la frumuseţea de la început, adică la starea de nepăcă- 
tuire, ba chiar la îndumnezeire. Căci această existență a fost într-o întrepătrundere cu Dumnezeu însuși, într-o unire 
neamestecată, încât însușirile ei de pe urma nașterii s-au ascuns atât de mult în Dumnezeu pe cât de mult S-a arătat prin 

„În felul acesta, a cinstit şi naşterea noastră cea din trupuri, după acest sfânt şi 
mare învăţător, făcându-Se om cu adevărat şi născându-Se omeneşte, ca să ne elibe- 
reze pe noi din lanţurile naşterii şi din legea la care eram osândiţi din pricina păca- 
tului, de a fi semănaţi şi de a răsări asemenea ierbii, cum zice undeva marele şi văză- 
torul celor mari lezechiel, ridicat tainic la cele dumnezeieşti, unde a cunoscut cauza 
iconomiei de acum cu privire la om. Căci zice acesta adresându-Se Ierusalimului: 
Acestea zice Domnul Ierusalimului: rădăcina ta şi naşterea, din pământul Canaan; 
tatăl tău, amoreu şi mama ta, heteancă. În ziua în care te-ai născut, nu ţi-au legat 
buricul tău şi n-ai fost scăldată în apă, nici frecată cu sare şi în scutece n-ai fost 
înfășată. Și ai fost aruncată pe faţa câmpului pentru viclenia sufletului tău în ziua 
în care te-ai născut. Și am trecut pe lângă tine şi te-am văzul pe tine tăvălită în sân- 
gele tău şi am zis: Din sângele tău, viaţa ta. Inmulţeşte-te, că rod al țarinei te-am dat 
(lez. 16, 3 urm.)!069. 

Deci Domnul, vrând să tămăduiască firea de osânda legii, datorită căreia odrăs- 
leşte prin sămânță asemenea ierbii şi are viață prin sânge ca celelalte animale, şi s-o 
readucă la străvechiul har al nestricăciunii, a venit să o elibereze şi să-i arate clar 
binele spre care, fiind creată la început, nu s-a mişcat deloc; apoi, să calce răul spre 
care mişcându-se îndată ce a fost creată, din pricina rătăcirii, şi-a deşertat contrar firii 
toată puterea ei, şi să lege de Sine puterea poftei ei (al cărei simbol e buricul), care a 
primit astfel o fermă şi statornică deprindere a fecundității în bine; de asemenea, să 
o spele, adică să o curețe de petele neştiinţei cu apa vărsată peste ea prin har, şi să o 
învelească cu scutece, adică să întărească cu Duhul lucrarea ei naturală în direcția 
binelui pentru care a fost creată; iar prin aceasta să o facă curată şi incapabilă de 


ele Dumnezeu, ieşit din ascunzimea Lui naturală. Firea noastră asumată de EI prin nașterea de pe urma păcatului şi-a 
ascuns în E] atât de mult ceca ce-i era propriu (naşterea din poftă, păcătoşenia), pe cât de mult s-a arătat în aceste însușiri 
primite de ea dumnezeirea Lui. Firea noastră de după păcat e făcută în Hristos un mediu de revelare a Lui ca Dumnezeu. 
Omul lisus a fost atât de minunat, că revela pe Dumnezeu fâră să Se ştirbească ca fire omenească, ci tocmai prin reve- 
nirea ei la rațiunea ei neştirbită, întrucât chiar în aducerea ei la existenţă se arată în parte facerea omului de la început 
prin Dumnezeu. lisus ca om în parte Se face fără de păcat, în parte, Se naşte ca să intre în lepătură cu omenirea existentă. 
Astfel chiar prin modul facerii lui, omul e rânduit să fie un transparent al lui Dumnezeu. Nu e adus la existența pămân- 
tească spre pedeapsă în sens origenist. Dumnezeu l-a adus la existență ca om prin suflarea iubirii Sale, sau adierii infini- 
tului dumnezeiesc al Duhului Sfânt în care trebuia omul să respire permanent. Printr-o suflare a început să se formeze şi 
în Fecioara umanitatea lui Hristos, printr-o suflare asemănătoare cu cea a facerii de la început, dar incomparabil mai efi- 
cientă. Și printr-o astfel de suflare ni se transmite şi nouă în botez naşterea omului nou din Hristos, având să trăim pururea 
în adierea dragostei infinite, de-viață-dătătoare a Duhului Sfânt. De altfel, chiar în naşterea noastră din trupuri e impli- 
cată şi o insuflare a lui Dumnezeu, chiar dacă sufletul dat prin ea nu rămâne în legătura originară a omului cu Dumnezeu. 
(n. 343, pp. 273-274). 

1069. Tâlcuirea Pr. D. Stăniloae: Taina unirii celor două firi în ipostasul unic al Cuvântului, fără alterarea nici unei 
firi, se explică prin faptul că firea omenească, departe de a fi micşorată sau alterată în însuşirile ei de către firea dum- 
nezeiască, este consolidată în ele sau întărită şi desăvârşită în rațiunea ei. Şi în realizarea ei plenară nu obligă firea dumne- 
zeiască la o micşorare sau alterare în fiinţa ei, ci numai la un pogorământ în lucrările ei. Dumnezeu nu e contrar făpturii 
Sale; şi făptura nu e contrară lui Dumnezeu. Există între ele o convergenţă. In Opuscula theologica et polemica Sfântul 
Maxim spune: A închipuit în mod nefantezist marele mister al iconomiei pentru noi, neînlăturând nimic natural din par- 
tea asumată, afară de păcat (PG, 91, 32). Prin înlăturarea păcatului nu se înlătura ceva de la firea umană, ci mai degrabă 
se restabilea aceasta în conformitatea ei naturală cu Dumnezeu și deci în deplina ei actualizare. Căci nimic din cele natu- 
rale şi nici firea nu se opune Cauzatorului firii (op. cit., PG 91, 89). Venind cu libertatea dumnezeirii în firea noastră 
robită păcatului, a eliberat-o pe aceasta de la început de aceasta robic, dăruindu-i de la început libertatea faţă de păcat şi 
deci, de automatismul animalelor şi vegetalelor, apoi, de alterarea ce urmează acestei propagări automate. lubirea nu 
răpeşte libertatea celui iubit, ci i-o întărește. Cel ce iubeşte vrea să fie iubit în mod liber. 

Acceptând în libertate naşterea noastră, a cinstit-o pe aceasta, dar ne-a și eliberat din lanțurile pe care ca le imprima 
ființei noastre, suflând în firea umană născută din umanitatea noastră libertatea iubirii desăvârşite. Ba mai mult, prin liber- 
tatea ce i-a insuflat-o de a lupta contra pornirilor ce o opreau de la iubirea liberă a lui Dumnezeu, sau de a se lăsa abă- 
tută de la aceasta de durerile coruperii ce ne vin din această naştere, i-a dat putinţa de creştere duhovnicească. În sfârșit, 
prin harul şi prin forța divină cu care a pus în comunicare firea noastră, i-a dat nu numai puterea de a nu păcătui, ci şi pe 
aceea de a redobândi incoruptibilitatea. Căci viața dumnezeiască este incoruptibilă şi comunică incoruptibilitatea. Prin 
toate acestea, Sfântul Maxim respinge pesimismul resemnat al origenismului platonizant, referitor la naşterea şi la viaţa 
în trup. (n. 344, pp. 274-275). 

putreziciunea patimilor şi, strângând-o în învelişul raţiunilor adevărate din lucruri ca 
în nişte scutece, să o oprească de la orice revărsare în afara rațiunii ei1070.” (Sf. Ma- 
xim Mărturisitorul, Ambigua, Partea a II-a, 109, în PSB, vol. 80, pp. 274-275) 


„Prin aceasta (Întrupare — n.a.), Domnul şi Dumnezeul nostru a cinstit naşterea 
noastră întreită, adică modurile generale ale facerii noastre în vederea existenţei, a exis- 
tenţei bune şi a veşnicei existenţe: pe cea din trupuri, care e una pentru amândouă părțile, 
adică pentru suflet şi pentru trup, prin faptul că sunt aduse împreună la existenţă, dar 
e împărțită în două pentru modul deosebit al facerii fiecăruia, aceasta e cea prin care 
primim existența; pe cea din botez, prin care primim îmbelşugat existenţa cea bună; şi 
pe cea din înviere, prin care suntem preschimbaţi prin har spre existenţa veşnică!071.” 
(Sf. Maxim Mărturisitorul, Ambigua, Partea a II-a, 111, în PSB, vol. 80, p. 278) 


„(...) Zice dumnezeieşte sfântul şi marele Dionisie Areopagitul în primul capitol 
al scrierii Despre numirile dumnezeieşti, unde zice despre dumnezeiasca întrupare: 
In chip deosebit, din iubirea de oameni, căci S-a făcut părtaş de ale noastre cu ade- 
vărat în mod integral într-unul din ipostasurile Lui, readucând la Sine însuşi şi 
refăcând micimea omenească din care S-a compus (în chip negrăit) lisus cel sim- 
plu; şi Cel etern a luat prelungire temporală şi S-a făcut interior firii noastre Cel ce 
în chip suprafiinţial e în afara întregii rânduieli a firii.” (SE. Maxim Mărturisitorul, 
Epistole, Partea întâi, ep. 13, în PSB, vol. 81, p. 112) 


„EI Însuşi m-a luat pe mine întreg împreună cu ale mele, ca să-mi dăruiască mie 
întreg mântuirea!072, dezlegând tot blestemul păcatului. Căci ceea ce nu a fost luat 
a rămas nevindecat şi ceea ce a fost unit cu Dumnezeu, aceea se şi mântuieşte, cum 
zice cel cu numele de Teologul!073.” (Sf. Maxim Mărturisitorul, Epistole, Partea a 
II-a, 8, în PSB, vol. 81, p. 249) 


„Căci S-a făcut om fără schimbare şi confundare Cel ce e prin excelență de oa- 
meni iubitor, nelipsindu-Se de nimic în asumarea celor ale noastre, ca să nu-I lip- 
sească Lui ceva din dărnicia harului, nici nouă ceva din mântuire!074. Căci în acest 
caz n-ar fi dat toată mântuirea firii, deoarece n-ar fi asumat toată firea, ci ar fi mic- 
şorat mântuirea în măsura în care n-a asumat firea. Căci ceea ce n-a fost luat n-a fost 
vindecat, zice marele Grigorie. 


1070, Tâlcuirea Pr. D. Stăniloae: Unind firea noastră cu firea dumnezeiască în ipostasul Său, Dumnezeu Cuvântul i-a 
făcut acesteia clară şi atrăgătoare frumuseţea binelui adevărat sau a izvorului existenței ei, spre care ea trebuie să se miște, 
ca să se întărească tot mai mult în existenţă. Puterea ei nu se mai cheltuieşte în preocuparea de ceea ce nu are consistență. 
Firea noastră își recâștipă fecunditatea în bine odată ce ea soarbe din izvorul Infinit al binelui. Aflându-se într-un ipostas 
comun cu firea dumnezeiască, firea omenească e deschisă în Hristos oceanului de viață şi de cunoştinţă sau de lumină ce 
se revarsă în ea prin har din prezența dumnezeiască infinită. In Hristos ea e înfășată în lumea ordonată şi unitară a rațiu- 
nilor divine ale lucrurilor, încât nu se poate revărsa în afara lor spre suprafața pur sensibilă a lucrurilor. (n. 345, p. 275). 

1071. Tâlcuirea Pr. D. Stăniloae: În această primă naştere neîntinată a Domnului spre existență ca om e implicată a 
doua naştere a Lui, cea prin botez, spre existența Lui cea bună pentru Dumnezeu și a treia naştere, cea a învierii, spre 
veşnica existență bună. Dar prin această naștere a Domnului e constituită şi prima naştere a noastră, precum în ea sunt 
implicate şi celelalte două naşteri ale noastre împreună cu ale Lui: cea spre existența cea bună, prin botez, şi cea spre 
existența veşnică, prin înviere. Existența noastră prin naştere devine astfel prin Hristos existență veşnică. Astfel, existența 
noastră ca rezultat al naşterii din irupuri nu se anulează, ci e ridicată la existenţa veșnică. Din nou e respins origenismul, 
dar acum, pe temei hristologic. (n. 349, p. 278). 

1072. Tâlcuirea Pr. D. Stăniloae: Aci se arată sensul transformator, desăvârşitor al mântuirii, nu cel juridic. (n. 536, 
p. 249). 

1073. Tâlcuirea Pr. D. Stăniloae: Epistola I către Cledoniu. (n. 537, p. 249). 

1074. Tâlcuirea Pr. D. Stăniloac: Dacă n-a luat ceva din cele omenești, ceea ce n-a luat e lipsit de har şi nu mântu- 
ieşte. Dacă n-a luat voia noastră, aceasta nu s-a umplut de har şi deci nu se poate mântui nici în noi. Harul care ni se dă 
vine în toate componentele noastre prin componentele umanității Lui. (n. 960, p. 260). 

Căci cum ar fi în noi Dumnezeu Cuvântul cel mai presus de ființă, întrupat din 
Duhul Sfânt şi din Maria Pururea Fecioară şi Maica lui Dumnezeu, prin asumarea 
trupului care are suflet înţelegător şi rațional, făcându-Se om nou prin fire, înnoind 
pe omul vechi, dacă nu l-ar fi luat cu totul întreg afară numai de păcat, din care vine 
învechirea!075 şi pentru care natura a fost osândită la moartea care ne are pe noi ca 
hrană, în măsura în care gustăm din păcat ghiftuindu-ne amarnic din neascultare? Şi 
cum, coborându-Se EI, ar fi înviat pe cel căzut, dacă n-ar fi unit cu Sine cu totul în- 
treg după ipostas, afară numai de cădere, din care a provenit zdrobirea şi pedeapsa? 
De aceea luând suflet înțelegător şi rațional împreună cu trupul de o fire cu el (ovpu- 
(POVODG OLT Spa:1og)1076, adică pe omul întreg, fără de nici o pată şi unindu-l 
cu Sine după ipostas, Însuşi Dumnezeu Cel mai presus de fire, luând şi voinţa natu- 
rală a sufletului, a avut şi voinţa cu totul liberă. Căci dacă, nu fără voință călcând 
porunca, am avut nevoie de vindecarea ei, Însuşi Dumnezeu Cel întrupat vindecând 
ceea ce e asemenea prin asumarea a ceea ce e asemenea. lar luând-o pe ea, a luat şi 
lucrarea ei rațională şi vitală, căci cugetând şi lucrând noi odinioară prin ea aveam 
nevoie de mântuirea ei. De aceea EI a curăţit-o prin zămislire de toată pata, îndum- 
nezeind prin întrupare întreaga noastră fire.” (Sf. Maxim Mărturisitorul, Epistole, 
Partea a II-a, 12, în PSB, vol. 81, pp. 260-261) 


Întruparea -— efectele Întrupării asupra creaţiei 1077 


„Eu cred că la venirea Domnului Mântuitor, atât Avraam, cât şi Isaac şi Iacov s-au 
bucurat de mila lui Dumnezeu. Nu se poate crede că acei oameni, care au prevăzut 
această zi şi care s-au bucurat de ea, să nu fi dobândit nimic din venirea Domnului 
la ziua naşterii Sale feciorelnice. Ce să mai zicem de patriarhi? Ascultător faţă de 
autoritatea Sfintei Scripturi, îmi voi lua îndrăzneala să urc şi mai sus şi să spun că 
prezenţa Domnului lisus şi întruparea Lui n-au adus bucurie numai pământului, ci 
şi cerului. Astfel vorbeşte sfântul Pavel: „Prin sângele crucii Sale toate să le împace, 
fie cele de pe pământ, fie cele din ceruri” (Col. 1, 20). Dacă, deci, prezenţa Dom- 
nului a fost folositoare pământului şi cerului, de ce să ne fie teamă a spune că veni- 
rea Sa a fost folositoare şi patriarhilor1078, mai ales ca să se împlinească cuvântul: 
Să facă milă cu părinţii noştri, aducându-și aminte de legământul Său cel sfânt, de 
jurământul cu care S-a jurat către Avraam, părintele nostru (Lc. 1, 73; Evr. 6, 17), 
ca fiind izbăviţi din mâna vrăjmaşilor să ne dea nouă fără frică să-I slujim (...) 

De obicei oamenii sunt scoşi din mâna vrăjmaşilor lor, dar nu fără să fi simțit 
frica (Lc. 1, 74). După ce te-ai îngrozit într-o situaţie grea şi apoi eşti eliberat de 
vrăjmașşi, eşti frumos şi bine eliberat, nu însă fără să fi gustat teama. Venirea Mân- 
tuitorului lisus, însă, ne-a slobozit din mâna vrăjmaşilor noştri fără frică. De altfel, 
noi nu am cunoscut pe vrăjmaşii noştri şi nu i-am văzut atacându-ne, însă, fără a şti, 


1075. Tâlcuirea Pr. D. Stăniloae: Păcatul face pe om monoton, îl îngustează în preocuparea de cele trupeşti, în repe- 
tiția aceloraşi plăceri lipsite de noi şi noi orizonturi spirituale (n. 563, p. 261). 

1076. Tâlcuirea Pr. D. Stăniloae: Aci Sf. Maxim numeşte trupul de o fire cu sufletul spre deosebire de afirmarea de 
mai înainte, că în om sunt două fii îinfe, sufletul şi trupul. Dar foloseşte expresia nuanțată: de o împreună ă fire. (n. 564, p. 261). 

1077. În Fiul lui Dumnezeu îşi află originea întreaga creațiune, prin El toate s-au zidit şi în El sunt cuprinse rațiu- 
nile tuturor lucrurilor, de aceea în EI toate îşi află rostul şi împlinirea. Omul, prin căderea sa în păcat, a pus în primejdie 
însăşi existența cosmosului, deoarece prin cădere s-a desfigurat opera Ziditorului. În Întrupare, Fiul vine şi re-crecază 
creația. Hristos va readuna toate într-Însul (Efes. 1, 10). După cum căderea omului a rupt echilibrul, atât în ființa acestu- 
ia, cât şi în cosmos, tot astfel, Întruparea Fiului va readuce restabilirea armoniei cosmice şi reunificarea întregii creaţii în 
Hristos. Prin Întruparea şi coborârea Fiului lui Dumnezeu în lumea creată aveau să fie îndreptate urmările căderii. — n.a. 

1078. Notă Pr. T. Bodogae: Textul grecesc formulează şi mai îndrăzneț această idee spunând: cercetarea părinților 
s-a făcut prin venirea lui Hristos la noi şi coborârea Lui până la iad. In acelaşi timp, un comentator bizantin din sec. 
XIV, Macarie Hrysokefalul, ţine să sublinieze că eliberarea noastră de teamă s-a făcut pentru toate zilele vieții noastre, 
adică pentru veșnicie. Migne, PG, 13, 1821-1822. (n. 94, p. 96). 

deodată, noi am fost smulși din cursele lor şi din laţurile lor. Într-o clipită ne-a în- 
vrednicit pe noi să luăm parte la moştenirea sfinților (Col. 1, 13), fiind scoşi din 
mâna vrăjmaşilor noştri fără a simţi frică, pentru a sluji lui Dumnezeu în sfințenie 
şi în dreptate, în toate zilele vieţii noastre (Lc. 1, 75).” (Origen, Din omiliile Evan- 
gheliei de la Luca, Omilia a X-a, III-IV, în PSB, vol. 7, p. 96) 


Chipul strălucitor şi frumos al Domnului Hristos1079 


„Hristos străluceşte mai puternic decât soarele. Prin El ochii orbilor îşi recapătă 
vederea (Is. 42, 18; Lc. 4, 18). (Clement Alexandrinul, Cuvânt de îndemn către 
elini (Protrepticul), cap. 12, 119.3, în PSB, vol. 4, p. 159) 


„Or, după părerea generală, chiar dacă Scripturile spun despre lisus că nu era ară- 
tos la chip, totuşi nu spun că EI ar fi fost grosolan, cum afirmă Celsus, după cum nici 
n-avem vreun indiciu că ar fi fost mic de statură. lată cum se exprimă proorocul Isaia 
atunci când vesteşte că nu va apărea într-o înfăţişare falnică şi nici de o frumuseţe 
suprafirească: Cine va crede ceea ce noi am auzit şi brațul Domnului cui se va 
descoperi? Crescut-a înaintea Lui ca o odraslă şi ca o rădăcină în pământ uscat; nu 
avea nici chip, nici frumusefe, ca să ne uităm la EI, şi nici o înfăţişare, ca să ne fie 
drag. Dispreţuit era şi cel din urmă dintre oameni (Is. 53, 1-3). Se vede că Celsus a 
auzit de aceste cuvinte, pentru că le-a crezut favorabile ca să-l poată acuza. In 
schimb, el n-a dat atenţie şi altor cuvinte, celor din psalmul 44 şi modului în care sunt 
rostite acolo: încingându-Te cu sabia Ta, peste coapsa Ta, Puternice, cu frumusețea 
Ta şi cu strălucirea Ta, încordează-Ți arcul, propăşeşte şi împărățeşte (Ps. 44, 4-5). 

Să zicem că n-a citit proorocia aceasta sau că a citit-o, dar a fost derutat de cei 
care o interpretează greşit, ca şi cum psalmistul n-ar fi rostit nici o proorocie la 
adresa lui lisus Hristos. Dar, ce-ar spune de acelaşi citat folosit tocmai în Evanghe- 


1079. Dacă învățătura sau faptele Mântuitorului sunt atacate de unii, nimeni nu atacă existenţa Sa istorică, căci este 
apodictică. In vechea Istorie iudaică scrisă la sfârşitul secolului | - lov5oukn Apxoioioyia, paragrafele 63-64, istoricul 
losif Flaviu vorbeste despre lisus Hristos astfel: Pe timpul acesta apare lisus, un om înțelept, dacă e să-i spunem om. 
Căci era făcător de lucruri minunate, învățător al oamenilor care primesc cu plăcere cele adevărate; şi ce-i drept, pe 
mulţi iudei, dar şi pe mulţi dintre eleni i-a făcut să-L urmeze. Acesta este Hristosul. Şi pe El, în urma pârei celor dintăi 
dintre bărbaţii de la noi, Pilar L-a pedepsi! cu răstignirea; dar cei ce L-au adora! la început nu au încetat să-L adore; 
căci li s-a arătat, după trei zile, iarăşi viu, dumnezeieştii profeți spunând despre El acestea şi alte nenumărate lucruri 
minunate. Nici chiar acum nu s-a sfârşit cu neamul creştinilor, care se numeşte astfel de la Ei. Precizăm că în cartea a 
XVIII-a, cap. 5, acelaşi Iosif Flaviu vorbeşte în termeni la fel de frumoşi şi despre Sfântul loan Botezătorul. Pliniu cel 
Tânăr relatează despre un oarecare Hristos care a trăit în Ierusalim şi a fost crucificat. Istoricul Tacit relatează de aseme- 
nea despre Hristos şi anume în legătură cu incendierea Romei de către Nero. Talmudul evreilor prezintă faptele în legă- 
tură cu isus Hristos în formă deformată, lucru explicabil de altfel, dar nu contestă nicidecum existenţa Lui; cf. Prof. Diac. 
O. Bucevschi, "Mântuitorul despre Sine”, în Studii Teologice, 1956, nr. 7-8, p. 421. La sfârşitul secolului a XVI-lea, într-o 
bibliotecă din Roma, s-a descoperit scrisoarea lui Publius Lentulus, demnitar roman, pe care el a adresat-o senatului 
roman în timp ce se afla în ludeea. Printre altele, Lentulus vorbeşte şi de lisus, zugrăvindu-l înfățișarea şi arătându-l toate 
particularităţile care se deosebesc prea puţin de cele notate de Nichifor, un monah din Constantinopol (veacul al XIV-lea) 
care ne-a oferit şi el unele date în acest sens. Astfel, Lentulus scrie: /n vremea noastră s-a ivit şi încă trăieşte un om de 
mare virtute, cu numele lisus Hristos, numil de ucenicii Săi Fiul lui Dumnezeu. EI a înviat morții şi a vindecat boalele. 
Este de statură înaltă şi are un exterior nobil. Înfățişarea lui este vajnică şi expresivă, aşa că privind la dânsul nu se 
poate să nu-l iubeşti şi totdeodată să nu te temi de dânsul. Părul său este ondulat şi crej, puțin mai întunecat decăt acolo 
unde cade pe umeri. El se împarte în două după obiceiul nuzarinenilor. Fruntea lui e curată şi netedă, iar faţa, fără nici 
o pată sau încrețire, dar arde pe ea cea mai dulce rumeneală. Nasul şi gura lui au o frumuseţe perfectă. El are o barbă 
plină, de aceeaşi culoare castanie ca şi părul, nu lungă, dar despărțită în furculiţă. Ochii îi sunt albaştri şi pare că au 
lumini diferite în diferite timpuri. E groaznic când mustră şi plin de duioşie când mângâie. Om iubitor şi iubit, vioi, dar 
necontenit serios. Nu L-a văzut nimeni râzând, dar plângând a fost văzut. Statura lui era dreaptă, iar mâinile, prea fru- 
moase la vedere. Vorbirea lui e uniformă şi interesantă. EI este smerit şi blând, şi cel mai minunat din fiii oamenilor, cf. 
Pr. Emanuel Copăcianu, "Chipul Domnului nostru Iisus Hristos", în rev. Mitropolia Banatului, Anul XIV (1964), Nr. 4- 
6, p. 159. Aşa va fi arătat fiul Mariei, dar în acelaşi timp şi Fiul lui Dumnezeu. Așa ni l-a păstrat tradiția și aşa l-au văzut 
primii Săi adoratori. Dumnezeu fiind, e frumosul desăvârşit, veșnic, invariabil, nenăscut, nemuritor, fără dezvoltare sau 
micşorare în Sine. Tot ce există vine de la frumos şi bine. (Pseudo-Dionisie Areopagitul, Despre numele divine, 4, PG, 
III, col. 705D). — n.a. 

lie, unde Însuşi lisus, după ce a urcat într-un munte înalt, S-a schimbat la faţă înain- 
tea ucenicilor (Mt. 17, 4-5) şi S-a înfățişat în chip măreț într-un timp când s-au ară- 
tat şi Moise şi Ilie (Le. 9, 30), vorbind despre plecarea Lui din lume, aşa cum avea 
să se împlinească ea în ferusalim. Doar zice unul din prooroci: văzu-fu-L-am şi n-avea 
nici chip, nici frumuseţe (Is. 53, 2). Însuşi Celsus înţelege că această proorocie se 
referă la Iisus, cu toate acestea el rămâne orb când e vorba de tălmăcirea ei, și nu 
vede că, cu multe sute de ani înainte de naşterea Sa, tocmai înfăţişarea sub care va 
veni a fost tema unei proorocii, iar aceasta e o puternică dovadă că acest lisus, cu 
toate că nu era prea frumos la arătare, este Însuşi Fiul lui Dumnezeu. Întrucât vor- 
bea şi un alt proroc despre farmecul şi despre frumuseţea Lui, Celsus nu vrea să ad- 
mită că această proorocie se referă la lisus Hristos. Dacă s-ar putea confirma limpede 
din Evanghelie că n-avea nici chip, nici frumuseţe, disprețuit era şi cel din urmă din- 
tre oameni, atunci ai înţelege că spusele lu: Celsus nu sunt luate din profeţi, ci din 
Evanghelie. Dar, pentru că nici Evangheliile, nici apostolii nu afirmă că lisus n-avea 
nici chip, nici frumuseţe, iată-l silit să admită, pe față, că proorocia s-a realizat totuși 
în (lisus) Hristos, fapt care nu mai îngăduie nici o altă învinuire împotriva lui 
lisus1080.” (Origen, Contra lui Celsus, Cartea a VI-a, cap. LXXV-LXXVI, în PSB, 
vol. 9, pp. 436-437) 


„(...) Materia, care prin firea sa e supusă schimbării, stricăciunii şi transfor- 
mării, aşa cum vrea Creatorul, şi în stare de a primi orice calitate îi conferă Cel ce 
a plăsmuit-o, odată e în starea despre care s-a spus că n-avea nici chip, nici frumu- 
sețe, iar altădată o atât de măreaţă, de izbitoare şi de încântătoare încât strălucitoarea 
ei frumusețe face pe cei trei apostoli, care însoțiseră pe lisus, să cadă cu faţa la 
pământ (Mt. 17, 6).” (Origen, Contra lui Celsus, Cartea a VI-a, cap. 77, în PSB, vol. 
9, p. 437) 


„Diferitele înfățişări ale persoanei lui lisus erau legate de firea Logosului dum- 
nezeiesc, căci El nu Se arată mulțimii în același fel în care S-a arătat celor care au 
fost în stare să-L urmeze până pe piscul muntelui de care am vorbit. Pentru cei care 
sunt încă la poala muntelui şi care nu sunt pregătiţi încă să-l urce, Logosul nu are 
nici chip, nici frumuseţe, întrucât pentru ei înfăţişarea Lui e vrednică de plâns şi 
mult mai prejos decât L-ar fi putut arăta graiurile omeneşti, pe care unii i-au numit 
fii ai oamenilor. Căci, pe bună dreptate, s-ar putea spune că discursurile filosofilor, 
care sunt şi ele nişte fii ai oamenilor, par mult mai împodobite decât Cuvântul lui 
Dumnezeu, care a fost propovăduit mulțimilor, cuvânt care într-un fel pare chiar o 
nebunie a propovăduirii (| Cor. 1, 21). lar din pricina acestei nebunii aparente a 
propovăduirii, cei ce se opresc în contemplarea lor numai la atâta, zic: ne-am uitat 
la EI şi nu avea nici chip, nici frumusețe. Totuşi, celor care Îl urmează și care au pri- 
mit putere să-L însoţească, chiar şi pe muntele cel înalt, li Se arată într-un chip mai 
dumnezeiesc.” (Origen, Contra lui Celsus, Cartea a VI-a, cap. 77, în PSB, vol. 9, 
pp. 437-438) 


„Nu era minunat numai când făcea minuni, ci chiar când se arăta era plin de 
farmec. Lucrul acesta a vrut să-l spună profetul prin cuvintele: Împodobit cu fru- 
musețea, mai mult decăt fiii oamenilor (Ps. 44, 3), iar când Isaia spune că n-avea 


1080. Tâlcuirea Pr. T. Bodogae: Iisus a fost totuși Fiul lui Dumnezeu Ce! prezis de prooroci, indiferent dacă a fost 
urât sau frumos. Conrra Celsum 1, 48; II, 64; IV, 16. (n. 319, p.437). 

Chip, nici frumuseţe (Is. 43, 2), Isaia spune cuvintele acestea sau pentru că pune în 
comparaţie frumuseţea Lui omenească cu frumuseţea şi slava nespusă şi negrăită a 
Dumnezeirii Sale sau pentru că istoriseşte cele ce se vor petrece în timpul patimilor, 
necinstea suferită în vremea răstignirii şi smerenia arătată în toate împrejurările de-a 
lungul întregii Sale vieţi.” (Sf. loan Gură de Aur, Omilii la Matei, Omilia XXVII, 
II, în PSB, vol. 23, pp. 345-346) 


„După cum pe Munte mulțimile au stat lângă Hristos nu numai când vorbea, ci 
L-au urmat şi după ce a terminat cuvântarea Sa, tot aşa şi acum; L-au înconjurat nu 
numai când făcea minuni, ci şi după ce a terminat. Aveau mare folos chiar numai 
uitându-se la chipul Domnului. Gândeşte-te cât trebuie să fi strălucit chipul Stăpâ- 
nului nostru obştesc atunci, dacă Moise avea faţa plină de slavă (leş. 34, 30), iar Şte- 
fan arăta ca un înger? (Fap. 6, 15) Poate că mulți s-au aprins acum de dorința de a 
vedea chipul Domnului; dar dacă voim, vom vedea un chip cu mult mai frumos decât 
cel de atunci. Dacă vom duce viața aceasta cu îndrăznire, îl vom primi pe Domnul pe 
nori, întâmpinându-L într-un trup nemuritor şi nestricăcios (I Tes. 4, 17).” (Sf. loan 
Gură de Aur, Omilii la Matei, Omilia XXVII, II, în PSB, vol. 23, p. 346) 


Chenoza lui Hristos 1081 


„(...) Rămânem încremeniţi de o admiraţie atât de mare văzând că această fire 
(firea Fiului lui Dumnezeu — n.a.), cea mai aleasă dintre toate, se leapădă de starea 
de mărire (Filip. 2, 7), făcându-se om şi viețuind printre oameni, cum mărturiseşte 
harul revărsat pe buzele Lui şi după mărturia pe care o aduce Tatăl ceresc (Mt. 3, 
17), întărită apoi de semne şi minuni nenumărate pe care le-a săvârşit.” (Origen, 
Despre principii, Cartea a II-a, ], 6, în PSB, vol. 8, pp. 141-142) 


„Cele pe care nu le cuprind oamenii, socotind că sunt cu neputinţă, pe acelea le 
dovedeşte EI ca fiind cu putinţă !082; şi cele ce oamenii le batjocoresc, ca necuvenite 
lui Dumnezeu, pe acelea le face EI ca întru totul cuvenite bunătății Lui; şi cele pe 
care oamenii, făcând pe înţelepţii, le iau în râs ca fiind omeneşti, pe acelea le arată 
dumnezeieşti prin puterea Lui, risipind prin Cruce nălucirea idolilor, cu păruta Lui 
smerenie şi înduplecându-i pe nevăzute, pe cei ce râd de El şi nu cred, să recunoască 
dumnezeirea şi puterea Lui!083.” (Sf. Atanasie cel Mare, Tratat despre întruparea 
Cuvântului şi despre arătarea Lui nouă prin trup, Introducere: Unitatea lucrării lui 
Dumnezeu, |, în PSB, vol. 15, p. 90) 


„Da, este un lucru cu totul neobişnuit că Dumnezeul Cel negrăit, Cel netălmă- 
cit, Cel neînțeles, Cel asemenea Tatălui, a primit să vină pe pământ din pântece 
fecioresc, a primit să Se nască din femeie şi să aibă strămoşi pe David şi pe Avraam. 


1081. Chenoza (gr. Kevoois, îi, 10 Kevwpa — a se goli, a se umili) este smerirea, umilirea cea de bunăvoie a Fiu- 
lui lui Dumnezeu care S-a întrupat spre mântuirea oamenilor. Motivul Intrupării este iubirea lui Dumnezeu față de om. 
Această Întrupare a lui Dumnezeu în om a însemnat un act de smerenie. Rostul chenozei Fiului este unul ontologic, de 
ridicare a firii omenești din păcat şi îndumnezeirea ei. Fiul lui Dumnezeu Și-a împropriat cele omenești, afară de păcat, 
ca să urce firea omenească la cinstea împărătească. — n.a. 

1082. Tâlcuirea Pr. D. Stăniloae: Tocmai în faptul că, întrupându-Se, Cuvântul S-a făcut aşa de mic şi de sment, El 
a făcut un lucru pe care nu-l pot face oamenii şi de aceea a dovedit chiar prin smerenia Lui că e Dumnezeu (ca să nu mai 
vorbim de faptele minunate şi de învierea săvârşite prin trupul Lui). (n. 2, p. 90) 

1083. Tâlcuirea Pr. D. Stăniloae: Oamenii râd de smerenia lui Hristos şi de crucea suportată de E], ca de nişte lucruri 
prea omeneşti, deci nedemne de Dumnezeu. Dar chiar în acestea s-a arătat puterea Lui dumnezeiască, pentru că nici un 
om nu le-ar fi suportat cum le-a suportat EI, prin puterea dumnezeiască. De aceea chiar, prin ele i-a atras pe oameni la 
credința în El. (n. 3, p. 90). 

Dar pentru ce spun pe David şi pe Avraam? Lucru plin cu totul de spaimă şi uimire 
este că a avut strămoşi pe acele femei păcătoase despre care am vorbit mai înainte1084. 
Când auzi acestea, ridică capul sus! Nu te gândi la ceva umilitor. Dimpotrivă, minu- 
nează-te că, fiind Fiu al Dumnezeului celui fără de început şi adevărat Fiu, a primit 
să audă spunându-l-Se Fiu al lui David, pentru ca pe tine să te facă fiu al lui Dum- 
nezeu! A primit să Se facă rob Tatălui, pentru ca ţie, robului, să-ți facă Tată pe Stă- 
pânul.” (Sf. loan Gură de Aur, Omilii la Matei, Omilia II, II, în PSB, vol. 23, p. 29) 


„Făcătorul tuturor, Cuvântul lui Dumnezeu Cel Unul-Născut, coborându-Se pe 
Sine spre deşertare (chenoză), s-a uns de către Tatăl şi s-a făcut ca noi. Şi scopul 
chenozei (deşertării) a fost să mântuiască pe cei de pe pământ!085.” (Sf. Chiril al 
Alexandriei, Glafire la Facere, Cartea a V-a, 1, în PSB, vol. 39, p. 177) 


„Căci S-a pogorât la smerenie şi S-a arătat ca noi, nu ca să pătimească ceva din ale 
celor ce s-au obişnuit să facă nedreptăți, deci nu renunțând să fie Dumnezeu şi Fiu cu 
adevărat, ci ca să ridice pe cel ce era în stare de rob şi de creatură, adică pe noi, la slava 
care se află în mod propriu numai la EI singur, făcându-ne fu ai lui Dumnezeu. Deci 
când e pus între noi, fiindcă S-a numit Întâiul Născut, nu-L forţăm să coboare la ceea 
ce e contrar firii Lui, departe de aceasta. Ci ne ridică mai degrabă EI pe noi spre dem- 
nitatea cea mai presus de firel086. Căci a declara că firea dumnezeiască şi negrăită a 
fost forțată sau învinsă de creatură, cum n-ar fi cu totul absurd? Deci făcându-Se ca noi, 
nu înseamnă că va fi cândva ca noi, ca Unul ce-ar fi lepădat ceea ce-l este propriu, ci 
noi ne-am ridicat prin El mai presus de noi, depăşind, prin cinstirea din partea Lui, 
măsura noastră, înălțându-ne spre ceea ce e sus și deasupra noastră.” (Sf. Chiril al 
Alexandriei, Despre Sfânta 1reime, Cuvântul IV, în PSB, vol. 40, pp. 152-153) 


1084. Este vorba de femei păcătoase, şi anume de adultere, desfrânate, femei născute din căsătorii nelegitime, femei 
de alt neam, păgâne ş.a.m.d. Sf. loan, în capitolele anterioare, oferă şi exemple de astfel de femei: nevasta lui Urie, Tamara, 
Rahav, Rut etc. — n.a. 

1085. Tâlcuirea Pr. D. Stăniloae: (...) cum se poate smeri Fiul lui Dumnezeu făcându-Se om şi încă un om smerit? 
Dacă Dumnezeu însuşi a făcut pe om să se înalțe prin simţirea de iubire, de milă, iar aceasta înseamnă coborârea smerită 
la semeni care suferă de pe urma izolării prin mândria nefirească, oare nu e în Dumnezeu însuşi capacitatea de simţire, 
de milă, de coborâre la cei ce suferă când ajung în mândria păcatului? Şi nu e în această capacitate adevărata superiori- 
tate a lui Dumnezeu? Dumnezeu, smerindu-Se cu înțelegere, cu milă de oameni, manifestă o mai mare putere decât rămâ- 
nând nepăsător şi rigid. Căci prin smerenie, milă şi înțelegere îi câştigă. Prin milă devine om adevărat; prin milă se 
apropie cu adevărat de ei şi ei se apropie de EI. Se apropie de ei, arătând mila față de ei şi trezind mila lor faţă de EI. El 
flămânzeşte, oboseşte, pătimeşte durerile morţii, arătând mila faţă de oameni şi trezind mila lor. Ne face jrățiorii Săi şi 
EI se face frățiorul nostru. Totuşi EI e tare în acestea. EI le rabdă real, dar le şi biruieşte răbdându-le real, comunicând şi 
oamenilor această putere. Îmbină paradoxal smerenia cu puterea. Sc supune lor şi e mai tare ca ele. Acesta e Dumnezeu 
făcut om. Fiul lui Dumnezeu se poate face subiectul firii capabilă de suferința de pe urma izolării de semeni, dar capa- 
bilă şi de milă când biruieşte mândria, şi capabilă să-și rabde suferinţa biruind-o. Dumnezeu adevărat nu e un Dumnezeu 
încremenit în superioritatea Lui. În lucrările sau energiile Sale se poate situa în diferite grade şi forme de viaţă, dar toate 
exprimă tăria neschimbată în bunătate a firii Sale. EI se poate face până şi subiectul firii noastre şi a energiilor şi pătimi- 
rilor ei, pe care EI a făcut-o, pătrunzându-o de lucrările Sale, care închid în ele şi simţirea şi mila. În viaţa internă a Treimii 
nu e milă, pentru că Persoanele fiind perfect unite prin fire, nu suferă de singurătate. Oamenii sunt făcuți să înainteze la 
unitatea deplină şi prin libertatea lor, folosind rău libertatea pot ajunge la suferința singurătăţii. Dar Dumnezeu are în 
iubirea față de făpturile Sale conștiente şi virtualitatea milei pentru cazul că ajung la această suferinţă. lar în milă e putinţa 
coborârii la cel ce suferă. 

Chenoza Sa o mai poate trăi Hristos şi drept, conștiință a dependenţei umanității Sale de Dumnezeirea Sa. Dar în 
același timp EI face umanitatea să se bucure de absolutitatea Lui ca Dumnezeu. Dar prin aceasta nu face umanitatea Sa 
independentă de dumnezeirea Sa. E o ridicare a umanității Sale prin coborârea la ea. Aici avem un nou paradox: parti- 
ciparea umanităţii Sale la caracterul absolut al ipostasului Său divin, dar neîncetarea ei de a fi umanitate dependentă de 
E! ca ipostasul ci divin. Trupul meu participă la caracterul de subiect al spiritului meu, dar nu încetează de a fi trup, 
netransformat în spirit. (n. 298, p. 177) i Ș 

1086. Tâlcuirea Pr. D. Stăniloae: Când Îl numim pe Hristos Intâiu! născut, nu-L silim să coboare între noi, ci pe noi 
să ne ridicăm ca urmași ai Lui într-o viaţă în care e Întâiul dintre oameni, la o viață mai presus de firea noastră omenească. 
(n. 206, p. 153). 

„(...) De dragul nostru, n-a ţinut să rămână în demnități excelente şi supreme, adică 
în chipul şi egalitatea Tatălui, ci a ales golirea (chenoza) în trup, cu toate urmările ei 
normale şi cuvenite, socotind această umilire ca nimic, numai ca să restabilească 
integritatea noastră, recreând firea de la început în EI spre înnoirea vieții în Duhul1087 » 
(Sf. Chiril al Alexandriei, Despre Sfânta Treime, Cuvântul V, în PSB, vol. 40, p. 188) 


„Dar chenoza (deşertarea, golirea) ÎL coboară oarecum la ceea ce suntem noi, 
deşi nu a fost silit Cel ce este împreună cu Tatăl, Impăratul tuturor, căci n-a fost silit 
vreodată Unul-Născut împotriva voii!088, ci mai degrabă prin voia Sa a primit 
deşertarea din iubire faţă de noi. Fiindcă S-a smerit pe Sine, cu voia, şi nu din vreo 
necesitate!089. Căci s-ar dovedi că S-a întrupat împotriva voii Sale dacă ar fi cine- 
va care-L poate stăpâni şi i-ar porunci să meargă fără voie spre aceasta. Deci S-a 
smerit pe Sine de bunăvoie pentru noi. Fiindcă altfel nu vom fi niciodată fii după 
har şi dumnezei, dacă Unul-Născut nu Şi-ar fi însuşit pentru noi şi din pricina noas- 
tră smerenia, al cărei chip luându-l şi noi prin împărtăşirea de Duhul, devenim fii ai 
lui Dumnezeu şi dumnezei!0%0. Deci, când spunem că a unit în oarecare mod ome- 
nescul cu Dumnezeirea, să nu te sminteşti, părăsind, cu neînțelegere, minunarea 
cuvenită măiestrie neasemănate pusă în cuvintele Lui, care păstrează pentru noi 
caracterul lor dublu, aşa încât să vedem în acelaşi timp pe Dumnezeu şi Omul, Care 
grăieşte, împletind cu slava firii negrăite smerenia omenității, păstrând unirea armo- 
nioasă dintre cele două.” (Sf. Chiril al Alexandriei, Comentariu la Evanghelia Sfân- 
tului loan, Cartea a XI-a, cap. 9, în PSB, vol. 41, pp. 1031-1032) 


„Căci dacă S-a smerit pe Sine, a disprețuit ruşinea (Evr. 12, 2) şi, făcându-Se 
om pentru tine, a luat micimea smereniei tale (Filip. 2, 8), mare fiind cinstea Celui 
ce a primit-o1091. Şi mă mir că, auzind că S-a deșertat (fiindcă S-a deşertat pentru 
noi — Filip. 2, 7), nu te gândeşti la plinătate, ci, privind numai la smerenie, nu înţe- 
legi înălțimea. Căci, cum S-ar fi deşertat, dacă n-ar fi fost desăvârşit ca Dumnezeu? 


1087. Tâlcuirea Pr. D. Stăniloae: Îl admirăm pe Fiul lui Dumnezeu pentru că renunţă pentru o vreme la strălucirea 
Lui supremă, luând chip de rob pentru a umple acest chip al nostru de strălucirea Lui dumnezeiască. Admiraţia aceasta 
arată că nu putem spune ce e mai mare în Fiul lui Dumnezeu: faptul de-a fi în strălucirea Tatălui Său, sau de-a Se cobori 
la noi din dragoste pentru noi, pentru a ne înălța și pe noi. Poate că trebuie să cugetăm că, această capacitatea de-a Se 
pogori la noi, când nc putea ridica la înălțimea Lui, se cuprinde în însăşi înălțimea Lui extremă. Ea nu e înălțime egoistă, 
ci o înălțime în iubirea externă. 

Am spus într-o notă anterioară că a face ceva din nimic este un semn al atotputerniciei lui Dumnezeu. Dar a uni Fiul 
lui Dumnezeu chipul Tatălui Său, pe care ÎI poartă ca născut din ființa Lui, cu chipul omului creat de EI, duce până la 
capăt iubirea extremă a lui Dumnezeu față de făptura atotputerniciei Sale, iubire arătată și în crearea acestei făpturi. 

Dumnezeul credinţei creștine este într-adevăr Dumnezeul supremei iubiri. El dă un sens pozitiv culminant exis- 
tenţei. Sensul acesta e formulat în trei învățături: a) un Dumnezeu al Treimii; b) Un Dumnezeu Creator al lumii; c) Fiul 
lui Dumnezeu făcut om. Se poate uni cu ei pentru veci, ca și cu fraţii Săi. Credinţa creştină vede pe Dumnezeu în culmea 
atotputerniciei şi a iubirii, dar și valoarea culminantă a omului, creat pentru a fi unit cu Fiul lui Dumnezeu ca şi cu un 
frate al Său. (n. 273, p. 188). 

1088. Tâlcuirea Pr. D. Stăniloae: Nu flămânzea de silă Hristos, nu pătimea fără voia Lui. Toate cele omeneşti, 
mărginirile, le suporta cu voia. Dar şi în aceasta se manifesta puterea Lui dumnezeiască. Suporta cele omeneşti, afară de 
păcat. (n. 1939, p. 1031). 

1089. Tâlcuirea Pr. D. Stăniloae: Dacă fără voie ar fi devenit om şi ar fi trebuit să suporte cele omeneşti, n-ar fi fost 
Dumnezeu atotputernic, ci ar fi fost supus, prin cine știe ce evoluţie, legii trecerii de la cele puternice la cele slabe. Aceasta 
e concepția panteistă, care nu vede o deosebire de ființă între Dumnezeu şi lume. Nu se poate să nu fie undeva o liber- 
tate unită cu atotputernicia. Fără ea, nimic nu s-ar explica. (n. 1940, p. 1032). 

1090. Tâlcuirea Pr. D. Stăniloae: Smerenia de bunăvoie a lui Hristos Îl arată ca Dumnezeu adevărat. Căci, dacă ar 
avea pe cineva superior Lui, s-ar smeri din voia sau rânduiala aceluia. Dar numai prin smerenia Sa de bunăvoie ne-a dat şi 
nouă posibilitatea să fim asemenca Lui, adică fii ai lui Dumnezeu după har. Însuşi Fiul lui Dumnezeu S-a făcut ca noi, pen- 
tru ca noi să ne putem uni cu EI de bunăvoie și să ne înălțăm la demnitatea Lui. (n. 1941, p. 1032). 

1091. Tâlcuirea Pr. D. Stăniloae: În sine, micimea este un lucru de disprețuit. Dar când o ia cineva mărit, din iubire 
pentru cel mic, fapta acestei smeriri din iubire pentru cel mic devine o dovadă a înălțimii celui ce o săvârşeşte, iar când o face 
chiar Dumnezeu c o adevărată minune. (n. 2168, p. 1149). 

Şi în ce mod S-ar fi deşertat, dacă nu cugeţi la înălțimile firii Lui negrăite?1092 De 
aceea, fiind deplin şi atotdesăvârşit, ca Dumnezeu, S-a deşertat pentru tine, pogo- 
rându-Se la asemănarea cu tine; şi, fiind înalt, ca Fiu al lui Dumnezeu şi din însăși 
ființa Tatălui, S-a smerit pe Sine Cel ce S-a coborât din înălțimile slavei dumneze- 
ieşti atât de mult, încât a cunoscut firea (noastră)!093.” (Sf. Chiril al Alexandriei, 
Comentariu la Evanghelia Sfântului loan, Cartea a XII-a, cap. 1, în PSB, vol. 41, 
pp. 1149-1150) 


„(...) Dumnezeu care a făcut firea, iar când s-a îmbolnăvit de patimi a tămăduit-o 
cu înțelepciune din iubirea cea către noi, S-a deşertat pe Sine chip de rob luând 
(Filip. 2, 7), unind-o pe aceasta cu Sine după ipostas. Astfel S-a făcut întreg ca noi, 
din noi, pentru noi, făcându-Se atât de mult om, cât să pară celor necredincioşi că 
nu e Dumnezeu; dar a rămas totuși atât de mult Dumnezeu cât poate să cugete rațiu- 
nea negrăită, adevărată şi binecredincioasă a celor credincioşi. Şi aceasta a făcut-o 
ca să surpe lucrurile diavolului şi, redând firii puterile neprihănite, să reînnoiască 
puterea iubirii prin care oamenii să se unească cu EI și între ei şi să se opună iubirii 
egoiste, primul păcat şi primul făt al diavolului, care este şi se cunoaşte la rândul ei 
ca fiind maica patimilor de după ea. Pe aceasta nimicind-o prin iubire, Cel ce S-a dat 
pe Sine ca dar vrednic de Dumnezeu, a nimicit prin ea şi toată mulţimea de patimi 
care nu mai au după ea altă temelie sau cauză a existenţei.” (Sf. Maxim Mărturi- 
sitorul, Epistole, Partea întâi, ep. 2, în PSB, vol. 81,p. 31) 


„Să vestim cu binecredincioşie şi taina coborârii neschimbate pentru noi prin 
trup a Dumnezeului tuturor, mărturisind deodată pe Hristos cu adevărat Dumnezeu 
şi om: Dumnezeu fiind în mod necauzat pentru Sine!0%, iar om făcându-Se pentru 
noi mai pe urmă. N-a părăsit ceea ce era pentru ceea ce S-a făcut, căci e neschim- 
bat; nici n-a negat ceea ce S-a făcut pentru ceea ce era, căci era de oameni iubitor. 
Pentru că numai Lui, Care este propriu-zis, Îi era cu putință din belșugul de putere 


1092. Tâlcuirea Pr. D. Stăniloae: Când ni se spune că Fiul lui Dumnezeu S-a deșertat făcându-Se om, nu trebuie să 
uităm plenitudinea în care a rămas. Şi când vedem smerenia acceptată, nu trebuie să uităm înălțimea pe care a păstrat-o. Căci 
şi golirea Celui ce are plenitudinea e tot un semn al plenitudinii, precum şi smerirea Celui înalt e o dovadă a înălțimii Lui. 
Numai Cel înalt se poate smeri cu adevărat, arătând chiar în smerenie cât de înalt este. Şi numai Cel ce are plenitudinea 
are de unde să Se deşerte, fără să o piardă. Acela aduce plenitudinea şi înălțimea Lui într-o formă accesibilă şi cuceri- 
toare la cel spre care Se deşartă şi spre care Se smereşte. (n. 2169, p. 1149). 

1093. Tâlcuirea Pr. D. Stăniloae: Fiul lui Dumnezeu S-a pogorât atât de mult din înălțimea Sa de Dumnezeu, fără a 
înceta să fie Dumnezeu, încât a putut fi într-un fel simțit şi văzu, prin trupul asumat, ca Dumnezeu de către cei ce pur- 
tau firea omenească. Desigur că au putut să-L vadă ca Dumnezeu pentru că le-a dat puterea Sa dumnezeiască. Dar şi 
aceasta este, pe de o parte, o coborâre la capacitatea oamenilor de a folosi puterea Lui, pe de alta, o înălțare a oamenilor. În 
general, omul nu e făcut pentru a trăi despărțit de Dumnezeu. Numai primind puterile dumnezeieşti se realizează ca om 
deplin. Dar Dumnezeu L-a făcut pe om așa. Numai prin Dumnezeu sunt create şi susținute toate şi numai prin El, sau în unire 
cu E], se desăvârşesc toate. În toate se arată puterea lui Dumnezeu. Şi numai pentru că are un Fiu Unul-Născut Dumnezeu 
poate să-Și arate puterea dumnezeiască, creând lumea şi desăvârşind-o prin EI. Altfel, sau n-ar putea ieși din închisoarea dum- 
nezeirii Sale, sau S-ar naşte din EI o lume prin emanaţie, sau prin evoluție, fără voia Lui. În acest caz, nefiind nicăieri o liber- 
tate, n-ar fi niciunde o putere reală. Totul s-ar desfăşura automat, ca o putere fără putere. (n. 2170, p. 1150). 

1094. Tâlcuirea Pr. D. Stăniloae: Hristos ca Dumnezeu e necauzat și pentru Sine. Căci naşterea din Tatăl nu înseam- 
nă că e cauza, ca toate cele create din nimic de o putere superioară lor. El e împreună cu Tatăl din veci. Tatăl nu a fost 
niciodată fără Fiul. Fiul ține de Tatăl. Existenţa din veci a Tatălui înseamnă existența din veci a Fiului. Este existența ple- 
nară ca iubire fecundă, care nu poate fi decât a unei Persoane pentru altă Persoană. Întrucât existența n-a început vreo- 
dată, existența din veci nu poate fi decât desăvârșită, plenară. Şi această existență e una cu iubirea fecundă. lar iubirea e 
a unei Persoane faţă de altă persoană. Unde nu este iubire, existenţa se veştejeşte. Deci existenţa cea fără început e exis- 
tența personală treimică. 

Omul ca şi creatură există pentru Dumnezeu. Dumnezeu e prin Sine şi pentru Sine. Nu e nici o cauză şi nici un 
scop în afară de Dumnezeu, pentru care ar exista EI. El nu-Şi are existența din altceva şi nu există ca mijloc pentru altce- 
va nici ca să-Şi ajungă desăvârşirea înaintând spre altceva. El are în Sine desăvârşirea actualizată ca existență deplin 
iubitoare. (n. 303, p. 144). 

să Se facă fără schimbare în mod neamestecat ceea ce nu era10%5 şi să rămână pro- 
priu ceea ce era şi ceea ce S-a făcut.” (Sf. Maxim Mărturisitorul, Epistole, Partea 
întâi, ep. 16, în PSB, vol. 81, pp. 144-145) 


„Căci a binevoit să Se facă EI însuşi sămânţa întrupării Sale, ca să Se facă şi om 
cu adevărat şi să arate, prin zămislirea fără de sămânță şi prin nașterea nestrică- 
cioasă şi firea înnoită, dar nepătimind prin înnoire nici o micşorare. Căci taina 
aceasta a fost o coborâre (chenoză) de bunăvoie a lui Dumnezeu la oameni pentru 
bunătatea Lui. Dar această coborâre de bunăvoie prin trup n-a fost o cădere a Dum- 
nezeirii (din dumnezeire). Căci a rămas ceea ce era, deşi S-a făcut ceea ce nu era. 
Căci era neschimbabil. Şi a păstrat ceea ce S-a făcut, rămânând însă ceea ce era. 
Fiindcă era de oameni iubitor.1096” (Sf. Maxim Mărturisitorul, Epistole, Partea întâi, 
ep. 19, în PSB, vol. 81, pp. 153-154) 


Naşterea din Fecioară 


„Dumnezeul nostru lisus a fost zămislit de Maria, după rânduiala lui Dumnezeu, 
din sămânţa lui David (In. 7, 42; Rom. 1, 3; 2 Tim. 2, 8) şi din Duhul Sfânt.” (Sf. 
Ignatie Teoforul, Epistole, Către Efeseni, cap. 18, 2, în PSB, vol. 1, p. 196) 


„Celsus nu ştie ce însemnătate avea naşterea feciorelnică şi curată, fără de nici 
o stricăciune, a acelui trup care avea să slujească la mântuirea oamenilor. Celsus 
crede că firea dumnezeiască a fost coborâtă în întinare şi zice că a fost pângărită 
când a intrat în trup de femeie, până să i se croiască un trup propriu, sau atunci când 
firea dumnezeiască a luat asupră-şi un trup. Celsus se aseamănă cu cei ce cred că 
razele soarelui se întinează în noroiul şi în corpurile puturoase prin care trec, şi nu 
rămân curate dacă le întâlnesc.” (Origen, Contra lui Celsus, Cartea a VI-a, cap. 77, 
în PSB, vol. 9, p. 434) 


„Pricina hotărârii de a cobori stă — aşa cum cu mult înainte o şi spuseseră proo- 
rocii — în purtarea de grijă față de toate; la urma urmei este firesc ca un creator să se 
îngrijească de creaţia lui. Dar, de vreme ce urma ca El să ia înfăţişarea trupească şi 
creată şi să zăbovească un timp pe pământ (aşa cum o cereau lucrurile), şi-a rânduit o 
naştere zămislită fără căsnicie, adică în afara împreunării nupțiale: o naştere dintr-o 
fecioară sfântă (fiind Maica Domnului fecioară). Aşa şi-a făcut ființa aceasta dum- 
nezeiască intrarea în timp; aşa a devenit vizibilă esenţa cea spirituală; aşa a putut 
lumina cea netrupească să devină trup.” ("Cuvântarea lui Constantin cel Mare către 


1095. Tâlcuirea Pr. D. Stăniloae: Cuvântul prin care toate s-au făcut, făcându-Se om fără să Se schimbe. Îşi arată 
chiar în chenoză belşugul Său de putere. A Se putea cobori, arătând mărimea puterii Sale, e tot un semn de putere. El S-a 
făcut om pentru noi pe urmă, nu pentru că avea nevoie de noi. În acest caz ar fi trebuit să fie om din veci. S-a făcut om 
nu pentru nevoia Lui, ci a noastră. EI a putut exista şi fâră a Se face om. Deci S-a făcut om din iubire. El S-a micşorat (a 
acceptat chenoza) din iubire. Aceasta este o altă formă a înălțimii Lui spirituale. El Se micşorează pentru cei mici, ca ei 
să poată suporta apropierea Lui, ca să simtă iubirea Lui, deci şi ca să se poată înălța prin ea. Chenoza e o relaţie benevolă 
a lui Dumnezeu cu cei mai mici decât EI, care, fiind creaţi într-o altă formă de existenţă, nu pot fi ca EI prin fire, dar pot 
fi înălțaţi la nesfârşit în EI. Chenoza e o micşorare a lui Dumnezeu în cadru! măririi Lui. E forma iubitoare față de cei 
mici a măririi Lui. Ea arată libertatea lui Dumnezeu în formele măririi Sale. Şi aceasta se vede în faptul că, făcându-Se 
om, n-a încetat să fie Dumnezeu. (n. 304, p. 145). 

1096. Tâlcuirca Pr. D. Stăniloae: Cum S-ar fi arătat de oameni iubitor, dacă ar fi topit umanitatea pe care a asumat-o, 
sau n-ar fi rămas ca Dumnezeu izvorul vieţii nemuritoare pentru aceasta? In panteismul monofizit nu poate exista iubire 
reală de oameni. Valorile cele cu adevărat mângâietoare ale umanităţii nu pot exista decât în relația dintre un Dumnezeu 
personal şi omul ca persoană. Panteismul face iluzorii toate valorile care-l însuflețesc pe om şi dau sens existenţei. Prin 
această expunere Sf. Maxim afirmă deplinătatea firii omeneşti, contrar hotărârii lui Serghie pe care pare s-o aprobe în 
rândurile dinainte. (n. 320, p. 154). 

adunarea Sfinţilor", în Eusebiu de Cezareea, Viaţa lui Constantin cel Mare, Cartea 
a V-a, 1 1.9, în PSB, vol. 14, p. 268) 


„Naşterea Lui, însă, e superioară naşterii noastre, pentru că s-a născut fără căsă- 
torie. Nașterea este o naştere omenească, îi spune îngerul Fecioarei, pentru că ai să 
ai în pântece; dar naşterea aceasta este mai cinstită decăt o naştere omenească, 
pentru că se face fără împreunare. Îţi spun asta ca să cunoşti în ce se aseamănă și 
în ce se deosebeşte naşterea ta de celelalte naşteri. 

Uită-te cu câtă înțelepciune au fost făcute toate! Superioritatea nașterii Fecioarei 
n-a dus la pierderea asemănării şi înrudirii cu celelalte naşteri, dar nici asemănarea n-a 
pus în umbră superioritatea, ci prin fapte s-a arătat şi una şi alta. Pe de o parte, se 
aseamănă întru totul cu naşterea noastră, iar pe de altă parte, se deosebeşte întru totul.” 
(Sf. loan Gură de Aur, Omilii la Facere, Omilia XLIX, II, în PSB, vol. 22, p. 170) 


„Nu merge (...) mai departe cu iscoditul! Nu căuta mai mult decât spun cuvin- 
tele evanghelistului! Nu te întreba: cum a lucrat Duhul Cel Sfânt această zămislire 
din Fecioară? Dacă nu ne putem explica chipul în care se plăsmuieşte copilul când 
se naşte în chip firesc, cum putem să ne explicăm, oare, o naştere săvârşită prin mi- 
nunea Sfântului Duh? Ca să nu mai hărțuieşti pe evanghelist, ca să nu te mai necă- 
jeşti punând mereu aceste întrebări, scapă de orice nedumerire spunând: Dumnezeu 
a făcut minunea! Chiar evanghelistul spune aşa: Nu ştiu nimic mai mult; atât ştiu, 
că ceea ce s-a făcut, s-a făcut de la Duhul Sfânt. 

Să se ruşineze dar cei care caută să pătrundă cu mintea lor naşterea cea de sus a 
Fiului! Dacă nimeni nu poate explica naşterea aceasta în timp din Fecioară, naştere 
cu nenumărați martori, prezisă cu atâţia ani înainte, văzută şi pipăită, cât de mare 
trebuie să fie nebunia acelora care iscodesc şi încearcă să pătrundă cu mintea naş- 
terea cea nespusă a Fiului din Tatăl? Nici arhanghelul Gavriil, nici Matei n-au putut 
să spună ceva mai mult, ci atât doar că S-a născut de la Duhul Sfânt; dar cum de la 
Duhul şi în ce chip, nici unul din ei nu ne-a explicat. Nici nu era cu putinţă.” (Sf. 
loan Gură de Aur, Omilii la Matei, Omilia IV, II, în PSB, vol. 23, p. 50) 


„Se cădea să fie netulburat pântecele acela în care a păşit Creatorul universului! 
Se cădea să fie lipsit de orice frământare sufletească sufletul care a fost învrednicit 
să slujească unor taine atât de mari! Aceasta este pricina pentru care îngerul o 
vesteşte pe Fecioară înainte de zămislire, iar pe Iosif, atunci când avea să nască”. 
(Sf. loan Gură de Aur, Omilii la Matei, Omilia IV, V, în PSB, vol. 23, p. 54) 


„Apoi magii nu numai că I s-au închinat, ci, deschizând vistieriile lor, I-au adus 
daruri; şi daruri nu ca unui om, ci ca unui Dumnezeu. Că tămâia şi smima sunt sim- 
boluri ale lui Dumnezeu. Ce i-a făcut, dar, pe magi să se închine Lui? 

— Aceea ce i-a făcut să plece din ţara lor şi să facă un drum atât de lung, anume: 
steaua şi lumina pusă de Dumnezeu în sufletul lor; ele i-au călăuzit treptat spre o 
cunoaştere mai desăvârşită a lucrurilor. De n-ar fi fost asta, nici nu I-ar fi arătat 
Pruncului o cinste atât de mare, când toate cele din jurul Lui erau sărăcăcioase. 
Nimic din cele văzute de ei nu era strălucitor şi mare, ci o iesle, o colibă şi o Mamă 
săracă, ca să vezi descoperită filozofia magilor, ca să cunoști că n-au venit la El ca 
la simplu om, ci ca la Dumnezeu şi binefăcător. De aceea nu i-a smintit nimic din 
cele văzute, ci I s-au închinat şi I-au adus daruri, lipsite de toată greutatea legii iu- 
daice; că nu l-au jertfit oi şi viței, ci daruri care erau aproape de filozofia Bisericii 

noastre, adică: credință, ascultare şi dragoste.” (Sf. loan Gură de Aur, Omilii la 
Matei, Omilia VIII, |, în PSB, vol. 23, p. 101) 


„Căci din toate miliardele de oameni de până acum şi până ce va continua să 
curgă, prin naştere, firea celor ce vor veni, numai Acesta a venit în viața aceasta 
printr-un nou fel de naştere. Iar E] nu a coborât firea ca să se nască, ci i-a slujit (...). 
Căci venind în viață prin trup şi sânge, El singur S-a născut din curăția feciorească. 

Zămislirea Lui a fost fără însoţire, iar naşterea, fără întinăciune şi fără durere. 
Cămară de nuntă i-a fost puterea Celui preaînalt, care a umbrit ca un nor fecioria; 
torța de nuntă, lumina Sfântului Duh; patul, nepătimirea; şi nunta, nestricăciunea. 
Deci bine este numit Cel ce S-a născut din aceasta a/es din zeci de mii (...), ceea ce 
înseamnă că nu e din patul durerii. Căci numai naşterea Lui nu e nașterea întru 
durere, precum zămislirea e fără nuntă. Pentru că numirile de feciorie şi naștere întru 
durere nu se pot întâlni la una şi aceeași1097. Ci, precum ni s-a dat Fiu fără Tată, aşa 
ni s-a născut şi prunc fără naştere şi durere. Căci precum n-a cunoscut Fecioara cum 
a luat ființă în trupul ei trupul purtător de Dumnezeu, aşa n-a simțit naşterea. Incă 
proorocul a mărturisit naşterea fără dureri. Căci zice Isaia: Inainte de a veni durerile 
naşterii, a scăpat şi a născut fecior (Is. 66, 7). De aceea a fost deosebit şi străin în 
amândouă privinţele de rânduiala firii, întrucât nici n-a început din plăcere, nici n-a 
ieşit la lumină prin dureri 1098, 

Şi aceasta se petrece, printr-o urmare firească, într-un chip cu totul cuvenit. Căci 
odată ce aceea care a introdus prin păcat moartea în fire a fost osândită să nască în 
întristări şi dureri, trebuia desigur ca Maica Vieţii să înceapă purtarea pruncului din 
bucurie, şi să ducă la capăt naşterea prin bucurie1099. Căci zice arhanghelul către ea: 
Bucură-te cea cu dar hărăzită (Le. 1, 28), alungând prin cuvânt întristarea cea înti- 
părită la începutul naşterii.” (Sf. Grigorie de Nyssa, 7â/cuire amănunțită la Cân- 
tarea Cântărilor, Omilia XIII, în PSB, vol. 29, pp. 293-294) 


„Omul se naşte din împreunare firească între bărbat şi femeie, iar după moarte 
trece în stricăciune. Dacă aceleaşi lucruri le-ar spune învățătura noastră şi despre 
Hristos, atunci ai avea tot dreptul să refuzi a socoti drept Dumnezeu pe Acela pe 
Care mărturia noastră Îl aşază în rândul firii. Dacă însă, dimpotrivă, auzi că şi El s-a 
născut, dar atât felul cum a fost zămislit, cât şi modul cum S-a născut trec dincolo 
de rânduielile obişnuite în natură şi de părtăşia cu ea — ambele fiind cu totul străine 
de schimbările care duc la stricăciune — în acest caz necredinţa ta va trebui în mod 
logic şi consecvent să facă loc credinței, afirmând că El n-a fost un om de genul 
celorlalți oameni care se nasc în chip firesc. 


1097. Tâlcuirea Pr. D. Stăniloae: Unde se zămisleşte întru feciorie, deci fără împreunarea între bărbat şi femeie, care 
strică fecioria, nu e nici nașterea întru durere. Precum zămislirea se face sub puterea Duhului, care copleşeşte carnea şi 
legea firii, aşa şi naşterea se face prin aceeaşi putere a Duhului, care copleşeşte legea firii potrivit căreia nașterea e însoțită 
de durere. Dacă însuşi duhul din noi poate copleşi până la un grad, prin întărirea dată de cl, anumite procese şi simțiri ale 
trupului, cu atât mai mult o poate face aceasta Duhul dumnezeiesc cel atotputernic, Care întărește şi duhul nostru, ridicân- 
du-l peste nivelul cel mai înalt al celor ce-i sunt lui cu putință. Duhul dumnezeiesc de-viață-făcător a putut actualiza în 
sămânța femeii virtualitatea bărbătească din ca, dat fiind că femeia poartă în ea virtualitatea bărbatului şi bărbatul, pe a 
femeii, fapt care se arată într-un alt fel şi în apariția Evei din Adam, la început. (n. 268, p. 294). 

1098. Tâlcuirea Pr. D. Stăniloae: lisus, neprovenind din plăcere, în trupul Lui nu s-a imprimat pornirea spre plăcere, de 
aceca, suportând durerca fără a alerga în brațele plăcerii, a învins cu tărie durerea. Trupul e supus tendinței spre plăcere şi e 
biruit de durere pentru că acestea sunt ca niște spasme ale cărnii în care s-a dezvoltat o sensibilitate exagerată, prin faptul că 
s-a slăbit puterea duhului (sufletului) asupra lui, în urma icşirii din legătura strânsă cu Duhul dumnezeiesc. (n. 269, p. 294). 

1099. Tâlcuirea Pr. D. Stăniloae: Dacă Eva, prin păcatul ruperii de Dumnezeu şi a slăbirii duhului ci, a pricinuit 
întărirea senzațiilor trupeşti în fire, deci tendința spre plăcere şi frica de durerea sporită ce se naşte din plăcere, era firesc 
ca Maria, care n-a căutat plăcerea împreunării cu bărbatul, ci a întărit în ea bucuria spirituală a unirii cu Dumnezeu, să 
fie ferită și de durere în naşterea ca om a Fiului Dumnezeiesc. (n. 270, p.294). 

Or, dacă nu crezi că dacă a fost un astfel de om, atunci trebuie în mod necesar 
să crezi că era Dumnezeu. Cel ce a istorisit naşterea lui Hristos, acela a adăugat şi 
faptul că naşterea Lui s-a făcut dintr-o fecioară (Mt. 1, 16, 23).” (Sf. Grigorie de 
Nyssa, Marele cuvânt catehetic sau despre învățământul religios, cap. 13, în PSB, 
vol. 30, pp. 308-309) 


„Dar din Sfânta fecioară s-a născut trupul dumnezeiesc, plăsmuit negrăit în 
Sfânta Fecioară, neţinând seama de legile firii. Căci n-a avut lipsă de o aducere în 
Fiinţă prin sămânță întâiul născut dintre sfinţi, începătura celor ce au primit naşterea 
a doua din Dumnezeu prin Duhul, despre care s-a spus limpede: Care nu din sânge, 
nici din voia trupului, ci din Dumnezeu s-au născut (In. 1, 13). Deci a scăpat de 
osânda legii Sfânta Fecioară, nefiind însămânţată nicidecum, ci zămislind Pruncul 
dumnezeiesc prin lucrarea Sfântului Duh!100.» (Sf. Chiril al Alexandriei, nchinare 
în duh şi adevăr, Cartea a XV-a, în PSB, vol. 38, pp. 539-540) 


„(...) Să înţelegi şi cele despre hainele Lui. Ele s-au împărțit în patru părți, dar 
cămaşa a rămas nesfâşiată. Şi nu se va greşi cu nimic, adăugându-se că, dacă cine- 
va a luat cămaşa ţesută de sus ca un întreg nesfâşiat, în înţelesul ei mai înalt se indică 
Sfântul Trup al lui Hristos, pentru alcătuirea lui unitară, fără unirea şi contribuţia 
bărbatului şi femeii, fiind ţesut în forma cuvenită prin lucrarea şi puterea de sus a 
Duhului!101. Aceste explicaţii nu aduc nici o pagubă credinţei, ci descoperă înţele- 
sul cel de folos, care nu trebuie respins, ci mai degrabă primit ca fiind cea mai bună 
descoperire a minţii.” (Sf. Chiril al Alexandriei, Comentariu la Evanghelia Sfântului 
Ioan, Cartea a XII-a, Introducere, în PSB, vol. 41, p. 1124) 


„(...) Luând EI trupul din Neprihănita fecioară ca dintr-un pământ nespurcat, iar 
de la Sine sădind viaţa, pe care Scriptura o socoteşte suflet mintal şi chip al lui Dum- 
nezeu, a făcut omenitatea Sa, sau S-a făcut pe Sine însuşi de bunăvoie om pentru noi 
în chip neschimbat, prin primirea trupului însuflețit mintal şi rațional, ca Atotputer- 
nicul!102.» (Sf. Maxim Mărturisitorul, Ambigua, Partea a II-a, 111, în PSB, vol. 80, 
pp. 277-278) 


„Deodată cu zămislirea, care nu trebuie cugetată nici o clipă ca anterioară, Domnul 
a primit şi Duhul de-viaţă-făcător, adică insuflarea ce ţine de omenitatea Lui, sau sufle- 
tul mintal, împreună cu trupul cel din Neprihănita Fecioară, şi nu după zămislire!103.» 
(Sf. Maxim Mărturisitorul, Ambigua, Partea a II-a, 111, în PSB, vol. 80, p. 278) 


1100. Tâlcuirea Pr. D. Stăniloae: Naşterea Domnului nu din legea sângelui, ci din puterea Duhului care copleşește 
legea sângelui, o vede Sf. Chiril ca temelie a nașterii noastre celei de-a doua de la Sfântul Duh, naştere de care avem 
nevoie pentru viața noastră cea nouă. Dacă Fiul lui Dumnezeu nu S-ar fi născut de la Duhul Sfânt, nu S-ar fi inaugurat 
această nouă naştere a oamenilor prin naşterea Lui. Din Cel născut fără de sămânță, prin Duhul Sfânt, lucrează Duhul 
Sfânt ca să ne naştem şi noi a doua oară nu din sânge, ci din Duhul Sfânt. (n. 586, p. 540). 

1101. Tâlcuirea Pr. D. Stăniloae: E o remarcabilă înțelegere a cămăşii necusute din părți a lui Hristos, ci țesută ca 
un întreg, de sus, ca o reprezentare a trupului Său, care nu s-a urzit din contribuția bărbatului şi femeii, ci a ieşit ca om 
întreg, de sus, prin lucrarea Sfântului Duh. (n. 2127, p. 1124). 

1102. Tâlcuirea Pr. D. Stăniloae: Domnul lisus Hristos Se constituie ca om pe de o parte după oarecare asemănare 
cu Adam, deşi e şi născut după o oarecare asemănare cu noi, pe de alta, e făcut altfel decât Adam şi altfel decât noi. El a 
adus neîntinarea într-un trup luat din trup omenesc ca al nostru, care a fost sălaș corespunzător pentru sufletul Lui ncâînti- 
nat creat prin insuflare dumnezeiască. (n. 348, p. 278). 

1103. Tâlcuirea Pr. D. Stăniloae: Sfântul Maxim ţine să facă evident că nici la Domnul, nici la ceilalți oameni nu se 
admite o separare în aducerea la existență a sufletului şi a trupului. Numai prin cugetare se poate distinge între aducerea 
la existenţă a sufletului prin insuflare de către Dumnezeu şi a trupului, din alt trup, în cazul lui Hristos, şi din alte trupuri, 
în cazul nostru, sau din pământ, în cazul lui Adam. Sunt două acte concomitente, indisolubil legate între ele, sau o pereche 

„Săvârşind taina cu adevărat atotnouă, pentru care şi prin care au fost acelea, 
cea a întrupării Sale pentru noi, a înnoit firea în ce priveşte modul, dar nu rațiunea, 
luând trupul prin mijlocirea sufletului mintal, zămislindu-Se negrăit fără de sămânță 
şi născându-Se fără stricăciune cu adevărat, ca om adevărat, având suflet mintal cu 
trup de la însăşi zămislirea cea negrăită!104.» (Sf. Maxim Mărturisitorul, Ambigua, 
Partea a II-a, 114, în PSB, vol. 80, p. 293) 


„(Umanul din Mântuitorul — n.a.) a fost luat din ființa noastră prin asumarea 
negrăită din sângele Prea Sfintei şi Neprihănitei Născătoare de Dumnezeu, cu care 
unindu-Se Cuvântul lui Dumnezeu ca o sămânță, S-a făcut trup, neieşind din faptul 
de a fi Dumnezeu după fiinţă. Şi S-a făcut om desăvârşit ca noi, afară numai de 
păcat.” (Sf. Maxim Mărturisitorul, Epistole, Partea a II-a, Către Prea Cuviosul pres- 
biter Gheorghe, 3, în PSB, vol. 81, p. 209) 


de acte neseparate având ca rezultat persoana umană, ca unitate desăvârşită. Sfântul Maxim a ţinut să dea aceste două ex- 
plicări pentru că unii considerau că în vorbirea sfântului Grigorie s-ar indica o a patra naştere, care ar putea implica o pre- 
existenţă a sufletului. 

Sfântul Maxim, deşi distinge actul dumnezeiesc, prin care aduce sufletul la existență, de actul naşterii trupului din 
trup, le uneşte nu numai prin concomitența lor, ci şi prin referirea unuia la altul şi prin faptul că ele concură în a aduce la 
existența reală o persoană umană conformă unei raţiuni unitare a ei în Dumnezeu. De aceea credem că putem merge mai 
departe în accentuarea unităţii duale a actului prin care e adusă la existență o persoană omencască. O face de altfel aceasta 
însuși Sfântul Maxim. De fapt, trupul omenesc, care se naşte din trupuri, nu e numai o entitate biologică, ci e o raționali- 
tate organizată, inarticulată chiar de la începutul formării într-o cunoscătoare sau într-un suflet conştient (rezultatele ştiinţei 
ne-au dovedit că însăşi materia e o raționalitate plasticizată). Actul de zămislire a omului nou nu e numai zămislirea unui 
trup de către două trupuri de sex contrar, ci actul de zămislire a unui trup insuflat cu suflet rațional, deci a unei persoane 
umane integrale. N-am spune că prin aceasta ne declarăm aderențţii traducianismului, după care sufletul vine din sufletul 
părinților, respingând creaţionismul. E în actul de zămislire a unui om nou o misterioasă împreună-lucrare a lui Dumnezeu 
şi a părinţilor şi poate şi o implicare, în parte, a sufletelor urmaşilor (sau a rațiunilor lor) în cele ale înaintașilor, care ar 
corespunde unei implicări a raţiunilor lor în rațiunea generală a speciei umane, în Rațiunea supremă, actualizându-se ca 
persoane concrete prin colaborarea între părinţi şi Dumnezeu. Simţualitatea excesivă care s-a introdus în actul zămislirii 
noului om nu a făcut pe Dumnezeu să-Şi retragă colaborarea la această zămislire, căci în acest caz ea nu s-ar produce. 

Aceasta ne dă putinţa să admitem că în eventualitatea necăderii lui Adam şi a Evei în păcat, zămislirea copiilor s-ar 
fi produs nu în afara unirii lor trupeşti, ci printr-o covârşire a senzualității trupeşti de o sensibilitate a dragostei spirituale 
sau de înfrânarea ei prin rațiunea sau prin mintea părinţilor (prin spiritul lor) trăitoare într-o accentuată intuire a lui Dum- 
nezeu şi a gustării bunătăţilor spirituale aflate în El. Pentru că după căderea în păcat zămislirea unui nou om nu se putea 


două trupuri, ceea ce a asociat zămislirea Lui cu o trăire spirituală curată a Fecioarei, produsă de lucrarea covârșitoare a 
Duhului Sfânt. Dumnezeu-Cuvântul, Rațiunea supremă, a întărit rațiunea Fecioarei ca să frâneze sensibilitatea ei tru- 
pească şi a deschis mintea (spiritul) ei pentru sesizarea prezenţei şi lucrării lui Dumnezeu, întărind şi rațiunea umanității 
pe care Și-o forma Fiul lui Dumnezeu. Aceasta a apropiat de facerea lui Adam zămislirea Lui ca om, care s-a produs 
printr-o formare a unui trup fără mijlocirea altui sau altor trupuri, dar a unui trup care se forma de la început ca un trup 
insuflat cu un suflet rațional, unit cu Dumnezeu prin harul Duhului Sfânt. Căci dacă rămânem la ideea Părinților despre 
concomitenţa creării sufletului şi trupului, nu trebuie să se admită o distanţă între crearea trupului şi a sufletului înzestrat 
cu un anumit har dumnezeiesc. 

Distanţa dintre crearea trupului şi a sufletului e afirmată la facerea fiecărui om, pentru a distinge prin gândire între 
ceea ce are omul din materie şi ceea ce dă Dumnezeu în mod direct (insuflarea sufletului unit cu un anumit har). Omul a 
fost creat ca un întreg. Trupul lui are de la început în el suflet şi un anumit har, prin care e deschis unui alt orizont, mai 
precis, comuniunii cu Dumnezeu, nefiind închis în natură ca animalul. insuflarea chipului dumnezeiesc în Adam repre- 
zintă această deschidere a omului spre Dumnezeu prin suflet şi o anumită legătură cu Dumnezeu, prin raţiunea care tinde 
la o cunoaştere infinită, până la totul absolut, şi prin virtuţi, până la binele la fel de infinit al comuniunii cu Dumnezeu. 

Naşterea de după cădere, în care sensibilitatea trupurilor ce se unesc s-a accentuat puternic, a covârşit mult deschiderea 
oamenilor născători şi născuţi spre orizontul spiritual, închizând în mare măsură venirea la existență a urmaşilor în procesul 
unor legi ale naturii, în care actul lui Dumnezeu părea acoperit. Dar nu a putut fi cu totul acoperit. Omul continuă a se naşte 
nu numai cu trup, ci şi cu suflet şi într-o anumită legătură cu Dumnezeu, deci deschis spre orizontul spiritual infinit. În zămis- 
lirea şi naşterea lui Hristos legea naturii e dezlegată sau deschisă iarăşi în mod mai direct actului creator al lui Dumnezeu. 
Dar contribuţia naturii umane nu e eliminată total. La ceilalți oameni care se alipesc lui Hristos, actul lui Dumnezeu, prin 
care omul e ajutat ca să se deschidă liber planului dumnezeiesc sau comuniunii cu Dumnezeu în mod deplin, se înfăptuieşte 
în botez, căruia S-a supus şi Hristos, născut cu unele strâmtorări ale trupului ca om. (n. 350, pp. 278-280). 

1104. Tâlcuirea Pr. D. Stăniloae: Toate faptele din Vechiul Testament prin care Dumnezeu S-a manifestat interve- 
nind în natură printr-un mod mai presus de modurile ce decurgeau din posibilitățile ei naturale, tăind sau deschizând ast- 
fel o cale nouă pentru creație, fără să o ştirbească, spre a o conduce la împlinirea adevărată, au culminat în întruparea Fiu- 
lui lui Dumnezeu conform acestui mod nou. Precum acele acte antecedente întrupării au arătat posibilitatea firii și a lui 
Dumnezeu pentru actul culminant al acestui mod, tot așa acest act culminant a pus începutul pentru învierea printr-un ast- 
fel de mod a întregii firi omeneşti şi, cu ea, a întregii creaţii. Întruparea lui Hristos a fost deschiderea unei căi noi (Kouvo- 
7outa) pentru întreaga creație, a căii de îndumnezeire a ei, a căii de ridicare a ei la nivelul de subiect şi de mediu al ener- 
giilor divine necreate. (n. 368, p. 293). 

„„(...) Omenescul Lui se deosebeşte de al nostru nu pentru raţiunea firii, ci pen- 
tru modul nou al naşterii, fiind Acelaşi ca noi, dar nu Acelaşi după naşterea fără 
sămânță, deoarece nu e umanitatea simplă, ci cu adevărat a Celui ce S-a făcut om 
pentru noi!!05. Deci şi capacitatea Lui de a voi era adevărat naturală ca a noastră, 
dar era întipărită totodată dumnezeieşte într-un chip mai presus de noi. Căci e vădit 
că naşterea fără de sămânță şi cea prin sămânță nu taie firea (a Lui de a noastră), ci ele 
sunt deosebiri păstrând aceleaşi firi, precum şi nenaşterea şi naşterea!106.” (Sf. Maxim 
Mărturisitorul, Epistole, Partea a II-a, Către Prea Cuviosul presbiter Gheorghe, 3, în 
PSB, vol. $1, p.210) 


Despre steaua care s-a arătat la naşterea Pruncului lisus 


„Haide să dezlegăm problemele puse de cuvintele Evangheliei, începând cu dez- 
legarea problemelor puse de steaua de la naştere. Dacă vom afla ce stea a fost, de 
unde a fost, dacă a fost o stea din multele stele sau alta decât celelalte, dacă a fost o 
stea adevărată sau numai una aparentă, atunci vom înţelege cu uşurinţă şi pe toate 
celelalte. 

— De unde vom căpăta răspuns la aceste întrebări? 

— Chiar din cele scrise în Evanghelie. Că n-a fost una din stelele cele multe, dar, 
mai bine spus, după părerea mea, n-a fost nici stea, ci o putere nevăzută, care a luat 
chip de stea, se vede în primul loc din mersul ei. Nu este, nu este vreo stea care să 
meargă pe cer cum a mers steaua aceasta; noi vedem că şi soarele şi luna şi toate 
celelalte stele merg de la răsărit la apus; steaua aceasta, însă, mergea de la miază- 
noapte la miazăzi, că aşa se află Palestina faţă de Persia. În al doilea loc, şi din tim- 
pul în care s-a arătat putem vedea că steaua aceasta n-a fost una din multele stele. 
Nu se vedea noaptea, ci ziua în amiaza mare pe când strălucea soarele; putere pe 
care n-o au nici stelele, nici luna; că luna depăşeşte în strălucire pe toate celelalte 
stele, dar când se ivesc razele soarelui, se ascunde îndată şi dispare. Steaua aceasta, 
însă, prin mărimea strălucirii sale, a biruit şi razele soarelui; strălucea mai tare decât 
ele; lumina mai puternic, deşi era atâta lumină. 

În al treilea rând, se vede că nu era una din celelalte stele, pentru că apărea şi 
apoi iarăşi dispărea. Pe drumul până în Palestina steaua se arăta conducând pe magi; 
când au ajuns în lerusalim s-a ascuns; apoi iarăşi, când magii au părăsit pe Irod, 


1105. Tâlcuirea Pr. D. Stăniloae: Sfântul Maxim deosebeşte între rațiunea celor create şi mai ales a naturii umane şi 
modul de folosire a ei de către om, care poate fi foarte variată, dar fără să iasă din rațiunea lor. În aceasta se arată că Dum- 
nezeu a făcut toate după rațiune sau cu o structură statornică, dar a lăsat loc libertăţii umane în folosirea acestei rațiuni. 
Astfel, firea omenească şi lumea întreagă are un caracter flexibil, fiind făcută pentru creşterea spirituală a omului şi pen- 
tru manifestarea atenţiei dintre oameni în utilizarea lor. De ce n-am spune atunci că omul și lumea nu sunt opera unui 
Creator liber şi EI, Care urmăreşte creşterea omului în raporturile dintre el şi semenii săi şi cu cosmosul și cu Sine însuşi? 

Dar pe lângă modurile care stau în puterea omului de a le folosi liber, s-a arătat şi un mod care nu depinde de om, 
ci şi l-a rezervat Dumnezeu. E modul naşterii fără de sămânță a Fiului lui Dumnezeu ca om şi dintr-o Fecioară deschisă 
spiritual total lui Dumnezeu, mai tare şi ea într-un anumit grad decât legile firii. Aci umanitatea nu s-a mai format con- 
form legii generale întărite după căderea în păcat, ci într-un mod mai presus de ea. Căci în acest caz Dumnezeu însuși S-a 
făcut om şi El nu Se putea supune modului naşterii ca om prin sămânță bărbătească, adică legii înstăpânite în fire. Cum 
s-ar fi arătat în acest caz că omul ce s-a născut acum e totodată Dumnezeu, stăpânul legilor? Aci se arată o supremă li- 
bertate față de legi. Totuşi Cel ce Se naște c în același timp și om adevărat, format din sângele umanităţii existente, pen- 
tru a putea folosi cu libertate supremă legile cărora e supus omul prin slăbiciunile sale și cărora în parte e supus şi El, pe 
de o parte, supunându-Se lor, pe de alta, biruindu-le. Această libertate supremă îşi are originea în libertatea faţă de legi, 
manifestată în conceperea Sa. Fără Hristos, umanitatea ar fi rămas închisă în legile lumii, cu toată relativa libertate a ei 
faţă de ele, în care se arată că e făcută pentru biruirea lor deplină. (n. 447, p. 210). 

1106. Tâlcuirea Pr. D. Stăniloae: Precum în Dumnezeu nenaşterea Tatălui şi naşterea Fiului nu taie firea comună, ci 
Ei aparţin aceleiaşi firi, aşa şi naşterea din sămânță a noastră și cea fără sămânță a Fiului, ca om, nu taie firea omenească 
a Lui de a noastră. (n. 448, p. 210). 

după ce-i spuseseră pricina pentru care veniseră şi au plecat, steaua iar s-a arătat; şi 
acest lucru nu poate fi mişcarea firească a unei stele, ci a unei puteri înzestrate cu o 
rațiune deosebită. Nici nu avea un drum propriu; mergea când magii trebuiau să 
meargă; când stăteau ei, stătea şi ea; slujea tuturor celor de trebuinţă. (leş. 13, 21- 
22). Era ca stâlpul cel de nor din pustie: oprea şi scula tabăra iudeilor atunci când 
trebuia. In al patrulea rând, se vede bine că nu era o stea precum celelalte din chi- 
pul în care a arătat locul unde s-a născut Pruncul. Că n-a arătat locul rămânând sus 
pe cer — de altfel nici nu putea să le arate locul de rămânea sus —, ci l-a arătat pogo- 
rându-se jos. Ştiţi doar că locul era atât de mic cât putea încăpea o colibă, dar mai 
bine spus, cât putea încăpea trupul unui prunc; iar o stea obişnuită nu putea să arate 
un astfel de loc pentru că o stea stă la o înălțime foarte mare și nu poate să arate un 
loc atât de mic, nici să-l facă cunoscut celor care vor să-l găsească. De lucrul acesta 
poți să te încredințezi uitându-te la lună; deşi este cu mult mai mare decât stelele, 
totuşi pare că este aproape de toţi locuitorii lumii răspândiţi pe o întindere atât de 
mare de pământ. Spune-mi, te rog, cum ar fi putut steaua să arate locul aşa de îngust 
al ieslei şi al colibei de n-ar fi p lţimea aceea, de nu s-ar fi pogorât jos şi n-ar 
fi stat chiar deasupra capului Pruncului? Acest lucru îl lasă evanghelistul să se înțe- 
leagă când spune: Și iată steaua mergea înaintea lor, până a venit şi a stat deasupra 
unde era Pruncul (Mt. 2, 9). 

lată, dar, câte pricini ne arată că steaua aceasta nu era una din multele stele ale 
cerului și că ea nu s-a arătat potrivit legilor care guvernează creaţia văzută. 

Aş putea fi întrebat: 

Dar pentru care pricină s-a arătat steaua? 


— Ca să mustre nesimţirea iudeilor şi să le ia orice cuvânt de apărare pentru 
nerecunoştinţa lor.” (Sf. loan Gură de Aur, Omilii la Matei, Omilia VI, Il în PSB, 
vol. 23, pp. 78-79) 


„„— Dar pentru ce Dumnezeu, mi s-ar putea spune, i-a adus pe magi prin arătarea 
stelei? 

— Şi ce-ar fi trebuit să facă? Să le trimită profeţi? Magii n-ar fi primit mărturia 
profeților! Să le trimită glas din cer? Nu l-ar fi luat în seamă! Să le fi trimis înger? 
Dar şi pe acesta l-ar fi trecut cu vederea! De aceea Dumnezeu lasă la o parte toate 
aceste mărturii şi, făcând mare pogorământ, îi cheamă pe o cale obişnuită: le arată 
o stea mare şi deosebită de celelalte stele, ca să-i minuneze şi prin mărimea şi prin 
frumusețea înfățişării ei, dar şi prin felul mersului ei. Pavel a făcut la fel: elinilor le 
vorbeşte pornind de la altarul de pe Aeropag, (Fapte 17, 22-31) aducând ca mărturie 
pe poeţii lor; iar iudeilor, care trăiau după lege, le vorbeşte pornind de la tăierea 
împrejur şi de la jertfe. Pentru că fiecare om iubeşte acelea cu care este obişnuit, de 
aceea atât Dumnezeu, cât şi oamenii trimişi de El pentru mântuirea lumii se folosesc 
de ideile şi de faptele cu care lumea era obişnuită. (...) Aşa a făcut şi cu magii; a vrut 
să-i cheme prin arătarea unei stele, ca să-i înalțe cu mintea mai sus de propria lor 
gândire. Pentru că, după ce i-a condus şi i-a călăuzit şi după ce i-a adus lângă iesle, 
nu le mai vorbeşte prin stea, ci prin înger. Aşa au ajuns cu încetul mai buni.” (Sf. 
loan Gură de Aur, Omilii la Matei, Omilia VI, III în PSB, vol. 23, pp. 80-81) 


„Când steaua a ajuns deasupra Pruncului, steaua s-a oprit. lar ca o stea, când să 
se ascundă, când să se arate şi în sfârşit să se oprească după ce iar s-a arătat, înseamnă 
că era o stea cu o putere mai mare decât a unei stele obişnuite. Asta a întărit şi mai 
mult credința magilor. De aceea s-au şi bucurat. S-au bucurat că au găsit ce căutau; 

s-au bucurat că au ajuns vestitorii adevărului; s-au bucurat că n-au făcut în zadar 
atâta cale. Atât de mare le era dorul de Hristos! Şi venind steaua s-a oprit chiar dea- 
supra capului Pruncului, arătând că dumnezeiesc este Pruncul. Oprindu- se, steaua i-a 
făcut să se închine Pruncului, nu ca nişte simpli barbari, ci ca unii din cei mai 
înţelepţi dintre barbari. Vezi ce rost mare a avut steaua? În afară de profeție şi de 
interpretarea arhiereilor şi cărturarilor magii au dat atenţie şi stelei.” (Sf. loan Gură 
de Aur, Omilii la Matei, Omiha VII, IV în PSB, vol. 23, p. 95) 


Unirea celor două firi în Hristos 


„Pe cât vedem în Hristos unele trăsături omeneşti care par că nu s-ar deosebi 
deloc de fragilitatea obişnuită a muritorilor, pe atâta întâlnim şi trăsături atât de 
dumnezeieşti care nu se potrivesc nimănui altcuiva decât firii celei primare şi ne- 
grăite a dumnezeirii. Aici judecata mărginită a omului şovăie şi, cuprinsă de mirare, 
nu mai ştie încotro să se încline, ce să aleagă, încotro să se întoarcă. Dacă într-o cli- 
pită Îl socoate cineva Dumnezeu, în cealaltă Îl vede supus morţii; dacă-L socoteşte 
om, mâine zăreşte în El pe biruitorul împărăției morţilor, de unde Se întoarce cu 
pradă.” (Origen, Despre principii, Cartea a II-a, II, 6, în PSB, vol. 8, pp. 142-143) 


„De la EI a început să se întrepătrundă firea dumnezeiască şi cea omenească, 
pentru ca aceasta din urmă să se îndumnezeiască prin comuniunea cu ceea ce este 
divin şi nu numai în lisus, ci şi în toţi care duc, în credință, viaţa propovăduită de 
lisus, care îndreaptă spre iubirea de Dumnezeu şi spre comuniunea cu El pe tot omul 
care îşi duce viaţa după îndemnurile lui lisus (Gal. 5, 17).” (Origen, Contra /ui Celsus, 
Cartea a III-a, cap. 28, în PSB, vol. 9, p. 189) 


„Trupul Său muritor şi sufletul omenesc, care se află în EI, s-au ridicat la cea 
mal mare vrednicie, nu numai prin împreunarea lor, ci şi prin unirea şi legătura cu 
EI, împărtăşindu-se din dumnezeirea Lui.” (Origen, Contra lui Celsus, Cartea a III-a, 
cap. 41, în PSB, vol. 9, p. 198) 


„(...) N-avea nici să decadă din ce fusese EI mai înainte şi să se lepede de dum- 
nezeirea Sa. Fiindcă dacă nici măcar razelor soarelui nu li se întâmplă nimic — deşi 
ele răzbat până-n tot locul şi se aştern în drumul lor, printre altele, şi peste necurăţia 
mortăciunilor — ei bine cu atât mai puţin ar putea pătimi netrupeasca putere a Cuvân- 
tului lui Dumnezeu, în sinea ei; şi cu atât mai puţin va fi fost ea afectată sau degra- 
dată din starea ei anterioară, de vreme ce legătura ei cu trupul va fi fost făcută în 
afara legilor trupului.” (Eusebiu de Cezareea, Viața Iui Constantin cel Mare, Despre 
Sfântul Mormânt, 14.4, în PSB, vol. 14, p. 234) 


„(...) Cele proprii trupului se zic ale Lui!107, fiindcă era în trup. Aşa era propriu 
Lui a flămânzi, a înseta, a pătimi, a obosi şi cele asemenea care ţin de trup!108. lar 
faptele proprii Cuvântului, cum e a scula morţii, a face pe orbi să vadă, a vindeca pe 
cea care suferea de curgerea sângelui, le făcea prin trupul Său!109. Şi Cuvântul purta 


1107. Tâlcuirea Pr. D. Stăniloac: Cuvântul S-a făcut subiectul trupului. (n. 77, p. 359). 

1108. Tâlcuirea Pr. D. Stăniloae: Trupul e al Lui, pentru că ale Lui sunt toate cele primite prin trupul asumat. Aceasta 
e marea taină a lui Dumnezeu şi a omului: că Dumnezeu poate trăi cele ale omului şi omul pe cele ale lui Dumnezeu. (n. 78, 
p. 359). 

1109. Tâlcuirea Pr. D. Stăniloae: Aceasta e iarăşi marea taină a trupului omenesc: că cele dumnezeiești se pot mani- 
festa prin trup. (n. 79, p. 359). 

slăbiciunile trupului ca ale Sale!110. Căci trupul era al Lui. Şi trupul slujea faptelor 
dumnezeirii, căci în el se săvârşeau. Fiindcă era trupul lui Dumnezeullll. De aceea 
a zis proorocul: Acesta neputinţele noastre le poartă (Is. 53, 4; Mt. 8, 17). El n-a zis: 
neputinţele noastre le-a vindecat, ca unul ce ar fi fost afară de trup şi le-ar fi vinde- 
cat numai, cum a făcut totdeauna, lăsând pe oameni iarăşi supuşi morţii. Ci a purtat 
neputinţele noastre şi poartă păcatele noastre, ca să arate că S-a făcut El însuşi om 
pentru noi, şi trupul care le are pe acestea în sine este trupul Său.” (Sf. Atanasie cel 
Mare, 7rei cuvinte împotriva arienilor, Cuvântul al III-lea, XXXI, în PSB, vol. 15, 
pp. 359-360) 


„Când ne uităm la o lumină aprinsă, vedem lumina, dar şi materia din care se 
alimentează şi mintea le distinge pe una de alta, dar nu le poate despărți spre a arăta 
într-un loc focul şi în altul materia respectivă, ci amândouă formează un întreg, o 
torță. Tot aşa şi în ceea ce ne preocupă. Fiindcă nimeni nu are voie să obiecteze că, 
de exemplu, în pilda respectivă, focul e trecător şi nu reținem decât ceea ce e esen- 
țial luminării, restul nu ne interesează. După cum vedem, aşadar, că se întinde fla- 
căra torţei pe toată fața materiei, dar n-o vedem închizându-se şi mărginindu-se nu- 
mai la volumul ei, tot aşa, în legătură cu unirea firii dumnezeieşti sau cu apropierea 
ei de cea omenească, cine ne opreşte să ne formăm cu privire la această unire sau 
apropiere o idee vrednică de Dumnezeire, convinşi fiind că, deşi se află în om, 
această Dumnezeire n-are margini?” (Sf. Grigorie de Nyssa, Marele cuvânt catehe- 
tic sau despre învățământul religios, cap. 10, în PSB, vol. 30, pp. 306-307) 


„Dacă te vei întreba cum se poate uni Dumnezeirea cu omenitatea, atunci va tre- 
bui mai întâi să-mi spui cum se face unirea sufletului cu trupul şi dacă nu vei ajunge 
să pricepi cum se face aceasta, atunci de cealaltă nici să nu-ţi treacă prin minte a te 
apropia. Mai mult, după cum în primul caz suntem convinşi că sufletul e ceva com- 
plet deosebit de trup — pe motiv că imediat ce pleacă sufletul din trup, acesta e mort 
şi fără mişcare și totuşi modalitatea unirii lor n-o cunoaştem — tot aşa şi în al doilea 
caz mărturisim că, în măreţia ei inaccesibilă, firea dumnezeiască e şi mai departe de 
cea muritoare şi stricăcioasă şi că tot aşa de puţin putem pricepe şi cum se uneşte 
Dumnezeu cu omul. 

Şi totuşi, pe baza minunilor raportate de Biblie, noi nu avem dreptul să ne 
îndoim că Dumnezeu S-a născut cu trup omenesc. Cum s-a făcut însă această întru- 


1110, Tâlcuirea Pr. D. Stăniloae: Când sufăr de o înțepătură în trup, nu pot spune că mă doare trupul, ci că mă doare 
pe mine în întregime, deşi nu e înțepat sufletul. Tot aşa Cuvântul întrupat simțea slăbiciunile şi durerile trupului ca fiind 
ale Sale, nesimţindu-Se ca Persoană unitară nesimțitor faţă de ele, deşi neputințele şi durerile flămânzirii, oboselii, 
pătimirii nu atingeau propriu zis dumnezeirea. În acest sens dumnezeirea era nepătimitoare. Dar aceasta nu însemna că 
EI nu simțea în întregimea Lui ca Persoană durerile şi slăbiciunile. E o mare taină în a avea omul de ex. sufletul neînțepat, 
neflămând şi totuşi în a suferi ca un întreg nedespărţit cele ce ating numai trupul. In acest sens, Dumnezeu-Cuvântul nu 
privea impasibil la suferinţele trupului Său, deşi nu cu dumnezeirea flămânzea și nu ea era străpunsă de cuie. Avem aci 
marea taină a unităţii Persoanei Lui, care era atât purtătoarea dumnezeirii, cât şi a firii omeneşti. (n. 80, p. 360). 

1111. Tâlcuirea Pr. D. Stăniloae: E o mare taină cum poate fi trupul organul faptelor dumnezeiești. Aci se arată cum 
şi el este un extraordinar complex raţional plasticizat, chip al sufletului, care la rândul lui este chip al Cuvântului (al 
Logosului; dumnezeiesc), între toate fiind totodată o comunicare. Raţionalitatea plasticizată a trupului este o raționalitate 
sensibilă, fiind trăită de el mai ales ca atare. Dar prin aceasta el e articulat în suflet (sau sufletul e inserat în trup, cum 
spune Bergson); iar Dumnezeu-Cuvântul, în firea Sa omenească. El a făcut trupul însuflețit capabil să fie unealtă a 
faptelor dumnezeieşti, mai presus de puterile lui naturale, dar şi să se umple de dulceața unei sensibilități superioare celor 
naturale. De aceea trupul lui Hristos se resimțea de faptul că era al lui Dumnezeu, precum şi Dumnezeu Își însuşea sen- 
sibilitatea trupului în săvârşirea şi pătimirea celor proprii trupului. Dumnezeu a binevoit să Se umanizeze, precum umani- 
tatea Lui s-a îndumnezeit. Îndumnezeirea n-a anulat omenescul, ci l-a înălțat şi umanizarea n-a coborât dumnezeirea de 
la firea ei, ci i-a dat prilejul de a participa la simţirea celor omenești. Poate că aşa cum în simţirea conștientă a trupului 
omenesc al nostru se întâlneşte sufletul cu trupul, așa în simțirea trupului lui Hristos se întâlneşte dumnezeirea cu uma- 
nitatea Lui constătătoare din suflet şi trup. (n. 81, p. 360). 


51-Părinţii Bisericii 

pare, renunțăm de a cerceta, întrucât ea depăşeşte puterile minţii noastre.” (Sf. Gri- 
gorie de Nyssa, Marele cuvânt catehetic sau despre învățământul religios, cap. II, 
în PSB, vol. 30, p. 307) 


„Dacă (...) am afirma că Dumnezeu S-a unit cu firea noastră, care ea însăşi tot 
din El îşi are începutul şi ființa, atunci în ce constă greşeala credinței noastre cu 
privire la ideea despre Dumnezeu, câtă vreme nu există nicăieri în această credință 
a noastră despre Dumnezeu nici o înclinare spre patimă sau spre slăbiciune? Căci 
noi nu zicem că doctorul, care vindecă pe bolnav, trebuie neapărat să se îmbol- 
năvească şi el, ci vom spune că, chiar dacă ia contact cu boala, el tot rămâne teafăr.” 
(Sf. Grigorie de Nyssa, Marele cuvânt catehetic sau despre învățământul religios, 
capul 6șîn PSB, vol. 30; p:312) 


„EI legiuieşte cele ce le voieşte, şi a fost Mijlocitor în înţelesul că în EI s-au în- 
tâlnit şi s-au adunat într-o unitate Dumnezeirea şi omenitatea!112. Căci prin Hristos 
se înțeleg acestea amândouă deodată.” (Sf. Chiril al Alexandriei, /nchinare în duh şi 
adevăr, Cartea a II-a, în PSB, vol. 38, p. 61) 


„Ci precum a fost desăvârşit în Dumnezeire, aşa şi în umanitate, dar compus în 
chip negrăit şi mai presus de minte în Unul!!13.” (Sf. Chiril al Alexandriei, G/afire 
la Facere, Cartea a VI-a, 4, în PSB, vol. 39, p. 198) 


„(...) Unul Născut fiind Viaţă şi născut din Viaţa lui Dumnezeu şi Tatăl ca prin- 
tr-o curgere din EI, S-a unit într-un mod oarecare cu umanitatea din pământ, ca apa 
cu pământul. Căci în Hristos a locuit trupeşte toată plinătatea Dumnezeirii (Col. 2, 
9). Deci s-a unit cu firea omenească, cum nu poate înţelege şi exprima cineval114.” 
(Sf. Chiril al Alexandriei, G/afire la Ieşire, Cartea a II-a, 4, în PSB, vol. 39, p. 329) 


„Taina lui Hristos e cu adevărat greu de privit!!15.” (Sf. Chiril al Alexandriei, 
Glafire la leşire, Cartea a III-a, 2, în PSB, vol. 39, p. 348) 


„(...) Nimeni nu s-a suit la cer, decât Cel ce S-a pogorât din cer, Fiul Omului. 
Dumnezeu-Cuvântul, pogorându-Se din cer, zice că S-a pogorât Fiul Omului, refu- 


1112. Tâlcuirea Pr. D. Stăniloae: (...) El e Omul desăvârşit, pentru că e şi Dumnezeu. Ne mijloceşte prin aceasta pu- 
terea dumnezeiască. El face parte după ființă numai dintre oameni. Mijlocitorul adevărat trebuie să aibe în sine ambele 
părți între care mijloceşte. Moise primeşte de la Dumnezeu un mesaj pentru oameni. Dar nu uneşte în sine Dumnezeirea 
şi umanitatea. Deci nu poate uni nici pe oameni cu Dumnezeu în sine. Hristos e după o fire a Sa Dumnezeu, după alta 
om. În EI unirea între Dumnezeu şi om sau oameni e dusă la capăt, fără să-i confunde. In afară de Hristos nu există decât 
sau despărţirea între Dumnezeu şi om, sau panteism. Oamenii simțeau aspirația după desăvârşirea prin împlinirea Legii 
în plinătatea ei. Dar prin ei înşişi n-o mai putea împlini. De aceea se face Dumnezeu însuși și om. Cuvântul El însuşi să 
dea Legea ca dar, să o şi dea, dar să o şi împlinească în plinătatea ei se întemeiază pe faptul că EI e Mijlocitorul, în sen- 
sul că este ipostasul care uneşte în Sine Dumnezeirea şi umanitatea, deci mijloceşte în Sine însuşi între Dumnezeire şi 
umanitate şi ca atare între Dumnezeire şi umanitate, în general. Moise nu e la mijloc, propriu-zis, între Dumnezeu şi 
oameni. (n. 70, p. 61). 

1113. Tâlcuirea Pr. D. Stăniloae: Ideea de persoană compusă a fost preluată şi de că/ugării sciți (daco-romani din 
Dobrogea la începutul sec. VI, apoi de Leonţiu de Bizanţ şi Sf. Maxim Mărturisitorul). E un paradox plin de taină uni- 
tatea persoanei şi bogăţia ei de facultăţi şi de componente. (n. 343, p. 198). 

1114. Tâlcuirea Pr. D. Stăniloae: Dumnezeu este în Sine neînțeles; dar nici firea omenească nu este deplin înțeleasă. 
Cu atât mai mult nu se poate înțelege unirea lor într-o Persoană. Afirmațiile evanghelice și formulările dogmatice ale 
Bisericii nu pretind să explice deplin aceste taine. Ele conturează doar cadrul larg al înțelesului lor. Omul e persoană şi 
nu obiect, Dumnezeu e existența desăvârşită, veșnică, izvorul existenței, una în ființă şi întreit în Persoane; Hristos e Per- 
soana Fiului lui Dumnezeu, Care S-a făcut şi Persoană a firii omeneşti. In aceste cadre sunt adâncuri nesfârşite, despre 
care se poate cugeta, cu condiția ca să nu iasă din ele. (n. 590, p. 329). y 

1115. Tâlcuirea Pr. D. Stăniloae: Hristos ni S-a făcut cunoscut ca Fiul lui Dumnezeu cel făcut om și [i simțim bine- 
făcătoarea prezenţă în noi. Și totuși nu putem pătrunde tot adâncul tainei Lui, sau al unirii maxime a dumnezeirii cu uma- 
nitatea într-o Persoană. Vedem şi persoana semenului nostru şi o distingem de persoanele altora. Dar nu putem înțelege 
toată taina ei. Cunoaşterea şi nccunoaşterea se unesc paradoxal în privinţa existențelor importante. (n. 621, p. 348). 

zând să spună că S-a împărțit după întrupare în două Persoane şi neîngăduind unora 
să spună că altul este Fiul, Cel ce a luat templul din Fecioară pentru trebuința noas- 
tră, şi altul Cuvântul, Cel ce a odrăslit din Tatăl, cu păstrarea celor proprii fiecăruia 
după fire. Căci, precum este Cuvânt din Dumnezeu, așa este şi om din femeie. Dar 
Unul este Hristos din amândouă, neîmpărțit în fiimea şi în slava demnă de Dumnezeu. 
Dar cele ce se cuvin numai Cuvântului le face proprii templului luat din Fecioară şi 
Îşi împropriază cele ce se cuvin numai trupului. De aceea zice că S-a pogorât din cer 
Fiul Omului. Dar Se teme şi Se înspăimântă şi Se nelinișteşte în vremea patimii. 
Căci s-au înfățișat ca suferite de El patimile cuvenite numai umanităţii!!16.” (Sf. 
Chiril al Alexandriei, Comentariu la Evanghelia Sfântului loan, Cartea a II-a, cap. |, 
în PSB, vol. 41, p. 175) 


„(...) Observă cum, deşi aştepta să Se despartă numai după trup (căci este tot- 
deauna împreună cu noi prin puterea Dumnezeirii), zice că va mai fi puţin timp cu 
noi, indicându-Se prin parte pe Sine în întregime, ca nu cumva să încerce cineva să 
taie pe Hristos în doi, ci să înţeleagă şi să primească pe Cuvântul născut din Dum- 
nezeu-Tatăl şi templul Său luat din Sfânta Fecioară ca Unul, nu pentru că ar fi de 
aceeaşi ființă, ci pentru că, după unirea negrăită, tăierea Lui nu este conformă 
dreptei credinţe. Căci Hristos este Unul din două!!!7.» (Sf. Chiril al Alexandriei, 
Comentariu la Evanghelia Sfântului loan, Cartea a IX-a, Introducere, în PSB, vol. 
41, pp. 818-819) 


„Înainte de a Te fi zămislit în pântece Te-am cunoscut şi înainte de a ieşi din 


pântece Te-am sfințit (ler., |, 5). Aşadar proorocul recunoaşte în fiinţa lui lisus o fire 
dublă: cea dumnezeiască şi cea trupească, prima din Tatăl, cealaltă din Fecioară, dar 
şi aceasta în aşa fel încât să nu fie cu totul străină de Dumnezeire atunci când e 
vorba de naşterea din Fecioară şi de a avea şi trup.” (Sf. Ambrozie al Milanului, 7â/- 
cuiri la Sfânta Scriptură. Despre patriarhi, 51, în PSB, vol. 52, pp. 364-365) 


„(...) astfel este în toate scrierile sfinte unificat şi încorporat Domnul, ca om în 
Dumnezeu, încât nimeni nu poate să-L deosebească nici în timp pe om de Dum- 
nezeu, nici în pătimire pe Dumnezeu de om. Dacă te uiţi la timp, vei găsi întotdea- 
una pe Fiul omului împreună cu Fiul lui Dumnezeu, iar dacă ai în vedere pătimirea, 
Îl vei afla întotdeauna pe Fiul lui Dumnezeu împreună cu Fiul omului. In aşa fel este 
unit şi nedespărțit în Hristos Fiul Omului şi Fiul lui Dumnezeu, încât, precum arată 
Scriptura, nu poate fi despărțit nici omul de Dumnezeu în timp, nici Dumnezeu de 
om în pătimire. De aceea este scris: Nimeni nu s-a suit în cer decât Cel Care S-a 
coborât din cer, Fiul Omului, Care este în cer (In. 3, 13). Aşadar, pe când Fiul lui 


1116. Tâlcuirea Pr. D. Stăniloae: Aici se afirmă taina unităţii celor două firi în unica Persoană a lui Hristos. El este 
Fiul lui Dumnezeu şi, odată pogorât din cer, tot El este şi Fiul Omului. Toate ale omului Și le face proprii Fiul lui Dum- 
nezeu, şi toate ale Sale, ca Fiul lui Dumnezeu, le face proprii Sieşi ca om. Pătimeşte Dumnezeu cele omeneşti și Se umple 
de slavă dumnezeiască Cel făcut om. Nu firea omenească îşi face proprii şi trăieşte cele dumnezeiești, nici firea dum- 
nezeiască nu-şi face proprii şi nu trăieşte cele omeneşti, ci Persoana cea una le are şi le trăiește şi pe unele, şi pe altele: 
ca Dumnezeu, pe cele omeneşti, şi ca om, pe cele dumnezeieşti. În aceste precizări Sfântul Chiril arată învățătura Bise- 
ricii, pe care o va afirma împotriva lui Nestorie, care vedea două persoane deosebite în Hristos, una având cele dum- 
nezeieşti, şi una cele omeneşti. Negrăita şi tainica valoare dată de Dumnezeu omului se arată în faptul că Fiul lui Dum- 
nezeu Se face Fiul Omului, că Ipostasul dumnezeiesc Se face ipostas al firii omeneşti, umplută de Duhul cel Sfânt al Lui, 
deci curată de orice patimă reproşabilă, chiar de la conceperea din Sfânta Fecioară. (n. 299, p. 175). 

1117. Tâlcuirea Pr. D. Stăniloae: Hristos e o Persoană în două firi. Persoana întreagă a lui Hristos e şi Dumnezeu, 
şi om, atât pe pământ, cât şi în cer. Căci în Persoana cea una a lui Hristos trăiesc toate ale ambelor firi. Eu trăiesc ca per- 
soană întreagă chiar în punctul din picior unde sunt înțepat. Hristos nu mai e cu trupul pe pământ, dar e Persoana care 
trăieşte şi cele omencşti de pe pământ, deci e şi în mine, care mă unesc cu El ca Persoană. Deşi eu [| simt mai puțin, sau 
deloc. El Se simte în mine, sau mă simte pe mine unit cu Persoana Lui. (n. 1548, p. 819). 

Dumnezeu vorbea pe pământ, dădea mărturie că în cer este Fiul omului şi că acelaşi 
Fiu al omului, despre Care spunea că Se va sui la cer, S-a coborât din cer. Sau: Dacă 
veți vedea pe Fiul omului suindu-se acolo unde era mai înainte (In. 6, 62). Precum 
se vede, pe Cel pe care mai înainte ÎL numeşte născut din om, ÎI arată totuşi că a fost 
întotdeauna întru cei de sus. Dar şi apostolul, dacă este vorba de timp, mărturiseşte 
că toate au fost făcute prin Hristos: Un singur Domn, lisus Hristos, prin Care sunt 
toate şi noi prin EI (Il Cor. 8, 6). lar dacă ne gândim la pătimire, spune că a fost răs- 
tignit Domnul slavei: Căci dacă L-ar fi cunoscut, niciodată n-ar fi răstignit pe Dom- 
nul slavei (| Cor. 2, 8).” (Sf. loan Casian, Convorbiri duhovnicești, „Despre întru- 
parea Domnului”, Cartea a VI-a, cap. 22, 2-4, în PSB, vol. 57, p. 852) 


„Astfel, chiar dacă nu trebuie să se spună că e om fără început şi Dumnezeu 
pătimitor, se propovăduieşte totuşi că în Unul Domnul lisus Hristos este şi Dum- 
nezeu şi omul şi în veşnicie şi în moarte. Vezi, aşadar, că Hristos este toate şi numele 
Lui este o însemnare a ambelor furi, fiindcă şi omul şi Dumnezeu născut astfel cu- 
prinde în Sine toate, încât să se ştie că în numele Lui nu lipsește nimic. Aşadar, în 
trecut, înainte de naşterea din Fecioară nu este aceeaşi veşnicia omului şi a lui Dum- 
nezeu ci, fiindcă în pântecele Fecioarei s-a unit Dumnezeu cu omul, s-a făcut ca în 
Hristos să nu poată fi numit în nici un chip unul fără celălalt.” (Sf. loan Casian, Con- 
vorbiri duhovniceşti, „Despre întruparea Domnului”, Cartea a VI-a, cap. 22, 5-6, în 
PSB, vol. 57, pp. 852-853) 


„Credinţa Bisericii universale mărturiseşte că în Hristos rămân ambele naturi, că 


ele persistă perfecte şi că nu se schimbă una în alta, că deci Hristos constă în ambele 
şi din ambele naturi: în ambele, fiindcă rămân ambele, şi din ambele, fiindcă din 
adunarea celor două care rămân se face una persoana lui Hristos.” (Boethius, Arfi- 
cole teologice, I, 5, cap. 7, în PSB, vol. 72, p. 44) 


„Cuvântul lui Dumnezeu, fiind întreg ființa deplină (căci era Dumnezeu) şi 
întreg, ipostas neştirbit (căci era Fiul), golindu-Se, S-a făcut sămânță a propriului 
trup şi compunându-Se, prin zămislire negrăită, S-a făcut ipostas al trupului pe care 
l-a luat, şi prin această taină nouă făcându-Se cu adevărat întreg om, în chip ne- 
schimbat, a fost acelaşi ipostas al celor două firi, al celei necreate şi al celei create, 
nepătimitoare şi pătimitoare, primind fără nici o lipsă toată raţiunile naturale al căror 
ipostas era. lar dacă a primit în mod fiinţial toate rațiunile naturale al căror ipostas 
era, foarte înţelept a atribuit învățătorul patimile trupului Aceluia Lui însuşi, devenit 
compus după ipostas prin asumarea trupului, ca să nu fie socotite ale unui om sim- 
plu. Căci trupul era al Lui, şi după trup era cu adevărat Dumnezeu pătimitor împotriva 
păcatului!118, Deci învățătorul — arătând deosebirea dintre ființă, după care Cuvântul, 


1118. Tâlcuirea Pr. D. Stăniloae: Luând firea omenească în sinea sa, Fiul lui Dumnezeu a făcut-o parte a sinei sau 
a ipostasului Său. Sinea Sa, după întrupare, cuprinde şi firea umană. Conştiința Lui de sine implică şi umanitatea Sa. De 
aci se vede că noțiunea de ipostas are, pe lângă sensul de întreg ce stă de sine, şi pe acela de a avea în cadrul său un fac- 
tor spiritual. În om, acesta este mintea, care e centrul sufletului. Şi întrucât ipostasul sau persoana ca întreg e ultimul for 
al deciziilor şi actelor sale, de el ţine şi libertatea. Iar întrucât el face ca trupul să se integreze în această unitate, trebuie 
să vedem în el o putere care leagă trupul de sine, un fel de virtualități care se actualizează în organizarea trupului și în 
susţinerea lui. În spirit sunt deci ca virtualități atât țesătura raţională care ia forma plastică a trupului, cât şi sensibilitatea 
trăită conştient prin trup în legătură cu lumea. Acestei raționalități îi corespunde rațiunea cunoscătoare aflătoare în spirit 
sau în minte. Pe de altă parte sinea conştientă a omului, ca bază spirituală a ipostasului, are şi o dimensiune a profun- 
zimii, care o face de nedefinit, unii Părinți îi spun acestei dimensiuni inimă, socotind-o ca un fel de centru al tuturor pute- 
rilor sufletului şi trupului, legând întregul uman și cu infinitatea lui Dumnezeu. Iar întrucât firea umană e menită să 
cuprindă toate raţiunile celor create, Logosul întrupându-Se Se face ipostas al tuturor acestor raţiuni. 

chiar întrupându-Se, a rămas simplu şi întreg ipostas, după care, prin asumarea trupu- 
lui, S-a făcut compus şi a vieţuit în vederea mântuirii ca Dumnezeu pătimitor — zice: 
Ca nu cumva, atribuind din neştiinţă firii cele ale ipostasului, să ne închinăm, ca 
arienii, unui dumnezeu pătimitor prin firell!9” (Sf. Maxim Mărturisitorul, Ambi- 
gua, Partea întâi, 2, în PSB, vol. 80, pp. 47-48) 


„„A devenit unul, dar nu una, a zis învățătorul (Sf. Grigorie Teologul — n.a.) ară- 
tând că şi în identitatea ipostasului cel unic a rămas necontopită eterogenitatea celor 
unite. Căci primul termen indică ipostasul, iar al doilea, firea.” (Sf. Maxim Mărtu- 
risitorul, Ambigua, Partea întâi, 3, în PSB, vol. 80, p. 50) 


„Lucrând prin comunicarea acestor însușiri a adeverit clar firile, al căror ipostas 
EI era, şi lucrările naturale sau mișcările lor, a căror unire fără contopire era. Căci 
n-a primit împărţirea în cele două firi al căror ipostas era, odată ce corespunzător cu 
Sine însuşi lucra în chip unitar şi prin fiecare din cele făcute de El manifesta, deo- 
dată cu puterea dumnezeirii Sale, în chip nedespărțit, lucrarea trupului propriu. Căci 
El fiind unul, nimic nu era mai unitar, ca EL, nici mai unificator şi mai păstrător al 
celor ale Lui, ca El. De aceea, Acelaşi era, şi Dumnezeu ce pătimea cu adevărat şi 
om ce săvârşea minuni cu adevărat, fiind ipostasul adevărat al unor firi adevărate, 
prin unire negrăită. Lucrând prin acestea în comuniunea lor şi corespunzător cu 
fiecare, Se arăta conservându-le cu adevărat necontopite şi conservându-Se necon- 
topit, odată ce a rămas prin fire nepătimitor şi pătimitor, nemuritor şi muritor, văzut 
şi cugetat ca cel ce Acelaşi era Dumnezeu prin fire şi om prin fire.” (Sf. Maxim Măr- 
turisitorul, Ambigua, Partea întâi, 4, în PSB, vol. 80, p. 53) 


„Şi lucra ale omului mai presus de om, arătând într-o unire supremă lucrarea 
omenească concrescută (ovupvioav) cu puterea dumnezeiasca. Pentru că şi firea 
(omenească) era întrepătrunsă în întregime de firea dumnezeiască (nepirexopnke), 
fiind unita în mod necontopit cu aceea, şi neavând nicidecum ceva dezlegat (ar0- 
070”) şi despărţit de dumnezeirea unită cu ea după ipostas120.” (Sf. Maxim Măr- 
turisitorul, Ambigua, Partea întâi, Sd, în PSB, vol. 80, p. 59) 


Dar pe când cuprinderea și adâncimea sinei sau ipostasului sau persoanei umane include trupul şi sufletul ca două 
părţi ce formează o singură fire, ce se zămisleşte şi se naşte deodată şi se repetă ca ipostas propriu şi nou în mod gene- 
ral, iar adâncimea sinei pătrunde în infinitatea dumnezeiască ca în ceva străin de ea însăși, ipostasul lui Hristos are o 
extindere de altă lărgime și adâncime, unind în sinea Sa atât firea dumnezeiască, cât şi firea omenească, iar sinea Sa nu 
pătrunde în Dumnezeu cel infinit ca în ceva străin, ci EL însuşi este prin sinea Sa şi Dumnezeu cel infinit. Şi totuși, cele 
două părți sunt unite într-un ipostas, încât Hristos Se trăieşte atât ca om cât şi ca Dumnezeu. Taina cea mare este unirea 
celor două părți atât de distanţate într-un ipostas, sau o persoană. Este cu neputinţă de înțeles ce repercusiuni trebuie să 
aibă asupra firii umane această uniune a firii umane şi divine într-un ipostas. Este cu neputinţă de înțeles cum se deschid 
minţii umane a lui Hristos adâncimile divine. Cum simte Fiul lui Dumnezeu ca ale Sale pătimirile trupului? Putem folosi 
eventual o analogie: mintea omenească nu e înțepată de cuicle de care e înțepat trupul; totuși ea participă într-un mod 
spiritual la durerea simțită de trup. Ba propriu-zis mintea face trupul să simtă şi mai intens înțepăturile. Dacă în spiritul 
nostru se reflectă într-un mod spiritual durerile simţite de trup, nu se reflectă oare şi în temelia divină sau în ipostasul lui 
Hristos durerile trupului Său? 

Însuşindu-Și odată cu firea omenească afectele sau pătimirile intrate în această fire după căderea în păcat, Hristos 
le limitează pe de altă parte în satisfacerea lor (foamea d. ex.), sau pune toată răbdarea, întărită în EI de dumnezeirea Lui, 
în suportarea lor (a chinurilor morţii). Prin aceasta le satisface sau le rabdă în chip nepăcătos, sau înfrânge ispita care vine 
de obicei prin ele spre păcătuire, comunicându-ne şi nouă această putere de ordin spiritual. El pătimeşte nu satisfăcând 
patimile, deci nu păcătuind, ci le pătimeşte împotrivindu-Se păcatului pentru că nu primeşte păcatul; iar prin aceasta 
slăbeşte patimile care de obicei prilejuiesc păcatul. (n. 2, p. 48). 

1119. Tâlcuirea Pr. D. Stăniloae: Astfel pătimirile firii sunt asumate de ipostasul Cuvântului, întrucât El Îşi lărgește 
paradoxal, prin chenoză, ipostasul, prin asumarea şi experierea firii noastre, dar nu imprimând în firca Lui dumnezeiască 
pătimirile firii umane. El suportă pătimirile firii noastre ca ipostas, sau ca Cel ce a devenit un ipostas în care se cuprinde 
şi firea umană. Dar nu prin firea lui dumnezeiască, cum ziceau arienii, în sens panteist. (n. 3, p. 48). 

1120. Tâlcuirea Pr. D. Stăniloae: Unirea celor contrare se arată nu numai în formarea trupului real, dar în mod mai 
presus de cel natural, ci şi în calitatea de Maică şi Fecioară a Născătoarei de Dumnezeu. Fiul lui Dumnezeu întrupându-Se 
a respectat raţiunea firii omeneşti, dar a înnoit modul venirii ei la existență. Păstrarea rațiunilor firilor Lui şi a lucrărilor 

„Căci comunicarea aceasta trece, prin reciprocitate, atributele naturale ale fie- 
cărei părți din Hristos celeilalte, fără prefacerea și contopirea unei părți în cealaltă, 
în ce priveşte raţiunea firii. Puterea tăietoare a sabiei înroşite în foc devine putere 
arzătoare, şi puterea arzătoare, putere tăietoare. Căci precum s-a unit focul cu fierul, 
aşa s-a unit şi puterea arzătoare a focului cu puterea tăietoare a fierului, şi fierul a 
devenit arzător prin unire cu focul, iar focul tăios, prin unirea cu fierul, dar în nici 
un fel nu pătimeşte nici una vreo prefacere în cealaltă prin comunicare de pe urma 
unirii, ci fiecare rămâne, şi după primirea însuşirii de la partea cu care s-a unit, 
necăzută de la însuşirea cea proprie după fire. Așa şi în taina dumnezeieştii întru- 
pări, dumnezeirea şi omenitatea s-au unit după ipostas, fără să iasă nici una din 
lucrarea sa naturală din cauza unirii, dar în acelaşi timp fără să aibă după unire des- 
făcută lucrarea ei şi distinctă de cea a firii cu care s-a unit şi cu care subzistă împre- 
ună. Căci în toată puterea de activitate a dumnezeirii Sale, Cuvântul întrupat a avut, 
în baza unirii nedesfăcute, întrepătrunse (6vupvioav), toata puterea pătimitoare a 
omenităţii Sale. Astfel, Dumnezeu fiind, săvârşea omeneşte minunile, împlinindu-le 
prin trupul prin fire pătimitor, şi om fiind suporta dumnezeieşte patimile firii, făcând 
aceasta cu putere dumnezeiască. Mai bine zis le împlinea şi pe unele şi pe altele în 
chip teandric, ca Cel ce era deodată Dumnezeu şi om.112!” (Sf. Maxim Mărturisi- 
torul, Ambigua, Partea întâi, Se, în PSB, vol. 80, pp. 63-64) 


„Şi ce e mai minunat e că, fiind Dumnezeu prin fire şi binevoind să Se facă şi 
om prin fire, nu a schimbat hotarele nici unei firi prin cealaltă, ci fiind întreg Dum- 
nezeu, a rămas şi întreg om. 

Faptul că era Dumnezeu nu L-a împiedicat de a Se face om, nici faptul că S-a 
făcut om nu I-a micşorat existenţa Sa ca Dumnezeu. Dar S-a păstrat Unul şi Acelaşi 
prin amândouă, fiind amândouă cu adevărat în chip natural. Nu S-a împărțit din 
pricina păstrării neatinse a deosebirii naturale celei după ființă a părților şi nu S-a 
amestecat din pricina unității culminante a ipostasului; nu S-a prefăcut în firea de 
Jos şi nu a căzut în ceea ce nu era. 

Nu a împlinit iconomia în mod părelnic, luând chip şi figură de trup şi toate cele- 
lalte ce se atribuie unui suport, dar fără suportul lor, ci luând în sens propriu şi real şi 
cu adevărat însăşi firea omencască, Şi-a unit-o Sieşi după ipostas, în mod neschim- 
bat, nealterat, nemicşorat şi neîmpărțit, păstrând-o necăzută din raţiunea şi hotarul 
ei.” (Sf. Maxim Mărturisitorul, Ambigua, Partea a II-a, 109, în PSB, vol. 80, p. 274) 


„Pentru ea (iubirea) Însuşi Făcătorul firii (lucru cu adevărat înfricoşător de 
auzit!) îmbracă firea noastră, unind-o pe aceasta, fără schimbare, cu Sine după 


lor se îmbină cu unirea lor, datorită unităţii de ipostas a Celui ce le uneşte în Sine şi lucrează prin ele. La urma urmelor 
toate se reduc la EI ca ipostas. Din EI provin rațiunile celor distincte de firea și de lucrarea lui dumnezeiască şi modul lor 
de a lucra. Pentru ce nu le-ar putea uni şi n-ar putea lucra prin ele într-un mod mai unitar? Între firea omenească creată 
şi firea dumnezeiască din care cea dintâi îşi ia puterea existenței nu e o contrazicere care să facă imposibilă unirea lor 
fără confuzie şi Cel ce Se foloseşte distinct de lucrarea fiecăreia din ele de ce nu S-ar putea folosi şi de o unire mai intimă 
a lucrărilor lor? De ce n-ar fi putut uni raţiunea firii create cu un mod nou, mai presus de fire, în ce priveşte aducerea ei 
la existență? (n. 14, p. 59). 

1121. Tâlcuirea Pr. D. Stăniloae: Expresia /ucrare teandrică nu exprimă o lucrare unică a unei firi compuse din cea 
dumnezeiască şi cea omenească, căci noutatea ei exprimă o calitate, nu o câtime, deci nu o singură lucrare. Dacă sunt 
două firi, trebuie să admitem și două lucrări unite prin ipostasul unic care le săvârşeşte. Dacă ar fi o singură lucrare, cum 
ar săvârşi Hristos prin ea minuni, suportând în același timp prin ea patimile? Deci suferirea pătimirilor este și ca tean- 
drică, cum e şi săvârşirea minunilor. Dacă s-ar socoti că e o singură lucrare, s-ar socoti că € şi o singură fire, căci nu există 
fire fără lucrare. Ar fi o fire rezultată din contopirea celor două firi. Și în acest caz în Sfânta Treime ar apărea o a patra 
persoană cu o fire deoscbită, sau persoana aceasta, identică cu Fiul cel întrupat, ar înceta să mai fie o persoană dum- 
nezeiască, nemaiavând o fire dumnezeiască. (n. 10, p. 63). 

ipostas, ca s-o oprească de a fi purtată încolo şi încoace şi să o aducă la Sine, 
adunată în ea însăşi şi neavând faţă de EI sau față de ea nimic care să o despartă prin 
socotinţă (saz& yvâunv) 122.” (Sf. Maxim Mărturisitorul, Epistole, Partea întâi, ep. 
Dai PSB, vol. 81, p. 36) 


„(...) S-a făcut om pentru noi şi S-a întrupat din Sfânta, preaslăvita pururea 
Fecioara Maria, Născătoare de Dumnezeu în înțeles propriu şi cu adevărat; că Şi-a 
unit Lui după ipostas trupul luat din Ea, de o fiinţă cu noi, însufleţit de suflet raţio- 
nal şi înțelegător, nici într-o clipită a ochiului nepreexistând ca ipostas, ci primind ŞI 
faptul de a fi, şi faptul de a subzista în Însuşi Cuvântul lui Dumnezeu; 1123 pe Cel ce, 
fiind El Dumnezeu desăvârşit, Se face om desăvârşit!!24, nelipsindu-l nici existența 
ca Dumnezeu prin faptul că S-a făcut om, şi nefiind nici împiedicat de a Se face ceea 
ce nu era, adică om, de faptul de a fi rămas ceea ce era, adică Dumnezeu, ci fiind 
aceasta Se face şi aceea, adeverind spre crezare amândouă împreună, dumnezeirea 
şi umanitatea,!125 prin minunile dumnezeieşti şi prin patimile omeneşti după firea 
şi fiinţa pe care o are, una cu a Tatălui, mărturisindu-L  necreat, nevăzut, nescris îm- 
prejur, neschimbat, nealterat, nepătimitor, nestricăcios, nemuritor, creator al tuturor, 
iar după firea trupului Lui şi a noastră, pe acelaşi creat, pătimitor, circumscris, încă- 
put, muritor; pe acelaşi, dar nu după aceeaşi, pentru cele din care şi în care are exis- 
tenţa, de o ființă cu Dumnezeu şi Tatăl după dumnezeire şi pe Acelaşi de o ființă cu 
noi după umanitate; îndoit în fire, sau în ființă. Căci fiind mijlocitor între Dumnezeu 
şi oameni (| Tes. 2, 5) trebuie să păstreze unitatea naturală cu cele între care mijlo- 
ceşte, fiind amândouă. Aceasta pentru ca unind cu adevărat în Sine şi prin Sine cele 


pământeşti cu cele cereşti, să aducă firea materială a oamenilor, războită de păcat, 
lui Dumnezeu şi Tatăl, mântuită, împăcată şi îndumnezeită, nu prin identitatea fiin- 


1122. Tâlcuirea Pr. D. Stăniloae: Printr-o voire pe baza unei socotințe individuale, firea omenească e despărțită şi 
de rațiunea ei şi de Dumnezeu Cuvântul după care e creată. Dumnezeu Cuvântul asumând firea noastră a unificat-o în ea 
însăşi şi cu Dumnezeu, făcându-i-Se transparent. De la Hristos porneşte deci unificarea firii umane în ea însăşi şi cu Dum- 
nezeu Cuvântul. Cei ce se alipesc Lui ajung şi ei la această unitate. (n. 67, p. 36). 

1123. Tâlcuirea Pr. D. Stăniloae: Nici o clipită de ochi trupul lui Hristos (firea Lui omenească) n-a existat înainte 
de a fi în EI ca ipostas, adică n-a existat ca unitate de sine. În acest caz ipostasul dumnezeiesc s-ar fi unit cu un ipostas 
omenesc, Maria ar fi zămislit un om pe cale obişnuită. In acest caz în Hristos ar fi două persoane, în sens nestorian, sau 
Cuvântul ar fi anulat o persoană umană unindu-se cu ea. Dar Fiul lui Dumnezeu dă atâta cinste umanităţii că Şi-o 
formează ca unitate proprie din primul moment. E suprema cinste la care e ridicată firea omenească. Firea omenească a 
Cuvântului nu vine într-o existență umană de sine, ci-şi formează o existenţă care-L are pe EI ca suport, ca ipostas. Se 
formează în suportul infinit necreat, care îi dă şi ei o stabilitate neslăbită şi prin unirea cu firea din ceilalți oameni îi dă 
şi acesteia fermitate. În fiecare ipostas uman firea umană primeşte o existență concretă ca o unitate deosebită de altele. 
În Hristos firea umană primeşte o existență concretă într-o unitate cu firea dumnezeiască în ipostasul dumnezeiesc, dar 
fără să se confunde între ele, cum nu se confundă sufletul cu trupul în ipostasul uman. (n. 106, p. 68). 

1124. Tâlcuirea Pr. D. Stăniloae: Se face om desăvârşit, pentru că EI nu e un om clătinat în existenţa Lui ca ceilalţi, 
ci un om în care se realizează prin ipostasul Lui divin toate potențele umane. (n, 107, p. 68). 

1125. Tâlcuirea Pr. D. Stăniloae: Aceasta e învățătura ortodoxă deosebită de cea monofizită sau nestoriană. După 
învățătura monofizică menținerea Fiului lui Dumnezeu ca Dumnezeu adevărat L-ar împiedica să Se facă om, iar existența 
Lui ca om adevărat L-ar împiedica de a fi și Dumnezeu, La baza învățăturii ortodoxe, care menţine învăţătura Evanghe- 
liei despre unirea divinului cu umanul, fără alterarea unuia sau altuia, într-o Persoană, stă învățătura despre creaţie şi cea 
despre om ca chip al lui Dumnezeu. Dacă omul e creat de Dumnezeu și e creat după chipul Lui, Dumnezeu poate intra 
într-o unire maximă cu omul, dar fără să anuleze caracterul lui de creatură şi de chip al lui Dumnezeu. Dacă Dumnezeu 
l-a creat pe om şi l-a creat după chipul Lui, îl iubeşte așa de mult că Se poate şi uni cu el, dar fără să-l anuleze ca crea- 
tură şi ca chip. Chipul e așa de iubit de Dumnezeu care l-a creat după modelul Său, încât Creatorul poate merge până la 
unirea maximă cu el, dar păstrându-l ca chip şi ca creatură. Chiar în relaţia Creatorului cu creatura este o anumită unire 
a lui cu ea. Creatura nu se poate menţine dacă nu o menţine Creatorul, deci dacă nu o iubeşte. Cu atât mai mult când ea 
poartă chipul Lui. De ce n-ar duce atunci Creatorul unirea Sa cu creatura şi cu chipul Său până la gradul maxim fără să 
o nimicească? S-ar putea spune că iubind chipul Său creat, Dumnezeu Se iubeşte într-un anumit sens pe Sine în calitate 
de model al ci, adică al chipului. De aceea EI vrea să şi desăvârşească chipul Său, ducându-L cât mai aproape de Sine. 
EI Se are, aşa zicând, în chipul Său pe Sine însuşi, sau o proiecție a Sa. Ea e dovada şi semnul puterii şi măreției Sale. 
De ce n-ar face o oglindă cât mai desăvârşită a prezenţei sale? De ce n-ar căuta să o facă să Se vadă cât mai deplin pe 
Sine în ea, făcându-Se purtătorul personal al firii umane şi îndumnezeind-o? Taina înomenirii Sale şi a îndumnezeirii 
umanului e o treaptă consecventă a creaţiei. (n. 108, p. 69). 

ţei, ci prin puterea negrăită a înomenirii, spre a ne face şi pe noi părtași firii dum- 
nezeiești (II Pt. 1, 4) prin sfântul Lui trup ca pârgă. De aceea Același e cunoscut ca 
fiind deodată Dumnezeu şi om,1126 în realitate şi nu numai cu numele. Dar nu îndoit 
după ipostas, sau ca persoană.” (Sf. Maxim Mărturisitorul, Epistole, Partea întâi, ep. 
12, în PSB, vol. 81, pp. 68-69) 


„(...) Potrivit înţelegerii sfinților învățători ai Bisericii, e cu totul binecredincios 
ca urmând şi noi lor să mărturisim că sunt două firi neasemenea după ființă, care s-au 
adunat într-o unire negrăită; dar să credem că acestea au rămas neamestecate şi după 
ce s-au unit. Însă a spune că au rămas neamestecate nu înseamnă să introducem vreo 
împărţire oarecare. Să nu fie! Ci înseamnă că deosebirea rămâne neschimbată! 127. 
Nici nu e acelaşi lucru deosebirea cu împărţirea. Deosebirea e raţiunea după care se 
deosebesc suporturile şi arată cum este ceva, adică cum că trupul este prin fire şi 
ființă ceea ce este; şi iarăși că Dumnezeu Cuvântul este prin fire şi ființă ceea ce 
este. Iar împărțirea este tăiere deplină, sau taie cu totul suporturile şi le pune să sub- 
ziste ca părți de sine şi despărțite între ele. Dacă deci rațiunea aceasta se păstrează şi 
după unire, arată şi pe Cuvântul că nu S-a schimbat în trup şi trupul neieşit din 
definiţia (din hotarul) cea după fire, ci pe fiecare adeverit ca rămas după ființă ceea 
ce este prin fire, deşi s-a făcut unirea între ele, cum nu e drept să mărturisim că 
deosebirea firilor care s-au unit împreună se păstrează şi după unire? (...) E arătat şi 
vădit tuturor că nici Dumnezeirea nu S-a schimbat în trup, nici trupul nu s-a stră- 
mutat în Dumnezeire.” (Sf. Maxim Mărturisitorul, Epistole, Partea întâi, ep. 12, în 
PSB, vol. 81, pp. 70-71) 


„Părinții învăţându-ne pururea rațiunile celor adunate împreună, ne arată că înseşi 
cele adunate au concurat amândouă într-o Persoană și într-un ipostas al Fiului. Iar 
dacă e aşa, cum nu e necesar ca, iarăşi după Părinţi, odată ce ştim păstrate raţiunile, 
să afirmăm şi deosebirea lor şi că după unire se păstrează în proprietatea cea după 
fire fiecare din cele adunate; iar mărturisind că amândouă sunt o Persoană unică şi un 
ipostas unic al Fiului, să cunoaştem cu exactitate că acestea sunt neîmpărțite! 1287” 
(Sf. Maxim Mărturisitorul, Epistole, Partea întâi, ep. 12, în PSB, vol. 81,p.71) 


1126. Tâlcuirea Pr. D. Stăniloae: Dacă Dumnezeu şi omul ar fi rămas numai un altul şi altul, oricât ar fi înaintat în 
relația de parteneri ai dialogului dintre ei, Dumnezeu n-ar fi mers până la capăt în cinstirea chipului Său uman. Dialogul 
Lui cu omul ar fi rămas mereu ca între străini. Omul n-ar fi văzut pe Dumnezeu devenit Sine a sa, dar totuşi ca pe Abso- 
lutul care-l urcă până la Sine şi Durnezeu nu Şi-ar fi însuşit cu toată iubirea umanitatea urcând-o până la treapta de parte 
a Persoanei Sale absolute. Identificarea omului cu Dumnezeu de către Dumnezeu ar fi fost egală cu nimicirea €i dis- 
prețuitoare. Rămânerea Lui ca Persoană separată ar fi pus şi ea o limită iubirii Sale față de om. (n. 109, p. 69). 

1127. Tâlcuirea Pr. D. Stăniloae: Veamestecate nu înseamnă că firile rămân lângă o linie la care se întâlnesc exte- 
rior, Căci ele se străbat interior. Veamestecate înseamnă numai că nici una nu se schimbă din ceea ce este, ca să aibă ca 
rezultat o singură fire. Omenescul e plin de dumnezeiesc, dar rămâne omenesc. Şi invers. E aşa cum se întâmplă cu trupul 
şi cu sufletul. Trupul e plin de suflet şi invers. Ba fiecare se imprimă în celălalt. Mișcarea materială a ochiului e pene- 
trată de mișcarea văzătoare a sufletului. Totuşi nu se preface nici una în cealaltă. Mâna lui Hristos care atinge ochii orbilor 
e plină de puterea dumnezeiască, dar întinderea mâinii e deosebită de puterea dumnezeiască. (n. 112, p. 70). 

1128. Tâlcuirea Pr. D. Stăniloae: Dacă, după unire, firile sunt o singură Persoană, ele sunt şi deosebite şi neîmpărțite 
(nedespărțite). Căci cum ar fi amândouă Persoană dacă nu s-ar păstra amândouă şi dacă în același timp nu ar fi strict 
unite? Persoana e în acelaşi timp o realitate complexă (sau compusă, cum spune adeseori Sf. Maxim, urmând călugărilor 
sciți și lui Leonţiu de Bizanţ) şi unitară. O experiem aceasta și în persoana umană. Nu există persoană fără complexitate, 
dar nici fără unitate. Ea este unitatea care tinde să cuprindă totul. Hristos este în realitate unitatea conștientă atotcuprinză- 
toare. Dar aşa cum în complexitatea persoanei umane există o bază, care e sufletul — pentru că el poate continua ca per- 
soană și după ce trupul se desparte —, așa există şi în Hristos o bază şi ea este ipostasul divin. Firea umană este aşa de 
intim încadrată în ipostasul divin, precum e trupul în sufletul persoanei umane; şi atât de îndumnezeită, pe cât e de însu- 
fleţit tnapul de către suflet. Deosebirea e că sufletul nu se poate manifesta cât e pe pământ fără trup. E făcut pentru trup 
şi odată cu trupul, pentru materia pe care sufletul o face un trup acomodat lui în mod unic. Dar ipostasul divin poate exista 
fără firea umană şi aceasta nu c făcută pentru a se manifesta ipostasul divin prin ea, deşi poate servi ca un astfel de mijloc 
Mişcările materiei pot fi folosite de mişcările sufletului care se întipăresc materiei, făcându-le mişcări ale trupului unui 
anumit suflet. La fel mișcările firii umane — gândirea, simţirea, vorbirea - pot fi folosite ca mijloace de manifestare ale 

„Înțeleptul Chiril zice limpede: Nici nu se amestecă firile între ele, prin faptul 
că constituie un ipostas al Fiului, nici nu se împart (se despart) între ele prin faptul 
că sunt şi rămân şi se cugetă una şi alta (evident după fiinţă) după unire. Fiecare 
rămâne cu proprietatea şi deosebirea ei naturală. Prin aceasta Cuvântul este Dumnezeu 
după fire şi nu trup, deşi Şi-a făcut trupul propriu în chip iconomic!!2?, iar trupul nu 
este după fire Dumnezeu, deși a devenit propriu al Cuvântului după unire.” (Sf. 
Maxim Mărturisitorul, Epistole, Partea întâi, ep. 12, în PSB, vol. 81, p. 72) 


„Deci trebuie să se spună două (firi) ca să nu afirmăm numai deosebirea simplă. 
Şi numai pentru aceasta se foloseşte numărul: pentru a arăta că a rămas deosebirea 
celor ce s-au adunat la un loc ca a unora ce s-au păstrat după unire şi nu s-au împărțit 
(despărțit)! 130.» (Sf. Maxim Mărturisitorul, Epistole, Partea întâi, ep. 12, în PSB, 
vol. 81, p. 73) 


„lar dacă numărul nu poate împărți (despărți), nici nu poate fi împărțit (despăr- 
țit) după raţiunea lui!131.” (Sf. Maxim Mărturisitorul, Epistole, Partea întâi, ep. 12, 
în PSB, vol. 81, pp. 73-74) 


„(...) Noi, mărturisind unirea şi explicând exact şi binecredincios modul ei, nu 
ne folosim de cuvântul cu sensul de deosebire pentru a indica unirea, ci, afirmând 
în mod cuvenit atât deosebirea, cât şi unirea, păstrăm sensul neschimbat al celor 
indicate!132, De aci e vădit că el (Sf. Chiril) avea comun cu Nestorie a spune două 
furi prin faptul că le cunoştea deosebirea. Dar nu avea comun cu acela faptul de a 
mărturisi şi unirea, spunând: Un Hristos, un Fiu, un Domn şi o fire a Cuvântului în- 
trupată, ceea ce Nestorie nu primea să spună. Căci spunând: Aşa şi Nestorie, chiar 
dacă spune două firi, indicând deosebirea trupului şi a lui Dumnezeu Cuvântul, nu 
mărturiseşte şi unirea lor împreună cu noi, nu voieşte să indice altceva decât că 
Nestorie mărturiseşte deosebirea împreună cu noi, spunând două firi, dar nu mai 
mărturisește şi unirea împreună cu noi, întrucât nu spune: Un Hristos, un Fiu, un 
Domn şi o fire a Cuvântului întrupată. 1133” (Sf. Maxim Mărturisitorul, Epistole, 
Partea întâi, 12, în PSB, vol. 81, p. 76) 


actelor divine, care le înalță la această slujire, fără să Ie anuleze ca mişcări ale firii umane. La urma urmelor în unitatea 


sufletului sunt date potenţial toate valenţele care se pot ramifica în lucrările variate cărora le corespund mişcările trupu- 
lui şi cu care se îmbină mișcările sufletului. La fel în unitatea firii dumnezeieşti sunt date unitar toate valenţele mişcărilor 
sufletului şi ale trupului, toată compoziţia creaţiei avându-și la urma urmelor originea în unitatea firii dumnezeieşti. Toate 
sunt unite și toate distincte în diferite grade în toată existența. (n. 113, p. 71). 

1129. Tâlcuirea Pr. D. Stăniloae: /n chip iconomic, adică prin întrupare, pentru că înfăptuindu-se prin trup, nu-l 
anulează, ci-l uneşte cu Dumnezeu. (n. 115, p. 72). 

1130. Tâlcuirea Pr. D. Stăniloae: Numărul doi sau două în Hristos nu se folosește pentru a se exprima o dualitate 
despărțită, ci numai pentru a arăta că amândouă firile sunt reale. (n. 119, p. 73). 

1131. Tâlcuirea Pr. D. Stăniloae: Intre doi sau trei aflaţi la un loc nu e o totală despărţire. Toate lucrurile care se 
numără au o anumită legătură între ele. Între doi oameni nu e o despărțire totală, pentru că amândoi sunt oameni, sau de 
o fire. Intre cele două firi ale lui Hristos nu este o despărțire, pentru că sunt ale unei unice Persoane. Totdeauna când zic 
doi sau mai mulţi vorbind de o grupă, e o legătură între ei. Numai când se zice unul şi unul e despărțire. Orice număr plu- 
ral indică un trup ale cărui componente nu sunt total despărțite. Universul întreg, dacă i-am putea număra componentele 
prin număr, nu l-am despărţi total între ele. 

Mai menţionăm aici că Sf. Maxim, urmând Sfântului Chiril din Alexandria, foloseşte termenul neîmpărțir (adi - 
perwc) şi în sensul de nedespărțit (axoptioroş), care a fost folosit si el în definiţia de la Calcedon. Pentru Sf. Maxim fi- 
rile în Hristos sunt aşa de unite, că se poate vorbi nu numai de o nedespărțire a lor, ci chiar şi de o neîmpărțire. Aşa cum 
de suflet şi de trup se poate spune nu numai că nu pot fi despărțite, ci şi că unitatea lor poate fi socotită chiar neîmpărțită. 
Noi am pus totuşi (uneori) şi termenul nedespărțit. (n. 123, p. 74). 

1132. Tâlcuirea Pr. D. Stăniloae: Dacă am spune numai că firile în Hristos sunt deosebite, n-am arăta că sunt unite 
cu adevărat. Dar spunând că ele sunt unite neamestecat se indică atât că cele două firi sunt unite, cât şi că ele nu sunt con- 
topite. (n. 127, p. 76). 

1133. Tâlcuirea Pr. D. Stăniloae: Sfântul Maxim arată că Sf. Chiril n-a înțeles prin expresia o fire a lui Dumnezeu Cuvân- 
tul întrupată o singură fire în Hristos, cum susțineau monofiziții. Căci Sf. Chiril adaugă această expresie după ce spune de 
Nestorie că recunoaşte cu noi două firi în Hristos, dar nu mai recunoaşte unirea lor împreună cu noi. (n. 128, p. 76). 


52-Părinţii Bisericii 


410 PĂRINŢII BISERICII — ÎNVĂŢĂTORII NOŞTRI 


„Dacă deci unirea a rămas pururea, dar rămân şi cele unite pururea neameste- 
cate, se păstrează şi deosebirea celor unite, motiv pentru care a fost folosit numărul 
de Părinţi.!134” (Sf. Maxim Mărturisitorul, Epistole, Partea întâi, ep. 12, în PSB, 
vol:8 Ip 77) 


„Ci în Acelaşi Hristos se află şi se spun pururea amândouă în chip binecredincios, 
dar nu devenind aceleaşi, pentru că nici cele indicate nu sunt identice între ele1135.” 
(Sf. Maxim Mărturisitorul, Epistole, Partea întâi, ep. 12, în PSB, vol. 81, p. 77) 


„(...) Cei ce voiesc să fie cu adevărat binecredincioşi, trebuie să mărturisească şi 
o fire a lui Dumnezeu Cuvântul întrupată, ca să arate prin aceasta unirea extremă 
(culminantă)!136 şi să spună iarăşi două firi, ca să se arate deosebirea celor adunate 
împreună şi păstrate neamestecat după unire, şi nu pentru aceasta şi numai pentru 
aceasta să se folosească de număr.” (Sf. Maxim Mărturisitorul, Epistole, Partea întâi, 
ep. 12, în PSB, vol. 81, p. 78) 


„Deci după Părinţi unirea după ipostas este adunarea celor de altă ființă într-un 
ipostas, fiecare din cele ce s-au compus!!37 în EI păstrând nealterată şi nedespărțită 
proprietatea ei naturală față de cealaltă.” (Sf. Maxim Mărturisitorul, Epistole, Partea 
întâi, ep. 12, în PSB, vol. 81, p. 79) 


„(...) Sunt ale unui Hristos firile din care şi în care se cunoaşte constând!!38; şi 
ale unui om cele din care s-a compus şi în care se cunoaşte existând. Căci e unul în 
ipostas atât Hristos, cât şi omul cel ca noi, sau în întregul care constă din acelea ca 
din părți şi care primeşte cu adevărat ca depline amândouă rațiunile deosebite ale 
existenţei părţilor!!39.» (Sf. Maxim Mărturisitorul, Epistole, Partea întâi, ep. 12, în 
PSB, vol. 81, p. 82) 


1134. Tâlcuirea Pr. D. Stăniloae: Numai în sensul acesta a fost păstrat numărul celor două firi, dar nu pentru 
despărțirea lor. (n. 130, p. 77). 

1135. Tâlcuirea Pr. D. Stăniloae: Cele două firi nefiind identice, nici unirea lor nu produce o singură fire. (n. 133, p. 77). 

1136. Tâlcuirea Pr, D. Stăniloae: Încadrarea firii umane în ipostasul divin e unirea culminantă (n OKpO Eevo91g) 
între Dumnezeu şi creaţie. Dumnezeu c unit în diferite grade cu creația. Dar treapta supremă a unirii cu ea, fâră să o 
topească în sine, e asumarea firii umane în Persoana Fiului lui Dumnezeu. Dacă s-ar fi unit ca Persoană cu o persoană 
umană, ar fi rămas în planul unirilor de mai înainte (cu proorocii), sau o unire mai deosebită cu un singur om (ca în for- 
maţiunile neoprotestante). În Hristos, Fiul lui Dumnezeu Se face EI însuşi om. Prin aceasta Se uneşte la maximum nu 
numai cu firea omenească, ci şi cu toţi oamenii, făcându-Se unul dintre ei. EI trăieşte umanul ca al Său propriu. Prin 
aceasta comunică cu oamenii cum comunică ei, deşi le comunică prin aceasta şi puterea dumnezeiască la maximum. 
Dumnezeu duce prin aceasta la vârful cel mai înalt dragostea Sa pentru creaţiune prin unirea cu umanul. În El S-a arătat 
ca un Dumnezeu al dragostei extinsă în afara naturii Sale, dar a arătat și libertatea şi puterea Lui, unindu-Se cu o lume 
pe care EI a creat-o. Altfel ar fi rămas un Dumnezeu închis în Sine. În acest caz n-ar fi fost Dumnezeu adevărat. Dar 
dragostea şi libertatea aceasta sunt duse la capăt în întruparea ca om pentru veci. În Hristos avem dovada celei mai desă- 
vârşite iubiri a lui Dumnezeu. Unde nu e întruparea, creaţia se arată fără un rost deplin, sau nici nu e creaţie şi în ambele 
cazuri Dumnezeu nu e Dumnezeu deplin, adică atotputernic, iubitor şi liber. (n. 135, p. 78). 

1137. Tâlcuirea Pr. D. Stăniloae: Compunerea ar putea indica modul special al unirii firilor într-un ipostas. Ea e mai 
mult decât relație. Ea dă o unitate părților fără să le confunde. (n. 137, p. 79). 

1138. Tâlcuirea Pr. D. Stăniloae: Lars Thunberg, Microcosm and Mediator, The Theological Antropologie of Maxi- 
mus the Confessor, Lund, 1965, observă că Sf. Maxim nu insistă asupra expresiei din două firi prea mult, pentru că el 
ține să afirme şi faptul că cele două firi s-au păstrat în Hristos (p. 46). (n. 146, p. 82). 

1139. Tâlcuirea Pr. D. Stăniloae: Sfântul Maxim nu foloseşte prea des expresia lui Leontie de Bizanţ despre primirea 
fiii omeneşti în ipostasul Cuvântului, ci foloseşte mai mult formula de la Calcedon, completată cu cea a Sinodului V ecu- 
menic, că Hristos e un ipostas «compus» sau constatator în sau din două firi. Hristos menţine neschimbate rațiunile firilor 
Sale. El vede o asemănare între felul cum e compus ipostasul lui Hristos din firea dumnezeiască şi cea omenească şi cel 
uman din suflet şi trup. Dar menţionează şi deosebirea. Cele două componente umane formează nu numai un ipostas, ci şi 
o ființă umană, pe când în Hristos ființa umană şi cea divină nu formează o singură ființă. Ipostasul uman e prin aceasta 
un exemplar al fiinţei sau al speciei umane, care apare prin actul natural al naşterii, pe când Hristos e unic, născându-Se 
ca om în mod mai presus de fire. Aceasta implică și o mare deosebire între cele două firi în Hristos, decât cea dintre suflet 
şi trup în om. In Hristos e unit necreatul sau Creatorul cu creatul, pe când în omul de rând sunt unite două părţi ale crea- 
tului. Dar unitatea de ipostas face ca şi Hristos să fie un singur Eu, ca şi omul, sau să-Şi trăiască ambele părți ca proprii 
cum Şi le trăieşte omul. Hristos Și-a însuşit aşa de intim omenescul, că trăieşte toate cele omenești ca ale Sale. 

„Dar noi ştiind să unim în unitatea după ipostas proprietățile naturale neschim- 
bate, evităm amestecarea şi împărțirea, nefăcând nici unirea amestecare, ca unii ce 
n-am mai cunoaşte deosebirea, nici deosebirea împărţire (despărţire), ca unii ce am 
cunoaşte cele deosebite ca stând în mod divizat. 

Aceasta socotesc că se arată învățând-o şi marele Grigorie Teologul în marea 
Cuvântare apologetică, spunând: Unul din amândouă şi prin Unul amândouă. | 149 
E ca şi când ar zice: Precum e Unul din două, adică în două firi Unul, ca Unul consti- 
tuit din părți după rațiunea ipostasului, la fel prin Unul după ipostas, ca întreg, sunt 
amândouă părțile după raţiunea firii, adică cele două firi. E ceea ce spune şi în a 
doua Cuvântare despre Fiul, dezvoltând-o mai clar: Căci amândouă sunt Unul, dar 
nu prin fire, ci prin adunarea împreună. 

Tot aceasta se arată cugetând-o şi fericitul Ciril în Epistola către Succens, în 
care, bazându-se pe exemplul omului, zice: Deci ce/e două nu mai sunt două, ci prin 
amândouă se constituie un vietuitor.” (Sf. Maxim Mărturisitorul, Epistole, Partea 
întâi, ep. 12, în PSB, vol. 81, p. 90) 


„Deci mărturisim pe Domnul nostru lisus Hristos compus din dovă firi ca com- 
pus din Dumnezeire şi umanitate; şi în două firi, ca cei ce-L cunoaștem fiind în 
Dumnezeire şi umanitate!!41. Căci precum spunând din două firi, credem că EI e din 
Dumnezeire şi umanitate, aşa spunând şi în două firi, Îl arătăm pe EI, cum se cuvine, 
existând în Dumnezeire şi umanitate, ca nedespărţit după unire de nici una din cele 
două firi din care S-a constituit, ci ca existând şi fiind cunoscut în ele, din care şi 
este pururea 1142.” (Sf. Maxim Mărturisitorul, Epistole, Partea întâi, ep. 12, în PSB, 
vol. 81, pp. 92-93) 


Unitatea de ființă între sufletul şi trupul uman provine din faptul că materia devine trup prin suflet. Varietatea 
funcțiilor sufleteşti organizează şi produce varietatea complexă a organelor şi componentelor trupeşti. Trupul nu e numai 
simplă materie până e trup. Funcţiile trupeşti sunt trăite de om sufletește. El vede conștient prin ochii trupului ce se 
deschid. Omul simte sufletește durerea loviturilor în trup, spălându-și trupul omul spune: eu mă spăl. Eul e în toate. Hris- 
tos e şi El un Eu care trăieşte nu numai cele dumnezeieşti, ci și cele omeneşti. In organele şi funcțiile trupului e prezent 
nu numai un eu uman, ci un EU care se simte în acelaşi timp Eu uman şi Eu divin. Căci trupul Lui e organizat şi trăit în 
complexitatea lui nu numai de sufletul uman, ci şi de Cuvântul dumnezeiesc, care de altfel, într-un grad mai redus, e 
prezent şi în lucrarea sufletului de organizare a materiei în trupul unui om simplu. 

Pe tema faptului că sufletul şi trupul compun, după Sf. Maxim, o ființă în omul obişnuit, iar în Hristos firea dum- 
nezeiască şi omenească compun un ipostas, dar Sf. Maxim admite că şi în om sufletul şi trupul compun ipostasul, s-a năs- 
cut o discuţie între Sherwood şi Lars Thunberg. Primul a văzut în aceasta o inconsecvenţă a Sfântului Maxim. Lars Thun- 
berg vede în aceste două moduri ale compoziţiei la Sf. Maxim un sens mai neutral al ei. Nu e totuşi nici el de acord cu 
Leontie, care, după aceşti teologi și alți teologi occidentali, atribuind în unitatea de ipostas a omului un rol principal sufle- 
tului, care asumă trupul cum asumă Cuvântul trupul nostru, lunecă într-un fel de origenism (Thunberg, op. cir., p. 108- 
110). Socotim că în această egalizare de către teologia occidentală a trupului cu sufletul în om și deci şi a Dumnezeirii 
cu umanitatea în Hristos, se manifestă un fel de nestorianism al creştinismului occidental, înrudit cu dualismul origenist. 
Faptul că trupul e asumat de suflet nu duce, după părerea noastră, spre origenism. Căci în suflet sunt puterile care orga- 
nizează materia în trup. Sufletul omenesc nu poate fi fără un trup organizat conform identității unice a fiecărui suflet. 
Thunberg afirmă că Sf. Maxim declară trupul co-ipostasiat cu sufletul şi nu enipostasiar în suflet (op. cir., p. 111). Dar 
textul din Sf. Maxim la care se referă nu are acest termen ci numai că sufletul şi trupul sunt unite după ipostas (Op. heol., 
tru aceasta sunt în suflet, nu în materie. Sufletul înalță materia la treapta de trup cu funcțiuni conştiente, nu materia mate- 
rializează sufletul. Sufletul face din materie un trup ca instrument al actelor liber decise ale lui, nu materia supune 
repetiţie complete a legilor ei sufletul. Trupul e însu/lețit de sufletul raţional şi înțelegător, nu sufletul c materializat, 
după Sf. Maxim. De aceea nu trupul simte viaţa sufletului, ci sufletul simte cele ale trupului. Deci putem spune că şi 
Dumnezeirca în Hristos simte trupul prin suflet. 

In ce priveşte pe Hnstos, Thunberg recunoaşte că omul ca persoană nu poate fi izolat de faptul că natura umană arc, în 
viziunea Sfântului Maxim, ipostasul ei în Logos. Şi astfel este ea însăşi enipostasiată (op. cit., p. 112). (n. 147, pp. 82-83). 

1140. Tâlcuirea Pr. D. Stăniloae: Cuv. 30, 4: Despre teologie. (n. 167, p. 90). 

1141. Tâlcuirea Pr. D. Stăniloae: Remarcăm aci un înțeles important al expresiei în Dumnezeire şi umanitate, Hris- 
tos nu numai că le are pe acestea, ci şi este ca ipostas în ele: c adâncit în Dumnezeirea infinită şi în simţirea omenească. 
(n. 170, p. 92). 

1142. Tâlcuirea Pr. D. Stăniloae: Pc când Sinodul 1V din Calcedon declara pe lisus în două firi, Sinodul V a adăugat 
şi din două firi, expresie la care ţineau monofiziţii, dar n-a renunțat la expresia în două firi ca să arate că după unitatea 

„Ca să nu cădem sub vina blasfemiei, nu vom înceta să mărturisim, precum s-a 
spus, pe Hristos din două firi, ca fiind din Dumnezeire şi umanitate; şi două firi şi 
în două firi, ca fiind în Dumnezeire şi umanitate; şi două firi, crezându-L pe Același 
ca fiind Dumnezeu şi totodată Același fiind om. Căci nu e numai din acestea, ci şi 
acestea, şi nu numai acestea, ci şi în acestea, cunoscându-L ca fiind întreg din părți 
şi un întreg în părţi şi un întreg prin părți.” (Sf. Maxim Mărturisitorul, Epistole, 
Partea întâi, ep. 12, în PSB, vol. 81, p. 93) 

„Ucenicul adevărat şi sincer al dreptei credinţe înțelege că trupul este altceva 
după ființă decât Dumnezeu Cuvântul. Şi cei ce afirmăm unirea după ipostas, înţe- 
legem şi mărturisim că unirea firilor s-a făcut într-un ipostas, întrucât nici una nu 
este, sau nu se înțelege în sine, ci împreună cu cea care este compusă sau coexis- 
tentă; nici, iarăşi, amestecată după rațiunea ființială cu cealaltă, sau pătimind în oa- 
recare fel o micşorare a deplinătăţii ei de natură din pricina unirii!14%3. 

Şi iarăşi mărturisim unirea naturală în loc de adevărată, cum însuşi Sfântul Ciril 
a spus şi a explicat aceste ziceri; nu spre desfiinţarea celor două firi, din care este 
Hristos după unire, sau a uneia din ele, cum au învăţat Apolinarie, Eutihie şi Sever, 
urmând lui Simon Magul, Valentin şi Manes, cum pot vedea uşor cei ce voiesc din 
scrierile lui Sever identitatea dogmelor lui până şi în identitatea cuvintelor, cu ale 
celor abătuţi de la dreapta credință.” (Sf. Maxim Mărturisitorul, Epistole, Partea 
întâi, ep. 12, în PSB, vol. 81,p. 94) 


„(...) Nu voim să facem unirea Cuvântului cu trupul produsă fără voie şi fără o 
hotărâre liberă, nici pe Dumnezeu Cuvântul de o vârstă cu trupul în venirea la exis- 
tență, sau trupul coetern Cuvântului prin existenţa fără de început, precum nu-L 
definim pe Hristos nici ca neavând în El nimic mai mult decât celelalte specii, 
văzute, după firea lor generală, ca părți spre completarea totului conform celorlalte 
specii, produse de puterea care a întemeiat toate.!!4%” (Sf. Maxim Mărturisitorul, 
Epistole, Partea întâi, ep. 13, în PSB, vol. 81, p. 103) 


„(...) Dumnezeu şi Cuvântul, Care există dinainte de toţi vecii, ba, vorbind mai 
propriu, e Făcătorul veacurilor şi Şi-a făcut coborârea (chenoza) la noi oamenii cu 
voia şi prin libera hotărâre şi S-a întrupat spre îndreptarea şi înnoirea, dar nu spre 
completarea întregului (...)!145* (Sf. Maxim Mărturisitorul, Epistole, Partea întâi, 
ep. 13, în PSB, vol. 81,p. 103) 


Lui realizată din două firi n-a încetat să fie în două firi, cum pretindeau monofiziţii. Omenescul nu e alterat de dum- 


nezeiesc după ce e unit cu acela. Dimpotrivă, el e dus la cea mai deplină împlinire. Chiar învierea şi schimbarea la faţă 
a omenescului nu e decât desăvârşirea la care a fost destinat să ajungă. Aceasta înscamnă că omenescul a fost făcut să se 
împlinească prin unirea cu divinul. EI e făcut să devină un mediu tot mai desăvârşit al divinului. Aşa cum omul e o sin- 
gură persoană în suflet şi trup, nedespărţit în trăirea sufletului şi a trupului, așa e Hristos o singură Persoană în Dum- 
nezeire şi umanitate, nedesfiinţându-se în trăirea Lui divinul şi omenescul. (n. 171, p. 93). 

1143. Tâlcuirea Pr. D. Stăniloac: Nu se micşorează prin unire nici o fire. Nici Dumnezeirea, nici umanitatea. Dum- 
nezeirea însă nu se poate manifesta întreagă prin umanitate, sau are loc o creștere a umanităţii în capacitatea de mediu de 
manifestare al Dumnezeirii, dar nu iese din firea ei. Pe de altă parte umanitatea nu scade ca umanitate prin aceasta, ci-şi 
arată tot mai actualizate potențele ei. În aceasta se arată tot mai mult conformitatea umanului cu divinul. Minunată creaţie 
a realizat Dumnezeu! (n. 173, p. 94). 

1144. Tâlcuirea Pr. D. Stăniloae: In Hristos nu se vede nici o unire realizată involuntar prin natură; nici firea dum- 
nezeiască venită la existență deodată cu trupul, sau trupul unit din eternitate cu Cuvântul; nici Cuvântul întregind ca o 
parte trupul, sau invers. Acestea sunt proprii firii compusc. Căci o fire compusă nu e întreagă decât primind existența deo- 
dată în toate părţile ei, în mod natural, deci fără voie, în acelaşi timp, și fiecare întregindu-se prin alta. Nu se poate cuge- 
ta despre firea omenească din Hristos nici una din acestea. Ar însemna să se pună Cuvântul pe acelaşi plan creat cu trupul, 
sau umanul pe același plan necreat, în sens panteist. N-ar mai fi o deosebire esențială între Dumnezeire și umanitate. 
Dumnezeirea ar fi numai cu numele, Dumnezeirea având și ea nevoie de completare prin trup. (n. 195, p. 103). 

1145. Tâlcuirea Pr. D. Stăniloae: Se arată aci cele trei motive pentru care Dumnezeirea n-a putut alcătui o fire com- 
pusă cu firea omenească a lui Hristos: a) după Dumnezeire, Hristos este etern şi făcător al firii omeneşti; b) Dumnezeu 

„(...) Să-L mărturisim Unul după raţiunea identităţii ipostatice, după care Hris- 
tos nu primește nicidecum nici o deosebire sau împărțire în Sine ca întreg, din pri- 
cina deosebirii firilor, în aşa măsură că e crezut ca fiind un singur ipostas şi înainte 
de trup, şi după întrupare; şi e închinat de către noi şi slăvit ca Unul din Sfânta şi 
împărăteasca Treime. Căci ipostasul lui Hristos e unul, ca întreg, neîmpărțindu-se 
prin nici o rațiune în proprietatea Lui caracteristică, de către cele extreme, proprie- 
tate prin care se distinge de ele!!46.” (Sf. Maxim Mărturisitorul, Epistole, Partea 
întâi, ep. 13, în PSB, vol. 81, p. 106) 


„(...) Că este deodată Acelaşi şi Dumnezeu, şi om. Căci n-a lepădat ceea ce era, 
făcându-Se cu adevărat ceea ce nu era; fiindcă e de oameni iubitorI!47. Ci e întreg 
amândouă în mod natural după ipostas!148, ca Unul din amândouă şi salvând prin 
Sinea Sa unică (5. evog eavrov) pe amândouă, fără schimbare şi micşorare, ca fiind 
acestea cu adevărat prin unirea cea după ipostas.” (Sf. Maxim Mărturisitorul, Epis- 
tole, Partea întâi, ep. 14, în PSB, vol. 81, pp. 115-116) 


„Întrupându-Se din Duhul Sfânt şi din Sfânta Născătoare de Dumnezeu şi Puru- 
rea fecioară Maria, S-a înomenit desăvârşit, adică S-a făcut om desăvârşit prin asu- 
marea trupului care are suflet înțelegător şi rațional şi a luat în El firea şi ipostasul 
omenesc, adică existenţa şi subzistenţa, prin însăşi zămislirea Cuvântului! 149. 


Cuvântul S-a unit nu prin necesitatea firii Lui dumnezeieşti, ci în mod liber cu firea omenească; c) nu Şi-a unit firea 
dumnezeiască cu firea omenească pentru a completa firea omenească sau lumea, sau pe Sine Însuşi, ci pentru a o înnoi. 

Fiul lui Dumnezeu S-a făcut om din libertate. Altfel n-ar fi Dumnezeu; ca orice om ar impune Dumnezeirii o unire 
cu Sine. Hristos e singurul Care S-a făcut om de la Sine, prin libertate deplină. Orice alt om e adus în existență fără voia 
lui şi aceasta îi impune o îndatorire a ascultării. Dar în scopul acesta el e înzestrat în cadrul firii lui pe care nu el şi-o dă 
în mod liber cu o anumită libertate. Dumnezeu Cuvântul însă Se face om în mod liber. Deci nu întregindu-Și Dumnezeirea 
Sa şi nu întregind umanitatea Sa prin întrupare. Dacă Dumnezeirea s-ar întregi prin umanitate, EI n-ar fi Dumnezeu. Deci 
El n-are o fire compusă, căci o fire compusă e întreagă numai având toate părțile ci. Dacă Dumnezeirea ar întregi umani- 
tatea sau lumea, n-ar fi creat lumea sau umanitatea ca un întreg, fiindcă n-ar fi putut-o. Şi în acest caz n-ar putea-o în- 
tregi nici prin întrupare, căci şi El ar avea nevoie să Se întregească cu ea, deci ar avea o insuficiență în Sine. Toate cele 
făcute de Dumnezeu au fost bune foarte. Dar au fost bune foarte întrucât au fost capabile să ajungă la deplina unire cu 
Dumnezeu, contribuind şi cu voia lor. Însă neurmând acest drum s-au slăbit prin voia lor. Și Creatorul lor a venit să le 
înnoiască şi să le aducă la deplina înnoire cu El. (n. 196, pp. 103-104). 

1146. Tâlcuirea Pr. D. Stăniloae: Ipostasul e unul, fiind Acelaşi înainte de întrupare şi după întrupare. El nu e împăr- 
țit de firi, deşi ele se păstrează în El. EI are ceva propriu al Lui. Și acest ceva propriu nu poate fi împărțit de către firile 
Lui. Ci E] le ţine în unitatea Lui fără să le confunde. E taina identității unice şi de nepierdut a fiecărei persoane, oricât de 
mult s-ar îmbogăţi în conținutul ei. Ipostasul e forța unificatoare a tuturor facultăţilor, funcțiilor şi conținuturilor lui. Ele 
nu se confundă, dar ipostasul le trăieşte pe toate unite ca un eu unitar. E] nu se repetă identic, cum se repetă firea în fiecare 
ipostas. Fiecare ipostas e unic, căci toate ipostasurile folosesc o natură comună în mod propriu. Ipostasul Cuvântului e 
nu numai unic între multe ipostasuri unice ale aceleiaşi naturi, ci unic și în sensul că nu are numai o natură comună cu 
celelalte, ci şi natura divină unită cu ea, ca nici un altul. (n. 205, p. 106). 

1147. Tâlcuirea Pr. D. Stăniloae: Dacă ar fi alterat unitatea, Cuvântul nu s-ar fi dovedit de oameni iubitor. Dar şi 
dacă n-ar fi rămas Dumnezeu, s-ar fi dovedit că nu poate sau nu vrea să rămână Dumnezeu în unirea maximă în care se 
aşază cu umanitatea. Omul e mântuit, e înălţat până la Dumnezeire, e primit în comuniunea maximă cu Dumnezeu, fără 
să înceteze a fi om. Omul e cinstit ca atare și e făcut capabil de aceasta ca atare. Nu există o incompatibilitate între Dum- 
nezeu şi om de aşa fel, ca întâlnirea între ei să schimbe sau pe Dumnezeu, sau pe om. Omul e făcut de Dumnezeu ca crea- 
tură care poate fi ridicată la treapta de conținut al Persoanei dumnezeieşti a Cuvântului. Nu e de esență divină, dar e făcut 
capabil de a fi conţinut al vieţii personale a lui Dumnezeu şi prin aceasta toți oamenii sunt capabili de a fi parteneri ai lui 
Dumnezeu, deci ridicaţi prin har la nivelul Lui. Il pot trăi pe Dumnezeu ca om și Dumnezeu mă poate trăi în calitatea de 
Dumnezeu pe mine ca om. Sunt ridicat în lărgimea nesfârşită a iubirii între mine şi E]. (n. 220, pp. 115-116). 

1148. Tâlcuirea Pr. D. Stăniloae: Are în persoana Sa şi firea dumnezeiască, şi pe cea omenească. În acest sens El 
este în amândouă în mod natural sau prin firc, fără să Se facă o singură fire. Trăiește pe om în firea lui omenească, şi pe 
Dumnezeu în firea Lui dumnezeiască. Dacă nu s-ar fi păstrat în El ambele firi, n-ar fi mântuit Dumnezeu pe om şi nu l-ar 
fi ridicat la înălțimea de dumnezeu prin har. (n. 221, p. 116). 

1149. Tâlcuirea Pr. D. Stăniloac: Fiul lui Dumnezeu S-a făcut om asumând de bunăvoie umanitatea. Nu a fost adus 
la existenţa de om fără voie. Astfel, prin asumarea de către Cuvântul, umanitatea Lui şi-a primit și firea, şi subzistența 
concretă, sau ipostasul în EI (kai rîv Pvow Thv Vn007O0), Şi-a primit firea umană, deosebită de oricare altă fire, dar 
şi existenţa concretă. Sfântul Maxim afirmă aci că umanitatea şi-a primit şi ipostasul în Dumnezeu-Cuvântul, spre deose- 
bire de Leontic de Bizanț care spune că a fost enipostasiată în ipostasul Cuvântului. De fapt umanitatea nu şi-a primit 
un ipostas deosebit în Hristos, deosebit de ipostasul Lui divin, sau o stare de Sine. Dar credem că Sf. Maxim vrea să spună 
că firea omenească, primind existența concretă în Fiul lui Dumnezeu, carc are în Sine într-un grad maxim existența de 

Fiindcă Însuşi Cuvântul a fost cu voia în loc de sămânță, sau mai bine zis sămânța 
întrupării!150 şi S-a făcut compus după ipostas Cel prin fire simplu şi necompus, 
căci Unul şi Acelaşi rămânând în persistenţa părților din care S-a constituit ne- 
schimbat, neîmpărțit şi neamestecat ca să fie după ipostas Mijlocitorul între părţile 
din care S-a compus, a depăşit în Sine distanţa părţilor sau extremelorI15! făcând 
pace şi împăcând cu Dumnezeu şi Tatăl (Efes. 2, 16) prin Duhul firea omenească, 
ca Unul ce e Dumnezeu cu adevărat, după fiinţă şi S-a făcut om cu adevărat prin fire 
după iconomie!152.” (Sf. Maxim Mărturisitorul, Epistole, Partea întâi, ep. 15, în 
PSB, vol. 81, pp. 126-127) 


„(...) Prin cele prin care S-a unit cu extremele, a păstrat deosebirea între ele a 
părţilorI153, iar prin cele prin care se distingea de extreme, păstra identitatea după 
ipostas a părţilor deosebite!154. 

Deci Hristos a păstrat şi comunul şi particularul fiecărei părți din care S-a com- 
pus. Comunul, în rațiunea identității după fiinţă a părților lui cu cele extreme, după 
care avea şi după unirea părților între ele, deosebirea. Iar particularul, în raţiunea 
identității după ipostas a părților, prin care Se distingea de extreme, păstrând ne- 
amestecată distincţia față de ele!!55.” (Sf. Maxim Mărturisitorul, Epistole, Partea 
întâi, ep. 15, în PSB, vol. 81,p. 131) 


„Deci trupul Cuvântului lui Dumnezeu s-a făcut ipostas. Căci niciodată n-a sub- 
zistat în sine, determinat prin însuşirile proprii care-l disting de trupurile de un gen, 
nici măcar cât durează iuțimea unui singur gând, având o existenţă proprie separată 
de Cuvântul cu care era compus după ipostas şi neavându-L pe Acesta în comun, ci 
a fost enipostasiat,1156 ca Unul ce Şi-a luat în EI şi prin El venirea la existenţă şi S-a 
făcut prin unire trupul Lui şi a fost unit cu EI după ipostas, prin rațiunea unei par- 
ticularități care-l distinge de al celorlalţi oameni. Ba, pentru a spune mai clar, Şi-a 


tența de Sine, şi aceasta poate fi un temei pentru existența oricărui om, are cu atât mai mult în El un temei al existenţei 
ei. (n. 248, p. 127). E 

1150. Tâlcuirea Pr. D. Stăniloae: În Dumnezeu-Cuvântul sunt seminţele spirituale ale tuturor creaturilor, cu atât mai 
mult a umanității Sale. Semințele spirituale pun în mişcare, când vrea purtătorul lor divin, şi procesul naşterii persoanelor 
umane din trupuri. (n.s. 249, p. 127). 

1151. Tâlcuirea Pr. D. Stăniloae: Rămâne mereu nepătrunsa taină a ipostasului lui Hristos. El e compus, dar nu are 
deosebiri în Sine, cum spune în două locuri anterioare Sf. Maxim. Adică nu se poate spune că sunt în Persoana Lui două 
unități altfel caracterizate. Ci poartă întreagă aceleaşi caracteristici personale. Dar cum se poate explica această unitate? 
Se pare că aci se aduce o nouă contribuţie la această explicare. Ipostasul uneşte (leagă, uneşte = ovvâăntov) în Sine dis- 
tanţa extremelor. Acest Sine care uneşte părțile trebuie să fie altceva decât părțile care-l compun, dar totuşi este în ele 
ceva ce concură în ipostas. Căci cine le adună sau le leagă? Credem că nu putem înţelege prin acest Sine decât ipostasul 
etern al Cuvântului. Dar El are în Sine puterea prin care-Şi formează firea umană şi căreia îi corespunde ceva din ca. El 
are puterea de a Se face om, deci de a Se face compus, datorită virtualităţii firii umane ce o are în EI şi pe care o actua- 
lizează prin puterea Lui, pe de alta, prin puterea formării umanităţii Sale din Fecioara Maria. Cuvântul întrupat e şi com- 
pus prin părțile Sale, dar şi mai presus de compunere prin faptul că EI Işi formează, pe lângă Dumnezeirea pe care o are, 
şi umanitatea, răspunzând și unei tendinţe din ea. Un subiect uman € şi compus prin toate facultăţile, mădularele și expe- 
riențele sale, dar şi unitar ca cel ce se arată prin toate şi e caracterizat prin toate. (n. 250, p. 127) 

1152. Tâlcuirea Pr. D. Stăniloae: Prin fire, căci a luat cu adevărat firea omenească, dar după iconomie, adică nu 
supunându-Se unei legi, ci asumând de bunăvoie umanitatea pentru a o mântui. (n. 251, p. 127). 

1153. Tâlcuirea Pr. D. Stăniloae: Dacă nu s-ar fi păstrat în Hristos deosebirea de natură a părţilor, EL n-ar fi unit pe 
Dumnezeu cu oamenii fără să-i confunde. (n. 262, p. 131). 

1154. Tâlcuirea Pr. D. Stăniloae: Dar păstrând unirea între extreme, nu le confundă, întrucât păstrează distincte 
părțile în ipostas. Persoana este factorul care unește părțile deosebite, fără să le confunde. (n. 263, p. 131). 

1155. Tâlcuirea Pr. D. Stăniloae: Hristos are două identități. Una prin părţile sau prin firile Lui cu cele din care au 
fost luate, identitate care ÎL ţine într-o comuniune cu acelea, reprezentând ceca ce are El comun cu acelea. Alta este iden- 
titatea unităţii după ipostas a firilor Lui, prin care se păstrează distinct de extreme, dar prin care este de asemenea Mijloci- 
torul între ele, întrucât le are unite în același ipostas. Lipsa uneia dintre ele nu L-ar fi făcut Mijlocitor între ele. (n. 264, 
p. 131). 

1156. Tâlcuirea Pr. D. Stăniloae: Aci Sf. Maxim foloseşte direct expresia enipostasiei a lui Leontie de Bizanţ 
(evunoororoc). (n.s. 272, p. 133). 

făcut propriu după ipostas ceea ce era al Cuvântului, precum s-a făcut şi ființă 
comună a Celui căruia I s-a făcut cu adevărat trup prin unire.” (Sf. Maxim Mărturi- 
sitorul, Epistole, Partea întâi, ep. 15, în PSB, vol. 81, p. 133) 


„Dacă, Cuvântul care era prin fire Dumnezeu, prin asumarea trupului mintal 
însuflețit, S-a făcut om fără schimbare, e vădit că se adeverea din amândouă Unul 
şi prin Unul Se adeverea pe Sine cu adevărat amândouă. Şi prin aceasta Același avea 
şi ceea ce e comun, şi ceea ce e propriu fiecăreia din cele două. Prin acestea avea şi 
unirea cu şi distincţia de cele două extreme!157. Prin deosebirea naturală (după fire) 
a părţilor Sale era unit după fiinţă cu cele extreme; prin identitatea aceloraşi părți 
după ipostas, Se distingea de cele extreme.!158 Iar dacă El avea şi deosebirea şi 
identitatea, e vădit că era Acelaşi şi Unul şi două!159. Era Unul prin raţiunea mona- 
dei Sale neîmpărțite după ipostas. Era două prin rațiunea heterogenităţii după fiinţa 
părților Sale şi după unire. Căci deosebirea este raţiunea după care se salvează he- 
terogenitatea celor indicate şi indică cum este ceva. Iar identitatea este neschim- 
barea prin care raţiunea lucrului indicat îşi are totala sa unicitate, necunoscându-se 
în el nici un fel de deosebire!160.” (Sf. Maxim Mărturisitorul, Epistole, Partea întâi, 
ep. 15, în PSB, vol. 81, pp. 133-134) 


„Dacă deci raţiunea după ființă a fiecăreia din cele unite a rămas după unire, 
fuindcă definiţia fiinţei nici uneia n-a trecut în definiţia fiinţei celeilalte, e evident că 
Dumnezeirea lui Hristos a rămas Dumnezeire după ființă, neschimbându-se în ființa 
trupului; şi umanitatea Lui iarăşi a rămas umanitate după ființă, nepătimind o prefa- 
cere în firea Dumnezeirii. lar dacă nici Dumnezeirea lui Hristos, nici umanitatea n-au 


trecut una în alta pentru unirea lor după ipostas, ci firile au rămas, după marele Chi- 
ril, neamestecate, e clar că după unire s-a menţinut deosebirea firilor păstrate în 
Hristos. Şi nici o rațiune nu va contrazice aceasta.” (Sf. Maxim Mărturisitorul, Fpis- 
fole, Partea întâi, ep. 15, în PSB, vol. 81,p. 137) 


„Propovăduim în chip binecredincios în Hristos atât identitatea, cât şi deosebirea. 
Primul lucru, pentru ipostasul cel unul, pentru care mărturisim pe Dumnezeu Cuvân- 
tul Acelaşi cu trupul Său, ca să nu primească prealăudata Treime un adaos personal, 
devenind pătrime!16|. Iar al doilea, din cauza diversităţii de ființă a celor din care este 


1157. Tâlcuirea Pr. D. Stăniloae: Avea şi ceea ce avea comun cu Dumnezeu şi ceea ce avea comun cu oamenii, dar 
şi ceea ce avea propriu fiecare din aceste fiinţe în EI: cea dumnezeiască, naşterea din Tatăl, cea omenească, naşterea fără 
de sămânță și fâră de păcat. Prin cele ce le avea comune cu ambele extreme, avea legătura sau comuniunea cu ele; prin 
cele ce le avea propriu în fiecare, Se distingea de ambele extreme: Se distingea de Tatăl, căci era născut, Se distingea de 
oameni, căci nu era conceput ca ei. (n. 273, p. 133). Ă 

1158. Tâlcuirea Pr. D. Stăniloae: Cele două firi care se deosebeau în EI, [Il uneau cu Tatăl şi cu oamenii. Ceea ce 
unea cele două firi între ele prin particularitatea ipostatică întipărită în ele, ca Fiu al Tatălui şi ca umanitate asumată fără 
de sămânță, ÎI distinge şi de Tatăl şi de oameni. Dar tocmai prin aceasta aduce contribuţia lui personală unică, de neîn- 
locuit şi fără asemănare, în unirea lui Dumnezeu cu oamenii şi mijlocirea între Dumnezeu şi oameni. Prin firi era unit cu 
Dumnezeu şi cu oamenii. Dar dacă ele n-ar fi fost unite prin ceva ce le era propriu, unirea Lui cu cele două părți extreme 
n-ar fi unit acele părți extreme între ele. Hristos a fost prin ipostasul Său, în care unea cele două părți, puntea unificatoare 
între Dumnezeu şi umanitate. (n. 273b, pp. 133-134). 

1159. Tâlcuirea Pr. D. Stăniloae: Dacă ar fi fost numai Dumnezeu sau om, n-ar fi putut uni părțile. Dacă ar fi fost 
numai două (Dumnezeu şi om despărțiți), iar nu le-ar fi putut uni. Numai fiind Acelaşi şi Unul şi Două, a putut uni pe cei 
doi în Sine. Aci se arată din nou importanța ipostasului Său compus, dar totuși Unul. (n. 274, p. 134). 

1160. Tâlcuirea Pr. D. Stăniloae: În persoana umană nu cunosc nimic ce ar putea scăpa din unitatea şi identitatea ei. 
(n. 275, p. 134). 

1161. Tâlcuirea Pr. D. Stăniloae: Dacă umanul lui Hristos ar fi un ipostas deosebit, dar tot al Lui, s-ar adăuga Treimii 
un al patrulea ipostas, pentru că Hristos ar adăuga la ipostasul Lui încă unul. De aceea nu se poate spune că umanul lui 
Hristos are o anumită separație de ipostasul dumnezeiesc al lui Hristos. EI e încadrat în ipostasul cel Unul al lui Hristos. 
În umanul Lui și în toate actele Lui umane şi în toate calitățile Lui, ca şi în firile Lui, e prezent același unic ipostas dum- 
nezeiesc. E aşa cum în om nu se poate separa ceva în care să nu fie prezent acelaşi unic ipostas. (n. 283, p. 137). 

EI, datorită căreia părțile lui Hristos nu trec câtuşi de puţin una în alta. Căci nu se fac 
vreodată aceeaşi după ființă dumnezeirea şi umanitatea, ca să nu fie nimic creat de o 
fire şi de o ființă cu Dumnezeirea prin unire. Fiindcă a spune că o fire este de o ființă 
cu altă fire ştim că e propriu unei cugetări nesănătoase. Căci nu e vreodată o fire de 
o fire și de o ființă cu altă fire. Fiindcă de o fire şi de o ființă nu se poate spune că 
sunt decât indivizii ce aparţin prin aceeaşi specie unei singure ființe!!62.” (Sf. Maxim 
Mărturisitorul, Epistole, Partea întâi, ep. 15, în PSB, vol. 81, p. 137) 


„lar dacă afirmând (monofiziţii — n.a.) o unică fire compusă în Hristos după 
unire, socoteşte să-i atribuie o deosebire, ca uneia aflate în calitatea ei naturală 1163, 
întâi, ca fire compusă, Hristos nu va fi de o fiinţă cu nici una din cele ce sunt (din 
cele create), dacă El este unul şi singur după fiinţă şi fire. Căci, precum s-a spus, o 
fire nu va fi vreodată de o ființă cu altă fire. Iar nefiind de o ființă cu vreuna dintre 
cele ce sunt (cu cele create), El nu va fi nici Dumnezeu, nici om,1164 sau dacă va fi 
Dumnezeu, cel ce-L propovăduieşte astfel va fi politeist, întrucât va spune de Tatăl 
şi de Duhul Sfânt că sunt de o fire necompusă, deci simplă, iar de Hristos, cel de o 
fire compusă, că e tot Dumnezeu, deși fiind compus după fire nu e de o fire simplă. 
Va arăta astfel ca vestind două Dumnezeiri: una simplă şi una compusă.” (Sf. Ma- 
xim Mărturisitorul, Epistole, Partea întâi, ep. 15, în PSB, vol. 81, pp. 139-140) 


„Cuvântul lui Dumnezeu şi Tatăl, făcându-Se om cu adevărat din oameni, pen- 
tru oameni, cu oamenii, fără de păcat, nu S-a schimbat de a fi Dumnezeu făcându-Se 
om, nici nu S-a micşorat în a fi om cu adevărat, rămânând ceea ce era și este şi va 
fi, adică Dumnezeu după fire; dar fiind pentru Sine Dumnezeu după ființă şi fire, S-a 
făcut în mod neschimbat, prin iconomie, pentru noi cu adevărat om, prin asumarea 
trupului care are suflet mintal şi rațional. De aceea este Acelaşi şi Dumnezeu prin 
fire şi cu adevărat Acelaşi şi om prin fire, fiind Acelaşi şi aceasta şi aceea cu ade- 
vărat fără nici o lipsă, prin taina întrupării Lui desăvârșite, prin care a adunat în uni- 
tatea Sa după ipostas firile lui, nici una neanulându-se din pricina unirii, ci păstrând 
rațiunea şi definiţia ei, sau particularitatea naturală neamestecată şi neprefăcută în 
cealaltă după unire. Căci unirea nu desfiinţează deosebirea celor adunate într-un 
ipostas, dar înlătură şi împărțirea (şi despărțirea) lor.” (Sf. Maxim Mărturisitorul, 
Epistole, Partea întâi, ep. 17, în PSB, vol. 81, pp. 147-148) 


„Aşa au învăţat Părinţii, zicând: Căci dacă amândouă sunt una, nu suut prin 
fire, ci prin convergență, căci prin aceasta a primit în chip iconomic!19 pentru noi, 


1162. Tâlcuirea Pr. D. Stăniloae: Mereu ne întâlnim cu taina persoanei ca unitate manifestată în complexitate. E o 
taină pe care au constatat-o şi afirmat-o Părinții. Dar ea rămâne mereu neînțeleasă. Nu se poate spune că această unitate 
e dincolo de toate componentele prin care se manifestă. S-ar introduce ceva ontologic în plus la fiinţe, ceea ce Părinţii au 
negat. Nu putem spune că e o sine ontologic deosebită de ființă sau de ființe. Dar e greu şi să înţelegem o unitate formată 
din elementele unei ființe, ca la om, sau din două ființe, ca în Hristos. E misterul cel mai mare al existenţei. Dar fără el 
totul ar fi fără sens. Poate că e ceva în părțile componente care face posibilă convergenţa și unitatea lor, fără desființarea 
lor. Dar aceasta nu se poate aplica persoanei îngerului. Unitatea aceasta misterioasă a persoanei umane nu poate avea 
temeiul decât în unitatea Persoanei dumnezeieşti, care e în comunitate de fiinţă cu alte două Persoane distincte. Unitatea 
persoanei depăşeşte planul formelor de existenţă ale naturii investigabile ştiinţific. (...) (n. 284, pp. 137-138). 

1163. Tâlcuirea Pr. D. Stăniloae: Monofiziţii afirmând o fire compusă în Hristos cunoşteau calităţile naturale ale 
divinului şi umanului unite într-o singură fire. (n. 290, p. 139). 

1164. Tâlcuirea Pr. D. Stăniloae: Dacă Hristos ar avea o fire compusă nu ar fi de o fire nici cu Dumnezeu care e fire 
dumnezeiască, nici cu oamenii, care au o fire omenească. Căci EI ar fi de o altă fire şi în raport cu Dumnezeu, şi cu 
oamenii. Hristos având o fire deosebită de orice fire, sau oricare fire fiind alta decât a Lui, EI nu poate fi de o ființă cu 
nimeni. (n. 291, p. 140). 

1165. Tâlcuirea Pr. D. Stăniloae: Nu prin lege, ci de bunăvoie, pentru mântuirea noastră. (n. 312, p. 150). 

ca un Bun, să Se facă compus Cel simplu prin firea, după care este şi rămâne de o 
fire şi de o ființă cu Tatăl, păzind-o pe aceasta neșştirbită şi după întrupare, pentru 
că nu e acelaşi lucru Dumnezeirea şi umanitatea. Căci deşi S-a făcut Cuvântul lui 
Dumnezeu om, S-a făcut om prin asumarea trupului unit mintal cu El după ipostas 
în mod nedespărțit!!56. De aceea este Același în mod propriu şi Dumnezeu, şi om, ca 
Unul ce e Aceea şi S-a făcut aceasta; şi este şi aceasta şi Aceea fără ştirbire.” (Sf. 
Maxim Mărturisitorul, Epistole, Partea întâi, ep. 18, în PSB, vol. 81, pp. 149-150) 


„În Hristos unirii firilor îi urmează, după toată rațiunea, unitatea ipostasului, 
cum învaţă Părinţii, deosebirea firilor din care este Hristos, păstrate în mod nea- 
mestecat şi neîmpărțit (şi nedespărțit).” (Sf. Maxim Mărturisitorul, Epistole, Partea 
întâi, ep. 18, în PSB, vol. 81, p. 150) 


„(...) S-a făcut toate pentru noi, a lucrat de bună voie pentru noi, nearătând în 
chip mincinos nici ființa noastră, nici vreuna din însuşirile ei ireproşabile şi natu- 
rale, deşi a îndumnezeit-o pe aceasta împreună cu toate acelea, făcând-o arzătoare 
asemenea unui fier şi arătând-o organ al lucrării dumnezeieşti, ca Unul ce a pătruns-o 
cu totul şi la culme prin unirea cu ea!157 în mod neamestecat, în unul şi același unic 
ipostas.” (Sf. Maxim Mărturisitorul, Epistole, Partea a II-a, Către Prea Cuviosul 
presbiter Gheorghe, 3, în PSB, vol. 81, p. 209) 


„(...) Trebuie să se păstreze în toate şi firea asumată de Cuvântul lui Dumnezeu 
Cel întrupat şi înomenit în mod desăvârşit pentru noi, împreună cu însuşirile natu- 
rale ale ei, fără de care nu e nici fire ceea ce a asumat, ci numai o nălucire goală; dar 


să se păzească şi unirea. Cea dintâi să se păstreze în deosebirea ei naturală, iar a 
doua să fie cunoscută în identitatea ipostatică. Şi aşa să se arate cu înțelepciune şi 
binecredincioşie rațiunea întreagă a iconomiei, în acelaşi timp neamestecată şi 
neîmpărțită. 

Vestind-o pe aceasta cu dreaptă credință, te vei arăta vestind, potrivit făgăduinței 
şi bunătăţii tale, aici prin nădejde, iar acolo cu bucuria de ele prin trăire.” (Sf. Ma- 
xim Mărturisitorul, Epistole, Partea a II-a, Către Prea Cuviosul presbiter Gheorghe, 
3, în PSB, vol. 81,p.211) 


„S-a dovedit chiar din sfinţita învățătură a învățătorului (Ciril) că menţine şi 
deosebirea lucrărilor naturale, precum se arată păzind şi deosebirea firilor din care 
sunt lucrările şi după unire, deşi păstrează unirea. Deosebirea o arată zicând: po- 


1166. Tâlcuirea Pr. D. Stăniloae: Sunt nişte precizări interesante ale motivelor pentru care nu s-a schimbat prin întru- 
pare Dumnezeirea Cuvântului: a) El S-a făcut om, asumând (de bunăvoie) umanitatea, nu născându-Se ca atare în vir- 
tutea legii generale. Deci El are, ca Dumnezeu, o libertate faţă de umanitatea asumată; b) S-a făcut om, unindu-Și trupul 
cu Sine în mod mintal (înțelegător), deci printr-un act de gândire liberă, dar eficientă; sau Şi-a unit Dumnezeirea cu firea 
umană prin mintea acesteia, întipărindu-Se Cuvântul în mintea acesteia şi prin ea în trupul ce Şi-l formează prin ea. 
Desigur că mintea trupului a început să se formeze deodată cu trupul ei, în Fecioara, prin lucrarea Cuvântului. Ca Dum- 
nezeu, existând din veci, iar ca om, Se face pe Sine însuşi în timp. El Se ştie ca Dumnezeu Făcătorul Său ca om. Orice 
om se ştie făcut de o putere superioară. Hristos Se ştie ca om făcut de El însuşi. Umanitatea Lui stă în puterea Lui. EI are 
în Sine ca om transparența Sa ca Dumnezeu. El Se ştie ca Dumnezeu Făcătorul Său ca om. Orice om se ştie făcut de o 
putere superioară. Hristos Se ştie ca om făcut de El însuşi. Umanitatea Lui stă în puterea Lui. EI are în Sine ca om trans- 
parenţa Sa ca Dumnezeu. El Se ştie pe Sine ca Dumnezeu Creator identic cu Sinea Sa ca om, creată de Sinea Sa ca Dum- 
nczcu. (n. 313, p. 150). 

1167. Tâlcuirea Pr. D. Stăniloae: Pătrunzându-o = nepwyopnoaş. Dumnezeu Cuvântul a intrat cu umanitatea Sa 
într-o perihoreză, El mişcându-Se în ea şi învăluind-o, şi ea mişcându-se în El şi manifestându-L. Sfântul Maxim 
folosește şi pentru relaţia Dumnezeirii şi umanităţii în Hristos termenul perihoreză, folosit și pentru relaţia între Persoa- 
nele dumnezeiești. Precum cele trei Persoane dumnezeieşti se mişcă una în alta fâră să se confunde, aşa e şi cu cele două 
firi în Hristos. (n. 446, p. 209). 


53-Părinţii Bisericii 

runcă a tot făcătoare şi atingere; iar unirea, spunând că lucrarea e una şi înrudită. 
Prin acestea înlătură atât împărțirea, cât şi despărţirea tainei lui Hristos. Iar cei ce nu 
înțeleg așa, ci înțeleg /ucrarea înrudită ca fiind o singură lucrare a Cuvântului şi a 
trupului, dogmatizează amestecarea într-o ființă, susținută de Eutihie şi Apolinarie. 
Deci trebuie păstrată în toate nevătămată atât rațiunea nevătămată, cât trebuie păzit 
şi modul iconomiei nestricate!168. Aceasta ca să nu pătrundă împotriva adevărului 
urâta pereche: despărţirea sau confundarea.” (Sf. Maxim Mărturisitorul, Epistole, 
Partea a I-a, 6, în PSB, vol. 81, p. 226) 


„(..-) Unirea ipostatică este cea care adună şi leagă fiinţele sau firile deosebite 
într-o persoană şi într-un ipostas.” (Sf. Maxim Mărturisitorul, Epistole, Partea a II-a, 
11, în PSB, vol. 81, p. 258) 


„(...) Nerecunoscându-se în chip neamestecat deosebirea fiinţială a celor unite şi 
a însușirilor lor naturale, în unirea lor extremă, nu se va cunoaşte nici raţiunea unirii 
în mod neamestecat!169.” (Sf. Maxim Mărturisitorul, Epistole, Partea a Il-a, 12, în 
PSB, vol. 81, p. 267) 


(:) Învățătorul (Patriarhul Antiohiei, Anastasie Sinaitul (599), numind, pre- 
cum am spus, rezultatul celor două lucrări naturale, sau fapta care le cuprinde pe 
amândouă prin unirea lor, cu numele lor, a spus că este o singură lucrare pentru fap- 
tul că nu se săvârşeşte nimic dumnezeiesc sau omenesc separat, ci Unul și Acelaşi 
împlineşte deodată ceea ce înfăptuieşte din unirea firilor şi în mod unificat printr-o 
perihoreză (interioritate reciprocă) unitară a lorl!70.” (Sf. Maxim Mărturisitorul, 
Epistole, Partea a II-a, 19, în PSB, vol. 81, p. 299) 


„„(...) Se păstrează şi în unirea firilor deosebirea după ființă, care păstrează îm- 
preună cu ea şi deosebirea însuşirilor fiinţiale a firilor.” (Sf. Maxim Mărturisitorul, 
Epistole, Partea a II-a, 19, în PSB, vol. 81, p. 300) 


„Hristos întreg e şi Domn şi Dumnezeu şi Atotputernic, dar are în Sine în mod 
neîmpărțit şi neamestecat şi trupul pe care l-a purtat pentru noi şi pentru a noastră 
mântuire, trup pătimitor şi nu atotputernic, creat, circumscris, neatotputernic prin 
fire, dar având în Hristos o voinţă atotputernică. Căci nu prin ipostas este Hristos 
muritor şi nemuritor, nici neputernic şi atotputernic, văzut şi nevăzut, creat şi necreat. 


1 168.Tâlcuirea Pr. D. Stăniloae: Trebuie păstrată nealterată raţiunea fiecărei firi, dar şi modul unirii lor mântuitoare. 
Chiar în universul creat se arată în toată rațiunea fiecărui gen, sau componente, cât şi modul unirii lor care nu le con- 
fundă. La fel se menţin Dumnezeirea şi umanitatea în unirea lor. Dumnezeu n-a creat făpturile ca să le contopească între 
ele sau cu Sine prin unire. Modul unirii nu alterează raţiunile individuaţiunii lor, sau componentele. Nici iubirea între 
oameni nu desființează persoanele lor. Se poate vedea valoarea şi durata eternă a persoanelor, ca cele mai ireductibile şi 
neînlocuibile unități. (n. 486, p. 226). 

1169. Tâlcuirea Pr. D. Stăniloae: Dacă nu se păstrează neconfundate firile unite în Hristos, nu se mai recunoaşte nici 
unirea lor neamestecată, ci se afirmă o contopire a lor, care nu e propriu zis unire. În unire trebuie să se vadă cele unite. 
Nici o despărţire oarecare nu e unire adevărată, precum nu e nici contopirea unire. În fiecare din cele unite într-o per- 
soană trebuie să fie ceva care face posibilă articularea celeilalte componente în ea, care face posibilă unirea lor. În materie 
trebuie să fie o raționalitate, care face posibilă articularea ei, ca trup, în sufletul raţional; în sufletul rațional trebuie să fie 
ceva care să se poată manifesta prin materia pe care el o face trup sau organ intim al său. Nici o componentă nu se con- 
topeşte în alta, căci în acest caz nu i-ar aduce nici un folos celeilalte şi nici ea n-ar avea nici un folos din unirea cu aceea. 
Dar nici nu rămân în oarecare fel despărțite, căci nici în acest caz n-ar aduce nici una vreun folos celeilalte. Capacitatea 
unei astfel de articulări trebuie să existe și între firea dumnezeiască şi cea omenească. Aceasta, deşi nu aduce un folos 
Dumnezeirii, aduce un folos umanităţii. Dar dă şi Dumnezeirii prilejul unui nou mod de revelare şi de lucrare, prilej pe 
care însă şi-l procură chiar Dumnezeirea. (n. 573, p. 267). 

1170. Tâlcuirea Pr. D. Stăniloae: Precum Persoanele divine Se află într-o perihoreză, datorită unităţii de ființă, așa 
se află într-o perihoreză cele două firi ale lui Hristos datorită unităţii Persoanei. (n. 634, p. 299). 

Fiindcă altceva e prin fire şi altceva prin ipostasi!7l. Şi simplu vorbind, nu e un 
ipostas compus prin opoziţia socotinței, ci prin proprietatea firilor.” (Sf. Maxim 
Mărturisitorul, Epistole, Partea a II-a, 22, în PSB, vol. 31, pp. 315-316) 


„Dar este evident că comunicarea nu este a uneia, ci a amândurora şi neegale. E 
dăruirea prin reciprocitate în mod natural a celor proprii în mod natural fiecărei părți 
a lui Hristos prin unirea negrăită a lor fără prefacerea şi amestecarea naturală a nici 
unei părți în cealaltă!172.” (Sf. Maxim Mărturisitorul, Epistole, Partea a II-a, Dis- 
puta Sf. Maxim cu Pyrhus, 25, în PSB, vol. 81, p. 325) 


„(...) Acelaşi era întreg Dumnezeu cu umanitatea şi Acelaşi întreg om cu Dum- 
nezeirea. Acelaşi ca om a supus în Sine şi prin Sine umanitatea lui Dumnezeu şi Tatălui, 
dându-ni-Se nouă ca chip (rvnov) si pildă desăvârşită prin imitare ca şi noi, privind ca 
spre căpetenia mântuirii noastre să predăm ceea ce e al nostru lui Dumnezeu, ca să nu 
voim altceva decât ceea ce voieşte E11173.” (Sf. Maxim Mărturisitorul, Epistole, Partea 
a II-a, Disputa Sf. Maxim cu Pyrhus, 25, în PSB, vol. 81,p. 331) 


„lisus înainta în înţelepciune şi har” (Lc. 2, 52) 


„lar fiindcă la fericitul Luca s-a scris: /isus înainta în înțelepciune şi har (Lc. 2, 
52), purtătorul de Duh (loan), spunând că e plin de har, a indicat prin aceasta slava 
Fiului. Dar atunci, unde va înainta plinătatea Lui, sau va primi creșteri de dincolo 
de unde nu mai este nimic? Deci, nu întrucât este Cuvântul şi Dumnezeu s-a spus 
că va înainta, ci că S-a arătat mereu mai minunat şi mai bogat în har prin faptele Lui 
celor ce le vedeau, înaintând, cum trebuie spus mai adevărat, în înţelegerea celor ce 
se minunau de ele, şi de Insuşi cel desăvârşit ca Dumnezeu, ca şi în har. Le-am spus 
acestea spre folos, deşi ca o digresiune!174.” (Sf. Chiril al Alexandriei, Comentariu 
la Evanghelia Sfântului loan, Cartea întâi, cap. 9, în PSB, vol. 41, p. 116) 


1171. Tâlcuirea Pr. D. Stăniloae: Hristos este şi una şi alta, dar nu prin ipostas, ci prin firi. Dacă ar fi prin ipostas 
nemuritor şi muritor ar fi două ipostasuri, sau fiind acelaşi ipostas şi muritor şi nemuritor n-ar putea învinge moartea. 
Numai pentru că este, datorită firilor rămase neschimbate, un ipostas compus, poate învinge în sine moartea trupului prin 
nemurirea dumnezeiască, sau slăbiciunea acestuia prin atotputernicia dumnezeiască. Dacă Hristos n-ar fi un ipostas în 
acelaşi timp compus din două firi şi unic, n-ar avea loc în el o comunicare a însuşirilor şi nu le-ar copleși pe cele omeneşti, 
dar trăindu-le în acelaşi timp, Hristos trăieşte slăbiciunea omenească, dar o şi învinge; primeşte moartea, dar o învinge, 
fără să înceteze de a Se trăi și după moarte ca om. 

Cum e cu putinţă aceasta? Dumnezeu creând lumea, aceasta nu putea fi decât mărginită în ființă şi în putere. Ca 
atare, Dumnezeu însuşi a cugetat, creând-o, mărginirea ei şi chiar eventualitatea morții ei prin ieşirea ei din legătura cu 
Sine. Şi nu numai că le-a cugetat pe acestea, ci, întrupându-Se, le-a şi experiat nu ca ale Sale, ci ca ale unei lumi create 
de El, dar nerămase în legătură cu El. În Hristos, Dumnezeu merge în direcția aceasta până la capăt, însuşindu-Și prin 
experiență ca proprii mărginirea lumii create de El aşa cum e trăită de ea după păcat şi chiar moartea la care aceasta a 
ajuns prin slăbirea legăturii cu El. Dar Şi le însuşeşte ca să le învingă prin atotputernicia Sa nepărăsită de El. Nu învinge 
însă mărginirea prin fire a lumii, ci o face părtaşă, prin comunicare, la atotputernicia şi infinitatea Lui. Şi învinge moartea, 
desființând-o prin introducerea deplină a umanităţii asumate în viața sa nemuritoare. 

Într-un fel, Dumnezeu poartă cu puterea Sa toată lumea mărginită şi pe fiecare dintre componentele ei, dar în mod 
deosebit de intim introduce în ipostasul Său firea omenească, căreia i-a imprimat în conştiinţa cugetătoare şi în libertate 
chipul Său, care el însuşi se cere după nemărginirea Creatorului. Hristos ca ipostas divin întrupat are o unică conștiință. 
Dar conştiinţa Lui ştie atât de infinitatea şi de atotputernicia Lui ca Dumnezeu, cât și de mărginirea Lui ca om. E o conștiință 
unitară, dar compusă. Insă unirea nu rămâne numai la faptul că aceeaşi Persoană e conștientă de infinitatea şi de mărgi- 
nirea Ei, ci constă şi în faptul că conştiinţa mărginirii Sale umane e deschisă orizontului nemărginit al conștiinței 
nemărginirii Sale divine, sau ultima inundă cu lumina ei în prima. (n. 659, pp. 315-316) 

1172. Tâlcuirea Pr. D. Stăniloae: Se comunică slava cuvenită Dumnezeirii umanității şi smerenia umanității Dum- 
nezeirii, prin faptul că amândouă sunt ale aceluiaşi ipostas. Deci slava nu răsare din umanitate, nici ceea ce e smerit, din 
Dumnezeire. (n. 677, p. 325). 

1173. Tâlcuirea Pr. D. Stăniloae: Hristos a avut umanitatea noastră aşa cum o avem şi noi, adică ca a propriei Sale 
Persoane. Numai aşa a putut-o supune cu adevărat Tatălui şi S-a putut socoti ca Fiu al Tatălui şi ca om. (n. 690, p. 331). 

1174. Tâlcuirea Pr. D. Stăniloae: Contrar părerii unor teologi mai recenți, că Iisus Hristos înainta în înțelepciune şi 
har, ca om, Sfântul Chiril spune aici că înaintarea era o revelare tot mai accentuată a puterii şi a slavei Sale. Căci în curăția 

lisus „sporea cu înţelepciunea şi cu vârsta” (Lc. 2, 52) 


„(...) Nu Cuvântul, în calitate de Cuvântul, e Cel ce sporeşte, odată ce e desă- 
vârşit, din Tatăl cel desăvârşit, şi nu are nevoie de nimic, ci întrucât îi conduce şi pe 
alții în sporire, s-a vorbit şi aci de sporire, omeneşte. Căci şi sporirea este a oame- 
nilor. De aceea şi Evanghelistul uneşte sporirea cu vârsta. Dar Cuvântul lui Dum- 
nezeu nu se măsoară cu vârsta, ci vârstele sunt ale oamenilor. Deci şi sporirea e a 
trupului1!75. Iar crescând trupul, sporea în el şi arătarea dumnezeirii pentru cei ce 
vedeau. Şi cu cât se descoperea (se revela) mai mult dumnezeirea, cu atât creştea 
harul Lui ca om la toţi oamenii!176. Căci ca prunc era purtat pe braţe, iar ajuns băiat 
a rămas în templu şi îi examina pe preoți despre cele din Lege. Şi crescând trupul 
pe încetul, şi Cuvântul arătându-Se în el!177, e mărturisit întâi de Petru, apoi de toţi, 
că El este cu adevărat Fiul lui Dumnezeu. Aceasta chiar dacă iudeii cei vechi şi aceş- 
tia de acum îşi închid ochii cu voia, ca să nu vadă că a spori întru înțelepciune nu 
înseamnă a spori înțelepciunea însăşi, ci a spori mai degrabă El omeneşte în Ea. Și 
Iisus sporea întru înțelepciune şi har (Lc. 2, 52). lar de trebuie să spunem mai ade- 
vărat, EI însuşi sporea în Sine însuşi !178. 

Dar care e sporirea de care se vorbeşte, dacă nu, precum am spus înainte, îndum- 
nezeirea şi harul transmise oamenilor de înțelepciune!179, când se desființează în ei 
păcatul şi stricăciunea prin asemănare şi înrudire cu trupul Cuvântului? Astfel crescând 
EI în vârsta trupului, sporea în trup şi arătarea dumnezeirii şi S-a arătat tuturor că este 
templul lui Dumnezeu şi că era Dumnezeu în trup.” (Sf. Atanasie cel Mare, 7rei cuvinte 
împotriva arienilor, Cuvântul al III-lea, LII-LIII, în PSB, vol. 15, pp. 382-384) 


„(...) Nu Înţelepciunea în calitate de înţelepciune sporea în Sine, ci omenescul 
sporea întru înțelepciune!180, ridicându-se (bnepavoBatvov) câte puţin peste firea 
omenească şi făcându-se şi arătându-se tuturor ca organ al Ei spre lucrarea dum- 


şi bunătatea maximă a firii Sale omeneşti, se arată toată înălțimea dumnezeiască, dar în forma umană. Fiindcă aceeaşi 
Persoană dumnezeiască Se arată lucrând şi prin firea Sa omenească. (n. 201, p. 116). 

1175. Tâlcuirea Pr. D. Stăniloae: Dar, cum a spus Sfântul Atanasie mai înainte, prin zrup trebuie să înțelegem întreaga 
fire omenească. Deci cu aceasta sporea Hristos. (n. 133, p. 383). 

1176. Tâlcuirea Pr. D. Stăniloae: Cu creşterea în vârstă, creșteau mijloacele prin care Se descoperea Cuvântul. Spo- 
rea în cuvintele prin care vorbea Cuvântul. Sfântul Atanasie pare a spune că descoperirea dumnezeirii sporea pe măsura 
creşterii trupului ca mijloc de comunicare a ci către ceilalți oameni. Căci trupul însufleţit e deschis spre Dumnezeu şi spre 
oameni. S-ar putea cugeta aceasta și din afirmarea Sfântului Atanasie că, pe măsura creșterii Lui cu trupul, sporea şi ară- 
tarea harului prin EI către oameni. Dar prin expresia sporea în El arătarea dumnezeirii pare totuşi să afirme şi o sporire 
a arătării dumnezeirii în firea Lui omenească. Aceasta se poate înțelege astfel: crescând EI în organele Lui trupeșşti și în 
facultățile sufleteşti, sesiza mai accentuat dumnezeirea în firea Lui omenească. El Se descoperea, ca Dumnezeu, Lui 
însuşi, ca om, deşi avea unită cu Sine ca om sau cu firea Sa omenească, deci adânc imprimată în ea, dumnezeirea Sa, în 
unirea lor într-o Persoană. Căci harul în care sporea /a oameni nu era detașat de umanitatea Sa, fiind o umanitate impri- 
mată de dumnezeire, o umanitate nouă, transfigurată, îndumnezeită. (n. 134, p. 383). 

1177. Tâlcuirea Pr. D. Stăniloae: În ediţia din PG e dată, dintr-un codice, și versiunea: ară/ându-Se pe Sine Sieşi 
(eovrc), care nu contrazice versiunea: Se arăta pe Sine în el (în trup = Ev av1), căci şi trupul sau firea Sa omenească 
era a Lui. (n.s. 135, p. 383). 

1178. Tâlcuirea Pr. D. Stăniloae: Această expresie exprimă explicarea dată la nota 64 (134). El îşi descoperea Sieşi, 
ca om, dumnezeirea ce o avea unită adânc şi ipostatic cu firea Sa omenească. El ca Dumnezeu Se descoperea Sieşi ca 
om. În acest sens era o sporire în descoperirea dumnezeirii în umanitatea Sa, sau descoperirea dumnezeirii Sale în El se 
realiza pe măsura creşterii Sale trupești și sufleteşti ca om; dar şi invers: la EI, sporirea umanităţii era puternic ajutată de 
dumnezeirea imprimată în umanitatea Lui. (n. 136, p. 383). 

1179. Tâlcuirea Pr. D. Stăniloae: Indumnezeirea şi harul veneau într-un fel de la Cuvântul tot mai mult pe măsura 
creşterii Lui în trup. Dar sporirea firii omenești în ele nu lăsa îndumnezeirea şi harul detaşate de firea omenească, ci 
aceasta se arăta cu o fire îndumnezeită, şi harul, ca o putere ce iradia mai departe din această fire. Și iradierea ei mai pu- 
ternică în oameni îi îndumnezeiește pe aceştia sau are loc când fac și ei eforturi de a creşte. (n. 137, p. 383). 

1180. Tâlcuirea Pr. D. Stăniloae: Omenescul din lisus sporea în înțelepciune nu numai în sensul că devenea mai 
înțelept, ci şi în sensul că înainta în înțelepciunea dumnezeiască aflătoare în el, sau pătrundea tot mai mult în Ea, mai bine 
zis sporea în conștiința că e unit cu Ea; sau înţelepciunea unită ipostatic cu firea omenească Se arăta tot mai mult aces- 
teia şi sporea înțelepciunea ei şi prin aceasta Se arăta tot mai mult şi oamenilor. (n. 139, p. 384). 

nezeirii şi spre strălucirea Ei!!81. De aceea nici nu a spus Cuvântul sporea, ci Iisus, 
nume cu care S-a numit Domnul când S-a făcut om. Aceasta arată că sporirea este 
a firii omeneşti, precum am spus înainte.” (Sf. Atanasie cel Mare, 7rei cuvinte îm- 
potriva arienilor, Cuvântul al III-lea, LIII, în PSB, vol. 15, p. 384) 


„lar El cunoştea nu prin învățătură sfaturile Tatălui, ci ca Unul ce era El însuşi 
înţelepciunea şi sfatul Tatălui1182.” (Sf. Chiril al Alexandriei, G/afire la Numerii, 3, 
în PSB, vol. 39, p. 411) 


„Copilul creştea şi se întărea cu duhul, umplându-se 
de înţelepciune” (Lc. 2, 40) 


„(...) Creşterea lui Hristos trebuie înţeleasă ca sporire a slavei, pe care o are 
pururea mai largă şi mai strălucitoare, fiind înţeles de cei din lume că e prin fire 
Dumnezeul183.” (Sf. Chiril al Alexandriei, Glafire la Facere, Cartea a VII-a, în 
PSB, vol. 39, p.251) 


Două voințe în Hristos 


„(...) Câţi dintre Sfinţii Părinţi au pomenit de voia alegătoare a umanității lui 
Hristos au înțeles prin ea puterea doritoare prin esență a firii, adică voinţa naturală 
(voinţa naturii) sau voia alegătoare a noastră, existentă în Dumnezeu cel întrupat 
prin însuşirea ei de către E11184.» (Sf. Maxim Mărturisitorul, Epistole, Partea a II-a, 


Către Prea Cuviosul presbiter Marin, 11, în PSB, vol. 81, p. 191) 


„Căci omenescul lui Dumnezeu nu se mişca prin libera alegere, ca al nostru, 
ajungând prin sfătuirea cu Sine şi prin judecată la cunoaşterea celor contrare între ele, 
ca să nu se cugete putându-se schimba prin fire în alegere!185 Ci luând existenţa 


1181. Tâlcuirea Pr. D. Stăniloae: Omenescul din isus, înaintând tot mai mult întru înțelepciunea cu care era unit 
ipostatic, se ridica nu peste firea lui, ci peste puterile ei, întrucât firea lui omenească cu puterile ei devenea un organ tot 
mai adecvat manifestării dumnezeirii prin ea sau prin puterile ei. Aceasta o făcea şi transparentă pentru dumnezeirea ce 
se descoperea prin ea. Transparentă nu numai privirii cunoscătoare, ci întregii simţiri a iradierii puterii ei de către ființa 
celor ce veneau aproape. Dar şi Hristos îşi simţea organele trupești şi sufletești ridicate peste nivelul lor natural şi umplute 
de o putere dumnezeiască. Lucrarea dumnezeiască a înțelepciunii străluceşte pe faţa trupului. (n. 140, p. 384). 

1182. Tâlcuirea Pr. D. Stăniloae: Hristos ca Fiul şi Cuvântul lui Dumnezeu avea în Sine cunoştinţa celor ce le grăia. 
Şi le grăia cu autoritatea sau cu puterea proprie (Mt. 7, 29). Iar cunoștința Lui se acoperea cu ființa dumnezeiască 
nemărginită. Deşi ca om sporea cu înțelepciunea şi cu vârsta (Lc. 2, 52), sporea din Sine. El ştia ca om că ia din Sine ca 
Dumnezeu toată învățătura Sa. Dumnezeirea din care îşi lua învățătura nu-l era străină. Dar în calitatea de Fiu al Tatălui, 
nu se simțea singur ca izvor infinit al cunoștinței Sale, ci unit cu Tatăl. Era o cunoştinţă comunitară în care totuşi se simţea 
în calitatea deosebită de Fiu. Şi umanitatea, căreia îi comunica din Sine ca Dumnezeu cunoştinţa Sa la nesfârşit, avea şi ea 
sentimentul că o primeşte de la Fiul în Care este Tatăl, ca pe o cunoştinţă filială. Hristos ca Fiu după fire al Tatălui e atât 
de unit în cunoştinţa Lui cu Tatăl, încât se şi spune ca Înţelepciunea şi Sfatul Tatălui. Nu poate cunoaște nici copilul ome- 
nesc pe tatăl său decât întipărit de sentimentul lui patern, datorită faptului că-l are pe el ca fiu. Însuşi Tatăl se cunoaşte ca 
ipostas patern datorită Fiului. Cunoștința Lor e nedespărțită, deşi nu-l confundă şi într-un fel e distinctă. (n. 716, p. 411). 

1183. Tâlcuirea Pr. D. Stăniloae: Dar slava lui Hristos ca Dumnezeu crește mereu, pentru că şi-o face tot mai 
străvezie prin umanitatea Lui şi oamenii devin tot mai capabili să-i vadă măreţia dumnezeiască prin umanitatea Lui, 
făcându-l-se tot mai intim. Jar copilul creştea și se întărea cu duhul umplându-Se de înțelepciune (Lc. 2, 40), pentru că 
tot mai mult se descoperea prin înțelepciunea Lui omenească Înţelepciunea dumnezeiască, tot mai mult se deschidea cea 
dintâi celei din urmă. (n. 432, p. 251). 

1184. Tâlcuirea Pr. D. Stăniloae: Sfântul Maxim admite în Hristos, pe baza Părinților anteriori, o voie electivă, dar 
numai în înțelesul de voie nedeterminată în concret a firii noastre, ca voire actualizată a ceva sau altceva de către Dum- 
nezeu Cuvântul însuşi. De aceea ca nu poate fi o voie care ar fi putut alege şi răul, ci numai una care putea alegc între două 
lucruri bune: a merge de exemplu la Ierusalim sau a nu merge; a merge pe un drum sau pe altul. (n. 386, p. 191). 

1185. Tâlcuirea Pr. D. Stăniloae: Fără să nege puterea alegerii în Hristos, Sf. Maxim declară că omenescul Lui nu 
se mişca prin libera alegere între cele bune şi cele rele. Căci El cunoştea cele bune şi nu le putea alege pe ele, nepătimind 
de vreo slăbiciune necesară. (n. 389, p. 192). 

odată cu unirea cu Dumnezeu Cuvântul!186, a avut mişcarea nesupusă îndoielii, mai 
bine zis statornică, potrivit dorinţei naturale sau voinţei!187, sau, ca să spunem mai 
propriu, şi-a avut slăbiciunea nemişcată în EI, potrivit venirii la o existență desăvârşit 
curată şi îndumnezeită în Dumnezeu Cuvântul!188. Căci imprimând-o şi mişcând-o 
în mod natural, ca pe una proprie şi naturală a Sa şi a sufletului Său, a împlinit în mod 
real, şi nu fictiv, marca taină a întrupării Sale pentru noi1189, neînlăturând nimic din 
ceea ce era natural, afară de păcat, care nu are nici o rațiune semănată în nici una din 
cele ce sunt (create)!190”. (Sf. Maxim Mărturisitorul, Epistole, Partea a II-a, Către 
Prea Cuviosul presbiter Marin, 11, în PSB, vol. 81, pp. 191-192) 


„(...) Şi două voințe naturale, potrivit Părinților, dacă nu îndrăznim să spunem 
că e fără suflet şi fără minte!!91 » (Sf. Maxim Mărturisitorul, Epistole, Partea a II-a, 
Către Prea Cuviosul presbiter Marin, 11, în PSB, vol. 81, p. 193) 


„(...) Voința Lui nu ca una ce e a altei fiinţe, din altă ființă sau fire decât a noas- 
tră, ci pentru că s-a făcut pentru EI şi în E] a unuia şi aceluiaşi ipostas; şi pentru că 
nu a fost adusă la existență în sine şi pentru sine, ca noi. De aceea a şi avut pe 
Cuvântul însuşi ca sămânță proprie care a înnoit modul naşterii!192, primind odată 
cu existența şi existenţa în chip dumnezeiesc în ipostasul Lui1193. Aceasta pentru ca 
să se întărească ceea ce este al nostru și să se facă crezut ceea ce e mai presus de 
noi1194.” (Sf. Maxim Mărturisitorul, Epistole, Partea a II-a, Către Prea Cuviosul pres- 
biter Gheorghe, 3, în PSB, vol. 81,p. 211) 


„(...) Acordul voinţei omeneşti a Mântuitorului cu voinţa Lui dumnezeiască şi 
părintească, ca a Cuvântului întrupat Care a dat ființă firii omeneşti şi a îndum- 


1186. Tâlcuirea Pr. D. Stăniloae: Nici o clipă umanitatea lui Hristos nu şi-a avut existenţa în afara Cuvântului, deci 
în putinţa alegerii răului, (n. 390, p. 192). 

1187. Tâlcuirea Pr. D. Stăniloae: Dumnezeu Cuvântul n-a anulat voia omenească, ci a readus-o la mişcarea ei con- 
formă cu firea care îşi găseşte şi satisfacerea, şi împlinirea în Dumnezeu. (n. 391, p. 192). 

1188. Tâlcuirea Pr. D. Stăniloae: Firea omenească a primit substanţializare, sau a luat ființă în Dumnezeu Cuvântul, fiind 
în același timp desăvârşit îndumnezeită. În alți oameni Dumnezeu Cuvântul dă o substanţă în afară de Sine rațiunii omului din 
EI. Aci îi dă substanță sau ființă rațiunii umane din EI în EI însuşi, rămânând EI însuşi ipostasul ei. (n. 392, p. 192). 

1189. Tâlcuirea Pr. D. Stăniloae: Firea omenească I s-a făcut Lui naturală, odată ce Și-a însuşit-o ca una din cele 
două naturi ale Sale. I-a fost aşa de naturală cum ne este naturală şi nouă firea noastră. Dar nu necesară. N-a simţit-o 
străină de Sine, ci familiară Lui şi sufletului Său omenesc. Dar Cel ce o avea ca naturală și proprie Lui, fiind şi Dum- 
pat. (n. 393, p. 192). 

1190. Tâlcuirea Pr. D. Stăniloae: Pe cât de mult a fost îndumnezeită firea noastră asumată de EI, pe atât de mult a 
rămas ea în întregimea ei. Intregul omenesc I-a devenit propriu. Numai păcatul I-a lipsit din omenesc, dar păcatul nu 
există prin vreo rațiune proprie vreuneia din făpturi, căci nu are o astfel de rațiune nici în Dumnezeu. De aceea de abia 
firea fără de păcat e readusă la starea de fire neştirbită, nestrâmbată, deplină. Această unire a umanului cu divinul într-o 
Persoană, această posibilitate a lui Dumnezeu de a Se întipări în uman şi de a Se manifesta astfel prin uman, de a-Şi face 
voia umanului voia Sa, arată o tainică conformitate a omenescului cu Dumnezeu şi o înrudire prin creaţie şi har cu El. 
Umanul se poate întâlni cu Dumnezeu în nepătimire, adică în libertatea de patimi, care e totodată eliberarea de îngustarea 
în orizontul închis al lumii materiale. Teologia protestantă vrea să apropie pe Dumnezeu de om atribuindu-l pătimirea. 
Părinţii răsăriteni aproprie pe om de Dumnezeu prin despătimire, întrucât EI e nepătimitor. (n. 394, p. 192). 

1191. Tâlcuirea Pr. D. Stăniloae: Dacă Hristos n-ar avea voință omenească, n-ar avea nici suflet, nici minte. Căci 
cum ar dori să fie şi să lucreze cele bune şi ca om, dacă n-ar cugeta la ele şi n-ar simți bucurie pentru ele? Am văzut că 
pentru Sf. Maxim rațiunea stă în slujba mişcării firii spre împlinirea celor dorite ca bune, (n. 395, p. 193). 

1 192. Tâlcuirea Pr. D. Stăniloae: Sfântul Maxim arată aci că voința omenească în Hristos e numită voința Lui, şi nu 
a omului, nu pentru că ar fi dumnezeiască, ci pentru că este a ipostasului dumnezeiesc făcut on, născându-se cu firea 
omenească din sângele Fecioarei; și pentru că ea nu e folosită de Hristos pentru EI, cum folosim noi voința noastră, ci 
pentru noi, cum Dumnezeu pune toate ale Lui la dispoziția noastră. (n. 449, p. 211). 

1193. Tâlcuirea Pr. D. Stăniloae: Alte motive pentru care voința omenească a lui Hristos se numeşte a Cuvântului 
întrupat, fără a fi voință dumnezeiască. (n. 450, p. 211). 

1194. Tâlcuirea Pr. D. Stăniloae: Voința noastră omenească devenind voința Cuvântului întrupat se întăreşte. Dar 
această întărire a ei face să se creadă totodată că Cel ce a luat-o este Dumnezeu. In această naștere a umanului fără de 
sămânță în Hristos, s-a făcut străvezie Dumnezeirea. (n. 451, p. 211). 

nezeit-o prin faptul că i-a dat ființă! 195.» (Sf. Maxim Mărturisitorul, Epistole, Partea 
a II-a, 5, în PSB, vol. 81,p. 214) 


„După amândouă (firile) din care şi în care şi al căror ipostas era, Se făcea cu- 
noscut ca fiind prin fire voitor al mântuirii, printr-una, ca binevoind împreună cu 
Tatăl şi cu Duhul, iar prin alta ascultător făcându-se până la moarte, și încă moarte 
de cruce (Filip., 2, 8) şi împlinind prin trup marea taină a mântuirii! 19%.» (Sf. Maxim 
Mărturisitorul, Epistole, Partea a II-a, 5, în PSB, vol. 81, p. 214) 


„(...) Cuvântul (...), având firea cea mai presus de fiinţă şi suprainfinită împre- 
ună cu Tatăl şi cu Duhul, deși ca Dumnezeu dădea firii iarăşi în chip liber, când 
voia, vreme să lucreze ale ei!!97, cum spune dumnezeiescul şi marele învăţător al 
Nyssenilor, Grigorie (Comentar la Ioan, Cartea a IV-lea). Căci dacă ar fi voit aces- 
tea numai ca Dumnezeu nu Acelaşi şi ca om, sau ar fi fost El însuşi trup prin fire, 
sau schimbându-Se după fiinţă S-ar fi făcut trup prin căderea Dumnezeirii Sale, sau 
trupul Lui n-ar fi fost însufleţit în chip raţional, ci el ar fi fost în trupul Său cu totul 
neînsufleţit şi nerațional. Iar dacă trupul a fost însuflețit în chip rațional, avea şi voie 
naturală, căci tot ce e prin fire raţional e numaidecât şi voitor prin fire!198. Şi dacă 
are voinţa naturală ca om, voia desigur după ființă acelea pe care El ca Dumnezeu, 
creând-o, le-a sădit în fire în chip natural, ca ținând de constituția şi de menținerea 
eil199. Căci n-a venit ca să strice firea, pe care El însuşi a făcut-o ca Dumnezeu şi 
Cuvântul, ci a venit să îndumnezeiască cu totul firea pe care EI însuşi a voit, cu 
bunăvoința Tatălui şi cu împreună lucrarea Duhului, să o unească cu Sine după 
ipostas împreună cu toate însuşirile ce-l aparțin în mod natural, afară de păcat. 


1195. Tâlcuirea Pr. D. Stăniloae: Prin faptul covârşirii că ipostasul întrupat nu refuză paharul, îşi pune voia ome- 
nească de acord cu cea dumnezeiască. Prin aceasta voia dumnezeiască însăşi se arată în Hristos manifestându-șşi unitatea 
în ferirea de pahar, iar voia omenească se deschide dumnezeirii. Dacă voia lui Hristos pe de o parte se opreşte de a voi 
ceva contrar voii dumnezeieşti, dar pe de alta se fereşte de pahar, această terire va fi şi a voii dumnezeieşti cu care este 
una. (n. 458, p. 214). 

1196. Tâlcuirea Pr. D. Stăniloae: Prin amândouă voile, Hristos voia mântuirea noastră: prin cea dumnezeiască, 
binevoind împreună cu Tatăl şi cu Duhul, iar prin cea omenească făcându-Se ascultător pentru noi Tatălui, ca, îndreptând 
astfel firea noastră în Sine şi prin ea şi pe cea din noi, să deschidă ușa la Tatăl sau să o deschidă pe ea Tatălui (şi Sieşi ca 
Dumnezeu). Deschiderea aceasta prin voia omenească înseamnă de fapt punerea de acord a voii omeneşti a Lui cu voia 
dumnezeiască. Şi acest acord şi l-a putut realiza în El pentru că EI era ipostasul, sau Subiectul ambelor. Însuşi Fiul lui 
Dumnezeu făcându-Se şi om a deschis firea noastră prin voia ei, al cărei Subiect S-a făcut, lui Dumnezeu. Fiul lui Dum- 
nezeu a deschis în Sine Dumnezeirea umanului şi umanu! lui Dumnezeu, prin voile lor. Subiectul voii dumnezeieşti 
făcându-se şi Subiect al voii omeneşti, El însuşi S-a făcut ca om ascultător Sieşi ca Dumnezeu şi, prin aceasta, şi Tatălui. 
EI însuşi, supremul subiect iubitor al Tatălui, în calitate de Fiu prin fire S-a făcut şi Subiect uman plin de aceeaşi iubire 
filială față de Tatăl. (n. 459, p. 214) 

1197. Tâlcuirea Pr. D. Stăniloae: Învățătura cea dreaptă e că lisus nu numai lucra cele omenești prin firea ome- 
nească, ci le şi voia cu voia omenească, nu cu voia dumnezeiască. Totuși avea şi voia dumnezeiască în voia omenească 
a acestora. Căci El îngăduia firii omeneşti să voiască, când era potrivit, cele ale ei: foamea, setea etc. Umanul nu era 
numai un instrument pasiv al voii dumnezeiești. Căci cum ar fi biruit astfel cele ale slăbiciunii omeneşti? Legătura între 
voia omenească şi cea dumnezeiască era foarte subtilă în Hristos. Nu era nici o despărţire în ele şi nici o contopire. Voia 
omenească nu se mişca fără voia dumnezeiască, iar cea dumnezeiască nu o silea pe cea omenească, ci aceasta se mișca 
benevol simțind dorința voii dumnezeiești. Fiecare din cele două voi îşi arată libertatea în lucrarea celeilalte. În oarecare 
măsură aceasta se întâmplă şi în orice om care vrea să se conformeze voii dumnezeieşti. Deosebirea cea mare stă poate 
în faptul că în Hristos voia omenească simțea mai clar dorinţa şi mişcarea voii dumnezeieşti. (n. 471, p. 220) 

1198. Tâlcuirea Pr. D. Stăniloae: Rațiunea fără voinţă e fără rost, De ce aş raționa în împrejurările vieții mele, dacă 
nu pot alege prin judecată felul de a mă comporta în ele, sau cu ce faptă am să le răspund? In rațiune este implicată voința 
şi conştiinţa că e de preferat să aleg binele. (n. 473, p. 220).. 

1199. Tâlcuirea Pr. D. Stăniloae: Dumnezeu Cuvântul n-a venit să desființeze firea pe care a creat-o, deci nici voia 
pe care a sădit-o în ca ca să fie în armonie cu voia Lui şi să sporească astfel în ceea ce îi este propriu prin comunicarea cu 
Dumnezeu, lucrând conform voii Lui. Deci însuşindu-Și firea noastră Şi-a însuşit şi voia ei în mişcarea ei dreaptă, deci în 
Dumnezeu, întrucât EI a sădit în firea noastră această voie spre El. A venit să readucă voia firii noastre la conformitatea cu 
voia Sa, dar nu silind-o spre aceasta. S-a făcut El însuşi ca Dumnezeu Subiectul acestei voi a creaturii Sale, întărind li- 
bertatea pe care i-a dat-o ca să meargă pe calea proprie firii ei în conformitate cu voia Lui dumnezeiască. În aceste rânduri, 
Sf. Maxim afirmă în mod clar conformitatea firii noastre, şi deci a voii noastre, cu Dumnezeu ca bază a întrupării. Întru- 
parea duce la capăt opera creațiunii, unind deplin creatura cu Creatorul şi o îndumnezeicște după har. (n. 474, p. 220). 

Deci ca Dumnezeu prin fire a voit cele dumnezeieşti şi părintești prin fire. Căci 
era împreună voitor cu Născătorul Lui. Iar ca om, voia iarăşi Acelaşi cele omeneşti 
prin fire, păzind iconomia (întruparea) curată de orice nălucire, neîmpotrivindu-Se 
nicidecum voii Tatălui. Căci nimic din cele naturale, precum nici însăşi firea, nu se 
împotriveşte vreodată cauzei firii1200.» (Sf. Maxim Mărturisitorul, Epistole, Partea 
a Il-a, 6, în PSB, vol. 81, pp. 220-221) 


„Că a avut voie omenească după fire, precum şi dumnezeiască după ființă, arată 
în mod vădit Însuşi Cuvântul prin ferirea omenească iconomică de moarte, mani- 
festată de EI. Aceasta L-a făcut să spună: Părinte, de este cu putinţă, să treacă acest 
pahar de la Mine, ca să arate slăbiciunea trupului Său şi că nu S-a făcut cunoscut 
celor ce-L vedeau prin nălucire, înşelându-le simţirea; ci că a fost cu adevărat şi în 
mod propriu om, mărturisind-o aceasta voința Lui naturală, care s-a ferit de moarte 
prin iconomie1201. 

Dar că iarăşi a fost îndumnezeită voința Lui omenească în întregime prin con- 
simţire cu cea dumnezeiască, fund mereu mişcată şi întipărită de ea, e vădit din fap- 
tul că împlinea în mod desăvârşit numai judecata voii Tatălui, de care spunea ca om: 
Să nu se facă voia Mea, ci a Ta. Ni S-a dat şi prin aceasta pe Sine model şi pildă 
spre nesocotirea voii noastre prin împlinirea deplină a celei dumnezeieşti chiar dacă 
am vedea atârnând prin aceasta moartea asupra noastră!202.” (Sf. Maxim Mărturi- 
sitorul, FEpistole, Partea a Il-a, 6, în PSB, vol. 81, pp. 221-222) 


„Aşa a învăţat şi marele Grigorie Teologul, în A7 doilea Cuvânt despre Fiul, 
zicând în chip clar: Voirea Aceluia nu avea nimic potrivnic, fiind întreagă îndum- 
nezeită. Deci Îi era propriu să voiască omeneşte, după acest mare învățător. Căci nu 
se întâmpla aceasta prin socotința proprie, ci prin voința naturală în sens propriu 
întipărită continuu de Dumnezeirea Lui după ființă şi mişcată spre împlinirea 
1Conomiei (a mântuirii) şi îndumnezeită prin consimţirea şi legătura cu cea părin- 
tească şi devenită şi numită şi dumnezeiască cu adevărat prin unirea în sens propriu 
cu aceea, dar nu prin fire. Căci nu a ieşit nicidecum, îndumnezeindu-se, din fire1203. 
Căci spunând îndumnezeită întreagă, învățătorul a înfățişat unirea voinţei omeneşti 
din El cu voia dumnezeiască şi părintească a Lui, depărtând deplin toată împotri- 


1200. Tâlcuirea Pr. D. Stăniloae; Dacă Hristos n-ar fi împlinit voia Tatălui, s-ar fi dovedit că nu e nici Fiul Lui ade- 
vărat şi n-a luat nici firea omenească adevărată. Deci întruparea, ridicarea din păcat şi mântuirea ar fi fost o nălucire. Căci 
atât ca Fiul adevărat al lui Dumnezeu, cât și ca Cel ce a luat firea omenească creată ca Dumnezeu, ridicată din păcat (sin- 
gura cu care Se putea uni Fiul lui Dumnezeu), S-a dovedit prin împlinirea voii Lui de mântuire a umanului. Sfântul 
Maxim manifestă un mare optimism în înţelegerea firii omenești. Faptul că ea, voind ceea ce voieşte Dumnezeu, voieşte 
ceea ce o promovează cu adevărat, arată că e făcută să se deschidă prin voia sa adevăratului Dumnezeu. În faptul că omul 
închizându-se capricios în sine prin voia sa nu se simte bine în mod statornic şi nu creşte spiritual, se arată că el a fost 
făcut să se depăşească, prin voia sa, pe sine, ca să sc rezlizeze pe sine, că a fost făcut ca o ființă ce tinde spre desăvârșirea 
în Creatorul ei. (n. 475, p. 221) 

1201. Tâlcuirea Pr. D. Stăniloae: Dacă nu S-ar fi ferit de moarte, nu ar fi fost om. Deci n-ar fi fost Dumnezeu întru- 
pat şi nu ne-ar fi mântuit. (n. 476, p. 222). 

1202. Tâlcuirea Pr. D. Stăniloae: Trecem peste voia noastră, o călcăm, n-o împlinim, când împlinim voia dum- 
nezeiască, chiar dacă renunțând la voia noastră renunțăm la apărarea vieţii noastre prin ea. Dar în accastă renunțare la 
voia noastră în favoarea celei dumnezeiești, se manifestă în alt fel voia noastră, mai bine zis, voia noastră cea adevărată. 
Şi prin ea asigurăm firii noastre adevărata viață, cea în Dumnezeu, sau din izvorul vieţii adevărate în locul unei vieţi trecă- 
toare, mai mult aparente. Mai mult împlinim voia noastră când împlinim prin ea voia lui Dumnezeu, decât atunci când 
căutăm să o împlinim împotriva voii lui Dumnezeu. Slăbirea aceasta a voii a adus-o păcatul. (n. 477, p. 222). 

1203. Tâlcuirea Pr. D. Stăniloae: Indumnezeirea nu înseamnă ieşirea firii noastre din ceea ce este ea. Aceasta 
înseamnă că e făcută pentru îndumnezeire; că în starea de îndumnezeire se realizează în mod deplin. Iarăşi apare con- 
formitatea umanului cu divinul. Omul se cere după prezenţa transcendenţei dumnezeieşti în sine, cum se cere plămânul 
după aer. Îndumnezeirea e desăvârşirea bunătăţii în om, în care el simte în modul cel mai deplin și neştirbit umanitatea 
lui. (n. 479, p. 223). 

virea şi pe cei ce voiesc cele contrare tainei lui Hristos1204.” (Sf. Maxim Mărturisi- 
torul, Epistole, Partea a II-a, 6, în PSB, vol. 81, p. 223) 


„Ei (Părinţii) spun: E o dorință naturală şi o dorință înnăscută şi firească a nu 
voi trupul să moară. Fiindcă aceasta este o osândă a firii. Şi cum ar spune că voința 
e comună ambelor? Sau cum s-ar arăta deosebirea firilor într-o singură voință? 
Căci e cu totul necesar să concure voința cu firea şi firea să nu voiască să moară şi 
să se lipsească de viața prezentă. Şi precum a flămânzi şi a înseta nu e un rău, așa 
nici a dori să rămână în viața prezentă. Şi e sădită în fire iubirea faţă de cele pre- 
zente. Şi iarăşi: Ține de trupul pe care l-a luat cu toate însuşirile lui naturale, să se 
ferească de moarte. 

Acestea sunt învățăturile pururea pomeniților Atanasie, Vasilie, Grigorie, loan, 
Teofil, Chiril şi ale celorlalți Părinţi probaţi. Și ce dovadă mai mare decât acestea se 
poate aduce despre voinţele naturale pe care le susțin? Ce şi cine s-ar putea opune 
acestora, când nu e nimic îndoieluic în ele şi nimic neclar?” (Sf. Maxim Mărturisi- 
torul, Epistole, Partea a II-a, 18, în PSB, vol. 81, pp. 295-296) 


„(...) prin cea (voinţa) naturală şi omenească era în acord cu cea părintească şi 
dumnezeiască, neavând deosebirea față de aceea dintr-o făptuire contrară, ci, dându-Se 
astfel pe Sine nouă ca model, o supunea pe a Sa de bună voie; şi o recomanda pe a 
Tatălui, ca imitându-L în aceasta şi noi şi renunțând la a noastră s-o împlinim pe cea 
dumnezeiască cu toată sârguinţa. Aceasta o spune aşa: Când s-a scris: «N-am venit să 
fac voia Mea, ci a Tatălui care M-a trimis« (In. 6, 38) şi: «Nu ceea ce Eu voiesc, ci 


Tu, Părinte« (Mt. 14, 36), acestea nu sunt ale unei voințe deosebite, adică potrivnice 
şi contrar lucrătoare, ci ale iconomiei (întrupării) omeneşti care şi-a însuşit din com- 
pătimire cele ale noastre. (...) Deci, cum am spus, nu afirmă desființarea voinţei natu- 
rale şi omeneşti, ci a celei pătimaşe şi contrare firii. Şi vorbind în general, a mărturisit 
pe Dumnezeu Cel întrupat având voinţa noastră, dar liberă de orice păcat.” (Sf. Ma- 
xim Mărturisitorul, Epistole, Partea a II-a, 19, în PSB, vol. 81, p. 306) 


„Pyrhus: Este cu putinţă să se afle într-o singură Persoană două voințe fără con- 
trazicere între ele? 

Maxim: Dacă nu pot fi în una şi aceeaşi persoană două voințe fără contrazicere, 
atunci, după tine, ele pot fi în contrazicere. lar dacă e aşa, mărturiseşti că sunt două 
şi nu te mai opui numaidecât numărului, ci numai lipsei de contrazicere. Deci 
rămâne să se caute cauza producătoare a luptei. Care spui deci că e aceasta? Oare 
voinţa cea după fire sau păcatul? Dacă vei spune că e voința cea după fire, iar cauza 
acesteia nu e altul decât Dumnezeu, atunci, după tine, făcătorul luptei e Dumnezeu. 
Iar de vei zice că e păcatul, iar păcat (Hristos) n-a făcut, Dumnezeu Cel întrupat n-a 


1204. Tâlcuirea Pr. D. Stăniloae: Învățăturile contrare tainei lui Hristos se opun îndumnezeirii. Sfântul Maxim vede 
îndumnezeirea concentrată în acordul deplin al voii omeneşti a lui Hristos cu voia Lui dumnezeiască. De voie atârnă toată 
bunătatea, dar şi toată răutatea. Prin acordul voii omeneşti cu cea dumnezeiască se deschide Dumnezeirea omenescului şi 
omenescul Dumnezeirii. Voia este uşa firii noastre care se poate închide şi deschide lui Dumnezeu, întâlnind uşa închisă 
sau deschisă a lui Dumnezeu, reprezentată de voia Lui. Voința bună face întreg omul bun, căci e deschisă cu drag lui Dum- 
nezeu și semenilor. Voința bună se află în unire cu voia lui Dumnezeu prin care se revarsă bunătatea Lui nesfârșită din 
izvorul ei. În unire cu voia lui Dumnezeu, omul trăieşte bunătatea sa în întâlnire cu cea dumnezeiască, fără să se confunde 
bunătatea sa cu cea dumnezeiască, întrucât pe a sa o simte provenind din cea dumnezeiască, iar pe cea dumnezeiască, izvor 
al bunătăţii sale. Cine ajunge în preajma unui om bun simte în acela bunătatea lui, dar şi pe cea a lui Dumnezeu ca izvor 
al bunătăţii lui. Simte persoana omului în întâlnirea ei cu Persoana cca bună a lui Dumnezeu sau cu Sfânta Treime. 

Prin voință, omul arată că este o persoană deosebită de Dumnezeu, dar se şi poate pune de acord cu E] ca Persoană, 
când nu I se opune. (n. 480, p. 223). 


54-Părinţii Bisericii 

avut nici o contrazicere în voinţele Sale cele după fire. Căci lipsind vreo cauză, evi- 
dent că nu va fi nici ceea ce e cauzat de ea1205. 

Pyrhus: Deci e propriu firii a voi? 

Maxim: Da. A voi simplu e propriu firii.” (Sf. Maxim Mărturisitorul, Epistole, 
Partea a II-a, Disputa Sf. Maxim cu Pyrhus, 25, în PSB, vol. 81, p. 322) 


„Maxim: În Sfintele Evanghelii s-a spus despre Domnul că a doua zi a voit lisus 
să intre în Galileea (In. 1, 43). E vădit că a voit să intre, întrucât nu era acolo. Dar 
nu era cu umanitatea. Căci cu Dumnezeirea nu lipsea de nicăieri. Aşadar, a voit să 
intre ca om, nu ca Dumnezeu. Şi era voitor ca om. 

Şi în altă parte iarăşi: Voiesc ca precum unde sunt Eu şi ei să fie (In. 17, 21). Ca 
Dumnezeu Hristos este deasupra locului unde este, căci nu e într-un loc ca Dum- 
nezeu. Dar firea noastră nu poate fi deasupra locului. Urmează deci că în calitate de 
om voieşte ca unde este EI să fie şi ei. Deci era Acelaşi şi voitor ca om. 

Şi în alt loc iarăşi: Și venind la acel loc, a spus: «Mi-e sete!». Și i-au dat Lui vin 
amestecat cu fiere şi gustând, nu a voit să bea (Mt. 27, 34). După care parte se zice 
că a însetat? Dacă după Dumnezeire, va fi pătimitoare Dumnezeirea Lui, poftind bău- 
tura contrar naturii (ei). lar dacă după umanitate, atunci a însetat după acea parte după 
care n-a voit să bea ceea ce era neplăcut prin fire. Deci era voitor Același şi ca om. 

Şi în alt loc iarăşi: Și umbla lisus prin Galileea. Căci nu voia să umble prin lu- 
deea, pentru că Îl căutau iudeii să-L omoare (In. 7, 1). Dacă umblarea e a trupului 
prin fire, nu a Dumnezeirii unită cu trupul după ipostas, urmează că Acelaşi umbla 
ca om prin Galileea şi nu voia să umble prin ludeea. Deci era Acelaşi voitor şi ca om. 

ŞI în alt loc iarăşi: Și ieşind de acolo, străbăteau Galileea. Dar El nu voia ca 
cineva să ştie (Mc. 9, 29). Toţi mărturisesc că umblarea este, cum s-a spus, prin fire 
a umanității Domnului, nu a Dumnezeirii. Iar dacă Îi era proprie plimbarea ca om, 
dar nu ca lui Dumnezeu prin fire, urmează că străbătea cu ucenicii şi nu voia să ştie 
cineva, ca om. Deci era voitor Acelaşi şi ca om.” (Sf. Maxim Mărturisitorul, Epis- 
tole, Partea a II-a, Disputa Sf. Maxim cu Pyrhus, 25, în PSB, vol. 81, p. 338) 


Lucrarea dumnezeiască şi cea omenească în Hristos 


„Când a fost nevoie să ridice pe soacra lui Petru cuprinsă de friguri (Mt. 8, 14), 
a întins mâna omenește, dar a oprit boala dumnezeieşte!206. Şi orbul din naştere a 
fost atins de scuipatul omenesc ieşit din trup, dar prin tina purtătoare a scuipatului 
a deschis ochii dumnezeieşte (In. 9, 6). Către Lazăr a trimis glas omenesc, ca un om, 
dar l-a sculat din morţi dumnezeiește, ca Dumnezeu207.” (Sf. Atanasie cel Mare, 
Trei cuvinte împotriva arienilor, Cuvântul al III-lea, XXXII, în PSB, vol. 15, p. 361) 


„Când se spun în Evanghelie cele omeneşti despre Mântuitorul, trebuie să pri- 
vim iarăşi la firea celor spuse şi, văzându-le ca fiind străine de Dumnezeu, să nu le 


1205. Tâlcuirea Pr. D. Stăniloae: Contrazicerea voinței omeneşti faţă de cea dumnezeiască vine din păcat. Păcatul 
e act al voinței, nu al fiinţei omeneşti. Dar voința nu e dată de Dumnezeu? Da, dar prin voință Dumnezeu îl face pe om 
liber, nu sclav. Şi voința nu-l sileşte la păcat. (a. 671, p. 322). 

1206. Tâlcuirea Pr. D. Stăniloae: Prin mâna ce o întindea se simţea puterea dumnezeiască. Mâna Lui nu era ca o 
mână fără putere. Lucrarea dumnezeiască nu era despărțită de mâna ce atingea trupul bolnav. În aceasta se arăta că mâna 
era a lui Dumnezeu, asumată fiind de ipostasul Cuvântului. (n. 85, p. 361). 

1207. Tâlcuirea Pr. D. Stăniloae: Chiar prin glasul trimis spre Lazăr aflat cu trupul în mormânt, lucra puterea dum- 
nezeiască. Glasul omenesc şi lucrarea dumnezeiască nu erau despărțite. Se simțea puterea dumnezeiască în glasul ome- 
nesc. Nu cra un glas ca al oricărui om, ci era plin de puterea dumnezeiască. De aceea se spune că glasul era al Cuvântu- 
lui, şi puterea era a omului Hristos lisus. (n. 86, p. 361). 

punem pe socoteala dumnezeirii Cuvântului, ci pe seama umanității Lui. Căci deşi 
Cuvântul însuşi S-a făcut trup, pătimirile (afectele) erau ale trupului. Dar dacă trupul 
e purtat dumnezeieşte în Cuvântul, harul şi puterea sunt ale Cuvântului. Căci făcea 
lucrurile (faptele) Tatălui prin trup. Dar arăta nu mai puţin afectele trupului în Sine. 
Aşa a întrebat şi a sculat pe Lazăr, a mirat pe Maica Sa, zicând: încă n-a sosit ceasul 
Meu (In. 2, 4), însă îndată a prefăcut apa în vin. Căci era Dumnezeu adevărat în trup 
şi trup adevărat în Cuvântul. De aceea din fapte Se făcea cunoscut pe Sine ca Fiu al 
lui Dumnezeu şi îl făcea cunoscut pe Tatăl Său, iar din afectele trupului arăta că 
poartă trup adevărat şi că acesta era propriu al Lui!208.” (Sf. Atanasie cel Mare, 7rei 
cuvinte împotriva arienilor, Cuvântul al III-lea, XLI, în PSB, vol. 15, p. 372) 


„Dumnezeu fiind şi om făcându-Se, ca Dumnezeu a sculat morţi, a vindecat pe 
toți, a prefăcut apa în vin; căci nu erau acestea faptele omului. lar purtând trup, înseta 
şi obosea şi pătimea, căci acestea nu erau proprii dumnezeirii. Şi ca Dumnezeu 
zicea: Eu sunt întru Tatăl şi Tatăl întru Mine (In. 14, 11). lar ca purtător de trup mus- 
tra pe iudei: De ce căutați să Mă omorâți pe Mine, omul care v-am vorbit despre 
adevărul pe care l-am auzit de la Tatăl Meu? (In. 8, 40). lar acestea nu se săvârşeau 
în mod despărțit, după calitatea celor ce se săvârşeau, ca cele ale trupului să se arate 
fără dumnezeire, iar cele ale dumnezeirii, fără trup. Toate se săvârşeau în chip unit 
şi unul era Domnul care le făcea acestea în mod minunat prin harul Lui. Căci scuipa 
omeneşte, dar scuipatul era îndumnezeit. Fiindcă prin el făcea ochii orbului din naş- 
tere să vadă. Și vrând să Se arate pe Sine Dumnezeu, zicea aceasta cu limbă ome- 
nească: Eu şi Tatăl una suntem (In. 10, 30); şi vindeca cu însoțirea voinţei omenești. 
Iar întinzând mâna, a vindecat pe soacra lui Petru care zăcea de friguri şi a sculat 
din morţi pe fiica mai marelui sinagogii, care murise.” (Sf. Atanasie cel Mare, De- 
spre Sfântul Duh, Către acelaşi episcop Serapion, XIV, în PSB, vol. 16, p. 98) 


„Dar ereticii, din neştiinţa lor, şi-au ieşit din minţi. Şi unii, văzând cele trupeşti 
ale Mântuitorului, au tăgăduit afirmaţia: La început era Cuvântul (n.1, 1); iar alţii, 
privind cele ale dumnezeirii, n-au recunoscut afirmaţia: Cuvântul trup S-a făcut (In. |, 
14). Iar apostolul credincios, cunoscând iubirea de oameni a Domnului şi văzând 
semnele dumnezeirii, s-a minunat de Domnul în trup. Dar privind iarăşi cele proprii 
trupului, se uimeşte peste măsură, cunoscând lucrarea dumnezeirii din ele.” (Sf. Ata- 
nasie cel Mare, Despre Sfântul Duh, Către acelaşi episcop Serapion, XIV-XV, în 
PSB, vol. 16, pp. 98-99) 


„Și lucra mai presus de om cele omeneşti, schimba prin paşii Săi firea elemen- 
telor, fără schimbare. O arată aceasta limpede apa nestatornică ce susține, fâră să 
cedeze, greutatea picioarelor materiale şi pământeşti, rămânând printr-o putere mai 
presus de fire nedesfăcută (o5&yv1ov). Caci umbla cu adevărat cu picioarele us- 
cate, ce aveau un volum corporal şi o greutate materială, pe apa fluidă şi nestator- 
Nică, trecând pe mare ca pe uscat şi arătând prin această umblare, deodată cu puterea 


1208. Tâlcuirea Pr. D. Stăniloae: Le făcea şi pe cele omeneşti şi pe cele dumnezeieşti în mod unit. Suporta afectele 
omeneşti, dar le şi biruia. Întreba ca un om neştiutor şi afla răspunsul de la Sine, ca Dumnezeu. Căci dumnezeiescul își 
deschidea uşa la bătaia omenescului; simţirea foamei îi dădea prilejul s-o învingă. Dacă n-ar fi simţit-o real, n-ar fi avut 
prilejul să-Şi arate puterea asupra ei. Dacă n-ar fi avut prilejul să rabde stările legate de trupul Său ca nişte pasivităţi invo- 
luntare şi dureroase, nu le-ar fi putut învinge. Răbdarea afectelor I s-a făcut mijloc de biruire a lor prin arătarea puterii 
dumnezeieşti. Cel întrupat nu dă altă putere umanului Său în suportarea afectelor decât pe cea a răbdării. Și aceasta ține 
de chenoza Cuvântului. Ontologia prefacerii în bine a umanului are ca bază eticul, sau spiritualitatea. Omul nou e omul 
spiritualizat. La aceasta e ajutat de Duhul Sfânt. (n. 113, pp. 372-373). 

dumnezeirii Sale şi nedespărţită de ea, lucrarea naturală a trupului; căci mişcarea 
aceasta de trecere aparținea prin fire trupului, şi nu dumnezeirii suprainfinite şi 
supraființiale, unită cu EI după ipostas. Căci odată ce Cuvântul mai presus de fiinţă 
Şi-a luat o fiinţă (S-a substanţializat) în mod omenesc, EI avea ca proprie Lui, îm- 
preună cu ființa umană, şi micimea fiinţei ce-L caracteriza în mod general ca om şi 
arăta forma speciei în chip natural prin toate cele ce le lucra ca om. Fiindcă S-a fă- 
cut cu adevărat om, respirând, grăind, umblând, mişcându-Şi mâinile, folosindu-Se 
în mod firesc de simţuri pentru perceperea lucrurilor sensibile, flămânzind, însetând, 
mâncând, dormind, ostenind, lăcrimând, agonizând, deşi era Puterea de sine subzis- 
tentă, şi în general făcând toate celelalte prin care, lucrând liber, mişca firea asu- 
mată, aşa cum mişcă sufletul în chip natural trupul unit cu el. Căci firea aceasta 
devenise şi se numea cu adevărat a Lui, sau, vorbind propriu, EI însuşi S-a făcut ceea 
ce este în mod real şi firea, şi a împlinit, în afară de orice nălucire, iconomia cea pen- 
tru noi.” (Sf. Maxim Mărturisitorul, Ambigua, Partea întâi, Sb, în PSB, vol. 80, p. 57) 


„Și cu adevărat S-a făcut om mai presus de om, unind întreolaltă în chip neştir- 
bit modurile mai presus de fire şi raţiunile cele după fire. Astfel celor ce le era cu 
neputinţă să se împreune, S-a făcut El, Căruia nimic nu-l este cu neputinţă, unire 
adevărată, nelucrând prin nici una din cele două, al căror ipostas era, în mod sepa- 
rat de cealaltă, ci mai degrabă adeverind prin fiecare pe cealaltă. Căci fiind amân- 
două cu adevărat, ca Dumnezeu mişca propria Sa omenitate, iar ca om manifesta 
propria Sa dumnezeire. Ca să spun aşa, pătimea dumnezeieşte, căci pătimea de 
bunăvoie, odată ce nu era simplu om, şi săvârşea minuni omeneşte, căci le săvârşea 
prin trup, odată ce nu era Dumnezeu gol (yvpuvoc). Încât patimile Lui erau minunate 
fiind înnoite prin puterea dumnezeiască, cea după fire, a celui ce pătimea, iar minu- 
nile Lui era pătimite, fiind săvârşite prin puterea pătimitoare, cea după fire, a trupu- 
lui celui ce le săvârşea!209. Aceasta ştiind-o învățătorul, zice: În sfârşit, săvârşea 
cele dumnezeieşti, nu ca Dumnezeu, adică nu numai dumnezeieşte, despărțite de 
trup, căci nu era numai mai presus de fiinţă; nici cele omenești, ca om, adică nu nu- 
mai trupeşte, despărțite de dumnezeire, căci nu era numai om; ci întrucât era Dum- 
nezeu înomenit, ne-a arătat viețuirea printr-o lucrare nouă teandrică. Şi de fapt 
iubitorul de oameni, făcându-Se cu adevărat om prin asumarea trupului însufleţit 
mintal şi în baza unirii neîmpiedicate înomenindu-Și lucrarea dumnezeiască prin 
unitatea de viaţă (1n Gvupvo) cu cea omeneasca, a împlinit iconomia cea pentru 
noi în mod teandric, adică lucrând deodată dumnezeieşte şi omeneşte, atât cele dum- 
nezeieşti cât şi cele omeneşti, sau, mai limpede spus, manifestând deodată o lucrare 
dumnezeiască şi omenească.” (Sf. Maxim Mărturisitorul, Ambigua, Partea întâi, 5d, 
în PSB, vol. 80, pp. 60-61) 


„Dacă definiţia oricărei firi o constituie raţiunea lucrării ei ființiale, cel ce n-ar 
spune că aceasta e îndoită ar admite mituri cu centauri. Şi apoi dacă ar fi aşa, cel ce 


1209. Tâlcuirea Pr. D. Stăniloae: Nelucrând separat prin nici una din cele două firi, căci nu se putea separa ca ipostas 
unificator de nici una, adeverea prin fiecare pe cealaltă. Prin firea omenească făcea vădită pe cea dumnezeiască, deşi nu 
era nici un gol în firea omenească prin care să răzbească la vedere descoperită cea dumnezeiască. Omenescul acoperea 
dumnezeirea Lui în întregime cu întregimea lui, dar în întregimea omenescului se străvedea dumnezeiescul, căci era un 
omenesc biruitor al păcatului şi liber de neputințele necesității în asumarea liberă a acestor slăbiciuni. Făcea şi minuni, 
care arătau şi mai mult dumnezeirea, dar le făcea omeneşte, căci dumnezeirea nu se arăta în nici o lucrare a ei în mod 
descoperit. Dumnezeirea lucra minunile prin Duhul, Care Se arăta biruitor în acceptarea coborârii depline, a renunțării la 
o aşa zisă umanitate, care de fapt era subumană. Inseşi pătimirile erau minunate prin modul lipsit de orice grijă de Sine 
în care le suporta şi minunile erau pătimite căci apăreau din ascultarea şi pătimirea liberă în care nu se mai simțea deloc 
omenescul, ca un zid de piatră între el şi Dumnezeu. (n. 17, p. 61). 

ar fi astfel având o singură lucrare — şi aceasta, naturală — cum ar putea săvârşi cu 
ea minunile şi patimile, care se deosebesc întreolaltă prin rațiunea firii, fără să ur- 
meze nici o privațiune absenței unei capacități a firii? Căci nici una din existenţe nu 
poate înfăptui prin una şi aceeaşi lucrare cele contrare, fiind ținută în marginile defi- 
niției şi ale rațiunii firii. De aceea nu e permis a spune că în Hristos e simplu o sin- 
gură şi naturală lucrare a dumnezeirii şi a trupului, dacă dumnezeirea şi trupul nu 
sunt, după calitatea naturală, unul şi acelaşi lucru. Căci în acest caz ar fi şi o singură 
fire, iar Treimea ar deveni pătrime. Fiindcă nici după fire, nici după putere, nici după 
lucrare, nu S-a făcut, zice, una cu trupul. Pentru că prin nimic din ce e Fiul una cu 
Tatăl şi cu Duhul Sfânt pentru fiinţa cea una, nu S-a făcut una cu trupul din pricina 
unirii, chiar dacă l-a făcut pe acesta prin unirea cu Sine de viaţă făcător, deşi prin 
fire era muritor. Căci altfel S-ar fi arătat ca fiind de o fire schimbăcioasă şi schim- 
bând ființa trupului în ceea ce nu era, iar unirea făcându-l una după fire.” (Sf. 
Maxim Mărturisitorul, Ambigua, Partea întâi, Se, în PSB, vol. 80, p. 62) 


„Căci lucra cele dumnezeieşti trupeşte, pentru că le lucra prin trupul nelipsit de 
lucrarea naturală. Şi cele omeneşti, dumnezeieşte, pentru că le făcea cu voia în chip 
stăpânitor (liber)!210, nu primea experienţa pătimirilor omeneşti prin vreo silă!?ll. 
Căci nu lucra cele dumnezeieşti dumnezeieşte, pentru că nu era Dumnezeu gol; nici 
cele omeneşti, trupeşte, pentru că nu era simplu om.!212 De aceea minunile nu erau 
fără pătimire; şi pătimirile nu erau fără minune. Ci cele dintâi, ca să spun ceva ade- 
vărat, nu erau pătimite; iar cele de al doilea erau minunate.!213 Şi amândouă erau 
paradoxale (uneau contrariile), pentru că erau şi dumnezeieşti, şi omeneşti, ca pro- 
venind din unul şi acelaşi Dumnezeu Cuvântul întrupat, adeverind prin amândouă 
adevărul celor din care şi care era.1214 (Sf. Maxim Mărturisitorul, Epistole, Partea 
întâi, ep. 19, în PSB, vol. 81, pp. 154-155) 


„(...) Dacă lucra în mod natural!215 prin fiecare din cele cărora le era ipostas, 
neîmpărțindu-Se, e vădit că împreună cu firile al căror ipostas era, avea şi lucrările 
lor ființiale şi susținătoare ale lor,!216 a căror unire era El însuşi!217, lucrând co- 


1210. Tâlcuirea Pr. D. Stăniloae: Făcea minuni prin trupul pe care îl păstra nealterat. Dacă n-ar fi păstrat trupul nu 
S-ar fi arătat săvârşind minuni. 

Pătimea cele omeneşti dumnezeieşte, pentru că nu era supus lor fără voie, ci cu voie, fiind într-un fel stăpân peste 
ele. Toate erau paradoxale în El. Accepta cu voia pătimirile şi simţea că le-ar putea înlătura, dar totuși le suporta în toată 
intensitatea lor. Suferea foamea, când putea să nu o sufere. Numai aşa a putut întări firea omenească. Căci pătimea cele 
omeneşti, dar le pătimea cu voia omenească întărită de cea dumnezeiască, însă numai atâta cât să le suporte, nu ca să nu 
le simtă. (n. 321, p. 154). 

1211. Tâlcuirea Pr. D. Stăniloae: Le pătimea real, dar pentru că le accepta cu voia în mod liber EI a ridicat la liber- 
tate deplină firea noastră. (n. 322, p. 154). 

1212. Tâlcuirea Pr. D. Stăniloae: Nu făcea şi nu suferea cele omeneşti numai cu puterea trupului. Căci nu ar fi putut 
face cele ce le făcea, nici suferi cele ce le suferea numai cu puterea unui trup lipsit de puterea dumnezeiască. (n. 324, p. 154). 

1213. Tâlcuirea Pr. D. Stăniloae: Era o minune chiar suportarea patimilor. (n. 324, p. 154). 

1214. Tâlcuirea Pr. D. Stăniloae: Adeverea și prin minuni şi prin pătimiri deodată atât Dumnezeirea, cât şi umani- 
tatea. Făcea minuni pentru că era şi Dumnezeu şi om, Acelaşi; și pătimea aşa cum numai EI a pătirait (absolut liber, dar 
real), pentru că era şi om şi Dumnezeu. (n. 325, p. 155). 

1215. Tâlcuirea Pr. D. Stăniloae: Lucra în mod natural prin fiecare fire Acelaşi unic ipostas, neîmpărțindu-se ca să 
lucreze prin firea umană ca om, iar prin cea divină ca Dumnezeu, adică a acceptat să întindă mâna Cel ce era în acelaşi 
timp om şi Dumnezeu, neschimbând această lucrare a naturii omenești, fiindcă Cel ce săvârşea acest gest era şi Dumnezeu. 
Săvârşea şi pătimea cele omeneşti Dumnezeu însuşi pentru că cra Acelaşi totodată om, şi săvârşea cele dumnezeieşti Omul 
pentru că era şi Dumnezeu. Aceasta arată şi mai mult tainica conformitate a omenescului cu dumnezeiescul, capacitatea 
primită de om prin creaţie de a se actualiza ca mediu sau organ al lucrării dumnezeieşti, fără a fi anulat omenescul, ci 
arătând, tocmai în calitate de omenesc, capacitatea de mediu şi organ al dumnezeiescului. (n. 405, p. 195). 

1216. Tâlcuirea Pr. D. Stăniloae: Lucrarea ţine de ființă. Unde se vede lucrarea omenească, ca e dovada unei ființe 
omenești sau arată că ființa nu poate fi fără o lucrare ce izvorăște din ea sau se face prin ea. De aceea într-un fel lucrarea 
menține ființa sau se arată constitutivă ci. Lucrarea omenească a lui Hristos arată că EI are şi firea omenească. (n. 406, p. 195). 

1217. Tâlcuirea Pr. D. Stăniloae: Ipostasul sau Persoana lui Hristos e unirea firilor şi a lucrărilor lor, fâră să le con- 
funde, cum e persoana umană unirea tuturor organelor trupeşti şi facultăţilor sufleteşti, fără să le confunde. (n. 407, p. 195). 

respunzător Sieşi şi făcând cunoscute prin cele ce le lucra adevărul celor din care, 
în care şi care era. 

Deci Unul e Hristos din două firi,!218 din Dumnezeire și umanitate, Cuvântul şi 
Fiul Unul Născut şi Domnul slavei, pe Care Îl cunoaştem şi Îl credem în ele cu ade- 
vărat, având şi două mişcări sau lucrări naturale şi generale şi indicatoare ale celor 
din care era, ale căror rezultate erau diferitele fapte săvârşite în parte, care ieşeau din 
EI şi se săvârşeau de El fără o tăiere a celor din care era fără nici un fel de contopire. 
Căci nu suferea tăiere sau confundare Cel ce nu e supus niciodată prefacerilor şi dă 
tuturor celor ce sunt statornicia şi consistenţa existenței şi a modului de existenţă.” 
(Sf. Maxim Mărturisitorul, Epistole, Partea a Il-a, Către Prea Cuviosul presbiter 
Marin, ll, în PSB, vol. 81, p. 195) 


„Termenul /ucrarea teandrică e o îmbrăţişare deodată a lucrării dumnezeieşti şi 
omeneşti. Învățătorul a creat un termen corespunzător îmbrățişând, cum am spus, în 
rostire pe amândouă ŞI, exprimând-o aceasta în chip unitar, a indicat concentrat 
lucrarea îndoită a Celui îndoit după fire. Căci după ce a spus mai înainte: nelucrând 
cele dumnezeieşti în modul lui Dumnezeu, căci nu era Dumnezeu simplu, dar lu- 
crând cele dumnezeieşti prin fire, căci era Dumnezeu după fire, însă prin trupul unit 
cu El după ipostas,1219 nici cele omeneşti, în modul omenesc, căci nu era om Sim- 
plu, dar lucrând în chip natural cele omeneşti, căci era om prin fire, dar cu stăpâ- 
nirea dumnezeiască, nefiind dus de vreo nevoie şi prin sila naturală ca noi spre lu- 
crarea lor (Epistola întâi către Gaius), a împletit lucrarea Lui dumnezeiască şi ome- 
nească după fire, arătând că nici una din ele nu era fără cealaltă, ci cunoscute una în 
alta şi una prin alta prin compenetrarea reciprocă (6vupvwq), pentru unirea lor 
nedesfacută le-a exprimat pe amândouă printr-un termen unitar în chip concentrat. 
Prin acest termen a arătat pe de o parte că lucra cele dumnezeieşti şi cele omenești 
deşi nici în modul lui Dumnezeu, nici în cel al omului, căci, cum am spus, nu era 
Dumnezeu simplu, nici om simplu; totuşi, lucrându-le cu adevărat, adeverea deo- 
sebirea lucrărilor naturale. Pe de altă parte, cuprinzându-le pe acestea şi expri- 
mându-le sinoptic prin termenul potrivit de lucrarea teandrică, ne-a învățat unirea 
lor de nedespărţit.” (Sf. Maxim Mărturisitorul, Epistole, Partea a II-a, 7, în PSB, vol. 
ln 233) 


„Căci este Acelaşi Dumnezeu şi om. Dar zic că sunt şi altele în oarecare fel co- 
mune şi oarecum referindu-se la amândouă, adică la Dumnezeire şi umanitate. 
Adică unele dintre expresii sunt foarte dumnezeieșşti, iar altele omeneşti; în sfârşit, 
altele dețin un loc oarecare de mijloc, arătând pe Fiul lui Dumnezeu ca fiind deo- 
dată Dumnezeu şi om!220.” (Sf. Maxim Mărturisitorul, Epistole, Partea a II-a, 8, în 
PSB, vol. 81, p. 245) 


1218. Tâlcuirea Pr. D. Stăniloae: Sfântul Maxim foloseşte nu numai expresia de la Calcedon în două firi, ci şi cea 
de la Sinodul V ecumenic din două firi, singura acceptată de monofiziţi. (n. 408, p. 195). 

1219. Tâlcuirea Pr. D. Stăniloae: Lucra cele dumnezeieşti, dar nu ca Dumnezeu neîntrupat, ci ca Dumnezeu întru- 
pat. Vindeca orbirea, dar nu în chip nevăzut, ci prin tina adusă la ochii orbului cu mâna omenească, deci ca Dumnezeu 
întrupat. (n.s. 502, p. 233). 

1220. Tâlcuirea Pr. D. Stăniloae: Hristos fiind un unic ipostas sau Subiect, dar constând din două firi, poate săvârşi 
unele lucrări în care se întâlnesc atât lucrările omeneşti, cât şi cele dumnezeiești, fără să se anuleze, nici să se schimbe 
după fire. De ex. EI simţea foamea, dar simțirea foamei nu-L făcea să-Şi piardă stăpânirea de Sine. Sau vindeca, mani- 
festând puterea dumnezeiască, dar folosindu-Se de mişcarea vreunui organ trupesc, sau asociind mila omenească. Dar 
erau și unele lucrări pe care le săvârşea numai omeneşte, oprind asocierea puterii dumnezeieşti la ele; sau numai dum- 
nezeieşte, susținând în existență creațiunea, fără asocierea unui efort omenesc. Mai bine zis există o gradaţie în săvârșirea 
unor lucrări şi trăirea unor simțiri mai mult cu Dumnezeirea, sau mai mult cu umanitatea. Dar totdeauna Îşi distinge ceea 
ce aduce din Dumnezeire şi ceea ce aduce din umanitate în lucrările Sale. Chiar unirea între suflet şi trup în persoana 

„lar loan, care a avut gură de aur, mai bine zis gura lui Hristos, spune la înce- 
putul Cuvântului despre văduva care a pus în vistierie doi bănuţi: E simplu numele 
postului. Și în altele cu firi unite e deosebită lucrarea umanităţii, precum e deose- 
bită puterea Dumnezeirii. Să dau un exemplu: jos oboseşte şi sus adună stihiile. Jos 
flămânzeşte şi de sus aduce ploaie. Jos îi e frică şi de sus pricinuieşte tunete. Jos 
stă în faţa judecătoruli:i şi de sus Se priveşte pe Sine Însuşi. Cât priveşte milostivi- 
rea, în ea concurg amândouă lucrările. Căci Cel ce încununează dintre heruvimi pe 
cei milostivi, Acelaşi şezând în fața vistieriei cearcă pe iubitorii de oameni. Acelaşi 
zice în Cuvântul către Toma împotriva arienilor: Acestea auzindu-le, am curăţit 
sufletul de necredinţă, am lepădat socotinţa îndoielnică, am îmbrăcat convingerea, 
m-am atins de trup, bucurându-mă şi tremurând, am întins împreună cu degetele şi 
ochii sufletului şi am simțit două lucrări. 

Dar şi prea înțeleptul Chiril, întâi stătătorul Alexandriei, în capitolul 32 al Zeza- 
urului zice: Nu vom admite că e una lucrarea naturală a lui Dumnezeu şi a făpturii, 
ca să nu ridicăm nici jăptura la firea dumnezeiască, nici să coborâm înălțimea mai 
presus de toate ale firii dumnezeieşti la locul cuvenit celor create. Căci cele ce au 
o unică lucrare şi o unică putere nedeosebită păstrează în mod necesar şi o unitate 
a genului.” (Sf. Maxim Mărturisitorul, Epistole, Partea a II-a, 12, în PSB, vol. 81, 
pp. 266-267) 


„Severian, întâi stătătorul Cabalei, (...) mărturiseşte: Deci arată două voințe: 
una dumnezeiască şi alta omenească. (...) Ambrozie, marele mărturisitor, (...) ves- 
teşte cu înțelepciune: În ce mod aceeaşi lucrare e a altei ființe? Căci nu poate fi o 


singură lucrare unde e o ființă deosebită. (...) Chiril al Ierusalimului (...) afirmă: A 
arătat o lucrare îndoită, pătimind ca om, dar Acelaşi lucrând ca Dumnezeu. (...) 
Dumnezeiescul Leo, care vorbeşte cu cuminţenie: Fiecare chip lucrează cu partici- 
parea celuilalt ceea ce are propriu. (...) Gură de Aur: Și în altele e deosebită lucra- 
rea firilor unite, a umanităţii şi a Dumnezeirii. lar când e vorba de milostivire, con- 
curg amândouă lucrările. Şi de aceea am simţit două lucrări.” (Sf. Maxim Mărturi- 
sitorul, Epistole, Partea a II-a, 12, în PSB, vol. 81, p. 271) 


„(...) Oricare alt Părinte probat şi dumnezeiesc afirmă, cum am arătat, scriind în 
Hristos o lucrare şi două, primul lucru privind la unirea lucrărilor celor după fire 
precum şi a firilor, iar al doilea la deosebirea lor ființială.” (Sf. Maxim Mărturisi- 
torul, Epistole, Partea a II-a, 19, în PSB, vol. 81, p. 301) 


„Căci întinderea mâinii şi atingerea şi apucarea şi amestecarea prin ea a tinei şi 
frângerea pâinii şi, simplu, tot ce se săvârşea prin mână, sau prin alt mădular, sau 
parte a trupului, era propriu lucrării naturale a umanităţii lui Hristos, prin care, ca 
om, era lucrător Acelaşi, Care era Dumnezeu prin fire şi lucra în mod natural cele 
dumnezeieşti, ca să se adeverească prin amândouă după fire, arătându-Se fiind cu 
adevărat Dumnezeu desăvârşit şi om desăvârşit, afară numai de păcat.” (Sf. Maxim 
Mărturisitorul, Epistole, Partea a II-a, Disputa Sf. Maxim cu Pyrhus, 25, în PSB, 
YD. &1, p 331) 


umană este o marc taină. Din această unire rezultă unitatea persoanei. Dar cum, din două părți necontopit unite, rezultă 
o unitate desăvârşită? La om aceasta se poate datora faptului că în suflet sunt puse puterile formatoare ale trupului, încât 
nu se poate cugeta un suflet realizat fără trup şi nici invers. Deşi deosebit de trup, sufletul nu e despărţit de ele. Poate o 
astfel de conformitate există şi între firea umană şi cea dumnezeiască, deşi Dumnezeirea poate exista şi fără a se uni cu 
cea umană. Poate de aceea Logosul dumnezeiesc are în Sine rațiunile tuturor creaturilor. De aceea El a putut să-Şi 
formeze chipul Său uman şi în Sine însuşi din Fecioara Maria, nu ca un ipostas aparte, ci în propriul Său ipostas. Aceasta 
poate explica unitatea ipostasului şi manifestarea lui prin toate cele ce ţin de cele două firi. (n. 527, pp. 245-246). 

„Iar lucrarea susținătoare de viaţă a arătat-o în respirație, în grăire, în vedere, în 
auzire, în atingere, în mirosire, în fapta mâncării şi a băuturii, în mişcarea mâinilor, 
în umblare, în dormire şi în celelalte câte se arată în mod neschimbat în firea lucrării 
celei naturale.!221» (Sf. Maxim Mărturisitorul, Epistole, Partea a Il-a, Disputa Sf. 
Maxim cu Pyrhus, 25, în PSB, vol. 81,p. 351) 


„Şi a lăcrimat lisus” (loan 11, 35) 


„Și a lăcrimat lisus (In. 11, 35) 

Evanghelistul, văzând lăcrimând firea care nu lăcrimează, e mirat, căci pătimi- 
rea aceasta era proprie trupului, şi nu potrivită Dumnezeirii. lar Domnul lăcrimează, 
văzând pe omul făcut după chipul Său intrat în stricăciune, ca să ne scape de lacrimile 
noastre. Căci pentru aceasta a şi murit, ca să ne izbăvim şi noi de moarte. Îi curge 
doar o lacrimă şi îndată o reține, ca să nu pară că este crud şi fără milă, dar ne şi 
învaţă să nu ne topim pentru cei ce au murit. Primul lucru e propriu compătimirii, 
al doilea e femeiesc şi nebărbătesc. De aceea a îngăduit trupului Său să plângă puţin, 
deşi El era ferit de lacrimi, de orice durere, pentru firea Sa dumnezeiască. Se minu- 
nează de lacrima Domnului şi cei ce-L urăsc pe El. Căci cei ce filosofează la culme 
şi se bucură de mare vază cu anevoie lăcrimează, ca unii ce biruie orice neajuns. 
Iudeii socoteau că lăcrimează pentru moartea lui Lazăr. Dar EI lăcrima din milă pen- 
tru toată firea omenească, plângând nu numai pe Lazăr, ci cugetând la vechea întâm- 
plare, când toată firea omenească a ajuns sub moarte, căzând cu dreptate sub pe- 
deapsa aceasta!222.” (Sf. Chiril al Alexandriei, Comentariu la Evanghelia Sfântului 
Ioan, Fragmente din Cărțile VII şi VIII, în PSB, vol. 41, p. 752) 


Dumnezeirea lui Hristos 


„(...) Trebuie să gândim de Iisus Hristos, ca de Dumnezeu, ca de Judecătorul 
viilor şi al morţilor (Fap. 10, 42), că nu trebuie să gândim lucruri mici despre mân- 
tuirea noastră. Dacă gândim lucruri mici de Iisus Hristos, şi lucruri mici nădăjduim 
să primim. Cei care ascultă vorbindu-li-se de Hristos, ca şi cum li s-ar vorbi de nişte 
lucruri mici, păcătulesc; de facem aşa, păcătuim şi noi, că nu ştim de unde am fost 
chemaţi, de Cine şi spre ce loc, că nu ştim câte a suferit lisus Hristos, pătimind pentru 
noi.” (Sf. Clement Romanul, Omilie, numită a doua Epistolă către Corinteni, cap. |, în 
PS Ol, pt LI) 


„Ce spune oare altceva Moisi lui Isus, fiul lui Navi, când i-a pus acest nume, ca 
unui profet, decât numai ca să audă tot poporul că Tatăl descoperă toate despre Fiul 
Iisus? Aşadar, Moisi îi spune lui Isus, fiul lui Navi, când i-a pus numele şi când l-a 
trimis iscoadă a pământului: Ja carte în mâinile tale şi scrie ce zice Domnul, că Fiul 
lui Dumnezeu va tăia din rădăcină toată casa lui Amalic în zilele de pe urmă. lată 


1221. Tâlcuirea Pr. D. Stăniloae: (...) După Sf. Maxim lucrarea sau energia cea unică a firii omeneşti se arată într-o 
mulțime de fapte înrudite, sau de acelaşi fel omenesc. Hristos Şi-a arătat lucrarea omenească în toate acestea. (n. 730, p. 351). 

1222. Tâlcuirea Pr. D. Stăniloae: Moartea e cea mai cumplită tragedie pentru oameni. Merită cu adevărat să plângem 
din pricina ei. Şi chiar Dumnezeu trăieşte mila pentru oameni din pricina ei. Căci nu e o dispariţie pur şi simplu, ci un 
chin veşnic. De aceea EI însuşi Şi-o însuşeşte pentru a o birui, sau intră în ea pentru ca noi să nu rămânem în ea. Ea 
chinuieşte pe om şi înainte de-a se produce. Hristos o asumă, o aşteaptă, o primeşte, dar nu rămâne în ea, ci o face tre- 
cere la viaţa veşnic fericită pentru Sine şi pentru cei ce se unesc prin iubire cu E] şi cu ceilalți. Moartea e biruită de iubire, 
de bucuria iubirii de Dumnezeu Cel iubitor de oameni. (...) (n. 1414, p. 752). 

iarăşi lisus, nu fiu al omului, ci Fiu al lui Dumnezeu, arătat în preînchipuire în trupul 
lui Isus al lui Navi. 

Aşadar, pentru că vor zice că Hristos este Fiu al lui David, David însuşi, temân- 
du-se şi înțelegând rătăcirea păcătoşilor, a profeţit: Zis-a Domnul Domnului Meu: 
Șezi de-a dreapta Mea, până ce voi pune pe duşmanii Tăi așternut picioarelor tale. 
ŞI iarăşi, Isaia grăieşte aşa: Zis-a Domnul lui Hristos Domnul Meu: Apucatu-L-am de 
mâna Lui dreaptă, ca să asculte de El neamurile şi puterea împăraților voi sfărâma. 
lată că David Il numeşte Domn şi nu-L numeşte Fiu!” (Barnaba, Epistola, cap. 12, 
înubPS Ba vol pal.35) 


„„E necesar să spun câteva cuvinte despre Hristos, ca despre Dumnezeu.” (Tertu- 
lian, Apologeticul, XXI, în PSB, vol. 3, p. 69) 


„(...) Este (Hristos — n.a.) Dumnezeu. Nu este cineva mai mare decât Cuvântul, 
nici nu există învăţător pentru singurul Învățător.” (Clement Alexandrinul, Peda- 
gogul, Cartea întâia, cap. 6, 25.2, în PSB, vol. 4, p. 180) 


„În ce ne priveşte, potrivit învățăturii, care după convingerea noastră izvorăşte 
din inspirația dumnezeiască, credem că nu există altă posibilitate de a da despre Fiul 
lui Dumnezeu o explicaţie mai înaltă şi mai potrivită despre dumnezeirea Lui şi de 
a-L face cunoscut oamenilor, decât pe baza Sfintei Scripturi, care a fost inspirată de 
Duhul Sfânt şi care cuprinde Evangheliile şi scrierile apostolice, precum şi Legea şi 
Proorocii, cum le-a înşirat Însuşi Hristos.1223” (Origen, Despre principii, Cartea întâi, 
I, 3, în PSB, vol. 8, p. 70) 


„Învinuim, aşadar, pe iudei care n-au recunoscut dumnezeirea lui lisus cu toată 
mulțimea mărturiilor proorocilor, care-L descriu ca puterea cea mare a lui Dum- 
nezeu, Stăpânul şi Părintele tuturor făpturilor, căci după convingerea noastră despre 
E] s-au rostit acele cuvinte de poruncă despre care citim în istoria creaţiei descrisă 
de Moise: să fie lumină!, să fie o tărie în mijlocul apelor şi tot ce a poruncit, Dum- 
nezeu a poruncit şi Fiul a făcut. Lui i-au fost adresate cuvintele (Fc. 1, 26): să facem 
om după chipul şi după asemănarea Noastră, şi credem că tot ce Tatăl a poruncit, 
Cuvântul a săvârşit. Şi aceste lucruri le afirmăm nu numai pe temeiul unei pre- 
supuneri obişnuite, de altfel, la iudei, ci ele au fost spuse de însuşi Dumnezeu şi ros- 
tirea lor e următoarea: E] a zis şi s-a făcut, EI a poruncit şi s-au zidit (Ps. 32, 9). lar 
dacă Dumnezeu a poruncit şi făpturile au fost aduse la viață, atunci, în înțelesul şi 
graiul acestor prooroci, cine ar fi fost în stare să împlinească porunca Tatălui dacă 
nu Cel care este, ca să zicem aşa, Cuvântul şi Adevărul?” (Origen, Contra lui Celsus, 
Cartea a II-a, cap. 9, în PSB, vol. 9, p. 105) 


„Căci dacă poruncind dracilor, aceştia se supun, aceasta nu este faptă ome- 
nească, ci dumnezeiască. Sau cine, văzîndu-L pe El tămăduind bolile, cărora le este 
supus neamul oamenilor, Îl mai socoteşte pe El om şi nu Dumnezeu? Căci curăța 
leproşi, făcea şchiopii să umble, deschidea urechile surzilor, dădea vedere orbilor şi 
alunga pur şi simplu toate bolile şi toată neputinţa de la oameni. Iar din acestea ori- 
cine putea vedea dumnezeirea Lui. Căci cine, văzîndu-L dând cuiva ceea ce-i lipsea 
prin naştere şi deschizând ochii orbului din naştere, nu ar fi înţeles că Lui Îi era 


1223. Notă Pr. T. Bodogae: Fără Scriptură nu există cunoştinţă sigură. (...) (n. 205, p. 70). 

supusă nașterea oamenilor şi că EI era făcătorul şi ziditorul acesteia? Căci Cel ce dă 
ceea ce nu are omul din naştere, e vădit că e Domnul însuşi al naşterii oame- 
nilor!224, De aceea, când a coborât la noi la început Şi-a plăsmuit trupul Său din 
Fecioara, ca să dea tuturor o probă nu mică a dumnezeirii Sale prin faptul că Cel ce 
L-a plăsmuit pe acesta este şi făcătorul celorlalte trupuri.” (Sf. Atanasie cel Mare, 
Tratat despre întruparea Cuvântului şi despre arătarea Lui nouă, prin trup, Cap. 4, 
Lă, in PSB, vol..15, Dal 12) 


„Şi cine, văzând firea apelor schimbându-se şi prefăcându-se în vin, nu putea 
înțelege că Cel ce a făcut aceasta e Domnul și Făcătorul firii tuturor apelor? De 
aceea a păşit şi pe mare ca un Stăpân şi umbla pe ea ca pe pământ, dând privitorilor 
dovada stăpânirii Lui peste toate. Iar hrănind cu puţine pâini atâta mulţime şi făcând 
din cele puţine belşug mare, încât a săturat cu cinci pâini cinci mii de oameni şi au 
rămas mai multe decât au fost, n-a făcut cunoscut altceva decât că El este Domnul 
purtării de grijă al tuturor.” (Sf. Atanasie cel Mare, 7ratar despre întruparea Cuvân- 
tului şi despre arătarea Lui nouă prin trup, Cap. 4, XVIII, în PSB, vol. 15,p. 113) 


„Au fost mulţi regi şi tirani pe pământ înainte de EI; se istoriseşte despre mulți 
înţelepţi şi vrăjitori la caldei şi la egipteni şi hinduşi. Care dintre ei, nu zic după 
moarte, dar încă trăind a putut să-şi impună atât de mult puterea, încât să umple tot 
pământul de învățătura lui şi să întoarcă de la superstiția idolească o mulțime aşa de 
mare, câtă a atras Mântuitorul nostru la El de la idoli? Filosofii elinilor au scris 
multe cărți părute convingătoare şi cu mult meşteşug în cuvinte. Ce-au dovedit ele 
aşa de mult ca crucea lui Hristos? Până la moartea lor sofismele lor păreau să aibă 
ceva convingător. Dar chiar când trăiau se contraziceau în cele ce socoteau că se 
impun ca adevărate în gândirea lor şi se certau întreolaltă. 

Dar e un fapt foarte minunat că Cuvântul lui Dumnezeu, învățând prin cuvintele 
cele mai simple, a umbrit pe sofişti şi a golit de putere învăţăturile lor, atrăgând pe toți 
la Sine şi umplând bisericile Sale. Şi ceea ce e uimitor este că pogorând la moarte ca 
om, a făcut de nimic vorbăria făloasă a înțelepților despre idoli. Căci a cui moarte a 
alungat demonii? Sau de moartea cui s-au înspăimântat dracii, ca de a lui Hristos?1225 
De aceea unde se rosteşte numele Mântuitorului, de acolo se alungă orice demon. 

Şi cine a smuls așa de desăvârşit patimile sufleteşti din oameni1226, încât desfrâ- 
naţii s-au făcut feciorelnici, ucigaşii n-au mai ținut sulițele în mână, iar cei stăpâniți 
de frică s-au îmbărbătat? Şi peste tot, cine a înduplecat pe barbari şi pe cei ce locuiau 
în ţări păgâne să lepede furia şi să cugete cele paşnice, dacă nu credinţa în Hristos şi 
semnul crucii? Cine a încredințat pe oameni aşa de mult despre înviere, ca crucea lui 
Hristos şi însăşi învierea Lui cu trupul? Cu toate că elinii au scornit atâtea minciuni, 
totuşi n-au putut născoci învierea idolilor lor, nevenindu-le în minte nicidecum că e 


1224. Tâlcuirea Pr. D. Stăniloae: El completa ceea ce n-a dat în anumite cazuri naşterea. (n. 62b, p. 112). 

1225. Tâlcuirea Pr. D. Stăniloae: Moartea lui Hristos a alungat demonii, pentru că prin ca aducându-Se ca dar lui 
Dumnezeu Tatăl şi renunțând la Sine, a dat putere tuturor să depăşească despărțirea egoistă şi orgolioasă de Dumnezeu 
pentru că a fost cea mai mare coborâre (chenoză) a Celui mai presus de toate, a Fiului lui Dumnezeu făcut om ca să poată 
primi moartea noastră. Dracii, individuaţiunile pervertite de extrema mândrie, şi-au dovedit neputința faţă de această 
smerenie. (n. 111, p. 148). 

1226. Tâlcuirea Pr. D. Stăniloae: (...) Sfântul Atanasie cugetă că Dumnezeu-Cuvântul a lucrat şi asupra sufletului, 
sau a lucrat asupra trupului prin curățirea sufletului, deci n-a lucrat numai direct asupra trupului, cum spune Kannen- 
giesser. Chiar prin coborârea Lui din dragoste pentru noi până la primirea morţii ne-a dat putere să biruim mândria, lăco- 
mia, pofta de plăceri trupeşti, toate patimile ca expresii ale egoismului. (n. 112, p. 148). 

cu putință ca după moarte să învie trupul din nou!227. Această închipuire le-ar fi fost 
de altfel aprobată, pentru că, cugetând astfel, ar fi dat pe față neputinţa idololatriei lor 
ŞI ar fi recunoscut puterea lui Hristos, ca să se cunoască și din aceasta că e Fiul lui 
Dumnezeu.” (Sf. Atanasie cel Mare, Zratar despre întruparea Cuvântului şi despre 
arătarea Lui nouă prin trup, cap. 6, L, în PSB, vol. 15, pp. 147-148) 


„Care dintre oameni a învăţat după moarte, sau chiar vieţuind încă, despre fecio- 
ri€, şi n-a socotit că e cu neputinţă virtutea aceasta între oameni? Dar Mântuitorul nos- 
tru şi Împăratul tuturor, Hristos, a pus atâta putere în învățătura Sa, despre aceasta, că şi 
copiii care nu au ajuns la vârsta cunoscătoare a Legii au făgăduit viaţa în feciorie, care 
e mai presus de lege. Cine dintre oameni a putut străbate vreodată aşa de departe, încât 
să ajungă şi la sciți şi la etiopieni, sau la perşi, sau la armeni, sau la goți, sau la cei de 
care se spune că locuiesc dincolo de ocean, sau la cei ce sunt peste Hircania, sau la 
egipteni şi caldei, care cred în vrăji şi sunt peste măsură de superstiţioşi şi de sălbatici 
în obiceiurile lor, ca să le propovăduiască despre virtute şi feciorie şi despre o credinţă 
potrivnică idolilor, cum a făcut Domnul tuturor, Puterea lui Dumnezeu, Domnul nos- 
tru lisus Hristos? Și El nu numai că le-a propovăduit prin ucenicii Săi, ci i-a şi îndu- 
plecat în cugetul lor să lepede sălbăticia purtărilor şi să nu se mai închine zeilor 
părinților lor, ci să-L recunoască pe EI şi prin El să creadă în Tatăl. 

Odinioară închinându-se la idoli, elinii şi barbarii se războiau între ei şi erau 
cruzi cu cei de un neam şi nu se afla cineva care să umble pe pământ, sau să stră- 
bată marea, fără să-şi înarmeze mâna cu sulița, din pricina luptei neîmpăcate între 
ei. Toată viaţa lor o trăiau înarmaţi şi sulița le slujea în loc de toiag şi numai în ea le 
era ajutorul. Se închinau, cum am spus înainte, idolilor şi aduceau demonilor jertfe; 
şi totuşi cei ce slujeau idolilor n-au putut fi îndreptaţi prin superstiţia idolească. Dar 
când s-au mutat la învățătura lui Hristos, cugetarea li s-a străpuns cu adevărat în chip 
minunat, încât au lepădat cruzimea şi nu se mai gândesc la lupte, ci în toate s-au făcut 
paşnici şi plini de dorinţa de prietenie.” (Sf. Atanasie cel Mare, Zratar despre întru- 
parea Cuvântului şi despre arătarea Lui nouă prin trup, cap. 6, LI, în PSB, vol. 15, 
pp. 147-149) 


„Sau cine e Cel ce i-a unit întreolaltă spre pace pe cei ce se urau, dacă nu Fiul 
cel iubit al Tatălui, Mântuitorul de obşte al tuturor, lisus Hristos, Care prin dragostea 
Lui toate le-a răbdat pentru a noastră mântuire? De altfel despre această pace ce o 
va aduce El se proorocise de demult. Căci spusese Scriptura: Și-și vor preschimba 
săbiile lor în fiare de plug şi sulițele lor în seceri şi nu va mai ridica sabia un neam 
asupra altui neam şi nu vor mai fi învăţaţi să se lupte (|s. 2, 4). Şi nu e de crezut (ce 
s-a scris). Căci şi acum barbarii care au sălbăticia purtărilor sădită în ei, cât timp 
jertfesc idolilor ce-i au, se înfurie unii împotriva altora şi nu rămân nici un ceas fără 
suliță; când aud de învățătura lui Hristos, îndată se întorc de la războaie la lucrarea 
pământului şi în loc de a-şi înarma mâinile cu sulițe, le întind la rugăciune; şi peste 
tot, în loc de a se război între ei, se înarmează de acum împotriva diavolului şi a 
dracilor, războindu-i pe aceştia cu fecioria şi cu virtutea sufletului. lată o dovadă a 
dumnezeirii Mântuitorului: ceea ce n-au putut învăța oamenii de la idoli au învăţat 


1227. Tâlcuirea Pr. D. Stăniloae: Aceasta se opunea gândirii lor panteiste, în care toate individuaţiunile apar şi dis- 
par definitiv. Dacă şi-ar fi închipuit învierea, ar fi recunoscut eterna valoare a persoanei. (n. 113, p. 148). 

de la El. lar aceasta este nu o mică dovadă a neputinței şi nimicniciei idolilor. Căci 
cunoscându-şi dracii neputinţa lor, aţâţau odinioară pe oameni să se războiască între 
ei, ca nu cumva, încetând să se certe între ei, să se întoarcă împotriva dracilor!228. 
Căci, fără îndoială neluptându-se între ei, ucenicii lui Hristos se rânduiesc prin pur- 
tările şi faptele lor în frontul împotriva dracilor şi pe aceştia îi alungă, iar pe căpe- 
tenia lor, diavolul, îl iau în râs, prin aceea că în tinereţe trăiesc în curăție, în încer- 
cări rabdă, în dureri stăruiesc, când sunt ocărâţi suportă, lipsurile le dispreţuiesc şi, 
ceea ce e minunat, dispreţuiesc chiar şi moartea, făcându-se martiri ai lui Hristos.” 
(Sf. Atanasie cel Mare, Zratat despre întruparea Cuvântului şi despre arătarea Lui 
nouă prin trup, cap. 6, LII, în PSB, vol. 15, pp. 149-150) 


„„Dar să mai arăt o dovadă foarte minunată a dumnezeirii Mântuitorului: care 

dintre oamenii de odinioară — fie el om simplu, sau vrăjitor, sau tiran, sau împărat — 

a putut lua sarcina să lupte împotriva întregii închinări la idoli şi a toată oastea dră- 

cească şi a toată vrăjitoria şi a toată înțelepciunea elinilor, care erau atât de tari şi 

înfloreau și înfricoşau pe toţi, şi să se împotrivească cu o unică pornire tuturor, ca 

Domnul nostru, Fiul adevărat al lui Dumnezeu, Care dând pe faţă în chip nevăzut 

rătăcirea fiecăruia, îi atrage pe toţi oamenii de la toate, încât unii calcă în picioare 

idolii cărora li se închinau, alţii ard cărțile cu vrăţitoriile de care se minunau, iar în 

| locul înțelepților aleg tâlcuirea Evangheliilor; pe cei cărora mai înainte li se închi- 

nau îi părăsesc, iar lui Hristos celui răstignit, de Care râdeau, ] se închină, mărturi- 

sindu-L ca Dumnezeu; şi aşa numiții de ei zei sunt alungați cu semnul crucii, iar 

Mântuitorul cel răstignit e propovăduit în toată lumea, ca Dumnezeu şi ca Fiul lui 

Dumnezeu; şi zeii închinaţi la elini sunt defăimaţi de ei ca închipuiri spurcate, iar 
cei ce primesc învăţătura lui Hristos au o viață mai curată ca aceia? 

De sunt acestea şi unele ca acestea omeneşti, să ne arate cine voieşte, ca să ne 
convingem şi noi, că unele ca acestea s-au produs şi mai înainte. lar de nu se arată 
| şi nu sunt acestea fapte omeneşti, pentru ce le resping necredincioşii fără nici o 
evlavie, nerecunoscând pe Stăpânul care le-a lucrat? Ei pătimesc ceva asemănător 
| celui ce nu cunoaşte pe Dumnezeu Făcătorul, din lucrurile zidirii. Căci dacă ar fi 

cunoscut, din puterea Lui arătată în toate, dumnezeirea Lui, ar fi cunoscut şi că fap- 
tele prin trup ale lui Hristos sunt ale lui Dumnezeu Cuvântul. lar cunoscându-L, nu 
L-ar fi răstignit pe Domnul Slavei, cum a zis Pavel (1 Cor. 2, 8).” (Sf. Atanasie cel 
Mare, 7ratat despre întruparea Cuvântului şi despre arătarea Lui nouă prin trup, 
cap. 6, LII in PSB. vol. L>, p. 150) 


„Precum cel ce doreşte să vadă pe Dumnezeu, Care este prin fire nevăzut şi nu 
poate fi nicidecum văzut, ÎL înţelege și Îl cunoaşte din faptele din natură, aşa cel ce nu 
vede prin înțelegere pe Hristos să caute să-L afle măcar din faptele trupului şi să 
cerceteze de sunt ale unui om. Şi de sunt omeneşti, să râdă; iar de nu sunt omeneşti, ci 
cunoaşte că sunt ale lui Dumnezeu, să nu râdă de cele ce nu sunt de râs, ci mai degrabă 
să se minuneze, că cele dumnezeieşti ni s-au arătat printr-un mijloc aşa de smerit şi prin 
moarte a ajuns la toţi nemurirea şi prin întruparea Cuvântului s-a făcut, cunoscută pur- 
tarea Lui de grijă pentru toate şi că Dăruitorul şi Făcătorul tuturor este Însuşi Cuvântul 
lui Dumnezeu.” (Sf. Atanasie cel Mare, Tratat despre întruparea Cuvântului şi despre 
arătarea Lui nouă prin trup, cap. 6, LIV, în PSB, vol. 15,p. 151) 


1228. Tâlcuirea Pr. D. Stăniloae: Pacea între oameni arată prezența Logosului care toate le orânduieşte şi le armo- 
nizează, Care scapă pe oameni de patima mândriei, lăcomiei, mâniei. (n. 113a, p. 150). 

„Însuşi Mântuitorul zice: Precum Tatăl are viaţă întru Sine, aşa a dat şi Fiului 
să aibă viaţă întru Sine - (|n. 5, 26). Spunând /-a dat S-a arătat pe Sine că nu e Tatăl. 
Iar spunând așa, a arătat asemănarea şi identitatea firii Fiului cu Tatăl. Deci dacă era 
odată când nu le avea Tatăl, e vădit că şi Fiul era când nu le avea. Căci precum le 
are Tatăl, aşa le are şi Fiul. Iar dacă e necredincios lucru a spune că Tatăl nu le avea, 
dar e binecredincios a zice că Tatăl le are pururea, cum nu e absurd ca, odată ce Fiul 
zice precum are Tatăl, aşa are şi Fiul, aceştia să spună că nu are aşa, ci altfel? Mai 
vrednic de crezare este ceea ce zice Cuvântul şi a crede că toate câte spune că le-a 
luat, avându-le pururea, le are de la Tatăl. Căci Tatăl nu le are de la cineva, dar Fiul 
le are de la Tatăl.” (Sf. Atanasie cel Mare, 7rei cuvinte împotriva arienilor, Cuvân- 
tul al treilea, XXXVI, în PSB, vol. 15, p. 367) 


„Nu cumva, însă, să-L socoteşti numai om pe Domnul nostru ignorându-l pu- 
terea dumnezeirii Lui din pricină că a trăit printre noi în asemănarea trupului păca- 
tului!” (Sf. Vasile cel Mare, Omilii la Psalmi, Omilia la Psalmul XLVIII, IV, în PSB, 
vol. 17, p. 314) 


„lar toate textele care-ţi vorbesc de firea Lui trupească, cu care a lucrat mântui- 
rea oamenilor, pe care ne-a arătat-o prin venirea Lui în trup, în care El spune că a 
fost trimis (In. 3, 17), că nu poate să facă de la EI nimic (In. 5, 30), că a primit 
poruncă (In. 10, 18), şi altele asemenea, să nu-ți dea pricini să micşorezi dum- 
nezeirea Unuia-Născut. Pogorământul Fiului la slăbiciunea firii tale omeneşti nu-ţi 
dă dreptul să micşorezi vrednicia Celui puternic, ci înțelege firea Lui aşa cum se 
cuvine unui Dumnezeu, iar cuvintele pline de smerenie, spuse despre El, inter- 
pretează-le având în vedere întruparea Sa pentru mântuirea oamenilor. Dacă aş vrea 
să vorbesc acum cu de-amănuntul de lucrul acesta, aş putea aduce, uitând de mine 
însumi, o mulțime nesfârşită de dovezi.” (Sf. Vasile cel Mare, Omilii şi cuvântări, 
Omilia a XV-a, II, în PSB, vol. 17,p. 511) 


„ŞI a sfătuit Domnul Dumnezeu pe Adam (Fc. 2, 16). 

lată că şi aici Scriptura foloseşte aceleaşi cuvinte ca mai sus: Domnul Dumnezeu, 
pentru ca prin repetarea acestor cuvinte să primim o învăţătură precisă şi să nu sufe- 
rim pe cei care îndrăznesc să împartă aceste două nume: unul să-l dea Tatălui, iar pe 
celălalt Fiului. Pentru că ființa amândurora este una, de aceea şi dumnezeiasca Scrip- 
tură dă, fără deosebire, acelaşi nume când Tatălui, când Fiului.” (Sf. loan Gură de 
Aur, Omilii la Facere, Omila XIV, III, în PSB, vol. 21, p. 159) 


„(...) Într-una dintre Epistole, vorbind despre Mântuitorul nostru, după ce a spus 
că toate au fost supuse sub picioarele Lui, adaugă foarte drept: Iar supunând toate, 
n-a lăsat nimic nesupus Lui (Evr. 2, 8). Deoarece credem că toate s-au făcut prin Fiul, 
nu-L vom înțelege ca unul dintre toate, ci-L vom socoti că este în afară de toate, 
deosebindu-Se de firea şi specia celor făcute; deci, vom mărturisi că nu e altceva 
decât Dumnezeu din Dumnezeu după fire.122%” (Sf. Chiril al Alexandriei, Comen- 
tariu la Evanghelia Sfântului loan, Cartea întâi, cap. 5, în PSB, vol. 41, p. 57) 


„Sau neplăcându-le să fie siliți să mărturisească pe Fiul cu adevărat Dumnezeu 
din Dumnezeu după fire, se abat din obişnuinţa de-a lupta cu adevărat spre al doilea 


1229. Tâlcuirea Pr. D. Stăniloae: Dacă toate Îi sunt supuse Fiului lui Dumnezeu şi nimic nu-l este nesupus, E] este 
deasupra tuturor. Toate [i sunt supuse întru totul, toate avându-L întru totul pe EI ca şi Creator, toate fiind create de El. 
Numai El nu depinde de nimic. Deci, numai EI este necreat şi Creator, ceea ce înscamnă că e Dumnezeu. (n. 91, p. 57). 

înțeles al chipului, care constă numai în formă şi pecete? Dar socotesc că, spunând 
aceasta, se vor omorî pe ei înşişi!230.” (Sf. Chiril al Alexandriei, Comentariu la 
Evanghelia Sfântului loan, Cartea a II-a, cap. 8, în PSB, vol. 41, p. 268) 


„Să mărturisim pe Fiul ca chipul lui Dumnezeu şi Tatăl, neformat din unele însu- 
şiri trecătoare, nici numai împodobit cu demnități dumnezeieşti, ci având fiinţial în- 
suşirile Celui ce L-a născut şi fiind prin fire exact ceea ce se înţelege şi Cel ce L-a 
născut, adică Dumnezeu adevărat din Dumnezeu adevărat, Atotţiitorul, Creatorul, 
slăvit, bun, închinat şi tot ce e unit cu cele spuse şi care se cuvin lui Dumnezeu. 
Căci, arătându-L astfel în toate asemenea lui Dumnezeu şi Tatăl, vom înfăţişa ade- 
vărul cuprins în spusa Lui: De nu va voi cineva să cinstească pe Fiul, nu-L cinsteşte 
nici pe Tutăl care L-a trimis pe El 1251.” (Sf. Chiril al Alexandriei, Comentariu la 
Evanghelia Sfântului loan, Cartea a II-a, cap. 8, în PSB, vol. 41, p. 271) 


„Căci, dacă mărturisesc lucrurile cele mai bune despre Mine, cinstesc pe Cel ce 
M-a născut, iar cei ce Îl acoperă cu cele mai de pe urmă ocări pe Cel ce S-a născut 
din EI necinstesc pe Tatăl însuşi. 1232 În toate felurile Hristos Se dovedește pe Sine 
prin cuvintele Sale1233 şi Se arată clar că este Dumnezeu după fire şi prin cele ce 
zice că cinsteşte pe Tatăl.” (Sf. Chiril al Alexandriei, Comentariu la Evanghelia 
Sfântului loan, Cartea a VI-a, în PSB, vol. 41, p. 636) 


„„Nu se va micşora întru nimic înțelegerea dumnezeiască a Fiului, spunându-se că 
slava Lui este Tatăl, deoarece şi Tatăl însuşi e slăvit la fel de către Fiul, nu ca având 
nevoie (fiind lipsit) de slavă, ci deoarece şi are slava de a fi cunoscut ca Tată al Unui 
astfel de Născut, Care este şi El Dumnezeu!23%”. (Sf. Chiril al Alexandriei, Comenta- 
riu la Evanghelia Sfântului loan, Cartea a VI-a, în PSB, vol. 41, p. 645) 


„Căci cel ce zice că Domnul este lisus, zice numaidecât în Sfântul Duh, după 
cuvântul lui Pavel (1 Cor. 12, 3)1235. Dar cugetând cineva cele opuse nu o face în 
Duhul Sfânt, ci va grăi mai degrabă în Belzebut.” (Sf. Chiril al Alexandriei, Comen- 
tariu la Evanghelia Sfântului loan, Cartea a VII-a, în PSB, vol. 41, p. 678) 


1230. Tâlcuirea Pr. D. Stăniloae: Nerecunoscând pe Hristos ca Fiul lui Dumnezeu, Care S-a fâcut om ca să scape 
umanitatea celor ce cred în El de moartea veșnică, îşi aleg ei înşişi moartea. Mai ales că ei nu mai cred prin aceasta nici 
în Dumnezeu. Căci un Dumnezeu impersonal şi fără iubire nu există. (n. 479, p. 268). 

1231. Tâlcuirea Pr. D. Stăniloae: Numai dacă Hristos e chipul Tatălui în sensul că de aceeaşi fiinţă dumnezeiască, 
cel ce nu-L cinstește pe El nu cinsteşte nici pe Tatăl. Căci acela dispreţuieşte însăşi ființa lui Dumnezeu, proprie şi Tatălui. 
Dacă nu cinstesc pe fiul unui om, nu-l cinstesc nici pe tatăl lui. (n. 485, p. 271). 

1232. Tâlcuirea Pr. D. Stăniloae: Dacă Fiul ÎL laudă pe Tatăl prin toate cuvintele și faptele Sale vrednice de Acela, 
cei ce coboară pe Fiul în ceea ce spun despre EI, ÎI coboară pe Tatăl î însuşi. Şi ÎI coboară pe Fiul atribuindu-l fapte şi 
purtări rele, contrare celor de Fiu. Prin acestea, Îl coboară și pe Tatăl. În general, omul bun şi curat ÎI măreşte pe Tatăl, 
căci numai de la El pot fi cele bune şi curate. lar dacă cel rău se declară fiu al Tatălui, în răutăţile lui îl coboară pe Tatăl, 
el având ca dumnezeu şi tată pe diavolul. Cele mai incontestabile argumente despre existenţa lui Dumnezeu le aduce cineva 
prin bunătatea şi curăţia lui. (n. 1207, p. 636). 

1233. Tâlcuirea Pr. D. Stăniloae: Se dovedește pe Sine ca Hristos, deci ca Mesia dumnezeiesc, calitate pe care nu 
l-o recunosc căpeteniile iudaice, cum nu I-o recunosc nici sectele neoprotestante. (n. 1208, p. 636). 

1234. Tâlcuirea Pr. D. Stăniloae: Pentru Dumnezeu-Tatăl este o slavă să aibă un Fiu Care este și El Dumnezeu. Dacă 
n-ar putea primi existenţa de la E] decât creaturi minore, puterea Lui ar fi mărginită. Slava lui Dumnezeu se arată în fap- 
tul că poate naște un Fiu, Care e şi El Dumnezeu, ca şi Tatăl. Filosofiile (în general panteiste) nu cunosc o origine atot- 
puternică a existenţei, întrucât toate cele ce se ivesc dintr-o esență sunt pline de insuficiență. Pentru credința creştină insu- 
ficiențele creaţiei vin din faptul că nu este născută din Dumnezeu, ci este creată din nimic. Dar Dumnezeu arc şi un Fiu 
născut din EI. lar Acesta e desăvârşit şi etern, ca şi El. Numai având aceste puteri: de-a naște un Fiu egal și de-a crea din 
nimic o lume mărginită, dar putându-se îmbogăţi cu nemărginirea Lui, se arată că este un Dumnezeu atotputernic, ceea 
ce explică totul. (n. 1226, p. 645). 

1235. Tâlcuirea Pr. D. Stăniloae: Ce! ce recunoaşte pe lisus ca Domn, sau ca Dumnezeu, face aceasta prin Duhul 
Sfânt. Cel ce rămâne numai în rațiunea lui naturală nu va fi în stare să înțeleagă că e Fiul lui Dumnezeu făcut om. Zic și 
neoprotestanții Domnul lisus, dar nu spun că e Dumnezeu cel întrupat. Dau termenului Domn un sens modern, care 
exprimă un respect pentru omul simplu, sau distins prin anumite calităţi de alții. Cel ce nu înțelege prin Domnul /isus că 

„(...) Observă cum, prin cuvântul Său, ajută pe de o parte la zidirea celor cre- 
dincioşi, iar pe de alta, nu ignoră grăirea bolnavă a ereticilor lipsiţi de evlavie. Căci 
spune către ucenicii Săi: Voi Mă numiţi pe Mine Învățătorul şi Domnul, ca să nu 
socotească cineva că El nu este prin fire Domnul şi Învățătorul, ci ca să arate că pre- 
țuieşte aceste numiri date Lui de cei care Îl urmează, în mod necesar adaugă, înlă- 
turând bănuielile acelo:a: Și bine ziceţi, căci sunt. Fiindcă nu Şi-a dobândit ca pe un 
simplu nume de cinste pe cel de Domn, precum noi, rămânând slugi prin fire, am 
dobândi o strălucire după har prin numirile cele mai presus de fire şi preţioase date 
de oameni.” (Sf. Chiril al Alexandriei, Comentariu la Evanghelia Sfântului loan, 
Cartea a IX-a, în PSB, vol. 41, p. 797) 


„Priveşte la slava şi la puterea Lui, priveşte la stăpânirea Lui neîmpiedicată 
peste toate. Spune-mi, ce nu împlineşte dintre cele mai presus de rațiune prin con- 
simţiri neforțate şi înainte de trup, şi cu trupul? Priveşte la Cel ce ni Se arată atât de 
mare prin faptele înseşi. De aceea zice: Eu şi Tatăl una suntem. Cel ce M-a văzut pe 
Mine, a văzut pe Tatăl (n. 14, 9)1236.” (Sf. Chiril al Alexandriei, Comentariu la 
Evanghelia Sfântului loan, Cartea a IX-a, în PSB, vol. 41, p. 842) 


„O dată cu Cel născut cu adevărat se cugetă Persoana Celui ce naşte prin fire. Şi 
îndată ce cunoaşte cineva pe Tatăl înțelege şi pe Cel născut. Şi, dacă află de Cel năs- 
cut, înțelege îndată că a odrăslit dintr-un Tată. Deci din Amândoi se naşte în ascultă- 
tori cunoaşterea Fiecăruia. Tăgăduind cineva că Dumnezeu este Tată cu adevărat, va 
desființa numaidecât şi naşterea Fiului. lar nemărturisind că Fiul este născut, va des- 
ființa împreună cu EI şi cunoştinţa despre Tatăl.1237” (Sf. Chiril al Alexandriei, Co- 
mentariu la Evanghelia Sfântului loan, Cartea a IX-a, în PSB, vol. 41, pp. 867-868) 


„De va afirma că Fiul se cinsteşte prin simplul nume al Dumnezeirii, nefiind prin 
fire şi cu adevărat ceea ce se spune că este, îi vom răspunde, cugetând cele cuvenite 
şi spunând deschis: O, deşteptule! Dacă nu este Dumnezeu după fire, ne închinăm 
mai departe creaturii în locul Creatorului, şi nu numai noi, care formăm această ceată 
pământească, ci şi mulțimea Sfinţilor Ingeri. Ba vom acuza şi pe tot Sfântul care L-a 
numit pe El Dumnezeu după fire şi adevărat, iar mai mult decât pe toţi vom învinui 
pe Fericitul care a spus despre EI: Știm iarăşi că a venit Fiul lui Dumnezeu şi ne-a 
dat nouă pricepere ca să cunoaştem pe Dumnezeu cel adevărat; şi noi suntem în 
Dumnezeul cel adevărat, adică întru Fiul Său lisus Hristos. Acesta este adevăratul 
Dumnezeu şi viața de veci ( In. 5, 20)1238.» (Sf. Chiril al Alexandriei, Comentariu 
la Evanghelia Sfântului Ioan, Cartea a X-a, cap. |, în PSB, vol. 41, p. 917) 


lisus este Dumnezeu, nu vorbeşte în Duhul Sfânt, ci în Beclzebut. A vorbi în Duhul Sfânt înseamnă a fi ridicat la 
înţelegerea lui lisus ca fiind Cel egal în dumnezeire cu Duhul Sfânt. De fapt în cele următoare se precizează că fariseii 
spun în Beelzebut Dommul lisus, dar nu mărturisesc nici ei şi împiedică şi pe alţii să numească pe Hristos și să-L, măr- 
turisească. Şi aşa fac neoprotestanţii. (n. 1268, p. 678). 

1236. Tâlcuirea Pr. D. Stăniloae: Chiar dacă nu poate să Se arate numai ca Dumnezeu, Se arată totuşi ca atare prin 
umanitatea asumată. Numai cel ce îşi închide ochii cu voia nu vede, prin toată înfăţişarea omenească a lui Hristos şi prin 
toate manifestările Lui, dumnezeirea Lui şi deci şi dumnezeirea Tatălui, căci El Se arată în continuu în relaţie cu Tatăl. 
EI nu Se arată ca fiind unica Persoană dumnezeiască, ci Se arată mereu privind spre Tatăl nevăzut, iubind pe Altul tot aşa 
de mare ca El. Nu arată că nu are nici o relaţie cu nimeni egal cu Sine, sau numai cu oamenii, care depind de EL. Chiar 
faptul că umanitatea Lui este a unui ipostas mai presus de om, iar acesta se adresează şi prin manifestările lui omeneşti 
altei Persoane, Căreia îi spune Tată, arată că, şi ca Subiect al umanităţii Sale, e în relaţie cu un Tată. (n. 1604, p. 842). 

1237. Tâlcuirea Pr. D. Stăniloae: E o expunere mai pe larg a faptului că cine nu cunoaşte pe Fiul ca Dumnezeu nu-L 
cunoaşte nici pe Tatăl ca Dumnezeu, dar şi a faptului că cine nu cunoaște pe Dumnezeu ca Tată nu-L cunoaște nici pe 
Dumnezeu ca Fiu. Ei nu pot fi cunoscuţi decât împreună, Unul ca Tată, și Altul ca Fiu. Dar aceasta e posibil numai dacă 
sunt împreună de o fire dumnezeiască. (n. 1652, p. 868). 

1238. Tâlcuirea Pr. D. Stăniloae; Numai o persoană trăieşte în mod conştient viaţa ca valoare cuprinzătoare a tutu- 
ror valorilor. Şi numai altă persoană îmi dă şi mie un surplus de viață. Dar trebuie să existe şi o Persoană care are și dă 
viața veşnică. Nu obiectele, nu esența care nu există real ca atare, dau viață. (n. 1743, p. 917). 

„(...) Privind la smerenia Lui după trup şi dispreţuind prin aceasta lipsa Lui de 
importanță, (iudeii — n.a.) se întrebau: Nu este Acesta Iisus, fiul lui Iosif, şi nu ştim 
noipe tatăl Său şi pe mama Sa? Cum spune El acum: M-am pogorât din cer? Vezi 
în acestea mizeria gândurilor iudaice? Considerând mulți că Domnul nu este cu ade- 
vărat Dumnezeu, pentru chipul trecător al trupului,!239 şi nevrând să părăsească 
înțelegerea atotcoborâtă despre EI, 1-a asigurat pe Sfinți că Duhul le va arăta în 
modul cel mai vădit slava Lui. Şi nu i-a încredinţat despre aceasta numai prin 
cuvinte înțelepte, ci a încredințat mintea fiecăruia prin dovada reală că este Dum- 
nezeu cu adevărat şi rod al fiinţei lui Dumnezeu-Tatăl. Şi care e dovada, sau cum Îl 
face Duhul slăvit şi recunoscut pe Hristos?1240 A arătat slava Lui lucrând minunat 
şi dumnezeieşte în toţi şi sădind ştiinţa exactă a tuturor în Sfinţi. Firii care împă- 
răţeşte peste toate trebuie să i se atribuie cunoaşterea a toate, nimeni neputând învăţa 
şi vedea toate dezvăluite şi descoperite şi neputând împlini cu uşurinţă ceea ce 
voieşte, asemeni ei.” (Sf. Chiril al Alexandriei, Comentariu la Evanghelia Sfântului 
Ioan, Cartea a XI-a, cap. 1, în PSB, vol. 41,p. 991) 


„Fericitul Toma a dat mărturia cea mai dreaptă despre EI, zicând: Domnul meu 
şi Dumnezeul meu (loan 20, 28)1241. Căci Domnului după fire şi Celui ce are stăpâ- 
nirea peste toate Îi este propriu să fie Dumnezeu, precum în Cel după fire Dumnezeu 
se vede în mod desăvârșit și calitatea de a stăpâni peste toate şi de a avea slava dom- 
niei peste ele. 

Bagă de seamă că spune, la singular şi în mod articulat, Domnul meu şi Dum- 
nezeul meu. N-a zis simplu Domn al meu şi Dumnezeu al meu (nearticulat), ca să nu 
socotească cineva că îl numeşte Domn şi Dumnezeu după asemănarea noastră sau a 
Sfinţilor Îngeri. Căci sunt mulţi domni şi dumnezei (zei) în cer şi pe pământ, cum 
ne-a arătat înțeleptul Pavel (| Cor. 8, 5), dar Unul este Domnul şi Dumnezeu, ca Cel 
născut din Tatăl, Care este Domn şi Dumnezeu după fire. În acest înțeles a spus: 
Domnul meu şi Dumnezeul meu. Mai important pentru dovedirea acestui adevăr este 
că Mântuitorul l-a auzit pe ucenicul Său zicând aceasta, l-a văzut statornic în cre- 
dința că EI este Domn şi Dumnezeu și a socotit că nu trebuie să-l mustre!242, ci îl 
laudă, cu toată dreptatea, pentru că a spus aceasta. Și poţi vedea că ceea ce spune e 
adevărat. La sfârşitul Evangheliei le spune celor ce cred aşa: Mergând, învățați toate 
neamurile (Mt. 28, 19). Iar dacă porunceşte celui ce cugetă astfel să înveţe toate 


1239. Tâlcuirea Pr. D. Stăniloae: După păcat, trupul nostru a căzut în mortalitate definitivă. Şi Fiul lui Dumnezeu 
l-a asumat tocmai pentru ca să-l scape de mortalitate şi corupție, întâi în EI, şi apoi în toţi cei ce se unesc cu EI prin cre- 
dință. Dar căpeteniile iudaice nu vedeau aceasta. (n. 1859, p. 991). 

1240. Tâlcuirea Pr. D. Stăniloae: Ştiind Hristos că oamenii vor avea nevoie, după plecarea Lui dintre ei, de o dovadă 
a Dumnezeirii Lui, le făgăduieşte că această dovadă le-o va da Duhul Sfânt, prin slăvirea ce I-o va aduce. Hristos spune 
că aceasta va fi o dovadă a Dumnezeirii Sale, pentru că Duhul nu va lucra aceasta de la Sine, ci de la Hristos, adică din 
unitatea Lui cu Hristos. (n. 1860, p. 99). 

1241. Tâlcuirea Pr. D. Stăniloae: Ceilalți ucenici văzuseră urmele cuielor şi coasta lui lisus. Deci n-aveau motiv să 
mai spună cuvinte ca ale lui Toma, măcar că nici ei nu ajunseseră la credinţa neclintită. Titlul de Domnul în mod articu- 
lat se dă în Noul Testament: şi, după aceea, în primele secole creştine, numai lui Hristos. El înseamnă Stăpânul suprem, 
calitatea de Dumnezeu unic. Vazându-L înviat cu adevărat, Toma ÎL recunoaște ca Dumnezeu unic. Domnul, în mod arti- 
culat, este Cel ce stăpâneşte peste toate şi nu e stăpânit de nimic. Acesta este Dumnezeul unic. Numai ca Stăpân al tutu- 
ror, deci şi ca Dumnezeul tuturor, Hristos n-a putut fi stăpânit de moarte. Dar zicând Domnul meu şi Dumnezeul meu, 
Toma exprimă și relaţia afectivă, de iubire: Eşti al meu, Doamne! Toma găseşte fundamentul suprem al existenţei sale. 
În general, orice om € în căutarea absolutului, al fundamentului care e independent de toate. Nu ne mulțumim cu relaţia 
cu cele dependente, care nu ne pot da din ele viața fără sfârşit, nu ne pot da totul. Trebuie să fie Cineva care poate da un 
sens persoanelor umane și jucrurilor din lume legate de om, socotindu-le în legătură cu EI, ca factor absolut independenti. 
(n. 2214, p. 1170). 

1242. Tâlcuirea Pr. D. Stăniloae: Toma, numindu-L pc Hristos Domnul şi Dumnezeul suprem şi unic, în mod arti- 
culat, Hristos nu L-a dezaprobat. Deci şi El S-a socotit fiind Domnul şi Dumnezeul cel unic. (n. 2215, p. 1171). 

neamurile şi l-a arătat învăţător al lumii întregi, arată că doreşte să avem o astfel de 
credință. Căci El este cu adevărat Domn şi Dumnezeu după fire, chiar şi după ce S-a 
făcut Om. Observă că ucenicul, când I-a pipăit mâinile şi picioarele şi coasta, I-a 
adus mărturie, nedespărțind pe Emanuel în doi Fii, ci recunoscându-L ca Unul şi 
Acelaşi în trup, căci Unul este Domnul lisus Hristos, după Scripturi.” (Sf. Chiril al 
Alexandriei, Comentariu la Evanghelia Sfântului loan, Cartea a XII-a, cap. 1, în 
PSB, vol. 41, p. 1170-1171) 


„Nu se poate face despărţire, sau deosebire, între Hristos şi Dumnezeu, fiindcă 
Dumnezeu este întreg în Hristos şi Hristos este în întregime în Dumnezeu. Nu poate 
fi vorba de nici o desfacere, de nici o dezbinare. Mărturisirea e una atât de simplă, 
una atât de evlavioasă, una atât de sănătoasă: a adora, a iubi, a cinsti pe Hristos-Dum- 
nezeu.” (Sf. loan Casian, Convorbiri duhovniceşti, „Despre întruparea Domnului”, 
Cartea a III-a, cap. VII, 1-2, în PSB, vol. 57, p. 794) 


„Căci nimeni nu mărturiseşte pe Dumnezeu, dacă nu-L mărturiseşte pe Hristos. 
De vreme ce în aceasta constă toată credința Bisericii şi tot cultul în a-L mărturisi 
pe lisus Dumnezeu adevărat, cine a putut să înlăture respectul şi cultul Lui mai mult 
decât cel ce a tăgăduit în EI ceea ce cinstim noi toți? Fereşte-te deci, te rog, fereşte-te 
să nu-ți poată zice chiar ție cineva antihrist. (...) Dacă-L mărturiseşti pe lisus şi nu-L 
tăgăduieşti ca Dumnezeu, nimeni nu-ți poate zice antihrist. Dar dacă-L tăgăduieşti, 
de ce te superi că-ţi zice cineva antihrist? Tu însuţi, îți spun, îţi dai acest nume, dacă-L 
tăgăduiești pe Hristos Dumnezeu.” (Sf. loan Casian, Convorbiri duhovniceşti, 
„Despre întruparea Domnului”, Cartea a V-a, cap. 10, 2-3, în PSB, vol. 57, pp. 828-829) 


Hristos - Cuvântul lui Dumnezeu 


__ „Negreşit şi Domnul este instrument muzical armonios şi sfânt al lui Dumnezeu, 
Inţelepciune mai presus de lume, Cuvânt ceresc.” (Clement Alexandrinul, Cuvânt de 
îndemn către elini (Protrepticul), cap. 1, 5.4, în PSB, vol. 4, pp. 72-73) 


„Trebuie să se ştie aceasta: Cuvântul Tatălui universului nu este cuvântul acesta 
pe care noi îl rostim, ci este Înţelepciune şi Bunătate prea evidentă a lui Dumnezeu; 
este Putere atotputernică şi cu adevărat dumnezeiască, Care este neînţeleasă chiar de 
cei ce o mărturisesc; este Voinţă atotputernică.” (Clement Alexandrinul, Stromatele, 
V, cap. 1, 6.3, în PSB, vol. 5,p. 314) 


„(...) EI care este perfecțiunea însăşi şi Cuvântul însufleţit al Raţiunii primare 
însăşi.” (Sf. Grigorie Taumaturgul, Discursul adresat lui Origen, IV, în PSB, vol. 
10, p. 18) 


„ŞI după cum atunci când auzi că Unul-Născut este numit /umină, nu te gândeşti 
la lumina aceasta materială, văzută cu ochii; şi după cum atunci când auzi că este 
numită viață, nu te gândeşti la viața aceasta comună, pe care o trăiesc şi animalele 
necuvântătoare, tot aşa şi atunci când auzi că Unul-Născut este numit Cuvânt, fe- 
reşte-te ca nu cumva, din pricina slăbiciunii minţii tale, să te cobori la gânduri pă- 
mânteşti şi josnice, ci caută să afli înțelesul acestui termen. 

— Pentru ce este numit Cuvânr? 

— Ca să-ţi arate că iese din minte! 


56-Părinţii Bisericii 

— Pentru ce este numit Cuvân?? 

— Că s-a născut fără suferință! 

— Pentru ce este numit Cuvânr? 

— Pentru că este chipul Celui Care L-a născut, arătând în EI însuşi în întregime 
pe Cel Ce L-a născut; şi fără să se despartă întru ceva de Cel Ce L-a născut, are 
totuşi o existenţă desăvârşită în EI însuşi, aşa precum şi cuvântul nostru înfăţişează 
în întregime gândirea noastră; că cele pe care le-am gândit în inimă pe acelea le ros- 
tim prin cuvânt; şi astfel graiul nostru este înfăţişarea gândirii inimii noastre, că din 
prisosinţa inimii grăieşte cuvântul (Mt. 12, 34). Inima noastră este un fel de izvor, 
iar cuvântul rostit este ca un pârâiaş care curge din acest izvor. Atâta curge cât țâş- 
neşte mai întâi din izvor; şi cât este ascuns tot atâta se şi arată. 

Aşadar loan L-a numit Cuvânt, ca să-ţi arate naşterea impasibilă din Tatăl, să-ți 
teologhisească existența desăvârşită a Fiului şi să arate prin asta legătura în afară de 
timp a Fiului cu Tatăl. Că şi cuvântul nostru, născut din minte, se naşte fără sufe- 
rinţă; nici nu se taie, nici nu se împarte, nici nu curge; ci mintea, rămânând întreagă 
în propria sa fiinţă, dă naştere la un cuvânt întreg şi desăvârşit; iar cuvântul ieşind 
în afară are în el toată puterea minţii care l-a născut. 

la, aşadar, din termenul Cuvânt atât cât este evlavios pentru teologia Unuia-Năs- 
cut şi lasă la o parte şi treci cu toată dibăcia peste tot ce vei găsi că este neadevărat 
şi nepotrivit.” (Sf. Vasile cel Mare, Omilii şi cuvântări, Omilia a XVI-a, III, în PSB, 
vol. 17, pp. 517-518) 


„EI e Cuvântul lui Dumnezeu, Care vrea pentru că are viață, făptuieşte pentru că 
vrea şi vrea numai ce-i bun şi înțelept, întrucât tot ceea ce lucrează EI e desăvârşit.” 
(Sf. Grigorie de Nyssa, Marele cuvânt catehetic sau despre învățământul religios, 
cap. 1, în PSB, vol. 30, p. 286) 


„Întrucât firea noastră e stricăcioasă şi slăbănoagă desigur şi viața omenească e 
efemeră, puterea fără consistență, cuvântul fără tărie. Dimpotrivă, când vorbim de 
natura Dumnezeirii, atunci şi însuşirile pe care i le atribuim vor trebui să fie pe mă- 
sura celei la care ne gândim. De aceea chiar dacă vorbim de un Cuvânt al lui Dum- 
nezeu, nu trebuie să credem că El îşi are fiinţa doar în actul vorbirii sau al intonării, 
urmând ca după ce s-a sfârşit cu exprimarea unui cuvânt, ca la om, EI să înceteze de 
a mai trăi; ci, după cum firea noastră trecătoare are un cuvânt trecător, tot aşa şi firea 
cea nestricăcioasă şi care în veci nu se schimbă are un Cuvânt veşnic şi continuu sta- 
tornic.” (Sf. Grigorie de Nyssa, Marele cuvânt catehetic sau despre învățământul 
religios, cap. 1, în PSB, vol. 30, p. 288) 


Fiul - chipul ipostasului Tatălui 


„Chip al lui Dumnezeu (2 Cor. 4, 4) este Cuvântul Lui — Cuvântul dumnezeiesc 
este Fiu adevărat al Minţii, este lumina luminii primitive.” (Clement Alexandrinul, 
Cuvânt de îndemn către elini (Protrepticul), cap. 10, 98.4, în PSB, vol. 4, p. 146) 


„Tălmăcind însă legătura şi despărţirea Fiului de Tatăl, precum şi însuşirea Fiu- 
lui de a fi privit la un loc cu infinitul şi veşnicul Tată, infinit şi veşnic, (Pavel — n.a.) 
L-a numit pe acesta oglindă, adică strălucire a slavei, şi icoană, adică întipărire a 
ipostasei, înțelegând prin cuvântul oglindă, sau strălucire, legătura Lui cu Tatăl, iar 
prin acela de icoană, sau întipărire, egalitatea dintre amândoi. Căci între natura care 

răspândeşte strălucirea şi strălucirea răspândită, nu se poate descoperi nimic deosebit, 
după cum nu se poate descoperi nimic deosebit nici între întipărirea lăsată de un 
obiect oarecare şi obiectul care a lăsat întipărirea. 

Într-adevăr, cel ce înțelege natura care strălucește pricepe totodată şi strălucirea 
acesteia, iar cel ce are în minte măreţia înfățişării (ipostasei) unui lucru, acela poate, 
negreşit, şi să măsoare înfăţişarea (ipostasa) acestui lucru cu întipărirea lui, pe care 
o are în față. Pentru acest motiv, Sfântul Apostol Pavel numeşte pe Domnul nostru 
Iisus Hristos şi chip al lui Dumnezeu, cu aceasta nemicşorând întru nimic pe Dom- 
nul, ci, dimpotrivă, arătând măreția Fiului cu ajutorul chipului acestuia în care stră- 
luceşte măreția Tatălui. Căci nici măreția Tatălui nu întrece limitele ei proprii, care 
sunt măreția Fiului, şi nici întipărirea acestei măreţii, care este măreţia Fiului, nu 
este mai mare decât măreția Tatălui.” (Sf. Grigorie de Nyssa, Despre desăvârşire, 
către monahul Olimpiu, în PSB, vol. 30, p. 464) 


„lar Fiu numesc pe Cel ce este din ființa Lui, şi nu doar cinstit cu simplul nume 
de Fiu. Îl ştiu că este chipul întocmai a ceea ce Îi este propriu Tatălui, încât Fiul e 
văzut în mod desăvârşit în Tatăl, iar Tatăl înfăţişează în EI pe Cel ce străluceşte în 
mod negrăit din Sine1243. Tatăl are în Sine pe Fiul, dar este şi EI în Fiul, datorită 
identității fiinţei.” (Sf. Chiril al Alexandriei, Comentariu la Evanghelia Sfântului 
Ioan, Cartea a II-a, cap. 3, în PSB, vol. 41, p. 196) 


„Eu şi Tatăl una suntem. 

Aceasta zice Domnul, nu predicându-Se pe Sine ca Tată şi nici arătând că cele 
două firi în ipostasa Sa sunt una, ci că Fiul S-a născut ca să păstreze exact chipul părin- 
tesc al Tatălui, având imprimat din fire asemănătoare cu El întru toate şi fiind icoana 
neschimbată a Tatălui şi chipul întipărit al Prototipului. De unde şi lui Filip, care dorea 
să vadă atunci pe Tatăl, Domnul îi arată clar zicând, către el care îi spusese: Arată-ne 
nouă pe Tatăl, cel ce M-a văzut pe Mine, a văzut pe Tatăl (În. 14, 8-9), aşa cum 
printr-o oglindă clară şi vie a chipului celui dumnezeiesc al Lui se vede Tatăl. 

Aceasta o spun la fel şi în Psalmi Sfinţii (bărbaţi): Întru lumina Ta vom vedea 
lumină (Ps. 35, 9). De aceea cel ce cinsteşte pe Fiul cinsteşte pe Tatăl.” (Fericitul 
Teodoret, Episcopul Cirului, Istoria bisericească, Cartea întâi, 4, 37-40, în PSB, 
vol. 44, p. 30) 


Hristos — Dumnezeu adevărat şi Om adevărat 


„(...) Omul cel nou, lisus Hristos.” (Sf. Ignatie Teoforul, Epistole, Către Efeseni, 
cap. 20, în PSB, vol. 1, p. 196) 


„Cu adevărat este din neamul lui David după trup (n. 7, 42; Rom, 1, 3), dar Fiu 
al lui Dumnezeu după voința şi puterea lui Dumnezeu, născut cu adevărat din 
fecioară, botezat de Ioan, ca să se împlinească de EI toată dreptatea (Mt. 3, 15).” 
(Sf. Ignatie Teoforul, Epistole, Către Smirneni, cap. |, în PSB, vol. 1, p. 219) 


1243. Tâlcuirea Pr. D. Stăniloae: Fiul este chipul Persoane: Tatălui, nu al ființei dumnezeieşti în general, ci al pro- 
prietăţii care [| distinge ca Persoană. Este un chip atât de exact al Tatălui, încât Tatăl Se vede în Fiul, şi Fiul în Tatăl. Sunt 
doi, dar Unul este chipul celuilalt în așa fel că nu vedem pe Unul fără Celălalt. Cu cât semăn mai mult cu tatăl meu, cu 
atât mai mult sunt văzut în tatăl, şi tatăl în mine. Aceasta înseamnă şi o nedespărţire între Tatăl şi Fiul, deşi nu Se con- 
fundă Unul cu Celălalt. (n. 335, p. 196). 

„Și cel ce desparte pe Cuvântul de trup respinge harul dat nouă prin €l.12%4 De 
aceea arienii, maniaci şi prea necredincioşi, să nu socotească şi pe Cuvântul crea- 
tură, fiindcă trupul e creat, nici să nu bârfească trupul Cuvântului, fiindcă Cuvântul 
nu e creatură!245. Ne mirăm de vicleşugul cugetării lor, pentru că le încurcă şi le ames- 
tecă pe toate şi născocesc pretexte numai ca să numere pe Creatorul între creaturi. 

Dar să audă: dacă Cuvântul ar fi fost creatură, n-ar fi luat trupul creat ca să-l facă 
viul246. Căci ce ajutor vor primi creaturile de la o creatură având şi ea nevoie de 
creatură? Numai întrucât Cuvântul, fiind Creator, a fost EI însuşi Făcătorul creatu- 
rilor, a îmbrăcat la sfârşitul veacurilor El însuşi creatul, ca Creator, ca să-l poată 
învia1247. Căci creatura n-ar putea fi nicicând mântuită de către altă creatură, pre- 
cum nici nu s-ar fi creat creaturile de către o creatură, deci dacă Cuvântul n-ar fi fost 
Creator. Deci să nu redea în mod mincinos învățătura dumnezeieştilor Scripturi, nici 
să nu smintească pe frații mai simpli.” (Sf. Atanasie cel Mare, Epistolă către epis- 
copul Adelfie, împotriva arienilor, VIII, în PSB, vol. 16, pp. 185-186) 


„Să se ruşineze Marcion,1248 să se ruşineze Pavel din Samosata,12% care nu vor 
să vadă ce-au văzut magii, strămoşii Bisericii!1250 Nu mi-i ruşine să-i numesc stră- 
moşi ai Bisericii! Să se ruşineze Marcion, când vede că Dumnezeu este închinat în 
trup! Să se ruşineze Pavel, când vede că nu este închinat numai ca simplu om! Că 
este Dumnezeu în trup o arată scutecele şi ieslea; iar că magii nu I s-au închinat ca 
unui simplu om arată darurile acelea atât de bogate aduse de ei lui Hristos, pe când 
era încă Prunc, daruri care de obicei se aduc numai lui Dumnezeu. Să se ruşineze şi 
iudeii împreună cu Marcion şi Pavel, când văd că le-o iau înainte barbarii şi magii 
şi când nici după aceştia nu înțeleg să vină să se închine lui Hristos! Că tot ce s-a 
făcut atunci a fost o preînchipuire a celor viitoare! Chiar de la început, de la naşterea 


1244. Tâlcuirea Pr. D. Stăniloae: Numai în templu, prin care Dumnezeu intră în legătură cu creaţiunea, ni se dă 
harul, sau puterea Lui. În acest sens, Dumnezeu-Cuvântul sfințește totul, fie el din piatră, fie trup omenesc. (n. 10, p. 185). 

1245. Tâlcuirea Pr. D. Stăniloae: Arienii nu puteau gândi că Dumnezeu însuşi Şi-a făcut trupul veşmântul Său, sau 
că Dumnezeu însuşi S-a putut face om. De aceea afirmau că nu poate să fie Dumnezeu purtătorul trupului lui Hristos. Ei 
nu puteau înţelege că Creatorul lumii şi al omului nu poate considera ca un lucru nedemn de El de a Se face şi El însuşi 
subiect al trupului creat de El. Ei nu puteau înțelege că odată ce Dumnezeu Cuvântul e permanent un fel de subiect 
susținător şi cârmuitor al creaţiei întregi, de ce n-ar putea fi un subiect mai intim al unei forme proprii a firii umane, ca 
punct central mai eficient în mijlocul creaţiei și al umanităţii asupra întregii umanităţi. De aceea arienii sau declarau pe 
Cuvântul prezent în Hristos creatură, sau, luând forma nestoriană, declarau că Cuvântul dumnezeiesc nu-Şi face cu ade- 
vărat propriu trupul, ci rămâne cu el în legătura în care este cu trupurile altor oameni. (n. 11, p. 185). 

1246. Tâlcuirea Pr. D. Stăniloae: Dacă nu S-ar fi întrupat Fiul lui Dumnezeu însuşi, întruparea ar fi fost inutilă. Căci 
numai Dumnezeu însuşi, luând trupul, îl poate învia și poate asigura oamenilor nemurirea. Dacă s-a întrupat ca om o piesă 
a creaţiunii, totul rămâne cum a fost, oamenii născând şi murind definitiv în mod succesiv, fără nici un rost. Numai dacă 
cel întrupat este o persoană dumnezeiască, nemuritoare, fiecare om va primi o existență eternă în comuniune cu Per- 
soanele Sfintei Treimi prin persoana dumnezeiască făcută om. Sfântul Atanasie nu poartă o luptă pentru o teorie, ci pen- 
tru mântuirea persoanelor umane, singura care dă sens existenţei. (n. 12, p. 185). 

1247. Tâlcuirea Pr. D. Stăniloae: Unii teologi protestanți spuneau nu de mult (și poate că unii mai spun şi acum) că 
mântuirea în Hristos nu are nici o legătură cu învățătura despre Dumnezeu Creatorul şi deci s-ar putea elimina partea întâi 
din Simbolul credinţei. Dar o lume care nu e creată de Dumnezeu, ci există prin sine, nu poate fi nici ridicată din non- 
sensul planului în care se află, deci nu poate fi nici mântuită. Insă odată ce e creată de Dumnezeu nu e fără rost şi nedemn 
de Dumnezeu de a Se fi făcut Subiectul creatului, ca să-l ridice la viața veşnică în unire cu Sine. Au ştiut Sinoadele de la 
Niceea şi Constantinopol ce fac (pe baza unor Simboluri mai vechi, începând din primele timpuri creştine) atunci când 
au pus la începutul Crezului mărturisit la botez învățătura despre Dumnezeu-Creatorul. (n. 13, pp. 185-186). 

1248. Tâlcuirea Pr. D. Fecioru: Marcion, eretic din secolul al doilea, predica antiteza dintre dreptate şi har, lege şi 
Evanghelie, iudaism şi creştinism. După el totul îşi are originea în două principii veșnice și necreate: un Dumnezeu bun 
şi un Dumnezeu drept, dar rău, creatorul lumii materiale şi autorul Vechiului Testament (n. s. 22, p. 95). 

1249. Tâlcuirea Pr. D. Fecioru: Pavel din Samosata, episcop al Antiohiei, eretic din sec. III, condamnat de trei 
sinoade ţinute în Antiohia între 264 şi 268, tăgăduia Dumnezeirea lui Hristos (n. s. 23, p. 95). 

1250. Tâlcuirea Pr. D. Fecioru: Sf. loan Gură de Aur numeşte pe magi strămoşi ai Bisericii, pentru că, înainte de în- 
temeierea Bisericii, magii au propovăduit pe Hristos (n. s. 23, p. 95). 

lui Hristos, s-a arătat că neamurile păgâne o vor lua-o înaintea poporului iudeu.” (Sf. 
loan Gură de Aur, Omilii la Matei, Omilia VII, IV în PSB, vol. 23, pp. 95-96) 


„(...) Larăşi S-a suit în corabie, deşi putea să treacă marea cu piciorul; că nu voia să 
facă totdeauna minuni, ca să nu se creadă că e numai Dumnezeu, şi nu şi om deplin.” 
(Sf. loan Gură de Aur, Omilii la Matei, Omilia XXIX, |, în PSB, vol. 23, p. 362) 


„După ce, prin minunile pe care le-au făcut, ucenicii au luat dovada puterii Lui, 
nu când L-au văzut făcând minuni, ci când ei înşişi au putut face atâtea minuni în 
numele Lui.” (Sf. loan Gură de Aur, Omilii la Matei, Omilia XXXVIII, II, în PSB, 
vol. 23, p. 468) 


„Prin aceste fapte ale Sale, Hristos n-a împlinit numai profeţiile, nici n-a sădit 
numai dogmele adevărului, ci ne-a îndreptat şi viața, dându-ne reguli pentru cele de 
neapărată trebuinţă, ca prin toate să desăvârşească viaţa noastră. De aceea când a 
fost să Se nască, n-a căutat casă strălucită, nici mamă bogată şi de neam bun, ci 
săracă, logodită cu un dulgher; S-a născut într-o colibă şi a fost aşezat într-o iesle; 
nu Şi-a ales ca ucenici retori şi înţelepţi, nici bogaţi şi nobili, ci săraci, născuţi din 
familii sărace şi neînsemnate; când întindea masa, uneori punea pe masă pâini de 
orz, alteori, la vremea mesei, trimitea pe ucenici să cumpere de-ale mâncării din 
piață (In. 4, 8), când Işi făcea patul, Şi-L făcea din fân; când Se îmbrăca, Se îmbră- 
ca cu haine ieftine, întru nimic deosebite de ale majorităţii oamenilor; casă nu avea. 
Dacă trebuia, de la un loc la altul mergea cu piciorul; şi călătorea atât de mult pe jos 
că şi obosea (In. 4, 6). Când stătea jos n-avea nevoie de scaun, nici de perniţe la 
picioare, ci stătea pe pământul gol, fie pe munte, fie lângă o fântână; iar la fântână 
n-a stat pentru altă pricină, ci numai ca să vorbească cu samarineanca (In. 4, 7). 
Pune apoi măsuri supărării; când trebuia să plângă, lăcrima potolit (In. 11, 35); 
pune, după cum am spus, reguli şi hotare până unde trebuie să mergi, şi nu mai de- 
parte. Pentru aceea şi acum, pentru că se întâmpla ca unii oameni mai slabi să aibă 
nevoie de animale, şi aici a pus o măsură, arătând că nu trebuie să fie purtați de cai, 
nici de catâri înhămaţi, ci să se folosească de asin; să nu se meargă mai departe, ci 
totdeauna să se mărginească la ceea ce au nevoie.” (Sf. loan Gură de Aur, Omilii la 
Matei, Omilia XLVI, II, în PSB, vol. 23, p. 763) 


„Şi fiindcă se lăsau atât de greu învăţaţi (iudeii — n.a.) şi nu suportau cuvintele 
dumnezeieşti şi cugetau şi grăiau despre El numai lucruri mici, Mântuitorul Se 
coboară la starea lor copilărească, dar Se foloseşte totuşi de o explicare amestecată, 
nerenunţând cu totul nici la cuvintele potrivite lui Dumnezeu, dar nedespărțindu-Se 
deplin nici de vorbele omeneşti. Deci, spunând ceva demn de puterea dumnezeiască, 
îndată pedepseşte mânia nepricepută a ascultătorilor, adăugând ceva omenesc; şi 
iarăşi, spunând ceva omenesc, pentru iconomie, nu lasă să se vadă cele privitoare la 
EI numai în cele mici, arătând de multe ori că este Dumnezeu prin puterea şi cuvin- 
tele mai presus de oml251.” (Sf. Chiril al Alexandriei, Comentariu la Evanghelia 
Sfântului loan, Cartea a II-a, cap. 9, în PSB, vol. 41, p. 276) 


1251. Tâlcuirea Pr. D. Stăniloae: Hristos Se pogoară la oameni vorbind de cele omeneşti ale Lui, ca să nu rămână 
cu totul deasupra înţelegerii oamenilor, dar adaugă şi cuvinte prin care exprimă dumnezeirea Lui, ca să-i ridice la cre- 
dința în EI ca Dumnezeu. EI le îmbină pe amândouă, pentru că de fapt este amândouă şi coboară la noi prin cele omenești, 
ca să ne urce la Sine ca Dumnezeu. Ba, s-ar putea spune că unele sc întregesc cu altele în aşa măsură, încât nici cele ome- 
neşti nu mai sunt despărțite de cele dumnezeieșşti, nici cele dumnezeieşti, de cele omeneşti. În unele se văd celelalte. Hris- 
tos nu mai trăieşte şi nu mai c trăit în veci numai ca om, nici numai ca Dumnezeu. El e Dumnezeu care trăieşte şi Se arată 

„De multe ori, în cele ce le ştia ca Dumnezeu, arăta că nu le ştia ca om. Observă 
acest lucru clar în istoria cu privire la Lazăr, cel din Betania, pe care cu o putere 
minunată şi cu un glas potrivit Dumnezeirii, aflându-se în a patra zi de la înmor- 
mântare şi în început de putreziciune (In. 11, 39), l-a făcut să revină la viaţă. Dar ia 
seama în aceasta şi la iconomia infinită. Căci, ştiind că Lazăr a murit şi spunând 
aceasta mai înainte ucenicilor Săi ca Dumnezeu, a întrebat în chip omenesc, zicând: 
Unde l-aţi pus? (In. 11, 34). Ce lucru minunat! Cel ce Se afla departe de Betania şi 
nu ignora, ca Dumnezeu, că Lazăr a murit, cum cerea să afle mormântul? Vei spune, 
cugetând foarte bine, că Se prefăcea că întreabă dintr-o iconomie folositoare. Pri- 
meşte deci şi în acest caz că, tot în chip iconomic, cele pe care le ştia ca Dumnezeu, 
acestea zice că le învăţa de la Tatăl. Nevrând să înfurie şi mai tare nebunia iudeilor 
şi să pedepsească mânia lor, nu le adresează un cuvânt neacoperit, deşi I se potrivea 
să grăiască mai mult aşa.1252” (Sf. Chiril al Alexandriei, Comentariu la Evanghelia 
Sfântului loan, Cartea a V-a, cap. 5, în PSB, vol. 41, p. 596) 


„(...) Profetul zice: Om este, şi cine-L va cunoaște? (ler. 17, 9). Om după trup, 
dar mai presus de om după lucrarea dumnezeiască. Părea om când se atingea de cel 
lepros, dar mai presus de om Îl vindeca (Mt. 8, 3). Şi când îl plângea pe Lazăr mort 
(In. 11, 35), plângea ca un om; dar era mai presus de om când poruncea mortului să 
iasă afară, deşi-i erau picioarele legate (In. 11, 44). Om părea când atârna pe cruce; 
dar mai presus de om când, deschizând mormintele, învia pe cei morți (Mt. 27, 52).” 
(Sf. Ambrozie al Milanului, Scrisori, Scrisoarea a XLVI-a, 7, în PSB, vol. 53, p. 218) 


„Noi, adică toţi cei cu dreaptă credință, noi spun, credem şi una şi alta: credem, 
înţelegem, ştim şi mărturisim că este şi fiul omului, fiindcă s-a născut din om, şi fiul 
lui Dumnezeu, fiindcă este zămislit de Dumnezeire. Tu susții de asemenea şi una şi 
alta, că este adică fiul lui Dumnezeu şi al omului, sau că este numai al omului? Dacă 
susţii că e numai fiul omului, ți se împotrivesc apostolii, strigă profeţii, ți se împotri- 
veşte în sfârşit Duhul Sfânt, prin Care s-a făcut zămislirea. Gura-ţi neruşinată este 
astupată de toate mărturiile înălțimilor cereşti, este astupată de mărturiile scrierilor 
sfinte, este astupată, în sfârşit, de Evanghelia lui Dumnezeu, ca de o mână dumneze- 
iască. Marele Arhanghel Gavriil, care cu puterea cuvântului său l-a făcut pe Zaharia!253 
să creadă, oprindu- -i glasul fiindcă nu crezuse, cu atât mai mult îți osândeşte cu gura 
sa blasfemia şi nelegiuirea, când spune Fecioarei Maria, mama lui Dumnezeu: Duhul 
Sfânt se va pogori peste tine şi puterea Celui Prea Înalt te va umbri; pentru aceea 
şi Sfântul care Se va naşte din tine Fiul lui Dumnezeu se va chema (Lc. 1, 35). Vezi 
că, înainte de a fi după trup Fiul Omului, lisus Hristos a fost numit Fiul lui Dum- 
nezeu; Fecioara Maria având a naşte pe Domnul, prin coborârea Duhului Sfânt şi 
prin conlucrarea puterii celui Prea Înait a zămislit Fiu. Prin aceasta înţelegi că obâr- 
şia Domnului şi Mântuitorului nostru îi vine de acolo de unde îi este şi zămislirea. 


în cele omeneşti şi omul care nu mai este şi nu se mai arată numai ca om, ci are în Sine şi le arată pe cele omenești. A 
ridicat omenescul la calitatea de mediu al celor dumnezeieşti şi a coborât Dumnezeirea la arătarea ei în cele omenești. 
Totuși prin cele omeneşti transpar cele dumnezeieşti în forme şi trepte diferite. Dumnezeirea se arată şi în smerenia ome- 
nească de pe pământ, dar şi în lumina strălucitoare la care e ridicată umanitatea fără să se topească. (n. 497, p. 276). 

1252. Tâlcuirea Pr. D. Stăniloae: Când îi vede pe iudei înfuriindu-se prea tare de afirmaţia Sa că e Dumnezeu, sau 
când Se manifestă ca atare, îi mai potolea vorbind ca un om. De fapt era amândouă, și aceasta o arată alternând mani- 
festări smerite de om, cu fapte şi afirmaţii dumnezeieşti. Nu-i lăsa să cadă nici în cugetarea că e numai om, dar nu voia 
nici să-i înfurie prea mult, manifestându-Se ca Dumnezeu. Dar când săvârșea și vorbea de la nivelul omenesc, Cel ce 
făcea aceasta era tot ipostasul dumnezeiesc. EI Şi-a putut însuși aceste lucrări pentru că EI a fost Creatorul şi susținătorul 
lor. Şi dacă este EI aceasta, este şi Tatăl Lui. (n. 1133, p. 596). 

1253. Tâlcuirea Prof. N. Chiţescu: Zaharia a devenit mut; cf. Luca I, 19-20. (n. 20, p. 786). 

De vreme ce S-a născut coborându-Se în fecioară în plinătatea întregii Dumnezeiri, 
n-ar fi putut fi Fiul omului fără să fi fost mai înainte Fiul lui Dumnezeu. De aceea 
îngerul lui Dumnezeu, trimis să binevestească sfânta naştere, după ce mai înainte 
vestise taina zămislirii, a pus şi nume Celui ce avea să Se nască, zicând: Sfântul care 
se va naşte Fiul lui Dumnezeu Se va chema (Lc. 1, 35). Este aşadar, lisus Hristos 
Fiul lui Dumnezeu, fiindcă a fost zămislit de Dumnezeire şi născut de Dumnezeire. 
Dacă e Fiul lui Dumnezeu, este fără îndoială Dumnezeu. lar dacă este Dumnezeu, 
nu e lipsit de harul lui Dumnezeu. Şi n-a fost lipsit de ceea ce El însuşi a făcut, căci 
harul şi adevărul prin lisus Hristos s-au făcut (In. IL, 17).” (Sf. loan Casian, Con- 
vorbiri duhovniceşti, „Despre întruparea Domnului”, Cartea a II-a, cap. 6, 3-6, în 
PSB, vol. 57, pp. 786-787) 


„Acelaşi a fost pe pământ Cel Care este şi în ceruri, acelaşi şi între cei de jos, Cel 
care este şi între cei de sus, acelaşi în puţinătatea omenească Cel Care este în măreția 
cerească. Şi de aceea apostolul (1 Cor. 16, 23), numind harul lui Hristos, numea harul 
lui Dumnezeu, fiindcă Hristos era tot ceea ce este Dumnezeu: toată puterea lui Dum- 
nezeu în însăşi zămislirea omului, toată dumnezeirea, toată plinătatea dumnezeirii. De 
acolo îi venea toată desăvârşirea dumnezeirii, de unde îi venise şi obârşia. Nu putea fi 
fără Dumnezeu Acel om, Care tot ce era primise de la Dumnezeu. Astfel, mai întâi, 
vrei nu vrei, nu poți tăgădui că Domnul lisus Hristos este Fiul lui Dumnezeu, fiindcă 
îngerul strigă în evanghelii: Sfântul Care se va naşte din tine Fiul lui Dumnezeu Se va 
chema (Lc. 1, 35).” (St. loan Casian, Convorbiri duhovniceşti, „Despre întruparea 
Domnului”, Cartea a II-a, cap. 7, 2, în PSB, vol. 57, p. 787) 


„Ci prin lisus Hristos şi prin Dumnezeu-Tatăl Care L-a înviat pe EI din morți 
(Gal. 1, 1). Strălucitul şi minunatul învăţător (Sf. Apostol Pavel — n.a.), ştiind că 
Domnul lisus Hristos trebuie propovăduit şi ca Dumnezeu adevărat şi ca om ade- 
vărat, l-a propovăduit măreția Dumnezeirii fără să lase la o parte mărturisirea în- 
trupării. A înlăturat, însă, atât închipuirile lui Marcion despre adevărata întrupare, 
cât şi îngustimea lui Ebion despre desăvârşita Dumnezeire, pentru ca nu cumva, 
printr-o îndoită blasfemie, Domnul lisus Hristos să fie crezut cu totul fie om şi nu 
Dumnezeu, fie Dumnezeu şi nu om.” (Sf. loan Casian, Convorbiri duhovniceşti, 
„Despre întruparea Domnului”, Cartea a III-a, cap. 5, |, în PSB, vol. 57,p.791) 


„(...) Toma, pipăindu-l trupul şi cercetându-l rănile, când a descoperit adevărul 
corpului arătat, ce cuvinte a grăit? Domnul meu şi Dumnezeul meu (In. 20, 28). Oare 
a spus ce spui şi tu, că e om nu Dumnezeu, Hristos şi nu Dumnezeire? S-a atins de 
trupul Domnului şi a răspuns că este Dumnezeu.” (Sf. loan Casian, Convorbiri du- 
hovnicești, „Despre întruparea Domnului”, Cartea a III-a, cap. 15, 1-2, în PSB, vol. 
57, p. 802) 


„(...) Prin taina Cuvântului lui Dumnezeu unit cu omul, şi Cuvântul Care a fost 
trimis pentru mântuire e numit Mântuitorul şi Mântuitorul născut în trup prin comu- 
nicarea cu Cuvântul se numește Fiul lui Dumnezeu; astfel, în nedespărţita slavă a 
ambelor nume, fiindcă Dumnezeu a fost unit cu omul, tot ce este om şi Dumnezeu, 
în Hristos se numeşte Dumnezeu. (...) Propovăduieşte că în El crede cu adevărat, pe 
EI îl socoteşte plin de dumnezeiască dragoste, cine crede că isus este Fiul lui Dum- 
nezeu. Cuvântul lui Dumnezeu este arătat Fiul lui Dumnezeu şi prin aceasta vrea să 

se înțeleagă că Unul Născut Cuvântul lui Dumnezeu şi lisus Hristos este Fiul lui 
Dumnezeu. Vrei să ştii mai deplin că, deşi după trup Hristos S-a născut cu adevărat 
om din om, totuşi din pricina unităţii de negrăit a tainei în care s-a unit omul cu Dum- 
nezeu, nu este nici o distincţie între Hristos şi Cuvânt? Ascultă Evanghelia Dom- 
nului, sau mai degrabă ascultă-L pe Dumnezeu însuşi vorbind despre Sine: Aceasta 
este viaţa veşnică: Să Te cunoască pe Tine, singurul Dumnezeu adevărat, şi pe lisus 
Hristos, pe Care L-ai trimis (In. 17, 3). Mai sus ai auzit că a fost trimis Cuvântul lui 
Dumnezeu pentru a-i vindeca pe oameni, iar aici auzi că Acela Care a fost trimis este 
lisus Hristos. Fă această despărţire, dacă poţi, când vezi că este atât de mare unitatea 
dintre Hristos şi Cuvânt, încât nu numai că se spune Cuvântul unit cu Hristos, ci, din 
cauza unităţii înseşi, Hristos este numit Cuvântul.” (Sf. loan Casian, Convorbiri 
duhovniceşti, „Despre întruparea Domnului”, Cartea a IV-a, cap. 5, 1-3, în PSB, vol. 
57, pp. 809-810) 


„Ce-aş avea să mă întreb dacă este adevărat ceea ce a spus Dumnezeu, când nu 
trebuie să mă îndoiesc de cele spuse de Dumnezeu? Nimeni nu s-a suit în cer decât 
Cel Care S-a coborât din cer, Fiul omului, Care este în cer. Intotdeauna Cuvântul 
Tatălui a fost în cer. Şi cum a amintit EI că Fiul omului a fost întotdeauna în cer? 
Inţelege aşadar învățătura că este Fiul omului Cel Care a fost întotdeauna Fiul lui 
Dumnezeu, de vreme ce El întăreşte că Acela Care a fost de curând Fiul omului a 
fost întotdeauna în cer. La aceasta se adaugă ceva şi mai mare, anume că este ace- 
laşi Fiul omului şi Cuvântul lui Dumnezeu despre Care a spus că S-a coborât din cer 
şi, atunci când vorbeşte pe pământ, arată că este în cer. Nimeni nu s-a suit în cer, 
decât Cel Care S-a coborât din cer, Fiul omului, Care este în cer. Cine este, te 
întreb, Cel ce spune acestea? Hristos desigur. Dar unde era atunci când vorbea? Pe 
pământ, fără îndoială. EI spune că atunci când S-a născut, S-a coborât din cer, că 
este în cer şi că EI este acelaşi Fiul omului, fiindcă din cer n-a putut cobori decât ca 
Dumnezeu şi, când vorbeşte pe pământ, nu poate fi în cer decât ca Dumnezeu nes- 
fârşit.” (Sf. loan Casian, Convorbiri duhovniceşti, „Despre întruparea Domnului”, 
Cartea a IV-a, cap. 6, 4-6, în PSB, vol. 57,p. 811) 


„S-a coborât din cer Cuvântul lui Dumnezeu, dar S-a urcat Fiul omului: S-a 
urcat Acelaşi Care Se coborâse. Vezi, aşadar, că este acelaşi Fiul omului şi Cuvân- 
tul lui Dumnezeu.” (Sf. loan Casian, Convorbiri duhovniceşti, „Despre întruparea 
Domnului”, Cartea a IV-a, cap. 6, 7, în PSB, vol. 57,p. 811) 


„(...) 4 venit, zice Mântuitorul în Fvanghelie, Fiu/ omului, ca să mântuiască pe 
cel pierdut (Mt. 18, 11). Apostolul zice: Vrednic de credinţă şi de toată primirea este 
cuvântul că lisus Hristos a venit în lume ca să mântuiască pe cei păcătoşi, dintre 
care cel dintâi sunt eu (| Tim. 1, 15). Dar şi loan Evanghelistul zice: Intre a/e Sale 
a venit şi ai Săi nu L-au primit (n. 1, 11). Vezi, aşadar, cum Scriptura spune într-un 
loc că a venit în lume Fiul omului, în alt loc Iisus Hristos, în alt loc Cuvântul lui 
Dumnezeu. Înţelege aci că este neasemănare de numiri, nu de lucruri, şi că în felu- 
rita înfăţişare de nume este o singură putere. Căci, deşi Cel Ce a venit în lume este 
numit când Fiul omului, când Fiul lui Dumnezeu, când Cuvântul, în fiecare nume 
este arătat unul singur.” (Sf. loan Casian, Convorbiri duhovniceşti, „Despre întrupa- 
rea Domnului”, Cartea a IV-a, cap. 7, 2-3, în PSB, vol. 57, p. 812) 

„Aceasta este credința cea adevărată şi drept mărturisitoare: să crezi că Domnul 
lisus a avut la fel fiinţa trupului adevărată şi adevărul desăvârşitei dumnezeiri.” (Sf. 
Ioan Casian, Convorbiri duhovniceşti, „Despre întruparea Domnului”, Cartea a V-a, 
cap. 5, 3, în PSB, vol. 57, p. 822) 


„Și de aceea Hristos se numeşte tot ce este Dumnezeu, fiindcă există atâta uni- 
tate între Hristos şi Dumnezeu, încât nimeni, când zice Hristos, să nu poată spune 
că în numele lui Hristos nu este Dumnezeu, şi de asemeni, nimeni, când zice Dum- 
nezeu, să nu-L socotească pe Hristos decât ca Dumnezeu. Astfel, de o ființă fiind 
prin taina şi slava naşterii sfinte, Dumnezeu şi Omul s-au făcut întru totul Dum- 
nezeu.” (Sf. loan Casian, Convorbiri duhovniceşti, „Despre întruparea Domnului”, 
Cartea a V-a, cap. 7, l, în PSB, vol. 57, p. 824) 


„Aşadar, numai aceasta este credința sobornicească a întregii biserici, numai 
aceasta este adevărată, pentru care Domnul lisus Hristos este precum om, la fel şi 
Dumnezeu, precum Dumnezeu, la fel şi om. Oricine nu-L mărturiseşte pe Iisus nu 
este de la Dumnezeu. lar a nu-L mărturisi înseamnă a voi să rupi ce e unit şi să des- 
parți ce e de nedespărțit. Şi ce este în lisus unit şi nedespărțit? Omul şi Dumnezeu. 
Deci nu-L recunoaşte pe Hristos cine-L desparte şi-l sfâşie în două dumnezeirea. (De 
altfel, dacă nu-L desface şi nu-L desparte, Îl mărturiseşte; iar dacă-L deosebeşte şi 
desface, nu-L mărturiseşte).” (Sf. loan Casian, Convorbiri duhovniceşti, „Despre în- 
truparea Domnului”, Cartea a V-a, cap. 10, 5, în PSB, vol. 57, p. 829) 


„Marta, pe când cu ochii trupeşti Îl vedea om, cu cei duhovniceşti Îl mărturisea 
Dumnezeu, zicând: Da, Doamne. Eu am crezut că Tu eşti Hristos, Fiul lui Dum- 
nezeu, Care ai venit în lume (n. LI, 27). De aceea Petru, sub descoperirea Duhului 
Sfânt, deşi privea pe dianafară pe Fiul omului, propovăduise totuşi pe Fiul lui Dum- 
nezeu, zicând: 7u eşti Hristosul, Fiul lui Dumnezeu Celui viu (Mt. 16, 16). De aceea 
Toma, pe când pipăia trupul ştia că pipăie pe Dumnezeu, zicând: Domnul meu şi 
Dumnezeul meu (In. 20, 28). Căci toţi Il mărturiseau pe Hristos unul, şi nu făceau 
din EI doi.” (Sf. loan Casian, Convorbiri duhovniceşti, „Despre întruparea Dom- 
nului”, Cartea a VI-a, cap. 19, 2, în PSB, vol. 57, pp. 849-850) 


„(...) Profetul vorbea despre El pe față oarecum către tot neamul omenesc: /ară 
Dumnezeul vostru! (Is. 40, 9) şi în alt loc: Acesta este Dumnezeul nostru (Is. 25, 9) 
şi Dumnezeu puternic, Tatăl veacului ce va să vină şi împărăţia Lui nu va avea 
sfârșit?” Dar şi după ce a venit, de ce avea să-şi ascundă venirea de aceia care pe 
față Îl mărturiseau că a venit? Oare nu ştia Petru de venirea lui Dumnezeu când 
zicea: 7u eşti Hristosul, Fiul lui Dumnezeu Celui viu (Mt. 16, 16)? Oare Marta nu-L 
ştia pe Cel în Care crede, când spunea aceste cuvinte: Doamne, eu am crezut că Tu 
eşti Hristosul, Fiul lui Dumnezeu Celui viu, Care ai venit în lume (|n. 11, 27)? Toţi, 
în sfârşit, care cereau fie leacuri pentru boli, fie vindecarea mădularelor, fie viaţa 
celor morţi cereau acestea de la slăbiciunea unui om sau de la atotputernicia lui 
Dumnezeu? 

Diavolul însuşi, când Îl ispitea prin toate ocolurile şiretlicurilor, prin toată arta 
nemerniciei sale, ce presupunea neştiind, sau ce dorea să ştie ispitind? Sau ce-l făcea 
atât de mult să caute pe Dumnezeu în smerenia unui om? Oare aflase aceasta din 
învățăturile de mai înainte, sau cunoscuse că a venit Dumnezeu în trup de om? Hotă- 


57-Părinţii Bisericii 

rât nu. Dar din marile arătări ale semnelor, din marile încercări ale lucrurilor şi din 
glasurile adevărului însuşi era împins la bănuială şi la cercetarea acestui lucru, ca 
unul care auzise odată de la Ioan: /ară, Mielul lui Dumnezeu Cel Care ridică păca- 
tul lumii (|n. 1, 29). Şi iarăşi de la acelaşi: Eu trebuie să fiu botezat de Tine şi Tu vii 
la mine? (Mt. 3, 14). Porumbelul care, coborând din cer, s-a oprit deasupra capului 
Domnului, a dat semn limpede arătându-L Dumnezeu. Şi glasul trimis de Dumnezeu 
nu prin ghicire, sau închipuiri, L-a arătat Dumnezeu zicând: 7u ești Fiul Meu Cel 
prea iubit; întru Tine am binevoit (Lc. 3, 22). Şi de aceea, deşi vedea pe dinafară în 
lisus pe om, Îl cerceta ca pe Fiul lui Dumnezeu, zicând: Dacă eşti Fiul lui Dum- 
nezeu, Zi ca aceste pietre să se facă pâini. Oare privirea omului i-a răpit diavolului 
bănuiala Dumnezeirii încât, pentru că-L vedea om, credea că nu poate fi Dumnezeu? 
Hotărât nu. Dar ce spune? Dacă eşti Fiul lui Dumnezeu, zi ca aceste pietre să se facă 
pâini (Mt. 4, 3). Nu se îndoia că poate fi ceea ce întreba dacă este: Întrebarea lui era 
dacă este într-adevăr Dumnezeu, nu dacă poate, sau nu, să fie.” (Sf. loan Casian, 
Convorbiri duhovniceşti, „Despre întruparea Domnului”, Cartea a VII-a, cap. 10, 
cap. 11, 1-3, în PSB, vol. 57, pp. 864-865) 


„Dar noi nu definim pe lisus omeneşte, fiindcă nu-L dogmatizăm om simplu, 
tăind unirea cea mai presus de înțelegere. Desigur, nu fiindcă e Făcătorul oamenilor 
dăm numele de om Celui ce, după fire, fiind Dumnezeu, a luat cu adevărat fiinţa 
noastră (S-a substanțializat ca noi), ci ființial. Dar nu e numai om, fiindcă acelaşi e 
şi Dumnezeu; însă nici numai supraființial, fiindcă acelaşi e şi om. Căci nu e om 
simplu, nici Dumnezeu gol, ci e om cu adevărat Prea-iubitorul de oameni.” (Sf. 
Maxim Mărturisitorul, Ambigua, Partea întâi, 5, în PSB, vol. 80, p. 55) 


„Se dă întreg pe Sine însuşi, fără ştirbire, şi ia pe om întreg şi deplin prin unirea 
negrăită şi nevătămată, nemicşorând desăvârşirea nici unuia. Şi este cu adevărat 
acelaşi Dumnezeu întreg şi acelaşi Om întreg, dându-Se pe Sine însuşi mărturie, 
prin desăvârşirea celor două firi în care este cu adevărat, despre neschimbabilitatea 
şi constanța amândurora. Aşa desface Dumnezeu legile firii, folosindu-Se de fire în 
cele ale firii, în chip mai presus de fire.” (Sf. Maxim Mărturisitorul, Ambigua, 
Partea a II-a, 95, în PSB, vol. 80, p. 242) 


„Căci nu declarăm pe Hristos om îndumnezeit, ci Dumnezeu în mod desăvârşit 
înomenit, Care Şi-a făcut vădită, prin trupul mintal însuflețit şi prin fire lucrător, 
puterea nesfârşită de infinite ori în mod infinit suprainfinită a Dumnezeirii Sale 
negrăite!254. Îl vestim pe Acelaşi întreg Dumnezeu şi om cu adevărat, pe Acelaşi 
fiind desăvârşit şi atotdeplin amândouă acestea prin fire şi având fără nici o lipsă tot 
ce e propriu fiecăruia afară de păcat, care nu are nici o raţiune!255. Căci fiind ipostas 
al firilor, a primit în mod natural şi rațiunile fiinţiale ale lor. lar dacă a primit raţiu- 
nile ființiale ale firilor al căror ipostas a fost, a avut pe drept cuvânt şi lucrarea na- 


1254. Tâlcuirea Pr. D. Stăniloae: Trupul lui Hristos, purtător de suflet mintal, rămâne lucrător prin fire. Dar prin el, 
dar şi prin lucrarea lor, e lucrătoare totodată puterea infinită, ba de infinite ori infinit suprainfinită a Dumnezeirii, putere 
care în sfinți nu se manifestă în această infinitate suprainfinită, căci nici trupul lor n-a devenit trupul ipostasului Fiului 
lui Dumnezeu. Minunea e că trupul omenesc însuflețit mintal poate deveni în Hristos — nu cu înlăturarea lucrării lui na- 
turale — organ al lucrării puterii infinite a Dumnezeirii. Nu numai mintea, ci chiar trupul omenesc se deschide în Hristos 
lucrării infinite a lui Dumnezeu. În Hristos s-a făcut cunoscută o uluitoare capacitate cu care Dumnezeu a înzestrat la 
creație trupul omenesc, o capacitate de organ al lucrării întregii infinităţi a puterii dumnezeieşti. (n. 401, p. 194). 

1255. Tâlcuirea Pr. D. Stăniloae: Păcatul ca rău practicat de om nu are nici o rațiune în Dumnezeu şi în sine însuşi. 
EI nu produce decât dezordine în om şi în jurul lui. El face pe omul însuşi nerațional sau tulbură rațiunea lui. Hristos e şi 
ca om cel mai perfect raţional. (n. 402, p. 194). 

turală însufleţită a trupului a cărei rațiune ființială s-a semănat în fire1256. Iar dacă 
a avut ca om o lucrare naturală, prin a cărei rațiune se susţine firea, e firesc că a avut 
şi ca Dumnezeu o lucrare naturală (a naturii dumnezeieşti), care revela Dumnezeirea 
mai presus de ființă. Căci fiind Dumnezeu desăvârşit şi acelaşi om desăvârşit, lucra 
în mod natural prin amândouă cele cărora le era ipostas, neîmpărțindu-Se!257.” (Sf. 
Maxim Mărturisitorul, Epistole, Partea a II-a, „Către Prea Cuviosul presbiter Marin”, 
11, în PSB, vol. 81, pp. 194-195) 


„Îi atribuim după fire lui Hristos, ca  Aceluiaşi întreg şi Unul şi Singur, toate cele 
ale firilor din care este, afară de păcat. Îl mărturisim pe Acelaşi ŞI pătimitor şi nepă- 
timitor, şi necreat şi creat, şi pământesc şi ceresc, şi văzut şi cugetat, şi încăput şi 
neîncăput după fire.” (Sf. Maxim Mărturisitorul, Epistole, Partea a II-a, Scrieri, 8, 
în PSB, vol. 81, p. 244) 


„(...) Noi credem că din cele ce este Hristos, în acelea și este. Şi în cele în care 
este Hristos, acelea sunt Hristos. Fiindcă EI este totodată Dumnezeu și om; şi este 
în Dumnezeire şi umanitate; şi S-a făcut Unul din Dumnezeire şi umanitate.” (Sf. 
Maxim Mărturisitorul, Epistole, Partea a II-a, 17, în PSB, vol. 81, p. 295) 


„Căci cuvântul: Nu precum Eu voiesc, ci precum Tu nu arată nimic altceva decât 
că a îmbrăcat trup cu adevărat temător de moarte. Căci e propriu trupului a se teme 
de moarte, a se feri de ea şi a se întrista până la moarte. Acum însă îl lasă lipsit şi 
gol de lucrarea lui, ca să adeverească slăbiciunea şi firea lui. Însă tot acum nu 
ascunde (nici puterea Lui), ca să afle că nu era simplu om. Căci precum dacă ar fi 
arătat prin toate numai cele omeneşti, s-ar fi socotit numai om, aşa dacă ar fi împli- 
nit totdeauna numai cele ale Dumnezeirii, nu s-ar fi adeverit învățătura despre întru- 
pare (iconomie). De aceea variază şi împreună atât cuvintele, cât şi faptele, ca să nu 
dea prilej nici bolii nebune a lui Pavel de Samosata, nici celei a lui Marcion şi Mani- 
heu!258. Şi aşa şi prezice moartea viitoare ca Dumnezeu, dar Se şi fereşte de ea ca 
om.” (Sf. Maxim Mărturisitorul, Epistole, Partea a II-a, 22, în PSB, vol. 81, p. 316) 


„La început era Cuvântul” 


„Nu-i nimeni care să nu preamărească soarele de pe cer, să nu-i admire măreția 
lui, frumuseţea lui, simetria razelor sale şi lumina lui strălucitoare; dar dacă s-ar 
ambiţiona să-şi ațintească privirile ochilor lui pe discul soarelui, nu numai că nu va 
mai putea vedea frumuseţea admirată, dar îşi va pierde şi vederea. Mi se pare că tot 
aşa va păţi şi mintea care se ambiționează să cerceteze exact cuvintele: La început 
era Cuvântul.” (Sf. Vasile cel Mare, Omilii şi cuvântări, Omilia a XVI-a, |, în PSB, 
vol. 17, p. 514) 


1256. Tâlcuirea Pr. D. Stăniloae: Lucrarea are şi ea o rațiune, conformă rațiunii trupului însuflețit mintal. Nici o 
faptă nu e fără rațiune, fără un scop, fără o manifestare a raţionalității trupului într-un anumit fel. Lucrarea ca sumă a 
faptelor raționale e și ea raţională. De aceea Hristos Îşi poate imprima în lucrarea raţională omenească lucrarea Sa dum- 
nezeiască conformă lucrării raționale a trupului. (n. 403, p. 195). 

1257. Tâlcuirea Pr. D. Stăniloae: E de remarcat că pe când în sfinţii îndumnezeiţi Sf. Maxim vede lucrarea ome- 
nească redusă la o funcţie receptivă, în Hristos afirmă menţinerea activă a ei împreună cu lucrarea dumnezeiască. Fiul lui 
Dumnezeu S-a făcut om ca să restabilească în toate privințele tot ce e propriu omului. El a venit să arate cât de total 
lucrarea omenească se poate face organ al lucrării dumnezeieşti. (n. 404, p. 195). 

1258. Tâlcuirea Pr. D. Stăniloae: Gândirea lui Pavel de Samosata mergea spre panteism, recunoscând în Hristos numai 
Dumnezeirea,; a lui Marcion şi Maniheu mergea spre dualism, recunoscând în Hristos numai umanul. (n. 660, p. 316). 

„Unde este hulitorul? Unde este limba care luptă împotriva lui Hristos, care 
spune: Fra un timp când nu era? Ascultă Evanghelia: La început era. Dacă era la 
început, atunci când nu era? Să plâng necredinţa lor sau să mă scârbesc de neştiința 
lor?” (Sf. Vasile cel Mare, Omilii şi cuvântări, Omilia a XVI-a, II, în PSB, vol. 17, 
p. 516) 


„La început era Cuvântul. 

Nimic nu este mai vechi ca începutul, dacă ne gândim la definiția începutului. 
Căci nu va exista niciodată vreun început al începutului, 1259 sau cugetându-se vreun 
alt început existent înainte; şi aşa, mai departe se va nega existenţa unui început ade- 
vărat.1260 Căci altfel, dacă se întâmplă să existe altul mai înainte de începutul ade- 
vărat, cuvântul nostru despre început va merge la nesfârşit, răsărind mereu altul şi 
declarând ca al doilea pe cel la care s-a oprit căutarea noastră. Deci nu va fi început 
al începutului pentru cugetarea exactă şi adevărată, ci cuvântul despre el va expri- 
ma infinitatea şi necuprinderea lui. Deci mersul mereu înapoi neavând sfârşit şi 
depăşind măsura veacurilor, Fiul nefiind născut în timp, Se va afla existând mai 
degrabă etern împreună cu Tatăl, căci era la început. 

Iar de era la început, spune-mi, ce minte va zbura peste puterea acelui era?126] 
Când se va opri deci ca într-un sfârşit acel era, odată ce fuge mereu înaintea gân- 
dului ce-l urmărește şi mereu înaintea cugetării ce-i urmează!262? Uimit de aceasta, 
Proorocul Isaia zice: Neamul Lui cine-l va spune? Că s-a luat de pe pământ viața 
Lui (s. 53, 8). Căci cu adevărat ridicată de pe pământ este viața Unuia-Născutului, 
adică e mai presus de toată înțelegerea celor ce sunt pe pământ şi mai presus de tot 
cuvântul, fiind de neexplicat. lar dacă este peste mintea şi cuvintele (raţiunile) din 
noi, cum ar fi El creat, când înțelegerea noastră nu poate circumscrie în timp şi în 
cuvânt nici cele făcute?” (Sf. Chiril al Alexandriei, Comentariu la Evanghelia Sfân- 
tului loan, Cartea întâi, cap. 1, în PSB, vol. 41, pp. 18-19) 


„Căci un început prin sine nu s-ar putea cugeta niciodată!263 fără să tindă spre 
sfârşitul lui1264. (...) 


1259. Tâlcuirea Pr. D. Stăniloae: Deci începutul, înţeles ca început nu al unui lucru singular, ci început general, nu 
poate avea nimic înaintea lui. Cel ce era la acest început general este din eternitate. (n. 6, p. 19). 

1260. Tâlcuirea Pr. D. Stăniloae: Dacă lumea n-are un început, ea e din veci. O lume deosebită de Dumnezeu este 
numai O lume care are pe cineva ca început, care nu are la rândul lui un alt început. Dar e absurd a cugeta o lume, plină 
de mărginirile şi imperfecţiunile evidente, care să nu aibă un început suprem, care e deci altfel decât ea, și care nu are o 
desăvârşire în lipsa Lui de început, EI fiind începutul prin excelenţă. Spunându-se: /a început era Cuvântul, El este pus 
în legătură cu lumea, care are un început. Lumea nu a apărut independent de EI, spunându-se doar că El exista atunci 
când a apărut lumea. Ci EI a fost cauza ei necauzată, cum spune Evanghelistul în versetul 3. (n. 7, p. 19). 

1261. Tâlcuirea Pr. D. Stăniloae: Ce minte va putea trece dincolo de acel era? Aceasta pentru că nu se va putea trece 
pururi la alt și alt început, parcurgând orice măsură a veacurilor. (n. 8, p. 19). 

1262. Tâlcuirea Pr. D. Stăniloae: Acel era nu-și are o margine sau un sfârşit în trecut. Gândirea care vrea să sară 
dincolo de el e mereu anticipată de acel era. Sau acel era aleargă mereu înaintea gândirii care vrea să ajungă la capătul 
lui, Acel era are în sine nesfârşirea în timp şi în veacuri. În zadar se sileşte gândirea să treacă peste ele pentru a ajunge 
la capătul acelui era. Acel era fuge mereu înaintea gândirii care vrea să-l ajungă. (n. 9, p. 19). 

1263. Tâlcuirea Pr. D. Stăniloae: Nu s-ar putea cugeta ceva care începe prin sine. Orice începe nu începe prin sine; 
deci nu are viața în sine. Fiul era la început. Aceasta înseamnă că Cuvântul n-a început vreodată să existe, că n-are 
început. Când spune despre Fiul că cra la început, implică în această calitate a Lui faptul că EI era atunci când a început 
ceva, adică lumea, să existe. El este înainte de orice început. Dar E] era la începul înseamnă şi că în EI este începutul 
lumii care a început să existe. Numai Cuvântul, implicând în El voinţa şi gândirea, poate face să înceapă ceva nou cu ade- 
vărat. Altfel, toate sunt numai actualizări printr-o lege ceea ce e dat virtual într-o esenţă generală. De aceea, până la un 
anumit grad, şi omul prin cuvânt e mereu început a ceva. lar Dumnezeu-Cuvântul e început a toate. De aceea EI a făcut 
lumea, ca s-o înnoiască mereu şi ca oamenii să spună şi să facă şi ei mereu ceva. (n. |], p. 20). 

1264. Tâlcuirea Pr. D. Stăniloae: Ceea ce are un început - şi-l are totdeauna prin altcineva - va avea şi un sfârşit. 
Căci nu are în sine puterea existenței din veci și deci până în veci. Ca urmare, Fiul este Viaţa în Sine, neavând nici început, 
nici sfârşit, pentru că nu e din altcineva, deci nu c mărginit. (n. 12, p. 20). 

Deci fiindcă Fiul e mai vechi şi decât veacurile înseşi,265 e liber de calitatea de-a 
fi fost născut în timp.” (Sf. Chiril al Alexandriei, Comentariu la Evanghelia Sfân- 
tului loan, Cartea întâi, cap. 1, în PSB, vol. 41, p. 20) 


„Afirmându-se deci de către unii că e unul dintre cei făcuţi în timp, în mod nece- 
sar fericitul Evanghelist porneşte cu asprime asupra celor ce învaţă astfel şi scoate 
pe. Fiul de sub orice robie şi ÎL înfăţişează ca pe fiinţa liberă şi stăpânitoare a tuturor 
şi Îl afirmă existând în mod firesc în ea, zicând: La început era Cuvântul. Şi uneşte 
cu termenul /a început în mod folositor pe cel de era, ca să se înțeleagă nu numai 
plin de slavă, ci şi înainte de veci. Şi astfel a pus termenul era ca să înalțe înţele- 
gerea celui ce cugeta la o naştere adâncă, necuprinsă şi negrăită, ce are loc în afara 
timpului. Căci termenul era, spus în mod nedefinit, la ce loc ne va opri, o dată ce 
merge pururea înaintea minţii ce-l urmăreşte? Şi dacă socoteşte cineva că se află 
vreo oprire a lui, îl face pe acesta început a ceea ce e dincolo de orice drum 1266. 

Era deci Cuvântul la început, adică în Începutul cel peste toate, şi existând din 
EI în mod natural, şi având o demnitate stăpânitoare. Iar dacă acest lucru este ade- 
vărat, cum va mai fi creat sau făcut? Unde se spune în general că era, în ce mod se 
va putea spune că vreodată nu era? Sau cum se va spune aceasta împotriva Fiului?1267” 
(Sf. Chiril al Alexandriei, Comentariu la Evanghelia Sfântului loan, Cartea întâi, 
cap. 1, în PSB, vol. 41,p.23) 


„În cele dinainte (fericitul loan - n.a.) a învăţat că Cuvântul era întru început, (adică) 
precum am spus mai înainte, în Dumnezeu-Tatăl!268.” (Sf. Chiril al Alexandriei, Co- 
mentariu la Evanghelia Sfântului loan, Cartea întâi, cap. 2, în PSB, vol. 41, p. 24) 


Hristos nu e simplă creatură 


„(...) Cum de a fost posibil ca un om crescut în condiţii modeste şi sărace, care 
nu s-a bucurat de o educaţie mai aleasă şi nici de o învățătură în ale oratoriei în stare 
să-l fi îndreptățit să poată vorbi mulțimilor în chip linguşitor şi atrăgător, cum de a 
ajuns să fie conducător de popoare care răspândeşte în omenire o doctrină care des- 
fuinţează obiceiurile evreilor dar respectă încă pe proorocii lor şi nimicește legile 
elinilorI269 mai ales în ceea ce priveşte divinitatea? Cum a fost posibil ca un astfel 
de om, crescut în aceste condiţii, şi Care, după cum spun chiar şi duşmanii Lui, n-a 
avut de la cine să înveţe ceva mai deosebit şi mai important, Care n-a fost inițiat de 
nimeni într-o ştiinţă mai adâncă, să fi putut propovădui învățături atât de înalte 
despre Judecata lui Dumnezeu, despre pedepsirea celor răi şi despre răsplătirea celor 
buni, încât cuvintele Lui n-au convins numai pe oamenii simpli şi neînvăţaţi, ci şi 


1265. Tâlcuirea Pr. D. Stăniloae: Veacurile reprezintă nu numai toate marile unități de timp, ci implică în ele şi o 
legătură cu eternitatea, Căci eternitatea depăşeşte toate unitățile temporale şi străbate prin ele. (n. 14, p. 20). 

1266. Tâlcuirea Pr. D. Stăniloae: Cuvântul era în Tatăl, dar acest era, fiind spus în mod indefinit, nu arată vreun 
moment în care a început să fie în Tatăl, ca Început al Lui. E în Tatăl dinainte de orice timp. (n. 22, p. 23). 

1267. Tâlcuirea Pr. D. Stăniloae: Când se spune că era la orice început sau în începutul a toate, Care este Tatăl, nu 
se mai poate spune că nu era vreodată. Deci se afirmă existența din eternitate a Fiului. (n. 23, p. 23). 

1268. Tâlcuirea Pr. D. Stăniloae: Sfântul loan, folosind — în primul capitol al Evangheliei — pentru Hristos ca Dum- 
nezeu numele de Cuvântul, a arătat prin aceasta caracterul de Persoană activă al Fiului în dialog cu Tatăl, deci cu altă Per- 
soană, şi, prin aceasta, a subliniat faptul că începutul tuturor nu e o esență, ci o comuniune supremă, gânditoare și liberă 
de Persoane. Sfântul Chiril numeşte mai des pe acest Cuvânt Fiul etem al Tatălui. Dar prin folosirea termenului întru 
început se indică nu atât relația Lui cu lumea, cum dă de înțeles traducerea lui în Biblia românească cu “La început”, ci 
cu Tatăl. Deşi Îl numește mai mult Fiul, prin acest nume arată nu mai mult relaţia Lui cu Tatăl, cum o implică de altfei 
şi termenul Cuvântul care era din eternitate. (n. 25, p. 24). 

1269. Notă Pr. T. Bodogae: Adică ale păgânilor. (n. 70, p. 54). 

pe mulţi din straturile mai sus puse şi chiar persoane care sunt în stare să aprecieze, 
sub vălul expresiilor în aparență banale (care am putea spune că le îmbracă), învăță- 
turi de o semnificaţie interioară ascunsă?” (Origen, Contra lui Celsus, Cartea întâi, 
cap. 29, în PSB, vol. 9, p. 54) 


„Cine, dar, din cei care ar parcurge cât de cât cu atenţie firea lucrurilor n-ar ră- 
mâne surprins de admiraţie în faţa acestei ființe Care, prin mărirea Ei, a biruit şi a 
lăsat în urmă toate măririle care au dus la decadență, şi pe toţi bărbaţii vestiți ai 
tuturor timpurilor? Dealtfel, rar se întâmplă ca oamenii vestiți să fi ajuns să dobân- 
dească un nume strălucit pentru mai multe isprăvi deodată, ci unul s-a distins prin 
filosofie, altul prin valoare militară, dintre barbari, unii prin forța lor magică, alții 
prin alte merite, dar totdeauna a fost mic numărul celor care, în acelaşi timp, au stâr- 
nit admiraţia altora, dar au şi dobândit o faimă reală. In schimb, pe lângă alte mari 
calități, lisus e preamărit în acelaşi timp atât pentru înțelepciunea Lui, pentru mi- 
nunile pe care le-a săvârşit, cât şi pentru atotputernicia cu care conduce lumea. El 
n-a Silit ca un tiran pe cei din jurul Lui să-L urmeze, chiar dacă ar fi certați cu legile, 
nici ca un tâlhar care ațâță pe cei din ceata lui împotriva oamenilor, nici ca un bogă- 
taş care nu poartă de grijă decât de scopurile cu care leagă pe cei din jurul lui, şi nici 
ca unul din cei osândiţi de toată lumea, ci a acţionat totdeauna ca propovăduitor al 
învăţăturii lui Dumnezeu cel peste toate, al cinstirii care I se cuvine şi al întregii legi 
morale, învățătură care are darul de a uni, în chip familiar, cu Dumnezeu Atotputer- 
nicul pe oricine îşi potriveşte viaţa cu a Lui.” (Origen, Contra lui Celsus, Cartea 
întâi, cap. 30, în PSB, vol. 9, p. 55) 


„Dar dacă n-ar fi fost decât om, nu ştiu cum s-ar fi încumetat să răspândească 
peste tot pământul credinţa Sa şi învăţătura Sa, şi cum ar fi fost în stare, fără aju- 
torul lui Dumnezeu, să-şi ducă planul la îndeplinire şi să biruiască pe toți cei care se 
împotrivesc răspândirii învăţăturii Sale: regi, împărați, senat roman şi peste căpe- 
tenii şi popoare? Cum să pui în sarcina firii omeneşti, care n-ar avea la urma urmei 
nimic superior, puterea de a converti o atât de mare mulțime de oameni, şi încă nu 
numai oameni culți, ci şi din cei care sunt foarte neînvățaţi şi robiţi de patimile lor 
şi care pentru neştiința lor sunt cu atât mai greoi în întoarcerea spre renunțare cu cât 
sunt lipsiţi de rațiune? Intrucât, însă, Hristos este puterea lui Dumnezeu şi înțelep- 
ciunea Tatălui (| Cor. 1, 24), a rânduit toate acestea şi rânduieşte şi acum.” (Origen, 
Contra lui Celsus, Cartea a II-a, cap. 79, în PSB, vol. 9, p. 166) 


„Căci cum ar spune adevărul despre Tatăl, acela care tăgăduieşte pe Fiul, Care 
ni L-a descoperit pe Tatăl? Sau cum ar cugeta drept despre Duhul, vorbind urât 
despre Cuvântul, Care-L dăruieşte? Şi cine va crede acestuia vorbind despre înviere, 
odată ce tăgăduieşte pe Hristos, Care S-a făcut pentru noi întâiul născut din morți 
(Col. 1, 10)? Sau cum, nerecunoscând naşterea adevărată a Fiului din Tatăl, nu va 
rătăci şi în privinţa venirii Lui în trup? Căci şi iudeii de odinioară, tăgăduind pe 
Cuvântul şi zicând: Nu avem alt împărat decât pe Cezarul (În. 19, 15), au tăgăduit 
deodată cu aceasta toate şi s-au golit de sfeşnicul luminii, de mireasma mirului, de 
cunoştinţa proorociei şi de însuşi adevărul, iar acum, neînțelegând nimic, sunt ca cei 
ce umblă în întuneric.” (Sf. Atanasie cel Mare, 7rei cuvinte împotriva arienilor, 
Cuvântul întâi, VIII, în PSB, vol. 15, pp. 162-163) 


„Dar noi ne ţinem cu îndrăzneală de dreapta credință, pe temeiul dumneze- 
ieştilor Scripturi, punând-o ca un sfeşnic în candelabru şi zicând: Acesta este Fiul 

adevărat al Tatălui, prin fire, propriu fiinţei Lui, înțelepciunea unic născută şi Cu- 
vântul adevărat şi unic al lui Dumnezeu. Nu este creatură şi făptură, ci Născutul pro- 
priu al ființei Lui. De aceea e Dumnezeu adevărat de o ființă cu Tatăl adevărat. Iar 
ceilalți, cărora le-a spus: Eu am zis: dumnezei sunteți (Ps. 8], 6) numai prin Împăr- 
tăşanie au pe Cuvântul prin Duhul, având harul acesta de la Tatăl. Căci e pecetea 
ipostasului Tatălui (Ev:. 1, 3) şi lumină din lumină şi putere şi chip adevărat al fiinţei 
Tatălui1270. Căci aceasta a spus-o Însuşi Domnul: Cel ce Mă vede pe Mine a văzut 
pe Tatăl (n. 12, 9). 

ŞI a existat pururea şi nu a fost niciodată când nu a fost. Căci Tatăl fiind veşnic, 
veşnic este şi Cuvântul şi Înţelepciunea Lui.1271” (Sf. Atanasie cel Mare, Trei cu- 
vinte împotriva arienilor, Cuvântul întâi, LX, în PSB, vol. 15, p. 163-164) 


„Să răspundă (arienii — n.a.) ţinând seama de ceea ce s-a spus: Dumnezeu era 
Cuvântul (In. 1, 2). Mai bine zis: să răspundă la întrebare înşişi susținătorii ereziei, 
ținând seama de aceste cuvinte. Că din acest cuvânt se va cunoaşte ce se cuvine să 
se spună despre întreaga învăţătură a ambelor părți: de era Cuvântul sau nu era; de 
a fost pururea sau a fost cândva când n-a fost; de a fost veşnic sau de la cineva şi de 
cândva; de este Dumnezeu adevărat sau prin fapta altcuiva şi prin împărtăşire şi prin 
închipuire; de trebuie să fie numit unul dintre cele făcute sau să fie văzut în unire cu 
Tatăl; de e neasemenea după ființă cu Tatăl sau de e asemenea şi propriu fiinţei 
Tatălui; de e făptură sau prin EI s-au făcut fâpturile; de e Cuvântul Tatălui sau altul 
decât Acesta.” (Sf. Atanasie cel Mare, 7rei cuvinte împotriva arienilor, Cuvântul 
întâi, LX, în PSB, vol. 15, p. 164) 


„Dacă Dumnezeu este Făcător şi Ziditor, dar creează făpturile prin Fiul şi nu se 
pot cunoaşte cele făcute decât ca făcute prin Cuvântul, cum nu e o blasfemie ca 
odată ce Dumnezeu este Făcătorul, să se spună că şi Cuvântul Lui Ziditor şi Înţelep- 
ciunea Lui n-au fost cândva? Căci aceasta este egal cu a zice că nici Dumnezeu nu 
e Făcător, neavând din Sine pe Cuvântul Creator în Care creează, ci e venit din afară 
şi e străin Lui şi neasemenea Lui, după ființă!272, 

Apoi să ne spună, mai bine zis să vadă, greşeala ce o săvârşesc zicând: Era 
cândva când nu era şi nu era înainte de a Se naşte. Căci dacă Fiul nu e din veci îm- 
preună cu Tatăl, nu e Treimea din veci, ci mai înainte a fost monadă şi S-a făcut 
Treime mai târziu prin adaos, deci cunoştinţa lui Dumnezeu despre Sine a crescut şi 
s-a constituit cu înaintarea vremii!275. Şi iarăşi, dacă Fiul nu e născut propriu al 
funţei Tatălui, ci a fost făcut din nimic, Treimea însăşi a luat existența din nimic şi 
a fost cândva când n-a fost. Şi o vreme Treimea e cu lipsă, apoi e deplină. A fost cu 
lipsă înainte de a se fi făcut Fiul, şi deplină după ce a fost făcut. Şi deci şi făcutul se 


1270. Tâlcuirea Pr. D. Stăniloae: Fiul e Chipul sau Pecetea Tatălui imprimată viu în interiorul Lui. Ca să folosim ca 
imagine o realitate din lume: într-o mare iubire eu trăiesc eul cel iubit în interiorul eu-lui meu ca şi eul propriu, cu toi 
conținutul lui de simţiri. Simţirile lui sunt simțirile mele, dar rămân şi ale lui; dar simțirile lui sunt în acelaşi timp provo- 
cate de mine. Eu mă văd trăit în el şi prin aceasta e chipul meu, şi eu îl trăiesc în interiorul meu. (n. 9, pp. 161-164). 

1271. Tâlcuirea Pr. D. Stăniloae: Niciodată n-a lipsit în Dumnezeu calitatea de Tată şi de Fiu. Căci dacă ar fi apărut 
acestea după un timp, Dumnezeu ar fi supus unei evoluţii, deci unei legi care ar fi superioară Lui și atunci El n-ar mai fi 
Dumnezeu. (n. 10, p. 164). 

1272. Tâlcuirea Pr. D. Stăniloae: Dacă Dumnezeu nu are o Raţiune ipostatică, n-a putut face lumea prin Ea. În acest 
caz e făcută după o rațiune nedumnezeiască, fiind un fel de realitate total străină, adică nici nu e propriu zis opera lui 
Dumnezeu. Dumnezeu nu are în acest caz o Raţiune după care şi prin care să creeze lumea. Nici nu se mai poate şti dacă 
mai există propriu zis un Dumnezeu, sau dacă E! mai are vreo legătură cu lumea. (n. 31, p. 175). 

1273. Tâlcuirea Pr. D. Stăniloae: Aceasta înscamnă o evoluţie panteistă involuntară a unei realităţi care nu poate fi 
numită Dumnezeu. (n. 3la, p. 175). 

numără împreună cu Făcătorul!274, şi Cel ce S-a făcut cândva e socotit împreună cu 
Cel pururea existent şi — ce e mai mult — Treimea e socotită neasemenea cu Ea 
însăşi, constând din firi străine şi deosebite. lar aceasta înseamnă a nu spune alta 
decât că firea Treimii e ceva făcut. Şi cum ar întemeia ea o dreaptă credință, dacă 
nu e asemenea ei însăşi, ci se completează din ceea ce adaugă timpul şi uneori nu e 
aşa, alteori e aşa? Căci ea va lua iarăşi un adaos din afară de ea şi aceasta, la nesfâr- 
şit, dat fiind că odată şi la început s-a constituit din adaosuri. Nu încape îndoială în 
acest caz că ea se şi micşorează. Căci cele ce se adaugă e vădit că se pot şi înlătura. 

Dar nu este aşa (simplă creatură — n.a.); să nu fie.” (Sf. Atanasie cel Mare, 7rei 
cuvinte împotriva arienilor, Cuvântul întâi, XVII-XVIII, în PSB, vol. 15, pp. 175-176) 


„Căci dacă există Dumnezeu, ca lumină, există şi strălucirea ei; şi dacă există 
suportul, există şi chipul lui întreg; şi dacă există Tatăl, există şi adevărul. Să se gân- 
dească deci cei ce fac atârnător chipul şi arătarea dumnezeirii de timp, în ce pră- 
pastie de rătăcire cad. Pentru că dacă n-a fost Fiul înainte de a Se naşte, nu a fost 
pururea Adevărul!275. Dar aceasta nu e îngăduit să se spună. Căci existând Tatăl, a 
fost pururea în El Adevărul, Care este Fiul cel ce zice: Eu sunt Adevărul (In. 14, 6); 
şi subzistând suportul, numaidecât e drept să fi fost şi arătarea și chipul lui. Căci nu 
se zugrăveşte din afară Chipul lui Dumnezeu, ci Însuşi Dumnezeu este Născătorul 
Lui, în Care privindu-Se pe Sine Se bucură de El, cum Insuşi Fiul zice: Eu eram 
întru care Se bucura (Pilde 8, 30). Când deci nu Se privea Tatăl în chipul Său?!276 
Sau când nu Se bucura de EI, ca să îndrăznească ei să spună: Chipul este din nimic 
şi: Nu se bucura Tatăl, înainte de a Se face Chipul. Dar cum S-ar vedea Făcătorul 
şi Creatorul pe Sine într-o fiinţă creată şi făcută? Căci Chipul trebuie să fie aşa cum 
este şi Tatăl Lui.” (Sf. Atanasie cel Mare, 7rei cuvinte împotriva arienilor, Cuvântul 
întâi, XX, în PSB, vol. 15, pp. 180-181) 


„lar dacă ei (arienii — n.a.) vorbesc despre Dumnezeu şi despre Cuvântul Lui, să 
adauge cele ce lipsesc la întrebare şi să întrebe aşa: Dumnezeu cel ce este a fost 
cândva fără Cuvânt (Raţiune)? Și fiind lumină, a fost vreodată neluminos? Sau a 


1274. Tâlcuirea Pr. D. Stăniloae: Completându-Se cu Cuvântul făcut mai târziu, Treimea astfel completată nu se mai 
poate spune că e Treime. Pentru că ea nu e pur nefăcută, sau necreată, ci e un amestec din necreat şi creat. În general, nu 
se mai face o deosebire netă între necreat şi creat. Arianismul era în fond tot un panteism, nefăcând o distincţie netă între 
necreat şi creat, cum crede Spassky (a se vedea Introducerea). (n. 31b, p. 175). 

1275. Tâicuirea Pr. D. Stăniloae: Adevărul ca ceva veşnic nu poate fi unde realitatea se completează prin evoluţie. 
O realitate lipsită de rațiune, sau de conştiinţa de sine, nu cuprinde totul, deci nu e adevărul. (n. 44a, p. 180). 

1276. Tâlcuirea Pr. D. Stăniloae: S-ar putea spune că sfântul Atanasie identifică pe Fiul cu conştiinţa de Sine a 
Tatălui. Căci conştiinţa de sine nu înscamnă altceva decât gândirea la sine, vederea spirituală a sinci proprii, a întregii 
ființe proprii. De-abia aceasta dă putinţa pentru conştiinţa despre altele, în cazul lui Dumnezeu, putinţa gândirii la crearea 
altor lucruri şi la susținerea şi desăvârşirea lor. Dumnezeu nu putea fi lipsit cândva de conştiinţa de Sine şi de bucuria de 
Sine, dată fiind plenitudinea Sa. Propriu-zis aceasta e caracteristica personală a conștiinței de Sine. Dar conştiinţa de Sine 
a lui Dumnezeu nu-L lasă într-o singurătate monopersonală. De altfel, şi omul prin conştiinţa de sine se află oarecum într-o 
convorbire cu sine, e scos din singurătatea absolută. Orice exprimare a omului, care rămâne statornică şi vie, e ca un alt 
sine (0 poezie mare, de exemplu). Dar la Dumnezeu orice exprimare € totală. Fără această exprimare şi conştiinţa de Sine 
a Lui s-ar afla într-o totală neştiință de Sine. Ea e un fel de reduplicare, de ieşire din singurătate care e egală cu incon- 
ştiența. Pe om conştiinţa îl mustră pentru faptele rele, aproape ca o persoană, îl face să se bucure pentru faptele bune, 
aproape ca de ale altei persoane. Se poate spune că în om conștiința reprezintă gândul la ce-ar spune alte persoane despre 
el. În orice caz ea implică legătura omului cu alte persoane (şi, în ultima analiză, cu Dumnezeu); reprezintă judecata altor 
persoane aflate alături de el, pentru că asemenea persoane nu există în interiorul lui. Dar la Dumnezeu conştiinţa de Sine 
trebuie să fie ca însăși o altă persoană. Desigur precum în om conştiinţa nu reprezintă numai ceva deosebit de om, ci şi 
ceva al lui, fiind însă şi ceva deosebit de el în ea, cu atât mai mult în Dumnezeu conştiinţa este şi a Tatălui, dar ea repre- 
zintă și pe Fiul. În ea Se întâlneşte Tatăl cu Fiul, mai mult decât se întâlneşte în conştiinţa unui om el însuşi cu ceilalți. 
Fără Fiul Tatăl nu S-ar cunoaşte pe Sinc şi fără Tatăl Fiul n-ar fi conştient ca Chip ipostatic al Lui. A se privi pe sine spiri- 
tual e una cu conştiinţa de sine. Dumnezeu nu a fost niciodată fără conştiinta care să-l dea siguranta despre Sine ca un 
Altul. (n. 45, pp. 180-181). 

fost pururea Tată al Cuvântului? Sau iarăşi: Tatăl cel ce este a făcut pe Cuvântul 
care nu exista sau care nu era, sau Îl are pe Cuvântul care e propriu fiinţei Sale ca 
născut pururea, împreună cu EI? Întrebând aşa, se vor arăta că întreabă despre 
Dumnezeu şi despre Cel din El şi îndrăznesc să discute despre Dumnezeu în mod 
sofistic. Şi cine va putea să-i rabde, spunând că Dumnezeu a fost cândva fără Cuvânt 
(fără Raţiune)? Căci iarăşi au căzut în cele de mai înainte. Pentru că, chiar dacă în- 
cearcă să ocolească aceasta şi să o acopere cu sofismele lor, nu pot. Fiindcă nimeni 
nu voiește nici măcar să-i audă îndoindu-se de faptul că Dumnezeu nu a fost pururea 
Tată, ci S-a făcut mai pe urmă, ca de la aceasta să ajungă la născocirea că şi Cuvân- 
tul (Rațiunea) Lui nu a fost cândva!277.” (Sf. Atanasie cel Mare, Trei cuvinte împo- 
triva arienilor, Cuvântul întâi, XXI, în PSB, vol. 15, p. 182) 


„Negând pe Cuvântul (Rațiunea), fără rațiune e şi întrebarea lorl278. Căci pre- 
cum dacă cineva văzând soarele ar întreba despre strălucirea lui şi ar zice: „acest 
soare care este a dat o strălucire care nu este, sau care este? ”, s-ar socoti că nu are 
o cugetare cuminte, ci prostească, pentru că ceea ce este din lumină cugetă că e din 
afară şi întreabă despre ea, când, unde şi cum, şi dacă a fost făcută, la fel, cel ce 
cugetă unele ca acestea despre Fiul şi Tatăl şi întreabă despre ele, e stăpânit de o 
nebunie cu mult mai mare, pentru că Îi aduce Tatălui din afară pe Cuvântul cel din 
Tatăl, şi pe Cel născut din fire Îl numeşte, născocind, făptură, zicând: Nu era înainte 
de a Se naşte. Să audă însă la întrebarea lor că Tatăl cel ce este a făcut pe Fiul care 
era. Căci Cuvântul trup S-a făcut (|n. 1, 14). Şi fiind EI Fiul lui Dumnezeu, Tatăl L-a 
făcut la sfârşitul veacurilor și Fiu al Omului.” (Sf. Atanasie cel Mare, 7rei cuvinte 
împotriva arienilor, Cuvântul întâi, XXV, în PSB, vol. 15, p. 187) 


„Deci dacă Apostolul ar fi spus: Fiu/ întrece pe îngeri cu atât mai mult, sau e cu 
atât mai mare, aţi fi avut motiv să comparaţi pe Fiul cu îngerii. Dar zicând că e mai 
presus şi atâta se deosebeşte, cât se deosebeşte Fiul de robi, ÎI arată ca fiind altul pe 
Cel ce a întemeiat toate; Îl arată ca altul decât toţi cei creați. Iar fiind altul şi de altă 
fiinţă decât firea celor creaţi, ce comparaţie şi asemănare ar putea fi între fiinţa Lui 
şi cele create? Şi dacă L-ar cugeta cineva asemănător, l-ar respinge Pavel care zice: 
Căci căruia dintre îngeri i-a spus vreodată: Fiul Meu eşti Tu, Eu astăzi Te-am năs- 
cut? lar de îngerii Săi tot el zice: Cel ce face pe îngerii Săi duhuri şi pe slujitorii Lui 
pară de foc (Evr. |, 5, 7).” (Sf. Atanasie cel Mare, 7rei cuvinte împotriva arienilor, 
Cuvântul întâi, LVII, în PSB, vol. 15, p. 223) 


„La început, Doamne, ai întemeiat pământul şi cerurile sunt lucrul mâinilor 
Tale. Acestea vor pieri, iar Tu rămâi (Evr. |, 8, 10, 11). Din acestea ar putea vedea 
şi ei, dacă ar voi, că altul este Făcătorul şi altele făpturile. Acela este Dumnezeu, iar 
acestea sunt creaturi făcute din cele ce nu sunt. Căci ceea ce spune acum că acestea 
vor pieri, nu o spune pentru că zidirea este spre pieire, ci ca să arate firea celor 


1277. Tâlcuirea Pr. D. Stăniloae: Când arienii încep să întrebe, bazați pe ceea ce se întâmplă la oameni (de ex.: Ai 
avut un copil înainte de a-l naşte?), oamenii pot fi amăgiţi. Dar când încep să-i întrebe pornind de la Dumnezeu (4 fost 
vreodată când Tatăl n-a fost Tată?), oamenii resping imediat erezia lor, anume că Tatăl n-a fost totdeauna Tată, căci nu 
admit să se introducă în Dumnezeu o astfel de schimbare. (n. 59, p. 185). 

1278. Tâlcuirea Pr. D. Stăniloae: Cine întreabă caută un sens, o rațiune. Dacă nu e o Raţiune supremă, o Raţiune ca 
fundament al realităţii, nu poate fi rațiune în nimic, nici întrebare despre ea. Însuși faptul că întrebăm, că trebuie să între- 
băm, însemnează că e o rațiune în toate, deci şi în fundamentul ultim al tuturor spre care înaintăm întrebând mereu. Aceasta 
cu atât mai mult, pentru că cine începe să întrebe nu se opreşte niciodată, până nu urcă cu întrebările până la ultima cauză, 
până la ultimul sens, la care însă nu află răspuns deplin niciodată, pentru că e dincolo de tot ce pricepem noi, dar despre 
care dăm răspunsuri tot mai adecvate. (n. 63, p. 187). 

făcute din sfârşitul lor. Pentru că cele ce pot pieri, chiar dacă nu pier din cauza haru- 
lui Celui ce le-a făcut pe ele, totuşi s-au făcut din cele ce nu sunt şi ele mărturisesc 
că n-au fost cândva. 

De aceea, întrucât acestea au o astfel de fire, despre Fiul se spune dar Tu rămăi, 
ca să se arate eternitatea Lui. Căci neavând putinţa să piară, cum au cele făcute, ci 
având rămânerea de-a pururi, e străin Lui să 1 se spună că nu era înainte de a Se 
naşte; ci Îi este propriu să fie de-a pururi şi să rămână împreună cu Tatăl.” (Sf. Ata- 
nasie cel Mare, 7rei cuvinte împotriva arienilor. Cuvântul întâi, LVIII, în PSB, vol. 
15, p. 224) 


„Dacă deci nu e Fiu, să I se spună făptură şi să I se atribuie şi Lui toate cele ale 
făpturilor. Şi să nu se mai spună că e Fiul unic şi Cuvântul, şi Înţelepciunea. Şi Dum- 
nezeu însuşi să nu Se mai numească Tată, ci numai Făcător şi Creator al celor făcute 
de El. Şi să se socotească zidirea chip şi pecete a voii creatoare a Lui. Iar EI, potri- 
vit socotinţei lor, să nu se mai considere ca având fire născătoare, ca să fie din ființa 
Lui Cuvântul, Înţelepciunea şi peste tot un Chip!279. Căci dacă nu e Fiu, nu e nici 
Chip. lar nefiind Fiu, cum spuneţi că Dumnezeu este Creator, dacă toate cele făcute 
se fac prin Cuvântul şi întru înţelepciune şi fără Acesta nu s-ar putea face ceva şi, 
dacă, chiar şi după voi, fără El nu are întru Cine şi prin Cine să facă toate? lar dacă 
ființa dumnezeiască nu €, după voi, roditoare, ci pustie, ca o lumină ce nu lumi- 
nează, ca un izvor uscat, cum nu vă ruşinați să spuneţi că are o lucrare (energic) 
creatoare? Şi desființând ceea ce e după fire, cum nu vă ruşinați voind să preferaţi 
ceea ce e după voinţă?1280 Căci dacă pe cele din afară şi care nu au fost mai înainte, 
voind să fie, le creează şi Se face Făcător al lor, trebuie socotit că e cu mult mai 
înainte Tată al Celui născut din ființa Lui.” (Sf. Atanasie cel Mare, 7rei cuvinte 
împotriva arienilor, Cuvântul al II-lea, II, în PSB, vol. 15, pp. 232-233) 


„Nu împotriva noastră este lupta arienilor, ci, prefăcându-se că luptă cu noi, 
luptă de fapt cu dumnezeirea însăşi. Căci dacă ar fi fost a noastră spusa: Acesta este 
Fiul Meu (Mt. 17, 5), dispreţuirea lor din partea noastră ar fi fost mică. Dar dacă 
spusa este a Tatălui, precum a fost auzită de ucenicii înşişi, şi dacă Însuşi Fiul zice 
despre Sine: Înainte de toți munţii M-a născut pe Mine (Pilde 8, 25), cum nu se luptă 
şi ei împotriva lui Dumnezeu ca giganţii mitologiei, având limba sabie ascuțită a 


1279. Tâlcuirea Pr. D. Stăniloae: Dacă nu e un Fiu, ca chip al lui Dumnezeu Tatăl prin care se aduce la existență 
creațiunea, creațiunea jese direct din dumnezeu ca chip al lui. In acest caz creaţiunea e o emanaţie din dumnezeu în sens 
panteist. Aşa-zisul dumnezeu în acest caz e o esență, din care iese fără voia ei lumea. Totul e supus atunci unei fatalități 
oarbe, fără sens. 

Numai distincţia între un Fiu care e din fiinţa lui Dumnezeu, ca Tată, şi între o lume creată prin voința lui Dumnezeu, 
evită panteismul, salvându-se transcendența lui Dumnezeu de o lume neidentificată cu EI şi nesupusă exclusiv unor legi 
involuntare. Numai în acest caz lumea e creată prin voința lui Dumnezeu, fiind deosebită de fiinţa Lui; şi dacă e creată prin 
voinţă, e creată şi prin cugetare, căci voinţa liberă nu lucrează fără cugetare și fără un scop. Dacă Dumnezeu nu e un Tată 
care are un Fiu, El n-are o viaţă personală. Căci un dumnezeu monopersonal, fiind lipsit de o viaţă personală întreţinută de 
o comuniune interpersonală, nu e propriu zis un Dumnezeu personal. E! e mai degrabă o esenţă din care lumea iese fără 
voia Lui. De aceea un dumnezeu monopersonal nu poate avea o voinţă şi o simțire iubitoare şi deci o cugetare liberă. El 
nu are în acest caz o conştiinţă de sine, prin care îşi vede chipul său; nu are propriu zis o sine. Numai un Dumnezeu cunos- 
cându-Se pe Sine în chipul Său vede bogăția Sa şi poate cugeta şi avea o lume conformă ei. (n. 1, p. 232). 

1280. Tâlcuirea Pr. D. Stăniloae: Nu poate avea o lucrare operând ceva în extern dacă nu e roditor prin ființă. Omul 
poate lucra asupra unei lumi exterioare, pentru că e roditor şi prin ființa lui. Dar până la un punct şi lumea ţine de el, îl 
completează pe el. Totuşi e deosebire şi la el între ceea ce naşte şi ceea ce face omul. Ceea ce face e mai mult opera 
voinţei, decât ceea ce naște. La animale nu e nici naşterea, nici mişcarea între lucruri cu efectele ei, opera voinței. Ele 
sunt mai identificate cu natura. Dar la om relațiile interpersonale au ca premize naşterile, deci unitatea de natură; așa e şi 
la Dumnezeu. (n. 2, p. 233). 

necredinței, cum spune psalmistul (Ps. 56, 5)? Nu s-au temut nici de glasul Tatălui, 
n-au respectat nici cuvintele Mântuitorului, n-au crezut nici sfinților. Dintre aceştia 
unul scrie: Care e Strălucirea slavei şi Chipul ipostasului Lui (Evr. 1, 3) şi: Hristos, 
puterea lui Dumnezeu şi Înţelepciunea lui Dumnezeu (| Cor. 1, 24); iar psalmistul 
zice: Că la Tine este izvorul vieţii, întru lumina Ta vom vedea lumină (Ps. 35, 10) şi: 
Toate cu înţelepciune le-ai făcut (Ps. 103, 24). lar proorocii zic: Și a fost Cuvântul 
Domnului către mine (ler. 2, 1). Şi loan zice: La început era Cuvântul (n. 1, 1); iar 
Luca: Precum ne-au predat nouă cei ce au fost de la început văzătorii şi slujitorii 
Cuvântului (Lc. 1, 2). La rândul lui, David zice iarăşi: A trimis pe Cuvântul Său și 
i-a vindecat pe ei (Ps. 106, 20). 

Toate acestea ţintuiesc la stâlp erezia ariană şi arată veşnicia Cuvântului şi că nu 
e străin, ci propriu ființei Tatălui. Căci cine a văzut vreodată lumină fără strălucire? 
Sau cine îndrăznește să spună că e străin chipul de ceea ce subzistă? Sau cum nu e 
un aiurit cel ce spune că Dumnezeu a fost vreodată fără Cuvânt (Raţiune) şi fără 
Ințelepciune? Căci astfel de pilde şi astfel de chipuri le-a dat Scriptura, ca, firea 
omului fiind neputincioasă, să înțeleagă pe Dumnezeu şi să putem să pricepem pe 
cât e cu putință din acestea, fie măcar cât de puţin şi de întunecos, ceva cu privire la 
EI.” (Sf. Atanasie cel Mare, 7rei cuvinte împotriva arienilor, Cuvântul al II-lea, 
XXXII, în PSB, vol. 15, pp. 266-267) 


„Dacă Fiul ar fi creatură, omul ar fi rămas muritor, nefiind unit cu Dumnezeu. 
Căci nu creatura a unit vreodată creaturile cu Dumnezeu, având şi ea să caute pe 
cineva care să o unească cu E11281. Nici nu poate o parte a creaţiei să fie mântuitoare 
a creaţiei, având ea însăşi ea nevoie de mântuire.” (Sf. Atanasie cel Mare, 7rei 
cuvinte împotriva arienilor, Cuvântul al Il-lea, LXIX, în PSB, vol. 15, p. 308) 


„Astfel a luat şi trupul făcut şi omenesc, ca, înnoindu-l în calitate de Făcător, să-l 
îndumnezeiască în Sine, şi aşa să ducă în împărăţia cerurilor pe toți după asemă- 
narea aceluia. Dar nu s-ar fi îndumnezeit omul unindu-se tot cu o creatură, deci dacă 
Fiul n-ar fi fost Dumnezeu adevărat. Nici n-ar fi îndrăznit omul să stea în fața Tată- 
lui, dacă n-ar fi Cuvântul prin fire şi adevărat al Lui Cel ce a îmbrăcat trupul. Și pre- 
cum nu ne-am fi eliberat de păcat şi de blestem, dacă trupul pe care l-a îmbrăcat 
Cuvântul n-ar fi fost trup omenesc!282 — căci nu avem nimic comun cu ceea ce ne 
este străin — aşa nu s-ar fi îndumnezeit omul dacă Cuvântul care S-a făcut trup n-ar 
fi fost prin fire din Tatăl şi cu adevărat şi propriu al Lui. Căci de aceea s-a făcut 
această unire, ca omul prin fire să se unească cu Cel prin fire Dumnezeu şi mân- 
tuirea omului şi îndumnezeirea lui să fie sigură. Deci cei ce tăgăduiesc că Fiul este 
prin fire din Tatăl şi propriu fiinţei Lui să tăgăduiască şi că a luat trupul adevărat 
omenesc din Pururea Fecioara Maria. Căci n-am mai fi avut nici un folos nici dacă 
Cuvântul n-ar fi fost Fiul prin fire şi adevărat al lui Dumnezeu, nici dacă n-ar fi fost 
trup adevărat cel pe care l-a luat.” (Sf. Atanasie cel Mare, 7rei cuvinte împotriva 
arienilor, Cuvântul al II-lea, LXX, în PSB, vol. 15, pp. 309-310) 


1281. Tâlcuirea Pr. D. Stăniloae: Numai Cel necreat poate lega cu Since ceea ce e creat, în aşa fel ca să-l scape de 
amenințarea nimicului din carc a fost adus la existență. Intre existentul necreat şi nimic este o prăpastie, pe care numai 
Necreatul existent o poate trece, putând aduce la existență creatura din nimic. Dar putând face aceasta, Dumnezeu poate 
rămâne continuu prezent cu puterea Sa în creatură, în vreme ce creatura nu poate ieşi prin ea din nimic ca să se unească 
cu Dumnezeu, nici nu poate sili pe Dumnezeu să rămână unit cu ea. (n. 178, p. 308). 

1282. Tâlcuirea Pr. D. Stăniloae: Dacă ar fi îmbrăcat Cuvântul trupul altei specii, nu s-ar fi mântuit neamul ome- 
nesc. Pe cât de important e pentru oameni faptul că Cuvântul e Dumnezeu, tot pe atât de important e faptul că a luat trupul 
nostru. (n. 185, p. 309). 

„(...) Fiul este Cel ce este1283 şi Dumnezeu peste toate, ca şi Tatăl. Aceasta s-a 
arătat. El nu este făcut, ci e Făcător;128% nu este creat, ci Creator şi Făcător al lucru- 
rilor Tatălui. Căci prin EI s-au făcut veacurile (Evr. 1, 2)1285. Şi toate printr-Însul s-au 
făcut şi fără de EI nimic nu s-a făcut!255. Precum a învăţat Apostolul din psalm, El 
a întemeiat la început pământul şi cerurile sunt lucrurile mâinilor Lui (Evr. 1, 10; Ps. 
101, 26).” (Sf. Atanasie cel Mare, Epistola a doua către acelaşi Episcop Serapion, 
împotriva celor care declară pe Fiul creatură, IV, în PSB, vol. 16, p. 71) 


„(...) Jar de ziua sau de ceasul acela nimeni nu ştie, nici îngerii, nici Fiul. Cu- 
vântul are un înțeles bun. Aceia (ereticii arieni — n.a.) însă socotesc că zicând nici 
Fiul, se arată ca neştiutor, fiindcă e creatură. Dar nu este aşa. Nicidecum! Căci pre- 
cum zicând: M-a zidit a zis-o omeneşte, aşa zicând nici Fiul a spus-o tot omeneşte. 
Şi a spus-o dintr-o pricină binecuvântată. Căci fiindcă S-a făcut, precum s-a scris, 
om, iar propriu omului este să nu ştie, şi să flămânzească şi celelalte (pentru că nu 
ştie, de nu aude şi nu află), de aceea Îşi arată şi neştiinţa omului, ca unul ce S-a făcut 
om: întâi, ca să arate că are cu adevărat trup omenesc; apoi ca, având neştiinţa ome- 
nească în trup, eliberând-o şi curăţind-o de toate, să înfățişeze Tatălui umanitatea 
sfântă şi desăvârşită!287.” (Sf. Atanasie cel Mare, Epistola a doua către acelaşi 
Episcop Serapion, împotriva celor care declară pe Fiul creatură, LX, în PSB, vol. 
Ip) 


„(...) Zicând: Nimeni nu ştie, nici Fiul, o zice iarăşi ca om. Căci e propriu oame- 
nilor să nu ştie. Dar zicând: Nimeni nu cunoaşte pe tatăl decât Fiul nici pe Fiul, 
decât Tatăl (Mt. 11, 27), El arată că cunoaşte cu mult mai mult decât făpturile. De 
aceea ucenicii au spus Domnului în Evanghelia după Ioan: Acum ştim că toate le ştii 
(In. 16, 30). E vădit deci că nu e nimic ce nu ştie EI, Care e Cuvântul prin Care toate 
s-au făcut. lar între toate fiind şi ziua aceea, fără îndoială că prin EI va fi şi ziua 
aceea, chiar dacă strigă arienii contrariul, în neştiinţa lor.” (Sf. Atanasie cel Mare, 


1283. Tâlcuirea Pr. D. Stăniloae: EI e pururea Cel ce este, nu ceva ce n-a fost vreodată, sau a fost numai gândit de 
altcineva şi a fost făcut de acela. Nu se poate merge aşa la infinit. El e Cel ce este într-un prezent etern, nu ceva ce a fost 
făcut cândva. (n. 133,p.71). 

1284. Tâlcuirea Pr. D. Stăniloae: Dacă nu se face, e veşnic. Dacă e Făcător, e numai Subiect, nu e obiect în nici o 
privință. (n. 134,p.71). 

1285. Tâlcuirea Pr. D. Stăniloae: Dacă prin El s-au făcut veacurile, El este înainte de veacuri, din eternitate. Deci 
n-a fost făcut cândva. (n. 135,p.71). : 

1286. Tâlcuirea Pr. D. Stăniloae: Dacă foare printr-Insul s-au făcut şi fără de EL nimic nu s-a făcut din câte s-au 
făcut, El nu e din cele făcute. El este pur şi simplu din eternitate prin Sine. Nimic n-a avut putere peste EI, care să-L facă. 
EI e liber în mod absolut, deci e Persoana absolută, neavând în El nimic de obiect, nimic supus unei puteri superioare. 
Toate cele supuse, dependente, se explică în existența lor printr-o realitate nesupusă vreunei puteri superioare, vreunei 
legi. E Subiect absolut în putere și libertate. Mai mult, toate cele ce au o dependenţă, dovedindu-se ca făcute, sunt depen- 
dente de E] şi nu poate fi ceva independent de El. Căci atunci n-ar fi putut să facă toate câte s-au făcut. Ar fi strâmtorat 
de acela care n-a fost făcut de El. N-ar fi Atotputernic şi Atotţiitor. (n. 136, p. 71). 

1287. Tâlcuirea Pr. D. Stăniloae: Trebuia ca foamea, setea, neştiinţa, frica de moarte, moartea să le învingă ca om 
ajutat de Dumnezeu, dinăuntru, căci nu se putea întări firea noastră împotriva lor fără a face şi ea un efort prin voinţa ei 
liberă. lar puterea dumnezeiască nu putea susține efortul omenesc decât comunicându-i-se umanităţii de însuşi ipostasul 
dumnezeiesc, care i-a devenit ipostas propriu. Oarecum Însuşi Subiectul dumnezeiesc biruia în Hristos slăbiciunile 
omeneşti şi moartea, dar folosindu-Se şi de eforturile omeneşti, sau suportându-le pe acestea ca un om. Ipostasul dum- 
nezeiesc, devenit ipostas al firii noastre, a coborât în lucrarea Sa la nivelul posibilităţilor maxime a lucrării omeneşti. Un 
Dumnezeu care ne-ar comunica puterea Sa numai din exterior, nefăcându-Se El însuși subiectul firii omeneşti şi neco- 
municându-i acesteia Duhul Său care-i dă tărie, n-ar putea birui slăbiciunile și moartea omului de pe urma păcatului. Prin 
aceasta firea omenească e dăruită şi se dăruieşte Tatălui curățită şi sfințită de Însuşi Fiul prin puterea întăritoare a Duhu- 
lui, ca fire proprie a Lui. În Fiul Său Tatăl iubeşte şi omenescul asumat de Fiul Său în care trece şi Duhul ce Se odihnește 
în Fiul Său din eternitate. Avem aci sensul ontologic al mântuirii, derivând din relația Persoanelor treimice, nu cel juridic 
care s-a dezvoltat în Occident. (n. 146, p. 77). 

Epistola a doua către acelaşi Episcop Serapion, împotriva celor care declară pe 
Fiul creatură, IX, în PSB, vol. 16, p.77) 


„Cine ar putea descrie mărimea copleşitoare a nebuniei lor? Sau cine, cum a 
spus proorocul, ar putea găsi ceva asemănător cu necinstirile aduse de ei lui Dum- 
nezeu? Au arătat prin acestea mai drepți pe sodomiţi şi au întrecut neştiinţa elinilor. 
Au întrecut şi pe vrăjitorii lui Faraon şi nu se pot asemăna decât cu arienii cei ne- 
buni, uniţi în aceeaşi necredinţă. Căci iudeii văzând faptele Tatălui prin Fiul, le 
atribuie lui Beelzebut. Iar arienii văzând şi ei aceleaşi fapte, numără pe Domnul, 
care le săvârşeşte, între creaturi, spunând că El este din cele ce nu sunt; şi că nu era 
înainte de a fi făcut. Fariseii privind pe Domnul în trup bombăneau, zicând: Pentru 
ce Tu, om fiind, Te faci pe Tine Dumnezeu? (In. 10, 33). lar duşmanii lui Hristos, vă- 
zându-L pătimind şi dormind, Îl hulesc, zicând: Cel ce le suferă pe acestea nu poate 
fi Dumnezeu adevărat şi de o fiinţă cu Tatăl. 

Şi în general, dacă ar voi să cerceteze cineva în paralelă urâtele cugetări ale am- 
belor grupuri, i-ar afla, cum am spus înainte, căzuţi împreună în groapa aceleiaşi 
nebunii.” (Sf. Atanasie cel Mare, Despre Sfântul Duh, Către acelaşi episcop Sera- 
pion, XXII, în PSB, vol. 16, p. 106) 


„De aceea Domnul a declarat de neiertat osânda pentru acestea atât a unora, cât 
şi a altora, zicând: Oricăruia care ar grăi împotriva Duhului Sfânt, nu i se va ierta 
nici în veacul acesta nici în cel viitor (Mt. 12, 32). Şi pe drept cuvânt. Căci cel ce 
neagă pe Fiul, pe cine rugându-l, îl va putea avea ca Mântuitor? Sau ce viaţă, sau 
odihnă va aştepta, cel ce respinge pe Cel ce a zis: Eu sunt viața (In. 14, 6),1288 şi: Ve- 
niţi la Mine toţi cei obosiţi şi împovărați şi Eu vă voi odihni (Mt. 11, 28)1289.» (Sf. Ata- 
nasie cel Mare, Despre Sfântul Duh, Către acelaşi episcop Serapion, XXII-XIII, în 
PSB, vol. 16, p. 106) 


„Şi minţind odată nişte arieni că el (Cuviosul Antonie — n.a.) cugetă aceleaşi ca 
ei, s-a supărat şi s-a mâniat împotriva lor. Apoi, rugat de episcopi şi de toți frații, a 
coborât din munte şi, venind în Alexandria, i-a dat pe faţă în predici pe arieni, 
spunând că erezia lor e cea mai rea şi înainte mergătoarea lui Antihrist. Şi învață 
poporul că Fiul nu este făptura lui Dumnezeu, nici n-a fost făcut din cele ce nu sunt, 
ci că e Cuvântul veşnic şi Înţelepciunea ființei Tatălui. Pentru aceea este necredin- 
cios lucru a spune: Era cândva când nu era. Căci Cuvântul a fost pururea existând 
împreună cu Tatăl. De aceea să nu aveți nici o comuniune cu preanecredincioşii 
arieni. Căci lumina nu are nimic comun cu întunericul. Voi sunteţi creştini bine- 
credincioşi; iar aceia, spunând că Fiul şi Cuvântul cel din Tatăl este făptură, nu se 


1288. Tâlcuirea Pr. D. Stăniloae: Dacă Hristos nu e Fiul lui Dumnezeu, oamenii n-au pe nimeni care, luând firea 
lor, să le asigure învierea şi viața eternă. N-au în cine fi prezentați în faţa Tatălui, ca ridicați din starea care-i duce, prin 
lucrarea păcatului în ei, sau a urmărilor păcatului, la moartea eternă. N-are cine să dea lumii acesteia un rost. In sensul 
acesta, cel ce disprețuieşte pe Hristos, declarând că nu e Dumnezeu, nu poate avea iertare de păcate nici în viața aceasta, 
nici în cea viitoare. Căci cine va mijloci pentru el în faţa Tatălui, ca să fie iertat? Cine îi va putea asigura în EI viața 
veşnică întru fericire? În acest sens de existența unui Fiu etern în Dumnezeu şi de întruparea Lui depinde viața veşnică a 
oamenilor întru fericire şi sensul vieţii lor în lume și însuşi sensul lumii legate de oameni. Numai în acest caz, lumea 
aceasta şi viața oamenilor în ea nu se arată ca singura realitate, ci ca creată de un Dumnezeu personal, ctemn și ca atare 
putând fi scăpată de corupere şi moarte şi căpătând un sens. În afară de Hristos ca Fiul lui Dumnezeu cel întrupat, totul 
e fără sens. Omul capătă adâncime de taină şi de valoare nesfârşită numai în Hristos. Fără Hristos omul apare ca o înfiri- 
pare superficială şi trecătoare. Toată existenţa devine o platitudine inexplicabilă, Hristos e viața nesfârşită şi sensul exis- 
tenţei, sau Adevărul. (n. 180, p. 106). 

1289. Tâlcuirea Pr. D. Stăniloae: Viața omului fără nădejdea vieţii eterne întru fericire este o oboseală şi o povară 
plictisitoare, căci e lipsită de sens. (n. 181, p. 106). 

deosebesc întru nimic de păgâni, închinându-se făpturii în locul Creatorului Dum- 
nezeu (| Cor. 6, 14). Credeţi că şi zidirea însăşi e scârbită de ei, că numără pe Zidi- 
forul şi Domnul tuturor, întru Care toate s-au făcut, între cele făcute. 

Poporul întreg se bucura auzind dată anatemei erezia duşmană lui Hristos de un 
astfel de bărbat.” (Sf. Atanasie cel Mare, Viaţa Cuviosului Părintelui nostru Anto- 
nie, LXVIII-LXIX, în PSB, vol. 16, p. 232) 


„lar cugetarea apoasă despre El constă în a socoti că nu este Dumnezeu după fire, 
ci în a-L cobori în planul făpturilor. E ceea ce nu pregetă a face unii cu neştiință, 
trăgându-L spre voia lor şi făcându-L ca pe o hrană a nedredinţei lor!2%.” (Sf. Chiril 
al Alexandriei, G/afire la Ieşire, Cartea a II-a, 2, în PSB, vol. 39, p. 291) 


„Dumnezeieştile Scripturi dau Fiului multe şi felurite nume. Căci spun că EI 
este Înţelepciunea şi Puterea Tatălui, după spusa lui Pavel: Hristos e Puterea şi Înţe- 
lepciunea lui Dumnezeu (| Cor. 1, 24). S-a mai spus că este Lumina si Adevărul Lui, 
după cum e cântat de unul dintre Sfinți în Psalm: 7rimite lumina Ta şi adevărul Tău 
(Ps. 42, 3). 1 s-a spus şi Dreptate, după spusa: Întru dreptatea Ta fă-mă să viețuiesc 
(Ps. 118, 40). Căci în Hristos face vii Tatăl pe cei ce cred în El. A fost numit şi Sfat 
al Tatălui, după spusa: Cu Sfatul Tău m-ai povățuit (Ps. 72, 23). Dacă Fiul este toate 
acestea pentru că este din Dumnezeu-Tatăl să ne spună cei ce laudă rătăcirea lui Arie 
şi sunt plini de nebunia lui, cum este mai mic decât EI? Înseamnă că, dacă este aşa 
cum zic ei, Tatăl nu este înțelept şi puternic în mod desăvârşit, nu e lumina desă- 
vârşită, nu e adevărul desăvârşit, nici drept în mod desăvârşit, nici desăvârşit în Fiul, 
Care e toate acestea pentru Tatăl. Dar a cugeta sau a vorbi aşa e o abatere de la 
dreapta credință. Tatăl e desăvârşit pentru că le are pe toate în mod desăvârşit!291. 
Deci e desăvârşit şi Fiul, Înţelepciunea, Puterea, Lumina şi Adevărul, Dreptatea şi 
Sfatul Tatălui. Iar Cel ce e plinirea desăvârşirii în Născătorul Său, cum ar fi con- 
ceput ca fiind mai mic? 

Altul. lar dacă Fiul ar fi mai mic decât Dumnezeu- Tatăl, aducându-l închinare noi 
Şi sfinții îngeri, vom fi descoperiţi ca adorând doi dumnezei; dacă nu se va recunoaşte 
identitatea firii, cel mai nedesăvârşit ar fi la fel cu Cel desăvârşit. Căci e mare dife- 
renţa între cei ce nu sunt la fel prin rațiunea firii, şi aceasta aduce o tăiere, o înstrăi- 
nare între ei. Dar credința noastră nu primeşte un număr de mai mulți dumnezei, ci 
Unul fiind Dumnezeu-Tatăl, Fiul Se află în unitate cu EI şi evident că şi Sfântul Duh. 
Deci nu se poate aduce nici un reproş Fiului. Căci cum va fi mai mic Cel ce este în 
unitate cu Tatăl Cel desăvârşit şi e unit cu FI în mod natural în unitatea ființei? 1292 


1290. Tâlcuirea Pr. D. Stăniloae: O făceau în acele timpuri arienii și o fac astăzi într-un mod mai neprecizat forma- 
țiile neoprotestante, care nu spun niciodată: Hristoase, Dumnezeule, sau: Doamne lisuse Hristoase, Fiul lui Dumnezeu, 
ci simplu: /isuse bun, Iisuse dulce. Deci nu zic nici: Hristos Mântuitorul, pentru că de fapt dacă nu e Dumnezeu, n-a înviat 
şi nu ne va învia nici pe noi. Tot ce spun despre Isus e foarte apos. În cântările lor nu se precizează nimic despre cele de 
mai sus, ci sunt expresii ale unui sentiment gol de orice conţinut. Crucea Lui nu e amintită, căci nu e un mijloc prin care 
a învins moartea. Fiind om, nu S-a născut din Fecioară. Acest /isus nu ne dă nimic, decât cel mult o pildă de viață mai 
morală în viața aceasta. Iar dacă acest /isus nu e Dumnezeu, nu există nici Sfânta Treime, ca Dumnezeul dragostei. Totuşi 
declară că au descoperit Evanghelia, deşi ea e plină de Treime şi de Hristos ca Fiul Unul-Născut al Tatălui. Lăsând în 
umbră învierea, multe din ele nu cinstesc nici Duminica, ci Sâmbăta, ca sărbătoare a creațiunii, prin odihnă nevăzând o 
viață dincolo de timpul creaţiunii. (n. 504, p. 291).. 

1291. Tâlcuirea Pr. D. Stăniloae: Dar şi altfel, dacă n-ai în dialog o persoană egală cu tine, scazi şi tu în toată înţe- 
legerea şi puterea ta spirituală. Se afirmă aici condiționarea desăvârşirii lui Dumnezeu de existența Lui ca şi comuniune 
interpersonală. Numai în comuniune cu altă Persoana egală cu Sine are, şi Una şi Alta, desăvârşirea. (n. 36, p. 31). 

1292. Tâlcuirea Pr. D. Stăniloae: Dacă Tatăl ca Dumnezeu e desăvârşit, iar Fiul e mai mic decât EI, nu poate fi unit 
în mod desăvârşit cu EI. Creatura, oricât s-ar înălța spre unirea cu Dumnezeu prin barul Lui, nu va ajunge niciodată la 
unitatea deplină cu El. Căci nu devine persoană a infinității firii Lui. (n. 37, p. 31). 

Altul. Fiul este plinătatea. Căci din plinătatea Lui noi toți am luat (n. 1, 16). Dar 
atunci, cum va fi mai mic? Căci e cu neputinţă să fie unitate între cele ce sunt contrare. 

Altul. Dacă Fiul e mai mic şi umple toate, unde va mai încăpea ceea ce are Tatăl 
mai mare? Şi se poate spune aceasta şi trupeşte, ca printr-o pildă, deşi altfel se înțe- 
leg mărimea şi micimea în cele netrupeşti. 

Altul. Dumnezeu este mai presus de tot numele, iar Fiul este moștenitorul Lui. 
Dar dacă nu este desăvârşit pentru că e mai mic, mărimea nu constă în a fi, sau în a 
fi peste toate. Dar a fi Dumnezeu constă în aceasta. Deci a cugeta şi a grăi acestea 
e absurd. Prin urmare, Fiul este desăvârşit şi Dumnezeu, ca Unul ce este peste tot 
numele. 

Altul. Fericitul loan spune despre Fiul: Nu dă Duhul cu măsură (n. 3, 34), se 
înțelege, celor vrednici. Deoarece nu e măsură în Fiul, este nemăsurat şi întrece 
toată câtimea cuprinderii ca Dumnezeu. Deci, cum e mai mic Cel nemăsurat? 

Altul. Dacă Fiul este mai mic, iar Tatăl mai mare, e vădit că fiecare lucrează în 
chip diferit şi potrivit măsurilor ce le are în sfințirea noastră. Şi va sfinți mai mult 
Tatăl şi mai puţin şi potrivit Lui, Fiul. Deci va fi şi Duhul îndoit, mai mic în Fiul şi 
mai mare în Tatăl. Şi cei ce se sfinţesc desăvârşit de Tatăl, nu se sfințesc desăvârşit 
prin Fiul. Dar în acestea este o mare absurditate a gândurilor. Căci unul este Duhul 
Sfânt şi una este sfințirea dăruită prin fire în mod desăvârşit de Tatăl prin Fiul. Deci 
nu e mai mic Cel ce are lucrarea cu Tatăl cel desăvârşit şi pe Duhul cel bun al firii 
proprii Celui ce L-a născut, pe Duhul viu şi ipostaziat, precum ÎL are şi pe Tatăl!293. 

Altul. Dacă Fiul era în chipul Tatălui şi întocmai cu El, după spusa lui Pavel 
(Filip. 2, 6), cum este mai mic decât Tatăl? Căci, în acest caz, modul întrupării şi al 
smeririi nu cred că ar fi golit pe Fiul de demnitatea ce I se cuvine prin fire. E o 
smerire care va înceta la a doua Lui venire din cer1294. Dar L-am auzit zicând că va 
veni întru slava Tatălui Său (Mc. 8, 38). Dar cum va veni întru slava Tatălui, Cel ce 
este mai mic decât EI? 

Altul. Dumnezeu-Tatăl spune undeva, printr-unul dintre Prooroci: Slava Mea n-o 
voi da altuia (|s. 48, 11). Voi întreba deci pe cei ce necinstesc fără evlavie pe Fiul, 
mai bine-zis şi pe Tatăl prin Fiul (Căci ce! ce nu cinstește pe F iul nu-L cinsteşte nici 
pe Tatăl - loan 5, 23): Oare, dacă, precum socotesc ei, Fiul este mai mic decât Tatăl, 
e de o ființă cu EI sau nu? De vor spune că e de-o- ființă, de ce ÎL socotesc în deşert 
mai mic? Căci cele ce sunt de aceeaşi ființă şi fire nu prezintă între ele o treaptă mai 
mare şi alta mai mică în felul lor de-a fi. Deci aceasta trebuie s-o cerceteze. Dar 
poate nu vor fi de acord cu noi nici în aceasta şi nu vor admite că Fiul este de-o- 
fiinţă cu Tatăl, o dată ce, după ei, este mai mic. Dar atunci, va fi cu totul altul şi 
străin de Tatăl. Şi atunci, cum va mai avea slava Lui? Căci, după cum spune ferici- 
tul Daniel: Lui 7 s-a dat cinstea şi Împărăția (Dan. 7,14). Deci, sau minte Dum- 
nezeu- Tatăl, spunând: Slava Mea n-o voi da altuia (Is. 48,11), sau, dacă este adevă- 


1293. Tâlcuirea Pr. D. Stăniloae: Dacă Fiul întrupat ar fi mai mic decât Tatăl, n-ar fi Fiu adevărat al Lui, şi lucrarea 
Lui de sfințire a noastră n-ar fi una cu lucrarea Tatălui, deci nu ne-ar face şi pe noi prin lucrarea Lui fii după har ai Tatălui. 
În acest caz, Tatăl fiind singur Dumnezeu, noi n-am fi îndumnezeiți prin Fiul, ca Fiul prin fire al Tatălui. lar Duhul ce ni 
s-ar da prin Hristos ar fi un Duh deosebit prin fire şi de Tatăl, şi de Fiul, deci nu ne-ar pune în legătură spirituală nici cu 
Tatăl, nici cu Fiul. (n. 38, p. 32). 

1294. Tâlcuirea Pr. D. Stăniloae: Dacă Fiul ar fi mai mic decât Tatăl, nu s-ar mai putea vorbi de o smerire a Lui prin 
întrupare. E! ar fi prin fire în această treaptă smerită care n-ar înceta o dată cu slăvirea lui Hristos la a doua venire. Dacă 
nu S-ar fi smerit Fiul făcându-Se om, nici nu ne-ar putea înălța la slavă dumnezeiască împreună cu Sine, la a doua Lui 
venire. Venirea lui Hristos ca om n-ar fi fost un eveniment cu urmări mântuitoare şi îndumnezeitoare pentru oameni dacă 
El n-ar fi întocmai ca Tatăl prin firea Lui. (n. 39, p. 32). 

rat şi a dat slava Lui Fiului, Acesta nu e altfel decât EI, fiind rodul fiinţei Lui şi Năs- 
cutul Lui adevărat. lar Cel ce este la fel cu Tatăl după raţiunea fiinţei, cum va fi mai 
mic decât EI?” (Sf. Chiril al Alexandriei, Comentariu la Evanghelia Sfântului loan, 
Cartea întâi, cap. 3, în PSB, vol. 41, pp. 30-32) 


„Şi dacă Tatăl este desăvârşit Lumină, şi Fiul e de asemenea Lumină, cum va fi 
mai mic ca EI? Căci, în acest caz, nu va mai fi desăvârşit lumină, ci va fi cuprins în 
parte de întuneric şi va minţi Evanghelistul care zice: Întunericul nu L-a cuprins pe 
E] (n. 1, 5)125%. Şi dacă Tatăl e Viaţă, şi Fiul e de asemenea Viaţă, cum va fi mai 
mic ca El? Căci, în acest caz, nu este în mod desăvârşit viață în noi, chiar dacă 
locuieşte Hristos în omul dinlăuntru. Dar cei ce au crezut sunt în parte morți dacă 
Fiul Cel venit în ei, fiind mai mic, nu este în mod deplin viaţă!2%6. Şi deoarece tre- 
buie să alungăm cât mai departe absurditatea acestora, spunem că Fiul este desă- 
vârşit în Tatăl şi egal cu El datorită identităţii fiinţei. 

Altul. Dacă Fiul e mai mic decât Tatăl, şi pentru aceasta nu e de o ființă cu Acela, 
EI este cu totul străin după fire de Tatăl. Deci nu e Fiu şi nici peste tot Dumnezeu. 
Căci cum s-ar numi Fiu cel ce nu e din Tatăl; sau cum e Dumnezeu cel ce nu e din 
Dumnezeu după fire? Ce spun la aceasta cei ce afirmă că cei ce nu primesc credința 
în Fiul, ci ÎL dispreţuiesc pe Acesta, cred în Tatăl?1297 Deoarece credinţa porneşte de 
la Fiul, pe drept cuvânt rătăcim nerecunoscând pe Dumnezeul adevărat!298. Dar 
aceasta este o absurditate. Deci, crezând în Fiul, credem şi în Tatăl şi în Sfântul Duh. 
Deci Fiul nu este străin de Tatăl, ca unul Ce e mai mic, ci, una cu EI, pentru că este din 
EI după fire, şi de aceea şi egal cu EI şi desăvârşit.” (Sf. Chiril al Alexandriei, Comen- 
fariu la Evanghelia Sfântului loan, Cartea întâi, cap. 3, în PSB, vol. 41, pp. 33-34) 


„Călcând cineva Legea lui Moise, va fi ucis fără milă, pe cuvântul a doi sau trei 
martori. Dar gândiți-vă cu cât se va învrednici de o pedeapsă mai aspră cel ce va 
călca în picioare pe Fiul lui Dumnezeu (Evr. 10, 28-29). Căci ÎI calcă neîndoielnic pe 
Acesta nesocotindu-L Fiu adevărat, ci împreună-slujitor cu Moise, frate cu cel creat 
prin faptul de-a fi fost creat, chiar dacă prin superioritate în mărire şi bunătate întrece 
pe alţii în slavă!2%. Şi este adevărat cuvântul lui Pavel. Căci va plăti printr-o pedeap- 
să cu mult mai grea cel ce a călcat în picioare pe Fiul, pentru că n-a disprețuit o crea- 
tură, nici un împreună-slujitor cu Moise.” (Sf. Chiril al Alexandriei, Comentariu la 
Evanghelia Sfântului loan, Cartea a II-a, cap. 1, în PSB, vol. 41, p. 178) 


1295. Tâlcuirea Pr. D. Stăniloae: Precum Tatăl se cunoaşte deplin şi cunoaşte toate şi le dă sens tuturor, aşa se 
cunoaşte şi dă sens tuturor şi Fiul. Numai în Dumnezeul personal e sens. Are în Sine sensul infinit şi dă sens tuturor. 
Esenţa impersonală nu e preocupată de sens, nu ştie de el, deci nici nu-l posedă şi nici nu-l poate da celor ce ies din ea. 
(n. 42, p. 33). 

1296.Tâlcuirea Pr. D. Stăniloae: În faptul de a ne ajuta să învingem pentru veci moartea, Hristos ne dă viaţa deplină. 
Dar dacă EI nu este Viaţa deplină ca Fiul lui Dumnezeu, fiind mai mic decât Tatăl, nu ne va putea da nici nouă puterea 
vieții deplin scăpate de moarte. Numai în comuniune cu Viaţa desăvârşită, sau veşnică prin sine, putem rămâne şi noi în 
viața fără de moarte. Dar viața deplină e totodată bucurie conştientă de ea. lar Dumnezeu e Cel ce Se bucură de comuni- 
unea personală prin Sine în mod desăvârşit. (n. 43, p. 33). 

1297. Tâlcuirea Pr. D. Stăniloae: De ce mai vorbesc de Dumnezeu-Tatăl cei ce nu cred că Hristos e Fiul lui Dum- 
nezeu Cel întrupat? Cine nu crede că Dumnezeu are un Fiu nu mai are dreptul să spună că el crede în Tatăl. Cei ce dis- 
preţuiesc pe Hristos ca Fiu nu mai văd în Dumnezeu un Tată, deci lipsesc pe Dumnezeu de viaţa iubitoare, care se pre- 
lungeşte şi către noi. (n. 44, p. 33). 

1298. Tâlcuirea Pr. D. Stăniloae: Iar dacă, necrezând în Fiul, nu credem nici că în Dumnezeu o Persoană este Tată, 
respingem în Dumnezeu iubirea. Dar un Dumnezeu fără iubire nu mai este Dumnezeu adevărat. (n. 44b, p. 34). 

1299. Tâlcuirea Pr. D. Stăniloae: Dacă cineva disprețuind Legea lui Moise, deci pe Moise ca și creatură, era ucis, 
cu cât mai mult nu va fi sortit morții cel ce disprețuieşte pe Fiul lui Dumnezeu, Care S-a făcut om şi ne-a dat Evanghe- 
lia vieţii veșnice? Cine disprețuiește iubirea lui Dumnezeu sc închide ei şi nu va iubi nici pe Dumnezeu iar dacă iubirea 
lui Dumnezeu Cel nemuritor ne va ţine veşnic în viaţă, lipsa ei este una cu moartea noastră. (n. 306, p. 178). 

Pentru ce e slăvit împreună cu Dumnezeu şi Tatăl? Pentru ce şade deasupra 
Puterilor celor mai înalte, ca Dumnezeu? Oare, sfinții Serafimi ignoră, împreună cu 
noi, că se abat mult de la ceea ce se cuvine, slăvindu-L (ca Dumnezeu) pe Cel ce nu 
este Dumnezeu prin fire? Fiindcă rătăcesc numind Domnul Savaot pe Cel cinstit cu 
cele egale lor. Căci oare nu spunem că trebuie văzute şi Puterile cele prea înalte, În- 
cepătoriile și Tronurile şi Stăpâniile şi Domniile ca purtătoare ale chipului lui Dum- 
nezeu, pe cât este cu putință? Fiindcă, dacă ființa cea atât de mică din creaţie, înţe- 
leg omul, a fost cinstită cu atâta frumuseţe, ce motiv ar exista să nu socotim că cele 
cu mult mai înalte decât noi au fost aşezate cu mult deasupra noastră? Deci, cum Îl 
numesc pe Domnul Savaot şi stau împrejurul Lui ca nişte străji, slujind ca Împăra- 
tului tuturor?1300 Şi pentru ce motiv şade de-a dreapta Tatălui robul cu Stăpânul, 
făptura, cu Creatorul?1301 Sau oare nu se cuvine mai degrabă să se laude nepătimi- 
rea neclintită prin trezvie, când e văzută în cele create, decât în Dumnezeu Cel prin 
ființă, Care are neputinţa pătimirii prin fire?1302 Dar acest lucru este evident, chiar 
dacă aceia nu o spun.” (Sf. Chiril al Alexandriei, Comentariu la Evanghelia Sfân- 
tului loan, Cartea a III-a, cap. 5, în PSB, vol. 41, p. 348) 


„Au răspuns slujitorii: 

Niciodată n-a vorbit aşa un om (loan 7, 46) 

(...) Căci, temându-se arhiereii şi fariseii ca nu cumva mulțimile iudaice să fie miş- 
cate de cuvintele Mântuitorului, trimit pe slujitori ca să-L prindă, luându-le grija cu 
privire la EI. Dar au pătimit bănuiala care-i neliniştea, trimişii lor întorcându-se. Şi află 
aceasta fără să vrea, auzind de la cei ce le spun crezând că aceasta ceea ce era contrar 
părerii lor: Niciodată n-a grăit astfel un om.” (Sf. Chiril al Alexandriei, Comentariu la 
Evanghelia Sfântului loan, Cartea a V-a, cap. 2, în PSB, vol. 41, pp. 540-541) 


„Cine a îndrăznit să spună: De însetează cineva, să vină la Mine şi să beal305? 
Când ne-a spus însuşi marele Moise: Cel ce crede în Mine, chiar de va muri, va fi 
viu. Căci râuri de apă vie vor curge din pântecele lui? Acestea L-am auzit pe El gră- 
indu-le. Este fără îndoială Dumnezeu prin fire odată ce Se arată pe Sine fără teamă 
prin cuvintele mai presus de om1304. Cum n-ar socoti cineva supus celui mai mare 
păcat şi împăcându-se cu cea mai mare primejdie pe cel ce ar căuta să-şi aroge ca 
proprie şi cu sila calitatea Celui mai presus de creație? Sau cum s-ar fi lăsat amăgit 
de către noi fără voie Cel ce este atât de mult mai presus de noi, pe cât este Dum- 
nezeu mai presus de oameni?1305 Deci slujitorii prezintă ca dovadă clară că Domnul 


1300. Tâlcuirea Pr. D. Stăniloae: Dacă Hristos ar fi numai o făptură ce are o anumită asemănare cu Dumnezeu, cum 
ne-am închina Lui ca lui Dumnezeu? Şi cum I s-ar închina toate Puterile cele mai înalte, care sunt şi ele după chipul lui 
Dumnezeu, numindu-l, Domnul Savaot, sau Stăpânul oştirilor, ca pe Dumnezeu? (n. 631, p. 348). 

1301. Tâlcuirea Pr. D. Stăniloae: Dacă Hristos ar fi numai creatură, fie ca cea mai înaltă, cum ar şedea creatura de-a 
dreapta Creatorului, robul, de-a dreapta Stăpânului, stăpânind peste toate? În aceasta se vede că Hristos nu e numai crea- 
tură, ci și Dumnezeu-Creatorul. Tatăl Îl aşază de-a dreapta Sa, arătând prețuirea ce o dă firii umane, dar numai pentru că 
ea este asumată de Fiul Său făcut om. (n. 632, p. 348). 

1302. Tâlcuirea Pr. D. Stăniloae: Un motiv pentru care Dumnezeu Tatăl aşază pe Fiul Său întrupat la dreapta Sa e 
acela că a rămas în trezvia nepăcătuirii chiar cu firea Sa omenească. Tatăl a văzut în Hristos firea omenească ridicată la 
această curăție deplină, pe care Dumnezeu o are prin fire, şi prin contribuţia voii ei. (n. 633, p. 348). 

1303. Tâlcuirea Pr. D. Stăniloae: Cu toată smerenia care-L făcea apropiat celor mai smeriți dintre oameni (bolnavi, 
păcătoşi, dispreţuiţi), Se declară şi Dumnezeu mai presus de toți oamenii. Cum ar fi putut cineva atât de smerit să Se arate 
pe Sine Dumnezeu mai presus de toate, dacă n-ar fi fost Dumnezeu adevărat? (n. 1021, p. 541). 

1304. Tâlcuirea Pr. D. Stăniloae: Nu numai smerenia L-ar fi împiedicat pe lisus să Se prezinte pe Sine ca Dum- 
nezeu, ci şi teama de pedeapsă din partea lui Dumnezeu, dacă n-ar fi fost de fapt Dumnezeu. Ar trebui să-L socotim nu 
numai lipsit de aceste două însuşiri, ci şi cu totul fără respect, dacă S-ar fi declarat pe Sine Dumnezeu, amăgindu-Se, fără 
să fie, cum spunea Ernest Renan, fapt cu adevărat contrar întregii purtări a lui lisus Hristos. (n. 1022, pp. 541-542). 

1305. Tâlcuirea Pr. D. Stăniloae: Cum S-ar lăsa amăgit de laudele noastre, încât să Se arate drept Dumnezeu, Cel 
ce este atât de mult deasupra oamenilor? (n. 1023, p. 542). 

este Dumnezeu după fire, spusa: Niciodază n-a grăit aşa un om.” (Sf. Chiril al 
Alexandriei, Comentariu la Evanghelia Sfântului loan, Cartea a V-a, cap. 2, în PSB, 
vol. 41, pp. 541-542) 


„Deoarece, privind, zice, numai la trup, credeți că sunt simplu om şi socotiți că 
sunt unul ca voi, iar demnitatea Dumnezeirii şi slava rezultată de aici nu o luaţi în 
seamă, vă va fi un semn cu totul clar că sunt cu adevărat Dumnezeu din Dumnezeu 
şi Lumină din Lumină îndrăzneala voastră extremă şi cu totul nelegiuită, adică 
crucea şi moartea trupului pe cruce1306. Căci, când veţi vedea rezultatul, nedorit de 
voi, al necredinţei voastre şi laţul morţii zdrobit, o dată ce voi învia din morţi, veţi 
fi în mod necesar de acord, fără să vreţi, cu cuvintele Mele spuse vouă şi veţi mărtu- 
risi că sunt Dumnezeu prin fire. Căci voi fi mai tare ca moartea şi stricăciunea, 
deoarece, fiind Viaţa prin fire, voi învia templul Meu (In. 2, 19). Dar dacă este pro- 
priu lui Dumnezeu Cel prin fire să stăpânească moartea şi să sfarme lanţurile corup- 
iei, şi nu alteia dintre existenţe, cum nu Mă voi dovedi nesupus nici unei împotriviri 
şi îndoieli, putând să biruiesc toate, de necontestat? Aşadar, Mântuitorul a spus că 
tocmai crucea Lui va fi un semn pentru iudei şi o dovadă cu totul vădită că EI este 
Dumnezeu după fire.” (Sf. Chiril al Alexandriei, Comentariu la Evanghelia Sfân- 
tului loan, Cartea a V-a, cap. 4, în PSB, vol. 41, p. 585) 


„Fiindcă, zicând simplu şi absolut, fără să adauge altceva: Nimic nu fac de la 
Mine, nu vom spune că Îşi declară firea slabă în vreo privință, ci indică pe Altul ade- 
vărat şi ireproşabil. Dar să aplicăm, prin strămutare, înțelesul cuvântului la om, ca 
să vedem exact ce spune: Să cugetăm doi oameni având aceeaşi fire, egali între ei 
ŞI în putere şi cu aceeaşi gândire, apoi unul dintre ei să spună: Nu fac nimic de la 
mine. Oare o spune aceasta fiind slab, sau pentru că nu poate face de la sine nimic, 
sau ca având în toate pe celălalt î împreună- -voitor şi gândind aceleaşi şi fiind unit cu 
el? Înţelege aceasta şi despre Fiul, mai bine-zis gândeşte-L mult mai presus. Căci, 
deoarece, săvârşind minuni necuprinse cu mintea, Îl atacau iudeii fără judecată, 
învinuindu-L în tot felul pentru călcarea sâmbetei şi acuzându-L de nesocotirea 
Legii, arată pe Dumnezeu-Tatăl consimţind cu EI în toate şi fiind împreună-voitor 
cu El, umilind cu măiestrie mânia neînfrânată a celor necredincioși. Căci era potrivit 
să-i înspăimânte pe unii care voiau să-L învinuiască, spunându-le că toate le face după 
voia Tatălui şi arătându-le că voia Sa se cuprinde în voia Aceluia. Iar faptul de-a lucra 
Fiul toate după voia Tatălui nu-L va arăta mai mic şi slujitor, ci fiind din Acela şi în 
EI şi de o ființă cu EI. Căci, deoarece EI însuşi este Înţelepciunea Tatălui şi Sfatul 
Lui viu, mărturiseşte că nu face altceva decât ceea ce voieşte Tatăl, a Cărui Înţe- 
lepciune şi Sfat este, odată ce şi înțelegerea din noi nu face ceva de la ea, ci împli- 
neşte tot ceea ce ni se pare nouă bun!307.” (Sf. Chiril al Alexandriei, Comentariu la 
Evanghelia Sfântului loan, Cartea a V-a, cap. 5, în PSB, vol. 41, p. 591) 


1306. Tâlcuirea Pr. D. Stăniloae: Cel mai vădit semn al Dumnezeirii lui Hristos se va da iudeilor prin cea mai 
extremă faptă a necredinței lor, sau a socotinței lor că El e numai trup. Căci răstignirea Lui pe cruce de către ei va fi prilej 
să vadă, în învierea prilejuită de cruce, că nu e simplu om, ci Dumnezeu. (n. 1110, p. 585). 

1307. Tâlcuirea Pr. D. Stăniloae: Nu există o înțelepciune impersonală, ci a persoanei, sau personală. Sau persoana 
însăşi este înțelepciune ipostaziată. Nu există persoană fără cugetare, nici cugetare fără persoană, lar Dumnezeu este 
suprema Înțelepciune personalizată. Dar Înţelepciunea nu € unipersonală. Înţelepciunea este cea prin care se armonizează 
relația dintre două sau mai multe Persoane. Tatăl îşi arată Înţelepciunea î în armonia Lui cu Fiul. Sau în Fiul se arată Înţe- 
lepciunea Tatălui. Deci şi Sfatul dumnezeiesc se realizează prin unitatea de gândire dintre Tatăl şi Fiul. O persoană nu 
poate face abstracție în gândirea ei de alta, nici chiar în Dumnezeu. (n. 1125, p. 591). 

„Precum am spus de multe ori prin multe cuvinte, ei (iudeii — n.a.) socotesc că 
EI este om simplu şi unul dintre noi, ignorând cu desăvârşire pe Dumnezeu-Cu- 
vântul Unul-Născut, unit cu trupul.130% (Sf. Chiril al Alexandriei, Comentariu la 
Evanghelia Sfântului loan, Cartea a VI-a, în PSB, vol. 41, p. 642) 


„(...) Credeţi Mie că Eu sunt întru Tatăl şi Tatăl întru Mine, iar de nu, credeți-Mă 
pentru lucrările acestea. Dar cine va mai numi creştin pe cel ce cugetă şi judecă ast- 
fel despre Hristos? Căci e foarte clar că nu-L. mai numeşte cu adevărat Hristos1309, 
fiindcă, atribuindu-l în mod primejdios măsura potrivnică, a creaturilor, declară ca 
Dumnezeu şi ca născut din Dumnezeu pe cineva care e doar purtător de Dumnezeu 
şi părtaş la Dumnezeu. Scopul acestuia este să-L despartă în tot modul pe Hristos de 
fiinţa lui Dumnezeu-Tatăl şi să taie unitatea naturală şi ființială pe care o are cu Tatăl 
Său şi Dumnezeul310.” (Sf. Chiril al Alexandriei, Comentariu la Evanghelia Sfântu- 
lui loan, Cartea a IX-a, în PSB, vol. 41, p. 859) 


„După ei, nici nu este Fiu cu adevărat! Căci nu l-ar putea cugeta şi primi cineva 
ca Fiu pe cel folosit în rol de unealtă. Deci Tatăl l-a născut ca unealtă a lucrării sau 
înțelepciunii şi se arată concepându-l ca altceva decât este EI însuşi. Dar cum se pu- 
tea întâmpla aceasta? Cum nu e cu totul absurd a cugeta aşa ceva? Căci, socotind pe 
Fiul ca unealtă slujitoare, nemărturisindu-L ca Născut cu adevărat şi negând naş- 
terea Lui negrăită, adică cea din ființa lui Dumnezeu-Tatăl, vei micşora însăşi slava 
Născătorului!311. Tatăl n-ar mai fi în acest caz Tată cu adevărat. Căci Cel ce n-a năs- 
cut din Sine pe cineva, al cui Tată ar fi după fire? Sfânta Treime ar fi un nume cu 
totul mincinos, nici Tatăl nefiind Tată cu adevărat, nici Fiul, Fiu după fire. Şi în mod 
asemănător acestei cugetări ar urma şi o defăimare a Duhului. Deci ne-am înşela în 
credinţă, şi aceasta ar fi mincinoasă! 

Ar născoci mituri şi Sfânta Scriptură numind pe Dumnezeu Tată. Şi dacă Fiul nu 
este Dumnezeu după fire, ca născut din Dumnezeu-Tatăl, ne-am înşela şi noi, şi 
cetatea de sus s-ar împreuna cu cei de pe pământ, ca şi mulțimea preacurată a înge- 
rilor, care slăveşte pe Dumnezeu cel după fire şi se închină Lui! Cum să slăvească 


1308. Tâlcuirea Pr. D. Stăniloae: Cei ce nu primesc pe Iisus Hristos decât ca om simplu, şi nu ca Fiul lui Dumnezeu 
cel întrupat, nu înțeleg nimic din cele spuse de EI şi nu-şi pot explica faptele Lui minunate. Cuvintele Lui nu pot fi inven- 
tate. Căci, deşi nu puteau fi spuse de un om simplu, fiindcă nici un alt om nu a putut spune cuvinte de nivelul şi de cali- 
tatea lor, ele sunt nu numai de o coerenţă şi de o înţelepciune perfecte, dar şi deschid omului calea care-l poate ridica la 
desăvârșirea umană. Cei ce nu cunosc decât umanul obișnuit şi nu admit că Dumnezeu însuşi S-a făcut în Hristos om nu 
pot înţelege cum a fost posibil ca EI să spună şi să facă astfel de lucruri. Fără Hristos, lumea ar fi rămas închisă în îngus- 
timea ei monotonă; nu s-ar fi deschis gândirii şi aspirațiilor morale o lumină care să le scoată din întunericul pretins 
raţional, dar, în acelaşi timp, fără sens şi întunecat al acestei lumi. (n. 1216, p. 642). 

1309. Tâlcuirea Pr. D. Stăniloae: Cine nu recunoaşte pe Iisus ca Hristos, sau ca Dumnezeu, nu mai are drept să se 
numească creştin. Din acest motiv, membrii grupărilor neoprotestante evită numele de creștini, preferând orice alte 
numiri: baptiști, iehovişti, adventiști. Folosind numele de evangheliști, evită să spună că se mântuiesc prin Hristos ca 
Dumnezeu, înțelegând după puterile lor învăţătura Lui, cum cugetă şi budiştii, sau confucianiştii, care cred că se mântu- 
iesc folosind învăţătura întemeictorilor religiilor lor prin puterile proprii, nu din unirea lor cu acele persoane. Dar aceia 
nu sunt persoane dumnezeieşti. Sfântul Chiril dezaprobă aici pe cei ce spuneau că Hristos are pe Dumnezeu lucrând în 
EI, în sensul în care spune şi Pavel că are pe Hristos lucrând în sine, sau în sensul în care se spune despre cineva că e păr- 
taş Dumnezeirii, sau teofor (purtător de Dumnezeu). Hristos are pe Dumnezeu în Sine ca Tată Care L-a născut din firea 
Lui, (n. 1639, p. 859). 

13140. Tâlcuirea Pr. D. Stăniloae: Aici Sfântul Chiril explică ce înseamnă expresia că Fiul Se află ființial în Dum- 
nezeu-Tatăl şi viceversa. E unitatea Lor de fiinţă, nu o simplă prezenţă a lui Dumnezeu în om prin lucrarea îndum- 
nezeitoare. (n. 1640, p. 859). 

1311.Tâlcuirea Pr. D. nezeu adevărat, aşa şi un Dumnezeu Care n-ar putea naşte din veci un Fiu egal cu E] ar fi un 
Dumnezeu steril, lipsit de fecunditate şi iubire. În ce s-ar vedea slava Lui, iubirea Lui? Cât de îngust ar apărea un astfel 
de Dumnezeu! N-ar avea delicateţea și profunzimea iubirii paterne, dar nici a unui Fiu model. (n. 1641, p. 861). 

un purtător de Dumnezeu o unealtă şi una dintre creaturi, după urâta gândire a acelora? 
(...) Spune-mi, pentru ce nu-şi mărturiseşte şi EI firea împreună cu noi?1312 Pentru 
ce noi suntem slujitori, iar El este Domn? Căci, deşi suntem numiţi şi noi fii, cunos- 
când nu mai puţin firea noastră, nu ne atribuim o slavă mincinoasă. Deci, spune-mi, 
pentru care cauză, dacă este ca noi, şi deloc mai mare ca noi, întrucât nu e Dum- 
nezeu după fire (aceasta o socotesc cei neînvăţaţi), nu mărturiseşte robia Sa împre- 
ună cu noi? Pentru ce atribuindu-Şi cinstea şi slava proprii şi aparținătoare în mod 
special firii dumnezeieşti, se află spunând Sfinţilor ucenici: Voi Mă numiţi pe Mine 
Domnul şi Învățătorul, şi bine ziceți. Căci sunt. Acestea le spune Mântuitorul.” (Sf. 
Chiril al Alexandriei, Comentariu la Evanghelia Sfântului loan, Cartea a IX-a, în 
PSB, vol. 41, pp. 860-861) 


„lar cei ce adunau banii după Lege, apropiindu-se de Petru, l-au întrebat: „Învă- 
țătorul vostru nu plăteşte drahma? ”. Deoarece Hristos a fost întrebat, se cuvine să 
vedem ce i-a răspuns lui Petru: „Împărații pământului de la cine iau dare sau daj- 
die? De la fii sau de la străini? ”. lar Petru, răspunzând cu înțelepciune şi cu drep- 
tate că cel străin de împărat în privinţa neamului sau rudeniei e supus legilor sau 
birurilor, Hristos a adăugat îndată, însuşindu-Și mărturia potrivită cu adevărat lui 
Dumnezeu: Deci fiii sunt liberi (Mt. 17, 24, 26). Deci, dacă ar fi fost împreună-rob, 
şi nu Fiu cu adevărat, născut din ființa Tatălui, nici având familiaritatea naturală față 
de Născătorul, de ce ar fi supus pe toţi ceilalți dării, ca pe unii ce trebuia să plătească 
dajdie — pentru că se aflau în poziţia de străini şi slujitori —, iar libertatea față de ea 
a mărturisit-o numai pentru Sine?1313” (Sf. Chiril al Alexandriei, Comentariu la 
Evanghelia Sfântului loan, Cartea a IX-a, în PSB, vol. 41, pp. 861-862) 


„Vor numi, oare, pe Pavel purtător de Dumnezeu dacă locuieşte în El Hristos 
prin Duhul Lui? Sau vor aiuri, negând aceasta? Dacă vor spune că Pavel nu este cu 
adevărat purtător de Dumnezeu, aceasta va ajunge spre a-i convinge pe toţi să se 
lepede de flecăreala lor şi să-i respingă în totalitate ca pe unii ce nu se feresc să 
spună mereu cele absurde. lar dacă, evitând aceasta, se vor întoarce spre trebuința 
de-a spune adevărul, şi vor mărturisi pe Pavel cu adevărat purtător de Dumnezeu, 
pentru faptul că locuieşte Hristos în el, cum nu vor fi dovediţi că spun cu mare 
necredinţă că Fiul este străin de fiinţa lui Dumnezeu!31+? Căci Pavel nu e purtător 
de Dumnezeu dacă Fiul nu e Dumnezeu după fire.” (Sf. Chiril al Alexandriei, 
Comentariu la Evanghelia Sfântului loan, Cartea a IX-a, în PSB, vol. 41, p. 862) 


„(...) Cine nu va cobori la atâta nebunie încât să îndrăznească a spune: Cine mă 
vede pe mine, vede pe Hristos. Eu şi Hristos una suntem?!315” (SE. Chiril al Alexan- 
driei, Comentariu la Evanghelia Sfântului loan, Cartea a IX-a, în PSB, vol. 41, p. 867) 


1312. Tâlcuirea Pr. D. Stăniloae: Dacă Fiul e și El de o fire creată, de ce nu mărturiseşte aceasta? (n. 1642, p. 861). 

1313. Tâlcuirea Pr. D. Stăniloae: Toţi sunt fii ai lui Dumnezeu, dar fii care au de plătit dajdie lui Dumnezeu, fiind 
străini după fire de Dumnezeu. Dar Hristos, nefiind străin de Dumnezeu după fire, nu trebuie să plătească nici un fel de 
dajdie lui Dumnezeu. El n-are nimic de la Dumnezeu pentru ca să aibă o dependenţă faţă de El. Şi cei ce cred în Dum- 
nezeu sunt fii ai Lui, dar nu fii de un neam sau de o ființă cu EI, ca Hristos. Au şi ei o anumită libertate, dar dăruită, nu 
de la ei înşişi. (n. 1643, p. 862). 

1314. Tâlcuirea Pr. D. Stăniloae: Dacă vor nega că Pavel este purtător de Dumnezeu, ceea ce este absurd, cum nu 
vor nega şi că Hristos este Dumnezeu? Admiţând primul lucru, trebuie să admită şi pe al doilea. (n. 1644, p. 862). 

1315. Tâlcuirea Pr. D. Stăniloae: Dacă Hristos e simplu om, fiecare om poate spune că cine îl vede pe el vede pe 
Hristos. lar dacă Hristos, fiind simplu om, e chipul neschimbat al Tatălui, cum nu va spune că şi Tatăl este om? Deci nu 
ar exista un izvor personal al vieții eterne. Totul ar fi dominat în acest caz de moarte, sau de non-sens. (n. 1651, p. 867). 

„Apoi, spune-mi, cum a făcut clară dovada că S-a hotărât să pătimească pentru 
noi?1316 Căci zice: Mai mare dragoste decât aceasta nimeni nu are, ca sufletul lui 
să şi-l pună pentru prietenii săi (In. 15, 13). Şi de ce a cerut în mod clar de la noi o 
astfel de iubire, care să ne silească să împlinim cele plăcute Lui, De Mă iubiți, pă- 
ziți poruncile Mele (In. 14, 15)?1317 Dar când vom păzi deplin porunca dumneze- 
iască, nesocotind cele prezente?1318” (Sf. Chiril al Alexandriei, Comentariu la 
Evanghelia Sfântului loan, Cartea a IX-a, în PSB, vol. 41, pp. 886-887) 


„Când Hristos voieşte să fim primiți în unirea cu Dumnezeu-Tatăl, cheamă 
asupra firii noastre binecuvântarea de la Tatăl şi declară că puterea pe care o aduce 
harul va fi o mustrare a celor ce socotesc că El nu este de la Dumnezeul!519. Ce rost 
mai are această falsă acuzaţie, dacă EI prin Sine duce spre Tatăl pe cei pe care i-a 
adus la Sine prin credinţa şi iubirea lor sinceră?” (Sf. Chiril al Alexandriei, Comen- 
tariu la Evanghelia Sfântului loan, Cartea a XI-a, cap. 12, în PSB, vol. 41, p. 1063) 


„Dacă toate s-au făcut prin El, cum Cel ce a dăruit celor făcute ca să existe, El 
însuși, nu a existat odată? Nici o rațiune nu socoteşte că cel ce face ceva (creatorul) 
are aceeaşi fire cu cele făcute de el. Căci dacă El (Fiul) însuşi a fost de la început, 
atunci toate prin El s-au făcut şi le-a făcut din cele ce nu erau.” (Fericitul Teodoret, 
Episcopul Cirului, /szoria bisericească, Cartea întâi, 4, 17, în PSB, vol. 44, p. 25) 


„„A zice că nu există strălucirea slavei (în Fiul) înseamnă a înlătura lumina cea 
dintru început, care dă această strălucire. lar dacă şi chipul lui Dumnezeu nu a fost 
totdeauna în Fiul este clar că nici Cel al Căruia este chipul (Dumnezeu) nu este 
întotdeauna. Dacă Cel Care are chipul ipostazei lui Dumnezeu nu există, atunci Se 
înlătură întru totul şi Acela Care este închipuit de El.” (Fericitul Teodoret, Episco- 
pul Cirului, Istoria bisericească, Cartea întâi, 4, 27-28, în PSB, vol. 44, p. 27) 


„O, nelegiuită mândrie, o, nemăsurată nebunie, slavă deşartă unită cu tristeţea 
întunecată, cuget satanic, care a învârtoşat sufletele lor lipsite de evlavie! Nu i-a 
ruşinat pe aceştia (pe arieni — n.a.) claritatea divină a vechilor Scripturi şi nici 
evlavia unanimă pentru Hristos a împreună slujitorilor noştri! Nu a slăbit pornirea 
lor contra Acestuia! Nici chiar puterile diavoleşti nu vor lăuda sacrilegiul lor, căci 
acestea se feresc să spună cuvântul de blasfemie contra Fiului lui Dumnezeu.” 
(Fericitul Teodoret, Episcopul Cirului, Istoria bisericească, Cartea întâi, 4, 42, în 
PSB, vol. 44, p. 31) 


„Au fost episcopi venerabili, cu aproape 130 ani înainte, şi ai Romei mari şi ai 
oraşului nostru, care au acuzat pe cei care ziceau că Fiul este o creatură şi că nu este 
deoființă cu Tatăl. Eusebiu, cel ce a fost episcop al Cezareei a ştiut acest lucru, el 
care mai înainte susținuse erezia lui Arie, dar apoi a subscris hotărârilor Sinodului 


1316. Tâlcuirea Pr. D. Stăniloae: Dacă e simplu om, a pătimit pentru el, căci fiecare om de rând pătimeşte prin firea 
lui. (n. 1685, p. 886). 

1317. Tâlcuirea Pr. D. Stăniloae: Dacă n-ar fi Dumnezeu, nu ne-ar cere să împlinim din iubire toate poruncile Lui. 
(n. 1685, p. 886). 

1318. Tâlcuirea Pr. D. Stăniloae: Numai dacă e Dumnezeu ne poate cere să-i împlinim poruncile, ncținând scama 
de plăcerile pe care ni le oferă trupul. (n. 1651, p. 867). 

1319. Tâlcuirea Pr. D. Stăniloae: Numai dacă este una în ființă cu Tatăl, dar are şi firea noastră, Hristos ne poate uni 
cu Dumnezeu-Tatăl. Cei ce nu-L socotesc de-o-fiinţă cu Tatăl, ci doar o creatură, se păgubesc pe ei înşişi, în unirea cu EI 
rămânând închişi în granițele creatului, care este supus coruperii şi morții. Dacă numai veșnicia personală dă un sens 
vieţii, iar aceasta n-o putem primi decât prin unirea cu Dumnezeu, şi numai Hristos, Dumnezeu făcut om, ne asigură 
această veșnicie, înseamnă că numai Hristos dă un sens existenţei omeneşti şi deci lumii în general. (n. 2006, p. 1063). 


470 PĂRINȚII BISERICII — ÎNVĂŢĂTORII NOŞTRI 


de la Niceea. EI a scris celor ai săi, afirmând cu tărie că: am aflat că unii dintre epis- 
copii învățați şi vestiți dintre cei de demult şi scriitori folosesc expresia deoființă, 
când vorbesc despre dumnezeirea Tatălui şi a Fiului1320.» (Fericitul Teodoret, Epis- 
copul Cirului, Istoria bisericească, Cartea întâi, 8, 15, în PSB, vol. 44, p. 44) 


„Căci cei ce despart pe Fiul de Fiinţa şi de dumnezeirea Tatălui şi care înstrăi- 
nează Cuvântul de Tatăi se cuvine să fie despărțiți de Biserica sobornicească şi să fie 
străini de numele de creştini. Să vă fie vouă deci şi tuturor anatema pentru că au fal- 
sificat Cuvântul adevărului (II Cor. 2, 17), căci porunca apostolică este: dacă cineva 
vă va învăţa ceva în afară de cele ce ați primit, să fie anatema (Gal. 1, 8). Să faceţi 
cunoscut ca să nu aibă nimeni comuniune cu aceștia, căci nu este nici o legătură între 
întuneric şi lumină. Pe aceştia să-i îndepărtați, deoarece nu este nici o potrivire între 
Hristos şi Veliar. Feriți-vă, prea iubiţi frați, ca nici să (nu) scrieţi acestora şi nici să 
primiți scrisori de la ei. Râvniţi şi voi, prea iubiţi frați şi împreună liturghisitori ca 
fund de față cu duhul vostru la sinod (de la Sardica) să fiţi de acord cu noi şi să 
aprobaţi, prin semnătura voastră, ca să se păzească de către toți împreună-liturghisi- 
torii de pretutindeni hotărârea noastră!321.” (Fericitul Teodoret, Episcopul Cirului, 
Istoria bisericească, Cartea a II-a, 8, 34-36, în PSB, vol. 44, pp. 90-91) 


„Este o arătare a necinstirii, nu o mărturisire a respectului, a-L socoti pe Hristos 
ca pe o ființă născută ca şi celelalte. Ce este mai necuviincios decât să-L crezi aşa 
cum suntem noi?” (Sf. Ambrozie al Milanului, Scrisori, Scrisoarea I, 4, în PSB, vol. 
25 a OP 


„Trebuie să ne aducă un spor de dragoste şi de cinstire față de EI respectul pen- 
tru naşterea Lui atât de umilă şi pietatea pentru patimile Sale atât de mari. În orice 
caz e cea mai mare şi cea mai îngrozitoare nelegiuire ca să aibă din partea noastră 
cu atât mai puțină cinstire, cu cât este mai mare dragostea Lui pentru noi.” (Sf. loan 
Casian, Convorbiri duhovniceşti, „Despre întruparea Domnului”, Cartea a II-a, cap. 3, 
10, în PSB, vol. 57, p. 782) ; 


„Apostolul Pavel, ştiind că în Hristos sunt toate comorile bogățiilor cereşti, pe 
bună dreptate scrie bisericilor: Harul Domnului nostru lisus Hristos cu voi cu toți (| 
Cor. 16, 23). Cine propovăduise foarte des că este Acelaşi Dumnezeu şi Hristos, că 
toată slava Dumnezeirii există în El şi că toată plinătatea Dumnezeirii locuieşte 
întrupată în EI, cere pe bună dreptate adesea harul lui Hristos, fără să fie nevoie de 
adăugarea numelui lui Dumnezeu (fiindcă de îndată ce a propovăduit destul de des 
că există acelaşi har al lui Dumnezeu, ca şi al lui Hristos, acum cere din plin harul 
lui Hristos), fiindcă ştie că în harul lui Hristos se cuprinde tot harul lui Dumnezeu. 
Aşadar, zice Harul Domnului nostru lisus cu voi cu toţi. Dacă lisus Hristos ar fi doar 
om, înseamnă că Apostolul, când cerea pentru biserici harul lui Hristos, le dorea 
harul unui om, zicând: Harul lui Hristos cu voi înseamnă că zicea: harul omului cu 
voi, harul cărnii cu voi, harul slăbiciunii trupeşti, harul şubrezeniei omeneşti. Pen- 
tru ce spunea numele harului însuşi, dacă cerea harul unui om, de vreme ce nu există 
motiv de a cere celui ce n-are ce i se cere, că deci nu trebuia cerut să li se dea harul 
acelui care nu avea, cum spui tu, însăşi substanţa harului cerut. Vezi, aşadar, că sunt 


1320. Notă Pr. V. Sibiescu: Sf. Atanasie, De Synodis, 43-44, De sententia Dionysii, 18 (n. 123, p. 44). 


1321. Din scrisoarea sinodală trimisă episcopilor din toată lumea, de către episcopii adunaţi la Sinodul de la Sardica, 
în toamna anului 342 sau 343 - n.a. 


DESPRE DUMNEZEU CEL VEŞNIC VIU 471 


de râs aceste prostii, sau sunt mai degrabă de plâns, decât de râs.” (Sf. loan Casian, 
Convorbiri duhovniceşti, „Despre întruparea Domnului”, Cartea a II-a, cap. 5, 4-7, 
în PSB, vol. 57, p. 785) 


„(...) Tot harul, toată virtutea, toată puterea, toată Dumnezeirea, în sfârşit toată 
plinătatea dumnezeirii şi a slavei însăşi cu EI şi în El au fost întotdeauna. Fie în cer, 
fie pe pământ, fie în pântece, fie la naştere, nimic n-a lipsit vreodată lui Dumnezeu 
ceva din Dumnezeu. Întotdeauna dumnezeirea este cu Dumnezeu, neseparată de El 
nici în loc nici în timp. Pretutindeni este tot, pretutindeni desăvârşit, nedespărțit, 
neschimbat, nemicşorat, fiindcă lui Dumnezeu nu 1 se poate nici adăuga, nici înlă- 
tura ceva. Astfel, dumnezeirea n-are micşorare, după cum n-are nici adaos.” (Sf. 
Ioan Casian, Convorbiri duhovnicești, „Despre întruparea Domnului”, Cartea a II-a, 
cap. 7, 1, în PSB, vol. 57, p. 787) 


„Spune-mi (...), ereticule, duşman al tuturor, dar mai ales al tău însuţi, pentru 
care crucea Domnului nostru lisus Hristos este sminteală ca pentru iudei şi nebunie, 
ca pentru păgâni, care respingi taina adevăratei mântuiri din sminteala unora şi n-o 
înţelegi din nebunia altora: de ce învățătura apostolului Pavel a fost pentru păgâni 
nebunie şi pentru evrei sminteală? Oare cu ce ar fi putut să supere pe oameni, dacă 
EI ar fi propovăduit că Hristos, aşa cum susţii tu, a fost doar un om? Pentru cine 
putea fi de necrezut, sau de neînțeles, naşterea Lui, pentru cine patimile, pentru cine 
crucea, pentru cine moartea? Ce avea nou şi nemaiauzit în sine propovăduirea Sfân- 
tului Pavel, dacă ar fi spus că Hristos omul a pătimit ceea ce pătimesc şi oamenii zil- 
nic prin starea lor de oameni? Dar tocmai aceasta nu înţelegea prostia păgână şi 
respingea necredința iudaică, anume mărturisirea apostolului că Hristos, pe care ei, 
ca şi tine, îl socoteau doar om, este Dumnezeu. Aceasta era ceea ce respingea înţele- 
gerea celor neevlavioşi, ceea ce nu puteau răbda urechile celor necredincioşi: să se 
predice în omul lisus Hristos naşterea lui Dumnezeu, să se susțină patimile, să se 
vestească răstignirea lui Dumnezeu. Aceasta era grav şi de necrezut, pentru auzul 
omenesc cra de necrezut ceea ce nu se mai auzise că s-ar fi întâmplat firii dum- 
nezeieşti. Astfel, printr-o asemenea afirmație şi învățătură, eşti sigur că niciodată 
predicile tale nu vor fi pentru păgâni nebunie şi pentru iudei sminteală: niciodată tu 
nu vei fi răstignit împreună cu Petru de către iudei şi păgâni, niciodată tu nu vei fi 
ucis cu pietre împreună cu lacob, sau osândit la moarte împreună cu Pavel. Căci pro- 
povăduirea ta n-are nimic supărător. Afirmi că s-a născut omul, că a pătimit omul. 
Nu poţi să te temi că vei fi prigonit de iudei şi de păgâni, fiindcă prin cuvântările 
tale doar ideile lor le susţii.” (Sf. loan Casian, Convorbiri duhovniceşti, „Despre în- 
truparea Domnului”, Cartea a III-a, cap. 9, 1-3, în PSB, vol. 57, p. 796) 


„Ce ai să faci? Să-ţi astupi poate urechile, ca să n-auzi. Aceasta au făcut şi iudeii, 
când propovăduia Pavel. Orice ai face, Hristos este în cer şi în Dumnezeu și cu El 
şi în EI în cei de sus, în care este, și în cei de jos în care a fost. Să-L prigonești cu 
iudeii de acum nu mai poți, dar faci ceea ce poţi: ÎN prigoneşti în credință, ÎL 
prigoneşti în biserică, ÎI prigonești cu sulița părerilor tale, II prigonești cu sabia relei 
învățături. Poate faci ceva mai mult decât unul dintre vechii iudei; tu ÎI prigoneşti 
pe Hristos acum, după ce cei ce L-au prigonit au crezut. Dar poate socoteşti că e mai 
mică nelegiuirea, fiindcă acum nu poţi întinde mâna împotriva Lui. Nu e mai mică, 
îți spun, nu e mai mică prigoana aceea grea, decât cea prin care nelegiuiții Il prigo- 
nesc în credincioşii Săi. Dar te supără numele crucii Domnului; aceasta 1-a supărat 

întotdeauna şi pe iudei. Te îngrozeşti să auzi că Dumnezeu a pătimit. Această păti- 
mire a luat-o în râs şi rătăcirea păgână. Aşadar, te întreb acum: prin ce te deosebeşti 
de ei, dacă în această stricăciune te potriveşti cu ei? Dar eu dreapta propovăduire 
despre sfânta cruce, dreapta propovăduire despre pătimirea Domnului nu numai că 
n-o micşorez, ci, pe cât este în dorinţa şi puterea mea, o măresc. Pe Cel Care a fost 
răstignit Îl voi preaslăvi nu numai ca putere şi înţelepciune a lui Dumnezeu, însuşiri 
decât care nimic nu e mai mare, ci chiar ca Domn şi Stăpân al întregii Dumnezeiri 
şi măriri.” (Sf. loan Casian, Convorbiri duhovniceşti, „Despre întruparea Domnu- 
lui”, Cartea a III-a, cap. 10, 1-3, în PSB, vol. 57, p. 797) 


„Cuvântul dumnezeiesc spune că Domnul slavei a fost răstignit de către stăpânii 
acestui veac, iar tu tăgăduieşti; şi cei ce-L răstigneau tăgăduiau că-L răstignesc pe 
Hristos. Cei ce-L mărturisesc sunt de partea mărturiei apostolului; iar partea ta tre- 
buie să fie alături de cei ce-L prigonesc. Aşadar, ce s-ar mai putea spune în această 
privință? Apostolul spune că a fost răstignit Stăpânul slavei. Schimbă ceva dacă 
poți: desparte pe lisus de Dumnezeu dacă eşti în stare. Sigur nu poţi tăgădui că Hris- 
tos a fost răstignit de iudei, iar Cel Care a fost răstignit este Domnul slavei. Aşadar, 
eşti nevoit sau să tăgăduieşti că Hristos a fost pironit pe cruce, sau să mărturiseşti 
că a fost pironit Dumnezeu.” (Sf. loan Casian, Convorbiri duhovniceşti, „Despre 
întruparea Domnului”, Cartea a III-a, cap. 10, 6-7, în PSB, vol. 57, p. 798) 


„Aşadar, susţii că Hristos e numai om, nu Dumnezeu, şi că, deci, e Fiul omului, 
nu Fiul lui Dumnezeu. Ce răspunde la acestea Petru? Tu eşti Hristosul, zice el, Fi iul 
lui Dumnezeu celui viu. Pe acest Hristos, pe Care tu Il numeșşti Fiul omului, el Il 
mărturiseşte Fiul lui Dumnezeu. Pe cine vrei să credem? Pe tine sau pe Petru? Nu 
cred că eşti atât de fără obraz, să îndrăzneşti a te socoti pe tine mai presus de apos- 
toli. Deşi, de altfel, îndrăzneala ta n-are margini. Şi cum n-ai putea dispreţui pe 
apostoli tu, care ai putut să-L tăgăduieşti pe Dumnezeu? 7u eşti, zice el, Hristosul, 
Fiul lui Dumnezeu Celui viu. Oare au aceste cuvinte ceva nelimpede sau de neînţe- 
les? Simplă şi deschisă mărturisirea, Îl propovăduieşte pe Hristos, Fiul lui Dum- 
nezeu. Tăgăduieşti poate aceasta, dar dă mărturie pentru ea apostolul; sau spui că 
minte apostolul? Este o urâtă minciună cea care-l acuză pe apostol de minciună. Sau 
vrei să spui că e vorba de un alt Hristos? Dar acesta e un nou soi de nemaiauzită năs- 
cocire. Ce rămâne, deci? Un singur lucru şi anume, de vreme ce se citeşte ceva şi 
este adevărat ce se citeşte, silit de trebuinţă sau de puterea adevărului, întrucât nu 
poți să aperi un neadevăr, să încetezi a lupta împotriva adevărului.” (Sf. loan Casian, 
Convorbiri duhovniceşti, „Despre întruparea Domnului”, Cartea a III-a, cap. 12, 5-7, 
în PSB, vol. 57, p. 800) 


„(..) Să vedem cum a fost socotit răspunsul lui Petru de către Cel care-L între- 
base; căci dacă Dumnezeu însuşi i-a lăudat răspunsul, aceasta înseamnă mai mult 
decât ce a spus apostolul. Aşadar, la cuvintele apostolului 7u ești Hristosul, Fiul lui 
Dumnezeu Celui viu, care a fost răspunsul Mântuitorului? Fericit eşti, Simone, fiul 
lui lona, că nu trup şi sânge ţi-au descoperit ție aceasta, ci Tatăl Meu, Cel din ceruri 
(Mt. 16, 17). Dacă nu-ţi place mărturia apostolului, primeşte-o pe cea a lui Dum- 
nezeu. Căci Dumnezeu, lăudând cuvintele apostolului, le-a învestit cu autoritatea 
Lui, astfel încât, chiar dacă acele cuvinte au ieşit din gura apostolului, totuși Dum- 
nezeu, Care le-a aprobat, le-a făcut să fie ale Lui. Fericit eşti, Simone, fiul lui Iona, 
că nu trup şi sânge ţi-au descoperit ţie aceasta, ci Tatăl Meu, Cel din ceruri. Aşadar, 

în cuvintele apostolului vezi mărturia Duhului Sfânt, a Fiului de față şi a lui Dum- 
nezeu Tatăl. Ce vrei mai mult, ce-ţi mai trebuie altceva? Fiul a lăudat, Tatăl a luat 
parte, Duhul Sfânt a descoperit. Prin urmare, spusa Apostolului este mărturia în- 
tregii Dumnezeiri, căci acest cuvânt al lui în mod necesar are autoritatea Celui de la 
Care a plecat. Aşadar, Fericit eşti, Simone, fiul lui Iona, că nu trup şi sânge ţi-au 
descoperit ție aceasta, ci Tatăl Meu, Cel din ceruri. Deci, dacă nu carnea şi sângele 
au insuflat lui Petru aceste cuvinte, înţelegi cine ți le-a insuflat ție. Dacă pe cel care 
a mărturisit că Hristos este Dumnezeu l-a învăţat Duhul lui Dumnezeu, vezi că pe 
tine, care ai putut tăgădui, te-a învăţat duhul diavolului.” (Sf. loan Casian, Convor- 
biri duhovniceşti, „Despre întruparea Domnului”, Cartea a III-a, cap. 13, 1-3, în 
PSB, vol. 57, pp. 800-801) 


„Dar după acele cuvinte, prin care Domnul l-a lăudat pe Petru, ce alte cuvinte 
mai urmează? Și Eu îţi zic ție, spune Domnul, că fu eşti Petru şi pe această piatră 
voi zidi Biserica Mea (Mt. 16, 18). Vezi că spusele lui Petru sunt credința Bisericii 
şi este în afara Bisericii cine nu se ține în credinţa Bisericii, şi îți voi da, zice Dom- 
nul, cheile împărăției cerurilor (Mt. 16, 19). Înţelege ce te aşteaptă. Nu vei putea 
intra pe uşa acestei chei, fiindcă ai tăgăduit credința acestei chei. Și porțile iadului, 
zice Domnul mai departe, nu o vor birui (Mt. 16, 18). Porţile iadului sunt credinţa 
cea rea a ereticilor. Cât de departe este cerul de iad, atât de departe de cer cel ce tăgă- 
duieşte că Hristos este Dumnezeu.” (Sf. loan Casian, Convorbiri duhovniceşti, 
„Despre întruparea Domnului”, Cartea a III-a, cap. 14, 1-2, în PSB, vol. 57, p. 801) 


„Aşadar, de ce s-a atins apostolul Toma, când s-a apropiat să-L pipăie pe Dom- 
nul? De Hristos, fără nici o îndoială. Şi ce a grăit cu voce tare? Domnul meu şi Dum- 
nezeul meu. Mergi acum, dacă poți, şi desparte pe Hristos de Dumnezeu. Schimbă 
aceste cuvinte, dacă poţi. Foloseşte acea dezbatere dialectică, foloseşte înţelep- 
ciunea lumească şi acea proastă simţire cu vorbe pline de vicleşug: întoarce pe toate 
feţele şi răsuceşte tot ce poţi, fie cu sufletul, fie cu meşteşugul. Orice-ai zice, orice-ai 
face, de-aici nu poţi ieşi nicăieri, decât dacă recunoşti că apostolul s-a atins de Dum- 
nezeu. Dacă vrei să poţi cumva, schimbă cuprinsul istorisirii evanghelice în aşa fel, 
încât citind că reiasă că apostolul Toma nu s-a atins de corpul Domnului şi nici n-a 
zis că Domnul Hristos este Dumnezeu. Dar în nici un chip nu se poate schimba ce 
s-a scris în Evanghelia Domnului. Căci cerul şi pământul vor trece, dar cuvintele 
Mele nu vor trece (Mt. 24, 35). lată, şi acum apostolul Toma îţi strigă ceea ce a măr- 
turisit atunci: este lisus Dumnezeu Cel de Care m-am atins, este Dumnezeu Cel ale 
Cărui părți ale trupului le-am pipăit, n-am întâlnit ceva netrupesc, şi n-am găsit ceva 
de neatins, n-am aflat duhul cu mâna, încât numai de aceea să fiu crezut că am zis: 
este Dumnezeu. Căci duhul, după spusele Domnului meu, nu are carne şi oase. Deci 
de corpul Domnului m-am atins, carnea şi oasele Lui le-am pipăit, degetele mele le-am 
pus pe locul rănilor şi despre Hristos, Domnul meu, pe Care-L pipăisem, am strigat 
Domnul meu şi Dumnezeul meu. Nu ştiu să fac deosebire între Hristos şi Dumnezeu, 
nu mă pricep să despic pe Dumnezeu de Sine însuşi. Tu simţi altfel decât mine şi 
vorbeşti altfel decât mine. Eu ştiu că Hristos nu e altceva decât Dumnezeu. Aceasta 
am păstrat cu tovarăşii mei apostoli, aceasta am spus în Biserici, aceasta am pro- 
povăduit neamurilor, aceasta îţi grăiesc şi ție: Hristos este Dumnezeu, Hristos este 
Dumnezeu. Mintea sănătoasă nu simte altceva, credinţa sănătoasă nu spune altceva, 
dumnezeirea nu se poate despica de sine.” (Sf. loan Casian, Convorbiri duhov- 

niceşti, „Despre întruparea Domnului”, Cartea a III-a, cap. 15, 3-6, în PSB, vol. 57, 
pp. 802-803) 


„Îţi voi arăta un (...) semn ceresc, pe care nici demonii nu l-au tăgăduit, întrucât, 
constrânşi de necesitatea adevărului, deşi îl vedeau pe Iisus în trup, strigau totuşi că 
este Dumnezeu ceea ce au văzut. Ce zice, aşadar, evanghelistul despre Domnul 
lisus? Jar botezându-sSe lisus, îndată ce a ieşit din apă, iată cerurile I S-au deschis 
şi a văzut Duhul lui Dumnezeu pogorându-Se ca un porumbel şi venind peste El. Și 
iată, glas din ceruri care a zis: «Acesta este Fiul Meu Cel iubit, întru Care am 
binevoib» (Mt. 3, 16-17). Ce-ai de zis despre acestea, ereticule? Nu-ţi place cuprin- 
sul celor spuse, sau persoana care le-a spus? Fără îndoială, nici înțelegerea celor 
spuse n-are nevoie de tălmăcire, nici vrednicia vorbitorului de recomandarea cuvin- 
telor; este Dumnezeu Tatăl Cel care a vorbit, este limpede ceea ce a spus. Oare ce 
va putea să rostească glasul tău atât de neobrăzat şi de nelegiuit, încât să spui că tre- 
buie crezut despre Fiul Unul-Născut al lui Dumnezeu şi nu despre Dumnezeu Tatăl? 
Acesta este, a spus, Fiul Meu Cel iubit, întru Care am binevoit. Dar vei încerca poate 
să spui, aşa cum îți este nebunia, că aceste vorbe arătau Cuvântul, nu pe Hristos. 
Spune-mi, te rog, cine era Cel Ce Se boteza? Cuvântul sau Hristos? Trupul sau du- 
hul? În nici un chip nu poți tăgădui că a fost Hristos.” (Sf. Ioan Casian, Convorbiri 
duhovniceşti, „Despre întruparea Domnului”, Cartea a III-a, cap. 16, 2-3, în PSB, 
vol. 57, pp. 803-804) 


„(-..) este cu mult mai mare nelegiuirea ta, fiindcă ei (păgânii şi iudeii — n.a.) ÎN 
tăgăduiau prin ceea ce pătimirea Îl arată om, pe când tu-L tăgăduieşti pe Cel pe Care 
învierea L-a dovedit Dumnezeu. Şi prin aceasta ei Îl prigoneau pe pământ, tu Îl 
prigoneşti şi în cer. Şi nu numai atât; dar ceea ce e mai crud şi mai nelegiuit, ei Îl 
tăgăduiau din neştiință, tu, după credinţă, ei necunoscând pe Domnul, tu mărturi- 
sindu-L pe Dumnezeu, ei, sub râvna pentru respectul Legii, tu sub mărturisirea de 
împotrivitor, ei, pe Cel de Care se socoteau străini, tu pe Cel al Cărui preot eşti. 
Crimă nemernică ŞI nemaiauzită! ÎL prigoneşti prin tăgăduire pe Cel de vrednicia 
Căruia te foloseşti.” (Sf. loan Casian, Convorbiri duhovniceşti, „Despre întruparea 
Domnului”, Cartea a VI-a, cap. 12, 3, în PSB, vol. 57, p. 845) 


„Dar, după părerea mea, cel ce tăgăduieşte în Dumnezeu o parte tăgăduieşte 
totul şi cel care nu-L mărturiseşte că a fost întotdeauna Îl tăgăduieşte întotdeauna. 
La fel şi tu, chiar dacă ai zice că Domnul Iisus Hristos Care S-a născut din Fecioara 
Maria este azi în cer Dumnezeu adevărat, totuşi, dacă ai spune că n-a fost întot- 
deauna Dumnezeu, nu L-ai mărturisi cu adevărat.” (Sf. Ioan Casian, Convorbiri 
duhovniceşti, „Despre întruparea Domnului”, Cartea a VI-a, cap. 14, 2-3, în PSB, 
vol. 57, p. 846) 


„Când tăgăduieşti pe unul singur Iisus Hristos, Fiul lui Dumnezeu, ai tăgăduit 
totul. În aceasta stă raţiunea tainei bisericeşti şi a dreptei credinţe, că, acela care tă- 
găduieşte o parte a tainei, nu poate mărturisi partea cealaltă. Căci atât de legate şi de 
încorporate sunt toate, încât nu poate fi una fără alta, ci cel ce a tăgăduit numai o 
parte din toate, nu-i mai foloseşte la nimic să le creadă pe celelalte toate. Dacă tă- 
găduieşti că Domnul Iisus Hristos este Dumnezeu, este de trebuinţă ca, tăgăduind 
pe Fiul lui Dumnezeu, să-L tăgăduieşti şi pe Tatăl, fiindcă, după cum spune Dum- 
nezeu însuşi, Oricine tăgăduieşte pe Fiul nu are nici pe Tatăl, cine mărturiseşte pe 

Fiul are şi pe Tatăl (| In. 2, 28). Tăgăduind astfel pe Cel născut, Îl negi şi pe Cel ce 
L-a născut. Tăgăduind că este Fiul lui Dumnezeu Cel născut în trup, urmează să 
tăgăduieşti şi pe cel născut în Duh, fiindcă este Acelaşi Cel născut în trup, Care mai 
înainte a fost născut în Duh. Necrezând deci în Cel născut în trup, trebuie să nu crezi 
nici în Cel ce a pătimit. Necrezând însă în patimile Lui, ce rămâne decât să tăgă- 
duieşti și învierea, fiindcă credinţa în Cel sculat din morți vine din credința în Cel 
ce a murit şi nu poate sta în picioare adevărul învierii, dacă nu i-a precedat faptul 
morţii. Tăgăduind, aşadar, pe Cel Ce a pătimit şi a murit, tăgăduind şi pe Cel ce a 
înviat din morţi, însemnează că tăgăduieşti şi pe Cel ce S-a înălțat la cer, fiindcă 
înălţarea fără înviere nu putea să fie şi cel ce nu crede în înviere nu poate crede nici 
în înălțare, precum spune apostolul: Ce/ Care S-a pogorât, Acela este Care S-a suit. 
Aşadar, după tine, Domnul lisus Hristos nici n-a înviat din morţi, nici nu S-a ridicat 
la cer, nici nu S-a aşezat de-a dreapta Tatălui, nici nu va veni acea zi așteptată a ju- 
decăţii de apoi şi nici nu va judeca viii şi morţii.” (Sf. loan Casian, Convorbiri 
duhovniceşti, „Despre întruparea Domnului”, Cartea a VI-a, cap. 17, 1-3, în PSB, 
vol. 57, pp. 848-849) 


„Cel ce ştia că Domnul lisus Hristos S-a născut din Maria ştia că a fost înfăşu- 
rat în scutece într-un staul, că a fost sărac la începuturile Lui omeneşti, că i-a fost lip- 
sită copilăria de serviciile obişnuite ale leagănului. Nu se îndoia că are trup adevărat, 
că S-a născut om adevărat. Dar de ce i s-a părut puţin aceasta ca să fie sigur că e 
Dumnezeu? De ce pe Cel pe Care-L ştia sigur că este om II credea că poate fi Dum- 
nezeu? Învață deci, nefericită nebunie, învață, nesănătoasă şi crudă neevlavie, învață 
că şi diavolul este mai puţin necredincios. EI a zis: Dacă eşti Fiul lui Dumnezeu (Mt. 4, 
3), tu zici: Nu eşti Fiul lui Dumnezeu. Tu tăgăduieşti ceea ce el a întrebat. Nu s-a găsit 
până acum cineva, în afară de tine, care să fi întrecut neevlavia diabolică. Ceea ce el 
a mărturisit că poate fi în Domnul tu nu crezi că a putut fi. 

Dar a încetat cumva după aceea şi a părăsit bănuiala după ce i-au fost zădărnicite 
ispitirile, fiindcă nu găsea ce căuta? Ba, dimpotrivă, a rămas mereu în el întotdea- 
una bănuiala şi, chiar până la răstignirea pe cruce, 1 s-a mărit prin temerile-i proprii. 
Ce să mai spun? N-a încetat să bănuiască că e Fiul lui Dumnezeu nici chiar după ce 
a aflat că li s-a îngăduit atât de mult prigonitorilor împotriva Lui. Dar, duşman iscu- 
sit, în înseşi pătimirile trupeşti văzând semnele Dumnezeirii, deşi L-ar fi vrut numai 
om, era împins totuşi să-L bănuie Dumnezeu, fiindcă deşi ar fi vrut să creadă altce- 
va, era totuşi silit după semne sigure să constate tocmai ceea ce nu voia. Și nu e de 
mirare. Deşi-L vedea scuipat, lovit, batjocorit şi pus pe cruce, îşi dădea seama că, 
întru atâtea injurii şi schingiuiri, puterile dumnezeieşti totuşi prisosesc. Când cata- 
peteasma templului s-a despicat, soarele a apus, ziua s-a întunecat, toate au simțit 
puterea pătimirii şi toate care nu ştiau că e Dumnezeu au cunoscut lucrarea Dum- 
nezeirii. Şi de aceea diavolul, văzând aceasta și tremurând, a încercat în toate felu- 
rile să ajungă la cunoaşterea lui Dumnezeu în însăşi pieirea omului, zicând prin acei 
care-L răstigniseră: Dacă este Fiul lui Dumnezeu să Se coboare acum de pe cruce 
şi vom crede în EI (Mt. 27, 42). A minţit că Domnul Dumnezeul nostru prin păti- 
mirea trupului aduce răscumpărarea izbânzii omeneşti şi că prin ea el, diavolul, este 
subjugat şi nimicit, iar noi suntem răscumpărați şi mântuiți şi de aceea duşmanul 
neamului omenesc, în tot felul şi prin toate vicleşugurile, a voit să zădărnicească 
orice a văzut că se înfăptuieşte pentru răscumpărarea tuturor. Dacă este Fiul lui 
Dumnezeu, să Se coboare acum de pe cruce şi vom crede în EI, pentru ca Domnul, 

stăpânit de ocara cuvintelor, să părăsească taina, până să pedepsească injuria. Vezi 
deci că Domnul chiar pe cruce este numit Fiul lui Dumnezeu, vezi că ei bănuiesc 
ceea ce numesc. Învață astfel, cum am spus mai sus, chiar de la prigonitori, sau de 
la diavolul, să crezi în Fiul lui Dumnezeu. Cine a fost vreodată la înălțimea necre- 
dinţei diabolice? Cine a întrecut-o? El L-a bănuit că este Fiul lui Dumnezeu chiar 
când a îndurat moartea, iar tu-L tăgădui chiar când a înviat; el L-a bănuit Dumnezeu, 
chiar dacă nu 1 S-a dat pe față, tu-L tăgăduieşti chiar dacă S-a arătat.” (Sf. loan 
Casian, Convorbiri duhovniceşti, „Despre întruparea Domnului”, Cartea a VII-a, 
cap. 12, cap. 13, 1-4, în PSB, vol. 57, pp. 865-866) 


„Nu pot face de la Mine nimic ...” (loan 5, 30) 


„(...) Nu pot face de la Mine nimic, precum aud, judec. La prima vedere, pare că 
prin aceste cuvinte aprobă neînțelegerea iudeilor. Căci dă cuvântului o formă prin 
care pare să exprime o oarecare slăbiciune, şi nu o putere liberă. Dar nu acesta este 
adevărul. Deoarece Fiul este în toate deopotrivă cu Tatăl, are prin fire aceeaşi lucrare 
şi putere. Dar spunând că nu poate face de la Sine ceva, ci judecă aşa cum aude, Se 
arată pe Sine, în alt mod, iarăşi egal în cunoştinţă şi putere cu Dumnezeu şi Tatăl. 
Căci nici Tatăl nu poate fi înțeles singur şi lucrând ceva de la Sine referitor la crea- 
turi (la cele ce sunt) fără Fiul, avându-L pe El ca tărie şi putere. De aceea 7oare prin 
El s-au făcut şi fără de El nimic... (n. 1, 3)1322. Şi totuşi, nu socotim că Fiul e întărit 
de Tatăl pentru slăbiciunea Lui, ci Îi atribuim şi Lui puterea în toate. Căci n-ar mai 
fi Dumnezeu după fire dacă ar avea dobândită frumuseţea Dumnezeirii.” (Sf. Chiril 
al Alexandriei, Comentariu la Evanghelia Sfântului loan, Cartea a II-a, cap. 9, în 
PSB, vol. 41, p. 277) 


„Spusa: Nu pot face de la Mine nimic, precum aud, judec, eliberează pe Fiul de 
orice dispreţuire pentru declaraţia Sa că nu poate face nimic din propria putere. Căci 
Se afirmă în mod clar iubitor al Tatălui şi împreună-voitor în toate cu Cel ce L-a năs- 
cutI323, Căci dacă, din pricina slăbiciunii Lui 1 s-ar dărui puterea de la Tatăl, nea- 
vând El însuşi putere îndestulătoare, cum n-ar fi trebuit să spună mai degrabă: Nu 
pot să fac de la Mine nimic, ci primesc puterea de la Tatăl? Dar, nespunând aceasta, 
ci adăugând, la declaraţia că nu poate lucra de la Sine, că judecă aşa cum aude, e 
vădit că nu din slăbiciunea de-a lucra unele sau altele a spus că nu poate, ci pentru 
că nu se întâmplă să calce în vreo privinţă voia Tatălui. Căci înţelegându-se o unică 
Dumnezeire în Tatăl şi în Fiul, va fi numaidecât şi o unică voință şi nu se va înţelege 
vreodată firea dumnezeiască opunându-se Sieşi nici în Tatăl, nici în Fiul, nici în 
Sfântul Duh, ci ceea ce-l place Tatălui, aceasta este voia întregii Dumnezeiri. Deci 
în mod necesar Fiul Se prezintă pe Sine împreună-binevoind şi consimţind cu Tatăl 
în orice hotărâre l-ar conveni Acestuia, declarând că nu poate face ceva care nu e 


1322. Tâlcuirea Pr. D. Stăniloae: Precum Fiul nu poate exista şi nu poate fi gândit fără Tatăl, nici Tatăl nu poate 
exista şi nu poate fi gândit fără Fiul. Faptul acesta se exprimă prin afirmarea că Fiul este Puterea şi Înţelepciunea Tatălui. 
Tatăl are o poziţie de izvor faţă de Fiul. Dar n-ar fi izvor dacă din El n-ar izvori Fiul. Fiul nu poate face nimic dacă nu 
izvorăşte ca putere din Tatăl. Dar nici Tatăl n-ar fi izvorâtor de putere dacă Fiul n-ar fi Puterea Lui. De aceea nici Tatăl, 
nici Fiul, nu face nimic singur, ci Fiecare lucrează împreună cu Celălalt, dar nu din exterior, ci Unul în interiorul Celuilalt. 
Oare nu se întâmplă aceasta şi cu persoanele umane, într-un anumit grad? Oare, când copilul lucrează ceva, nu lucrează 
şi tatăl cu el, încurajându-l? Sau nu compătimeşte cu el? (n. 500, p. 277). 

1323. Tâlcuirea Pr. D. Stăniloae: La motivul că Fiul face numai ceea ce vede pe Tatăl făcând, pentru faptul că 
primeşte ființa de la Tatăl, Sf. Chiril adaugă aici şi motivul iubirii faţă de Tatăl. (n. 503, p. 278). 

după voia Tatălui!324%, Aceasta înseamnă: nu pot face de la Mine însumi. E ca şi cum, 
dacă ar zice că nu poate săvârşi păcatul, nimeni, judecând drept, nu L-ar acuza de 
slăbiciune, ci ca expunând mai degrabă însuşirea vrednică de preţuire şi demnă de 
Dumnezeu a firii proprii, prin care arată că e neschimbat şi nealterat. Astfel, când 
mărturiseşte că nu poate face de la Sine nimic, ne vom uimi mai degrabă, văzând în 
aceasta rodul neschimbat al firii neschimbate, şi nu vom înţelege în mod necuvenit 
declaraţia că nu poate, ca pe un semn al slăbiciunii.” (Sf. Chiril al Alexandriei, 
Comentariu la Evanghelia Sfântului loan, Cartea a II-a, cap. 9, în PSB, vol. 41, 
pp. 278-279) 


Domnul Hristos şi vestiţii înţelepţi, eroi şi împărați ai lumii 


„Cu toate că între elini şi barbari s-au arătat mulţi legiuitori şi mulţi dascăli care 
au propovăduit învățături ce făgăduiau adevărul, totuşi noi nu am găsit nici un le- 
giuitor care să fi fost în stare să trezească şi în sânul altor popoare râvna pentru 
primirea învăţăturii lui şi, cu toate că cei care făgăduiau să spună adevărul foloseau 
toată aparatura demonstrațiilor pe care le credem logice, nici unul din ei n-a reuşit 
să sădească adevărul recunoscut de ei în mintea mulțimii mai numeroase din sânul 
unui singur popor1325. Şi cu toate acestea legiuitorii ar fi dorit ca legile pe care le 
socoteau bune să fie respectate, dacă ar fi fost cu putință, de întreg neamul omenesc, 
iar învățătorii ar fi vrut ca ceea ce li se părea lor că formează adevărul să aibă 
răspândire peste întreg pământul. Dar întrucât nu au fost în stare să îndemne pe 
oamenii care vorbeau diferite limbi şi care ţineau de diferite neamuri să respecte 
legile şi să admită învățăturile lor, nici unii, nici alții nici măcar nu şi-au dat silința 
să facă aşa ceva, căci şi-au dat seama pe bună dreptate că ar fi cu neputinţă să reali- 
zeze aşa ceva. În schimb, în întreaga Grecie şi în ţinuturile barbare din întreaga lume 
se află mulțimi nenumărate de oameni care au părăsit tradițiile părinţilor şi pe cei pe 
care-i socoteau zei, primind în locul lor legile lui Moise şi urmând învăţăturile lui 
Iisus Hristos.” (Origen, Despre principii, Cartea a IV-a, 1, |, în PSB, vol. 8, p. 263) 


„Fost-a vreodată, din negura timpului, vreun împărat, vreun cârmuitor, vreun 
filosof sau vreun legiuitor, ori vreun prooroc (fie el elin sau barbar) care să fi atins 
un asemenea grad de virtute (şi nu atât după moarte, ci încă în viață fiind ca ființă 
care răsuflă şi-i încă plină de vlagă!), încât numele lui să fi ajuns pretutindeni în 
lume în auzul şi pe buzele tuturor? Or, faptul acesta n-a fost lucrarea nimănui altul 
decât numai şi numai a Mântuitorului nostru, şi a fost săvârşit de EI după biruința 
Lui asupra morții (vestită de El ucenicilor Săi şi de EI dusă la bun sfârșit). Drept care 
le şi spusese El: Mergeţi acum şi învățați toate neamurile în numele Meu, prin care 
cuvinte EI le dăduse din timp de veste şi le descoperise că Evanghelia Lui urma să 
fie cunoscută în toată lumea şi tuturor neamurilor, în chipul unei mărturii. lar graiu- 
lui Său, fapta-i urmase pe dată: fiindcă pe dată — şi nu zăbavnic — de cuvintele Sale 
s-a umplut lumea toată (...) 


1324. Tâlcuirea Pr. D. Stăniloae: Neputinţa Fiului de-a nu face ceea ce nu vede pe Tatăl făcând, în care se implică 
acordul judecății Lui cu cea a Tatălui, arată că în aceasta nu e numai o necesitate dorită de Amândoi, ca o lege a ființei 
celei una, ci şi un acord voit, din iubire, al Fiului cu Tatăl. Ei nu au numai o unitate de ființă, ci şi o unitate de voință, sau 
un acord voit. Chiar la oameni, copilul nu e de acord cu mama numai pentru că e născut de ea, având aceeași fire, ci şi 
pentru că voieşte să fie de acord cu ea din iubire. Voința nu e făcută de prisos prin unitatea ființei. (n. 504, p. 279). 

1325. Notă Pr. T. Bodogae: Se cunoaşte din tratatul Contra Celsum (, 27; 1, 64; III, Si; VI, 2 urm.) argumentul 
folosit de Origen în combaterea neputinței filosofiei antice de a schimba moravurile oamenilor. (n. 1294, p. 263). 

Dar mergi acum mai departe şi mai gândeşte-te şi la lucrul următor: fost-a vreo- 
dată, din veac, vreun om care să fi întocmit — prin singură puterea cuvintelor sale, 
deci fără să scrie nimic — nişte dreptare de viaţă pline de cucernicie şi de înțelep- 
ciune? Şi care să fi fost în stare a semăna din lucrarea învățăceilor săi cu atâta ușu- 
rință peste tot omul, pretutindeni deschizând vetre de învățătură şi făcând ca tot 
omul, fie el elin sau barbar, să se recunoască în semenul său de la un cap şi până-n 
celălalt depărtat cap al lumii? Să-ţi răspund eu: n-a fost nici unul1326. Înseamnă, 
deci, că şi privită aşa, aceasta a fost numai lucrarea Mântuitorului nostru, care, să- 
vârşită după moartea Lui, se face mărturie a dumnezeieştii Sale vieți şi puteri. Dar 
dacă nici asta nu-l poate încredința pe necredincios, să ne spună el nouă, celor dor- 
nici de lămurire, care alt vestit înțelept izbutit-a să pună capăt sălbaticelor şi crude- 
lor moravuri ale barbarilor doar în virtutea unor legi pline de omenie, făcându-i, 
bunăoară, pe sciții ascultători ai învățăturii Lui să nu se mai mănânce între ei, pe 
perşi să nu mai nuntească cu mamele lor, pe alții să nu-şi mai dea câinilor morţii sau 
să nu-şi mai spânzure bătrânii, şi pe alţii să nu mai săvârşească alte soiuri de fapte 
asemănătoare acestora, îngrozitoare şi bestiale. Totuşi, cele pomenite nu-s decât 
nişte dovezi mărunte ale dumnezeieştii vieți de după moarte a Mântuitorului nostru. 
(...) Dar cine altul dacă nu Mântuitorul nostru a făcut ca cei mai mari închinători la 
idoli (grăiesc aici despre egipteni, de la care le-a venit şi elinilor încurcata lor cre- 
dință în zei), să nu se mai lase înşelaţi şi să nu mai înconjoare cu suprema cinstire 
tot soiul de jivine, de şerpi, până şi viețuitoarele cele mai neghioabe şi mai biete, să 
nu mărturisească alt Dumnezeu decât pe Cel aflat mai presus de toate şi să se lupte 
pentru credință până la răzbirea prin moarte? Cine — din adâncurile vremilor — izbu- 
tit-a să pună pe fugă din (marea) noastră turmă, a oamenilor, cu braţul Său nevăzut 
şi puternic, primejdioasa, cumplita spiță a demonilor (care, cândva, răvăşise întrea- 
ga noastră natură omenească, iar prin lucrarea idolilor vârâse multă sminteală în cre- 
dința oamenilor), ca pe nişte fiare neîndurate? Cine altul a îngăduit vreodată cu tărie 
celor ce-şi rânduiesc viața în chip cinstit şi neprefăcut după filosofia dată de EI, ca 
— în temeiul invocării Lui în stările cele mai curate ale rugăciunii purtate de El mai 
departe până la Dumnezeul tuturor — să pună pe goană ultimele rămășițe ale 
duhurilor rele; cine altul, dacă nu tocmai Mântuitorul nostru? Cine altul de nu sin- 
gur Mântuitorul nostru învăţatu-Şi-a participanţii la Taine să săvârşească jertfele 
cele fără sânge, duhovniceasca jertfă ce se aduce în rugăciune şi în tainiţele cuvân- 
tării-de-Dumnezeu” Iată deci cum de au luat fiinţă, pe toată fața pământului, altarele 
şi sanctuarele bisericilor noastre — rostul lor fiind să înalțe Dumnezeului şi Impăra- 
tului nostru Celui unic şi suprem (şi numai Lui!), din mijlocul neamurilor, sfinţitele 
liturghii ale cugetatelor şi duhovniceştilor noastre jertfe.” (Eusebiu de Cezareea, 
Viaţa lui Constantin cel Mare, 16.8-10, în PSB, vol. 14, pp. 242-244) 


„ȘI cum să nu ne minunăm peste poate văzând cum nu numai cei care-L. urma- 
seră, dar şi cei ce aveau să le urmeze acelora — iar mai apoi urmaşii acestora, şi cei 
de mai apoi, şi tot aşa până chiar în zilele noastre — tuturor, deci, într-atât li s-au întețit 
puterile sufleteşti, încât, deşi nu se făcuseră prin nimic vinovaţi de moarte, au sufe- 
rit cu bucurie pedepse peste pedepse lăsându-se schingiuiţi în fel şi chip, mânaţi de 
credința lor în Dumnezeul a toate? 

1326. In decursul secolelor, nici una din marile personalități ale lumii n-a exercitat atâta influență asupra discipo- 


lilor săi ca lisus Hristos, influență care să dureze milenii, fără să sufere nici o micşorare şi fără să fie nevoie de corectări 
doctrinare. — n.a. 

Dar fost-a vreodată vreun împărat a cărui domnie să fi ţinut cât veacul? Care 
altul s-a arătat în stare să poarte asemenea lupte după moarte şi să-și biruie duş- 
manii, supunând tărâm după tărâm, ţinut după ţinut şi cetate după cetate, până ce va 
fi ajuns stăpân şi peste Elada şi peste lumea barbară, zdrobindu-şi potrivnicii prin 
nearătata putere a nevăzutului Său braț? Iată însă şi lucrul cel mai de căpetenie din 
tot ce am vorbit noi până acum: pacea adusă peste toată faţa pământului prin pute- 
rea Lui (despre care am mai avut noi prilejul să stăm de vorbă), această pace oare 
nu va închide nici ea clevetitoarele guri, de ne vom gândi că buna înțelegere dintre 
popoare şi consensul lor au coincis cu lucrarea învăţăturii Mântuitorului şi poruncii 
date de El întregului univers, precum şi de ne vom gândi că pacea aceasta a între- 
gului univers — aidoma rânduielii de EI gătită neamurilor — fusese vestită din vremi 
de proorocii lui Dumnezeu? 

Intregul crug al acestei zilei nu mi-ar ajunge — o, împăratul meu — de aş vrea să 
adun laolaltă şi să înşir învederatele dovezi ale dumnezeieştii tării a Mântuitorului 
nostru, care pot fi văzute şi astăzi în lucrările Sale. Sigur este că din negura veacu- 
rilor, nici printre elini, nici printre barbari, n-a fost nici un om care să fi dat dovada 
forţei unor asemenea dumnezeieşti atribute, aşa cum a fost Mântuitorul. Căci ce să 
mai vorbim despre oameni, când până şi acele personaje în care toate neamurile 
vedeau nişte zeități n-au fost în stare să dea aici, pe pământ, dovada unei asemenea 
virtuți? Şi să ne spună cine va pofii, să vină oricare filosof încoace şi să arate despre 
care zeu sau despre care erou din câți pururi fost-au ştiuți a auzit el că va fi dăruit 
oamenilor nişte învățături în măsură să le chezăşuiască viaţa veşnică şi împărăţia 
cerească, asemenea Mântuitorului nostru, făcând puhoaiele de lume de pretutindeni 
să se ajute între ele în practicarea înțeleptelor Sale învățături, hotărându-le să nu se 
mai gândească decât la cer şi să nădăjduiască în petrecerea cerească gătită sufletelor 
iubitoare de Dumnezeu? Fost-a vreodată vreun zeu — sau ființă de om ajunsă erou — 
care să fi revărsat — asemenea soarelui — de la răsărit şi până la apus, belşugul de 
lumină al învățăturii sale, făcând ca peste tot pământul un popor după altul să slu- 
jească în acelaşi chip aceluiaş unic Dumnezeu? Care zeu sau care erou — din câţi vor 
fi fost ei — izbutit-a să înlăture pe toți zeii şi eroii elinilor şi barbarilor (...), ajungând 
să stăpânească peste toți zeii şi eroii cunoscuți şi singur să fie aclamat de toate nea- 
murile ca Fiu al lui Dumnezeu? Cine altul a lăsat cuvânt locuitorilor nesfârşitelor 
întinderi ale pământului, fie ei pe pământ sau pe mare, să se adune în fiecare săp- 
tămână într-un loc spre a ţine praznicul zilei Domnului? Şi cine i-a învăţat să nu-şi 
îmbuibe trupul, ci să-şi învigoreze sufletele prin dumnezeieştile Sale învățături? 
Fost-a vreun zeu sau vreun erou, care, războit asemenea Mântuitorului nostru, să-şi 
fi biruit vrăjmaşii aşa cum i-a biruit EI? Şi nu trebuie trecut cu vederea că, de la în- 
ceputul începuturilor şi până acum, ei nu şi-au contenit atacurile îndreptate împo- 
triva învățăturilor şi poporului Său! Numai că EI, ca un nevăzut, în chip nevăzut Şi-a 
mânat credincioşii — odată cu sfintele Sale locaşuri — pe culmile slavei! 

E oare nevoie să ne străduim să înşirăm în vorbă dumnezeieștile lucrări cele mai 
presus de cuvânt ale Mântuitorului nostru?” (Eusebiu de Cezareea, Viaza lui Con- 
stantin cel Mare, 17.11-15, în PSB, vol. 14, pp. 248-249) 


„Au fost mulți regi şi tirani pe pământ înainte de E]; se istoriseşte despre mulţi 
înţelepţi şi vrăjitori la caldei şi la egipteni şi hinduşi. Care dintre ei, nu zic după 
moarte, dar încă trăind a putut să-şi impună atât de mult puterea, încât să umple tot 
pământul de învăţătura lui şi să întoarcă de la superstiția idolească o mulţime aşa de 

mare, câtă a atras Mântuitorul nostru la El de la idoli? Filosofii elinilor au scris 
multe cărți părute convingătoare şi cu mult meşteşug în cuvinte. Ce-au dovedit ele 
aşa de mult precum crucea lui Hristos? Până la moartea lor sofismele lor păreau să 
aibă ceva convingător. Dar chiar când trăiau se contraziceau în cele ce socoteau că 
se impun ca adevărate în gândirea lor şi se certau întreolaltă. 

Dar e un fapt foarte minunat că: Cuvântul lui Dumnezeu învățând prin cuvintele 
cele mai simple, a umbrit pe sofişti şi a golit de putere învățăturile lor, atrăgând pe 
toți la Sine şi umplând bisericile Sale. Şi ceea ce e uimitor este că pogorând la 
moarte ca om, a făcut de nimic vorbăria făloasă a înțelepților despre idoli. Căci a cui 
moarte a alungat demonii? Sau de moartea cui s-au înspăimântat dracii, ca de a lui 
Hristos?1327 De aceea unde se rosteşte numele Mântuitorului, de acolo se alungă 
orice demon. 

Şi cine a smuls aşa de desăvârşit patimile sufleteşti din oameni1328, încât desfrâ- 
naţii s-au făcut feciorelnici, ucigaşii n-au mai ținut sulițele în mână, iar cei stăpâniți 
de frică s-au îmbărbătat? Şi peste tot, cine a înduplecat pe barbari şi pe cei ce locuiau 
în țări păgâne să lepede furia şi să cugete cele paşnice, dacă nu credinţa în Hristos şi 
semnul crucii? Cine a încredințat pe oameni aşa de mult despre înviere, ca crucea lui 
Hristos şi însăşi învierea Lui cu trupul? Cu toate că elinii au scornit atâtea minciuni, 
totuşi n-au putut născoci învierea idolilor lor, nevenindu-le în minte nicidecum că e 
cu putinţă ca după moarte să învie trupul din nou!329. Această închipuire le-ar fi fost 
de altfel aprobată, pentru că, cugetând astfel, ar fi dat pe față neputinţa idololatriei lor 
şi ar fi recunoscut puterea lui Hristos, ca să se cunoască şi din aceasta că e Fiul lui 
Dumnezeu.” (Sf. Atanasie cel Mare, Zrarat despre Întruparea Cuvântului şi despre 
arătarea Lui nouă prin trup, cap. 6, L, în PSB, vol. 15, pp. 147-148) 


„Care dintre oameni a învăţat după moarte, sau chiar vieţuind încă, despre fecio- 
TIC, şi n-a socotit că e cu neputinţă virtutea aceasta între oameni? Dar Mântuitorul 
nostru şi Împăratul tuturor, Hristos, a pus atâta putere în învățătura Sa, despre aceasta, 
că şi copiii care nu au ajuns la vârsta cunoscătoare a legii au făgăduit viaţa în fecio- 
rie, care e mai presus de lege. Cine dintre oameni a putut străbate vreodată aşa de 
departe, încât să ajungă şi la sciți şi la etiopieni, sau la perşi, sau la armeni, sau la goți, 
sau la cei de care se spune că locuiesc dincolo de ocean, sau la cei ce sunt peste Hir- 
cania, sau la egipteni şi caldei, care cred în vrăji şi sunt peste măsură de superstițioşi 
şi de sălbatici în obiceiurile lor, ca să le propovăduiască despre virtute şi feciorie şi 
despre o credinţă potrivnică idolilor, cum a făcut Domnul tuturor, Puterea lui Dum- 
nezeu, Domnul nostru lisus Hristos? Şi El nu numai că le-a propovăduit prin uce- 
nicii Săi, ci i-a şi înduplecat în cugetul lor să lepede sălbăticia purtărilor şi să nu se 
mai închine zeilor părinților lor, ci să-L recunoască pe EI şi prin EI să creadă în Tatăl. 


1327. Yâlcuirea Pr. D. Stăniloae: Moartea lui Hristos a alungat demonii, pentru că prin ea, aducându-Se ca dar lui 
Dumnezeu Tatăl şi renunțând la Sine, a dat putere tuturor să depăşească despărțirea egoistă şi orgolioasă de Dumnezeu 
pentru că a fost cea mai mare coborâre (chenoză) a Celui mai presus de toate, a Fiului lui Dumnezeu făcut om ca să poată 
primi moartea noastră. Dracii, individuațiunile pervertite de extrema mândrie, şi-au dovedit neputința faţă de această 
smerenie. (n. 111, p. 148). 

1328. Tâlcuirea Pr. D. Stăniloae: Avem aici o indicație apriată că Sfântul Atanasie cugetă că Dumnezeu-Cuvântul a 
lucrat şi asupra sufletului, sau a lucrat asupra trupului prin curățirea sufletului, deci n-a lucrat numai direct asupra trupu- 
lui, cum spune Kannengiesser. Chiar prin coborârea Lui din dragoste pentru noi până la primirea morții ne-a dat putere 
să biruim mândria, lăcomia, pofta de plăceri trupeşti, toate patimile ca expresii ale egoismului. (n. 112, p. 148). 

1329. Tâlcuirea Pr. D. Stăniloae: Aceasta se opunea gândirii lor panteiste, în care toate individuaţiunile apar şi dis- 
par definitiv. Dacă şi-ar fi închipuit învierea, ar fi recunoscut eterna valoare a persoanei. (n. 113, p. 148). 

Odinioară închinându-se la idoli, elinii şi barbarii se războiau între ei şi erau 
cruzi cu cei de un neam şi nu se afla cineva care să umble pe pământ, sau să stră- 
bată marea, fără să-şi înarmeze mâna cu sulița, din pricina luptei neîmpăcate între 
ei. Toată viaţa lor o trăiau înarmaţi şi sulița le slujea în loc de toiag şi numai în ea le 
era ajutorul. Se închinau, cum am spus înainte, idolilor şi aduceau demonilor jertfe; 
şi totuşi cei ce slujeau idolilor n-au putut fi îndreptați prin superstiţia idolească. Dar 
când s-au mutat la învățătura lui Hristos, cugetarea li s-a străpuns cu adevărat în chip 
minunat, încât au lepădat cruzimea şi nu se mai gândesc la lupte, ci în toate s-au făcut 
paşnici şi plini de dorinţa de prietenie.” (Sf. Atanasie cel Mare, Tratat despre întru- 
parea Cuvântului şi despre arătarea Lui nouă prin trup, cap. 6, LI, în PSB, vol. 15, 
pp. 147-149) 


„Sau cine e Cel ce i-a unit întreolaltă spre pace pe cei ce se urau, dacă nu Fiul 
cel iubit al Tatălui, Mântuitorul de obşte al tuturor, lisus Hristos, Care prin dragostea 
Lui toate le-a răbdat pentru a noastră mântuire? De altfel despre această pace ce o 
va aduce EI se proorocise de demult. Căci spusese Scriptura: Și-și vor preschimba 
săbiile lor în fiare de plug și sulițele lor în seceri şi nu va mai ridica sabia un neam 
asupra altui neam şi nu vor mai fi învăţaţi să se lupte (1s., 2, 4). Şi nu e de crezut 
(ce s-a scris). Căci şi acum barbarii care au sălbăticia purtărilor sădită în ei, cât timp 
jertfesc idolilor ce-i au, se înfurie unii împotriva altora şi nu rămân nici un ceas fără 
suliță; când aud de învățătura lui Hristos, îndată se întorc de la războaie la lucrarea 
pământului şi în loc de a-şi înarma mâinile cu sulițe, le întind la rugăciune; şi peste 
tot, în loc de a se război între ei, se înarmează de acum împotriva diavolului şi a dra- 
cilor, războindu-i pe aceştia cu fecioria şi cu virtutea sufletului. lată o dovadă a dum- 
nezeirii Mântuitorului: ceea ce n-au putut învăța oamenii de la idoli au învăţat de la 
EI. lar aceasta este o nu mică dovadă a neputinței şi nimicniciei idolilor. Căci cunos- 
cându-şi dracii neputinţa lor, ațâțau odinioară pe oameni să se războiască între ei, ca 
nu cumva, încetând să se certe între ei, să se întoarcă împotriva dracilorI330. Căci, 
fără îndoială, neluptându-se între ei, ucenicii lui Hristos se rânduiesc prin purtările 
şi faptele lor în frontul împotriva dracilor şi pe aceştia îi alungă, iar pe căpetenia lor, 
diavolul, îl iau în râs, prin aceea, că în tinereţe trăiesc în curăţie, în încercări rabdă, 
în dureri stăruiesc, când sunt ocărâți suportă, lipsurile le dispreţuiesc şi, ceea ce e 
minunat, dispreţuiesc chiar şi moartea, făcându-se martiri ai lui Hristos.” (Sf. Ata- 
nasie cel Mare, Zratat despre întruparea Cuvântului şi despre arătarea Lui nouă, 
prin trup, cap. 6, LII, în PSB, vol. 15, pp. 149-150) 


„Dar să mai arăt o dovadă foarte minunată a dumnezeirii Mântuitorului: care 
dintre oamenii de odinioară — fie el om simplu, sau vrăjitor, sau tiran, sau împărat — 
a putut lua sarcina să lupte împotriva întregii închinări la idoli şi a toată oastea dră- 
cească şi a toată vrăjitoria şi a toată înțelepciunea elinilor, care erau atât de tari şi 
înfloreau şi înfricoşau pe toţi, şi să se împotrivească cu o unică pornire tuturor, ca 
Domnul nostru, Fiul adevărat al lui Dumnezeu, Care, dând pe față în chip nevăzut 
rătăcirea fiecăruia, îi atrage pe toți oamenii de la toate, încât unii calcă în picioare 
idolii cărora li se închinau, alții ard cărţile cu vrăjitoriile de care se minunau, iar în 
locul înțelepților aleg tâlcuirea Evangheliilor; pe cei cărora mai înainte li se închi- 
nau îi părăsesc, iar lui Hristos Celui răstignit, de Care râdeau, I se închină, mărtu- 


1330. Tâlcuirea Pr. D. Stăniloae: Pacea între oameni arată prezența Logosului Care toate le orânduieşte şi le armo- 
nizează, Care scapă pe oameni de patima mândriei, lăcomiei, mâniei. (n. 113a, p. 150). 


61-Părinţii Bisericii 

risindu-L ca Dumnezeu; şi aşa numiții de ei zei sunt alungaţi cu semnul crucii, iar 
Mântuitorul cel răstignit e propovăduit în toată lumea ca Dumnezeu şi ca Fiul lui 
Dumnezeu; şi zeii închinaţi la elini sunt defăimați de ei ca închipuiri spurcate, iar 
cei care primesc învăţătura lui Hristos au o viață mai curată ca aceia? 

De sunt acestea şi unele ca acestea omeneşti, să ne arate cine voieşte, ca să ne 
convingem şi noi, că unele ca acestea s-au produs şi mai înainte. lar de nu se arată 
şi nu sunt acestea fapte omeneşti, pentru ce le resping necredincioşii fără nici o evla- 
vie, nerecunoscând pe Stăpânul care le-a lucrat? Ei pătimesc ceva asemănător celui 
ce nu cunoaşte pe Dumnezeu Făcătorul din lucrurile zidirii. Căci dacă ar fi cunos- 
cut, din puterea Lui arătată în toate, dumnezeirea Lui, ar fi cunoscut că şi faptele 
prin trup ale lui Hristos sunt ale lui Dumnezeu Cuvântul. Iar cunoscându-L, nu L-ar 
fi răstignit pe Domnul slavei, cum a zis Pavel (I Cor. 2, 8).” (Sf. Atanasie cel Mare, 
Tratat despre întruparea Cuvântului şi despre arătarea Lui nouă prin trup, Cap. 6, 
LIII, în PSB, vol. 15, p. 150) 


„Precum cel ce doreşte să vadă pe Dumnezeu, Care este prin fire nevăzut şi nu 
poate fi nicidecum văzut, ÎI înţelege şi Îl cunoaște din faptele din natură, aşa cel ce nu 
vede prin înțelegere pe Hristos să caute să-L afle măcar din faptele trupului şi să 
cerceteze de sunt ale unui om. Şi de sunt omeneşti, să râdă; iar de nu sunt omeneşti, 
ci cunoaşte că sunt ale lui Dumnezeu, să nu râdă de cele ce nu sunt de râs, ci mai de- 
grabă să se minuneze, că cele dumnezeieşti ni s-au arătat printr-un mijloc aşa de sme- 
rit şi prin moarte a ajuns la toţi nemurirea şi prin întruparea Cuvântului s-a făcut 
cunoscută purtarea Lui de grijă pentru toate şi că Dăruitorul şi Făcătorul tuturor este 
Însuşi Cuvântul lui Dumnezeu.” (Sf. Atanasie cel Mare, Tratat despre întruparea 
Cuvântului şi despre arătarea Lui nouă prin trup cap. 6, LIV, în PSB, vol. 15,p. 151) 


Despre minunile săvârşite de Mântuitorul Hristos 


„(...) El ale Cărui minuni întreceau pe ale lui Moise prin mărime şi prin caracter 
dumnezeiesc, şi care s-au dovedit lucrătoare tocmai prin aceea că erau condamnate 
ca scorniri şi închipuiri omeneşti, care aveau valoare doar pentru iudei, dar care 
lăsau să se întrevadă că Cel care învață şi săvârşea astfel de lucrări era mai mare şi 
decât proorocii (...)” (Origen, Contra lui Celsus, Cartea a II-a, cap. 52, în PSB, vol. 
9, p. 143) 


„Întrucât dumnezeirea Domnului şi Mântuitorului nostru devenise cunoscută 
oamenilor în urma săvârşirii puternicelor şi tainicelor Sale minuni, au fost câştigaţi 
multe mii de oameni chiar şi dintre cei care locuiau în ținuturi străine, din cele mai 
îndepărtate de Iudeea, mai ales pentru că nădăjduiau că vor putea fi vindecați de boli 
şi de suferinţe de tot felul. 

Aşa se face că regele Abgar, care domnea cu mare cinste peste popoarele de din- 
colo de Eufrat şi care suferea cumplit de o boală trupească, după socotințele ome- 
neşti cu neputinţă de vindecat, auzind de vestitul nume al lui lisus şi de minunile Lui 
recunoscute de toți, I-a trimis printr-un sol o smerită scrisoare, rugându-L să vină şi 
să-l vindece de boală. 

Neputând să dea altfel ascultare acestei cereri, lisus l-a învrednicit totuşi de o 
scrisoare specială!331, prin care-i făgăduia că-i va trimite pe unul din ucenicii Săi ca 
să-l vindece şi să-l mântuiască pe el şi pe toţi supușii lui. 

După scurtă vreme făgăduinţa făcută regelui s-a şi împlinit, căci după ce lisus a 
înviat din morți şi S-a înălțat la cer, Toma, unul din cei doisprezece apostoli, a tri- 
mis la Edessa, printr-o lucrare dumnezeiască, pe Tadeu, care şi el era numărat în rân- 
dul celor şaptezeci de ucenici ai lui Hristos, ca vestitor şi propovăduitor al învăță- 
turii despre Hristos, aşa încât prin el au fost aduse aici la îndeplinire toate făgăduin- 
țele Mântuitorului.” (Eusebiu de Cezareea, /storia bisericească, Cartea întâi, XIII, 
1-4, în PSB, vol. 13, pp. 59-60) 


„(...) Femeia aflată cu curgerea sângelui (Mt. 9, 20; Mc. 5, 25; Lc. 8, 43), despre 
care suntem informați de Sfintele Evanghelii că şi-a aflat vindecarea de suferinţe, 
era originară, se zice, tocmai din această localitate!332; s-ar vedea şi azi casa ei în 
acest oraş, ba ar mai exista şi alte urme minunate legate de minunea pe care Mân- 
tuitorul a săvârşit-o aici. 

Într-adevăr, pe o piatră ridicată din faţa uşilor acestei case, în care a locuit fe- 
meia, se vede o statuie de bronz reprezentând o femeie în rugăciune. Alături de ea, 
din acelaşi metal, se vede figura unui bărbat stând în picioare, purtând pe umeri o 
mantie şi întinzând o mână spre femeie. La picioarele bărbatului creşte lângă statuie 
o plantă stranie care se înalță până la tivitura paltonului de aramă şi care ar fi leacul 
potrivit tuturor bolilor. 

Se spune că această statuie imita chipul Mântuitorului. Ea se păstrează până azi 
şi am văzut-o şi eu cu ochii mei când am trecut prin acest oraş. Nu-i nimic de mirare 
că păgânii de altădată, pe care Mântuitorul i-a dăruit cu atâtea binefaceri, să-l fi ridi- 
cat astfel de monumente.” (Eusebiu de Cezareea, Istoria bisericească, Cartea a VII-a, 
XVIII, 1-4, în PSB, vol. 13, pp. 287-288) 


„De cum se atinge (Hristos — n.a.) de ceva cu dumnezeiasca şi netrupeasca Sa 
putere, în chip necesar îi dă viaţă şi-l împărtăşeşte din lumina Lui spirituală. Trupul 
de care se atinge se sfinţeşte şi pe dată se luminează; orice boală, orice beteșug şi 
toată suferinţa pier, făcând ca acelea ce sunt lipsite să primească în schimb câte ceva 
din plinătatea Lui.” (Eusebiu de Cezareea, Viaţa /ui Constantin cel Mare, Cuvân- 
tare, Despre Sfântul Mormânt, 14.11, în PSB, vol. 14, pp. 235-236) 


„(...) Văzându-L scuipând şi întinzând mâna şi strigând pe Lazăr, nu spunem că 
minunile au fost omeneşti, deşi s-au săvârşit prin trup, ci ale lui Dumnezeu1333 (...)? 


1331. Notă Pr. T. Bodogae: Abgar V Uchama (sau Avgar ori Augar), regele din Osroene — cu capitala Edessa, a fost 
persoană istorică, domnind la Edessa în două rânduri: odată între anii 4 î.d.Hr. şi 7d.Hr., a doua oară între anii 13-60d.Hr. 
Provincie romană încă de pe vremea lui Traian, statul Osroene este primul stat creştin de la finea sec. II, când domnea 
regele Abgar IX ce! mare, fapt pentru care a fost confundat Abgar V cu acest suveran. Spre a da vechime și faimă mare, 
de origine apostolică acestui stat de la marginea imperiului creştin, s-a compus o corespondenţă legendară între Abgar şi 
Iisus. Fiind bolnav, Abgar cere lui Iisus să vină să-l vindece. lisus i-ar fi răspuns că nu poate merge personal, dar îi va tri- 
mite un ucenic în persoana lui Tadeu, care venind l-a vindecat şi a creştinat pe toți. Critica recunoaşte autentică scrisoarea 
lui Abgar, dar celelalte amănunte sunt romanţate. Eusebiu a copiat legenda din arhivele Edessei. Corespondenţa a circu- 
lat şi pe pământul românesc de mult timp. N. Cartojan, Cărțile populare în literatura română, Bucureşti, 1974, vol. II, 
pp. 167-174. (n. 128, p. 60). 

1332. Cezareea lui Filip, pe care fenicienii o numesc Paneea. Oraş clădit în ținutul Paneea dintre Galileea şi Traho- 
nitis, în cinstea împăratului Tiberiu, de către Filip Tetrarhul — n.a. 

1333, Tâlcuirea Pr. D. Stăniloae: Întinderea mâinii a fost faptă omenească, dar prin mâna întinsă s-a săvârşit o mi- 
nune dumnezeiască. Mâna întinsă a putut sluji ca mijloc prin care iradia puterea dumnezeiască. Lui Hristos ca Subiect 

(Sf. Atanasie cel Mare, 7rei cuvinte împotriva arienilor, Cuvântul al III-lea, XLI, în 
PSBvol] 5, p: 872) 


„Dacă ar fi făcut minuni din pruncie, n-ar mai fi fost socotit om. Pentru acelaşi 
motiv nici templul trupului Său n-a fost plăsmuit necondiționat de nimic, ci au loc 
zămislirea, purtarea în pântece nouă luni, durerile naşterii, naşterea, hrănirea cu 
lapte, tăcere în tot timpul copilăriei, aşteptarea vârstei cuvenite bărbaților, pentru ca 
prin toate să fie primită taina întrupării. 

— Atunci, ar întreba cineva, pentru ce s-au făcut la naşterea Sa minunile care s-au 
făcut? 

— S-au făcut pentru Mama Lui, pentru Iosif, pentru Simeon, care avea să plece 
de pe lumea asta, pentru păstori, pentru magi, pentru iudei. Că dacă iudeii ar fi pri- 
vit cu multă luare-aminte la cele petrecute, ar fi cules mare folos din ele pentru cele 
viitoare.” (Sf. loan Gură de Aur, Omilii la Matei, Omila VIII, III, în PSB, vol. 23, 
p. 105) 


Proorociile Domnului Hristos 


„L-au urmat şi femeile în timpul patimilor gemând de durere din pricina nedrep- 
tății cu care a fost judecat, întrucât ele încă nu pricepuseră că planul de mântuire 
trece prin suferință. EI însă le-a spus să nu-L plângă pentru că nu-l vrednic de la- 
crimi, ci mai bine să-şi păstreze plânsul şi lacrimile pentru vremea când vor trebui 
să plângă şi anume atunci când cetatea Ierusalimului va fi împresurată de vrăjmaşi 
şi când nenorocirea va năpădi peste ei din toate părțile încât cele mai fericite vor fi 
femeile sterpe care n-au putut naşte (Lc. 23, 27-29). 

Unde mai sunt astăzi aceste palate împărăteşti? Unde-i templul? Unde sunt 
zidurile lor? Unde sunt întăriturile turnurilor de apărare? Unde mai e puterea de altă- 
dată a israeliților? Nu s-au risipit oare toţi aceştia pe aproape toată suprafaţa pămân- 
tului şi n-au fost nimicite atunci toate ale lor? După părerea mea, Domnul n-a 
proorocit toate acestea numai de dragul de a le spune — ce rost ar fi avut ca ascultă- 
torii să audă niște veşti care şi aşa s-ar fi împlinit cu siguranţă? Ei tot ar fi ajuns să 
le cunoască chiar şi dacă n-ar fi fost informaţi de mai înainte asupra lor —, ci, prin 
mijlocirea lor, Hristos a căutat să-i pregătească să fie cu încredere pentru alte eveni- 
mente şi mai însemnate. Pentru ca mărturia despre un eveniment care are să se în- 
tâmple să constituie o dovadă pentru celelalte care vor veni.” (Sf. Grigorie de Nyssa, 
Despre facerea omului, cap. 25, în PSB, vol. 30, pp. 67-68) 


Propovăduirea Domnului Hristos 


„lar ceea ce a aţâţat invidia împotriva lui lisus, îndemnând pe iudei să uneltească 
împotriva Lui, a fost creşterea tot mai mare a numărului celor care-L urmau până şi 
în pustiuri: mulțimi de 5000 de bărbaţi, afară de femei şi de copii (Mt. 14, 21; 15, 
38), căci atât era de mare farmecul cuvântărilor lui lisus, încât nu numai bărbaţii s-au 
hotărât să-L însoţească în pustie, ci şi femeile îşi uitau de slăbiciunea şi de ezitarea 
femeiască, urmându-L şi ele pe Învățătorul în pustie. Ba, chiar şi pruncii, oricât ar 
fi ei de nepăsători, au luat-o după EI împreună cu părinţii lor, fie pentru că au fost luaţi 
de părinți, fie pentru că se simțeau atraşi de dumnezeirea Lui, în dorința de a se îm- 
părtăşi şi ei din ea.” (Origen, Contra lui Celsus, Cartea a III-a, cap. 10, în PSB, vol. 
9, p. 175) 


DESPRE DUMNEZEU CEL VEŞNIC VIU 485 


Domnul Hristos îi alungă cu biciul pe cei ce fac negustorie în templu 


„Și, Jăcându-Și un bici de ştreanguri, i-a scos pe toți afară din templu, şi oile, 

şi boii, şi a vărsat banii zarafilor şi le-a răsturnat mesele. 

Şi le-a spus celor ce vindeau porumbei... (In. 2, 15-16) 

Se mânie pe drept cuvânt Mântuitorul pe iudei. Căci nu trebuia să facă templul 
dumnezeiesc casă de negustorie, ci casă de rugăciune. Căci aşa s-a scris (Mt. 21, 
13). Şi nu arată mişcarea în cuvinte simple, ci prin lovituri. Şi cu biciul îi alungă din 
curţile sfinte, aplicându-le cu dreptate acelora o pedeapsă potrivită robilor. Căci nu 
voiau să recunoască pe Fiul Care-i eliberează.1334 Priveşte ca într-un chip ceea ce 
se descrie prin spusa lui Pavel: De strică cineva templul lui Dumnezeu, strica-l-va 
pe el Dumnezeu (| Cor. 3, 17). 

Scoateţi acestea de aici. Nu faceţi casa Tatălui Meu casă de negustorie (In. 2, 16) 

Porunceşte ca un Stăpân, călăuzeşte spre ceea ce se cuvine ca un învăţător, des- 
coperă greşelile ce aduc pedeapsa, ruşinează pe cel pedepsit pentru ele, nelăsându-l 
să le sporească.” (Sf. Chiril al Alexandriei, Comentariu la Evanghelia Sfântului loan, 
Cartea a II-a, cap. 1, în PSB, vol. 41,p. 161) 


Hristos — Răscumpărătorul nostru 


„Să privim cu ochii deschişi la sângele lui Hristos şi să cunoaştem cât este de 
scump (1 Petru 1, 19) lui Dumnezeu şi Tatălui Lui, că, vărsându-se pentru mântuirea 
noastră, a adus har de pocăință întregii lumi. 

Să străbatem cu mintea toate generaţiile şi să vedem că, din generaţie în generație, 
Stăpânul a dat loc de pocăință (Înţel. Sol. 12, 10) celor ce vor să se întoarcă la El. 

Noe a predicat pocăința, iar cei care l-au ascultat s-au mântuit. 

Ilona a predicat ninivitenilor pieirea cetăţii lor, iar cei care s-au căit de păcatele 
lor au făcut îndurător pe Dumnezeu cu rugăciunile lor şi au dobândit mântuire (lona 
3, 4-10; Mt. 12, 41; Lc. 11, 32), deşi erau străini de Dumnezeu. 

Slujitorii harului lui Dumnezeu, prin Duhul Sfânt, au vorbit despre pocăință.” 
(Sf. Clement Romanul, Epistola către Corinteni (1), cap. 7, 4-7, cap. 8, 1, în PSB, 
vol. 1, pp. 54-55) 


„Aceasta este, iubiţilor, calea în care am găsit mântuirea noastră, pe lisus Hris- 
tos, Arhiereul (Evr. 2, 17; 3, 1; 4, 4, 15; 5, 5; 7,26; 8, 1; 9, 11) jertfelor noastre, 
ocrotitorul şi ajutorul slăbiciunii noastre. Prin EI căutăm la înălțimile cerurilor; prin 
El vedem, ca într-o oglindă, nepătata şi prea înalta Lui față; prin El s-au deschis ochii 
inimii noastre, prin El nepriceputa şi întunecata noastră minte înfloreşte la lumina 
Lui, prin El Stăpânul a voit să gustăm cunoştinţa cea nemuritoare.” (Sf. Clement Ro- 
manul, Epistola către Corinteni (1), cap. 36, în PSB, vol. 1, pp. 73-74) 


1334. Tâlcuirea Pr. D. Stăniloae: Hristos îi arată ca robi, pentru că-i bate. A venit să-i facă fraţi ai lui Dumnezeu pe 
oameni, să nu mai fie robi. Dar n-o putea face aceasta cu cei ce nu răspundeau iubirii Lui cu iubirea lor. Nu-i putea eli- 
bera pe cei ce nu-L recunoşteau ca Dumnezeu eliberator al oamenilor prin întruparea Sa ca om. Hristos, deși Îşi însuşește 
toată smerenia şi blândeţea când e vorba de loviturile ce 1 se dau Lui, foloseşte toată forța Sa de om când e batjocorit 
Dumnezeu. Şi omul e dator să fie astfel şi să apere cu hotărâre Numele și slava lui Dumnezeu, chiar dacă e blând când e 
dușmănit el însuşi. Dar nu foloseşte forța pentru ucidere şi pentru lovitura care să producă răni, care să nenorocească pen- 
tru toată viaţa. Nu foloseşte, de aceea, forța lui Dumnezeu, Care putea nimici dintr-o dată pe dușmanii lui Dumnezeu. (n. 
277, p. 161). 

„Pentru aceasta a suferit Domnul să-şi dea trupul Său spre nimicire, ca să ne cu- 
rățim prin iertarea păcatelor, cu stropirea cu sângele Lui.” (Barnaba, Epistola, cap. 
5, 1, în PSB, vol. 1, p. 140) 


„(.-) Înnoindu-ne pe noi, prin iertarea păcatelor, ne-a dat alt chip, să avem suflet 
de copil, ca şi cum ne-ar fi făcut din nou.” (Barnaba, Epistola, cap. 6, 11, în PSB, 
vol. 1, p. 143) 


„Domnul cel bun ne-a descoperit nouă mai dinainte toate, ca să cunoaştem pe 
Cine trebuie să lăudăm, mulțumindu-l pentru toate. 

Aşadar, dacă Fiul lui Dumnezeu, fiind Domn şi având să judece viii şi morții (2 
Tim. 4, 1), a suferit, ca rana Lui să ne dea viață, să credem că Fiul lui Dumnezeu nu 
putea pătimi decât pentru noi. 

Dar pe când era răstignit a fost adăpat cu oţet şi fiere (Mt. 27, 34, 48). 

Ascultaţi cum au arătat mai dinainte acestea preoţii templului. Este scrisă în lege 
porunca: Cel care nu va posti postul, cu moarte să fie nimicit (Lev. 23, 29), a porun- 
cit Domnul, pentru că şi El avea să aducă jertfă pentru păcatele noastre vasul duhu- 
lui,1335 ca să se împlinească preînchipuirea, care a fost în Isaac adus pe jertfelnic. 

Ce spune în profet? 

Şi să mănânce din țapul jertfit în zi de post pentru toate păcatele!955. Luaţi bine 
seama! Și să mănânce numai preoţii toate intestinele nespălate cu oțet!337. 

Pentru ce? 

„Pentru că aveți să Mă adăpaţi cu fiere şi cu oțet pe Mine Care Îmi voi jertfi 
trupul Meu pentru păcatele poporului Meu celui nou; mâncaţi numai voi, în timp ce 
poporul va posti şi-şi va bate pieptul fiind îmbrăcat cu sac şi cu cenuşă! ”. Ca să 
arate că E] trebuie să pătimească multe de la ei. 

Dar cum a poruncit? 

Fiţi cu luare aminte: Luaţi doi țapi frumoşi şi asemănători şi aduceți-i jertfă; şi 
să ia preotul unul spre ardere de tot pentru păcate (Lev. 16, 7,9). 

Dar cu celălalt ce să facă? 

Blestemat, zice, să fie celălalt (Lev. 16, 8, 10). Uitaţi-vă cum este arătată pre- 
închipuirea lui Hristos! 

Și scuipaţi-l toți şi înțepaţi-l şi puneţi în jurul capului lui lână roşie şi aşa să fie 
alungat în pustie!338. Şi după ce se făcea așa, cel ce ţinea țapul îl ducea în pustie, îi 
lua lâna şi o punea pe un mărăcine numit rahia, ai cărui lăstari obişnuim să-i mân- 
căm atunci când suntem pe câmp; că numai acest mărăcine are fructele dulci. 

Ce înseamnă dar aceasta? 

Fiţi cu luare aminte! Un zap pe altar, celălalt blestemat (Lev. 16, 8) şi cel bles- 
temat a fost încununat! Pentru că ÎL vor vedea într-o zi pe lisus venind şi având în 
jurul trupului o haină roşie până la picioare şi vor zice: Nu este oare Acesta Acela 
pe Care noi L-am răstignit, batjocorindu-L, împungându-L şi scuipându-L? Într-ade- 
văr, Acesta este Acela Care spunea că este Fiul lui Dumnezeu. 

Dar cum se face că este asemenea aceluia? 


1335. Notă Pr. D. Fecioru: Vasul duhului, adică: trupul (n. 65, p. 145). 
1336. Notă Pr. D. Fecioru: Text necunoscut (n. 66, p. 145). 
1337. Notă Pr. D. Fecioru: Text necunoscut (n. 67, p. 145). 
1338. Notă Pr. D. Fecioru: Text necunoscut (n. 70, p. 146). 

Trebuia să fie țapii asemenea, frumoşi şi de aceeaşi statură (Lev. 16, 7), pentru 
ca atunci când Il vor vedea pe Iisus revenind, să se înspăimânteze de asemănarea cu 
țapul. lată, dar, că ţapul este preînchipuirea lui lisus, Care avea să pătimească! 

Dar ce înseamnă că au pus lâna în mijlocul spinilor? 

Este tot o preînchipuire a lui lisus, pusă Bisericii; că dacă vrea cineva să ia lâna 
cea roşie, trebuie să pătimească multe, pentru că spinii sunt înfricoşători şi înțeapă 
pe cel care vrea să pună mâna pe ei. Așa că cei care vor să Mă vadă, spune lisus, şi 
să ajungă în împărăția Mea, trebuie să Mă primească suferind şi pătimind. 

Ce preînchipuire socoți că este, că s-a poruncit lui Israil ca bărbaţii, care au făcut 
mari păcate, să aducă jertfă o junică, să o junghie şi să o ardă, apoi copiii să ia 
cenuşa şi s-o toarne în vase şi să pună de jur împrejur pe lemne lâna roşie — iată şi 
lâna roșie, o altă preînchipuire a crucii! — şi isop şi aşa copiii săi să stropească popo- 
rul, unul câte unul, ca să se curăţe de păcate (Num. 19, 2-10)? 

Gândiţi-vă cât de simplu vă grăieşte! Viţelul este lisus; cei care-L jertfesc sunt 
bărbați păcătoşi; ei sunt cei care L-au adus la junghiere. După aceasta, nu mai sunt 
acei bărbaţi, nu mai este slava păcătoşilor. 

Copiii, care stropesc, sunt cei care ne-au binevestit nouă iertarea păcatelor şi 
curăţia inimii, cărora le-a dat stăpânire să predice Evanghelia1339; şi sunt doispre- 
zece, spre mărturie seminţiilor — că douăsprezece erau semințiile lui Israul. 

Pentru ce sunt trei copiii care stropesc? 

Spre mărturie lui Avraam, Isaac şi Iacov, că aceştia sunt mari înaintea lui Dum- 
nezeu. 

Dar pentru ce lână pe lemn? 


Pentru că împărăţia lui Iisus este pe lemn1340 şi pentru că cei care cred în El vor 
trăi în veac (...) 

De aceea ne sunt nouă atât de clare cele ce s-au întâmplat, iar acelora1341, întu- 
necate, pentru că ei n-au ascultat de glasul Domnului.” (Barnaba, Epistola, cap. 7, 
I-L şi cap. VIII, 1-7, în PSB, vol. 1, pp. 145-147) 


„Un singur doctor este, trupesc şi duhovnicesc, născut şi nenăscut, Dumnezeu în 
trup, în moarte viaţă adevărată, din Maria şi din Dumnezeu, mai întâi pătimitor şi 
apoi nepătimitor, lisus Hristos, Domnul nostru.” (Sf. Ignatie Teoforul, Episto/e, Către 
Efeseni, cap. 7, 2, în PSB, vol. 1,p. 191) 


„(lisus Hristos — n.a.) Care a murit pentru noi, pentru ca voi, crezând în moartea 
Lui, să scăpaţi de moarte.” (Sf. Ignatie Teoforul, Episto/e, Către Tralieni, cap. 2, |, 
în PSB, vol. 1, p. 204) 


„Dacă, după cum spun păgânii, adică necredincioşii, Hristos a pătimit în aparență 
— ei trăind în aparență —, pentru ce port eu lanţuri, pentru ce doresc să mă lupt cu 
fiarele? Deci, degeaba mor. Spun eu oare minciuni despre Domnul? (1 Cor. 15, 15).” 
(Sf. Ignatie Teoforul, Epistole, Către Tralieni, cap. 10, 1, în PSB, vol. 1, p. 207) 


„Pe timpul lui Pilat din Pont şi al lui Irod a fost pironit cu adevărat pentru noi 
cu trupul, din al cărui fruct suntem noi, din patima Lui cea de Dumnezeu fericită; 
ca să ridice semn (Is. 5, 26; 11, 12; 49, 22; 62, 10) în veci prin înviere pentru a aduna 


1339. Tâlcuirea Pr. D. Fecioru: Adică: apostolii (n. 75, p. 147). 
1340. Tâlcuirea Pr. D. Fecioru: Pe lemn, adică: pe cruce (n. 76, p. 147). 
1341. Tâlcuirea Pr. D. Fecioru: Acelora, adică: iudeilor (n. 77, p. 147). 

pe sfinţii şi credincioşii Lui, fie din iudei, fie din păgâni, într-un singur trup al Bisericii 
Lui.” (Sf. Ignatie Teoforul, Epistole, Către Smirneni, cap. 1, în PSB, vol. 1, p. 219) 


„EL a pătimit toate acestea ca să ne mântuim. A pătimit cu adevărat şi a înviat cu 
adevărat, nu cum spun unii necredincioşi, că a pătimit în aparenţă, ei existând în 
aparență, şi, precum gândesc, aşa li se va şi întâmpla, că sunt fantome şi draci. 

Eu ÎL ştiu în trup şi după înviere şi cred că este. 

Când a venit la Petru şi la cei dimpreună cu el, le-a zis: Luaţi, pipăiți-Mă şi 
vedeți, că nu sunt duh fără de trup (Lc. 24, 39). Şi îndată s-au atins de EI şi au cre- 
zut, unindu-se strâns şi cu trupul şi cu duhul Lui. De asta au disprețuit şi moartea şi 
au fost găsiți mai presus de moarte. 

După înviere a mâncat cu ei şi a băut cu ei, ca unul în trup, deşi duhovniceşte 
era unit cu Tatăl.” (Sf. Ignatie Teoforul, Epistole, Către Smirneni, cap. 2, |, cap. 3, 
1-3, în PSB, vol. 1, p. 219-220) 


„Ce altceva decât dreptatea Aceluia putea acoperi păcatele noastre (Ps. 84, 2)? 

În cine altul, decât numai în Fiul lui Dumnezeu, era cu putinţă să ne îndreptăm 
noi, nelegiuiții şi necredincioşii? 

Ce schimbare dulce, ce lucrare a cărei urmă nu se poate găsi (Rom. 11, 33; Efes. 
3, 8), ce binefaceri neaşteptate! Nelegiuirea multora se acoperă cu dreptatea unuia 
singur, iar dreptatea unuia singur îndreaptă pe mulţi nelegiuiți. 

Aşadar, arătând că în vremile de mai înainte era cu neputinţă firii noastre să do- 
bândească viaţa, a arătat acum că Mântuitorul poate mântui şi face cele cu neputinţă; 
prin acestea două a voit să credem în bunătatea Lui, să-L socotim hrănitor, tată, în- 
văţător, sfătuitor, doctor, minte, lumină, cinste, slavă, putere şi viaţă şi să nu ne în- 
grijim de îmbrăcăminte şi hrană (Mt. 6, 31; Lc. 12, 29).” (Epistola către Diognet, 
cap.0, 2-6, în PSB, vol. 1, pp. 416-417) 


„(...) Taina mielului, pe care a poruncit Dumnezeu ca să-l jertfiți de paşte, era o 
imagine a lui Hristos, cu sângele Căruia, după cuvântul credinţei în EI, se ung casele 
lor, adică voi înşivă, care credeți în El. Căci puteți cu toţii să înţelegeţi că Adam, 
creatura pe care a creat-o Dumnezeu, a fost casă a suflării lui Dumnezeu (Fac. 2, 7; 
Cor. 3, 16).” (Sf. Iustin Martirul şi Filozoful, Dialogul cu iudeul Tryfon, Partea întâi, 
XL, în PSB, vol. 2, p. 177) 


„(...) S-a făcut om, prin Fecioara, pentru ca, pe aceeaşi cale prin care a luat 
început neascultarea cea de la şarpe, să-şi ia şi sfârşitul. Într-adevăr, după cum Eva, 
fiind fecioară şi fără de pată şi primind întru sine cuvântul şarpelui, a născut neas- 
cultarea şi moartea (cf. lac. 1, 15), tot astfel şi Fecioara Maria, atunci când îngerul 
Gavriil i-a binevestit că: Duhul Domnului va veni asupra ei şi puterea Celui Prea Înalt 
o va umbri, din care cauză şi Sfântul, Care Se va naşte din ea, va fi Fiul lui Dumnezeu 
(Le. 1,26, 35), primind credinţa şi bucuria, a răspuns: Fie mie după cuvântul tău. În 
felul acesta S-a născut prin ea Acesta, despre Care am arătat că s-au spus atâtea în 
Scripturi şi prin care Dumnezeu nimiceşte pe şarpe, ca şi pe îngerii şi oamenii cei 
asemănători cu el, şi prin Care liberează de moarte pe cei răi, care se pocăiesc şi care 
cred în El.” (Sf. Iustin Martirul şi Filozoful, Dialogul cu iudeul Tryfon, Partea a II-a, 
C, în PSB, vol. 2, pp. 277-278) 

„Cine ne-a miluit mai mult, decât Mântuitorul, pe noi care eram aproape omorâți 
de stăpânitorii întunericului (Efes. 6, 12); pe noi, care eram cu multe răni, cuprinşi 
de frică, de pofte, de urgii, de supărări, de înşelăciuni şi plăceri? Singurul doctor al 
acestor răni este numai lisus, Cel ce a tăiat desăvârşit din rădăcină patimile, nu ca 
Legea, care tăia doar urmările patimilor, fructele sadurilor rele, ci a pus securea Lui 
la rădăcina răutății (Mt. 3, 10; Le. 3, 9). Mântuitorul este vinul (Lc. 10, 34), sângele 
cel din via lui David (Rom. 1, 3; 2 Tim. 2, 8), care s-a vărsat peste sufletele noastre 
rănite; El este unidelemnul (Lc. 10, 34), mila din inima Tatălui, pe care ne-a adus-o 
şi s-a revărsat cu prisosinţă peste noi; El a arătat feși/e (Lc. 10, 34) cele de nedezle- 
gat ale sănătății şi mântuirii: dragostea, credința şi nădejdea (1 Cor. 13, 13); Ela 
poruncit îngerilor şi începătoriilor şi puterilor să ne slujească (Evr. 1, 14) cu mare 
plată (Lc. 10, 35).” (Clement Alexandrinul, Care bogat se va mântui?, 29.2-29.4, în 
PSB, vol. 4, p. 54) 


„Domnul nu încetează de a sfătui, de a înfricoşa, de a îndemna, de a deştepta, de 
a povăţui. Domnul deşteaptă şi ridică chiar din întuneric pe cei rătăciți.” (Clement 
Alexandrinul, Cuvânt de îndemn către elini (Protrepticul), cap. 9, 84.1, în PSB, vol. 
4,p. 137) 


„Cu uşurinţă ne-a luminat pe noi şi s-a arătat Dumnezeu prin învățătura Sa, 
arătând de unde era şi cine era EI, Cuvântul, Crainicul păcii, Mijlocitorul, Mântui- 
torul nostru, Izvorul cel de viață făcător, Izvorul cel paşnic, Care se revarsă pe în- 
treaga față a pământului, datorită Căruia, ca să spun aşa, toate au ajuns un ocean de 
bunătăţi.” (Clement Alexandrinul, Cuvânt de îndemn către elini (Protrepticul), cap. 
10, 110.3, în PSB, vol. 4,p. 153) 


„Domnul a vrut să-l dezlege pe om de lanţuri; El s-a legat cu trup — taină dum- 
nezeiască este aceasta! —, a supus pe şarpe, a robit pe tiran, adică moartea; şi lucru 
preaminunat, pe acel om rătăcit din pricina plăcerii, legat din pricina stricăciuni, l-a 
arătat dezlegat prin mâinile Sale întinse. O, minune tainică! Domnul stă întins, şi 
omul s-a ridicat; cel care a căzut din paradis primeşte o răsplată mai mare pentru 
ascultarea sa, primeşte cerurile.” (Clement Alexandrinul, Cuvânt de îndemn către 
elini (Protrepticul), cap.11, 111.2-111.3, în PSB, vol. 4, p. 153) 


„(...) Cuvântul adevărului, cuvântul nestricăciunii, cel care renaşte pe om, urcân- 
du-l la adevărul însuşi; boldul mântuirii, care alungă stricăciunea, care izgoneşte 
moartea, care zideşte templu în oameni, ca să facă sălaş lui Dumnezeu în oameni.” 
(Clement Alexandrinul, Cuvânt de îndemn către elini (Protrepticul), cap. 11, 117.4, 
în PSB, vol. 4,p. 157) 


„Zice Apostolul: voi ați fost cumpăraţi cu preț (1 Cor. 7, 23). Dar ascultă ce 
spune profetul: Pentru fărădelegile voastre aţi fost vânduți şi pentru păcatele voas- 
tre am alungat pe mama voastră (Is. 50, 1). 

Vezi, dar, că toţi suntem făpturile lui Dumnezeu, dar că fiecare este vândut pen- 
tru păcatele sale şi că nelegiuirile l-au înstrăinat de propriul lui Creator. Noi suntem 
ai lui Dumnezeu, pentru că El ne-a creat, dar am devenit robi ai diavolului, de vreme 
ce am fost vânduți pentru păcate, însă Hristos ne-a răscumpărat pe când slujeam 
încă acelui domn căruia i-am fost vânduți pentru păcatele noastre. Şi astfel Şi-a 
primit Domnul din nou pe cei pe care îi crease, câştigând, în schimb, ca pe nişte 
străini, pe cei care, păcătuind, îşi căutaseră alt stăpân. 


62-Părinţii Bisericii 


490 PĂRINȚII BISERICII — ÎNVĂȚĂTORII NOŞTRI 


E just, fără îndoială, a zice că Hristos ne-a răscumpărat, de vreme ce El ne-a 
plătit cu sângele Său.” (Origen, Omilii la Cartea Ieșirii, Omilia VI, cap. 8, în PSB, 
vol. 6, p. 103) 


„(...) lisus a deschis porţile luminii pentru cei care fuseseră până atunci fiii 
întunericului şi ai nopţii şi care se hotărâseră să fie fii ai luminii şi ai zilei (| Tes. 5, 
5). lar Domnul a venit ca Mântuitor şi ca un doctor bun mai curând pentru noi cei 
plini de păcate, decât pentru cei drepți.” (Origen, Contra lui Celsus, Cartea a II-a, 
cap. 67, în PSB, vol. 9, p. 155) 


„Nu-mi dau seama ce fel de îndreptare ar voi Celsus să aibă loc atunci când îşi 
pune întrebarea: „nu putea săvârşi oare Dumnezeu, cu puterea Sa dumnezeiască, 
acea operă de îndreptare fără să mai fi trimis pe cineva în mod special în lume? ”. 
Crede cumva Celsus că Dumnezeu ar vrea ca îndreptarea omului să se facă în mod 
mecanic, scoțând dintr-o dată răutatea din el şi sădind virtutea în locul ei? Să cerce- 
teze altcineva dacă un asemenea mod de a îndrepta este conform şi posibil naturii 
omului; noi să presupunem că ar fi conform cu natura lucrurilor și ar fi şi posibil. 
Atunci în ce ar mai consta libertatea voinţei noastre? In ce măsură ar fi demn de laudă 
acordul nostru la adevăr şi demnă de răsplată îndepărtarea noastră de la minciună?” 
(Origen, Contra lui Cel/sus, Cartea a IV-a, cap. 3, în PSB, vol. 9, pp. 231-232) 


„Nimeni dintre cei care au făgăduit mai înainte să tămăduiască pe om n-a putut-o 
face aşa cum a făcut-o acest suflet (Hristos — n.a.) prin ceea ce a fâcut EI de bună- 
voie, coborând prin chinuri în inimile oamenilor pentru mântuirea neamului nostru.” 
(Origen, Contra lui Celsus, Cartea a IV-a, cap. 18, în PSB, vol. 9, p. 243) 


„E clar că lisus a răbdat toate şi în folosul păcătoşilor, pentru a-i abate de la pă- 
cate şi a-i face oameni drepți (Rom. 5, 19; 1 Tim. 1, 15; Evr. 2, 15).” (Origen, Con- 
tra lui Celsus, Cartea a IV-a, cap. 19, în PSB, vol. 9, p. 244) 


„(...) A pătimit pentru a elibera pe om din robia patimilor; Care, nemuritor fiind, 
a suferit moartea, pentru ca noi, cei muritori, să devenim nemuritori.” (Metodiu de 
Olimp, Aglaofon sau Despre Inviere, Discursul UI, XXIII, în PSB, vol. 10, p. 210) 


„Cuvântul S-a folosit de unealta aceea muritoare întrucâtva ca de o imagine 
adusă ca să-l străvadă dumnezeiasca măreție, ducând o viaţă în care s-a purtat față 
de trup aşa cum se poartă orice împărat mare cu crainicul său, şi săvârşind totul pe 
potriva dumnezeieştilor Sale posibilităţi. Dar dacă după viaţa dusă de EI în mijlocul 
oamenilor EI ar fi devenit deodată invizibil şi ar fi dispărut (luându-și pe furiş şi 
crainicul — adică propria-l înfăţişare —, zorind să păcălească moartea prin fugă), dis- 
trugând şi dându-i pieirii abia mai apoi ceea ce era muritor, ca efect al propriei Sale 
voințe, oricine L-ar fi putut lua drept o simplă nălucire iar EI n-ar fi lucrat în concor- 
danţă cu Sine însuşi, ca Viaţă şi Cuvânt al lui Dumnezeu şi ca dumnezeiască Putere. 
Lăsându-şi EI însuşi crainicul pradă nimicitoarei distrugeri, sigur că nici lupta por- 
nită de EI împotriva demonilor n-ar fi dus — prin neimplicarea morții — la nimic, şi 
nici nu s-ar mat fi ştiut unde anume dăinuieşte El după această plecare. Nimeni din 
cel ce nu-L vor fi primit nu I-ar fi dat crezare, iar El nu S-ar fi dovedit mai puternic, 
în Sine însuşi decât moartea, n-ar fi putut elibera omeneasca seminţie supusă morţii 
de cătuşele propriei ei naturi, n-ar fi fost urmat de oameni pe toată fața pământului, 
nu Şi-ar fi putut convinge ucenicii să nu se teamă de moarte şi n-ar fi putut pune în 

faţa viitorilor Săi învățăcei nădejdea de viață care, după moarte, îi aşteaptă la Dum- 
nezeu. Nu Şi-ar fi putut ţine făgăduințele, n-ar fi putut împlini cele vestite despre EI 
prin proorociri şi n-ar fi putut răzbate tocmai prin ultima dintre toate încercările — cea 
împotriva morţii.” (Eusebiu de Cezareea, Viața lui Constantin cel Mare, 15.2.3, în 
PSB., vol. 14, p. 236) 


„Or, pronia a rânduit iarăşi — şi pe dată — tot ce mai înainte fusese răvăşit sub 
imperiul dezordinii şi al neînfrânării. ŞI n-a făcut-o pe ascuns, fiindcă era conştientă 
de faptul că, dacă unii oameni au, prin mijlocirea chibzuinţei lor şi a minţii, privirea 
ațintită asupra ei, alţii, în schimb, ajunşi asemenea vieţuitoarelor necuvântătoare, îşi 
concentrează atenţia asupra acestei lumi supuse simţurilor. Aşadar, de asta a lucrat 
ea această binecuvântată şi miraculoasă tămăduire în văzul tuturor: anume ca ni- 
meni — fie el mânat de râvnă sau delăsător — să nu poată avea vreo îndoială; de asta 
le-a dat ea răposaților să revină la viață; de asta le-a poruncit ea celor cu sănătatea 
şubrezită să-şi revină în puteri. Liniştirea apelor mării şi porunca ascultată de domo- 
lire a vântoasei (sau, până la urmă, înălţarea la cer) — după înfăptuirea atâtor lucrări 
minunate şi după chemarea oamenilor din starea de necredinţă în aceea de putere şi 
de credință — a cui lucrare ar putea ele să fie dacă nu a lui Dumnezeu şi a puterii Sale 
supreme?” (Cuvântarea lui Constantin cel Mare către adunarea Sfinţilor, în Eusebiu 
de Cezareea, Viața lui Constantin cel Mare, Cartea a V-a, 11.15, în PSB., vol. 14, 
pp. 269-270) 


„Dar, odată ce, după călcarea ce a premers, oamenii erau stăpâniți de strică- 
ciunea cea după fire şi erau dezbrăcaţi de harul de a fi după chipul lui Dumnezeu, 
ce trebuia să se întâmple altceva? Sau, de cine era nevoie pentru readucerea acestui 
har, dacă nu de Cuvântul lui Dumnezeu, Care a făcut la început toate, din cele ce nu 
sunt? Căci era propriu Lui să aducă iarăşi pe cel stricăcios la nestricăciune!342 şi să 
împlinească pentru toți ceea ce se cuvenea în fața Tatălui. Căci fiind Cuvântul 
Tatălui şi fiind mai presus de toate, era firesc că numai EI avea puterea să creeze din 
nou toate134%5 şi să pătimească pentru toți și să fie pentru toţi sol vrednic pe lângă 
Tată]1!344%.”. (Sf. Atanasie cel Mare, Tratat despre întruparea Cuvântului şi despre 
arătarea Lui nouă prin trup, cap. 1,VII, în PSB, vol. 15, p. 98) 


„Căci ştiind Cuvântul că nu se putea desfiinţa altfel stricăciunea oamenilor decât 
prin moarte, dar nu era cu putință să moară Cuvântul, odată ce era Însuşi Fiul cel ne- 
muritor al Tatălui, Îşi ia un trup în stare să moară, pentru ca acesta, împărtăşindu-se 
de Cuvântul Cel peste toate, să se facă în stare să moară pentru toţi, dar prin Cuvân- 
tul ce locuia în el să rămână nestricăcios şi drept urmare să înceteze la toți stricăciu- 
nea, prin harul învierii!345.” (Sf. Atanasie cel Mare, Zratat despre întruparea Cu- 
vântului şi despre arătarea Lui nouă prin trup, cap. 2, LX, în PSB, vol. 15, p. 100) 


1342. Tâlcuirea Pr. Stăniloae: Numai Cel ce a adus pe om la viață îl putea readuce iarăşi la viața adevărată, prin 
revenirea în dialogul nemincinos cu el. Cuvântul a adus pe om la viață restabilind în umanitatea asumată rațiunea respon- 
sabilă. (n. 27c, p. 98). . 

1343. Tâlcuirea Pr. D. Stăniloae: În aceasta se deosebeşte gândirea Sfântului Atanasie, de a lui Anselm: Hristos nu 
numai pătimeşte pentru toți, ca să-i scape pe toți de osânda morţii, ci îi şi creează din nou, din firea Lui omenească, scă- 
pată de moarte prin puterea dumnezeiască şi umplută de această putere, pe care prin comuniunea cu frații Săi întru uma- 
nitate le-o transmite. Îi creează din nou ca ființe raționale şi responsabile în fața Tatălui. (n. 28, p. 98). 

1344. Tâlcuirea Pr. D. Stăniloae: El nu numai vorbeşte din nou oamenilor, ci îi ridică şi pe ei în Sine la vorbirea 
responsabilă către Tatăl împreună cu EI. Dar vorbirea cea mai responsabilă către Tatăl pentru oameni stă în pătimirea Lui 
pentru ei. (n. 28a, p. 98). 

1345. Tâlcuirea Pr. D. Stăniloae: Trupul luat de Hristos, fiind trupul Cuvântului, care e purtătorul tuturor, poate muri 
pentru toți, dar tot pentru acelaşi motiv poate să rămână şi nestricăcios şi să învie şi să răspândească peste toţi puterea 

„Căci dacă un împărat care zideşte o casă sau o cetate nu priveşte nepăsător 
războirea ei de către tâlhari prin lipsa de grijă a locuitorilor, ci apără şi izbăveşte 
lucrul făcut de el, necăutând la nepăsarea locuitorilor, ci la ceea ce i se cuvine lui să 
facă, cu atât mai vârtos Dumnezeu, Cuvântul Preabunului Tată, nu a trecut cu vede- 
rea neamul omenesc făcut de El, căzut în stricăciune. Ci a înlăturat, prin aducerea 
trupului Său, moartea ce se lipise de acesta, iar negrija lor a lecuit-o prin învățătura 
Sa, îndreptând toate ale oamenilor prin puterea Sa.” (Sf. Atanasie cel Mare, 7ratar 
despre Întruparea Cuvântului şi despre arătarea Lui nouă prin trup, cap. 2, X, în 
PSB, vol. 15, pp. 101-102) 


„Şi prin moartea Lui s-a adus mântuire tuturor şi toată zidirea s-a izbăvit.” (Sf. 
Atanasie cel Mare, Tratat despre Intruparea Cuvântului şi despre arătarea Lui nouă 
prin trup, cap. 5, XXXVII, în PSB, voi. 15, p. 132) 


„Fiind deci Cuvântul chip al Tatălui şi nemuritor şi luând chipul robului şi răb- 
dând pentru noi ca om în trupul Său moartea, ca să Se aducă astfel Tatălui pentru 
noi prin moarte1346, de aceea se spune că a şi fost preaînălțat ca om pentru noi, ca, 
precum prin moartea Lui noi toţi am murit în Hristos, aşa în acelaşi Hristos noi sun- 
tem preaînălțaţi, ridicându-ne din morți şi suindu-ne la ceruri...” (Sf. Atanasie cel 
Mare, Zrei cuvinte împotriva arienilor, Cuvântul |, XLI, în PSB, vol. 15, p. 205) 


„Unii au călcat porunca, alţii s-au făcut neascultători, precum s-a spus, iar făp- 
tuirea lor nu e sigură, ci se întâmplă de multe ori că ceea ce acum e bun în ea, după 
aceea se schimbă şi se abate, încât cel ce e acum drept după puțin timp se află ne- 
drept. De aceea era nevoie de Cineva neschimbăcios, ca oamenii să aibă neschim- 
barea Cuvântului întru dreptate chip şi pildă în vederea virtuţii. lar acest înțeles are 
o urmare binecuvântată pentru cei cu un cuget sănătos. Deoarece întâiul Adam s-a 
schimbat şi prin păcat a intrat moartea în lume, trebuia ca al doilea Adam să fie 
neschimbător, ca chiar dacă şarpele ar încerca iarăşi, amăgirea lui fiind slabă, iar 
Domnul fiind neschimbător şarpele să se arate slab în uneltirile lui față de toți. Căci 
precum păcătuind Adam, păcatul lui a trecut la toți oamenii, aşa Domnul făcându-Se 
om şi biruind şarpele, puterea Lui va trece la toți oamenii, ca fiecare din noi să poată 
spune: Nu ne sunt necunoscute gândurile lui Ul Cor. 2, 11)!34%. Deci pe drept cuvânt 
Domnul cel pururea şi prin fire neschimbăcios, iubind dreptatea şi urând nedrep- 
tatea, Se unge şi Se trimite Acelaşi, ca fiind şi rămânând Acelaşi, dar luând trupul 
schimbăcios, să osândească păcatul în el (Rom. 8, 3), dar trupul să-l facă liber, ca să 


învierii. Evanghelia ne spune că în cele trei ore de agonie a Domnului s-a întunecat tot pământul (Mt. 27, 45). Ordinea 
raţională în care lucea Raţiunea-Subiect a Cuvântului s-a întunecat de moartea care umbrea prin ea, ca un somn, cum spun 
Sfinţii Părinţi, conştiinţa Lui umană şi ar fi umbrit conştiinţa tuturor oamenilor dacă ar fi fost trează şi ar fi putut cunoaşte 
ceea ce se petrece. Ceva din moartea suportată de Raţiunea-Subiect a tuturor prin trupul asumat se întindea peste toate. 
Dar oamenii erau prea morţi cu sufletul ca să simtă această moarte eliberatoare de moarte. O vor simţi mai târziu actuali- 
zând-o pentru ei cei ce vor crede în El (Gal. 3, 19-20). Cuvântul puternic trezind puterea răspunderii în sufletul omenesc 
asumat, această putere se întindea şi asupra trupului. (n. 34, pp. 100-101). 

1346. Tâlcuirea Pr. D. Stăniloae: Moartea lui Hristos nu e moartea ca despărțire de Dumnezeu, ci o moarte ca dar 
al vieţii omeneşti adus de EI Tatălui. Și un astfel de dar adus lui Dumnezeu devine moartea tuturor celor ce se alipesc de 
Hristos. (n. 110, p. 205). 

1347. Tâlcuirea Pr. D. Stăniloae: Primul Adam era schimbăcios, fiind numai om. De aceea schimbându-se el de la 
binc la rău, toți cei proveniţi din el au moştenit starea lui de cădere. Hristos ca om este neschimbat, deoarece nu e numai 
om, ci şi Dumnezeu, sau pentru că umanitatea în El e purtată de ipostasul dumnezeiesc. De aceea cei ce se nasc din El 
prin botez, şi rămân alipiţi de EI, rămân neschimbaţi în bine, pentru că stâlpul pe care se reazimă continuu nu se clatină. 
(...) Dacă cineva ţine mereu deschis canalul de comunicare între el şi Hristos, se întăreşte mereu din puterea ce-i vine din 
Hristos. (n. 134, p. 218). 

putem împlini de acum dreptatea legii în EI, încât să putem zice: Jar noi nu mai sun- 
tem în trup, ci în Duh, dacă Duhul lui Dumnezeu locuieşte în noi (Rom. 8, 9)1348.> 
(Sf. Atanasie cel Mare, 7rei cuvinte împotriva arienilor. Cuvântul |, LI, în PSB, vol. 
15, pp. 217-218) 


„Aşa şi noi, oamenii, deoarece nu am voit să cunoaştem pe Dumnezeu prin Cu- 
vântul Lui şi să slujim Cuvântului lui Dumnezeu, Celui ce ne e Stăpân prin fire, a 
binevoit Dumnezeu să arate în om domnia Lui şi să atragă pe toţi la Sine!349. Dar 
nu se cuvenea să o facă aceasta printr-un om simplu, ca nu cumva, având noi ca 
Domn un om, să devenim închinători ai omului (antropolatri)!350. De aceea Însuşi 
Cuvântul S-a făcut trup!55! şi s-a chemat numele lui lisus.” (Sf. Atanasie cel Mare, 
Trei cuvinte împotriva arienilor, Cuvântul al II-lea, XVI, în PSB, vol. 15, p. 248) 


„Deoarece printr-un om a venit moartea, tot printr-un om a venit învierea mor- 
ților (| Cor. 15, 21)1352.» (Sf. Atanasie cel Mare, Zrei cuvinte împotriva arienilor, 
Cuvântul al II-lea, LV, în PSB, vol. 15, pp. 291-292) 


„Însuşi Cuvântul făcându-Se trup şi noi fiind contrupeşti (5b66auot) cu El, ne 
mântuim prin trupul Lui1353. Căci în trupul Lui ni Se face Domnul Conducător spre 
Împărăţia cerurilor şi spre Tatăl Său,1354 zicând: Eu sunt calea şi uşa şi prin Mine 
trebuie să intre toţi (In. 30, 10, 7; 14, 6). De aceea Se numeşte şi Întâiul născut din 
morți, nu pentru că a murit întâiul dintre noi, căci muriserăm noi înşine mai înainte. 


1348. Tâlcuirea Pr. D. Stăniloae: Cel neschimbăcios e Fiul. În calitatea aceasta EI este totuşi trimis de Tatăl. lar în 
baza trimiterii, luând trupul schimbăcios, îl face pe acesta neschimbăcios ca pe Sine însuşi. Căci osândeşte păcatul în 
Sine, murind din pricina păcatului intrat în firea omenească luată şi de EI, dar îl şi eliberează de păcat, căci nu S-a lipit 
personal de păcat. A luat moartea firii pentru păcat, dar a biruit moartea pentru că nu Şi-a însuşit EI însuşi păcatul; a făcut 
trupul Său mai tare chiar decât moartea, pe care a suportat-o totuşi de bunăvoie. Nu putea s-o învingă altfel în însuşi trupul 
Său, dacă nu o suporta. Trebuie să bei otrava, ca să arăţi că o poți învinge. Dar a învins moartea pentru că Cel ce a luat-o 
împreună cu trupul nu era simplu om schimbăcios, ci şi Dumnezeu cel neschimbăcios. A învins schimbarea, trăind schim- 
barea. Nu schimbarea de la bine la rău, ci de la viaţa în trup la moartea trupului şi la învierea lui. Neschimbabilitatea lui 
Dumnezeu nu e deci o lipsă de viață, o apatie indiferentă. În EI e o intensă viaţă, ca intensa iubire a tot ceea ce e bun. (n. 
135, p. 218). 

1349. Tâlcuirea Pr. D. Stăniloae: Omul s-a lăsat ispitit să înțeleagă, prin înțelepciunea sa, Înţelepciunea lui Dum- 
nezeu. Prin aceasta s-a închis în păcatul mândriei, în stricăciune şi în moarte. De aceca Dumnezeu a făcut Înţelepciunea 
Sa ipostas al firii omeneşti, ca să ni se impună ca distinctă de a noastră. Deci tot Dumnezeu (sau Cuvântul lui Dumnezeu) 
este Cel ce ne mântuieşte, dar lucrând prin om, descoperindu-i-Se şi strălucindu-i ca adevărata Înţelepciune. Nu ne poate 
mântui un om simplu, sau un rob al mândriei, uzând de puterile naturate prin care rămâne rob. De aceea nu ni se poate 
face un om simplu Domn adevărat, ci un domn fals care sporeşte robia în care ne aflăm cu robia în care se află el şi prin 
care ni se face tiran. Lucrând în omul slab, dar capabil să încapă pe Dumnezeu în el, a mântuit Dumnezeu pe oameni. 
Pentru că în omul care se umflă pe sine prin mândrie nu încape Dumnezeu. (n. 45, p. 248). 

1350. Tâlcuirea Pr. D. Stăniloae: Şi să ne închidem iarăşi în graniţele umanului. (n. 46, p. 248). 

1351. Tâlcuirea Pr. D. Stăniloae: Minunea omului se arată în faptul că Însuşi Fiul lui Dumnezeu Se poate îmbrăca 
în el şi Se poate manifesta prin el. Dar micimea omului, pe de altă parte, se arată în aceca că nu ne putem mântui închizân- 
du-ne în omenesc. (n. 47, p. 248). 

1352. Tâlcuirea Pr. D. Stăniloae: Din interiorul omului trebuie să se învingă moartea, pentru că din acel interior, din 
voia lui, a pornit slăbiciunea care l-a dus la moarte. Acolo trebuie să se instaleze şi puterea care să o învingă. (n. 134, p. 292). 

1353. Tâlcuirea Pr. D. Stăniloae: Contrupeşti nu înseamnă că avem toţi un singur trup, dar nici că avem doar trupuri 
asemănătoare, însă total despărțite. Căci este o comunicare între noi prin trupuri. Aceasta înseamnă că avem trupuri de 
aceeaşi fire între noi şi cu Hristos ca om. Accasta nu înseamnă că Hristos ne scoate şi pe noi fără contribuția voinţei noas- 
tre din păcate, căci în aceasta are un rol şi voința noastră personală. Dar totuşi legătura tainică dintre trupul lui Hristos şi 
ale noastre va face ca să învie chiar şi trupurile celor păcătoşi. Dumnezeu menține, datorită întrupării şi învierii Sale, firea 
noastră omenească pentru veci. (n. 159, pp. 299-300). 

1354. Tâlcuirea Pr. D. Stăniloae: În trupul Lui ne este Fiul lui Dumnezeu Conducător spre Împărăţia cerurilor. Căci 
dacă n-ar avea un trup puternic în sfințenia Lui, cum ne-ar da nouă putere să sfințim trupul nostru? În trupul Lui ne con- 
duce la Tatăl, căci dacă n-ar fi ajuns ca om la Tatăl, cum am putea fi duşi de EI ca oameni la Tatăl? Numai dacă Domnul 
e Împărat peste tot ce supune și slăbeşte trupul în mod pătimaș, ne face și pe noi în stare să devenim împreună împărați 
cu EI, chiar în trupul nostru. (n. 160, p. 300). 

Ci pentru că, primind moartea pentru noi şi desființând-o pe aceasta, a înviat cel din- 
tâi, ca om, înviind trupul Său pentru noi. De aceea înviind Acela, pe urmă vom fi 
sculați şi noi de EI şi pentru El.” (Sf. Atanasie cel Mare, 7rei cuvinte împotriva arie- 
nilor, Cuvântul al II-lea, LXI, în PSB, vol. 15, pp. 299-300) 


„De fapt harul adus nouă de Mântuitorul s-a arătat de curând, cum a spus Apos- 
tolul (Tit. 2, 11), şi ni s-a împărtăşit după venirea Lui. Dar El a fost pregătit mai 
înainte de a fi fost făcuţi noi, mai bine zis chiar înainte de întemeierea lumii. Şi 
cauza este bună şi minunată. Căci nu trebuia ca Dumnezeu să hotărască despre noi 
mai pe urmă, ca să nu apară ca necunoscând înainte cele privitoare la noi. Creându-ne 
deci Dumnezeul tuturor prin Cuvântul propriu şi ştiind cele ale noastre, mai presus 
de noi, şi cunoscând de mai înainte că, făcuţi buni, pe urmă vom călca porunca şi 
vom fi scoşi din rai pentru neascultare, fiind bun şi de oameni iubitor, ne-a pregătit 
de mai înainte în Cuvântul Său, prin Care ne-a şi creat, iconomia mântuirii noastre. 
Aceasta ca, chiar dacă, amăgiţi de şarpe, vom cădea, să nu rămânem definitiv morți, 
ci având în Cuvântul răscumpărarea şi mântuirea mai înainte pregătite nouă, înviind 
iarăşi, să rămânem nemuritori, când EI Se va zidi (crea) pentru noi început al căilor 
şi Întâiul născut al creaţiei, făcându-Se Întâiul născut al fraţilor şi înviind ca Cel din- 
tâi din morți. Aceasta o învaţă fericitul apostol Pavel, care, explicând cuvintele din 
Proverbe: înainte de veac şi înainte de a se face pământul, spune către Timotei: 
Pătimeşte pentru Evanghelie după puterea lui Dumnezeu care ne-a mântuit pe noi 
şi ne-a chemat cu chemare sfântă, nu după faptele noastre, ci după a Sa hotărâre şi 
după harul ce ni s-a dat în Hristos lisus mai înainte de timpuri veşnice, dar s-a ară- 
tat acum prin arătarea Mântuitorului nostru lisus Hristos, Care a surpat moartea şi 
ne-a luminat viața UL Tim. 2, 8-10).” (Sf. Atanasie cel Mare, 7rei cuvinte împotriva 
arienilor, Cuvântul al II-lea, LXXV, în PSB, vol. 15, pp. 315-316) 


„Deci, în mod cuvenit, venind Cuvântul în trupul nostru şi zidindu-Se (creându-Se) 
în El început al căilor în lucrurile Lui, se pune ca o astfel de temelie. Căci aşa a fost 
voia Tatălui întru EI, precum s-a zis, înainte de veac şi înainte de a se face pămân- 
tul şi înainte de a se înfige munții şi înainte de a ţâşni izvoarele. Aceasta, pentru ca, 
şi când pământul şi munţii şi formele ce se arată vor trece, la sfârşitul veacului de 
față, să nu ne învechim şi noi, ci să putem vieţui şi după acestea, având în Cuvântul 
însuşi pregătită nouă, înainte de acestea, prin hotărâre, viaţa şi binecuvântarea du- 
hovnicească1355. Aşa vom putea să avem nu o viaţă trecătoare, ci să rămânem după 
acestea vieţuitori în Hristos, pentru că şi înainte de acestea viaţa noastră a fost înte- 
meiată şi pregătită în Hristos lisus.” (Sf. Atanasie cel Mare, 7rei cuvinte împotriva 
arienilor, Cuvântul al II-lea, LXXVI, în PSB, vol. 15, p. 317) 


1355. Tâlcuirea Pr. D. Stăniloae: Dacă ni s-a pregătit viaţa în Fiul înainte de veacul existenţei lumii acesteia, vom 
putea să şi durăm uniţi cu EI, Cel netrecător, şi după trecerea modului de existență al lumii veacului acestuia. Cei rânduiți 
să dureze în veacurile viitoare au trebuit să fie rânduiți la aceasta într-un veac anterior celui prezent. Aceasta nu se opune 
învierii cu trupurile, pe care Sfântul Atanasie o afirmă cu putere, dar e o taină în ce legătură vor fi trupurile noastre, 
copleşite de Duhul, cu ceea ce rămâne din formele trecătoare ale lumii de acum. Poate toate vor fi copleşite de Duhul şi 
viața lor nemonotonă va fi întreținută de Duhul Sfânt în comunicare cu duhul din oameni, şi nu de procesele schimbă- 
toare. Vom duce cu noi, pe de altă parte, tot ce am câştigat ca înțelegere a rațiunilor divine din viața solidară cu formele 
lumii. Pentru Sfântul Atanasie nu se pune întrebarea dacă Fiul lui Dumnezeu S-ar fi întrupat în caz că omenirea n-ar fi 
căzut. Căci aceasta ar însemna să negăm lui Dumnezeu preştiința că vom cădea, deci că Fiul lui Dumnezeu Se va întru- 
pa pentru că vom cădea în păcat. (n. 201, p. 317). 

„Căci nu se putea întemeia viaţa noastră în altul decât în Domnul, existent 
dinainte de veacuri, prin Care s-au făcut şi veacurile, ca, fiind în EI, să putem şi noi 
moşteni viaţa veşnică. Căci Dumnezeu e bun. lar fiind pururea bun, a voit aceasta, 
cunoscând că firea noastră slabă are nevoie de ajutorul şi mântuirea de la E11356. Şi 
precum un arhitect înţelept, hotărând să clădească o casă, voieşte totodată ca, dacă 
aceasta s-ar strica după facerea ei, să o înnoiască iarăşi, iar voind aceasta îl şi pre- 
găteşte de mai înainte pe lucrător şi-i dă cele trebuitoare spre înnoire, şi aşa, pregă- 
tirea de mai înainte a înnoirii se face înaintea zidirii casei, la fel se pune în Hristos 
temelia mântuirii şi înnoirii noastre înainte de a fi noi, ca să putem să fim şi rezidiți 
în El. Sfatul şi hotărârea s-au pregătit înainte de veac. Dar lucrul s-a făcut când a 
cerut trebuinţa şi a venit Mântuitorul. De aceea Domnul va fi înainte de noi toţi în 
ceruri, luându-ne şi pe noi în viaţa veşnică.1357” (Sf. Atanasie cel Mare, 7rei cuvinte 
împotriva arienilor, Cuvântul al II-lea, LĂXXVII, în PSB, vol. 15, p. 318) 


„(...) Născându-se trupul Lui din Născătoarea de Dumnezeu Maria, se spune că 
S-a născut EI, Care dăruiește altora facerea spre a fi, ca să mute la Sine facerea şi să 
nu mai mergem în pământ ca fiind numai pământ, ci, uniţi cu Cuvântul cel din cer, 
să fim ridicați prin El la ceruri. Deci aşa a mutat şi celelalte afecte ale trupului nu 
fără rost la Sine, ca de acum, nu ca oameni (de la noi înşine), ci ca proprii ai Cuvân- 
tului, să ne împărtăşim de viaţa veşnică. Căci nu mai murim în Adam, potrivit fa- 
cerii de mai înainte, ci mutându-se facerea noastră şi toată slăbiciunea la Cuvântul, 
ne vom scula din pământ, dezlegându-se blestemul de pe urma păcatului, pentru Cel 
ce S-a făcut pentru noi blestem. Şi aceasta s-a făcut în modul cel mai cuvenit. Căci 
precum, fiind din pământ, toţi murim în Adam, aşa renăscând de sus, din apă şi din 
Duh, în Hristos toţi suntem făcuţi vii, ca unii al căror trup nu mai e pământesc, ci 
cuvântător (raţional) pentru Cuvântul lui Dumnezeu, Cel ce pentru noi S-a făcut 
trup1358.” (Sf. Atanasie cel Mare, Zrei cuvinte împotriva arienilor, Cuvântul al III-lea, 
XXXIII, în PSB, vol. 15, pp. 362-363) 


„(...) Deci Hristos pătimind pentru noi cu trupul (| Petru 4, 1). Aşadar când se 
spune că a flămânzit, a însetat, a obosit, că n-a ştiut, că a dormit, că a plâns şi S-a 
rugat şi a fugit şi S-a născut şi a cerut să fie ferit de patimi şi simplu toate ale trupu- 
lui, să se înţeleagă fiecare potrivit cu ceea ce am spus înainte, că Hristos a flămân- 
zit, a însetat pentru noi cu trupul; că a spus că nu ştie şi a fost pălmuit şi a obosit 
pentru noi cu trupul; S-a înălțat, S-a născut, a crescut cu trupul; I-a fost frică şi S-a 
ascuns cu trupul; a spus: De e cu putință să treacă de la Mine acest pahar (Mt. 26, 
39), a fost lovit şi a primit bătăi pentru noi cu trupul; şi toate cele de felul acesta le-a 


1356. Tâlcuirea Pr. Stăniloae: Este de remarcat această întemeiere nu numai a creării omului şi lumii, ci şi a veşni- 
ciei lor, pe bunătatea lui Dumnezeu. Dacă Dumnezeu le-a creat din bunătate, bunătatea aceasta divină, veșnică, nu poate 
să le lase să piară după o vreme. Bunătatea aceasta II îndeamnă să le conserve veşnic, cu atât mai mult cu cât vede că, 
prin ea însăși, creaţia e slabă, ca una ce e adusă la existență din nimic. Ţi-e mai milă de cineva când e lânpă tine şi-i vezi 
slăbiciunea decât când nu-l vezi existând. (n. 202, p. 318). 

1357. Tâlcuirea Pr. Stăniloae: A fost înainte de existența noastră în acest veac, ca temelie pentru noi. După ce am 
fost creați şi am căzut şi El a realizat întruparea cugetată dinainte de acest veac, va fi în starea aceasta de om înnoit în 
veci, urmând să ne ridice şi pe noi la ea în unire cu EL. (n. 203, p. 318). 

1358. Tâlcuirea Pr. D. Stăniloae: În Hristos am scăpat de forța afectelor şi de moartea definitivă, asemenea Lui, pen- 
tru că unindu-nc cu El prin credință, El a devenit în sens cuprinzător Subiectul nostru, dându-ne o altă naștere decât cea din 
păcat, asemenea celei a Lui, şi imprimându-ne prin puterea purtării crucii, dată de EI, rezistenţa la afecte. Astfel trupul nos- 
tru nu mai este din pământul despărțit de Dumnezeu (prin căderea în păcat), ci este imprimat mai puternic de rațiune. El 
devine mai cuvântător (mai rațional) decât este prin sufletul rațional cu care este unit, prin care se actualizează raționalitatea 
lui, sau cuvântul lui responsabil. Căci Rațiunea supremă îl întăreşte în raționalitatea ce se opune dereglărilor pătimaşe şi îl 
face să fie instrumentul cuvântului ca răspuns cu mult mai conştient la Cuvântul lui Dumnezeu. (n. 96, pp. 363-364). 

răbdat pentru noi cu trupul. De aceea nici Apostolul n-a zis: Hristos a pătimit cu 
dumnezeirea, ci a pătimit pentru noi cu trupul, ca să se ştie că patimile nu sunt pro- 
prii Cuvântului după fire, ci proprii prin fire trupului.” (Sf. Atanasie cel Mare, 7rei 
cuvinte împotriva arienilor, Cuvântul al III-lea, XXXIV, în PSB, vol. 15, p. 364) 


„„Cuvântul Se afla într-un astfel de trup pătimitor şi nici nu împiedica pe unelti- 
tori, nici nu se răzbuna împotriva celor ce-L ucideau, deşi putea, Cel ce a împiedi- 
cat pe alţii să moară, sau murind i-a înviat din morţi!359. Dar a îngăduit trupului Său 
să pătimească. Căci pentru aceasta a şi venit, cum am spus înainte, ca să pătimească 
cu trupul şi drept urmare să se facă trupul nepătimitor şi nemuritor,!360 şi pentru ca, 
precum am spus de multe ori, întrucât batjocurile şi toate cele ce ni se întâmplă, 
ajungând la EI, să nu se mai atingă acestea de oameni, ci să fie desfiinţate cu totul 
de către EI şi ca urmare ei să rămână în veac nestricăcioşi, ca temple ale Cuvântu- 
lui!361». (Sf. Atanasie cel Mare, Trei cuvinte împotriva arienilor, Cuvântul al III-lea, 
LVIII, în PSB, vol. 15, p. 389) 


„ŞI Cuvântul fiind de nepipăit în firea Lui, totuşi a zis: Spatele Meu L-am dat 
spre biciuiri şi obrajii Mei spre loviri. Și faţa Mea n-am întors-o de la ruşinea scui- 
părilor (s. 1, 6). Căci cele ce le pătimea trupul omenesc al Cuvântului, acelea, fiind 
Cuvântul împreună cu el, le referea la Sine însuși, ca să putem participa la dum- 
nezeirea Cuvântului!362. Şi era un lucru minunat (un paradox: o unire a contrarii- 
lor), că Acelaşi era şi Cel ce pătimea şi Cel ce nu pătimea. Pătimea, pentru că păti- 
mea trupul Lui, şi era în el care pătimea Cel ce nu pătimea, deoarece Cuvântul, fiind 


prin fire Dumnezeu, e nepătimitor!363. Şi Însuşi Cel netrupesc era în trupul ce păti- 
mea. lar trupul avea în sine pe Cuvântul nepătimitor, desființând (apovilovra) ne- 
putinţele trupului!36%. Şi a împlinit-o aceasta şi S-a făcut aşa, ca primind EI însuşi 


1359. Tâlcuirea Pr. D. Stăniloae: Deci Cuvântul a îngăduit trupului Său să pătimească real, reținând puterea Sa dum- 
nezeiască de a opri pătimirea din trup, sau de a o face mai puţin simțită. Dar în răbdarea cu care trupul Lui suporta 
pătimirca, se manifesta totuşi în alt mod puterea dumnezeiască. Puterea dumnezeiască întărea umanul ca să învingă real 
neputinţelc sale şi moartea, nu ca să le ocolească. Făcea din puterea Sa dumnezeiască un mijloc de a întări omenescul 
rămânând omenesc, nu de a scăpa de omenesc. Hristos, înălțându-l în Dumnezeu, confirmă valoarea omenescului, nu o 
anulează. Omenescul rămâne astfel etern, dar ridicat în sânul dumnezeirii. Arienii nu ţineau seama de experienţa celor 
proprii oamenilor, pe care le-a luat în mod real Fiul lui Dumnezeu și pe care numai suportându-le în mod real le-a putut 
ridica din starea lor de slăbiciune, întărind omenescul, din izvorul nesfârşit al vieții dumnezcieşti. (n. 147, p. 389). 

1360. Tâlcuirea Pr. D. Stăniloae: Pătimind se face trupul nepătimitor şi nemuritor, nu ocolind pătimirea şi moartea. 
Căci prin pătimirea răbdătoare creşte puterea omenească şi la această tărie îşi aduce contribuţia şi tăria dumnezeiască. 
Hristos spunând pe cruce: Dumnezeul Meu, Dumnezeul Meu, pentru ce M-ai părăsit?, a înţeles prin părăsire şi această 
îngăduire dată omenescului de a-şi trăi suferința, pentru ca, suportând-o prin răbdare ca pe una trăită real, să o învingă. 
Căci o suferință, odată răbdată, face şi ea omenescul trecut prin ea mai omenesc. Bloy a spus: Soufjrir passe, avoir souf- 
feri ne passe jamais. Şi acest omenesc sensibilizat îl vrea Dumnezeu, ca transparent pentru El. (n. 148, p. 389). 

1361. Tâlcuirea Pr. D. Stăniloac: Toate cele ce ating pe oameni, întrucât ţin de trup, au ajuns prin trupul Lui până 
la EI ca ipostas dumnezeiesc al trupului şi de accea le-a stins puterea (ca slăbiciuni), ca să nu mai aibă putere nici asupra 
lor, întrucât umanitatea lor atinsă de ele a fost întărită de Cel ce, Dumnezeu fiind, S-a făcut ipostasul firii omeneşti 
îndeobşte. Se afirmă aci o tainică legătură între firea omenească asumată de Cuvântul şi Purtătorul ei şi, deci, şi între firea 
omenească îndeobşte, şi a tuturor purtătorilor ei, şi Hristos, Purtătorul ei dumnezeiesc. Când o batjocură sau o greutate 
atinge firea noastră, ea merge până la Hristos și în EI ele îşi pierd puterea. Sau EI ne dă, din răbdarea Lui, şi nouă pute- 
rea să le răbdăm şi prin aceasta să le biruim. (n. 149, pp. 389-390). 

1362. Tâlcuirea Pr. Stăniloae: Numai pentru că Și-a făcut cele ale noastre proprii, ele s-au împărtăşit de curăţia şi 
puterea Lui dumnezeiască şi acestea au putut trece şi la noi. Căci făcându-Se Unul dintre noi, sau de o fire cu noi, El S-a 
făcut oarecum centrul ipostatic înnoitor al nostru, al tuturor, dacă Îi deschidem lăuntric poarta spre noi. (n. 4, p. 173). 

1363. Tâlcuirca Pr. D.Stăniloae: Deci dintr-un anumit punct de vedere chiar Cuvântul nepătimitor pătimea. (n. 5, p. 173). 

1364. Tâlcuirea Pr. Stăniloae: O împăcare a pătimirii şi nepătimirii aceluiaşi subiect divin ce purta trupul cu sufe- 
rinţele lui, rămânând totuși nepătimitor ar putea consta în faptul că EI copleşea suferințele, suportându-le cu tăria răb- 
dării, nu evitându-le. Trebuia să fie în ele ca să se poată dovedi mai tare ca ele. Cine fuge de lup şi nu-l biruie şi luptă cu 
el, n-a scăpat pe oameni de el şi nu se dovedeşte mai tare ca el. (n. 6, p. 173). 

ale noastre şi aducându-Se jertfă, să le desființeze,365 şi de aci înainte noi îmbră- 
cându-ne în ale Sale, să facă pe Apostolul să zică: Se cade ca acest stricăcios să se 
îmbrace în nestricăciune şi muritorul acesta să se îmbrace întru nemurire (| Cor. 
15, 53).” (Sf. Atanasie cel Mare, Cărre Epictet, episcopul Corintului, VI, în PSB, 
vol. 16, pp. 172-173) 


„Căci fiind Dumnezeu şi Domnul slavei, era totuşi în trupul pironit fără slavă şi 
fără cinste. lar trupul pătimea pironit pe lemn şi din coasta Lui curgea sânge şi apă. 
Iar trupul fiind templu al Cuvântului, era plin de dumnezeire. De aceea soarele, 
văzând pe Creatorul său răbdând în trupul batjocorit, şi-a reţinut razele şi a întunecat 
pământul. Iar trupul însuşi, având o fire muritoare, a înviat mai presus de firea lui, 
pentru Cuvântul ce era în el. Şi a pierdut stricăciunea cea după fire. Căci, îmbrăcân- 
du-l Cuvântul mai presus de om, s-a făcut nestricăcios.” (Sf. Atanasie cel Mare, 
Către Epictet, episcopul Corintului, X, în PSB, vol. 16, p. 177) 


„Căci în trupul în care, aflându-Se, a spălat picioarele, în acela ne-a ridicat păca- 
tele pe lemn (I Petru 2, 24),1366 în acela a fost mărturisit ca Stăpân al creaţiunii de 
soarele care şi-a retras razele şi de pământul care se cutremura şi de pietrele ce se 
despicau şi de mulțimile care-L recunoşteau pe Cel răstignit că e cu adevărat Fiul 
lui Dumnezeu1367. Căci trupul nu era al unui om oarecare, ci al lui Dumnezeu, aflân- 
du-Se în el şi când a fost răstignit şi când (S-a) sculat din morţi. De aceea nu e bună 
îndrăzneala lor, care spune: Cuvântul lui Dumnezeu a venit la un oarecare om sfânt. 
Căci aceasta s-a întâmplat cu fiecare dintre prooroci şi dintre alţi sfinţi. Aceasta ar 
lăsa părerea că se naşte în fiecare, ca să şi moară iarăşi în fiecare1368. Dar nu este 
aşa. Să nu fie! Ci o singură dată, la sfârşitul veacurilor, Cuvântul S-a făcut trup spre 
desființarea păcatului şi S-a născut din Maria Fecioara ca om asemenea nouă, cum 
a zis şi către iudei: Pentru ce căutați să Mă ucideţi pe Mine, Omul Care v-am grăit 
adevărul? Şi nu ne îndumnezeim, împărtăşindu-ne de trupul vreunui om oarecare, 


1365. Tâlcuirea Pr. D.Stăniloae: Suferindu-le până la moarte, S-a adus jertfă. Dar prin aceasta le-a copleșit, le-a 
biruit şi le-a desființat. Chiar în a suferi până la capăt e o putere, care e mai tare ca suferința şi îi ia acesteia puterea pen- 
tru viitor. Avem iarăşi aci un paradox: dacă S-ar fi oprit în suportarea lor cu un moment înainte de moarte, nu le-ar fi 
suportat până la capăt, deci nu le-ar fi biruit. Dar suportând moartea, a biruit-o. Dacă n-ar fi suportat-o, ar fi fost EI biruit 
de moarte. Aşa ar fi fost dacă n-ar fi fost şi Dumnezeu care nu Şi-a sfârșit plinătatea vieţii ca subiect purtător de suferințe 
omeneşti la capătul suportării lor. E de remarcat aspectul jertfei ca suportare a pătimirilor omeneşti pentru a le birui, sau 
aspectul ei ontologic, de desăvârşire prin aceasta a existenţei omeneşti. Desigur moartea Lui e jertfă şi pentru că o suportă 
ca om ascultând de Dumnezeu până la capăt, nelăsându-se abătut de frica pătimirii, prin ceea ce a realizat calitatea Lui 
de om fidel împlinitor al rânduirii dumnezeieşti, care vrea ca omul să se realizeze, nelăsându-se oprit de slăbiciune în 
actualizarea puterilor şi valorilor ascunse în firea umană. (n. 7, p. 173). 

1366. Tâlcuirea Pr. D. Stăniloae: In slăbiciunea Sa Şi-a arătat Fiul lui Dumnezeu puterea Sa care ne-a eliberat de 
păcate. Numai că Eul, care era pe de o parte Eu uman, solidar cu noi, pe de alta Eul divin, care ne cuprindea pe toți, a 
putut lua toate păcatele noastre și a biruit moartea prin puterea răbdării omeneşti, hrănită de puterea dumnezeiască, pen- 
tru că a rămas personal străin de păcat și a trecut dincolo de pedeapsa care venea de pe urma păcatului. Dacă nu era şi 
om şi Dumnezeu, nu putea face aceasta. Omul nu se putea ridica la această tărie decât prin coborârea lui Dumnezeu în 
slăbiciunea omului. Nu se putea ridica la slava aceasta decât prin acceptarea smereniei ascultătoare de Dumnezeu, din 
puterea smeririi Fiului lui Dumnezeu. Taina cea mai măreaţă a existenţei stă în smerenie, a cărei putere vine de la Dum- 
nezeu. Această taină e indisolubil unită cu paradoxul. (n. 2, p. 188) 

1367. Tâlcuirea Pr. D. Stăniloae: Prin coborârea Sa la slăbiciunea omenească, Cuvântul lui Dumnezeu Și-a frânat 
atât de mult puterea Lui, încât soarele a fost lipsit de puterea dătătoare de lumină, şi pământul, de puterea mişcării lui 
obişnuite. In efecteie nemanifestării puterii Lui, a arătat că prin puterea Lui se ţin toate. Toate mor, lăsând pe omul din 
Sine să moară. Dar tot El învinge această stare de supremă slăbiciune în care e lăsată firea. Iar prin această slăbiciune a 
pus capăt şi păcatului, în care se manifestă mândria creaţiei, închipuirea creației că e ceva prin sine. (n. 3, p. 188). 

1368. Tâlcuirea Pr. D. Stăniloae: In acest caz Dumnezeu n-ar fi atotputernic, căci n-ar putea să mântuiască pe toţi 
oamenii printr-o singură şi adevărată întrupare. Ar fi un Dumnezeu care moare mereu cu fiecare om, fâră să poată mân- 
tui pe toți printr-o singură moarte. Ar fi tot o formă de panteism sau o natură lipsită de desăvârşire. (n. 4, p. 188). 

ci primind însuşi trupul Cuvântului.” (Sf. Atanasie cel Mare, Cărre Maxim Filoso- 
ful, |, în PSB, vol. 16, p. 188) 


„Căci nu s-a dat un om oarecare pe sine pentru noi. Fiindcă tot omul este supus 
morţii!369. Căci cuvântul: Pământ ești şi în pământ vei merge (Fac. 3, 19) s-a spus 
prin Adam tuturor. Deci nici vreuna din creaturi. Fiindcă toată zidirea creată este 
supusă stricăciunii. Ci Însuşi Cuvântul Și-a dat propriul trup pentru noi, ca să nu fie 
credința şi nădejdea noastră într-un om, ci ca să avem credinţa în Dumnezeu însuşi. 
Căci chiar făcându-Se El om, vedem slava Lui, slavă ca a Unuia Născut din Tatăl, 
plin de har şi de adevăr (In. 1, 14).” (Sf. Atanasie cel Mare, Cărre Maxim Filosoful, 
III, în PSB, vol. 16, p. 189) 


„Căci cele ce le răbda prin trup, acelea le împodobea cu mărire, ca Dumnezeu. 
Flămânzea cu trupul, dar sătura dumnezeieşte pe cei ce flămânzeau.1370 Şi de se 
sminteşte cineva pentru cele trupeşti, să creadă în cele ce le lucrează dumnezeieşte.” 
(Sf. Atanasie cel Mare, Cărre Maxim Filosoful, IV, în PSB, vol. 16, p. 189) 


„Necredinciosul, înțelegându-le acestea să înveţe că, fiind prunc în iesle, îi avea 
supuşi pe magi care-l aduceau închinare. Şi coborând ca prunc în Egipt, a oprit 
închinarea la idolii făcuţi de mâini. Şi răstignit cu trupul, a sculat pe morţii putreziţi 
de multă vreme. Şi aşa S-a arătat tuturor că nu pentru Sine, ci pentru noi a răbdat 
toate, ca noi, îmbrăcând prin Patimile Lui nepătimirea şi nestricăciunea, să dobân- 


dim viaţa veşnică.1371” (Sf. Atanasie cel Mare, Cărre Maxim Filosoful, V, în PSB, 
vol. 16, pp. 189-190) 


„Acesta ne-a răscumpărat, nu fiindu-l Lui fraţi, ci duşmani prin păcatele noas- 
tre, nici EI fiind un simplu om, ci Dumnezeu.” (Sf. Vasile cel Mare, Omilii la Psalmi, 
Omilia la Psalmul XLVIII, IV, în PSB, vol. 17, p. 314) 


„(...) Prin moarte, biruită moartea; prin blestem, blestemul nimicit; iar prin ar- 
mele prin care diavolul biruia, prin acelea i s-a surpat tirania lui.” (Sf. loan Gură de 
Aur, Omilii la Matei, Omilia II, |, în PSB, vol. 23, p. 28) 


1369. Tâlcuirea Pr. D. Stăniloae: Nici un om nu se dă propriu-zis morții pentru altul; şi cu atât mai puțin pentru toți. 
Fiindcă fiecare moare ca unul ce e supus legii morţii. Numai moartea lui Hristos ca desăvârşit benevolă e semnul iubirii 
desăvârşite şi poate învinge moartea, pentru că nu moare învins cu necesitate de ea. Aci ni se arată că există undeva o 
adevărată libertate, care se dă şi firii noastre. Dar numai prin trupul lui Hristos, dus până la răstignire, se manifestă pu- 
terea lui Dumnezeu biruitoare de păcat şi de moarte. Cu atât mai mult prin trupul Lui înviat. Căci era trupul ipostasului 
dumnezeiesc al Cuvântului. Mântuirea se obține ontologic, ca întărire a firii noastre prin ridicarea mai presus de fire, prin 
puterea lui Dumnezeu lucrătoare în trupul asumat de EI, nu juridic datorită valorii pe care o are acest trup, ca trup al lui 
Dumnezeu-Cuvântul. (n. 5, p. 189). 

1370. Tâlcuirea Pr. D. Stăniloae: Se mărea prin ele, pentru că ele erau semne ale răbdării ca putere. În stăpânirea de 
sine e mai multă putere decât în stăpânirea asupra altora. Dar puterea aceasta o arăta mai ales pentru că, în timp ce răbda 
în Sine, revărsa prin aceasta putere spre alții, arătând că ar fi putut evita să rabde acele stricăciuni. Răbda foamea ca să 
biruiască tirania ei, dar sătura cu şapte pâini mii de oameni. Prin trupul ținut în frâu şi subțiat astfel se revărsa îmbelşu- 
gat puterea Duhului. (n. 6, p. 189). 

1371. Tâlcuirea Pr. D. Stăniloae: Dacă ar fi pătimit pentru Sine, n-ar fi fost nimeni mai presus de necesitatea 
pătimirii, a suportării pasive, involuntare, a coruperii şi a morții. Şi n-ar fi dovedit nimeni o iubire desăvârşită prin răb- 
darea morţii exclusiv pentru alții. Totul s-ar fi arătat supus procesului de apariție şi dispariţie a noi indivizi umani rela- 
tivi, Totul s-ar fi arătat supus unei legi oarbe, fără nici o explicaţie şi fără nici un rost. Fiul lui Dumnezeu a îmbrăcat trupul 
nostru ca să rabde prin el pătimirea şi moartea noastră din iubire desăvârşită, în scopul de a le birui. Sfântul Atanasie 
expune nu numai învăţătura despre dumnezeirea Fiului, ci şi pe cea despre mântuirea noastră prin El. Din dumnezeirea 
Lui întrupată decurge mântuirea noastră. Numai Dumnezeu putea să biruiască starea de neputinţă în care a căzut firea 
omenească. Numai EI a putut scoate lumea din non-sensul relativității în care se află. (n. 7, p. 190). 

„Ca să se facă cunoscută prin Biserică, Începătoriilor şi Stăpâniilor în cele cereşti, 
înțelepciunea cea de multe feluri a lui Dumnezeu, după hotărârea dinainte de veci, pe 
care a împlinit-o în Hristos lisus Domnul nostru, întru Care avem îndrăznirea şi 
apropierea întru nădejde prin credinţa în EI (Efes. 1, 10-12). Şi de fapt prin Biserică 
se face cunoscută Puterilor mai presus de lume înțelepciunea felurită a lui Dumnezeu, 
Care prin cele potrivnice a săvârşit minunat lucrurile cele mari şi minunate. Căci s-a 
făcut prin moarte viață; prin păcat, dreptate; prin blestem, binecuvântare; prin necin- 
stire, slavă; prin neputinţă, putere. Pentru că în timpurile dinainte de aceasta Puterile 
mai presus de lume au cunoscut numai înțelepciunea simplă şi uniformă a lui Dum- 
nezeu, Care lucra minunile potrivit cu firea. Şi nu era în cele văzute nimic felurit, prin 
faptul că prin firea dumnezeiască având putere a crea liber toată zidirea, aducând 
numai prin mişcarea voii firea lucrurilor la existență, a făcut bune foarte toate cele ce 
au ţâşnit din izvorul binelui!372.” (Sf. Grigorie de Nyssa, Tâlcuire amănunțită la 
Cântarea Cântărilor, Omilia a VIII-a, în PSB, vol. 29, pp. 226-227) 


„Dar acest chip variat al înțelepciunii, constând din împletirea celor potrivnice, 
l-au cunoscut acum limpede (puterile mai presus de lume — n.a.) prin Biserică: cum 
Se face Cuvântul trup, cum se amestecă viaţa cu moartea, cum rana Lui vindecă rana 
noastră, cum prin neputinţa Crucii surpă puterea vrăjmaşului, cum Nevăzutul Se 
arată în trup, cum răscumpără pe cei robiţi, Acelaşi fiind şi Răscumpărătorul şi 
prețul răscumpărării!373 — căci S-a dat pe Sine preţ morţii pentru noi — cum este şi 
în moarte, dar nici din viaţă nu iese, cum Se amestecă şi în robie, dar rămâne în cin- 


1372. Tâlcuirea Pr. D. Stăniloae: Până nu S-a întrupat, nu S-a răstignit şi n-a înviat Cuvântul lui Dumnezeu, nu se 
cunoştea înțelepciunea felurită, sau împletită din fețe potrivnice, ci numai cea care lucra simplu şi potrivit firii, în creați- 
une. Dar în iconomia lui Hristos s-a arătat înțelepciunea Lui, unind în vederea mântuirii noastre chipuri potrivnice de 
lucrare. În întrupare apare unit trupul care se naşte din alt trup, ca la ceilalți oameni, dar fără sămânță bărbătească, adică 
apare unită o lucrare a firii noastre, cu una mai presus de fire. Prin moartea pe cruce pricinuiește trupului Său, şi prin 
aceasta şi trupurilor noastre, viața veşnică. Prin moarte e biruită moartea, căci se pune capăt trupului muritor, ivindu-se 
din puterea lui Dumnezeu, purtătoare a trupului Său, când acest trup ajunge la ultima neputinţă a lui, viața nemuritoare 
din izvorul dumnezeiesc în care se reazimă. Luând păcatul asupra Sa, ne-a adus dreptatea, căci răbdând întru curăție 
deplină urmările păcatului, le-a depăşit şi le-a topit. Răbdând fără păcat, fără căderea cu duhul în slăbiciune, durerea de 
pe urma păcatului, până la capăt, adică până la sleirea trupului în moarte, a întărit duhul care se întărea în suportarea aces- 
tei dureri, în așa măsură încât acesta, întărit de Duhul dumnezeiesc, a putut ridica la o nouă viață, la viața nestricăcioasă 
a învierii, trupul, făcând să fie copleşit de spirit, deci nemuritor. Această putere ne-a dat-o şi nouă, care comunicăm cu El 
prin credință. Aceasta e taina morţii, ca mijloc şi ca înviere. Dimpotrivă, în plăcerile trupului, în înaintarea în ele, care 
fac trupul să prospere pentru un timp cu prețul slăbirii spiritului, se ajunge la moartea fără scăpare. Minuni erau şi lucru- 
rile ce se săvârşeau prin legile firii, căci aceste legi şi firea condusă de ele nu erau de la ele, ci erau rânduite de Dum- 
nezeu. Dar minunile ce se săvârșesc de Hristos prin îmbinarea firii cu ceea ce e mai presus de fire sunt mai izbitoare, pen- 
tru că pun mai mult în evidență faptul că peste legile firii există şi o altă putere, care nu le desfiinţează, ci produce prin 
ele efecte superioare, unindu-se cu ele. Această îmbinare a legilor firii, văzute cu lucrarea prin ele a unei puteri mai pre- 
sus de ele, nu se putea produce decât în planul zidirii văzute, nu şi în lumea pur nevăzută a îngerilor; sau acolo se pro- 
duce o îmbinare a puterii create cu cea necreată, fără ca puterea creată să fie supusă unor legi stricte ca lumea materială. 
De aceea, numai de la lumea văzută, în care are loc această îmbinare a puterilor materiale cu cele duhovniceşti, adică de 
la Biserică, puteau afla cetele îngereşti această înțelepciune care îmbină puteri atât de deosebite, care se arată în unirea 
celor materiale cu cele mai presus de firea lor, ba la aparenţă chiar potrivnice lor. Prin aceasta sora înțelegerilor, care are 
faţă de ei şi avantajul că e Mireasa Mirelui, fiind mai unită cu EI decât ei (Maica Domnului), pune inima în îngeri, îi 
umple de o nouă înţelegere şi de un nou entuziasm în lăudarea lui Dumnezeu. (n. 109, p. 227). 

1373. Tâlcuirea Pr. D. Stăniloae: Trebuie să se facă oarecum și rob, dar fără a înceta să aibă putere asupra robiei, ca 
să poată nu numai răscumpăra în calitate de Stăpân, ci să Se şi dea pe Sine însuşi preț de răscumpărare. Căci ceea ce se 
dă ca preţ de răscumpărare trebuie să aibă calitatea celui ce trebuie să fie răscumpărat, dar trebuie să fie totodată de o va- 
loare egală nu cu unul din cei ce trebuie răscumpăraţi, ci cu toţi, ba chiar de o putere mai mare, ca să dea tuturor o pu- 
tere ca să-i apere de noi căderi într-o robie ca cea dintâi. Deși foloseşte termenul juridic de Răscumpărător, şi de prer de 
răscumpărare, Sfântul Grigorie de Nyssa arată că înțelege mântuirea în sens ontologic, ca lucrare de îndreptare a firii 
căzute şi de umplere a ei de o putere mai mare decât cea omenească, de puterea dumnezeiască. (n. 170, p. 228). 

stea aceasta împărătească.” (Sf. Grigorie de Nyssa, 7â/cuire amănunţită la Cântarea 
Cântărilor, Omilia VIII, în PSB, vol. 29, p. 227) 


„După ce noi de bunăvoie ne-am vândut libertatea, trebuia ca şi Cel care din 
bunătatea Lui cea mare ne-a scos din robie iarăşi la libertate, să găsească pentru 
aceasta tot un procedeu legal, în nici un caz silnic. Şi acest procedeu constă tocmai 
în a lăsa posesorului să fixeze el preţul de răscumpărare pe care dorea să-l primească 
de la cel ce dorea să-l aibă. 

Să vedem acum asupra cărui preţ s-a învoit stăpânul? După felul cum a decurs 
până acum înlănțuirea ideilor, ne putem închipui cam care a fost această dorință 
dacă evidențele de până acum pot servi drept mărturii pentru ceea ce căutăm. In 
schimbul cărui lucru l-a putut da din mâini pe om cel care, după cum am spus la 
începutul acestei cărţi, a închis ochii față de bine (din invidie pentru fericirea omu- 
lui) şi a zămislit în inima sa întunericul păcatului, îmbolnăvindu-se de pofta de 
mărire, început şi mamă a tuturor răutăţilor, zic, în schimbul cărui alt lucru ar fi 
putut da pe om, decât poate în schimbul a ceea ce era mai preţios şi mai înalt, pen- 
tru ca şi prin acest schimb, ceea ce are mai mare pe ceva mai mic, să-şi sature încă 
o dată patima mândriei sale? Atunci însă s-a întâmplat ceva, ce nu mai cunoscuse 
până atunci istoria întregii omeniri: zămislire fără împreunare bărbătească, naştere 
fără dureri, alăptare printr-o fecioară, glasuri care mărturiseau în mod nevăzut, de 
undeva din văzduh, despre mărirea Lui supranaturală, vindecare fără oboseală şi 
fără leacuri, numai prin cuvânt şi prin pornirea voii Sale, a tuturor slăbiciunilor şi 
bolilor fireşti, readucerea la viață a celor morţi, îndreptarea osândiţilor, înfricoşare 
a dracilor, arătarea a puterii peste furiile văzduhului (Mt. 8, 26-27), umblare pe mare 
(Mt. 14, 25-26; Mc. 6, 48-49; In. 6, 49), neafundare în valuri atunci când călca pe 
ele, întocmai ca în minunile lui Moise când se întărise faţa mării spre a se putea trece 
pe ea mai departe, lipsire de hrană pentru Sine pe timp cât mai lung ar fi vrut, dar 
în acelaşi timp oferire în pustiu a hranei îndestulătoare pentru mii şi mii de flămânzi 
(Mt. 14, 20; Mc. 6, 42-43), cărora cerul nu le-a trimis mană şi ale căror trebuinţe 
fireşti nici pământul nu le putea sătura prin grânele sale, ci din jitniţele pline de taină 
ale atotputemiciei dumnezeieşti pâinea ieşea de-a gata în mâinile slujitorilor Lui 
parcă izvorând din brazda pământului şi se înmulțea văzând cu ochii pentru sătu- 
rarea mulțimilor, peştele sporea într-una fără ca marea să-şi fi oferit serviciile sale, 
numai datorită puterii Celui care a presărat în mări toate soiurile de peşte; dar cum 
să arătăm numai în câteva cuvinte tot şirul lung al minunilor din Evanghelic? În faţa 
unei puteri atât de mari a recunoscut şi vrăjmaşul omului că târgul ce i se oferea îi 
aducea mai mult decât avea el. lată de ce a ales el pe Hristos drept preţ de răscum- 
părare, pentru cei pe care el îi ţinea închişi în temniţa morţii. Îi era însă cu neputinţă 
să poată privi în față trupul gol al arătării dumnezeieşti fără a zări în această arătare 
măcar o părticică din trupul peste care se înstăpânise prin păcat. De aceea s-a şi 
îmbrăcat Dumnezeirea în haina trupului, pentru ca omul având de acum în faţa 
ochilor ceva apropiat şi cunoscut sieşi, să nu-i mai fie frică să se apropie de puterea 
cea suprafirească a Dumnezeirii, ci încetul cu încetul să-şi obişnuiască ochii minţii 
tot mai mult cu puterea care reiese din minunile dumnezeieşti, pentru ca mai curând 
să dorească această arătare decât să spună de ea. 

Iată, dar, cum se uneşte binele cu dreptatea şi cum nici înţelepciunea nu stă de- 
parte de ele. Că puterea dumnezeiască a găsit cu cale să ni se facă cunoscută în haină 
trupească, pentru ca iconomia mântuirii noastre să nu afle o piedică în frica faţă de 

arătarea Dumnezeirii, tocmai aceasta e o mărturie comună pentru bunătatea, pentru 
înţelepciunea şi, în sfârşit, pentru dreptatea Lui. Faptul că EI a vrut să ne mântuiască 
e o mărturie a bunătăţii Lui, faptul că S-a dăruit pe Sine ca preţ de răscumpărare pen- 
tru cei robiți e o dovadă a dreptăţii Lui, iar faptul că a ştiut să-l facă pe vrăjmaş să 
cuprindă cu mintea ceea ce e de necuprins, e mărturia supremei Lui înțelepciuni.” 
(St. Grigorie de Nyssa, Marele cuvânt catehetic sau despre învățământul religios, 
cap. 23, în PSB, vol. 30, pp. 318-320) 


„(...) Ridicarea Lui din morţi s-a făcut pentru cei muritori începătură a vieții 
nemuritoare.” (Sf. Grigorie de Nyssa, Marele cuvânt catehetic sau despre învă- 
țământul religios, cap. 25, în PSB, vol. 30, p. 322) 


„După cum în cazul amestecării aurului cu un material mai prost, cei care se pri- 
cep la curățirea aurului folosesc proba focului pentru a înlătura astfel materialul 
străin care trebuie eliminat, spre a se ajunge iarăşi la însănătoşirea metalului şi la 
strălucirea pe care acela trebuie s-o aibă — o lucrare plină de oboseală, căci puterea 
mistuitoare a focului înlătură ceea ce-i netrebnic numai după vreme îndelungată, 
fără să mai pomenim că aceasta e adevărata /ecuire a aurului, prin topirea elemen- 
tului străin, a cărui prezenţă altera frumuseţea metalului — tot aşa şi moartea, strică- 
ciunea, întunericul şi orice alt rod al răutăţii, pe care le-a sădit izvoditorul lor, se 
nimicesc când simt că se apropie, ca un foc, puterea dumnezeiască, spre a înlătura 
orice element necurat din natura de acum lămurită, chiar dacă această lămurire e 
foarte obositoare. Însuşi vrăjmaşul n-ar putea pune la îndoială că această lucrare e 
dreaptă şi mântuitoare, sigur, dacă peste tot va putea el înțelege ce-i bunătatea.” (Sf. 
Grigorie de Nyssa, Marele cuvânt catehetic sau despre învățământul religios, cap. 
26, în PSB, vol. 30, p. 323) 


„Naşterea implică numaidecât moartea. Cine odată s-a hotărât să împărtăşească 
soarta şi însuşirile firii omeneşti, acela trebuie să şi suporte apoi toate condiţiile 
omenescului. Dacă, deci, Domnul n-ar fi atins decât unul din cele două capete ale 
existenței, atunci misiunea lui ar fi rămas nedeplină, deoarece n-a trecut şi prin ulti- 
ma din cele două stări sau însuşiri proprii firii omeneşti. Cu mai mult temei ar putea 
spune cineva, care cunoaşte mai adânc doctrina creştină, că nu naşterea e pricina 
morţii, ci că, dimpotrivă, din cauza morţii noastre a acceptat Dumnezeu să Se nască. 
De fapt, nu de aceea S-a supus naşterii trupeşti Cel veşnic viu, pentru că ar fi dorit 
viață, ci pentru că voia să ne cheme pe noi iarăşi de la moarte la viaţă. Întrucât, însă, 
întreagă firea noastră trebuia să se împărtăşească din această ridicare din morţi, 
Dumnezeu S-a aplecat, aşa-zicând, asupra cadavrului nostru, a întins mâna omului 
care zăcea în păcat, apropiindu-Se atât de tare de moarte încât a atins-o cu mâinile 
Sale, pentru a reda naturii, prin trupul Său, începătura învierii şi ridicând din morți 
totodată şi omenirea întreagă.” (Sf. Grigorie de Nyssa, Marele cuvânt catehetic sau 
despre învățământul religios, cap. 32, în PSB, vol. 30, pp. 329-330) 


„Auzind, pe de altă parte, că Hristos este răscumpărare, dându-Se pe Sine preţ 
de răscumpărare pentru noi, prin aceasta înțelegem că dându-ne nouă nemurirea ca 
o cinste deosebită fiecărui suflet în parte, El a făcut pe toți cei răscumpărați de EI, 
prin viaţa Sa, de la moarte, un bun al Său propriu. Deci dacă prin aceasta noi am de- 
venit robi ai Celui ce ne-a răscumpărat pe noi, datori suntem să privim de aici încolo 
numai către Stăpânul nostru, pentru ca să nu mai viețţuim nouă înşine, ci să viețuim 

numai Aceluia Ce ne-a răscumpărat de la moarte, în schimbul vieţii Sale. Noi nu mai 
suntem stăpâni ai noştri, căci Stăpânul nostru este numai Domnul, Care ne-a răs- 
cumpărat, iar noi suntem un bun al Lui. De aceea şi voința Celui Care ne stăpâneşte 
trebuie să fie lege pentru viaţa noastră.” (Sf. Grigorie de Nyssa, Despre desăvârşire, 
către monahul Olimpiu, în PSB, vol. 30, p. 462) 


„Dacă auzim că Hristos este jer/fă de ispășire cu sângele Său, atunci trebuie să 
înțelegem că fiecare dintre noi este dator să devină jertfă de ispăşire pentru sine 
însuşi, purificându-şi sufletul prin omorârea mădularelor sale.” (Sf. Grigorie de 
Nyssa, Despre desăvârşire, către monahul Olimpiu, în PSB, vol. 30, p. 463) 


„Acesta, deci, Care este mai presus de orice cunoştinţă şi de orice înţelegere, 
nespus şi negrăit, ca să te facă pe tine din nou chip al lui Dumnezeu, din iubirea Lui 
de oameni S-a făcut El însuşi chip al lui Dumnezeu cel nevăzut. Prin aceasta, cu 
forma pe care a luat-o, a voit să se întruchipeze în tine și să te aducă prin Sine iarăşi 
la chipul frumuseţii celei dintru început, ca să fii din nou ceea ce ai fost. Astfel, dacă 
dorim să devenim şi noi chip al lui Dumnezeu cel nevăzut, se cuvine să ne întocmim 
felul vieţii noastre după exemplul vieţii Mântuitorului lisus Hristos, care ne stă 
înainte.” (Sf. Grigorie de Nyssa, Despre desăvârşire, către monahul Olimpiu, în 
PSB, vol. 30, p. 466) 


„Ce înseamnă aceasta: Şarpele cel mort, care a fost pironit în vârful lemnului, 
vindecă pe cei răniți? Şarpele cel mort, (care) biruia pe (şerpii) cei vii, era o preîn- 
chipuire a trupului Domnului. Pentru că El a ridicat şi pironit pe lemnul crucii trupul 
pe care l-a luat din Maria şi (aşa) un trup mort a învins şi a ucis pe şarpele cel viu care 
se târa prin inima (omului). Mare minune este aceasta! Şarpele cel mort a ucis pe cel 
viu! Şi în ce chip Moise a făcut un lucru nou, făcând o asemănare a şarpelui celui 
viu, tot aşa şi Domnul a făcut un lucru nou din Maria şi S-a îmbrăcat cu acesta. El 
nu şi-a adus trupul Său din cer, ci Duhul cel ceresc a intrat (în firea) lui Adam. (Tru- 
pul) luat (din Maria) s-a unit cu dumnezeirea, iar (dumnezeirea) a îmbrăcat trup 
omenesc, format din pântecele (Fecioarei). Şi după cum, până în vremea lui Moise, 
Domnul n-a poruncit să se facă în lume un şarpe de aramă, (pe care privindu-l cei 
muşcaţi) de şerpi, să se vindece, tot aşa nu S-a arătat în lume, până la (venirea) Dom- 
nului, un trup nou, fără de păcat, (izbăvitor al omenirii din moarte). Pentru că, după 
ce primul Adam a călcat porunca, moartea a împărățit peste toți fiii acestuia. (Dar 
odată cu întruparea Fiului lui Dumnezeu), a învins trupul cel mort pe şarpele cel viu. 
Acest lucru minunat este pentru iudei o pricină de sminteală, iar pentru neamuri o 
nebunie. Pentru că (iată) ce spune Apostolul: Noi propovăduim pe lisus Hristos cel 
răstignit, (Care) pentru iudei este sminteală, iar pentru neamuri nebunie; dar pentru 
noi cei care ne mântuim (este) Hristosul lui Dumnezeu, puterea şi înțelepciunea lui 
Dumnezeu (| Cor. 23, 24). Pentru că în trupul cel omorât este viaţa, izbăvirea şi lu- 
mina. (Pentru că) prin trup Se apropie Domnul de moarte şi vorbeşte cu ea şi îi po- 
runceşte să scoată sufletele din iad şi să I le redea Lui.” (Sf. Macarie Egipteanul, Ce/e 
cincizeci de omilii duhovniceşti, Omilia XI, 9, în PSB, vol. 34, pp. 138-139) 


„Trei mărturisesc despre Mine:!374 (Dumnezeu Tatăl) Care sloboade glas din 


ceruri, (oamenii) cei de pe pământ, şi tu însuți (satan). Deci, Eu răscumpăr trupul 
care ţi-a fost vândut prin Adam cel dintâi şi nimicesc zapisele tale. Pentru că Eu, 


1374. Sf. Macarie pune în gura lui Dumnezeu aceste cuvinte — n.a. 

fiind răstignit şi coborându-Mă la iad, am plătit datoriile lui. De aceea îți poruncesc 
ție iadule, întunericule, ție moarte: Scoate puterile cele rele, umple-te de frică, lasă 
liber (neamul) cel închis al lui Adam.” (Sf. Macarie Egipteanul, Cele cincizeci de 
omilii duhovniceşti, XI, 10, în PSB, vol. 34, p. 139) 


„Că ce lucru greu este pentru Dumnezeu să ajungă până la moarte şi până în 
sânul cel adânc al inimii şi să recheme (la viață) pe Adam cel mort? Că dacă în 
lumea de acum, în care sunt case şi lăcaşuri — în care locuiesc oamenii — şi (locuri) 
unde (viețuiesc) fiare, lei, balauri şi monştri otrăvitori; iar soarele — care este o crea- 
tură, intrând de pretutindeni (în ele) prin uşi şi ferestre, prin peşterile leilor şi prin 
găurile şerpilor, iese apoi (din ele) şi cu nimic nu se vatămă, cu cât mai mult Dum- 
nezeu, Stăpânul tuturor lucrurilor intră în sălaşuri, în casele şi în sufletele oamenilor, 
unde s-a cuibărit moartea şi eliberează de acolo pe Adam, (şi întreg neamul său) fără 
să sufere ceva de la moarte?” (Sf. Macarie Egipteanul, Cele cincizeci de omilii 
duhovniceşti, XI, 13, în PSB, vol. 34, p. 140) 


„(Să luăm aminte la cele ce se întâmplă) sub ochii noştri. Dacă un popor mic se 
ridică împotriva unei împărăţii, nu se osteneşte împăratul însuși să intre în luptă, ci 
trimite pe soldați împreună cu comandanții lor şi aceştia poartă războiul. Insă dacă 
se ridică un popor foarte mare, care poate să distrugă împărăția, (atunci) împăratul 
însuşi, împreună cu sfetnicii săi merge să strângă oaste pentru război. (Referindu-ne 
acum la iconomia mântuirii), vezi câtă cinste (ţi s-a dat), omule! Dumnezeu S-a por- 
nit cu oastea Sa, adică cu îngerii şi cu duhurile cele sfinte, şi a venit întru întâm- 
pinarea ta, ca să te izbăvească din moarte. Întăreşte-te, deci, şi adu-ți aminte câtă 
grijă s-a arătat față de tine.” (Sf. Macarie Egipteanul, Cele cincizeci de omilii duhov- 
niceşti, XV, 30, în PSB, vol. 34, pp. 162-163) 


„Și după cum femeia cu scurgere de sânge, cheltuindu-şi averea ei la doctori, de 
la nici unul n-a căpătat vindecare, până când, apropiindu-se cu credință de Domnul 
şi atingându-se de poala (veşmântului) Său, îndată a dobândit vindecare, oprindu-se 
curgerea (sângelui) ei, tot aşa, nici unul dintre drepți, dintre Părinţi, dintre profeţi 
sau patriarhi n-a putut să vindece sufletul, care fusese de la început rănit cu o rană 
nevindecabilă. 

A venit Moise, dar nu a putut să aducă o vindecare completă. (Au urmat) preoții, 
darurile, zeciuielile, sărbătorile, lunile noi, spălările rituale, jertfirile, arderile de tot 
şi toate celelalte mijloace de îndreptare care existau în vremea Legii; dar sufletul n-a 
putut fi vindecat de curgerea cea necurată a cugetelor celor necuraţi, şi toată drep- 
tatea ei n-a putut să-l vindece. A trebuit să vină Mântuitorul, doctorul cel adevărat, 
Cel ce vindecă în dar, Cel care S-a dat pe Sine preț de răscumpărare pentru neamul 
omenesc (Mc. 10, 45). El singur a adus marea şi mântuitoarea izbăvire şi însănă- 
toşire a sufletului; EI l-a eliberat din robie, EI l-a scos din întuneric, EI l-a preaslăvit 
cu lumina Sa, El a secat în suflet izvorul cugetelor necurate. Pentru că zice: /ază 
Mielul lui Dumnezeu, Care ridică păcatul lumii (In. 1, 29). 

Nu puteau să-l vindece pe om de o rană nevăzută, atât de mare, leacurile pămân- 
teşti, adică numai lucrările dreptății lui, ci natura cerească şi divină a darului Duhu- 
lui Sfânt. Numai datorită acestui leac a putut omul să dobândească vindecarea, să 
revină la viaţă, să i se curețe inima de Duhul Sfânt.” (Sf. Macarie Egipteanul, Ce/e 
cincizeci de omilii duhovniceşti, XX, 5-7, în PSB, vol. 34, pp. 192-193) 

„După cum atunci când agricultorul, mergând să lucreze ogorul, trebuie să ia 
uneltele şi veşmintele (necesare) pentru lucru, tot aşa şi Hristos, Impăratul cel ceresc 
şi adevăratul agricultor, venind către omenirea cea pustiită de păcat, îmbrăcând 
trupul şi luând ca instrument crucea, a prelucrat sufletul cel pustiu, a îndepărtat din 
el spinii şi mărăcinii duhurilor viclene, a smuls neghina păcatului şi toată buruiana 
păcatului a ars-o în foc. Prelucrându-l, astfel, cu lemnul crucii, a făcut din el o gră- 
dină minunată a Duhului, care aduce Stăpânului Dumnezeu tot felul de roade dulci 
şi plăcute.” (Sf. Macarie Egipteanul, Cele cincizeci de omilii duhovniceşti, XXVIII, 
3, în PSB, vol. 34, p. 224) 


„Rana cu care am fost răniţi este nevindecabilă şi numai Dumnezeu poate s-o 
vindece. De aceea, a şi venit în persoană, pentru că nimeni (şi nimic) din cele de 
demult — nici legea, nici profeţii — n-au putut s-o vindece. Numai El, venind, a vin- 
decat acea rană nevindecabilă a sufletului.” (Sf. Macarie Egipteanul, Cele cincizeci 
de omilii duhovniceşti, XXX, 7-8, în PSB, vol. 34, p. 232) 


„(EI a eliberat sufletul) care era ca şi robit şi împins cu forța de nişte stăpâni 
cruzi ca să facă faptele nedreptăţii, l-a uşurat de poverile insuportabile şi de cugetele 
zadarnice şi murdare. A luat de la el jugul cel amar al faptelor nedreptăţii şi i-a dat 
odihnă pe când era copleşit de cugetele necurate.” (Sf. Macarie Egipteanul, Cele 
cincizeci de omilii duhovniceşti, XXXV, 2, în PSB, vol. 34, p. 243) 


„Fiecare dintre noi, cei îndreptaţi prin credinţă şi sfinţiţi în Duh, a devenit un dar 
sfințit lui Dumnezeu. Şi fiecare datorăm lui Hristos viaţa noastră. Căci precum a 
spus dumnezeiescul Pavel: Cu preț am fost răscumpăraţi şi nu suntem ai noştri (| 
Cor. 7, 25); şi: Unul a murit pentru toți, ca cei ce trăiesc să nu mai trăiască loruşi, 
ci Celui ce-a murit şi S-a sculat pentru ei (Il Cor. 5, 15). Căci ne-a câştigat prin Sine 
însuşi lui Dumnezeu şi Tatăl, punând ca pe un preț pentru noi, sângele Său. Să ne 
apropiem deci de Hristos, Mântuitorul tuturor, prin credință şi sfinţenie, aducând ca 
răsplată pentru cele ce le-am primit de la EI, închinarea vieţii noastre întru evla- 
vie!375.» (Sf. Chiril al Alexandriei, Închinare în duh şi adevăr, Cartea a XVI-a, în 
PSB, vol. 38, p. 558) 


„(...) Cu preţ au fost răscumpărați şi nu sunt ai lor, ci unul pentru toţi a murit, ca 
cei ce viețuiesc să nu mai viețuiască loruşi, ci Celui ce a murit şi S-a sculat pentru 
ei (II Cor. 5, 15)1376. Căci deoarece pentru păcatele noastre S-a dat, se spune că pen- 
tru noi a murit. Şi de aceea noi suntem cei ce-L junghiem. Căci cei pentru care a 


1375. Tâlcuirea Pr. D. Stăniloae: Făcând ale satanei, eram ai lui. Hristos a primit moartea venită de la acela, în locul 
nostru, dar ea nu L-a putut ţine. El S-a dăruit lui Dumnezeu. El a învins deci moartea în Dumnezeu Căruia S-a dăruit, 
scoțându-ne şi pe noi de sub puterea ei. El a schimbat direcția noastră: ea nu mai e drum spre stăpânirea deplină a omu- 
lui de către satana, ci spre stăpânirea deplină de către Dumnezeu. EI a plătit prețul morții noastre, dar L-a plătit lui Dum- 
nezeu. Suntem acum ai lui Dumnezeu. De aceea viaţa ce ni s-a dăruit nu o mai trăim novă, ci lui Dumnezeu. Cine din 
dragoste se dăruieşte lui Dumnezeu? Dar numai Hristos a putut face aceasta. Dar din puterea Lui putem face şi noi din 
viaţa noastră răscumpărată o viață moartă păcatului şi plină de Dumnezeu, pregătindu-ne ca să facem și din moartea cu 
trupul o trecere spre viaţa veşnică. (n. 605, pp. 558-559). 

1376. Tâlcuirea Pr. D. Stăniloae: Răscumpărați de Hristos, am fost scoşi din moarte şi avem în noi viaţa din Viaţa 
dumnezeiască la care a ridicat umanitatea Lui. Până eram în moarte, eram ai noştri, sau ni se părea că suntem ai noștri, 
în realitate fiind ai celui rău. Acum dacă trăim viața din Dumnezeu, suntem ai Lui, sau suntem ai Lui dacă trăim din viaţa 
Lui, care se află în umanitatea lui Hristos ca în pârga noastră. Şi de-abia fiind ai lui Dumnezcu suntem ai noștri, pentru 
că suntem liberi, nu robi păcatului tiranic. De-abia aşa trăim viața omului realizat, sau în continuă realizare. De-abia așa 
trăim viața în iubire. lar în iubire e libertate, e bucurie. (n. 620, p. 577). 

murit, aceia sunt în chip necesar pricina patimii Lui, chiar dacă aceea s-a săvârşit 
prin alții1377. 

(...) Căci taina lui Hristos face cu neputinţă intrarea morţii. Deci şi noi, odată ce-am 
fost unşi cu scumpul sânge, vom fi mai presus de moarte şi vom disprețui strică- 
ciunea, netemându-ne de pierzătorul. Căci ne izbăveşte sângele vieții, adică al lui 
Hristos1378. ” (Sf. Chiril al Alexandriei, Închinare în duh şi adevăr. Cartea a XVII-a, 
în PSB, vol. 38, p. 577) 


„„Cu adevărat învățatul în ale legii şi preasfântul Pavel, înțelegând taina mân- 
tuirii prin Hristos, spune că El s-a făcut recapitularea celor din cer şi celor de pe 
pământ, prin bunăvoirea şi voia lui Dumnezeu şi Tatăl (Efes. 1, 10), înțelegând prin 
recapitulare, îndreptarea din nou şi readucerea tuturor celor corupte la starea în care 
erau de la început.!379%” (Sf. Chiril al Alexandriei, Gafire la Facere, Cartea întâi, 1, 
în PSB, vol. 39, p. 8) 


„Aşadar trebuia ca Cel prin care toate au fost aduse la existență, să Se facă Reîn- 
noitorul celor stricate (corupte) şi să înlăture învârtoşarea ivită din păcat, să facă să 
înceteze durerea şi să dăruiască iarăşi cu îmbelşugare buna existenţă celor făcuţi prin 
El. Socotesc că a fost o strălucită faptă a puterii dumnezeieşti şi a stăpânirii Lui atât 
să aducă la existenţă cele ce sunt din cele ce nu sunt, cât şi să cheme cele ce s-au abă- 
tut de la ceea ce e bun şi sănătos, iarăşi la existența cea bună. S-a arătat în Adam chip- 
ul acestora. Dar poate vedea cineva acest chip nu mai puţin înscris şi în cei ce au 
provenit din el. Căci în Hristos Dumnezeu şi Tatăl readună (recapitulează) cele din 
ceruri şi cele de pe pământ!380. Şi ceea ce a alunecat spre ceea ce nu se cuvenea e 
readus prin EI la ceea ce era la început, întrucât prin EI singur cele ce s-au introdus 
după aceea, au fost duse la nimic şi cele de pe pământ au fost refăcute spre înnoirea 
zidirii. Căci în EI se face zidirea nouă. Şi cuvântul e adevărat.” (Sf. Chiril al Alexan- 
dnei, Glafire la Facere, Cartea întâi, 1, în PSB, vol. 39, pp. 19-20) 


„Hristos pătimind deci pentru noi cu trupul!551, suntem fericiţi şi vrednici de 
admirat.” (Sf. Chiril al Alexandriei, Glafire la Facere, Cartea a II-a, 3, în PSB, vol. 
39,p9387) 


„Dar râzând nenorociții iudei de iconomia Mântuitorului nostru şi necinstind 
descoperirea Lui făcută nouă despre Dumnezeu şi Tatăl, au rămas în duhul robiei 1382”. 
(Sf. Chiril al Alexandriei, Glafire la Facere, Cartea a II-a, 2, în PSB, vol. 39, p. 47) 


1377. Tâlcuirea Pr. D. Stăniloae: Dacă n-am fi fost robi păcatului, n-ar fi trebuit să moară. Păcatul nostru e pricina 
morții Lui. (n. 621, p. 577). 

1378. Tâlcuirea Pr. D. Stăniloac: Sângele lui Hristos e purtător de viață adevărată, nesupusă corupției şi morţii. Căci 
în El e puterea ipostasului dumnezeiesc şi elanul dragostei jertfelnice. (n. 622, p. 577). 

1379. Tâlcuirea Pr. D. Stăniloae: Avem aici înțelegerea lucrării mântuitoare a lui Hristos ca refacere a umanului aşa 
cum a fost creat de Dumnezeu, nu ca o satisfacere juridică a onoarei lui Dumnezeu jignită de către oameni prin păcat. 
Chiar prin asumarea firii umane în Persoana Fiului lui Dumnezeu, această fire a fost refăcută, prin legătura în care a fost 
pusă cu Dumnezeu. E o refacere întărită prin jertfă şi înviere. Această eliberare de egoism a firii umane aduce şi o reunifi- 
care a tuturor în Hristos. (n. 3, p. 8). 

1380. Tâlcuirea Pr. D. Stăniloae: Întrucât şi Hristos este în parte Adam, în Adam se vede şi faptul creării omului de 
către Dumnezeu și faptul mântuirii lui, sau al readunării oamenilor din dezbinarea lor prin păcat. (n. 26, p. 20). 

1381. Tâlcuirea Pr. D. Stăniloae: Călugării sciți (daco-romani) s-au dus în anul 519 la Constantinopol şi Roma cu 
formula: Unul din Treime a pătimit cu trupul. Era o precizare necesară a formulei de aici a Sf. Chiril împotriva formulei 
teopaschite â monoteliţilor că Sfânta Treime însăşi a pătimit, sau împotriva nestorienilor care puteau înţelege prin Hris- 
tos numai o persoană umană. Împăratul Justinian a căutat să-i împace pe cei din Roma cu călugării sciți, unde se dusc- 
seră aceştia cu formula Sf. Chiril: Hristos a pătimit cu trupul. Dar până la urmă el a acceptat formula acelor călugări şi ea 
s-a introdus şi în Liturghia ortodoxă (Antifonul 2). În fond Hristos este ipostasul divin întrupat. Deci cele două formule 
sunt egale. (n. 46, p. 37). 

1382. Tâlcuirea Pr. D. Stăniloae: Numai Fiul poate elibera cu adevărat de orice robie, căci numai EL este liber. Fiul 

„Nu mai puţin de nepătruns este taina lui Hristos şi sensul Întrupării lui care nu 
poate fi cuprins de oricine. Şi foarte adâncă este raţiunea iconomiei. Căci Unul Năs- 
cut fiind Dumnezeu din Dumnezeu după fire S-a făcut om şi S-a sălăşluit între noi 
(In. 1, 14). El S-a făcut şi Apostolul şi Arhiereul nostru şi ne-a eliberat de legea 
zăbavnică la limbă, trecând la frumosul grai al învățăturilor evanghelice. Dar nu 
numai aceasta, ci fiind noi prizonieri a biruit pe stăpânitorul veacului acesta şi a scos 
pe cei adormiţi din prăpastiile iadului, a întemeiat Biserica, S-a hirotonit căpetenie 
a noastră, a trecut în credință Iordanul!383, a dat tăierea împrejur în duh1384 şi ne-a 
introdus în Împărăţia cerurilor. 

Pentru faptul că S-a făcut ca noi socotesc că ajunge ceea ce a spus dumnezeies- 
cul Evanghelist: Și Cuvântul trup S-a făcut şi S-a sălăşluit între noi (In. |, 14). lar 
faptul că S-a uns şi întru Preot şi Apostol,1385 ni-l arată foarte lămurit pilda lui Aaron. 
Căci acela s-a uns cu untdelemn sfinţit şi a fost pus căpetenie şi conducător al preo- 
ților şi al poporului, ba a primit şi o tăbliță de aur pe vârful frunţii lui, având scris 
pe ea numele Domnului (Ieş. 29, 6). lar aceasta era în chip lămurit simbolul Mântui- 
torului nostru Împărat şi ca o diademă strălucitoare şi slăvită!386.» (Sf. Chiril al 
Alexandriei, Glafire la Facere, Cartea a II-a, 4, în PSB, vol. 39, pp. 54-55) 


„Fiindcă spre aceasta a murit Hristos şi a trăit, ca să domnească şi peste morţi şi 
peste vii1387.» (Sf. Chiril al Alexandriei, Glafire la Facere, Cartea II-a, 6, în PSB, 
vol. 39, p. 59) 


„Căci Fiul S-a făcut pentru noi mântuire şi dreptate de la Dumnezeu și Tatăl, 
dacă este adevărat că în El ne îndreptăm şi biruim moartea care ne tiraniza odi- 
nioară, ne mutăm iarăşi la nestricăciune şi firea îşi reface chipul pe care îl avea la 
începutI388.” (Sf. Chiril al Alexandriei, Glafire la Facere, Cartea a III-a, 7, în PSB, 
vol. 39, p. 86) 


lui Dumnezeu e liber din veci prin ființă, căci e superior tuturor. Făcându-Se om ca noi, dar păstrându-Și libertatea de Fiu, 
ne-a eliberat şi pe noi, pe cei ce voim să ne alipim Lui. Înfierea noastră de către Tatăl are şi acest înţeles. (n. 56, p. 47). 

1383. Tâlcuirea Pr. D. Stăniloae: A trecut în Canaanul Împărăției cerurilor, sau al harului şi a trecut şi pe oameni. 
(n. 66, p. 55). 

1384. Tâlcuirea Pr. D. Stăniloae: Ne-a despărțit prin aceasta de tăierea împrejur în duh de alipirea la lume, patimile 
ce ne leagă de ea. Pentru toate acestea am fost pregătiți ca prin nişte chipuri prin pregătirea făcută cu Israil înainte de 
venirea Lui, prin conducerea istoriei spre acest plan al vieţii unite mai clar cu Dumnezeu. (n. 67, p. 55). 

1385. Tâlcuirea Pr. D. Stăniloae: lisus Hristos e Fiul lui Dumnezeu Care a fost trimis ca om, de Tatăl, cu voia Sa 
spre mântuirea noastră, deci în calitate de Apostol al Tatălui și al Său propriu: supremul Apostol, Care Şi-a însușit cuvin- 
tele omeneşti pentru a vorbi oamenilor de Tatăl şi de Sine. Dar S-a făcut și Preotul suprem, sau Arhiereul, sau Mijloci- 
torul deplin eficient al împăcării noastre cu Dumnezeu, aducând jertfa care n-a însemnat intrarea la Dumnezeu a unui ani- 
mal inconștient, dăruit Lui fără voie, ci vârful cel mai curat al umanităţii noastre conştiente în mod voluntar. Căci S-a 
jertfit Tatălui pe Sine însuşi ca omul cel mai curat şi mai iubitor al Tatălui. (n. 68, p. 55). 

1386. Tâlcuirea Pr. D. Stăniloae: lisus Hristos jertfindu-Se pentru noi nu S-a făcut numai Arhiereul, ci și împăratul 
nostru, cum se vede din Apocalipsă, cap. V, unde Mielul înjunghiat participă la Împărăţia Celui ce şade pe tron. Căci ini- 
mile primesc ca împărat peste ele pe Cel Se jertfeşte pentru ele. Stăpânirea cu sila nu durează şi nu e reală. Ea e cu totul 
exterioară şi mereu contestată, ba chiar urâtă. (n. 69, p. 55). 

1387. Tâlcuirea Pr. D. Stăniloae: E o domnie a celui bun care îi face şi pe cei chinuiți de rău să se ridice peste el şi 
din el. E mare lucru să simt domnia cuiva care e bun în mine. (n. 80, p. 59). 

1388. Tâlcuirea Pr. D. Stăniloae: Aci se vede sensul îndreptării noastre de care vorbeşte Sf. Ap. Pavel. Ea nu e numai 
o justificare juridică a noastră, care ne lasă netransformaţi în om nou, cum se spune de către protestanți. Ci unindu-ne cu 
Hristos, ni se comunică starea Lui de dreptate, ca putere de-a ne face şi noi drepţi, de-a împlini cele bune, de-a câștiga 
toate virtuțile. Aşa cum Hristos nu are numai o dreptate formală, aşa nu primim nici noi numai o astfel de dreptate. Prin 
ea putem contribui şi noi la biruirea morții şi a stricăciunii. Căci un suflet întărit prin sălăşluirea puterii lui Hristos în EI, 
poate face şi trupul să biruiască descompunerea trupului prin moarte şi stricăciune. Hristos e dreptatea personificată pen- 
tru că e ipostasul dumnezeiesc devenit şi ipostas al firii Sale omeneşti. Ca ipostas divin nu poate să nu facă și firea Sa 
omenească dreaptă, sau nu poate să nu Se arate în toate cele omenești ale Sale. (n. 142, p. 86). 

„(...) Isaac e încărcat cu lemnele arderii de tot prin mâna tatălui, şi anume până 
ce ajunge la locul jertfei. In aceasta se vede că Hristos îi va purta crucea, pătimind 
aceasta nu silit de o putere omenească, ci din voia proprie şi din hotărârea lui Dum- 
nezeu şi Tatăl, după cuvântul spus de EI lui Ponţiu Pilat: Nu ai avea asupra Mea nici 
o putere, de nu ți-ar fi fost dat de sus (In. 19, 11)1389. 

Dar supus lemnelor, Isaac e scăpat şi de moarte şi de pătimire. Şi urcă la jertfă 
un berbec dat de Dumnezeu. lar Cuvântul Care a strălucit din ființa lui Dumnezeu 
şi Tatăl era în templul Său, adică în cel luat din Fecioara şi pironit pe lemn. Dar fiind 
ca Dumnezeu nepătimitor şi nemuritor, era în afara morții şi a patimii. Dar urcă într-un 
miros de bună mireasmă la Dumnezeu şi Tatăl prin trupul Său, pe care El zice că L-a 
luat de la Tatăl, după spusa din Psalmi ca de la EI: Jer/fă şi aducere n-ai voit, dar 
Mi-ai tocmit trup. Ardere de tot şi pentru păcat n-ai binevoit. Atunci am zis: lată vin. 
În capul, cărţii s-a scris despre Mine. Ca să fac voia Ta am voit (Ps. 39, 9; Evr. 10, 
71390 » (Sf. Chiril al Alexandriei, Glafire la Facere, Cartea a III-a, 2, în PSB, vol. 
39, pp. 93-94) 


„Căci aşa ni s-a numit nouă Hristos pe Sine însuşi în Cântarea Cântărilor, zi- 
când: Eu sunt floarea câmpului, crinul văilor (Cânt. 2, 1). 

Căci era crin şi rodie odrăslit din pământ, pentru umanitate. Fiindcă nu cunoştea 
păcatul, ci răspândea mai degrabă oamenilor din toată lumea buna mireasmă a 
faptelorI391. Dar îl aseamănă pe Hristos şi cu un câmp binecuvântat (cu o țarină) de 
Dumnezeu!392.” (Sf. Chiril al Alexandriei, Glafire la Facere, Cartea a III-a, 5, în 
PSB, vol. 39,p.113) 


„Căci Fiul S-a făcut nouă dreptate şi slavă şi mântuire de la Dumnezeu şi 
Tatăl1393. Căci ne-am îndreptat în El şi am fost înălțaţi la slava de fii!%94. Şi cum ar 
mai exista sau de unde ar mai putea veni vreo îndoială că am fost şi mântuiți, 


1389. Tâlcuirea Pr. D. Stăniloae: Dacă Hristos ar fi pătimit în mod silit, pătimirea Lui n-ar fi fost mântuitoare, pen- 
tru că s-ar fi văzut că nu e Dumnezeu şi nu suportă crucea din iubire pentru oameni. Desigur, răstignirea [ s-a impus de 
cei ce nu puteau suporta ca El să declare că e Fiul lui Dumnezeu. Dar El S-ar fi putut sustrage crucii impuse de ei fie din 
puterea Lui dumnezeiască, fie prin frica de ea, care L-ar fi dovedit lipsit de puterea dumnezeiască şi de iubire desăvârșită. 
El a acceptat cu voia, ceea ce îi producea suferință. Nu era plăcută, dar a primit-o totuşi cu voia. Dacă I-ar fi fost plăcută 
nu ne-ar fi arătat iubirea şi puterea, primind-o; dacă n-ar fi primit-o, s-ar fi întâmplat acelaşi lucru. Îl lăudăm pentru crucea 
primită ca suferință, pentru că în primirea ei se arată puterea și iubirea Lui mântuitoare. Formaţiile neoprotestante, 
nelăudând pe Hristos pentru crucea suportată, nu cred că El Şi-a arătat în purtarea ei puterea și iubirea mântuitoare. (n. 
155, p. 93). 

1390. Tâlcuirea Pr. D. Stăniloae: Sf. Chiril vede în faptul că Isaac e scăpat de moarte şi, în locul lui, Dumnezeu 
aduce un berbec, un chip al lui Hristos, care nu e jertfit ca Dumnezeu, dar Tatăl Lui Îi tocmeşte un trup spre jertfă, care 
ar fi preînchipuit de berbec. Dar se poate vedea şi o diferență între Isaac și Hristos. În voința lui Avraam de-a jertfi pe fiul 
său e preînchipuit Tatăl ceresc Care dă spre jertfă pe Fiul Său. Dar ceea ce rămâne la Avraam o simplă intenție lăudabilă, 
în jertfa lui Hristos se împlineşte de fapt. De jertfa lui Isaac se dispensează Dumnezeu. Căci ea n-ar fi mântuit lumea. Dar 
jertfa Fiului Său o mântuieşte. Avraam şi Isaac rămân chipuri care nu mântuiesc lumea. Numai Tatăl ceresc şi Fiul Său o 
mântuiesc în mod real prin jertfa la care e trimis Fiul. (n. 156, p. 94). 

1391. Tâlcuirea Pr. D. Stăniloae: Lipsa de păcat şi generozitatea nesecată a iubirii răspândită de Hristos, Îl face 
asemenea crinului alb şi fraged din Cântarea Cântărilor. El răspândeşte curăția şi tinerețea spirituală în toți cei ce 1 se 
deschid. (n. 190, p. 113) 

1392. Tâlcuirea Pr. D. Stăniloae: Hristos e roditor ca un câmp, ca o țarină. O bogăție de roduri de viaţă dătătoare 
odrăslesc din El. (n. 191, p. 113). 

1393. Tâlcuirea Pr. D. Stăniloae: Pilda Lui cuceritoare de viață în dreptate, dar şi puterea acestei vieți ni s-a comu- 
nicat şi nouă. Dacă trăiesc lângă un om bun, devin şi eu bun. Trăind Hristos în unire cu mine, slava Lui, cinstea Lui, 
devine și slava mea, cinstea mea. Nu devine Hristos dreptatea mea, dreptate în locul dreptății mele în fața lui Dumnezeu, 
cum spune protestantismul. (n. 202, p. 118). 

1394. Tâlcuirea Pr. D. Stăniloae: Făcându-Se Fiul lui Dumnezeu om, fața oamenilor a devenit faţa fiilor lui Dum- 
nezeu. Cinstea feței omenești a lui Hristos ca a feţei Fiului lu: Dumnezeu a devenit cinstea feţei fiecărui om care se uneşte 
cu Hristos. (n. 203, p. 118). 

scăpând de lanţurile morţii şi ridicându-ne la nestricăciune?1395 Căci ne-a strălucit 
Fiul ca o făclie în întuneric şi în noapte, aducând în sufletele celor ce cred lumina 
dumnezeiască. De aceea a şi spus: Eu sunt lumina lumii (In. 8, 12)139%.” (Sf. Chiril 
al Alexandriei, Glafire la Facere, Cartea a IV-a, 1, în PSB, vol. 39, pp. 118-119) 


„Căci El este pacea noastră, Cel care a desfiinţat peretele despărţiturii (...) şi a 
luat din mijloc ceea ce ne despărţea şi ne-a legat într-o unitate prin Duh!59.” (Sf. 
Chiril al Alexandriei, G/afire la Facere, Cartea a IV-a, 5, în PSB, vol. 39, p. 133) 


„Căci scrie fericitul Pavel: Dumnezeu era în Hristos, împăcând lumea cu Sine 
(II Cor., 5, 19)139% » (Sf. Chiril al Alexandriei, Glafire la Facere, Cartea a VI-a, 4, 
în PSB, vol. 39, p. 199) 


„Ucenicii se pot înţelege şi ca negustorii de aromate, care răspândesc ca o bună 
mireasmă taina lui Hristos şi absorbind chipul fiecărei virtuţi în sufletele lor în mod 
general. Aceştia au cumpărat pe lisus în oarecare mod, lăsând toate cele strălucite 
ale legii, ca să cumpere mărgăritarul de mult pret, după parabola Mântuitorului 
însuşi (Mt. 13, 16)139.> (Sf. Chiril al Alexandriei, G/afire la Facere, Cartea a VI-a, 
5, în PSB, vol. 39, p. 204) 


„Toată darea cea bună şi tot darul desăvârşit de sus este, pogorându-se de la 
Tine, Părintele luminilor (lac. 1, 17). Dar nu e nici unul din bunurile cele mai 
prețioase şi mai înalte, pe care să nu-l câştigăm prin Hristos. Căci S-a făcut Mi]lo- 
citor între Dumnezeu şi oameni (| Tim. 2, 5) şi prin El am avut aducerea noastră 
într-un Duh la Tatăl şi Dumnezeu Cel din ceruri (Efes. 2, 18)1490. De aceea a şi spus: 
Nimeni nu vine la Tatăl, decât prin Fiul (In. 14, 6). lar în EI este toată plinătatea 
harului şi moştenirea strălucită!401. Căci Dumnezeu, bogat fiind, S-a sărăcit pentru 


1395. Tâlcuirea Pr. D. Stăniloae: Moartea nu e o desființare totală, ci o sărăcire a existenţei noastre până aproape 
de vid. Ea ne ţine în lanțurile acestei mărpiniri chinuitoare, care e totodată o corupție a trupului. Prin înviere Hristos ne-a 
scăpat de aceste lanţuri (...) (n. 204, p. 118). 

1396. Tâlcuirea Pr. D. Stăniloae: Eliberându-ne de moarte, lărgindu-ne viaţa la nesfârșit şi umplând-o de fericire, 
ne-a adus și un sens în existență. Inainte de El existența n-ar avea nici un sens. Veneam la existenţă ca să murim. Ce sens 
era în acestea? La învierea Lui, toate de lumină s-au umplut. Fiul lui Dumnezeu Care S-a făcut om, S-a arătat ca lumina 
lumii. (n. 205, p. 119). 

1397. Tâlcuirea Pr. D. Stăniloae: Hristos este pacea noastră, pentru că a unit în Persoana Lui firea dumnezeiască şi ome- 
nească, şi prin aceasta unindu-Se cu noi ca om, S-a unit şi ca Dumnezeu. Dar ca Dumnezeu, Care ne-a creat, ne susține şi ne 
mântuieşte, unindu-ne cu Sine, ne uneşte şi între noi. El este pacea în Persoană, în Persoana unificatoare. (n. 223, p. 133). 

1398. Tâlcuirea Pr. D. Stăniloae: Dacă Hristos este Fiul lui Dumnezeu făcut om, Tatăl, Care iubeşte pe Fiul Său din 
veci, ÎL iubește și ca om. lar în orice om, în care se întipăreşte fața iubitoare de Tatăl a Fiului Său, Tatăl vede pe Fiul Său 
iubitor şi orice om care-și însușeşte sentimentele lui Hristos faţă de Tatăl Său, ÎL iubeşte pe Tatăl î împreună cu Fiul Lui 
făcut om. Așa a împăcat Dumnezeu în Hristos lumea cu Sine prin iubire. (n. 349, p. 199). 

1399. Tâlcuirea Pr, D. Stăniloae: Hristos ne-a răscumpărat pe noi cu sângele Lui cel scump, noi ÎI cumpărăm pe El 
plătindu-L cu eforturile noastre. Ne cumpără mereu cu jertfa Lui, ÎI cumpărăm mereu cu eforturile noastre. Ne dăm reci- 
proc: El pentru noi, noi pentru E], aşa cum se cumpără reciproc cei ce se iubesc. Cumpăr iubirea altuia cu iubirea mea 
care merg până la jertfă şi-mi cumpără celălalt mereu iubirea mea cu iubirca Lui până la jertfă. Dau un preţ scump pen- 
tru că acela e scump și el dă un preţ scump pentru mine, pentru că eu sunt scump pentru el. În mărimea prețului dat pen- 
tru altul, se vede prețul lui scump pentru mine. Hristos nc cumpără pe noi nu satana, nici de la Dumnezeu, ci de la noi 
înșine. Sângele scump vărsat pentru noi ne câştigă, făcându-ne să părăsim egoismul nostru, ne eliberează de patimile 
noastre, prin iubirea pe care ne-o arată; şi în sensul acesta ne eliberează de puterea duhurilor rele. lar noi Îl cumpărăm pe 
Hristos prin iubirea cu care-l răspundem, nu făcându-L să Se rupă de vreun egoism al Său, cum face EI cu noi, ci 
deschizând uşa noastră iubirii Lui, prin iubirea cu care răspundem iubirii Lui. Cuvântul de la Sfânta Împărtășanie: cin- 
Stitul trup şi cinstitul sânge nu traduc exact cuvântul grec 7iputog. Ar trebui tradus cu: prefiosul trup şi prețiosul sânge. 
(n. 358, p. 204). 

1400. Tâlcuirea Pr. D. Stăniloae: Nu o esenţă, ci un Tată personal este izvorul tuturor existenţelor, bunătăţilor şi 
luminilor sau sensurilor lucrurilor. Numai ceea ce vine de la o persoană, bucură alte persoane. Numai ceea ce vine de la 
Persoana-izvor al tuturor, bucură toate persoanele. (n. 367, p. 216). 

1401. Tâlcuirea Pr. D. Stăniloae: Numai o Persoană care e nu numai Dumnezeu, ci şi Om de o ființă cu noi, poate 
să ne mijlocească bunătăţile supreme ce ne vin de la Tatăl ceresc, Persoana c cea care te bucură cel mai mult, numai 

noi, ca noi să ne îmbogățim prin sărăcia Lui (II Cor. 8, 9)1402.» (Sf. Chiril al Alexan- 
driei, Glafire la Facere, Cartea a VI-a, 1, în PSB, vol. 39, p. 216) 


„(...) A strigat dumnezeiescul David către Tatăl şi Dumnezeu din ceruri: Porun- 
ceşte Dumnezeule puterii Tale; întăreşte Dumnezeule, ceea ce s-a lucrat în noi (Ps. 
67, 29). Arătând trupul luat în stăpânire de moarte, se ruga să fie eliberat de strică- 
ciune prin puterea lui Dumnezeu, adică prin Fiul şi să-l readucă iarăşi la starea de la 
început, adică la viaţă fericită şi nemuritoare în Hristos.1403” (Sf. Chiril al Alexan- 
driei, Glafire la Facere, Cartea a VI-a, 2, în PSB, vol. 39, p. 219) 


„„Dar deşi S-a coborât între morţi, deşi a suportat furia nebună a Iudeilor, pălmui- 
rile şi ocările, nu face mare caz de acestea, ci pătimind pentru noi şi mântuind cele de 
sub cer, este mai degrabă plin de bucurie atotiubitoare şi obişnuită Lui.1404” (Sf. Chi- 
ril al Alexandriei, G/afire la Facere, Cartea a VII-a, în PSB, vol. 39, pp. 235-236) 


„Tatăl a dat pe Fiul Său propriu drept preţ de răscumpărare pentru noi toţi1405, 
Deci cum zice Pavel: Cu preț am fost cumpăraţi (| Cor. 6, 19) şi nu ştim că nu mai 
suntem ai noştri? (| Cor. 6, 19). Ci unul a murit pentru toți, ca toți să nu mai trăim 
nouă înşine, ci Celui ce a murit şi a înviat pentru noi (UL Cor. 5, 15-16).140” (Sf. 
Chiril al Alexandriei, Glafire la Ieşire, Cartea a II-a, 1, în PSB, vol. 39, pp. 295-296) 


„(...) Hristos Care a murit pentru noi, ca să desființeze moartea, cu dreptate cei 
mântuiți nu mai sunt ai lor, ci s-au făcut proprii ai Celui ce S-a primejduit pentru 


Persoana dumnezeiască poate fi pentru noi acest izvor de bucurie supremă. Dar cea mai apropiată de noi, sau în comu- 
nicare nemijlocită cu noi e persoana semenului. Hristos este pentru noi atât persoana semenului, cea nemijlocit apropi- 
ată, cât şi Persoana lui Dumnezeu, izvorul vieţii nesfârşit de bogate. În Hristos, persoana semenului a avut adâncimea 
nesfârşită a Persoanei dumnezeieşti. Dar în Persoana lui omenească avem nu numai adâncimea Persoanei dumnezeiești 
în general, ci Persoana Fiului lui Dumnezeu, Care ne insuflă simţirea ei filială față de Tatăl, deci ne face să ne simțim 
prin El în fața Tatălui, umpluți de Duhul de fii ca şi EI. Nu se poate trăi relaţia cu Persoana dumnezeiască fără relaţia cu 
celelalte două. (n. 368, p. 216). 

1402. Tâlcuirea Pr. D. Stăniloae: Uniţi cu Fiul suntem înfiați şi ca atare avem moştenirea fiască împreună cu EI. 
Bunătăţile ce ni se dau, ni se dau cu iubirea de Tată. (n. 369, p. 216). 

1403. Tâlcuirea Pr. D. Stăniloae: În Hristos s-a restaurat trupul omenesc în starea fără de moarte de la început, când 
Duhul dumnezeiesc îl ținea în viaţă prin absenţa patimilor. Trupul primit de Fiul lui Dumnezeu ca propriu e readus la 
viață din moartea sub care a căzut. Prin aceasta s-a restaurat însăşi omenirea în Hristos, ca Biserică. Trupul omenesc e 
făcut să fie locaş al lui Dumnezeu, sau biserică. lar întrucât trupurile sau oamenii sunt de o ființă şi de aceca legate între 
ele, toate sunt făcute pentru a fi Biserica, sau locaşul lui Dumnezeu. Omorând Fiul lui Dumnezeu moartea în trupul 
asumat, a restaurat omenirea ca Biserică, aşa cum a fost la început. Dar ca Biserică definitivă, căci acum Fiul lui Dum- 
nezeu S-a făcut Persoană a unui trup şi prin aceasta a intrat pentru veci în cea mai intimă legătură cu trupul şi cu omenirea. 
(n. 373, p. 219). 

1404. Tâlcuirea Pr. D. Stăniloae: Hristos e mereu în starea de jertfă. Dar aceasta înseamnă că e în starea generoasă şi 
atotiubitoare de oameni, în care a fost când S-a jertfit, nu într-o nemulțumire față de cei ce L-au răstignit. (n. 399, p. 236). 

1405. Tâlcuirea Pr. D. Stăniloae: L-a făcut pe Fiul Său om în stare să moară în locul nostru. Numai aşa a putut 
învinge moartea. Acesta e sensul răscumpărării. S-a dat Fiul ca Om morţii în locul nostru, nu pentru a împlini vreo lege 
a justiţiei, ci pentru că numai unul mai tare ca moartea putea învinge moartea. Şi numai pentru că a învins-o în firea Sa 
omenească, a învins-o în firea omenească a tuturor celor ce se unesc prin credință cu El. Răscumpărarea are mai degrabă 
sens ontologic, decât juridic. Învingând moartea în trupul asumat de EL, unit în fiinţă cu al nostru, a învins în trupul 
oricărui se uneşte cu EI prin credinţă, fără a se contopi cu El ca persoană. Se recunoaşte prin aceasta unitatea de fire între 
oameni, odată cu deosebirea ca persoane. (n. 521, p. 296). 

1406. Tâlcuirea Pr. D. Stăniloae: Viaţa noastră, care poartă în ea pe Hristos cel înviat ca arvună a învierii, nu mai e 
a noastră. E a Lui. De la El o avem şi o vom avea în veci. Dar cu voia noastră. Se accentuează solidaritatea noastră cu Hris- 
tos, în baza comunităţii de natură. Mântuirea în Hristos se explică dintr-o comuniune spirituală ca bază ontologică, cu 
ultima temelie în putinţa unirii ontologic spirituale a firii dumnezeieşti cu cea omenească în ipostasul Cuvântului, mişcat 
la aceasta de iubirea între Persoanele de o fiinţă ale Sf. Treimi, fapt care şi cl are un caracter ontologic-spiritual. (n. 521b, 
p. 296). 

eil407, Căci aşa cum cei ce pot scăpa pe cei ajunşi sub barbari şi-i pot elibera de 
robia ce le-a fost impusă fără voie, pentru că au slăbit în lupta cu aceia, şi dobân- 
desc prin aceasta calitatea de stăpâni (ai celor eliberaţi), câştigând cu sângele lor pe 
cei prinşi, la fel, socotesc, şi Domnul nostru Iisus Hristos, legând mulțimea demoni- 
lor necurați şi punându-Şi sângele Său pentru noi şi înlăturând astfel moartea și des- 
fuinţând stricăciunea (coruperea), ne face ai Săi, încât nu mai trăim viața noastră, ci 
mai degrabă a Lui!408. Căci dacă n-ar fi murit pentru noi, nu ne-am fi mântuit409. 
Şi dacă nu ar fi primit să fie între cei morţi, nu s-ar fi surpat stăpânirea groaznică a 
morții. Aşa a învăţat şi dumnezeiescul Pavel, spunând celor mântuiţi prin Hristos: 
Cu Hristos m-am răstignit şi nu mai trăiesc eu, ci Hristos trăieşte în mine. lar ceea 
ce trăiesc acum în trup, trăiesc în credința în Fiul lui Dumnezeu Care m-a iubit pe 
mine şi S-a dat pe Sine pentru mine (Gal. 2, 20)1410. Deci precum cei din Israel tră- 
iesc din viaţa mielului înjunghiat!411, aşa şi noi nu mai trăim viaţa noastră, ci a lui 
Hristos Care a murit pentru noi şi Care a venit iarăşi la viaţă.!412” (Sf. Chiril al 
Alexandriei, Glafire la Ieşire, Despre oferirea celor întâi născuți, Cartea a II-a, 1, în 
PSB, vol. 39, pp. 296-298) 


„(...) Am şi fost răscumpăraţi. Căci ne-a mântuit nu un sol (un trimis), nu un înger, 
nu legea dată prin Moise, ci Însuşi Domnul, după cum s-a scris (Evr. 2, 16)1413.” (Sf. 
Chiril al Alexandriei, Glafire la Ieşire, Cartea a I-a, 1, în PSB, vol. 39, p. 321) 


1407. Tâlcuirea Pr. D. Stăniloae: A desființat moartea ca Dumnezeu, Cel ce a murit pentru noi ca om. Pentru aceasta 
S-a făcut o singură Persoană Cel ce a murit ca om şi a omorât moartea ca Dumnezeu. S-a făcut om ca să poată muri și a 
rămas Dumnezeu Acelaşi ca să poată învinge moartea. Cum a putut muri ca om, Cel ce era totodată Dumnezeu? N-a murit 
numai partea omenească a Lui? Partea Lui omenească era purtată de ipostasul dumnezeiesc. Tot ce atinge o parte a per- 
soanei noastre, atinge persoana noastră însăşi. În partea persoanei atinsă de moarte e persoana care moare în acea parte, 
dar nu moare ca persoană în întregime. Persoana lui Hristos rămâne vie în Dumnezeirea ei şi ca atare poate învia partea 
ei moartă. Dar ea a admis şi să moară în partea ei omenească, prin libertatea ei, nu fără voia ei. A murit cu voia ca om, a 
ridicat umanitatea Sa din moarte ca Dumnezeu. Dar umanitatea pe care o învie are o viață mai plină de dumnezeire decât 
cea care a murit. Dar datorită unităţii de fire cu noi, omul care voieşte să se deschidă cu voia Celui cu Care este în comu- 
nitate de fire, va avea şi el parte de puterea trupului înviat al lui Hristos. Dar pentru aceasta el nu mai trebuie să-şi aparţină 
lui, în mod individualist, ci să se predea prin comuniune voluntară Lui. Persoana înviată cu trupul a lui Hristos va comu- 
nica și persoanei umane, care a primit comuniunea cu Ea, starea ei înviată. Nu devenim ai lui Hristos ca robi, ci ca par- 
teneri în comuniune. Aşa ne însuşim moartea Lui ca jertfă de bunăvoie şi înviere a Lui. În acest sens a murit pentru noi 
şi a înviat pentru noi. (n. 522, p. 297). 

1408. Tâlcuirea Pr. D. Stăniloae: Nu mai suntem ai noştri nu pentru că trebuie să o dăm Lui, pentru că El ne-a eli- 
berat-o de moarte şi de stăpânirea demonilor, ci pentru că viața eliberată de moarte nu o avem decât unind-o cu a Lui, sau 
făcându-L pe El ipostasul central al nostru, deschizând-o puterii ce curge din viaţa Lui înviată. În acest sens viața noas- 
iră se hrăneşte din viaţa Lui înviată, sau trăim şi noi viaţa Lui. El trăieşte viața noastră înnoind-o din viața Lui înviată, 
noi trăim viaţa Lui înviată. Avem în aceasta taina comuniunii cu El, Care S-a făcut om de-o fire cu noi, dar e şi Dum- 
nezeu. (n. 523, p. 297). 

1409. Tâlcuirea Pr. D. Stăniloae: Dacă n-ar fi murit Cel ce S-a făcut om, dar a rămas şi Dumnezeu, deci dacă n-ar 
fi murit nu din necesitate, ci cu voia, păstrând puterea de-a învinge moartea, deci murind din libertate pentru noi, nu am 
fi scăpat de moarte. Numai fiind Dumnezeu, Care S-a făcut şi Om, deci numai din uniunea într-un ipostas a celor două 
firi, s-a făcut posibilă biruirea morții în firea noastră, prin trăirea până la ultimul rezultat al ei. (n. 524, p. 297). 

1410. Tâlcuirea Pr. D. Stăniloae: Hristos S-a răstignit ca să trăiască în mine, iar eu m-am răstignit cu El, ca să tră- 
iesc în El sau Lui. Fiecare din cei ce iubesc a murit Lui, ca să trăiască celuilalt. Cu atât mai mult se petrece aceasta în 
relația omului cu Hristos, Care a murit cu adevărat pentru noi. Dar numai marea credinţă în El mă face să trăiesc în EI, 
sau mă deschid Lui ca să-L simt trăind în mine. (n. 525, p. 297). 

1411. Tâlcuirea Pr. D. Stăniloae: Au trăit, scăpând de moarte, primind în ei mielu! junghiat sau viaţa jertfită a Lui 
pentru ei. (n. 526, p. 298). 

1412. Tâlcuirea Pr. D. Stăniloae: Hristos iubind pe oameni până la moartea exclusiv pentru ei. Căci nu a fost nici o 
necesitate în moartea Lui — acest act de supremă iubire a fost actul de supremă tărie, sau de supremă biruire a separaţiei de 
oameni și de Dumnezeu, în care stă slăbirea vieții. Acest act de supremă dăruire, identic cu actul de supremă tărie, n-a putut 
fi trăit decât de Cel ce era Același şi Om şi Dumnezeu. Numai Dumnezeu poate merge până la această dăruire şi tărie, dar 
numai prin umanitatea Sa. Învierea Sa începe din momentul morţii Sale, căci din acel moment merge la iad ca biruitor al 
morții (cu moartea pe moarte călcând), vine şi puterea noastră de-a birui moartea din iubire pentru Dumnezeu şi pentru 
semenul meu. Şi-mi vine mie aceasta din El, care e ca o mişcare magnetică spirituală între mine şi El. (n. 527, p. 298). 

1413. Tâlcuirea Pr. D. Stăniloae: Nu putea învinge moartea decât Fiul lui Dumnezeu. Nu ne putea deschide înălți- 
mile infinite ale vieţii lui Dumnezeu, pentru a le cunoaşte, şi pentru a ni le comunica decât Fiul Lui. Nu printr-o lege in- 

„Că Fiul a primit din iconomia pentru noi cele omeneşti!414 şi S-a făcut sub 
lege, dar S-a socotit şi între cei fără de lege (Is. 53, 12), însă S-a reîntors iarăşi la 
cinstea şi la slava proprie firii Lui pe care o avea de la început, ne-a încredinţat El 
însuşi, zicând către Tatăl din ceruri: Părinte, proslăveşte-Mă pe Mine cu slava pe 
care am avut-o la Tine înainte de-a fi lumea (In. 17, 5). 

Vezi că înlătură cele intervenite la mijloc şi nu Şi-a însuşit fără voie iconomia 
prin trup, dar S-a grăbit spre slava Dumnezeirii şi la mărirea mai presus de 
toate?1415” (Sf. Chiril al Alexandriei, Glafire la Ieşire, Cartea a II-a, 3, în PSB, vol. 
39 [. 327) 


„Căci viaţa după fire, adică Cuvântul din Dumnezeu, printr-o unire din iconomie 
cu trupul, sau cu toată umanitatea şi firea noastră, S-a coborât până la a suporta 
moartea. Pentru că spunem că a murit pentru noi, pătimind-o aceasta EI însuşi nu în 
firea proprie (căci n-a murit nicidecum El însuşi, fiind Viaţa), ci însuşindu-Și 
moartea trupului propriu1416.” (Sf. Chiril al Alexandriei, Glafire la Ieşire, Cartea a 
II-a, 4, în PSB, vol. 39, pp. 329-330) 


„Fiindcă precum am murit împreună cu Adam, aşa ne-am şi sculat împreună cu 
Hristos!417. Căci precum în Adam toți murim, aşa şi în Eristos toți suntem făcuţi vii 
(1 Cor., 15, 22). Căci ne-a răscumpărat pe noi prin sângele Său propriu şi a făcut 


termediară, pe care trebuie să o împlinim noi cu puterile noastre mărginite şi lipsite de fermitate, ne puteam mântui, sau 
ne puteam împărtăşi de viaţa nemuritoare și nesfârşită, ci prin Dumnezeu însuşi făcut om, Care a venit în rând cu noi, în 
comunicare intimă cu noi, ne poate conduce în înălțimile nesfârşite ale lui Dumnezeu, ca Tată al Lui, cu Care Hristos e 
la fel de intim unit ca şi cu noi, putând totuşi urca spre EI cu noi, ca făcut om. (n. 574, p. 321). 

1414. Tâlcuirea Pr. D. Stăniloae: Din iconomie, adică cu voia şi pentru împlinirea unui plan, nu din necesitate ca 
oamenii obișnuiți. El Şi-a trăit umanitatea ca formată de EI în ipostasul Lui, care exista dinainte, din veci. El Își trăia 
umanitatea dependentă de EI însuși, dar o trăia cu toate slăbiciunile ei. O suferea, dar o suferea cu voia. Suferința Lui era 
susținută exclusiv de iubirea Lui. Putea s-o copleşească chiar prin iubire, dar unea iubirea cu suferința. Iubirea i-o făcea 
pe de o parte uşoară, dar pe de alta prin iubire voia să o trăiască până la ultimul ei grad. Cu cât I-a crescut suferința, cu 
atât I-a crescut iubirea. Când suferinţa a ajuns la maximum în moarte, a ajuns și iubirea la maximum, învingând-o. Căci 
iubirea e toată manifestarea puterii de viață. Dar ca să sufere trebuia pe de altă parte să aibă nişte slăbiciuni în fire. (n. 
585, p. 327). 

1415. Tâlcuirea Pr. D. Stăniloae: A primit cu voia neputințele şi durerile în trup, dar se grăbea să ajungă cu trupul 
dincolo de ele. Iar ultimul lucru nu-l făcea în contrazicere cu primul, ci din aceeaşi iubire cu care l-a făcut pe primul. A 
luat suferința nu pentru a rămâne în ea veșnic, nu de dragul ei, ci pentru a o învinge. Amândouă le-a făcut pentru oameni. 
Oamenii nici nu iau de bunăvoie necazurile şi suferințele, nici nu reușesc să ajungă deasupra lor prin ei înşişi. Numai în 
Hristos se împacă cu primele și ajung deasupra lor. (n. 586, p. 327). 

1416. Tâlcuirea Pr. D. Stăniloae: (...) E o coborâre reală a Cuvântului la putinţa de-a Se socoti ca primind El însuşi 
moartea, întrucât S-a făcut Persoană a firii omeneşti supusă morții, deşi pe de altă parte nu moare E! însuși cu adevărat. 
Termenul socotință, părere redă o stare de coborâre adevărată a Cuvântului la firea noastră muritoare ca Subiect al ei, dar 
totuşi nu de primire de către Cuvântul a morții în firea Lui dumnezeiască. El nu moare în firea Sa proprie, dumnezeiască, 
ci moartea e a trupului Său. Dar şi pe aceasta Și-o însușește, adică cu voia, nu-l este impusă cu necesitate. Intră într-o 
relaţie cu moartea cu voia, nu i se face proprie din necesitate. Termenul s-a socotit exprimă ceva la mijloc între faptul de-a 
fi devenit Cuvântul muritor şi între a nu avea nici o relaţie cu moartea. E de remarcat că Sf. Chiril numește firea dum- 
nezeiască firea proprie a Cuvântului, iar de cea omenească spune: Și-a făcut-o proprie, sau că S-a unit cu ea din iconomie, 
adică cu voia, cum cu voia a primit şi moartea ei, deci nu-l este proprie nici firea noastră, nici moartea ei din necesitatea 
firii Sale dumnezeieşti. La baza unirii firii omenești cu firea Sa dumnezeiască, şi la baza primirii de către El a morţii în 
firea cu care S-a unit, stă voinţa. Acestea sunt niște subitilități care feresc credința în Hristos atât de monofizitism, cât şi 
de nestorianism, care salvează credinţa în dumnezeirea nemodificabilă a lui Hristos, dar și în unirea Lui din iubire cu firea 
noastră şi, prin aceasta, mântuirea ei. Desigur, în însușirea de către Cuvântul dumnezeiesc a firii noastre şi a morții ei cu 
voia, sau iconomic, este o mare taină. Până unde a mers ea? Cum se îmbină însuşirea lor de către Cuvântul cu voia Lui? 
Căci există şi alte relaţii ale Cuvântului cu creaţia prin voie. Dar aci e vorba de o însușire a ei în Persoana proprie, dar 
totuși cu voia. Cum a trăit Cuvântul firea noastră și moartea şi însuşirile cu voia? E o apropiere a Cuvântului până la capăt 
de firea noastră, ca să şi-o facă proprie prin însușire. (n. 591, p. 330). 

1417. Tâlcuirea Pr. D. Stăniloae: Cuvântul dumnezeiesc şi-a însușit atât de mult firea noastră, fără să o părăsească 
pe a Lui, încât a intrat într-o comunicare cu noi identică cu cea a lui Adam, transmiţându-ne viața, cum Adam ne-a trans- 
mis moartea. Deşi Şi-a însuşit firea noastră cu voia şi nu stând într-o legătură de necesitate cu EI, ca un Adam, deci n-a 
ntrat nici El în această legătură de necesitate, totuşi ea e tot atât de intimă ca și cea cu Adam şi deci între noi. Dar faptul 
că a făcut-o aceasta cu voia şi din iconomie, sau pentru mântuirea noastră, a celor născuţi din Adam, n-a adus în Sine o 

viaţa Sa schimb pentru viaţa tuturor!418.” (Sf. Chiril al Alexandriei, Glafire la 
Ieşire, Cartea a II-a, 4, în PSB, vol. 39, pp. 330-331) 


„Domnul nostru lisus Hristos, adresându-se noroadelor ludeilor, care nu primeau 
răscumpărarea prin credinţă, ci dispreţuiau folosul învățăturilor Lui, socotind că le 
ajunge legea dată prin Moise şi că e singura care le poate asigura familiaritatea cu 
Dumnezeu, le-a spus: Nimenea nu vine la Tatăl fără numai prin Mine (n. 14, 6)1419. 
Şi iarăşi: Eu suut calea şi Eu sunt uşa (In. 10, 9; 14, 6). Spunând acestea, a spus ade- 
vărul, pentru că este Adevărul. Şi Dumnezeu şi Tatăl nu ne este altfel apropiabil de- 
cât numai prin Fiul Lui după fire. Căci cel care-L cunoaşte pe EI, cunoaşte numai- 
decât şi pe Tatăl din Care S-a născut!420.” (Sf. Chiril al Alexandriei, Glafire la Ie- 
şire, Cartea a III-a, 1, în PSB, vol. 39, p. 342) 


„(...) Toată răscumpărarea este prin El. Căci nu e dat alt nume sub cer, între oa- 
meni, întru care trebuie să ne mântuim noi (Fap. 4, 12) şi în El e toată desăvârşirea 
prin sfinţenie în Duhul!%21. Prin El am fost chemaţi la Tatăl şi vom sui la cetatea de 
sus împreună cu E1!422.” (Sf. Chiril al Alexandriei, Glafire la Jeşire, Cartea a III-a, 
], în PSB, vol. 39, p. 352) 


„Căci toată iconomia s-a săvârşit în chip clar din pricina noastră şi pentru 
noi1423. Căci precum S-a făcut pentru noi între morţi, ca noi să ajungem în viață 


umanitate despărțită de a lui Adam şi de a noastră, ci Şi-a luat-o pe aceea, dar curăţită de păcat, prin faptul că a avut-o şi 
pe cea dumnezeiască. lar făcând lucrul acesta cu voia, implica trebuinţa ca şi noi să primim legătura cu EI ca om înnoit 
cu voia. Voia Lui vrea să se întâlnească cu voia noastră. Dacă s-ar fi trecut din necesitate firea noastră în El, ca să fie 
înnoită, ar putea face ca şi noi să trecem cu necesitate de la starea de păcat la cea înnoită. (n. 593, pp. 330-331). 

1418. Tâlcuirea Pr. D. Stăniloae: Dacă nu Şi-ar fi făcut sângele omenesc asumat şi viața omenească asumată, sânge 
propriu și viață proprie a Lui ca ipostas dumnezeiesc, nu ar fi avut în EI valoarea de răscumpărare a noastră a tuturor. 
Deşi nu le avea din necesitate, Și le-a însușit atât de mult, încât erau ale Lui, sau era EI în ele. (n. 594, p. 331). 

1419. Tâlcuirea Pr. D. Stăniloac: Dumnezeul adevărat nu e decât Cel ce e Tată al unui Fiu Unul-Născut. Căci numai 
acesta e un Dumnezeu al iubirii, fără de Care nu se poate cugeta un Dumnezeu. Dar de acest Dumnezeu-Tată nu Se poate 
apropia cineva decât prin Fiul, însuşindu-şi şi el calitatea de fiu. lar Fiul ni S-a făcut apropiat şi ne-a dat putinţa de-a ne 
însuși calitatea de fii ai Tatălui, făcându-Se și om. El S-a făcut prin aceasta Fiu şi ca om şi a înfrățit cu Sine pe oameni 
făcându-i împreună fii. Acesta este Hristos. Cine nu primește pe Hristos ca Fiul lui Dumnezeu făcut om, nu se poate 
apropia de Dumnezeu, ca un fiu de Tatăl. Legea veche nu dădea putinţa apropierii de Dumnezeu ca Tatăl, deci în nici un 
fel. La fel nu dau putinţa religiile panteiste în care Dumnezeu se confundă cu natura. Nu o dau nici sectele neoprotes- 
tante, care nu cunosc pe lisus ca Dumnezeu. (n. 607, p. 342). 

1420. Tâlcuirea Pr. D. Stăniloae: Nu numai că cine nu recunoaşte pe Hristos ca Fiul lui Dumnezeu nu-L poate 
cunoaşte pe Dumnezeu, Care nu poate să nu fie Tată din veci, ci cel cc recunoaşte pe Hristos, ca Fiul Unul-Născut al lui 
Dumnezeu cunoaşte în mod necesar pe Dumnezeu ca Tată, deci ca Dumnezeu adevărat. Acela primește în sine afecțiu- 
nea filială supremă îndreptată spre Dumnezeu ca Tatăl. In Fiul se unesc paradoxal aceste două calităţi spirituale: de Fiu, 
deci ca Născut, dar de Fiu independent de tot ce e creat, de absolută libertate în absolută filiaţie. Cel ce e Fiul Tatălui 
suprem e superior tuturor împreună cu Tată! al Cărui Moştenitor în toate este. Acestea două le trăim apropiindu-ne de 
Hristos. Căci ni le comunică într-un fel şi nouă: suntem fii ai Tatălui suprem şi liberi de toate. (n. 608, p. 342). 

1421. Tâlcuirea Pr. D. Stăniloae: Dacă Hristos nu e Fiul lui Dumnezeu făcut om, venit între oameni, nu suntem ridi- 
cați în veşnicia și bogăţia vieţii dumnezeieşti. Nimeni n-a fost între oameni care să aibă putinţa de-a ne ridica din insufi- 
ciența noastră decât Hristos, Care n-a fost numai om, ci și Dumnezeu. Hristos a fost singurul om în Care a fost desă- 
vârşirea, pentru că a fost şi Dumnezeu. lar EI poate comunica şi fraților Săi desăvârşirea. Căci desăvârşirea e una cu sfin- 
țenia, pentru că în ea nu e nimic egoist, nimic aplecat spre plăcerile animale, nespirituale, care închid omului orizonturile 
spirituale. lar a fi în aceste orizonturi, înseamnă a fi în comuniune cu altă Persoană pur spirituală şi Preasfântă. (n. 632, 
p. 352). 

1422. Tâlcuirea Pr. D. Stăniloae: Coborârea Fiului lui Dumnezeu între oameni are ca urmare urcarea oamenilor uniţi 
cu El la Dumnezeu. Coborârea Lui pe pământ înseamnă prefacerea pământului în cer. (n. 633, p. 352). 

1423. Tâlcuirea Pr. D. Stăniloae: Pentru noi S-a făcut Fiul lui Dumnezeu Om, pentru noi S-a răstignit, pentru noi a 
înviat, pentru noi S-a înălțat la cer. Dumnezeu n-a rămas din pricina noastră şi pentru mântuirea noastră închis în Sine, 
Şi-a făcut proprie viața noastră, ca să ne-o facă proprie pe a Lui pentru veci, fără să înceteze a fi Dumnezeu, fără să pună 
capăt existenței noastre ca oameni. Suntem din voia Lui o preocupare veşnică pentru Sine, dezvoltându-ne ca ceea ce sun- 
tem, înfrumuseţându-ne ca oameni cu tot ce e dumnezeiesc. Nici o religie, nici o concepţie nu acordă o atât de mare va- 
loare omului, precum credința creștină. Omul e chemat să fie veşnic ca Dumnezeu, în relaţie familiară cu Dumnezeu, 
partener al lui Dumnezeu, fără să fie şi să devină Dumnezeu. Dumnezeu ne iubeşte întrucât suntem făptura Lui, deosebită 
de EI, întrucât se vede nu numai existând în Sinc, ci şi realizându-Se în altă formă, în forma umană. (n. 642, p. 357). 

împreună cu EI şi prin El — pentru că a înviat călcând puterea morții — aşa s-a făcut 
pentru noi departe, deşi e aproape, ca şi noi să ne apropiem împreună cu El şi prin 
EI de Tatăl, fapt care s-a şi împlinit. Căci făcându-ne părtaşi ai Lui prin Duhul, ne-am 
unit cu Dumnezeu Tatăl prin El, dacă suntem cu adevărat părtaşi ai firii dumneze- 
ieşti, după Scripturi (II Pt. 1, 4).142%” (Sf. Chiril al Alexandriei, G/afire la Ieşire, 
Cartea a III-a, 2, în PSB, vol. 39, pp. 356-357) 


„Și cu rana Lui noi ne-am vindecat, după cum s-a scris (Is. 53, 5)1425.» (Sf. 
Chiril al Alexandriei, G/afire la Levitic, Cartea întâi, 1, în PSB, vol. 39, p. 372) 


„(...) E jertfă sfântă pentru că e fără de prihană!426”. (Sf. Chiril al Alexandriei, 
Glafire la Levitic, Cartea întâi, 2, în PSB, vol. 39, p. 376) 


„Căci Emanuil a murit lărgindu-ne intrarea în Sfintele Sfintelor şi deschizând 
uşa Bisericii de sus şi din ceruri celor ce cred!427. Aşadar, în moartea lui Hristos 
câştigăm şi puterea de-a pătrunde în sfântul cort pe care l-a întemeiat Domnul şi nu 
omul, în Ierusalimul de sus, maica sfinţilor şi hrănitoarea îngerilor!428.” (Sf. Chiril 
al Alexandriei, Glafire la Levitic, Cartea întâi, 2, în PSB, vol. 39, pp. 376-377) 


„Dar fiindcă S-a făcut jertfă pentru păcat — căci Paștile nostru Hristos s-a jert- 
fit pentru noi (| Cor. 5, 7) — de aceea spunem că S-a făcut şi păcat!429. Căci s-a jert- 
fit, precum am spus, ca prin sângele Său să câştige lumea de sub cer. Căci cu preț 
am fost cumpăraţi, după Scripturi (| Cor. 6, 20) şi nu mai suntem ai noştri, ci ai 
Celui ce pentru noi păcat S-a făcut, ca să ne elibereze de vechile păcate şi să ne arate 


1424. Tâlcuirea Pr. D. Stăniloae: Nu ne facem părtaşi de Hristos prin simplul fapt că are firea omenească, ci trebuie 
să ne şi deschidem Lui prin credinţa noastră, deci printr-un act spiritual, liber, care e uşurat prin Duhul Sfânt. Căci Duhul 
Sfânt a trecut din dumnezeirea lui Hristos şi în umanitatea Lui. Părtăşia pe care o primim astfel cu Hristos e alta decât 
părtăşia de firea dumnezeiască. De Hristos ne facem părtași întrucât avem firea omenească comună cu a Lui, trecând însă 
şi Duhul de la ea la noi. Dar de firea dumnezeiască nu ne facem părtaşi decât în sensul unei comuniuni personale cu Fiul 
ca ipostas divin şi deci împreună cu EI şi cu Tatăl. (n. 643, p. 357). 

1425. Tâlcuirea Pr. D. Stăniloae: Rana Lui e moartea Lui. Ne-am vindecat cu ea, sau am dobândit o viață nouă, pen- 
tru că uniţi cu E! trăim şi noi predarea umanităţii noastre moarte Tatălui, sau transformarea morţii ei ca osândă, încă până 
trăim, în moartea ca predare iubitoare a ei Tatălui. (n. 661, p. 372). 

1426. Tâlcuirea Pr. D. Stăniloae: Cea mai bine primită jertfă, sau cea mai adevărată jertfă, e cea mai lipsită de vreo 
pată a păcatului. Hristos a fost cea mai adevărată jertfă, pentru că a fost ca om fără de păcat. Predarea Lui ca jertfă Tatălui 
a fost cu adevărat desăvârşită, neslăbită de nici o mişcare egoistă, contrară. EI a avut ca om jertfit intrarea totală la Dum- 
nezeu. Şi uniți cu El avem şi noi această intrare. Peste noi se întinde lumina curăţiei Lui desăvârşite şi atotplăcute Tatălui. 
(n. 670, p. 376). 

1427. Tâlcuirea Pr. D. Stăniloae: Sfintele Sfintelor de Sus c ultima şi tainica interioritate a lui Dumnezeu. Până acolo 
a intrat Hristos cu jertfa sa ca om. Arhicreul Legii intra cu sângele ţapului ispăşitor o singură dată pe an în Sfintele Sfin- 
telor din cortul văzut. Acesta era chipul intrării în interioritatea spirituală a lui Dumnezeu, la inima Lui personală, ca să 
rămână acolo veşnic ca om care atrage pe fraţii Săi. El a deschis în mod real oamenilor intrarea la interioritatea lui Dum- 
nezeu Tatăl, în care se constituie Biserica sau comuniunea cea mai deplină între oameni și între ei şi Dumnezeu prin 
iubire. E o comuniune realizată şi hrănită prin jertfa de Sine a Fiului lui Dumnezeu ca om, al cărei duh ni-l însușim și noi 
biruind orice egoism. Această Biserică cu temeiul în Dumnezeu își are prelungirea în Biserica văzută. Cei ce facem parte 
din această Biserică avem sufletele unite prin comuniune în interioritatea lui Dumnezeu- Tatăl, împreună cu Fiul făcut om. 
(n. 671, pp. 376-377). 

1428. Tâlcuirea Pr. D. Stăniloae: Biserica fiind Sfânta Sfintelor în care sc află interioritatea lui Dumnezeu, cu tot 
conţinutul infinit de înţelesuri şi ca izvorul iubirii nesfârşite, din care a creat, susține şi îmbogățește spiritual lumea şi în 
care a intrat şi rămâne în veci şi umanitatea noastră purtată de Fiul şi jertfită, într-o întâlnire supremă între iubirea ome- 
nescului şi dumnezeirii, hrăneşte cu aceste înțelesuri şi cu această iubire şi duhurile îngereşti. De aceea se scot la Sf. 
Liturghie părticele (miride) şi pentru îngeri. (n. 672, p. 377). 

1429. Tâlcuirea Pr. D. Stăniloae: Numai pentru aceea se spune că Hristos S-a făcut păcat pentru noi, pentru că Şi-a 
însușit moartea, care a venit peste oameni din pricina păcatului. Dar El a întors direcția morţii dinspre neant, ca despărțire 
de Dumnezeu, spre Dumnezeu ca învingere a egoistei despărțiri de Dumnezeu din dragoste desăvârşită de Dumnezeu. 
Hristos a trecut prin moartea Lui ca jertfă fără de păcat cu adevărat dincolo dc creaţie, la Dumnezeu, şi ca om, deci e 
Paștele adevărat, cum mielul mozaic simboliza doar. lar odată cu Hristos trecem şi noi din viaţa despărțită de Dumnezeu 
şi supusă morţii, la viața în Dumnezeu. Moartea ca trecere spre Dumnezeu, ca predare a vieţii proprii lui Dumnezeu, sc 
cunoaşte prin aceea că e jertfă sau dar adus lui Dumnezeu. (n. 676, pp. 378-379). 

sfinți prin împărtăşire de sfântul lui Trup, deci şi ai Sângelui.140” (Sf. Chiril al 
Alexandriei, Glafire la Levitic, Cartea întâi, în PSB, vol. 39, pp. 378-379) 


„Astfel ne-am îmbogăţit în Hristos cu bunătatea de sus şi am fost spălaţi de necin- 
stitul şi atotchinuitorul păcat, fiind chemaţi prin credință la sfinţenie. Şi pe lângă 
acestea fiind făcuți părtaşi la viaţa de veci, vom fi primiţi în ea şi ne vom dărui întru 
miros de bună mireasmă lui Dumnezeu şi Tatăl. Căci spune adevărul fericitul Pavel, 
când scrie: că suntem bună mireasmă a lui Hristos lui Dumnezeu (Il Cor. 2, 15)1431.» 
(Sf. Chiril al Alexandriei, Glafire la Levitic, Cartea întâi, în PSB, vol. 39, p. 383) 


„Cuvântul fiind după fire viață şi din vi/ață, Îşi însuşeşte moartea propriului 
trup. Căci nu era străin de El trupul asumat, ci al Lui propriul432.” (Sf. Chiril al 
Alexandriei, Glafire la Levitic, Cartea întâi, în PSB, vol. 39, pp. 387-388) 


„Să înţelegi că trupul lui Hristos este nestricăcios. Căci n-a cunoscut stricăciunea. (...) 
lar în înțelegerea sfântului trup al lui Hristos ca nestricăcios, se introduce raţiunea învierii 
Lui.” (Sf. Chiril al Alexandriei, G/afire la Levitic, Cartea întâi, 4, în PSB, vol. 39, p. 396) 


„(...) Hristos (...) a cumpărat!433 lui Dumnezeu şi Tatăl, precum s-a scris, întreaga 
lume prin credinţa în EI şi prin sângele Său.” (Sf. Chiril al Alexandriei, Glafire la 
Numerii, 3, în PSB, vol. 39, p. 412) 


„Dumnezeiescul Pavel, prefăcând chipurile în înţelesuri duhovniceşti, scrie şi zice: 
Dacă sângele taurilor şi țapilor şi cenuşa viţelei stropind pe cei spurcaţi îi sfințeşte 
spre curăţenia trupului, cu atât mai mult sângele lui Hristos (Evr. 9, 13). Şi văzând 
în mielul junghiat de cei din Israel, care prin aceasta rămâneau alipiți de umbre, la 
curăţenia trupului, chipul tainei lui Hristos, a spus iarăşi: Paştele nostru Hristos S-a 


jertfit pentru noi (| Cor. 5, 7)1434.» (Sf. Chiril al Alexandriei, Glafire la a doua Lege, 
3, în PSB, vol. 39, p. 461) 


1430. Tâlcuirea Pr. D. Stăniloae: În două sensuri nu mai suntem ai noștri, ci ai lui Hristos: pentru că El ne-a răs- 
cumpărat cu sângele Lui din robie; pentru că ne facem părtași de trupul şi sângele Lui libere de păcat, libere de robia morţii 
definitive, datorită unirii desăvârşite, prin jertfa ca predare totală, cu Tatăl. Poţi să fii al cuiva ca rob și poţi să fii al cuiva 
datorită faptului că te câştigă prin iubirea lui. Când eşti al cuiva prin iubirea ce ţi-o acordă, eşti al lui bucurându-te toto- 
dată de libertate. Dar când eşti rob al dușmanului, eşti rob fără libertate. Când eşti rob al patimilor şi al morții din pricina 
ei, eşti rob cu adevărat. Dar devenind rob al lui Hristos, sau al lui Dumnezeu, datorită dragostei ce şi-o arată și prin care 
te-a eliberat de patimi şi de moarte, devii rob de bunăvoie. Când se zice credinciosului robul lui Dumnezeu, aceasta nu 
înseamnă un rob neliber, ci un rob de bunăvoie. Sunt rob fericit al Celui ce mă iubeşte şi pe Care îl iubesc. Este o unire 
paradoxală între libertate şi comuniune din dragoste (.n. 677, p. 379). 

1431. Tâlcuirea Pr. D. D. Stăniloae: Hristos înalță prin Jertfa Lui ca om buna mireasmă a umanității către Tatăl. Dar 
şi noi, uniţi cu Hristos, înălțăm în noi buna mireasmă a duhului de jertfă al lui Hristos Tatălui. Tatăl vede în fața ome- 
nească a lui Hristos, predată Tatălui până la suprema jertfă, feţele noastre şi noi arătăm Tatălui în feţele noastre pline de 
iubire jertfelnică fața lui Hristos. (n. 686, p. 383). 

1432. Tâlcuirea Pr. D. Stăniloae: Tema va fi reluată de L.eonţiu de Bizanţ, care va spune nestorienilor că trupul lui 
Hristos nu e al sufletului Lui, sau al omului, ca la oameni, ci al Cuvântului. Taina cea mare este cum simţea real moartea 
ca a Sa și nu ştia numai teoretic de ea. Într-un fel ipostasul dumnezeiesc al Cuvântului simțea durerile trupului Său și frica 
de moarte, cum simte sufletul nostru durerile trupului său şi frica de moartea cu trupul, fără ca loviturile şi moartea să-l 
atingă pe el însuși. E ca un ecou spiritual produs în suflet de orice act material care atinge trupul. (n. 692, p. 388). 

1433. Tâlcuirea Pr. D. Stăniloae: Termenul ne-a cumpărat, ne-a răscumpărat cu sângele Său e folosit de Părinţi pen- 
tru că a trebuit să verse sângele Său ducând şi imprimând până la capăt în umanitatea Sa iubirea Sa față de Tatăl şi faţă 
de noi, pentru că pe de o parte această iubire să se comunice din umanitatea Sa şi din noi, pe de alta să atragă asupra ei 
şi asupra noastră iubirea Tatălui. Pe de altă parte, prin moarte erau stăpâniţi de satana, ca izvor al existenţei sărăcite la 
maximum, dar totuşi având în ea o putere de atracție prin slăbiciunea ce ne-o imprimă, rupându-ne de Dumnezeu. Hris- 
tos, primind moartea, a primit-o ca ceva ce venea de la vrăjmaşul lui Dumnezeu, deci a plătit aceluia ceea ce plăteau toți. 
Dar îndată ce-a ajuns la acest capăt al vieții pământeşti, adică la moarte, a trecut prin ea, ca primită din iubirea de Dum- 
nezeu şi de oameni, la întâlnirea deplină ca om cu Dumnezeu, biruind moartea. A intrat o clipă sub îngustimea aceleia, 
ca să se spargă dinlăuntru pereţii acestei îngustimi. Dar noi primim puterea Lui biruitoare de moarte, numai dacă ne 
deschidem Lui prin credința că e Fiul lui Dumnezeu Care a biruit ca om moartea. (n. 718, p. 412). 

1434. Tâlcuirea Pr. D. Stăniloae: Paștele (Pascha) înseamnă în evreieşte trecere. Mielul jertfit de evrei în Egipt le-a 
făcut cu putință trecerea de la robie la libertatea în pământul lor. Dar mielul avea și semnificația unui Miel care va face 
cu putință trecerea cea mai înaltă a oamenilor, de la viața aceasta la cea viitoare. Căci altfel la ce ar mai fi continuat evreii 
odată stabiliți în Israil să mai jertfească mielul pascal? El închipuie pe adevăratul Miel, pe Hristos, Care este trecerea 

„Mielul adevărat, zugrăvit odinioară prin ghicituri, victima nepătată, Se aduce ca 
o jertfă pentru toţi, ca să şteargă păcatul lumii, ca să surpe pe dezorganizatorul lumii 
întregi, murind pentru toţi ca să desființeze moartea, ca să dezlege blestemul nostru, 
ca să înceteze în sfârşit sentinţa: Pământ eşti şi în pământ vei merge, ca să arate pe 
al doilea Adam, venit nu din pământ, ci din cer1435, şi să Se facă firii omului: început 
a tot binele1436, dezlegare a stricăciunii, pricinuitorul vieţii veşnice, temelia refacerii 
după Dumnezeu, începutul dreptei credinţe şi dreptăţi, cale spre Împărăţia cerurilor. 

Căci a murit ca un miel pentru toţi, redând toată turma de pe pământ lui Dum- 
nezeu-Tatăl, Unul pentru toţi, ca pe toți să-i supună lui Dumnezeu; Unul pentru toţi, 
ca pe toți să-i câştige, ca în sfârşit toţi să nu mai trăiască lor, ci Celui care a murit şi 
S-a sculat pentru ei. Căci fiindcă eram în multe păcate şi pentru aceasta eram supuşi 
morții şi stricăciunii, L-a dat Tatăl pe Fiul preț de răscumpărare pentru noi, pe Unul 
pentru toţi, pentru că toate sunt în EI şi El e mai bun decât toţi!437. A murit Unul 
pentru toţi, ca toţi să vieţuim în E11438. Căci Mielul, înghițind moartea pentru toţi, a 
eliminat-o pentru toţi din EI, căci toţi eram în Hristos, Care a murit din cauza noas- 
tră şi S-a sculat pentru noi1439. Căci, fiind desfiinţat păcatul, cum s-ar fi putut să nu 
fie desfiinţată moartea cea din păcat şi pentru păcat?1440 Fiindcă, dacă moare 
rădăcina, cum mai poate fi scăpată mlădiţa ivită din ea (moartea prin păcat)? Pentru 
ce pricină am mai muri, o dată ce păcatul este desființat? De aceea, sărbătorind, 
zicem la junghierea Mielului lui Dumnezeu: Unde e, moarte, biruința ta? Unde e 
acul tău, iadule?, Căci toată fărădelegea, cum zice Psalmistul, va închide gura ei 
(Ps. 106, 42), nemaiputând acuza pe cei ce au păcătuit din slăbiciune. Căci Dum- 
nezeu este Cel ce îndreptățeşte (Rom. 8, 33). Hristos ne-a răscumpărat de sub bles- 
temul Legii, făcându-se pentru noi blestem, ca noi să scăpăm de blestemul fărăde- 
legii (Gal. 3, 13).” (Sf. Chiril al Alexandriei, Comentariu la Evanghelia Sfântului 
Ioan, Cartea a II-a, în PSB, vol. 41, pp. 133-134) 


noastră supremă de la pământ la cer, de la viaţa în trupul acesta, la cea în trupul înviat. E e trecerea, sau Paștele esențial 
în Persoană. Căci El e trecere întru umanitate și îndumnezeire, iar prin moartea ca jertfă adusă Tatălui, trece ca om la 
Tatăl şi deci la viaţa veşnică a învierii, având să ne treacă și pe noi. El e calea de trecere. Aflându-ne în EI, trecem de aici 
dincolo de viaţa de aici. Nu trecem prin efortul nostru, ci unindu-ne cu El. (n. 795, p. 461). 

1435. Tâlcuirea Pr. D. Stăniloae: Hristos e al doilea Adam, al doilea început al omenirii, dar El nu este făcut din 
pământ, ca ipostas, ci ipostasul dumnezeiesc din cer Se face şi ipostas al firii omeneşti. (n. 222, p. 133). 

1436. Tâlcuirea Pr. D. Stăniloae: Ipostasul dumnezeiesc, făcându-se purtătorul firii omeneşti, Se face începutul a tot 
binele în ea şi, prin ea, tuturor celor ce au comună cu El aceeaşi fire. Fiul lui Dumnezeu devine ipostasul central şi începă- 
tor al noii umanități, ipostas plin de puterea izvorâtoare a binelui pentru toți, un ipostas pururea viu, împreună cu toți 
oamenii care vin pe lume şi cred în E]. (n. 223, p. 133). 

1437. Tâlcuirea Pr. D. Stăniloae: Putea muri pentru toți cu efect mântuitor în umanitatea asumată, pentru că în iposta- 
sul lui Dumnezeu avea rațiunile după care au fost create toate şi toți şi putea de aceea răspândi înnoirea lor, prin umani- 
tatea asumată, în toți, în rațiunile tuturor. Fiind toate unite în ipostasul Lui, care devine şi ipostasul firii Sale omeneşti, El 
are un efect unificator şi asupra chipurilor rațiunilor Lui din noi, producând o atracţie iubitoare între noi. (n. 224, p. 134). 

1438. Tâlcuirea Pr. D. Stăniloae: A murit ca să învingă moartea în firea Sa omenească și, din ea, să întindă biruința 
asupra morții în toţi cei ce se unesc cu EI. (n. 225, p. 134). 

1439. Tâlcuirea Pr. D. Stăniloae: Firea Lui omenească nu a putut ține moartea, pentru că era a Cuvântului. Dar în 
legătură cu ea este firea tuturor oamenilor. Sau Cel ce o avea ca fiind a Lui avea în EI rațiunile tuturor oamenilor, ca şi 
chipuri ale rațiunilor lor unite în El. Toţi eram deci în El, Care a murit şi a învins moartea. Deci a murit şi a înviat pen- 
tru toți şi, virtual, cu toți. (n. 226, p. 134). 

1440. Tâlcuirea Pr. D. Stăniloae: N-a desfiinţat Fiul lui Dumnezeu moartea din afară cu puterea Lui dumnezeiască, 
ci a desfiinţat-o pentru că a ridicat firea noastră, asumată de E], din păcat şi deci din moartea care era consecința păcatu- 
lui. N-a desființat moartea nici juridic, plătind pentru noi, ci prin înălțarea spiritual-morală a firii noastre asumate de EI, 
aflată în EI ca o nouă începătură a firii noastre. In aceasta stă şi răspunsul la întrebarea: Cum, pe de o parte, Se supune 
morții, şi, pe de alta, o învinge? Și-a reținut întâi puterea dumnezeiască, şi apoi a exercitat-o? E] voia să ducă firea noas- 
tră până la culmea iubirii: să primească moartea pentru noi. Aceasta era şi o culme a puterii sufletului Lui. In momentul 
în care moare, sufletul, unit şi cu voia cu Dumnezeirea, atinge culmea puterii, prin care poate învinge moartea, folosin- 
du-Se mereu de voia şi puterea dumnezeiască. Cu moartea primită din iubire, deci cu puterea supremă atinsă de suflet în 
iubire, calcă moartea. A putut primi moartea ca om nu atât prin reținerea puterii dumnezeiești, ci prin folosirea pozitivă 
a puterii dumnezeieşti, în creşterea iubirii, sau a nepăcătuirii Sale ca om. (n. 227, p. 134). 

„(...) Fiind Viaţa după fire, a murit după trup pentru noi, ca să învingă moartea 
pentru noi şi să învie cu Sine întreaga fire (căci toți eram în EI, întrucât S-a făcut 
om).” (Sf. Chiril al Alexandriei, Comentariu la Evanghelia Sfântului loan, Cartea a 
II-a, cap. 1, în PSB, vol. 41,p. 144) 


„lar Cel bătut prin stricăciune şi moarte iarăşi s-a tămăduit în a treia zi, adică nu 
în primele timpuri şi în cele de mijloc, ci în cele din urmă, când, făcându-Se om, a 
arătat firea sănătoasă, înviind-o în Sine însuşi din morţi. De aceea Se numeşte şi 
pârga celor adormiţi (| Cor. 15, 20).” (Sf. Chiril al Alexandriei, Comentariu la Evan- 
ghelia Sfântului loan, Cartea a II-a, cap. 1, în PSB, vol. 41, p. 159) 


„lar faptul că s-a fixat şarpele pe un stâlp înalt (Num. 21, 9) arată pe Hristos ridi- 
cat la înălțimea văzută şi cunoscut, ca să nu rămână necunoscut nimănui de pe 
pământ, cum zice şi El însuși (In. 12, 32), pentru pătimirea de pe cruce!41.” (Sf. 
Chiril al Alexandriei, Comentariu la Evanghelia Sfântului loan, Cartea a II-a, cap. 
l, în PSB, vol. 41, p. 176) 


„Căci Înţelepciunea măiastră a tuturor, adică Fiul, a făcut din unealta diavolului, 
adică din moartea Sa după trup, cale şi uşă spre mântuirea noastră şi a întors spe- 
ranța diavolului, care abia văzându-L pătimind a cunoscut că e greu să lupte cu 
Dumnezeu 142. Dar mi se pare că Psalmistul contribuie la explicarea acestora când 
zice despre Hristos şi diavol: În cursa lui îl va umili pe el (Ps. 9, 30). Căci diavolul 
a alcătuit lui Hristos, drept cursă, moartea. Dar a fost umilit în însăşi cursa lui. Căci 
s-a nimicit moartea în moartea lui Hristos şi s-a desfiinţat tiranul care nu se aştepta 
să cadă.” (Sf. Chiril al Alexandriei, Comentariu la Evanghelia Sfântului loan, Car- 
tea a IV-a, cap. 1, în PSB, vol. 41, pp. 380-381) 


„Voi muri, zice, pentru toți, ca pe toţi să-i fac vii prin Mine; şi am făcut trupul Meu 
preţ de răscumpărare pentru trupul tuturor. Căci în moartea Mea va muri moartea şi va 
învia cu Mine firea căzută a oamenilor.1+43” (Sf. Chiril al Alexandriei, Comentariu la 
Evanghelia Sfântului loan, Cartea a IV-a, cap. 2, în PSB, vol. 41, p. 398) 


1441. Tâlcuirea Pr. D. Stăniloae: Hristos a luat nu trupul nostru păcătos, ci numai un trup asemenea lui, adică trupul 
nostru care purta slăbiciunile ireproşabile ale păcatului, între care şi moartea, ca să le sufere ca pe o osândă a păcatului, 
şi, biruindu-le prin răbdarea lor, să ne dea nouă puterea să învingem păcatul şi urmările lui. De aceea c ridicat ca fiind 
Cel care a învins în Sine urmările păcatului prin cruce, ca, ridicat pe crucea prin care a învins urmările păcatului şi, deci, 
păcatul însuşi, şi crezând în El ca în Cel ce-a învins şi osândit păcatul, să-l învingem şi noi în noi înşine. 

Văzând în şarpele care ne-a făcut să păcătuim păcatul nostru mort, păcatul nu mai are putere asupra noastră. Dar trupul lui 
Hristos e înălțat nu numai ca Cel în care e învins păcatul, ci şi ca Cel ridicat prin aceasta întru slavă, ca să fim şi noi în ea, omorând 
din puterea Lui păcatul în noi. Murind cu Hristos păcatului, înviem şi noi la viața fără de păcat şi fâră de moarte. (n. 301, p. 176). 

1442. Tâlcuirea Pr. D. Stăniloae: Până când Dumnezeu îl rabdă, diavolului i se pare că e uşor să lupte cu EI furându-l suflete 
de oameni. Şi pune pe oameni să-L necăjească, mai ales în calitatea de om acceptată de EI. Dar când Dumnezeu făcut om merge 
până la primirea morții din partea diavolului, diavolul descoperă că Fiul lui Dumnezeu făcut om îl biruieşte, privându-! de această 
supremă unealtă a răutăţii lui. Moartea prefăcută de Dumnezeu în jertfă e şi o supremă faptă a iubirii prin care câştigă pe oameni. 
Faptul că Fiul lui Dumnezeu, făcându-Se om, a putut primi şi moartea, l-a înşelat pe diavolul și pe aceia dintre oameni care-i slu- 
jeau ca să creadă că EI nu primeşte moartea voind, deci nu e mai tare ca ea. Insă nu cu scopul de a înșela pe diavol şi uneltele lui 
Se face Fiul lui Dumnezeu om şi Îşi însuşeşte frica de moarte, ca, înşelându-i, să-i îndemne Să-L omoare. Înşelăciunea aceasta 
şi-o produc ei înşişi, pentru că nu văd dincolo de trupul Lui, înfricoşat de moarte, dumnezeirea Lui, care nu se teme de moarte, 
ci vrea s-o învingă. Dar chiar a primi moartea nedorită, cu voia, înseamnă a fi mai tare ca ea. (n. 683, p. 381). 

1443. Tâlcuirea Pr. D. Stăniloae: S-ar putea pune întrebarea: De ce n-a învins Hristos moartea în trupul Său, făcân- 
du-l în stare să nu moară? Dar Ela voit să meargă cu iubirea Lui față de noi, cei făcuţi fraţii Săi, până la a da tot ce soco- 
teşte omul că are mai de preţ în starea lui de după păcat: viaţa pământească, sau viața trupului său actual. A făcut aceas- 
ta, ca să-i înveţe şi pe ei să meargă în iubirea față de Dumnezeu și de semenii lor până la a-şi da viaţa de aici pentru ei. 
În această predare a vieții pământeşti a trupului Său, Hristos a avut chiar ca om cea mai înaltă putere. El nu voia ca om 
moartea Sa, dar I-o voia Dumnezeu. Intărit, pe de altă parte, de voia Lui ca Dumnezeu să primească moartea, a mers până 
la puterea omenească cea mai înaltă, unindu-Și voia Sa ca om cu voia Sa ca Dumnezeu. Trebuia să ajungă la această pu- 
tere supremă a primirii morţii şi ca om, pentru ca să o poată învinge din voia lui Dumnezeu prin voia şi puterea Sa ca om. 
Aceasta o spune prin cuvintele: freacă de la Mine acest pahar, dar să nu fie voia Mea, ci voia Ta. De aceea învinge 

„S-a răstignit pentru toţi şi din pricina tuturor, ca, murind Unul pentru toţi, toți 
să fim vii în E1!444, Căci nu era cu putinţă ca El să fie ţinut de moarte, şi nici strică- 
ciunea să stăpânească viaţa prin fire. Iar că Hristos a adus trupul Său pentru viaţa 
lumii, vom cunoaşte şi prin cuvintele Lui. Căci zice: Părinte Sfinte, păzeşte-i pe ei 
(In. 17, 11). Şi iarăşi: Eu Mă sfințesc pentru ei (In. 17, 19)144%5. lar în acestea zice 
că Se sfinţeşte pe Sine nu folosindu-Se spre sfințire de curățirea sufletului, sau a 
duhului, cum se înțelege cu noi, nici de împărtăşirea Sfântului Duh. Căci Duhul 
Sfânt era şi este şi va fi în EI pururea prin fire, în mod neîncetat. Ci Mă sfințesc zice 
aici în loc de: Mă dau şi Mă aduc ca o jertfă neprihănită spre miros de bună mireasmă. 
Căci după Lege se sfinţea, sau se numea sfânt ceea ce se aducea la jertfelnic. Deci 
Hristos a dat trupul Său pentru toţi, iar prin EI face să se sălăşluiască în noi viaţa.” 
(Sf. Chiril al Alexandriei, Comentariu la Evanghelia Sfântului loan, Cartea a IV-a, 
cap. 2, în PSB, vol. 41, p. 400) 


„Nimeni nu va lua sufletul Meu de la Mine. Eu îl pun pe el de la Mine însumi. Căci 
putere am să-l pun şi iarăşi putere am să-l iau pe el (In. 10, 18). Fiindcă, precum 
am spus înainte, nu fără voie a răbdat crucea pentru noi. El însuşi S-a adus pe Sine 
ca o jertfă sfântă lui Dumnezeu şi Tatăl, răscumpărând cu sângele Său mântuirea 
tuturor (Evr. 9, 14)1446.” (Sf. Chiril al Alexandriei, Comentariu la Evanghelia Sfân- 
tului loan, Cartea a V-a, cap. 1, în PSB, vol. 41, p. 512) 


„(...) Deoarece sunt şi lubitorul de oameni Făcător al tuturor, nu socotesc supor- 
tabilă păgubirea făpturilor de Mine, privind pe om înaintând spre nimicirea totală. 
L-am văzut pe om căzând în moarte prin păcat. Dar trebuia să-i întind ca urmare 
mâna ajutătoare. Deci trebuia să-l apăr pe om, chiar fiind căzut în tot modul. Şi fiin- 
dcă urma să fie mântuit cel pierdut, trebuia ca Doctorul să fie împreună cu cei pri- 
mejduiţi, trebuia să fie prezentă Viaţa în cei morți, trebuia să fie Lumină în întune- 
ric. Dar nu era cu putinţă ca, fiind voi oameni, să zburaţi la cer şi să conviețuiți cu 
Mântuitorul. Deci am venit Eu la voi, auzind pe Sfinţi strigând adescori: Pleacă 
cerurile şi Te pogoară (Ps. 143, 5). Deci M-am pogorât, zice, plecând cerurile. Căci 
nu se putea aştepta să urcați voi acolo!447.” (Sf. Chiril al Alexandriei, Comentariu 
la Evanghelia Sfântului loan, Cartea a V-a, cap. 3, în PSB, vol. 41, p. 566) 


moartea trupului Său din mormânt prin sufletul Său din iad, unde dă viață protopărinților noştri, întărind și sufletul lor 
despărțit de trup, acolo. /n mormânt cu trupul, în iad cu sufletul, pe scaun ai fost cu Tatăl, ca Dumnezeu. Aşa şi la învierea 
de obşte dă sufletelor celor ce au crezut în EI puterea să-și învie trupurile. Puterea aceasta începe să o dea de aici celor 
ce cred şi se elibcrează de păcatul despărțirii de Dumnezeu. În suflet este potența formării, deci şi a învierii trupului pro- 
priu. Această putere o dă Domnul Hristos de aici sufletului ce se uneşte cu EI în Sfânta Euharistie. Dar la învierea cu 
trupul întru fericire nu poate ajunge omul dacă nu-şi însuşeşte puterea acceptării morţii cu trupul muritor de aici. Hristos 
a arătat această putere, primind de bunăvoie moartea de care ar fi putut scăpa. Această putere a Lui o primim şi noi de la 
EI, arătându-ne în stare să murim spiritual poftelor egoiste, înviind pentru Dumnezeu. În sensul acesta Și-a dat viaţa de 
aici a trupului ca preţ de răscumpărare pentru viaţa noastră înnoită. (n. 719, pp. 398-399). 

1444. Tâlcuirea Pr. D. Stăniloae: Hristos învingând moartea prin moartea Lui în trupul Său şi înviind în trupul Său 
pentru vecie, toţi cei ce ne unim cu EI prin credință vom primi puterea învierii Lui. (n. 722, p. 400). 

1445. Tâlcuirea Pr. D. Stăniloae: Hristos Se sfințeşte ca om pentru oameni, dăruindu-Se în mod desăvârşit Tatălui 
ca jertfă. Şi aceasta o face pentru ca în EI toţi să se dăruiască Tatălui, scăpând de păcat şi de despărțirea de El. Dacă în 
Vechiul Testament se sfinţeau jertfele puse pe jertfelnic, acum se sfinţeşte omul jertfit în Hristos. Iar prin aceasta omul 
intră în comunicare deplină cu Viaţa fără de sfârșit, învingând moartea. Unde sunt valorile acestea în filosofiile panteiste, 
în care toate se petrec conform unor legi fatale, inexplicabile în originea lor? (n. 723, p. 400). 

1446. Tâlcuirea Pr. D. Stăniloae: Dacă ar fi murit din necesitate pentru păcatul Său, ar fi murit pentru EI, nu pentru 
noi. Dar murind pentru noi, a murit de bunăvoie, din iubire. Ceea ce este din iubire nu este din necesitate. lubirea e mai 
tare ca Legea. De aceca a şi biruit Hristos moartea, venită din necesitate. (n. 972, p. 512). 

1447. Tâlcuirea Pr. D. Stăniloae: Hristos se numeşte ca Dumnezeu Jubitorul de vameni, Făcător al tuturor, ceea ce 
înseamnă că toate le-a făcut pentru oameni, spre folosul lor. De aceea n-a voit să suporte pe omul căzut total şi definitiv 
în moarte. Într-un fel îi ține în existenţă şi încearcă un mod extrem, de a-l ridica chiar în această existenţă moarță. ÎI ţine 

„Fiind Dumnezeu şi din Dumnezeu după fire, S-a făcut Unul-Născut ca om, ca 
să osândească păcatul în trup şi să omoare moartea prin moartea Sa şi să ne arate pe 
noi fii ai lui Dumnezeu, născând din nou în Duh la demnitatea mai presus de fire pe 
cei aflaţi pe pământ. În acest mod trebuia să recapituleze şi să urce la starea de la 
început neamul căzut al oamenilor.” (Sf. Chiril al Alexandriei, Comentariu la Evan- 
ghelia Sfântului loan, Cartea a IX-a, în PSB, vol. 41, pp. 889-890) 


„Dar cred că nu vom cugeta drept considerând că Unul-Născut S-a făcut om nu- 
mai pentru a ridica trupul la calitatea de trup al Său. Fiindcă unde s-ar vedea mărimea 
şi folosul venirii Lui la noi, dacă Şi-ar fi mântuit numai trupul Său? Vom crede mai 
degrabă că Unul-Născut a adus întregii firi omeneşti bunătăţile prin Sine şi în Sine 
ca primul, ca pârga omenirii. Căci, precum am urmat nu numai prin moarte, ci şi prin 
toate patimile trupului, pe primul om, pentru neascultarea aceluia căzut sub blestemul 
dumnezeiesc venit asupra lui, în acelaşi mod socotesc că vom urma lui Hristos, Care 
ne-a mântuit şi a sfinţit firea trupului în Sine1%4%8. De aceea şi Pavel a spus: Și după 
cum am purtat chipul celui pământesc, să purtăm şi chipul celui ceresc (| Cor. 15,49). 
Chip al celui pământesc, adică al lui Adam, înseamnă a fi în patimi şi stricăciuni; iar 
chip al celui ceresc, adică al lui Hristos, înseamnă a fi în nepătimire şi nestricăciune. 
Deci Cuvântul, fiind Dumnezeu după fire, a osândit păcatul în trupul propriu, 
poruncind trupului să se oprească de la păcat şi schimbându-i mişcarea spre ceca ce 
place lui Dumnezeu, şi nu voii proprii!4%9. Astfel, a preschimbat trupul psihic (na- 
tural) în trup duhovnicesc (plin de puterea Duhului lui Hristos, n. trad). Acesta este 
un mod al recapitulării.” (Sf. Chiril al Alexandriei, Comentariu la Evanghelia Sfân- 
tului loan, Cartea a IX-a, în PSB, vol. 41, p. 890) 


„Nu era cu putință să scape omul de moarte, odată ce era de o fire coruptibilă, 
decât reprimind harul de la început şi împărtăşindu-se de Dumnezeu, care pe toate 
le susține în existență şi le face vii prin Fiul în Duhul. Deci S-a împărtăşit Unul-Năs- 
cut de sânge şi trup, adică S-a făcut om fiind Viaţa prin fire şi născut din Viaţa după 
fire, adică din Dumnezeu-Tatăl, ca, unindu-Se cu trupul coruptibil, după rațiunea 
firii lui, în mod tainic şi negrăit, şi cum numai E] a ştiut, să-l readucă la propria lui 
viaţă şi să-l arate părtaş, prin Sine, de Dumnezeu-Tatăl. Căci este Mijlocitor între 
Dumnezeu şi om, după cum s-a scris (I Tim. 2, 5): al lui Dumnezeu-Tatăl în mod 
natural ca Dumnezeu şi născut din EI, al oamenilor, ca om, şi având în Sine pe Tatăl 
şi fiind El însuşi în Tatăl.” (Sf. Chiril al Alexandriei, Comentariu la Evanghelia 
Sfântului loan, Cartea a IX-a, în PSB, vol. 41, p. 892) 


„Al doilea Adam, adică Domnul nostru isus Hristos, neputând fi învinuit de nimic, 
căci: n-a săvârşit nici un păcat, nici s-a aflat vicleşug în gura Lui (| Petru 2, 22), a 


în existenţă prin EI, ca Viaţă, şi rămâne în întunericul lui, ca Lumină. Am putea spune că omul e despărțit moral, sau prin 
voia lui, de Dumnezeu, dar rămâne ontologic legat de Dumnezeu. Căci omul, continuând într-un fel să existe, chiar mort 
spiritual, nu poate să nu aibă la baza lui puterea lui Dumnezeu. Dar vine El însuşi la om, ca să-l ridice din această exis- 
tență moartă, făcându-Se om şi ridicând în Sine pe om la Dumnezeu, ca să-i ridice pe toţi cei ce se unesc cu El. Căci nu 
se puteau urca ei înşişi la cer, sau la viața deplină din Dumnezeu. (n. 1069, p. 566). 

1448. Tâlcuirea Pr. D. Stăniloae: Odată cu eliberarea trupului Său de păcat şi de moarte, a făcut cu putinţă tuturor 
trupurilor, de o fire cu al Lui, această eliberare. Depinde doar de voia celor ce le poartă să atragă şi în trupurile lor această 
putere eliberatoare. (n. 1692, p. 890). 

1449. Tâlcuirea Pr. D. Stăniloae: Nu ne-a mântuit Hristos printr-o satisfacție juridică adusă Tatălui pentru noi, ci EI, 
ipostasul dumnezeiesc, S-a făcut Subiect al tmupului omenesc şi i-a dat puterea de-a nu mai păcătui, ci de-a face numai 
cele plăcute Tatălui. Puterea aceasta a Lui ne-o transmite şi nouă, care avem unite voia şi trupul nostru cu voia și trupul 
Său. Dacă voim, poate şi voia noastră să se oprească de la păcatele cu trupul și să împlinească voia Tatălui ceresc. (n. 
1693, p. 890). 

suportat pătimirea morții pentru noi, fiind cu totul nevinovat prin Sine, ci aducându-Se 
pe Sine Tatălui preţ de răscumpărare pentru viaţa tuturor, fiindcă iubeşte pe Tatăl, Care 
însetează de mântuirea lumii.1450” (Sf. Chiril al Alexandriei, Comentariu la Evanghelia 
Sfântului loan, Cartea a X-a, cap. |, în PSB, vol. 41, p. 921) 


„Cel ce era Viaţa după fire S-a făcut om, aşezându-Se în firea noastră. Şi aşa s-a 
biruit stăpânirea morţii şi s-a înlăturat puterea stricăciunii introduse în noi. Deoarece 
firea dumnezeiască este cu desăvârşire liberă de aplecarea spre păcat, ne-a purtat pe 
noi în trupul Său. Căci în EI erau toți, întrucât S-a arătat ca om; ca să omoare mădu- 
larele de pe pământ, adică patimile trupului, să desființeze legea morţii, care stă- 
pânea mădularele noastre,1451 şi, pe lângă acestea, să sfințească firea noastră şi să 
ni Se facă nouă model şi călăuzitor pe calea spre dreapta credinţă şi spre evlavie şi 
spre cunoştinţa curată a adevărului şi a viețuirii nerătăcite. Acestea toate le-a înde- 
plinit Hristos făcându-Se om. Trebuia ca firea omului să urce la culmea a tot binele, 
şi nu numai să o izbăvească de păcat şi de moarte, ci să o şi înalțe la ceruri, ca să 
arate pe om împreună-viețuitor şi în aceeaşi ceată cu îngerii!452. Şi, precum prin 
învierea Sa a comunicat putinţa scăpării de stricăciune, aşa a dat posibilitatea celui 
ce căzuse de la fața Lui, pentru neascultarea lui Adam, să treacă la cele de sus şi să 
stea în fața Tatălui1453. Astfel înțelegând acestea, a spus şi dumnezeiescul Pavel: 
Căci Hristos n-a intrat într-o Sfântă a Sfintelor făcută de mâini — închipuirea celei 
adevărate —, ci chiar în ceruri, ca să Se înfățişeze pentru noi înaintea lui Dumnezeu 
(Evr. 9, 24). Auzi că, fiind totdeauna în văzul şi în firea Tatălui Său, pentru identi- 
tatea fiinţei, acum Se înfăţişează Lui nu pentru Sine însuşi, ci pentru noi? Căci ceea 
ce am spus înainte, spun iarăşi: plecând la cer ne aşază pe noi sub vederea Tatălui, 
fiind pârga umanității!454.” (Sf. Chiril al Alexandriei, Comentariu la Evanghelia 
Sfântului loan, Cartea a X-a, cap. 2, în PSB, vol. 41, pp. 981-982) 


„(...) Deoarece este Arhiereu, întrucât S-a făcut om, S-a adus totodată pe Sine jertfă 
fără prihană lui Dumnezeu-Tatăl, drept răscumpărare a vieţii tuturor,!%55 ca pârgă a 


1450. Tâlcuirea Pr. Stâniloae: Motivul exprimat în ultimele cuvinte completează în mod potrivit lui Dumnezeu 
explicarea morţii lui Hristos din voinţa de-a se satisface legea dreptății. Nu e o lege care trebuie împlinită pentru rigidi- 
tatea ei. Nu pentru a satisface onoarea jignită a lui Dumnezeu-Tatăl moare Hristos, ci pentru că Tatăl însuşi e însetat de 
mântuirea oamenilor. Mântuirea lor echivalează cu o îndreptare a lor, ei primind putere din umanitatea plină de iubire a 
lui Hristos, capabilă să meargă până la moarte în împlinirea binelui, moarte voită în mod firesc de Dumnezeu. Omul nu 
se poate uni cu Dumnezeu dacă nu se face bun şi iubitor până la jertfă. Şi puterea pentru aceasta îi vine din umanitatea 
asumată de Fiul lui Dumnezeu. (n.s. 1748, p. 921). 

1451. Tâlcuirea Pr. Stăniloae: În toate mădularele trupului nostru stăpânea moartea. Cel ce este viața prin Sine, 
făcându-Şi-le mădulare ale Lui, a desființat moartea din ele, adică din trupul asumat de El. Iar întrucât trupul Lui este 
într-o legătură prin fire şi cu trupurile noastre, a nimicit şi în ele puterea morţii. Puterea nemuritoare a ipostasului dum- 
nezeiesc se extinde în toate, având să se arate la învierea de obşte, când lumea materială întreagă va fi scăpată de coru- 
pere şi moarte (n.s. 1840, p. 981). 

1452. Tâlcuirea Pr. D. Stăniloae: Hristos, prin puterea neschimbată a Dumnezeirii Sale, scapă de moarte şi de co- 
rupţie tot universul creat. Dumnezeirea sfințitoare nu va ridica la sfințenie şi împreună-locuire în cerurile îngerești decât 
pe oamenii care se vor uni cu EI, prin efortul voinţei de a se elibera de păcat, efort sprijinit de Hristos însuşi, Cel înălțat 
ca om la ceruri. (n. 1841, p. 981) 

1453. Tâlcuirea Pr. D. Stăniloae: A sta ca om în fața Tatălui împreună cu îngerii înseamnă a sta în fața Izvorului nes- 
fârşit al luminii spirituale, al cunoaşterii adevărate şi al iubirii. De la fața acestei lumini a căzut umanitatea prin neas- 
cultarea întipărită în ea prin Adam. Fiul lui Dumnezeu, făcut om prin voinţa de ascultare a Tatălui şi din iubire faţă de EI, 
Se urcă din nou în fața acestei lumini. În aceasta se vede mistica luminii proprie celor ce se unesc cu Hristos, păstrată în 
Ortodoxie, cum nu s-a păstrat în Occident. (n. 1842, p. 982), 

1454. Tâlcuirea Pr. D. Stăniloae: Fiul lui Dumnezeu, aşezându-Se în fața Tatălui ca om, după ce S-a jertfit Lui pen- 
tru oameni şi S-a curățit în cea mai deplină ascultare, a făcut fața iubită şi curată a Fiului Său, faţă a omului. EI este ast- 
fel pârga umanităţii reînnoite. In toate fețele omeneşti, unite prin credință și imitare cu Fiul lui Dumnezeu cel întrupat, 
Tatăl vede faţa Fiului Său. (n. 1843, p. 982). 

1455. Tâlcuirea Pr. D. Stăniloae: A dat, prin moarte, viața Sa, ca preț pentru viaţa noastră. Şi a dat-o cu efect deplin. 
Căci, înviind EI, vom învia şi noi. Nu Şi-a dat viaţa definitiv, ca să nu-L mai avem ca Izvor al vieții izbăvite de moarte. 
Deci pentru aceasta nu ar fi fost de-ajuns jertfa Sa numai ca om simplu. (n. 1903, p. 1011). 

omenirii, ca să fie ce/ dintâi întru toate, cum zice Pavel (Col. 1, 18). Şi readuce nea- 
mul nostru, care s-a abătut pe pământ, arătându-l curat în sângele Său, remodelându-l 
spre înnoirea vieţii prin Sfântul Duh!456.» (Sf. Chiril al Alexandriei, Comentariu la 
Evanghelia Sfântului loan, Cartea a XI-a, cap. 4, în PSB, vol. 41, p. 1011) 


„(...) Deşi era Viaţa după fire, S-a dus între morţi, ca, desființând în noi moartea 
noastră, să ne replăsmuiască în viața Sa. Şi, fiind EI dreptatea lui Dumnezeu-Tatăl 
(1 Cor. 1, 30), S-a făcut pentru noi păcat (II Cor. 5, 21)1457. Căci, după cuvântul 
Proorocului: E a luat asupră-Și durerile noastre şi cu suferinţele noastre S-a împo- 
vărat (Is. 53, 4), ca să ne facă drepţi pentru Sine, rupând zapisul ce era împotriva 
noastră şi pironindu-L pe cruce, precum s-a scris (Col. 1, 14). Şi fiind şi Sfânt prin 
fire, ca Dumnezeu, şi dând întregii creaţii Duhul spre împărtăşire, spre dăinuire şi 
sfințire, Se sfințeşte pentru noi în Sfântul Duh, nesfințindu-L pe EI altcineva, ci 
lucrând mai degrabă EI însuşi prin Sine spre sfinţirea trupului Său. Căci primeşte 
Duhul, care e al Său, şi ÎI ia întrucât este Om. De fapt şi-L dă pe Acesta, ca Dum- 
nezeu. Făcea aceasta pentru noi, nu pentru Sine, ci pentru ca, primind în Sine, ca în 
primul, începutul sfințirii, să treacă harul sfințirii la tot neamul. Căci, precum prin 
călcarea şi neascultarea lui Adam, ca prin pârga neamului, firea a fost osândită la 
moarte, auzind prin el: Pământ eşti şi în pământ te vei întoarce (Fac. 3, 19), la fel 
socotesc că, prin ascultarea şi dreptatea lui Hristos, întrucât S-a aşezat sub Lege, 
deşi era Dătătorul Legii, ca Dumnezeu, trece la întreaga fire binecuvântarea şi rea- 
ducerea la viaţă prin Duhul.” (Sf. Chiril al Alexandriei, Comentariu la Evanghelia 
Sfântului loan, Cartea a XI-a, cap. 10, în PSB, vol. 41, pp. 1052-1053) 


„(-.-) Lăsând din iconomie propriul Său trup să moară,!458 i-a sădit trupului 
iarăşi viaţa proprie, nesupunându-Se pe Sine însuşi lanțurilor morţii, întrucât Se 
înţelege ca Dumnezeu.” (Sf. Chiril al Alexandriei, Comentariu la Evanghelia Sfân- 
tului loan, Cartea a IX-a, cap. 10, în PSB, vol. 41, p. 1054) 


„De fapt, ar fi fost absurd ca prin cel de la început să treacă la toţi osânda și aceia 
să poarte chipul lipsit de slavă al celui pământesc, chiar dacă n-au păcătuit în acea 
vreme în care protopărintele a căzut din porunca dată lui, şi venind Hristos, Care S-a 
arătat ca om ceresc, să nu întipărească în cei chemaţi prin EI la dreptate chipul Lui, 
desigur prin credință.” (Sf. Chiril al Alexandriei, Comentariu la Evanghelia Sfân- 
tului loan, Cartea a IX-a, cap. II, în PSB, vol. 41, p. 1056) 


„(...) Prin patima Sa trebuia să răscumpere nepătimirea tuturor, reuşind numai 
prin aceasta să recâştige tot pământul lui Dumnezeu-Tatăl cu sângele Său.145%” (Sf. 


1456. Tâlcuirea Pr. D. Stăniloae: A adus în trupul Său neamul nostru, purtând urmele necondamnabile ale păcatu- 
lui în curăţia sângelui Său nepăcătos, ca să dea un chip înnoit de viață acestui neam prin Duhul Sfânt, Căruia S-a deschis 
întâi EI prin nepăcătoşenia şi jertfa Lui, şi apoi şi pe noi, care ne unim cu El. (n. 1904, p. 1011). 

1457. Tâlcuirea Pr. D. Stăniloae: Dreprazea în graiul biblic înscamnă lipsa de păcat, cel care e strâmbătate spiritu- 
ală. Ea e opusă oricărui păcat. Hristos S-a făcut păcat, nu făcându-Se păcătos, ci însuşindu-Şi vina pentru păcatul nostru, 
dându-Se ca păcătos, Care primeşte pedeapsa morţii pentru noi, pentru a o învinge, întrucât nu era EI însuşi păcătos. (n. 
1985, p. 1052). 

1458. Tâlcuirea Pr. D. Stăniloae: Hristos Și-a lăsat trupul să moară. Acesta n-a murit din necesitate, ca la oamenii 
obișnuiți. L-a lăsat să moară din iconomie, adică pentru a birui moartea în Sine şi, prin Sine, şi în noi, cei cu care S-a 
făcut de o fire ca om. (n. 1989, p. 1054). 

1459. Tâlcuirea Pr. D. Stăniloae: Hristos a răscumpărat cu patima Lui eliberarea oamenilor de pătimirea morţii 
definitive, dar le-a dat şi putere să câştige o nepătimire sau o libertate de pasiuni nepăcătoase. Prin sângele Său a recâş- 
tigat, pentru dragostea faţă de Tatăl Său, pe oameni, văzând ei cât de mult îi iubeşte Dumnezeu, Care a lăsat ca însuşi Fiul 
Său să meargă până la moarte din iubirea faţă de ei. (n. 2028, p. 1072). 

Chiril al Alexandriei, Comentariu la Evanghelia Sfântului loan, Cartea a IX-a, cap. 
12, în PSB, vol. 41, p. 1072) 


„(...) Deoarece acum sosise timpul, lăsând casa în care învățase cele tainice pe 
ucenicii Săi, vine la locul în care obişnuiau şi ucenicii Lui să petreacă împreună cu 
El. Făcea aceasta pentru a uşura vânzătorului aflarea Lui. Locul era o grădină, care 
simboliza Raiul dintru început. Căci în acest loc, ca să zic aşa, era punctul de întâl- 
nire şi de adunare a tuturor spre starea de la început. Căci în Rai s-a petrecut înce- 
putul tuturor celor ce ne-au întristat, şi în grădină este începutul patimii lui Hristos, 
care a adus îndreptarea tuturor celor ce ni s-au întâmplat odinioară.1450” (Sf. Chiril 
al Alexandriei, Comentariu la Evanghelia Sfântului loan, Cartea a IX-a, cap. 12, în 
PSB, vol. 41, p. 1072) 


„Aşa cum în Adam s-a unit întreaga fire a omului, arătându-se supusă păcatului, 
aşa şi aici a fost biruit (Satana) de ea. Căci EI, deşi era Dumnezeu prin fire, era şi 
Om Care n-are păcat. Şi precum, pentru păcatul neascultării, osânda celui osândit se 
extinde printr-unul (primul Adam) la toţi, aşa dreptatea lui lisus se extinde la toți 
printr-Unul (al doilea Adam). Şi martor al acestui fapt este Pavel, care zice: Precum 
prin greşeala unuia a venit osânda pentru toți oamenii, aşa prin îndreptarea adusă 
de Unul a venit, pentru toți oamenii, îndreptarea care dă viață (Rom. 5, 18). Deci, 
prin Adam cel dintâi ne-am îmbolnăvit de neascultare şi de blestemul lui, iar prin 
ascultarea Celui de al doilea ne-am îmbogăţit cu binecuvântarea ei1461. Căci Dom- 
nul Legii, ca Dumnezeu, a venit printre noi şi S-a făcut păzitorul Legii, ca Om1462.” 
(Sf. Chiril al Alexandriei, Comentariu la Evanghelia Sfântului loan, Cartea a XII-a, 
în PSB, vol. 41, pp. 1104-1105) 


„Cel ce n-a ştiut de păcat S-a făcut blestemat pentru noi, ca să ne elibereze pe noi 
de vechiul blestem. Fiindcă a fost de ajuns să pătimească pentru toți Dumnezeu Cel 
mai presus de toţi, ca, prin moartea trupului Său, să obțină răscumpărarea tuturor!463. 

Deci Hristos nu poartă crucea cuvenită Lui, ci pe cea care atârnă peste noi şi pe 
care eram datori să o purtăm noi, dacă ne gândim la osânda ce ni se da prin Lege. 
Căci, precum a fost între morți nu pentru Sine, ci pentru noi, ca să Se facă începă- 
torul vieţii noastre, desfiinţând în Sine stăpânirea morţii (Evr. 2, 14), aşa a luat asu- 
pra Sa şi crucea cuvenită nouă, osândind în Sine pedeapsa provenită din Lege1464, 
ca toată fărădelegea să-şi astupe gura ei, după cuvântul din Psalmi (Ps. 106, 42), 


1460. Tâlcuirea Pr. D. Stăniloae: Hristos Se aduna cu ucenicii în grădina aceea — şi, prin ei, cu toţi cei ce vor crede 
în EI — spre starea sau în starea legăturii de la început cu Dumnezeu. Dar grădina aceea era şi în alt fel un chip al grădinii 
raiului. Precum acolo începuseră tristețile mizeriilor şi morţii de pe pământ, unite cu amăgitoarele plăceri, aşa în grădina 
aceasta se primeşte ultima concluzie a acelor tristeţi, sau patima morţii, dar ncamestecată cu plăceri, ci plină de dorința 
refacerii legăturii cu Dumnezeu. (n. 2029, p. 1072). 

1461. Tâlcuirea Pr.D. Stăniloae: Nu am fost supuşi blestemului lui Adam în chip exterior, ci prin faptul că ne-am 
însuşit neascultarea lui, sau am moştenit de la Adam pornirea spre neascultare, sau o fire bolnavă. De la Hristos, prin 
comunicare, ne-a venit bogăţia ascultării şi a darurilor dumnezeiești care izvorăsc din legătura cu Dumnezeu. (n. 2083, 
pp. 1104-1105). 

1462. Tâlcuirea Pr. D. Stăniloae: De la Adam ni s-a transmis călcarea Legii, sau neputinţa de a o păzi, de la Hristos 
ca om am primit păzirea Legii, sau puterea de a o păzi. Şi El a avut puterea de a păzi Legea, pentru că era, ca Dumnezeu, 
şi Dătătorul Legii, şi Stăpânul ei, având în firea Lui legea. (n. 2084, p. 1105). 

1463. Tâlcuirea Pr. D. Stăniloae: Hristos pătimea pentru noi în trup, dar Cel ce pătimea prin trupul acesta era Dum- 
nezeu. De aceea pătimirea morții a răscumpărat pe toți oamenii de sub datoria pătimirii, pentru că, uniți cu El, puterea 
învingerii morţii le venea de la Cel ce era biruitorul morții, Acela fiind nu numai Om nevinovat, ci și Dumnezeu. Omul 
scăpat de moarte în Hristos avea valoarea şi puterea lui Dumnezeu, căci acelaşi ipostas era și om, şi Dumnezeu. (n. 2113, 
p. 1118). 

1464. Tâlcuirea Pr. D. Stăniloae: Dacă ar fi fost numai om, Cel osândit ar fi plătit numai pentru sine şi deci ar fi 
scăpat numai El. Dar, fiind şi Dumnezeu, ca Om nevinovat a primit şi a biruit osânda pentru toți. A scăpat nu numai firea 

odată ce Acela care nu avea păcat a fost osândit pentru păcatul tuturor. lar ceea ce 
s-a săvârşit în Hristos va folosi foarte mult sufletelor noastre, întrucât ni S-a făcut 
model de bărbăţie!465.” (Sf. Chiril al Alexandriei, Comentariu la Evanghelia Sfân- 
tului loan, Cartea a XII-a, în PSB, vol. 41, p. 1118) 


„Căci s-a spus femeii odinioară de către Dumnezeu: în dureri vei naşte (Fac. 3, 
16). Dar, precum odinioară în rai a supus-o durerilor pe cea care ascultase de glasul 
şarpelui şi slujise vicleniei diavolului, aşa îi poruncește, tot în grădină, să nu mai 
plângă!466.» (Sf. Chiril al Alexandriei, Comentariu la Evanghelia Sfântului Ioan, 
Cartea a XII-a, în PSB, vol. 41, p. 1147) 


„Îndată a ieşit sânge şi apă (In. 19, 34); apă pentru curățire şi sânge pentru ispăşire. 
Ne-a curățat cu apa; cu vin ne-a răscumpărat.” (Sf. Ambrozie al Milanului, 7âlcuiri la 
Sfânta Scriptură. Despre patriarhi, 24, în PSB, vol. 52, p. 354) 


„EI (Hristos) a murit şi nu ştiţi că aceea a fost moarte a trupului, nu a dumnezeirii 
(care a tăcut ca nimeni din cei ce cred să nu moară).” (Sf. Ambrozie al Milanului, 
Scrisori, XVIII, 9, în PSB, vol. 53, p. 94) 


„Am fost înainte sub un cămătar nemilos, căruia nu i se puteau achita decât prin 
moarte dobânzile cerute (Lc. 7, 41). A venit Domnul lisus şi ne-a găsit încărcaţi de 
dobânzi grele. Nimeni nu-şi putea achita dobânda cu avutul nevinovăţiei sale. Nu 
puteam avea cu ce să mă eliberez, fiindcă n-aveam de unde achita dobânda, şi de 
aceea mi-a încredințat un nou fel de achitare: să-mi schimb creditorul. Nu naşterea, 
ci vina ne făcuse datornici. Am strâns bani grei prin păcatele noastre, pentru ca noi 
ce eram liberi să ajungem supuşi, fiindcă datornic este cel ce a primit ceva din banii 
cămătarului. Dar păcatul este de la diavol. Nelegiuitul are avuţii primite din avutul 
diavolului. Căci precum bogăţiile lui Hristos sunt virtuțile, la fel ale diavolului sunt 
crimele. Diavolul adusese neamul omenesc în veşnică robie prin greaua camătă a 
moştenirii vinovate, fiindcă tatăl îndatorat lăsase urmaşilor o moştenire încărcată de 
datorii. A venit Domnul lisus şi a răscumpărat cu moartea Sa moartea tuturor. Şi-a 
vărsat sângele Său pentru sângele tuturor. L-am pedepsit deci pe creditor, dar n-am 
scăpat de el; ba am scăpat, căci rămâne datoria, dar a căzut camăta, precum zice 
Domnul lisus: Cei ce sunt în lanţuri: leşiţi şi cei ce sunt în închisori: Plecaţi (Is. 49, 
9). Aşadar, sunt iertate păcatele noastre. Pe toți i-a iertat şi n-a rămas cineva pe care 
să nu-l fi uşurat. Căci este scris că a iertat toate greşelile, rupând zapisul hotărârii 
care era împotriva noastră (Col. 2, 13-14).” (Sf. Ambrozie al Milanului, Scrisori, 
XLI, 7-8, în PSB, vol. 53, pp. 194-195) 


Sa de stricăciune și de moarte, ci, prin puterea dumnezeiască, a comunicat prin firea Sa - biruitoare asupra osândei, ca 
nevinovată - această biruință tuturor oamenilor care se unesc cu El ca Dumnezeu, prin umanitatea lor comună cu a Sa, ca 
Fiu al lui Dumnezeu. (n. 2114, p. 1118). 

1465. Tâlcuirea Pr. D. Stăniloae: Rezultatul eliberării de stricăciune şi de moarte a firii omeneşti a lui Hristos nu ni 
se comunică fără efortul nostru, ci, așa cum nu tără efortul firii Lui omeneşti a arătat şi menţinut lipsa de păcat şi a răb- 
dat patima şi moartea, aşa nici noi nu ne putem însuşi scăparea de stricăciune şi de moarte fără a urma pilda Lui ca Om. 
Nu numai că ne arată pilda Sa, ci ne şi comunică puterea ei, întărită de puterea dumnezeiască, spre a putea stărui în efor- 
tul de biruire a păcatului. (n. 2115, p. 1118). 

1466. Tâlcuirea Pr. D. Stăniloae: Dumnezeu îi grăieşte femeii în grădină, şi când o supune pedepselor neascultării 
de EL, şi acum, când se alipeşte Lui prin iubire statornică. Căci, unde este EI, natura este o grădină. Dar atunci, în gră- 
dină, arătarea pedepsitoare a lui Dumnezeu a adus transformarea naturii din grădină într-o natură aspră, istovitoare, iar 
acum natura, devenită grădină prin iubirea femeii se permanentizează ca grădină, ajutând-o să vadă, dincolo de asprimea 
naturii, lumina lui Dumnezeu care o înfrumusețează. Încetarea plânsului femeii, după ce cunoaşte că Hristos a înviat, nu 
e propriu-zis o încetare a durerilor nașterii. Dar durerea naşterii e unită cu bucuria copleşitoare că naşte nu un om fără un 
sens al existenţei, ci un om care se va împărtăşi de bucuria veşnicei fericiri prin unirea cu Hristos. (n. 2163, p. 1147). 

„S-a făcut rob, păcat, blestem, ca tu să încetezi de a mai fi rob păcatului şi ca să 
te scape de blestemul hotărârii dumnezeieşti. Aşadar, EI a luat asupră-Şi blestemul 
tău: B/estemat este tot cel spânzurat pe lemn (Gal. 3, 13). EI a ajuns blestem pe 
cruce, pentru ca tu să fii binecuvântat în împărăția lui Dumnezeu. El S-a înjosit, S-a 
disprețuit și de nimic S-a socotit. El zicea: În deşert M-am ostenit (Is. 49, 4). Pen- 
tru El a meritat Pavel să spună: Nu m-am ostenit în deşert (Filip. 2, 16), pentru ca 
să dăruiască slujitorilor Săi roada faptei bune şi slava propovăduirii evanghelice, 
prin care toţi să fie achitați de sarcina ostenelii.” (Sf. Ambrozie al Milanului, 
Scrisori, XLVI, 13, în PSB, vol. 53, p. 220) 


„Şi Domnul, Care era drept, a suferit din partea celor nedrepți şi, cu minunată 
răbdare, S-a răstignit pe cruce pentru păcatele noastre, pentru ca acela care-L imită 
să-şi spele cu sângele Lui păcatele.” (Sf. Ambrozie al Milanului, Scrisori, LXIII, 
112, în PSB, vol. 53, p. 270) 


„(...) Pe Golgota. Acolo este mormântul lui Adam, pentru ca pe cel mort să-l 
învie pe crucea Sa. Unde, aşadar, este în Adam moartea tuturor, acolo este în Hris- 
tos învierea tuturor.” (Sf. Ambrozie al Milanului, Scrisori, LXXI, 10, în PSB, vol. 
A SD mda) 


„Ai fost învins de-ngăduinţă, 

Şi-al nostru rău Ţi-e suferință, 

Tu moarte primeşti nevinovat, 

lar noi scăpăm de-al ei păcat.” (Sf. Ambrozie al Milanului, Imnuri, XXXVII 
(mn despre înălțarea Domnului), în PSB, vol. 53, p. 379) 


_ „Această întindere a mâinilor Lui pe cruce este numită pe drept cuvânt ridicare. 
În adevăr pe toţi câți zăceau în iad i-a ridicat la ceruri, după făgăduinţa pe care o 
făcuse: Când Eu voi fi înălțat de pe pământ, pe toți îi voi lua la Mine Un. 12, 
32)1467.» (SE. Ioan Casian, Aşezămintele mănăstirești, Cartea a III-a, cap. 3, în PSB, 
vol. 57, p. 135) 


„Învingând pe diavol, dușmanul Său, El a avut grijă ca noi încă din leagăn să 
fim crescuţi în harul şi în cunoaşterea legii Sale. Pentru primirea Lui în sufletul nos- 
tru ne răsplăteşte cu fericirea veşnică şi cu daruri neîncetate, pentru mântuirea noas- 
tră în sfârşit S-a întrupat şi a arătat tuturor neamurilor puterea minunilor Sale.” (Sf. 
Ioan Casian, Convorbiri duhovniceşti, Partea întâi, „Întâia convorbire cu Părintele 
Moise”, cap. 15, 2, în PSB, vol. 57, p. 319) 


„(...) Nimeni nu putea să libereze pe cei întemnițați, decât cel ce este în afara 
temniței, nimeni nu putea să izbăvească pe cei păcătoşi, decât cel lipsit de păcat. 
Într-adevăr, nimeni nu poate libera pe cineva de un lucru, decât dacă e el însuşi liber 
de lucrul de care îl liberează pe altul. Şi de aceea, fiindcă în toţi trecuse moartea, toți 
înțelegeau viața, ca adică murind în Adam, să trăiască în Hristos. Dar deşi mulți au 
fost sfinţi, mulți aleşi şi iubiți de Dumnezeu, nimeni totuşi n-a putut să se mântu- 
iască în întregime pe sine însuşi, dacă n-a fost mântuit mai dinainte prin venirea şi 
răscumpărarea Domnului.” (Sf. loan Casian, Convorbiri duhovniceşti, „Despre 
întruparea Domnului”, Cartea a V-a, cap. 15, 2-3, în PSB, vol. 57, p. 834) 


1467. l-a ridicat la ceruri pe toţi aceia care se făcuseră vrednici de aceasta şi aşteptau venirea Lui — n.a. 

„(.-) În lucrările Mântuitorului a fost întotdeauna puterea Sfintei Treimi.” (Sf. 
loan Casian, Convorbiri duhovniceşti, „Despre întruparea Domnului”, Cartea a VII-a, 
cap. 17, 7, în PSB, vol. 57, p. 870) 


„Tot el,1458 în scrisoarea către Volusianus, spune: Și Moise şi ceilalți profeți au 
prevestit foarte limpede pe Domnul lisus şi L-au preaslăvit. Ei au spus că El nu 
numai că nu este deopotrivă cu ei înşişi, nu numai că este mai mare ca ei în puterea 
de a face minuni, ci că, pe deplin Domnul Dumnezeul tuturor El se va face om şi va 
veni pentru oameni. De aceea EI însuși a făcut să nu fie absurd ce făcuse pentru ei, 
dacă nu le-ar face El. Dar totuşi a trebuit să facă şi ceva propriu: să Se nască din 
Fecioară, să învieze din morţi, să Se înalțe la cer. Cine socotește aceasta puțin lucru 
pentru Dumnezeu, nu ştiu ce aşteaptă mai mult.” (St. loan Casian, Convorbiri 
duhovniceşti, „Despre întruparea Domnului”, Cartea a VII-a, cap. 27, 2, în PSB, vol. 
57, p. 878) 


„Nu a întârziat (Hristos — n.a.), ci a alergat strigând cu vorbele, cu faptele, cu 
moartea, cu viaţa, cu coborârea, cu suirea, strigând ca să ne întoarcem la El. Şi a dis- 
părut de la ochii noştri, ca să ne întoarcem la inimă şi să-L găsim, căci s-a depărtat 
şi iată este aici (Mt. 24, 2-3). Nu a voit să fie mai mult cu noi şi totuşi nu ne-a 
părăsit. Căci S-a retras acolo de unde nu S-a retras, căci lumea prin EI a fost făcută 
şi în această lume era şi a venit în această lume pentru ca să mântuiască pe păcătoşi 
(In. 6, 33), Căruia se mărturiseşte sufletul meu, şi-l vindecă pentru că a păcătuit Lui. 
Fii ai oamenilor, până când veți fi grei la inimă? (Ps. 40, 5). Oare nici după cobo- 
rârea vieţii nu vreţi să urcați şi să trăiţi? Dar unde vă urcați sunteţi la înălțime şi aţi 
ridicat până la cer gura voastră? Coborâţi, ca să urcați, şi vă ridicaţi la Dumnezeu, 
căci ați căzut, urcând contra lui Dumnezeu.” (Fericitul Augustin, Confessiones - 
Mărturisiri, Cartea a IV-a, XII, (19), în PSB, vol. 64, p. 110) 


„Când aceia erau muritori şi păcătoşi, Tu, însă, Doamne, cu Care ei încercau să 
se împace cu mândrie, eşti nemuritor şi fără păcat. Mijlocitorul între Dumnezeu şi 
oameni trebuia să aibă ceva asemănător cu Dumnezeu şi ceva asemănător cu oa- 
menii, pentru ca nu cumva, şi într-o privinţă, şi în alta, asemănat fiind cu oamenii, 
să fie departe de Dumnezeu sau, în amândouă părţile fiind asemănător lui Dum- 
nezeu, să fie departe de oameni şi în acest mod să nu fie mijlocitor (| Tim. 2, 5).” 
(Fericitul Augustin, Confessiones - Mărturisiri, Cartea a X-a, XLII, (67), în PSB, 
vol. 64, pp. 239-240) 


„Dar adevăratul Mijlocitor, pe Care, prin milostivirea Ta cea ascunsă, L-ai ară- 
tat şi L-ai trimis oamenilor, pentru ca, prin pilda Lui, oamenii să-nveţe smerenia, 
Acel Mijlocitor între Dumnezeu şi oameni, omul lisus Hristos, a apărut între păcă- 
toşii muritori şi Nemuritorul cel drept, muritor ca şi oamenii, drept ca Dumnezeu, 
pentru ca, fiindcă plata dreptăţii este viața şi pacea, prin dreptatea unită cu Dum- 
nezeu să înlăture moartea neevlavioşilor Justificaţi pe care a voit s-o aibă comună 
cu ei. Acesta a fost arătat vechilor sfinți pentru ca în acest mod ei înşişi, prin cre- 
dinţa pătimirii viitoare a Lui, aşa cum noi prin credinţa pătimirii Lui trecute, să fie 


1468. Notă Prof. N. Chiţescu: Fericitul Augustin (354-430) episcop de Hippo-Regius (oraş în nordul Africii) cunos- 
cut mai ales prin Confesiunile sale, a fost un reprezentant de seamă al literaturii şi spiritualităţii creştine din Apus. Înainte 
de a deveni creștin a scris opere filosofice, iar după botez tratate teologice şi polemice (împotriva maniheilor, pelagieni- 
lor. arienilor etc.) (n. s. 238, p. 878). 

mântuiți. Întru atât cât a fost om, a fost mijlocitor, dar întrucât a fost Cuvânt, nu a 
fost mijlocitor, fiindcă a fost deopotrivă cu Dumnezeu şi Dumnezeu la Dumnezeu 
şi împreună unul Dumnezeu. L 

Cât de mult ne-ai iubit, bunule Părinte, Tu Care nu ai cruțat pe Însuşi Fiul Tău, 
ci pentru noi păcătoşii L-ai dat morţii (Rom. 8, 32). Cât de mult ne-ai iubit pe noi, 
pentru care E], nu răpire socotind a fi întocmai cu Tine, S-a smerit până la moartea 
pe cruce, El singur (Filip. 2, 6, 8) liber între morți, având puterea de a-şi pune sufle- 
tul Său (Ps. 87, 6; In. 10, 18) şi de a-l lua iarăşi aici, pentru a fi înaintea ochilor Tăi 
biruitor şi victimă, şi de aceea învingător, fiindcă a fost victimă în fața Ta, pentru 
noi a fost preot şi jertfă, şi de aceca a fost preot fiindcă a fost jertfă, făcându-ne pen- 
tru Tine din servi — fii, născându-Se din Tine, nouă slujind. Pe bună dreptate, nădej- 
dea mea tare este pusă în EI, căci prin El vei vindeca toate slăbiciunile mele, prin 
EI, Care stă de-a dreapta Ta şi Te roagă pentru noi, căci, în alt loc, m-ar cuprinde 
deznădejdea. Căci multe şi mari sunt slăbiciunile mele, dar mai mare este vindeca- 
rea venită de la Tine. Am fi putut crede că Cuvântul Tău este departe de unirea cu 
omul şi să pierdem speranţa cu privire la noi, dacă nu s-ar fi făcut trup şi nu ar fi lo- 
cuit printre noi (In. l, 14). 

Înspăimântat de păcatele mele şi de mărimea nenorocirii mele, frământasem în 
inima mea şi plănuisem să fug în singurătate, dar m-ai oprit şi m-ai întărit, zicând: 
De aceea Hristos a murit pentru toți, pentru ca cei care viază să nu mai vieze loruși, 
ci Aceluia Care a murit pentru ei (l Cor. 5, 15). lată, Doamne, eu arunc la Tine grija 
mea, ca să trăiesc, şi voi considera cele minunate ale legii tale (Ps. 118, 18). Tu 
cunoşti nepriceperea şi slăbiciunea mea. Învaţă-mă şi vindecă-mă. Acel Unic Fiu al 
Tău, în Care sunt ascunse toate vistieriile înțelepciunii şi cunoştinţele m-a răscum- 
părat cu sângele Său. Să nu mă ocărască cei mândri pentru că meditez la prețul răs- 
cumpărării mele şi mănânc şi beau şi-L împart şi, sărac, doresc să mă satur din El 
între aceia care mănâncă și se satură şi Vor lăuda pe Domnul cei ce-L caută (Col. 2, 
3; Ps. 2, 130).” (Fericitul Augustin, Confessiones - Mărturisiri, Cartea a X-a, XLIII, 
(68)-(70), în PSB, vol. 64, pp. 240-241) 


„Te rog, pe Domnul nostru lisus Hristos, Fiul Tău, bărbat al dreptei Tale (Ps. 79, 
18), Fiul omului, pe Care L-ai întărit ca Mijlocitor al Tău, Mijlocitor între Tine şi noi, 
prin Care Tu ne-ai căutat pe noi, dar ne-ai căutat ca să te căutăm pe Tine, Cuvântul 
Tău, prin Care ai făcut toate, printre care şi pe mine, Te rugăm pe singurul Tău Fiu 
(Gal. 4, 5), prin Care ai chemat la adopţiune poporul credincioşilor, printre care şi 
pe mine. Te rog fierbinte pe El Care şade la dreapta Ta (Rom. 8, 34) şi Te roagă 
pentru noi, în care sunt ascunse toate vistieriile înțelepciunii şi ale cunoştinței (Col. 
2, 3). Aceste vistierii le caută în cărțile Tale. Moise a scris despre El: Acest lucru îl 
spune EI, acest lucru îl spune Adevărul.” (Fericitul Augustin, Confessiones - Mărtu- 
risiri, Cartea a XI-a, II, (4), în PSB, vol. 64, p. 244) 


„Prin patimi ne-a redat pe noi nouă înşine, arătându-ne ce-am devenit, iar prin 
minuni ne-a dat pe noi Sie însuși, dacă devenim ceea ce ne-a arătat!16. Şi prin 
amândouă ne-a confirmat adevărul celor din care, în care şi care era, ca singur ade- 


1469. Tâlcuirea Pr. D. Stăniloae: Unul şi acelaşi Hristos prin pătimirile pe care le-a biruit ne-a redat pe noi nouă 
înşine, scoțându-ne din robia lor şi făcându-ne stăpâni peste ele, sau liberi; iar prin minuni ne-a dat pe noi Lui, ne-a făcut 
să ne unim cu El, ridicându-ne la o viaţă în Dumnezeu, ducând până la capăt mântuirea noastră. Prin patimi ne-a arătat 
ce am devenit, eliberându-ne de patimi; prin minuni ne-a arătat ce putem deveni şi noi în viaţa viitoare, dacă mergem mai 
departe de la eliberarea de păcat la slăbirea afectelor prin unirea cu Cel care a înviat. (n. 20, p. 63). 

vărat şi credincios, voind să-L mărturisim drept ceea ce este!” (Sf. Maxim Mărturi- 
sitorul, Ambigua, Partea întâi, Se, în PSB, vol. 80, pp. 63-64) 


„Căci adevăratul Mântuitor al nostru, isus Hristos, Fiul lui Dumnezeu, biruito- 
rul puterilor celor rele şi împărţitorul vredniciilor harului, a biruit în vremea întru- 
pării Sale prin cruce păcatul şi pe regele său, diavolul (căci odinioară stăpânea pă- 
catul, împărăţind peste toţi). Prin aceasta a omorât cu cuvântul puterii Lui şi a nimi- 
cit toată suflarea păcatului, adică patimile cele din noi şi gândurile urâte şi rele le- 
gate de ele, ca păcatul, în cei ce sunt ai lui Hristos şi viețuiesc după Hristos, să nu 
mai aibă nimic care să se mişte şi să trăiască asemenea unuia care trăieşte numai 
prin suflare!470.” (Sf. Maxim Mărturisitorul, Ambigua, Partea a II-a, 18, în PSB, 
vol. 80, p. 119) 


„(...) Dacă legile firii apărute din pricina păcatului au fost desfăcute în Hristos 
şi toată răzvrătirea înrobitoare a patimilor a încetat cu totul prin venirea Cuvântului, 
trebuie să se umple lumea de sus, cum zice învățătorul. Să nu negăm aceasta. Căci 
dacă Adam cel vechi, care zăcea sub păcat, fiind simplu om, odată ce a desfăcut prin 
neascultare primele legi ale firii în duh, a umplut lumea de jos cu cei născuţi ca el 
în trup spre stricăciune, făcându-se începător celor asemenea lui în cădere, şi nimeni 
nu neagă aceasta, cu atât mai mult Hristos, noul Adam, Cel fără de păcat, Hristos- 
Dumnezeu, desfăcând ca rațiune legile iraționalității pătrunse în fire din pricina 
păcatului, umple cu dreptate lumea de sus cu cei născuţi ca EI în duh spre nestrică- 
ciune, făcându-Se începător celor asemenea Lui în ascultare. Şi să nu refuze să 
creadă aceasta nimeni din cei ce simt fie cât de puţin puterea lui Dumnezeu şi nu 
ignoră mărimea ei. Aşa se umple deci lumea de sus cu cei ce se nasc după Hristos 
în Duh şi aşa la sfârşit legea trupului şi a naşterii de jos și toate îşi revin la ritmul 
lor pentru lumea de sus.” (Sf. Maxim Mărturisitorul, Ambigua, Partea a II-a, 93, în 
PSB, vol. 80, pp. 239-240) 


„(...) Se înnoiesc firile şi, în chip minunat, Cel cu totul nemişcat după fire Se 
mişcă nemișcat, ca să zic aşa, mai presus de fire, în jurul a ceea ce se mişcă prin fire; 
şi Dumnezeu Se face om, ca să mântuiască pe omul cel pierdut. Unind astfel prin 
Sine însuşi părțile naturale sfâșiate ale firii universale în totalitatea ei şi raţiunile 
generale manifestate în părți, prin care se înfăptuieşte unirea celor despărțite, îm- 
plineşte marele sfat al lui Dumnezeu şi Tatăl, readunând (recapitulând) toate în Sine, 
cele din cer şi cele de pe pământ. Căci în Sine au fost şi create.1471” (Sf. Maxim Măr- 
turisitorul, Ambigua, Partea a II-a, 106a, în PSB, vol. 80, pp. 263-264) 


„Astfel a împlinit ca om cu fapta şi cu adevărul, prin ascultarea neclătită, toate 
câte ca Dumnezeu le-a rânduit de mai înainte El însuşi să se facă, realizând tot sfa- 


1470. Tâlcuirea Pr. D. Stăniloae: Sufletul fără har e mort. (n. 113, p. 119). 

1471. Tâlcuirea Pr. D. Stăniloae: Până aici Sfântul Maxim a arătat cum trebuie să se mişte omul spre Dumnezeu, 
adunând toată creaţia în sine. Acum arată că întrucât omul nu a activat mişcarea sădită în firea lui spre Dumnezeu, ci a 
îndreptat-o spre cele inferioare lui, devenind şi el ca ele şi periclitându-se să ajungă până la balansarea pe buza inexis- 
tenței, Dumnezeu însuşi, Cel prin fire nemişcat, Se mişcă spre creatura care se mişcă prin fire, într-un chip nemişcat mai 
presus de fire, ca s-o ducă şi pe ea la nemişcarea în EI. În acest sens, Sfântul Grigorie de Nazianz a putut vorbi nu numai 
de o reînnoire a firii create, ci şi de un act nou (de o înnoire) a firii necreate. Pentru concilierea mișcării şi a nemișcării 
în Dumnezeu, gândirea răsăriteană a recurs la doctrina energiilor necreate. Dumnezeu e nemişcat prin ființă, dar Se mişcă 
prin energiile Sale. Printr-un asemenea act Dumnezeu Se face om. Prin firea umană restabilită în Sine, Hristos va putea, 
folosindu-Se acum de mişcarea ei naturală, să readune în Dumnezeu toate, căci în Sine sunt reunificate raţiunile întregii 
creații. În Hristos omul se uneşte în Dumnezeu cu semenii săi şi cu lumea pe care o penetrează cu spiritul său uman 
umplut de Dumnezeu. (n. 329, p. 264). 

tul lui Dumnezeu şi Tatăl în favoarea noastră, care am zădărnicit prin reaua între- 
buinţare puterea ce ni s-a dat de la început, în chip natural, spre aceasta!472. Mai 
întâi ne-a unit pe noi cu noi înşine în Sine, prin înlăturarea deosebirii de bărbat şi 
femeie, şi în loc de bărbaţi şi femei, în care se observă mai ales modul deosebirii, 
ne-a arătat numai oameni în sens propriu şi adevărat, modelaţi cu totul după EI şi 
purtând nevătămat şi cu totul neîntinat chipul Lui, neatins în nici un mod de vreo 
trăsătură a stricăciunii; şi împreună cu noi şi pentru noi a îmbrăţişat prin cele de la 
mijloc, ca părţi ale Lui, toată creaţiunea şi a unit în jurul Lui între ele, în chip indi- 
solubil, raiul şi lumea locuită, cerul şi pământul, cele sensibile şi cele inteligibile, ca 
unul ce avea simţire, suflet şi minte ca noi. Căci însuşindu-Şi prin fiecare din aces- 
tea, ca prin nişte părți, extremitatea înrudită cu fiecare în modul amintit, a recapi- 
tulat (a adunat) toate în Sine1173. 

Prin aceasta a arătat că toată creaţiunea este una, ca un alt om, împlinindu-se prin 
convergența părților ei între ele şi ținându-se toată în ea însăşi prin solidaritatea tota- 
lităţii ei ca aceeaşi substanță sau ca rațiunea unică, simplă, indefinită şi nediferenţiată 
a creaţiunii din nimic, în baza căreia toată creațiunea poate primi una şi aceeaşi rațiune 
cu totul indistinctă, ca una ce are pe nu era mai bătrân decât este!474.” (Sf. Maxim 
Mărturisitorul, Ambigua, Partea a II-a, 106a, în PSB, vol. 80, pp. 265-266) 


„Căci n-a vindecat numai prin minuni bolile noastre şi însuşindu-Şi prin păti- 
mire slăbiciunile şi, plătind prin moarte Cel fără de moarte ca un datornic datoria 
noastră, ne-a eliberat pe noi de multele şi înfricoşătoarele vini, ci şi învăţându-ne în 
multe feluri, ne-a sfătuit să ne facem cu voia asemenea Lui prin deprinderea de 


1472. Tâlcuirea Pr. D. Stăniloae: Unificarea tuturor a realizat-o în numele nostru întâi Hristos ca om. El a restabilit 
în Sine puterea unificatoare a naturii umane pe care noi o alterasem. Pe treapta cea mai înaltă a unificat umanitatea Sa cu 
Dumnezeu, sau a înfățişat-o pe aceasta plină de toată creaţiunea transfigurată în faţa lui Dumnezeu şi Tatăl. EI a realizat 
unirea tuturor în Sine ca om şi unirea Sa ca om cu Dumnezeu, întrucât a ascultat porunca dumnezeiască de a folosi această 
putere în vederea unificării tuturor în Sine şi a Sa cu Dumnezeu, prin rolul conducător recunoscut spiritului (minții). Căci 
dacă pornirile trupeşti pătimaşe dezbină pe om în el însuşi și pe om de toate, spiritul îl unifică în el şi cu toate. Dar spiri- 
tul face aceasta nu impunând o stăpânire silnică asupra părților inferioare ale omului şi asupra lumii, ci câştigându-le prin 
forța superioară a purității şi a înțelegerii adevăratului rost al omului şi al lumii. Contrar origenismului şi urmând lui Hris- 
tos omul duce în sine întreaga creaţiune la unirea cu Dumnezeu, căci prin aceasta a fost făcută (n. 331, p. 265). 

1473. Tâlcuirea Pr. D. Stăniloae: Simţirea, sufletul şi mintea mijlocesc între subiectul uman şi toate cele asemănă- 
toare lor care subzistă neunite între ele: între lumea sensibilă, cu țesătura ei rațională, şi lumea ființelor îngereşti care sunt 
minţi pure. De aceea simţurile, sufletul, sau lucrarea lui rațională şi mintea, sau lucrarea ei înțelegătoare, sunt socotite ca 
fiind la mijloc între subiectul uman şi realitățile ce le corespund. Dar adevărata unificare a lor în om se realizează prin 
orientarea minții spre Dumnezeu. Căci altfel cele trei lucrări mijlocitoare rămân neunificate în om, mai bine-zis lucrarea 
inferioară a simţurilor pune stăpânire pe om şi, prin ele, lumea sensibilă însăşi. lar în această stare omul este neunificat 
şi nu poate unifica cu sine și cu Dumnezeu nici lumea, Căci e purtat de la o pasiune la alta, de la un obiectiv atractiv la 
altul, dându-le pe rând o importanţă exagerată. Numai mintea (spiritul) ca forță superioară, făcută să se deschidă lui Dum- 
nezeu şi să se hrănească spiritual din El, poate aduce la unitate cele trei lucrări ale omului, supunând pe cele mai de jos 
celei mai de sus, sau imprimând în cele mai de jos interesul pentru cele mai de sus, în ultimă analiză, pentru Dumnezeu, 
în Care omul își găsește conținutul suprem şi a-toate-cuprinzător al satisfacerii trebuințelor tuturor celor trei lucrări: a 
simțirii purificate, a rațiunii ce străbate la ultima Raţiune, a înțelegerii nesfârşite a realității nesfârșite. Dar aceasta s-a 
făcut întâi în Hristos în Care Dumnezeu S-a unit prin minte cu natura umană, făcând-o deplin şi etem deschisă infinității 
de lumină şi de iubire a Lui. (n. 332, p. 266). 

1474. Tâlcuirea Pr. D. Stăniloae: Cel care a restabilit cel dintâi ca om în sine puterea prin care le unifică pe toate în 
sine şi cu Dumnezeu a fost Hristos. În EI creaţiunea s-a arătat din nou ca una, unită cu omul nou, sau ca un alt om. Căci 
propriu-zis toată creațiunea adunată în om e un om lărgit şi nimic mai mult sau mai puţin. Ea se completează ca un întreg 
prin convergenţa părților ei în om, convergenţă descoperită de el. Deci deplina convergență a părților ei ca într-un întreg 
nu are loc decât în om. lar în om nu se împlineşte şi nu se adună creațiunea ca într-un întreg sau ca într-un om reunificat, 
decât pentru că el şi-a găsit această întregire sau calitatea unui om complet în Hristos. Unitatea lumii constă în rațiunea 
ei comună de realitate creată. Dar această rațiune iese în relief în Hristos, în Care legătura creaturii cu Creatorul se mani- 
festă în gradul culminant şi în claritatea maximă. Toată creatura, care are ca trăsătură comună începutul ei în timp, e unită 
cu Creatorul ei, împărtăşindu-se de eternitatea Lui şi explicându-se din ea, pentru că e încadrată în Subiectul etern, pen- 
tru că EI îi descoperă în sine sensurile ei inepuizabile, pentru că mintea Lui omenească poate înainta la nesfârșit în aceste 
sensuri ale ei în Sine însuşi ca Dumnezeu-Cuvântul creator şi susținător al ei, pentru că din EI pot străluci în mod sensi- 
bil în ea noi şi noi frumuseți spirituale, curate, negrăit de adânci, de netălmăcit. Ce departe suntem de origenismul pla- 
tonizant, după care nu se reţine pentru viața viitoare decât sufletul, refuzându-se lumea văzută ca fostă temniţă a sufletu- 
lui! Omul are, într-un anumit sens, ca făptură creată, o rațiune comună cu a întregii lumi şi ea e unită întreagă cu Dum- 
nezeu Cuvântul, Care îi descoperă adâncimile infinite. (n. 333, p. 266). 

oameni iubitoare şi prin desăvârşita iubire a unora faţă de alții!475.” (Sf. Maxim 
Mărturisitorul, Epistole, Partea întâi, 11, în PSB, vol. 81, p. 61) 


„(...) Acelaşi a pătimit cu trupul pentru noi, fiind şi rămânând pururea Acelaşi nepă- 
timitor cu dumnezeirea, ca să fie şi mântuirea noastră în moartea Fiului Unuia Născut 
al lui Dumnezeu (O, ce taină minunată — paradoxală — şi negrăită!) şi să rămână şi slava 
şi identitatea dumnezeiască a ființei Lui una cu a Tatălui, să rămână nemicșorată.” (Sf. 
Maxim Mărturisitorul, Epistole, Partea întâi, ep. 12, în PSB, vol. 81, p. 70) 


„Declarăm ale Lui şi minunile şi pătimirile, ca ale Celui Care e Unul, adică ale lui 
Hristos, Care lucra şi cele dumnezeieşti, şi cele omeneşti: cele dumnezeieşti, tru- 
peşte, pentru că săvârşea minunile prin trupul nelipsit de lucrarea lui naturală, iar pe 
cele omeneşti, dumnezeieşte, pentru că primea fără sila firii, cu voia şi prin stăpâ- 
nire, experiența patimilor omenești!476. Şi a Lui e crucea şi moartea şi mormân- 
tul!477 şi învierea şi înălțarea la ceruri.” (Sf. Maxim Mărturisitorul, Epistole, Partea 
întâi, ep. 15, în PSB, vol. 81, p. 142) 


„Şi deşi e îndrăzneţ cuvântul, a ales pentru noi ocara necesară iconomiei (mân- 
tuirii) ca mai de cinste decât slava. Căci a făcut din întoarcerea la EI a celor rătăciţi 
o cinste covârşitoare şi o slavă prisositoare a lui Dumnezeu şi prin ea a scos la iveală 
şi a arătat şi mai mult slava cea firească a lui Dumnezeu și nimic nu-i este mai pro- 
priu rațiunii slavei Lui decât mântuirea oamenilor, pentru care e toată rațiunea şi 
toată taina1478. Şi ceea ce-i mai tainic decât tainele e că Însuşi Dumnezeu, făcându-Se 
din iubire om cu adevărat prin asumarea trupului mintal şi raţional însuflețit şi pri- 
mind în Sine fără să Se schimbe patimile firii ca să mântuiască pe om şi să ni Se dea 
nouă, oamenilor, pe Sine pildă de virtute şi chip viu al bunăvoirii şi iubirii față de 
EI şi între noi, poate să-i înduplece pe toţi spre a răspunde la fel.” (Sf. Maxim Mărtu- 
risitorul, Epistole, Partea întâi, ep. 44, în PSB, vol. 81, pp. 172-173) 


„(...) Mântuitorul putând prin fire, se vădeşte voind ca om şi suferind frica tru- 
pească de moarte, voind să arate împreună cu celelalte patimi iconomia (întruparea) 
curată de nălucire şi răscumpărând firea celor osândiți pentru păcatul patimilor €i!%79. 


1475. Tâlcuirea Pr. D. Stăniloae: Sfântul Maxim vede în purtarea slăbiciunilor şi în primirea morţii noastre de către 
Fiul lui Dumnezeu făcut om şi o plată a datoriei noastre de ascultare, neachitată de noi, lui Dumnezeu. Dar chiar această 
suportare a slăbiciunilor și a morţii noastre de către EI întărește totodată firea noastră. Astfel, prin pătimirile şi moartea 
lui Hristos se împlinesc cele două sensuri ale mântuirii: se arată iubirea reînnoită a omului față de Dumnezeu și se restau- 
rează firea lui. Iar prin învățătura și pilda Sa, Hristos ne ajută și pe noi să revenim la viața adevărată a omului, în acelaşi 
timp bineplăcută lui Dumnezeu, adică ajută la împlinirea aceloraşi două scopuri, care în fond sunt unul, dat fiind că lui 
Dumnezeu Îi place tocmai o viață omenească împlinită conform potenţelor puse de Dumnezeu în ea. (n. 10le,p. 61). 

1476. Tâlcuirea Pr. D. Stăniloae: Ar fi putut să nu pătimească, pentru că ar fi putut copleși durerile prin dumnezeirea Lui. 
Nu era stăpânit de ele fără voia Lui, cu sila. Ci rămânea mereu stăpân asupra lor. Dar totuși le suporta în toată intensitatea lor. 
Căci firea Sa omenească avea capacitatea sensibilităţii pentru durere. Deasupra ei s-a ridicat numai prin înviere. (n. 299, p. 142). 

1477. Tâlcuirea Pr. D. Stăniloae: A Lui e crucea şi moartea. Tot ce se întâmplă în componeniele lui sunt ale Lui. 
Sunt trăite de El. Trăiesc cu sufletul înțepătura din trupul meu. Sufletul îi dă caracterul durerii. Dacă ar fi numai materia 
trupului, ea n-ar simți durerea. Ințepătura din materie se repercutează ca durere spirituală, dar de origine materială, în 
suflet. Într-un fel, ipostasul dumnezeiesc simte înțepătura piroanelor din trupul Lui. Dacă n-aş simți durerea din trupul 
material fără sufletul aflat în el, n-aş simţi-o în suflet nici fără materia trupului. Omului i s-a dat materia trupului ca să 
simtă prin ea durerea în suflet. Poate de aceea a luat şi Fiul lui Dumnezeu un trup material. (n. 300, p. 142). 

1478. Tâlcuirea Pr. D. Stăniloae: Cea mai înaltă rațiune se împlineşte în mântuirea oamenilor, care este iubirea între 
ei şi Dumnezeu şi de aceea nu se poate înfăptui decât prin iubirea lui Dumnezeu care întrece orice iubire. Rațiunea nu e 
constatarea rece a unor legături între componentele unei lumi pe care egoismul nostru le-a împreunat cu dezbinarea şi cu 
multe suferințe, ci e forța spirituală care ridică aceste legături la înălțimea care bucură pe toţi. Rațiunea științifică ia ca 
realitate fatală o lume coborâtă de păcatul nostru la imprimarea de nenumărate neajunsuri, ca unica lume posibilă, ca 
lumea fatală. Dar noi putem prin spirit să ridicăm lumea din această stare. In felul acesta, rațiunea şi taina nu sunt ire- 
conciliabile. O iubire prin care cineva se jertfește pe sine pentru alții e şi cea mai rațională, dar şi cea mai greu de înţe- 
les pentru mentalitatea egoistă cu care ne-am obişnuit. (n. 347, p. 173). 

1479. Tâlcuirea Pr. D. Stăniloae: Dacă Hristos n-ar fi murit ca om, ar fi fost posibil ca să nu se creadă în întruparea 
Lui reală şi să nu se vadă răscumpărarea noastră ca scop al întrupării. Dacă n-ar fi învins moartea acceptând-o, nu s-ar 
vedea pentru ce-ar mai trebui să murim noi. Sau s-ar considera că murind noi nu facem cu El drumul spre înviere. Noi 
rămânem în afara Lui. (n. 424, p. 202). 

Şi iarăşi, arată pornirea împotriva morții, omorând moartea cu moartea ca să mân- 
tuie ceea ce se afla în EI prin fire ca om şi ca să arate şi marele şi negrăitul sfat al 
Tatălui împlinit de El ca Dumnezeu, împlinit trupeşte. Căci nu ca să pătimească, ci 
ca să mântuiască S-a făcut în mod principal om: Părinte, de e cu putință, treacă 
acest pahar de la Mine, dar să nu se facă voia Mea, ci voia Ta (Mt. 26; 30; Le. 22, 
42).” (Sf. Maxim Mărturisitorul, Epistole, Partea a II-a, A aceluiaşi către acelaşi 
Marin, 2, în PSB, vol. 81, p. 202) 


„Se poate socoti că Cel ce e capul întregului trup Şi-a însuşit ca Doctor bolile 
celui suferind până a ne elibera de acestea ca Dumnezeu, Care S-a întrupat pentru 
noi, luându-le de la noi şi desființându-le cu puterea trupului asumat al Lui!480. Căci 
motivul patimilor e îndoit: unul e certarea, altul necinstea. Primul caracterizează fi- 
rea noastră, al doilea o alterează. Pe primul l-a primit ca om pentru noi, voindu-l 
fiinţial, adeverind firea şi înlăturând osânda noastră, pe al doilea l-a însuşit iarăşi în 
chip iconomic (mântuitor) ca iubitor de oameni, arătându-Se în noi şi în modul nos- 
tru nevindecat, ci, consumând tot ce e al nostru ca focul ceara, sau ca soarele abu- 
rul pământului, să ne transmită cele ale Sale şi să ne facă încă de aici nepătimitori 
şi nestricăcioşi prin făgăduință!48!.” (Sf. Maxim Mărturisitorul, Epistole, Partea a 
II-a, Scrieri, 19, în PSB, vol. 81, pp. 303-304) 


Iisus în faţa Arhiereului Anna 


„Mântuitorul şi Domnul nostru lisus Hristos a păstrat tăcerea în timp ce era învi- 
nuit înaintea Arhiereului şi nimic nu răspundea, fiind convins că toată viața şi faptele 
pe care le săvârşise în mijlocul iudeilor valorau mai mult decât un răspuns oarecare la 
acele mărturii mincinoase care i se aduceau şi decât orice cuvinte de apărare împotriva 
pârilor de care era învinuit.” (Origen, Contra lui Celsus, Prefaţă, în PSB, vol. 9, p. 25) 


„Acesta este împăratul iudeilor” (Matei 27, 37) 


„(...) Că Domnul este Împăratul lui Israel s-a recunoscut şi de duşmani, care au 
însemnat pe cruce mărturisirea împărăției Lui: Acesta este împăratul iudeilor (Mt. 27, 
37). Şi noi primim mărturia, deşi ea pare că micşorează mărirea puterii Lui, mărginind 
stăpânirea Lui la împărăţia lui Israel. Dar nu e aşa, ci scrierea aceasta de pe cruce ves- 
teşte prin parte stăpânirea peste toate, prin faptul că nu adaugă că Acesta e numai Împă- 
ratul iudeilor. Căci cuvântul, mărturisind fără restrângere stăpânirea peste iudei, a cu- 
prins în mărturisirea aceasta, prin tăcere, şi stăpânirea peste toate. Pentru că Impăratul 
lumii întregi are, fără îndoială, şi stăpânirea peste parte.” (Sf. Grigorie de Nyssa, 7â/- 
cuire amănunțită la Cântarea Cântărilor, Omiha VII, în PSB, vol. 29, pp. 204-205) 


Pătimirile şi răstignirea lui Hristos pe cruce 1482 


„Oare de ce fusese nevoie de chinuri pentru suportarea morţii? Voia desigur ca 
plecând să ducă până la capăt plăcerea răbdării.” (Tertulian, Despre răbdare, III, în 
PSB, vol. 3, p. 184) 


1480. Tâlcuirea Pr. D. Stăniloae: Nici în firea omului de rând lupta contra celor bune nu e după fire. Cum ar fi deci 
aceasta în firea asumată de ipostasul Cuvântului? Totuşi Hristos Şi-a însuşit pătimirile noastre din milă. (n. 641b, p. 303). 

1481. Tâlcuirea Pr. D. Stăniloae: Patimile caracterizează pe de o parte slăbiciunea firii noastre, pe de alta arată starea 
noastră de necinste. Slăbiciunea ne-o vindecă Fiul lui Dumnezeu prin tăria răbdării Lui în trup; patimile de necinste le 
topeşte făcându-ne nepătimitori, sau curați. Adică sunt în noi patimi ca boli ontologice şi patimi ca deprinderi abătute de 
la calea cea dreaptă a firii. Pe cele dintâi le vindecă, de cele de al doilea ne purifică. (n. 642, p. 304). 


67-Părinţii Bisericii 

„Cununa aceasta de spini este duşman celor care uneltesc împotriva Domnului; 
şi i-a împiedicat; cununa aceasta de spini este prieten celor care fac parte din Bise- 
rica Lui; şi i-a înconjurat pe ci cu zid de apărare; cununa aceasta de spini este floare 
pentru cei ce cred în Cel Care a fost slăvit; dar cununa aceasta de spini însângerează 
şi pedepseşte pe cei care nu cred. Da, cununa aceasta de spini este simbol al faptei 
Lui de Stăpân; EI a purtat pe capul şi în mintea trupului Său toate răutăţile noastre, 
cu care ne-am rănit. Că EI, cu patima Lui, ne-a izbăvit de sminteli, de păcate şi de 
nişte spini ca aceştia. Nimicind pe diavol, Domnul întreabă pe bună dreptate, cu 
mândrie, zicând: Unde-ţi este, moarte, boldul? (1 Cor. 15, 55).” (Clement Alexan- 
drinul, Pedagogul, Cartea a II-a, cap. 8, 74.2, în PSB, vol. 4, p. 273) 


„(...) Că nu ne-a fost făcut cunoscut Cuvântul fără lemnul crucii; Cuvântul, viaţa 
noastră, a fost atârnat de lemnul crucii (Deut. 21, 22-23; 28, 66; Fap. 5, 30; 10, 39; 
Gal. 3, 13), spre credinţa noastră.” (Clement Alexandrinul, Szromatele, V, cap. Il, 
P203. IDIPSEIVOLID, D552) 


„EI a fost preaslăvit, însă, când s-a suit pe cruce şi a îndurat moartea. Vrei să ştii 
cum a fost preaslăvit? EI singur spunea: Părinte, venit-a ceasul! Preamăreşte pe 
Fiul Tău ca şi Fiul să Te preamărească (In. 12, 1). Patimile Sale au fost, deci, pen- 
tru Elo slavă, numai că această slavă n-a fost strălucitoare, ci smerită. Se spune doar 
despre EI: S-a smerit pe Sine până la moarte şi încă moarte pe cruce (Filip. 2, 8).” 
(Origen, Omilii la Cartea Ieşirii, Omilia VI, cap. 1, în PSB, vol. 6, p. 95) 


„Socrate ştia dinainte că dacă bea venin din cucută va muri şi ar fi putut, dacă 
ar fi urmat sfatul lui Kriton, să fugă din temniţă şi să nu i se întâmple nimic, dar a 
hotărât — aşa cum credea că-i preferabil — că ar fi mai bine pentru el să moară ca 
filosof, decât să ducă o viaţă potrivnică filosofiei lui1483. Tot aşa şi Leonida, condu- 
cătorul spartanilor, îşi dădea seama dinainte că în curând el şi cei care-l însoțeau vor 
muri la Termopile, în schimb o viață ruşinoasă nu avea nici o valoare în ochii lui, de 
aceea a zis către ai săi: să prânzim în trupuri, căci de cinat vom cina în infern!1484 
Şi dacă vrei să mai strângi astfel de istorii, atunci să ştii că vei găsi multe.1485 Or, 
dacă lisus şi-a văzut de mai înainte patimile şi nu le-a ocolit, dacă şi-a dat seama de 
ele încă dinainte şi totuşi le-a întâmpinat curajos, de ce te mai miri?” (Origen, Con- 
tra lui Celsus, Cartea a II-a, cap. 17, în PSB, vol. 9, pp. 115-116) 


„Celsus adaugă: Ce vorbe asemănătoare!155 a rostit Dumnezeul vostru în tim- 
pul patimilor Lui? l-am putea răspunde că tăcerea Lui în timpul atâtor bătăi şi a atâ- 


1482. Răstignirea pe cruce este cel mai important moment din activitatea mesianică a lui lisus Hristos. Ea consti- 
tuie jertfa supremă prin care Fiul lui Dumnezeu Cel întrupat ia asupra Sa păcatele lumii şi împacă pe om cu Creatorul. 
Mântuitorul purta pe cruce păcatele întregii lumi. Numai Cel fără de păcat putea să moară pentru păcătoşi (Sf. loan Gură 
de Aur, Omilia 38 la 1 Corinteni, 2, PG. LXI, col. 324). Pe Golgota Hristos a fost în acelaşi timp şi jertfă şi preot jertfi- 
tor; jertfă după trup şi preot după Duh, iar crucea a fost altar (cf. Sf. loan Gură de Aur, Despre Cruce, PG, XLIX, col. 
394-400). Descrierea pătimirilor şi a morții Domnului nostru lisus Hristos pe cruce ocupă un loc important în literatura 
patristică. În acest sens, Sfântul loan Gură de Aur spune: Părimind Fiul ceea ce a pătimit, este cu mult mai mare şi mai 
însemnat decât a face lumea şi a crea din ceeea ce nu era. (Omilia IV la Evrei). Indurând toate pedespele rezervate uma- 
nității păcătoase, Fiul lui Dumnezeu ispăşeşte pe cruce, prin jertfa Sa, vina păcatului strămoşesc, căci pentru aceasta se 
coborâse Fiul lui Dumnezeu din cer, ca să se jertfească pentru întreg neamul omenesc, împăcându-l cu Dumnezeu şi des- 
chizându-i calea spre mântuire. Mântuitoarele pătimiri ale Domnului se încheie cu învierea Sa din morţi, temeiul nădej- 
dii noastre în învierea morţilor (1 Cor. 15). - n.a. 

1483. Notă Pr. T. Bodogae: Platon, Criton 44-46 (trad. St. Bezdechi, Bucureşti, 1932, p. 13). (n. 80, p. 115). 

1484. Notă Pr. T. Bodogae: Seneca, Epistole, 82, 21.. 

1485. Notă Pr. T. Bodogae: Forma scrierilor lui Plutarh (Moralia şi Vieţile paralele) era vie şi în conştiinţa con- 
temporanilor. (n. 82, p. 116). 

1486. Celsus înşirase câteva nume de personalități, precum: Orfeu, Homer, Aristocreon, Epictet etc. — n.a. 

tor batjocuri dovedeşte mai multă statornicie în răbdare, decât toate cuvintele rostite 
de elinii puşi la cazne, dacă Celsus va acorda crezare istorisirii sincere cu care ele 
au fost descrise de către nişte bărbaţi sinceri, căci ei au relatat în chip corect o serie 
de fapte ieşite din comun, iar în numărul acestora trebuie subliniată și tăcerea cu 
care a îndurat lisus chinurile, căci a fost batjocorit şi îmbrăcat cu hlamidă roşie, I s-a 
împletit o cunună de spini, care ] s-a pus pe cap, iar în acelaşi timp I s-a înmânat un 
toiag de trestie sub formă de sceptru (Mt. 27, 14, 28-29). În timpul tuturor acestor 
chinuri El a dovedit cea mai mare blândeţe, fără să rostească nici un cuvânt jignitor 
şi fâră să se arate câtuşi de puţin supărat pe călăii care-L maltratau.” (Origen, Con- 
tra lui Celsus, Cartea a VII-a, cap. 55, în PSB, vol. 9, pp. 490-491) 


„E mult mai bine să spunem că puterea Cuvântului n-a avut nimic de pătimit de 
pe urma trupeştilor patimi, la fel cum, în pilda luată de noi, razele de lumină ajunse 
din cer pe pământ nu suferă nimic la atingerea tinei, a mocirlelor sau a cine ştie căror 
necurăţii. Oricine e în drept să spună că şi ele-s luminate de razele soarelui; numai 
că lumina nu suferă nici o întinare — şi nici soarele — din întrepătrunderea lor cu ele- 
mentele corporale.” (Eusebiu de Cezareea, Viaţa lui Constantin cel Mare, Cuvân- 
tare, Despre Sfântul Mormânt, 14.10, în PSB, vol. 14, p. 235) 


„Minuncază-te de iubirea de oameni a Cuvântului, că pentru noi e defăimat, ca noi 
să ne bucurăm de cinste.” (Sf. Atanasie cel Mare, Zratat despre întruparea Cuvântu- 
lui şi despre arătarea Lui nouă prin trup, cap. V, XXXIV, în PSB, vol. 15, p. 129) 


„Flămânzii erau hrăniți, şi Cel Care-i hrănea era prigonit şi duşmănit, demonii 
erau alungaţi, şi se uneltea împotriva Celui Care poruncea demonilor; leproşii erau 
curăţiți, şchiopii umblau, surzii auzeau şi orbii vedeau, iar Binefăcătorul era alungat. 
În cele din urmă au dat morţii pe Cel care a dăruit viaţa, au bătut cu bice pe Libera- 
torul oamenilor şi au osândit pe Judecătorul lumii.” (Sf. Vasile cel Mare, Omilii şi 
cuvântări, Omilia a XI-a, IV, în PSB, vol. 17, p. 462) 


„Că a îndurat atunci cele mai mari ocări. Nu I-a fost batjocorit numai un mădu- 
lar, ci tot trupul. Capul, cu cunună de spini, cu trestie, cu pălmuiri; faţa, cu scuipări; 
obrajii, cu palme; tot trupul cu biciuiri, cu îmbrăcare cu hlamidă şi închinăciuni 
făţarnice; mâna, cu trestia pe care I-au dat-o să o țină în loc de sceptru; în sfârşit, cu 
datul oţetului. Poate fi oare ceva mai cumplit decât acestea? Poate fi, oare, o ocară 
mai mare? Cele săvârşite atunci depăşesc orice cuvânt. Ca şi cum s-ar fi temut să nu 
lase ceva nefăcut din îndrăzneaţa lor faptă, iudeii săvârşesc totul; pe profeți i-au 
omorât cu mâinile lor, iar pe Hristos, pe temeiul hotărârii judecătorului; ajung uci- 
gaşi şi osândesc pe Hristos; Il osândesc şi cu gura lor şi cu gura lui Pilat, spunând: 
Sângele Lui asupra noastră şi asupra copiilor noştri (Mt. 27, 25). Tăbărăsc asupra 
Lui şi- -L ocărăsc; Îl leagă şi-L târăsc; ei sunt vinovaţi că ostaşii Îl ocărăsc; Îl pironesc, 
Îl înjură, îşi bat j Joc de EI, Îl batjocoresc. Pilat n-a hotărât aceasta; dar ei fac toate 
acestea de la ei; ei sunt totul: şi acuzatori şi judecători şi călăi.” (Sf. loan Gură de 
Aur, Omilii la Matei, Omilia LXXXVII, I, în PSB, vol. 23, p. 974) 


„Dat-au spre mâncarea Mea fiere şi spre setea Mea M-au adăpat cu oţet (Ps. 
68, 25). Dar nici evanghelistul loan nu spune că a băut; că nu-i nici o deosebire între 
a gusta şi a bea; amândouă cuvintele arată unul şi acelaşi lucru. 

Şi totuşi nebunia lor nu s-a oprit aici, ci, după ce L-au dezbrăcat, după ce L-au 
răstignit şi după ce I-au dat oțet, merg mai departe; chiar când II văd atârnat pe cruce 
Il ocărăsc şi ei şi cei ce treceau. Dar ceea ce era mai cumplit decât toate era că Hris- 
tos pătimea acestea sub învinuirea de amăgitor şi înşelător, de îngâmfat, de om care 
s-a lăudat în zadar cu cele ce spunea. De aceea L-au și răstignit în faţa întregului 
popor, ca să-L facă de râs înaintea tuturor celor ce-L vedeau; de aceea s-au slujit de 
mâinile ostaşilor, ca furia lor să crească şi prin această judecată publică. 

Ce inimă n-ar fi muiat mulțimea care-L urma pe lisus şi plângea? Această mul- 
țime, da, dar nu pe aceste fiare! De aceea şi Domnul pe aceia îi învredniceşte de răs- 
puns, dar pe aceştia, nu!” (Sf. loan Gură de Aur, Omilii la Matei, Omilia LXXXVII, 
I-II, în PSB, vol. 23, p. 975) 


„Dacă moartea lui Hristos n-ar fi fost în mod propriu şi adevărat o faptă a voii 
iudeilor şi rodul îndrăznelii lor bolnave, ci, cum o socotesc unii, a hotărârii dum- 
nezeieşti,487 care i-a condus la aceasta, cum n-ar trebui să se împlinească dintr-o 
necesitate ceea ce se arată că a fost prin oameni, şi nu altfel? Apoi, spune-mi, cum 
ar mai pedepsi pe unii cu dreptate, odată ce ar apărea că servesc hotărârilor de neo- 
colit ale lui Dumnezeu? Apoi, cum ar mai apărea nefericit şi ar fi fost mai bine să 
nu se fi născut omul acela prin care s-a vândut Hristos (Mt. 26, 24)?” (Sf. Chiril al 
Alexandriei, Comentariu la Evanghelia Sfântului loan, Cartea a IV-a, cap. 1, în 
PSB, vol. 41, p. 381) 


„(...) Numai Hristos are, ca Dumnezeu, puterea să ne dăruiască toate bunătăţile. 
Şi foarte bine spune, în loc de: a fost răstignit, că a fost înălțat!488. Celor ce L-au 
ucis le-a ţinut taina neînţeleasă, căci nu erau în stare să o priceapă!489. Dar celor mai 
cuminţi le-a dat putinţa să înțeleagă că va pătimi din pricina tuturor şi pentru toți. Şi 
socotesc că cineva va putea zice — şi foarte drept — că moartea pe cruce este înălțarea 
în renume şi în slavă. Hristos e preaslăvit şi pentru aceasta, aducând omenirii multe 
bunătăţi, prin care îi atrage pe oameni spre Sine, deci nu-i aduce altuia ca uce- 
nici.1490” (Sf. Chiril al Alexandriei, Comentariu la Evanghelia Sfântului loan, Frag- 
mente din Cărţile VII şi VIII, în PSB, vol. 41, p. 780) 


1487. Tâlcuirea Pr, D. Stăniloae: Dacă răstignirea lui Hristos s-ar fi produs pentru că aşa a hotărât Dumnezeu, ea n-ar 
îi fost efectuată prin oameni, deci ei nici n-ar merita să fie pedepsiţi. Faptul că nu prin necesitatea divină s-a produs răstig- 
nirea este o dovadă că Hristos s-a ferit ca om de moarte. El, ca Dumnezeu, a acceptat moartea, cu toată ferirea Lui ca om 
de ca, dar n-a impus-o. În ferirea de moarte ca om, şi în acceptarea ei ca Dumnezeu se arată iubirea lui Dumnezeu, atot- 
putemicia Lui, ca şi libertatea oamenilor care I-au impus-o, deci vina lor. Căci acceptă moartea ca Dumnezeu pentru 
umanitatea Sa, nu ca pe o descompunere definitivă a umanităţii, ci pentru a învinge moartea. lar lăsând pe oameni să-L 
omoare ca om, le lasă libertatea. Moartea se arată prin aceasta nu atât o fatalitate a naturii, cât un produs al libertăţii 
umane, sau al omului ca persoană, putând merge până la a descompune compusul uman, însă nu până la desfiinţarea lui 
totală şi definitivă. Mai trebuie notat și faptul că Hristos se fereşte ca om de moarte, dar o voieşte ca Dumnezeu, pentru 
umanitatea Sa, nu arată o contradicţie în EI, căci ferirea de moarte a umanului nu e contrară voii lui Dumnezeu, odată ce 
Dumnezeu a făcut pe om spre a ţine la viaţa lui. Dar nici voirea morţii de către Hristos, pentru umanitatea Sa, nu con- 
trazice firii acesteia, căci voiește ca Dumnezeu moartea Sa ca om, pentru a învinge moartea din păcat. (n. 684, p. 381). 

1488. Tâlcuirea Pr. D. Stăniloae: Hristos, prin răstignire, nu este înălțat numai fizic pe cruce, ci şi spiritual. Căci Se 
înalță prin aceasta la suprema iubire de oameni şi la predarea Lui ca om lui Dumnezeu. Prin renunțarea la viaţa pămân- 
tească, dăruindu-Se lui Dumnezeu pentru oameni, Se uneşte la maximum cu Dumnezeu şi cu oamenii, sau Se uneşte cu 
Dumnezeu, având alături şi pe oamenii care se vor uni cu EL. Înălțarea pe cruce e începutul înălțării ca om la cer, sau e 
înălțarea spirituală ca om la cer, sau la Dumnezeu-Tatăl. (n. 1482, p. 780). 

1489. Tâlcuirea Pr. D. Stăniloae: Ei judecau trupeşte, nu vedeau cele spirituale. Căci nu vedeau pe Hristos decât ca 
om şi nu puteau sesiza adâncimile Lui dumnezeieşti. (n. 1483, p. 780). 

1490. Tâlcuirea Pr. D. Stăniloae: Hristos, lăsându-Se răstignit din iubire faţă de oameni, le arată iubirea pe care le-o 
va arăta în veci şi, prin aceasta, îi atrage la EI, unindu-i şi pe ei împreună cu Sine (ca om) cu Tatăl. Îi atrage Hristos la 
E], căci în El este totul, și iubirea nesfârşită. Nu-i atrage spre altcineva decât spre El. Nu face cum fac ucenicii, care-i 
atrag spre Hristos, ca spre altcineva, ei neputându-le da nemărginirea. În Fiul au totul, căci, fiind El născut din Tatăl şi de 
o fiinţă cu Tatăl, au în EI tot ce este şi în Tatăl, sau sunt atraşi totodată spre Tatăl. (n. 1484, p. 780). 

„Ce spune deci cuvântul: Ca bucuria Mea să fie în voi decât că Unul-Născut S-a 
făcut ca noi, adică om, lipsit doar de păcat, voind să rabde şi să pătimească toate câte 
I-a dat blestemata nebunie a iudeilor să încerce. Căci îl vom afla batjocorit şi prigo- 
nit şi supus la osânde grele, scuipat, bătut şi biciuit, şi, la urma tuturor, pironit din 
cauza noastră şi pentru noi pe cruce. Dar toate aceste grele încercări nu L-au dus la 
o durere care să-L facă să nu îndure, ci L-au lăsat plin de bucuria şi mulțumirea cuve- 
nită Lui, deoarece a văzut mulțimea celor ce se mântuiesc, împlinind voia lui Dum- 
nezeu-Tatăl. De aceea Şi-a făcut necinstea bucurie și a socotit durerile o dulceaţă!491. 
Deşi au fost multe și foarte crude îndrăznelile împotriva Lui, vom afla scris că lisus 
Se veselea şi a zis: 7e slăvesc pe Tine, Părinte, Doamne al cerului şi al pământului, 
căci ai ascuns acestea de cei înţelepţi şi pricepuţi şi le-ai descoperit pruncilor. Da, 
Părinte, căci aşa a fost bunăvoirea înaintea Ta (Mt. 11, 25-26). Auzi că, deoarece 
vedea odinioară înţelepțiți pe cei ce erau prunci şi fără minte, aduce mulțumire pen- 
tru noi Tatălui, Care ne mântuieşte? Dar să ne amintim şi de timpul când străbătea 
ținutul samarinenilor şi, obosit de călătorie, şedea lângă fântâna lui Iacov, precum s-a 
scris (In. 4, 6). O femeie I-a împlinit dorinţa de-a scoate apă şi I-a spus cele cuvenite, 
iar mulțimea samarinenilor ce-L aştepta L-a făcut să uite de mâncarea necesară. Căci 
ce a spus către ucenicii care Îl îndemnau să se împărtășească de mâncare: Mâncarea 
Mea este să fac voia Celui ce M-a trimis pe Mine şi să săvârşesc lucrul Lui (In. 4, 
34)? Oare nu se vede şi de aici că Îşi făcea o plăcere şi o bucurie din împlinirea voilor 
părinteşti, adică din readucerea la mântuire a celor alunecaţi în pierzanie?1492 Nu e 
nici o îndoială.” (Sf. Chiril al Alexandriei, Comentariu la Evanghelia Sfântului loan, 
Cartea a X-a, cap. 2, în PSB, vol. 41, pp. 949-950) 


„Căci 1 se aduce necinste pentru noi, deoarece El ridică păcatul nostru, după 
cuvântul Proorocului, şi pentru noi suferă dureri (Is. 53, 4). Căci, precum a pricinuit 
desființarea morţii, predând trupul Său morţii, socotesc că la fel pălmuirea, prin care 
se împlineşte necinstea lui Hristos, desființează necinstirea venită asupra noastră 
pentru neascultarea şi păcatul răutății de la început. Căci cel de o valoare egală cu a 
tuturor Se lasă necinstit pentru toți, dar socotesc că s-ar cutremura toată creația dacă 
ar fi chemată la simțirea unei astfel de îndrăzneli!493. Căci Domnul slavei a fost păl- 
muit de mâna lipsită de respectul evlaviei.” (Sf. Chiril al Alexandriei, Comentariu la 
Evanghelia Sfântului loan, Cartea a IX-a, cap. 12, în PSB, vol. 41, p. 1087) 


1491.Tâlcuirea Pr. D. Stăniloae: Cele mai cumplite dureri trupești pot fi însoţite de o bucurie sufletească atunci când 
cel ce le suferă ştie că ele aduc un folos celor iubiți. Aceasta face suportabile durerile trupeşti, oricât ar fi ele de mari. 
Aceasta s-a petrecut în mod desăvârşit cu Hristos. Conştiința că prin durerile Lui ne poate scăpa de moarte, I le-a făcut 
suportabile, deşi nu au fost mai mici ca ale oricărui om. De aceea nu a căutat să scape de ele. Căci puterea de a le răbda 
cu mulțumire venea din conştiinţa că prin ele ne va scăpa de moarte, la care se adăuga iubirea Lui față de noi, o iubire 
cum nimeni nu mai putea avea. (n. 1793, p. 949). 

1492. Tâlcuirea Pr. D. Stăniloae: Bucuria Tatălui este să facă fericiți pe oameni, împărtăşindu-le bunătăţile Lui, prin 
jertfa Fiului Său. Dar această bucurie a Tatălui, care constă în a face fericiți pe oameni, era şi o bucurie a Fiului Lui. Bucu- 
ria e străină de egoism. Dar bucuria deplină nu e numai comuniunea între doi, ci şi cu al treilea, deosebit de ei. Fiul face 
bucurie Tatălui pentru că Se bucură de fericirea oamenilor. Deci Fiul face bucurie Tatălui, făcând fericiți pe oameni, cum 
vrea Tatăl. În relaţia celor trei Persoane dumnezeieşti cu oamenii avem prelungită comuniunea dintre Ele. Duhul face 
bucurie Tatălui, bucurându-Se şi EI de Fiul, sau Fiului, iubind şi El pe Tatăl spre a face bucurie Fiului. (n. 1794, p. 950). 

1493. Tâlcuirea Pr. D. Stăniloae: Dacă am trăi în mod real solidaritatea noastră cu Hristos, precum o trăieşte El cu 
noi, ne-am cutremura de trăirea de către El a necinstirii noastre şi de pedeapsa ei, cum se cutremura El. E implicată în 
această cutremurare simţirea grozăviei păcatului nostru. Mărimea nemărginită a iubirii Lui față de noi se arată în supor- 
tarea pedepsei pentru păcatul nostru, cu toată lipsa Lui de păcat. Simţind această solidaritate cu Hristos, simţim totodată 
grozăvia nesimțirii făpturii necredincioase care refuză să vadă în obrazul Lui pe Însuşi Dumnezeu. (n. 2052, p. 1087). 

„A fost biciuit cu nedreptate, ca să ne scape pe noi de la pedeapsa dreaptă. A fost 
supus batjocurii şi a fost pălmuit, ca noi să scăpăm de păcatul ce s-a sădit în noi!49%4. 
Căci cugetând drept, vom crede că toate pătimirile lu: Hristos au fost pentru noi, 
având puterea să ne scape în chip binecuvântat de cele ce ni se întâmplă pentru des- 
părțirea noastră de Dumnezeu. Căci precum Cel ce nu ştia de moarte a ajuns să des- 
ființeze moartea tuturor (fiindcă Unul a murit pentru toţi), aşa e drept să înțelegem 
că Domnul a pătimit acestea toate pentru noi, ca să ne scape pe toţi şi de biciuiri, şi de 
necinstire. Fiindcă în oarecare mod prin rănile Lui noi toți ne-am vindecat, după 
cum s-a scris (Is. 53, 5). Căci toți eram rătăciţi, fiecare pe calea lui, cum zice Proo- 
rocul Isaia (Is. 53, 6), şi Domnul S-a jertfit pentru păcatele noastre şi a fost pedepsit 
pentru mântuirea noastră (Is. 53, 5). Şi-a dat spatele Său spre biciuiri şi faţa Sa spre 
pălmuiri, precum zice acelaşi (Is. 50, 6). Deci ostaşii, luându-L pe lisus ca pe un pre- 
tendent la tron, îşi bat joc de EI în chip ostăşesc. De aceea I s-a pus pe cap o cunună 
de spini, care e semn al împărăției pământeşti. lar cu mantia de purpură L-au îmbră- 
cat ca semn al porfirei regale, dar şi ca pricină de batjocură, căci veneau către El, 
zicând: Bucură-1e, regele iudeilor. 

Am aflat că unora le place să spună despre cununa de spini că înseamnă şi mulţi- 
mea închinătorilor la idoli care va fi ridicată de Hristos ca într-o diademă, prin credință 
în El. Aceasta reprezintă neamurile care poartă încă spini, arătându-se că nu poartă 
roadele credinţei, ci se fac mai degrabă hrană a focului atotconsumator, cum se întâm- 
plă şi cu grămada de buruieni din câmpuri şi cu spinii care cresc fără să fie cultivați. 
lar mantia de purpură spun că arată împărăţia lui Hristos, care se va întinde peste 
întreaga lume. Vom admite orice interpretare care nu se abate de la adevăr şi care nu 
va fi considerată ca nefolositoare. Deci nu trebuie respins nici acest mod de înțelegere, 
care are în sine o semnificaţie adâncă.1495” (Sf. Chiril al Alexandriei, Comentariu la 
Evanghelia Sfântului loan, Cartea a XII-a, în PSB, vol. 41, pp. 1103-1104) 


„Deci după ce a luat oţetul, lisus a zis: Săvârşitu-s-a, 

Și plecându-și capul, Și-a dat duhul (In. 19, 30)149% 

După ce s-a adăugat şi acest chin la celelalte, Mântuitorul zice: Săvârşitu-s-a, 
adică măsura necredinţei iudeilor şi mărimea excesivă a urii împotriva Lui1497. Căci 
ce lăsaseră iudeii neîncercat? Ce n-a fost gândit din cele ce au înaintat până la capă- 


1494. Tâlcuirea Pr. D. Stăniloae: Prin răbdarea unor pedepse nedrepte a întărit firea noastră în Sine. Această întărire 
ni s-a transmis şi nouă ca, ocolind păcatul, noi să scăpăm de pedepse. A suferit batjocuri de la oameni păcătoşi ca, întă- 
rindu-ne prin comunicarea răbdării Lui, să râdem noi de Satana, care nu reuşeşte să ne determine să păcătuim. 

E biciuit și batjocorit Ipostasul sau Persoana Fiului lui Dumnezeu în firea omenească. Deci le simte acestea Fiul lui 
Dumnezeu ca om, desigur cu voia Sa, pentru ca să ne arate că le biruieşte prin răbdare omenească. (n. 2080, p. 1103). 

1495. Tâlcuirea Pr. D. Stăniloae: Cununa de spini şi hlamida purpurie au multe înțelesuri. Ele nu sunt numai un chin 
şi o batjocură primite de Hristos pentru noi, ci şi ceea ce îi pricinuim noi Lui. Spinii sunt păcatele noastre care ÎI înțeapă. 
Şi-L înțeapă şi ÎL îndurerează și batjocura căreia suntem supuşi noi, căci aceasta trece asupra Lui. lar EI, suferindu-le, Se 
face cu adevărat împărat asupra păcatelor noastre şi asupra noastră, de credem în E]. lar blamida de purpură falsă închi- 
puie împărăţia noastră iluzorie, noi închipuindu-ne că suntem stăpâni peste noi înşine, sau chiar peste alții. Pe noi ne face 
de râs, dar primită de El, Îl arată ca împărat peste noi. (n.s. 2081, p. 1104). 

1496. Tâlcuirea Pr. D. Stăniloae: Manifestarea urii iudeilor nu putea merge mai departe împotriva lui Hristos, după 
ce El le-a răbdat pe toate până la moartea cu trupul. (n. 2133, p. 1128). 

1497. Tâlcuirea Pr. D. Stăniloae: Mai mult decât a duce pe Cel urât la moartea cea mai dureroasă şi de a-L batjo- 
cori şi chinui în cele mai extreme feluri, chiar în timpul pătimirii morții, nu poate face cineva. Şi-a epuizat toate formele 
şi gradele urii. Iar Acela, răbdându-le pe toate, S-a arătat mai tare ca toate. (n. 2134, p. 1128). 

tul neomeniei? Ce mod de lovituri a rămas nefolosit, ce ultimă ocară n-au folosit?” 
(Sf. Chiril al Alexandriei, Comentariu la Evanghelia Sfântului loan, Cartea a XII-a, 
în PSB, vol. 41, pp. 1128-1129) 


„Deci iudeii, fiindcă era vineri, ca să nu rămână trupurile sâmbăta 

pe cruce, căci era mare ziua sâmbetei aceleia, au rugat pe Pilat 

să le zdrobească Jluierele picioarelor şi să-i ridice. (In. 19, 31)1498 

Fericitul Evanghelist nu spune acestea ca să mărturisească evlavia pentru zilele 
sfinte a sălbaticilor şi neîmblânziţilor iudei obişnuiţi să omoare printr-o cruzime 
deosebită, ci ca să arate iarăşi pe cei ce preferau — cum spusese Hristos —, cu neînţe- 
legere şi nepricepere, să strecoare țânțarul şi să înghită cămila (Mt. 23, 24). Căci 
arată că nu dau nici o atenție celor mai mari şi mai cumplite fapte ale necredinței, 
dar se interesează în amănunt de cele mai mici abateri, vădindu-se nepricepuţi în 
amândouă privinţele. Şi dovada este la îndemână. Căci iată-i omorând pe Hristos, 
dar dând cea mai mare atenţie respectării sâmbetei. Dispreţuiesc prin îndrăzneli mai 
presus de cuvânt pe Dătătorul Legii, dar se prefac că respectă Legea. Cei ce vor să 
distrugă pe Domnul zilei celei mari par că respectă sâmbăta aceea, care era o zi mare, 
şi cer o favoare care se potrivea cruzimii lor: cer lui Pilat să zdrobească fluierele 
picioarelor, provocându-le o durere şi mai mare ca mijloc spre moarte, printr-un act 
de nesuportat, celor atât de slăbiți prin chinurile de mai înainte.” (Sf. Chiril al 
Alexandriei, Comentariu la Evanghelia Sfântului loan, Cartea a XII-a, în PSB, vol. 
41, pp. 1133-1134) 


„Părinte, de este cu putinţă, să treacă de la Mine acest pahar, dar 
nu precum Eu voiesc, ci precum voieşti Tu” (Matei 26, 39) 


„(...) Părinte, de este cu putinţă, treacă paharul acesta de la Mine. lar pentru cea 
de a doua sunt mai multe: Dar nu precum voiesc Eu, ci precum Tu voieşti şi Părinte, 
dacă nu este cu putință să treacă acest pahar ca să nu-l beau, facă-se voia Ta. Şi nu 
trebuie să uităm că nu se spune simplu să treacă de la Mine acest pahar, ci trebuie 
să reținem întreagă exprimarea plină de evlavie şi de ascultare: Părinte, de este cu 
putinţă, să treacă de la Mine paharul acesta. Ştiu că se poate interpreta pasajul acesta 
şi în chipul următor: când şi-a dat seama de nenorocirile îndurate de popor şi de ce- 
tatea Ierusalimului, ca pedeapsă pentru nelegiuirile pe care au îndrăznit să le săvâr- 
şească împotriva Lui, în marea Lui dragoste pentru ei, Mântuitorul a vrut să ferească 
poporul de toate relele care-l amenințau şi a zis: Părinte, dacă este cu putinţă, treacă 
de la Mine paharul acesta, ca şi cum ar fi spus: întrucât nu voi putea bea paharul 
pedepsei fără ca Tu să-Ţi întorci faţa de la întreg poporul, atunci Te rog ca, dacă se 
poate, să treacă de la Mine paharul acesta, pentru ca partea moștenirii Tale să nu fie 
cu totul părăsită de Tine din pricina relelor pe care Mi le-au pricinuit ei Mie.” (Ori- 
gen, Contra lui Celsus, Cartea a II-a, cap. XXV, în PSB, vol. 9, p. 123) 


„Părinte, de este cu putință, să treacă de la Mine acest pahar, dar nu precum Eu 
voiesc, ci precum voieşti Tu (Mt. 26, 39). Că, întrucât era Dumnezeu, Cuvântul era 


1498. Tâlcuirea Pr. D. Stăniloae: Sub pretextul unui act de evlavie, adică al respectării sâmbetei Paştilor, căpeteni- 
ile evreilor cer să li se dea favoarea de a produce celor apropiați de moarte o şi mai mare şi mai crudă durere. Cer să-și 
împlinească pofta celei mai mari cruzimi, ca un motiv de pictate. (n. 2143, p. 1123). 


O. si 

Nici pe Chiril din Alexandria, care învaţă cu înţelepciune: Aceasta era voia 
Tatălui: să ducă la capăt iconomia. Căci de ea ţine şi să nu voiască (Hristos) să 
moară, pentru faptul că trupul se fereşte în mod natural de moarte!504. Şi: Voia deci 
să moară pentru toţi pentru că acesta era sfatul firii dumnezeieşti, dar nu voia din 
pricina trupului care se ferea în chip natural de moarte.” (Sf. Maxim Mărturisitorul, 
Epistole, Partea a II-a, 12, în PSB, vol. 81, pp. 270-271) 


Moartea pe cruce1505 


„Căci, deşi a ajuns mort ca un om, a rămas viu prin firea dumnezeiască.”1506 (Sf. 
Chiril al Alexandriei, Glafire la Facere, 2, în PSB, vol. 39, p. 229) 


„(...) Dar n-ai fost ţinut de moarte, cum au socotit cei ce ţi-au hotărât crucea, ci 
te-ai folosit de ea ca de un somn şi ţi-ai închis ochii pentru scurt timp!507.” (Sf. 
Chiril al Alexandriei, G/afire la Facere, Cartea a VII-a, în PSB, vol. 39, p. 234) 


Motivele acceptării morţii Sale pe cruce 


„(...) Se explică acum de ce n-a ales El ocolirea morţii: fiindcă altminteri El n-ar 
fi făcut decât dovada fricii şi a micimii Sale în faţa ei. Numai prin implicarea morții 
şi a luptei cu ea a putut EI dărui celor supuşi morţii nemurirea, fiindcă scopul luptei 
era mântuirea şi viaţa şi nemurirea noastră, a tuturor. Când cineva vrea să arate fap- 
tul că o oală e rezistentă la foc (deci mai presus de tăria acestuia), nu are cum altfel 
să dovedească asemenea minunăţie decât punând-o el însuşi cu mâinile lui pe foc, 
ca apoi să o poată scoate de acolo nevătămată şi întreagă.” (Eusebiu de Cezareea, 
Viaţa lui Constantin cel Mare, 15.5.6, în PSB, vol. 14, p. 237) 


„(...) Lucrarea aceasta singură potrivită scopului, care consta în a o părăsi pen- 
tru o clipă, dând morţii ceea ce era al ei (pentru dovedirea afinităţii de natură cu ea), 
ca numai puțin după aceea să o înalțe din nou din moarte, drept dovadă a puterii Sale 
dumnezeieşti precum şi a faptului că, datorită ei, viața făgăduită de EI avea să fie 
pururi-dăinuitoare şi mai presus decât tot ce însemna moartea. 


1504. Tâlcuirea Pr. D. Stăniloae: Dacă trupul lui Hristos n-ar fi avut frica de moarte, n-ar fi fost trup adevărat. Deci 
Hristos n-ar fi realizat prin asumarea lui mântuirea noastră. Căci în acest caz nici moartea Lui n-ar fi fost reală şi deci 
nici victoria asupra ei. De aceea de voia Tatălui de a ne mântui prin Fiul Său Cel întrupat a ţinut şi ca trupul Lui să aibă 
frică de moarte. (n. 582, pp. 270-271). 

1505. Jertfa de pe cruce a Mântuitorului Hristos reprezintă o nouă treaptă în opera de mântuire a noastră, căci fără 
această jertfă nu s-ar fi putut realiza opera de mântuire a noastră. Noi, oamenii, nu eram în stare să-i aducem Tatălui o 
astfel de jertfă curată. Domnul Hristos S-a jertfit pentru noi, pentru a ne atrage şi pe noi în jertfa Sa şi a ne imprima şi 
nouă puterea stării de jertfă prin unirea Lui cu noi, ca astfel să avem deschisă intrarea la Tatăl, unde se poate intra doar 
în stare de jertfă. Făcând referire la moartea Domnului Hristos pe cruce, precum şi la roadele acesteia, Sfântul Atanasie 
cel Mare spune: S-au petrecut amândouă minunile în acelaşi act: moartea tuturor s-a înfăptuit în trupul Domnului şi 
moartea şi stricăciunea au fost desființate din pricina Cuvântului coexistent. (Oratio de Incarnatione, PG, XXV, col. 
132). — n.a. 

1506. Acest text este foarte aproape de ceea ce spune Sfântul Atanasie cel Mare: Hristos a murit cu trupul pentru 
noi, nu și cu sufletul şi cu firea Lui dumnezeiască, aceasta fiind nemuritoare şi dătătoare de viaţă. EI a zis «Eu sunt viața» 
(În. 16, 6). Viaţa Lui — ca Dumnezeu — nu moare, ci, dimpotrivă, învie morții. (Sermo major de fide orthodoxa, PG, XXV, 
col. 1281 A). — n.a. 

1507. Tâlcuirea Pr. D. Stăniloae: Somnul nu e încetare totală a vieții şi nu e decât pentru scurt timp. Aşa a fost 
moartea lui lisus. Ea nu L-a desfiinţat. De altfel, nu desfiinţa pe oameni nici înainte de EI şi nici pe păcătoşii de după EL. 
Moartea lui Hristos a fost o predare de Sine Tatălui, întrucât a renunțat să lucreze prin trup un scurt timp, așa se întâm- 
plă cu omul în somn. Dar rămânând viu cu sufletul și cu dumnezeirea, a putut readuce trupul la viață. Şi a putut dovedi 
şi mai mult puterea sufletului şi a dumnezeirii asupra trupului. (n. 392, p. 234). 

Cazul este, deci, limpede şi clar. Şi trebuie neapărat ca ucenicii Lui să vadă cu 
propriii lor ochi ce înseamnă întoarcerea la viaţa cea de după moarte, regenerarea 
cea întru putere, la care-i învăţa El să nădăjduiască şi pentru care-i pregătea, îmbol- 
dindu-i să ajungă mai tari decât moartea. De asta le-a şi îngăduit EI să vadă acest 
lucru cu ochii lor. Fiindcă era necesar pentru ei, care aveau să-și închine viața cre- 
dinţei, să se convingă cu propriii lor ochi de adevărul celei dintâi şi mai însemnate 
dintre învățăturile Lui; dar cu cât mai necesar era acest lucru pentru unii care, aido- 
ma lor, urmau să-L vestească întregii lumi, urmau să facă tuturor cunoscută calea 
cunoaşterii lui Dumnezeu, deschisă de El tuturor oamenilor! Ca să poată ei rămâne 
neînfricaţi şi de neclintit la gândul morţii ce-i aştepta în confruntarea lor cu rătăcita 
credinţă în zei a neamurilor (şi ca să-L poată primi cu atâta seninătate!), viaţa de 
după moarte trebuia să ajungă pentru ei o convingere absolută. Fiindcă de n-ar fi 
ştiut ei de ce nu le pasă de moarte, nici nu s-ar fi putut înfățişa pregătiți să înfrunte 
soarta potrivnică. lată deci pentru ce — vrând EI să-i înarmeze împotriva cumplitei 
puteri a morții — nu s-a mulțumit Cuvântul să-i strunească numai pe calea vorbelor 
şi a îndemnurilor, nici nu s-a mărginit să ticluiască cele legate de nemurirea sufle- 
tului cu simpla putere de convingere şi recurgând numai la presupuneri — aşadar în 
temeiul unor cuvinte de felul celor pe care le rostim noi, oamenii — ci, dimpotrivă, 
le-a pus în faţă laurii unei biruinţe culese de E! împotriva morţii chiar prin faptă! 

Acesta este cel dintâi (şi mare) motiv al luptei date de Mântuitorul nostru împo- 
triva morţii. Aşa a putut El dovedi ucenicilor Săi că moartea — care pentru toți oa- 
menii este ceva atât de cumplit — nu înseamnă de fapt nimic, şi i-a putut El face să 
vadă cu propriii lor ochi (dându-le prilejul să se încredinţeze ei înşişi prin văz) ade- 
vărul făgăduitei vieți (de dincolo). Aşa a putut El face (din actul învierii) pârga nă- 
dejdii noastre, a tuturor, într-o viaţă în Dumnezeu şi în nemurire. 

A mai existat însă şi un al doilea motiv pentru înviere, şi anume, dovedirea na- 
turii dumnezeiești a puterii ce sălăşluia în trupul Lui. Fiindcă dacă mai înainte vreme 
oamenii fuseseră în stare să divinizeze anumite făpturi omeneşti supuse morții şi 
căzute sub biruința morţii, făcându-şi din ei eroi şi zeități, sigur că de-oameni-iubi- 
torul Cuvânt al lui Dumnezeu S-a manifestat şi în această direcție, înfățişând oame- 
nilor o natură mai puternică decât moartea. Făcând ca, după curmarea vieţii, tru- 
peasca-i mortalitate să se împărtăşească din cea de a doua viaţă, EI le-a îngăduit tu- 
turor să vadă cam în cel fel arată triumful asupra morţii şi 1-a făcut să înţeleagă că, 
în moarte, se cuvine să nu mărturisim decât un singur Dumnezeu, anume pe Cel 
încununat cu laurii biruinţei. 

Arăta-voi acum şi un al treilea motiv al mântuitoarei Sale morți. 

A fost, anume, un sacrificiu, o jertfă adusă lui Dumnezeu, supremul împărat al 
tuturor, pentru întreaga noastră spiță; o jertfă adusă şi consacrată întregii noastre 
turme a oamenilor, o jertfă adusă spre înlăturarea rătăcitei credinţe insuflate de de- 
moni. Fiindcă această unică şi mare jertfă a preasfântului trup al Cuvântului nostru, 
odată adusă spre folosul întregului neam al oamenilor, odată oferit ca o jertfă de 
ispăşire a tuturor neamurilor căzute în starea de necredință la care-i adusese rătăci- 
rea insuflată lor de demoni, toată puterea blestemaților şi spurcaţilor demoni avea să 
piară; toată sminteala pământească şi amăgitoare avea să se destrame, lăsând fără 
întârziere locul liber unei prezențe mai puternice decât ea.” (Eusebiu de Cezareea, 
Viaţa lui Constantin cel Mare, Cartea a V-a, 15.6-11, în PSB, vol. 14, pp. 237-239) 

„Aducând prin moarte, ca un dar sfânt şi ca o jertfă liberă de orice pată, trupul 
pe care l-a luat, a depărtat îndată, de la toţi cei asemenea Lui, moartea, prin aduce- 
rea ca dara trupului celui asemenea cu cel al lor!508. Căci întrucât Cuvântul lui 
Dumnezeu era mai presus de toți, aducându-Şi templul Său şi organul trupesc ca 
preţ, a plătit prin moarte în mod cuvenit datoria pentru toţi!509. Şi fiind prin trupul 
asemănător unit cu toți, Fiul nestricăcios al lui Dumnezeu i-a îmbrăcat în mod 
cuvenit pe toţi cu nestricăciune prin făgăduinţa învierii1510. Astfel nu mai este în ei 
stricăciunea, datorită Cuvântului ce locuieşte în ei printr-un singur trup. Căci, aşa 
după cum intrând un mare împărat într-o cetate mare şi locuind în vreuna din case- 
le din ea, întreaga cetate se învredniceşte de mare cinste şi nu mai e atacată de vreun 
duşman sau tâlhar pentru a o nimici, ci se învredniceşte mai degrabă de toată îngri- 
jirea din pricina împăratului care locuieşte într-o casă din ea, la fel s-a petrecut şi cu 
Impăratul tuturor. Căci venind în țara noastră şi locuind într-un trup asemenea cu al 
celorlalți, toată uneltirea vrăjmaşilor împotriva oamenilor şi toată stricăciunea 
morții, puternică odinioară, a încetat!S!l. Dar neamul omenesc s-ar fi pierdut dacă 
Stăpânul şi Mântuitorul tuturor, Fiul lui Dumnezeu, n-ar fi venit pentru a pune capăt 
morții.” (Sf. Atanasie cel Mare, 7razar despre întruparea Cuvântului şi despre ară- 
tarea Lui nouă prin trup, cap. 2, LX, în PSB, vol. 15,p. 101) 


„Trupul Lui, având aceeaşi fire ca a tuturor — căci era trup omenesc, măcar că s-a 
alcătuit printr-o minune de chip nou — şi fiind deci şi el muritor, a murit potrivit sor- 
ii trupurilor noastre asemănătoare; dar prin sălăşluirea Cuvântului în el, nu s-a stri- 
cat potrivit firii lui, ci, pentru Cuvântul lui Dumnezeu care locuia în el, era în afara 
stricăciunii.!512 Şi astfel s-au petrecut cu el în chip minunat amândouă acestea 
împreună: moartea tuturor s-a împlinit în trupul Domnului şi moartea și stricăciunea 
au fost desfiinţate în el pentru Cuvântul care era unit cu el. Căci era nevoie de 
moarte şi trebuia să primească moartea pentru toți, ca să se împlinească ceea ce se 
datora de către toţi. De aceea, Cuvântul, precum am spus, deoarece nu era cu putință 
ca EI să moară — căci era nemuritor — Și-a luat un trup ce putea muri, ca să-l aducă 
în locul tuturor şi ca, pătimind pentru toți, datorită sălăşluirii Lui în el, să surpe pe 
cel ce are stăpânirea morții, adică pe diavolul, şi să izbăvească pe cei pe care frica 
morții îi ținea în robie toată viața (Evr. 2, 14-15).” (Sf. Atanasie cel Mare, Tratat 


1508.Tâlcuirea Pr. D. Stăniloae: Trupul întărit în sfințenie prin responsabilitatea trezită în suflet, aducându-se în 
curăție Tatălui, învinge moartea. (n. 34a, p. 101). 

1509. Tâlcuirea Pr. D. Stăniloae: Plata acestui preț pentru toți prin moarte nu are numaidecât un înţeles juridic, sau 
numai un înțeles juridic. EI a înviat pentru toţi, pentru că nu se putea scăpa de stricăciunc, decât trecându-se prin moartea 
trupului Său. Dar ei, deși mureau toți, nu scăpau propriu zis de moarte prin moartea lor, ci mergeau la moartea veşnică. 
Numai lisus trecând, ca şi ei, prin moarte, şi anume trecând prin ca pentru toți ca Unul ce era şi Dumnezeul tuturor, i-a 
scăpat pe toţi în EI de stricăciune şi de moarte, plătind în locul lor datoria morţii. I-a scăpat fiind de o fiinţă cu ei ca om, 
dar şi Dumnezeu. (n. 35, p. 101). 

1510. Tâlcuirea Pr. D. Stăniloae: Nestricăciunea deplină o au deocamdată oamenii numai virtual în făgăduinţa în- 
vierii. Dar ea a început să-şi pună o bază în ei prin unirea lor cu Hristos cel înviat, încă în viața aceasta. În suflet Raţiunea- 
Subiect suprem restabileşte rațiunea-subiect în puterea ei care pregăteşte prin curăție şi trupul pentru învierea întru slava 
luminii. (n. 36, p. 101). 

1511. Tâlcuirea Pr. D. Stăniloae: Dar între trupurile oamenilor şi între ele şi al lui Hristos este o legătură interioară 
prin deofiinţimea lor, cum nu e între casele dintr-o cetate. (n. 36a, p. 101). 

1512. Tâlcuirea Pr. D. Stăniloae: Nu era nestricăcios prin fire, căci nici o creatură materială nu e stricăcioasă prin 
sine, ci e supusă legii compunerii şi descompunerii, sau mişcării neîncetate a atomilor. Nici Adam înainte de cădere nu 
avea nestricăciunea prin fire, ci datorită puterii Cuvântului ce Se afla în el. Biserica a condamnat pe aftartodocheții din 
sec. V-VI, care socoteau că trupul Domnului era nestricăcios prin fire. Fără îndoială Cuvântul putea să țină trupul şi în 
stare de nemurire dacă ar fi voit. Dar EI a voit să primească moartea cu trupul pentru a o învinge, nu nesuportând-o, ci 
suportând-o. Dădea o dovadă mai sigură a puterii Lui ridicându-Se din moarte la viață, decât ocolind moartea. El n-a cvi- 
tat să trăiască până la capăt destinul omenesc, arătându-ne şi nouă rostul pozitiv al trăirii acestui destin. Dacă ar fi ocolit 
moartea ar fi ocolit-o numai pentru Sine. Numai învingând-o în trupul Său, a învins-o pentru toți. (n. 68, p. 115). 

despre întruparea Cuvântului şi despre arătarea Lui nouă prin trup, Cap. 4, XX, în 
PSB, vol. 15, pp. 115-116) 


„Pentru ce însă, va zice cineva, dacă era nevoie să dea trupul Său morţii pentru 
toţi, nu l-a dat pe acesta simplu, ca orice om, ci a mers până la răstignire? Căci se 
cuvenea mai degrabă să-Şi dea trupul în mod cinstit, decât să sufere această moarte 
de ocară. la seama cât de omenească este această întrebare. Căci ceea ce s-a petre- 
cut cu Mântuitorul a fost cu adevărat lucru dumnezeiesc şi vrednic, pentru multe 
motive, de dumnezeirea Sa. Întâi, pentru că moartea ce le vine oamenilor le vine din 
slăbiciunea firii lor. Căci neputând să dureze mult timp, ei se desfac cu vremea. De 
aceea le vin şi boli şi mor din slăbiciune. Dar Domnul nu a fost slab, ci a fost Puterea 
şi Cuvântul lui Dumnezeu şi Viaţa însăşi. Deci, dacă ar fi murit undeva retras şi Şi-ar 
fi depus trupul, după obiceiul oamenilor, într-un pat, s-ar fi socotit că a pătimit şi El 
aceasta din slăbiciunea firii, neavând nimic mai mult decât ceilalți oameni. Dar, de 
vreme ce era Viaţa și Cuvântul lui Dumnezeu şi trebuia să sufere o moarte pentru 
toți, fiindcă pe de o parte Viaţa şi Puterea lui Dumnezeu întărea trupul în Sine; dar 
pe de alta trebuia să treacă prin moarte, nu Şi-a luat de la Sine prilejul de a aduce 
această jertfă, ci de la alții. Căci Domnul nu avea de ce să Se îmbolnăvească, având 
să tămăduiască bolile altora şi nu avea de ce să-l slăbească trupul Lui, când prin el 
dă putere slăbiciunilor altora. Pentru ce, deci, nu a împiedicat şi moartea Sa, cum a 
împiedicat boala? Fiindcă pentru aceasta a luat trup şi fiindcă nu s-a cuvenit să 
împiedice moartea de la El, ca să nu împiedice şi învierea. Dar nu se cuvenea totuşi 
ca boala să premeargă morţii Lui, ca să nu se cugete vreo slăbiciune în trupul Lui. 
Dar nu a flămânzit? Da, a flămânzit pentru ceea ce era propriu trupului, dar n-a 
murit din pricina foamei, datorită Domnului ce purta trupul Lui. Pentru aceea, chiar 
dacă a murit pentru răscumpărarea altora, nu a văzut stricăciunea (descompunerea), 
căci a înviat întreg. Pentru că trupul nu era al altcuiva decât al Vieţii.” (Sf. Atanasie 
cel Mare, ratat despre întruparea Cuvântului şi despre arătarea Lui nouă prin 
trup, cap. 4, XXI, în PSB, vol. 15, pp. 116-117) 


„Nu se potrivea nici să fugă de moartea pricinuită Lui de alții. Ci ] se cuvenea 
mai degrabă să o caute, pentru a o desfiinţa. De aceea, pe drept cuvânt, nici nu a 
părăsit trupul prin El însuşi, nici nu s-a pus la adăpost de uneltirea iudeilor. Iar aceas- 
ta nu arată o slăbiciune a Cuvântului, ci mai vârtos Îl face cunoscut ca Mântuitorul şi 
ca Viaţa, aşteptând moartea spre desfiinţarea ei şi grăbindu-Se să sufere moartea pri- 
cinuită Lui pentru mântuirea tuturor. Altfel spus, Mântuitorul nu a venit ca să sufere 
moartea Lui, ci pe cea a oamenilor. De aceea nu a depus trupul printr-o moarte a Lui, 
căci nu era supus acesteia, odată ce era Viaţa, ci a primit-o pe cea de la oameni ca să 
o desființeze şi pe aceasta, cu desăvârşire, când a venit în trupul Său!513. 


1513. Tâlcuirea Pr. D. Stăniloae: Moartea venită de la ceilalți în trupul Lui era moartea care nu numai stăpânea pe 
fiecare, ci şi-o provocau uneori unii altora, printr-o despărţire externă de Dumnezeu și de semeni. De aceea lisus primind 
şi biruind chiar o moarte provocată Lui de ceilalți, a biruit totuși puterea morții din ceilalți. El le-a putui împărtăşi apoi 
trupul Său ca trup ce a biruit puterea morții, pe care şi-o provoacă uneori unii altora. Le-a dat un trup fortificat împotriva 
morţii. În El moartea altora, moartea ce se comunica între ceilalţi, și pe care a primit-o și El provocată cu deadinsul de 
ei, şi-a stins puterea. Ei au dat moartea în trupul Lui şi El le-a dat viață prin trupul Său. Ei voiau să-L atragă în moartea 
lor. E] i-a atras în viaţa Lui, nu fugind de moartea ce I-au dat-o, ci stingând-o în E]. Moartea Lui nu a fost pentru EI ur- 
marea legii interioare a stricăciunii trupului. Ea a fost acceptată prin voinţă, printr-un act al voinței umane şi al voinţei 
dumnezeiești cu care cea dintâi s-a pus de acord. Deci un act exclusiv al iubirii de oameni, nu al necesităţii. Moartea Lui 
stătea sub puterea voinței Lui chiar pe cruce. De aceea e un act de tărie, răbdat prin tăria voinței. De aceea a fost admisă 
până la împlinirea ei, dar nu şi în urmările ei, care sunt stricăciunea. În momentul în care s-a împlinit, voința, rămasă 
mereu necopleşită de moarte, s-a întors împotriva morții, înlăturând urmările ei. (n. 72, p. 118). 


542 PĂRINȚII BISERICII — ÎNVĂŢĂTORII NOŞTRI 


Apoi și din aceasta poate vedea cineva temeiul pentru care trupul Domnului a 
avut un astfel de sfârşit. Domnul Se gândea în primul rând la învierea pe care avea 
să o pricinuiască trupului. Iar trupul Său trecut prin moarte era semnul de biruință 
(trofeul) pe care trebuia să-l arate tuturor, ca să-i încredințeze pe toți de desfiinţarea 
stricăciunii produse de E] şi de nestricăciunea trupurilor adusă pentru viitor, datorită 
faptului că trupul Lui a păstrat-o ca arvună şi ca dovada viitoarei învieri a tuturor. 
Dacă deci trupul Lui s-ar fi îmbolnăvit şi Cuvântul S-ar fi despărțit de el în faţa 
tuturor, ar fi fost un lucru necuvenit ca Cel ce era tămăduitorul bolilor altora să 
treacă cu vederea istovirea prin boli a trupului Său. Şi cum s-ar fi crezut că poate 
alunga bolile altora, dacă templul Său ar fi fost plin de slăbiciune? Căci sau s-ar fi 
râs de EI ca de unul ce nu putea alunga boala, sau, putând-o şi nefăcând-o, ar fi fost 
socotit ca neiubitor de oameni față de alții.” (Sf. Atanasie cel Mare, Tratat despre 
întruparea Cuvântului şi despre arătarea Lui nouă prin trup, cap. 4, XXII, în PSB, 
vol. 15, pp. 117-118) 


„lar dacă ar fi murit fără vreo boală şi fără vreo durere, ascuns undeva şi retras 
într-un colț oarecare, sau în loc pustiu, sau în vreo casă, şi după aceea, arătându-Se 
iarăşi deodată, ar fi spus că S-a ridicat pe Sine din morţi, s-ar fi părut tuturor că 
spune poveşti (mituri) şi cu atât mai puţin ar fi fost crezut dacă ar fi vorbit despre 
înviere, nefiind nimeni care să mărturisească despre moartea Lui. Căci învierii tre- 
buie să-i premeargă moartea. Dacă deci moartea trupului ar fi avut loc undeva pe 
ascuns, nearătată fiind moartea şi întâmplată fără martori, nearătată şi fără martori 
ar fi fost şi învierea Lui. Sau pentru ce, odată înviat, ar fi vestit învierea Sa, iar moar- 
tea ar fi căutat să o sufere pe ascuns? Sau pentru ce ar fi alungat pe draci în văzul 
tuturor şi pe orbul din naştere l-ar fi făcut să vadă de față cu alții şi apa ar fi prefă- 
cut-o în vin la fel, ca să fie crezut că e Cuvântul lui Dumnezeu, iar trupul muritor 
nu l-ar fi arătat în văzul tuturor devenind nestricăcios, ca să fie crezut că EI e Viaţa? 
Şi cum ar fi avut ucenicii Lui îndrăzneala cuvântului despre învierea Lui, dacă nu 
ar fi putut spune că întâi a murit? Sau cum ar fi fost crezuţi spunând că întâi a avut 
loc moartea, apoi învierea, dacă n-ar fi avut printre cei către care aveau îndrăzneala 
să grăiască, martori ai morţii Lui? Căci dacă, săvârşindu-se chiar în văzul tuturor 
moartea şi învierea Lui, fariseii de atunci n-au voit să creadă şi au silit şi pe cei ce 
au văzut învierea să o tăgăduiască, dacă acestea s-ar fi întâmplat pe ascuns, câte mo- 
tive n-ar fi născocit aceia pentru necredinţa lor? Apoi cum s-ar fi dovedit sfârşitul 
morții şi biruinţa asupra ei, dacă n-ar fi fost adus El la judecată şi n-ar fi fost dove- 
dit ca mort prin osândirea în faţa tuturor, desființând apoi moartea prin nestricăciu- 
nea trupului?” (Sf. Atanasie cel Mare, Tratat despre întruparea Cuvântului şi despre 
arătarea Lui nouă prin trup, cap. 4, XXII-XXIII, în PSB, vol. 15, pp. 117-119) 


„Dar trebuie să respingem prin apărarea noastră şi alte obiecții care ar putea veni 
de la alții. Ar spune poate cineva şi aceasta: dacă moartea Lui trebuia să se săvâr- 
şească în văzul tuturor ca să aibă martori şi să se creadă şi cuvântul despre învierea 
Lui, ar fi trebuit să-Şi caute cu cugetarea o moarte slăvită, ca să ocolească măcar 
ocara crucii. Dar şi dacă ar fi făcut aceasta, tot ar fi dat prilej de bănuială, ca Unul 
ce n-ar fi avut putere împotriva oricărei morți, ci numai împotriva celei aflate de El 
prin cugetare. Şi aceasta ar fi dat iarăşi motiv necredinței în învierea Lui. De aceea 
nu l-a venit moartea trupului de la Sine, ci din uneltire, ca chiar moartea pricinuită 
Lui de alții să o desființeze. Căci precum un atlet viteaz, mare în cugetare şi băr- 

băţie, nu-şi alege singur pe cei cu care se luptă, ca să nu lase bănuiala că îi e frică 
de vreunii, ci dă privitorilor puterea să-i aleagă, chiar dacă i-ar fi duşmănoşi, pentru 
ca doborând pe cel asupra căruia s-au învoit ei, să fie crezut ca cel mai tare, la fel şi 
Viaţa tuturor, Domnul şi Mântuitorul nostru lisus Hristos nu Şi-a ales El moartea 
trupului, ca să nu pară că Li este frică de o alta, ci a primit să o rabde pe cea aleasă 
de alţii şi mai ales pe cea socotită de vrăjmaşii Lui ca cea mai cumplită, mai de ocară 
şi mai greu de răbdat, ca, desfiinţând-o EI şi pe aceasta, să fie crezut că este Viaţa, 
iar stăpânirea morţii să fie deplin înlăturată. Deci s-a petrecut ceva minunat şi uimi- 
tor: chiar moartea de ocară, pe care au socotit-o ei să I-o pricinuiască, a fost trofeul 
(mijlocul de biruință) împotriva morţii. De aceea nu a suferit nici moartea lui Ioan, 
prin tăierea capului, nici cea prin sfâşiere, a lui Isaia, ca să păzească şi în moarte 
trupul întreg şi să nu dea motiv celor ce voiesc să împartă Biserica.” (Sf. Atanasie 
cel Mare, Tratat despre întruparea Cuvântului şi despre arătarea Lui nouă prin 
trup, cap. 4, XXIV, în PSB, vol. 15, p. 119) 


„Dacă ar întreba şi vreunul dintre ai noştri, nu ca un certăreţ, ci ca iubitor de în- 
vățătură: pentru ce nu a suferit altfel de moarte, ci pe cea de pe cruce, să audă şi el 
că nu altă moarte, ci aceasta ne era de cel mai mare folos. De aceea a suferit-o Dom- 
nul pe aceasta. Căci dacă a venit să poarte blestemul ce apăsa asupra noastră, cum 
s-ar fi făcut altfel blestem (Gal. 3, 13), dacă nu primea moartea celor blestemaţi? Iar 
aceasta este crucea. Căci aşa s-a şi scris: B/estemat este cel spânzurat pe cruce 
(Deut. 21, 23; Gal. 3, 13). Apoi, dacă moartea Domnului Hristos este preţ de răs- 
cumpărare pentru toţi, şi prin moartea aceasta se surpă peretele din mijloc al des- 
părțiturii (Efes. 2, 14) şi se face chemarea neamurilor, cum ne-ar fi chemat pe noi, 
dacă nu S-ar fi răstignit? Căci numai pe cruce moare cineva cu mâinile întinse. De 
aceea se cuvenea să o sufere Domnul pe aceasta şi să-Şi întindă mâinile, ca prin una 
să atragă pe poporul cel vechi, iar prin cealaltă, pe cei din neamuri, şi pe amândoi 
să-i unească în Sine1514. Aceasta a spus-o şi El, arătând cu ce fel de moarte va răs- 
cumpăra pe toți: Jar când Mă voi înălța, pe toți îi voi atrage la Mine (In. 12, 32).” 
(Sf. Atanasie cel Mare, Zratar despre întruparea Cuvântului şi despre arătarea Lui 
nou prin trup, cap. 4, XXV, în PSB, vol. 15, p. 120) 


„(...) Hristos a suportat moartea spre a surpa stăpânirea morţii, ca să se slăvească 
de noi ca Dumnezeu. Deci moartea înaintează spre slava dumnezeiască, având drept 
sfârşit învierea strălucitoare şi umilinţa patimii fiind biruită de slava supremă, dis- 
pare în nefiinţă.!515” (Sf. Chiril al Alexandriei, Închinare în duh şi adevăr, Cartea 
a XI-a, în PSB, vol. 38, pp. 391-392) 


Hristos — Biruitorul morţii 


„În mod sigur, odată ce Mântuitorul tuturor a murit pentru noi, cei credincioşi în 
Hristos nu mai murim ca odinioară din pricina legii care ne ameninţa cu moartea. 
Căci a încetat această osândă. Ci încetând stricăciunea şi fiind nimicită moartea prin 
harul învierii, de aci înainte trupul muritor se desface numai pentru o vreme, când 


1514. Tâlcuirea Pr. D. Stăniloae: În Cuvântul cel întrupat, răstignit şi înviat se readună, cum a spus Sfântul Maxim 
Mărturisitorul, toate făpturile care cred, ca liniile în centrul cercului de unde au pornit. (n. 73a, p. 120). 

1515. Tâlcuirea Pr. D. Stăniloae: Patima și moartea Lui dispar în neființă. El nu mai e supus lor. Şi aşa se va întâm- 
pla şi cu cei ce se vor alipi de El. A muri din iubire, înseamnă a învinge moartea pentru veci. Căci moartea învinge şi-l 
ține învins numai pe cel ce moare închis în egoism din pricina lui. (n. 449, p. 392). 

rânduieşte Dumnezeu fiecăruia, ca să putem dobândi o mai bună înviere (Evr. LI, 
35). Căci, asemenea semințelor aruncate în pământ, nu ne pierdem prin desfacere, 
ci fiind semănați vom învia, odată ce moartea a fost desființată prin harul Mântui- 
torului.” (Sf. Atanasie cel Mare, Zrazat despre întruparea Cuvântului şi despre ară- 
tarea Lui nouă prin trup, cap. 4, XXI, în PSB, vol. 15, p. 116) 


„Despre faptul că moartea a fost nimicită şi crucea a adus biruinţă asupra ei şi 
că ea nu mai are putere, ci € ea însăşi moartă cu adevărat, ne dă o dovadă şi un temei 
vădit de credință şi aceea că toți ucenicii Lui au dispreţuit-o şi toţi pornesc spre ea 
şi nu se mai tem de ea, ci o calcă în picioare, ca moartă, prin semnul crucii!516 şi 
prin credinţa în Hristos. Odinioară, înainte de a fi avut loc venirea dumnezeiască a 
Mântuitorului, toți jeleau pe cei ce mureau ca pe unii ce se stricau (se corupeau). Dar 
acum, cei ce cred în Hristos o calcă în picioare, ca pe ceva ce nu e nimic și aleg mai 
degrabă să moară decât să se lepede de credinţa în Hristos. Căci ştiu că murind nu 
se pierd, ci se fac vii şi nestricăcioşi prin înviere.” (Sf. Atanasie cel Mare, Zraat 
despre întruparea Cuvântului şi despre arătarea Lui nouă prin trup, cap. 4, XXVII, 
în PSB, vol. 15, p. 122) 


„„(...) Diavolul care odinioară batjocorea cu viclenie (pe Dumnezeu) din pricina 
morții, după ce legăturile ei au fost dezlegate (Fapte 2, 24) a rămas cu adevărat mort. 

Deci dovada biruirii morţii în Hristos e că înainte ca oamenii să creadă în El văd 
moartea ca înfricoşătoare şi se tem de ea. Dar după ce se mută la credinţa în EI şi la 
învățătura Lui, dispreţuiesc aşa de mult moartea, că pornesc spre ea cu toată hotă- 
rârea şi se fac martori ai învierii ce s-a săvârşit în Hristos împotriva ei. Căci încă 
prunci fiind cu vârsta se grăbesc să moară; şi se întăresc împotriva ei prin nevoinţe 
nu numai bărbaţii ci şi femeile.1517 Ea a ajuns așa de slabă, că şi femeile, înfricoşate 
mai înainte de ea, acum îşi râd de ea ca de una ce e moartă şi fără putere. Căci pre- 
cum atunci când un tiran e biruit de împăratul adevărat şi legat de mâini şi de 
picioare, toţi trecătorii râd de el, lovindu-l şi înțepându-l şi nemaitemându-se de 
furia şi de cruzimea lui datorită împăratului care l-a biruit, la fel moartea, fiind 
biruită şi pironită de către Mântuitorul pe cruce şi legată de mâini şi de picioare, este 
călcată în picioare de toți cei ce umblă în Hristos şi care, mărturisind pe Hristos, râd 
de ea, batjocorind-o cu cuvintele scrise mai înainte împotriva ei: Unde îţi este, moarte, 
biruința? Unde îţi este, iadule, boldul? (| Cor. 15, 55).” (Sf. Atanasie cel Mare, Tratat 
despre întruparea Cuvântului şi despre arătarea Lui nouă prin trup, Cap. 4, XXVII, 
în PSB, vol. 15, pp. 122-123) 


„De este cineva necredincios, după atâtea dovezi şi după atâţia mucenici în Hris- 
tos, după atâta disprețuire a morţii de către cei ce s-au făcut cunoscuți în Hristos, dacă 
se mai îndoieşte în cuget despre desființarea morții în Hristos şi despre sfârșitul ei 
în E], bine ar face să se minuneze de aceste lucruri aşa de mari şi să nu rămână învâr- 
toşat în necredință, nici cu neruşinare față de cele atât de vădite. Şi precum cel ce a 


1516. Tâlcuirea Pr. D. Stăniloae: Creştinii îşi fac semnul crucii pentru că prin ea cred că vor învia şi ei cum a învi- 
at Hristos. În crucea lui Hristos e puterea pentru învierea şi viața de veci, când e însuşită spiritual prin semnul ei făcut 
asupra noastră. Prin ea se transcende moartea și stricăciunea, legate de lumea văzută. Prin ea ne unim cu Hristos, Care a 
purtat-o spre înviere. (n. 75b, p. 122). 

1517. Tâlcuirea Pr. D. Stăniloae: Se vede de aici şi din alte locuri că Sfântul Atanasie cunoştea pe pustnicii vremii 
sale, între care şi pe sfântul Antonie a cărui viaţă a scris-o. În scrisul Sfântului Atanasie, deşi este al primului mare teolog 
apărător al dreptei credinţe, vibrează în același timp căldura unuia care a apucat în tinerețea sa Biserica martirilor (a mar- 
torilor învierii lui Hristos prin moartea lor), şi era contemporan cu începutul vicții asceţilor. (n.s 76, p. 122). 

luat amiantul cunoaşte că rămâne ncars de foc şi precum cel ce voieşte să vadă pe 
tiran legat trece prin ţara biruitorului, aşa şi cel ce nu crede în biruirea morții să 
primească credința în Hristos şi să treacă la învăţătura Lui. Şi va vedea neputința 
morții şi biruința împotriva ei. Căci mulți din cei ce nu au crezut înainte şi au râs, 
crezând pe urmă, au disprețuit atât de mult moartea, încât îndată s-au făcut şi 
mucenici ai lui Hristos.” (Sf. Atanasie cel Mare, 7razar despre întruparea Cuvân- 
tului şi despre arătarea Lui nouă prin trup, cap. 4, XXVIII, în PSB, vol. 15, p. 123) 


„În ce priveşte cuvintele: De este cu putință să treacă paharul (Mt. 26, 30), 
aflați cum le-a spus acestea, certând pe Petru: Nu cugeți cele ale lui Dumnezeu, ci 
ale oamenilor (Mc. 8, 33). Căci voia ceea ce se ruga să nu-l vină şi pentru care ve- 
nise. Şi era propriu Lui să vrea, căci pentru aceasta a venit. Însă era propriu trupu- 
lui să-i fie frică. De aceea ca om a spus acest cuvânt. Şi amândouă acestea s-au spus 
de către EI, ca să arate că Dumnezeu însuşi o voia, dar făcându-Se om avea un trup 
temător şi pentru aceasta amesteca voia Lui cu slăbiciunea omenească, pentru ca, 
desfiinţând-o pe aceasta, să facă pe om îndrăzneţ față de moarte. lată deci un lucru 
cu adevărat minunat (paradoxal): Cel pe care duşmanii lui Hristos Îl socotesc 
vorbind cu frică, îi face pe oameni îndrăzneţi şi fără teamă față de ceea ce se soco- 
teşte că El avea frică. De aceea fericiții apostoli, întăriți de aceste cuvinte, au dis- 
prețuit după El moartea, în aşa fel că nici nu mai aveau griță de cei ce-i judecau, ci 
spuneau: Se cade să ascultăm mai mult de Dumnezeu decăt de oameni (Fapte 5, 20). 
Iar ceilalți sfinţi mucenici îndrăzneau aşa de mult, încât socoteau mai vârtos că se 
mută la viață decât că suferă moartea. 

Deci cum nu e absurd să admire bărbăţia slujitorilor Cuvântului, iar de Cuvân- 
tul însuşi să se spună că I-a fost frică, dacă prin El aceia disprețuiau moartea? Din 
hotărârea şi bărbăţia atât de neclintită a martirilor se arată că nu dumnezeirea era cea 
care se temea, ci că Mântuitorul a înlăturat frica noastră. Căci precum a desființat 
moartea prin moarte şi toate cele omeneşti prin fapte omeneşti, aşa, prin ceea ce se 
socoleşte că era la EI frică, a înlăturat frica noastră şi a făcut pe oameni să nu se mai 
teamă de moarte.!518” (Sf. Atanasie cel Mare, Zei cuvinte împotriva arienilor, 
Cuvântul al III-lea, LVII, în PSB, vol. 15, pp. 387-388) 


„Dumnezeu S-a dat pe Sine ca preţ de răscumpărare (1 Tim. 2, 6) pentru cei ce 
erau stăpâniți de moarte, aceluia care avea stăpânirea morții. ŞI, fiindcă pe toți ce 
erau în închisoarea morții e limpede că i-a răscumpărat pe toți, ca să nu rămână 
nimeni în puterea morții, după ce a fost împlinită mântuirea lumii. Căci dacă nu 
există moarte, nu poate să fie nimeni în moarte (în puterea morţii).” (Sf. Grigorie de 
Nyssa, La titlurile Psalmilor, Partea întâi, cap. 8, în PSB, vol. 30, p. 154) 


„Căci prima topire a morţii a fost patima mântuitoare, şi începutul îndrăznelii 
Sfinţilor împotriva ei a fost învierea lui Hristos.1519” (Sf. Chiril al Alexandriei, Comen- 
tariu la Evanghelia Sfântului loan, Cartea a IX-a, în PSB, vol. 41, p. 827) 


1518. Tâlcuirea Pr. D. Stăniloae: (...) El a avut o frică reală, ca să învingă de fapt frica. Dar martirii întemeiați pe 
exemplul Lui biruitor al morții şi pe puterea ce le vine din Hristos cel înviat au putut să nu mai aibă frica, întrucât moartea 
a fost învinsă în însăşi rădăcina ei. (n. 145, p. 388). 

1519. Tâlcuirea Pr. D. Stăniloae: Invierea lui Hristos a înlăturat în cei ce cred în EI frica de moarte şi robia în care 


îi ținea pe oameni această frică. (n. 1564, p. 827). 

„„Dar rupând Mântuitorul nostru lanțurile morţii, aceasta s-a arătat dulce celor ce 
iubesc pe Hristos, deşi ea se apropie cu asprime.1520 Căci prin moartea Lui a apărut 
viața veşnică, care a desființat stăpânirea stricăciunii.” (Sf. Chiril al Alexandriei, 
Comentariu la Evanghelia Sfântului loan, Cartea a IX-a, în PSB, vol. 41, p. 830) 


„A trebuit ca singur şi primul dintre toţi, Fiul ce este din Tatăl Cel viu să-Şi dea 
trupul morţii, preț de răscumpărare pentru viaţa tuturor ca, prin puterea vieţii Cu- 
vântului unit cu el, să poată dărui şi firii trupurilor puterea să biruiască lanţurile 
morţii.l521* (Sf. Chiril al Alexandriei, Comentariu la Evanghelia Sfântului loan, 
Cartea a IX-a, cap. 12, în PSB, vol. 41, p. 1076) 


„Căci patima lui Hristos s-a prefăcut într-un mijloc de biruire a morţii!522 şi 
moartea Domnului s-a făcut începutul înnoirii omenirii spre nestricăciune şi viață 
nouă. Purtând pe umeri lemnul pe care avea să fie răstignit,1523 înaintează, fiind 
osândit de mai înainte la moarte şi purtând această hotărâre asupra Lui numai pen- 


tru noi.” (Sf. Chiril al Alexandriei, Comentariu la Evanghelia Sfântului loan, Cartea 
a XII-a, în PSB, vol. 41, pp. 1117-1118) 


„Căci moartea noastră s-a transformat, prin moartea lui Hristos, strămutându-se 
într-un fel de somn, spre o putere şi împlinire a unei trebuinţe superioare. Căci trăim 
ca unii ce vom fi vii pentru Dumnezeu, după Scripturi (Rom. 6, 11)1524. De aceea şi 
fericitul Pavel numeşte adormiţi pe cei ce au murit în Hristos. Căci odinioară puterea 
morții pusese stăpânire pe firea noastră. Fiindcă a împărățit moartea de la Adam 
până la Moise și peste cei ce nu păcătuiseră, după asemănarea greşelii lui Adam 
(Rom. 5, 14) şi: după cum am purtat chipul celui pământesc, să purtăm şi chipul 
celui ceresc (1 Cor. 15, 49), suportând moartea din blestemul dumnezeiesc (Gal. 3, 
13)1525. Dar, deoarece ne-a luminat al doilea Adam, Omul dumnezeiesc din cer, şi, 


1520. Tâlcuirea Pr. D. Stăniloae: Moartea lui Hristos s-a arătat dulce, căci El a omorât moartea. Dar moartea s-a 
apropiat de El cu asprime. Când s-a realizat, a devenit dulce, căci n-a mai dus sufletul pentru suferință la iad şi nici trupul 
la distrugerea definitivă, ci a condus la întemeierea dumnezeiască a vieții trupului, găsind în Dumnezeu puterea recreării 
lui. Moartea trupului a trăit-o sufletul ca fiind dulce. Pătruns de dumnezeire, a putut da viață celor din iad, morți înainte 
de El în nădejdea venirii Lui. Această deplină pătrundere a sufletului de dumnezeire I-a dat putere să învie trupul din 
mormânt, A încetat să mai fie în mormânt cu trupul, în iad cu sufletul şi pe scaun împreună cu Tatăl, sufletul pătrunzân- 
du-se de dumnezeire și ridicând trupul la o viață nouă, nemuritoare. Intr-un fel, trupul a rămas chiar din momentul morții 
legat cu sufletul şi cu dumnezeirea prin ipostasul care le unea pe toate, deși la vedere erau despărțite. Moartea devine 
dulce după Hristos şi pentru cei ce se unesc cu EI prin credință. (n. 1568, p. 830). 

1521, Tâlcuirea Pr. D. Stăniloae: Trupul lui Hristos s-a dat prin moarte preț de răscumpărare pentru viaţa noastră nu în 
sens juridic, ci în sensul că trupul Lui, biruind moartea şi umplându-se de viața veşnică, comunică viaţa Lui cea dumnezeiască 
şi trupunilor noastre. Trupul Lui s-a dat morții ca preţ pentru viața noastră, întrucât prin moartea Lui a învins în trupul Său 
moartea şi, ca urmare, a învins-o şi în trupurile noastre, comunicându-ne viața trupului Său înviat. (n. 2034, p. 1076). 

1522. Tâlcuirea Pr. D. Stăniloae: Pătimirea de bunăvoie, deci fără de păcat, a morții, a întărit, prin răbdarea ei, pu- 
terea sufletului lui Hristos, ajutat fiind în aceasta şi de puterea Dumnezeirii care sălăşluia în aceeaşi Persoană. lar această 
tărie ajunsă la maximum, la sfârşitul răbdării, a putut să învie trupul lui Hristos. (n. 2111, p. 1117). 

1523. Tâlcuirea Pr. D. Stăniloae: E un simbol şi în purtarea crucii de către Hristos în vederea morții. O purta pen- 
tru a scăpa noi de această purtare. Căci, cât suntem păcătoși, înaintăm spre moarte purtând cele ce ne duc spre ea. După 
ce ne-am unit cu Hristos, greutățile şi bolile prin care înaintăm spre sfârșitul vieții pământeşti nu ne mai duc la moartea 
spirituală, veșnică, ci spre o viață fericită a sufletului, și apoi şi spre învierea cu trupul. Inainte moartea, şi în mod accen- 
tuat cea de pe cruce, era un blestem pentru păcat. Acum acest blestem e înlăturat de Hristos (scăpându-ne de el), întrucât 
nu l-a purtat ca un vinovat, ci ca un nevinovat. Atârnând pe nedrept asupra Lui acest blestem, el însuşi s-a făcut nedrept 
atât asupra Lui, cât şi asupra tuturor celor ce se unesc cu EI spiritual, prin credință. (n. 2112, p. 1117). 

1524. Tâlcuirea Pr. D. Stăniloae: Moartea lui Hristos a transformat moartea omenească într-o moarte nouă, întâi în 
EI şi apoi în toţi cei ce cred în El. Ea a devenit un somn scurt, o trecere la viața nouă a umanităţii în Dumnezeu, la viața 

plină de bucurie în Dumnezeu. E o viață cu adevărat nouă, care nu se învecheşte niciodată, căci nu se corupe, nu slăbeşte, 
ci sporeşte continuu în putere şi bucurie din comuniunea cu Dumnezeu. (n. 2148, p. 1136). 

1525. Tâlcuirea Pr. D. Stăniloae: B/eszemul lui Dumnezeu care a adus moartea peste urmașii lui Adam nu e un act 
prin care Dumnezeu i-a supus morții, ci o închidere a oamenilor față de iubirea Lui, o închidere față de voinţa lui Dum- 


nezeu de a li se comunica puterea Lui prin iubire. Urmașii lui Adam au moştenit slăbiciunea lui în a se deschide deplin 
lui Dumnezeu. (n. 2149, p. 1137). 

luptând pentru viaţa tuturor, a răscumpărat prin moartea Sa viaţa tuturor şi, desfi- 
inţând stăpânirea stricăciunii, a înviat, ne-am replăsmuit după Chipul Lui, răbdând o 
altfel de moarte, care nu ne mai desface într-o stricăciune nesfârşită, ci ne aduce som- 
nul plin de nădejdea cea bună, după asemănarea Celui ce ne-a făcut această cale 
nouă, Care este Hristos.1526 » (Sf. Chiril al Alexandriei, Comentariu la Evanghelia 
Sfântului loan, Cartea a XII-a, în PSB, vol. 41, pp. 1136-1137) 


„Şi (Hristos - n.a.) rămâne preot în veac, ca unul ce nu încetează de a exista, 
printr-o moarte care pune sfârşit păcatului sau firii, fiindcă e Dumnezeu şi dătătorul 
a toată viaţa cea după fire şi virtute.1527” (Sf. Maxim Mărturisitorul, Ambigua, Partea 
a II-a, 30, în PSB, vol. 80, p. 142) 


Pogorârea Domnului Hristos la iad1528 


„(...) Domnul a binevestit şi celor din iad (I Pt. 3, 19). Că spune Scriptura: Jadu/ 
zice pierzării: Chipul Lui nu l-am văzut, glasul Lui nu l-am auzit (lov 28, 22; Deut. 
4, 12). Locul, pentru că n-a primit glasul, a spus cuvintele de mai sus; dar cei duşi 
în iad şi daţi spre pierzare, ca şi cum de bună voia lor s-ar fi aruncat dintr-o corabie 


1526. Tâlcuirea Pr. D. Stăniloae: Cei ce credem în Hristos prin moartea trupului trecem într-un somn asemenea celui 
al lui Hristos din cele trei zile dinainte de învierea cu trupul. E un somn care ne menține într-o viață a sufletului, 
nedeplină, dar totuşi cu o anumită conştiinţă plină de nădejdea cea bună a învierii. E ca un fel de somn, pentru că ne amin- 
tim de toate cele trăite în trup ca într-un vis, dar n-avem puterea să săvârşim faptele reale, aşa cum le săvârșeam când 
eram în trup. (n. 2150, p. 1137). 

1527. Tâlcuirea Pr. D. Stăniloae: Hristos rămâne preot în veac, pentru că nu încetează de a exista prin moartea 
menită să pună capăt păcatului şi firii, sau firii din pricina păcatului, ci El foloseşte moartea spre înviere. Căci, fiind Dum- 
nezeu, € Însuşi Dăruitorul vieții celei după fire şi al celei după virtute. Oamenii recâştigă prin virtute o viață superioară 
firii, dar o recâştigă de la Dumnezeu, o recâştigă prin har şi o recâştigă deplin după ce o pierd pe cea prin fire, în care 
prin păcat a intrat moartea. 

Hristos are viaţa în Sine, deci etern, atât după fire cât şi după virtute, şi dăruieşte tuturor viața după fire prin naşterea 
naturală şi viața cea după har prin virtutea lor, care pe de o parte e produsul efortului lor, pe de alta, al harului. Desigur 
Hristos a acceptat şi El, odată cu firea omenească, moartea; dar a acceptat-o voluntar, căci voluntar a luat firea noastră 
cea muritoare. EI însă nu putea rămâne în moarte, atât pentru că EI era şi cauza vieţii după fire, cât şi a vieții conforme 
virtuţii. Propriu-zis la E] viața conformă virtuţii e o viață după fire a omului, dar datorită unirii firii omeneşti cu cea dum- 
nezeiască. EI biruieşte moartea, intrată prin păcat în firea naturală, acceptată de EI voluntar. La El moartea nu a devenit 
involuntară, cum a devenit la om, după ce a ales prin voie păcatul. Deci nu a devenit imposibil de biruit prin voinţă. În 
Hristos moartea a putut fi învinsă prin voia Sa care n-a ales păcatul, dar şi prin voia divină conformă firii Lui divine. În 
El moartea a putut fi învinsă prin amândouă voile, adică prin convergența voii umane cu cea divină, sau prin virtutea firii 
umane şi prin firea divină. (n. 169, p. 143) 

1528. La încheierea Proscomidiei, precum şi la intrarea cu cinstitele daruri (Vohodul cel mare), preotul rosteşte în 
taină, rugăciunea: În mormânt cu trupul, în iad cu sufletul, ca un Dumnezeu, în rai cu tâlharul şi pe scaun împreună cu 
Tatăl şi cu Duhul ai fost Hristoase, pe toate umplându-le, Acela ce eşti necuprins. Invățătura despre pogorârea Domnu- 
lui Hristos la iad este menționată în al V-lea articol de credință din Simbolul Apostolic şi în cel atanasian. Această învăță- 
tură a intrat şi în cultul liturgic ortodox, precum şi în Mărturisirile de credință ale Bisericii Ortodoxe. În legătură cu 
această coborâre a lui Hristos la iad, Sfântul Chiril al Alexandriei afirmă: Sufletul lui Hristos care fusese unit cu Logosul 
divin s-a coborăt la iad; şi folosindu-se de puterea dumnezeiască şi stăpânirea divină, s-a arătat şi duhurilor de acolo 
(...) Cuvântul lui Dumnezeu (Logosul), unit prin iconomie cu sufletul Său (al lui Hristos), (...) mergând a vorbit cu 
duhurile (sufletele morților) din închisoare (din iad), ca suflet către suflete. Nu spun că Dumnezeirea singură şi de sine 
însăşi a Unuia Născutului S-a coborât la iad şi a predicat duhurilor de acolo, complet separată de suflet (...) Ci, precum 
Unul- Născut a petrecut în trup cu cei care trăiau în trupuri, tot aşa sufletelor din iad le-a vorbit sufletul ... (De recta fide 
ad Theodosium, PG, LXXVI, col. 1165). Această coborâre a lui Hristos la iad cu sufletul îndumnezeit sau cu sufletul unit 
cu Dumnezeu s-a petrecut îndată după răstignire şi punerca în mormânt a trupului Domnului Hristos și a durat până la 
învierea Sa din morți. El a adresat mesajul mântuirii duhurilor celor răposaţi de la Adam şi până atunci, duhurilor ținute 
în închisoare (| Pt. 3, 19), dar nu toţi au beneficiat de efectele răsumpărătoare ale jertfei lui Hristos şi de propovăduirea 
Lui de acolo. Hristos a dus vestea cea bună către toate sufletele, de la Adam până la venirea Domnului, deci nu numai la 
cei din Vechiul Testament, care au trăit conform voii lui Dumnezeu, ci şi la cei dintre neamuri sau la păgâni (Mt. 8, 10). 
Domnul s-a coborât la iad cu sufletul, ca să binevestească și acolo împlinirea profețiilor mesianice, începutul prăbuşirii 
puterii diavolului şi morții (Efes. 4, 9; I Pt. 3, 18-20; 4, 6), şi ca să se arate şi acelora care n-au crezut în venirea Lui şi 
L-au respins. Chiar dacă au luat toți cunoştinţă de venirea şi de opera Lui răscumpărătoare, drepți şi păcătoşi, n-au putut 
beneficia toți de ea, ci numai cei drepţi. Aceştia, chiar dacă nu L-au cunoscut pe Dumnezeu cel adevărat şi n-au auzit de 
Mesia, au împlinit însă virtuțile naturale. Sfântul loan Gură de Aur menționează în acest sens: 7irania morții a fost înlă- 
turată prin Trupul lui Hristos care a devenit nemuritor. Dar aceasta nu înseamnă că au fost iertate păcatele tuturor celor 
ce au murit înainte de venirea Lui (Omilia 36 la Matei). În acest sens şi Sfântul Chiril al Alexandriei menţionează: 

în mare, aceia sunt, dar, cei care au auzit şi glasul şi au văzut şi puterea cea dum- 
nezeiască. Dar, care om cu mintea sănătoasă şi-ar putea închipui că sunt în aceeași 
osândă şi sufletele drepţilor şi sufletele păcătoşilor, învinuind de nedreptate pronia? 
Ce dar? Nu este, oare, arătat că Domnul a binevestit şi celor care au pierit în potop, 
dar, mai bine zis, celor legaţi, celor din închisori şi celor ţinuţi în temniţă (| Pt. 3, 
19-20)? S-a arătat şi în Stromata a doua (Srromate II, 44, 1) că apostolii, după pilda 
Domnului, au binevestit şi celor din iad. Că trebuia, socot eu, ca cei mai buni uce- 
NICI Să fie imitatorii Dascălului lor şi în iad, aşa cum au fost pe pământ, pentru ca să 
aducă la credinţă, Unul pe evrei, iar ceilalți pe neamuri, adică pe acei care au viețuit 
nu în chip desăvârşit în dreptatea cea după Lege şi în dreptatea cea după filozofie, 
Ci şi-au trecut viața în păcate. Că era pe măsura rânduielii dumnezeieşti ca cei care 
au trăit şi mai înainte de venirea Domnului şi au vieţuit, după vrednicie, mai mult în 
dreptate și s-au căit de greşelile lor, să fie mântuiţi potrivit cunoaşterii lui Dum- 
nezeu, pe care fiecare a avut-o, deoarece, cu toate că au ajuns, după cum toţi recu- 
nosc, în alt loc, totuşi şi ei sunt dintre aceia care sunt ai atotputernicului Dumnezeu. 
Lucrează, însă, după socotinţa mea, şi Mântuitorul, pentru că mântuirea este lu- 
crarea Lui (In. 12, 47). Ceea ce a şi făcut, că a atras la mântuire, prin predică, pe cei 
care au voit să creadă în EI, ori de unde-ar fi venit. Dacă Domnul S-a pogorât în iad, 
precum S-a şi pogorât, nu s-a pogorât pentru altceva decât ca să binevestească; atunci 
a binevestit sau tuturora sau numai evreilor. Dacă a binevestit tuturora, atunci se vor 
mântui toți cei care au crezut, chiar dacă sunt dintre neamuri, pentru că s-au mărtu- 
risit acolo; că pedepsele lui Dumnezeu, fiind mântuitoare şi instructive, întorc la 
credință; şi voiesc mai mult pocăința păcătosului decât moartea lui; şi se petrece 
aceasta, pentru că sufletele, fiind slobozite de trupuri, privesc mai bine, chiar dacă 
sunt întunecate de patimi, din pricină că trupul nu le mai este piedică. Dacă Dom- 
nul a binevestit numai iudeilor, cărora le-a lipsit cunoaşterea Mântuitorului şi cre- 
dinţa, este clar că, de vreme ce Dumnezeu este nepărtinitor (Fapte 10, 34; Rom. 2, 
11), apostolii, ca şi aici, tot aşa şi acolo au binevestit celor dintre neamuri, care erau 
în stare să se întoarcă la credinţă. Că bine s-a spus în Păstor: S-au pogorât, aşadar 
cu ei în apă; dar aceştia s-au pogorât vii şi vii s-au ridicat, iar aceia, cei mai înainte 
adormiţi, morți s-au pogorât şi vii s-au ridicat (Herma, Păstorul, Pilda IX, 16, 6). 
Da, şi Evanghelia spune că multe trupuri ale celor morţi s-au sculat (Mt. 27, 52), 
fiind mutate, negreşit, într-o rânduială mai bună. A fost, deci, o mişcare şi o mutare 
obştească, potrivit întrupării Mântuitorului. Dreptul, în atât ca drept, nu se deose- 
beşte de drept, fie că este drept după Lege, fie că este elin. Că Dumnezeu nu este 
Domn numai al iudeilor, ci al tuturor oamenilor (Rom. 3, 29; 10, 12); dar, mai direct, 
este Tată celor care L-au cunoscut. Dacă a vieţui frumos înseamnă a viețui legal, iar 
dacă a vieţui potrivit rațiunii înseamnă a viețui după lege, dacă celor dinainte de 
lege, care au vieţuit drept, li s-a socotit lor spre credință (Rom. 4, 3; 9, 30) şi au fost 
socotiți drepţi, atunci este limpede că şi cei care n-au trăit sub Lege, dar au vieţuit 


Hristos, mergând cu sufletul în iad, a convorbit ca suflet cu sufletele; pe Care portarii iadului văzându-L s-au spăimân- 
tat şi porţile de aramă s-au sfărâmat şi încuietorile de fier s-au rupi. Şi Unul-Născul a strigat cu putere sufletelor care 
sufereau deopotrivă ... «leşiţi» ... le-a vestit şi celor din iad, ca să-i slobozească pe aceia câți ar fi crezut, dacă EI s-ar 
fi întrupat mai înainte şi ar fi trăit în vremea vieții lor. (Fragmenta in Epistolam 1 B. Petri, PG, LXXIV, col. 1013). Hris- 
tos coboară la iad ca un Împărat, ca un biruitor, vesteşte victoria asupra morții şi a diavolului şi îi eliberează de acolo pe 
cei drepți. Raiul, patria strămoşească şi părintească, rămăsese închis pentru toți, după îndepărtarea lui Adam. Acum îl 
redeschide lisus, în prezenţa tâlharului, care este primul dintre cei ce au intrat în împărăţia cerurilor (Fer. Augustin, 
Sermo, 104, PL, XXXIX, col. 2045). Deci Domnul a redeschis raiul şi pentru noi şi a redat neamului omenesc locuinţa 
veşnică (Jbidem, 155, PL, XXXIX, col. 2048). — n.a. 

drept, datorită însuşirilor lor sufleteşti, chiar dacă erau în iad şi în temniţă, ei bine, 
atunci când au auzit glasul Domnului, fie glasul personal al Domnului, fie glasul 
care lucrează prin apostoli, aceia iute s-au întors şi au crezut. Ne amintim, doar, că 
Domnul este puterea lui Dumnezeu (1 Cor. 1, 24) şi că puterea Lui nicicând nu poate 
slăbi. Socot astfel, că s-a dovedit că Dumnezeu este bun şi că Domnul este puternic 
să mântuie cu dreptate şi în chip egal pe cei care se întorc la EI, fie aici, fie în altă 
parte. Că puterea Lui nu este lucrătoare numai aici pe pământ, ci lucrează pretutin- 
deni şi veşnic. 

Astfel, în Predica lui Petru, Domnul, după înviere, zice ucenicilor: V-am ales pe 
voi doisprezece, socotindu-vă ucenici vrednici de Mine — pe care Domnul i-a voit — 
şi am socotit că sunteți apostoli credincioşi, trimițându-vă în lume să binevestiţi oa- 
menilor din lume, să cunoască ei că este un singur Dumnezeu și prin credința în 
Mine — Hristos — să le arătaţi cele viitoare, ca să se mântuiască cei ce au auzit şi au 
crezut; iar cei care n-au crezut să mărturisească că au auzit, ca să nu aibă cuvânt de 
apărare şi să spună: «N-am auzit» (Predica lui Petru, Fragm. 7, Dobschiitz). 

Ce dar? Oare, n-a fost şi în iad aceeaşi rânduială? Trebuia, ca şi acolo, toate su- 
fletele să audă predica, pentru ca, sau să facă pocăință sau să dea mărturie că pe- 
deapsa dată lor este dreaptă, pentru că n-au crezut. Ar fi fost, într-adevăr, o mare ne- 
dreptate, ca cei care au murit înainte de venirea Domnului să nu aibă parte de bine- 
vestirea Evangheliei şi nici să li se dea prilejul de a crede sau nu, adică să aibă, pe 
bună dreptate, parte de mântuire sau de pedeapsă. Că nu este drept să fie pedepsiţi, 
fără să fie judecaţi, şi să se bucure de dreptatea dumnezeiască numai cei care au trăit 


după venirea Domnului. Că tuturor sufletelor raţionale şi cuvântătoare li s-a spus 
dintru început: Zoate câte a făcut cineva din neştiință, necunoscând bine pe Dum- 
nezeu, acela, dacă ajunge să-L cunoască pe Dumnezeu, să se pocăiască şi i se vor 
ierta lui toate păcatele (Predica lui Petru, Fragm. 8, Dobschiitz, Fapte 3, 17, 10; 
30); şi Iată, spune Scriptura, am pus înaintea feței voastre moartea şi viața (Deut. 
30, 15), ca să alegeţi viața (Deut. 30, 19).” (Clement Alexandrinul, Szromatele, VI, 
cap. 6, 44.5 - 48.7, în PSB, vol. 5, pp. 416-418) 


„Deci, dacă li s-a binevestit celor ce sunt în trup, tocmai pentru ca să nu fie 
osândiți în chip nedrept, cum să nu li se fi binevestit, pentru aceeaşi pricină, și celor 
care au trăit înainte de venirea Lui? Drept este Domnul şi a iubit dreptatea şi fața 
Lui dreptate a văzut (Ps. 10, 7). lar cel ce iubeşte nedreptatea își urăşte sufletul său 
(Ps. 10, 7).” (Clement Alexandrinul, Srromatele, VI, cap. 6, 51.3-51.4, în PSB, vol. 
5, p. 419) 


„(...) Hristos, marele preot, Care răbdând moartea pentru toţi, a coborât în iad, a 
deschis porţile celor de jos şi i-a dezlegat din legături, zicând celor din legături: 
ieşiţi! şi celor din întuneric: descoperiţi-vă! (Is. 49, 9)1529. (Sf. Chiril al Alexan- 
driei, Închinare în duh şi adevăr, Cartea a VIII-a, în PSB, vol. 38, p. 281) 


1529. Tâlcuirea Pr. D. Stăniloae: În bună parte omul şi-a omorât sufletul prin păcat fără de voie, din ispita Satanei. 
Exilul în trup nu trebuie înțeles în sensul origenist, că la început spiritul uman a existat fără trup, ci în sensul că prin păcat 
trupul lui i-a făcut omului mai grea eliberarea de păcat. Trupul 1 s-a opacizat şi s-a îmbibat de plăcerile păcatului, de 
pornirile spre plăceri şi spre comoditate. A trebuit să ia Hristos un trup ţinut în curăție şi capabil să suporte moartea ca 
jertfă, cu toate slăbiciunile (afectele) de pe urma păcatului strămoşesc, ca unindu-l cu al nostru să-i dea acestuia curăția 
şi puterea de-a se feri de păcate, puterea unei existenţe jertfelnice, contrară egoismului plăcerilor. Cu puterea luminoasă 
a trupului Său, Hristos a putut ridica sufletele omeneşti până şi din întunericul iadului — al morţii sufleteşti de după 
moartea trupului — când le-au dus acolo păcate în mod accentuat fără voie. (n. 297, p. 281). 

„Hristos nu a rămas în iad, ci mai degrabă l-a golit!530.» (Sf. Chiril al Alexan- 
driei, G/afire la Facere, Cartea a VI-a, 5, în PSB, vol. 39, p. 203) 


„(...) Și iarăşi puţin şi mă veţi vedea, deoarece a treia zi va învia, după ce a vestit 
şi duhurilor din închisoare. Iubirea de oameni s-a arătat desăvârşită şi prin aceasta, 
El mântuind nu numai pe cei ce vieţuiau pe pământ, ci vestind iertarea şi celor 
coborâţi şi ținuți în întunericul ascunzimilor fără fund,!53! precum s-a scris (1 Pt. 3, 
19).” (Sf. Chiril al Alexandriei, Comentariu la Evanghelia Sfântului loan, Cartea a 
IX-a, cap. 2, în PSB, vol. 41, p. 995) 


„Deci cu dreptate zice: Săvârșitu-s-a, căci venise ceasul să meargă spre a pro- 
povădui duhurilor din iad.1532 Căci a venit ca să stăpânească şi peste morți şi peste 
vii (Rom. 14, 9), să primească moartea pentru noi (Evr. 2, 9), să suporte această păti- 
mire comună firii noastre, se înțelege cu trupul, deşi era Viaţă, ca Dumnezeu, să 
jefuiască iadul şi să dea firii omeneşti putinţa întoarcerii la viață, făcându-Se pârga 
celor adormiţi (1 Cor. 15, 20) şi întâiul născut din morţi, după Scripturi (Col. 1, 
18)1533.» (Sf. Chiril al Alexandriei, Comentariu la Evanghelia Sfântului Ioan, Car- 
tea a XII-a, în PSB, vol. 41, p. 1129) 


„Iar rațiunea îndoitei coborâri, potrivit înțelegerii imediate, este, după primul în- 
țeles, ca să mântuiască, împreună cu trupurile, şi sufletele prin credința şi prin trăirea 
curată a vieții de pe pământ, iar Cuvântul, coborându-Se la iad, să poată mântui şi 
sufletele fără trupuri ale celor ce au murit mai înainte, pentru simpla lor credință (în 
vederea Lui), iar după al doilea înțeles, este ca şi deprinderea cu patima şi cu lucrarea 
ei să primească de la Cuvântul întoarcerea spre virtute şi cunoştință.!534 (Sf. Maxim 
Mărturisitorul, Ambigua, Partea a II-a, 146, în PSB, vol. 80, p. 326) 


„În mormânt cu trupul, în iad cu sufletul...” 


„Aceste trei elemente (trupul, sufletul şi duhul — n.a.) au fost despărțite cu ocazia 
patimii, dar tot aceleaşi trei elemente s-au unit din nou cu prilejul învierii. Vreţi să 
ştiţi cum s-au despărțit ele în timpul patimilor? Trupul zăcea în mormânt, sufletul se 


1530. Tâlcuirea Pr. D. Stăniloae: Hristos scoate în continuare chiar şi din iad sufletele care nu s-au dus acolo cu 
totul demonizate, disprețuitoare ale compătimirii arătată lor de cei vii şi de sfinţi prin rugăciunile lor. Sau chiar a milei 
lui Hristos care vrea să-i scoată din singurătatea mândriei lor învârtoşate. A scoate sufletele din iad înseamnă a lipsi pe 
demoni de o parte din societatea umană a celor ce-i trăiesc totuşi pe ei ca duşmani care le măreşte singurătatea. Căci sin- 
gurătatea e cea mai îngrozitoare, cea care face bucurie celor ce o văd, sau e însoțită de conştiinţa duşmăniei altora. (n. 
357, p. 203). 

1531. Tâlcuirea Pr. D. Stăniloae: Nu puteau fi în lumina feței Tatălui nici cei buni din Vechiul Testament, până ce 
Fiul lui Dumnezeu nu va învinge moartea, arătând Tatălui trupul Său jertfit. (n. 1870, p. 995). 

1532. Tâlcuirea Pr. D. Stăniloae: S-a dus şi în iad, după ce a murit, arătând că, biruind moartea, nici iadul nu-L va 
putea ține în veci în el. Răbdând până la moarte, fără să fie atras de frică în slăbiciune, şi stăruind în iubirea de Dumnezeu 
şi de oameni, Se duce cu lumina şi cu forța binelui şi în iad, arătând că El nu poate fi ținut acolo, ci poate scoate pe cei 
ce au fost duşi acolo, aflându-se în aşteptarea Lui. Prin alipirea la El, deci primind binele din EI, toți cei ce au crezut în 
El au fost readuşi la viață. Căci viaţa deplină este una cu binele, şi binele, este una cu Dumnezeu. (n. 2135, p. 1129), 

1533. Tâlcuirea Pr. D. Stăniloae: Nu numai prin înviere vom ajunge cu Hristos lângă Tatăl, ci şi când vom muri cu 
trupul, dacă am crezut în Hristos. (n. 2136, p. 1129). 

1534. Tâlcuirea Pr. D. Stăniloae: Sfântul Maxim, expunând motivele îndoitei coborâri a Domnului, adică a celei în 
iadul propriu-zis şi a celei în sufletul robit păcatului, află pentru prima coborâre două motive, iar pentru cea de a doua, unul. 
El a coborât în iadul propriu-zis ca să mântuiască nu numai trupurile la obşteasca înviere, ci şi sufletele celor ce cred îndată 
după moarte, pentru viața de pe pământ în credință şi în curăţie, apoi pentru ca să mântuiască și sufletele celor ce au murit 
înainte de El, pentru simpla lor credinţă în venirea Lui. lar în sufletul robit păcatului coboară pentru ca şi deprinderea cu 
patima şi cu lucrarea ei să primească eliberarea sau întoarcerea la viață, prin virtutea şi cunoştinţa pe care Cuvântul dum- 
nezeiesc sau Rațiunea supremă le provoacă în el, prin trezirea rațiunii sau a cuvântului răspunzător al lui. (n. 407, p. 326). 

dusese în iad, iar duhul a fost încredinţat Tatălui1535. Sufletul în iad? (iată ce spune 
Psaltirea): Nu vei lăsa sufletul meu în iad (Ps. 15, 10). lar dacă-i adevărat că Şi-a 
încredințat duhul în mâinile Tatălui e ca şi cum l-ar fi fost depus spre păstrare. Căci 
una e să-l dăruiești, alta e să-l predai şi altceva e să-l depui spre păstrare. Depună- 
torul depune ceva pentru ca mai târziu să-şi poată ridica depunerea. Şi dacă aşa stau 
lucrurile, de ce trebuie să-Şi încredințeze în mâna Tatălui depunerea sau duhul Său? 
Răspunsul e cu mult mai presus decât mine, decât puterile mele, decât înțelegerea 
mea, căci nu-s în stare să spun că — după cum trupul Domnului nu putea cobori în 
iad, cu toate că tocmai aşa ceva afirmă cei care susțin că trupul lui lisus a fost un 
trup spiritual1536 — tot aşa nici duhul Lui nu se putea cobori în iad, aşa că, până la 
învierea Lui din morți, Domnul a încredințat duhul în mâinile Tatălui. Şi cine l-a 
încredinţat îl va şi lua înapoi. Când? Nu chiar în momentul când a înviat, dar totuşi 
îndată după înviere, după cum mărturiseşte textul Evangheliei: Mântuitorul abia în- 
viase din morți, când Maria (Magdalena — n. trad.) L-a întâmpinat, dar El i-a zis: Nu 
te atinge de Mine (In. 20, 17). Într-adevăr EL voia (să spună că — n.trad.) oricine s-ar 
atinge de EI ar atinge întreagă fiinţa Lui, pentru ca atingându- -se de ființa Lui deplină, 
roadele binefăcătoare ale trupului Său să le simtă în trup, cele ale sufletului să le 
simtă în suflet, iar cele ale duhului să le guste în duhul său. Încă nu M-am suit la 
Tatăl Meu (ceea ce vrea să spună că) Hristos urcă mai întâi spre Tatăl şi abia după 
aceea vine să-Şi întâlnească ucenicii. Aşadar, Se suie către Tatăl. În ce scop? Ca să-Şi 
ia înapoi ceea ce-l încredințase.” (Origen, Convorbirile cu Heraclide, în PSB, vol. 
8, pp. 329-330) 


„Activitatea Lui nu se mărginea numai la locul unde se afla vasul acela al Său 
trupesc, şi nu întâmpina nici o piedică în a fi totodată altundeva în univers. Rezultă 
că atâta vreme cât avea să petreacă în mijlocul oamenilor, El n-a încetat să umple 
întreaga lume şi să sălăşluiască alături de Tatăl — de fapt să rămână în EI — conti- 
nuând să poarte de grijă la tot ce-i în cer şi pe pământ şi rămânând (contrar nouă) cu 
totul liber să fie în acelaşi timp pretutindeni şi să-Şi ducă mai departe obişnuita şi 
dumnezeiasca-l lucrare.” (Eusebiu de Cezareea, Viața lui Constantin cel Mare, 
Cuvântare, Despre Sfântul Mormânt, 14.7-14.8, în PSB, vol. 14, p. 235) 


Învierea Domnului Hristos din morţi 


„„A murit în chip văzut, pe cruce, pentru ca nimeni să nu poată spune că s-a sus- 
tras de bunăvoie de la privirea oamenilor şi că s-a arătat apoi mort, dar fără să fi 
murit de fapt, apărând din nou atunci când a vrut, şi istorisind mai târziu minunea 
învierii Sale din morţi. Dar socot că atitudinea de mai târziu a ucenicilor Lui are o 
putere de dovedire cu totul sigură: cu primejdia pierderii vieţii, ei s-au dăruit cu totul 
unei propovăduiri pe care n-ar fi susținut-o cu atâta tărie dacă ar fi pus în circulație 
numai de la ei zvonul că lisus a înviat din morți. Ba mai mult: conformându-se aces- 
tei învățături, apostolii nu numai că au pregătit şi pe alții să dispreţuiască moartea, 
ci ei înşişi au fost cei dintâi care au făcut-o.” (Origen, Contra lui Celsus, Cartea a 
II-a, cap. 56, în PSB, vol. 9, p. 147) 


1535. Notă Pr. T. Bodogae: Ca în Liturghierul de mai târziu: în mormânt cu trupul, în iad cu sufletul, pe cruce cu 
tâlharul şi pe scaun împreună ai fost cu Tatăl... (n. 41, p. 329). 

1536. Notă Pr. T. Bodogae: Aici sunt vizați docheții şi, în primul rând, Marcion. A se vedea Omilia la Luca XIV. (n. 
43, p. 330). 

„În acelaşi timp nu a răbdat ca templul sau trupul Său să rămână mult timp aşa, 
ci arătându-l mort numai prin pătrunderea morţii în el, l-a înviat îndată, a treia zi, 
purtând ca trofeu al biruinţei Sale asupra morţii nestricăciunea şi nepătimirea dobân- 
dită în trupul Său1537. Căci putea să ridice trupul chiar îndată din moarte şi să-l arate 
vieţuind iarăşi. Dar Mântuitorul nu a făcut aceasta, rânduind cu înțelepciune şi acest 
lucru de mai înainte1538. Căci ar fi putut zice cineva că EI nici nu a murit, sau că 
moartea nu L-a cuprins deplin, dacă s-ar fi arătat îndată înviat. Sau dacă moartea şi 
învierea, s-ar fi petrecut în acelaşi moment, ar fi rămas nevăzută însuşirea nestrică- 
ciunii!539, De aceea trebuia să se arate trupul mort. Deci a înviat trupul Său numai 
a treia zi, ca să se arate moartea în trupul Său. Dar nu l-a lăsat mult timp în această 
stare, ca nu cumva să nu fie crezut că l-a înviat, socotindu-se că în acest timp ar fi 
ajuns la o stricare deplină; deci că nu mai poartă acelaşi trup, ci altul.” (Sf. Atanasie 
cel Mare, Tratat despre întruparea Cuvântului şi despre arătarea Lui nouă prin 
trup, cap. 4, XXVI, în PSB, vol. 15,p. 121) 


„Iar voia Celui ce M-a trimis este ca tot ce Mi-a dat să nu-l pierd, ci să-l înviez 
în ziua cea de pe urmă. Căci aceasta este voia Tatălui Meu ca tot cel ce vede pe Fiul 
şi crede în El să aibă viață veşnică şi Eu îl voi învia pe el în ziua cea din urmă (n. 
6, 38, 40).1540” (Sf. Atanasie cel Mare, 7rei cuvinte împotriva arienilor, Cuvântul al 
II-lea, LIV, în PSB, vol. 15, p. 290) 


„La înviere s-a risipit sfatul neamurilor, al lui Pilat şi al ostașilor; au fost risipiţi 
toţi câți au lucrat cele împotriva crucii. Au fost lepădate sfaturile conducătorilor, ale 
arhiereilor, ale cărturarilor şi ale împăraților poporului. Invierea a distrus toate pla- 
nurile lor.” (Sf. Vasile cel Mare, Omilii la Psalmi, Omilia la Psalmul XXXII, VI, în 
PSB, vol. 17, p. 255) 


„EL, Care este începătura celor adormiţi, Se face întâi născut din morţi pentru ca 
să deschidă trupului drumul învierii.” (Sf. Grigorie de Nyssa, Despre desăvârşire, 
către monahul Olimpiu, în PSB, vol. 30, pp. 470-471) 


„(...) N-a adus (Avraam — n.a.) copilul spre jertfă, pierzând nădejdea în făgăduințe, 
ci încrezându-se în puterea Stăpânului că va şti să împlinească în vreun fel jurămân- 
tul Său. Şi nu i-a fost fără câştig această încredere, deşi trecea printr-o încercare atât 
de amară. Căci era învățat ca dintr-o credință în ceea ce se va întâmpla, sau în învierea 
din morţi, despre minunea mai presus de orice rațiune şi vrednică de auzit şi pe lângă 
aceasta, despre taina prea închinată şi mare a întrupării Unuia Născutului.1541” (Sf. 
Chiril al Alexandriei, G/afire la Facere, Cartea a III-a, 3, în PSB, vol. 39, p. 95) 


1537. Tâlcuirea Pr. D. Stăniloae: Libertatea de patimi a fost condiţia care a făcut pe Cuvântul întrupat în stare să Se 
aducă în mod deplin Tatălui, prin renunţarea la viața pentru Sine sau prin moarte. Dar aceasta a însemnat în acelaşi timp 
înlăturarea piedicilor ce stăteau în calea înălțării Lui, și în El şi a noastră, la ceruri. (n. 74, p. 121). 

1538. Tâlcuirea Pr. D. Stăniloae: Numai rămânând trupul o vreme după moarte, ca trup mort, s-a putut vedea că 
moartea nu a fost urmată de o stricăciune în trupul Său, fiind oprită de Dumnezeu-Cuvântul să se actualizeze, odată ce 
Domnul a rămas fără păcat sau nedespărțit de Tatăl. (n. 74a, p. 121). 

1539. Tâlcuirea Pr. D. Stăniloae: Iar neputrezirea arată prezența dumnezeirii în trup chiar în timpul morții Lui cu 
trupul. Şi aceasta oprea actualizarea stricăciunii. Totuşi dumnezeirea nu şi-a revărsat puterea în trup ca să-l oprească şi 
de la moarte. Trebuia să primească moartea ca să o învingă. Odată suportând moartea în trupul Său, nu mai trebuia să 
arate că rabdă şi stricăciunea ce-i urmează. Dovedindu-Şi puterea Sa prin înviere, a dovedit că ar fi putut învinge şi strică- 
ciunea actualizată. (n. 75, p. 121) 

1540. Tâlcuirea Pr. D. Stăniloae: Dar n-ar fi realizat învierea, dacă n-ar fi fost Dumnezeu mai presus de lumea cre- 
ată din nimic, având în Sine viaţa infinită şi netrecătoare. Deci fără Treimea cea de o ființă din veci n-ar fi fost posibilă 
învierea. (n. 130, p. 290). 

1541. Tâlcuirea Pr. D. Stăniloae: Crezând Avraam că va fi părintele multor neamuri, cu toate că-şi ducea unicul fiu 
la moarte, manifesta credinţa într-o înviere din morţi a fiului său, ceea ce se va petrece de fapt prin învierea lui Hristos, 

„EI n-a rămas între morţi, ci a înviat cu moartea pe moarte călcând, şi a ieșit din 
mormânt. Aceasta au crezut-o cu adevărat cei ce prin credință L-au aflat pe Cel ce-a 
murit pentru noi, ca să treacă şi la viață pentru noi.1542” (Sf. Chiril al Alexandriei, 
Glafire la Ieşire, Cartea întâi, 5, în PSB, vol. 39, p. 265) 


„Bucuria de EI e deci stabilă, şi pe drept cuvânt, căci dacă ne-am întristat de 
moartea Lui, cine ne va lua bucuria, odată ce ştim că e viu şi rămâne veşnic, ca Dătă- 
torul şi Susţinătorul bunătăţilor noastre duhovniceşti?15%5 Dar s-a luat îndată bucu- 
ria de la cei ce L-au pironit pe cruce,1544% pentru că, încetând pătimirea de care 
socoteau că se pot bucura, le vine celor ce se bucurau de ea întristarea dintr-o nece- 
sitate de neînlăturat.” (Sf. Chiril al Alexandriei, Comentariu la Evanghelia Sfântu- 
lui loan, Cartea a XI-a, cap. 2, în PSB, vol. 41, pp. 997-998) 


„Desfiinţând prin înviere stăpânirea morţii, nu Şi-a procurat învierea Sieşi, în- 
trucât este Cuvântul şi Dumnezeu, ci ne-a dat această binecuvântare nouă, prin Sine 
şi în Sine (căci toată firea omului era, în Hristos, strânsă de legăturile morţii).” (Sf. 
Chiril al Alexandriei, Comentariu la Evanghelia Sfântului loan, Cartea a IX-a, cap. 
12, în PSB, vol. 41, p. 1064) 


„Rupând legăturile morții, El S-a întors la viaţa care era a Sa ca Dumnezeu. 
Fiindcă nu era cu putință ca El să fie stăpânit de moarte, căci, fiind Viaţa prin fire, 
cum ar fi putut suporta stricăciunea? Iar Cel în Care rrăim şi ne mişcăm şi suntem 
(Fapte 17, 28) cum ar fi putut fi supus legilor firii noastre şi n-ar fi dat mai degrabă 
viaţă, ca Dumnezeu, firii care are nevoie de viață?” (Sf. Chiril al Alexandriei, Co- 
mentariu la Evanghelia Sfântului loan, Cartea a XII-a, în PSB, vol. 41, p. 1138) 


„(...) Fericitul Evanghelist Ioan ne vesteşte şi timpul învierii, zicând: În ziua întâi 
a săptămânii (duminica), Maria Magdalena a venit la mormânt dis-de-dimineaţă, 
fiind încă întuneric. Matei, amintindu-ne acelaşi fapt, a spus că învierea a avut loc 
după ce s-a făcut seară adâncă1545. Dar socotesc că, nefiind nici un dezacord între 
purtătorii de Duh, nu prezintă nici timpul învierii în mod diferit. Căci, dacă ar voi 
cineva să înțeleagă sensul celor spuse de ei, va vedea că au acelaşi sens cuvintele lor. 
Dimineaţa adâncă şi seara adâncă se reduc, cum socotesc eu, la acelaşi înțeles şi se 
întâlnesc la punctul cel din mijloc al nopţii. Deci nu e nici un dezacord între ei. Unul, 
începând de la sfârşitul nopții, iar celălalt, de la începutul ei, se întâlnesc la mijloc, 
adică, precum am spus adineauri, la sfârşitul nopţii.” (Sf. Chiril al Alexandriei, Co- 
mentariu la Evanghelia Sfântului loan, Cartea a XII-a, în PSB, vol. 41, p. 1139) 


1542. Tâlcuirea Pr. D. Stăniloae: Hristos n-a murit numai pentru noi, ci a și înviat; creştinismul occidental, catolic 
şi protestant, a accentuat aproape exclusiv moartea lui Hristos pentru noi, socotind mântuirea noastră obținută în mod 
juridic de la Tatăl prin satisfacerea ei ca pedeapsă în locul nostru (protestantism). Dar Hristos suportă moartea pentru noi, 
ca s-o învingă pentru noi prin înviere. El e mai tare ca ea ca Dumnezeu, dar și ca om fără păcat, purtător al unei umani- 
tăți unite într-o Persoană cu dumnezeirea. Pe lângă aceea numai un Hristos viu pentru veci, ca om, ne comunică şi nouă 
ca oameni viața în veci. Scăparea pe veci de moarte nu ne vine printr-un decret, în afară de Hristos, pentru meritul Lui 
de-a fi satisfăcut pentru noi onoarea divină, sau de-a fi achitat pentru noi o pedeapsă, ci prin comuniunea cu El. (n. 457, 
pp. 265-266). 

1543. Tâlcuirea Pr. D. Stăniloae: Te bucuri de persoana dragă cât trăieşte, dar, știind că nu va trăi în veac, bucuria aceas- 
ta e întreruptă de umbre de întristare. Însă când ştim că Hristos, Care ne iubește ca nimeni altul, va fi viu în veci şi ne va da 
şi nouă viața în veci, cum nu ne-am bucura de învierea Lui cu o bucurie mai mare ca oricare alta? (n. 1874, p. 997). 

1544. Tâlcuirea Pr. D. Stăniloae: Bucuria celor ce L-au răstignit a fost o falsă bucurie, o bucurie a răutății, ea n-a 
putut dura decât puţin. În general, bucuria de răul ce-l facem cuiva nu durează mult, pentru că Dumnezeu restabilește 
cumpăna dreptăţii. (n. 1875, p. 998). 

1545. Tâlcuirea Pr. D. Stăniloae: Textul grec exact: Sâmbătă târziu, când se lumina de ziuă, spre întâia zi a săp- 
tămânii (Mt. 28, 1). (n. 2153, p. 1139). 

„(...) Mânia iudeilor era la culme, şi căpeteniile lor erau gata să omoare pe orice 
om care admira învățătura Mântuitorului şi primea puterea şi slava Lui negrăită şi 
atotputernică, mai ales pe Sfinţii ucenici. De aceea ei, ferindu-se să cadă în mâinile 
acelora, nu se duc înainte de sfârşitul zilei la mormânt, deoarece nu se putea aceasta 
fără pericol, căci ar fi fost văzuţi în cursul zilei, lumina zilei descoperindu-i ochilor 
tuturor. Și nu spunem că pricina acestei binecugetate feriri era laşitatea nebărbă- 
tească, ci cunoştinţa a ceea ce le era de folos, insuflată sufletelor Sfinţilor de Hris- 
tos, Care nu îngăduia ca cei ce vor fi luminătorii lumii să se primejduiască înainte 
de vreme.1546” (Sf. Chiril al Alexandriei, Comentariu la Evanghelia Sfântului loan, 
Cartea a XII-a, în PSB, vol. 41, p. 1140) 


„Şi cum vom aştepta noi învierea, dacă Hristos n-a înviat templul Său, făcându-Se 
pe Sine începătură a celor adormiţi (| Cor. 15, 20) şi întâi-născut din morţi pentru 
noi? Sau cum va îmbrăca acest trup stricăcios nestricăciunea, dacă, precum socotesc 
unii, va cobori în totală pierzanie? Şi cum nu i se va întâmpla aceasta, dacă nu va avea 
nici o nădejde a învierii? Deci, păzeşte-te să nu cazi din credinţa cea dreaptă pentru 
că nu pricepi minunea, ci fii înţelept şi adaugă aceasta la celelalte minuni.154%7” (Sf. 
Chiril al Alexandriei, Comentariu la Evanghelia Sfântului loan, Cartea a XII-a, în 
PSB, vol. 41, p. 1152) 


„Căci, deoarece nu firea trupului s-a făcut pricină a vieţii, ci faptul s-a săvârşit 
mai degrabă prin lucrarea firii dumnezeieşti negrăite, căreia îi aparţine prin fire pu- 
terea de a face toate vii, Tatăl prin Fiul S-a făcut lucrător asupra templului trupului 
lui Hristos nu fiindcă nu ar fi putut Cuvântul să-Şi învie trupul Său, ci pentru că ceea 
ce lucrează Tatăl lucrează prin Fiul (fiindcă El este Puterea Lui), şi ceea ce săvâr- 
şeşte Fiul este desigur de la Tatăl.1548” (Sf. Chiril al Alexandriei, Comentariu la 
Evanghelia Sfântului loan, Cartea a XII-a, în PSB, vol. 41, p. 1164) 


„(...) Cine este Acesta care vine din Edom, cu roşeala hainelor Lui din Bosra? 
(Is. 63, 1). Cei ce strigă acestea, adică: Cine este Acesta care vine din Edom?, adică 
de pe pământ, sunt îngerii şi Puterile spirituale, căci se minuncază de Domnul Care 
Se înalță la ceruri. Şi, văzându-L înroşit de sângele propriu, zic către EI, încă neîn- 
țelegând taina: Pentru ce ai îmbrăcămintea roşie şi veșmântul Tău este roşu ca al 
celui ce calcă în teasc? (Is. 63, 2). Căci ei aseamănă culoarea sângelui cu vinul cel 
nou din strugurii de curând călcaţi. Şi ce zice către ei Hristos? Întâi, ca să fie cunos- 
cut că este Dumnezeu după fire, spune: Eu grăiesc, zice, dreptatea (Is. 63, 1), spu- 
nând grăiesc, în loc de învăţ. lar Cel ce învaţă dreptatea trebuie să fie Dătătorul 
Legii, deci Dumnezeu. Apoi îngerii zic către EI, când Hristos le arată urmele cuie- 
lor: De unde ai rănile acestea la mâini? (Zah. 13, 6), iar Domnul le răspunde: Am 
fost lovit în casa prietenilor Mei (Zah. 13, 6). Căci casa iubită era Israel, care a rănit 
pe Domnul cu cuie şi cu suliță. Pentru că îndrăznelile ostaşilor trebuie, cu dreptate, 


1546. Tâlcuirea Pr. D. Stăniloae: Avem aici şi o explicaţie a faptului că Hristos a înviat noaptea, şi nu ziua. Nici un 
ucenic n-ar fi putut avea încredințarea învierii prin vederea mormântului gol, căci nu putea veni la mormânt ziua. lar 
aceasta o arată şi faptul că o femeie a văzut mai întâi mormântul gol. Ea nu putea fi acuzată de iudei că e ucenic al lui 
Hristos. (n. 2154, p. 1140). A 

1547. Tâlcuirea Pr. D. Stăniloae: Nu te îndoi de Invierea Domnului, pentru că a trecut prin uşile încuiate. Această 
minune se adaugă la celelalte minuni săvârşite de El. (n. 2174, p. 1152). 

1548. Tâlcuirea Pr. D. Stăniloae: În nici o lucrare nu e Tatăl fără Fiul sau Fiul fără Tatăl. Deci şi învierea trupului 
lui isus Hristos e opera Ambilor. Iubirea culminantă se arată în această nedespărțire a lucrării Unuia de a celuilalt. Cel 
ce mă iubeşte mă întăreşte în lucrarea mea. (n. 2202, p. 1164). 

puse pe seama iudeilor, căci ei L-au adus pe Domnul la moarte. Deci, când a dorit 
să-i convingă pe Sfinţii îngeri că S-a făcut Om cu adevărat, că a răbdat moartea pen- 
tru noi şi a înviat din morți, Hristos nu S-a folosit numai de cuvinte, ci le-a arătat şi 
semnele pătimirii. Ce e de mirare în faptul că, voind să elibereze de necredință pe 
fericitul Toma, i-a arătat semnele cuielor, ca să fie văzute de el spre folosul tuturor, 
pentru ca noi să credem cu adevărat că taina învierii s-a împlinit, nefiind înviat alt 
trup, ci cel care suferise moartea?1549” (Sf. Chiril al Alexandriei, Comentariu la 
Evanghelia Sfântului loan, Cartea a XII-a, cap. |, în PSB, vol. 41, p. 1168) 


„Şi precum se spune despre Tatăl: Ce! ce nu şi-a cruțat pe propriul Său Fiu, ci 
l-a predat pentru noi toţi, aşa se spune şi despre Fiul: E/ S-a dăruit, fiindcă a vrut. 
Şi de aceca este arătată în toate o singură voinţă, a Tatălui şi a Fiului, pentru ca să 
învăţăm că în însăşi minunea învierii Domnului a fost o singură lucrare.” (Sf. loan 
Casian, Convorbiri duhovniceşti, Partea I, „Intâia convorbire cu Părintele Isaac”, 
cap. 34, 12, în PSB, vol. 57, p. 473) 


„După pilda profetului lona,1550 Domnul a prezis că Fiul omului va fi trei zile 
şi trei nopţi în inima pământului şi totuşi, după a şasea, a sabatului, în care a fost 
răstignit, n-a fost între cei morţi decât o zi şi două nopți; atunci care este adevărul 
cuvântului dumnezeiesc şi cum se află el? De bună seamă, este folosită aici figura 
numită sinecdocă, adică după ziua în care a fost răstignit a trecut o noapte şi ziua 
următoare, iar în cealaltă noapte a înviat. Şi astfel, adăugându-se şi noaptea care a 
precedat zilei sale şi ziua care a urmat nopţii sale, se cunoaşte că nu lipseşte nimic 
timpului întreg, care se umple de la partea sa. Sunt pline Scripturile Sfinte de aceste 
exemple de socoteală, dar nu este loc să le amintim pe toate. Astfel, când zice psal- 
mul: Ce este omul că-Ţi aminteşti de el (Ps. 8, 4), prin parte se-nţelege totul, fiindcă 
printr-un singur om se arată tot neamul omenesc.” (Sf. loan Casian, Convorbiri du- 
hovniceşti, „Despre întruparea Domnului”, Cartea a VI-a, cap. 23, 3-4, în PSB, vol. 
57, pp. 853-854) 


Învierea Domnului Hristos din morţi — argumente şi mărturii 


„(...) Mântuitorul a lucrat atâtea între oameni în fiecare zi, încât convinge în chip 
nevăzut în toate părțile, între elini şi între barbari, atâta mulțime să treacă la credința 
în EI şi să asculte de învățătura Lui. lar dacă e aşa, cine se va mai îndoi acum în cuge- 
tul său că a avut loc învierea lui Hristos şi că e viu Hristos, mai bine-zis, că El însuşi 
este Viaţa? Oare e fapta unui mort să străpungă cugetarea oamenilor, încât să-i facă 
să se lepede de legile părinților şi să cinstească învățătura lui Hristos? Sau dacă nu e 
lucrător — lucru propriu celui mort —, cum poate face pe cei vii şi lucrători să se 
oprească din lucrarea lor dinainte, încât desfrânatul să nu mai desfrâneze, iar ucigașul 
să nu mai ucidă, cel ce nedreptăţea să nu mai nedreptăţească şi cei lipsiţi de dreapta 
credinţă să se facă dreptcredincioşi? Cum, dacă n-a înviat, ci e mort, pe cei numiți de 
necredincioşi zei mincinoși și pe dracii cărora li se aduce închinare, îi alungă, îi 


1549. Tâlcuirea Pr. D. Stăniloae: Dacă Domnul a voit să le arate îngerilor că a mers în iubirea față de oameni până 
la moarte, de ce nu ar fi voit să ne dovedească aceasta și nouă în veci, arătând lui Toma că păstrează urmele cuielor în 
trupul înviat? De unde s-ar fi ştiut că trupul înviat era al lui Hristos? Sau am socoti că lui Hristos nu I-a plăcut să-şi 
amintească şi să ne amintească faptul că ne-a iubit până a suferi crucea pentru noi. De aceea şi noi ne facem semnul crucii, 
amintindu-ne de această iubire a Lui, de care nu vrea să uite nici EI, lucru pe care nu vor să-l facă grupările neoprotestante, 
declarând că lui Hristos nu-l place să-Şi amintească şi să 1 se amintească de crucea suportată pentru noi. (n. 2210, p. 1168). 

1550. Tâlcuirea Prof. N. Chiţescu: Cf. Matei 12, 40. (n. 157, p. 853). 

urmăreşte şi-i surpă?” (Sf. Atanasie cel Mare, Zratat despre întruparea Cuvântului şi 
despre arătarea Lui nouă prin trup, cap. 4, XXX, în PSB, vol. 15, p. 125) 


„(...) Ce sfârşit trebuia să aibă trupul Său, odată ce S-a sălăşluit în el Cuvântul? 
Să nu moară nu se putea, odată ce era muritor şi avea să fie adus prin moarte jertfă 
pentru toți, motiv pentru care Şi l-a şi alcătuit Mântuitorul. Dar să rămână mort 
iarăşi nu era cu putinţă, odată ce s-a făcut templul Vieţii!551. Deci a murit ca muri- 
tor, dar a înviat pentru Viaţa din El. lar dovada învierii Lui sunt faptele Lui.” (Sf. 
Atanasie cel Mare, 7ratat despre întruparea Cuvântului şi despre arătarea Lui nouă 
prin trup, cap. 4, XXXI, în PSB, vol. 15, p. 127) 


„lar dacă, pentru motivul că nu Se vede, nu se crede nici că a înviat, cei ce nu 
cred tăgăduiesc şi ceea ce e propriu firii. Căci e propriu lui Dumnezeu să nu fie 
văzut, dar să Se facă cunoscut din faptele Lui, precum s-a spus şi mai sus. Căci dacă 
nu ar fi faptele, ar avea dreptate să nu creadă în Cel ce nu este văzut. Iar dacă faptele 
strigă şi-L arată limpede, pentru ce tăgăduiesc viaţa învierii atât de vădită? Căci 
chiar dacă sunt orbi cu cugetul, pot vedea măcar cu simțurile din afară puterea şi 
dumnezeirea de netăgăduit a lui Hristos. Fiindcă şi orbul, deşi nu vede soarele, sim- 
țind căldura răspândită de el, ştie că există soarele deasupra pământului. Aşa şi cei 
ce se împotrivesc pentru că nu cred, fiind încă orbi în privinţa adevărului, odată ce 
cunosc puterea altora care cred, să nu tăgăduiască dumnezeirea lui Hristos şi 
învierea săvârșită de E]1552. Căci e vădit că dacă Hristos ar fi mort, n-ar fi alungat 
pe draci şi nu L-ar fi ascultat dracii. lar de sunt alungaţi cu numele Lui, e vădit că 
El nu e mort, mai ales că dracii, văzând şi cele ce nu sunt văzute de oameni, ar putea 
cunoaşte că e mort Hristos şi nu ar mai asculta nicidecum de El.” (Sf. Atanasie cel 
Mare, Tratat despre întruparea Cuvântului şi despre arătarea Lui nouă prin trup, 
cap. 4, XXXII, în PSB, vol. 15, pp. 127-128) 


„Îndrăznirea fericitului Petru este cea mai grăitoare dovadă a învierii! Ce dovadă 
mai mare decât aceasta poți să ai, când cel care înainte de răstignire nu putea îndura 
ameninţarea unei slujnice (In. 18, 17), acum el singur se ridică cu atâta îndrăznire 
împotriva întregului popor iudeu? Şi, în faţa unei atât de mari mulţimi înfuriate, le 
grăieşte cuvinte care le putea ațâţa şi mai mult mânia.” (Sf. loan Gură de Aur, Omilii 
la Facere, Omilia XXVIII, VI, în PSB, vol. 21, p. 360) 


„Oamenii care ÎI luaseră în râs pe Hristos pe când trăia, după moartea Lui atât 
de mult au fost zguduiţi, încât au fost în stare să şi moară pentru El cu dragă inimă. 
Aceasta mai cu seamă arată puterea învierii Lui. Acesta a fost şi motivul pentru care 
au fost păstrate pentru mai târziu faptele cele mai strălucite ale lui Hristos, pentru 
ca dovada scoasă din ele să fie mai presus de orice îndoială. Dacă noi uităm, după 
ce-au murit, pe cei pe care i-am admirat pe când erau în viaţă, te întreb cum au putut 
mai târziu cei care-şi bătuseră joc de Hristos pe când trăia să-L socotească Dum- 
nezeu, dacă Hristos ar fi fost un om ca toți oamenii? Cum au putut primi chiar să 


1551. Tâlcuirea Pr. D. Stăniloae: Sfântul Atanasie deduce învierea chiar din întrupare. Cuvântul lui Dumnezeu a luat 
trupul ca să-l scape de moarte, adică să-l învie. Creştinismul apusean a tras o altă concluzie: l-a luat ca să poată satisface 
prin jertfă, ca om, onoarea dumnezeiască jignită de oameni; atâta tot. (n. 82, p. 127). 

1552. Tâlcuirea Pr. D. Stăniloae: Sfântul Atanasie vede în puterile lui Hristos, care lucrează în cei cc cred în EI şi 
au o viață curată, o forță a misionarismului creştin, prin dovedirea ce o dădeau acestea despre Hristos cel înviat. De alt- 
fel, toată logica argumentării întrupării şi învierii lui Hristos, clădită de Sfântul Atanasie este o logică întemeiată pe fapte, 
nu o logică a speculaţiei abstracte. (n. 83, p. 127). 

moară pentru El, dacă n-ar fi avut dovada clară a învierii Lui?” (Sf. loan Gură de 
Aur, Omilii la Matei, Omilia V, Ul, în PSB, vol. 23, p. 71) 


„„Că precum Iona, le spune Hristos, a fost în pântecele chitului trei zile şi trei nopți, 
tot aşa va fi şi Fiul Omului în inima pământului, trei zile şi trei nopți. (Mt. 12, 40). 

Nu le-a spus pe față că va învia. Ar fi râs de EL. A lăsat să se înțeleagă asta, pen- 
tru ca ei să creadă că Domnul ştia mai înainte de învierea Sa. Că fariseii ştiau într-ade- 
văr că Domnul va învia se vede de acolo că au spus lui Pilat: Amăgitorul Acela a 
spus încă pe când era viu: După trei zile voi învia (Mt. 27, 3), cu toate că ucenicii 
nu cunoşteau aceasta; că ei, înainte de înviere, erau mai nepricepuţi decât fariseii; 
de aceea fariseii s-au şi osândit pe ei înşişi. 

Vezi cât de precis vorbeşte Domnul de învierea Sa, deşi face numai aluzie la ea? 
N-a spus: în pământ, ci: în inima pământului, ca să arate şi mormântul şi ca nimeni 
să nu spună că moartea a fost aparentă. A îngăduit să stea trei zile în mormânt, ca să 
dea adeverire că a murit. Moartea Lui nu este adeverită numai prin răstignirea pe 
cruce, nici numai prin faptul că toți au văzut că Şi-a dat duhul, ci şi prin timpul 
zilelor cât a stat în mormânt. Despre înviere aveau să dea mărturie toate eveni- 
mentele de mai târziu; dar moartea Sa pe cruce ar fi fost pusă la îndoială dacă n-ar 
fi fost atunci multe semne şi minuni care să dea mărturie; iar dacă ar fi fost pusă la 
îndoială moartea pe cruce, s-ar fi pus la îndoială şi învierea. Din pricina aceasta 
Domnul numeşte moartea Sa: semn. Dacă n-ar fi fost răstignit, n-ar fi fost dat sem- 
nul. De aceea citează simbolul, pe Iona, ca să fie crezut adevărul. Spune-mi, închi- 
puire a fost şederea lui Iona în pântecele chitului? N-o poţi spune! Prin urmare n-a 
tost închipuire nici şederea lui Hristos în inima pământului. Că nu e cu putință ca 
simbolul să fie adevăr, iar adevărul, închipuire.” (Sf. loan Gură de Aur, Omilii la 
Matei, Omilia XLIII, I, în PSB, vol. 23, p. 510) 


„Atât de mare este puterea Celui răstignit, că după atâta bătaie de joc, după atâta 
batjocură, sutaşul şi mulțimile s-au pocăit. Unii spun că sutaşul acesta, întărindu-se 
mai pe urmă în credință, a murit mucenic.1553” (Sf. loan Gură de Aur, Omilii la 
Matei, Omilia LĂXXVIII, II, în PSB, vol. 23, p. 984) 


„Trebuia să se creadă că Hristos a murit, că a fost îngropatI554 şi că a înviat. Şi 
despre toate acestea duşmanii Lui ne fac dovada. Uită-te că înseşi cuvintele lor ne 
dau mărturie de toate acestea. Ei spun: Ne-am adus aminte că amăgitorul acela, încă 
fiind viu; deci a murit; După trei zile Mă voi scula. Porunceşte dar să se întărească 
mormântul, deci a fost înmormântat; Ca nu cumva să vină ucenicii Lui să-L fure, 
deci, dacă va fi întărit mormântul, nu se va putea face nici o viclenie. Nici una. Prin 
urmare dovada învierii a ajuns de necontestat tocmai prin cele propuse de voi, nu s-a 
făcut nici o viclenie, pentru că mormântul a fost pecetluit. lar dacă nu s-a făcut nici 
o viclenie şi s-a găsit mormântul gol, atunci negreşit a înviat. Ai văzut cum arhiereii 
şi bătrânii poporului, chiar fără voia lor, au luptat pentru dovedirea adevărului? 

Tu însă uită-mi-te la dragostea de adevăr a ucenicilor! Nu ascund nimic din cele 
spuse de duşmani, chiar dacă spun lucruri de ocară. lată Il numesc pe Hristos amăgi- 
tor şi nu o trec sub tăcere. 


1553. Notă Pr. D. Fecioru: Numele lui este Longhin, prăznuit la Biserică la 16 octombrie. (n. 23, p. 984). 

1554. Vorbind despre moartea şi îngroparea Domnului, Sfântul Chiril al lerusalimului spune că de accea a fost 
îngropat în pământ lisus, pentru ca pământul blestemat să primească binecuvântarea în locul blestemului. (Careheza a 
XIII-a, 18). - n.a. 

Cuvintele spuse de arhierei şi de farisei lui Pilat arată şi cruzimea lor, că nici la 
moartea Lui n-au pus capăt mâniei, dar şi curăţenia şi dragostea de adevăr a ucenicilor.” 
(Sf. loan Gură de Aur, Omilii la Matei, Omilia LXXXIX, I, în PSB, vol. 23, p. 990) 


„— Aveţi strajă! Întăriţi cum ştiţi! Şi pecetluind mormântul, l-au întărit cu strajă 
(Mt. 27, 65-66). 

Pilat n-a lăsat pe ostaşi să pecetluiască ei singuri mormântul; aflase ce e cu Hris- 
tos şi nu voia să le dea vreun ajutor; dar, ca să scape de ei, le-a îngăduit şi aceasta, 
spunându-le: Pecetluiţi voi mormântul cum voiţi, ca să nu puteți învinui pe alții. 
Dacă ostașii ar fi pecetluit ci singuri mormântul, arhiereii şi cărturarii ar fi putut 
spune — Chiar dacă ar fi fost spusele lor neadevărate şi mincinoase; și cum nu le-a 
fost ruşine să spună altele, ar fi putut spune şi asta — că ostaşii, îngăduind să fie furat 
trupul, ar fi dat prilej ucenicilor să plăsmuiască cuvântul despre înviere. Aşa însă, 
întărind ei înşişi mormântul, nu mai puteau să spună asta. 

Ai văzut cum se sârguiesc arhiereii şi fariseii să pună fără voia lor în lumină ade- 
vărul? Ei s-au dus la Pilat, ei i-au cerut, ei au întărit mormântul cu strajă, ca să fie 
unii altora şi învinuitori, şi martori ai adevărului. Când L-au furat ucenicii? Sâm- 
băta? Dar cum, când nu le era îngăduit să se apropie sâmbăta de mormânt? Dar chiar 
dacă ar fi făcut-o călcând Legea, cum ar fi îndrăznit să se apropie când ei erau atât 
de fricoşi? Cum ar fi putut convinge poporul? Ce-ar fi trebuit să spună? Ce-ar fi tre- 
buit să facă? Cu ce tragere de inimă ar fi putut lua apărarea unui mort? Ce răsplată 
ar fi aşteptat? Pe când trăia, au fugit îndată ce L-au văzut prins. Ar fi avut, oare, cu- 
rajul să vorbească despre El după moartea Lui, dacă n-ar fi înviat? Cum s-ar putea 
susține aşa ceva? Se vede de aici că ucenicii nici n-ar fi voit, nici n-ar fi putut să 
plăsmuiască învierea, dacă Hristos n-ar fi înviat. Hristos le vorbise ucenicilor mult 
despre înviere, le vorbise adeseori, până într-atâta, că chiar iudeii au zis că Hristos 
spusese: După trei zile voi învia. Deci dacă n-ar fi înviat, ucenicii s-ar fi socotit 
negreşit înşelaţi; şi văzându-se atacați din pricina Lui de tot poporul şi ajunşi fără 
de casă şi fără de masă, I-ar fi întors spatele şi n-ar fi voit să-l încununeze fruntea 
cu o astfel de slavă, pentru că fuseseră înşelați şi aruncaţi, din pricina Lui, în cele 
mai mari primejdii. Nici nu mai este de dovedit! Dacă n-ar fi fost adevărată învierea, 
nici n-ar fi putut s-o plăsmuiască. Pe ce s-ar fi întemeiat? Pe talentul lor oratoric? 
Dar erau nişte oameni neînvățaţi! Pe mulţimea banilor? Dar nu aveau nici toiag, nici 
încălțăminte. Pe faima neamului? Dar erau oameni de jos şi din oameni de jos. Pe 
măreţia locului lor de naştere? Dar erau nişte sate neînsemnate. Pe mulțimea numă- 
rului lor? Dar nu erau mai mult de unsprezece oameni şi aceștia împrăștiați. Pe făgă- 
duielile învățătorului? Care făgăduieli? Dar dacă n-a înviat, nici făgăduielile nu mai 
puteau fi vrednice de credință. Cum ar fi putut înfrunta un popor înfuriat? Dacă 
duhovnicul apostolilor n-a putut înfrunta cuvintele unei femei care stătea la poartă, 
şi dacă toți ceilalți ucenici s-au împrăştiat când L-au văzut legat, cum s-ar mai fi 
gândit să meargă până la marginile lumii şi să sădească o învățătură plăsmuită de- 
spre înviere? Dacă Petru n-a putut înfrunta amenințarea unei femei, iar ceilalți 
ucenici au fugit la vederea lanțurilor, cum ar fi putut înfrunta pe împărați, pe dregă- 
tori şi popoare, care aveau şi săbii şi grătare şi cuptoare aprinse şi-i amenințau cu 
mii şi mii de primejdii de moarte în fiecare zi, dacă nu s-ar fi putut bucura de pute- 
rea şi ajutorul Celui înviat? Minuni asemănătoare făcuse Domnul; înviase atâția 
morți; dar nici una din aceste minuni nu i-a făcut pe iudei să se ruşineze, ci au răstig- 
nit pe Săvârşitorul lor. Aveau, oare, să creadă popoarele în învierea lui Hristos nu- 

mai pe spusele ucenicilor? Nu! Lucrul acesta nu se poate, nu se poate! Că pe toate 
le-a lucrat puterea Celui înviat!.” (Sf. loan Gură de Aur, Omilii la Matei, Omilia 
LXXXIX, |, în PSB, vol. 23, pp. 991-992) 


„Uită-te la răutatea vrednică de râs a arhiereilor și fariseilor! Ve-am adus 
aminte, spun ei, că amăgitorul Acela a zis încă pe când trăia: După trei zile voi 
învia. Dacă era un amăgitor şi un lăudăros mincinos, pentru ce vă temeți, pentru ce 
alergaţi de colo-colo, pentru ce atâta râvnă? Ne temem, spun ei, ca să nu-l fure 
cumva ucenicii şi să înșele mulţimea. Şi s-a arătat, doar, că asta n-ar fi fost deloc o 
dovadă; dar răutatea este chițibuşară şi neruşinată; face lucruri nechibzuite. Au 
poruncit să întărescă mormântul trei zile, ca şi cum ar fi luptat pentru apărarea învă- 
țăturilor lui Hristos.” (Sf. loan Gură de Aur, Omilii la Matei, Omilia LXXXIX, II, 
în PSB, vol. 23, p. 992) 


„ŞI Hristos a înviat mai devreme, ca să nu poată spune arhiereii că nu Şi-a 
împlinit cuvântul şi că a fost furat. N-a fost un lucru lipsit de valoare că a înviat mai 
devreme; dar dacă învia mai târziu, ar fi fost pusă la îndoială învierea. Ce n-ar fi 
putut să zică şi să răszică, deşi pe nedrept, dacă Hristos n-ar fi înviat atunci când 
ostaşii stăteau la mormânt şi păzeau mormântul, ci după trei zile, după plecarea 
ostaşilor? Pentru aceea deci Hristos a înviat înainte de împlinirea celor trei zile. Tre- 
buia să învieze atunci când ostaşii erau acolo, când păzeau mormântul; trebuia deci 
să învieze chiar înăuntrul celor trei zile. Dacă ar fi înviat după trecerea celor trei zile 
şi după plecarea ostaşilor, învierea ar fi putut fi pusă la îndoială. De aceea a şi îngă- 
duit să se pecetluiască mormântul aşa cum voiau şi să pună de pază şi ostaşi. Şi nu 
le-a păsat arhiereilor şi fariseilor că fac asta sâmbăta, că lucrează; ei aveau ochii 
îndreptați numai într-o singură parte: să-şi împlinească răutatea lor. Nădăjduiau că 
prin asta vor birui. Dar fapta aceasta a lor era semnul celei mai mari nechibzuinţe. 
Semn că erau zguduiți de o puternică frică. Cei care L-au prins când era viu se tem 
de El când e mort. Şi ar fi trebuit, dacă Hristos era un simplu om, să prindă curaj, 
acum când e mort. Dar ca să afle arhiereii şi fariseii că cele ce a pătimit Hristos, pe 
când trăia, le-a pătimit de bunăvoie, iată că Domnul îngăduie să I se pună pecete, 
piatră şi strajă; dar n-au putut să-L țină în mormânt. Un singur lucru reuşesc să facă: 
să facă cunoscut mormântul şi să fie crezută prin aceasta învierea.” (Sf. loan Gură 
de Aur, Omilii la Matei, Omilia LXXXIX, II, în PSB, vol. 23, pp. 992-993) 


„Când ostaşii au venit şi au vestit pe arhierei — adevărul străluceşte mai mult 
când e propovăduit de potrivnici —, le-au dat arginţi ca să spună că ucenicii Lui au 
venit noaptea şi L-au furat. 

Cum L-au furat, o, nechibzuiților! Adevărul învierii era prea strălucitor şi prea 
măreț ca să poată fi plăsmuit! Spusa aceasta că L-au furat era de necrezut şi nici chip 
de minciună nu avea. Spune-mi, cum L-au furat ucenicii, când ei erau nişte oameni 
sărmani şi din popor, care nici nu îndrăzneau să se arate? Nu era, oare, pusă pecete 
pe mormânt? Nu erau, oare, lângă mormânt atâția paznici, atâţia ostaşi şi iudei? Nu 
se gândeau, oare, şi ei la asta, nu se îngrijeau, nu privegheau, nu aveau grijă să nu 
fie furat? Dar, în sfârşit, pentru ce să-L fure ucenicii, ca să născocească dogma în- 
vierii? Dar cum le-ar fi trecut prin minte să născocească aşa ceva unor oameni cărora 
le plăcea să trăiască ascunşi de lume? Cum ar fi ridicat piatra care era atât de păzită? 
Cum ar fi putut să se ascundă de atâția oameni? Chiar dacă nu s-ar fi temut de 
moarte totuşi n-ar fi încercat, în zadar şi fără rost, să săvârşească fapta asta, când 

erau atâția paznici. Că ucenicii mai erau şi nişte fricoşi o arată cele petrecute mai 
înainte. Când L-au văzut prins, toţi au fugit. Dacă n-au avut curajul să rămână lângă 
EI atunci când Îl vedeau viu, cum nu s-ar fi temut acum când era mort şi înconjurat 
de o mulţime atât de mare de ostaşi? Aveau, oare, de deschis o uşă? Trebuia să se 
ascundă numai de un singur om? Nu! Pe mormânt era pusă o piatră mare care avea 
nevoie de multe mâini. Aveau dreptate arhiereii să spună: Şi va fi rătăcirea cea din 
urmă mai rea decât cea dintâi! Împotriva lor au rostit aceste cuvinte! Ar fi trebuit ca, 
după atâta furie, să se căiască de faptele lor; dar ei se silesc să le întreacă pe cele de 
mai înainte născocind minciuni vrednice de râs; când era viu, I-au cumpărat sângele; 
după ce a fost răstignit şi a înviat, încearcă tot cu bani să facă să piară cuvântul 
despre înviere. Tu însă uită-mi-te că sunt prinşi tocmai prin cele ce au făcut. Dacă 
nu s-ar fi dus la Pilat și n-ar fi cerut strajă la mormânt ar fi putut să-şi răspândească 
minciunile lor cu mai multă neruşinare; dar aşa, nu! Aşa au lucrat totul ca şi cum s-ar 
fi străduit să-şi coasă propriile lor guri. În ce priveşte pe ucenici, dacă n-au putut să 
privegheze cu El mai cu seamă când au fost ținuți rău de EI, cum ar fi putut îndrăzni 
să-L fure? De ce nu L-au furat mai înainte, mai înainte de a fi pus voi, arhiereilor, 
pază la mormânt? Dacă ucenicii ar fi voit să-L fure, ar fi putut face asta în prima 
noapte, când mormântul nu era păzit, când nu era nici o primejdie, când puteau lucra 
fără frică. Că arhiereii s-au dus sâmbătă la Pilat şi i-au cerut strajă ca să-L păzească 
(Mt. 27, 62-66). În cea dintâi noapte nu era nimeni din ei la mormânt. 

Ce ne spun apoi giulgiurile care fuseseră muiate în smirnă? Și Petru a văzut 
giulgiurile acestea în mormânt (In. 20, 5). Dacă ucenicii ar fi voit să-L fure nu l-ar 
fi furat trupul gol; nu numai ca să nu-L facă de ocară, ci şi ca să nu mai piardă vre- 
mea cu dezbrăcatul şi aşa să-i scoale pe străjeri şi să pună mâna pe ei; mai cu seamă 
că Domnul fusese uns cu smirnă, o materie care se lipeşte tare de trup şi intră în 
haine; de aceea nu era uşor să se desprindă giulgiurile de pe trup; iar cei care ar fi 
făcut aceasta aveau nevoie de multă vreme. Prin urmare şi de aici se vede că este de 
necrezut furtul trupului. Nu cunoşteau, apoi, ucenicii mânia iudaică? Nu ştiau că-şi 
atrag urgia lor? Dar, în sfârşit, ce-ar fi câştigat din fapta lor dacă Hristos n-ar fi înviat? 
Dar arhiereii şi bătrânii, ştiind că au născocit furtul, au dat arginți şi au spus: Spu- 
neţi că L-au furat şi noi vom îndupleca pe dregător. Voiau să se răspândească zvonul 
acesta, dar au izbit în zadar cu pumnii în adevăr, iar prin cele prin care au încercat 
să umbrească adevărul, prin acelea l-au făcut, fără voia lor, să strălucească. Chiar 
spusa arhicreilor şi bătrânilor, că ucenicii L-au furat, întăreşte învierea. Ei înşişi 
mărturisesc: că nu era trupul în mormânt. Când înşişi arhierei şi bătrânii mărturi- 
sesc că trupul Lui nu era acolo, iar şederea paznicilor lângă mormânt, giulgiurile şi 
frica ucenicilor arată ca mincinos şi neadevărat furtul, urmează că dovada învierii 
este de nezdruncinat.” (Sf. loan Gură de Aur, Omilii la Matei, Omilia XC, |, în PSB, 
vol. 23, pp. 999-1001) 


„lar că iudeii se temeau foarte de semnul învierii, care-i va convinge că Hristos 
este Dumnezeu cu adevărat, ne va arăta ultima lor faptă de spaimă. Căci, când au 
aflat despre învierea lui Hristos şi că nu Se află în mormânt, tulburaţi şi înspăimân- 
taţi foarte din pricina aceasta, au plănuit să se folosească de minciuna ostaşilor, cu 
sume mari de bani: Căci le-au dat lor argint ca să spună că, venind ucenicii, L-au 
furat pe EI când dormeam noi (Mt. 28, 12-13)1555. Mare a fost deci semnul învierii, 


1555. Tâlcuirea Pr. Stăniloae: De unde ştiau ostaşii că L-au furat pe Hristos din mormânt, dacă dormeau? Se vede 
din aceasta cât i-a zăpăcit pe conducătorii iudeilor teama de Hristos cel înviat. (n. 1112, p. 586). 

care era o atât de neîndoielnică dovadă că Fiul este Dumnezeu, încât a tulburat și 
inima învârtoşată şi neîncovoiată a iudeilor.” (Sf. Chiril al Alexandriei, Comentariu 
la Evanghelia Sfântului loan, Cartea a V-a, cap. 4, în PSB, vol. 41, p. 586) 


„N-ar fi răbdat să stea acasă această femeie atotrâvnitoare şi înțeleaptă (Maria 
Magdalena [In. 20, 1-9] — n.a.) şi n-ar fi părăsit mormântul, dacă teama de legea 
sâmbetei şi de condamnarea ce ameninţa pe cei ce o călcau nu i-ar fi scăzut râvna, 
şi dacă respectul față de vechile obiceiuri n-ar fi oprit-o de la ceea ce dorea foarte 
mult. Dar trecând sâmbăta şi răsărind ziua de după ea, porneşte grăbită spre mor- 
mânt şi, văzând piatra rostogolită de pe mormânt, furată de bănuieli îndreptăţite, 
socoteşte că lisus a fost strămutat, atribuind şi această faptă de necredință, împreună 
cu altele, duşmăniei furioase a iudeilor1556.” (Sf. Chiril al Alexandriei, Comentariu 
Ia Evanghelia Sfântului loan, Cartea a XII-a, în PSB, vol. 41, p. 1138) 


Trupul Domnului Hristos 


„Ar fi, însă, de râs să susţinem că trupul Domnului, întru atât ca trup, a avut ne- 
voie, pentru menținerea lui, de aceste slujiri necesare trupului nostru. Da, Domnul a 
mâncat, nu pentru că trupul Lui avea nevoie de hrană — trupul Lui era menţinut prin 
o putere sfântă —, ci pentru ca nu cumva celor care erau împreună cu El să le treacă 
prin minte să gândească altceva despre El, aşa cum mai târziu au spus unii că EI s-a 
arătat în trup aparent. Într-un cuvânt, Domnul era nepătimitor; în El nu se găsea nici 
o mişcare pătimaşă, nici de plăcere, nici de durere.” (Clement Alexandrinul, Szro- 
matele, VI, cap. 9, 71.2, în PSB, vol. 5, p. 428) 


„Domnul, nu fără temei, a vrut să se folosească de o formă smerită a trupului (Is. 
53, 2-3), ca nu cumva auditorii, lăudându-I frumusețea trupului şi admirându-l fru- 
museţea chipului, să le fugă mintea în altă parte de la cuvintele lui şi, fiind atenți la 
cele trecătoare, să se depărteze de cele spirituale.” (Clement Alexandrinul, Srro- 
matele, VI, cap. 17, 151.3, în PSB, vol. 5, p. 467) 


„(...) Trupul Lui cel născut din fecioară era trup materialnic în stare să îndure 
suferințe şi moarte, aşa cum le îndură şi oamenii.” (Origen, Contra lui Celsus, 
Cartea a III-a, cap. 25, în PSB, vol. 9, p. 186) 


„„(...) Cum nu e vrednic de închinare trupul Domnului, cu adevărat prea sfânt şi 
prea cinstit, de Arhanghelul Gabriel binevestit, iar de Duhul Sfânt alcătuit (niao- 


1556. Tâlcuirea Pr. D. Stăniloae: Iudeii n-ar fi avut nici un motiv să fure trupul lui Hristos. De aceea ei au învăţat 
pe ostaşii de pază să spună că ucenicii L-au furat când ei dormeau. Dar, dacă L-ar fi furat ei sau ostașii, de ce nu L-ar fi 
luat cu giulgiuri cu tot? Părăsirea giulgiurilor în mormânt este şi ca o dovadă că lisus a înviat. Cel înviat nu mai purta 
giulgiuri de mort. Evangheliile, prezentând pe ucenici venind la mormânt şi văzând mormântul gol, arată că nu poate fi 
vorba nici de furarea trupului lui Iisus de către ei, nici de o plecare a lui lisus, Care n-ar fi suferit decât o moarte aparen- 
tă. Cum ar fi văzut ei giulgiurile în mod foarte real, sau cum le-ar fi lăsat EL în mormânt, plecând cu un trup pământesc 
gol, în cazul că ar fi plecat singur? Mai trebuie notat că Dumnezeu a rânduit ca învierea să aibă loc în prima zi după sâm- 
bătă, nu numai ca să se arate şi prin învierea de a treia zi că moartea lui lisus a fost reală, ci şi pentru ca să poată veni 
unii din ai Săi să vadă mormântul gol, neputând face aceasta sâmbăta, şi mai ales în sâmbăta Paştilor iudaice. S-a rânduit 
aşa ca să se vadă că în prima zi după sâmbăta în care s-a serbat odihna lui Dumnezeu pentru lumea căzută în păcat are 
loc înnoirea lumii prin învierea lui Hristos. Precum lumea căzută în păcat a început în prima zi, aşa începe lumea înnoită 
în a opta zi, Sărbătoarea Mielului adevărat, Care ne-a mântuit prin înviere. Aceasta nu putea coincide cu sărbătoarea 
mielului Legii vechi, sau a Paştilor evreieşti, care nu ne mântuia, ci era numai un chip al Mielului adevărat şi mântuitor 
Ce avea să vină după aceea. Grupările neoprotestante sâmbetiste nu cunosc înnoirea lumii prin Hristos, ci rămân la lumea 
veche a lui Iehova şi a mielului. (n. 2152, pp. 1138-1139). 


7] -Părinţii Bisericii 

uEv) si de Cuvântul făcut veşmânt? De fapt întinzând Cuvântul mâna, a ridicat pe 
cea bolnavă de friguri (Lc. 4, 26 urm.) şi rostind cuvânt omenesc a sculat pe Lazăr 
din morţi (In. 11, 42)1557. Şi iarăşi întinzând mâinile pe cruce a biruit pe stăpâni- 
torul văzduhului,!558 care lucrează acum în fiii neascultării (Efes. 2, 2) şi ne-a pre- 
gătit calea curată spre ceruri. 

Deci cel ce necinsteşte templul necinsteşte pe Domnul cel din templu.” (Sf. 
Atanasie cel Mare, Epistolă către Episcopul Adelfie, împotriva arienilor, VI, în 
PSB, vol. 16, pp. 184-185) 


Trupul Domnului Hristos după înviere 


„Că după înviere Hristos nu va mai avea trup pătimitor, ci nemuritor, deci şi nestri- 
căcios, care nu va avea nevoie de hrană. Deci Hristos după înviere nici n-a mâncat, nici 
n-a băut, pentru că n-a avut nevoie — că trupul Lui nu avea nevoie de mâncare şi de bău- 
tură —, ci a băut şi a mâncat pentru a-i încredința pe ucenici de învierea Sa.” (Sf. loan 
Gură de Aur, Omilii la Matei, Omilia LXXXII, II, în PSB, vol. 23, p. 929) 


Învierea şi înălţarea la cer 


„(...) Murind, înviind şi înălţându-Se la ceruri şi şezând în trup la dreapta lui 
Dumnezeu-Tatăl. Aceasta, pentru ca şi noi, murind, să nădăjduim sigur că vom învia 
şi vom vieţui o viaţă desăvârşit despărțită de toată moartea şi de toată coruperea şi 
ne vom înălța la ceruri şi vom primi cinstea şi slava cea întru Dumnezeu şi Tatăl prin 
mijlocirea Fiului însuşi şi petrecerea fericită şi veşnică împreună cu El.” (Sf. Maxim 
Mărturisitorul, Ambigua, Partea a II-a, 112a, în PSB, vol. 80, p. 285) 


Înălţarea Domnului Hristos la cer 


„Căci a înviat din morţi şi S-a înălţat la Tatăl cu trupul. Dar nu-L mai cunoaştem, 
zice, pe El după trup, adică nu-L mai cunoaştem aflându-Se cu trupul patimii, înţe- 
leg în patimile naturale şi nevinovatel559.” (Sf. Chiril al Alexandriei, G/afire Ja 
Ieşire, Cartea a II-a, 3, în PSB, vol. 39, pp. 327-328) 


1557. Tâlcuirea Pr. D. Stăniloae: Dumnezeu Cuvântul nu e una din creaturi, ci e transcendent tuturor, dar stând la 
temelia tuturor e prezent în toate. Sunt patru grade ale prezenței Lui: e prezent la baza cosmosului lipsit de conştiinţa 
acestei prezenţe transcendente; e prezent în mine, mai ales când am conştiinţa acestei prezențe transcendente şi aspir spre 
tot mai multă unire cu El; e prezent în semenul meu, tot ca transcendent, fiind şi el şi eu conştienţi de această prezență. 

Dar cel mai înalt grad de prezenţă a Cuvântului lui Dumnezeu în creatură e prezența Lui în umanitatea lui Hristos. 
Aci omul nu mai face distincţie între eul propriu şi Dumnezeu. Zicând Eu ca om, E! zice totodată Eu ca Dumnezeu. lar 
în acest semen central al meu, eu nu mai trebuie să transcend de la Tine la Dumnezeu din Tine, ci Insuţi Tu ești trăit de 
mine în Dumnezeu. Fără să se anuleze creatura, Dumnezeu Și-a făcut-o aci atât de proprie, căci a devenit ca Dumnezeu 
Eul ei. Transcenderea în Hristos nu se mai face ca de la un subiect creat la Subiectul divin transcendent, ci același Subiect 
e şi imanent și transcendent. În Hristos eu trăiesc pe Tu ca semen imanent şi ca Dumnezeu transcendent, prin care există 
creaţia şi spre care tinde fără să se poată identifica în ființă cu el. Aci creatura e pe de o parte templu, în care se aduce 
închinarea, pe de alta Subiect dumnezeiesc Căruia i se aduce închinarea. In Hristos avem între oameni un eu sau un tu, 
care nu e numai eu sau tu uman, ci Eul sau Tu-ul divin. Până aci a venit Dumnezeu în unirea cu creațiunea prin om. 
Subiectul dumnezeiesc s-a făcut om, fără să desființeze pe om, ci folosindu-Se Dumnezeu însuși de organele trupului şi 
de simţirile sufletului omenesc, asemenea unui om, dar fiind în acelaşi timp Dumnezeu. (n. 8b, p. 184). 

1558. Tâlcuirea Pr. D. Stăniloae: Chiar în brațele trupului Său răstignit era o putere biruitoare a răului. Puterea ira- 
dia prin el departe, în tot universul, ca un câmp de raze nu simplu magnetice, ci mai presus de puterea acestora. Puterea 
aceasta poate fi în parte înţeleasă ca putere aflătoare în smerenia Celui puternic, sau ca puterea smereniei însăși. Căci Cel 
ce se smereşte nu o face din neputinţă, ci din iubire nemărginită şi nu ajunge la moartea definitivă. E o putere care nu stă 
în mândrie, în care se manifestă totdeauna teama cuiva de neputinţă, sau frica de a nu i se vedea slăbiciunea, frică ce-l 
caracterizează pe cel mândru. (n. 9, p. 185). 

1559. Tâlcuirea Pr. SD. tăniloae: Sunt două feluri de patimi: cele păcătoase, care nu țin de firea omenească, și cele nepăcă- 
toase, care ţin de firea noastră: foamea, setea, oboseala, moartea. Hristos le-a luat numai pe ultimele, şi anume cu voia. Şi a scă- 
pat dc elc. Ele ţin de firea de după căderea în păcat, nu dinainte. Dar firea fără ele e pătrunsă de dumnezeire. (n. 587, p. 328). 

„În casa Tatălui Meu multe locaşuri sunt. lar de nu, v-aş fi spus. 

Mă duc să vă gătesc loc. Și dacă Mă voi duce şi vă voi găti loc, 

iarăşi voi veni şi vă voi lua la Mine, ca şi voi să fiți unde sunt Eu. (In. 14, 2-3) 

După ce-a spus după trebuinţă că nu se cuvine să se tulbure şi le-a poruncit să 
creadă şi în Tatăl şi în Sine, le spune pe față, mângâindu-i ca pe nişte descurajaţi, că 
nu vor rămâne în afară de sfânta Lui încăpere, ci se vor sălăşlui în locaşurile de sus, 
vor viețui veşnic în Biserica celor întâi născuţi şi vor fi în bunătățile fără sfârșit. Le 
spune deci că vor fi multe locaşuri în casa Tatălui, învăţându-i că cerul e foarte încă- 
pător şi că zidirea creată de El n-are nevoie deloc de nici un adaos ca să poată primi 
pe cei ce-L iubesc pe El. E de cugetat că voieşte să indice şi deosebirea de cinste, 
atunci când vorbeşte de multe locaşuri, întrucât tot cel ce vrea să vieţuiască în vir- 
tute primeşte un loc potrivit şi slava potrivită faptelor lui1550. Fiindcă erau multe 
locaşuri la Dumnezeu-Tatăl, va şi pleca, spune, mai înainte, ca să pregătească loca- 
şurile sfinților. Deci, ştiind că sunt multe locaşurile destinate mai înainte, care aş- 
teaptă sosirea celor ce-L iubesc pe Dumnezeu, nu merge pentru aceasta, ci ca să pre- 
gătească urcuşul spre cele de sus, împodobind pentru fiecare un locaș, sau un loc 
propriu al fiecăruia, făcându-l un loc plăcut, netezind drumul nedeschis odini- 
oară1561. Căci cerul le era cu totul inaccesibil oamenilor şi înainte nu păşise nici un 
trup în acel loc atotcurat al îngerilor. Urcuşul spre el ni l-a înnoit cel dintâi Hristos. 
EI ne-a dat un mod al urcuşului spre cer cu trupul, oferindu-Se pe Sine, ca o pârgă 
a celor adormiţi şi aflaţi în țărâna pământului, lui Dumnezeu-Tatăl şi arătându-Se ca 
primul Om celor din ceruri. De aceea, îngerii aflați în cer, necunoscând taina sfântă 
şi mare a călătoriei Lui la cer cu trupul, când L-au văzut suind, tulburaţi de acest 


fapt minunat şi neobişnuit, zic: Cine este Acesta ce vine din Edom? (Is. 63, 1), adică 
de pe pământ. Dar Duhul înţelepciunii prea sfinte a lui Dumnezeu-Tatăl n-a lăsat 
neînvățată mulțimea de sus, ci a poruncit mai degrabă să se deschidă porţile cereşti 
împăratului şi Stăpânului tuturor, strigând: Ridicaţi, căpetenii, porțile voastre şi vă 
ridicaţi porțile cele veşnice şi va intra Împăratul slavei (Ps. 23, 9).” (Sf. Chiril al 
Alexandriei, Comentariu la Evanghelia Sfântului loan, Cartea a IX-a, în PSB, vol. 
41, pp. 834-835) 


„Ne-a înnoit deci nouă Domnul lisus Hristos cale proaspătă şi vie, cum zice 
Pavel, neintrând în sfinte făcute de mâini, ci în cerul însuşi, spre a Se arăta feţei lui 
Dumnezeu pentru noi!562. Căci nu ca să Se arate pe Sine feţei lui Dumnezeu-Tatăl 
S-a suit Hristos. Căci era şi este şi va fi totdeauna în Tatăl şi în ochii Celui ce L-a 
născut, fiindcă El este Cel de Care Se bucură Tatăl totdeauna!5$3. Dar Cuvântul 


1560. Tâlcuirea Pr. D. Stăniloae: Cerul, sau casa lui Dumnezeu cu atâtea încăperi sau locașuri câte persoane iubitoare 
ale lui Hristos vor fi în el, face şi el parte din creaţie, dar e plin de lumina lui Hristos. EI se vede în toate. Căci ele sunt 
transparente pentru lumina Lui. Toţi se simt lângă E]. Toţi simt iubirea Lui și toți sunt uniţi în iubirea față de EI şi în veşni- 
cia Lui și această iubire îi face și pe ei să se iubească, să-și fie transparenți într-o desăvârşită comuniune. Propriu-zis toată 
creaţia e transformată într-un astfel de cer transparent pentru Hristos, într-un cer al comuniunii între ei şi cu Hristos. Dar 
în lumina accasta generală, răspândită de Hristos şi de toţi cei ce-L iubesc, fiecare răspândeşte o lumină pe măsura bunătăţii 
la care a ajuns în cursul vieții pământeşti şi fiecare vede lumina lui Hristos şi lumina generată a tuturor pe măsura luminii 
înțelegătoare la care s-a ridicat el. Şi, potrivit luminii fiecăruia, e şi strălucirea sau slava lui. (n. 1581, p. 834). 

1561. Tâlcuirea Pr. D. Stăniloae: Exista de mai înainte lângă Dumnezeu locul pentru fiecare. lisus Se duce mai 
înainte ca să le înfrumuseţeze treptat, pe măsură ce vede pe fiecare urmând Lui în viața pământească. (n. 1582, p. 834). 

1562. Tâlcuirea Pr. D. Stăniloae: A intrat dincolo de locaşurile îngereşti, dincolo de cer, în faţa lui Dumnezeu-Tatăl, 
ca om, pentru a arăta fața omenească lui Dumnezeu-Tatăl, ca față a omului iubită în gradul suprem. Ce s-a spus înainte 
despre cer, ca creaţie nouă, trebuie precizat ca cer plin de Dumnezeu, având în el şi ceea ce-i mai presus de creaţie. (n. 
1583, p. 835). 

1563. Yâlcuirea Pr. D. Stăniloae: Fiul este bucuria Tatălui. Oricine se bucură de cel care-l iubeşte. Cum nu S-ar 
bucura Tatăl de Fiul Care-L iubeşte în mod suprem? Bucuria supremă este legată dc existenţa supremă, iar existenţa ade- 
vărată și bucuria de ea nu există fâră comuniune. (n. 1584, p. 835). 

neînvelit odinioară în umanitate!564% S-a suit acum pentru a Se arăta în mod neo- 
bişnuit şi minunat ca om. Aceasta a făcut-o pentru noi, şi în favoarea noastră, Fiul, 
în putere aflându-Se şi ca om, ca să audă şi cu trupul: Șezi de-a dreapta Mea (Ps. 
109, 1), şi să transmită slava filiaţiei Sale întregului neam omenesc1565. Căci este 
unul dintre noi, întrucât S-a arătat ca om de-a dreapta lui Dumnezeu-Tatăl, deşi este 
mai presus de toată creaţia şi de o ființă cu Tatăl Său, ca Cel ce S-a născut Dum- 
nezeu din Dumnezeu şi cu adevărat Lumină din Lumină. Deci S-a arătat ca om pen- 
tru noi Tatălui, ca pe noi, cei ce am căzut de la fața Lui pentru vechea neascultare, 
să ne aşeze iarăşi în faţa Tatălui. A voit, ca Fiu, ca şi noi să ne numim fii şi copii ai 
lui Dumnezeu pentru El.” (Sf. Chiril al Alexandriei, Comentariu la Evanghelia 
Sfântului loan, Cartea a IX-a, în PSB, vol. 41, p. 835) 


„Dar Unul-Născut ne-a adus folos şi în alte moduri întrupându-Se. Căci a zdro- 
bit stăpânirea morţii, a luat puterea păcatului, ne-a dat tăria să călcăm peste şerpi şi 
scorpii şi peste toată puterea vrăjmaşului. Se potrivea deci foarte mult ca să ne 
îndemne pe noi sau pe sfinţii Săi ucenici să socotim că e dulce şi plăcut şi vrednic 
de toată prețuirea să fim totdeauna împreună cu El, Dătătorul atâtor bunătăţi, arătân- 
du-Se continuu prezent şi conviețuind cu noi. Dar Lui nu 1 s-a părut cu totul folosi- 
tor să rămână timp atât de îndelungat în chipul smereniei, primit cu folos pentru 
iubirea faţă de noi, precum am spus înainte. Ci trebuia mai degrabă, odată ce a ajuns 
la sfârşit iconomia cea pentru noi, ca El să Se întoarcă la slava proprie Lui şi să Se 
întoarcă cu trupul asumat pentru noi la egalitatea cu Dumnezeu-Tatăl, pe care nu 
răpire socotind-o (căci o avea ca pe un bine propriu), S-a pogorât la lipsa noastră de 
slavă. Căci în timp ce era pe pământ, deşi era Dumnezeu adevărat şi Domnul tutu- 
ror, a socotit că aceasta nu va fi nici unuia dintre noi de un folos mai mare față de 
cei ce nu ştiau de slava Lui. A fost pălmuit, scuipat şi răstignit şi a suportat batjocu- 
ra necredinţei iudeilor, care îndrăzneau să spună: Dacă eşti Fiul lui Dumnezeu, co- 
boară-Te de pe cruce! (Mt. 27, 40). Deci, după ce a împlinit taina cu privire la noi, 
S-a înălţat iarăşi la Dumnezeu-Tatăl cel din ceruri, odată trecut fiind timpul smere- 
niei şi vremea deşertării de bunăvoie. S-a arătat acum ca Dumnezeu Puterilor de sus, 
căci nu a ignorat cerul pe Stăpânul tuturor, Care Se urca. Celor ce stăteau la porțile 
de sus li s-a poruncit să-L primească în calitate de Domn al Puterilor, deşi Se înalță 
cu trupul. Porunca aceasta le-o dădea Duhul!566, zicând: Ridicaţi, căpetenii, porţile 
voastre şi vă ridicați porţile cele veşnice, şi va intra Împăratul slavei (Ps. 23, 7). Căci 
înţelepciunea de multe feluri a lui Dumnezeu, pe care a arătat-o în Hristos, precum 
zice Pavel, S-a făcut cunoscută Începătoriilor şi Stăpâniilor (Efes. 3, 10)1567. Căci 
întorcându-Se la Tatăl, deşi Acesta este înțeles mai mare ca EI prin aceea că a rămas 
în cele ce era pururea, iar Fiul a suportat deşertarea deoarece S-a pogorât la chipul 
de rob, S-a întors iarăşi la slava proprie, auzind: Șezi de-a dreapta Mea până ce voi 


1564. Tâlcuirea Pr. D. Stăniloae: Fiul Se arată acum Tatălui cu o față omenească. Se vede calitatea Lui de Fiu şi prin 
faţa omenească. Urcă şi cu umanul la înălțimea dragostei Lui filiale față de Tatăl. Câtă valoare se dă prin aceasta uma- 
nului! Tatăl Se bucură de faţa omului ca de faţa Fiului Său. (n. 1585, p. 835). 

1565. Tâlcuirea Pr. D. Stăniloae: Toată fața omenească este iubită acum de Tatăl ca faţă a Fiului Său. Omul devine 
fiu prin dragostea ce-o câştigă Fiul pentru umanitatea al cărei ipostas S-a făcut. (n. 1586, p. 835). 

1566, Tâlcuirea Pr. D. Stăniloae: Hristos nu Se întoarce la Tatăl numai ca Dumnezeu, ci şi ca om. Pentru aceasta S-a 
şi pogorât, făcându-Se om, ca să Se întoarcă şi ca om la Tatăl. De aceea se miră îngerii şi întreabă: Cum poate fi împăra- 
tul slavei îmbrăcat în umanitate? lar Cel ce le porunceşte să deschidă porţile cerului, şi ca om, este Duhul lui Hristos, de 
o ființă cu El ca Dumnezeu, dar Care a făcut umanitatea Lui transparentă prin înviere, arătându-Se în mod clar prin ea 
Fiui ca Dumnezeu. (n. 1732, p. 911). 

1567. Tâlcuirea Pr. D. Stăniloae: In Hristos, ca Fiul lui Dumnezeu întrupat, s-au adunat toate rațiunile existenței cre- 
ate, îndumnezeite. (n. 1733, p. 911). 

pune pe vrăjmașşii Tăi aşternut picioarelor Tale (Ps. 109, 1). Deci, ca să nu pară că 
Îşi atribuie o cinste mai mare şi că Tatăl şi Dumnezeu cel din ceruri Îl primeşte pe 
Fiul nu de bunăvoie să şadă de-a dreapta Sa, Tatăl însuşi e înfățişat zicând: Șezi de-a 
dreapta Mea. Însă nici să nu zică cineva, având minte, că Tatăl a dat o cinste secun- 
dară Fiului, punându-L de-a dreapta, ci să cugete mai degrabă aceasta: Trebuia să 
fie cu adevărat la dreapta şi să aibă un loc nebănuit de nici o micşorare, nu Tatăl, ci 
mai degrabă Fiul, pentru deşertarea şi supunerea de bunăvoie, încât să nu fie neso- 
cotit de cei ce nu puteau înțelege taina referitoare la El. De aceea Tatăl nu poate fi 
socotit de-a dreapta, ca să se păstreze egalitatea Lui cu Fiul!568.” (Sf. Chiril al 
Alexandriei, Comentariu la Evanghelia Sfântului loan, Cartea a X-a, cap. 1, în PSB, 
vol. 41, pp. 910-911) 


„Ne este lucru plăcut şi de dorit să fim împreună totdeauna cu Mântuitorul Hris- 
tos, deşi S-a deşertat pe Sine pentru noi, precum s-a scris, şi a luat chipul unui rob 
şi lipsa de slavă a firii omeneşti. Căci ce este firea omului în comparaţie cu Dum- 
nezeu? lar aceasta nu era de trebuință Fiului însuşi, ci mai de folos era să Se înalțe 
ca om la Tatăl şi să primească în mod deschis slava, stăpânirea şi demnitatea dum- 
nezeiască, şi să nu le mai aibă în mod umbrit. S-a aşezat la dreapta voind aceasta şi 
Tatăl însuşi, căci ÎL iubeşte ca pe Cel născut din EI şi ca pe rodul fiinţei Sale. (...) 
Psalmistul, exprimând tainele prin Duhul, zice: Zoate neamurile bateţi din palme 
(Ps. 46, 1), apoi, explicând cauza sărbătorii, prezintă înălțarea Mântuitorului la ce- 
ruri, zicând: Suitu-S-a Dumnezeu întru strigare, Domnul în glas de trâmbiţă (Ps. 46, 
5), numind strigare şi trâmbiță glasul înalt şi răsunător al Duhului, când a poruncit 
Puterilor de sus să ridice porţile şi a numit pe Domnul Puterilor, precum am spus 
adineauri. Din această cauză vom afla şi corul Sfinţilor ajuns în mare bucurie. De 
aceea a mai spus: Domnul împărățeşte, să se bucure pământul (Ps. 9%, 1) şi iarăşi: 
Domnul a împărăţit, îmbrăcatu-S-a întru podoabă, îmbrăcatu-S-a Domnul întru 
putere şi S-a încins (Ps. 92, 1). Căci Cel ce era om ca noi înainte de învierea din 
morți, când S-a suit la Tatăl din ceruri S-a îmbrăcat în propria Sa podoabă şi S-a 
încins cu puterea ce-o avea de la început. Căci S-a aşezat să împărățească împreună 
cu Tatăl. Deci se cuvine în chip drept ca cei ce-L iubesc să se bucure, că a plecat 
spre Tatăl Său Cel din ceruri, având să-Şi reia propria slavă şi să împărăţească iarăşi 
împreună cu Tatăl, ca la început.156% (Sf. Chiril al Alexandriei, Comentariu la 
Evanghelia Sfântulai Ioan, Cartea a X-a, cap. |, în PSB, vol. 41, pp. 911-912) 


„(...) Dumnezeiescul iniţiator al nostru în tainele dumnezeieşti, adică Pavel, 
nemaiatribuindu-I, după învierea din morți şi după înălțarea la ceruri, smerenia pro- 
prie oamenilor, zice într-o Epistolă: chiar dacă am cunoscut pe Hristos după trup, 
acum nu-L mai cunoaştem (l Cor. 5, 16), iar despre sine zice: Pavel, apostol nu de 
la oameni, nici prin vreun om, ci prin lisus Hristos (Gal. 1, 1). Dar de ce, spunând 
că va veni iarăşi la noi ca să schimbe zrupu/ smereniei noastre ca să fie asemenea 


1568. Tâlcuirea Pr. D. Stăniloae: Dacă L-ar fi pus Fiul pe Tatăl la dreapta, S-ar fi socotit că e mai mic decât Tatăl, 
bucurându-Se de atenția Tatălui, întemeiată pe motivul smereniei asumate de El prin întruparea ca om. (n. 1734, p. 911). 

1569. Tâlcuirea Pr. D. Stăniloae: Fiul lui Dumnezeu ne mântuiește nu numai prin cruce, ci şi prin starea de slavă la 
care ridică umanitatea Sa. Căci din această slavă ne comunică şi nouă puterea de-a ne ridica la ea, ca să fim mai departe 
în comuniune cu El şi să fim ridicaţi și noi la slava veşnică împreună cu EI, Cel făcut om. Deci Apostolii trebuiau să se 
bucure de înălțarea lui Hristos la Tatăl, şi, după ei, toți credincioşii, şi pentru perspectiva slavei la care vor fi ridicaţi şi 
ei. Prin umanitatea Lui, făcută străvezic prin Duhul şi bună comunicantă a Duhului, ne trimite Duhul, prin Care creştinii 
vin spre şi în comuniunea cu EI, urmându-l cxemplul pământesc aici, pe pământ, şi ajungând la slava Lui cerească în 
viaţa viitoare. (n. 1735, p. 912). 

trupului slavei Sale (Filip. 3, 21), zice acum că nu de la oameni, nici prin om, ci prin 
Iisus Hristos a fost ales Apostol? De ce spune că nu-L mai ştie pe El acum după firea 
trupului? Spune-mi, oare a desfiinţat Stăpânul trupul pe care l-a răscumpărat? Nu 
este aşa pentru cei ce cugetă drept. Căci, ajungând la capăt timpul deșertării Unuia- 
Născutului, sau al smeririi, nu Se mai propovăduiește şi cunoaşte din cele prin care 
S-a văzut deşertat, ci mai degrabă din ceea ce Îl arată Dumnezeu după fire. Pentru 
că, fiind cunoscut şi primit ca Cel ce S-a făcut om, trebuia să fie învăţaţi cei ce au 
crezut, că este şi Dumnezeu după fire. De aceea, El Se foloseşte mai mult de cuvin- 
tele potrivite Dumnezeirii decât de celelalte.” (Sf. Chiril al Alexandriei, Comenta- 
riu la Evanghelia Sfântului loan, Cartea a X-a, cap. 1, în PSB, vol. 41, pp. 914-915) 


„Precum, fiind Viaţa după fire, se spune că a murit şi a înviat pentru noi, aşa, 
văzând pururea pe Tatăl Său şi fiind văzut de către Tatăl Său, se spune că S-a înfă- 
țişat Lui acum, adică după ce S-a făcut om, nu pentru Sine însuşi, ci pentru noi, ca 
om şi ca Cel ce avea de împlinit ceea ce mai lipsea din iconomia pentru noi. Astfel 
Hristos a urcat pentru noi şi dincolo de ceruri, ca primul dintre noi şi ca pârga noas- 
tră,1570 căci a intrat dincolo de ele pentru noi, ca Înainte-Mergător, cum zice undeva 
şi dumnezeiescul Pavel (Evr. 6, 20). Ca om se înţelege că este încă Arhiereu, 
Mângâietor al sufletelor noastre şi jertfă de ispăşire pentru păcatele noastre (| In. 2, 
1-2), iar ca Dumnezeu şi Domn după fire, este împreună-Șezător cu Tatăl Său, dar 
slava de la Acesta va trece şi la noi!57l. De aceea şi Pavel a zis despre Tatăl: Și îm- 
preună cu E ne-a sculat şi împreună ne-a aşezat întru ceruri, în Hristos lisus (Efes. 
2, 6). Săvârşite fiind deci cele de pe pământ, trebuia să împlinească ceea ce mai 


lipsea, adică să urce la Tatăl. De aceea, zice: Vă este de folos ca să Mă duc Eu. Căci 
dacă nu Mă voi duce, Mângâietorul nu va veni la voi.” (Sf. Chiril al Alexandriei, 
Comentariu la Evanghelia Sfântului loan, Cartea a X-a, cap. 2, în PSB, vol. 41, pp. 
982-983) 


„Fund în chipul şi în egalitatea în toate cu Dumnezeu-Tatăl, nu răpire a socotit 
să fie deopotrivă cu Dumnezeu, ci S-a pogorât la smerenia noastră şi S-a deşertat pe 
Sine, purtând trupul acesta lipsit de slavă, şi a îmbrăcat din iubire asemănarea 
micimii omeneşti (Filip. 2, 8-11), pentru ca, venind vremea cuvenită, în care trebuia, 
după împlinirea tainei, să îmbrace iarăşi slava veche şi fiinţială, mântuind pe toată 
lumea, aducând la viaţă şi la cunoştinţa de Dumnezeu pe cei din ea, să arate şi în 
aceasta împreună-voitor pe Tatăl. În acest scop Îi adresează Lui cuvântul, spunând 
că trebuie să Se înalțe pe Sine la demnitatea firii Sale1572.” (Sf. Chiril al Alexan- 


1570. Tâlcuirea Pr. D. Stăniloae: Sfântul Chiril pare a spune aici că Fiul lui Dumnezeu, urcând umanitatea asumată 
de EI la înălțimea Sa, deci mai presus de ceruri sau de locaşul îngerilor, a urcat în Sine umanitatea nu numai la ceruri, ci 
mai presus de ele. De aceea se miră îngerii cum Hristos, ca om, cere să-L lase să treacă mai presus de ele. Aceasta s-a 
spus şi de către Sf. Chiril prin expresia de mai înainte, că Hristos a ridicat în Sine firea omului la culmea a tot binele. 
Poate aceasta vrea să spună Sfântul Apostol Pavel prin expresia că Hristos a intrat pentru noi dincolo de catapeteasmă, 
adică dincolo de toată creaţia, chiar dincolo de îngeri, în calitate de existenţe pur spirituale, şi de ceruri, locuinţa lor. (n. 
1844, p. 982). 

1571. Tâlcuirea Pr. D. Stăniloae: Chiar înălțat dincolo de catapeteasmă, sau mai presus de toată creaţia (deci şi de 
îngeri) Hristos nu încetează să fie şi om şi Dumnezeu. Ca Dumnezeu, se spune că şade împreună cu Tatăl, dar nedespărțit 
de umanitate. De aceea, în această dublă calitate ne comunică slava Tatălui. Ca om, se spune că rămâne în veac Arhiereul 
sau Mijlocitorul nostru la Tatăl. Este Arhiereul suprem, întrucât e singurul Care a intrat și rămâne dincolo de catape- 
teasmă, la Tatăl însuşi. Jertfa lui Hristos rămâne veșnică. Ea este actul prin care a mântuit, sfinţit şi ridicat umanitatea în 
fața iubitoare a Tatălui. Fiul nu reneagă acest act, nu încetează să-L prețuiască şi să-L iubească pe Tatăl, ca Fiul făcut şi 
om, şi împreună cu Tatăl iubeşte pe toţi cei uniţi cu EI. (n. 1845, pp. 982-983). 

1572. Tâlcuirea Pr. D. Stăniloae: Pe cât a fost de necesar pentru mântuirea oamenilor să Se facă om smerit, umblând 
printre ci şi primind moartea pentru a o învinge, aşa a fost necesar, tot pentru mântuirea lor, să Se înalțe, să arate omenes- 
cul transfigurat şi înălțat la slava dumnezeiască, pentru ca toți cei ce cred în EI să sc împărtășcască de ea. (n. 1897, p. 1009). 

driei, Comentariu la Evanghelia Sfântului loan, Cartea a IX-a, cap. 3, în PSB, vol. 
41, p. 1009) 


„Şi a dispărut de la ochii noştri, ca să ne întoarcem la inimă şi să-L găsim, căci 
S-a depărtat şi iată este aici (Mt. 24, 2-3). Nu a voit să fie mai mult cu noi şi totuşi 
nu ne-a părăsit. Căci S-a retras acolo de unde nu S-a retras, căci lumea prin El a fost 
făcută şi în această lume era şi a venit în această lume pentru ca să mântuiască pe 
păcătoşi (In. 6, 33). ” (Fericitul Augustin, Confessiones - Mărturisiri, Cartea a IV-a, 
XII, (19), în PSB, vol. 64, p. 110) 


„S-a urcat la cer, de unde, ca Fiu al lui Dumnezeu, n-a lipsit niciodată, şi pe cel 
întrupat om, pe care diavolul nu-l lăsase să se ridice la cer, Fiul lui Dumnezeu l-a 
urcat cu Sine în sălaşul cel ceresc.” (Boethius, Articole teologice, I, 4, în PSB, vol. 
PP) 


„(...) Prin înălțarea la cer a unit cerul cu pământul, căci prin intrarea cu acest trup 
pământesc, de o fire şi de o esenţă cu noi, în cer, a arătat că toată firea sensibilă e 
una în rațiunea ei mai generală, acoperind astfel în sine nota deosebirii care o diviza. 
Apoi, pe lângă aceasta, străbătând prin toate treptele dumnezeiești şi inteligibile din 
cer, cu sufletul şi cu trupul, adică cu firea noastră desăvârşită, a unit cele sensibile 
şi cele inteligibile, arătând în Sine cu totul neîmpărțită şi nedezbinată convergența 
spre unitate a întregii creațiuni în raţiunea ei atotoriginară şi atotgenerală. 

Şi, în sfârşit, după toate acestea, ajunge la Dumnezeu însuşi, cu omenitatea Sa, 
înfăişându-Se adică pentru noi, precum s-a scris, în fața lui Dumnezeu şi Tatăl, ca 
om, El, Care nu poate să Se despartă niciodată în nici un mod de Dumnezeu.” (Sf. 
Maxim Mărturisitorul, Ambigua, Partea a II-a, 106 a, în PSB, vol. 80, p. 265) 


Hristos — cununa întregii Biserici 


„Slava noastră este Tatăl universului, iar Hristos este cununa întregii Biserici.” 
(Clement Alexandrinul, Pegagogul, Cartea a II-a, cap. 8, 71.2, în PSB, vol. 4, p. 
24 


Hristos -— „ieri şi azi şi în veci este acelaşi” (Evr. 13, 8) 


„(...) Iisus Hristos — ieri şi azi şi în veci — este acelaşi (Evr. 13, 8). În cuvântul 
ieri a arătat tot timpul trecut, în care, înainte de început, S-a născut din Tatăl. Iar în 
cuvântul astăzi sunt arătate spațiile acestei vremi, în care din nou S-a născut din 
Fecioară, a pătimit şi a înviat. lar în veci arată toată nemărginirea veşniciei ce va să 
vie.” (Sf. loan Casian, Convorbiri duhovniceşti, „Despre întruparea Domnului”, 
Cartea a VI-a, cap. 19, 4, în PSB, vol. 57, p. 850) 


„De la EI, prin EI şi în EI sunt toate” (Rom. 11, 36) 


„De la EI, prin EI şi în EI (sunt) toate (Rom. 11, 36). De la EI pentru că EI este 
cauza celor ce există, conform voinţei lui Dumnezeu Tatăl. Prin E] pentru că Lui | 
se datoreşte conservarea tuturor; după ce le-a zidit pe toate, a adăugat fiecăruia din- 
tre cele făcute (însuşirile necesare) pentru conservare. De aceea, cu o dorință 
irezistibilă şi o dragoste de negrăit către E], Stăpânul şi Dătătorul vieţii, s-au îndrep- 
tat toate, aşa cum s-a scris: Ochii tuturor privesc cu speranță către Tine (Ps. 122, 

15) şi iarăşi: Toate nădăjduiesc în Tine (Ps. 103, 27), deschizi Tu mâna Ta şi orice 
viețuitoare se umple de bunăvoință (Ps. 144, 16).” (Sf. Vasile cel Mare, Despre 
Sfântul Duh, cap. 5, în PSB, vol. 12, p. 24) 


Lucrarea Lui neîntreruptă în viaţa lumii şi a oamenilor 


„S-a arătat acum ca Mântuitor Cel ce exista mai înainte; S-a arătat ca Învățător 
Cel Care era în Cel Ce exista — căci Cuvântul era la Dumnezeu; S-a arătat Cuvântul, 
prin Care s-au creat toate. Creator fiind, a dat la început, odată cu creaţia, şi viaţa; ca 
Învățător a învăţat, când S-a arătat, cum să vieţuiască oamenii bine, pentru ca apoi, 
ca Dumnezeu să dăruiască viață veşnică. Nu acum, pentru întâia oară, a avut milă de 
noi, cei care eram pe o cale rătăcită, ci de demult, de la început; dar S-a arătat acum 
când eram deja pierduţi; S-a arătat şi ne-a mântuit.” (Clement Alexandrinul, Cuvânr 
de îndlemn către elini (Protrepticul), cap. 1, 7.3-7.4, în PSB, vol. 4, p. 74) 


„Cu această frică i-a îndemnat pe cei învârtoşaţi la inimă; apoi i-a îndemnat şi 
prin prea înțeleptul Moise, prin Isaia cel iubitor de adevăr şi prin toată ceata pro- 
feţilor; pe cei care au avut urechi i-a întors, într-un chip mai plin de pricepere, să 
creadă în Cuvântul lui Dumnezeu; uneori îi ținea de rău, alteori îi ameninţa; pe unii 
oameni îi plângea; altora le cânta; întocmai ca un doctor bun, care pe unele trupuri 
bolnave le oblojeşte, pe altele le mângâie, pe altele le spală, pe altele le taie cu cuţi- 
tul, iar pe altele le arde; uneori le taie cu ferăstrăul, când trebuie să vindece pe om 
cu pierderea unui mădular sau a unei părți din mădular. Felurit se poartă şi Mântui- 
torul şi felurită este şi mântuirea oamenilor: când îi amenință, îi sfătuieşte; când îi 
ține de rău, îi întoarce la EI; când îi plânge, îi miluieşte; când le cântă, îi cheamă; 
prin rug vorbeşte (leş. 3, 2) — evreii aveau nevoie de semne şi minuni (In. 4, 48) — 
iar prin foc înfricoşează pe oameni, scoțând flacăra din stâlp; flacăra este totodată 
dovadă şi de har şi de frică.” (Clement Alexandrinul, Cuvânt de îndemn către elini 
(Protrepticul), cap. 1, 8.2-8.3, în PSB, vol. 4, p. 75) 


„Tot ce s-a scris despre persoana Lui este considerat sfânt şi vrednic de laudă: 
naşterea Sa, creșterea, puterea Sa, patimile şi învierea Sa, nu numai că s-au petrecut 
într-un anumit timp, ci lucrează în noi încă şi azi.” (Origen, Din omiliile Evanghe- 
liei de la Luca, VII, VII, în PSB, vol. 7, p. 90) 


„(...) Aşadar: pământul, apa, aerul, focul, a căror natură nu are în ea nimic ra- 
țional — după cum singuri ne dăm seama —, ar putea fiinţa prin ele însele, sau dacă 
ar fi adevărat că în adâncul tuturor lucrurilor zace una şi aceeaşi esență (şi pe care 
învăţaţilor în ale acestei ştiinţe le place să o numească fie a-toate-primitoare, fie 
maică, dar despre care toţi ne spun că este lipsită de orice fel de înfăţişare sau chip, 
că este neînsuflețit şi lipsită de rațiune), atunci întreb: de unde şi-ar fi putut ea do- 
bândi rostuirea? Ce ar fi putut determina deosebirea dintre elemente, sau, dimpo- 
trivă, atracţia şi unirea contrariilor? Cine a dat poruncă mai grelei stihii a pământu- 
lui să se lase purtată de apă? Cine a inversat însuşirile apei (care ştim că nu curge 
decât în jos) şi a purtat-o până sus, în nori? Cine a silit vlaga focului să se furişeze în 
ascunzişurile lemnului şi să se amestece cu elementele atât de contrarii naturii lui? 
Cine a inclus în răcoarea aerului o anume virtute termică, punând astfel capăt răz- 
boiului dintre ele, sub forma îngăduinţei? Cine a înzestrat muritoarea spiţă a oame- 
nilor cu posibilitatea perpetuării, prelungindu-i existența până-n vecia vieţii celei 

fără de moarte? Cine a dat aici chip bărbatului şi a închipuit femeia, făcându-i să-şi 
corespundă unui altuia, într-o deplină armonie, şi a iscusit pentru toate fiinţele prin- 
cipiul generării? Cine preface fluiditatea seminţei bărbatului — care nu e mai mult 
decât o biată scursură pieritoare şi insensibilă — în ceva care să poată da viață unei 
ființe? Cine lucrează chiar şi astăzi toate acestea şi nenumărate alte minunăţii ale 
minunățiilor, mai presus de puterea noastră de minunare? Cine duce la capăt, zi cu 
Zi ŞI ceas cu ceas, prin nevăzuta şi insensibila Lui putere, toate aceste treziri la viaţă 
ŞI pieiri? 

Ei bine, cauza tuturor acestor lucruri poate fi pe bună dreptate aflată în Cuvân- 
tul lui Dumnezeu, Care lucrează în chip atât de neînțeles.” (Eusebiu de Cezareea, 
Viața lui Constantin cel Mare, Cuvântare, Despre Sfântul Mormânt, 11.13-11.14, în 
PSB, vol. 14,p. 221) 


„Nu există nici un om care să nu ştie că lucrurile lui Dumnezeu sunt minunate 
prin măreţia creaţiei lor. Chiar pe acelea pe care le împarte zilnic sfinţilor Săi şi pe 
care le revarsă cu deosebită dărnicie, nu le cunoaşte nimeni altul decât sufletul, care 
se bucură de ele, care în adâncul conştiinţei sale judecă astfel binefacerile lui Dum- 
nezeu, încât nu le poate exprima prin cuvinte şi nici cuprinde cu sirţirea şi cu gân- 
durile, când coboară de la acea flacără cerească pentru a le privi pe cele materiale şi 
pământeşti. Cine nu va admira în sine lucrările Domnului, când va vedea că astfel 
au fost înăbuşite în el nesațiul stomacului şi lăcomia primejdioasă a gurii pentru 
lucruri costisitoare, încât se va mulțumi cu mâncare foarte puţină şi de foarte mic 
preţ, servită rar şi numai de nevoie? Cine nu va fi uimit în faţa lucrărilor lui Dum- 
nezeu, simțind că acel foc al plăcerii, pe care înainte îl credea de nestins şi firesc, s-a 
potolit în aşa măsură, încât nu se mai simte îmboldit nici de cea mai mică tulburare 
a trupului? Cine nu se va cutremura de puterea Domnului, când va vedea că oameni 
altădată răi şi primejdioşi, care ajungeau în culmea mâniei chiar când supuşii lor le 
adresau cuvinte măgulitoare, s-au îmbunat atât de mult, încât nu numai că nu se 
supără în fața injuriilor, ci chiar se bucură foarte mult când le-au fost adresate? Cine 
nu se va minuna de lucrările lui Dumnezeu şi nu va striga din tot sufletul: Am cunos- 
cut că mare este Domnul, când va atla că a devenit cineva darnic din foarte hrăpăreţ, 
cumpătat din risipitor, umilit din trufaş, simplu şi modest din delicat şi luxos, bucu- 
rându-se de sărăcia de bună voie şi de lipsa lucrurilor din acest veac? (...) Ce mi- 
nune poate fi mai mare, decât ca într-un timp foarte scurt cei mai hrăpăreţi încasatori 
de impozite să se facă apostoli, prigonitorii sângeroşi să devină predicatori foarte 
sârguincioşi ai Evangheliei, propovăduind cu vărsarea sângelui lor acea credință pe 
care o prigoneau? Acestea sunt lucrările lui Dumnezeu, pe care Fiul mărturiseşte că 
le face împreună cu Tatăl, când zice: « Tată! Meu până acum lucrează şi Eu lucrez 
cu El». Despre aceste lucrări fericitul David, cântând în duh, zice: Binecuvântat fie 
Domnul Dumnezeul lui Israel, Care singur face lucruri mari şi minunate. Despre 
aceasta şi profetul Amos spune: £/ face toate şi le schimbă şi umbra morţii o stră- 
mută în lumină a dimineţii. Negreşit, aceasta este schimbarea dreptei Celui Prea- 
înalt. Despre acest lucru mântuitor al lui Dumnezeu roagă profetul pe Domnul zi- 
când: /ntăreşte, Doamne, ceea ce ai lucrat în noi. Trec cu vederea acele daruri as- 
cunse şi nevăzute ale lui Dumnezeu, pe care mintea tuturor celor sfinți le vede că se 
săvârşesc în chip deosebit clipă de clipă, acea revărsare de bunăvoință duhovni- 
cească prin care sufletul abătut se înalță cu iuțeală plin de bucurie, acele porniri de 
foc ale inimii şi mângâierile nespuse şi neauzite, care uneori trezesc ca dintr-un 

somn adânc pentru cea mai fierbinte rugăciune pe toţi cei ce lâncezesc în cea mai 
josnică nepăsare. Aceasta este, zic, bucuria despre care Apostolul spune: Ochiul 
omului n-a văzut-o, urechile n-au auzit-o şi în inima omului nu s-a ridicat, a aceluia 
care îndobitocit de viciile pământeşti, este încă om, stăpânit de porniri omeneşti, 
care nu vede nimic din aceste daruri ale lui Dumnezeu. În sfârşit, acelaşi Apostol, a 
adăugat atât despre sine, cât şi despre cei asemenea lui, care se despărțiseră de traiul 
omenesc, zicând: Dar Dumnezeu s-a descoperit nouă prin duhul Său.” (Sf. loan 
Casian, Convorbiri duhovniceşti, Partea a Il-a, "A doua convorbire cu Părintele 
Chaeremon", cap. 12, 2-7, în PSB, vol. 57, pp. 525-526) 


„Fără Mine nu puteţi face nimic” (loan 15, 5) 


„(...) în Hristos e toată aducerea de roduri şi toată apropierea!575. Fiindcă EI 
însuşi zice: Fără Mine nu puteți face nimic (In. 15, 15).” (Sf. Chiril al Alexandriei, 
Închinare în duh şi adevăr, Cartea a IX-a, în PSB, vol. 38, p. 287) 


Hristos — Tămăduitorul nostru 1574 


„Şi chiar dacă e numit şi doctor, Hristos nu lucrează în toți ca doctor, ci numai 
în cei care-şi dau seama de gravitatea bolii şi-şi caută scăpare la milostivirea Lui.” 
(Origen, Despre principii, Cartea a II-a, II, 7, în PSB, vol. 8, p.151) 


„Dar aceasta să-ți fie ştiut, frate, că nu prin venirea lui Hristos, ci prin credința 
celui ce a ştiut s-a vindecat bolnavul (sluga sutaşului — n.a.) de dureri. Tot aşa şi 
acum: dacă te rogi din locul în care te afli şi dacă bolnavul crede că prin rugăciunile 
tale va fi ajutat, i se vor împlini toate după dorința lui.” (Sf. Vasile cel Mare, Epis- 
tole, 42, 1, în PSB, vol. 12, p. 192) 


„Căci cine dintre oamenii care au fost vreodată şi-a alcătuit trupul numai din 
fecioară? Sau cine dintre oamenii din totdeauna a tămăduit astfel de boli, ca cele 
tămăduite de Domnul de obşte al tuturor? Cine a redat cuiva ceea ce îi lipsea din 
naştere şi a făcut vreun orb din naştere să vadă?” (Sf. Atanasie cel Mare, Jrazar 
despre Întruparea Cuvântului şi despre arătarea Lui nouă prin trup, cap. 6, XLVIII- 
XLIX, în PSB, vol. 15, pp. 145-147) 


„De ai crede că ranele cele veşnice şi nevindecabile ale sufletului nemuritor şi 
bolile sale cauzate de viciu sunt vindecate de Hristos, tu ai crede că EI poate să vin- 
dece şi relele şi bolile trecătoare ale trupului, şi numai către El ai alerga, trecând cu 
vederea leacurile şi îngrijirea doctorilor. Dat fiindcă Acela care a făcut sufletul a 


1573. Tâlcuirea Pr. D. Stăniloae: Nu putem aduce jertfă Tatălui decât prin Fiul. Căci numai umplându-ne EI ca om 
cu simţirea jertfei Lui, cu închinarea exemplară pe care şi-a însușit-o faţă de Tatăl, făcându-Se om. Singurul Om Care S-a 
apropiat cel mai mult, sau direct de Dumnezeu a fost Cel ce este în El însuşi şi Dumnezeu; singurul om Care s-a apro- 
piat cel mai mult de Dumnezeu ca Tată iubitor este Fiul Lui. Nici un om nu se poate apropia aşa de mult de Dumnezeu, 
ca Fiul Lui făcut om. Când vrem să ne apropiem de Tatăl dăm lângă EI de Fiul Lui făcut om. Fiul făcut om ne-a uşurat 
— a făcut posibilă neputinței noastre apropierea de Tatăl. În Hristos, făcut om coborât la noi, dăm de Dumnezeu; uniți cu 
Fiul Tatălui, simțim iubirea Tatălui. (n. 302, p. 287). 

1574. Vorbind despre Mântuitorul ca despre Doctorul şi Tămăduitorul nostru, Sfântul Chiril al Ierusalimului pre- 
cizează: Orice om să-L audă pe lisus (...) Să alergăm la Cel ce iartă greşelile! De suntem bolnavi, la El să ne găsim scă- 
parea; de ne doare sufletul, să urmăm pe Doctorul sufletelor; de suntem flămânzi, să primim Pâinea; de suntem morți, 
să primim învierea, de am îmbătrânit în neştiință, să cerem înţelepciune de la Inţelepciune. - Sf. Chiril al Ierusalimului, 
Omilie la slăbănogul de la scăldătoarea Vitezda, 19, în vol. Cateheze, traducere din limba greacă şi note de Preotul pro- 
fesor Dumitru Fecioru, EIBMBOR, Bucureşti, 2003, p. 378. — n.a. 

făcut şi trupul, Cel ce vindecă (sufletul) cel nemuritor, Acela poate să vindece şi 
trupul, bolile şi suferinţele cele vremelnice.” (Sf. Macarie Egipteanul, Cele cincizeci 
de omilii duhovniceşti, XLNIII, 4, în PSB, vol. 34, p. 277) 


„De bună seamă că îmi vei spune acestea: Dumnezeu ne-a dat, pentru a ne îngriji 
trupul, ierburile pământului şi doctoriile, a prevăzut îngrijirile doctorilor de bolile 
trupului, şi a dispus ca acest (trup), care este făcut din pământ, să poată fi vindecat 
cu di iferite produse ale pământului. Și eu sunt de acord că aşa stau lucrurile. Însă, ia 
aminte şi cunoaşte în ce fel şi cui au fost date aceste (mijloace) şi pentru cine le-a 
rânduit Dumnezeu în marea şi nesfârşita lui dragoste de oameni. (Au fost date) atunci 
când omul a călcat porunca pe care o primise, când a devenit obiect al mâniei, când 
a fost aruncat din desfătarea paradisului în această lume, ca într-o captivitate şi ne- 
cinste, sau ca într-o muncă silnică, când a căzut sub stăpânirea întunericului şi a 
rătăcit din cauza patimilor, atunci când a fost supus patimilor şi bolilor cărnii el, cel 
care mai înainte era nepătimitor şi scutit de boli. Or, este clar că toţi cei născuţi din 
el sunt supuşi aceloraşi patimi. 

Deci, Dumnezeu a rânduit (toate) acestea pentru cei slabi şi necredincioşi, pen- 
tru că, Bun fiind, n-a voit să nimicească în întregime neamul cel păcătos al oame- 
nilor. El a dat oamenilor din această lume şi celor din afară leacuri pentru îngrijirea, 
vindecarea şi reconfortarea trupului şi a permis celor ce nu pot să se încreadă întru 
totul în Dumnezeu să se folosească de ele.” (Sf. Macarie Egipteanul, Cele cincizeci 
de omilii duhovniceşti, XLNIII, 4-6, în PSB, vol. 34, pp. 277-278) 


„lar dacă vrei să auzi şi cum tămăduieşte pe cel bolnav, atunci ține minte: cine 
a învăţat pe albină să fabrice ceara? Împreună cu ea şi mierea? Cine a făcut ca pinul, 
terebintul şi arborele de mastică să picure sucul acela lipicios? Cine a zidit ţinutul 
Inzilor, care-i mama fructelor şi bine mirositoare? Cine a sădit măslinul care poto- 
leşte durerile şi oboselile trupeşti? Cine ne-a dat cunoaşterea rădăcinilor și a plan- 
telor precum şi învățătura leacurilor care se găsesc în ele? Cine a recomandat oame- 
nilor doftoria cea dătătoare de sănătate? Cine a scos din pământ izvoarele calde vin- 
decătoare de răceli şi de năduşeli şi care alungă umflăturile şi uscăciunile?” (Sf. 
Grigorie de Nyssa, Despre iubirea față de săraci şi despre facerea de bine, în PSB, 
vol. 30, pp. 449-450) 


Hristos Se roagă pentru noi1575 


„(...) Prin curățire, de care a fost vorba, creştinul va participa prin rugăciunea sa 
şi la rugăciunea Fiului lui Dumnezeu, care stă şi în mijlocul acelora care nu-L cunosc 
(n. 1, 26), dar care nu lasă pe nimeni fără ajutor şi care Se roagă Tatălui împreună 
cu cei pentru care mijloceşte. Fiul lui Dumnezeu nu este doar Arhiereu pentru jert- 
fele noastre şi apărător înaintea Tatălui; El Se roagă cu cei care se roagă şi stăruie 
pentru cei care stăruic. Însă El nu Se roagă ca pentru nişte casnici ai Săi, pentru aceia 
care nu se roagă necontenit în numele Său, nici nu va reprezenta înaintea lui Dum- 
nezeu pe cei care nu urmează îndrumările Sale de a se ruga în tot timpul, fără să se 
ostenească.” (Origen, Despre rugăciune, X, 2, în PSB, vol. 7, p. 220) 


1575. Ce cuvinte minunate şi cu un conținut teologic bogat scrie Fericitul Augustin când face referire la rugăciunea 
Domnului: Hristos pentru noi: £7 (Hristos) Se roagă pentru noi ca Preot al nostru; Se roagă în noi ca fiind Cap al nos- 
tru; este rugat de către noi ca Dumnezeu al nostru! (Fer. Augustin, In. Ps. 81, PL XXXVII, col. 1081) - n.a. 

„Hristos, Care S-a arătat în timpurile din urmă Arhiereul şi Mijlocitorul mai pre- 
sus de chipurile şi formele Legii, Se roagă pentru noi ca om, dar Își arată şi dărnicia 
ca Dumnezeu, împreună cu Dumnezeu-Tatăl, Care dăruieşte bunătățile celor vred- 
nici! 576. Foarte vădit ne-a arătat aceasta Pavel, zicând: Har vouă şi pace de la Dum- 
nezeu, Tatăl nostru, şi de la Domnul lisus Hristos (Ul Cor. 1, 2). Deci, Cel ce Se roagă 
ca om, în acelaşi timp împarte ca Dumnezeu, căci, fiind Arhiereu curat, fără pată şi 
fără răutate, nu S-a adus pe Sine pentru slăbiciunea Sa, cum era obiceiul celor ce adu- 
ceau jertfe după Lege, ci, pentru mântuirea sufletelor noastre. Şi aceasta făcând-o o 
dată pentru păcatul nostru, S-a făcut rugător pentru noi şi este EI însuşi jertfă de ispă- 
şire pentru păcatele noastre, după cuvântul lui loan. Şi nu numai pentru ale noastre, 
ci şi pentru ale lumii întregi (| In. 2,1-2).” (Sf. Chiril al Alexandriei, Comentariu la 
Evanghelia Sfântului loan, Cartea a IX-a, cap. 8, în PSB, vol. 41, p. 824) 


Hristos — viaţa noastră 1577 


„(...) Dintre toate fiinţele care sunt vii din pricina altcuiva, nimeni nu poate fi 
viu prin €l însuşi, după cum cel care a fost încălzit de altul nu poate fi el căldura 
însăşi, or Domnul nostru a zis: Eu sunt viața (In. 11, 25).” (Sf. Vasile cel Mare, Epis- 
tole, 8, IV, în PSB, vol. 12, p. 135) 


„A nu exista întru Tine este a nu exista defel.” (Sf. Grigorie de Nyssa, La fitlu- 
rile Psalmilor, Partea întâi, cap. 7, în PSB, vol. 30, p. 151) 


„Noi învăţăm că trebuie să privim numai către EI, căci El este aducătorul la exis- 
tenţă al tuturor celor ce sunt. Într-adevăr, dacă am fost aduşi din nimic la ființă şi am 
fost alcătuiți întru El, este absolut necesar să credem că noi nu suntem nicidecum în 
afară de cunoştinţa Celui întru Care suntem, de la Care am luat ființă şi întru Care 
ne vom şi desface. 

Având în mintea noastră aceste gânduri, vom izbuti, negreşit, să ducem o viaţă 
cu totul fără de păcat. Într-adevăr, cine este acela care, crezând că trăieşte din El, 
prin EL, şi întru EI, ar putea cuteza să facă părtaş al unei vieţi ticăloase pe Cel ce 


1576. Tâlcuirea Pr. Stăniloae: Hristos ca om Se roagă şi aduce jertfa pentru noi, cerând cele bune, iar ca Fiul lui 
Dumnezeu ni le și dă împreună cu Tatăl. Astfel, este Cel mai sigur şi eficient Mijlocitor. Nu numai că duce spre Dum- 
nezeu jertfa şi rugăciunile noastre, ci ne şi aduce de la Dumnezeu răspunsul bunătăţilor. Chiar în trupul Lui, care se aduce 
jertfă lui Dumnezeu şi ni se dă, sunt bunătăţile dumnezeieşti ale Persoanei Sale. Dar, dacă n-ar fi decât Hristos, nu şi Tatăl, 
s-ar putea socoti că El Îşi aduce jertfa Sieşi, şi răspunsul şi l-ar da tot EI. Dar, fiind Fiul Tatălui, şi calitatea de Persoană 
deosebită de Tatăl având-o ca şi om, jertfa poate fi văzută ca îndreptată și spre altă Persoană şi deci răspunsul vine şi de 
la Aceea, Persoana Sa fiind şi accesibilă nouă, şi unită cu cea a Tatălui. (n. 1934, p. 1028). 

1577. Viaţa este cel mai de preţ dar al lui Dumnezeu către noi. Atât viața de aici cât şi cea veșnică am primit-o prin 
Mântuitorul Hristos, Cuvântul vieţii. lisus Hristos este viaţa lumii (In. 1, 14). Acest adevăr îl confirmă Însuși Mântuitorul 
când spune: Eu sunt Calea, Adevărul şi Viața (In. 14, 6). Şi Viaţa s-a arătat şi am văzut-o şi mărturisim şi vă vestim viaţa 
de veci, care era la Tatăl şi s-a arătat nouă. ( In. 1, 1-2). El este Fiul lui Dumnezeu ce se află în comuniune substanțială 
cu Tatăl Care are viaţă în sine (In. 5, 26) şi cu Duhul Sfânt Cel ce dă viaţă (In. 6, 63). În Sfânta Scriptură este numit 
Începătorul vieţii (Ep. 3, 15), iar Sfântul Evanghelist loan spune că toate prin EI s-au făcut şi fără El nimic nu s-a făcut 
din ce s-a făcut (In. 1, 3). lisus Hristos Se manifestă ca viață a lumii în calitatea Sa de creator, proniator, restaurator şi 
desăvârşitor al întregii lumi. Întruparea Cuvântului aduce în lume un fel unic de viaţă, viaţa veșnică a Fiului lui Dum- 
nezeu, în formă omenească, trupească, viaţa lui lisus Hristos, despre Care vorbeşte Biserica, la împărtășirea ei îmbiindu-i 
pe toți oamenii. Prin propria Sa moarte şi înviere, a călcat moartea și a distrus definitiv puterea acesteia şi a deschis perspec- 
tiva vieții celei veșnice. Chiar dacă moartea fizică ne doboară, Hristos nu ne părăseşte niciodată, căci El însuşi a spus: Eu 
sunt învierea şi viaţa; cel ce crede în Mine, chiar de va muri, va trăi (In. 11, 25). Aşa cum precizează Sfântul Maxim 
Mărturisitorul, Hristos este pentru noi şi cale, şi ușă, și cheie şi împărăție. Cale, ca Cel ce călăuzeşte; cheie, ca Cel ce des- 
chide şi Se deschide celor vrednici de cele dumnezeiești; uşă, ca Cel ce duce înăuntru; împărăție, ca Cel ce e moştenit şi 
Se dă prin împărtășire tuturor — cf. Sf. Maxim Mărturisitorul, "Capete gnostice”, Suta a doua, cap. 69, în Filocalia, vol. ÎI, 
p. 190. — n.a. 

cuprinde întru El viaţa fiecăruia dintre noi?” (Sf. Grigorie de Nyssa, Despre desă- 
vârşire, către monahul Olimpiu, în PSB, vol. 30, p. 465) 


„Domnul nostru lisus Hristos este începutul şi sfârşitul oricărui fel de viaţă fru- 
moasă şi al oricărei învățături şi îndeletniciri bune. Nădejdea noastră (aceasta tre- 
buie să înțelegem prin piatra din capul unghiului, către care privesc toate câte ţin de 
virtute), după cum spune Sfântul Apostol Pavel, este EI, iar începutul sau temelia 
acestei clădiri înalte a turnului vieţii este credinţa în El. Dacă vom pune temeliile 
vieţii noastre pe credinţa aceasta şi dacă ne vom da ca legi, prin îndeletnicirile noas- 
tre de toate zilele, numai gânduri şi fapte curate, atunci EI, Care este piatra din capul 
unghiului întregii zidiri, devine şi piatra din capul unghiului vieţii noastre. Astfel, 
prin purtarea noastră frumoasă şi prin curăţia noastră, piatra aceasta se va potrivi de 
minune ca să lege într-o legătură strânsă şi puternică cele două ziduri ale vieţii noas- 
tre, adică pe cel trupesc şi pe cel sufletesc. Dacă însă va lipsi una din cele două părţi 
ale clădirii, adică dacă ţinta noastră frumoasă, care se vede, nu va fi clădită la un loc 
cu curăţia sufletului, sau dacă virtuțile sufletului nu se vor potrivi cu ceea ce se vede 
în viaţa noastră, atunci Hristos nu va mai fi nicidecum piatra din capul unghiului a 
acestei vieți, fiindcă această piatră nu se potriveşte decât la această clădire dublă, 
care se uneşte într-un singur unghi. 

Deci numai atunci se va putea suprapune clădirii noastre frumuseţea Celui ce şade 
în capul unghiului, când viaţa trupească şi cea sufletească, îmbinându-se într-una sin- 
gură, va putea să aibă în chip armonic, de regulă adevărată în viață, linia dreaptă 
şi fără întorsături a virtuţii, care nu are în sine nimic strâmb sau îndoit.” (Sf. Gri- 


gorie de Nyssa, Despre desăvârşire, către monahul Olimpiu, în PSB, vol. 30, pp. 
466-467) 


„Căci ne umplem de viaţă prin împărtăşirea de Duhul şi stând la masa lui Hris- 
tos, după ce am primit credinţa în EI.” (Sf. Chiril al Alexandriei, /nchinare în duh şi 
adevăr, Cartea a LX-a, în PSB, vol. 38, pp. 299-300) 


„Căci viaţa tuturor, a celor morţi şi a celor vii, este rod al pătimirilor lui Hristos, 
fuindcă moartea lui Hristos s-a făcut sămânță a vieţii. (...) Căci Cuvântul lui Dum- 
nezeu-Tatăl este Viaţa prin fire. El mai vârtos Se scoală decât cade, EI desființează 
moartea, nu e stăpânit de stricăciune. Face viu ceea ce are nevoie de viaţă, în loc să 
ceară viaţa de la altul. Precum lumina nu se face întuneric, aşa e cu neputinţă ca 
Viaţa să nu fie viață.” (Sf. Chiril al Alexandriei, Comentariu la Evanghelia Sfântu- 
lui loan, Fragmente din Cărţile VII şi VIII, în PSB, vol. 41, p. 773) 


Stăpânitor asupra vieţii şi morţii este Hristos 


„(...) El (Hristos — n.a.) rămâne lângă noi până la ultima noastră răsuflare şi este 
bun însoțitor răsuflării totale şi desăvârşite a sufletului pentru cei care se urcă la 
cer.” (Clement Alexandrinul, Cuvânt de îndemn către elini (Protrepticul), cap. LL, 
117.3, în PSB, vol. 4, p. 157) 


„Ca să afle ucenicii că are stăpânire asupra morţii şi vieţii, că stăpânește pe cele 
de sus şi pe cele de jos. De aceea aduce pe muntele Taborului şi pe Moise, care 
murise, şi pe Ilie, care nu murise.” (Sf. loan Gură de Aur, Omilii la Matei, LVI, II, 
în PSB, vol. 23, p. 647) 

Eternitatea lui Dumnezeu-Cuvântul 


„Cuvântul cel dumnezeiesc exista înainte de orice şi unora se şi arăta, chiar dacă 
nu tuturora.” (Eusebiu de Cezareea, Istoria bisericească, Cartea întâi, II, 16, în PSB, 
vol. 13, p. 34) 


„(...) Nimeni să nu creadă că Mântuitorul şi Domnul nostru Iisus Hristos şi-ar fi 
luat ființa numai din clipa în care S-a întrupat.” (Eusebiu de Cezareea, /storia bise- 
ricească, Cartea întâi, III, 19, în PSB, vol. 13,p.41) 


„Deci dacă Tatăl este veşnic, veşnic este şi Fiul. Căci prin EI s-au făcut veacurile 
(Evr. 1,2)1578.» (Sf. Atanasie cel Mare, Epistola a doua către acelaşi Episcop Sera- 
pion, împotriva celor care declară pe Fiul creatură, |, în PSB, vol. 16, p. 68) 


„Dacă Dumnezeu este izvor şi lumină şi Tată, nu e îngăduit să se spună că 1zvo- 
rul e uscat, că lumina e fără strălucire, că Dumnezeu e fără Cuvânt (Raţiune), ca să 
nu fie Dumnezeu neînțelept, neraţional (necuvântător) şi fără strălucire!579. Iar Tatăl 
fiind etern, e necesar ca şi Fiul să fie etern!580. Căci cele ce le înţelegem în Tatăl e 
neîndoielnic că sunt şi în Fiul. De fapt Insuşi Fiul a spus: 7oate câte le are Tatăl ale 
Mele sunt (|n. 16, 15); şi toate ale Mele sunt ale Tatălui.” (Sf. Atanasie cel Mare, 
Epistola a doua către acelaşi Episcop Serapion, împotriva celor care declară pe 
Fiul creatură, |, în PSB, vol. 16, p. 68) 


„E de observat cât de sigur şi de cuvenit foloseşte (fericitul Evanghelist — n.a.) 
fiecare cuvânt şi cât de potrivit cu cele pe care vrea să le spună. Căci, vorbind de 
Dumnezeu-Cuvântul, adaugă totdeauna verbul era, indicând eternitatea Lui şi fap- 
tul de-a fi mai vechi decât orice început în timp şi înlăturând socotința că ar fi fost 
făcut. Căci Cel ce este pururea, cum s-ar cugeta ca fiind făcut? lar despre fericitul 
Botezător zice în mod potrivit: Fost-a om trimis de Dumnezeu, ca despre un om care 
avea o fire făcută.” (Sf. Chiril al Alexandriei, Comentariu la Evanghelia Sfântului 
Ioan, Cartea întâi, cap. 7, în PSB, vol. 41, p. 75) 


„Și totuşi, ca să ne întoarcem la cele de mai înainte, dacă aşa stau lucrurile cum 
am spus, de ce lisus Hristos, pe Care tu Îl recunoşti numai ca om chiar înainte de a 
Se naște din Fecioară este arătat în Scripturi a fi existat întotdeauna? De ce este 
propovăduit de către profeţi şi apostoli ca Dumnezeu înainte de toţi vecii? Căci 
spune Pavel: Un singur Domn lisus Hristos, prin care sunt toate, şi în alt loc: Pen- 
tru că în Hristos au fost făcute toate, cele din ceruri şi cele de pe pământ, cele 


1578. Tâlcuirea Pr. D. Stăniloae: Tatăl este Cel ce este, Cel ce este cu adevărat, sau prin Sine şi din eternitate, nu 
cu o existenţă primită din afară de Sine. Şi până la urmă trebuie să existe o astfel de existenţă prin Sine. Trebuie să fie o 
realitate supremă Care nu-şi mai are existența din afară de Sine. Ea este Tată! tuturor prin excelenţă. De la El sunt toate. 
Dar dacă Tatăl este din eternitate ca origine, deci ca Tatăl, trebuie să aibă din veci şi un Fiu egal cu Sine şi din ființa Sa. 
Din origine trebuie să iasă din eternitate ceva sau ceva egal cu ea. (n. 124, p. 68). 

1579. Tâlcuirea Pr. D. Stăniloae: (...) Ca izvor, Dumnezeu cel conştient trebuie să izvorască din Sine, nu din ceva 
inferior Lui (...) ca Lumină, trebuie să aibă o strălucire la nivelul ei, nu inferioară ei; ca Raţiune cugetătoare, o cugetare 
la nivelul ei, nu inferioară. Deci Dumnezeu trebuie să aibă din veci o manifestare la nivelul Lui, din ființa Lui, care să-l 
facă posibilă conştiinţa de Sine şi viaţa care nu poate veni din afară de Sine. 

Dacă există o realitate, trebuie să existe un izvor suprem al ei din eternitate. Dacă există o raționalitate în toate, tre- 
buie să existe un izvor personal al ei din eternitate. Căci raționalitatea fără un subiect conştient de ea, care o sesizează şi 
o utilizează, n-are rost și nu poate fi explicată în ce priveşte originea ei. (n. 122, p. 68). 

1580. Tâlcuirea Pr. D. Stăniloae: Dacă sunt lucruri şi persoane care se mişcă în timp, dar imprimate de raționalitate, 
trebuie să fie şi un subiect rațional etern, ca origine creatoare a lor. Dar un Subiect personal etern nu poate fi singur. (n. 
123, p. 68). 

văzute şi cele nevăzute (| Cor. 8, 6) şi simbolul alcătuit deopotrivă prin autoritate 
omenească şi dumnezeiască spune: Cred în Dumnezeu Tatăl şi în Domnul lisus 
Hristos, Fiul Lui şi ceva mai departe: Dumnezeu adevărat din Dumnezeu adevărat, 
prin Care veacurile s-au unit şi toate s-au făcut (Col. 1, 16) şi de asemenea: Care 
pentru noi a venit şi S-a născut din Fecioara Maria şi S-a răstignit şi S-a îngropat.” 
(Sf. loan Casian, Convorbiri duhovniceşti, „Despre întruparea Domnului”, Cartea a 
VI-a, cap. 21, în PSB, vol. 57, p. 851) 


Hristos va fl cu noi până la sfârşitul veacurilor 


„Pentru că a odrăslit din Tatăl Cel viu, este şi El Viaţă după fire şi, deoarece 
lucrarea Vieții după fire este să dea viață, Hristos dă viață tuturor. Căci ceea ce este 
pentru noi pâinea din pământ, nelăsând firea slabă a trupului să se strice, aceea este 
şi EI, făcând viu duhul, prin lucrarea Duhului, şi nu numai aceasta, ci ţinând şi trupul 
nestricat!581» (Sf. Chiril al Alexandriei, Comentariu la Evanghelia Sfântului loan, 
Cartea a III-a, cap. 6, în PSB, vol. 41, p. 357) 


„„Ca să înveţe fericiții ucenici şi să înţeleagă — pricepând înțelesul subtil al celor 
spuse — că, şi fiind împreună cu ei cu trupul, nu le lucra prin trup cele spre mântuire, 
ci prin slava Dumnezeirii şi prin puterea Atotfăcătorului. Deci nimic nu-i va păgu- 
bi pe ucenici nemaifiind El prezent cu trupul, puterea dumnezeiască a Unuia-Năs- 
cutului putându-i mântui cu uşurinţă, chiar dacă trupul nu va fi prezent. Şi acestea 
le spunem, nu ca să nu dăm nici o valoare sfântului trup al lui Hristos (să nu fie!), 
ci pentru că lucrarea celor săvârşite se cuvine să o atribuie mai degrabă slavei dum- 
nezeieşti.” (Sf. Chiril al Alexandriei, Comentariu la Evanghelia Sfântului loan, 
Cartea a IX-a, cap. 9, în PSB, vol. 41, pp. 1039-1040) 


„Deci, atribuind totul lucrării dumnezeieşti, spune ucenicilor Săi că nu le va fi 
spre pagubă, în ce priveşte păzirea în viaţă, plecarea Lui cu trupul. Căci Mântuitorul, 
deşi Se va acoperi față de oameni, nu Se va despărţi de cei ce-L iubesc, ci va fi iarăși 
împreună cu ei prin puterea dumnezeiască. Acestea le grăiesc în lume, ca să fie 
deplină bucuria Mea în ei. Care e bucuria deplină şi desăvârşită? Să ştie şi să creadă 
că Hristos nu e numai om ca noi, fără de păcat, ci şi că e Dumnezeu cu adevărat. 
Deci e vădit şi neîndoielnic că Ii aparţine puterea să mântuiască pe cei ce cred în EI, 
chiar dacă nu va mai fi prezent cu trupul. Iar prin aceasta se afirmă că şi noi putem 
avea harul desăvârşit aproape de noi, având împreună cu noi pe Cel ce ne poate ridi- 
ca peste orice rău.” (Sf. Chiril al Alexandriei, Comentariu la Evanghelia Sfântului 
Ioan, Cartea a IX-a, cap. 9, în PSB, vol. 41, p. 1040) 


A doua venire a Domnului Hristos 


„Să ne trezim, cât putem, prea iubiți frați, din somnul vechii neputinţe în care 
am căzut şi să veghem la păstrarea şi îndeplinirea învățăturilor Domnului. Să fim 
aşa cum ne-a poruncit El zicând: Să fie mijlocul vostru încins şi opaițele aprinse şi 
voi asemenea oamenilor care aşteaptă pe stăpânul lor când vine la nuntă, pentru 
ca, de îndată ce el a venit şi a bătut, ei să-i deschidă. Fericiţi vor fi acele slugi pe 
care Domnul, când va veni, le va găsi veghind (Lc. 12, 35-37). Trebuie să fim în- 


1581. Tâlcuirea Pr. D. Stăniloae: Lucrarea Duhului dumnezeiesc va susține şi trupul nostru necorupt în veci, aşa 
cum sufletul din el îl ţine o vreme viu. (n. 650, p. 357). 

cinşi, ca nu cumva, când va veni ziua plecării, să ne găsească nepregătiți. Să lumi- 
neze şi să strălucească făclia noastră în fapte bune (Mt. 5, 16), ca să ne conducă la 
lumina seninătăţii eterne, din această noapte a veacului. Să aşteptăm întotdeauna cu 
grijă şi supraveghere sosirea pe neaşteptate a Domnului, pentru ca, atunci când El va 
bate, să veghem în credința noastră, care va primi de la Domnul răsplata vegherii.” 
(Sf. Ciprian, Despre unitatea Bisericii Ecumenice, XXVII, în PSB, vol. 3, p. 452) 


„Vei cunoaşte astfel şi a doua Lui slăvită şi cu adevărat dumnezeiască arătare, 
când nu va mai veni întru micşorare, ci întru slava Sa; când nu va mai veni întru 
smerenie, ci întru mărirea Sa; când nu va mai veni ca să pătimească, ci ca să dă- 
ruiască tuturor rodul Crucii Sale, adică învierea şi nestricăciunea; când nu va mai fi 
judecat, ci va judeca pe toți, potrivit cu cele ce le-a făcut fiecare prin trup, fie bune, 
fie rele; când celor buni li se va rândui împărăţia cerurilor, iar celor ce au făcut cele 
rele, focul veşnic şi întunericul cel mai dinafară.” (Sf. Atanasie cel Mare, Zratar 
despre întruparea Cuvântului şi despre arătarea Lui nouă prin trup, cap. 6, LVI, în 


PSB, vol. 15, p. 153) 


„Nu trebuie să înțelegem venirea Domnului local şi trupeşte, ci s-o aşteptăm în 
slava Tatălui, deodată în toată lumea.” (Sf. Vasile cel Mare, Regu/ile morale, Regula 
68, în PSB, vol. 18, p. 162) 


„După cum fulgerul iese de la răsărit şi se arată până la apus, aşa va fi şi Veni- 
rea Fiului Omului. Că unde va fi stârvul, acolo şi vulturii. 

— Cum se arată fulgerul? 

— Fulgerul n-are nevoie de vestitor, n-are nevoie de predicator, ci se arată într-o 
clipită de ochi şi celor ce stau în case şi celor din cămări, pe faţa întregului pământ. 
Aşa va fi şi Venirea lui Hristos: se va arăta dintr-o dată pretutindeni prin strălucirea 
slavei Sale. 

Vorbeşte apoi şi de un alt semn: Unde va fi stârvul, acolo şi vulturii. Prin aceste 
cuvinte arată mulţimea îngerilor, a mucenicilor, a tuturor sfinților.” (Sf. loan Gură 
de Aur, Omilii la Matei, LXXVI, Il, în PSB, vol. 23, pp. 864-865) 


„Domnul va veni cu putere şi slavă multă. Aduce crucea, ca păcatul iudeilor să 
se osândească prin el însuşi. O aduce întocmai ca un om care, fiind lovit cu o pia- 
tră, arată piatra sau haina însângerată 582. 

Va veni pe nori, aşa cum S-a înălțat, şi semințiile văzând aceasta vor plânge. 
Nenorocirea lor însă nu se va mărgini numai la plânsete, ci plânsul va fi ca să-şi pro- 
nunţe ele însele sentința, ca să se osândească singure.” (Sf. loan Gură de Aur, Omilii 
la Matei, LXXVI, UI, în PSB, vol. 23, p. 866) 


1582. În alt loc Sfântul loan Gură de Aur, făcând referire tot la a doua Venire a Domnului Hristos şi la arătarea Sfin- 
tei Cruci pe cer, spune: Căci în Ziua aceea înfricoşătoare şi cutremurătoare când va veni arătându-şi slava Sa, când va 
veni în slava Tatălui Său, când va fi acel înfricoşător tribunal în care se va înfățișa toată firea oamenilor, când vor clo- 
coti râuri de foc, când popoarele de îngeri şi ale puterilor de sus se vor revărsa jos împreună cu El, când vor fi acele 
zeci de mii de premii, când drepţii vor străluci unii ca soarele, iar alții ca nişte stele, când vor fi aduse în mijloc cete de 
ucenici, coruri de apostoli, pâlcuri de prooroci şi adunări de bărbaţi nobili, atunci în acea strălucire, în acea slavă va 
veni E] purtând crucea care revarsă raze strălucitoare; căci spune: «Atunci se va arăta pe cer semnul Fiului Omului, 
soarele se va întuneca, luna nu-şi va mai da lucirea şi se va arăta semnul crucii» (Mt. 24, 20). O, strălucire a Patimii! 
O, lumină a crucii! Soarele se întunecă şi stelele cad ca nişte frunze, dar crucea străluceşte mai luminos decât toate ace- 
lea ocupând tot cerul. Vezi cum se găteşte cu ea Domnul? Vezi cum se declară «slavă» a Lui acest lucru atunci când în 
acea Zi o va arăta întregii lumi cu atâta strălucire? (Sf. loan Gură de Aur, Scrisori din exil, XVII, 11-13, trad. loan |. Ică 
Şr., Deisis, Sibiu, 2003, pp. 316-317). — n.a. 

„Căci va pogorî din cer în cursul nopții, când lumea doarme în oarecare fel, 
răsuflând din ea păcatul. De aceea şi zice către noi: Privegheaţi dar, că nu ştiţi cea- 
sul în care vine Domnul vostru (Mc. 13, 35). Dar ne învaţă ceea ce s-a spus şi în 
parabola despre fecioare. Căci zice că cinci sunt cele înțelepte şi cinci, cele nebune. 
Dar, întârziind Mirele, au ațipit şi au dormit toate. Insă la mijlocul nopții s-a făcut 
strigare: Iată Mirele, ieşiţi întru întâmpinarea Lui (Mt. 25, | ş.u.). Vezi cum ni se 
vesteşte Mirele la mijlocul nopţii? Iar ce este strigarea şi modul întâmpinării, ne va 
lămuri dumnezeiescul Pavel, spunând odată că /nsuşi Domnul, întru poruncă, la 
glasul arhanghelului şi întru trâmbiţa lui Dumnezeu, Se va pogori din cer (1 Tes. 4, 
16); iar altădată, despre sfinţii ce se vor scula: Și noi, cei vii, care vom fi rămas, vom 
fi răpiți împreună cu ei în nori, întru întâmpinarea Domnului în văzduh, şi aşa 
pururea cu Domnul vom fi (| Tes. 4, 17). lar faptul că ucenicii sunt loviți de spaimă, 
deşi văd venind pe Domnul, şi că ei se află în osteneală şi priveghere arată că EI va 
veni ca Judecător pentru toți şi va înspăimânta pe toți, chiar şi pe cel drept, fiind şi 
el încercat, ca prin foc, deşi vede mai înainte pe Cel ce va veni, şi nu se va obosi în 
ostenelile pentru virtute, ci se va hrăni prin trezvie şi bună priveghere.” (Sf. Chiril 
al Alexandriei, Comentariu la Evanghelia Sfântului loan, Cartea a III-a, cap. 4, în 
PSB, vol. 41, pp. 335-336) 


„lar la a doua slăvită Arătare va fi şi Se va proclama Dumnezeu și Împărat al 
întregii zidiri!583.” (Sf. Maxim Mărturisitorul, Ambigua, Partea a II-a, 152, în PSB, 
vol. 80, p. 329) 


„Iar despre ziua şi ceasul acela nimeni nu ştie... nici Fiul, 
ci numai Tatăl” (Marcu 13, 32) 


„(...) Zicând nici Fiul, descrie ucenicilor cele dinainte de ziua aceea, zicând: Vor 
fi acestea şi acestea şi apoi sfârşitul. Cel ce ştie cele dinainte de ziua aceea, fără 
îndoială ştie şi ziua care se va arăta după cele spuse înainte. Căci dacă n-ar fi ştiut 
ceasul, n-ar fi arătat nici cele dinainte de el, neștiind când va fi ceasul acela. Dacă 
cineva, vrând să spună celor neştiutori unde e o casă sau o cetate, arată cele dinain- 
tea casei sau cetății, pe urmă zice: Apoi îndată e cetatea sau casa, fără îndoială cel 
ce le descrie pe acelea ştie unde e casa sau cetatea. Căci dacă n-ar şti, n-ar descrie 
cele dinaintea lor, ca nu cumva, din pricina neştiinței, să-i țină pe ascultători departe 
de ele, sau ca nu cumva, grăind, să greşească şi să rămână în afară de ceea ce vrea 
să arate. Aşa Domnul, spunând cele dinainte de ziua şi de ceasul acela, ştie exact şi 
nu e în neştiință cu privire la timpul când va veni ceasul și ziua aceea. 


1583. Tâlcuirea Pr. D. Stăniloae: Hristos încă nu e proclamat împărat al întregii creaţii, căci încă nu e recunoscut ca 
atare de întreaga creație şi nu S-a arătat ei că a înviat pentru că încă nu e înduhovnicită şi transfigurată. Necredinţa, păca- 
tul şi moartea nu au dispărut cu totul, dar şi-au pierdut puterea în rădăcina lor. Mai bine-zis, necredinţa şi păcatul, ca pie- 
dici în comunicarea cu EI, ca factori de disoluţie, conduc chiar prin accasta creaţiunea spre coruperea totală a formei ei 
văzute, spre sfârşitul acestui chip al ei. Aceasta îi astupă ochii pentru vederea Celui incoruptibil. Dar odată cu progresul 
chipului actual spre sfârșit, se întărește în ea fundamentul vieţii noi, care la sfârșit se va arăta într-un alt chip. Dacă nu s-ar 
fi introdus în creaţie viața dumnezeiască veşnic nouă, ca una ce e incoruptibilă, nimic nu s-ar mai salva din creaţiune. Dar 
odată ce viaţa dumnezeiască nestricăcioasă şi veșnic nouă s-a introdus în adâncul ei, ea va rămâne singură pe teren, după 
moartea sau stricarea totală a chipului văzut actual al ei, odată cu căderea într-o neputinţă totală a acelor ființe conştiente 
din creațiune care nu primesc în ele viața dumnezeiască. Dar creaţiunea însăşi, ca ambianţă a celor ce se vor transfigura, 
se va deschide vieții dumnezeieşti incoruptibile, care s-a introdus în fundamentul ei. Încât şi sub acest raport Hristos va 
fi recunoscut la sfârșit ca Împărat al întregii creațiuni. David stăpânea de fapt, chiar dacă în aparență dura încă regalitatea 
lui Saul. Împărăția lui Hristos asupra creaţiunii devine tot mai efectivă; dar ea se exercită încă în ascuns, ca şi domnia lui 
David în timpul vieţii lui Saul. Ea va fi proclamată formal atunci când Hristos va fi, prin lumina trupului Său înviat, deplin 
transparent în toate, devenite ele înseşi transparente. (n. 414, pp. 329-330). 

Dar pentru ce, dacă ştia, nu a spus atunci deschis aceasta ucenicilor, nu-i este în- 
găduit nimănui să iscodească, odată ce EI a tăcut. Căci cine a cunoscut gândul Dom- 
nului? Sau cine s-a făcut sfetnicul Lui? (Rom. 8, 24). Dar pentru ce, ştiind, a spus 
că nici Fiul nu ştie, socotesc că oricare dintre credincioşi ştie că aceasta a spus-o ca 
om din pricina trupului. Deci nici aceasta nu înseamnă o slăbiciune a Cuvântului, ci 
este propriu firii omeneşti să nu ştie. Şi aceasta o poate vedea cineva iarăşi bine, 
dacă cercetează cu bună conştiinţă vremea, sau când şi cui a spus Domnul aceasta. 
Astfel, nu a spus aceasta când a fost făcut cerul de către EI, nici când era la Tatăl, 
tocmind toate (Pilde 8, 30), nici înainte de a Se face om, ci când Cuvântul trup S-a 
făcut. De aceea toate câte le spune după ce S-a făcut om, omeneşte, cu dreptate le 
pune pe seama umanităţii. Căci e propriu Cuvântului să ştie cele făcute de EI şi să nu 
ignore începutul şi sfârşitul lor. Pentru că sunt lucrurile Lui şi ştie câte sunt şi până 
când le-a făcut să existe. Căci ştiind începutul şi sfârşitul fiecăruia, ştie desigur şi 
sfârșitul general şi comun al tuturor. Dealtfel spunând în Evanghelie pentru omenes- 
cul Lui: Părinte, a sosit ceasul, preamăreşte pe Fiul Tău (In. 17, |), e vădit că fund 
Cuvânt ştie şi ceasul sfârşitului tuturor, dar ca om nu-l ştie. Căci e propriu omului să 
nu ştie şi mai ales să nu ştie acestea. Dar şi acestea sunt proprii iubirii de oameni a 
Mântuitorului. Căci de vreme ce S-a făcut om, nu Se ruşinează, din pricina trupului 
neştiutor, să spună: Nu ştiu, vrând să arate că, ştiind ca Dumnezeu, nu ştie trupeşte 
(omeneşte)!584. Căci n-a zis: Nici Fiul lui Dumnezeu nu ştie, ca să nu se arate dum- 
nezeirea neştiutoare, ci: Nici Fiul, ca neştiinţa să fie a Fiului născut din oameni. 

De aceea, vorbind şi de îngeri, n-a mers mai departe, pentru că nici Duhul Sfânt 
n-a făcut-o, ci a tăcut, arătând prin acestea două că dacă Duhul ştie, cu atât mai mult 
ştie Cuvântul, în calitate de Cuvântul, de la Care primeşte Duhul. Şi că, tăcând 
despre Duhul, a arătat că s-a referit la slujirea Lui omenească atunci când a spus nici 
Fiul. Şi aceasta e o dovadă că vorbind omeneşte nu ştie nici Fiul, dar arată că dum- 
nezeieşte toate le ştie1585. Căci de Fiul, de Care zice că nu ştie ziua, spune că Îl cu- 
noaşte pe Tatăl. Căci nimeni, zice, nu cunoaşte pe Tatăl decât Fiul (Mt. 15, 27). 
(Sf. Atanasie cel Mare, Trei cuvinte împotriva arienilor, Cuvântul al III-lea, XLII- 
XLIV, în PSB, vol. 15, pp. 373-374) 


„Dacă toate ale Tatălui sunt şi ale Fiului — căci El însuşi a spus-o aceasta —, iar 
a Tatălui este şi a şti ziua, e vădit că şi Fiul ştie, având-o şi aceasta proprie prin pri- 
mirea de la Tatăl. Şi iarăși, dacă Fiul este întru Tatăl şi Tatăl întru Fiul, iar Tatăl ştie 
ziua şi ceasul, e vădit că şi Fiul, fiind întru Tatăl şi cunoscând cele din Tatăl, ştie şi 
El ziua şi ceasul. Iar dacă Fiul este şi Chipul adevărat al Tatălui, iar Tatăl ştie ziua 
şi ceasul, e vădit că Fiul are şi în cunoaşterea acestora asemănarea cu Tatăl. 

Şi nu e de mirare, dacă Cel prin Care s-au făcut toate şi în Care sunt aşezate toate 
(Col. 1, 17) cunoaşte cele ce s-au făcut şi când va fi sfârşitul fiecăreia din acestea şi 
a tuturor îndeobşte.” (Sf. Atanasie cel Mare, 7rei cuvinte împotriva arienilor, 
Cuvântul al III-lea, XLIV, în PSB, vol. 15, p. 375) 


„Dar şi din cele spuse prin pilda fecioarelor, a arătat şi mai limpede care sunt cei 
ce nu cunosc ziua şi ceasul. Căci zice: Privegheaţi, deci, că nu ştiţi ziua sau ceasul 


1584. Tâlcuirea Pr. D. Stăniloae: EI, luând omenescul nostru, nu-l goleşte de ceea ce-i este propriu, ca să nu fie om 
numai în aparenţă. EI Îşi dă ca Dumnezeu Sieşi ca om cunoştinţa ce n-o are ca om. E o taină modul cum se face în prac- 
tică această comunicare în Hristos, dar ea e reală. (n. 115, p. 374). 

1585. Tâlcuirea Pr. D. Stăniloae: E o taină în unirea acestora. (n. 116, p. 374). 

(Mt. 25, 13). Cel ce cu puţin înainte zisese: Nimenea nu ştie, nici Fiul (Mt. 24, 36), 
acum n-a zis: Eu nu ştiu, ci: Voi nu ştiţi. Astfel, întrebând ucenicii despre sfârşit, 
bine a spus atunci: Nici Fiul nu ştie. Căci atunci a spus-o trupeşte (omeneşte) din 
pricina trupului, ca să arate că în calitate de om nu ştie. Fiindcă e propriu oamenilor 
să nu ştie. Dar întrucât e Cuvântul şi El este Cel ce vine și El este Judecătorul şi 
Mirele, ştie când şi în ce ceas vine şi când va zice: Deşteaptă-te cela ce dorii şi te 
scoală din morţi şi te va lumina EHristos (Efes. 5, 14). 

Căci precum, făcându-Se om, flămânzeşte şi însetează şi pătimeşte cu oamenii, 
aşa împreună cu oamenii, ca om, nu ştie. Dar dumnezeieşte, fiind Cuvântul şi înţe- 
lepciunea întru Tatăl, ştie şi nu e nimic care să ignore. Aşa şi despre Lazăr întreabă 
omeneşte Cel ce, plecând spre el, îl scoală, ştiind de unde să strige sufletul lui Lazăr. 
Şi a fost mai mare lucru că ştia unde e sufletul, decât unde e aşezat trupul. Dar a 
întrebat omeneşte, ca să-l învie dumnezeiește.” (Sf. Atanasie cel Mare, 7rei cuvinte 
împotriva arienilor, Cuvântul al III-lea, XLVI, în PSB, vol. 15, p. 376) 


„Deci ştia Fiul, fiind Cuvântul. Aceasta a indicat-o, zicând: Știu, dar nu e al vostru 
să cunoaşteţi. Dar pentru voi, şezând în munte, am spus spre folosul vostru şi al tu- 
turor: Nici Fiul nu ştie. Căci e de folos vouă să auziţi aceasta şi despre îngeri şi de- 
spre Fiul pentru viitorii amăgitori, ca chiar dacă demonii se vor preface în îngeri şi 
vor încerca să vă vorbească despre sfârşitul lumii să nu-i credeţi, deoarece ei nu cu- 
nosc aceasta. La fel, dacă Antihrist, prefăcându-se în Hristos va zice: Eu sunt Hris- 
(os şi va încerca şi el să vorbească despre ziua aceea şi despre sfârșit, ca să rătăcească 


pe cei ce-l aud, amintindu-vă de cuvântul Meu că nici Fiul nu ştie, să nu-i cre- 
deţi!586.” (Sf. Atanasie cel Mare, Trei cuvinte împotriva arienilor. Cuvântul al III-lea, 
XLIX, în PSB, vol. 15, p. 379) 


„Spune-mi, te rog, sunt, oare, cuvintele acestea ale unui om care nu ştie? Dacă 
spui că nu ştie ziua Parusiei Lui, pentru că a spus: Nici Fiul nu o ştie, ce ai să spui 
când acum a spus: Cine este oare? (Mt. 24, 45 — n.a.). Sau spui că şi aceste cuvinte 
le-a spus tot pentru că nu ştia? Departe cu astfel de gânduri! Nici un ieşit din minţi 
n-ar susține asta; deşi dincolo ar putea spune pricina, dar aici nici atât. Când îl în- 
treabă Hristos pe Petru: Petre, Mă iubeşti? (In. 21, 15), îl întreabă, oare, pentru că nu 
ştia? Sau când întreabă: Unde J-ați pus? (In. 11, 34), întreabă pentru că nu ştia? Veţi 
găsi în Scriptură că şi Tatăl grăieşte aşa; că EI zice: Adam, unde eşti? (Fac. 3, 9); şi: 
Strigarea Sodomiei şi Gomorei s-a înmulţit spre Mine; coborându-Mă voi vedea ce 
fac după strigarea care vine la Mine; iar de nu, să ştiu (Fac. 18, 20-21); iar în altă 
parte zice: Dacă ar auzi, dacă ar înțelege! (lez. 2, 5); în sfârşit, în Evanghelie spune: 
Poate se vor ruşina de Fiul Meu (Mt. 21, 37). Sunt, oare, toate aceste cuvinte, cu- 
vinte de neştiință? Tatăl nu le-a spus pentru că nu ştia, ci pentru a rândui cele ce erau 
cu cuviinţă. Cu Adam, ca să-l facă să-şi spună păcatul; cu sodomenii, ca să ne înveţe 
să nu osândim niciodată înainte de a cerceta lucrurile; cu profetul, ca să nu creadă 
oamenii fără judecată că o prezicere duce neapărat la săvârşirea păcatului prezis; cu 
pilda din Evanghelie, ca să arate că ar trebui să facă asta, să se ruşineze de Fiul. Aici, 
în cazul nostru, a spus-o şi ca ucenicii să nu mai iscodească, să nu mai caute să afle, 


1586. Tâlcuirea Pr. D. Stăniloac: Nu e dat făpturii să ştie când va fi sfârşitul, căci aceasta înseamnă să ştie de mai 
înainte toată dezvoltarea lumii, care nu se face fără o legătură cu Dumnezeu. De aceea a spus şi Fiul făcut om, în această 
calitate, că nu ştie sfârşitul, pentru ca să nu credem nici unci ființe purtătoare de trup care pretinde că știe sfârşitul. Cre- 
dinţa în această prezicere produce o mulțime de tulburări, mult haos în istorie. Ele vin din pretenţia omului că se poate 
face deopotrivă cu Dumnezeu în cunoaştere. (n. 124, p. 379). 


580 PĂRINȚII BISERICII - ÎNVĂȚĂTORII NOŞTRI 


dar și ca să arate că o astfel de cunoştinţă e o cunoştinţă rară şi de mult preţ.” (Sf. 
loan Gură de Aur, Omilii la Matei, LXXVII, III, în PSB, vol. 23, pp. 876-877) 


„Ermia: Cel crezut de voi că este deoființă şi egal lucrător cu Tatăl se închină cu 
noi, zic ei. Căci, vorbind femeii samarinence, zice: Voi vă închinaţi căruia nu ştiţi. 
Noi ne închinăm Căruia ştim, pentru că mântuirea din luda este (In. 4, 22). Dar voi, 
bravilor, zic ei, cel ce se numără între cei ce se închină, cum ar mai avea slava deo- 
ființimii şi cum s-ar afla la egalitate cu Tatăl cel închinat, deşi în alt mod e văzut ce- 
dând Tatălui superioritatea în fire? Căci a zis: Jar despre ziua şi despre ceasul acela 
— se înţeleg cele din urmă — nimenea nu ştie, nici îngerii din cer, nici Fiul, ci numai 
Tatăl (Mc. 13, 32). 

Sf. Chiril: Un închinător în loc de Dumnezeu, la fel cu cei făcuţi prin EI, şi un 
neştiutor al gândului lui Dumnezeu despre sfârşit, aşa ne este arătat în chip meşte- 
şugit şi necugetat Fiul. Dar oare e în aceasta ceva de râs şi asemenea cu comediile 
din teatru? Prin astfel de bufonerii şi raționamente omeneşti coboară până la ultima 
treaptă a neştiinţei, afundându-şi mintea ca într-un noroi, depărtând-o de cunoştinţa 
prea bine mirositoare a sfintelor dogme. Căci iată ceea ce, după cum pare, au uitat 
cu totul, deşi le-a sunat de multe ori în urechi de către noi şi de către Scriptura de 
Dumnezeu insuflată: că fiind Cuvântul lui Dumnezeu şi în chipul şi egalitatea 
Tatălui, S-a arătat ca noi nu numai în chipul trupului, ci şi în cele proprii (dacă nu 
trebuie folosit un alt cuvânt) umanităţii. Deci este propriu umanităţii unită cu Dum- 
nezeu şi supusă jugului robiei şi deci şi ascultării, închinarea, şi pe lângă aceasta, 
recunoaşterea voinţei şi gândirii lui Dumnezeu: Căci cine a cunoscut gândul Dom- 
nului, sau cine s-a făcut sfetnicul Lui? (Rom. 11, 34; Is. 40, 13). Şi precum fiind Cu- 
vântul Care S-a arătat ca noi, socotesc că ei nu vor zice că S-a clătinat în existența 
Sa de Cuvânt, prefăcându-Se în trupul luat din pământ, la fel, deşi a asumat omenes- 
cul şi l-a făcut propriu, nimic nu ne împiedică de-a cugeta şi afirma că a purtat, în 
virtutea iconomiei, împreună cu umanitatea cele ale ei!587.” (Sf. Chiril al Alexan- 
driei, Despre Sfânta Treime, Cuvântul VI, în PSB, vol. 40, pp. 266-267) 


Hristos — conţinutul credinţei în El 


„Conţinutul credinței noastre în Hristos este acesta: Fiul lui Dumnezeu, Care e 
Dumnezeu-Cuvântul (căci /a început era Cuvântul şi Dumnezeu era Cuvântul lin. |, 
1]), Înţelepciunea şi Puterea Tatălui (căci Hristos e Puterea şi Inţelepciunea lui Dum- 
nezeu [| Cor. 1, 24]), S-a făcut la sfârşitul veacurilor om pentru mântuirea noastră. 
Căci loan zice: La început era Cuvântul (n. 1, 1), iar după puțin: Și Cuvântul trup 
S-a făcut (In. 1, 14). Prin aceasta a arătat că S-a făcut Om. lar Domnul a spus despre 
Sine: De ce căutați să Mă omorâți pe Mine, Omul Care v-am grăit adevărul? ” (In. 
7, 19; 8, 10). La rândul său Pavel, învățând de la EI, a spus: Unul este Dumnezeu, 
Unul e şi Mijlocitorul între Dumnezeu şi oameni, omul Hristos lisus (| Tim. 2, 5). 
Iar făcându-Se Om şi descoperind cele omeneşti, alungând şi desființând moartea 
noastră, S-a aşezat de-a dreapta Tatălui, EI fiind în Tatăl şi Tatăl fund în EI, precum 


1587. Tâlcuirea Pr. D. Stăniloac: Dumnezecirea Cuvântului nu s-a alterat primind EI trupul, sau nu s-a prefăcut în trup. 
Dar nici n-a rămas Cuvântul dumnezeiesc străin de umanitatea asumată. Ci a trăit toate ale ei, afară de păcat. A trăit cele 
omeneşti, fără să înceteze a fi Dumnezeu. Ipostasul dumnezeiesc însuşi a trăit cele omenești fără să înceteze a fi Dum- 
nezeu. Aceasta e adevărata înălțare a omenescului şi adevărata pogorâre la cele omeneşti a lui Dumnezeu prin Fiul Său. În 
aceasta se arată iubirea adevărată între Dumnezeu şi om, care nu preface pe unul în altul. Dumnezeu trăieşte iconomic cele 
omenești, făcute proprii ale Lui, pentru a le înălța; le face mijloc al faptelor Sale dumnezeiești, le umple de puterea şi cură- 
ţia dumnezeiască, fără să le anuleze. Omenescul e făcut capabil de-a fi instrument al dumnezeirii. (n. 381, p. 267). 

era şi este pururi (...) Acesta e conţinutul credinței, primit de la apostoli prin 
Părinţi.” (Sf. Atanasie cel Mare, Epistola a doua către acelaşi Episcop Serapion, 
împotriva celor care declară pe Fiul creatură, VII-VIII, în PSB, vol. 16, p. 75) 


Mărturisire de credinţă referitoare la Domnul Hristos 


„Oricine nu mărturiseşte că lisus Hristos a venit în trup, este antihrist (1 In. 4, 
2-3; 2 In. 7); cel care nu mărturiseşte mărturia crucii, este de la diavol, iar cel care 
întoarce cuvintele Domnului spre poftele sale şi spune că nu-i nici Înviere, nici 
Judecată, acela este primul născut al lui satana.” (Sf. Policarp al Smirnei, Epistola 
către Filipeni, cap. VII, |, în PSB, vol. 1, p. 253) 


„(...) Iată cu ce cuvinte aminteşte el (Iosif Flaviu — n.a.) şi despre Mântuitorul nos- 
tru în aceeaşi scriere a sa: In vremea aceea a trăit şi lisus, un om înţelept, dacă în gene- 
ral poate fi el socotit om. Căci a săvârșit minuni şi a învăţat pe oameni să cunoască 
adevărul, câştigând în acest scop pe mulți dintre iudei şi pe mulți dintre păgâni. 

Acesta a fost Hristos, Care deşi în urma denunţului unora dintre conducătorii 
noştri a fost osândit de Pilat să moară pe cruce, totuşi cei care L-au iubit încă de 
la început n-au încetat s-o facă şi după aceea, închinându-l-se. Căci li S-a arătat 
după trei zile ca fiind din nou în viață, după cum deja mulți prooroci preziseseră 
aceste minuni şi multe altele despre El. De fapt nici până azi n-a dispărut neamul 
creştinilor, care-și trag numele tocmai de la E 1588.” (Eusebiu de Cezareea, Istoria 
bisericească, Cartea întâi, XI, 7-8, în PSB, vol. 13, pp. 57-58) 


„Cuvântul cel viu, Care este Dumnezeu şi este la Dumnezeu (In. 1, 2) şi nu adus 
la existență; existând mai înainte de toți vecii şi nu dobândit în urmă; Fiu, nu pose- 
siune; Făcător, nu făptură; Ziditor, nu zidire; este tot ceea ce este Tatăl. Am spus: Fiu 
şi Tată. Păstrează-mi aceste însuşiri! Rămânând, deci, Fiu prin modul existenţei, este 
totuşi tot ce este Tatăl, potrivit cuvintelor Domnului, Care spune: Zoare câte are 
Tatăl ale Mele sunt (In. 16, 15). Un portret, într-adevăr, trebuie să aibă toate câte se 
găsesc în originalul său. (...) A primi este caracteristic celui creat; a avea prin fire 
este propriu celui născut. Ca Fiu are în chip firesc cele pe care le are Tatăl; ca Unic- 
Născut, le are pe toate adunate în EI însuşi, fără să le împartă cu altul. Din această 
numire de Fiu am fost învățați că El participă la firea Tatălui. N-a fost creat la porun- 
ca Tatălui, ci străluceşte nedespărțit din ființa Tatălui, unit din veşnicie cu Tatăl, egal 
în bunătate, egal în putere, părtaş slavei. Ce este EI altceva decât pecete şi chip, care 
arată în El însuşi în întregime pe Tatăl?” (Sf. Vasile cel Mare, Omilii şi cuvântări, 
XV, II, în PSB, vol. 17, pp. 510-511) 


„(...) Mărturisind cu sufletul şi cu gura cu toată îndrăzneala cum ne-au învăţat 
Părinții următori ei înşişi ai văzătorilor de la început ai Cuvântului (Lc. 1, 2): pe 


1588. Notă Pr. T. Bodogae: losif Flaviu, Antichir. iud., XVIII, 63-64. Autenticitatea acestui festimonium flavianum, 
cum a fost numit de critica istorică (Eusebiu îl reproduce şi în Demonstr. evang., HI, II, 105-106 şi în Theofania, V, 44), 
a fost mult discutată. Îndeosebi se crede că ar fi fost interpolate expresiile: 1) dacă în general poate fi socotit om; 2) Acesta 
era [Hristos şi 3) S-a arătat! după trei zile ca fiind din nou în viață, după cum deja mulți prooroci preziseseră aceste mi- 
nuni şi multe altele despre El. Ch. Martin crede că autorul acestor glose ar fi Origen. Mulţi cercetători contestă întreg 
pasajul. Dar şi mai mulți îl acceptă. Ad. Harnack îl admite socotind pe Iosif Flaviu un sincretist. G. Bardy înclină să 
creadă că mai acceptabilă pare a fi interpolarea celor trei afirmaţii. Oricum, toate variantele Antichit. iud. cuprind textul 
integral. Ambrozie şi leronim nu se îndoiau dc integritatea textului. Interpolarea se va fi făcut în sec. III. Dar la urma 
urmei, nimeni n-a pus la îndoială referatul lui Iosif Flaviu despre loan Botezătorul. De ce n-ar fi făcut-o şi pentru lisus 
Hristos, chiar dacă în forma exprimării s-ar fi adăugat vreo cxpresie sau două? (n. 120, p. 58). 

Unul din Sfânta şi de o fiinţă şi neprihănita și fericita Treime, Fiul lui Dumnezeu, 
Dumnezeu Cuvântul!589, strălucirea slavei şi chipul ipostasului părintesc (Evr. 1, 
3).” (Sf. Maxim Mărturisitorul, Epistole, Partea întâi, ep. 12, în PSB, vol. 81, p. 68) 


Sălăşluirea Domnului Hristos în noi 


„Că unde e Hristos, acolo sunt şi îngerii; iar unde sunt Hristos și îngerii, acolo-i 
şi cerul, acolo-i lumină mai strălucitoare decât lumina soarelui acestuia pământesc.” 
(Sf. loan Gură de Aur, Omilii la Matei, XLVIII, VII, în PSB, vol. 23, p. 564) 


„(...) Dezbrăcând pe omul cel vechi şi înlăturând acoperământul de pe inimă, a 
deschis intrarea Cuvântului, pe Care, după ce Acesta a intrat înăuntru, sufletul şi L-a 
făcut îmbrăcăminte, după învățătura Apostolului, care porunceşte ca cel ce a dez- 
brăcat acoperământul de carne al omului vechi să îmbrace haina cea zidită după 
Dumnezeu, întru sfințenie şi dreptate (Efes. 4, 24). Şi îmbrăcămintea zice că este 
Hristos.” (Sf. Grigorie de Nyssa, Tâ/cuire amănunţită la Cântarea Cântărilor, Omi- 
lia a XI-a, în PSB, vol. 29, p. 264) 


„Să primim deci pe Dumnezeu şi Domnul, pe doctorul cel adevărat, (pentru că) 
El singur, venind, poate să vindece sufletele noastre. EI, Care a suferit multe pentru 
noi, El bate mereu la uşa inimilor noastre, ca să-l deschidem să intre, să Se odih- 
nească în sufletele noastre, să-l spălăm şi să-l ungem cu miresme picioarele şi să-Şi 
facă întru noi sălaş. Într-adevăr, cândva Domnul a mustrat pe cel ce nu I-a spălat 
picioarele (Lc. 7, 44), iar într-un moment spune: Iată, Eu stau la uşă şi bat, dacă aude 
cineva glasul Meu şi Îmi deschide, voi intra la el (Apoc. 3, 20). Că de aceea a su- 
ferit multe pentru noi, Şi-a dat trupul la moarte şi ne-a răscumpărat din robie, pen- 
tru ca să vină şi să-Și facă sălaş în sufletele noastre. Pentru aceea zice Domnul celor 
care, la judecată, vor sta de-a stânga şi vor fi trimişi (să stea) în iad, împreună cu 
diavolul: Străin am fost şi nu M-aţi primit; flămând am fost şi nu Mi-aţi dat să mă- 
nânc, însetat am fost şi nu Mi-aţi dat să beau (Mt. 25, 42-44), pentru că hrana, bău- 
tura, îmbrăcămintea, acoperământul şi odihna Lui în sufletele noastre se află. De 
aceea bate mereu, vrând să intre în noi. Să-L primim deci, şi să-L introducem în- 
lăuntrul nostru, pentru că EI este hrana, băutura şi viaţa noastră veşnică. Orice suflet, 
care nu-L primeşte acum înlăuntrul său şi nu-L lasă să afle odihnă sau mai degrabă 
să se odihnească în el, nu moşteneşte cu sfinții Împărăţia cerurilor, nici nu poate să 
intre în cetatea cea cerească.” (Sf. Macarie Egipteanul, Cele cincizeci de omilii du- 
hovniceşti, XXX, 9, în PSB, vol. 34, pp. 232-233) 


„Căci este în noi ca şi Cuvântul lui Dumnezeu, ca înțelepciune și ca lumină, ca 
viaţă, ca pâinea cea vie şi din cer15% » (Sf. Chiril al Alexandriei, Închinare în duh 
i: adevăr Cartea a X-a, în PSB, vol. 38, p. 328) 


1589. Tâlcuirea Pr. D. Stăniloae: Acesta e fundamentul credinței noastre: lisus Hristos e Unul din Treime. În aceasta se 
cuprinde atât mărturisirea Dumnezeirii Lui, cât şi a Sfintei Treimi. Dacă lisus nu e Fiul lui Dumnezeu, nu există Treimea; dacă 
nu există Treimea, lisus nu e Fiul lui Dumnezeu. În acest caz lisus Hristos n-a putut birui moartea, deci nu vom avea parte de 
viața de veci în identitatea integrală a persoanei proprii. Incepând cu această mărturisire Sfântul Maxim Mărturisitorul 
porneşte de la formula călugărilor sciți sau daco-romani (din Dobrogea de azi) de la 519, care în vremea împăratului Justinian 
s-a introdus în Liturghia ortodoxă. Unele denominaţiuni ferindu-se să numească pe lisus Fiul lui Dumnezeu au recăzut în 
Vechiul Testament, socotind pe lisus un simplu prooroc, chiar dacă cel mai mare şi ultimul dintre ei. De aceea, nerecunoscând 
învierea, unele din ele nu cinstesc Duminica, iar o alta se mărturiseşte nu creștină, ca credincioasă lui Hristos, ci iehovistă, sau 
credincioasă lui lehova din Vechiul Testament. Nerecunoscându-L. drept Fiul lui Dumnezeu, de o fiinţă cu EI, nu recunosc nici 
pe Sfânta Lui Maică Născătoare de Dumnezeu şi Pururea Fecioară. (n. 105, p. 68). 

1590. Tâlcuirea Pr. D. Stăniloae: lisus Hristos este şi lucrează în noi ca Unul, dar în multe feluri, după bogăţia pute- 

„Căci Hristos se sălăşluieşte desăvârşit în fiecare prin împărtăşirea Sfântului 
Duh; şi nu Se împărţeşte, cum zice Pavel (1 Cor. 12, 4)1591.» (Sf. Chiril al Alexan- 
driei, G/afire la Ieşire, Cartea a II-a, 1, în PSB, vol. 39, p. 295) 


„(...) Hristos, Care locuieşte în noi prin Sfântul Duh!592.” (Sf. Chiril al Alexan- 
driei, Comentariu la Evanghelia Sfântului loan, Cartea a II-a, cap. 5, în PSB, vol. 
41, p. 248) 


„Căci e cu adevărat subţire puterea Cuvântului dumnezeiesc care răceşte pati- 
mile fierbinţi şi potoleşte în noi mişcările trupeşti şi pătrunde în adâncul inimii.” (Sf. 
Chiril al Alexandriei, Comentariu la Evanghelia Sfântului loan, Cartea a III-a, cap. 
6, în PSB, vol. 41, p. 362) 


„Prin virtuți Se întipăreşte în sufletele noastre şi ne imprimă semnele familiari- 
tății noastre cu El.” (Sf. Chiril al Alexandriei, Comentariu la Evanghelia Sfântului 
Ioan, Cartea a IX-a, în PSB, vol. 41, p. 824) 


„Dar este şi EI în noi. Căci ne-am făcut părtaşi ai Lui şi-L avem pe EI în noi prin 
Duhul. De aceea am devenit şi părtaşi ai firii Lui şi suntem fii, având astfel în noi şi 
pe Tatăl, prin Fiul, ceea ce va mărturisi şi Pavel: Și pentru că sunteți fii, a trimis 
Dumnezeu pe Duhul Fiului Său în inimile noastre, care strigă: Avva, Părinte (Gal. 
4, 6). Căci Duhul Lui nu e altceva decât Fiul, după raţiunea identității firii.” (Sf. 
Chiril al Alexandriei, Comentariu la Evanghelia Sfântului loan, Cartea a IX-a, în 
PSB, vol. 41, p. 892) 


rilor Lui: ca înțelegere, ca bunătate, ca voință de curăție, ca hrană a vieții din alt plan. Căci şi un om care ne iubeşte îşi 
arată în noi o lucrare felurită. (n. 364, p. 328). 

1591. Tâlcuirea Pr. D. Stăniloae: Hristos vine în fiecare întreg ca într-o casă a Lui, prin orice lucrare, aşa cum vine 
semenul care iubeşte în semenul lui. În fiecare act e persoana întreagă. (n. 493, p. 287). 

1592. Tâlcuirea Pr. D. Stăniloae: Nu suntem fii prin naştere din Dumnezeu, ci prin locuirea voită în noi a Fiului Său 
Unul-Născut, făcut în acest scop om. S-a unit cu noi după firea omenească, comună cu a noastră, asumată şi ea cu voia 
de EI, unire care nu-L confundă cu noi, căci persoanele ce se unesc după fire rămân ca persoane neconfundate. S-a unit 
cu noi concret prin Duhul Său, Care a trezit şi întărit şi în spiritul nostru voința de-a ne uni cu EI. (n. 437, p. 248). 


DUMNEZEU DUHUL SFÂNT 
Despre Duhul Sfânt 


„(...) Nu este posibil ca atunci când auzi (cuvântul) Duhului să-ţi închipui o 
ființă limitată, supusă schimbărilor şi transformărilor sau întru totul asemenea crea- 
turilor, ci, îndreptându-ți mintea către cele superioare, este necesar să te gândeşti la 
o fire spirituală, cu putere infinită, nelimitată (de spațiu), (a cărei existență) nu se 
măsoară cu secole şi ani, care abundă de bunătăți. Către El se îndreaptă toate câte 
au nevoie de sfințenie, pe EI îl doresc toate câte au nevoie de virtute, ca şi când ar 
fi udate de sufletul Său şi ajutate în realizarea scopului pus în firea lor. Desăvârşitor 
al altora, El nu duce lipsă de nimic. Trăieşte nu pentru că I-a dăruit cineva viaţa, ci 
pentru că El (însuşi) este Dătătorul vieţii. 

Nu se desăvârşeşte treptat, ci este de la început desăvârşit. Rezidă în Sine şi Se 
află peste tot. Este cauza sfințeniei, lumină duhovnicească ce dă oricărei puteri spiri- 
tuale un fel de iluminare pentru aflarea adevărului. Este inaccesibil după natură şi 
perceput doar după bunătate; pe toate le umple cu puterea Sa, dar Se comunică doar 
celor vrednici, şi acestora nu în aceeaşi măsură, ci împarte harul după credinţă (fie- 
căruia). Este simplu după esenţă, dar variat după lucrări; Se află în întregime în fie- 
care şi în întregime Se află peste tot prezent. Se împarte fără să sufere ceva şi Se co- 
munică în întregime, asemenea razei solare, a cărei lucrare, pe când se pare că este 
prezentă numai deasupra celui care se bucură de ea, străluceşte deasupra uscatului 
şi a mării, este amestecată cu aerul. La fel şi Duhul, pe când se află în fiecare dintre 
primitori ca şi când ar fi singurul, împarte în continuare întreg harul Său tuturor. 
Cele câte se împărtăşesc (de Duhul) se bucură de harul Său pe cât este cu putință 
(firii lor), nu pe cât Acela poate (să împărtăşească).” (Sf. Vasile cel Mare, Despre 
Sfântul Duh, cap. 9, în PSB, vol. 12, pp. 38-39) 


„Mergând, botezați în numele Tatălui şi al Fiului şi al Sfântului Duh (Mt. 28, 
19). De aceea, cine pune pe Duhul înaintea Fiului, ori cine crede că EI e mai bătrân 
decât Tatăl, un astfel de om se împotriveşte poruncii date de Dumnezeu şi se înde- 
părtează de credinţa cea sănătoasă, întrucât nu respectă felul de cinstire pe care l-a 
primit, ci scorneşte el însuşi un grai nou, ca să fie pe placul oamenilor. Căci dacă so- 
cotim că Duhul e superior lui Dumnezeu, atunci El nu mai e de la Dumnezeu, în 
timp ce în Scriptură se vorbeşte de Duhul cel de la Dumnezeu (| Cor. 2, 12). Or, dacă 
EI este de la Dumnezeu, atunci cum ar putea fi El mai bătrân decât Cel de la Care 
Şi-a primit ființa?” (Sf. Vasile cel Mare, Epistole, 52, IV, în PSB, vol. 12, p. 218) 


Dumnezeirea Duhului Sfânt 


„Duhul lui Dumnezeu e numit cel Sfânt, pentru că Scriptura foloseşte pentru 
Duhul lui Dumnezeu o numire ca aceasta şi nimeni altul nu se numeşte Duhul lui 
Dumnezeu decât Duhul cel Sfânt, Care completează dumnezeiasca şi fericita Treime.” 
(Sf. Vasile cel Mare, Omilii la Hexaemeron, |, VI, în PSB, vol. 17, p. 92) 

„Vezi, dar, cât este de mare primejdia de a micşora slava Mângâietorului? Fiul nu 
primeşte slava dată Lui, dacă este înlăturat Duhul. Că Domnul spune: Acela pe Mine 
Mă va slăvi (In. 16, 14); nu-L va slăvi, însă, ca rob împreună cu făptura; că, dacă L-ar 
fi slăvit împreună cu celelalte făpturi, n-ar fi spus Acela. În cuvintele de mai sus, 
Domnul, referindu-se la o singură persoană, înfăţişează slava adusă de Duhul ca fiind 
cu totul superioară celorlalte slave aduse lui Dumnezeu, nu aşa cum au spus îngerii: 
Slavă întru cei de sus lui Dumnezeu (Lc. 2, 14), ci aşa cum a spus Domnul: Părinte, 
Te-am slăvit pe Tine; lucrul, pe care Mi l-ai dat, l-am săvârşit (In. 17,4); şi după cum 
Tatăl slăveşte pe Fiul, când zice: Și Te-am slăvit şi iarăşi Te voi slăvi (In. 12, 28), tot 
aşa şi Fiul primeşte pe Duhul în comuniunea Sa şi a Tatălui. Să-mi arate mie cineva o 
slavă mai mare ca aceasta şi atunci accept că dușmanii mei spun adevărul.” (Sf. 
Vasile cel Mare, Omilii şi cuvântări, XXIV, VII, în PSB, vol. 17, p. 598) 


„Dacă Duhul este o creatură, atunci nu este Dumnezeu; dar în Scriptură se 
spune: Duhul dumnezeiesc este Cel care m-a făcut pe mine (lov, 33, 4); şi Și l-a um- 
plut Dumnezeu pe Veseleil de Duhul Dumnezeiesc al înțelepciunii şi al priceperii 
(leş. 35, 31). Cui, deci, vei vrea să apropii dumnezeiescul? Făpturii sau Dumnezei- 
rii? Dacă îl vei alătura făpturii, atunci vei spune că Tatăl Domnului nostru Iisus Hris- 
tos este o făptură, idee cu totul absurdă, că este scris despre Tatăl: Veşnica Lui pu- 
tere şi Dumnezeire; iar dacă îl vei alătura Dumnezeirii, atunci pune capăt hulei, cu- 
noaşte vrednicia Duhului!” (Sf. Vasile cel Mare, Omilii şi cuvântări, XXIV, VII, în 
PSB>VoL. liap599) 


„(...) E o putere şi o lucrare proprie şi foarte însemnată a Duhului aceea de a cu- 
Tăți şi de a ierta păcatele, cum mărturiseşte cuvântul evanghelic. Deci cel ce a măr- 
turisit pe seama Lui puterea iertării păcatelor, I-a mărturisit odată cu aceasta şi dum- 
nezeirea.1593” (Sf. Grigorie de Nyssa, Despre rugăciunea domnească, Cuvântul al 
III-lea, în PSB, vol. 29, pp. 429-430) 


„Credem că Duhul subzistă şi este cu adevărat El însuşi ceea ce este şi se zice: 
există în ființa lui Dumnezeu-Tatăl, provine şi iese din ea, având prin fire toate ale ei 
în Sine însuşi159%. Căci nu este prin împărtășire, nici prin simpla relaţie, nici ca altul 
decât ființa lui Dumnezeu-Tatăl, deoarece aparține €i!595. Să luăm o pildă, buna mi- 
reasmă, luând din florile binemirositoare lucrarea ființială şi naturală a însuşirilor ace- 
lora, sau calitatea acelora, aduce celor din afară cunoştinţa lor, pătrunzând în organul 
trupului care percepe mirosul, şi, deşi pare, cât priveşte rațiunea lor, să fie alta decât 
firea ce o răspândeşte, nu e gândită ca fiind prin sine, nici de altă fire decât cea a flo- 
rilor din care şi în care este. Aşa să cugeți şi despre Dumnezeu și Despre Sfântul Duh, 
ridicându-te peste rațiunea pildei.” (Sf. Chiril al Alexandriei, Comentariu la Evanghe- 
lia Sfântului loan, Cartea a X-a, cap. 2, în PSB, vol. 41, p. 992) 


1593. Tâlcuirea Pr. D. Stăniloae: Cel ce iartă păcatele dezleagă de lanţurile robiei. Dar aceasta n-ar putea-o face cineva 
care ar fi el însuşi rob, sau în stare de a putea fi robit. Nu o poate face aceasta decât Cel ce are în sine libertatea şi stăpânirea, 
Cel ce e izvorul libertăţii şi al supremei stăpâniri, Care în același timp nu robeşte, ci eliberează (n. 59, p. 430). 

1594. Tâlcuirea Pr. D. Stăniloae: Fiecare Persoană, deci și Duhul, are în chip propriu din ființa comună ceea ce are 
şi este. În ființa comună sunt date posibilităţile celor trei Persoane deosebite. Nu se poate deci spune că întâi este o ființă 
simplă, şi apoi apar Persoanele cu ceea ce reprezintă fiecare în mod deosebit. Sunt date deodată din veci atât unitatea 
ființei, cât şi deosebirile celor trei Persoane. (n. 1862, p. 992). 

1595. Tâlcuirea Pr. D. Stăniloae: Duhul nu Se împărtăşește numai de ființa dumnezeiască, ca noi, nici nu este numai 
într-o simplă relație cu Fiul, cum vedea Nestorie legătura între Dumnezeu şi om în Hristos, nici nu este de altă ființă decât 
Fiul. (n. 1863, p. 992). 


74-Părinţii Bisericii 

„Căci, precum ar putea spune cineva că buna mireasmă a aromatelor care ne 
vine de la simţuri este alta decât cele din care vine, dar nu e alta prin faptul că se 
răspândește din ele şi este în ele, aşa să cugeţi despre Dumnezeu şi despre Duhul 
Sfânt. Căci Duhul este ca o mireasmă vie şi lucrătoare a fiinţei Lui, aducând fâpturii 
cele de la Dumnezeu şi insuflând prin ea împărtăşirea de ființa cea mai presus de 
toate159%» (Sf. Chiril al Alexandriei, Comentariu la Evanghelia Sfântului loan, Car- 
tea a IX-a, cap. 2, în PSB, vol. 41, p. 994) 


Duhul Sfânt nu e simplă creatură 


„Iar celor rătăciți în privința Duhului, se cuvine să le răspundem într-un mod 
oarecare potrivit cu ceea ce spun. Căci cine nu se poate mira de nebunia lor, că, 
nevrând să socotească pe Fiul creatură, deci cugetând bine în privința aceasta, rabdă 
să şi audă măcar că Duhul Fiului este creatură?159%7 De fapt, dacă pentru unitatea 
Cuvântului cu Tatăl nu voiesc ca Fiul să fie dintre cele create, ci cugetă potrivit ade- 
vărului că El este Creatorul făpturilor, pentru ce pe Duhul Sfânt, Care are aceeaşi 
unitate cu Fiul, pe care Acesta o are cu Tatăl, Îl numesc creatură? De ce nu-şi dau 
seama că, precum nedespărțind pe Fiul de Tatăl, păstrează unitatea lui Dumnezeu, 
aşa despărțind pe Duhul de Cuvântul nu mai păstrează unitatea dumnezeirii în 
Treime, sfâşiind-o şi amestecând în ca o fire străină şi de alt soi şi o egalizează pe 
aceasta cu creaturile?159 Iar aceasta arată iarăşi că Treimea nu mai este una, ci com- 
pusă din două firi, datorită ființei deosebite a Duhului, cum îşi închipuie ei1!5%. Şi 
ce fiinţă dumnezeiască mai e aceasta care e compusă din Creator şi creatură?1600 
Căci sau nu e Treime, ci doime, şi deci creatură!601, sau dacă e Treime, precum şi 
este, cum pun pe Duhul Treimii în rând cu creaturile de după Treime? Pentru că 
aceasta înseamnă iarăşi a împărți şi a desface Treimea. Căci cugetând rău despre 
Duhul, nu cugetă bine nici despre Fiul. Fiindcă dacă cugetau drept despre Cuvântul, 
ar fi cugetat sănătos şi despre Duhul, Care purcede de la Tatăl şi fiind propriu al Fiu- 
lui se dă de către Acesta ucenicilor Săi şi tuturor celor ce cred în E1!002. Iar rătăcind 
astfel nu au nici despre Tatăl credința cea sănătoasă. Căci cei ce tăgăduiesc pe 
Duhul, cum a spus marele mucenic Ştefan (Fap. 7, 55), tăgăduiesc pe Fiul; iar cei 


1596. Tâlcuirea Pr. D. Stăniloae: Duhul este Înţelepciunea şi Puterea dumnezeiască prin Sinc, sau prin fire, nu prin 
împărtăşire. Dăruindu-Se făpturii, o face pe aceasta să se împărtășească de Puterea şi Înţelepciunea dumnezeiască, sau de 
ființa Lui dumnezeiască. Fiul şi Duhul nu Se împărtăşesc de cele dumnezeiești, ci le au prin fire. Dar făpturile, neavând prin 
fire cele dumnezeieşti, sunt ajutate să se împărtășească de ele prin Fiul şi Duhul Sfânt, Care le au prin fire. (n. 1868, p. 994). 

1597. Tâlcuirea Pr. D. Stăniloae: Dacă Duhul este al Fiului, nu poate fi nici EI creatură, odată ce Fiul este necreat. 
Dar Sfântul Atanasie socotește că Duhul nu e creatură, având unitatea deplină după ființă cu Fiul. Deci foloseşte același 
argument al deoființimii. (n. 3, p. 24). 

1598. Tâlcuirea Pr. D. Stăniloae: O Treime în Care este şi ceva creat nu mai e numai necreată, iar de aci rezultă că 
nu mai e o distincţie netă între necreat și creat. Urmează deci că aceasta e o concepție panteistă. Pe de o parte se sfâşie 
Treimea, luând pe Duhul din Ea, pe de altă parte se anexează la Ea o fire străină. (n. 4, p. 24). 

1599. Tâlcuirea Pr. D. Stăniloae: Numai deoființimea (0poovoov) celor Trei păstrează unitatea lui Dumnezeu în 
Treime. O deosebire de fiinţă (erepoovorov) a Duhului împarte unitatea Treimii. (n. 5, p. 24). 

1600. Tâlcuirea Pr. D. Stăniloae: Cum mai e Dumnezeu Cel ce pe de o parte este Dumnezeu creator, pe de alta făp- 
tură? Cum creează o anumită parte a Sa Cel necreat? (n. 6, p. 24). 

1601. Tâlcuirea Pr. D. Stăniloae: Un dumnezeu nccreat şi creat în același timp nu e dumnezeu adevărat. Căci el nu 
se poate explica decât ca alcătuit din două ființe deosebite din care una strâmtorând pe cealaltă, nu o lasă pe nici una să fie 
dumnezeiască. Numai o Treime pe altă bază decât pe baza deosebirii de ființă este dumnezeiască cu adevărat. (n. 7, p. 24). 

1602. Tâlcuirea Pr. D. Stăniloae: Unirea între Duhul şi Fiul e așa de totală, că dacă se cugetă despre Duhul că e făp- 
tură, trebuie să se cugete aceasta şi despre Fiul. Duhul e propriu Fiului, aşa cum e propriu Fiul Tatălui, chiar dacă Duhul 
purcede numai de la Tatăl. Deşi nu Fiul e propriu Duhului, ci invers, Duhul e atât de propriu Fiului, că Fiul nu poate fi 
cugetat fără Duhul, nici invers. Duhul, spune Sfântul Atanasie, purcede de la Tatăl, dar Fiul [| dă făpturilor, nu-L purcede. 
(n. 8, p. 25). 

ce tăgăduiesc pe Fiul nu au nici pe Tată]1603.» (Sf. Atanasie cel Mare, Epistola în- 
tâia către Serapion, Episcopul de Thmuis, împotriva celor care hulesc şi spun că 
Duhul Sfânt este creatură, II, în PSB, vol. 16, pp. 24-25) 


„Iar Domnul este Duh. Și unde este Duhul Domnului, acolo este libertate (Ul Cor. 3, 
17)1604.” (Sf. Atanasie cel Mare, Epistola întâia către Serapion, Episcopul de 
Thmuis, împotriva celor care hulesc şi spun că Duhul Sfânt este creatură, VI, în 
PSB, vol. 16, p. 29) 


„Şi dacă, pentru că se spune că toate s-au făcut prin Cuvântul, bine cugetaţi că 
Fiul nu este creatură, cum nu e blasfemie să ziceţi că e creatură Duhul în Care Tatăl 
le desăvârşeşte şi le înnoieşte prin Fiul?1605* (Sf. Atanasie cel Mare, Epistola întâia 
către Serapion, Episcopul de Thmuis, împotriva celor care hulesc și spun că Duhul 
Sfânt este creatură, IX, în PSB, vol. 16, pp. 32-33) 


„E o nebunie de a spune că Duhul e creatură. Căci dacă ar fi creatură, nu S-ar 
uni în Treime1606. Dar toată Treimea e un unic Dumnezeu. Şi ajunge să cunoaştem 
că Duhul nu e creatură, nici nu se numără între creaturi. Căci nu se amestecă ceva 
străin în Treime, ci Aceasta e neîmpărțită şi asemenea Ei înşişi. Ajunge aceasta cre- 
dincioşilor. Căci până aci ajunge cunoştinţa oamenilor. Aci se acoperă şi Heruvimii 
cu aripile. Iar cel ce caută şi voieşte să cerceteze mai multe, aude pe cel ce zice: Nu 
te sfătoşi în cele de prisos, ca să nu-ţi ieşi din minți (Eccl. 7, 17).” (St. Atanasie cel 
Mare, Epistola întâia către Serapion, Episcopul de Thmuis, împotriva celor care hu- 
lesc şi spun că Duhul Sfânt este creatură, XVII, în PSB, vol. 16, p. 43) 


„Iar dacă cei ce cugetă cele ale lui Arie — fiindcă în sufletul lor rău iscoditor nu 
intră înţelepciunea — nu pot înţelege, nici crede Treimea neîmpărțită şi sfântă, acesta 
nu € un motiv ca să răstălmăcească adevărul, nici să spună că nu pot exista cele ce 
ei nu pot înțelege. Ei suferă un lucru cu totul nebunesc când, neputând înţelege cum 
e neîmpărțită Sfânta Treime, arienii fac pe Fiul una cu creațiunea, iar tropicii Îl 
numără şi ei pe Duhul între creaturi1607. Ar trebui mai degrabă ca, neînţelegând, sau 
să tacă şi să nu pună aceia pe Fiul, iar aceştia pe Duhul, între creaturi; sau să recu- 
noască cele scrise şi să unească pe Fiul cu Tatăl şi pe Duhul să nu-L despartă de Fiul, 
ca să rămână Sfânta Treime cu adevărat neîmpărțită şi de aceeaşi fire. Aflându-le 
acestea, ar trebui să nu îndrăznească să întrebe, îndoindu-se, cum sunt cu putință 


1603. Tâlcuirea Pr. D. Stăniloae: Fiul fără Duhul nu e Fiul dumnezeiesc adevărat. [ar neexistând un Fiu adevărat, 
nu există nici Tatăl Lui. Nici o Persoană dumnezeiască nu e ceea ce este ea în mod deosebit, fără Celelalte. (n. 9, p. 25). 

1604. Tâlcuirea Pr. D. Stăniloae: Duhul Domnului ne eliberează de robia patimilor trupeşti. El e Duh superior celor 
trupeşti şi e Duh de Domn, stăpân peste tot ce robeşte, dându-ne și nouă puterea de a fi duhovniceşti şi de a fi stăpâni 
peste cele ce ne robesc. Duhul nostru fiind întărit de Duhul Sfânt putem domni peste patimile inferioare care ne stăpâ- 
nesc datorită slăbirii duhului din noi. (n. 15, p. 29). 

1605. Tâlcuirea Pr. D. Stăniloae: Totul se face şi se desăvârşeşte de către Tatăl prin Fiul în Duhul. Dacă Duhul Se 
odihneşte în Fiul, se poate spune că şi Tatăl care-L purcede Se odihneşte în Fiul. Deci toată Treimea Se odihnește datorită 
Duhului în Ea însăși; nu tinde spre altceva, spre o Persoană de altă calitate decât cea a Fiului. Și atunci şi cele create își 
găsesc desăvârşirea şi odihna împreună cu Duhul în Fiul. Dincolo de Fiul nu mai au spre ce tinde pentru desăvârşirea lor. 
Fiul e Cel spre Care se îndreaptă dragostea Tatălui prin Duhul şi la calitatea de fii în continuă desăvârșire vrea să aducă 
făpturile Sale conştiente prin Duhul. În Duhul făpturile au pe Fiul ca Frate şi se adâncesc în dragostea față de tată ca fii 
în veşnică desăvârşire. (n. L8a, p. 33). 

1606. Tâlcuirea Pr. D. Stăniloae: Şi nu nc-ar uni în nici un fel pe noi. Trebuie să fie un al Treilea de aceeaşi ființă 
Care ne unește și cu Tatăl şi cu Fiul. (n. 42, p. 43). 

1607. Tâlcuirea Pr. D. Stăniloae: Cum ar mai fi Dumnezeu un Dumnezeu al iubirii, adică un Dumnezeu adevărat, 
dacă n-ar fi din veci Tată şi n-ar avea din veci un Fiu pe care să-L iubească? Şi dacă n-ar fi un al Treilea Căruia să-l arate 
dragostea Lor şi bucuria comună de EI şi Care să dea fiecăruia mărturie despre dragostea celuilalt? (n. 43, p. 43). 

acestea, ca dacă cel întrebat nu va şti să spună, să nu-şi născocească lor înţelegeri 
necuvenite. Căci tuturor celor create, dar mai ales nouă, oamenilor, ne este cu nepu- 
tință să grăim cum se cuvine despre cele de negrăit. Dar e o şi mai mare îndrăzneală, 
ca neputând să grăim despre Ele, să născocim despre ele cuvinte noi, deosebite de 
cele din Scripturi. Ba e chiar nebunească încercarea atât a celui ce întreabă cât şi a 
celui ce se gândeşte măcar să răspundă. Căci nici măcar despre cele create nu s-ar 
socoti cineva că are minte, dacă întreabă astfel.” (Sf. Atanasie cel Mare, Epistola 
întâia către Serapion, Episcopul de Thmuis, împotriva celor care hulesc şi spun că 
Duhul Sfânt este creatură, XVII, în PSB, vol. 16, pp. 43-44) 


„Pe Duhul cel aflător în Fiul, întru Care e şi Fiul, nu e îngăduit a-L socoti între 
creaturi, nici a-L diviza de Cuvântul şi a face Treimea nedesăvârşită! 608.» (Sf. Ata- 
nasie cel Mare, Epistola întâia către Serapion, Episcopul de Thmuis, împotriva 
celor care hulesc şi spun că Duhul Sfânt este creatură, XXI, în PSB, vol. 16, p. 49) 


„Deci Cel Care nu Se sfințeşte de către altul, nici nu Se face părtaş de sfinţenie, 
ci e Cel care Se dă EI însuși spre împărtăşire şi în Care se sfinţesc toate făpturile, 
cum ar fi una din toate, aparţinând celor ce se împărtăşesc de E1?1609 Cei ce o spun 
aceasta ar trebui să spună că şi Fiul, prin Care toate s-au făcut, este unul din 
toate1610.» (Sf. Atanasie cel Mare, Epistola întâia către Serapion, Episcopul de Thmuis, 
împotriva celor care hulesc şi spun că Duhul Sfânt este creatură, XXIII, în PSB, 
vol. 16,p. 51) 


„Dar dacă Duhul Sfânt ar fi creatură, nu ar avea vreunul din noi în El participare 
la Dumnezeu!611. Dacă ne-am uni cu Dumnezeu prin creatură, am rămâne străini de 
firea Lui, ca unii ce n-am participa prin nimic la firea lui Dumnezeu. Dar acum, 
deoarece ni se spune că suntem părtaşi de Hristos și părtaşi de Dumnezeu, se arată 
că ungerea şi pecetea din noi nu ţine de firea celor create, ci de a Fiului, Care ne 
uneşte prin Duhul aflător în EI cu Tatăl!612. Aceasta a scris-o loan, învăţându-ne, 


1608. Tâlcuirea Pr. D. Stăniloae: O Treime de Persoane neegale în ființă (în fiinţa necreată) e o Treime nedesăvârşit 
unită, deci o Treime nedesăvârşită. Numai unitatea de ființă face Treimea desăvârșită, în primul rând în iubire. Căci o 
Treime nedesăvârșită nu are nici o iubire desăvârşită. (n. 60, p. 49). 

1609. Tâlcuirea Pr. D. Stăniloae: Precum Cuvântul prin Care toate s-au făcut nu e unul din toate, aşa nici Duhul de 
Care se împărtăşesc toate, nu e unul din cele ce se împărtășesc. Prin Cuvântul toate se fac, iar de Duhul toate se împăr- 
tășesc. Dar Cuvântul şi Duhul nu lucrează separat nici în facerea, nici în sfințirea de după aceca a făpturilor. Atât facerea 
cât şi sfinţirea lor e un act de dragoste al Treimii, nu o emanaţie a unei esențe, sau un act al unui dumnezeu singuratic, 
lipsit de iubirea interioară. Totul se face prin bunăvoința Tatălui, prin Fiul în Duhul Care este în E]. Dacă toate ar fi dintr-o 
esență impersonală, ea n-ar fi o comuniune iubitoare care poate sfinți, ci ar fi supusă legii emanaţiei din care ies și se 
pierd alte şi alte individuaţiuni. (n. 64, p. 51). 

1610. Tâicuirea Pr. D. Stăniloae: Dacă Fiul sau Duhul ar fi unul din toate, atunci n-ar fi o deosebire de esenţă între 
Dumnezeu şi lume, n-ar mai îi un Dumnezeu atotputernic și de la Sine. Şi existența ar rămâne în general inexplicabilă şi 
roaba unor legi ele însele inexplicabile în existența lor. Căci cine a făcut aceste legi? Totul ar rămâne în întuneric și într-o 
fatalitate inexplicabilă. Aceasta nu acordă omului nici o valoare şi nici o putere. Numai în libertate se manifestă puterea 
creatoare originală a fiecărei persoane. (n. 644, p. 51). 

1611. Tâlcuirea Pr. D. Stăniloae: Numai în Duhul ne putem împărtăși de Dumnezeu sau suntem ridicați în trans- 
cendența Treimii din egoismul ce ne închide în noi. Duhul e Cel prin Care Fiul ne adună în EI, ne face fii desăvârşiți ai 
Tatălui, împreună cu Sine. Duhul ne adună în Fiul, făcându-ne şi pe noi fii, fiind Duh al Fiului. În Duhul arc loc taina 
depășirii despărțirii între creatură și Creator. Aceasta deoarece chiar în calitatea noastră de creaturi, avem ca temelie pe 
Dumnezeu. Prin Duhul se trezește în noi din nou calitatea de fii şi sporeşte. Nu mai suntem numai creaturi, sau slăbiți 
prin păcat în calitatea de fii. (n, 73, p. 53). 

1612. Tâlcuirea Pr. D. Stăniloae: Duhul ce în E!, zice Sfântul Atanasie, nu din El. Numai pentru că e în £/, fiind noi 
ridicaţi în Duhul, suntem ridicaţi la starea de fii ai Tatălui. Altfel am rămâne neînfiați de Dumnezeu şi neînfrățiţi cu Fiul 
şi între noi. Teologia occidentală a abstractizat pe Dumnezeu cu Care ne punem în legătură prin Fiul. Nu devenim, după 
ea, prin Duhul fii ai Tatălui, pentru că nu suntem primiţi în Fiul şi înfrăţiți cu EI, deci fii ai Tatălui. Rămânem undeva în 
afara relației dintre Tatăl şi Fiul. (n. 74, p. 53). 

precum s-a zis în cele dinainte: Întru aceasta cunoaştem că rămânem în Dumnezeu 
şi EI în noi, că ne-a dat nouă din Duhul Său (| In. 4, 13). lar dacă prin împărtăşire 
de Duhul ne facem părtași ai dumnezeieştii firi, ar fi nebun cel ce ar zice că Duhul 
e de fire creată şi nu de firea lui Dumnezeu. Căci prin El se şi îndumnezeiesc cei în 
care Se află. Iar de se îndumnezeiesc, e neîndoielnic că firea Lui este a lui Dum- 
nezeul613.” (Sf. Atanasie cel Mare, Epistola întâia către Serapion, Episcopul de 
Thmuis, împotriva celor care hulesc şi spun că Duhul Sfânt este creatură, XXIV, în 
PSB, vol. 16, pp. 52-53) 


„Iar dacă Tatăl creează şi înnoieşte toate prin Cuvântul în Duhul, ce asemănare 
sau înrudire este între Cel ce creează şi creaturi? Sau cum ar fi, Cel în Care se creează, 
creatură? Acestei grăiri necredincioase îi urmează şi hula împotriva Fiului. Astfel 
cei ce spun că Duhul este creatură, vor spune că şi Cuvântul, prin Care se creează 
toate, este creatură. Căci Duhul se zice chip al Fiului!614. Căci pe cei pe care mai 
înainte i-a ştiut, mai înainte i-a şi rânduit să fie asemenea chipului Fiului Său (Rom. 
8, 29). Deci dacă şi după ei Fiul e mărturisit ca nefiind creatură, nu va fi creatură 
nici chipul Lui. Căci precum este chipul, aşa trebuie să fie şi Cel al Cărui chip este. 
De aceea în mod cuvenit se mărturiseşte şi Cuvântul ca nefiind creatură, odată ce e 
chipul Tatălui1615. Dar cei ce numără pe Duhul între creaturi, Îl vor număra şi pe 
Fiul între acestea, hulind odată cu aceasta şi pe Tatăl pentru hula îndreptată spre chi- 
pul Lui.” (Sf. Atanasie cel Mare, Epistola întâia către Serapion, Episcopul de Thmuis, 
împotriva celor care hulesc şi spun că Duhul Sfânt este creatură, XXIV, în PSB, 
vol. 16, pp. 53-54) 


„Iar Domnul a spus că Duhul este Duhul adevărului şi Mângâietorul (In. 14, 16). 
Din aceasta se arată că Treimea este desăvârşită în E11616.» (Sf. Atanasie cel Mare, 
Epistola întâia către Serapion, Episcopul de Thmuis, împotriva celor care hulesc şi 
spun că Duhul Sfânt este creatură, XXV, în PSB, vol. 16, p. 55) 


„Iar Cel ce uneşte creaţiunea cu Cuvântul nu este dintre creaturi. Şi Cel ce înfi- 
ază creaţiunea nu e străin de Fiul. Căci în acest caz ar trebui să se caute alt duh, ca 
şi acesta să se unească prin acela cu Cuvântul1617.” (Sf. Atanasie cel Mare, Epistola 


1613. Tâlcuirea Pr. D. Stăniloae: Nu ne-am îndumnezei dacă Duhul de Care ne împărtăşim n-ar fi de ființă dum- 
nezeiască, ci de fire creată. Totuşi participarea la firea dumnezeiască, care nu e una cu naşterea noastră din Tatăl, şi care 
e proprie Fiului, sau cu purcederea din E], care e proprie Duhului, e o mare taină. E o participare care nu anulează adu- 
cerea noastră la existenţă din nimic, fiind creaturi. Suntem creaturi, dar ne împărtăşim de puterea dumnezeiască prin fap- 
tul că suntem creați de Dumnezeu, susținuți de EI şi îndumnezeiţi. Dacă ni s-ar anula calitatea de creaturi, Dumnezeu n-ar 
mai fi Domn al nostru, deosebit de noi. Trebuie să rămânem creaturi ca EI să fie Domn şi liber prin Sine şi noi să ne putem 
împărtăşi de libertatea şi de iubirea Lui. (n. 75, p. 53). 

1614. Tâlcuirea Pr. D. Stăniloae: Aceasta nu înseamnă că şi Duhul e Fiu al Tatălui, cum e Fiul chip al Tatălui, ca 
născut din Tatăl. Duhul reflectă pe Fiul ca Fiu. Fiul reflectând pe Tatăl este totuşi Fiu şi nu Tată, deci şi Duhul, reflectând 
pe Fiul, nu e Fiu, pentru că nu reflectă pe Fiul ca devenit pentru EI Tată. Ci face pe Fiul arătat în calitatea Lui de Fiu 
exclusiv, Care nu naşte. (n. 76, pp. 53-54). a 

1615.Tâlcuirea Pr. D. Stăniloae: Omul e însă numai după chipul, adică asemenea Fiului, Care e chipul Tatălui. Insă 
Duhul e Cel ce ne face după chipul (asemenea Fiului), întrucât El poartă în Sine chipul (pe Fiul). (n. 77, p. 54) 

1616. Tâlcuirea Pr. D. Stăniloae: Nu în sensul că în Duhul se desăvârşeşte Treimea, ci în sensul că, numai fiind pe 
lângă Tatăl şi Fiul şi Duhul, Treimea e desăvârşită. Desăvârşirea stă în Trei, nu în doi. Viaţa plenară stă în Trei. Relaţia 
cu al doilea cere pe al Treilea. Al Treilea întăreşte şi dragostea între Cei doi. Eu nu sunt gol în relaţia cu tine, ci mă bucur 
cu un altul de tine. Şi tu la fel. In tine văd pe al treilea care te îndeamnă la iubire. Al doilea îl aduce cu sine pe al treilea. 
(n. 82, p. 55). 

1617. Tâlcuirea Pr. D. Stăniloae: Un Duh creat ar trebui să Se unească prin alt duh cu Cuvântul şi așa la infinit, fără 
a ajunge la adevărata unire cu Dumnezeu, ci rămânând şi aceste duhuri şi noi înşine în creația în continuă facere şi des- 
facere. (n. 85, p. 55). 

întâia către Serapion, Episcopul de Thmuis, împotriva celor care hulesc şi spun că 
Duhul Sfânt este creatură, XXV, în PSB, vol. 16, p. 55) 


„lar dacă Duhul toate le umple şi e de faţă în Cuvântul în mijlocul tuturorI618, 
iar îngerii sunt în această privință mai mici şi unde se trimit acolo pleacă, e neîn- 
doielnic că Duhul nu e dintre cele create, nici nu e înger, cum ziceţi voi, ci e mai 
presus de firea îngerilor. 

Și din acestea iarăşi se vede că Duhul Sfânt, ca Cel care Se dă spre împărtăşire, 
nu Se împărtăşeşte El însuşi de cineva mai înalt (nu voi obosi să o spun aceasta). 
Căci este cu neputinţă, zice, pentru cei ce s-au luminat odată şi au gustat darul şi 
s-au făcut părtaşi Duhului Sfânt şi au gustat Cuvântul cel bun (Ev. 6, 4). lar îngerii 
şi celelalte făpturi sunt părtaşe ale Duhului. De aceea ele pot şi cădea de la Cel de 
Care s-au împărtăşit. Iar Duhul e pururea acelaşi!619. Căci nu e din cele ce se împăr- 
tăşesc de altul, ci toate se fac părtaşe de EI. lar dacă Duhul este pururea acelaşi şi 
împărtăşibil, iar făpturile sunt cele ce se împărtășesc de El, Duhul Sfânt nu e nici 
înger, nici creatură în general, ci e propriu Cuvântului, de la Care fiind dat, făpturile 
se împărtăşesc de El. Altfel, ar trebui ca ei să spună că e creatură şi Fiul, de Care ne 
împărtăşim toţi în Duhul. 

Apoi Duhul Sfânt e Unul, iar creaturile multe. Căci îngerii sunt mii de mii şi zeci 
de mii de zeci de mii; iar luminătorii sunt mulţi; şi multe sunt Scaunele, Domniile, 
Cerurile şi Heruvimii şi Serafimii şi Arhanghelii. Şi, simplu grăind, creaturile nu 
sunt una, ci ţoate sunt multe și diferite. lar dacă Duhul Sfânt e Unul, iar creaturile 
multe şi îngerii mulți, ce asemănare este între Duhul şi cele create? Este vădit că 
Duhul nu este dintre cele multe, deci nu e nici înger, ci e Unul,1620 ba mai degrabă 
este propriu Cuvântului care e Unul şi propriu lui Dumnezeu care e Unul şi de o 
fiinţă cu E]. Deci acestea sunt singurele pe care le spunem despre Duhul Sfânt. 
Acestea II arată prin ele însele ca neavând nimic comun prin fire şi ființă cu crea- 
turile, nici propriu lor, ci ca fiind altul decât cele create. Căci acestea sunt străine 
funţei şi dumnezeirii Fiului, iar EI, aparținând Sfintei Treimi, ruşinează nesimţirea 
acelora.” (Sf. Atanasie cel Mare, Epistola întâia către Serapion, Episcopul de Thmuis, 
impotriva celor care hulesc şi spun că Duhul Sfânt este creatură, XXVI-XXVII, în 
PSB, vol. 16, pp. 57-58) 


„(...) Voi cugetaţi despre Dumnezeu ca arienii şi elinii, amestecând cu Dum- 
nezeu creaţia pe care a creat-o prin Cuvântul Său. Dar cugetând aşa, ce nădejde mai 
aveți? Sau cine vă va ţine pe voi în legătură cu Dumnezeu, neavând Duhul lui Dum- 
nezeu, ci duhul creat?!1621” (Sf. Atanasie cel Mare, Epistola întâia către Serapion, 
Episcopul de Thmuis, împotriva celor care hulesc şi spun că Duhul Sfânt este crea- 
tură, XXLX, în PSB, vol. 16, p. 60) 


1618. Tâlcuirea Pr. D. Stăniloae: Duhul e în toate, fiind totodată în Cuvântul. Nu e singur niciodată. (n. 89, p. 57). 

1619. Tâlcuirea Pr. D. Stăniloae: Căci EI e prin Sine, deci infinit în ființa Sa. (n. 90, p. 57). 

1620. Tâlcuirea Pr. D. Stăniloae: Cine e Unul nu are graniță, dincolo de care ar fi cineva care să-L limiteze. Oricare 
dintre făpturi e în număr multiplu, pentru că sunt limitate unele de altele. (n. 91, p. 58). 

1621. Tâlcuirea Pr. Prof. Dumitru Stăniloae: Sfântul Atanasie reia ideca că Duhul e Cel ce uneşte creatura cu Dum- 
nezeu cel necreat ca Unul ce-i dă adevăratul dinamism. Deci dacă EI e creat se menţine un hiatus între Dumnezeu și 
creațiune şi noi rămânem în stricăciunea creațiunii. Starea duhovnicească, pe care o avem prin Duhul, e cea care ne uneşte 
cu Dumnezeu. Prin ea se imprimă dumnezeiescul nemuritor în noi. Starea duhovnicească e forma pe care o ia prezenţa 
lui Dumnezeu în oameni. În ea e dinamica nesfârşită în Dumnezeu, reînnoită în om şi susținută de Duhul. De aceea, ade- 
vărata înduhovnicire e cea în care omul trăiește relația cu transcendentul, sau prezenţă vie a lui Dumnezeu cel transcen- 
dent în sine. (n. 102, p. 60). 

„Cel ce desparte pe Fiul de Tatăl, sau coboară pe Duhul între creaturi, nu are nici 
pe Fiul, nici pe Tatăl, ci este fără Dumnezeu şi mai rău ca un necredincios şi orice 
mai degrabă decât un creştin!022. Şi pe drept cuvânt.” (Sf. Atanasie cel Mare, Epis- 
tola întâia către Serapion, Episcopul de Thmuis, împotriva celor care hulesc şi spun 
că Duhul Sfânt este creatură, XXX, în PSB, vol. 16,p. 61) 


„lar dacă, după născocirea voastră, a tropicilor, nu e aşa, ci visaţi să spuneţi că 
Duhul Sfânt e creatură, credința voastră nu mai este una, nici botezul nu mai este 
unul, ci două, unul în Tatăl şi Fiul, altul într-un înger care e făptură!623. Şi deci nu 
mai aveți nimic sigur şi adevărat. Căci ce poate fi comun între creat și Creator? Sau 
ce unitate este între făpturile de jos şi Cuvântul Care le-a creat pe acestea?1624” (Sf. 
Atanasie cel Mare, Epistola întâia către Serapion, Episcopul de Thmuis, împotriva 
celor care hulesc şi spun că Duhul Sfânt este creatură, XXX, în PSB, vol. 16, p. 62) 


„De aceea sunt urâţi şi de aceia (arieni — n.a.), pentru că declară numai pe Duhul 
creatură. Şi sunt dispreţuiți de toţi ca unii ce luptă cu adevărat împotriva Duhului şi 
în scurt timp devin morţi, fiind pustii şi goi de Duhul1625.” (Sf. Atanasie cel Mare, 
Epistola întâia către Serapion, Episcopul de Thmuis, împotriva celor care hulesc şi 
spun că Duhul Sfânt este creatură, XXXII, în PSB, vol. 16, p. 65) 


„Din cele ce se dovedeşte Fiul ca nefiind creatură se dovedeşte şi Duhul ca nefi- 
ind creatură. Căci creaturile sunt din cele ce nu sunt şi au un început al existenţei. 
Căci la început a făcut Dumnezeu cerul şi pământul (Fac. 1, 1) şi cele din ele. Dar 
Duhul Sfânt este şi se zice din Dumnezeu, cum a spus Apostolul. Iar dacă Fiul, 
fiindcă nu este din cele ce nu sunt, ci din Dumnezeu, e firesc să nu fie creatură, e 
necesar ca nici Duhul să nu fie creatură, fiindcă Se mărturiseşte ca fiind din Dum- 
nezeu. lar creaturile sunt din cele ce nu sunt!626.” (Sf. Atanasie cel Mare, Despre 
Sfântul Duh, Epistola aceluiaşi către acelaşi episcop Serapion, IL, în PSB, vol. 16, 
p. 80) 


„Toate printr-Însul s-au făcut şi fără de EI nimic nu S-a făcut (In. 1, 2). lar dacă 
Fiul, fiind Creator ca şi Tatăl, nu este creatură; şi dacă prin El se creează toate, deci nu 
este dintre cele ce se creează, e vădit că nici Duhul nu este creatură. Fiindcă s-a scris 
despre EI în Psalmul 103: Lua-vei Duhul Tău de la ele şi vor pieri şi în țărână se vor 
întoarce. Trimite-vei Duhul Tău şi se vor zidi şi vei înnoi fața pământului (29-30). 


1622. Tâlcuirea Pr. D. Stăniloae: Cine desparte pe Fiul de Tatăl nu mai are nici pe Tatăl, nici pe Fiul, pentru că pen- 
tru el Fiul nu mai e Fiu și Tatăl nu mai e Tată. Fiul e o creatură şi Tatăl o esenţă impersonală, din care acela emană spre 
a se pierde după o vreme. La fel nu mai are pe Tatăl şi pe Fiul cel ce coboară pe Duhul la treapta de creatură, căci nu mai 
are cine-L uni cu Tatăl şi cu Fiul. Ba chiar Tatăl şi Fiul nu mai sunt în acest caz Tată şi Fiu, căci un Tată Care nu suflă 
iubirea Lui asupra Fiului (adică pe Duhul) nu mai e un Tată Care are un Fiu. Primind pe Duhul, noi primim iubirea Tatălui 
față de Fiul, iubire care se odihneşte în Fiul şi care ne adună şi pe noi în Fiul. Fără Duhul nu e o iubire desăvârșită în 
Dumnezeu, căci Tatăl nu-Şi arată iubirea faţă de Fiul, confirmată de Duhul. (n. 107, p. 61). 

1623. Tâicuirea Pr. D. Stăniloae: (...) Un Botez. Expresia aceasta folosită în Simbolul niceo-constantinopolitan şi 
luată din simbolurile anterioare are şi sensul că el se dă în numele celor trei Persoane de o ființă. Căci dacă Duhul n-ar fi 
de o ființă cu Tatăl şi cu Fiul, ci vreun înger, ar trebui să se dea două botezuri și să avem două credinţe. (n. 108, p. 62). 

1624. Tâlcuirea Pr. D. Stăniloae: Dacă Duhul e creat, și celelalte două Persoane sunt creaturi, în cazul că se ţine la 
unitatea Duhului cu Ele. Sau dacă Duhul e creat, cum ne poate uni EI cu Fiul şi cu Tatăl, pe Care voim să-l socotim ne- 
creaţi? (n. 109, p. 62). 

1625. Tâlcuirea Pr. D. Stăniloae: Duhul e de viază Făcătorul, căci El ne introduce în viaţa dumnezeiască. Cei goi 
de Duhul devin morţi sufleteşte, ca lipsiţi de comuniunea cu Dumnezeu şi întreolaltă. (n. 116, p. 65). 

1626. Tâlcuirea Pr. D. Stăniloae: Dacă Duhul ar fi creatură, ar fi marcat de faptul că e din cele ce nu sunt, deci având 
în Sinc tendința spre piericiune. El n-ar putea în acest caz da viață netrecătoare celor în care Se sălășluieşte. În acest caz, 
fără Treime ca Dumnezeire a iubirii desăvârşite, Dumnezeu n-ar mai fi Dumnezeu adevărat, ci S-ar confunda cu lumea 
relativă (n. 151, p. 80). 

Aşa fiind scris, e vădit că Duhul nu e creatură, ci e şi El Creator. Căci Tatăl 
creează toate prin Cuvântul în Duhul. Fiindcă unde este Cuvântul, acolo este și 
Duhul. Şi cele create prin Cuvântul au tăria existenţei lor de la Cuvântul în Duhul1627. 
Aşa s-a scris în Psalm 32: Cu Cuvântul Domnului cerurile s-au întărit şi cu Duhul 
gurii Lui toată puterea lor (Ps. 32, 6)1628.” (Sf. Atanasie cel Mare, Despre Sfântul 
Duh, Epistola aceluiaşi către acelaşi episcop Serapion, IV-V, în PSB, vol. 16, p. 83) 


„Dacă Duhul ar fi creatură, nu L.-ar fi legat de Tatăl, ca să nu fie Treimea nease- 
menca Ei înseşi, legându-se cu Ea ceva străin şi din afară. Căci ce I-ar fi lipsit lui 
Dumnezeu, ca să 1 se adauge ceva străin, care să fie împreună slăvit cu E116297 Să 
nu fie! Nu este aşa. Căci EI însuşi a spus: Sunt plin (Is. 1, 11). De aceea Însuşi Dom- 
nul a legat de numele Tatălui pe al Duhului, ca să arate că Sfânta Treime nu constă 
din planuri diferite, adică din Creator şi creatură, ci una este dumnezeirea Ei. Aceas- 
ta cunoscând-o Pavel, a învăţat că harul dat de Ea este unul, zicând: Un Domn, o 
credință, un Botez (Efes. 4, 5). Precum e un Botez, aşa e o credință. Căci cel ce crede 
în Tatăl, cunoaşte în Tatăl pe Fiul şi pe Duhul, nu în afară de Fiul. Şi de aceea crede 
şi în Fiul şi în Duhul Sfânt. Fiindcă una este dumnezeirea Treimii, cunoscută din 
Tatăl cel Unul. 

Acesta e deci conţinutul credinței universale.” (Sf. Atanasie cel Mare, Despre 
Sfântul Duh, Epistola aceluiaşi către acelaşi episcop Serapion, VI, în PSB, vol. 16, 
p. 85) 


„Cât priveşte pe Duhul, El a fost pus pe aceeaşi treaptă cu Dumnezeu, nu dintr-o 
necesitate trecătoare, ci datorită comuniunii Sale fireşti (cu Dumnezeu): N-a fost 
impus (aci) de noi, (aci) a fost aşezat de Domnul.” (Sf. Vasile cel Mare, Despre 
Sfântul Duh, cap. 13, în PSB, vol. 12, p. 45) 


„De bună seamă, ne putem face o idee în legătură cu măreția Duhului şi în legă- 
tură cu neîntrecuta Lui putere luând aminte la semnificația numelor, la măreţia 
lucrărilor şi la binefacerile Lui față de noi şi față de întreaga lume. Este numit Duh 
(ca şi Tatăl şi Fiul) în textele: Duh este Dumnezeu (In. 4, 24), şi Hristos, Domnul, 
este Duhul vieții noastre (Plângerile lui leremia 4, 20). Este numit Sfânt şi este sfânt, 


1627. Tâlcuirea Pr. Stăniloae: Dumnezeu nu creează lumea fără Raţiune, deci nu fără libertate. Altfel, lumea ar fi o 
emanație a unei esențe oarbe. lar aceasta nu explică nimic şi ne îndeamnă să nu mai căutăm nici un sens în nimic prin 
cugetare. Dar atuci la ce mai serveşte cugetarea? Insă Dumnezeu nu creează numai prin Raţiune, ci pe toate le umple de 
viaţă, care nu e fără mişcarea lor spre Sine ca scop al desăvârșirii lor. Nu creează o lume statică. Duhul ca viaţă întreţine 
în toate un dinamism, care e propriu vieţii întregii lumi. Sfântul Atanasie numeşte aici Duhul, Viaţă, Tărie. De fapt viața 
e una cu tăria, precum lipsa de viață e neputinţă de mișcare spre un scop superior. Dar tăria vieții e unită cu raționalitatea, 
manifestându-se în cadrul ei. Căci raţiunea e unită cu aspiraţia de a cunoaşte tot maimult şi a înainta spre desăvârşire ca 
scop. Mişcarea persistă şi în cei ce nu mai ind spre desăvârşire, dar ca o mişcare pervertită, într-o agitaţie fără un scop 
final (n. 157, p. 83). 

1628. Tâlcuirea Pr. D. Stăniloae: Duhul e atât de intim Fiului, încât e ca un Duh al gurii Lui, ca o mişcare ce porneşte 
din El. Fiul vorbeşte prin Duhul deși vorbeşte şi Duhul. Prin mine vorbeşte uneori cel pe care-l iubesc, sau invers. Fără 
celălalt dinamismul meu slăbeşte. (n. 158, p. 83). 

1629. Yâlcuirea Pr. D. Stăniloae: Dacă Domnul a poruncit să se boteze fiecare în numele Tatălui şi al Fiului şi al 
Sfântului Duh, înseamnă că fiecare din acești Trei e Dumnezeu, şi nu creatură. Dacă Duhul ar fi creatură, ce nevoie ar fi 
fost să se adauge Tatălui și Fiului ca să se facă botezul şi în numele Lui? Ar fi avut Dumnezeu nevoie să se completeze 
printr-o creatură? Ar însemna că nu mai este nici El Dumnezeu care nu are nevoie de nimic din afară de Sine. Şi ce nevoie 
are omul să se boteze în numele creaturii, dacă e botezat ca să fie scos din stricăciunea și mortalitatea proprie creaturii? 
Fiecare Persoană a Treimii e prezentă în ceea ce se dă în botez fără să se confunde cu celelalte. Sunt prezente toate Trei 
pentru că ele reprezintă viața nemuritoare şi iubirea desăvârşită. Când arăt dragostea mea cuiva, unită cu dragostea altu- 
ia care îl iubeşte şi el, nu ne confundăm, ci ne bucurăm de această iubire comună a noastră faţă de acela, insuflându-i şi 
lui dragostea ca pornire spre comuniune. (n. 160, p. 85). 


DESPRE DUMNEZEU CEL VEŞNIC VIU 598 


după cum sfânt este Tatăl şi sfânt este Fiul. Dacă pentru creaţie sfinţenia este ceva 
adăugat din afară, pentru Duhul sfințenia este un apanaj al firii Sale. EI nu este 
sfințit, ci sfințitor. Este numit bun, pentru că bun fiind Tatăl, bun este Cel născut din 
EI. Bunătatea este esența Sa. Este denumit Cel fără ocolişuri, ca şi Domnul Dum- 
nezeu (Ps. 140, 16), pentru că adevărul şi dreptatea este în Sine şi nu se înclină într-o 
parte sau alta, în virtutea neschimbabilității firii Sale. Este numit Paraclet ca şi Fiul 
Unul-Născut; EI însuşi spune: Voi ruga pe Tatăl Meu şi alt Paraclet vă va trimite 
(In. 14, 16). Prin urmare, Duhul are nume comune cu Tatăl şi Fiul în virtutea parti- 
cipării la aceeaşi fire. Altfel, cărui fapt (se datoresc acestea)? A fost numit apoi Duh 
stăpânitor, Duh al adevărului şi al înţelepciunii. Duh divin este Cel care M-a creat 
(lov 23, 4). Pe Veseleel, zice, l-a umplut Dumnezeu cu Duh divin de înțelepciune, de 
pricepere şi de ştiinţă (leş. 31, 3). Deci, acestea sunt numele Duhului, mari şi supra- 
fireşti şi nu cuprind nici o exagerare. 

Iar lucrările Lui care sunt? Mărimea lor este imposibil de redat, iar mulţimea lor 
este imensă. Cum este posibil să înțelegem pe cele ce sunt dincolo de timp ? Care 
erau lucrările Lui mai înainte de crearea lumii raționale? Câte sunt binefacerile Sale 
față de creație? Care va fi puterea Sa în veacurile care urmează ? A existat, a pre- 
existat şi a coexistat cu Tatăl şi cu Fiul mai înainte de veci, încât, chiar dacă vei con- 
cepe ceva (ca existând dincolo de timp, vei găsi că este posterior Duhului.” (Sf. 
Vasile cel Mare, Despre Sfântul Duh, cap.19, în PSB, vol. 12, p. 63) 


„Numeşti pe Duhul rob? Dar robul, zice Domnul, nu ştie ce face domnul său (In. 15, 
15), pe când Duhul cunoaște pe cele ale lui Dumnezeu, după cum cunoaşte duhul omu- 
lui pe cele din om (| Cor. 2, 11).” (Sf. Vasile cel Mare, Despre Sfântul Duh, cap. 19, 
în PSB, vol. 12, p. 65) 


„Cine este atât de răutăcios, cine este atât de lipsit de darul ceresc şi de nere- 
cunoscător al cuvintelor lui Dumnezeu, cine este atât de lipsit de speranțele veşnice 
încât să pună pe aceeaşi treaptă pe Duhul cu creatura şi să-L despartă de divinitate?” 
(Sf. Vasile cel Mare, Despre Sfântul Duh, cap. 24, în PSB, vol. 12, p. 72) 


„(Duhul) depăşeşte orice minte şi arată neputincioasă logica (umană), care nu 
poate reda nici cea mai mică parte a vredniciei Sale, după cuvântul (cărţii) intitulată 
înțelepciunea: Inălțaţi-L, zice, cât puteți, El este şi mai sus; înmulțiţi-vă pentru a-L 
lăuda; nu vă lăsaţi. (Cu toate acestea), la EI nu veți putea ajunge (Inţel. Is. Sir. 43, 
34-35).” (Sf. Vasile cel Mare, Despre Sfântul Duh, cap. 28, în PSB, vol. 12, p. 84) 


„Pentru mine nimic nu este mai înfricoşător decât faptul de a nu se teme cineva 
de amenințările pe care Domnul le-a rostit împotriva celor care defaimă pe Duhul.” 
(Sf. Vasile cel Mare, Despre Sfântul Duh, cap. 29, în PSB, vol. 12, p. 88) 


„La slăvirea Duhului ne-a împins în primul rând cinstea (dată Lui) de Domnul, 
Care L-a pus pe aceeaşi treaptă cu Sine şi cu Tatăl (prin cuvintele) de la botez (II 
Cor. 1, 9), apoi faptul că El a condus pe fiecare dintre noi la cunoaşterea lui Dum- 
nezeu, prin aceeaşi mistagogie şi, mai presus de orice, frica de amenințările (Dom- 
nului), amenințări care îndepărtează din mintea noastră orice gând umilitor.” (Sf. 
Vasile cel Mare, Despre Sfântul Duh, cap. 29, în PSB, vol. 12, pp. 88-89) 


„Tu zici că Duhul Sfânt e o creatură. Dar orice creatură e roabă a Creatorului ei. 
Scriptura spune: zoate sunt slujitoare Ție (Ps. 118, 91). lar dacă e roabă, ea are şi o 

sfinţenie câştigată şi tot ce are o sfinţenie câştigată e susceptibil de o înclinare spre 
rău. Or Duhul Sfânt Care e sfânt prin ființa Lui e numit izvor de sfințenie. Aşadar, 
EI nu-i o creatură, căci era deoființă cu Dumnezeu. Și spune-mi cum poţi tu numi 
rob pe Cel Care prin Botez te scapă din robie? Căci zice Scriptura: Legea duhului 
vieţii în Hristos lisus m-a eliberat de legea păcatului (Rom. 8, 2).” (Sf. Vasile cel 
Mare, Epistole, 8, |, în PSB, vol. 12, p. 140) 


„lar dacă mai zice că Duhul Sfânt e creatură, prin aceasta vrea să ne dea să înțe- 
legem că firea Lui e mărginită. Dar atunci cum ar mai sta în picioare acest cuvânt: 
Duhul lui Dumnezeu umple lumea (Inţel. Sol. 1, 7) şi altul Unde mă voi duce de la 
Duhul Tău şi de la fața Ta unde voi fugi? (Ps. 138, 7). Dar se pare că el nici nu mai 
recunoaşte ceea ce e simplu după firea sa. Or, dacă Duhul Sfânt nu-i simplu, atunci 
e alcătuit din ființă şi din sfințenie. Ceea ce se prezintă în felul acesta aceea e com- 
pus. Şi atunci cine va fi atât de nebun să spună că Duhul Sfânt e compus şi nu e 
deoființă cu Tatăl şi cu Fiul tocmai din pricina acestei simplităţi?” (Sf. Vasile cel 
Mare, Epistole, 8, X, în PSB, vol. 12, p. 140) 


„Voi sunteți templu al Duhului Sfânt, Care este în voi (L Cor. 6, 19). Însă orice 
templu este templu al lui Dumnezeu, iar dacă noi suntem templu al Duhului Sfânt, 
urmează că Duhul Sfânt este Dumnezeu.” (Sf. Vasile cel Mare, Epistole, 8, XI, în 
PSB, vol. 12, p. 141) 


„(...) (Duhul Sfânt - n.a.) unit cu Tatăl şi cu Fiul în toate, în mărire şi în veșni- 
cie, în putere şi în împărăție, în stăpânire şi în dumnezeire, cum mărturiseşte şi 
tradiția Sfântului Botez.” (Sf. Vasile cel Mare, Episzole, 105, în PSB, vol. 12, p. 286) 


„Cât despre cei care spun că Duhul Sfânt e creatură, ne e mai milă de ei decât 
de nişte oameni care, din pricina acestui cuvânt, cad în greşeală de neiertat de a huli 
împotriva Duhului Sfânt. (...) Făptura e roabă. Duhul ne face beri; făptura are 
nevoie să 1 se dea viaţă, Duhul e dătător de viață; făptura simte nevoie să fie în- 
văţată, Duhul este tocmai Cel Care ne învaţă; făptura e sfințită, Duhul sfințește. 
Chiar dacă vorbeşti despre îngeri, despre arhangheli şi despre toate puterile cele mai 
presus de lume, totuşi şi ele îşi primesc sfinţenia tot prin ajutorul Duhului Sfânt. 
Duhul are o sfinţenie firească pe care n-a primit-o prin har, ci face parte din fiinţa 
Lui; tocmai de aceea a şi fost nevoie să i se dea un nume special.” (Sf. Vasile cel 
Mare, Epistole, 159, II, în PSB, vol. 12, p. 347) 


„Sau, cum ne este tâlcuit acelaşi înțeles mai limpede de către Luca: cel ce cere 
să vină Împărăţia strigă după ajutorul Sfântului Duh. Căci în acea Evanghelie, în loc 
de vie Impărăția Ta, se spune: vie Duhul Tău cel sfânt peste noi şi să ne curățească 
pe noi!630. Ce vor zice cei ce-şi deschid gura cu îndrăzneală împotriva Sfântului 
Duh? Cu ce cuget prefac mărirea împărăției în starea coborâtă a robiei? Dacă pe Cel 
căruia Luca îi zice Duhul, Matei L-a numit Impărăţie, cum îl coboară luptătorii 
împotriva lui Dumnezeu la treapta unei creaturi, punându-l în seamă, în locul firii 
ce împărăteşte, o fire împărățită? Creaţiunea e roabă, iar robia nu e împărăție. lar 
Duhul Sfânt este Împărăţia. Deci e deasupra părtăşiei la creatură (la zidire). Căci îm- 
păratul nu e împărățit. lar Cel ce nu e împărăţit nu e nici făptură. Căci e propriu făp- 


1630.Tâlcuirea Pr. D. Stăniloae: Aşa este în unii codici sirieni, copți, latini, dar şi greceşti, de exemplu, în codex 
Bezae Cantabrigensis. Versiunea aceasta c luată şi în rugăciunca /mpărate ceresc (Le. 11, 2) (n. 56, p. 429). 

turii să fie roabă.1631” (Sf. Grigorie de Nyssa, Despre rugăciunea domnească, 
Cuvântul III, în PSB, vol. 29, p. 429) 


„lar dacă (...) e coborât cu adevărat din existența ca Dumnezeu prin fire, este 
înscris între slugi şi considerat slujitor. In acest caz va procura ceva străin (de ceea 
ce are EI) şi va aduce celor vrednici ceva mai mare decât El. Căci va ceda, socotesc, 
celor din Dumnezeu aceasta. Dar vom fi şi noi mai înalți decât Sfântul Duh, 
împodobindu-ne cu o slavă mai presus de a Lui1632. Sau nu-ţi pare că spun un lucru 
foarte adevărat, chiar dacă aceste cuvinte se referă la o mare nebunie?” (Sf. Chiril 
al Alexandriei, Despre Sfânta Treime, Cuvântul VII, în PSB, voi. 40, pp. 290-291) 


„Cele nevăzute ale Lui se văd de la zidirea lumii, din făpturi fiind înţelese, adică 
veşnica Lui putere şi dumnezeire, ca să fie ei fără cuvânt de apărare, deoarece, cu- 
noscând pe Dumnezeu, nu L-au Slăvit ca pe Dumnezeu şi nu l-au mulțumit, ci s-au ră- 
tăcit în gândurile lor deșarte (Rom. 1, 20-21). Frumuseţea lui Dumnezeu va ieşi deci 
la vedere mai clară, ca veşnica Lui putere şi dumnezeire. Dar puterea dă tărie cerurilor 
şi Duhul le împuterniceşte nu ca una din creaturi, chemată în ajutor. Căci este o nebu- 
nie a cugeta şi spune aceasta, ci ca fiind Duhul propriu al lui Dumnezeu, Care toate le 
creează şi le întăreşte. Sau dacă vor spune că nu e aşa, să ne răspundă ei şi să ne arate 
cauza pentru care Creatorul tuturor procură şi dă creaturilor starea lor de frumuseţe şi 
armonia lor desăvârşită prin participarea la Sfântul Duh1633.” (Sf. Chiril al Alexan- 
driei, Despre Sfânta Treime, Cuvântul VII, în PSB, vol. 40, pp. 297-298) 


Acceptarea şi răspândirea ideilor greşite cu privire la 
Duhul Sfânt -— urmările pierzătoare 


„Şi odată ce ai spus ce nu trebuie spus despre Duhul, lipsa Duhului s-a şi făcut 
vădită în tine. După cum cel care închide ochii îşi împropriază întunericul, tot aşa 
cel care s-a depărtat de Duhul a ajuns în afară de Cel Care luminează şi se cufundă 
în întunecime sufletească.” (Sf. Vasile cel Mare, Omifii şi cuvântări, XXIV, V, în 
BSB; vel..17, p..595) 


Inspirația Duhului Sfânt 


„Dacă Dumnezeu binevoieşte, noi înfățişăm gândurile care ni se descoperă 
nouă.” (Origen, Omilii la Cartea Numerii, XXIV, III, în PSB, vol. 6, p. 217) 


1631. Tâlcuirea Pr. D. Stăniloae: Din îmbinarea expresiei de la Matei (Împărăţia) şi Luca (Duhul Sfânt), Sfântul 
Grigorie scoate un argument împotriva pnevmatomahilor. Dacă Duhul este Împărăţia, El e deci împărat, nu e rob, nu e 
creatură, care e roaba unor legi, până ce nu se umple de puterea Duhului, Care îndumnezeieşte, Care eliberează creatura. 
A se observa că acest titlu de împărat | se dă Duhului în rugăciunea /mpărate ceresc. Deci rugăciunea aceasta exista în 
vremea Sfântului Grigorie, sau a fost întocmită pe baza scrisului său, Împărăţia Duhului e împărăția adevărată; EI ne face 
împărați pe toţi, pe care ne curățeşte de păcatele care ne țin în robie. Împărăţia Lui nu e ca împărăţiile lumeşti care robesc 
pe supuşi. Ea nu e ca ordinca unei lumi concepută panteist, în care nimic nu e liber, ci totul supus legilor compunerii şi 
descompunerii (alcătuirii fără voie şi coruperii fără voie). (n. 57, p. 429). 

1632. Tâlcuirea Pr. D. Stăniloae: Dacă Duhul e mai mic ca Dumnezeu, atunci vom fi mai înalți ca EI şi noi, care 
suntem numiţi temple ale lui Dumnezeu și ne unim cu Hristos. (n. 412, p. 291). 

1633. Tâlcuirea Pr. D. Stăniloae: Dacă Duhul este o creatură, pentru ce Se foloseşte Dumnezeu de El pentru a da 
creaturilor armonia şi frumuseţea? Ce are Duhul ca şi creatură mai mult decât celelalte creaturi? Poate E] să le adune toate 
în E], dacă nu e decât o creatură mărginită şi El? Sau nu are Dumnezeu în El o neputinţă de-a da celor create şi frumusețea 
în stabilitatea lor? E dependent Dumnezeu de o creatură în privinţa aceasta? Vedem iarăşi lipsa unei distincţii clare între 
Dumnezeu şi creaturi, sau un fel de panteism. 

Mai adăugăm că o lume care nu e creată de o comuniune iubitoare între Persoane egale, n-ar arăta un sens al creării 
ei. Numai o Treime iubitoare dă un sens creării lumii. (n. 426, p. 298). 

„(...) Inspirația care-l îndeamnă nu-i provoacă absolut nici o tulburare sau întu- 
necare a cugetului şi când nu-şi pierde judecata liberului arbitru; aşa era cazul cu toți 
proorocii şi apostolii care colaborau la proorociile dumnezeieşti fără nici o tulburare 
de conştiinţă.” (Origen, Despre principii, Cartea a III-a, IV, 3, în PSB, vol. 8, p. 232) 


„Dumnezeu însuşi este Cel care a acționat asupra proorocilor, invitându-i şi în- 
demnându-i să progreseze prin sfaturi bune, dar lăsând, desigur, omului libertatea de 
a judeca dacă e şi el de părere să urmeze sau nu chemarea care-l atrage spre lucruri 
cerești şi dumnezeieşti. Aşa se explică de ce este cu putinţă să distingem clar când 
sufletul e mişcat de prezenţa unui duh mai bun.” (Origen, Despre principii, Cartea 
a III-a, 3, IV, în PSB, vol. 8, p. 232) 


„Căci a purtat (Pavel — n.a.) numele Domnului, făcându-se Stăpânului vas al 
alegerii, şi s-a articulat astfel întru totul în EI, Capul tuturor, încât în toate câte le 
grăia nu mai era el cel ce le grăia, ci Capul lui le rostea, precum a arătat corintenilor 
pe Hristos grăind şi vorbind în sine (II Cor. 13, 3). Astfel traheea lui era bine glă- 
suitoare şi bine sunătoare, articulând prin Sfântul Duh cuvântul adevărului. Astfel 
laringele lui se îndulcea totdeauna de cuvintele dumnezeieşti, hrănind prin sine tot 
trupul cu acele învățături de-viață-făcătoare.” (Sf. Grigorie de Nyssa, Tâlcuire amă- 
nunțită la Cântarea Cântărilor, Omilia a VII-a, în PSB, vol. 29, p. 219) 


„(...) Moise spune că Dumnezeu pusese în gura lui câteva glăsuiri minunate ca 
să însoţească facerea de minuni când trebuiau să iasă în Egipt (...)” (Sf. Grigorie de 
Nyssa, Cuvânt apologetic la Hexaimeron, în PSB, vol. 30, p. 99) 


Darurile Duhului Sfânt 


„Dar dacă mulți sfinți se împărtăşesc de darurile Duhului Sfânt, nu urmează de 
aici că trebuie să concepem pe Duhul Sfânt ca pe ceva corporal şi compus din mai 
multe bucăţi încât fiecare sfânt şi-ar primi câte-o fărâmă, ci în realitate El este o pu- 
tere sfinţitoare, de care vor avea parte toți cei care s-au învrednicit a fi sfințiți prin 
har.” (Origen, Despre principii, Cartea |, III, 1, în PSB, vol. 8, p. 46) 


„Nu administrează darurile ca un slujitor, ci împarte harurile ca un stăpân. Îm- 
părțeşte, spune apostolul, îndeosebi fiecăruia, după cum voieşte (1 Cor. 12, 11). Este 
trimis ca administrator al harurilor, dar lucrează cu propria Lui putere!634.” (Sf. 
Vasile cel Mare, Omilii şi cuvântări, XV, III, în PSB, vol. 17, p. 513) 


„„Când auzim cuvântul (despre) împărăţia (lui Dumnezeu) şi suntem emoţionaţi 
până la lacrimi, să nu socotim că lacrimile sunt (rezultatul emoţiei) noastre; nici să 
credem că faptul de a auzi corect, de a vedea bine, s-ar datora auzului şi ochilor noș- 
tri. Pentru că ale altuia sunt lacrimile, ale altuia sunt urechile şi ochii, a altuia este 
mintea şi sufletul, (şi anume) ale Duhului celui ceresc şi dumnezeiesc, Care aude şi 
plânge, Care ştie (starea noastră) şi se roagă (pentru no!) şi Care face cu adevărat 


1634. Biserica experimentează darurile Duhului. Aceste daruri, deşi sunt lucrate de unul şi acelaşi Duh, dar în fie- 
care într-un chip corespunzător, nu trebuie privite ca provenind exclusiv de la Duhul Sfânt, ci ca fiind împărțite de în- 
treaga Sfântă Treime, prin Duhul Sfânt, Tatăl dăruind totul prin Fiul împreună cu Sfântul Duh. Nu se deosebesc între ele 
darurile Tatălui şi ale Fiului şi ale Sfântului Duh, căci există o singură mântuire cu o singură putere, cu o singură cre- 
dință (Sf. Chiril al Ierusalimului, Cateheza a XVI-a). - n.a. 

voia lui Dumnezeu. Pe acest dar minunat (pe Duhul Sfânt) L-a promis Domnul (Hris- 
tos) Apostolilor, când a zis: Eu Mă duc, însă Mângâietorul, Duhul cel Sfânt, pe Care 
Il va trimite Tatăl în numele Meu, Acela vă va învăța toate (In. 14, 26). (...) 

Deci, atunci când şi noi auzim cuvântul lui Dumnezeu, când ne vine să plângem 
şi ne rugăm fierbinte ca Hristos să vină la noi, să nu credem că noi facem toate aces- 
tea, ci Duhul este Acela Care speră, crede şi Se roagă cu adevărat, după voia Sa.” 
(Sf. Macarie Egipteanul, 4/te şapte omilii, Cuvânt despre iubire, 11, în PSB, vol. 34, 
pp. 327-328) 


Duhul Sfânt Proniatorul. Pronia dumnezeiască 


„(...) Simonides1635; 

Nimeni fără Dumnezeu, 

N-a fost virtuos! Nici oraș, nici muritor! 

Dumnezeu cunoaşte totul. Fără Dumnezeu nimic nu-i sănătos 

În muritori636, 

La fel şi Euripide1637: 

Fără Dumnezeu nu e nimic în oameni!658. 

Şi Menandru 639: 

Nimeni de noi nu are grijă, decât numai Dumnezeul9% >” (Teofil al Antiohiei, 
Trei cărți către Autolic, Cartea a II-a, VIII, în PSB, vol. 2, p. 397) 


„Acolo unde Domnul priveşte este pace şi veselie, iar acolo de unde Domnul îşi 
întoarce fața Sa, acolo intră răutatea.” (Clement Alexandrinul, Pedagogul, Cartea 
întâi, cap. 8, 70.1, în PSB, vol. 4, p. 206) 


„Purtarea de grijă a lui Dumnezeu Care conduce omenirea este şi suverană şi 
bună; prin aceste două însuşiri puterea providenţei rânduieşte mântuirea oamenilor; 
ca suverană, îi înțelepțeşte pedepsindu-i; ca binefăcătoare, le este de folos prin face- 
rile de bine.” (Clement Alexandrinul, Srromatele, I, cap. 27, 173.5, în PSB, vol. 5, 
p. 109) 


„Da, puterea lui Dumnezeu este totdeauna lângă noi; puterea Sa ne atinge, ne 
vede, ne face bine şi ne învaţă.” (Clement Alexandrinul, Srromatele, II, cap. 3, 5.5, 
în PSB, vol. 5,p. 116) 


„Pronia dumnezeiască este evidentă din priveliştea tuturor celor pe care le 
vedem, a tuturor faptelor făcute cu artă şi înţelepciune, atât a celor care se nasc după 
rânduială, cât şi a celor care se ivesc după rânduială.” (Clement Alexandrinul, Srro- 
matele, V, cap. 1, 6.2, în PSB, vol. 5, p. 314) 


1635. Notă Pr. D. Fecioru: Simonides din Cheos, cel mai mare poet liric grec (556-467 î.Hr.). (n. 31, p. 397). 

1636. Notă Pr. D. Fecioru: Antholog. Lyr. Graec., ediţia Diehl, t. II, p. 68; frag. 10 (61) (la S-B, p. 86, nota 2). (n. 
32, p. 397). 

1637. Notă Pr. D. Fecioru: Euripide, poet tragic grec (480-406 î.Hr.). Cele mai celebre din operele sale sunt: A/ceste, 
Medeea, Andromaca, Electra, Hecuba, Ifigenia în Aulida, Ifigenia în Taurida, Bacantele. (n. 33, p. 397). 

1638. Notă Pr. D. Fecioru: Euripide, Fragm. 391. Nauck, Tragicorum graecorum fragmenta, Leipzig, 1889, p. 480 
(a S-B, p. 86, nota 3). (n. 34, p. 397). 

1639. Notă Pr. D. Fecioru: Menandru, poet comic grec (342-292 î.Hr.). Se spune că a scris 108 comedii; sunt cunos- 
cute numai prin fragmente. (n. 35, p. 397). 

1640. Notă Pr. D. Fecioru: Menandru, Mcineke, Fragmenta comic. graec., Berlin, 1841, t. IV, p. 276 (la S-B, p. 86, 
nota 4). (n. 36, p. 397). 

„Multe din cele din viață, e drept, iau naştere datorită gândirii omeneşti; dar asta 
după ce gândirea omenească a fost luminată de Dumnezeu; astfel sănătatea vine prin 
ştiinţa medicală; bunăstarea trupească prin exerciţii gimnastice; bogăția prin aface- 
rile comerciale; dar toate se fac prin prezenţa proniei dumnezeieşti cu conlucrarea 
omenească.” (Clement Alexandrinul, Stromatele, VI, cap. 17, 157.1-157.2, în PSB, 
vol. 5, p. 470) 


„Că prona, care vine de la Dumnezeu la noi, nu este o forță oarbă care are sarcina 
să slujească creaturilor, urcându-se de la cele mai de jos creaturi până la cele mai de 
sus, ci, datorită milei lui Dumnezeu față de slăbiciunea noastră, rânduielile directe ale 
proniei Sale lucrează asupra noastră, aşa cum lucrează grija păstorilor pentru oile lor 
şi a împăratului pentru supușii lui, şi după cum şi noi ne supunem conducătorilor rân- 
duiți să ne conducă, potrivit orânduielii încredințate lor de Dumnezeu.” (Clement 
Alexandrinul, Stromatele, VII, cap. 7, 42.7, în PSB, vol. 5, p. 502) 


„„Dumnezeu a ales pe patriarhi, le-a dat făgăduinţă, a scos din Egipt poporul care 
se trăgea din acei patriarhi, a răbdat îndelung când ei au păcătuit, i-a pedepsit ca un 
părinte, i-a dus în ţara făgăduinţei pe care le-a dat-o; din când în când le-a trimis 
prooroci, i-a pedepsit şi i-a întors de la păcatele lor, i-a răbdat mereu îndelung, trimi- 
țându-le bărbaţi care să-i vindece, până să vină Marele Doctor, Proorocul, Care-i 
mai presus decât toți proorocii, Tămăduitorul, Care întrece pe toți tămăduitorii. 
Când a venit EI, ei L-au trădat şi L-au omorât zicând: ia-/ de pe pământ, răstigneş- 
fe-L, răstigneşte-L pe EI! (n. 19, 15). Imediat după aceea a venit asupra poporului 
o certare de la Dumnezeu: Locul (ler. 40, 33) în care lisus al Meu a fost răstignit 
(Apoc. 11, 8) a fost pustiit şi Dumnezeu a ales un alt popor. Vedeți că secerişul este 
mult, iar lucrătorii sunt puţini (Mt. 9, 37). Dealtfel, Dumnezeu face ca mreaja să fie 
mereu aruncată în marea acestei vieţi şi în ea să se adune peşti de multe feluri (Mt. 
13, 47). Dumnezeu trimite mulțime de pescari, trimite mulţime de vânători, iar ei 
vânează pe tot muntele şi tot dealul!44l. Vezi cât de mare este purtarea de grijă a lui 
Dumnezeu pentru mântuirea oamenilor!” (Origen, Omilii la Cartea Proorocului 
Ieremia, XVIII, V, în PSB, vol. 6, p. 442) 


„(...) Omul niciodată nu-i cu totul părăsit de Dumnezeu şi de Adevăr, Care-i 
însuşi Fiul Său Cel Unul-Născut.” (Origen, Contra lui Celsus, Cartea a VIII-a, cap. 
63, în PSB, vol. 9, p. 557) 


„Susținem că lumea este cârmuită de Dumnezeu, desigur fără ca prin aceasta să 
fie îngustată libertatea de voinţă a cuiva dintre noi, ci fiind condusă mereu spre mai 
bine (...)” (Origen, Contra lui Celsus, Cartea a V-a, cap. 19, în PSB, vol. 9, p. 333) 


„Purtarea de grijă a lui Dumnezeu conţine în sine toate cele de care poartă El 
grijă şi pe care le cuprinde, dar nu în felul în care un corp material îşi deţine conţi- 
nutul său atunci când şi conţinutul tot corp este, ci purtarea de grijă a lui Dumnezeu 
cuprinde totul întocmai ca o putere divină care cuprinde tot ceea ce conţine!6%2.” 
(Origen, Contra lui Celsus, Cartea a VI-a, cap. 71, în PSB, vol. 9, p. 432) 


1641. Notă Pr. T. Bodogae: ler. 16, 16. A se vedea Omilia ler. XVI, 1. (n. 586, p. 442). 
1642. Notă Pr. T. Bodogae: Aceleaşi argumente în IV, 5. (n. 304, p. 432). 

„Dacă Tu nu ne aperi, degeaba stăm de veghe și lucrăm degeaba. Îndepărtează 
tot ceea ce ne împovărează şi fii ajutorul, sprijinitorul şi doctorul nostru; fă să fim 
tari şi sănătoşi în credință.” (Metodiu de Olimp, Aglaofon sau Despre Înviere, Dis- 
cursul III, XXIII, în PSB, 3401..10,p4211) 


„(...) La fel şi în cazul celor raţionale: este imposibil să dăinuiască acea viaţă 
după lege fără (ajutorul) Duhului. Ordinea în cazarmă nu se poate păstra când 
comandantul lipseşte, nici armonia în cor în lipsa dirijorului. Cum ar putea zice se- 
rafimii: Sfânt, Sfânt, Sfânt (Is. 6, 3), dacă n-ar fi fost învăţaţi de Duhul de câte ori se 
cade să rostească această doxologie ? Prin urmare, fie că toți îngerii Îl laudă pe 
Dumnezeu, fie că Îl laudă toate puterile Lui, (fac acest lucru) cu concursul Duhului. 
Dacă mii şi mii de îngeri se află de față şi zeci de mii de slujitori săvârşesc ire- 
proşabil slujba lor, (fac aceasta) cu puterea Duhului. Este imposibil a fi menţinută, 
fără purtarea de grijă a Duhului, toată această armonie de negrăit și mai presus de 
ceruri (atât) în slujba lui Dumnezeu, cât şi între puterile cele mai presus de ceruri.” 
(Sf. Vasile cel Mare, Despre Sfântul Duh, cap. 16, în PSB, vol. 12, p. 54) 


„Fiecare om de la El primeşte ajutorul potrivit vredniciei lui personale şi potri- 
vit trebuinţei lui.” (Sf. Vasile cel Mare, Episzole, 189, VII, în PSB, vol. 12, p. 388) 


„Să fim încredințați că Dumnezeu, Căruia nu-l scapă nimic din tot ce se întâm- 
plă, Se află întotdeauna alături de noi.” (Eusebiu de Cezareea, Viaţa lui Constantin 
cel Mare, Cartea V, 6.4, în PSB., vol. 14, p. 259) 


„(...) Chiar numai principiul bunei-rânduieli este o lucrare a proniei: dovadă, 
faptul că ziua este scăldată de lumina soarelui, faptul că noaptea urmează apusului 
aceluiaşi soare, sau că, ajungând stăpână, ea — noaptea — nu rămâne scăldată în întu- 
neric, şi asta ca urmare a hoinărelii stelelor. Or, ce să mai spunem noi atunci despre 
lună, care, cu cât se depărtează mai mult de soare, se şi rotunjeşte mai tare, şi care, 
pe cât se apropie de el, se îngustează? Nu ne vorbesc ele oare despre Cuvântul ordo- 
nator şi despre înţelepciunea lui Dumnezeu? 

Dar atât de binevenitele văpăi ale soarelui, care fac ca roadele să se coacă; sau 
umbletul vântului, care pregăteşte belşugul recoltelor; sau răcoarea zilelor de ploaie 
— precum şi potrivirea întreolaltă a tuturor acestora, datorită căreia totul se desfă- 
şoară cu rost şi în bună rânduială; sau, iar, rigoarea cu care revin planetele la timpul 
cuvenit exact în acelaşi loc — nu arată ele desluşit (lucrarea) poruncii dumnezeieşti? 
Desăvârşita diaconie a astrelor, nu-şi spune oare ea singură supunerea în faţa legii 
lui Dumnezeu? 

Semeţia munților, adâncul hăurilor, netezimea fără sfârşit a câmpiilor — care nu 
ne fac plăcere numai pentru frumuseţea lor, ci şi pentru foloasele ce le aduc — se pot 
ele oare explica altfel decât în temeiul proniei dumnezeieşti? Dar dimensiunile şi 
delimitarea uscatului față de apă, necesare atât agriculturii cât şi aducerii de mărfuri 
trebuitoare din țări străine, cum ar putea cineva să spună că nu dovedesc limpede 
exacta şi judicioasa purtare de grijă a lui Dumnezeu? Apa din munţi ajunge la loc de 
şes, pe care-l scaldă cât îi trebuie pământului ca să prindă viaţă; după aceea ea se nă- 
pusteşte în mare, iar marea o varsă în ocean.” ("Cuvântarea lui Constantin cel Mare 
către adunarea Sfinţilor”, în Eusebiu de Cezareea, Viaţa lui Constantin cel Mare, 
6.7-6.9, în PSB, vol. 14, pp. 259-260) 

„Nu e nimic din cele ce sunt şi se fac, care să nu fi fost făcut şi să nu dureze în 
EI şi prin EI.” (Sf. Atanasie cel Mare, Cuvânt împotriva elinilor, XLII, în PSB, vol. 
15, p. 79) 


„Însuşi Cuvântul atotputernic şi atotdesăvârşit sfânt al Tatălui, sălăşluindu-Se şi 
întinzând puterile Lui în toate şi pretutindeni şi luminându-le pe toate cele arătate şi 
nevăzute, le ține în Sine şi le strânge, nelăsând nimic gol de puterea Lui, ci dându-le 
viaţă tuturor şi păzindu-le pe toate împreună şi pe fiecare în parte.” (Sf. Atanasie cel 
Mare, Cuvânt împotriva elinilor, XLII, în PSB, vol. 15, p. 79) 


„Vie a sădit şi a împrejmuit-o cu gard (Mt. 21, 33). E lămurit că numeşte vie 
sufletele oamenilor, în jurul cărora a pus gard, adică siguranţa dată de porunci şi paza 
îngerilor.” (Sf. Vasile cel Mare, Omilii la Hexaemeron, V, VI, în PSB, vol. 17, p. 126) 


„La Dumnezeu nimic nu-i neprevăzut, nimic nu-i neglijat. Pe toate le priveşte 
cu ochiul cel neadormit. Este de față lângă toți şi lângă toate, dând mântuire fiecă- 
ruia. Dacă Dumnezeu n-a lăsat pe ariciul de mare în afara privirii Sale, nu va supra- 
veghea, oare, pe cele ale tale?” (Sf. Vasile cel Mare, Omilii la Hexaemeron, VII, V, 
în PSB, vol. 17, p. 153) 


„(...) Nimic din cele ce există nu este în afara proniei lui Dumnezeu și nici lip- 
sit de grija ce i se cuvine.” (Sf. Vasile cel Mare, Omilii la Hexaemeron, IX, V, în 
PSB, vol. 17, p. 176) 


„Dacă cercetăm cu luare aminte frumuseţile creaţiei, atunci prin ele citim, ca într-o 
carte, marea înţelepciune şi purtarea de grijă de toate a lui Dumnezeu.” (Sf. Vasile cel 
Mare, Omilii și cuvântări, |V, Despre mulţumire, II, în PSB, vol. 17, p. 378) 


„Dumnezeu face totul şi săvârşeşte totul spre folosul nostru; şi tot spre folosul 
nostru a dăruit omului şi desfătarea și tihna. Dacă Dumnezeu, din pricina covârşi- 
toarei Lui iubiri de oameni, ne-a pregătit, înainte de a fi neamul nostru, acele bună- 
tăţi negrăite, precum Însuşi spune: Veniţi binecuvântații Părintelui Meu de moşteniţi 
împărăția cea pregătită vouă înainte de întemeierea lumii (Mt. 25, 34), apoi cu mult 
mai mult ne va da din belşug toate cele de pe lumea asta.” (Sf. loan Gură de Aur, 
Omilii la Facere, XIV, II, în PSB, vol. 21, p. 158) 


„(...) Înțeleptul Dumnezeu, Cel ce rânduieşte viaţa noastră după înţelepciunea 
Lui.” (Sf. loan Gură de Aur, Omilii la Facere, XVII, II, în PSB, vol. 21, p. 191) 


„„Când ne bucurăm de purtarea de grijă a lui Dumnezeu, putem scăpa nu numai 
de uneltirile oamenilor răi, ci, chiar de-am cădea între fiare sălbatice, nu vom păţi 
nimic. Că Stăpânul, arătându-Şi bogăţia puterii Lui, schimbă chiar firea fiarelor şi 
le preface în oi; nu că le-ar face să-și piardă cumva sălbăticia firii lor, ci le face 
blânde ca oile, cu toate că-şi păstrează firea. Când Dumnezeu vrea, stihiile îşi uită 
propria lor lucrare; focul nu mai e foc. Şi aceasta o poţi vedea cu cei trei tineri (Dan. 
3, 8-28) şi cu Daniel (Dan. 6, 16-24). Daniel, înconjurat de lei, ca şi cum ar fi avut 
oi împrejurul lui, n-a păţit nimic, ajutorul Celui de sus a înfrânat sălbăticia leilor. 
Fiarele au rămas fiare, dar nu şi-au vădit firea lor sălbatică; şi au cunoscut asta şi cei 
care erau mai sălbatici ca fiarele. 

S-a întâmplat aceasta pentru o mai mare învinuire a celor care au depășit pe fiare 
în cruzime, cu toate că erau înzestrați cu rațiune. Au cunoscut chiar din fapte că, da- 
torită purtării de grijă a Stăpânului, fiarele nu s-au atins de dreptul Daniel, n-au 
îndrăznit să-i sfâşie trupul; dar cei care l-au aruncat pe Daniel la fiare au fost mai răi 
decât fiarele. Şi ca să nu se creadă că totul a fost o nălucire, aceia au cunoscut adevă- 
rul din cele petrecute cu cei ce au fost aruncaţi în groapă; cu Daniel fiarele au fost 
blânde ca oile, îşi uitaseră firea, dar cu cei ce fuseseră aruncați după Daniel în groapă, 
fiarele şi-au arătat sălbăticia lor. Tot aşa s-a întâmplat şi cu focul din cuptorul cel din 
Babilon. Focul a cruțat pe cei din cuptor, pe cei din mijlocul focului; nu şi-a arătat 
tăria sa, ci, ca şi cum i-ar fi fost înlănțuită lucrarea focului, aşa a lăsat nevătămate 
trupurile celor trei tineri; nici de părul lor n-a îndrăznit să se atingă, ca şi cum o po- 
runcă ar fi împiedicat focul să-şi arate lucrarea sa; dar 1-a mistuit pe cei ce şedeau 
lângă cuptor. Prin aceste două lucruri Dumnezeu și-a vădit puterea Sa cea mare: şi 
prin aceea că a păzit nevătămaţi pe cei din cuptor şi prin aceea că a mistuit pe cei de 
lângă cuptor. Deci, când ne bucurăm de ajutorul Celui de sus, nu numai că scăpăm 
de uneltirile vrăjmaşilor noştri, dar nu păţim nimic nici chiar de-am cădea în 
mijlocul fiarelor. Mâna lui Dumnezeu e mai puternică decât orice; în toate împreju- 
rările ne dă tărie şi ne face să fim nebiruiți.” (Sf. loan Gură de Aur, Omilii la Facere, 
Omilia LVII, IV, în PSB, vol. 22, pp. 238-239) 


„Dacă Dumnezeu arată o atât de mare purtare de grijă de nişte flori de rând, 
nevrednice de cuvânt şi de un folos întâmplător, cum nu va purta grijă de tine, fâp- 
tura cea mai necesară din toate?” (Sf. loan Gură de Aur, Omilii la Matei, XXII, |, în 
PSBY 6123, p'261) 


„Iată Eu sunt cu voi în toate zilele până la sfârşitul veacului (Mt. 28, 20). 

Ai văzut iarăşi autoritatea cu care le-a vorbit? Ai văzut că şi aceste cuvinte au 
fost spuse pe măsura înțelegerii ucenicilor? N-a spus că are să fie numai cu ei, ci cu 
toți credincioşii de mai târziu — că n-aveau să trăiască apostolii până la sfârşitul 
veacului —, ci le-a vorbit ca unora ce fac un singur corp cu toți credincioşii de mai 
târziu. Domnul le-a spus: Să nu-mi vorbiţi de greutatea însărcinării. Eu, Care fac 
toate uşoare, sunt cu voi! Aceasta o spunea adesea şi profeților în Vechiul Testament: 
şi lui Ieremia, care punea înainte tinereţea lui, şi lui Moise şi lui lezechiel, care şovă- 
iau: Eu sunt cu voi! Acelaşi lucru îl spune acum şi ucenicilor Săi.” (Sf. loan Gură de 
Aur, Omilii la Matei, XC, II, în PSB, vol. 23, pp. 1001-1002) 


„(Hristos — n.a.) Cel din Care sunt toate şi prin Care sunt toate şi în Care sunt 
toate, pe Cel ce dă tuturor hrană la vremea potrivită, pe Cel ce deschide mâna Lui 
şi umple toată vietatea de bunăvoință, pe Cel ce e pâinea care se pogoară din cer şi 
dă viață lumii, pe Cel care face să curgă din izvorul propriu viaţa tuturor celor ce 
sunt.” (Sf. Grigorie de Nyssa, Tâl/cuire amănunțită la Cântarea Cântărilor, X, în 
PSB, vol. 29, p. 250) 


„(...) Lucrarea desăvârşită a Providenţei, Care nu vindecă numai bolile decla- 
rate, ci fereşte şi de cele care încă nu au apărut.” (Sf. Grigorie de Nyssa, Despre 
pruncii morți prematur, către Ilierios, în PSB, vol. 30, p. 424) 


76-Părinţii Bisericii 


602 PĂRINȚII BISERICII — ÎNVĂȚĂTORII NOŞTRI 


„Căci nu ştim să cerem ce ne trebuie, ci EI însuşi ne întinde, luând-o înaintea noas- 
tră, cele ce ne susțin pentru viaţa veşnicăI6%3.” (Sf. Chiril al Alexandriei, Comentariu 
la Evanghelia Sfântului loan, Cartea a III-a, cap. 4, în PSB, vol. 41, p. 317) 


„(...) Multe se iconomisesc pentru noi în mod ascuns, Hristos având în grijă şi 
apărând viaţa fiecăruia!644.” (Sf. Chiril al Alexandriei, Comentariu la Evanghelia 
Sfântului loan, Cartea a IX-a, cap. 9, în PSB, vol. 41, p. 1046) 


„Pe slujitorul lui Hristos îl păzeşte nu straja trupească, ci Providența dumneze- 
iască.” (Sf. Ambrozie al Milanului, Scrisori, Cuvântarea împotriva lui Auxenţiu 
despre predarea bisericilor, 9, în PSB, vol. 53, p. 118) 


„Se cuvine să credem cu nestrămutată convingere că nimic nu se petrece pe 
această lume fără Dumnezeu. Trebuie să mărturisim că toate se fac şi se îndeplinesc 
cu voia sau cu îngăduința Lui, cu lămurirea că binele se săvârşeşte cu voința şi aju- 
torul lui Dumnezeu, iar răul cu îngăduinţa Lui, când ocrotirea divină ne părăseşte din 
cauza netrebniciei şi a învârtoşării inimii noastre şi îngăduie să fim stăpâniţi de diavol 
sau de patimi ruşinoase. Aflăm aceasta foarte limpede şi din cuvintele apostolului 
care zice: Pentru aceea i-a lăsat Dumnezeu în patimi josnice şi iarăşi: Pentru că n-au 
crezut că-L au pe Dumnezeu în conştiinţă i-a lăsat Dumnezeu în minte proastă, ca să 
facă ei ceea ce nu se cade.” (Sf. loan Casian, Convorbiri duhovniceşti, Partea întâi, 
"Convorbirea cu Părintele Pafnutie", cap. 20, în PSB, vol. 57, p. 361) 


„(...) Cele pe care le credem împotriva folosului, ca un medic foarte bun Dom- 
nul ni le dă chiar fără voia noastră, iar uneori hotărârile noastre primejdioase şi 
încercările aducătoare de moarte le întârzie şi le abate de la îndeplinirea lor cu rea 
urmare, iar pe cei ce se grăbesc spre moarte îi aduce la mântuire şi, fără ştirea lor, îi 
scoate din gura iadului.” (Sf. loan Casian, Convorbiri duhovniceşti, Partea a II-a, „A 
treia convorbire cu Părintele Cheremon”, cap. 7, 4, în PSB, vol. 57, p. 535) 


„Grija aceasta şi providenţa lui Dumnezeu față de noi le-a exprimat frumos 
cuvântul dumnezeiesc prin profetul Osea, sub chipul Ierusalimului ca o femeie 
păcătoasă, care se îndreaptă cu iuţeală primejdioasă spre cultul idolilor. Când ea 
zice: Mă voi duce după iubiții mei, care-mi dau pâine şi apă, şi lână, şi in, şi ulei, 
şi băutură, bunătatea divină răspunde nu voinţei, ci mântuirii ei: Iată, eu îi voi astupa 
drumul ei cu mărăcini, voi ridica zid, ca ea să nu-şi mai afle cărările sale. Ea va 
umbla după iubiții săi, dar nu-i va ajunge, şi-i va căuta, dar nu-i va găsi. Și va grăi 
atunci: Mă voi întoarce la bărbatul meu cel dintâi, că atunci îmi era mai bine decăt 
acum. Şi, de asemenea, descrie prin această comparaţie îndărătnicia şi disprețul nos- 
tru, prin care găsim de cuviință să-l răspundem cu gând nespus când ne cheamă să 
ne întoarcem la El: Și am zis: Mă vei numi Tată şi după aceea nu vei înceta să mă 
urmezi. Dar, cum o femeie disprețuieşte pe iubitul său, aşa M-a disprețuit pe Mine 


1643. Tâlcuirea Pr. D. Stăniloae: Noi cerem de obicei mai mult cele necesare vieţii pământeşti. Dumnezeu ştie însă 
cele ce ne sunt necesare pregătirii pentru viața veşnică. De aceea ni le dă mai degrabă pe acestea, chiar dacă nu ştim care 
sunt acestea, deci nici să le cerem. Vedem mai târziu că cele pe care ni le-a dat Dumnezeu ne-au fost de folos pentru viața 
de veci. (n. 572, p. 317). 

1644. Tâlcuirea Pr. D. Stăniloae: Toate ale noastre se rezolvă cum se cuvine, spre binele nostru, când ne punem 
nădejdea în Dumnezeu, dar ne dăm şi noi silința. De multe ori, abia după rezolvări în bine ale unor probleme, prin împre- 
jurări care n-au atârnat de noi, ne dăm seama că Dumnezeu a potrivit lucrurile astfel, ca acele probleme să se rezolve cum 
ne era de folos. (n. 1968, p. 1046). 

casa Iui Israel, zice Domnul. Destul de potrivit a fost comparat Israelul cu o adul- 
teră care şi-a lăsat bărbatul, iar dragostea şi stăruința bunătății Sale au fost asemă- 
nate cu un bărbat care şi-a pierdut soţia.” (Sf. loan Casian, Convorbiri duhovniceşti, 
Partea a II-a, „A treia convorbire cu Părintele Cheremon”, cap. 8, 1-2, în PSB, vol. 
57, pp. 535-536) 


„ŞI nu numai că insuflă cu bunătatea Sa dorinţe sfinte, dar ne şi pregăteşte prile- 
juri de viaţă adevărată şi de fapte bune, arătând celor rătăciţi calea mântuirii.” (Sf. 
Ioan Casian, Convorbiri duhovniceşti, Partea a II-a, „A treia convorbire cu Părintele 
Cheremon”, cap. 8, 4, în PSB, vol. 57, p. 536) 


„(...) O, Tu, bunule Atotputernic, Care îngrijeşti pe fiecare dintre noi, ca şi când 
ai îngriji pe unul singur, şi tot aşa pe toţi ca pe fiecare în parte.” (Fericitul Augustin, 
Confessiones - Mărturisiri, Cartea a III-a, XI (19), în PSB, vol. 64, pp. 98-99) 


„(...) Ce sunt eu pentru mine însumi fără de Tine, dacă nu o călăuză spre pră- 
pastie?” (Fericitul Augustin, Confessiones - Mărturisiri, Cartea a IV-a, | (1), în PSB, 
vol. 64, p. 101) 


„Atunci când Tu eşti tăria noastră, atunci este tărie, iar când este tăria noastră, 
este slăbiciune.” (Fericitul Augustin, Confessiones - Mărturisiri, Cartea a IV-a, XVI 
(31), în PSB, vol. 64, p. 115) 


„(...) O înţeleaptă organizare cruță pe cel pe care nenorocirea l-ar putea face mai 
rău şi nu-l lasă să sufere pe cel ce nu poate răbda. Altul este omul desăvârşit prin 
toate virtuțile, sfânt şi apropiat de Dumnezeu; pe acesta providența până într-atât îl 
fereşte de nenorocire, încât nu-l lasă să fie atins nici de boli. (...) 

Dar se întâmplă adesea ca posturile de înaltă răspundere să fie încredințate celor 
buni, iar răutatea să fie nimicită. Altora providenţa le împarte fericirea proporţional 
cu nenorocirea, după calitatea sufletelor lor; pe unii îi muşcă, pentru ca ei să nu se 
moleşească într-o fericire îndelungată, îngăduie ca alţii să fie puternic zguduiţi, pen- 
tru ca virtuțile lor sufleteşti să se întărească prin practica şi exercițiul răbdării. Unii 
se tem mai mult decât trebuie de ceea ce de fapt pot să suporte, alţii dispreţuiesc mai 
mult decât trebuie ceea ce nu pot să suporte; pe aceștia experienţa îi duce la cunoaş- 
terea de sine. Unii şi-au dobândit cu preţul unei morți glorioase un nume venerabil 
de-a lungul secolelor, alţii, neînfrânaţi în fața torturilor, au dat celorlalți exemplu că 
virtutea nu este învinsă de suferinţe; că acestea se petrec de regulă, cu rânduială şi 
în interesul celor ce par a le suporta, este departe de orice îndoială. 

Aceeaşi explicaţie are şi faptul că tuturor celor răi li se întâmplă când neplăceri, 
când lucruri dorite. De neplăcerile acestora desigur că nimeni nu se miră, fiindcă toți 
socot că ei au meritat răul; pedepsele lor pe alții îi abat de la nelegiuiri, iar pe ei îi 
corectează; şi bucuriile lor sunt pentru cei buni pildă elocventă de ceea ce trebuie să 
judece despre o astfel de fericire, pe care o văd adesea în serviciul celor răi. În 
această chestiune cred că se poate ține seamă şi de posibilitatea de a fi unul cu un 
temperament aşa de iute şi de nestăpânit, încât lipsa de cele necesare să-l împingă 
până la nelegiuire; providența vindecă boala acestuia dându-i ca leac avere multă. 
Privindu-şi conştiinţa pătată de ticăloşie şi comparându-şi avuţia cu sine, se teme 
poate să nu-i fie dureroasă pierderea bunurilor, a căror folosire îi este plăcută; îşi va 
schimba deci conduita şi, în teama sa de a nu-şi pierde avuţia, se va lăsa de rele. Pe 
alții i-a prăbuşit în ruină meritată o fericire dobândită pe nedrept, unii au căpătat 

dreptul de a pedepsi, pentru ca să existe mijloc de întărire pentru cei buni şi de 
corecție pentru cei răi.” (Boethius, Mângăierile filozofiei, Cartea a IV-a, II, Proza 
VI, în PSB, vol. 72, pp. 148-149) 


„Deseori acea providenţă supremă a dat dovadă şi de acest extraordinar mira- 
col, încât cei răi să facă pe cei răi buni. Fiindcă uneori suferă nedreptăţi din partea 
celor mai răi dintre ei, aprinzându-se de revoltă împotriva nedreptăţilor, se întorc la 
roada virtuții, dorind să nu mai fie asemenea acelora pe care-i urăsc. Căci numai pu- 
terea divină este aceea pentru care şi răul poate fi un bine când, folosindu-se de el cu 
măsură, ajunge la realizarea vreunui bine. Există o ordine care îmbrăţişează toate şi 
cel ce şi-a părăsit locul, pentru a intra în altă ordine de lucruri, rămâne totuşi înlăun- 
trul ordinii, pentru ca să nu se facă loc la nimic întâmplător în împărăţia providen- 
ței.” (Boethius, Mângăierile filozofiei, Cartea a IV-a, II, Proza VI, în PSB, vol. 72, 
p. 149) 


„(...) Cine este atât de lipsit de inteligenţă umană şi de străin de însuşi acest ade- 
văr despre care vorbim, încât să nu recunoască și să nu vadă că opera aceasta atât de 
minunată, care este universul, şi măreţia nepreţuită atât a celor de sus cât şi a celor 
de jos sunt conduse de Cel ce le-a creat și că Acela Care a fost Creatorul elementelor 
tot E va fi şi guvernatorul lor? Evident că Acesta cu ce putere şi majestate a clădit 
toate, cu aceeaşi providenţă şi măsură le cârmuieşte, mai ales fiindcă în cele care sunt 
administrate prin acțiune umană nu există nimic fără o rațiune interioară şi toate îşi 
trag, ocrotirea de la providență, cum îşi trage corpul viaţa de la suflet.” (Salvianus, 
Despre guvernarea lui Dumnezeu, Cartea întâi, IV, 19, în PSB, vol. 72, p. 194) 


„Deci, precum spui tu, Dumnezeu a îndepărtat de la sine grija de cei muritori. 
Dar atunci care este pentru noi rațiunea religiei divine? Care este scopul adorării lui 
Hristos şi la ce bun speranţa ocrotirii de către El? Dacă Dumnezeu neglijează în 
această lume neamul omenesc, pentru ce întindem zilnic mâinile spre cer? Pentru ce 
cerem prin dese rugăciuni mila lui Dumnezeu? Pentru ce ne ducem la biserică? Pen- 
tru ce ne plecăm în faţa altarului? N-avem nici o rațiune de a ne ruga, dacă ni se 
spulberă speranța împlinirii rugăciunilor. Vezi aşadar cât de nesocotită şi de fără te- 
mei este ideea acestei afirmaţii. Dacă aceasta se acceptă ca adevărată, nu se mai poate 
păstra nimic din religie.” (Salvianus, Despre guvernarea lui Dumnezeu, Cartea întâi, 
V, 21, în PSB, vol. 72, p. 194) 


„(...) Neamul evreilor, învingător fără război, intră în deşert. Îşi face drum prin 
acele regiuni fără drumuri, este călător fără cale, călăuzit de Dumnezeu, cinstit de 
oastea divină, puternic prin conducerea cerească, urmând coloana mişcătoare, de 
nor ziua, de foc noaptea, coloană care-şi schimba culoarea după diversele cerinţe ale 
timpului, pentru ca adică în lumina zilei să se distingă prin aspectul unui nor întu- 
necat, iar în negura nopții să se vadă ca o flacără strălucitoare. Adaugă aici izvoarele 
ieşite pe neaşteptate, adaugă apele lecuitoare, fie apărute, fie schimbate cele exis- 
tente, păstrându-şi înfăţişarea dar transformându-şi calitatea, adaugă râurile ţâşnind 
din creierii munţilor, ogoarele pline de praf fertilizate de noi şuvoaie şi turmele de 
vite mânate spre tabere pentru hrana călătorilor, Dumnezeu slujind cu nesfârşită dra- 
goste nu numai pentru folosul, ci chiar pentru desfătarea oamenilor: hrana dată zilnic 
celor conduşi de stele timp de patruzeci de ani, cerurile plouând cu mâncăruri dulci, 
nu numai pentru hrană, ci şi pentru plăcere; adaugă faptul că oamenii n-au simțit în 

nici o parte a membrelor adaosul sau scăderea în greutate a corpurilor umane, că 
unghiile nu le-au crescut, dinții nu le-au căzut, părul s-a menţinut la fel, picioarele 
nu li s-au bătătorit, îmbrăcămintea şi încălțămintea nu li s-au rupt, onoarea sporită a 
oamenilor impunând demnitate chiar îmbrăcăminţii lor sărăcăcioase; adaugă aici 
faptul că Dumnezeu S-a coborât pe pământ pentru a învăța pe oameni, Dumnezeu Fiul 
luând pentru aceasta înfăţişare omenească, că mulțimea nenumărată a poporului a 
fost primită în preajma familiarităţii divine, strălucind prin onoarea prieteniei sacre; 
adaugă aci tunetele, fulgerele, înfiorătoarele răsunete ale buciumelor cereşti, înspăi- 
mântătorul freamăt în tot văzduhul, cerurile mugind cu vuiete sacre, focuri, întune- 
cimi, nori plini de puterea lui Dumnezeu, Dumnezeu vorbind de aproape, legea 
răsunând în gura divină, litere, cuvinte şi pagini scrise de degetul lui Dumnezeu, 
cartea de piatră, poporul învățând şi Dumnezeu învățându-l, aproape o singură şcoală 
a cerului şi a pământului, îngeri şi oameni laolaltă.” (Salvianus, Despre guvernarea 
lui Dumnezeu, Cartea întâi, LX, 42-43, în PSB, vol. 72, p. 201) 


„Dar aici s-ar putea răspunde că Dumnezeu a avut altădată această grijă de oa- 
meni, dar acum sigur n-o mai are. De unde credem aşa? Poate fiindcă nu mai mân- 
căm zilnic o mană ca atunci, deși avem belşug de roade pe ogoare, nu mai prindem 
potârnichi care ne vin în mână, deşi mâncăm tot felul de vite, păsări şi alte vieţui- 
toare? Că nu ne mai vin la gură ape din deschizăturile stâncilor, deşi avem casele 
umede de băutura scoasă din rodul viilor? Adaug eu ceva mai mult, că noi, care spu- 
nem că atunci aceia au fost în grija lui Dumnezeu, iar noi suntem neglijați de Dum- 
nezeu, dacă am putea primi bunurile din trecut în locul celor din prezent, am refuza 
în mod sigur această schimbare de condiţie. Căci n-am vrea să pierdem ceea ce avem 
acum pentru a poseda ceea ce ei aveau atunci în folosință, nu pentru că acum avem 
lucruri mai bune decât au avut ei atunci, ci pentru că ei, care atunci erau hrăniți din 
grija lui Dumnezeu şi a cerului, preferau în locul bunurilor prezente vechea îndestu- 
lare a pântecelui, amintindu-şi cu o duioşie condamnabilă de mâncărurile de altă- 
dată şi tânjind după ceapa şi usturoiul din trecut nu pentru că erau mai bune cele pe 
care le avuseseră înainte, ci pentru că se întâmpla şi cu ei atunci ceea ce se întâm- 
plă cu noi acum. Nu le plăcea ceea ce aveau şi doreau ceea ce n-aveau. Noi lăudăm 
mai mult ceea ce a fost atunci decât ceea ce este acum, nu fiindcă, dacă am avea 
putinţa de a alege, am prefera să le avem întotdeauna pe acelea, ci fiindcă mintea ome- 
nească are acest cusur înrădăcinat de a dori întotdeauna ceea ce nu este şi fiindcă 
— precum spune cineva — nouă ne plac ale altora iar altora le plac ale noastre!6%5. Se 
adaugă şi ceea ce este aproape general, că omul este întotdeauna nerecunoscător față 
de Dumnezeu, că toți au năravul urât şi aproape înnăscut, de a nu lua în seamă bine- 
facerile lui Dumnezeu, de a nu se recunoaște datori faţă de EI.” (Salvianus, Despre 
guvernarea lui Dumnezeu, Cartea întâi, X, 46-47, în PSB, vol. 72, pp. 202-203) 


„Sfântul Apostol Pavel spune în Faptele Apostolilor: În EI însuşi trăim şi ne 
mişcăm şi suntem (Fap. 17, 28). Este fără îndoială mai mult decât un conducător al 
vieţii, fiindcă în EI se găseşte mişcarea celui ce are viață. În adevăr, n-a zis că sun- 
tem mişcaţi de EI, ci în EI, învăţându-ne limpede că ființa noastră a tuturor se gă- 
seşte înlăuntrul virtuţilor sfinte, fiindcă de bună seamă trăim în Însuşi Acela de la 


1645. Notă Prof. David Popescu: Publius Syrus, poet latin (sec. I î.d.H.), de la care a rămas o colecţie de maxime 
morale (n. 29, p. 203). 

Care avem ceea ce suntem.” (Salvianus, Despre guvernarea lui Dumnezeu, Cartea a 
II-a, II, 9, în PSB, vol. 72, p. 210) 


„Jată — zice Scriptura — Eu sunt cu voi în toate zilele, până la sfârşitul veacu- 
lui. Grozav mai tălmăcim sentimentele lui Dumnezeu, dacă-L defăimăm spunând că 
suntem veşnic neglijați, când El dovedeşte întotdeauna că nu ne părăseşte. Prin 
aceasta a voit să ne arate El că niciodată nu ne părăseşte cu dragostea şi ocrotirea 
Sa, fiindcă întotdeauna este prezent alături de noi.” (Salvianus, Despre guvernarea 
lui Dumnezeu, Cartea a Il-a, II, 10-11, în PSB, vol. 72, p. 211) 


„După cum medicii cei mai buni şi mai încercaţi dau îngrijiri felurite, în raport 
cu diversitatea bolilor, şi unora le prescriu medicamente dulci, altora amare, unora 
făcându-le cauterizări, altora aplicându-le cataplasme, la unii intervenind chirurgi- 
cal, la alții prin infuzii uleioase, și totuşi ei urmăresc un singur scop: însănătoşirea 
bolnavilor, oricât de deosebite sunt felurile de tratament, la fel şi Dumnezeul nos- 
tru, odată ne tratează mai cu asprime, făcându-ne oarecum cauterizări şi operaţii chi- 
rurgicale, iar altădată ne aduce prosperitate, ca și cum ne-ar mângâia cu uleiuri şi cu 
cataplasme. Pe calea diferitelor medicamente vrea să ne facă acelaşi dar: sănătatea. 
Şi stăpânii obişnuiesc să-i îndrepte prin blândeţe pe slujitorii netrebnici, pe care 
pedepsele nu i-au disciplinat, şi-i supun prin binefaceri pe cei care nu s-au supus 
prin lovituri. Şi pe copii, şi aproape pe toți micii îndărătnici, pe care nu-i fac ascultă- 
tori amenințările şi vergile, uneori îi aduc la supunere darurile şi mângâierile. De 
aceea trebuie să înțelegem că suntem mai netrebnici decât cei mai netrebnici servi- 
tori şi mai proşti decât copiii fâră minte, dacă nu ne îndreptăm nici ca servitorii răi 
prin pedepse, nici ca nevârstnicii prin daruri şi mângâieri.” (Salvianus, Despre 
guvernarea lui Dumnezeu, Cartea a VI-a, XVI, 91-92, în PSB, vol. 72, p. 294) 


„„lar pronie numesc nu pe cea care întoarce şi conduce readucerea celor provi- 
dențiate, de la cele ce nu trebuie la cele ce trebuie, ci pe cea care susține universul 
şi conservă rațiunile, după care a fost el întemeiat la început. Şi judecată, nu pe cea 
mustrătoare a celor ce păcătuiesc, ci pe cea distribuitoare care salvează şi defineşte 
lucrurile. Datorită e1 toate făpturile unite cu raţiunile după care s-au făcut îşi au în 
identitatea lor naturală, necălcată, legalitatea lor neschimbată, precum a judecat şi a 
hotărât de la început Făcătorul să fie şi ce să fie şi cum să fie fiecare. lar ceea ce se 
numeşte în alt fel pronie şi judecată e legat intim cu pornirile noastre libere, de la 
cele rele oprindu-le în multe feluri, iar spre cele bune întorcându-le cu înţelepciune. 
Iar prin diriguirea celor ce nu atârnă de noi, în mod contrar celor ce atârnă de noi, 
taie răutatea prezentă, viitoare şi trecută. Dar prin aceasta nu spun că există o altă şi 
o altă pronie şi judecată. Căci una şi aceeași o ştiu după putere, dar deosebită în 
raport cu noi şi având lucrarea de multe feluri!6%5.” (Sf. Maxim Mărturisitorul, 
Ambigua, Partea a II-a, 28, în PSB, vol. 80, p. 133) 


1646. Tâlcuirea Pr. D. Stăniloae: Diferenţa între creaturi, manifestată de fiecare prin puterea ființei ci, ca bază a 
acelei puteri şi ca formă a ei, ne arată pe Dumnezeu ca Cel ce a distribuit în ele o varietate armonioasă și neconfundată 
de raţiuni, după care se conduc şi se menţin. Diferenţa făpturilor ne arată judecata distinctivă şi unitivă a lui Dumnezeu 
în cadrul universului. Ea e nedespărțită de actul creaţiei de la început şi de acţiunea continuă a proniei. Căci Dumnezeu 
a creat lucrurile repartizate după raţiuni distincte şi armonioase şi le menţine ca atare în mişcarea lor continuă. În special 
Judecata e unită cu pronia atât de mult, că acestea două pot fi considerate una în rădăcina lor, deşi se manifestă în raport 
cu noi în acte diferite și mintea noastră distinge aceste acte, ca şi pronia de judecată. 

„Şi ne vom convinge că El este Proniatorul celor existente prin Care am învăţat 
de asemenea că este Dumnezeu, judecând că e drept şi rațional să nu fie altul Păzi- 
torul şi Îngrijitorul lucrurilor decât numai Creatorul lor. Căci însăşi persistenţa 
lucrurilor, ordinea, poziţia şi mişcarea lor, şi legătura reciprocă a celor de la extremi- 
tăţi prin cele din mijloc, nepăgubindu-se unele pe altele prin opoziţie, apoi conver- 
genţa părților în întreguri şi unirea deplină a întregurilor cu părțile, distincţia ne- 
amestecată a părților însele între ele, după diferenţa caracteristică a fiecăreia, şi uni- 
rea fără contopire într-o identitate neschimbată a întregurilor, şi, ca să nu le spun pe 
toate, adunarea şi deosebirea tuturor față de toate şi succesiunea inviolabilă a tutu- 
ror şi a fiecăreia după specia proprie, necorupându-se nicidecum raţiunea proprie a 
firii şi neconfundându-se cu altceva şi neconfundând nimic, arată clar că toate se 
susțin prin purtarea-de-grijă a lui Dumnezeu, Care le-a făcut. Căci nu e cu putinţă 
ca Dumnezeu bun fiind să nu fie şi binefăcător, nici binefăcător fiind, să nu fie şi 
proniator şi de aceea să nu îngrijească în chip dumnezeiesc de lucruri hărăzindu-le 
înțelepțeşte atât existența, cât şi ocrotirea. 

Căci pronia este, după purtătorii de Dumnezeu Părinţi, grija lui Dumnezeu 
îndreptată spre lucruri. Dar o definesc şi aşa: pronia este voia lui Dumnezeu prin 
care toate lucrurile îşi primesc călăuzirea ce li se potriveşte. lar dacă e voia lui Dum- 
nezeu, ca să mă folosesc de înseşi cuvintele dascălilor, e necesar ca cele ce se fac să 
se facă după dreapta rațiune, ca să nu aştepte o ordine mai bună. Deci cel ce și-a ales 
adevărul de călăuză va fi îndemnat în tot modul să spună că Acelaşi e purtătorul de 
grijă pe care l-a cunoscut cu adevărat şi ca făcător al lucrurilor, sau ale căruia sunt 
lucrurile ca făcător. Căci şi în animale, când ne aţintim cugetarea noastră la cele ce 
sunt prin mijlocirea rațiunii, aflăm o trăsătură care schițează nu fără nobleţe cele mai 
presus de rațiune. Căci privind la cele ce îngrijesc în mod natural de cele ce sunt din 
ele după neam, căpătăm şi noi îndrăzneala să afirmăm cu cutezanță evlavioasă, con- 
form rațiunii din noi înşine, că Singur Dumnezeu este proniatorul tuturor lucrurilor, 
nu al unora da şi al altora nu, ca unii dintre filosofii de afară, ci al tuturor la un loc, 
după o unică şi neschimbată voinţă a bunătăţii; a celor universale şi a celor singu- 
lare. Căci ştim că dacă toate cele particulare s-ar strica din lipsa proniei şi a păzirii 
cuvenite, s-ar strica şi cele universale (căci cele universale constau din cele particu- 
lare). Demonstrația logică a acestui lucru, conducând printr-o aplicare bine înte- 
meiată la adevăr, ni se impune de la sine. Căci dacă cele universale subzistă în cele 
particulare, neavând nicidecum raţiunea existenţei în ele însele, pierind cele particu- 
lare, e vădit pentru oricine că nu vor rămâne nici cele universale. Căci părţile sunt 
şi subzistă în întreguri şi întregurile în părți. Şi nici o rațiune nu se va opune aces- 
tui adevăr. Deci strânşi de adevăr vestesc şi ei fără voie puterea proniei şi prin cele 
ce se străduiesc să demonstreze dovedesc şi ei că aceasta străbate prin toate. Căci 
spunând că numai cele universale sunt conduse de pronie, nu bagă de seamă că spun 
că pronia se întinde şi la cele particulare, mergând fără voie spre adevărul de care 
se silesc să fugă. 


Sfântul Maxim arată prin acestea că pronia este o operă pozitivă a lui Dumnezeu, condusă de El, nu un produs al 
păcatului, în sens origenist. Individuaţiunile înseşi sunt opera judecății Lui distinctive şi sunt menținute de pronia Lui şi 
toate sunt conduse de El însuşi în folosul binelui. Dar nu sunt menținute şi conduse spre bine numai din exterior. Acţiunea 
prin care le salvează în specificul lor și le conduce e concrescută cu înseşi pornirile lor naturale de a se menţine şi de a se 
dezvolta în bine. Iar ființele conştiente colaborează la bine prin libertate. Binele e sădit astfel creator în firea făpturilor, ca 
o lege. Prin aceasta le conduce Dumnezeu însuşi spre bine, dar se mișcă şi ele însele. Dar întrucât fiinţele libere se pot abate 
şi spre rău, Dumnezeu prin pronia şi judecata Sa le întoarce uncori spre bine cu voia lor, iar alteori, chiar împotriva voii 
lor, producând împrejurări care le opresc de la rău sau le fac să regrete răul făcut și să-l întoarcă spre binc. (n. 147, p. 133). 

Căci dacă din pricina persistenţei spun că cele universale se învrednicesc de pro- 
nie, arată că de aceasta se învrednicesc cu atât mai mult cele particulare în care îşi 
află ipostasul şi persistenţa cele universale. Acestea țin laolaltă pentru relaţia natu- 
rală indisolubilă între ele şi fiecare se conservă în vederea persistenţei celeilalte, nici 
una nefiind străină de această pază. Căci căzând una din această pază prin care per- 
sistă, nici cealaltă nu se împărtăşeşte de ea164%7.” (Sf. Maxim Mărturisitorul, Ambi- 
gua, Partea a II-a, 63, în PSB, vol. 80, pp. 178-180) 


„De altfel, ideea că Dumnezeu nu poartă de grijă de toate lucrurile e susţinută în 
trei moduri. Sau zic că El nu cunoaște metoda purtării de grijă, sau nu o vrea, sau 
nu o poate. Dar după toate concepţiile comune ale tuturor, Dumnezeu fiind bun vo- 
ieşte desigur pururea şi pentru toate cele bune; şi fiind înţelept, şi mai mult decât 
înțelept, mai bine-zis izvorul a toată înțelepciunea, cunoaşte desigur cele de folos; 
şi fiind puternic, mai bine-zis nesfârşit de puternic, lucrează desigur în chip vrednic 
de Dumnezeu în toate cele cunoscute Lui şi voite de EI ca bune şi folositoare. Căci 
fiind bun şi înţelept şi puternic, străbate prin toate cele văzute şi nevăzute, univer- 
sale şi particulare, mici şi mari, prin toate cele ce au existență conform oricărui fel 
de ființă, necedând din infinitatea bunătății, înțelepciunii şi puterii, şi toate conser- 
vându-le după rațiunea existenţei fiecăreia, pentru ele însele şi pe unele pentru altele 
în armonia și persistenţa relației indisolubile a tuturor! 548. 

Pronia lui Dumnezeu se întinde peste toate? Căci însăşi firea ne dă o dovadă nu 
neînsemnată că, anume, cunoştinţa proniei a fost semănată în noi în chip natural, 
când împingându-ne, fără să ne fi învăţat înainte, spre Dumnezeu prin rugăciuni, în 
necazuri venite pe neaşteptate, ne face să cerem de la EI izbăvirea. Căci cuprinși deo- 
dată de o strâmtorare, înainte chiar de a cugeta la ceva, strigăm fără voie pe Dumne- 
zeu, de pare că însăşi pronia ne atrage la ea, fără să mijlocească aceasta niscai gân- 
duri, întrecând iuțimea facultății noastre intelectuale, şi cea dintâi arătând că aju- 
torul dumnezeiesc e mai tare decât toate. Nu ne-ar duce firea fără voie spre ceea ce 
nu are ființă. Dar tot ce urmează natural din altceva dă dovadă că are o simţire tare 
şi neînvinsă a adevărului, chiar dacă acesta rămâne tuturor nevăditI649. 


1647. Tâlcuirea Pr. D. Stăniloae: După ce a demonstrat că Acelaşi Dumnezeu e și făcătorul şi proniatorul lucrurilor, 
Sfântul Maxim aprofundează în continuare înţelesul proniei divine. Prin pronie se menţin şi se conduc toate făpturile la 
ținta lor, printr-o reciprocă condiționare şi conlucrare. Sfântul Maxim insistă asupra faptului că pronia conservă nu numai 
legile şi genurile cele mai generale, ale creaţiunii, ci şi entităţile particulare, în care se concretizează legile naturii şi 
genurile. Unii filosofi, văzând alterarea entităților particulare și persistența legilor naturii şi genurilor generale, au susţi- 
nut că numai cele din urmă sunt conservate de pronic. Aceasta ar însemna că pronia nu conduce lumea spre nici o ţintă, 
pentru că legile naturii şi genurile generale rămân mereu aceleași. Sfântul Maxim opune acestei teorii faptul că legile 
naturii şi genurile universale nu se realizează, deci nu există în fapt decât în cele particulare. Se anticipează aci discuţia 
scolastică dacă vniversalia sunt in re sau ante rem. Sfântul Maxim se declară pentru prima parte a alternativei. 

Fizicianul filosof contemporan Philibert (Der Dreieine) afirmă că numai ncantul nu e definit. Orice existență con- 
cretă e definită. Cum s-ar putea împăca aceasta cu afirmaţia Părinților că Dumnezeu e mai presus de orice determinare 
(&0po70g)? Concilierea ar putea sta în faptul că Dumnezeu e în același timp indefinit şi izvor a tot ceea ce e definit. Fap- 
tul acesta e propriu persoanei. Dar câtă vreme persoana umană se defineşte fără să vrea şi definitul constituie o sferă a sa, 
Dumnezeu e izvor al definitului prin voinţă şi definitul nu ţine de ființa Lui. O altă conciliere e dată în faptul că Dumnezeu 
e nu numai unitate, ci şi Treime. Relaţiile Persoanelor treimice se realizează în infinitatea iubirii, care nu e lipsită de orice 
calitate. Se poate spune că iubirea infinită a Lui are în ea totuși o structură. În Dumnezeu e o structură a iubirii paterne şi 
a iubirii filiale (ronog al Sfântului Maxim). Cel ce iubește poartă în sine, chipul, întipărirea celui iubit. (n. 225, p. 180). 

1648. Tâlcuirea Pr. D. Stăniloae: In poziţia pe care Sfântul Maxim o ia în favoarea pronierii entităţilor create, e im- 
plicată convingerea lui că ființele umane, fiind ajutate să se realizeze în viaţa prezentă, sunt conduse spre o durată eternă 
în viața viitoare, sau în Dumnezeu. Pentru că altfel ar fi zadarnică pronierea lor în viața prezentă. Numai prin pronierea 
celor individuale se arată că lumea e creată cu un scop final, care e atins prin acestea. Se afirma aci personalismul opus 
panteismului. Nu e eternă numai specia umană, ci şi persoanele sunt eterne. (n. 226, p. 180). 

1649. Tâlcuirea Pr. D. Stăniloae: Puterea proniei e mai adâncă în noi decât gândirea. De aceea strigăm îndată, în 
orice greutate, pe Dumnezeu în ajutor. (n. 227, p. 181). 

Iar dacă pentru faptul că rațiunea purtării de grijă a celor particulare ne este ne- 
cuprinsă, precum de fapt este, după cuvântul: Căr de ascunse sunt judecăţile Lui şi de 
neumblate căile Lui (Rom. 11, 33), cineva ar spune că nici nu există o astfel de pur- 
tare de grijă, n-ar grăi drept, după judecata mea. Căci dacă e mare şi necuprinsă deose- 
birea între oameni şi schimbarea fiecăruia față de fiecare şi în sine însuşi, în vieţile, 
moravurile, opiniile, hotărârile, poftele, ştiinţele, trebuințele, aptitudinile şi chiar gân- 
durile sufletului care sunt aproape infinite, schimbându-se fiecare împreună cu toate 
cele ce se întâmplă în fiecare zi şi ceas (căci e foarte versatil acest animal care e omul, 
schimbându-se repede împreună cu timpurile şi cu trebuinţele), e numaidecât necesar 
ca şi pronia, care cuprinde şi îmbrăţişează toate cele singulare prin preştiință, să apară 
felurită, variată şi multiplă, să se întindă cu lucrurile necuprinse din pricina mulțimii, 
acomodându-se cu fiecare precum convine aceluia, potrivit cu fiecare lucru şi gând, 
până la cele mai subţiri mişcări ce se nasc în suflet şi trup1650. 

Deci, dacă deosebirea celor particulare este necuprinsă, nesfârşită e şi rațiunea 
proniei ce se acomodează cu ele în chip cuvenit. Dar dacă raţiunea proniei celor par- 
ticulare este nesfârşită şi nouă necunoscută, noi nu trebuie să facem neştiinţa noas- 
tră pricină de desființare a grijii atotînțelepte de lucruri, ci să lăudăm şi să primim 
simplu şi fără îndoială, în chip vrednic de Dumnezeu şi folositor, toate faptele pro- 
niei şi să credem că bine se fac cele ce se fac, chiar dacă raţiunea lor ne este nouă 
ncajunsă. lar zicând toate, zic cele ale proniei, adică nu cele făcute rău de noi după 
rațiunea voii noastre; căci acestea sunt cu totul străine de rațiunea proniei.” (Sf. 
Maxim Mărturisitorul, Ambigua, Partea a II-a, 63, în PSB, vol. 80, pp. 180-182) 


„(..) spune şi de-Dumnezeu-cuvântătorul, marele Dionisie Areopagitul, zicând: 
Trebuie să îndrăznim să spunem de dragul adevărului şi aceasta, că și Însuşi cauza- 
torul tuturor iese din Sine, din pricina iubirii celei frumoase şi bune Jaţă de toate, 
datorită supraabundenţei bunătăţii Sale iubitoare, prin purtările de grijă față de 
foate cele ce sunt, că, lăsându-se oarecum cucerit de bunătate, de iubire şi de afec- 
țiune, coboară din înălțimea Sa mai presus de toate în toate prin puterea extatică mai 
presus de fiinţă, care nu-L scoate însă din Sine (De div. nom., cap. 4, 13).” (Sf. Maxim 
Mărturisitorul, Ambigua, Partea a II-a, 180, în PSB, vol. 80, pp. 350-351) 


„(Dumnezeu — n.a.), Care Se foloseşte cu înţelepciune de cele ce nu depind de 
noi, pe de altă parte spre pedepsirea relelor ce depind de noi, şi iarăşi pe de altă parte 
spre sporirea şi întărirea bunătăților (virtuților) ce depind de noi. 

Deosebind deci cele ce stau în puterea noastră de cele ce nu stau în puterea noas- 
tră, pe cele din urmă să le credem ca fiind în întregime opera Providenței dumne- 
zeieşti, iar pe cele dintâi ca fiind şi opera Providenţei dumnezeieşti, dar şi opera voin- 
ţei noastre. Depinde de noi, ca să concentrăm într-o definiţie, tot ce, cuprinzându-se 
în rațiunea virtuții, sau, dimpotrivă, în modul răutății, urmează liberei noastre ho- 
tărâri prin voință. Dar nu depinde de noi tot ceea ce nu are drept creatoare a existenţei 
proprii libera alegere şi tot ce, existând prin fire, nu se poate numi virtute sau răutate, 
dar devine, sau, pentru a spune mai propriu, se arată ca una sau alta prin felul cum îl 


1650. Tâlcuirea Pr. Stăniloae: Sfântul Maxim ia în considerare şi argumentul ce se aduce împotriva purtării de grijă 
a tuturor, că ea este de necuprins, sau de neînțeles, dată fiind mulţimea lucrurilor şi complexitatea schimbărilor lor şi a 
raporturilor dintre ele. EI spune că, precum omul se schimbă în raport cu fiecare semen al său şi cu orice împrejurare, 
acomodându-se tuturor, cu atât mai mult poate fi multiplă şi acomodată tuturor creaturilor individuale şi împrejurărilor 
lor şi pronia dumnezeiască. O negare a pronierii celor individuale ar sărăci gândirea lui Dumnezeu şi L-ar lipsi de iubire, 
supunându-L unui mic număr de legi, în sens panteist. (n. 228, p. 181). 

întrebuințăm noi.” (Sf. Maxim Mărturisitorul, Epistole, Partea întâi, ep. |, în PSB, 
vol. 81, p. 12) 


„(...) Pe Cel ce le-a făcut şi le susţine toate numai cu înclinarea voinţei Lui.” (Sf. 
Maxim Mărturisitorul, Epistole, Partea întâi, ep. 12, în PSB, vol. 81, p. 68) 


Duhul Sfânt - „Duhul înfierii” 


„Deci Duhul este altceva decât creaturile. S-a dovedit că e mai degrabă propriu 
Fiului şi că nu e străin de Dumnezeu. Chiar şi acea sfătoasă întrebare a lor: Dacă 
Duhul este din Dumnezeu, pentru ce nu Se numeşte şi El Fiu?, s-a dovedit încă prin 
cele dinainte, cutezătoare şi îndrăzneață, dar se dovedeşte nu mai puţin şi acum. 
Căci deşi nu s-a numit în Scripturi Fiu, ci Duh al lui Dumnezeu, s-a spus că e în 
Dumnezeu însuşi şi din Dumnezeu însuși precum a spus Apostolul (1 Cor. 2, 12). lar 
dacă Fiul, fiindcă e în Tatăl, este propriu fiinţei Lui, în mod necesar și Duhul, odată 
ce se spune că e din Dumnezeu, este propriu după fiinţă al Fiului. Şi fără îndoială, 
pentru că Domnul este Fiu, Duhul însuși a fost numit Duhul înfierii!651.” (Sf. Ata- 
nasie cel Mare, Epistola întâia către Serapion, Episcopul de Thmuis, împotriva 
celor care hulesc şi spun că Duhul Sfânt este creatură, XXV, în PSB, vol. 16, p. 54) 


„(...) Căci n-aţi luat iarăşi duh de robie, spre frică, ci aţi luat Duhul înfierii!952 
(Rom. 8, 15).” (Sf. Atanasie cel Mare, Epistola întâia către Serapion, Episcopul de 
Thmuis, împotriva celor care hulesc şi spun că Duhul Sfânt este creatură, XXV, în 
PSB, vol. 16, p. 55) 


„Deşi Duhul Sfânt nu S-a numit Fiu, El nu e în afara Fiului. Căci I s-a spus 
Duhul înfierii!653.” (Sf. Atanasie cel Mare, Despre Sfântul Duh, Către acelaşi epis- 
cop Serapion, IV, în PSB, vol. 16, p. 90) 


Duhul Sfânt în iconomia mântuirii 


„Prin intermediul Duhului Sfânt (are loc) restabilirea în paradis, ridicarea în îm- 
părăța cerurilor, redobândirea înfierii, îndrăzneala de a numi pe Dumnezeu — Tatăl 
nostru, împărtăşirea de harul lui Hristos, vieţuirea ca fii ai luminii, părtăşia la slava 
veşnică Şi, într-un cuvânt, împărtăşirea de toate binecuvântările în acest veac şi în 
cel viitor1654. Astfel, bunurile promise nouă, din care, prin credință, aşteptăm să ne 


1651. Tâlcuirea Pr. D. Stăniloae: Duhul nu e Fiu al Fiului, cum e Fiul chip al Tatălui, pentru că nu Se naşte din Fiul, 
cum Se naşte Fiul din Tatăl. Dar e Duhul înfierii, pentru că nenăscându-Se din Fiul, dar fiind în Fiul şi lăsându-L pe Aces- 
ta Fiu și nefăcându-L Tată al Său, ne face şi pe noi fii, ca Cel ce Se întipăreşte în noi ca și chipul Fiului. EI e chip al Fiu- 
lui în alt sens, anume ca Cel ce ÎI reflectă pe Fiul ca Fiu, din strânsa unire cu El. El ne face de aceea pe noi asemenea 
Fiului, lăsându-L pe Fiul Fiu și reflectându-L ca atare, fără să Se nască şi fără să purceadă din Fiul. EI este chipul Fiului, 
dar nu are această calitate întrucât ar avea originea în Fiul, ci întrucât Tatăl, purcezându-L ca Tată al Fiului, Îl uneşte cu 
Fiul, sau Îl face să Se odihnească în Fiul şi să reflecte pe Fiul, sau să confirme pe Fiul în calitatea Lui de Fiu, iubind 
această calitate a Lui. În mod deosebit Duhul e ipostasul-suflu, însă un suflu în care se reflectă trăsăturile Fiului, care 
accentuează aceste trăsături, rămânând totuşi deosebit ca ipostas de Fiul. (n. 78, p. 54). 

1652. Tâlcuirea Pr. D. Stăniloae: Ca Duh de Fiu, Duhul ne dă curaj de fii în fața Tatălui. Nu ne mai temem de 
moarte, sau de cei ce ne pot omori. (n. 80, p. 55). 

1653. Tâlcuirea Pr. D. Stăniloae: Deci Duhul e şi al Fiului, dar ca al Lui, nu ca al Tatălui. Nu-L are pe Fiul drept 
origine, ci Fiul e primitorul Lui de la Tatăl, în calitate de Fiu. De aceea când este dat şi oamenilor, este dat în calitatea de 
Duh al Fiului, aducând și în oameni simţirea de fii, sau făcându-i asemenea Fiului, Ei sunt înfiaţi însă, prin aceasta, de 
Tatăl. Fiul nu-i ţine nedeschişi Tatălui, cum nu este nici EI închis Tatălui. Duhul pe Care-L dă El oamenilor, deși ÎI dă în 
calitate de Fiu, tocmai prin aceasta Îl dă și ca Duh al Tatălui, sau ca primit de la Tatăl. (n. 166, p. 90). 

1654. Iconomia mântuirii urmează ordinea inversă creației lumii: de la Sfântul Duh prin Fiul către Tatăl. — n.a. 

înfruptăm, le vedem ca în oglindă, ca deja prezente (Mt. 3, 18). Şi dacă arvuna este 
atât de mare, cât de mare va fi plata, şi dacă pârga este atât de mare, cât de mare va 
fi rodul întreg al (secerişului)?” (Sf. Vasile cel Mare, Despre Sfântul Duh, cap. 15, 
în PSB, vol. 12, p. 50) 


„Cine neagă că acţiunile întreprinse de Marele Dumnezeu şi Mântuitorul nostru 
Iisus Hristos, izvorâte din bunătatea lui Dumnezeu, în vederea mântuirii omului, s-au 
împlinit prin harul Duhului? Fie că cercetezi pe cele din trecut: binecuvântările 
patriarhilor, ajutorul dat prin lege, tipurile, profeţiile, bravurile în războaie, minunile 
drepţilor, fie că cercetezi dispoziţiile referitoare la întruparea Domnului, (toate au 
fost realizate prin Duhul). In primul rând a fost prezent în însuşi trupul Domnului, 
fiindu-l ungere şi însoțitor inseparabil, conform spuselor Scripturii : Peste Cel care 
vei vedea pe Duhul coborând şi rămânând peste El, Acesta este Fiul Meu Cel iubit 
(|n. 1, 33; Lc. 3, 22). Şi: Pe lisus cel din Nazaret, pe Care L-a uns Dumnezeu cu 
Duhul Sfânt (Fap. 10, 38). Apoi, orice lucrare (a Fiului) se săvârşea în prezența 
Duhului. Duhul era de față chiar şi când (lisus) a fost ispitit de diavol. Căci, zice 
(Scriptura), lisus a fost condus de Duhul în pustiu, pentru a fi ispitit (Mt. 4, |). Şi 
când a săvârşit minuni (Duhul) era de faţă. Pentru că, zice, dacă Eu scot demonii cu 
Duhul lui Dumnezeu... (Mt. 12, 28). Nu L-a părăsit nici după ce a înviat din morţi. 
Pentru că, în lucrarea de reînnoire a omului, de a-i reda harul — pe care (îl primise) 
din suflarea lui Dumnezeu, dar îl pierduse —, Domnul, suflând peste ucenici, a zis: 
Luaţi Duh Sfânt. Cărora veţi ierta păcatele, vor fi iertate şi cărora le veți ține, vor 
fi ținute (In. 20, 22-23). Organizarea Bisericii nu se săvârşeşte, în mod evident şi 
incontestabil, prin Duhul? Pentru că Acesta, zice (Scriptura), a dat Bisericii în 
primul rând apostoli, în al doilea rând profeţi, în al treilea rând pe cei cu darul mi- 
nunilor, apoi pe cei cu darul tămăduirilor, al cârmuitorilor, binefăcătorilor şi cu 
darul (vorbirii în diferite) limbi (| Cor. 12, 28). Această ordine a fost stabilită după 
darurile Duhului. 

Dacă cercetează cineva cu atenţie va găsi că şi la vremea aşteptatei celei de a 
doua veniri a Domnului din cer Duhul Sfânt nu va lipsi, aşa cum socotesc unii. Din 
contră, va fi de față şi în ziua arătării (Domnului), când fericitul şi singurul Suveran 
va judeca lumea cu dreptate. Cine n-a auzit de bunurile pe care le-a pregătit Dum- 
nezeu pentru cei vrednici, încât să nu ştie că coroana drepţilor, care se va da fiecăruia 
mai bogată şi mai strălucitoare — după actele de virtute săvârşite — este harul Du- 
hului?” (Sf. Vasile cel Mare, Despre Sfântul Duh, cap. 16, în PSB, vol. 12, p. 55) 


„Şi dacă te gândeşti la creaţie, (vei vedea atunci) că puterile cerurilor (îngerii) 
de Duhul au fost întărite; prin întărire se înțelege statornicia în practicarea binelui. 
Prin urmare, intimitatea cu Dumnezeu, indiferența faţă de rău şi rămânerea în per- 
manență în fericire (s-au dat) puterilor îngereşti de către Duhul. Avea să vină Hris- 
tos, Duhul I-a luat-o înainte. Are loc întruparea, Duhul este nedespărţit. S-au săvâr- 
şit minuni, (s-au acordat) harismele vindecărilor, (toate s-au făcut) prin Duhul Sfânt. 
Demonii au fost alungaţi în (numele) Duhului lui Dumnezeu. Când diavolul a fost 
certat, Duhul era de față. Izbăvirea de păcate (s-a făcut) prin harul Duhului. Căci v-ași 
spălat şi v-aţi sfințit in numele Domnului nostru lisus Hristos şi în Duhul Sfânt (| 
Cor. 6, 11). Apropierea de Dumnezeu (s-a făcut) prin Duhul, căci: a trimis Dum- 
nezeu pe Duhul Fiului Său în inimile noastre care striga: Avva, (adică Tată) (Gal. 
4, 6). Invierea din morţi (se va săvârşi) prin lucrarea Duhului. Căci, (zice Psalmis- 
tul), vei trimite Duhul Tău şi se vor zidi şi vei înnoi fata pământului (Ps. 13, 30). 

Dacă înţelege cineva zidirea ca pe o reînsuflețire a celor ce s-au descompus, oare nu 
este mare lucrarea Duhului, Care se îngrijeşte de viața noastră de după înviere şi 
adaptează sufletele noastre la acea viață spirituală?” (Sf. Vasile cel Mare, Despre 
Sfântul Duh, cap. 19, în PSB, vol. 12, p. 64) 


Lucrarea Duhului Sfânt în creaţie 


„Duhul Sfânt umple pe îngeri, umple pe arhangheli, sfințeşte pe puteri, însu- 
fleţeşte totul. Duhul Sfânt se împarte în toată creaţia, este împărtăşit în chip diferit 
de fiecare din cele create, dar cu toate acestea Duhul nu este micşorat de cei care 
participă la El. Dă tuturor harul Lui; nu se termină, deşi este împărțit celor care par- 
ticipă la EL, iar cei care Îl primesc sunt plini de Duhul, iar Duhul Sfânt rămâne neîm- 
puţinat. După cum soarele nu este micşorat întru nimic de cei care participă la lumi- 
na şi căldura sa, deşi luminează corpurile şi este împărțit în felurite chipuri de cor- 
puri, tot aşa şi Duhul rămâne nemicşorat şi neîmpărțit, cu toate că dă tuturora harul 
Său. Luminează pe toţi pentru a înțelege pe Dumnezeu, insuflă pe profeți, înțelep- 
ţeşte pe legiuitori, sfinţeşte pe preoți, întăreşte pe împărați, desăvârşeşte pe drepți, 
umple de cinste pe cei curați sufleteşte şi trupeşte, dă harurile tămăduirilor, învie pe 
morţi, dezleagă pe cei legaţi, înfiază pe cei străini. Acestea le lucrează prin naşterea 
de sus (In. 3, 3). Dacă ia un vameş care crede, îl face evanghelist (Mt. 9, 9); dacă se 
pogoară peste un pescar, face din el un teolog (Mt. 4, 19); dacă găseşte un prigoni- 
tor, care se pocăieşte, îl face apostol al neamurilor, predicator al credinței, vas al 
alegerii (Fapte 9, 15). Prin Duhul Sfânt cei slabi ajung puternici, cei săraci se îmbo- 
gățesc, oamenii simpli la cuvânt sunt mai înţelepţi decât înțelepții.” (Sf. Vasile cel 
Mare, Omilii şi cuvântări, XV, UL, în PSB, vol. 17, p. 512) 


„După cum suflul care străbate un fluier produce un sunet, (tot aşa) Duhul Sfânt 
cântă prin sfinţi şi prin oamenii cei duhovniceşti şi Se roagă lui Dumnezeu în curăția 
inimii.” (Sf. Macarie Egipteanul, Cele cincizeci. de omilii duhovniceşti, Omila 
XLVII, 14, în PSB, vol. 34, p. 274) 


Ubicuitatea Duhului Sfânt 


„Sfântul Duh este în cer şi umple pământul; este de faţă pretutindenea şi nu-i 
mărginit de nimic. In fiecare locuiește în întregime şi este în întregime cu Dum- 
nezeu.” (Sf. Vasile cel Mare, Omilii şi cuvântări, XV, III, în PSB, vol. 17, p. 513) 


Veşnicia Duhului Sfânt 


„Nu trebuie să credem că El a fost altceva înainte de a fi Duh Sfânt şi că ar fi 
progresat până a ajuns să fie Duh Sfânt. Dacă am crede aşa ceva ar fi tot una să 
spunem că într-o vreme când nu exista Duh Sfânt, nu era nici cine să-L cunoască pe 
Tatăl, că abia după ce a ajuns la cunoaştere ar fi devenit Duh Sfânt. Dacă aşa ar fi 
stat lucrurile, atunci El niciodată n-ar fi fost înţeles în unitatea Treimii1655 împreună 
cu Tatăl cel neschimbat şi cu Fiul Său. Cu alte cuvinte, Duhul Sfânt a existat în tot 
timpul. Folosim expresiile în tot timpul sau a existat veşnic sau orice alt termen cu 
semnificația temporală, dar totul trebuie înțeles în chip simplu şi cu îngăduință, căci 


1655. Notă Pr. T. Bodogac: A se vedea aici, mai jos: [, 8, 3. A se reţine cuvântul unizatea Treimii. (n. 234, p. 73). 

înțelesurile lor sunt legate de timp, pe când cele de care vorbim noi, chiar dacă în 
cursul discuţiei apar ca temporale, în realitate ele depăşesc prin firea lor orice idee 
de semnificaţie temporală.” (Origen, Despre principii, Cartea întâi, IV, 3, în PSB, 
vol. 8, pp. Ta -74) 


Sălăşluirea Duhului Sfânt în noi 


a 


„(...) Se împarte în sufletul fiecărui credincios, fără ca Duhul să Se împartă. 
(Clement Alexandrinul, Sromatele, VI, cap. 15 — 120.2, în PSB, vol. 5, p. 452) 


„Duhul nu Se odihneşte asupra oricui, după cum citim, ci numai peste sfinţi şi 
peste cei fericiți. Duhul lui Dumnezeu Se odihneşte peste cei care au o inimă curată 
(Mt. 5, 8) şi peste cei care au curăţit sufletul lor de păcat (Rom. 8, 10-11 etc.). Dim- 
potrivă, El nu sălăşluieşte într-un trup apăsat de păcat, chiar dacă cândva a sălăşluit 
într-însul. Duhul Sfânt nu îngăduie nici o comunicare, nici o împărțeală cu duhul 
răului. E sigur că din clipa păcatului, duhul răului, care-i în sufletul cuiva, este cel 
care îşi are partea sa. Când acela e lăsat să intre şi să sălăşluiască în noi prin cugetele 
sale rele şi pofte rele, Duhul Sfânt se află în strâmtoare şi eu îmi îngădui să afirm 
că: Duhul Sfânt este alungat din noi. De aceea, Apostolul, ştiind că aşa se petrec 
lucrurile, dă sfatul: Să nu întristați Duhul cel Sfânt al lui Dumnezeu, întru Care aţi 
fost pecetluiţi pentru ziua răscumpărării (Efes. 4, 30). Prin păcat întristăm, deci, pe 
Duhul Sfânt, iar printr-o viaţă dreaptă şi sfântă, Îi pregătim în noi un sălaş.” (Ori- 
gen, Omilii la Cartea Numerii, Omilia VI, cap. 3, în PSB, vol. 6, pp. 146-147) 


„După cum prin participarea la Fiul Său, Dumnezeu face din noi fii adoptivi, iar 
prin participare la Inţelepciune ne face şi pe noi înţelepţi întru Dumnezeu, tot așa şi 
împărtăşirea noastră din Duhul Sfânt ne face şi pe noi sfinţi şi înduhovniciţi. Şi a te 
împărtăşi din Duhul Sfânt e unul şi acelaşi lucru cu a te împărtăși din Tatăl şi din 
Fiul, pentru că una şi netrupească este firea întregii Sfintei Treimi!656. Ceea ce am 
spus despre participarea sufletului trebuie să înțelegem că este valabil şi la îngeri şi 
la puterile cereşti, întrucât întreaga creație spirituală doreşte participarea la Sfânta 
Treime1657.» (Origen, Despre principii, Cartea a IV-a, V, 4, în PSB, vol. 8, p. 304) 


„Ei1658 (...) au nu numai trupul neîntinat de pofte şi de împreunare, dar şi sufle- 
tul inaccesibil gândurilor necurate; de aceea, în sufletul lor, locuieşte, ca într-un 
templu, Duhul Sfânt.” (Metodiu de Olimp, Bancherul sau despre castitate, Dis- 
cursul XI, în PSB, vol. 10, p. 119) 


„Aceasta (frumusețea firească — n.a.) însă strălucind, precum străluceşte soarele 
înaintea ochiului curat, îi va arăta acestuia în el însuşi imaginea Celui nevăzut. În 
fericita contemplare a chipului vei vedea frumuseţea arhetipului. Prin Duhul inimi- 
le se înalță, cei neputincioşi sunt conduşi de mână, cei ce sunt pe calea virtuţii se 
desăvârşesc. Luminând pe cei care s-au curăţit de orice pată, îi arată duhovniceşti, 
datorită comuniunii cu El. Şi după cum (se întâmplă cu) corpurile strălucitoare şi cu 
cele transparente, că atunci când o rază cade peste ele devin mai strălucitoare şi altă 


1656. Notă Pr. T. Bodogae: Despre înrudirea omului cu Dumnezeu şi despre împărtăşirea din lucrările harului Lui 
vorbeşte Origen adeseori şi în cartea de faţă: I, |, 3; |, 2,4; 1, 3, 8 etc. (n. 1583, p. 304). 

1657. Notă Pr. I. Bodogae: Pentru Origen diferența între îngeri şi oameni e numai întâmplătoare întrucât şi unii şi 
alții fac parte din categoria fiinţelor cugetătoare. (n. 1584, p. 304). 

1658. Cei care îşi încearcă dorințele şi poftele trupului — n.a. 

strălucire porneşte din ele, la fel se întâmplă şi cu sufletele purtătoare şi iluminate 
de Duhul, ele însele devin duhovnicești şi răspândesc altora harul. Urmare a acestui 
fapt este prevederea celor viitoare, tâlcuirea tainelor, cunoaşterea celor ascunse, 
harismele, viaţa cerească, convieţuirea cu îngerii, bucuria fără margini, rămânerea 
permanentă (în comuniune) cu Dumnezeu.” (Sf. Vasile cel Mare, Despre Sfântul 
Duh, cap. 9, în PSB, vol. 12, p. 39) 


„Duhul este Cel ce ne ţine în Dumnezeu, şi nu noi prin noi înşine. Şi precum 
suntem fii şi dumnezei, pentru Cuvântul din noi, aşa vom fi în Fiul şi în Tatăl şi, 
ajunşi în Fiul şi în Tatăl, vom fi socotiți una pentru Duhul care este întru noi şi întru 
Fiul aflător în Tatăl1659.» (Sf. Atanasie cel Mare, 7rei cuvinte împotriva arienilor, 
Cuvântul al III-lea, XXV, în PSB, vol. 15, p. 352) 


„După cum o casă, plină de murdărie şi de miros urât, (este curățită şi împo- 
dobită), tot aşa şi sufletul, în întregime trebuie să fie curăţit, împodobit şi umplut de 
toată aroma și (cu toate) comorile, pentru ca Duhul Sfânt să vină — în locul lui satan 
— şi să se odihnească în sufletele creştinilor.” (Sf. Macarie Egipteanul, Ce/e cincizeci 
de omilii duhovniceşti, XXVII, 19, în PSB, vol. 34, p. 222) 


„Spune Mântuitorul: De Mă iubeşte cineva pe Mine, cuvântul Meu va păzi şi 
Tatăl Meu îl va iubi pe el şi vom veni la el şi Ne vom face locaş în el (In. 14, 231660. 
De fapt, Duhul este Cel ce locuiește în noi şi prin El credem că avem totodată pe 
Tatăl şi pe Fiul, precum a spus iarăşi şi loan Evanghelistul: /n aceasta cunoaştem că 
rămânem întru EI şi El întru noi, că ne-a dat nouă din Duhul Său (| In. 4, 13)1661.> 
(Sf. Chiril al Alexandriei, Comentariu la Evanghelia Sfântului loan, Cartea întâi, 
cap. 9, în PSB, vol. 41,p. 111) 


„Dacă buna mireasmă a aromatelor îşi întipăreşte tăria în veşminte şi preface 
cele în care vine, într-un fel conform ei, cum nu ar putea Duhul Sfânt, odată ce este 
din Dumnezeu prin fire, să facă părtaşi de firea dumnezeiască pe cei în Care vine?” 
(Sf. Chiril al Alexandriei, Comentariu la Evanghelia Sfântului loan, Cartea a IX-a, 
cap. 2, în PSB, vol. 41, p. 994) 


1659. Tâlcuirea Pr. D. Stăniloae: Pe de o parte Duhul aflându-Se în noi, pe de alta, în Fiul Care este în Tatăl, pre- 
cum cele trei Persoane dumnezeieşti sunt una, aflându-Se Una în Alta, fără să Se confunde, aşa ne facem şi noi una, adică 
unul în altul. Duhul are o poziţie deosebită în raport cu noi. EI ia locul cel mai intim în noi; dar e totodată în Fiul, Care 
Se află în Tatăl. Locul cel mai intim în noi e în conştiinţa noastră de fii ai Tatălui ceresc. Deci Duhul Se află în noi, trezind 
această conştiinţă, întrucât are cu Sine pe Fiul şi pe Tatăl, întrucât Se află totodată în Fiul, iar Fiul în Tatăl, cu simţire de 
Fiu. Duhul îşi are locul în Fiul, datorită Tatălui şi venind de la Tată]. De aceea ia loc şi în noi, trezindu-ne conştiinţa de 
fii. Iar avându-Şi locul în Fiul, rămâne în Fiul, prin Care Tatăl îl trimite în intimitatea noastră, caracterizată prin filiație 
faţă de obârşia noastră supremă. (n. 60, p. 352). 

1660. Tâlcuirca Pr. D. Stăniloae: Duhul Sfânt, locuind în cineva, îl face templu al lui Dumnezeu. Dar acela e toto- 
dată locaş al Tatălui şi al Fiului. Căci Duhul nu e decât în cel unit cu Fiul, peste Care Se odihneşte. Cel ce crede în Hris- 
tos, că e Fiul lui Dumnezeu și Tatăl şi are pe Duhul odihnind în EL, este locaş sau templu al Sfintei Treimi, întipărit de 
iubirea dintre Persoanele Sfintei Treimi şi, ca atare, iubind şi el pe Tatăl cu iubirea Fiului, peste Care se odihneşte iubirea 
Tatălui, în Persoana Sfântului Duh. (n. 191,p. 111). 

1661. Tâlcuirea Pr. D. Stăniloae: Numai Duhul de Fiu al lui Hristos ne dă simţirea că avem pe Hristos ca Fiu în noi. 
Prin Duhul se naşte în noi sensibilitatea pentru prezenţa Fiului Tatălui în noi. (n. 192, p. î11). 


DOGMELE 


Despre dogmele Bisericii 1662 


„(...) Dogmele apostolice ale Bisericii pentru care suntem gata să murim, dis- 
prețuind totuşi pe cei care ne constrâng să le lepădăm. Dar, chiar dacă aceştia ne 
forțează prin chinuri nu ne pierdem nădejdea, (încrederea) în ele.” (Fericitul Teodoret, 
Episcopul Cirului, /sforia bisericească, Cartea întâi, 4, 55, în PSB, vol. 44, p. 34) 


„Căci e neîndoios că acela care nu cunoaşte adevărul nu-L poate cunoaşte nici 
pe Dumnezeu.” (Casiodor, Istoria Bisericească tripartită, Cartea a III-a, cap. 7, în 
PSB, vol, 75.p.122) 


Dogmele sunt bazate pe Sfânta Scripturâ 


„(...) pentru noi arbitru e Scriptura cea insuflată de Duhul Sfânt, de aceea cei la 
care dogmele sunt de acord cu cuvintele Scripturii vor câştiga de partea lor votul 
adevărului.” (Sf. Vasile cel Mare, Epistole, 189, III, în PSB, vol. 12, p. 385) 


Explicarea dogmelor prin diferite raţionamente1663 


„După cum pentru obiectele văzute de ochii noştri experienţa s-a dovedit tot- 
deauna mai bună decât explicarea rațională a cauzelor, tot aşa şi pentru dogmele 
care ne depăşesc, credința e mai bună decât perceperea prin raționamente.” (Sf. 
Vasile cel Mare, Epistole, 38, V, în PSB, vol. 12, p. 183) 


Dogmele şi viaţa duhovnicească 1664 


„(...) Noi, luptători ai pietăţii, care am ales viaţa liniştită şi lipsită de plăceri (lu- 
meşti) ca un ajutor pentru păzirea dogmelor evanghelice (...).” (Sf. Vasile cel Mare, 
Regulile mari, cap. IV, în PSB, vol. 18, p. 216) 


1662. Învățătura descoperită de Dumnezeu, primită şi învățată de Biserică, s-a numit dogmă (gr. Aoyua — dogma, 
hotărâre, sentință, decret). Dogma este un adevăr fundamental, neschimbat, dat odată pentru totdeauna, descoperit de 
Dumnezeu oamenilor şi formulat de Biserică cu ajutorul Sfântului Duh, Care a luminat şi inspirat pe autorii sfinţi ce au 
formulat dogmele. Sfinţii Părinţi recunosc dogmei — acestei învățături predate şi apărate de Biserică şi întărită de Sfânta 
Scriptură — o însemnătate centrală în viața creştină. Biserica nu formulează orice adevăr, ci numai adevărul descoperit de 
Dumnezeu, despre care mărturisește şi Sfânta Scriptură. Biserica Ortodoxă a arătat că nu există alt mod de mântuire, decât 
cel asigurat de trăirea conform normelor exprimate de dogme. Biserica, prin Sfintele Sinoade care au și formulat dog- 
mele, a anatematizat pe cei care nu țin de învățătura cea adevărată, formulată de aceste soboare, sub inspirația Duhului 
Sfânt. Cei ce dispreţuiesc dogmele se abat de la calea mântuirii şi pierd viața veşnică. — n.a. 

1663. În esenţa ei, dogma pare a fi rațională, fiindcă adevărul cuprins în ea e formulat în cadrul puterilor rațiunii, 
însă ca formulează un adevăr supraraţional şi supralogic — adevărul revelat. Dogma e pentru creştin o cunoaștere, dar o 
cunoaștere antinomică, o supracunoaștere, adevărurile sale fiind supraraţionale şi supralogice: o Fiinţă în trei Ipostasuri, 
o Persoană în două firi, Fecioara Maria naște pe Cel mai presus de ființă etc. Părinţii Bisericii şi scriitorii bisericeşti au 
recurs uneori şi la argumente raţionale în explicarea învățăturilor de credință, precum precizează și Fericitul Augustin: 
Noi ne vom lua probele nu numai din autoritatea mărturisirior divine, dar, de asemenea, din pricina păgânilor, vom 
recurge la argumente scoase din rațiune (Fer. Augustin, De civitate Dei, XIX, 1). Sfinţii Părinţi vorbesc despre ochii cre- 
dinţei, pe care-i căpătăm prin înaintarea noastră pe calea virtuţilor, şi ne sfătuiesc să nu neglijăm dogmele, fâcându-ne 
credința oarbă, lipsită de iluminările Duhului Sfânt, care ni se împărtășesc prin împlinirea virtuţilor. Părinţii sfinţi au for- 
mulat dogmele dumnezeieşti trăind prezența lui Dumnezeu în viața lor, fiind uniţi cu Dumnezeu, teofori. — n.a. 

1664. Biserica îndeamnă la dreaptă credință şi în acelaşi timp la dreaptă trăire, cerând de la credincioşii ei nu numai 
să înveţe dreapta credință, ci și dreapta trăire, căci orice abatere sau deviere de la dreapta învăţătură, duce implicit la de- 


616 PĂRINȚII BISERICII — ÎNVĂŢȚĂTORII NOŞTRI 


„„Să ne străduim să punem în sufletele noastre învățăturile cele sănătoase şi odată 
cu asta să aducem şi viaţă curată, pentru ca şi viața să dea mărturie de dogmele noas- 
tre, dar şi dogmele să ne arate viaţa vrednică de credință. Nu avem nici un folos dacă 
dogmele ne sunt drepte, dar viaţa stricată; şi iarăşi nu putem câştiga ceva de folos 
pentru mântuirea noastră dacă avem viață curată, dar nu ţinem seama de dogme. Se 
cuvine, dar, să ne împodobim cu amândouă, şi cu învățături drepte şi cu viaţă curată, 
dacă vrem să scăpăm de iad şi să dobândim împărăţia. Spune-mi, ce folos ai de un 
copac care se întinde mult în sus, e plin de frunze, dar e gol de fructe? Tot aşa şi 
creştinului nu-i sunt de nici un folos dogmele drepte, dacă viaţa lui e stricată.” (Sf. 
Ioan Gură de Aur, Omilii la Facere, Omilia XIII, IV, în PSB, vol. 21, p. 154) 


vierea de la dreapta trăire. Învățăturile creştine nu trebuie să fie numai mărturisite, ci şi trăite de credincioşi, pentru a 
putea fi înțelese de aceştia. O seric de Părinţi ai Bisericii și scriitori bisericeşti vorbesc despre această pregătire morală şi 
trăire duhovnicească pentru a putea înțelege sfintele învățături ale Bisericii: Adâncă este prăpastia dogmelor, iar mintea 
celui ce se linişteşte sare fără primejdie peste ele. Nu e ferit de primejdie cel ce înoată îmbrăcal, nici cel ce se atinge de 
teologie, stăpânit de patimi. (Sf. loan Scărarul, Scara, cuv. XXVII, Filocalia, vol. LX), Urcă prin felul tău de vieţuire,; 
caută să dobândești pe Cel curat prin curăție. Vrei să ajungi vreodată teolog și să fii vrednic de dumnezeire? Păzeşte 
poruncile şi umblă în viață potrivit acestor porunci. (Sf. Grigorie Teologul, Cuvântul XX, 12, PG, XXXV, col. 1080); 
Dacă eşti teolog, roagă-te cu adevărat; şi dacă te rogi cu adevărat eşti teolog. (Evagrie Ponticul, Capete despre rugă- 
ciune, cap. 60, Filocalia, vol. 1); Cei ce văd pe Dumnezeu sunt înlăuntrul lui Dumnezeu, au parte de strălucirea Sa. (Sf. 
Irineu al Lyonului, Contra eresurilor, IV, 20, 5, PG, VII, col. 1035) ş.a.m.d. Referindu-se la transpunerea în faptă a învăță- 
turilor creştine, Sfântul Chiril al Ierusalimului spune: Care este folosul de a cunoaşte bine învăţăturile despre Dumnezeu, 
dar a face, cu neruşinare, desfrânare? Iarăşi, care-i folosul de a trăi în înfrânare într-un chip bun, dar a huli cu neevla- 
vie? (Cateheza IV). Nu mică este osânda celui care dogmatizează, adică vorbeşte despre Dumnezeu şi despre dogmele 
dumnezeieşti fără pregătirea moral-spirituală cuvenită, căci prin discrepanţa dintre învățătură şi viață, el de fapt dezminte 
cele afirmate prin viu grai, iar spusele lui sunt blasfemie, fiindcă prin aceasta dovedeşte că învățătura pe care o propagă 
nu i-a străpuns inima şi că dogmele nu au nici o putere de reînnoire morală a sa. De aceea, este zadarnic efortul celui ce 
învaţă fără să practice el însuşi învățătura pe care o propovăduieşte. — n.a. 

Arhid. Prof. Univ. Dr. CONSTANTIN VOICU -— Facultatea de Teologie 
Ortodoxă Andrei Șaguna, Sibiu 


Salutăm apariția în limba română a acestei antologii patristice având ca autor pe 
tânărul şi inimosul meu doctorand Liviu Petcu, asistent universitar la Facultatea de 
Teologie Dumitru Stăniloae din laşi. Avem de-a face, aşadar, cu o antologie tema- 
tică, care doreşte să vină în ajutorul doctoranzilor, studenţilor, clerului şi poporului 
binecredincios, pentru o mai bună cunoaştere a literaturii şi teologiei patristice. 

După patru ani de strădanii, autorul publică acest prim volum al antologiei sale, 
programată în şapte volume, având ca titlu Despre Dumnezeu şi lucrările Sale. Avem 
de-a face cu o culegere de texte patristice cu referire la această mare tematică dog- 
matică, la care autorul a adăugat, acolo unde a considerat necesar, notele explicative 
ale traducătorilor sau propriile note explicative. De asemenea, autorul a compus studii 
propedeutice de reală valoare teologică, care precedă textele patristice. Primele trei 
studii introductive au menirea de a prezenta cititorului Patrologia ca ştiinţă teologică. 

Consider utilă apariția acestei antologii patristice în mediul teologic românesc. 
Această antologie autohtonă prezintă o particularitate prin însuşi faptul că realizarea 
ei se datorează unui singur autor, în vreme ce în străinătate, marile antologii patris- 
tice sunt realizate de un colectiv de patrologi. De asemenea, autorul a ales — ceea ce 
consider lăudabil — să-și înceapă antologia sub semnul primului mare capitol al 
Teologiei Dogmatice. Nădăjduim că următoarele volume vor urma acestei scheme, 
pentru a avea astfel continuitate. 

In ce priveşte textele patristice, ideal ar fi încercarea unor noi traduceri sau cel 
puţin îmbunătăţirea — acolo unde este cazul — a celor deja existente. De asemenea, 
numărul textelor redate, precum şi cel al Sfinţilor Părinți citați ar putea fi lărgit. 

Cu toate acestea, autorul realizează, fără nici un fel de îndoială, o antologie care 
poate fi deosebit de utilă tuturor celor interesaţi de Sfinţii Părinți. Studiile introduc- 
tive, precum şi notele explicative personale sunt valoroase din punct de vedere teo- 
logic şi exprimă maturitatea teologică a autorului. 

Această antologie, după realizarea ei completă, va umple un gol existent în stu- 
diul patrologiei româneşti. 

Urăm autorului mult succes în activitatea ştiinţifică! 


Prof. Univ. Dr. CONSTANTIN MARIN - Facultatea de Filosofie, laşi 


Nevoia întocmirii unei antologii de texte semnificative fie ale unui autor, fie ale 
mai multor autori, fie din una sau din mai multe opere se naşte, cel mai adesea, din 
dorința şi conştiinţa autorului (autorilor) de a oferi publicului cititor un instrument 
de cunoaştere, de a-l îndruma şi călăuzi spre o înțelegere cât mai profundă a dome- 
niului respectiv. Nu de puţine ori, o culegere antologică a însemnat şi un îndemn de 
acțiune, de făptuire, apărut în virtutea unei astfel de plus-cunoaștere. 

O antologie filosofică, de exemplu, ajută la cunoaşterea istoriei filosofiei, fie că 
este vorba de filosofia universală, fie de cea dintr-o anume perioadă istorică, dintr-o 
singură țară, a unui grup de gânditori (şcoală filosofică) sau chiar numai a unui sin- 
gur mare filosof. Acest lucru poate fi spus despre orice fel de antologie, a literaturii, 
artei, culturii und vieles andere. 


78-Părinţii Bisericii 

„_ Antologia la care ne referim pe scurt în aceste puţine pagini, Părinţii Bisericii — 
Învăţătorii noştri, I-VII volume, întocmită şi prezentată de domnul doctorand Liviu Petcu 
nu face excepţie de la această paradigmă teoretico-metodică, cu atât mai mult cu cât este 
nu doar o simplă spicuire şi juxtapunere fortuită de texte, ci este o lucrare tematică, expli- 
cativă, de amploare deosebită şi, nu în ultimul rând, prin conţinutul ei ideatic, şi de o în- 
semnătate didactică incontestabilă. Spunem aceasta şi pentru faptul că mesajul ei este 
adresat unui cerc larg de cititori, profesori de teologie, de filosofie, etică, cunoscătorilor 
în materie de dogmatică religioasă răsăriteană (dar şi occidentală), profesorilor de religie 
din şcoli, elevilor und so weiter Tuturor acestor categorii de cititori, prezenta antologie le 
va fi, după părerea noastră, de un mare ajutor atât ca instrument metodic, cât şi ca o bogată 
sursă de informare, de sugestii interpretative şi comentarii interesante. 

Din această perspectivă, apreciem cum se cuvine efortul cu totul neobişnuit fă- 
cut de domnul doctorand Liviu Petcu de a fi cercetat, selectat şi prelucrat un număr 
imens de date, informaţii, texte, documente şi lucrări, pe care le-a explicat, comparat 
şi sistematizat în cele şapte volume, ceea ce face ca această lucrare să fie un fel de 
enciclopedie a patristicii răsăritene. 

Lucrarea la care ne referim, pe scurt, numai la primul volum intitulat Despre 
Dumnezeu şi lucrările Sale, nu este însă nici enciclopedie propriu-zisă, deşi spiritul 
de erudiție nu lipseşte autorului ei, nici chrestomaţie, nici floresta, nici florilegiu, n-are 
nici caracterul propriu analectelor, dar putem spune că întruneşte câte ceva specitic 
acestor genuri de lucrări. Dominant rămâne, desigur, caracterul ei antologic, dacă 
este să ne gândim chiar la sensul! verbului din greaca veche avBoioyo — a aduna 
flori, a culege si a le aşeza în buchet, bineînţeles pe cele mai frumoase dintre ele. 
Avem în vedere, aşadar, sensul selectiv, opţional şi de ce nu şi critic al termenului 
respectiv. Ne gândim astfel la ceva cam în sensul a ceea ce a vrut să ofere un Cle- 
ment din Alexandria prin Stromatele sale, în care acesta a întreţesut covoare, car- 
pete, frumos colorate, culegând ceea ce i s-a părut ma! frumos şi mai folositor, mai 
potrivit cu ceea ce dorea el. O culegere antologică nu se reduce, aşadar, la redarea 
pur şi simplu selectivă şi fără nici un discernământ a unor texte ci, ca să spunem aşa, 
trebuie să fie o redare de zexte alese, însoţită permanent de comentarii şi explicaţii 
pertinent-inteligibile ori de câte ori este cazul. 

În această perspectivă, antologia de faţă este o culegere de /lori patristice, lip- 
sită de acelea frumos colorate care însă pot fi şi dăunătoare, ba chiar primejdioase, 
căci sunt pe lume şi astfel de flori, nu doar de mucegai. Numai în această perspec- 
tivă apreciem că lucrarea domnului doctorand Liviu Petcu este ceea ce am putea 
numi o autentică selectae scriptoribus paginae. Cazuri omeotice de culegeri a unor 
frumoase flori colorate, dar, în anumite privinţe, nefolositoare, nu sunt puţine, căci 
încă din primele secole ale creştinismului patristic şi până în epoca contemporană, 
proliferează tot felul de secte şi curente aşa-zis neomoderniste dar, în fapt, vechi şi 
străvechi reapariții ale ereziilor şi sectelor de altădată. 

Vine de la sine că nici măcar o antologie nu are menirea de a oferi o cunoaştere 
exhaustivă a domeniului în cauză; aceasta nu înseamnă însă că ea trebuie să fie pur 
introductivă, ca să nu spunem superficială. Important este de a oferi o cale de infor- 
mare şi cunoaştere autentică, exactă, precisă, fără exagerări sau interpolări inutile. 
Rolul cognitiv şi metodic este de necontestat, ca să nu mai vorbim de funcţia oare- 
cum auxiliară de cunoaștere istoric-comparativă, funcţie care, după părerea noastră, 
nu trebuie să lipsească din nici o cercetare ştiinţifică, antologică sau nu. 

Dintre textele avute în vedere de autorul acestei antologii antologate în primul 
volum, prin prisma cerinţelor de mai sus, menţionăm şi noi doar câteva din cuprin- 
sul respectivului tom. Astfel, Ro/u/ inegalabil al Sfinţilor Părinţi în formularea dog- 

melor Bisericii; Sfinţii Părinţi — făuritori de cultură şi literatură; Cultura antică şi 
cultura patristică; Părinţii Bisericii — modele de viaţă creştină; Epectaza, Dum- 
nezeu Tatăl; Dumnezeu F iul, Întruparea Domnului Hristos — eveniment uimitor şi 
neasemuit pentru umanitate; lisus în fața Arhiereului Anna; Moartea pe cruce; 
Invierea Domnului Hristos din morți — argumente şi mărturii; Lucrarea Lui neîntre- 
ruptă în viața lumii şi a oamenilor, Dumnezeu Duhul Sfânt; Duhul Sfânt în icono- 
mia mântuirii; Dogmele; Explicarea dogmelor prin diferite raționamente, ş.a. 

Autorul însoţeşte textele selectate de comentarii, explicaţii şi argumentări ce 
reliefează valoarea lor dogmatică şi de credință, sporindu-le astfel puterea de însu- 
fleţire asupra cititorului, puterea paideutică, religioasă şi civic-morală, în funcţie de 
specificul grupurilor sociale ce le receptează. Se formează, aşadar, ceea ce numim 
selbstbesinnung, reflexie de sine, lebenseiheit, unitatea lăuntrică a vieţii sufleteşti, 
precum au susținut Sfinții Părinţi în scrierile lor. Amintim în acest sens distincţia 
făcută de Sfântul Grigorie de Nyssa între epecrază — progressum in idem şi epecreză 
— simţire înţelegătoare, voepa al0vnoG. 

Sfinţii Părinţi nu sunt simpli învățători teoreticieni abstracţi ai unor concepte și 
noțiuni scolastice, ci sunt mai ales modele de înfăptuire duhovnicească a bunelor 
acte şi lucrări zu sich selbert sin — întru lisus şi iubire de semeni. 

In ceea ce priveşte cercetarea şi judecarea lui lisus, aceasta a fost făcută de cei doi 
arhierei ai Templului (Anna şi Caiafa) nu doar de Anna și de cele două mari căpetenii 
politice (Pilat din Pont şi Irod Antipa), primul fiind guvernatorul stăpân roman, celălalt, 
marioneta ce maimuțărea puterea mai marilor Romei. Pe nici unul dintre aceștia nu-i 
interesa cu precădere virtuțile mesianice ale lui Iisus, cât mai ales chestiuni de ordin 
social-politic, anume, câți ucenici îl urmează, din ce categorii sociale provin aceştia, ce 
influenţă au ei asupra restului populaţiei, dacă nu cumva vor să ajungă la putere în Tem- 
plu şi chiar la Roma, de ce lisus îi iubea mai ales pe cei săraci (pescarii), detestând pe 
bogații, corupții şi puternicii acestei lumi, dacă nu cumva pregătesc vreo răscoală, und 
vieles andere de acelaşi fel. Deoarece Iisus nu răspunde acestui gen de întrebări decât 
prin tăcere, Pilat îl găseşte vinovat, iar ceilalți îl osândesc, osânda se încheie cu răstig- 
nirea, răstignirea cu moartea, iar morții îi urmează Invierea. 

După Inviere, lisus se arată mai întâi câtorva ucenici, între care nu se afla Toma 
zis Geamănul, astfel că acesta n-a putut crede că după batjocura răstignirii şi a morții 
pe cruce a putut surveni Învierea. De aceea, acest Toma a rămas tipic pentru scepticii 
pyrronişti, paradigma cazuiștilor cinici, a celor pe care Giovanni Papini îi va numi 
mormolocii minţii, zoioşii catedrelor şi ai academiilor, a celor ce nu pot crede până nu 
văd şi nu ating cu mâna, a celor ce nu pot să vadă în întuneric şi să audă în tăcere. E 
păcat că n-a putut crede până ce n-a văzut rănile şi urmele cuielor, împunsătura din 
coastă, aşa că blânda mustrare a lui lisus i se cuvenea de bună seamă: Toma, fu acum 
crezi, căci cu ochii tăi Mă vezi (...) Fericiţi sunt cei ce-au crezut fără să Mă fi văzut! 

Valoarea volumului la care ne-am referit (avem convingerea că a întregii lu- 
crăr1), trebuie cu atât mai mult prețuită astăzi, când în lume se manifestă tot felul de 
tendinţe, mişcări, orientări teosofice, neomesianice (grupul Adyar), orientarea Bahai, 
spiritualişti de toate nuanțele, ocultişti, mistica bioenergetismului de factură trismegis- 
tică, neoezoterismul persan şi iudeo-islamic, hinduist, ca să nu mai amintim şi de peri- 
colul ateismului comunist considerat cumva trecut sau de convingeri intelectual-scien- 
tiste şi raționaliste despre caducitatea oricărei religii cu caracter universal. 

După cum am menționat deja, efortul intens şi susținut al autorului, depus pe 
parcursul a mai multor ani de studii şi cercetări, este cu prisosință încununat de un 
succes binemeritat şi trebuie apreciat cum se cuvine. 

